
PRELIMINARIILE TRADUCERILOR AUTOMATE 


DE 


ACAD. GR, C. MOISIL 


Problema traducerii automate preocupă astăzi pe oamenii de ştiinţă 
din diferitele ţări. Noi vom presupune că cititorii noştri sînt informaţi 
asupra importanţei acestei probleme ! şi vom da cîteva lămuriri asupra 
lucrărilor ce trebuie să tie făcute pentru a putea ajunge la executarea de 
traduceri automate din altă limbă în limba romînă sau din aceasta în 
alte limbi. 

Bineînţeles, în primul rînd e nevoie să avem la dispoziţie o maşină 
pentru aceasta. 'Ţinem să precizăm de la început că nu este nevoie de o 
mașină de tradus, ci de o maşină electronică de calcul. La noi în ţară 
există două astfel de maşini, maşinile CIFA-1 şi CIFA-2, construite de 
Institutul de Fizică al Academiei R.P.R., concepute şi construite de 
ing. V. Toma. 

Atunci cînd ritmul în care se vor face traducerile la noi va fi atît 
de intens încît să avem nevoie de o mașină de calcul la care să nu se 
facă decît traduceri, vom putea comanda o maşină electronică de calcul 
special conșstruită pentru instituția care se va ocupa de acest lucru și 
această maşină de calcul va putea avea caracteristici speciale. Pînă atunci 
maşinile existente la noi în țară sînt suficiente pentru experiențele ce avem 
de făcut. 

Ceea ce este foarte important este să știm că lucrăm pentru maşina 
de calcul. Aceasta impune lucrului ce avem de făcut anume condiții de 
care trebuie să ţinem mereu seama. 

Precum numele o spune, o maşină electronică de calcul face calcule. 
Vom arăta în acest articol cum poate fi întrebuințată o maşină de calcul 
pentru a face traduceri. 

Primul lucru care trebuie menţionat este că o astfel de maşină lu- 
crează cu numere. Deci dacă vrem să introducem un text în mașină, acest 


1 Revista va publica un șir de date informative asupra problemei traducerilor auto- 
mate şi în genere asupra lingvisticii matematice. 

text nu trebuie să fie scris cu litere obișnuite ci trebuie cifrat sau, cum se 
spune, codificat. Nu vom studia aici procesul de codificare; studiul codurilor 
constituie o ramură nouă a ştiinţelor matematice: Teoria codurilor. De pildă 
noi putem codifica literele făcînd ca fiecărei litere să-i corespundă un sis- 
tem de găuri și plinuri: 

lui A îi corespunde © è èo è o 

lui A îi corespunde e. e o © 


lui © îi corespunde © © o © e 
lui D îi corespunde © ée o è o 
lui E îi corespunde e è o o e 


lui M îi corespunde e o o o o 
ş.a.m.d. 
Aceste goluri pot fi înscrise de pildă cu un perforator pe o bandä 


de hîrtie perforată. De pildă cuvîntul CADE este înscris pe bandă per- 
forată ca în fig. 1. 


e ée o ée el O 

e ée e ée ol A a 
SE EE 
e ée oo ei E 


Evident cuvîntul codificat pe bandă perforată poate fi decodificat 
printr-un alt aparat, care, atunci cînd apare combinaţia 


e © O © e 


acţionează clapa © a unei maşini de scris, care imprimă pe hîrtie ordi- 
nară litera ©. 

Este sarcina inginerilor de a construi astfel de maşini. Ele sînt cu- 
rente în tehnica modernă. 

Este sarcina matematicienilor de a construi diferite coduri, care 
trebuie să îndeplinească diferite condiții. Teoria codurilor este o disciplină 
matematică în plină dezvoltare. 

Pentru uşurinţa, tipăririi acestui articol vom serie 


0 în loc de e 
1 în loc de o 


Ce face maşina? Să presupunem că avem cuvintele: CAD, CADE, 
CĂDEM, DACĂ. Ele apar codificate astfel : 
CAD : 00100 00001 00101 
CADE : 00100 00001 00101 00110 
CADEM : 00100 00010 00101 00110 01111 
DACA : 00101 00001 00100 00010 

Maşina poate să compare cuvintul CAD, adică primul şir de 0 şi 1 
cu cuvîntul DACĂ, adică ultimul şir de 0 şi 1 şi să constate că aceste 
cuvinte sînt diferite. Ea poate compara primul şir de 0 şi 1 cu al doilea 
şi să constate că cuvîntul CAD este o parte din cuvîntul CADE. Comparînd 
primul şir de 0 şil cu al treilea maşina va găsi litera comună C dar 
litera A, din CADE și A din CĂDEM nu vor putea fi găsite asemănătoare. 

Iată o primă observaţie ce avem de făcut: maşina nu poate „înţe- 
lege” decît lucrurile precise, Mașina nu face concesii. Dacă eu scriu litera, 
A maşina va scrie litera A şi numai prin ordine speciale maşina poate 
înlocui pe A cu A. Această „precizie matematică” e ceea ce trebuie să 
caracterizeze întreaga pregătire a traducerilor automate. 

În al doilea rînd, mașina lucrează cu literele nu cu sunetele din cuvinte. 
Aşadar cercetarea de pregătire a traducerilor automate se face, pînă acum, 
pe baza limbii scrise. Evident, e necesar să se înceapă o muncă mult mai 
lungă şi grea relativă la limba vorbită care să pregătească traducerile tex- 
telor vorbite, problemă care dacă încă nu e abordabilă, se bănuieşte totuşi 
că va putea fi rezolvată într-un viitor nu prea îndepărtat. 

O dată aceste lucruri precizate, vom putea în cele ce urmează să scriem 
textele cu litere obișnuite, ţinînd seama că ele vor fi codificate. 

Să presupunem că avem de tradus un text, de pildă textul: 

TATĂL ŞI FATA LUCRAU LA, ACEEAŞI MASĂ; DAR, PE 
CÎND ELEVA ÎNVĂȚA. LECȚIA, PE CARE PROFESORUL O PRE- 
DASE ÎN SĂPTĂMÎNA TRECUTĂ, ACESTA, PREGĂTEA, LECȚIA, 
PE CARE ELEVII O VOR ÎNVĂȚA PESTE O SĂPTĂMÎNĂ. 


Să vedem cum procedăm pentru a face traducerea. 

E nevoie să avem un dicționar, dar trebuie să fim atenți asupra felului 
cum vom înscrie cuvintele în dicționar. Deocamdată nu ne vom ocupa 
mai amănunțit de înscrierea cuvintelor invariabile : 


ŞI, LA, DAR, PE, CÎND, ÎN, PESTE 


care, bineînțeles, nu pot fi înscrise decît sub forma lor. 

Să trecem la înscrierea verbelor. Ţinînd seama de moduri, timpuri, 
persoane și număr, am avea să înscriem un singur verb, de 78 ori. Aceasta 
este o primă dificultate, Pentru cele circa 6000 verbe din limba romînă 
(fără variante) am avea peste jumătate de milion de înscrieri. Aceasta 
înseamnă că trebuie schimbat procedeul. Vom proceda ca în toate dicţio- 
narele. Vom înscrie în dicționar verbul, iar la tradus vom ţine seama de 
indicaţia gramaticală asupra formei la care îl găsim. Astfel cuvintele : 


ÎNVĂȚA, VOR ÎNVĂȚA, 


vor fi înscrise : 


A, ÎNVĂȚA, verb imperfect III singular 
A ÎN VĂȚA, verb viitor III plural 


Așadar traducerea nu se va face cuvînt de cuvînt, ci pe mici unităţi. 
Pentru a pregăti traducerea e nevoie să înseriem în memoria maşinii nu 
numai un dicționar ci și o gramatică. 

Această gramatică trebuie să satisfacă cele două condiţii de mai sus: 

a) să se refere la formele scrise 

b) să fie precisă, 

Să considerăm de pildă verbul a lucra. O formă a lui, de pildă AM 
LUCRAT este formată din şirul de litere LUCR şi din şirul de litere AM ... 


Primul şir de litere LUCR se regăseşte în tot cursul conjugării verbului 
A, LUCRA. Vom spune că LUCR- este radicalul verbului A LUCRA. Al 
doilea şir de litere AM ... AT constituie indicaţia gramaticală dată de 
expresia AM LUCRAT. Ea e compusă din două părţi, una prepusă: 
AM, alta terminaţie : AT. Să analizăm aceste trei părți ale expresiei AM 
LUCRAT. 

Radicalul LUCR- este acel şir de litere care se regăsește în toate formele 
verbului. Această regăsire trebuie să fie precisă. Să considerăm de pildă 
verbul A, ÎNVĂȚA. Sîntem îndemnați să credem că ÎNVĂȚ- constituie 
radicalul său. Aceasta ar fi satisfăcător pentru o gramatică „în mare”, 
care ar explica apoi cum a provenit A din A, ÎNVĂȚA, cum în virtutea, 
legilor avem în unele cazuri, A, în altele A, în altele E. Ideea aceasta, 
evident va fi exploatată. Această idee asupra radicalului nu coincide însă 
cu preciziunea cerută, căci în formele ÎNVAȚĂ, ÎNVEȚE nu regăsim 
exact; radicalul ÎNVĂȚ.- ci alte şiruri de litere: ÎNVĂȚ.-, ÎNVEȚ.-. E 
nevoie deci să studiem separat verbele pe care le numim regulate, al căror 
radical în mod precis nu se schimbă, şi celelalte verbe. l 

Să trecem la terminație. Aci numărul variantelor este mic. De pildă 
la mai mult ca perfect persoana I plural forma lungă orice verb are una 
din următoarele terminaţii 


-ASERĂM, -ESERĂM, -ISERĂM, -ÎSERĂM, -USERĂM 


Observăm în treacăt că terminajţiile -ISERĂM şi -Î3ERĂM, în ca- 
drele preciziei cerute, sînt diferite. 

E nevoie de o cercetare în spiritul maşinilor de calcul a tuturor verbelor, 
substantivelor şi adjectivelor româneşti, dînd regulile morfologiei lor. 

Atunci cînd vom introduce pe rînd mai multe cuvinte din textul 
de tradus în mașină cînd — cum se spune — maşina le citeşte”, se pot 
întîmpla diferite lucruri. Să presupunem că mașina citeşte textul , 


AM LUCRAT (*) 


Maşina, citeşte întîi şirul de litere AM. În acest moment ea a înregistrat 
numai cuvîntul AM, pe care îl compară cu toate cuvintele pe care le are 
înmagazinate în ,„memoria”” ei. În memorie, la cuvîntul AM găseşte indi- 
Catia gramaticală (despre deosebirea între AM. = verbul A AVEA. la pre- 
zent I singular și AM = auzxiliarul cu care se formează perfectul compus, 
vom vorbi mai jos): primul cuviyt dintr-o expresie compusă din 
AM + un radical de verb + terminaţie de participiu trecut. 
. Maşina citeşte apoi cuvîntul LUCRAT şi are de găsit : 
a) în dicționarul terminajţiilor şirul de litere -AT 
b) în dicţionarul radicalilor radicalul LUCR.-. 

Cu indicația o şi indicația dată de AM, maşina dă indicația gramaticală: 
perfectul compus persoana I singular. 
Astfel în conformitate cu «, expresia (*) este transformată în 
LUCR- verb perfectul compus 1 singular (**) 
Expresia (**) e pregătită pentru traducere în orice limbă. 
Dacă vrem s-o traducem în limba rusă, se caută în dicționarul de 
Tadicali 


dimba romînă limba rusă limba franceză 
LUCR- PABOT- TRAVAILL- 

verb perfect compus verb perfectiv trecut verb perfect compus 
persoana I singular persoana I singular persoana I singular 


Pentru a duce traducerea mai departe să băgăm de seamă că indicaţia 
gramaticală nu e suficientă pentru a indica completarea unităţii gramati- 
cale, care trebuie să fie 


limba română limba rusă limba franceză 
AM LUCRAT IIOPAPOTAJI JAI TRAVAILLÉ} 


E nevoie să ştim cărui tip de conjugare îi corespunde verbul PABO- 
TATb în ruseşte, respectiv verbul TRAVAILLER în franțuzeşte. Pentru 
traducerea în limba romînă trebuie să ştim de asemenea cărei conjugări 
îi aparține verbul A, LUCRA, în limba romînă. 

Deci în dicționarul lexical vom avea indicațiile dicționarului radi- 
aller 


limba română limba rusă limba franceză 
LUCR-, verb de PABOT- verb al cărui TRAVAILIL- verb de 
conjugarea ... aspect imperfectiv se conjugarea... care se 


face cu no de conjugarea... conjugă cu avoir 


Desigur şi alte indicaţii pot să-se dovedească necesare, cum vom 
arăta! mai jos. Nu am indicat la A LUCRA, că e verb de conjugarea I nici 
n-am dat indicaţiile corespunzătoare pentru PABOTATP şi TRAVAILLER, 
deoarece toate aceste indicaţii trebuie să satisfacă cerința de precizie nece- 
sară maşinii de calcul. Acesta este sensul afirmației de mai sus relativă la 
necesitatea unor cercetări asupra morfologiei limbii noastre, care, împreună 
cu cercetări analoge ce se vor fi făcînd sau se vor face relativ la alte 
limbi, premerg traducerea. 

Dar pe lingă cercetările de morfologie în spiritul maşinii de calcul, 
pentru fiecare din cele două limbi trebuie făcute şi cercetări comparate. 
De pildă, mai sus, am avut traducerea formei gramaticale în limba romînă : 


perfectul compus persoana I singular 
în forma gramaticală în limba rusă : 
periectiv trecut persoana I singular 


Aci intervine o dificultate pentru traducerile din romîneşte în 
ruseşte ` la timpul trecut verbul rusesc se declină, deci e necesar ca, din 

context, să deducem genul subiectului. Această problemă însă depă- 
şeşte morfologia. 
O altă dificultate avem în traducerea din romîneşte în franţuzeşte. 
În romîneşte propoziţia, 
A LUCRAT 


se traduce cu 
IL A TRAVAILLE 


în timp ce expresia, A LUCRAT, într-o propoziţie, se traduce cu 
A TRAVAILLÉ 


De pildă propoziţia 
ELEVA A LUCRAT 


se traduce cu 
L'ELEVE A TRAVAILLÉ. 


Vom introduce treptat dificultățile, trecînd de la cele morfologice 
la cele sintactice. 

Sînt multe probleme care nu au putut fi abordate în expunerea de 
mai sus. 

Una din ele e problema cuvintelor cu mai multe înțelesuri. Această, 
problemă am întilnit-o cînd am tradus expresia AM LUCRAT; atunci 
am atras atenţia că şirul de litere AM poate fi: 

D verbul A AVEA la prezent I singular, 

II) indicație gramaticală referitoare la perfectul compus I singular 
(în expresia AM LUCRAT) ; dar el mai poate fi: 

III) indicație gramaticală referitoare la condiţionalul prezent I plural 
(cînd apare în expresia AM LUCRA) 

IV) indicație gramaticală referitoare la condiţionalul trecut I plural 
(cînd apare în expresia AM FI LUCRAT) 

V) indicație gramaticală referitoare la viitor I singular familiar (cînd. 
apare în expresia AM SĂ LUCREZ). 

Se vede că înțelesul lui AM poate fi distins în aceste cazuri : 

— cînd AM e urmat de un verb la participiul trecut, el are înţelesul II ; 

— cînd AM e urmat de un verb la infinitiv, are înţelesul III ; 

— cînd AM e urmat de FI şi acesta de un participiu trecut, are înţe- 


lesul IV; 8 
— cînd AM e urmat de SĂ şi acesta de un subjonctiv I singular, are 


înţelesul V; 
— în celelalte cazuri are înţelesul I. 
Evident această regulă trebuie controlată dacă este exhaustivă. 
Se vede că în cazul cuvintelor cu mai multe înţelesuri putem încerca: 
să determinăm înțelesul prin considerații sintactice. 

Să ne întoarcem la dicționar. 

Dicţionarul limbii romîne literare contemporane are peste 50000 de 
cuvinte. Printre acestea găsim verbele A ACIOLA, A ACIRA, A ADUR- 
MECA, A ATEPA, ş.a. a căror întrebuințare este cu totul rară. Mai găsim. 
verbele : 

a) A ACETIFICA, A AMALGAMA, A ARGINTA 

b) A BULONA, A CONCASA, A CONGELA 

el A ANESTEZIA, A BADIJONA, A CANGRENA 

d) A ÎNDRĂGI, A URI, A ADMIRA 

e) A ADJIUDECA, A ANCHETA, A CONFISCA. 

E foarte puţin probabil să găsim în acelaşi text verbe din cele cinci 
linii. Se spune uneori că cuvintele din liniile (a) şi (b) aparţin limbajului 
tehnic, cele din rîndul (el limbajului medical, cele din rîndul (d) limbajului 
cotidian, cele din rîndul (e) limbajului juridic. 

O astfel de clasificare a cuvintelor unei limbi e necesară din două 
motive diferite. Pe de o parte numărul cuvintelor ce intră în memoria. 
unei maşini e mic. Pe de altă parte numărul înţelesurilor unui cuvînt 
poate să scadă cînd mărginim limbajul. 

Evident, dacă am avea de tradus un text de matematică, nici unul 
din cuvintele din şirurile (a)—(e) de mai sus nu va apărea; dacă textul 
e un SE de tehnică, cuvintele din şirurile (c), (d), (ei nu vor apărea, 
ş.a.m.d. 

Pe de altă parte, dacă considerăm cuvintele 


IDEAL IMAGINAR 


aceste cuvinte au un înțeles mult mai precis în limbajul matematic decât 
în cel obişnuit, căci în dicţionar găsim 


Limba română Limba rusă 
IDEAL UȚNEAJIb HbIĂ, COBEPIIEHH ID 
IMAGINAR MHUMbIĂ, BOOBPAKEHHEIĂ 


în timp ce numai primul termen (UJEAJIbHbIH, respectiv MHUMBIĂ) 
trebuie luat în considerare în limbajul matematic. 

Pentru caracterizarea unui limbaj e nevoie de făcut o analiză sta- 
tistică a limbii şi a diferitelor limbaje. Afirmația : „cuvîntul... nu apar- 
ţine limbajului matematic” nu este o afirmație de acelaşi tip cu cele pe care 
le utilizează maşina. Am arătat că limbajul înțeles de maşină e precis. 
Propoziția de mai sus nu este precisă; ea nu înseamnă că e exclus ca. 
cuvîntul considerat să apară într-un text matematic (de pildă printr-o 
greşeală de tipar), ci că apariţia lui într-un asemenea text e foarte puţin 
probabilă. Astfel de adevăruri sînt adevăruri statistice. Adevărul precis 
corespunzător ar trebui să aibă forma : „cuvîntul... apare în limbajul 
matematic cu frecvenţa...” sau, mai bine: „cuvîntul... apare în lim- 
bajul matematic cu o frecvență mai mică decît...”. 

E nevoie să se pornească o largă anchetă statistică asupra limbii 
romîneşti. Ea ar ajunge şi la definiția statistică a diferitelor limbaje, utilă 
traducerilor automate, dar şi la alte concluzii. Ar fi de cercetat : 

frecvența cuvintelor, 

frecvența unor forme gramaticale şi stilistice, 

frecvența idiotismelor (aceste trei distribuții de frecvențe carac- 
terizează şi stilul diferiților autori), 

frecvența literelor, digramelor, trigramelor, 

distribuția lungimii cuvintelor, ş.a. 

Unele din studiile acestea au și început să fie abordate de Insti- 
tutul de lingvistică al Academiei R.P.R. 

Cum am spus, toate aceste studii trebuie sä fie făcute atît asupra 
limbii scrise cît şi asupra limbii vorbite (atît literară, cît şi dialectală, 
inclusiv cercetările privind istoria limbii). 

Iată un vast plan de cercetare care nu se poate duce la îndeplinire 
decât printr-o colaborare a lingviştilor cu statisticienii, cu matematicienii 
şi cu tehnicienii. 

mașinilor de calcul, Anal. rom.-sov., seria mat.-tiz., XI, nr. 3, 1957, p. 33. 

A. A. Dorodniţin, Cen! de calcul al Academiei de Ştiinfe a U.R.S.S., Anal. rom.-sov.,; 
seria mat.-fiz., XIE, 1958, nr. 1, p. 28. 

L. P. Kraizmer, Cibernetica tehnică, Editura tehnică, 1958. 

A. I. Kitov, Calculatoare electronice cifrice, Editura tehnică, 1959. 

Alte studii asupra ciberneticii : 


S. I. Sobolev, A. I. Kitov, A. A. Leapunov, Trăsăturile fundamentale ale ciberneticii, 
Anal. rom.-sov., seria mat.-fiz., X, nr. 3, 1956, p. 81. 

E. Kolman, Ce este cibernetica? Anal. rom.-sov., seria mat.-fiz., X, nr. 3, 1956, p. 99. 

S. F. Anisimov, O carte despre interpretarea filozofică a ciberneticii, Anal. rom.-sov.; 
seria filoz., XIII, 1959, nr. 3, p. 106. 

A. Iakuşev, Despre unele probleme filozofice ale ciberneticii, Anal. rom.-sov., seria filoz., 
XIII, 1959, nr. 3, p. 113. 

Asupra aplicaţiilor calculului probabilităților în lingvistică și asupra statisticii lingvis- 
tice trimitem la : 

Iancu Constantinescu, Sergiu Condrea, Edmond Nicolau, Teoria informaţiei, Editura 
tehnică, 1958, p. 14—16, 122—144, 182—188. 

Edmond Nicolau, Cibernetica ṣi lingnistica, SCL, IX, 1958, nr. 4, p. 471 şi urm. 

Valeriu Şuteu, Observaţii asupra frecvenței cuvintelor în operele unor scriitori romini, 
SCL, X, 1959, nr. 3, p. 419—443. 

DICŢIONARUL LIMBII ROMÎNE 
(DICȚIONAR GENERAL) 


DE 


ACAD, IORGU IORDAN şi I. COTEANU 


Limba romînă nu dispune pînă astăzi de un dicţionar complet, 
adică de o lucrare lexicografică în care să fie cuprinse sub o formă sau 
alta tot vocabularul romînesc. Nici Dicţionarul limbii române literare 
contemporane, apărut între anii 1955—1957, nici Dicţionarul limbii 
române moderne din 1959 nu conţin întreaga bogăţie lexicală a limbii 
romiîne, fiindcă autorii lor nu şi-au propus acest lucru. Într-adevăr, nici 
unul nu a înregistrat mai mult de 60 000 de cuvinte, fiind deci mai 
sărace chiar decît un dicţionar bilingv ceva mai dezvoltat. Elaborarea 
lor a fost determinată de faptul că în ultimii ani se simţea foarte puternic 
necesitatea unor instrumente de informare sau de lucru pentru toţi aceia 
care scriu romîneşte sau învață limba romînă. Faptul că ele corespund 
în general acestui scop a reieşit de altminteri şi din felul cum au fost 
primite de public, în special Dictionarul limbii române moderne (1 vol.). 
Academia Republicii Populare Romîne a reuşit astfel să-şi îndeplinească, 
prin Institutul de lingvistică din Bucureşti, una dintre sarcinile care îi revin 
în cadrul revoluţiei culturale din ţara noastră. 

A rămas însă în suspensie Dicţionarul limbii române, operă lexico- 
grafică de importanţă naţională. Acest mare dicționar al limbii romîne 
reprezintă în concepţia lingviștilor noştri, atît a celor de astăzi cît şi a 
unora din trecut, o lucrare fundamentală, care urmează să oglindească 
vocabularul romînese în evoluţia lui de-a lungul vremurilor. Este vorba 
deci de o operă de mari proporţii, aproximativ 10 volume de circa 1 000 
de pagini fiecare, după calculele preliminare care au fost făcute în baza 
materialului existent. 


Istoria dicționarului este cunoscută. Ea începe o dată cu înfiin- 


tarea Academiei Romîne, care îşi înscrie în statut să alcătuiască un dicţionar 
şi o gramatică a limbii romîne. 

Dar Academia Romiînă, ca instituţie a statului burghezo-moşierese, 
nu şi-a îndeplinit aceste obligaţii. Cu elaborarea dicționarului au fost 
însărcinați întîi Laurian şi Massim, care au făcut o lucrare inaccepta- 
bilă chiar pentru vremea lor (1871 şi urm.): latinomania de care au dat 
dovadă a atras ironia și critica îndreptăţită a contemporanilor. Sarcina 
alcătuirii dicționarului a fost apoi încredințată lui B.-P. Hasdeu, excelent 
lingvist, dar mai puţin bun organizator, care a reluat totul de la început ;. 
împrejurările nu l-au ajutat însă să treacă de primele cuvinte din litera B. 
Partea, elaborată de Hasdeu e cuprinsă în patru volume mari, apărute sub. 
titlul Etymologicum Magnum Romaniae (1886 şi urm.). După Hasdeu, 
a fost însărcinat cu continuarea dicționarului A. Philippide, căruia i s-a 
pus condiţia de a restrînge cadrul general al lucrării. Philippide, după ce a 
redactat o parte din material, nu a acceptat condiția. S-a recurs atunci la. 
un lingvist tînăr, Sextil Puşcariu, care, avînd la dispoziţie si materialul 
elaborat de predecesorii săi, a reuşit să publice în decurs de circa 
29 de ani (1906 —1944) 3 volume şi cîteva fascicule din Dicţionarul limbii 
române, conținînd cuvinte care încep cu literele A, B, C, F, G, H, I, 
J, L. 

În 1949, cinci ani după Eliberare, s-a reluat activitatea de întoc- 
mire a Dicționarului limbii române, pornindu-se de la ideea că partea 
lucrată sub conducerea lui S. Puşcariu ar putea fi repede revizuită, iar 
materialul existent (fişe, manuscrise etc.) s-ar putea pune la punct de 
asemenea foarte repede, în aşa fel încît, în cîţiva ani, acest dicționar să 
se publice în întregime, de la A la Z. 

Practica a arătat însă că planurile acestea erau premature. Cerin- 
țele noi privind structura ideologică și politică a dicționarului, pe de o 
parte, necesitatea de a-l transforma mult mai profund decit crezusem. 
unii dintre noi, lipsa de cadre de specialişti capabile să rezolve aceste 
probleme, pe de altă parte, la care s-a adăugat nevoia unor dicționare. 
de uz general, au impus întreruperea activităţii, în favoarea acestora din 
urmă. 

Rezultatele obținute în răstimp au fost însă interesante în multe 
privinţe pentru dicționarul a cărui istorie am schițat-o (s-a completat 
materialul de citate, s-a făcut o primă redactare a cuvintelor care vor 
figura în dicționar etc.), astfel încît s-a ajuns ca în momentul de faţă să; 
dispunem atît de material, cât şi de forţele necesare pentru a relua lucrarea: 
şi a o continua într-un ritm susţinut. 


1. CARACTERUL DICŢIONARULUI LIMBII ROMÎNE 


A. După cum arată însuși titlul, DLR este o operă lingvis- 
tică. În această calitate, el trebuie să arate ce numesc cuvintele din 
limba romînă, indiferent de faptul dacă obiectele, fenomenele şi relaţiile 
lor sînt sau nu — după o părere sau alta — bine denumite. De exemplu, 
cineva ar putea crede că, în loc de cuvîntul masă, prin care înțelegem un 
mare grup de oameni, o cantitate de materie etc., ar trebui să spunem 
altfel, pentru a nu se face confuzie cu obiectul ,„,masă”. Sînt persoane care. 

susțin acest lucru, pornind de la ideea că pentru fiecare obiect, pentru 
fiecare fenomen sau noţiune trebuie să folosim cîte un cuvînt. Realitatea 
lingvistică este însă alta. Obligaţia principală a oricărui dicţionar este 
de a respecta realitatea. 

În legătură directă cu ideea de mai sus stă și părerea, mai mult sau mai 
puţin precizată, că un dicţionar general, cum este cel pe care-l pregătim, 
trebuie să înregistreze absolut toate cuvintele. După concepţia aceasta, 
cine vrea să ştie, de exemplu, ce este ciclofazotronul, cortizonul, fenacodul, 
cosmodrom, fisiunea, turbo-reactorul etc., nu are decît să deschidă dicţionarul 
şi va afla de îndată ce-l interesează. 

Alţii consideră că, într-un dicţionar general, la un cuvînt ca turbo- 
reacior se va spune ce este combustiunea atomică, principiile ei, aplicările 
ei ş.a.m.d. În fine, se mai crede că, într-un dicţionar general, se va găsi 
istoria unor curente sau mișcări politice, culturale, artistice, că se vor arăta 
pe larg şi în amănunt bazele lor ideologice, culturale, artistice etc. Se crede, 
de pildă, că, pentru a ști ce a reprezentat creștinismul sau impresionismul, 
te poţi adresa dicționarului general. Cum acest fel de a înțelege lucrurile 
este relativ răspîndit şi cum el nu corespunde și nici nu poate corespunde 
concepţiei care stă la baza dicționarului nostru, este necesar să facem 
unele precizări, 

Mai întîi, în legătură cu cuvintele care vor fi incluse în dicționar. 
Principiul diriguitor în această privință este atestarea lor în literatura 
artistică. Acesta constituie prineipiul cel mai important, deşi nu este nici 
singurul şi nici nu se aplică mecanic. 

Dacă, de exemplu, la un scriitor de astăzi apare un cuvînt dintre 
cele citate mai înainte (de ex. cosmodrom), acesta nu este introdus automat 
în dicţionar, ci se controlează în ce măsură e sau nu cunoscut, dacă l-a 
mai întrebuințat şi alt scriitor etc. 

Al doilea principiu este existența cuvîntului în literatura romînă 
veche. Avînd în vedere caracterul istoric al dicționarului (vezi paragraful 
următor), cuvintelor din limba veche li se va da mare atenţie, ceea ce 
înseamnă că ne vom strădui să le introducem pe toate în dicționarul 
nostru. 

Al treilea principiu este existența cuvîntului în graiurile populare 
şi în limba vorbită în general. Cu ajutorul Atlasului lingvistic român, al 
monografiilor dialectale, al glosarelor regionale, al lucrărilor de folclor şi 
de etnografie etc. se stabileşte existența cuvîntului ca realitate obiectivă a 
limbii şi se introduce în dicționar. 

Al patrulea principiu, valabil în special pentru cuvintele noi şi cu 
caracter tehnic, este atestarea acestora în mai multe stiluri ale limbii. La 
exemplele date mai înainte se poate adăoga şi o formă ca tumoră din lim- 
bajul medicilor, căci cu ajutorul ei ilustrăm şi un aspect al tratării formelor 
luate de unele neologisme. Dacă tumoră nu apare decît în lucrările de medi- 
cină, dicționarul nu o înregistrează. Dar cînd întîlnim, în aceeași categorie 
de lucrări, cuvintul biopsie, acesta intră în dicţionar, el fiind utilizat 
şi în stilul vorbit al limbii. 

După toate probabilitățile, DLR va cuprinde circa 120 —140 000 de 
cuvinte, alese în conformitate cu principiile arătate mai sus. 

Cît priveşte conţinutul cuvintelor, sînt necesare de asemenea unele 
precizări. Dicţionarul nostru va prezenta înțelesurile cuvintelor romîneşti 
aşa cum reies ele din modul lor de întrebuințare. 


La cuvîntul fier, de exemplu, după ce se va spune că este vorba de 
un metal şi se va arăta într-un fel oarecare ce înțelege toată lumea prin fier, 
se vor da înțelesurile lingvistice speciale. Se ştie că, în limba de toate zilele, 
cînd auzim de pildă „m-am lovit într-un fier”, nu e vorba de fier, cum îl 
înţeleg chimiştii. Fierul de călcat este de ... fontă, iar cînd este electric, 
de fontă ei de alte metale. Din punctul de vedere al limbii comune, fonta 
se identifică, deci, uneori cu fierul. Această realitate trebuie să se oglindească 
în dicţionar, indiferent; de opiniile chimiștilor. De altminteri, chiar aceştia 
sînt obligaţi în viața de toate zilele să vorbească despre un fier de călcat 
şi nu despre o fontă de călcat sau un tuci de călcat, deşi ei ştiu foarte bine ce 
mare deosebire este între fontă şi fier. Limba îi obligă să se conformeze 
uzului general. Ar fi cu totul anormal ca un dicționar să se abată de la 
acest principiu. 

De aceea, în tratarea lingvistică a cuvintelor se va ţine seamă 
numai în linii mari de punctul de vedere al diverselor specialităţi ştiin- 
țifice şi, în concluzie, nu vom descrie structura atomică a fierului, posibili- 
tăţile de aplicare a acestui metal etc. La fel vom proceda și în cazul numelor 
de animale, de plante, de boli etc. Definiţia ştiinţifică se va da însă în 
toate cazurile în care ea este necesară. De exemplu, la termenii filozofiei, 
politici, ştiinţifici ete. care se utilizează ca termeni tehnici. 


Precizările de pînă aici sînt destinate a scoate în evidenţă caracterul 
lingvistic al dicționarului, spre a se evita, din capul locului, tendința de 
a-l confunda cu o enciclopedie. Lucrul ni se pare cu atit mai necesar, cu 
cît deseori dicționarele romiîneşti au combinat punctul de vedere lingvistic 
cu cel enciclopedic. Acesta este cazul chiar cu Etymologicum Magnum Ro- 
maniae al lui B.-P. Hasdeu, care a încercat să facă din dicţionarul său o 
enciclopedie a ştiinţelor sociale din Romînia, în special a istoriei, literaturii, 
folclorului ete. În mai mică măsură aşa stau lucrurile şi cu recentul Dic- 
tionar al limbii române moderne care prezintă prin ilustraţii şi prin unele 
definiții un modest caracter enciclopedic. Dicţionarul limbii române nu va 
recurge la metoda enciclopedică decât în cazuri speciale. 


Această lucrare este destinată în primul rînd cercetătorilor de 
specialitate, lingviştilor, unor literați (critici, filologi), istoricilor inte- 
resaţi de evoluţia limbii şi a societăţii, tilozofilor care urmăresc probleme 
similare cu cele ale istoricilor etc. El se adresează însă şi scriitorilor, cărora 
le pune la îndemînă marea bogăţie lingvistică a limbii romine, dîndu-le 
posibilitatea, să urmărească dezvoltarea cuvintelor romîneşti, utilizarea lor 
altă dată şi acum, nuanțele semantice cîştigate în decursul timpului etc. 
De bună seamă, DLR va putea fi consultat de orice intelectual preocupat 
de starea şi evoluţia limbii sale materne, dar această operă nu face parte 
din categoria instrumentelor obișnuite de lucru, nefiind un dicţionar de 
ţinut pe birou pentru a fi folosit în permanenţă. 

B. Dicţionarul limbii romîne este istoric şi etimologic. Aceasta în- 
seamnă că fiecare cuvînt va fi prezentat începînd cu cea mai veche atestare 

şi terminînd cu epoca noastră. În general, cuvintele unei limbi se înfăţi- 
şează în două situaţii : sau şi-au păstrat înțelesurile din cele mai vechi 
timpuri pînă astăzi, sau au dezvoltat înțelesuri noi și, eventual, au pierdut 
pe unele dintre cele vechi. Această chestiune, mult mai complexă în 
realitate, a fost simplificată aici la maximum pentru a-i uşura înțelegerea. 

Istoria cuvîntului înseamnă prezentarea succesivă a tuturor fazelor 
lui de evoluţie, indicîndu-se, cu mijloacele tehnico-lexicografice obișnuite, 
modificările şi cauzele lor. Se face, deci, o analiză semantică a cuvîntului, 
stabilindu-se legătura dintre înțelesurile lui şi viaţa socială şi se încearcă. 
explicarea modificărilor de sens. Fiecare cuvînt reprezintă obiectul unor 
studii lexicografice, al căror rezultat sînt articolele din dicţionar, înşirate 
în ordine alfabetică. 

Pînă acum, limba romînă nu are un dicţionar etimologie modern. 
Dicţionarul! lui Cihac datează din anul 1870 şi urm. şi, fireşte, nu mai cores- 
punde nici pe departe stării actuale a ştiinţei originii cuvintelor. Toate 
celelalte dicţionare etimologice sînt incomplete. Dicţionarul limbii române 
moderne nu are decît indicaţii etimologice sumare. DLR va împlini această 
lipsă prin indicarea etimologiei tuturor cuvintelor. 


2. METODA DE LUCRU 


Materialul de care dispun redactorii dicționarului este foarte bogat, 
fiind alcătuit din : 

a) fişe completate de intelectuali din toate părţile ţării, pe care Hasdeu 
le-a primit ca răspuns la chestionarul făcut de el înainte de a începe redac- 
tarea la Etymologicum Magnum Romaniae şi pe care nu le-a folosit decît 
parţial ; 

b) fişe scoase de A. Philippide şi colaboratorii săi din scrierile auto- 
rilor români ; 

c) fişe scoase de S. Pușcariu ai colaboratorii săi din diferite lucrări ; 

d) fişele rămase de la LA. Candrea şi destinate inițial dicţiona- 
rului publicat de acesta în 1931; 

e) fişe scoase de H. Tiktin în cursul activităţii sale de lexicograf ; 

f) fişe extrase cu începere din 1949 din lucrări literare şi ştiinţifice 
de colaboratorii Institutului de lingvistică din Bucureşti. Ele provin în 
special din lucrări apărute după 23 August 1944 şi din cîteva opere şi 
manuscrise din secolul al XVIII-lea ; 

g) fişe scoase din opera lui Eminescu pentru „Dictionarul Eminescu”. 

Fişele, în număr de aproximativ două milioane şi jumătate, repre- 
zintă citate din opere literare, lucrări ştiinţifice, presă, monografii dialec- 
tale etc. Pe fiecare dintre ele figurează un cuvînt-titlu şi un citat, o pro- 
poziţie sau o frază în care este utilizat cuvîntul-titlu. 

Citatele acestea se folosesc pentru a se descoperi toate nuanțele se- 
mantice şi pentru a le ilustra. Pe baza lor, pe baza consultării tuturor dic- 

ţionarelor anterioare, a lucrărilor de dialectologie sau de folclor, pe baza 
studiilor etnografice, a studiilor despre plante, animale, insecte etc. ete., 
redactorul poate stabili sensurile cuvîntului şi valoarea lor. Adesea un 
cuvînt-titlu poate fi reprezentat prin cîteva sute de fişe cu citate. Sortarea 
acestui material este determinată de caracterul dicționarului, De aceea 
se porneşte de la sensul cel mai vechi spre epocile mai noi. 

Redactarea nu constă în fond decît în explicarea succintă a evolu- 
Gei cuvîntului, a structurii lui semantice şi în indicarea etimologiei. 

În timpul lucrului se revăd toate citatele, cercetîndu-se lucrările 
din care s-au extras exemplele pentru a se controla dacă trimiterea la pagină 
este exactă, dacă s-a copiat bine contextul etc. 

Pentru a se vedea cum va arăta un articol din DLR în comparație cu 
dicționarele existente, dăm mai jos, pe două coloane, un cuvînt ca exemplu. 

Dicţionarul limbii române Dicționarul limbii române 
literare contemporane 


ispravă, s.f. 1. aptă, lucrare, treabă ; 
(citate din Sadoveanu, Iosif); loc. 
adj. De ispravă = vrednic, capabil, 
cinstit; (citate din Sadoveanu, 
Ispirescu, Creangă); De nici o is- 
pravă = inutil, de lepădat; (citate 
din Alecsandri); subsens: poznă, 
năzbitie ; (citat din Pas). 2. (Une: 
ori ironic) Izbîndă, succes, reuşită ; 
(citate din Ispirescu, Negruzzi, 
Drăghici). Expresie : Fără nici o 
ispravă = fără rezultat ; (citate din 
Ispirescu, Negruzzi); subsens : sfîr- 
şit, îndeplinire; (citate din Dră- 
ghici). 3. (Învechit) De ispravă = 
imediat ; (citate din Konaki, Jarnik). 


ispravă, s.f. 1. Hotărire, autorizaţie ; 
(citate din Pravila, Dosoftei etc.). 
2. Act oficial; firman (citate din 
cronicari). 3. Rînduială, aşezămâînt, 
instituție; (citate din Dosoftei). 
4. Putere, facultate, forță; (după 
Lex. Budan). 5. Îndeplinire, reali- 
zare, faptă ; (citate din Coresi, Var- 
laam, Negruzzi etc.). Loc. şi expr. 
de ispravă ; fără ispravă ; a aduce în 
ispravă ; a face ispravă (cu expli- 
caţii şi citate). 6. Săvirşire, termi- 
nare ; (citate din Beldiman, Pann 
etc.). Loc. de ispravă = de tot, com- 
plet; (citate din Dosoftei, Konaki, 
Jarnik). 7. Succes, izbîndă ; (citate 
din Beldiman, Arhiva, Ispirescu). 
8. Rost, motiv, ocazie; (citate din 
Beldiman, Magaz. ist.). 9. (În super- 
stiții) Fantomă, spirit, duh rău; 
(după Marian). V. sl. nenpaga co- 
recţiune, îndreptare ; bulg. nenpaga 
faptă dreaptă ; act oficial; (sensul 
cel mai vechi). 


Articolul din DLR este numai o schemă. El arată însă legătura 
sensurilor, evoluţia lor şi a locuţiunilor. În articolul-monografie din 
DLR se oglindesc fidel realitatea lingvistică şi amănuntele de ordin social 


şi istoric pe baza izvoarelor vechi. 


Am descris mai pe larg metoda de lucru ca să se vadă de ce este 
necesar un timp relativ lung pentru terminarea dicționarului, cu toate 

că materialul este adunat. Nu am arătat aici cazurile dificile, cuvintele 
care denumesc plante sau animale sau părți din diferite aparate ori obiecte, 
termenii tehnici etc., pentru lămurirea înţelesului cărora redactorul 
va fi adesea nevoit să apeleze la diverşi specialişti. Nu am arătat aici nici 
greutăţile de tratare a unor cuvinte polisemantice și a uneltelor gramaticale, 
"pentru care este nevoie uneori de studii speciale îndelungate. 


3. ORGANIZAREA MUNCII 


Avînd în vedere situaţia materialului şi metoda de lucru, precum şi 
unele principii lexicografice la care ne vom referi în cele ce urmează, 
întreaga activitate de elaborare a dicționarului se împarte în mai multe 
etape, dintre care cea mai importantă este redactarea. 

Principiul fundamental al muncii de elaborare a Dicționarului limbii 
române este răspunderea personală pentru fiecare parte care a fost încre- 
dințată unui redactor. Pentru a uşura însă munca și a ajuta pe redactori, 
orice problemă care depăşeşte cadrul strict tehnic al redactării va fi dis- 
cutată, şi rezolvată de colectivul de lexicologie al Institutului. Acesta este 
al doilea principiu al muncii noastre, tot atît de important ca şi preceden- 
tul. Colectivele de lingviști vor să arate astfel că, afară de răspunderea 
personală a fiecăruia, există o răspundere solidară. 

Vom ilustra principiile de mai sus printr-un exemplu. 

Pentru a se da etimologia exactă a unui cuvînt, deci pentru a se 
putea începe redactarea articolului respectiv din dicţionar, fiecare redactor 
va prezenta propunerile sale. Vor fi, evident, mai multe feluri de etimologii : 

— etimologii care nu ridică nici o problemă, fiindcă sînt de mult 
stabilite, de exemplu pane ` > pîne > pâine; 

— etimologii nesigure, cînd, pentru stabilirea originii cuvîntului, 
există două sau trei posibilități ; de exemplu: culă ar veni după unii din 
lat. *CUBULA (Pușcariu, REW), după alţii din bulgară sau din turcă. 
“Într-un caz ca acesta, colectivul discută propunerea, redactorului şi decide 
într-un fel sau altul. Decizia colectivului este supusă apoi Consiliului 
ştiinţific al Institutului; 

— etimologii necunoscute, dar pentru care există diverse teorii. 
Se procedează ca şi în cazul etimologiilor nesigure, cu singura diferenţă, 
că se arată în dicționar diversele soluţii propuse. 

— În sfîrşit, cuvinte pentru care nu s-a indicat niciodată vreo 
etimologie. 

Nu numai etimologia, ci şi evoluţia istorică a cuvintelor importante 
va forma obiectul unei analize în faţa colectivului în condiţiile de mai sus, 
în aşa fel încît nici o problemă importantă, de concepţie sau de rezolvare 
tehnică a unor cazuri mai dificile, să nu rămînă necunoscută colectivului, 
iar rezolvarea ei să cadă numai în sarcina, unei persoane. 

La sfîrşitul redactării, responsabilii lucrării vor citi tot materialul 
elaborat şi vor decide. 

Pentru ca lucrarea aceasta, aşteptată de atîta vreme, să înceapă 
să apară cît mai repede, este necesar ca ea să se publice în fascicule, cum se 
— Ge 172 

procedează totdeauna în asemenea cazuri. Aceasta este o practică inter- 
naţională. Așa se publică, de exemplu, în Polonia, dicţionarul limbii 
polone vechi, așa se publică în R.D.G. dicţionarul limbii latine medie- 
vale şi dicţionarul limbii germane vechi, așa s-a publicat dicționarul 
Grimm, aşa a fost publicat dicţionarul fostei Academii Romîne etc. 

'Pinînd seamă de dorința generală de a avea cît mai curînd întreaga 
bogăţie lexicală a limbii romîne redată într-un dicționar ca acela pe care-l 
pregătim, este bine ca lucrările să înceapă cu litera M, să continue pînă 
la Z, apoi să revenim la literele A — L, care au fost tipărite parţial într-o 
primă ediţie. 

În general, trebuie să se considere că Dicţionarul limbii române nu 
este o operă de campanie, ci o activitate aproape permanentă a colecti- 
velor de lexicografi. Dacă în primii 6 — 7 ani, se va termina, după cum ne 
propunem, partea de la M la Z, după aceşti 6—7 ani va mai fi de lucru 
cîţiva ani pentru partea de la Ala L. Între timp vor apărea studii și 
cercetări noi despre lexicul limbii romîne, se vor crea, poate, cuvinte noi, 
se vor schimba aspectele unor cuvinte existente etc. şi va fi, probabil, 
nevoie de o ediție nouă sau de o serie de suplimente. Aceasta este tot 
o realitate determinată de caracterul general al limbii care evoluează 
neîntrerupt. 

Există în privinţa apariției DLR și opinii care se deosebesc de cea 
prezentată aici. Este vorba anume de persoanele care condiţionează relua- 
rea activităţii de elaborare a DLR de existenţa în prealabil a unor glosare, 
eventual a unui singur mare glosar al limbii romîne vechi. Ideea că pentru 
a face istoria cuvintelor este necesar să se cunoască bine toate fazele 
evoluţiei lor este o idee justă. Ar fi fost ideal dacă s-ar fi făcut pînă. 
acum aceste glosare, dar din diferite motive ele nu s-au întocmit. Pregă- 
tirea lor de aici înainte nu poate însemna pentru DLR decât o întîrziere 
care nu ni se pare:suficient de justificată, fiindcă materialul de care 
dispunem conține destule date de limbă veche pentru un dicţionar 
general. Precizările de detaliu pe care le-ar aduce un glosar al 
limbii vechi şi care ar fi, fără îndoială, utile, nu sînt totuși atît de impor- 
tante, încît numai din cauza lor să amînăm lucrările Dicţionarului limbii 
române. 

Afară de părerea că glosarul limbii vechi ar fi indispensabil, există, 
şi aceea că Dicţionarul limbii române ar trebui să rupă cu tot ce s-a făcut 
înainte în această direcţie, și fără să se ţină seamă de partea editată între 
1906 —1944, să se reia totul de la capăt. Nici acest punct de vedere nu 
poate fi considerat constructiv. Dacă s-ar renunța la ceea ce s-a făcut 
pînă în 1944, dacă partea aceasta a dicționarului ar fi socotită ca inexis- 
tentă, cu toate că ea este cunoscută şi folosită de romaniștii din lumea 
întreagă şi se află în marile biblioteci de pretutindeni, faptul acesta 
ar echivala cu o desconsiderare clară a tradiției lexicografice romînești, 
care, în treacăt fie spus, se bucură de prestigiu în toate cercurile de cunos- 
cători din lume. (Vezi, de exemplu, aprecierile din Voprosi iazîkoznaniia,. 
nr. 1/1956, p. 152.) 

Pe lîngă aceasta, reluarea lucrării de la litera A necesită timp.. 
Fiecare an destinat refacerii vechii forme ne îndepărtează de termenul. 

final al prezentării integrale a vocabularului limbii romîne. E mult mai 
logic să dăm a doua ediţie a părții de la A la L după ce am încheiat 
trecerea în revistă a întregului material lexical, decît să reluăm iarăși literele 
deja lucrate. 


În sfîrşit, dacă ar fi în discuţie un dicţionar de uz general, o operă 
lexicografică destinată tuturor persoanelor care simt nevoia de a-şi lămuri 
sensul cuvintelor pe care nu le cunosc bine, argumentul reluării ar avea 
cu totul altă valoare. Dar este vorba de un dicționar lingvistic de mari 
proporţii, a cărui utilitate se află în primul rînd în prezentarea exhaus- 
tivă a cuvintelor romîneşti. Așa se explică, după părerea noastră, şi 
faptul că Dicţionarul limbii ruse, întocmit de Dal în timpul ţarismului, 
a fost retipărit acum cîțiva ani. S-a considerat deci că, pînă la reluarea 
muncii pentru elaborarea unui dicționar general, se poate utiliza încă 
lucrarea lui Dal, cu toate că ea nu a fost redactată în timpul regimului 
sovietic. 


L 


Una dintre problemele importante ale dicționarului este tratarea 
cuvintelor privind realitățile politice, ideologice şi sociale din ţara noastră. 
Un număr de cuvinte din categoriile menţionate au fost colorate de 
purghezo-moşierime cu nuanţe depreciative sau peiorative. Este cazul 
unor termeni politici, al unor nume de popoare etc. 


Aceste cuvinte nu pot fi excluse din Dictionarul limbii române, 
fiindcă le găsim în literatură, fie la clasici, fie chiar în unele opere recente 
care povestesc întimplări din trecut. Dar, afară de aceasta, ele există 
în limba vorbită actuală şi nu pot fi tratate ca şi cum nu ar fi avut în 
gura burghezo-moşierimii sens depreciativ, pentru că toate cuvintele din 
DLR sînt prezentate istorie. Va trebui aşadar ca ele să fie incluse în 
dicţionar şi să se arate poziţia de clasă care a determinat într-o anumită 
vreme apariţia nuanţelor depreciative. | 

Într-o categorie aparte intră termenii politico-ideologici în conți- 
nutul cărora nu s-au produs schimbări determinate de o poziţie subiectivă. 
De exemplu, la noi, în trecut, socialism şi socialist aveau o semnificaţie 
generală deosebită de cea pe care o dăm astăzi acestor două cuvinte 
asemănătoare şi altora (capitalism, capital etc.). Fiind un dicționar 
istoric, DLR va înregistra, şi înțelesul pe care termenii de mai sus l-au 
avut înainte de clarificarea ideologică adusă de leninism în această 
chestiune, dar se va arăta într-un mod oarecare că este vorba de un 
sens mai vechi, astăzi incorect. 

În sfîrşit, există un număr de cuvinte care contravin decenţei şi 
bunei-cuviinţe. Unele au ajuns chiar să denumească plante, părți ale 
unor unelte etc., iar altele au, prin întrebuințare figurată în anumite 
expresii, sensuri care nu pot fi înregistrate fără jenă. 

În cazul lor, singura soluţie este să le evităm. 


+ 

DLR va îi aşadar un dicţionar multilateral, căci va conţine mai 
multe dicţionare deodată, și anume : un dicţionar al evoluţiei istorice a 
cuvintelor romiîneşti, un dicționar al limbii literare, un glosar regional 
(în linii mari), un dicționar al limbii romîne vechi, un dicționar etimologic. 
Pe lîngă aceasta, DLR va mai da şi un număr mare de sinonime, ceea, 
ce va face din el şi un dicţionar de sinonime ; el va indica, de asemenea, 
sfera de idei în care se întrebuinţează cuvintele, incluzînd astfel ai impor- 
tante elemente de onomasiologie. 

De aici rezultă că DLR constituie baza tuturor lucrărilor de lexico- 
logie şi lexicografie viitoare. Acest lucru este cunoscut de mai multă vreme 
de specialişti. De aceea, pentru orice lucrare lexicologică şi lexicografică, 
DLR reprezintă atît prin partea deja publicată, cît şi prin manuscrisele 
existente la Institutul de lingvistică din București, izvorul principal a cărui 
autoritate ştiinţifică nu se mai pune la îndoială. Ori de cîte ori un lexicolog 
are nevoie de informaţii precise şi sigure, el se adresează DLR, consul- 
iînd manuscrisele sau partea tipărită. Dar nu numai lexicologii se adre- 
sează acestei opere. Orice cercetător care are nevoie de informaţii exacte, 
De pentru a-şi găsi exemple de stilistică, de gramatică și chiar de fonetică, 
fie pentru alte scopuri lingvistice, nu se poate lipsi de materialul existent 
şi, în practică, nici nu s-a lipsit. 

Nu este, deci, exagerat să se spună că DLR reprezintă baza cu 
deplină autoritate ştiinţifică a tuturor lucrărilor de lexicologie şi lexico- 
grafie. În această calitate, el va servi, fără îndoială, la întocmirea dicţio- 
narelor parțiale care se vor face după apariţia lui, de exemplu, la întoc- 
mirea unui dicţionar de sinonime, a unui dicționar normativ, a unui 
dicţionar frazeologic ş.a.m.d. De fapt şi pînă acum materialul DLR a 
fost întrebuințat în acest sens atît pentru Dicţionarul limbii române li- 
terare contemporane (4 volume), cît şi pentru Dicţionarul limbii romîne 
moderne (1 volum). 

Valoarea DLR trebuie însă privită şi din alt punct de vedere. El 
este tezaurul nu numai lexical, ci şi lingvistic în general al poporului nostru, 
imagine lingvistică a istoriei poporului romin. 


NOTE ASUPRA SUBORDONATELOR EXPLICATIVE 


(cu privire specială la subordonatele paratactice)" 
DE 


I. RIZESCU 


Ca și delimitarea părţilor secundare de propoziţie, delimitarea pro- 
poziţiilor subordonate este o problemă destul de dificilă. Greutatea se 
datoreşte nu numai lipsei unor criterii unitare de delimitare, ci şi concep- 
Hei greșite că studiul raporturilor dintre propoziţii priveşte exclusiv gra- 
matica, cînd în realitate trebuie să ţinem seama și de probleme de lexic. 
Esenţa faptelor gramaticale poate îi cunoscută numai prin analiza celor 
două laturi: sensul şi forma acestor fapte. Pe drept cuvînt arată 
lingvistul sovietic R. A. Budagov că în afara legăturii gramaticii (în 
special a sintaxei) cu gindirea nu poate fi înţeles „spiritul şi specificul 
gramaticii însăşi”.2 


* 


În limba romînă există o anumită categorie de propoziţii introduse 
prin adverbele explicative anume, adică. 

În Gramatica Academiei R.P.R. se arată că „legătura dintre apoziţie 
şi termenul determinat este făcută uneori... cu ajutorul unor adverbe 
explicative ca anume, adică”. 

În aceeaşi lucrare se menţionează că în tre propoziţiile coordonate 
copulative pot fi înglobate şi acelea introduse prin anume, adică +. 

În primul caz, adverbele amintite au rolul de a introduce o parte 
secundară de propoziţie (o apoziţie), în al doilea, o propoziţie coordonată. 


1 Prin propoziţii subordonate paratactice (în opoziţie cu cele hipotactice) înţelegem pro- 
poziţiile secundare neintroduse prin conjuncţii, locuţiuni conjuncţionale ete. Pentru paratază 
se mai folosesc termenii : juxtapunere, asindelon. 

2 ƏTOAH NO CUHTARCUCY PYMBIHCHOTO A3Hka, Moscova, 1958, p. 5. 

3 Vol. al lI-lea, p. 93. 

4 Vol. al Il-lea, p. 157. 

Această inconsecvenţă a fost relevată într-un studiu al Mioarei 
Avram, în care se aduc date interesante cu privire la diferite tipuri de 
părți de propoziţii și propoziţii secundare. Autoarea nu analizează mai 
pe larg propoziţiile introduse prin anume, adică pe care le consideră apozi- 
tive! pe baza corespondenței dintre propoziţiile subordonate şi părţile 
de propoziţie. Dar între aceste două categorii sintactice nu poate exista 
o corespondenţă totală. Lingvistul care caută cu orice preţ un paralelism 
mecanic între părțile de propoziţie şi propoziţiile subordonate? riscă să 
se abată de la studiul elementelor specifice sintactice care aparţin fiecărei 
categorii în parte. 

Propoziţiile introduse prin adverbele explicative adică, anume merită 
un studiu mai amănunţit. 

Iată cîteva exemple din limba mai veche şi din cea contemporană : 

Și când va vrea să se facă, adecă să se hirotonească arhiereu, să fie 
cu voia muerii lui. 

ÎNDREPTAREA LEGII (1652), 30 r/19. 

Diavoliţa. .. vrea să ţie doi pepeni într-o mână, adecă este amorezată 
[şi] după un calemgiu. 

FILIMON, O. I. 129. 


Râdeau vorbind, adică [era] mai mult ris decît vorbă. 
EMINESCU, P. L. 89. 


Dacă analizăm exemplele de mai sus observăm că : 

1. Propoziția a doua determină întreaga propoziţie anterioară şi 
nu numai unul din elementele componente. Într-adevăr, dacă am elimina 
din prima propoziţie a ultimului exemplu un cuvînt (fie rîdeau, fie vor- 
bind), traza ar suferi din punct de vedere al sensului lexical, ar deveni 
neclară. 

2. În cazurile de mai sus propoziţiile secundare adaugă o precizare 
la înţelesul regentei, o explicăt. Acest raport nu poate fi înglobat în nici 
una din relaţiile de subordonare stabilite de Gramatica Academiei R.P.R. 

3. Propoziţiile secundare de felul celor de mai sus nu pot fi introduse 
prin alte elemente de joncțiune decît prin adverbele explicative : anume, 
adică. 

4. Ar trebui relevat şi faptul că, spre deosebire de celelalte categorii 
de secundare, propozițiile de acest tip sînt, în genere, postpuse regentei. 
Din punct de vedere logic lucrul e lesne de înțeles, deoarece explicația 
urmează după ceea; ce trebuie explicat. 


1 Corespondenţa dintre propozițiile subordonate şi părțile de propoziție, în „Studii de gra- 
maiică”, vol. I, Bucureşti, 1956, p. 149. 

2 Ibidem, p. 164. 

3 Gramatica Academiei de Ştiinţe a U.R.S.S., vol. al II-lea, partea I, p. 105. 

4 Despre coordonatele cauzale se spune în Gramatica Academiei R.P.R. vol. al II-lea, 
p. 169, că „constituie în general numai o explicație (sublinierea n.), o motivare”. Dar pe lingă 
faptul că delimitarea acestei categorii de secundarele cauzale (și de coordonatele copulative 
care arată o explicaţie, despre care se vorbeşte la p. 157 a aceluiași volum), nu e suficient de 
clară, se dau și exemple de felul: Calul, vedeţi dvoastră, era năzdrăvan, în care vedeți dvoastră 
este de fapt un mijloc de adresare și nu o propoziție cauzală. 

De aceea credem că aceste propoziţii care explică întreaga regentă 1 
pot fi denumite subordonate explicative. 
Există şi anumite cazuri în care secundarele explicative? au și alte 
nuanţe, ca în exemplul: 
Deamierd un chip de copilă în felul meu, adică umplu un album cu 
diferite expresii ale unui singur tup. 
EMINESCU, P. L. 119. 


În această frază, propoziţia secundară adică umplu un album cu 
diferite expresii ale unui singur cap poate fi considerată că explică propo- 
ziția regentă, în general, cît și o anumită parte a ei (în felul meu), în spe- 
cial. Partea de propoziţie : în felul meu se găseşte faţă de verbul dezmierd 
într-un raport de subordonare circumstanţială modală (în ce mod 
dezmierd ?). Într-un raport asemănător, pe lingă cel explicativ, se află 
şi secundara față de verbul din regentă. Dar secundara mai lămurește şi 
substantivul felul. Aşadar în fraza de mai sus, raportul de subordonare 
explicativă se interferează cu cel modal şi cu cel atributiv. 


+ 


Propoziţiile explicative introduse prin anume, adică erau foarte 
frecvente în limba veche. În limba romînă contemporană se observă 
înlocuirea treptată a acestui tip prin parataxă. Fenomenul acesta a 
fost remarcat de acad. Al. Graur, în legătură cu alte tipuri de subordonate : 
„Din motive stilistice, se întîmplă destul de des ca o propoziţie care ar 
trebui să fie subordonată să De construită ca şi cum ar fi principală: 
se suprimă conjuncţia de subordonare, eventual se întervertește (sublinierea 
n.) ordinea propozițiilor” 3. 

O anumită topică nu e singura caracteristică a propoziţiilor secundare 
paratactice. Lipsa conjuncţiei este suplinită şi de alte mijloace ale 
marcării gramaticale , care capătă o deosebită importanţă. Printre acestea, 
intonația ocupă un loc de prim ordin. Experiențele pe care le-am făcut 
în cadrul laboratorului de fonetică (în vederea unei lucrări mai ample 
despre subordonatele paratactice) ne-au arătat că există deosebiri impor- 
tante între intonaţia propozițiilor secundare neintroduse prin conjuncţii 
față de cele conjuncționale. Intonaţia se schimbă şi după locul secundarei 
paratactice în frază. Alături de topică şi de intonatie, un anumit rol în 


1 În legătură cu propoziţiile apozitive care determină întreaga propoziţie (Mioara Avram, 
op. cit., p.152) este necesar să se arate că raportul de subordonare atributivă are și alte nuanțe, 
ca în exemplele ` Fără să se fi interesat direct, ceea ce i s-ar fi părut nedemn de dînsul... ; tot 
descosindu-l cum a petrecut la țară și neascultindu-l cu atenție, ceea ce pe el il cam jignea... 
in prima frază, propoziţia secundară exprimă și un raport de subordonare cauzală, în a doua, 
are o nuanţă concluzivă. De aceea aceste propoziţii pot fi socotite, într-un anumit sens, apozitive 
circumstanțţiale. 

2 După cite știm, cele mai multe gramatici străine nu tratează propoziţiile secundare : 
explicative ca o categorie aparte. Autorii unor gramatici latine își dau seama că aceste propo- 
ziţii (e vorba de cele introduse prin quod, id quod) reprezintă un tip special (de ex. Attentiores 
sumus ad rem quam sat est: quod illos sat aetas acuet), dar se mulțumesc numai să le amintească 
(v. Stolz-Schmalz, Lateinische Grammatik. Ed. Leumann- Hofmann, München, 1928, p. 371). 

3 Acad. Al. Graur, Pentru o sintaxă a propozițiilor principale, în „Studii de gramatică” 
vol. I, București, 1956, p. 133. 

marcarea raportului de subordonare îl mai are pauza dintre propoziţii ; 
un oarecare rol îl are și modul verbului din secundară. 

Se afirmă în genere că trecerea de la parataxă la hipotaxă ar fi un 
fenomen caracteristic tuturor limbilor, în evoluţia lor de la o etapă 
la alta. 

Studiul istoric al limbii romine ne duce la aceeaşi concluzie că pro- 
poziţiile secundare paratactice erau mai frecvente în limba veche decît 
în romîna contemporană. De aceea fraze ca : Și au făcut cărți moldovenii 
despre partea boerilor şi a ţării, rugîndu-se ca să le dea pe Dumitrașco, 
fecior lui Cantemir- Vodă, să le fie domn în locul tătine-său, marii, micii îl 
pohtesc”, ISTORIA ŢĂRII ROMÎNEŞTI, de la 1688—1717, 51, în care propo- 
ziţia [fiindcă] marii, micii îl pohtesc e o secundară cauzală neintrodusă 
prin conjuncţie, apar destul de des în vechile texte. 

Cu toate acestea, se observă în limba contemporană tendința spre 
parataxă. Între propoziţiile de acest fel, cele mai numeroase sînt propo- 
ziţiile explicative, în sensul că apar mai totdeauna fără adverbele intro- 
ductive: anume, adică. 

Ele sînt deosebit de frecvente în stilul presei : 

Bagdadul ne apărea într-o înfăţişare nouă: învăluit într-un nor 
de praf fin, părea cufundat în ceafă. SCÎNTEIA, nr. 4516, 4. 

În exemplele de mai sus nu se poate vorbi de omiterea” unor 
adverbe explicative care introduc propozițiile secundare, ci de faptul că 
adverbele sînt subînțelese? (gi anume învăluit într-un nor de praf fin... ..). 

Fraze cu asemenea propoziții apar şi în literatura populară : 

Am pățit-o ca băiatul cel mincinos din poveste: nu mai am crezămînt. 
Ant. lit. pop. II, 123. 

În cadrul acestor propoziții ar trebui distins şi tipul în care intro- 
ducerea adverbului nu se poate face fără anumite modificări în secundară, 
ca în exemplul: 

Privirea mea era aţintilă drept înainte: maşina avirlea în dreapta 
şi în stînga mănunchiuri de scîntei. REBREANU, N. 9%. În această 
frază, propoziția a doua este o secundară explicativă paratactică. Dacă 
am vrea să legăm regenta de subordonată prin adverbul [şi] anume atunci 
ar trebui să aducem unele schimbări în secundară : și anume la mașina 
zvîrlind, sau şi anume la mănunchiurile de scîntei pe care le zvîrlea ma- 
gina etc. 

Ar mai trebui amintit și tipul caracterizat prin repetarea ver- 
bului din regentă: 

Dar el este mai mult: este: 


IBRĂILEANU, ST. 106. 


1 În Syntaxe latine, ed. a IX-a, Paris, 1953, p. 300, Ernout - Thomas relevă „urme 
ale parataxei primitive” în fraze de felul uolo ettam ezquiras „eu vreau de asemenea 
ca tu să cauţi”. Urme s-ar mai menţine și în diferite expresii ale limbii vorbite : te oro des 
operam „te rog să-mi dai ajutor”. .., de asemenea în stilul administrativ-politic hunc mandant... 
Belgas adeat „îl însărcinează să meargă la Belgi”. 

2 N. S. Pospelov, O rpammaTuueckoă npupone H npuiiunax Knaccupunanu 
Geccoro3HBlX CIOKHHX Mpe kenn, p. 345. 

De aici nu trebuie să tragem concluzia că orice repetiţie a verbului 
ar reprezenta pe plan sintactic o propoziție secundară explicativă para- 
tactică. Astfel dacă în fraza : I se păru că a căzut de undeva dintr-o înăl- 
time mare şi cade, cade, fără să se poată agăța de ceva. REBREANU, N. 76, 
analizăm propoziţiile cade, cade, observăm că a doua propoziţie nu explică 
pe prima. Repetiţia verbului are în acest caz rolul de a marca intensi- 
tatea acţiunii. Între cele două propoziţii există un raport de coordonare 
copulativă (cade şi cade) şi nu de subordonare.! Nici în cazul repetiţiei 
semantice? (cele două acţiuni nu sînt redate prin acelaşi cuvînt, ci prin 
sinonime lexicale): Tu mă omori, Ghiţă, mă seci de viață. SLAVICI, O. I 163, 
nu poate fi vorba de un raport de subordonare explicativă. Şi aici cele 
două propoziţii sînt coordonate copulative. 

În cazul explicativelor paratactice — ca şi la cele introduse prin 
adverbe — pot fi cazuri în care se interferează raportul de subordonare 
explicativă cu cel atributiv. 

Tipul Hamlet beneficiază numai de una din condiţiile de mai sus: 
e personagiu dintr-o operă dramatică... 

IBRĂILEANU, ST. 41. 


Conditia asia e : n-ai voie să vorbeşti cît stai în sac. 
Revista ION CREANGĂ, 1916, 36. 


În frazele de mai sus propoziţiile : e personagiu dintr-o operă literară, 
n-ai voie... pot fi interpretate fie ca explicative pe lingă întreaga re- 
gentă, fie ca atributive ale cuvintelor : una, condiția. 

Sînt şi cazuri în care propoziţia atributivă pare a D explicativă, 
în care nu e vorba deci de interferența celor două relaţii, ca în exemplul: 
Mare păcat mi-am luat pe suflet: am ucis un om €. SANDU-ALDEA, În 
urma plugului 2, 23. Aceasta se datorește topicii primei propoziții. Dacă 
am schimba ordinea cuvintelor: Mi-am luat pe suflet mare păcat atunci 
ar îi mai clar că a doua propoziţie nu lămureşte întreaga propoziţie, ci 
numai substantivul păcat din prima. 

Între secundarele explicative paratactice şi între atributive sînt 
şi alte deosebiri. Deşi topica propoziţiilor subordonate paratactice e rigidă, 
totuşi există în anumite situaţii posibilitatea de a schimba ordinea pro- 
poziţiilor în frază, ca în cazul secundarelor atributive. Astfel, în cadrul 
frazei : Mi-am îndeplinit dorința : urmez politehnica (în care a doua este 
atributivă) se pot inversa propoziţiile (Urmez politehnica : mi-am înde- 
plinit dorința), fără ca să sufere sensul întregii comunicări. 

Din punct de vedere gramatical propoziţia: Urmez politehnica 
rămîne secundară atributivă. Este adevărat; că în urma schimbării ordinei 
se introduce în frază şi o nuanţă concluzivă. In schimb secundarele expli- 
cative paratactice nu-şi pot schimba locul în frază, ele trebuie să urmeze 
după regenta lor. Astfel dacă în fraza: Bagdadul ne apărea într-o înfă- 
tişare nouă : învăluit într-un nor de praf fin, părea cufundat în ceaţă, 


1 Este interesant de observat că în germană, în cazul repetiţici verbului, conjuncţia 
und apare în mod obligatoriu : geht und geht. 
2 F. Iordan, Stilistiea limbi: romine, Bucureşti, 1944, p. 264. 

am încerca să inversăm propoziţiile, sensul comunicării ar suferi ; comu- 
nicarea ar deveni chiar neclară. 


+ 


Studiul secundarelor explicative — poate mai mult decît al altor 
propoziţii — este o dovadă că procesul de dezvoltare a limbii nu poate 
fi identificat; cu trecerea de la parataxă la hipotaxă. Pot fi şi cazuri în 
care într-o etapă mai veche se foloseau — în procesul comunicării — 
propoziţii secundare introduse prin conjuncţii, iar astăzi se întrebuințează 
parataxa. 


ÎN LEGĂTURĂ CU „SUBORDONATELE“ EXPLICATIVE 


DE 
I. COTEANU 


În articolul precedent ni se propune să introducem printre subor- 
donate o categorie nouă, aceea a explicativelor. Autorul propunerii inter- 
pretează faptele de sintaxă într-un mod cu care îmi vine greu să cad de 
acord. Reanalizînd așa-zisele subordonate” explicative, am ajuns la con- 
cluzii deosebite de cele expuse în articolul la care mă refer. Dar problema 
fiind încă în discuție, argumentarea care urmează nu trebuie considerată 
decît ca un punct de vedere. 


Cum se face analiza gramaticală ? 


Principiul fundamental al analizei gramaticale este de a se arăta 
prin mijloacele specifice gramaticii ce gîndire este exprimată într-o frază 
sau într-o propoziție oarecare. Expresia lingvistică a unei gîndiri, forma ei 
mai mult ori mai puţin complexă, nu trebuie schimbată în cursul analizei, 
pentru că același conţinut de gîndire se organizează în forme gramaticale 
diferite, după împrejurări. De exemplu, în fraza de mai jos din Caragiale, 
propoziția subliniată este pusă de autor în mod voit în situaţia unei pro- 
poziţii paratactice : 

Ileana cântă frumos, e ştiut; dar acum căldura cântecului, ei este 
deosebită, glasul ei arde. (Păcat). 

Din motive estetice, Caragiale şi-a construit fraza întreagă în aşa fel 
încît ultima propoziție să aibă un relief puternic prin aşezarea ei la sfîrşit 
fără nici o legătură explicită cu restul. A considera că această propoziţie 
este o consecutivă ar însemna să analizăm nu ceea ce a scris Caragiale, 
ci o frază închipuită. 

La fel în versurile lui V. Alecsandri: 


Cine merge sus la rai? 
Merge Dan, şoiman de plai; 
A ucis el mulți duşmani, 
Un vizir şi patru hani. 
(Dan, căpitan de plai) 

propoziţia a ucis el... nu poate fi interpretată ca o subordonată cauzală, 
fiindcă poetul nu a găsit cu cale să-i dea expresia lingvistică a unei cauzale, 
ci a tratat ideea în forma unei principale juxtapuse. Să nu trecem însă cu 
vederea nici faptul că dacă Dan este răsplătit într-un anumit fel, acest 
lucru se datoreşte, după cum spune poetul, patriotismului eroului său 
că, prin urmare, cauza neexprimată gramatical este cuprinsă totuşi în 
ultimele două versuri ale strofei. Dar cum se vede foarte uşor, interpre- 
tarea din urmă e numai literară; ea explică poezia, conţinutul ei, iar 
nu expresia gramaticală. 

În alte împrejurări, tentaţia unei interpretări extralingvistice, în 
sens de extragramaticală, este atît de puternică încît se dau valori presu- 
puse unor propoziţii clare. În versurile de mai jos există o coordonată 
cauzală, mai exact o principală cauzală, foarte apropiată de o atributivă ; 
o simplă schimbare a conjuneţiei că printr-un relativ o face atributivă : 

Să mă porţi ca gindul meu 
şi s-ajungi p'ăl ciine rău, 
că mi-a răpus zilele, ... 
(Toma Alimoş) 


De îndată ce neglijăm expresia lingvistică manifestată în succesiunea 
din poezie, propoziţia că mi-ai răpus zilele poate deveni atributivă, căci 
ea arată despre care câine rău e vorba. Ea nu este însă atributivă, ci prin- 
cipală, pentru că aşa a ţinut s-o exprime poetul. 

Al doilea principiu, tot atît de important, şi care nu reprezintă de 
fapt decît corolarul precedentului este stabilirea legăturilor dintre propo- 
ziţii, în cazul de faţă, subordonarea. Prin subordonare înțelegem dependen- 
tă gramaticală, deci, din capul locului, nu orice fel de dependență. Iată. 
un exemplu din Poveste ( Prostia omenească) de Creangă în care propoziţia; 
introdusă prin că, este o principală : 

— Da ce te främintt aşa, om bun? 

— Ja vreau să zvirl nişte nuci în pod și ţăpoiul ista, bată-l scirba 
să-l bată, nu-i de nici o treabă... 

— Că degeaba te trudeşti, nene! 


Gîndirea care a dus la propoziţia introdusă prin că ar fi putut să 
fie : da'nu vezi că degeaba te trudeşti... şi probabil că o cercetare istorică 
ar arăta că, în asemenea propoziţii, s-a produs o scurtare a exprimării. 
Dar analiza noastră porneşte de la ceea ce ne oferă contextele şi ea 
trebuie să clarifice gîndirea exprimată în formele concrete date. 

O prescurtare similară am putea considera că avem şi în fraza lui 
I. L. Caragiale din Calul dracului: Intoarce-te pe partea aialaltă, mă; 
să nu-ți dea luna drept în ochi... 

De aici lipseşte ideea „fiindcă pe partea asta pe care stai acum luna 
îti dă drept în ochi”, dar scriitorul a avut motive să n-o pună în textul său. 

Să vedem acum dacă, potrivit cu cele două principii enunțate, pot 
exista subordonate explicative ca un grup aparte cu caractere specifice. 
Pentru aceasta ne referim în primul rînd la conceptul de explicative. 

Gramatica înţelege prin explicativ o noţiune care exclude ideea de 
determinativ. O propoziţie explicativă nu determină elementul pe care îl 

lămurește. Ea îl prezintă din alt punct de vedere, îi dă o calificare nouă, 
suplimentară. În fraza: Ștefan cel Mare, care a fost domnul 
Moldovei, a luptat cu turcii, atributiva dintre virgule este superfluă 
din anumite puncte de vedere. Nu orice atributivă face însă aceeaşi im- 
presie. Cînd auzim prima dată : petrolul, care este o hidrocar- 
bură, are diferite întrebuinţări aflăm ceva nou despre petrol, dar lucrul 
acesta nu are nici o importanță gramaticală, pentru că gîndirea exprimată 
prin atributivă este în mod obiectiv o explicaţie, nu o. determinare; 
calitatea propoziției care o redă nu se schimbă dacă cel care aude propo- 
ziţia ştie sau nu ştie că petrolul este o hidrocarbură. 

Propoziţiile explicative sînt aşadar gîndiri care se dezvoltă paralel 
cu ideea de bază. Aceasta este şi una din cauzele pentru care mai 
toate gramaticile nu dau acest nume decit atributivelor, adică acelor 
forme lingvistice ale gîndirii care se referă la nume şi în special la 
substantiv. 

Așadar în fraza : şi cînd vrea să se facă, adecă să se hiro- 
tonească arhiereu, să fie cu voia muierii lui, în care ar exista o 
explicativă „adecă să se hirotonească”, ce explică propoziţia citată? 
Ea arată în ce sens trebuie înțeles verbul face. Formula obişnuită, populară, 
și cînd vrea să se facă... arhiereu a fost completată chiar în cursul dez- 
voltării ei cu termenul tehnic „să se hirotonească”; el lămurește cum 
trebuie să înțelegem aici pe face. Termenul tehnic este din întîmplare un 
verb, dar mi se pare foarte limpede faptul că el nu depinde gramatical de 
face. Propoziția care începe cu adecă este coordonata precedentei ; cele 
două gîndiri s-au contaminat din : — Și cînd vrea să se facă... (arhiereu) — 
adecă (când vrea) să se hirotonească arhiereu, prin eliminarea cuvintelor 
dintre paranteze care s-ar fi repetat în mod inutil. Adverbul adecă funcţio- 
nează ca un fel de semn al egalităţii. 

Procedeul este asemănător în exemplul am păţit-o ca băiatul cel 
mincinos din poveste: nu mai am crezămâînt. 

Aici avem două propoziţii principale paratactice am păţit-o | nu 
mai am crezămâni. În amîndouă era un factor comun, care a fost eliminat 
o dată: 

— am păţit-o ca băiatul din poveste 

— na mai am crezămiînt ca băiatul din poveste. 

Evident, nu mai am crezămâni apare ca o concluzie logică, dar ea nu 
e o propoziție subordonată, de vreme ce nu depinde nici de verbul nici de 
substantivele din propoziţia dinainte. De ce să presupunem că depinde de 
întreaga propoziţie anterioară, cînd nici unul din cuvintele acesteia, 
nu este angajat în raportul de subordonare ? Depinde, fără discuţie, de 
judecata,de gî ndirea logică dinainte, dar asta este altceva. 
Cînd, la Caragiale, găsim : — N-am nevoie de poveţele tale, răspunde bol- 
navul; nu sînt nebun... (Abu-Hassan), propoziţia subliniată e o 
coneluzie logică a unui raţionament, redată printr-o principală, în acelaşi 
raport lingvistic cu premisele care i-au dat naştere. 

Prin urmare, explicarea logică a unei situaţii nu implică o anumită 
expresie gramaticală. O dată această explicaţie se dă printr-o subordonată, 
altă dată printr-o principală. De aceea, cînd discutăm fraza mi-am îndeplinit 

dorința: urmez politehnica nu putem începe cu admiterea tezei 
că urmez politehnica e o subordonată, căci nu avem nici o 
dovadă lingvistică în această direcție. Ideea că gîndirea „mi-am îndeplinit 
dorinţa, de a urma politehnica” se poate exprima în diverse feluri nu cred 
că este contestabilă. Şi atunci, o dată gîndirea citată se exprimă printr-o 
propoziţie, altă dată prin două propoziţii, amîndouă principale, altă dată 
printr-o principală şi o subordonată atributivă : mi-am îndeplinit dorinţa 
care era de a urma politehnica sau mi-am îndeplinit dorința să urmez poli- 
tehnica ş.a.m.d. 


Gramaiticii i se cere să spună care din aceste posibilităţi s-a realizat 
în expresia lingvistică dată şi prin ce mijloace. Acestea din urmă ne 
spun că cele două juxtapuse sînt principale. Dacă vrem apoi să sta- 
bilim care dintre ele precede în timp, trecem din nou în planul gîn- 
dirii neraportate la expresie şi — păstrînd punctul cîştigat că ambele 
sînt principale — constatăm că întîi am avut dorinţa şi apoi am ajuns 
la realizarea ei. Înlănţuirea formală nu este însă, în cazul de faţă, la 
fel cu cea logică şi fraza: urmez politehnica, mi-am îndeplinit dorinţa 
este perfect valabilă. De sigur sînt şi aici limite. O principală adversativă 
nu se poate așeza niciodată în primul loc; ideea: văd, dar nu pricep, 
de pildă, nu este posibilă decît în această succesiune, iar fraza urmez 
politehnica; mi-am îndeplinit dorința nu poate fi adusă să exprime o relaţie 
concesivă. De aici tragem concluzia că numărul de expresii gramaticale ale 
unei gîndiri este finit, mai mare într-un caz, mai mic în altul, dar oricum 
limitat. Conjuncţia că, de pildă, poate introduce o subiectivă, o predica- 
tivă, o atributivă, o completivă (directă sau indirectă), o cauzală (coordo- 
nată sau subordonată), dar nu o temporală, nici o finală, nici o concesivă. 
Din cele 7 posibilităţi cuprinse în conjuncția că numai una se realizează 
de fiecare dată în frază. 


Rolul gramatical al adverbelor 
adică, anume 


Adverbul adică (mai vechi : adecă) e un cuvînt de reluare. Cu ajutorul 
lui vorbitorul corectează un ,,lapsus linguae” sau explică un termen, 
eventual o idee, de exemplu : m-am întâlnit ieri cu Popescu, adică nu, 
cu Ionescu, sau : În cetatea Bizantiei, adecă a Țarigradului (Pravila, 1651, 
în DA); Samoderjeţ, adecă singur stăpânitor (Neculce, în DA). Adverbul 
acesta este adesea echivalentul lui „la drept vorbind”, „vreau să spun”, 
„care va să zică” şi, uneori, al lui „dar, însă” ca în exemplul: 


Avui parte de-un mişel | Pică tundra după el: | El mi-o dă să i-o 
cârpesc, | Eu o iau şi o izbesc. | Adică mă socotesc, | Tot să i-o mai pete- 
cesc, | Că cu el am să trăiesc. |] (Jarnik-Bîrseanu, în DA). 

Prin urmare, adică este un adverb explicativ. El nu are însă rolul 
de a subordona. În toate exemplele de mai sus şi în altele asemănătoare, 
adică exprimă pe acelaşi plan gramatical, dar cu alte cuvinte, ce s-a spus 

mai înainte. La fel stau lucrurile cu: Rîdem vorbind, adică mai mult 
rîs decît vorbă. (Eminescu, L. 89) şi cu Dezmierd un chip de copilă în felul 
meu, adică umplu un album cu diferite expresii ale unui singur cap. 
(Eminescu, L. 119) şi, în fine, cu Diavoliţa... vrea să ţie doi pepeni într-o 
mînă, adecă este amorezată și după un calemgiu... (Filimon O. I 129). 
Explicaţiile ideilor din prima propoziție sînt, din punct de vedere grama- 
tical, pe acelaşi plan cu acea propoziție, fiind exprimate toate prin princi- 
pale. Aceasta reiese şi din faptul că nici un cuvînt din propozițiile introduse 
prin adică nu depinde de vreunul din cuvintele propoziției anterioare. 
Cînd avem două propoziții principale sau subordonate exprimate prin 
parataxă, putem presupune, dacă una explică pe cealaltă, că ar fi nevoie 
de adverbul adică pentru o exprimare mai clară. Fraza Am pățit-0 ca 
băiatul cel mincinos ` [adică] nu mai am crezământ nu-şi schimbă struc- 
tura gramaticală din cauză că am pus pe adică înaintea propoziției a 
doua, care, aici, este echivalent cu ‚vreau să spun”. El nu schimbă 
nimic din punct de vedere gramatical nici cînd lipseşte : Dezmierd un 
chip de copilă în felul meu; umplu un album cu diferite expresii ale unui 
singur cap. 

Al doilea adverb, considerat ca indice gramatical al subordonării 
explicative, anume, este şi el explicativ, avînd sensurile „chiar, tocmai, 
mai ales, mai cu seamă”, adică”, „sub cuvînt”, „sub pretext”, chipurile” 
etc. Se îmbrăcă cu cămașă albă, anume că glumește. (Sbiera, în DA); 
au chemat pre boierii munteneşti să vie... anume să-i înnoiască dom- 
nia. (Muste, în DA). El se combină cu și, păstrîndu-și rolul explicativ : 
zicea că este de altă părere, şi anume: decît să dai de pomană la calici 
sâmbăta, mai bine — ceva de băut mahmurilor, martea. (Creangă, în DA). 

Acest adverb poate introduce o subordonată completivă cînd sensul 
său este de ,,pretinzînd, pretăcîndu-se, zicînd, chipurile” etc., dar această 
subordonată — și lucrul trebuie subliniat — depinde chiar de anume, 
nu de propoziţia anterioară, cf. se îmbrăcă cu cămașă albă, pretinzând că 
glumește, altă formă a gîndirii redate în exemplul citat din Sbiera prin 
anume. 

i Aşadar nici anume nu subordonează propoziția pe care o introduce 
în frază. 


Calitatea de subordonată și explicația logică 


Explicarea unei idei se poate da prin diverse mijloace gramaticale ; 
printr-un cuvînt, printr-o propoziție sau printr-o frază. Odobescu explică 
o idee în fragmentul următor prin două fraze : 


„Dar pe cînd noi gustam așa dulci şi liniștite plăceri, un mare pericol ni se 
pregătea. [şi anume: n.n.] Se vede că mirosul miîncărilor și răsunetul veselor 
noastre cintări deşteptară pe un tigru, mare si flămînd, care dormea ascuns subt 
un tufiş învecinat. Fiara cea sălbatecă, semănind la trup ca o pisică uriașă, se 
sculă binișor din locul unde era pitită, se furişă printre bălării şi pe tăcute se 
apropie de butoiul nostru”. (Opere, I, p. 174). 

Alteori, o frază se termină cu o interogativă care dă cheia întregului, 
explicîndu-ne contextul anterior : 


în mintea lui, ca pe un răboj, stau însemnate zilele de muncă, fălcile de 
arătură, de prășilă, de cosit, de secerat, lanuri nemărginite se împinzesc înaintea 
ochilor... ca un rob a muncit el și nevasta lui şi fala lui, și cu ce s-a ales? 


(Al. Vlahuţă, Socoteala). 


Propoziția şi cu ce s-a ales presupune răspunsul „cu mai 
nimic, cu necazuri” etc. Ea explică tot ce s-a spus mai înainte. 
În sfîrşit în versurile lui M. Beniuc: 


Arborul zvonește ca o carte 

Citită-n toate foile deodată — 

Cititorule vint, ţi-e vocea tulburată, 

Nu cumva spune-n carte despre moarte? 
(Stele de toamnă) 


întrebarea finală este o explicație a vocei tulburate a vîntului, redată 
printr-o principală interogativă. 

La I. Creangă, în exemplul următor, explicaţia vine chiar sub forma 
unui răspuns, a unei propoziții afirmative : 

Omul de gazdă fiind rotar. îşi lucrase un car și-l înjghebase în casă în toată 
îutregimea lui: ș-acum Voind să-l scoată afară, trăgea de proţap cu toată puterea, 
dar carul nu ieșea. Ştiţi pentru ce? — Așa: uşile erau mai sirimie decit carul. 

(Poveste: Prostia omenească). 


Motive complexe, de ordin stilistic, la care nu ne putem opri aici 
pentru a le discuta pe larg, au determinat structura frazelor anterioare. 
Dacă scriitorii citați au preferat să redea explicaţia printr-o frază sau 
printr-o principală, nu printr-o subordonată, lucrul acesta are o rațiune. 
Dar ar îi pierdere de vreme s-o căutăm în planul strict gramatical, fiindcă 
ea depinde de intenţiile artistice ale fiecăruia dintre cei citați. 

Pentru gramatică e însă clar că propozițiile care conţin o explicaţie 
nu sînt subordonate, fiindcă explică ceva, şi prin urmare explicativele 
sînt şi principale şi secundare, făcînd parte din sistemul complex al gîn- 
dirii care poate avea expresii gramaticale diferite. 

Faptul că explicativele nu se încadrează în nici una dintre catego- 
riile subordonatelor se datoreşte tocmai celor spuse mai înainte. 

Din exemplele date de I. Rizescu se pot face două categorii : 


1. Principale explicative paratactice: 


Toate exemplele autorului, afară de cel pus mai jos sub 2. 
O singură frază este mai încureată, datorită exprimării confuze a 
ideilor : 
Și au tăcut cărți moldovenii despre partea boierilor și a ţării rugindu-se 
ca să le dea-pe Dumitrașco, fecior lui Cantemir-Vodă, să le fie domn în locul 
tătîne-său, marii, micii îl pohtesc, fiind tată-său bun și drept ţării. 


(Istoria Țării Românești, 1688—1717, p. 51). 

Cu toate acestea, propoziţia subliniată este tot principală ; o inter- 
calare stingace, provenind din altă gindire, și anume : „scriind în cărțile 
lor : marii, micii îl pohtesc”. 

Şi Miron Costin construieşte o frază asemănătoare ` 

Pusese Mihai vodă şi un domnişor, anume Marcul vodă, căruia numele nu să nice 


povestește, pentru scurtă vreme ce au avut acel domnişor și nu să află numele uceștii domnii 
la letopisăfe streine. i 


(Letopiseţul Ţării Moldovei, ed. 1944, p. 18). 


Să se observe că propoziția : gi nu să află... se leagă foarte greu de 
rest. Este ea o atributivă, coordonată cu atributiva căruia numele nu să 
nici povesteşte, sau este o finală: pentru [că] nu să află numele aceștii 
domnii... sau este, mai de grabă, o principală ? 


2. Secundare explicative paratactice: 


Și cînd va vrea că se facă, adecă să se hirotonească 
arhiereu, să fie cu voia muierii lui. [Propoziția subliniată este o se- 
cundară juxtapusă]. 

Tată deci de ce considerăm că nu este necesară introducerea printre 
subordonate a aşa-ziselor explicative. 


3 — c. 172 

CULTIVAREA LIMBII ÎN DISCUȚIE PUBLICĂ 


Revista Limba romînă studiază, de cîțiva ani, în articole 
speciale, problema cultivării limbii noastre. Pentru a da o amploare 
mai mare acestei acțiuni, care interesează pe toţi oamenii de cultu- 
ră din R.P.R., ne propunem să facem o anchetă în paginile revistei. 

În acest scop ne adresăm cititorilor noştri cu rugămintea de 
a răspunde fie la toate, fie numai la unele dintre întrebările urmă- 
toare : 

1. Ce credeţi că trebuie să înțelegem prin cultivarea limbii ? 

2. În ce constă, după părerea dvs., o greșeală de limbă? 

3. Cine ar trebui să se ocupe de cultivarea limbii? 

4. Ce rol pot avea scriitorii, criticii literari, oamenii de ştiinţă, 
cadrele didactice, gazetarii, tehnicienii şi, în general, intelectualii în 
acţiunea de cultivare a limbii noastre? 

Comitetul de redacţie s-a adresat, cu întrebările de mai sus, 
cîtorva personalităţi culturale din ţara noastră, rugindu-le să des- 
chidă discuția. 


RĂSPUNSUL ACAD. TUDOR VIANU 


Cred că prin cultivarea limbii trebuie să înțelegem generalizarea 
treptată, în toate straturile societăţii, a deprinderilor de exprimare corectă, 
logică, proprie şi decentă. Singură, răspîndirea formelor corecte de limbă, 
aşa cum sînt ilustrate de paradigmele gramaticii, nu istovește programut 
cultivării limbii. Formele corecte trebuie să se însoţească, pentru a putea. 
vorbi de nivelul înalt al limbii literare în rostirea cuiva, cu organizarea ei 
logică, cu punerea de acord a expresiei cu conţinutul de reprezentări, idei. 
şi sentimente pe care vorbitorul doreşte să-l comunice. Trebuie, în acelaşi 
timp, ca vorbitorul să manifeste în comunicările lui acea atitudine a unei. 
sociabilităţi mai înalte, care îl împiedică să dea frîu liber formelor de limbă 
înjosite sau înjositoare, acelea care scot la iveală un fond uman primitiv 
sau vulgar. 

O greşeală de limbă nu este numai o abatere de la normele gramati- 
cale, dar o încălcare a oricăreia dintre regulele prescrise de gîndirea logică, 
de simţul literar, de civilizație în raporturile sociale. O formulare inco- 
erentă, confuză, improprie sau trivială alcătuieşte o abatere de la norma 
limbii literare tot atît, dacă nu mai mult, decît o greşeală de acord sau 
decît o formă coruptă de limbă. 

Aş spune chiar că preocuparea de a se exprima logic, clar, cu pro- 
prietate şi decentä elimină de la sine, în vorbirea, oricui, formele incorecte 
de limbă. Omisiunea acordului, de pildă, fiind nu numai o greşeală grama- 
ticală, dar şi una de gîndire, este evitată de vorbitorul preocupat de logică 
în exprimare. De asemenea, o construcție din care lipseşte un membru al 
propoziției principale nu este numai greşită din punct de vedere gramati- 
cal ; ea este şi absurdă : vorbitorul cu o inteligență bine formată o va evita. 
Acest vorbitor, cînd e cultivat şi are simţ literar, va ocoli deopotrivă expri- 
marea încîlcită şi improprie, clişeul inexpresiv, regionalismul trivial sau 
tonetismul alterat, tot ce poate prilejui o apreciere negativă despre felul 
și gradul culturii sale. 

Limba literară fiind reflectarea culturii întregi a unei societăţi, 
este firesc să contribuie la formarea şi dezvoltarea ei toţi creatorii culturii : 
scriitorii, criticii literari și lingviștii, specialiştii tuturor științelor, tehni- 
cienii. Să nu uităm pe profesori, pe profesorii tuturor ramurilor şi treptelor 
de învățămînt, care înzestrează pe elevii lor, viitorii cetățeni, cu modelele 
vorbirii corecte, demne, bine şi frumos întocmite. Deşi faţă de mulțimea 
mijloacelor de cultură puse la dispoziția societăţii moderne prin ziare, 
cinematograf, radio şi televiziune, şcoala nu mai deţine conducerea exclu- 
sivă a învățămîntului public, rolul ei ne apare totuși drept cel mai impor- 
tant, dacă ne gîndim la partea atît de întinsă a vieţii lui, în perioada hotă- 
rîtoare a formaţiei sale, pe care individul o petrece în şcoală. Cred, de 
aceea, că problema limbii literare interesează în primul rînd pe profesori. 
De ce nu se întrunesc ei într-o mare adunare profesională pentru a dez- 
bate problema şi a stabili angajamentele lor faţă de cultura întregului 
popor ? 


RĂSPUNSUL ARTISTULUI POPORULUI ION FINTEŞTEANU 


Urmărese cu interes tot ce poate fi în legătură cu cercetarea limbii 
noastre literare în general, a stilisticii mai ales. S-ar putea spune că preo- 
cuparea aceasta n-ar avea vreo legătură directă cu activitatea unui artist 
dramatic. Dimpotrivă, eu cred că una din categoriile direct responsabile 
de puritatea literară a limbii naţionale este lumea actorilor. Nimic nu 
poate descoperi ideea în toate nuanțele ei decît cuvîntul. Nu atît cuvîntul 
scris — cu care se exprimă scriitorul — cât cuvîntul vorbit, care aparține 
ca mijloc universal de comunicare întregii colectivităţi. Actorului îi revine 
nobila sarcină de a cultiva limba literară a textului dramatic, vorbind-o 
şi interpretînd-o. Dar dacă limba scrisă poate fi uneori ermetică, deci greu 
accesibilă ori de-a dreptul inaccesibilă întregului grup lingvistic, limba 
orală a actorului trebuie să fie limba cea mai curată, limba în care gîndul 

să aibă dimensiunea cuvîntului, limba ale cărei cuvinte să se lege între ele 
firesc, limba în care ideea să se formeze din cele mai puţine combinaţii 
poziţionale. Aceasta nu poate fi decît limba textului dramatic, nu a celui 
scris, ci a celui vorbit şi interpretat de actor. Cuvîntul acesta vorbit şi 
interpretat capătă mişcarea care lipseşte în tipar, se însuflețeşte, capătă 
dimensiunile vieţii. 

Limbii acesteia pe care o foloseşte actorul pe scenă, trebuie să i se 
dea multă atenţie, fiindcă ea intră imediat şi se impune în circulaţie. 


Lé 


Din experienţa mea personală — nu mă îndoiesc că aceeași exigenţă 
o manifestă şi alţii în lumea teatrului — m-am izbit de unele nepotriviri 
de limbă în textul dramatic pe care-l studiam, fie că ideea rămiînea cu 
picioarele afară din plapumă, fie că ideea se dizolva într-un sos picant de 
metafore ori parafraze. 

În proză sau în vers, stilul ermetic forţează uneori gîndul lectorului. 
Casna aceasta poate crea bucuria revelării disimulate, dacă ascunderea ei 
a fost făcută cu talent. Asemenea canoane stilistice sînt improprii în tea- 
tru. O pînză de Picasso sau o problemă de şah pot provoca, la rîndul lor, 
asemenea bucurii după un efort (ceva mai greu !) de gîndire. Dar în teatru 
nu trebuie să creăm „timpi de gîndire”. Actul de recepție a ideii trebuie 
să fie simultan. Ideea de replică, preluată în vorbirea curentă din termi- 
nologia teatrală, nu este altceva decît simbolul circulaţiei instantanee a 
gîndirii vorbite. S-au făcut discuţii în jurul teatrului lui Eugen Ionesco. 
Le socotesc inutile devreme ce toate au încercat să explice ceea ce a vrut 
să exprime spectatorului, numitul autor. În teatru nu trebuie să se explice 
nimic; în teatru se comunică. 

Alt aspect de necorespondenţă de limbă este înecarea ideii în meta- 
fore, sau dizolvarea ei în parafraze. Metafora poate fi foarte frumoasă, 
dar e şi primejdioasă căci — atunci cînd nu e organic prinsă în idee — orna- 
mentul acesta asfixiază ideea. În teatru, uneori, surpriza pe care o creează 
metafora cînd nu e logic necesară, poate abate atenţia spectatorului (audi- 
torului). Iar cînd textul recurge — fără a fi necesară întărirea ideii — 
la parafraze superflue, piesa nu se mai ascultă ; vorbirea e inutilă, dialogul 
se consumă pe lîngă urechile omului, iar omul se poate întoarce la exprima- 
rea primitivă a gestului. 

Limba noastră cea de toate zilele se formează şi sub influența limbii 
culte. Pentru a o asigura pe prima e necesar a o controla, a o stăpîni pe 
ultima. Pentru a-i păstra puritatea, ea trebuie apărată de infiltrarea bar- 
barismelor şi a provincialismelor. Există o traducere din baladele lui 
Francois Villon care are un glosar foarte instructiv : circa 300 termeni, 
luaţi din vechea vorbire moldo-turco-slavo-valahă, de exemplu ` aghiaz- 
matar, bolniţă, calp (foarte cultivat în publicistica noastră !), degant, 
ghijan, hiîrjete, glovnic, pîrnaie, ningău, mangafă (accentul e drept, e 
franțuzesc !. . .), măiug, propovadă, sovon etc. Sau vorbe cu uz intim care 

n-au nimic poetic, bunăoară acolo unde ni-l prezintă pe jupîn Robert 
Valee, biet logofăt pe la Divan (sic) — care primeşte de la Villon, râîmlean 
cuminte 
„„Să i se dee năpristan 
Izmenele-mi ce-s la Cuiere“ 
(subl.n.) 


Curată babilonie : logofeţia din Franţa medievală, Villon ,,rîmlean” (adică 
unul... carele de la Bim se trage !), cuvîntul „,năpristan” pe care nu-l 
înţelege nici un romîn ce ştie franțuzește, nici un francez ce ar şti romi- 
neşte... ; cît priveşte cuvîntul... vestimentar, eu nu Las putea rosti 
pe scenă, el face parte din garderoba conversaţiei casnice, intime. E nece- 
sar aşadar, uneori, pentru cultivarea limbii — şi de higiena ei; altfel se 
ajunge la exersarea expresiei insalubre, chiar a prea sfintei înjurături. 


Sînt împotriva impunerii forțate a provincialismelor care au, înde- 
obşte, o circulaţie restrînsă ca arie; altfel riscăm a citi cu dicţionarul 
romîn-romîn, bunăoară, ,,L'impromptu de Versailles” (Improvizaţia de la 
Versailles) ca să aflăm ce poate însemna ,,josnicii hatirgii” ce-ţi dau în 
cap „la aman” care împart „,hiritisanii” etc. 

Limba pe care o vorbește actorul trebuie să fie o limbă vie, clară, în 
care ideea să fie etanşă cu vestmîntul ei. Expresie a acestei necesităţi, 
replica e forma cea mai scurtă de dialog, modul cel mai firesc de a comunica 
ideea ; ca în opera lui Caragiale. Actorul răspunde pentru cuvîntul pe care-l 
proferă. Cuvîntul are o viață a lui, are o biografie, fiindcă e viu. Cuvîntul 
e foarte necesar și foarte primejdios în același timp : alină sau ucide. Deci 
e nevoie de multă, foarte multă diligenţă cu el. Din aceste motive, actorul 
sau regizorul (ce muncă interesantă pentru secretariatul literar al teatre- 
lor !) supune textul dramatic pe care lucrează, multor lecturi, îl studiază 
organic, îl cercetează cu grijă pînă în inima lui — cuvîntul. Ne plac repli- 
cile scurte (în sensul economic), plivite de balast, simple şi pline de sevă, 
încât conversaţia dintre actor şi spectator să se desfăşoare firesc (neartiticial), 
articulată pe ideea care urmează a fi exprimată. 


+ 


Munca aceasta a omului de teatru cu textul (tradus îndeobşte) 
este destul de anevoioasă, atunci cînd e făcută în mod exigent, căci de 
multe ori ne aflăm în fața unor greşeli funciare de exprimare, textul fiind 
nebulos. Iată o mostră de asemenea criptogramă stilistică mai la îndemiînă ; 
un diplomat (britanic) exprimîndu-se în limba foarte barocă a traducă- 
torului romîn : 


THORNEYCROFT : Glorioasele noastre tradiţii politice, mi-a spus o dată, într-o clipă 
de bună dispoziţie, unchiul Arthur, se află la înălțimea gentlemenului care pe neașteptate 
bagă de seamă că nu mai poate oferii femeilor ceea ce ar dori şi ar avea. De aceea e cu atit 
mai grăbit a le cucerii ; dar cînd ajunge să se încumete la faptă, se preface că nu vrea să 
le jignească şi le cedează în grabă şi cu eleganța unei brute virile... 


(„DIPLOMAŢII” — Peter Karvas) 

Textul acesta, care ar trebui să aibă foarte mult umor sec, nu este 
decît o beţie de cuvinte care nu pot fi câtuşi de puțin... „la înălțimea gentle- 
menuiui”, diplomatul în cauză trişindu- şi autorul care l-a vrut spiri- 
tual. (Evident, textul nu s-a jucat în limba traducătorului.) Exemple de 
acestea ar putea fi nenumărate ca să se vadă că munca actorului pe text 
nu e atît de simplă, cînd textul are greșeli sau neconformități de stil, cînd 
limba nu e stăpînită organic de autor sau de traducător. Pe de altă parte, 
oricât; de impresionant; ar fi textul literar la lectură, cînd e rostit s-ar putea 
să fie palid. De ce? Ce s-a petrecut ? Imaginea are acum alt regim de vite- 
ză, atît! 


La 


Ce rol poate avea în general intelectualitatea în acţiunea de culti- 
vare a limbii literare ? 

Scriitorii să-şi construiască fraza pe aluatul ideii. Să-și stăpînească 
formele de expresie, ca să nu se lase Ort de hamuri, în voia acestora. 
Să-și tempereze flacăra cu care-şi sudează imaginea ca să nu ajungă la 
violenţe de limbaj. Să serie în formele cuminţi ale limbii noastre cea de 
toate zilele, aşa fel încît, dacă inovează, dacă descoperă forme noi de 
expresie, totuşi acestea să fie rezultatul unui proces firesc și general de ger- 
minare. 

Criticii de artă şi publiciştii în genere — care explică celor mulți 
ceea ce exprimă cei puţini, agenţii care pot deforma mai uşor graiul şi 
scrierea, fiindcă sînt mai liberi în găsirea mijloacelor de comunicare —aceştia 
să scrie mai concis, să nu se lase impresionați de sonoritatea sau culoarea 
frazei, nici de ondularea ei lungind-o pînă cînd ideea se scurge la infinit, 
să găsească drumul cel mai scurt şi să evite căderile în stilul gongoric 
de tipul asemuirilor actorului dramatic cu... o orgă sau o piculină ! 

Şi fiindcă una din „expresiile la modă” discutate în revista nr. 3 — 
este „la modul. ..”, îmi îngădui a o semnala şi în publicistica teatrală sub 
forma : „la modul Beligan”. Evident e vorba de stilul Beligan, aşa cum 
există un stil Birlic, un stil Aura Buzescu, un stil Calboreanu, un stil Vraca 
ete. Să-l lăsăm așadar pe admirabilul nostru actor Radu Beligan să-şi 
promoveze „,stilul” său atît de personal, deci să-l păstrăm între noi, în 
cadrele teatrului. Să nu-l lăsăm să treacă între cele opt moduri ale Grama- 
ticii, indicativ, conjunctiv etc. ete. Modul este forma pe care verbul... 
Dar Beligan nu este un verb, el este un actor şi încă unul de frunte, iar 
verbul, cuvîntul îi este unealtă. 


+ 


În concluzie socotesc că ar trebui să fie angajaţi, în studiul şi proble- 
matica limbii noastre literare, în afară de scriitori şi specialiști, — şi oamenii 
de teatru, actori şi regizori care aduc cu ei intuiţia acustică a limbii, simţul 
cuvîntului rostit, cunoaşterea profundă a acelei forme fundamentale de 
comunicare a ideilor, replica, dialogul. Iar forma dialogată ajunsă la per- 
fecţiune sintetică este însăşi opera lui Caragiale la care stilul vorbirii 
directe este însuși stilul de vorbire al epocii noastre. Stilul — care defi- 
neşte omul, cum spunea Buffon — îl defineşte în cadrul său istorie, social. 

Dialogul modern este viu şi concis, rapid şi fără ocolul baroc al perioade- 
lor. Timpul aleargă mai iute ca oricînd de cînd noţiunile de viteză ei spaţiu 
au luat aspecte cosmogonice. Iar gîndul, ideea nu pot rămîne în urmă. 


RĂSPUNSUL ARTISTULUI EMERIT ŞTEFAN CIOBOTĂRAŞU 


1. Prin cultivarea limbii înţeleg preluarea limbii curente, uzuale 
a întregului popor şi transpunerea ei în forme complexe, variate, după 
toate exigenţele artei scrisului. Ea trebuie să fie expresia gîndirii superioare, 
capabilă să oglindească cît mai bine fizionomia culturii poporului nostru, 
gradul lui de civilizaţie. Limba nu se naşte o dată cu gînguritul pruncilor. 
Generaţiile vin şi-o găsesc gata formată, ca rod al altor generaţii anterioare, 
o îmbogăţesc cu cuvinte noi şi o transmit, mai departe, viitorului. Are 
deci trecut — un trecut foarte îndepărtat, are prezent şi neapărat viitor. 
Nu-i o zestre adunată peste noapte. Cultivarea ei ne cere să îmbinăm în 
chip armonios tradiția limbii cu inovația, s-o familiarizăm cu gîndirea 
noastră contemporană. 

Căci limba nu suportă violări. Apă liniştită şi adâncă, înaintează 
încet, dar fără gînd de întoarcere. Unii parcă ar vrea totuşi s-o întoarcă 
înapoi, de dragul termenilor arhaici. Noi ne iubim limba din pasiune şi 
respect pentru poporul care o vorbeşte. N-ar fi o impietate să n-o poftim 
azi la marele ospăț al culturii ? Întîi pe poetul ei anonim, cel care i-a dat 
transparenţă şi gingășie. Apoi, după modelul acesta, pe celelalte modele — 
dintre care luceafărul eminescian se înalţă în fiecare seară cu amintirea 
marelui poet... 


2. Greşeli de limbă sînt multe. Greşeli de tot soiul: din necu- 
noaşterea exactă a sensurilor, din nerespectarea acordurilor, a regulilor 
gramaticale sau a ortografiei. Vă mărturisesc că de multe ori nu ştiu unde 
să pun virgula şi-atunci... inventez un fel de linie. Dar greşelile cele 
mari le fac strîmbătorii de gîndire, care sînt şi strimbători de limbă. 
Au făcut epocă greşelile de limbă ale lui Farfuridi, prinse cu grijă de 
Caragiale în vîrful boldului pe frontispiciul „culturii” acelei societăţi. 
Consider greşeală de limbă şi excesul de terminologie, ca acela pe care-l 
izbeşte Creangă de capul lui Trăsnea (nu e vorba de termenii necesari 
omului de știință sau specialistului, pentru a-i da putere de abstractizare 
în munca sa, ci de „argoul” unor snobi). Greşeală de limbă mai este, 
cred, şi teribilismul unor poeţi sau critici care pozează în oameni deosebiți, 
neînţeleşi, parc-ar vorbi limba zeilor. Orice incoerenţă de gîndire în artă 
se traduce în incoerenţă de limbă şi invers. 

3. De cultivarea limbii se ocupă mai întîi, nemijlocit, însuşi poporul, 
pentru că lui îi place să cuvînteze din leagăn pînă la moarte. După aceea 
vin specialiştii, oamenii de ştiinţă care-o drămuiesc bob cu bob, îi sezisează 
fenomenele, fluctuațiile, erorile. Avem și noi, actorii, o anumită ureche 
interioară, cum s-ar spune, simţul limbii, cînd nu cădem în exagerări. 
Actorul trebuie să aibă cultul cuvîntului semănat în mulțimile ascultătoare, 
pentru că acest cuvînt vine de mai departe şi va merge departe. 

4. Însă cel care se ancorează de-a dreptul în inima limbii este scrii- 
torul. Creangă a ţişnit din realitatea limbii ca o explozie necesară. Limba 
lui nu e scrisă, e vorbită ; e înrudită prin rădăcini cu teatrul. Dar celălalt. 
povestitor, Mihail Sadoveanu? Cum şi-a plăsmuit oare limba? Ca un 
foşnet al apelor şi-al pădurilor? De unde şi-a luat tonul liric, eposul? 
Din povestea cronicarului, îmbinată cu inima poporului, după cum singur 
mărturiseşte. Munca actorului apare modestă, orală, cu acțiune momen- 
tană, faţă de munca prelucrătorilor de limbă. Totuși, fără să-l parairazez 
pe Mihai Beniuc, în modesta mea calitate de interpret voi spune, ca şi 
dan, că am intuiţia limbii noastre, păstrînd bineînțeles proporțiile... 

încheind, voi spune că problema cultivării limbii e mult mai vastă 
decît am arătat eu aici, cu toate că, mi se pare, am vorbit prea mult. 
Ea nu se pune numai în domeniul beletristicii ci, cu o şi mai mare acuitate, 
în cel ştiinţific. Opera de popularizare a ştiinţei este o problemă de stat — 
deci o problemă a noastră. Optez pentru o limbă simplă, îmbietoare, 
expresivă, pentru a încălzi formulele reci cu care tare nu m-am împăcat 
în şcoală. Rolul intelectualilor în literarizarea limbii va fi eficient în măsura. 
în care dînd” poporului, vor şti să şi „„primească” de la popor investitura 
limbii lui, pînă la ştergerea deosebirilor dintre sat şi oraș, dintre munca 
intelectuală şi cea fizică. Primind impulsuri şi dintr-o parte şi din alta, 
limba se va dezvolta într-o realitate unică, din care, însă, se vor naşte 
mereu forme şi mai variate, stiluri şi mai diferite, dînd o şi mai mare 
mlădiere, gingăşie şi frumuseţe limbii noastre literare. 


SCRIITORII ȘI DEZVOLTAREA LIMBII ROMÎNE 
LITERARE MODERNE * 


DE 


GH. BULGĂR 


Influenţa pe care o exercită creaţia artistică literară asupra dezvol- 
tării limbii literare este o problemă care a trezit interes încă de la începutul 
modernizării culturii romîneşti. Azi această problemă e actuală. În discu- 
tarea ei s-au conturat două curente de idei opuse ` unii au susținut că 
scriitorii au jucat un rol preponderent în dezvoltarea limbii moderne, 
alții au subestimat sau au neglijat contribuţia scriitorilor la dezvoltarea 
limbii. 

Pentru a înţelege mai bine valoarea acestei contribuţii trebuie să 
vedem mai întîi ce înseamnă dezvoltarea limbii şi cum se leagă, în pers- 
pectiva istorică a evoluției culturii naționale, activitatea scriitorilor de 
progresele treptate ale limbii, în funcţie de mediul, de condiţiile și de 
cerințele obiective ale momentului istorie determinat. Vom încerca să 
aplicăm unele concluzii ale cercetării științifice mai noi la interpretarea 
datelor obiective ale istoriei limbii romîne moderne, pentru a contura 
mai clar rolul scriitorilor în acest domeniu. 

Dezvoltarea limbii presupune, în ansamblu : a) îmbogățirea lexicului 
cu elementele necesare exprimării exacte, nuanțate, a ideilor, a realităţii 
în continuă mişcare ; b) stabilirea unui sistem de norme gramaticale bine 
articulat 1 ; ei sporirea mijloacelor stilistice, crearea stilurilor limbii literare, - 
în funcție de sarcinile sporite ale comunicării. Toate aceste aspecte reclamă 
o perspectivă istorică amplă. Activitatea scriitorilor trebuie inclusă în 
această perspectivă, căci a privi creația lor numai cu ochii prezentului, 
de la nivelul înfloririi culturii şi a limbii contemporane, constituie o eroare 
evidentă, în sensul confundării planurilor istorice. 


* Comunicare prezentată în colectivul de limbă literară al Institutului de lingvistică 
din București, la 5.X1[.1959. 

1) Pentru lămuriri mai ample cu privire la ideea de progres în limbă, cf. Introducere în 
lingvistică, de un colectiv, sub conducerea acad. Al. Graur, Ed. ştiinţifică, 1958, p. 210—232. 


SCRIITORII ŞI DEZVOLTAREA LIMBII ROMINE LITERARE MODERNE 43 


Problema dezvoltării limbii s-a pus altfel în prima jumătate a seco- 
lului trecut, și altfel în epoca de azi. Rolul scriitorilor este inegal în diversele 
faze ale evoluţiei limbii literare moderne +. 

Vorbind despre limba romînă, cred că trebuie să distingem clar 
două faze : a) perioada îmbogăţirii, a înnoirii limbii literare, a cristalizării 
ei într-o limbă literară naţională, sub impulsul modernizării literaturii şi 
culturii, sub influenţa frămîntărilor politice, a năzuinţelor progresiste care 
au culminat cu anul 1848; b) faza evoluţiei estetice a limbii, afirmarea 
stilului artistie individual la un nivel superior (Eminescu, Slavici, Cara- 
giale, Coșbuc, Delavrancea etc.). 


I 


În prima perioadă, pînă la constituirea unei limbi literare naționale, 
deci pînă pe la mijlocul veacului trecut 2, rolul scriitorilor este considerabil. 
Ei au înțeles mai bine decît oricine, tocmai pentru că lucrau permanent 
cu mijloacele limbii, trebuințele obşteşti în domeniul comunicării. În 
acel timp încă nu se punea problema specializării, a diferențierii domeniilor 
de activitate culturală. Scriitorii au fost nu numai creatori de literatură, 
dar și oameni de știință, îndrumători culturali, traducători, jurnalişti, 
s-au ocupat de teatru, de învățămînt, de politică. Problema limbii era 
capitală ; modernizarea, evoluţia, perfecţionarea ei apăreau sub trei aspecte : 
a) îmbogățirea lexicului cu termeni necesari; b) normarea, perfecţionarea 
structurii gramaticale ; el unificarea limbii. Me 

Toate aceste problemë au stat în centrul preocupărilor celor mai 
de seamă scriitori de pînă pe la mijlocul secolului trecut, care au fost şi 
filologi ; opera lor conţine, în mare, două capitole : literatură propriu-zisă ; 
contribuţii lingvistice, idei despre dezvoltarea limbii. Acest din urmă 
capitol predomină uneori (la Maior, la Heliade, la Russo). 


La 


Să urmărim acum prin cîteva exemplificări rolul scriitorilor din 
această etapă în dezvoltarea limbii, așa cum am interpretat-o mai sus. 

a) Înmoirea lexicului s-a văzut încă de la începutul veacului al 
XVIII-lea. Cantemir, cronicarii (mai ales Miron Costin) şi în special repre- 
zentanții Școlii ardelene au introdus în operele lor multe neologisme, 
necesare exprimării adecvate a ideilor noi. Şincai a folosit, numai pe cîteva 
pagini ale Hronicii sale, vol. III, termeni, atît de perfect adaptaţi, încît 
şi azi circulă la fel : arhivă, decret, comunitate, controversă, dizgrație, imuni- 
tate, instalaţie, patronat, reprezentaţie, solemnitate etc. Opera lui Şincai s-a 
tipărit însă tîrziu (prima ediție completă apare la 1853), aşa încît influenţa, 
ei a fost mică. Dar cărţile lui Petru Maior, de asemenea bogate în neolo- 
gisme, au circulat în toate provinciile romînești, fiind bine cunoscute 
generaţiei ulterioare de scriitori (lui Heliade, Negruzzi, Russo etc.). Cir- 


1 B, Cazacu, Despre cercetarea limbii şi stilului scriitorilor, în „Omagiu lui Torgu Iordan”, 


1958, p. 152. 
2 Iorgu Iordan, Lim ba literară (privire generală), în Limba romină, 1954, nr. 6. 

culaţia acestei opere a putut impune pe : cauză, curiozitate, dogmă, eæpe- 
diție, fabulă, memorie, ocazie, severitate, uniformitate etc. 1, cuvinte noi, 
necesare, căci romiînii, „pînă acum în limbă romînească numai de lucruri 
de casă, de lucruri de jos, de care grăiesc toate moaşele au fost deprinşi 
a vorbi, şi cu sine şi cu alţii” 2. Societatea păşea pe calea unui progres 
vizibil, dornică să se emancipeze de sub exploatarea feudală, de sub 
jugul oprimării turceşti şi, în Ardeal, de sub Habsburgi ; deci avea nevoie 
de mijloace culturale noi şi de o limbă modernă. i 

Discuțiile care au avut loc apoi în primele patru decenii ale secolului 
trecut cu privire la introducerea şi fixarea unor norme de adaptare a 
neologismelor (romanice, în primul rînd) au luat o mare amploare ; în 
parte le-am consemnat într-o antologie 5. Aici nu vreau să dau decît 
cîteva, exemple concludente în privința rolului pe care l-au avut scriitorii 
în înnoirea sistematică a lexicului. 

Secole la rînd, autorii nenumăratelor predoslovii care precedau 
traducerile (religioase) din alte limbi, s-au plîns de ,,neajungerea”, de 
„sărăcia” limbii romîne, a vocabularului ei. Primii scriitori moderni, în 
acord cu mersul civilizaţiei, se străduiesc să umple golurile. În 1825, 
Momuleanu e conştient că introducerea neologismelor poate stîrni multe 
discuţii ; cuvintele noi erau însă reclamate de progresul gîndirii şi al socie- 
tăţii : „Eu am întrebuințat multe cuvinte străine și ştiu că mulţi o să 
facă dispote şi o să mă defaime — scrie el în prefața la Caracteruri —, 
dar facă ş-împutează-mi că sînt mulți cărora le va plăcea şi părerea mea, 
şi de mă rătăcese eu, mă mulțumesc a mă rătăci cu Văcărescul, întăiul 
neamului gramatic, pentru că de ne vom ţinea tot de acestea prejudecăţi, 
totdeauna mai rău vom fi rătăciţi şi limba nu se va mai lucra în veac şi 
atunci în zadar ne mai putem numi că sîntem şi neam”, 

Trei idei importante se desprind din acest scurt pasaj: existența 
unei probleme controversate a neologismelor ; numărul partizanilor înnoirii 
nu era mic; lucrarea” limbii angajează prestigiul politic, cultural al 
societății. Preocuparea de a fixa cîteva norme de adaptare a neologismelor, 
vizibilă la Maior (:să luăm din latină şi de la limbile romanice surori), 
continuă mai intens și se conturează după puţin timp. Precizări excelente 
şi îndrumări practice de cea mai mare valoare aduce Heliade, peste 3 ani, 
în 1828, în vestita lui Gramatică, tipărită la Sibiu. Nu citez decît un pasaj 
important din prefaţă, pentru a vedea că scriitorul era ai un lingvist 
realist, în acea perioadă, cînd încă nu ajunsese la exagerările italienizante : 
„„Vorbele streine trebuie să se înfățoșşeze în haine rumînești și cu masca 
de rumîn înaintea noastră. Romanii, strămoşii noştri, de au primit vorbe 
streine, le-au dat tiparul limbii lor : ei nu zic patriotismos, enthusiasmos, 
cliros Seil, ci patriotismus, entusiasmus, clerus. Francezii asemenea nu 
zic gheografia, energhia, chentron, ci jeografi, enerji, santr, precum şi ita- 
lienii : geografia, energia, centro. Asemenea şi noi, de vom voi să rumînim 
zicerile aceste toate de sus, trebuie să zicem ` patriotism, entuziasm, cler, 


1 P. V. Haneș, Dezvoltarea limbii literare romine, ed. a II-a, 1926, p. 50; cf. şi D. Ma- 
crea, Lingvişti şi filologi romini, 1959, p. 64—65. 

2 P. Maior, Istoria pentru începutul rominilor în Dachia, Buda, 1812, p. 5. 

3 Gh. Bulgăr, Scriitorii romiîni despre limbă şi stil, 1957, 272 p. 

nație, ocazie, comisie, geografie, energie, centru, punt, soțietate, libertate, 
cualitate, privileghiu, coleghiu, sau mai bine, privilegiu, colegiu, după 
geniul şi natura limbii”. 

Din Gramatică, ideile lui Heliade au trecut în alte articole ale sale 
iar aplicarea lor practică o vedem mai ales în periodicele pe care el le-a 
condus : Curierul vumânesc, Muzeu naţional şi revista Curier de ambe 
sexe. Acestea au făcut şcoală. În paginile lor au apărut însemnate lucrări 
literare, ştiinţifice, cronici și articole în legătură cu dezvoltarea limbii. 
C. Negruzzi a încercat formularea unor principii esențiale, încă înaintea 
publicării celor mai importante opere literare ale sale. Despre stabilirea 
unor norme de adaptare a neologismelor e vorba într-o scrisoare a sa 
către Heliade, din 1 iunie 1836 : ,,Cunoaștem greșala noastră la zicerile 
neutre, pe care noi le întrebuințăm în neam femeiesc : privileghia, coleghia 
şi făgăduim că ne vom îndrepta, deşi dv., care sfințiți neamul neutru, 
ziceţi că ar trebui să zicem în loc de substantive, verburi — substantivi şi 
verbi; apoi atuncea ar trebui să zicem și în loc de scaune, scauni ; în loc 
de drumuri, drumi, prin urmare doi scauni, trei drumi etc. Dta însă zici : 
„la unile numai”, dar care sînt acele unile ? Se pot ele şti fără dixioner ? 
Şi oare dacă s-ar da această voie a preface din neamul neutru în bărbătesc, 
fieştecare noitor, ca să facă și el ceva, vrînd să neutreze şi să prescurteze, 
nu s-ar face aceasta nu o regulă, ci o zăhăire gramaticească 7”. 

Schimbul de scrisori dintre cei doi scriitori, publicat în Muzeu 
național din 1836, reprezintă un document preţios cu privire la rolul 
scriitorilor în dezvoltarea limbii. Recomandările formulate acolo au găsit 
o imediată aplicare practică în scris. 

Pe lîngă Heliade şi Negruzzi, mai existau și alți scriitori însuflețiți 
de principiile îmbogăţirii și modernizării limbii. Asachi remarca existența 
unui curent de idei în favoarea neologismelor, care „nu urmează din 
plecarea de a introduce în limba noastră cuvinte străine, fără care ar 
putea rămîne, ce din nevoia de a tîlcui, cu mai mare credinţă, ideile ei 
zicirile tehnice aflate în original” 1. Bolliac a intervenit cu succes cu unele 
retușări ale neologismelor. Conachi își încheia scrisoarea lui către mitro- 
politul Veniamin cu propunerea de a adopta neologismele în forma: 
ocupaţie nu occupation” ; de a scrie furtună nu ,,tampetă””, de a prefera 
formele scurte. 

În Ardeal principiile normative stabilite de „Societatea filarmonică” 
(pe baza recomandărilor lui Heliade şi Negruzzi), apoi concluziile discu- 
țiilor de pînă la 1840 dintre scriitori, au avut un mare răsunet. Lexicul 
Gazetei de Transilvania din 1840 apare modern, plin de neologisme, la 
fel adaptate ca în Ţările romînești. 

În legătură cu această problemă trebuie să remarcăm că procesul 
înnoirii s-a îmbinat cu efortul „„literarizării”, părăsindu-se cuvintele şi 
formele regionale, pentru a da un aspect modern lexicului. Ediţiile succe- 
sive ale textelor literare sînt pline de modificări în acest sens. Fonetismele 
moldovenești și ardelenești tind să dispară. Negruzzi înlocuieşte pe agiuns, 
rădica, sămăna prin ajuns, ridica, semăna, şi preferă uneori neologismul în 


1 Înainte cuvintare la Istoria imperiii rosiene, Iaşi, 1832. 

locul cuvîntului vechi: timp, invitat, onor, nutri în loc de vreme, Doft, 
cinste, hrăni, aşa cum va face şi Gr. Alexandrescu. 

Modernizarea limbii se vede şi în îmbogățirea sistemului derivării. 
încep să fie întrebuințate tot mai multe prefixe şi sufixe neologice, spriji- 
nite în mare măsură de scriitori. Heliade îndemna să facem de la loc pe 
localitate, local, ca şi francezii; iar după: sare-resare pe ducere-reducere,. 
începere-reîncepere, după coprindere, contenire, pe ` concetățean, compatriot. 
Negruzzi se mira de ce unii folosesc pe răspuns, răsturnat, răsuflare, des- 

„făcut, dar se feresc de revedere, reluat, recunoştinţă, desprețuii. 

Curentul în favoarea primirii neologismelor romanice a putut repede 
duce la exagerări. Scriitorii au reprezentat frina critică a selectării, potrivit 
principiilor izvoriîte din structura însăşi a limbii și din necesităţile evidente 
ale comunicării. Înnoirea lexicului s-a realizat cu repeziciune. În puţine 
decenii dispar elementele greco-turcești superflue 1! și mai ales cele de 
jargon şi se ajunge la o generalizare a neologismelor romanice, nu numai 
în literatură, ci şi în presă ? şi în actele administrative, în manuale etc. 
Traducerile şi teatrul au influenţat în mod pozitiv îmbogățirea lexicului, 
ca şi presa. Trebuie să subliniem faptul că în această primă perioadă a 
dezvoltării limbii, exagerările neologistice, pedantismul, inovațiile subiec- 
tive, imitaţia fără discernămînt critic s-au ivit, nu în literatură, ci în 
rîndurile presei şi ale autorilor minori. Acțiunea bine inițiată de scriitori 
a căpătat mai tîrziu o deviere cosmopolită la autorii care nu erau, ca 
scriitorii, în contact strîns cu izvoarele istorice şi populare ale limbii. 


Le 


b) Scriitorii s-au ocupat intens şi de problemele normelor gramaticale 
şi au formulat principii juste pentru fixarea acestor norme. Voi cita cîteva 
exemple din numărul mare al tezelor formulate între 1830 —1840. Negruzzi 
lăudînd iniţiativa lui Heliade de a scrie regulamente nu regulamenturi, 
recomandea nu recomanderisese, îl critică în același timp că foloseşte, în. 
mod greşit, un plural neregulat : fii, în loc de fiii. „La aceasta mi-e de 
mirare pentru ce dv. acolo lepădaţi articolul la numărul plural și faceți 
o greşală gramaticească ; au doar vă sfiiți de nătărăi? 

însă-n ceasul de pe urmă daţi-mi voi pe fii mei 
Să mor într-ale lor braţe, să-mi închiză ochi mei. 
(Fanatismul) 


De ce să nu fie fiii şi ochii? Versificarea nu pătimea”. (Corespon- 
dența. .., în „Muzeu naţional”, 1836). 

Pentru a face deosebirea între singular şi plural la verbe, Heliade: 
intervine cu o propunere nouă, pornind de la un amănunt lingvistic de 
ordin regional : ,,Rumînii în deobște cum şi cărțile lor zic : oamenii cînta, 
şi bănăţenii, în parte zic : oamenii cântau, vorbeau... şi gramaticeşte zic 
mai bine” (Curier de ambe sexe, I, 1836, 1838, p. 373). Sugestia s-a impus în 


1 Tudor Vianu, Probleme de stil şi artă literară, 1955, p. 184—186. 
2 Gh. Bulgăr, Limba şı stilul primelor periodice romineşti, în „Contribuţii la istoria: 
limbii literare în sec. XIX”, vol. II, p. 54—72. 

sistemul de norme gramaticale ale limbii. Cam în aceeași direcţie se orienta. 
şi C. Negruzzi cînd, împotriva connaţionalilor săi moldovenit, afirma că 
e de acord cu gramatica muntenilor, dacă limba putea cîştiga, în claritate, 
în precizie, în unitate : „Eu am scris a în loc de au, şi e în loc de îi. 
Cuvîntul pentru care am urmat regulelor literaților munteni este că ele 
mi-au părut mai potrivite pe tipullimbei, mai înţălese şi mairomîneşti. .. De 
am zis a în loc de au, este că am voit a-i deosebi singularul de plural precum 
aceasta se vede în toate limbile ce au o gramatică. De zic e şi nu îi, este 
iarăşi ca să nu amestec verbul cu articolul” (Albina. .., 1839, nr. 59). 

Un sistem gramatical complet putea fi un bun sprijin în cultivarea. 
limbii, în perfecţionarea mijloacelor de comunicare. Asemenea dovezi ale 
contribuţiei efective a scriitorilor la dezvoltarea limbii moderne se pot 
găsi în toate Scrisorile lui Negruzzi (vezi mai ales Scrisoarea a XXXII-a), 
în opera lui Russo, în Scrisorile lui Alecsandri ete. Firește, nu totdeauna. 
s-a nimerit drumul cel mai bun. În toate sectoarele vieţii politice și cultu- 
rale exista însă o năzuinţă către progres, progres pe care şi limba trebuia 
să şi-l asigure, pentru a-l putea propaga peste tot. Eforturile au dat roade 
numai cînd corespundeau tendințelor și posibilităților de asimilare a 
elementului nou. Altfel, nici chiar Alecsandri, cu regalitatea” lui literară, 
n-a putut altera sistemul, deşi uneori a încercat : el n-a putut impune pe 
onor, seanţă, diplomul, afișă, creancier, dilemuri, cu toate că uneori a; 
insistat pentru adoptarea unora : ,„Mult aş dori să adoptezi (scria el lui 
Iacob Negruzzi la Convorbiri, în 1877) şi cuvîntul onor, în loc de onoare, 
fiind mai sonor, mai bărbătesc” (Scrisori, I, 37) ; iar peste 10 ani aceeaşi 
insistență zadarnică : „Ce păcat că nu vrei să scrii onor în loc de onoare” 
(ib. p. 90). Altădată scriitorul a fost corectat de un om simplu, într-o 
problemă de gramatică: pluralul Balcanuri era artificial, contra siste- 
mului gramatical al limbii noastre : „Am fost deşteptat la aceasta de 
către profesorul satului care într-o zi a venit la mine înadins să mă întrebe. 
dacă trebuie să înveţe pe copii a zice: Carpaturi, Alpuri, precum am zis 
eu Balcanuri... Și i-am spus că am comis o greşală cît acei munţi cînd 
am alunecat a le da o terminație nepotrivită lor” (ib. p. 99). 

Inovația era acum limitată. Configurația unui tezaur lexical, înnoit 
după anumite norme (din care am citat cîteva) și cadrul normelor se 
statorniciseră, în bună măsură prin contribuţia fundamentală a seriito- 
rilor citați. Căci, într-adevăr, din cele 10 gramatici enumerate de Heliade, 
lucrarea acestuia, deci a unui scriitor, a jucat un mare rol în modernizarea 
limbii. Problemele fundamentale ale lexicului, gramaticii, stilului, au fost 
aşadar clarificate şi rezolvate pozitiv prin participarea EE 
la înnoirea, normarea şi unificarea limbii literare. 

Acest fapt se vede şi în organizarea frazei, în dezvoltarea mijloacelor 
stilistice, a stilurilor moderne. 


x 


c) Construcţia sintactică şi stilistică se limpezește mereu în opera 
scriitorilor. Influenţa modelului folcloric şi a literaturii franceze a fost 


1 P, V. Haneş, op.cit., p. 189. 

considerabilă : fraza devine mai densă, elementele se organizează simetric. 
Preceptele marilor scriitori europeni încep să fie aplicate în literatură, 
în presă, în lucrările științifice, chiar în textele administrative. În jurul 
lui 1848 rolul unor scriitori ca: Bălcescu, Heliade, Bolliac, Alecsandri, 
Kogălniceanu, în mişcarea politică a fost considerabil. Prin ei, atit lite- 
ratura cît şi jurnalele şi actele oficiale încep să fie scrise mai clar, mai 
concis : „„Adio lungile perioade ale vechilor hrisoave, a anaforalelor adresate 
domnitorilor, infinite, încureate, unde punctul și virgula erau ca nişte 
oaze rare, la distanță de 10 sau 15 rînduri, hrisoave şi anaforale din care 
erai nevoit să negli jezi trei sferturi pentru a ghici mai degrabă, decît a 
înţelege sensul disimulat în mijlocul cîtorva grupuri de cuvinte ascunse” 1. 

Primii noștri scriitori clasici, sub influenţa franceză și a izvoarelor 
istorice şi populare (cronicarii şi folclorul), părăsesc cu totul calea tiparelor 
sintactice vechi, imitate adesea după modele străine complicate, preten- 
țioase. Organizarea frazei în unități mici, în legături interne clare, simple, 
înseamnă desigur un progres. Literatura acestei epoci ajunge la o originală, 
prelucrare a acestor izvoare și influențe, astfel încît în numai cîțiva ani 
mijloacele stilistice sporesc în volum și cîştigă în valoare. Grija de sime- 
trie 2, ordinea logică a părților, ritmul calculat dau frazei armonie și 
claritate. Iată bunăoară cîte un exemplu de fraze simetrice din Negruzzi 
şi din Kogălniceanu : „Toți alergară pe acasă cu părul zburlit, cu grija 
în suflet, cu groaza în inimă, gîndind la scena ce văzuseră și temindu- -se 
să nu găsească asemene privilişti pe acasă-le” (C. Negruzzi, Au mai păţit-o 
şi alții în Curier de ambe sexe, II, 1838—1840, p. 165); „Istoria 
trebuie să fie, și a fost totdeauna, cartea de căpetenie a popoarelor şi a 
fieştecărui om îndeosăbi ; pentru că fieştecare stare, fieştecare profesiune 
află în ea regulele de purtare, sfat la îndoirile sale, învățătură la neștiinţa 
sa, îndemn la slavă şi la fapta bună (Kogălniceanu, Cuvânt pentru deschi- 
derea cursului de istorie naţională. . ., 1843). 

Despre Bălcescu, O. Densusianu spunea că e „arhitectul frazei 
noastre” 3 ; afirmaţia poate fi sprijinită pe nenumărate citate din opera 
scriitorului muntean : ,,O istorie cu adevărat națională ne lipseşte — seria, 
Bălcescu în Magazinul istorie pentru Dacia din 1844. — Ea zace încă sub 
praful cronicelor contemporane. Nimeni pînă acum nu s-a încercat s-o 
dezgroape. Toţi câţi s-a îndeletnicit cu scrierea istoriei n-au făcut decît 
biografia stăpînitorilor. Nimeni nu ne-a reprodus cu acurateţă instituţiile 
sociale, ideile, simțămintele, obiceiurile, comerțul şi cultura intelectuală 
a veacurilor trecute”, 

În toate aceste opere literare şi în alte lucrări mai mici, uitate în 
paginile revistelor, s-a desfășurat o tematică bogată, într-o limbă modernă 
care pare contemporană. De varietatea preocupărilor se leagă şi dezvol- 
tarea stilurilor. Scriitorii vremii au făcut ziaristică, au scris cronici, repor- 
taje, discursuri, analize morale şi s-au ocupat uneori şi de ştiinţă. Din 


1 Pompiliu Eliade, Hist. de Vesprit public en Roumanie, au XIX-e siècle, vol. II, 1914, 
p. 344. 

2 P, V. Haneş, op. cit., p. 204 şi urm. 

3 Evolutia estetică a limbii romine, curs litografiat, vol. TI, p. 238. 

lucrările lor, înnoirea lexicului, norma gramaticală sau figurile stilistice 
au trecut în presă, în stilul publicistic şi au putut prinde rădăcini în mase. 
Primul cotidian romînese Romînia, redactat de Aaron și Hill care nu 
erau scriitori, propaga o limbă modernă admirabilă, după ce Curierul 
şi revistele lui Heliade și ale lui Asachi deprinseseră pe cititori cu proble- 
mele limbii, cu vocabularul şi construcţiile noi, de felul celor citate mai 
sus. E un caz rar, cred, în istoria limbilor, cînd, într-un timp atît de scurt, 
se trece, aproape brusc, la modernizarea lexicului şi a sintaxei. Urmele 
acestei schimbări se reflectă, în parte, în modificările făcute chiar de serii- 
tori în textul operelor lor literare din ediţiile succesive. 


+ 


Definiţia dată de Heliade cultivării limbii,la 1836, n-a rămas o 
vorbă goală. îndemnul lui e util şi azi : „A cultiva, o limbă, va să zică a o 
curăța de tot ce nu este al său şi nici nu poate simpatiza cu dînsa, a pune 
tot lucrul şi toată vorba la locul său, a boteza fiecare idee cu numele său, 
a o scăpa de tot ce poate fi echivoc şi a o face să exprime ceea ce gîndeşte 
cineva, iar nu alta”. (Corespondenta dintre doi români, în „Muzeu național”, 
1836). 

Literatura şi preocupările din domeniul limbii ale scriitorilor noștri 
din perioada modernizării culturii şi a fixării unei limbi literare naţionale 
trebuie privite ca un factor însemnat în procesul îmbogăţirii, normării 
şi unificării limbii literare romîne. Nu se poate concepe un alt sector în 
care să se fi făcut atît de mult pentru progresul limbii, ca în literatură. 
De aceea, scriitorii din prima generaţie a clasicilor noştri s-au bucurat 
de aprecieri elogioase, atît din partea scriitorilor consacraţi (Eminescu, 
Slavici, Delavrancea, Coşbuc, Sadoveanu etc.), cît şi din partea lingviştilor 
(Hasdeu, Şăineanu, Philippide, Densusianu). Prestigiul literar și politic 
de care s-au bucurat scriitorii din prima jumătate a veacului trecut a 
influențat celelalte stiluri. Ciştigurile limbii comune au fost vizibile în 
scurtă vreme. Într-un stil prin definiţie conservator, ca cel administrativ, 
altfel se scria în 1850, decît în 1830. Altul era lexicul, alta sintaxa. În 
orice caz între documentele aparținînd celor două date există diferenţe 
de limbă foarte mari, care demonstrează schimbările rapide, sprijinite 
atît de masiv de către scriitori, 


II 


În a doua perioadă, începînd cu deceniul al şaselea al veacului trecut, 
după ce limba își cîştigase termenii şi formele moderne de comunicare, 
scriitorii se ocupă în chip predominant de aspectul estetic al creaţiei lor, 
de stilul artistic original. În lucrările lor apare tendința unui echilibru 
între tradiție gi inovație. Caracterul discuțiilor filologice se schimbă într-o 
mare măsură : nu e vorba atît de sistemul limbii, cît de eæcesele imitației 
şi ale jargonului. Influențele din afară, la început utile pentru că erau 
un sprijin al completării golurilor din lexic, au deviat către exagerări. 
Limba literară a presei, a traducerilor, a lucrărilor de ştiinţă devenea tot 
mai pestriță. Pentru că înnoirea, normarea şi unificarea limbii nu fuseseră 


4. — 0. 172 

consacrate oficial în nici un tratat ştiinţific, scriitorii neluînd asupra lor 
o asemenea sarcină, curentele filologice cu sisteme ortografice şi gramati- 
cale artificiale (latinismul, purismul, heliadismul) au pătruns în anumite 
medii culturale şi chiar la Academia romînă. Reacţia scriitorilor a fost 
promptă ai categorică : toţi au preferat să scrie ca Negruzzi, ca Alexan- 
drescu, ca Bălcescu, ca Alecsandri. Îndreptarul limbii era în popor și 
în scrierile mai vechi a căror limbă era în acelaşi timp şi nouă şi veche: 
ea avea elementele moderne necesare exprimării aspectelor fizice și morale 
ale realității, dar era în esență aceeaşi cu graiul obştese. Într-un moment 
în care un lingvist ca Hasdeu ajunsese să formuleze succesiv cîteva sisteme 
ortografice (combătute de Philippide şi de Tiktin, în numele principiului 
fonetic) 1, Eminescu admirînd pe cei „ce-au seris o limbă ca un fagure 
de miere”, seria, cu acea intuiție realistă, specifică scriitorilor filologi de 
care se simțea atît de legat : ,,Norma limbii scrise trebuie să fie cea care 
există obiectiv şi în realitate în gura poporului de jos şi a societăţii mai 
fine, iar nu fantasiile mai mult sau mai puţin ingenioase ale filologilor 
noştri. Aşadar, adevăr obiectiv şi nu arbitraritate subiectivă. În acest 
proces de a stabili o normă pentru limba scrisă, trebuie luate în considerare 
şi acele influenţe istorice care au rezistat; tendinței de espulsiune şi s-au 
conservat în limba vie” 2. 

Scriitorii epocii s-au situat de partea celor care susțineau, împotriva, 
oficialității, sistemul fonetic. Critica lor viza pe etimologişti, pe puriști, 
pe franţuziți şi, în general, cosmopolitismul care n-avea nimic comun 
cu realitățile noastre. Toate acestea au rămas oare fără urmări pentru 
progresul general al limbii ? 

Faptul că Odobescu, Alecsandri sg a. s-au desolidarizat de sistemul 
etimologic, de latinismul Academiei vechi și au continuat să serie cum 
vorbea obştea a contribuit la destrămarea curentelor eronate şi la impu- 
nerea unei limbi literare identică cu cea scrisă de Negruzzi, Bălcescu, 
Alexandrescu etc. Ziarele la care au lucrat, ca redactori, scriitorii n-au 
ajuns la exagerări ca cele redactate de alți oameni de cultură (să se com- 
pare Timpul cu Familia). Scriitorii amintiţi în prima perioadă a dezvoltării 
limbii literare moderne au fost inovatori de multe ori, pe cînd cei din 
generaţia lui Eminescu şi de după el, îşi îndreaptă privirile către fondul 
istorie-popular pe care îl îmbogăţesc cu noi valori expresive. Uneori ter- 
menii vechi, uitaţi în documentele primelor veacuri de literatură scrisă 
sînt repuşi în circulaţie de scriitori, ca un adaos la mijloacele existente, 
un sprijin în plus al capacităţii de comunicare nuanţată prin limbă. Aşa, 
s-a întîmplat cu „a vieţui” 3, cu ortac” (folosit de Coşbuc, apoi de Beniuc, 
Deşliu etc. şi des azi şi în presă, în reportaje). 


x 


În ce constă atunci contribuția scriitorilor din această a doua etapă 
la îmbogățirea şi dezvoltarea limbii literare contemporane ? Erorile, arbi- 


1 Al. Philippide, Istoria limbii romine, 1894, p. 260 şi urm. 

2 Scrieri politice şi literare, ed. Scurtu, 1905, p. 21. 

3 Cf. I. Coteanu, Note de cultivare a limbii (Cuvinte noi sau arhaisme ?), în Limba romină, 
1959, nr. 3, p. 48—49. 

trarul, inovațiile inutile, excesele, probabil că s-ar fi eliminat şi fără 
intervenția scriitorilor. Uzul și afirmarea tot mai puternică a elementului 
popular în limba scrisă, fenomen predominant încă din epoca precedentă, 
ar fi impus şi generalizat formele cele mai potrivite unei comunicări clare. 
Solidarizarea scriitorilor în jurul tendințelor obiective ale limbii, urmînd 
calea evoluţiei fireşti, a nevoilor colective, n-a exclus îmbogățirea limbii 
cu noi elemente necesare. 

Ritmul înnoirii s-a încetinit în lexic şi în gramatică, dar a rămas viu 
în domeniul stilului artistic individual. În perioada dezvoltării estetice a 
limbii, influența literaturii asupra sistemului de mijloace de comunicare 
colectivă e mult mai redusă, pentru că lipsurile din vocabular și din gra- 
matică fuseseră remediate. Limba nu a stat pe loc ; îmbunătățirile structu- 
rale sînt totuși aproape invizibile. În schimb, arta de a crea imagini noi 
poetice, de a da noi întrebuințări materialului existent, face progrese 
sensibile, uneori uimitoare, la marii scriitori. Ce cîştigă limba literară 
in ansamblu din opera lor? 

În domeniul lexicului sînt aduse în circulație largă regionalisme 
şi unele arhaisme care devin uneori sinonime expresive, de uz curent, 
Prin Eminescu, Creangă, Slavici, Caragiale, Sadoveanu s-au generalizat 
în limba literară : bai, cocostire, cogarcă, curechi, clop, holtei, horn, mai 
(= ficat), mâţă, ortac, sudalmă, tină etc. Odinioară li se reproşa lui Emi- 
nescu, Slavici, Creangă, Coşbuc că sînt arhaizanți sau regionaliști. Circu- 
laţia intensă a operei lor a făcut să nu mai fie nevoie azi de nici un glosar, 
ca să le înțelegem perfect opera lor. , 

Volumul sinonimelor a, crescut nu numai prin introducerea regiona- 
lismelor, ci şi prin atribuirea de sensuri figurate noi cuvintelor vechi; 
acest fapt a extins sfera semantică veche a multor termeni. În contextele 
figurate termenul comun își măreşte polisemia; noile accepţiuni sînt 
în avantajul exprimării mai colorate. Autorii mai mărunți, ziariștii, le 
preiau de la scriitori ca să evite construcția obişnuită sau cuvîntul banal. 
Cadru cu sensul de ,,mediu”, „ambianță” folosit o dată de Bolinti- 
neanu ` Arta cu natura acolo s-umește Să formeze cadrul cel mai răpitor 
(O. 107), a trecut în presă, în reportaje şi este azi folosit extrem de frec- 
vent : „Sinaia este situată într-un cadru pitoresc”. La început, şi într-o 
măsură şi azi, cuvîntul a apărut ca avînd un sens figurat, dar apoi gene- 
ralizîindu-se, acest sens nu mai e simţit azi ca ceva neobişnuit. Pe vremea 
lui Caragiale, combativ părea un cuvînt nou, folosit rar de scriitori și de 
gazetari (Era o gazetă eminamente combativă făcând crîncenă opoziţie, 
O. II 296); azi nuanța figurată a devenit sens comun, des folosit. Con- 
glomerat a trecut din sfera terminologiei tehnice, în literatură şi în presă, 
cu sensul de ,,amestec”, adunătură”, puţin răspîndit azi (Un conglomerat 
de cazane, de tuburi, de ţevi şi scări în spirală, Bogza, A. 63), dar poate 
mîine să se generalizeze. Cînd cuvîntul sau sensul figurat apar în serie 
succesivă la scriitori, răspîndirea lor e aproape sigură : conjura, „a ruga, 
a implora stăruitor”, a trecut de la Ghica, la Caragiale, la Sebastian şi 
a căpătat o circulație considerabilă. 


L 

Fireşte, multe inovaţii metaforice, îndrăzneţe, ale scriitorilor rămîn 
doar bunuri ale artei lor de a îmbina, de „a turna în formă nouă limba 
veche”. Pe cresta l-a folosit o dată Vlahuţă cu sensul de „a profila” (Munţii 
Gorjului îşi crestează pe albastrul închis al cerului vârfurile lor înalte). 
Probabil că nuanța de sens nu se va extinde. Totuşi ni s-a demonstrat, 
şi în acest caz, că termenul vechi poate exprima în mod mai plastic aspectele 
comune ale realităţii. Creaţia metaforică, aşa cum au arătat Hasdeu ! 
şi Şăineanu ?, are o mare importanţă pentru mlădierea limbii, pentru 
dezvoltarea semantică, figurată a termenilor comuni, a celor tehnici. 
Am citat exemplele de mai sus din Dicţionarul limbii române literare în 4 
volume (DL), în care s-au înregistrat, pe baza atestărilor din opera scriito- 
rilor, numeroase nuanțe noi, metaforice, ale cuvintelor vechi. Cine ar 
avea curiozitatea să compare cel mai bogat dicţionar vechi al nostru 
(DA), al cărui tom II, p. I (F—I) a apărut în urmă cu un sfert de veac 
cu dicționarul nou (DL), ar putea constata unele diferențe surprinzătoare 
care, într-o măsură, ne ajută să vedem mai bine rolul important al serii- 
torilor în circulaţia și generalizarea unor termeni noi, introduşi, uneori 
prima dată şi în mod timid, prin cărțile de ştiinţă, prin şcoală, prin presă. 
Convingerea multor vorbitori era că dacă un cuvînt nou a apărut şi la 
un scriitor mare, cuvîntul e bun, poate fi folosit pe scară întinsă. 

Tată cîteva exemple din cele două dicţionare: hidos, „urit, dez- 
gustător” etc., nici nu apare în DA; cuvîntul a fost totuşi folosit de 
Alecsandri, Coșbuc, Hogaş, aşa cum ne indică DL. Azi e frecvent şi în 
presă : „Fața hidoasă a imperialismului”. Tot în DA (1934), fruct însemnă 
„rod”; în DL şi „rezultat, consecinţă” ; impenetrabil apare în DA numai 
ca termen tehnic (în fizică) ; în DL se dau şi 2 sensuri figurate, atestate la 
Rebreanu (figură impenetrabilă) şi la Camil Petrescu (Mioara... impe- 
netrabilă ca o manta de cauciuc); înfloritor e considerat de DA ca termen 
folosit „în literatură... redînd pe fr. „florissant” (s. v. înflori); azi e 
la îndemîna oricui ` cultură, agricultură, regiune înfloritoare. Şi exemplele 
ar putea fi înmulțite, nu pentru a demonstra că scriitorii joacă un rol 
preponderent în dezvoltarea limbii contemporane, ci pentru a sublinia 
că aportul lor nu poate fi neglijat, chiar în condiţiile de azi, cînd lexicul 
se îmbogățește cu termeni noi, mai mult prin ştiinţă și presă, decît prin 
literatură. 

Îmbogăţirea care ne vine prin opera literară, nu este, ca altădată, 
de ordin cantitativ, cât calitativ. Cuvintele vechi pot căpăta însușiri expre- 
sive noi. Chiar dacă nu vorbim cum scriu artiştii limbii, ceva din valorile 
noi, figurate, ale contextului trece uneori în stilul presei, în cel al ştiinţei, 
şi de aici în limbajul cotidian. Presa care stă între literatură şi limbajul 
cotidian se însărcinează adesea să transmită cititorilor pe scară largă, 
bogăţia de nuanţe noi, create în stilul artistic individual. Regionalismul, 
termenul popular, neologismul, cuvîntul tehnic, au trecut astfel în limba 
comună, cu unele cîștiguri metaforice, consemnate întîi în opera lui Sado- 
veanu, Hogaş, Arghezi, Galaction, Topîrceanu. Acţiunea aceasta con- 


1 B. P. Hasdeu, Istoria limbei romine, 1, 1881, p. 128. 
2 Încercare asupra semasiologiei limbei romine, 1887, p. 19, 86—156. 

tinuă la scriitorii contemporani, în mai mare măsură în ce priveşte ter- 
meng) tehnic, fiind preocupaţi de zugrăvirea realităților noi, a înfloririi 
civilizației. 

Datorită propagării mai mari a literaturii, a presei etc., diferen- 
tele lexicale dialectale sînt pe cale să dispară. „Afară de acţiunea cea 
irezistibilă a şcoalei, poetul este agentul cel mai puternie al „limbei 
naţionale“ ; un agent în care totodată mai limpede decît oriunde aiurii 
se manifestă una din trăsăturile cele mai caracteristice ale aceste, 
limbi: amestecul dialectelori:, spunea Hasdeu, precizînd mai departe, 
că limba poetică „lucrează la unificarea dialectelorii, 


Ak 


Sistemul derivării a căpătat adesea sprijin considerabil din 
partea scriitorilor, încă din prima perioadă de dezvoltare a limbii literare, 
cum am arătat mai sus. Derivarea cu prefixe şi cu sufixe, timidă încă 
la Heliade, Negruzzi, Bălcescu, Russo etc., ia o mare amploare la Odo- 
bescu, la Hasdeu, la, Caragiale, Delavrancea, Vlahuţă şi chiar la Eminescu. 
Acesta a folosit în poeziile şi proza artistică, publicate în timpul vieţii, 
peste 20 de derivate numai cu prefixul neologic re-. Frecvente sînt în opera 
scriitorilor moderni derivatele cu : con-, în-, pre-, -bil ; -itaie, Zem, -iza ete. 
Nu încape îndoială că literatura a fost un factor însemnat în generali- 
zarea derivatelor cu afixe neologice, ca cele citate mai sus. 

Dar întîlnim în opera scriitorilor şi creaţii lexicale proprii; ele nu 
sînt numeroase. Acad. Al. Graur a arătat că poetul Coșbuc „a creat, 
în acord cu tendințele limbii romîne, un mare număr de formaţii regresive, 
de tipul alint, de la „alinta”, formaţii care se păstrează'"?, iar I. Coteanu 
ocupîndu-se, nu de mult, de „creaţia lexicală în poezia noastră nouă! 3, 
a scos în evidenţă faptul că: „Spre deosebire însă de ceilalți vorbitori, 
poetul inventează cuvinte în mod obișnuit şi individual, fiind interesat 
în cel mai înalt grad de mecanismul îmbogăţirii vocabularului”. 

În domeniul gramaticii inovaţia este extrem de mică. Scriitorii n-au 
nici un interes să altereze sistemul statornicit prin contribuția înainta- 
şilor. Ei pot recurge uneori la forme arhaice, regionale, pentru a localiza 
acţiunea, toemai pentru că norma e generală şi nu poate fi modificată. 
Totuşi, din prelucrarea artistică a limbii pot apărea ici-colo şi forme 
gramaticale diferite de cele în uz. 

Cele două volume de Studii de gramatică, în care cercetătorii au adus 
prețioase completări şi rectificări la unele capitole ale Gramaticii Acade- 
miei R.P.R., multe amănunte şi atestări sînt scoase din operele literare. 
În unele chestiuni se atribuie scriitorilor chiar inovaţii gramaticale sau 
o întrebuințare expresivă, de interes general, a unor anumite forme de 
conjugare sau de flexiune nominală. Așa e cazul infinitivului atribut 
precedat de prepoziția pentru, construcție care pare o „creaţie personală”? 
a lui Hasdeu : Pîndea cu nerăbdare numai prima ocaziune pentru a apuca 


1 Haşdeu, op.cit., p. 154. 
2 Studii de lingvistică generală, p. 42. 
3 Limbă şi literatură, II, 1955, p. 89 şi urm. 

de mult visatul tron al Moldovei. I. V. 15 !. Imperfectul 2, perfectul simplu 3, 
diatezele au căpătat întrebuințări particulare în stilul artistic, nu fără 
ecou în limba literară. Prin scriitori s-a îmbogățit şi capitolul conjunc- 
iilor : din cauza, prin urmare, or, fie că... fie că... ete. Sinonimia gra- 
maticală își are izvorul adesea în limba literaturii artistice. 

În problemele organizării frazei, a topicii, scriitorii au extins cadrul 
vechilor formule și au emis anumite modele care, cu vremea, au devenit 
clișee. Exemplele sînt numeroase ; inovațiile din acest domeniu au fost 
mult studiate în ultimul timp. Interferenţa dintre sintaxă şi stil fiind mare, 
ne putem da seama că de multe ori noutatea artei literare constă deopotrivă 
în organizarea frazei ca și în specificul expresiei figurate, metaforice, prin 
crearea unei ambiante noi, a unor vecinătăți neaşteptate pentru cuvintele 
comune. Odobescu, Caragiale, Delavrancea, Arghezi, Sadoveanu ei alți 
scriitori au introdus atît amplitudinea frazei în descripţii, în analize 
morale, cît şi concentrarea, expresia abruptă, precipitată, pentru a sugera 
dinamismul acţiunii. Oricine deschide Arta prozatorilor a acad. Tudor 
Vianu sau citeşte cursul litografiat al lui O. Densusianu : Evolutia estetică 
«a limbii române poate întîlni multe fapte din registrul infinit al invențiilor 
stilistice, al structurii moderne a frazei. Contribuţia scriitorilor în acest 
sector al limbii a fost pusă în lumină şi în Limba română contemporană 
a acad. Iorgu Iordan, în vol. al II-lea al Gramaticii Academiei R.P.R. 4 
şi în alte studii speciale 5. Citez doar 2—3 fapte : a) atributul adjectival 
înaintea substantivului pentru a sublinia o calitate ori o trăsătură specifică, 
(Ce coruptă soțietate ! Caragiale ; Cu mare mânie a pălii din săbii pe năvă- 
litori, Sadoveanu); b) intercalarea între părţi strîns legate gramatical 
a unor cuvinte menite a fi reliefate; un procedeu folosit de Eminescu 
(Trandafiri aruncă rogi, peste unda fermecată), extins la Arghezi, apoi 
preluat de scriitorii contemporani ê; ol izolarea subordonatelor de regentă, 
cu scopul de a le sublinia importanţa în context : Uniţi-vă pentru înfrățire 
şi pace. Ca să aibă în sfîrșit răgaz neamurile să-şi aducă fiecare tributul 
de bine la progresul umanității. Sadoveanu, Evocări, 12. 

Ținînd seama de particularitățile stilului artistic, de întinderea 
procedeului pe tot domeniul literaturii din a doua etapă de care vorbim, 
de pătrunderea lui în stilul presei şi chiar în cel ştiinţific”, Îndreptarul 
de punctuatie (1956) a consemnat inovațiile, arătind că, spre deosebire 
de normele vechi şi de Gramatica Academiei, punctul poate separa 
subordonata de regenta ei (p. 20). 


+ 


! Finuţa Asan și Laura Vasiliu, Unele aspecte ale sintaxei infinitivului în limba romină, 
în „Studii de gramatică”, I, p. 104. ` 
Tudor Vianu, Problemele metaforei şi alte studii de stilistică, 1957, p. 209 şi urm. 

3 Al. Georgescu, Perfectul simplu... în „Studii de gramatică”, lI, 35, cf. p. 46. 

4 Sintaxa, p. 262, 267, 297, 298, 300. 

5 Al, Niculescu, Structura frazei în stilul lui Delavrancea, CILL. T, p. 205. 

6 T. Coteanu, Dizlocarea ca procedeu stilistic in poezia noastră contemporană, în „Analele 
“Univ. C. I. Parhon, seria filologie”, 1955, nr. 2—3, p. 189 și urm. 

? Am analizat mai pe larg fenomenul în : Izolarea subordonatelor în proza artistică con- 
lemporană, în „Studii de gramatică”, I, p. 165 şi urm, 

Activitatea scriitorilor care ţinteşte să realizeze forme expresive 
cât mai adaptate la natura subiectului, cît mai sugestive şi mai originale, 
pornind de la tezaurul comun al limbii, transmite graiului comun, prin 
intermediul operelor realizate, valori noi — cuvinte, construcții, tipare 
stilistice — capabile să ridice nivelul literar al comunicării pe o nouă 
treaptă. Dacă limba operei literare e o formă a limbii moderne, a limbii 
comune, e imposibil de negat că influența dintre acestea e nulă : totul 
influenţează partea, iar aceasta dă întregului ceea ce-i lipseşte pentru 
o mai bună funcţionare a sistemului. Învăţămiîntul, presa, teatrul, biblio- 
tecile sînt instituţii care au facilitat răspîndirea modelului limbii artistice, 
ușurînd pătrunderea lui în toate stilurile limbii. La rîndul lor, scriitorii, 
pornind de la graiul obştesc, au realizat sinteze originale în care putem 
vedea desfășurarea întregei capacităţi expresive a limbii naţionale. Dez- 
voltarea estetică a literaturii din ultimul secol a fost un factor activ în 
dezvoltarea limbii literare, fără a spune prin asta că scriitorii au jucat 
acelaşi rol ca predecesorii lor în înnoirea, normarea şi unificarea limbii. 

Aceste sarcini fundamentale fuseseră îndeplinite acum un secol; 
după aceea, stilul artistic individual a continuat să se dezvolte în mare 
măsură, şi, aşa cum am arătat, a transmis limbii comune anumite câștiguri. 
Istoria limbii literare nu le poate ignora. Asupra valorii lor ne-a atras 
atenția Hasdeu şi mai în amănunt Densusianu în Pvoluţia estetică a limbii 
române, din care citez : „Factorul estetic... colaborează la transformările 
lingvistice. Aspiraţia spre exprimare estetică, nu este ceva care să oprească 
evoluţia limbei în loc. Dimpotrivă, trebuie să presupunem că ea accen- 
tuează anumite schimbări care, la început, pentru că vin de la ceea ce 
este individual, sînt mai discrete, însă pe urmă intră în curentul general 
de exprimare şi, datorită fixării sub forme literare, contribuie la modifi- 
carea limbei” (vol. I, p. 22—23). 

Faptul în sine îl ilustrează prin exemple concludente și cele două 
lucrări fundamentale apărute în urmă cu cîțiva ani. Gramatica şi Dic- 
ționarul în 4 volume s-au întocmit pe baza unui vast material de atestări 
din opera scriitorilor, în proporție de circa 80—85 %, față de alte izvoare. 

Valoarea documentară istorică a izvoarelor literare nu poate fi deci 
contestată. Importanţa cercetării acestor izvoare prin raportare la reali- 
tăţile şi necesitățile limbii comune din momentul istoric respectiv, a sub- 
liniat-o acad. V. V. Vinogradov : „În stilul artistic individual apar uneori 
mai evident elementele viitorului sistem al limbii naționale... Limba 
unei opere literare vărsîndu-se în matca comună a dezvoltării limbii 
în ansamblu, poate fi privită ca un monument și ca un izvor al istoriei 
acestei limbi... Deci cercetările consacrate analizei construcțiilor grama- 
ticale sau lexicului şi frazeologiei unei anumite opere literare, în legătură 
cu procesele de dezvoltare a limbii literare, sînt pe deplin justificate” 
(Probleme de lingvistică, nr. 4, 1954, p. 2—3). Îndată după primul război 
mondial, J. Vendryes ocupîndu-se, în Le langage (1921), de importanţa 
limbii operelor literare arăta că „serviciile pe care le-au adus scriitorii. . . 
la constituirea limbii comune sînt imense”. Problema continuă să preocupe 
pe cercetători, pe lingviști. La al IX-lea Congres internațional de lingvistică 
romanică din primăvara anului 1959 (ţinut.în Portugalia) cele mai multe 

comunicări prezentate au fost din domeniul dialectologiei (14), apoi din 
acela al limbii textelor literare (10), problemă care s-a bucurat de „o atenţie 
deosebită” (Limba română, nr. 3, 1959, p. 74). 


+ 


Am încercat în paginile de mai sus să aplicăm la limba romînă; 
modernă teza că scriitorii joacă un rol inegal, diferențiat în dezvoltarea 
limbii literare, potrivit cu realităţile obiective ale unui anumit moment 
istoric. Altele erau condițiile politice, sociale şi culturale, precum și cerin- 
ţele limbii în prima etapă a dezvoltării limbii moderne, pînă pe la mijlocul 
veacului trecut, altele după această dată. În perioada întîi, problemele 
capitale ale înnoirii (cerută de pătrunderea civilizaţiei moderne, pe măsura 
emancipării de sub jugul turcesc), ale normării şi unității limbii au stat 
în centrul atenției scriitorilor : era vorba de însuşi instrumentul lor de 
lucru, dar şi de principalul factor de comunicare a cuceririlor culturii 
moderne, care era limba. Ei şi-au împărţit activitatea atunci între lite- 
ratură și filologie şi cu o deplină cunoaştere a problemelor limbii, au găsit, 
cum am arătat, soluţii realiste, pentru a asimila tot ce era util, pentru 
a statornici un sistem de norme valabil şi azi. Legate astfel de mediu, 
opera, ideile lor filologice pun mai bine în lumină măsura contribuției 
scriitorilor la progresul limbii literare moderne. 


În a doua etapă, de un secol încoace, etapă de evoluţie precumpănitor 
estetică a limbii operelor literare, scriitorii au fost preocupați de realizarea 
unui stil artistic individual care să exprime întreaga capacitate expresivă 
a tezaurului limbii romine. S-a conturat, în procesul creator, origina- 
litatea fiecărui artist, Cei mai mari scriitori clasici ai acestui veac au con- 
tinuat tradiția bună a înaintaşilor și au frînat cu hotărire şi cu spirit critic 
incisiv curentele eronate, excesele imitaţiei, jargonul şi cosmopolitismul. 
În acelaşi timp ei au completat golurile existente în lexic, în sistemul mijloa- 
celor stilistice, au realizat unele construcţii gramaticale noi, favorabile 
unei elasticități nuanţate a limbii. Paralel cu inovațiile metaforice din 
folelor, seriitorul modern îmbogățește sistemul sensurilor figurate cu noi. 
construcţii originale. De multe ori vedem în cea mai aleasă creaţie a serii- 
torilor contemporani o sinteză, un echilibru armonios între tradiție şi 
inovaţie, care îi îndeamnă să valorifice tot ceea ce este bun în tezaurul 
vechi şi să cîntărească critic achiziţiile noi. În această privinţă operele 
literare de valoare pot sluji drept model pentru presă, pentru învățămînt, 
pentru oamenii de ştiinţă, care, la un loc, au un rol deosebit în promo- 
varea progresului. 

Articolul de față nu şi-a propus decît să fixeze citeva jaloane de 
orientare istorică în domeniul evoluţiei limbii romîne moderne, raportînd 
la condiţiile date activitatea scriitorilor preocupați de progresul și pertec- 
tionarea limbii. Din cele spuse aici se desprind cîteva teme şi unele sarcini 
în munca de cercetare a istoriei limbii literare. Ele își aşteaptă completările 
şi rezolvarea, în studii mai ample sau într-un tratat bine întocmit. 


CUVINTE ȘI SENSURI NOI ÎN PRESA ACTUALĂ * 


DE 


LUIZA SECHE 


În notele lexicologice de mai jos am urmărit — în primul rînd — 
cuvinte, sensuri sau valori noi, împrumutate sau create recent şi neînre- 
gistrate de dicționarele noastre. 


acuza (vb.) „a arăta, a vădi, a dovedi, a manifesta”: Ușoara obo- 
seală acuzată în seara premierii... este pe deplin explicabilă. G.L. 263, 7[5. 
Dicţionarele romîneşti nu înregistrează acest sens, care reprezintă un 
împrumut recent din limba franceză ; 


adaptiv (adj.) „de adaptabilitate” : În procesul de selecție al acestor 
mutații ave loc o integrare cu caracter adaptiv a genelor de mutații şi apar 
noi combinaţii de perspectivă pentru speciaţie. R.B.R. 9/1957, 45. Cuvintul 
e format în interiorul limbii noastre, din adapta + suf. -iv (după modelul 
unor împrumuturi ca adoptiv, selectiv etc.) ; 

afin (adj.). Atât dicționarele mai vechi cît şi cele noi înregistrează 
acest cuvînt numai ca substantiv masculin, cu sensul de „rudă prin 
alianță” (termen folosit în ştiinţele juridice). Reproducem mai jos un 
citat din care se vede că acest cuvînt se foloseşte şi cu valoare adjectivală, 
cu sensul înrudit”: Din experiența directă din cunoașterea de locuri şi 
personaje afine cu cele descrise... ©. 649, 4/2; 


alerteţă (s. f.) „,„vioiciune, agerime; elan avînt”. Cuvintul este 
de origine italiană (alVertezza rapiditate”): H o. alerteță și o vivacitate 
în paralelele pe care Barbu Lăzăreanu le încearcă. G. L. 260, 2/3; 


amatorism (s. n.): Echipele și-au putut împărtăși una alteia bogata 
lor experienţă pe tărâmul amatorismului. A. 571, 10/5. Cuvîntul este format 


* Se folosesc următoarele abrevieri pentru periodicele contemporane citate : A = Albina ; 
C = Contemporanul; F = Flacăra; G.L. = Gazeta literară; I.B, = Informaţia Bucureştiului ; 
I.L. = Iașul literar; L = Luceafărul; M = Magazin; R.B.R. = Revista de referate biologie; 
R.L. = Rominia liberă; R.P. = Revista de pedagogie; S = Scînteia, St. = Steaua; VN. = 
= Veac nou; V.R. = Viaţa românească. Cifrele care urmează după siglă indică numărul periodi- 
cului, pagina și coloana, 

pe teren romînesc din amator + suf. -ism, după modelul fr. amateurisme 
şi a antonimului său profesionism, frecvent în limba romînă ; 

angoasă (s. f.) „,neliniște mare, tulburare, anxietate, teamă puter- 
nică”: Un pacifism viril întemeiat pe certitudini, nu pe angoasă şi pe 
sentimente catastrofice. G. L. 220, 1/3. Cuvintul este un franţuzism 
{< angoisse); 

antiteatru (a, n.), antițtigară (s. f.). Elementul de compunere anti-, 
însemnînd împotriva”, contra”, opus”, care serveşte la formarea 
unui mare număr de substantive şi de adjective, a fost recent ataşat 
la două substantive, formînd noi derivate, curioase şi, în orice caz, con- 
damnabile : Apărură zecile de sorturi de tutun, sutele de metode, de prepa- 
rate, miile de țigări : papiroasele rusești, țigările ovale egiptene, cele rotunde 
turcesti, „„negrele” frantuzesti și, la fel cu antiteatrul, apărură antițigara 
sau tigara denicotinizată. F. 156, 21/1; 

ardență (s. f.) „înflăcărare, ardoare, pasiune, înfocare” : Ardenţa 
idealurilor sale politice. I. L. 1/1957, 125. Cuvîntul este probabil de ori- 
gine italiană (< ardenza) sau este format în limba romînă din ardent 
(după modelul decent-decenţă) ; în dicționarele noastre este înregistrat 
numai adjectivul ardent; 

arteziană (s. f.). Cele două dicţionare ale Academiei R.P.R., recent 
apărute, precum şi DA şi CADE, înregistrează cuvîntul artezian numai 
ca adjectiv în expresiile : izvor artezian, put artezian, fîntînă arteziană; 
găsim acum atestat cuvîntul ca substantiv: Țîșnirea marilor arteziene 
de petrol. G. L. 257, 2/2 şi cu valoare figurată : Și cu poveşti (de data asta 
nu numai persoane) într-o arteziană stilistică încântătoare nu lovea oare 
Montesquieu în feudalismul francez? ib. 263, 2/4; 

astronaut (e, m.). Dicţionarele înregistrează numai cuvîntul astro- 
nautică „disciplină care studiază navigația interastrală”. O dată cu marea 
amploare pe care a luat-o cercetarea cosmosului şi după lansarea sate- 
liţilor sovietici şi crearea primei planete artificiale au apărut o mulţime 
de termeni legaţi de explorarea spațiilor cosmice, interastrale. Astfel 
semnalăm apariția cuvîntului astronaut „persoană care explorează spaţiul 
cosmic şi aştrii, care navighează către aştri” : Pe baza acestor date va 
putea fi creat echipamentul necesar astronauţilor. F. 194. 10/3. Cercetătorii 
lucrează acum la construcția unor automate speciale, care vor alimenta 
pe astronauți în mod mecanic. R. L. 4660, 4/3. Cuvîntul pare a fi o formaţie 
regresivă din astronaulică ; 

atmosferizare (s. î.). DA, CADE şi DL nu înregistrează cuvîntul. 
DM îl atestă numai cu sensul din geologie („dizolvare şi descompunere 
a rocilor sub influența agenţilor atmosferici”). Găsim acum cuvîntul 
folosit în sens figurat, sens preluat de la atmosferă „stare de spirit care 
se creează în jurul cuiva sau a ceva” : Sînt filmate în raport cu o anumită 
intenție de atmosferizare. C. 646, 4/1; 

buldozerist (s. m.) „persoană care conduce un buldozer”. S-au 
urcat pe acoperişul unei căsuțe pe jumătate dărîmate și ameninţă pe bul- 
dozevist că vor rămîne acolo, chiar de se vor năpusti apele asupra lor. 
F. 190, 14/3. Cuvîntul este derivat pe teren romînese (cu sufixul -ist; 
vezi traclorisi ş.a.) ; 


CUVINTE Şi SENSURI NOI ÎN PRESA ACTUALĂ 59 


boxa (vb.) „a împărți o încăpere în boxe”: Toate saloanele de 
bolnavi au fost boxate și prevăzute cu instalații de apă caldă. I. B. 1890, 
2/3. Dicţionarele noastre înregistrează numai omonimul a boxa cu sen- 
surile de „a practica sportul boxului, a lovi cu pumnii ca la box” (< fr. 
boxer). Formaţia în discuţie este foarte recentă în limbă şi trebuie expli- 
cată prin rom. boză (după modelul parcelă-parcelă) ; 

burtăverde (s. m.). Dicţionarele îl consideră substantiv invariabil. 
Un citat recent din Contemporanul (642, 5/5) infirmă acest lucru: O 
tiflă batjocoriioare la adresa burtăverzilor burghezi obiuzi gi triviali ... 
De altfel substantivul colectiv burtăverzime, cu oarecare circulaţie în 
limbă (cf. B. Cazacu, S.C.L. IV, 1953), presupune a fi derivat din forma 
de plural atestată mai sus; 

catastrojie (adj.) „catastrofal, dezastruos”: Un pacifism viril 
întemeiat pe certitudini, nu pe angoasă şi pe sentimente catastrofice. Q. L. 
220, 7/3. Cuvîntul, care e un împrumut din limba franceză (< catastro- 
phique) nu are șanse să rămînă în limbă, deşi din punct de vedere semantic 
pare a se specializa față de sinonimul catastrofal; 

chimiza (vb.). În dicționarele noastre apare substantivul chimizare 
„introducere pe scară largă a procedeelor chimice în procesul de producţie,” 
dar verbul a chimiza, de unde s-ar putea explica existenţa abstractului 
verbal chimizare, nu este înregistrat. Dăm un citat care dovedeşte exis- 
tența acestui verb calchiat după un model din limba rusă (xumusoBare) : 
La Brazi se chimizează gazele petrolifere, obținându-se acetonă gi metietil- 
cetonă. F. 170, 11/2; 

cineclub (s. n) „club de amatori unde se studiază tehnica, istoria 
cinematografiei ete.” : Casa de cultură a sindicatelor din Bucureşti înfiin- 
țează un cineclub. R. L. 4465, 2/1. Acest cuvint vine din limba franceză 
{< cint-club) ; 

ciobotecă (s. f.) „colecţie de cioburi” : După cum am aflat, cea mai 
frumoasă coroană a muzeului. . . este colecţia de ceramică, căreia adăugîn- 
du-i-se și cioburile găsite în săpături — cioboteca — ... reprezintă o epocă 
de 5 000 de ami. F. 156, 16/3. Cuvîntul, format în interiorul limbii ( < ciob), 
este analogie cu discotecă, bibliotecă etc. ; 

cireadă (ef) „grămadă, grup mare de vietăţi”, sens metaforic (şi 
impropriu) : Mările de grîu lingă apele cu cirezi de peşte. G. L. 257,2/2; 

clama (vb.) „a striga, a urla, a zbiera” : Cam aga clamau acești 
domni din Apus. V. N. 718, 1/2. Cuvîntul, de origine franceză sau latină, 
are o valoare livrescă şi peiorativă ; 

columbofil (s.m.) cu sensul crescător amator de porumbei de dife- 
rite rase şi specii” : Columbofilii din R.P.R. sau Crescătorii de porumbei 
călători din R.P.R. sînt constituiți în Uniunea columbofililor cu sediul 
în Bucuresti. F. 114, 6/1,. Tov. Paul Niculescu, preşedintele uniunii, 
posedă 300 porumbei. Însă recordul l-a atins vechiul columbofil Udrea 
Oprişan, cu aproape 1000 exemplare. ib. Dicţionarele noastre n-au 
înregistrat decît pe învechitul columbă ,„,porumbiţă”, din care pare să se 
D format, pe teren rominese, cuvîntul columbofil ; 

colbos (adi) „plin de praf, prăfuit, colbăit”: Din bălăriile unei 
câmpii de şes colbos, ies mai târziu ulițele pestrițe ale unui oraș medieval. 

C. 674, 1/3. Cuvîntul, neînregistrat în dicționarele noastre, este format 
din colb + suf. -os (după modelul prăfos) ; 
confundabil (adi, 1 „„care poate fi confundat”, format de la confunda. 
+ suf. -bil : Negativii sînt de asemenea confundabili. G.L. 287, 7/3. 
cosmonaut (s.m.) „navigator în cosmos” circulă alături de astronaut 
şi în concurenţă cu el (vezi mai sus acest cuvînt): Din când în cînd va 
coborî, în aparenţă greoi, în costumul său de cosmonaut. F. 194, 13/4; 


cosmonautică (ef). Legat de cosmonaut este cuvîntul cosmonautică 
„disciplină care studiază navigația în cosmos” : De un deosebit interes în 
cadrul expoziţiei se bucură istoricele realizări ale ştiinţei gi tehnicei sovietice 
în domeniul cosmonaulticii. F. 196, 2/1. Cuvîntul este un sinonim foarte 
recent al lui astronautică ; 

convirsinic (s.m.) „persoană considerată în raport cu alta care este 
de aceeaşi vîrstă”! : Erau, îndeobşte, visălori şi volubili, veseli gi entuziaşti, 
ca toți convirstnicii lor. G. L. 256, 1/3. Cuvîntul, neinserat în dicționare, 
s-a format în interiorul limbii romiîne, din con- + vârstnic, după modelul 
unor formații asemănătoare mai vechi (consătean, conlocuitor etc.) ; 

cotcodac (s.n.). Dicţionarele inserează cuvîntul numai cu valoare 
de interjecţie onomatopeică (imitînd strigătul scos de găini). Termenul se 
foloseşte însă şi cu valoare de substantiv, „coteodăcit”, după cum o 
poate dovedi atestarea figurată de mai jos: Dinspre oraș îebucmră coteo- 
dacurile a zeci de mitraliere. F. 171, 19/2; 

credibil (adj.) „care poate fi crezut, verosimil”; cuvîntul pare un 
cale (cf. fr. croyable) : Dacă transformarea Iuliei este credibilă... traiec- 
toriile rezervate Valeniinei şi surorii sale Ioana nu se susțin. G. L. 
491, 3/2; 

debuta (vb.). Dicţionarele înregistrează cuvîntul cu sensul de „a-şi 
face debutul într-o carieră, pe scenă ete. şi (despre un autor) a-și publica 
prima lucrare” ; subiectul acțiunii este prin urmare totdeanna o persoană. 
Într-un articol din Informaţia Bucureştiului (5 decembrie 1956,2/5), verbul 
are drept subiect o manifestare a omului ei capătă sensul, mai extins, 
de „a începe” : Un cîntec debutează astfel : ,,Că ești tînăr...” Această folo- 
sire a verbului a debuta (luată din limba franceză : débuter „,commencer, 
en parlant d'une chose, d'une action”) este nerecomandabilă ; 


demenţial (adj.) „de om dement, de nebun”: Si Gogol s-a ocupat 
de stările demenţiale. V. R. 10/1958, 171. Filozofie demenţială [titlu]. St. 
87, 121. Radu Grecescu pare mai curînd un caz demențial. G. L. 491, 3/2. 
Cuvîntul pare să se fi format de la demență (cf. it. demenza şi fr. démence) ; 

dialog (vb.). Alături de sensul cunoscut „a întreţine o conver- 
Sable cu cineva”, întîlnim şi o folosire figurată improprie : Mai încolo 
fete și băieţi în gort. .. dialoghează o partidă de volei. F. 170, 17/2 ; 

didacticist (adv.) „cu un ton exagerat didactic, profesoral”: Și 
altceva ? l-am întrebat didacticist. G. L. 262, 1/5. Cuvîntul este o formaţie 
recentă, în interiorul limbii ( < didactic + suf. -ist), după modelul lui 
didaciicism ; 

divectitate (s.f.) „însuşirea de a spune lucrurilor direct, fără arti- 
ficii sau ocolişuri, simplitate.” : O tulburătoare simplitate sau directitale, 

cum vreţi să-i spuneţi este însușirea capitală a lui Tudor Arghezi. C. 649, 
1/4. Cuvîntul este o creație personală a academicianului G. Călinescu 
(<direct + suf. - itate) ; 

documentaristă (s.f.) „persoană care se ocupă cu documentarea, 
informarea științifică referitoare la o problemă sau la un domeniu de 
activitate” ` Documentarista uzinei, Alexandra Haralambie, întocmește 
fişe bibliografice. F. 191, 6/2; 

echipier (s.m). DL şi DM înregistrează numai sensul de ,,membru 
al unei echipe sportive”. Dată fiind acţiunea de culturalizare a maselor, 
care cuprinde atît sportul cît şi activitatea artistică, cuvîntul şi-a extins 
sensul, însemnînd azi şi „membru al unei echipe de teatru, de dans ete.” : 
Echipierii căminelor culturale. I. B. 901, 2/2; 

egolatru (adj.) „iubitor de sine, egoist, egotist”: Oare ce a urmărit 
aliceva Sadoveanu cu „Ochii de urs? decît de a proclama superioritatea 
anumitor valori etice, ale poporului, împotriva non-eticei burgheze, a lumii 
capitaliste bazate pe individualismul egolatru, destructiv, posesiv. G. L. 
262, 2/4. Cuvîntul pare a fi o creație în interiorul limbii, prin analogie 
cu idolatru, iconolatru ete. ; 

fuianțerie (s.f.) „întreprindere industrială sau secţie dintr-o asemenea 
întreprindere care se ocupă cu fabricarea (şi cu prelucrarea) faianței ; 
îndeletnicirea respectivă” : Centrul de faianțerie s-a stabilit la Sighişoara. 
F. 151, 6/1. Cuvîntul este un derivat al lui faianţă (+ suf.-erie) ; 

familiar (od) Cuvîntul, vechi în limba romînă, cu sensul „simplu, 
fără pretenţii, obişnuit”, a preluat în ultima vreme (printr-o confuzie 
de formă ) şi sensul cuvîntului familial („care aparține familiei, privitor 
la familie)” : Condiţiile vieţii lui familiare... au fost din cele mai tragice. 
F. 197, 18/1; 

fantast (adi) „,„plăsmuit, ireal, neobişnuit”. Dicționarele noastre 
înregistrează numai substantivul fantast (germ. Phantast). Dăm mai jos 
un citat care ilustrează valoarea adjectivală a acestui cuvînt : Evoluează 
acea mulțime fremătîndă, fantastă. F. 176, 12/1; 

figura (vb). Alături de sensurile înregistrate în dicționare „a fi 
prezent undeva, a lua parte la ceva” şi „a-și închipui, a imagina”, există 
şi sensul „a ilustra, a reprezenta”, neatestat în lucrările de lexicografie 
şi care s-a format desigur de la substantivul figură „desen, ilustrație” : 
Rezultatele obţinute prin acest sistem de încrucișare sînt figurate în 
mai multe tabele. R.B.R. 9/1957, 39. Autoarea exemplifică în această pri- 
vință câteva rezultate figurate în tabele. ib. 40. Articolul cuprinde cîteva 
hărţi în care sânt figurate punctele în care s-au pescuit cele trei specii... 
ib. 47; 

florilegiu (s.n.) „mănunchi, grup”. În limbajul publicistic, mai ales 
în acela al criticii literare, apare des acest cuvînt: Iată un exemplu: 
S-au selectat. .. poeme din toate fazele gi experientele poetului. . . realizându-se 
un florilegiu liric de mare variație. R.L. 4435, 2/3. Cuvintul se găseşte 
atît în limba italiană (forilegio) cît şi în limba franceză (florilège), de 
unde a fost împrumutat şi în limba romînă ; 

gazist (s.m.) „lucrător la conductele de gaz metan” : Conducte de 
gaz metan s-au mai făcut în tara noastră. .. Metoda sovietică n-ar fi impus 

singură asemenea ritm lucrării, dacă n-ar fi fost însușită de vechii gaziști, 
căliţi pe şantiere. F. 161, 13/3. Formaţia, cu totul recentă (<gaz + suf. 
-ist), n-a pătruns în dicţionare şi nici nu pare a avea şanse să rămînă 
în limbă; 

gloriolă (s. f.). Cuvîntul apare numai la CADE, cu definiția „glorie 
deşartă””, însă fără atestări. Avem acum la îndemînă un citat ilustrativ : 
Și totuși alt paradox: sânt glorii, chiar gloriole care rezistă. F. 161, 13/3; 

hiatus (s. n). Dicţionarele inserează numai forma hiat. Semnalăm 
existența variantei etimologice hiatus, cu valoare semantică nouă, figurată 
(egală, aproximativ, cu „pauză, gol?) : E de făcut această precizare pentru 
că prea adesea, în nu știu care film, peisajul este adăugat ca un fel de decor 
ce încarcă inutil scena şi prelungeşte inutil hiatusurile dintre momentele impor- 
tante ale filmului. C. 634, 5/5. Forma este împrumutată recent din limba 
franceză (hiatus); 

inspiratrice (adj.) „inspiratoare, care inspiră” ` Teoreticianul nostru 
nu mărturiseşte cum a reacționat eterica fiinţă inspiratrice. F. 172, 9/2. 
Cuvîntul este un tranţuzism folosit din necesităţi stilistice, cu o evidentă. 
valoare peiorativă ; 

interzonală (adj.) „care are loc între două zone, care leagă două 
zone, care este situat între două zone”: La punctul de frontieră Wartha 
a sosit trenul interzonal din direcţia Frankfurt pe Main. F. 195, 18/2. Cu- 
vintul s-a format pe teren romînesc (< inter- + zonal), după modelul 
unor formaţii ca : înterraional, interurban, interregional ; 

îmbuteliere (s.f.) „acțiunea de a încărca buteliile (cu gaze lichefiate)” : 
Dublarea capacităţii de îmbuteliere a bazei din Ploieşti. R. L. 4661, 2/3. 
Au fost create și posibilităţi suplimentare de îmbuteliere, printr-o organizare 
mai judicioasă a procesului de producţie de la staţiile de îmbuteliere Plo- 
deşti şi Bucureşti. I. B. 1956 1/1; 

înțiola (vb.) „a introduce ser sau alte lichide în fiole” : se lucra, în 
general, cu materie primă sau semifabricată din import care se înfiola sau 
se tableta. F. 196, 6/1. Termenul circulă mai ales în vorbirea farmaciștilor 
şi a lucrătorilor de la fabricile de medicamente. Am auzit, de asemenea, 
pentru aceeaşi noţiune, verbul a fiola. Nici una dintre cele două forme nu 
este înregistrată de dicționarele noastre ; 

mandolinată (s. f.) „orchestră de mandoline” : Corurile de la —să 
zicem — Petrol- not sau cooperativa Igiena” care are și o mandolhinată... 
F. 100, 27/2. Cuvîntul vine desigur din limba italiană (mandolinata „sonata: 
per mandolino”). În citatul de mai sus folosirea acestui cuvînt este im- 
proprie ; 

meandric (adj.) „care are cotitiuri dese şi întortocheate” : Dimboviţa, 
apă vie altădată şi meandrică, ieşea des din albia ei. C. 674, 1/3. Cuvintul, 
o creaţie personală a acad. G. Călinescu, este format pe termen romînese 
din meandru +- suf. Ae 

modelier (s. m.) „lucrător care confecționează modele”: Ultima 
creaţie din faianță a Wnărului Arpad Fekete — modelier în fabrică. E. 
151, 6/1. Cuvîntul, nou în limbă, deşi nu are terminaţie romînească, 
pare a fi o formaţie analogică creată pe teren romînesc (cf. pălărier), 
în concurență cu modelor gi modelist, acestea înregistrate în dicţionare ; 

mozaicară (s.f.) „lucrătoare specializată în lucrări de mozaic”. 
Alături de forma masculină mozaicar, atestată în DL şi DM, avem 
acum la îndemiînă un citat care să susțină şi existenţa formei feminine : 
Iată una dintre cele mai apreciate mozaicare venită pe şantier direct de la 
şcoala profesională. F. 172, 10/1; 

negativ (s.m.). Dicționarele semnalează numai adjectivul (cu formele 
de masculin şi feminin). In citatul de mai jos se poate vedea şi folosirea 
substantivată a adjectivului: O asemenea construcție a favorizat crearea 
unui anume raport între personajele pozitive şi „„negativii” carele stau în cale. 
G. L. 260, 7/2; 

negator (s.m.) „cel care neagă, care este ostil, demobilizator” : 
Pe negatorii progresului îi invităm să trăiască în locuinţe lacustre. C. 478, 
4/3. Este vorba de un împrumut cu totul recent (< fr. négateur) ; 

ozonifica (vb.) „a împrospăta, a purifica cu ozon, a mări cantitatea 
de ozon”: În secţia de încercări a ,, Electroceramicei”, fulgere albastre joacă 
pe îizolaiori, irosnind cumplit și ozonificînd aerul. F. 198, 22/2. Cuvîntul, 
care pare formaţie romînească analogică, nu apare în dicţionare (unde 
este înregistrat numai sinonimul, împrumutat; din limba franceză, ozoniza) ; 


Panseu (s.n.) „gîndire, opinie” : Panseul aristocrației snoabe. F. 154, 
17/2 . „ Micile” erori semnalate mai sus sînt suficient de ilustrative peniru- 
a se putea deduce exactitatea gi profunzimea tuturor panseurilor recenzentului. 
St. 74, 126. Cuvîntul, cunoscut în limbă mai ales prin celebrele ,panseuri’”” 
ale lui Gigă, personaj ridicul, este folosit și în citatul de mai sus cu valoare 
ironică, peiorativă ; i 

parcagiu (s.m.) „paznic, îngrijitor al unui pare (de maşini)”: Îl 
admiră pe parcagiul Scânteie Nicolaie, care s-a căţărat să stingă, cu primej- 
dia vieţii, coșul de gaze care ardea aprins de fulger. G.L. 257, 2/3. Avem 
a face cu un derivat romînese recent (< pare + suf. -agiu; cf. barcagiu) ; 

permisionar (s. M.) „ostaş care pleacă în permisie” : Lângă trenul de 
Sibiu, un locotenent-major strînge pe rînd mîinile celor douăzeci de... permi- 
sionari din compania sa ... pe care i-a condus la gară. F. 191, 14/2. 
Cuvîntul este, desigur, un franţuzism (cf. fr. permissionnaire, care are ace- 
laşi sens); 

practicum (s.n.) „practică? : Au fost introduse lucrările practice în 
atelierele școlare, practicumul în conducerea maşinilor, electrotehnică și 
agricultură. R. P. 3/1957, 93. Să perfectioneze metodica muncii în atelierele 
școlare, pe lotul experimental al şcolii şi în timpul practicumului. ib. 94. 
Formaţia poate fi pusă în legătură cu minimum și agrominimum dar, 
concurată de sinonimul mai vechi (cu care se aseamănă şi prin formă) 
nu pare a avea şanse să rămînă în limbă; 

rachetodrom (8.n.) „teren special amenajat pentru lansarea rache- 
telor”. Termenul, frecvent în publicistica contemporană, este probabil 
o formaţie romînească (< rachetă + [aero] drom); 

reportericesce (adj.) „care ţine de reportaj sau de reporter”: Să 
urmărești pe cuprinsul patriei noastre, linia acestei ficțiuni geografice... e 
o intuiție reportericească de toată lauda. G.L. 257, 2/1. Cuvîntul este format. 
(după modelul lui scriitoricesc) din reporter + suf. -icesc; 

rizerie (s.f.) „orezărie, loc cultivat cu orez, cultură de orez, gospo- 
dărie care cultivă orez”: Rizeria Slobozia caută un inginer agronom cu 
practică în cultura orezului. I.B. 1688, 4/7. Este un franţuzism (< fr. 
vizerie) superfluu şi inutil; 

scurtmetraj (s. n.). Este cunoscută şi atestată de dicționare sintagma 
„film de seurt metraj” (cf. DL, la cuvîntul metraj) ; de curînd, prin elipsă, 
se întîlneşte în presă substantivatul scurtmetraj, cu acelaşi sens, rezultat 
prin compunere şi neinclus încă în dicţionare: Scurimetraje muzicale și 
coregrafice. C. 642, 5/5. 

simbriot (5.m.) „persoană care slujeşte cu plată, cu simbrie, lefegiu” : 
Burghezia şi simbrioţii ei agită din nou steagul periculos al cosmopoliiis- 
mului. B.P. 4/1957, 12. În DL apare, cu aceeaşi valoare figurată, sim- 
briag şi simbrial. Noua formație are, față de celelalte două, un plus de 
expresivitate, în sens peiorativ, datorită terminaţiei (cf. fanariot) ; 

sinucigaş (adj.). Înregistrăm o valoare neobişnuită a substantivului 
sinucigaş ` Militarii americani care dețin secrete importante să poarte cu ei 
comprimate sinucigaşe. F. 102, 14/5. Valoarea adjectivală şi mai cu seamă 
sensul acestui cuvînt sînt, evident, improprii în citatul de mai sus ; 

spectaculozitate (s. Í.) „însuşirea de a fi spectaculos”. Acest cuvînt 
deşi are o mare circulaţie nu figurează în dicționarele noastre : Pe lîngă 
participarea umor valoroși călăreţi ai cai din mai multe tări ... R.P.R. 
şi Italia au constituit, prin frumuseţea și spectaculoziiatea probelor, cel mai 
însemnat eveniment sportiv intern al săptămânii. F. 172, 28/3; 

şantierist (s.m.) „muncitor care lucrează pe un şantier” : Moi șantie- 
ristii... ne solidarizăäm cu cei din atelier. F. 169, 19/4. Cuvintul, neînre- 
gistrat în dicționare, este o formație romiînească recentă (< șantier + 
suf. -ist; cf. tractorist, buldozerist, tramvaist etc.) ; 

şifonabil (adj.) ca și negativul lui, negifonabil, nu apare în dicţionare. 
Cuvintele, probabil formate în interiorul limbii noastre, au o mare circulaţie ; 
întărim forma negativă cu următoarea atestare : Am produs un număr 
de sortimente noi de mătase naturală, am creat țesături weşifonabile din 
mătase vegetală. F. 152, 11/L; 

„tableta (vb.). Alături de înfiola şi fiola (vezi mai sus), apare verbul 

a tableta, „a face comprimate, drajeuri, tablete (medicamentoase)”, legat 
de industria farmaceutică, dar pătruns şi în publicistică: Se lucra în 
general cu materie primă sau semifabricată din import care se înfiola sau 
se tableta. F. 19%, 6/1; 

teleghidaj (s. n.) „teleghidare”: Astăzi se știe că primul cuvînt în 
explorarea corpurilor cereşti îl va avea de spus teleghidajul. F. 194, 10/3. 
Dieţionarele recente înregistrează numai verbul a teleghida „a dirija de la 
distanță un avion, un proiectil etc.” şi adjectivul teleghidat (rachete tele- 
ghidate) ; 

tinetură (s. £.). În afară de sensul (atestat de dicționare) din științele 
medicale, întîlnim acum un sens nou, în citatul: Celebra definiţie a trage- 
diei, care se construise pe schelele tragediei destinului, cu origini și tinctură 
pur religioasă. L. 1/1959, 15/2. Sensul de „nuanță, culoare, coloratură” 
reproduce pe acela al cuvîntului francez teinture; 

tramovaist (s. m.) „lucrător la tramvaie” : În „Truda? ni se descrie 
o grevă a tramvaiştilor după primul război mondial. G.L. 263, 2/2. În cele 
șapte nuvele câte cuprinde „Oaie gi ai săi”, cei mai mulţi eroi sânt muncitori : 
tramvaigti, tipografi, ceferiști. G.L. 263, 2/2. Cuvintul, nesemnalat în 
dicţionare, este totuşi foarte răspîndit, cel puţin în București (< tramvai 
+ suf. -ist); 

trecătoare (s. f.). Cuvintul are, după cum se ştie, sensul de „Pas, 
loc de trecere” şi presupune, în orice caz, un spațiu îngust, de cele mai 
multe ori accidental. În citatul de mai jos întîlnim o accepție, după părerea 
mea, improprie, deoarece aici cuvîntul are sensul de „stradă (largă), 
pavată ebe": Aleea și-a schimbat și ea înfăţişarea, devenind trecătoare 
largă, asfaltată”. I. B. 898, 1/5; 

tutunie (adj.) „de tutun, tabagic” : Învrăjbindu-se în senzaţii tutunice, 
şi-a gargarisit pieptul cu M ăvășești. F. 156, 21/2. Cuvîntul este un derivat 
al lui tutun + suf. -ic şi pare o creaţie personală recentă ; 

ulei (s. n.) „tablou, pictură, portret în ulei”. Mimi Șaraga- Mam a 
strâns în ultimii ani un buchet de ùleiuri, în care tinereţea Zei manifestă 
tumultuos prezența. F. 156, 22/3. Sensul, nemenţionat în dicţionare, se 
explică prin exprimarea eliptică a sintagmei „tablou (pictură) în ulei”; 

umanism (s. n.). Cuvîntul este înregistrat în lucrările lexicografice 
numai cu forma de singular şi cu sensul „mişcare social-culturală...”; 
un citat din Gazeta literară (nr. 262, 2/3) ne dă un sens nou „atitudine, 
manifestare umanitaristă sau umană”: Limitele înţeleptului militant 
umanist decurg din limitele umanismelor anterioare, adică din faptul că 
lupta pentru progres era limitată ; 

unsprezece (3. m.). În presa sportivă apare foarte frecvent numeralul 
cardinal unsprezece” cu valoare de substantiv şi cu sensul de „echipă 
de fotbal (compusă din 11 jucători)”. Eugen Barbu foloseşte cu predilecție 
pe unsprezece” cu această valoare : Daţi unsprezecelui nostru ceea ce i-a 
lipsit cel mai mult; vigoarea. ©. 673, 2/1. Cînd umsprezecele său [al antre- 
norului] e la ananghie, pe la 2:0, se îngălbeneşte şi crezi că face icter. 
©. 678, 2/1; 

zoopare (8. n.) „grădină zoologică” : : Am părăsit zooparcul noaptea 
tirziu, cînd după gratii rareori dacă mai strălucea cîte o pereche de ochi 
de felină. F. 172, 10/3. Puzderie de oameni veneau în acea după amiază 


de odihnă spre zooparc. ib. Cuvîntul ne-a venit din limba rusă (< Soomaps )- | 


zvonist (s. m.) „persoană care răspîndeşte, colportează zvonuri” 
În dicţionare nu apare decît cuvîntul zvonar, cu același sens. Am impresia 
că zvonist (< zvon + suf. st) circulă mai mult decit zvonar şi că, în orice 
caz, cuvîntul trebuie introdus în dicționarele viitoare: Și atunci apare 
zvonistul — rău intenționat sau prost pur gi simplu — și începe să se vaiete. 
F. 167, 6/1. 

(DE LA 1826 PÎNĂ LA 1870: A. DICȚIONARELE BILINGVE) 


DE 


MIRCEA SECHE 


În primul sfert al veacului trecut preocupările lexicografice au fost 
concentrate, după cum am văzut, în Ardeal. Curînd după apariţia Lexico- 
nului budan, dar mai ales către jumătatea secolului, se constată o nouă 
repartiție geografică a preocupărilor lexicografice : Muntenia începe să 
concureze în mod evident şi chiar să depăşească, în acest domeniu, Ardea- 
lul. Se mai observă şi faptul că Ardealul şi Muntenia tind să se specializeze, 
fiecare, în anumite tipuri de dicţionare, specializare determinată în primul 
rînd de nevoile şi de influențele locale deosebite. Astfel, în domeniul 
lexicografiei bilingve — şi acum cea mai bogată în realizări —,Ardealului 
îi aparţin mai toate dicționarele germano-romîne (și romîno-germane) 
iar Munteniei mai toate cele francezo-romîne (şi romîno-franceze). Influ- 
enţa latinistă, răspîndită din Ardeal în Muntenia și foarte activă pe la 
jumătatea, secolului al XIX-lea în această din urmă provincie, explică 
de ce majoritatea dieţionarelor latino-romîne care apar acum aparţin de 
asemenea Munteniei. În sfîrșit — dicționarele de neologisme, surprin- 
zător de numeroase şi de consultate în aceste decenii, apar numai în 
Principate şi în primul rînd în Muntenia, unde influența occidentală, 
directă şi indirectă, s-a exercitat mai puternic. 

Dacă lexicografia rominească bilingvă şi poliglotă apare, în această 
perioadă, deosebit de fecundă, în schimb dezvoltarea lexicografiei expli- 
cative unilingve este, din punct de vedere statistic, nesatisfăcătoare. 
Exceptînd lexicoanele de neologisme (dicționare explicative unilingve 
de tip special, care nu cuprind întregul lexic al limbii), înregistrăm, în 
această jumătate de secol, un singur dicționar explicativ general al limbii 

romîne tipărit, ascuns ai acela în paginile unei lucrări care se intitulează 
bilingvă : este vorba de Vocabularul romin-francez al lui I. Costinescu 
(din 1870), în care absolut toţi termenii romîneşti înregistrați sînt defini 
mai întîi în limba noastră. 

Lexicografia etimologică a limbii romîne înregistrează succese evi- 
dente ` mai întîi prin dicționarele de neologisme, care de obicei sînt şi 
etimologice ; dar îndeosebi prin lucrarea, remarcabilă, a lui A. de Cihac, 
prima operă consacrată în întregime etimologiei cuvintelor romînești, al 
cărei prim volum a apărut la 1870. 

Un fapt de o deosebită importanță se desprinde după parcurgerea 
dicţionarelor redactate în această etapă ` contrar părerii curente, observăm 
că influenţa latină în alegerea cuvintelor și a formelor romineşti este cel 
puţin tot atît de puternică ca şi aceea a limbii franceze ; vom încerca să 
demonstrăm această idee îndeosebi atunci cînd vom ajunge la analiza, 
dicţionarelor de neologisme. 


+ 


Deoarece numărul lucrărilor lexicografice romîneşti redactate între 
anii 1826 şi 1870 este mare, ne propunem să le grupăm după tipul căruia 
aparţin : în cadrul fiecărui tip de dicționare putem face cu mai multă ușu- 
rință caracterizările, eomparațiile și ierarhizările necesare. Deocamdată, 
în articolul de față, vom trece în revistă lexicografia bilingvă 
din această perioadă, întrucît ea continuă linia tradițională a lexicografiei 
românești. 


I. LEXICOGRAFIA BILINGVĂ 


1. Dicționare germano-romîne și romino-germane 


Se cunoaște succesul pe care l-a avut în Ardeal micul Dicţionar 
romîn- -german $ şi german-romîn redactat de sasul Andreas Clemens. De la 
1821 şi pînă la 1837 lucrarea înregistrase trei ediții, fiind primá operă 
lexicografică din istoria lingvisticii romîneşti care se reeditează. Împreună 
cu aceea a lui I. Molnar, ea a servit nevoilor didactice, traducătorilor, 
cititorilor și vorbitorilor pînă la mijlocul secolului al XIX-lea. De la 1850 
îmainte, în decurs de 18 ani, apar nu mai puţin decît 8 noi dicţionare 
germano-romiîne şi romîno-germane, fapt care arată deopotrivă interesul 
românilor (mai ales ardeleni) pentru limba germană ai al nemților pentru 
limba romînă. Cu excepția moldoveanului Teodor Stamati, toți autorii 
dicţionarelor amintite sînt ardeleni. Faptul nu are de ce să surprindă 
întrucît se știe că influența germană în Ardeal, explicabilă și prin existența 
unei numeroase populații germane, a fost evident mai puternică decît 
în celelalte două mari provincii romîneşti. 

Primul în ordine cronologică dintre dicțio- 
narele germano-romîne apărute în această perioadă este 
cunoscutul Vocabular de limba germană şi romînă al paharnicului T. Stamati, 

tipărit la Iaşi, în 1852. Lucrarea, care numără peste 40 000 de cuvinte- 
titlu, conţine cea mai bogată listă de cuvinte din întreaga serie de dicţio- 
nare aparţinînd celor două limbi. Autorul împarte cuvintele nemţeşti în 
două categorii : formaţii vechi (moștenite sau împrumutate) și împrumuturi 
recente ; înaintea împrumuturilor recente el adaugă, ca semn distinctiv, 
o cruciuliță (+ ABANDON, + ASSORTIMENT). Procedeul se regăsește, 
mai tîrziu, aplicat la cuvintele rominești, şi în Dicţionarul lui Laurian 
şi Massim. În privinţa corespondentelor romiînești Stamati mărturisește 
în prefaţă : „am ţintit totdeauna a fi precis, adecă a rosti o idee cu un 
singur cuvînt sau pre cît se poate prin mai puţine cuvinte, iară nu prin 
descrieri largi şi de prisos” (p. II). Într-adevăr, partea romînească este 
comprimată la maximum, de altfel în spiritul dicţionarelor bilingve moder- 
ne ; termenii străini sînt explicaţi printr-un singur corespondent romînese 
sau prin serii sinonimice. 

Superior din multe puncte de vedere operei lui Stamati este Dicțio- 
nariul germano-românu apărut la Brașov între anii 1853 și 1854, lucrare 
masivă, în două tomuri, cu o geneză interesantă. Autorul primei versiuni 
a lucrării este Andrei Iser care, la 1848, tipăreşte primele patru coale, 
avînd gata în manuscris întregul dicţionar, evaluat la circa 40 000 de 
cuvinte-titlu (număr egal cu acela din Vocabularul lui Stamati). Autorul 
îşi retrage însă manuscrisul de la tipografia brașoveană a lui Ioan Gött 
şi-l vinde editorului Rudolf Orghidan. Înainte de a-l înainta la tipar 
Orghidan trimite manuscrisul la Sibiu, în vederea obţinerii părerii unor 
referenți asupra calităţii lucrării. Comisia de referenți (compusă din Florian 
Aaron, Paul Baciu și Andrei Mureşanu) consideră, după o lectură minu- 
țioasă, că lucrarea mai are nevoie de ,,o corectură [adică revizie] pătrun- 
zătoare” (cf. prefața, p. II). Cu revizia este însărcinat G. Bariț, dar acesta 
înapoiază autorului manuscrisul întrucît constată, în cursul muncii sale, 
că volumul de modificări indispensabile este prea mare. Intervine atunci 
o nouă înțelegere între editor, pe de-o parte, şi G. Bariț cu Gabriel Mun- 
teanu, pe de alta, în urma căreia aceştia din urmă păstrează din lucrarea 
lui Iser numai primele două coale (din cele patru tipărite) şi redactează 
în mod integral restul lucrării. In Dicţionarul lor G. Bariț și Gabriel 
Munteanu au redus la circa 30 000 numărul cuvintelor-titlu din versiunea 
lui Iser. Partea romînească este mult mai amplă decît în lucrarea similară 
a lui Stamati. Deşi autorii promit în prefaţă că vor folosi cu măsură sino- 
nimia, „care de la o măsură în sus mai mult întunecă limba decît o ajută” 
(p. V), dicţionarul cuprinde bogate serii sinonimice romînești (FILZ : 
„făltru, filţu, prelă” ; KRAFT : „putere, forţă, tăriă, virtute”) ; la acestea 
se adaugă adesea şi explicaţii analitice. În cazul cuvintelor nemţești 
polisemantice corespondentele romiîneşti aparținînd diverselor sensuri 
se despart între ele prin punct şi virgulă, oricît de deosebite ar fi aceste 
sensuri (LEIDEN ` „suferiu; pățesc, pătimese, suport; conced, las”). 
Interesant este faptul că, deşi lucrarea bilingvă are ca limbă de bază 
germana, autorii discută totuşi pe larg alegerea termenilor romînești şi nu 
a celor nemțeşti. Ei afirmă că au folosit cuvinte „nu numai din toate 
provinciile romînești, ci şi după unii scriitori mai buni, sau şi plăsmuite 
după analogiă” (p. III). Prin urmare sînt puse la contribuţie scrierile 

epocii şi sg admit invențiile lexicale făcute în spiritul limbii. Conduși de 
un bun simţ în general remarcabil, autorii, contrazicînd tendinţele latiniste 
ale vremii, acceptă cu circumspecţie latinismele și chiar neologismele 
romanice (criteriul acceptării lor în limbă fiind ,„,neapărata trebuință””) 
şi nu sînt duşmanii termenilor neromanici : ,,Nu este ruşine nici semn de 
sărăciă — afirmă ei — a păstra o sumă oarecare de cuvinte străine, care 
de mai multe veacuri s-au prefăcut în carnea și în sîngele nostru aşea, 
încât aceleaşi fac parte esințială din materialul limbei” (p. IV). În sfîrşit, 
autorii folosesc, în partea romînească, numeroase arhaisme şi regionalisme ; 
pentru acestea din urmă ei recunosc a fi exploatat Dicţionarul lui Stamati. 
Valoarea lucrării se ridică şi prin marele număr de expresii germane atestate, 
cu traducerea rominească. Interesul primordial al autorilor pentru partea 
romiînească se vădeşte şi în faptul că unor corespondente romineşti ale 
termenilor germani D se indică etimonul ; expunerea de motive a acestui 
procedeu, cam ciudat la prima vedere, se face tot în prefața lucrării, unde 
autorii arată că „la o sumă de vocabule, care pînă acum se ţinea de cătră 
mulţi sau străine sau cu totul necunoscute, aflindu-le în limbele italiana 
şi franţeza le arătarăm comuna origine” (p. IV). Indicaţiile etimologice, 
sporadice, se dau de obicei pe baza unor asociaţii absurde între limbi şi 
constituie partea slabă a Dicţionarului (HEROLD : „eroldu (araldo, 
ital.); REIHE: „rindu = (rang, fr": SCHWIELE: „călciietate = 
(ital. calcosita), bătături de pele...”; VOGELSCHEUCHE: „,spăriă- 
toare = (it. spauracches). . .”), 


La 1863 apare la Sibiu un mie Dicţionar (Taschenwârterbuch) 
germano-român în redactarea lui S. Petri. Autorul se făcuse cunoscut ca 
lexicograf cu doi ani înainte, cînd tipărise un Vocabular romîno-german 
despre care vom aminti mai jos. Versiunea germano-romînă, care numără 
circa 16 000 de cuvinte-titlu, este cu mult mai bogată decît aceea romîno- 
germană. Lucrarea lui Petri se înrudeşte mult, în partea romînească, cu 
Vocabularul lui Stamati. Autorul evită aproape cu desăvîrşire explicaţia 
analitică şi apelează fie la un singur termen romînese corespunzător celui 
german, fie la serii sinonimice (DIENERIN : „slujnică, servitoare, argată” ; 
KLAREN : „limpezi, curăţi, strecura”). Surprinzător pentru data la care 
apare lucrarea, partea romînească este scrisă cu caractere chirilice. Motivul 
pentru care alfabetul chirilic a fost menținut ne este arătat încă în prefața 
Vocabularului romîno-german din 1861: „ortografia romînă cu litere 
latine nu e supusă unei sisteme generale observate [= respectate] de 
natia întreagă” (p. II). 

Cel mai sumar dintre dicționarele germano-romîne care apar în 
această perioadă aparţine lui Teohar Alexi: este vorba de Dicţionarul 
portativ german-român tipărit la București în 1866. Autorul, ardelean de 
origine, a trăit; multă vreme în Muntenia, unde a condus și prima bancă 
transilvăneană din Bucureşti. Faptului că a fost tipărită în Muntenia i se 
datorează probabil marele succes al lucrării, prima de acest gen apărută 
aici : pînă la 1908 înregistrăm şase ediţii, mereu amplificate. În prima lui 
ediţie însă Dicţionarul este modest şi numără abia 14 000 de cuvinte-titlu, 
lucrate sumar. Faţă de celelalte opere similare Dicţionarul lui Alexi are 

în plus o interesantă anexă : ,„Tablă de cîteva numiri de națiuni, Gert, 
oraşe, fluvii etc.” care diferă în cele două limbi 1. 


A ` 


Dintre dicționarele româno-germane care apar în această perioadă 
primul aparține lui Andrei Iser, lexicograf despre care am vorbit şi mai sus : 
se numeşte Vocabular romănesc-nemtese şi apare la Brașov, în 1850. Numă- 
rul global de cuvinte pe care îl cuprinde lucrarea, cifrat de autor (în pre- 
față) la 15 000, corespunde numai cu aproximație realităţii, deoarece 
numeroase locuţiuni și expresii date ca articole independente încarcă 
lista de cuvinte (de exemplu : De apoi, De astăzi, De atunci, De bună voie, 
De bună seamă, De dimineaţă, De din jos, De dulce ete. figurează ca arti- 
“cole-titlu, independente de cuvîntul-bază De). Dicţionarul are un aparat 
ştiinţific merituos : alături de cuvîntul-titlu se indică atît categoria grama- 
ticală cît și principalele forme morfologice (pluralul la substantive, formele 
feminine şi pluralul la adjective, infinitivul lung şi participiul la verbe). 
Sensurile îndepărtate între ele sînt grupate sub cifre şi litere (procedeu 
rar folosit în dicționarele epocii). Corespondentele se indică prin unul sau 
mai mulţi termeni, explicația analitică fiind, în lucrare, aproape inexistentă. 
În măsură mai mare decît în celelalte dicționare romîno-germane autorul 
face loc, în lista de cuvinte, termenilor regionali ardelenești (cf. sdroaie, 
sdruhăi, sărwmică, sgău, sgăură, sguli, sgurav, sgurăvi). 

Dintre dicționarele bilingve romîno-germane care apar în această 
epocă cel mai remarcabil este, fără îndoială, Dicţionarul lui G. A. Polizu, 
tipărit la Braşov în 1857. După propria afirmaţie a autorului opera sa are 
„peste numărul de 18 mii ziceri” (p. VII), număr, după statistica noastră, 
în realitate şi mai mare. Astăzi cifra această poate să nu mai surprindă, 
mai ales că unele dicționare germano-romîne din aceeaşi epocă ajung să 
înregistreze un număr dublu de cuvinte-titlu. Dar dicționarele germano- 
romîne au la dispoziție și folosesc, în alegerea listei de cuvinte, nenumărate 
izyoare lexicografice străine extrem de bogate, pe cînd cele romîno-germane 
(şi în general cele bilingve sau poliglote avînd ca limbă de bază romîna) 
nu beneficiază de asemenea izvoare. De altfel Polizu însuși mărturiseşte că 
„singurele uvraje care s-ar fi putut consulta la această lucrare sînt cunos- 
cuţul Lexicon în patru limbi de la Buda (din 1825) şi Vocabularul d-lui 
Iser de la Braşov (din 1850)” (p. VIII). Dar autorul, spre lauda lui, nu 
pleacă de la dicționarele similare anterioare în stabilirea listei de cuvinte : 
vreme de aproape 20 de ani, de la 1836 înainte, el culege din texte mate- 
rialul lexical pentru partea romiînească (cuvinte, forme, idiotisme), pe 
care ulterior îl organizează „„lexicograficeşte” adăugîndu-i şi „traducţia 
germană”, Afirmația lui că Vocabularul pe care l-a redactat „este original 
şi totodată mult mai bogat decît cele sus pomenite” (p. VIII) nu este de 
fel gratuită. Lucrarea a fost îmbogăţită cu circa 2 200 de cuvinte, de la 


1 D. Iaren (Bibliographia chronologică romină, ediţia a 2-a, București, 1873, p. 153) mai 
indică și existența unui Vocabularu portaiivu germano-rominu apărut la Bucureşti, în 1857 
şi avînd ca autor pe I. Stahl. N-am putut deocamdată să găsim această lucrare, dar e 
posibil ca ea să nici nu existe, dacă avem în vedere că Bibliografia lui Iarcu e plină de erori. 

litera E înainte, de către G. Bariț, amintit şi mai sus în calitate de 
coautor al unui Dicţionar german-romîn. Bariț a adăugat operei mai ales 
regionalisme ; față de numărul global de cuvinte din lucrare, regionalismele 
sînt totuşi puţine. Abundă în schimb împrumuturile recente ; comparat 
din acest punct de vedere cu. Dicţionarul de neologisme contemporan al 
lui I. D. Negulici, Vocabularul româno-german al lui G. A. Polizu, este, 
pe anumite porțiuni, cu mult mai bogat: neologisme ca narcoză, narco- 
tizá, narcotizare, naturaliză, naturalizare, naturalism, neavizat, negă (toate 
de la începutul literei N) nu apar în Dicţionarul lui Negulici. Pornind 
de la o concepţie sănătoasă, realistă, Polizu respinge purismul în lexico- 
grafie şi prin urmare introduce în lucrarea sa, cu egală îndreptăţire, „şi 
zicerile turcești, ungurești etc.” (p. VIII). Corespondentele germane, 
indicate de obicei prin serii sinonimice bogate, au aparatul gramatical 
tot atît de-complex ca şi termenii-titlu romîneşti. La unele cuvinte polise- 
mantice cu sensuri disparate sau la cuvinte al căror sens a fost greu de 
redat în limba străină, autorul a adăugat scurte precizări semantice în 
limba romînă (LUŞCĂ : „plantă, die Hiihnermilch...”; PRICEPERE : 
„mintea, der Verstand ...; înţelegere, die Wahrnehmung” ; PUMNAŞ: 
„„cusătură, pistritură la cămașă, das Handbesetz. ..”). 

La 1861 apare la Sibiu Vocabularul portativ românese-nemţese : 
autorul, S. Petri, este acelaşi care redactează şi versiunea inversă a lucrării, 
despre care am amintit mai sus. Fapt surprinzător la prima vedere, Petri 
se conduce în redactare după Vocabularul purtăreț rumânesc-frantozese şi 
framţozese-rumânese, din 1839, al lui J. A. Vaillant, iar nu după dicțio- 
narele romîno-germane anterioare. Explicaţia trebuie căutată în structura 
Vocabularului lui Vaillant, care corespundea mai bine intenţiilor lui Petri 
de a da la lumină o lucrare sumară, accesibilă din toate punctele de vedere 
unor cercuri mai largi. Cît despre afirmaţia autorului că a îmbogățit 
vechiul Vocabular al lui Vaillant, ea nu se verifică decît incidental la 
confruntarea celor două lucrări care au, aproximativ, același număr de 
cuvinte : circa 10 000. Partea romînească a Vocabularului romînesc-nem- 
tesc este scrisă cu caractere chirilice, ca și în versiunea germano-romînă. 
Autorul adoptă o atitudine conservatoare şi în alte aspecte ale lucrării 
sale, în primul rînd în acceptarea neologismelor ; „m-am ferit ca de foc 
de neologisme — afirmă el în prefață. — Priimirea sau nepriimirea neolo- 
gismelor, precum răsar ca bureţii în formele și coloarele cele mai eterogene 
...n-am socotit-o de competenţa mea, această problemă fiind rezervată 
mult; doritei Academii Romîne”. Se admit totuși unii termeni noi „de 
artă, ştiinţă şi industrie” (p. I—II). Opera lui Petri atestă multe expresii 
romiîneşti şi însoţeşte cuvintele-titlu: cu numeroase precizări morfologice 
(asupra categoriei gramaticale, a pluralului, a femininului adjectivelor 
etc.). Corespondentele în limba germană se dau cu sobrietate, de obicei fără 
explicații analitice. 

Ultimul dintre cele patru dicţionare romîno-germane care apar 
între 1826 şi 1870 este Vocabulariul romano-nemtiesecu publicat la Sibiu, 
în 1668 şi avînd ca redactor pe Sab. Pop. Barcianu. Ca număr de cuvinte 
(aproape 20 000) lucrarea egalează cu aproximație Vocabularul lui Polizu. 
Volumul articolelor este însă cu mult mai redus la Barcianu. Autorul a 

schimbat de altfel structura lucrării în timpul redactării. Iniţial el îşi 
propusese să „,gloseze” prin sinonime sau explicații sumare neologismele 
incluse în lista de cuvinte (cf. de exemplu : ,,ABONATU (carele a solvitu 
înainte la ceva)...”; ,,ABREVIATURA (prescurtare ). 4.5, ABSENTEZ/ 
(nu sunt față)” ; ,„CASSEZU (desfiintiezu). . .”). În felul acesta dicţionarul. 
bilingv avea să îndeplinească concomitent și rolul unui dicţionar de neolo- 
gisme. Dar în cursul redactării Barcianu renunță tot mai mult la astfel 
de „glosări”, care dispar definitiv de pe la litera D înainte. Demn de 
remarcat este şi marele număr de expresii romînești atestate de Vocabular, 
cu traducerea în limba germană. Succesul acestei lucrări care apare, 
pînă la 1910, în patru ediţii, nu poate fi comparat decit cu acela al 
Dicţionarului german-romiîn redactat de Teohar Alexi. După cît se pare, 
succesul de public al operii nu este străin de aspectul ei latinist extrem ; 
dintre toate dicționarele bilingve romîno-germane și germano-romîne 
apărute în această perioadă, acela care se conformează mai fidel princi- 
piilor latiniste aparține lui Barcianu. Lista de cuvinte, încărcată cu termeni 
transferați direct din dicționarele latinești, deci fără circulație reală în 
limba romînă (cf. abducu, abjudecu, abjuru, ablegatu, abnegu, abortu, abradu, 
abrumpu etc.), precum şi aspectul ortografic arată că autorul era cucerit 
de latinism. Ca şi Dicţionarul lui Alexi (şi probabil inspirat din acesta), 
Vocabularul lui Barcianu este urmat; de o anexă (intitulată Vocabulariu 
geograficu) în care figurează nume de ţări, de orașe, de fluvii și (contra- 
zicînd titlul) de persoane. 

Amintim în sfîrşit că limba germană mai este reprezentată şi în 
două dicţionare poliglote despre care vom vorbi în altă parte a lucrării. 


2. Dicţionare Irancezo-romine și romino-iraneeze 


Spre deosebire de lexicografia bilingvă tipărită germano-romînă, 
bine reprezentată la noi încă din primele decenii ale veacului al XIX-lea, 
cea îrancezo-romină (şi romîno-franceză) începe abia la 1839. Este adevă- 
rat că semnalăm și înainte de această dată unele lucrări lexicografice 
manuscrise care vădesc începuturile influenței franceze în tara noastră ; 
dar, neterminate sau netipărite, aceste manuscrise nu s-au bucurat de 
nici un fel de circulație. Către mijlocul secolului al XIX-lea însă, influența 
culturii franceze în Principate, îndeosebi în Muntenia, ajunge la apogeu. 
Studiile tinerilor romiîni în Franța, ecolul ideilor şi mişcărilor politice din 
Franţa pe teritoriul tării noastre, numeroasele traduceri din limba franceză 
precum şi includerea acestei limbi în învățămîntul din Principate, toate 
au o influenţă hotărîtoare asupra dezvoltării limbii romiîne, care acceptă 
un mare număr de elemente lexicale occidentale, îmbogăţindu-se necontenit 
într-un scurt interval de timp. La influența franceză directă se adaugă 
şi una indirectă, tot atît de puternică, prin intermediul limbii ruse. Nu 
ni se pare întîmplător faptul că primul dicționar tipărit care interesează 
cele două limbi aparține lui J. A. Vaillant, profesor francez stabilit la 
Bucureştii, director de pension aici, inteligent propagator al limbii sale 
în rîndul multor serii de elevi munteni. Pentru a satisface nevoile didactice 

imediate publică el desigur acel mic Vocabular purtăreţ rumânesc-franţo- 
zese și franţozesc-rumânesc din 1839. Fiecare dintre cele două părți ale 
Vocabularului numără circa 10 000 de cuvinte-titlu. Numeroase indicaţii 
gramaticale însoțesc (ca în Vocabularul lui Polizu) atît cuvîntul-titlu 
cât şi corespondentele din a doua limbă. De obicei corespondentele se dau 
printr-un singur termen („PĂRĂSI v. abandonner”), rar cu serii de 
sinonime ; explicaţia analitică lipseşte aproape cu desăviîrşire. Faptul cel 
mai remarcabil pe care trebuie să-l semnalăm în acest vocabular este 
marele număr de neologisme, unele, probabil, puse pentru prima dată 
în circulație prin el. Cuvinte ca abdomen, ablativ, abona, abonat, absorbire, 
academic, activ, acuzativ, adverb, adverbial, aerisire, aerostat, agată, agro- 
nomie, azimut gi azot, care figurează în DA fără nici o atestare, se găsesc 
în Vocabularul din 1839 al lui Vaillant +. Amintim, ea o curiozitate, micul 
„Vocabular de omonime” romîneşti care întregeşte lucrarea (CUVÎNT : 
„N-ai cuvînt. Am venit cu vânt”; DA : „zicînd : da, întăresc. Îţi voi da 
un cal”; „VESTE: i-am dat de veste... Am cumpărat două veste”). 
După cum se vede din exemplele reproduse, autorul înglobează în cate- 
goria omonimelor şi cuvintele omofone. Interesant de subliniat este faptul 
că şi Iordache Golescu, puţin înaintea lui Vaillant (în Condica limbii 
rumâneşti, circa 1832), redactează un apendice intitulat „Cuvintele ce să 
aseamănă, dar la înțelegere au deosebire”. În acest prim Dicţionar de 
omonime din istoria lexicografiei romînești Golescu are o concepţie identică 
cu a lui Vaillant în privința noţiunii de omonim; din materialul pe care 
ni-l oferă se vede că şi el acceptă deopotrivă omonimele lexicale, pe cele 
morfologice şi pe cele sintactice (Un soare | unsoare”; ,,Viu, cel viu 
viu din a veni”; „zi, adică o zi | zi, din a zice”; „săpun, cel cu care 
ne spălăm / să pun, din a pune”). 

Şi un oarecare Constantin G. Florescu intenționa, pe la 1859, să 
tipărească două dicționare „purtătoare francioso-român și româno-fran- 
cios” 2, după cît se pare mai bogate decît lucrarea similară a lui J. A. Vail- 
lant. Proiectul n-a putut fi desăvîrșit, iar manuscrisele, dacă vor fi existat, 
nu s-au mai păstrat. 

Între 1840 şi 1841 apar la Bucureşti cele două tomuri ale Vocabu- 
larului framţezo-românese în redactarea lui P. Poienaru, F. Aaron şi G. Hill. 
Avem a face cu o lucrare remarcabilă care marchează o dată în istoria 
lexicografiei noastre. Sub raportul numărului de cuvinte-titlu înregistrate, 
evaluat la circa 45 000, vocabularul nu are precedent printre lucrările 
tipărite. Modelul folosit este Dicţionarul „de Academia franțozească” ; la 
termenii luaţi din acesta se adaugă însă „multe ziceri culese din deosebite 
dicţionare”. ,,Dorinţa noastră — afirmă autorii — a fost... să dăm aceştii 
lucrări cît mai multă întindere” (p. III). Autorii mai intenționau de altfel 
să redacteze și un Vocabular romîn-francez de mari proporţii. Vocabularul 
din 1840—1841 ocupă un loc aparte în lexicografia bilingvă și prin spațiul 


1 Cf. Mario Roques, Le vocabulaire roumain de J. A. Vaillant, in Convorbiri literare, 
anul ar 64-lea, iunie 1931, p. 484—491. 

2 Cf. Fr. R. de Chateaubriand, Martirii, traducere de C. G. Florescu şi D, Pisone, Bu- 
curești, 1859, p. 175—176. 

“enorm acordat celei de a doua limbi. Termenii francezi sînt explicaţi în 
limba romînă prin definiții analitice largi, urmate sau precedate de sino- 
mme (EXPORTER : „a esporta, a scoate din ţară producte de ale pămîn- 
tului sau de ale industriei”). Lucrarea conține extrem de multe expresii 
ale limbii franceze, cu traducerea lor romînească. În sfîrşit — numeroase 
indicaţii ortoepice, stilistice şi asupra circulației termenilor ridică valoarea 
acestui dicţionar important. Există însă şi unele aspecte negative în 
lucrare. Cel mai evident este acela că autorii au introdus în limba romînă 
-corespondente fără circulație sau chiar inexistente, prin ,,romînizarea” 
“termenilor-titlu franțuzeşti ; verbul FANFARONNER, de exemplu, se 
explică astfel în limba romînă : „a fanfarona, a tăia palavre, a se lăuda, 
a se făli”. Numărul de barbarisme astfel introduse în limba romînă este 
foarte mare şi ele dau părţii romineşti un caracter cam artificial. 

În 1859 apare la Iaşi Dicţionariul franceso-romanu avînd ca autor 
pe Teodor Codrescu. Autorul recunoaşte că s-a folosit în redactare de 
ediţiunea domnilor P. Poienaru, F. Aaron și G. Hill”, pe care însă a 
sporit-o. Confruntarea celor două Dicţionare ne arată că schimbările 
operate de Codrescu în lucrarea mai veche sînt cu totul neînsemnate şi că, de 
fapt, avem a face cu o simplă nouă ediţie : lista de cuvinte a rămas aceeaşi 
Şi doar în partea romînească apar unele rectificări, mai mult formale 
(de exemplu, colcot devine clocot). Singura contribuţie de mai mari pro- 
porţii a autorului constă în intercalarea (nesistematică și fără un temei 
ştiinţific), între cuvîntul-titlu franțuzesc şi corespondentul romînese, al 
termenului latin corespunzător (BROCH DIR, s. f. veruculum...”; 
„COUPE-JARRET, s. m. sicarius ...%). După cum se vede, termenul 
latinesc nu servește ca etimon al cuvîntului-titlu, ci e corespondentul 
lui semantic. Dicţionarul bilingv (francez-romîn) devine însă numai pe 
anumite porțiuni trilingv (francez-latin-român). Cum se explică acest 
paradox ? Se pare că Teodor Codrescu a plecat de la ideea de a transforma 
versiunea anterioară (bilingvă) a lucrării într-un dicţionar trilingv, prin 
adăugarea sistematică a corespondentelor din limba latină ; în acest scop 
el s-a servit de o operă lexicografică foarte populară în epocă, a lui P. C. 
V. Boiste (Dictionnaire universel de la langue française, avec le latin... .), 
care înregistra, în 1847, a 12-a ediţie. Lexicograful romîn n-a prevăzut 
(sau a trecut peste faptul) că lista de cuvinte din cele două lucrări nu 
coincide ; indicînd corespondentele latineşti ale cuvintelor franceze numai 
acolo unde Boiste i le oferă, Codrescu a transformat remarcabila versiune 
anterioară într-o operă lexicografică hibridă care reprezintă un regres, 
cel puţin de structură. Totuși lucrarea n-a fost lipsită de succes; autorul 
scoate o a doua ediţie în 1875—1876. 

Tot în 1859 apare şi prima parte a Dicționarului francea-român în 
redactarea lui Nifon Bălăşescu, lexicograf activ pe la jumătatea veacului 
al XIX-lea, despre a cărui personalitate vom mai avea ocazia să vorbim. 
Lucrarea s-a oprit cu tipărirea la această singură parte, care abia ajunge 
la începutul literei B. Ea promitea să fie de mari proporţii, probabil mai 
bogată, ca număr de cuvinte, decît Vocabularul francez-romiîn al lui 
Poienaru, Aaron și Hill : numai la litera A sînt înregistrați peste 3 000 de 
termeni. În lista de cuvinte comune sînt însă înglobate şi nume proprii 

(de țări, de oraşe, mai rar de persoane). Dicţionarul se înrudeşte mult, 
în partea rominească, cu Vocabularul amintit mai sus : aceleaşi explicații 
analitice sau, în cazul cînd acestea lipsesc, serii de corespondente sinoni- 
mice aproape interminabile (ARMATEUR : ,armatoru, care possedă, 
încarcă şi armează singur o corabiă...”; AMERTUME : ,amărițiune, 
fig. întristare, supărare, neplăcere, necaz, scîrbă, durere”). Mai evident 
decît la Poienaru se constată aici că autorul Dicționarului a creat în mod 
conştient şi sistematic cuvinte, pentru a avea corespondentul romînesc al 
termenului-titlu francez (astic, atentionat, attentiv, attera, attrițiune, augura 
etc.). După cum se vede şi din exemplele date, în numeroase cazuri terme- 
nul străin ,„romînizat? nu a rămas în limbă. Se constată de asemenea 
folosirea unei bogate terminologii regionale (autorul era ardelean de origine) 
pentru a reda cuvîntul străin (acaţiu, armar, împuterit ete.). Demn de 
subliniat este faptul că sensurile mai îndepărtate ale termenilor poliseman- 
tici sînt grupate în lucrare sub cifre, pe cînd sensurile apropiate se despart 
prin punct şi virgulă, lexicograful sting astfel o ierarhizare semantică 
științifică. 


La 


Lui Nifon Bălăşescu i se datorează şi un Dicţionar român-franoea 
incomplet apărut, ca şi versiunea inversă a lucrării, la București, în 1459. 
Cele două versiuni sînt, în mod firesc, foarte înrudite. Regăsim în versiunea 
romîno-franceză o listă de cuvinte deosebit de bogată : singura fascicolă 
apărută, care merge pînă la cuvîntul romînesc atermasia (? !), numără 
circa, 3 000 de termeni. Corespondentele din franceză ocupă de asemenea 
un spaţiu mare, deoarece se rezolvă prin lungi explicaţii analitice sau 
prin numeroase sinonime, formînd adevărate lanţuri. Autorul a încărcat 
în mod excesiv lista de cuvinte-titlu cu formaţii latinești, franțuzeşti sau 
grecești care n-au circulat, probabil, niciodată în mod real în limba romînă 
(exemplele următoare sînt culese de pe o singură pagină : alepină, aletidă 
aleuromant, aleuromaniia, alezifarmac, alexipiretic, alfitomantia, algazella). 
Cea, mai însemnată deosebire care există între cele două versiuni ale lucrării 
lui Bălăşescu o constituie, în versiunea romino-franceză, introducerea, 
indicaţiilor etimologice la termenii romîneşti rari și la împrumuturile 
recente (AMNESTIA, f. (âuvnoria)...”; „AMNIGENU, -a, adj. (amntes, 
geno)...”; „ARABA GIALICU, m. (... m(ot] ture)...”). Între cuvîntul- 
titlu romînesc cu caractere latine şi corespondentele din limba franceză 
autorul a intercalat de obicei termenul romînesc transcris cu alfabetul 
de tranziţie ; transcrierea lipseşte în mod sistematic la neologismele cu 
totul recente, probabil pentru motivul că asemenea termeni nici n-au 
apucat să fie vreodată scrişi cu acest tip de alfabet. 

În 1862 apare (la București, Göttingen, Paris şi Leipzig) Dicţiunarul 
româno-francesu al lui Raoul de Ponibriant. Lucrarea are calități remarca- 
bile, două dintre ele meritînd a fi relevate în mod special. Cea dintîi 
este legată de proporții : înregistrînd circa 28 000 de cuvinte-titlu, Dicţio- 
narul lui Pontbriant devine cea mai bogată operă lexicografică tipărită 
dintre cele cu limba de bază romînească, pînă la 1870 (cînd este depăşită 

tot de un dicţionar romîno-francez, acela al lui Ion Costinescu). A doua 
însușire deosebită privește partea etimologică a lucrării : avem a face cu o 
“operă lexicografică care (deşi în primul rînd bilingvă) indică etimonul 
tuturor cuvintelor romînești pe care le înregistrează (bineînţeles, în 
măsura în care etimonul se cunoaşte), chiar şi în cazul cînd cuvintele 
sînt derivate formate pe teren romînesc. Pînă la Cihac nu avem în lexicografia 
xomînească o operă similară ; ba, dintr-un anumit punct:de vedere, Pont- 
briant rămîne superior : lista de termeni la care el indică etimologia este 
de cîteva ori mai bogată decît aceea pe care ne-o oferă ulterior Cihac. 
Ca etimologist Pontbriant se arată adversar hotărît al principiilor puriste 
care dominau întreaga noastră lexicografie și care stătuseră la baza Lexico- 
nului budan ; el nu are idei preconcepute în privința, originii cuvintelor, 
nu caută, ca latiniștii, explicaţii cu orice preţ prin limba latină. În Dicţio- 
narul său îşi găsesc egală îndreptăţire cuvintele de origine latină (sau 
romanică) și nelatină. Indicaţiile etimologice se dau imediat după cuvîntul- 
titlu (MEDALIA, f. pl. îi [MEDAGLIA, îit.]...”; „„MEDITAT.. 
part. trec, de A MEDITA”; „MELEGARU, m., pl. i [MELEGÁGY, 
ung.]...”). Erorile existente provin în primul rînd din insuficienta dezvol- 
tare, în acel timp, a acestui important capitol de istorie a lexicului romînese, 
Merită să fie amintită aici și atitudinea de etimologist a lui Pontbriant 
faţă de neologisme : ori de cîte ori un împrumut recent poate fi explicat 
deopotrivă printr-o sursă latină şi una franceză, autorul preferă explicaţia 
prin sursă latină (de exemplu, cuvinte ca amabilitate, contramanda, con- 
tumacie, convențiune, intentiune, itineraru, oportun, oportunitate, simplicitate 
au indicate etimoane latine). Faptul ni se pare extrem de semnificativ, 
mai cu seamă că lexicograful este de origine franceză, şi procedeul, departe 
de a reflecta în cazul de față concepţia unui latinist, arată, măcar în 
numeroase cazuri, o realitate a istoriei limbii noastre : aceea că în veacul 
trecut influenţa limbii latine în domeniul lexicului romînese a fost cu 
mult mai puternică decît reiese din dicționarele contemporane, care au 
tendința să prefere, mai întotdeauna, explicaţia prin filieră franceză. 
Pontbriant are de asemenea meritul de a fi adoptat, într-o epocă de înflo- 
rire a latinismului, „sistema de ortografie cea mai potrivită cu natura și cu 
pronunțarea”! cuvintelor (cf. prefața). În sfîrşit, autorul optează pentru 
forma muntenească a termenilor, pe care o consideră literară : „vorbele 
stricate prin provincialisme — scrie el în prefață — le am îndreptat, cît 
s-au putut... : aşa în loc de kieru am pus feru”. Corespondentele în 
limba franceză, ale termenilor vomineşti se dau de preferință prin serii 
sinonimice bogate (— ÎNFRÎNARE : „répression, privation, abstinence, 
continence, tempérance, frein” —) urmate sau precedate uneori de scurte 
explicații analitice. 

Ultimul dintre dicționarele bilingve romiîno-franceze care apare în 
această perioadă aparţine lui I. Costinescu: Vocabularu romano-francesu 
(Bucureşti, 1870). Prin structura ei, opera lui Costinescu aparține în 
acelaşi timp lexicografiei bilingve romîneșşti și celei unilingve. Am semnalat 
şi în altă parte a articolului faptul că în lexicografia rominească din 
veacul al XIX-lea nu se produsese încă (cel puţin pînă la 1870) speciali- 
zarea strictă, astfel că înregistrăm adesea dicţionare bilingve care sînt 

totodată, şi etimologice sau care au şi caracter explicativ unilingv. Dicţio-- 
narul lui Ion Costinescu face parte din această ultimă categorie ; deoarece,, 
în pofida titlului pe care i l-a dat, autorul a făcut din opera sa în primul 
rînd o lucrare lexicografică unilingvă romînească (— şi încă una remarca- 
bilă —), vom vorbi despre această lucrare în articolul consacrat dicţiona- 
relor unilingve. 

Limba franceză mai este reprezentată, ca limbă componentă, în 
patru dicţionare poliglote redactate în această perioadă. Aceste dicționare, 
precum şi alte dicţionare bilingve şi poliglote, vor fi prezentate în numărul 
viitor. 


ISTORIA LIMBII ROMÎNE 


PROBLEMA LIMITEI SUD-VESTICE 
A TERITORIULUI DE FORMARE A LIMBII ROMÎNEȘTI 


DE 


ACAD. E. PETROVICI 


Comisia pentru studiul formării limbii romîne și a poporului romîn, 
instituită de Academia R.P.R., a trasat lingviștilor, istoricilor şi etnografilor 
noștri sarcina de a relua, în domeniul specialităţii fiecăruia, cercetările 
pentru stabilirea împrejurărilor în care s-au format limba romînească şi po- 
porul romiînese. La îndemnul şi sub conducerea Comisiei instituite de Acade- 
mia R.P.R. s-au făcut cercetări lingvistice, istorice, etnografice şi antro- 
pologice care vor arunca noi lumini asupra problemei originii limbii noastre 
şi a poporului nostru. La elucidarea acestei probleme contribuie şi inves- 
tigaţiile unor învăţaţi străini, care nu s-au ocupat special cu studiul ori- 
ginilor limbii romînești şi ale poporului romîn, dar au ajuns la unele 
constatări privind această problemă cu prilejul unor cercetări referitoare 
la limbi şi popoare învecinate. O astfel de lucrare, care pune problema; 
pînă unde s-a întins în trecut spre sud-vest teritoriul de formare a limbii 
romiînești, este aceea a baleanologului iugoslav Henrik Barić, decedat 
în 1957, apărută sub titlul Albanisch, Romanisch und Rumänisch în 
anuarul Institutului de baleanologie din Sarajevo, al cărui director era 1. 
Învăţatul iugoslav, bazîndu-se pe dovezi lingvistice, consideră eronată 
teza susținută de Ovid Densusianu conform căreia limba romînească 
s-ar fi format pe un teritoriu care se întindea spre vest pînă în apropierea 
Dalmației 2. După H. Barić nu este adevărat, precum susținea O. Densu- 
sianu, că romîna prezintă trăsături balcanice comune cu limba romanică 
vorbită odinioară în Dalmația — dispărută la sfîrșitul secolului trecut —, 
ceea, ce ne-ar sili să presupunem un contact mai strîns în cursul evului 
mediu timpuriu între romînă şi dalmată. Dimpotrivă, limba romiînească 
prezintă deosebiri esenţiale față de dalmată, iar ceea ce e comun în 


1 Godišnjak, knj. I, Balkanoloski institut, knj. 1, Sarajevo, 1957, p. 1—16. 
2 Ovide Densusianu, Histoire de la langue roumaine, L Les origines, Paris, 1901, p. 293 
și urm. 

cele două limbi romanice de est provine din fondul general comun tuturor 
limbilor romanice. După H. Barić nici vechile elemente romanice ale 
limbii albaneze nu prezintă trăsături comune cu dalmata, ci cu romina. 
Şi albaneza s-a dezvoltat la început departe de Dalmația, în apropierea 
teritoriului unde se vorbea romanica orientală care stă la baza limbii 
romiîneşti. Judecînăd după vechile elemente slave ale limbii noastre, 
caracterizate prin trăsături bulgare orientale, teritoriul unde se vorbea 
romanica orientală din care s-a dezvoltat limba romînească nu se întindea 
departe spre centrul şi vestul Peninsulei Balcanice, la vest de granița 
dintre teritoriul limbii bulgare şi acela al limbii sîrbe, unde au locuit 
la început strămoşii albanezilor și unde aceștia au împrumutat cele mai 
vechi elemente romanice ale limbii albaneze, elemente care prezintă tră- 
sături romînești.. Din părţile acestea nord-estice ale Peninsulei, strămoşii 
albanezilor s-au deplasat spre sud-vest, spre coasta adriatică, unde au 
întîlnit o altă romanitate de la care au împrumutat alte elemente roma- 
nice, prezentînd trăsături neromînești, romanice apusene. 


+ 


O. Densusianu a aşezat patria primitivă a romînilor în sud-vestul 
fostului Illyricum, în apropierea teritoriului limbii albaneze şi a Dal- 
mației, bazîndu-se pe izoglosele mn, pt, ps (< lat. gn, ct, 2), care reunesc 
romîna, albaneza şi dalmata. (Cf. rom. cumnat, lemn, luptă, opt, coapsă, 
alb. lemne, luftë, kofshë, dalm. vegliotă komnut, guapto, dalm. raguzană 
kopsa.) După H. Barić, teoria lui O. Densusianu e inacceptabilă, deoarece 
dalmata nu prezintă tratamentul mn, pt, ps al grupurilor latineşti gn, 
ci, æ. Formele dalmate komnut, guapto se explică prin influența analogică 
a lui comnater, compater şi a lui șiaplo „şapte”, iar kopsa e un împrumut 
din limba păstorilor vlahi, atestaţi în împrejurimile Raguzei în evul 
mediu, de la care raguzanii au împrumutat şi alte cuvinte, ca de ex. 
brenca „caseus vlachescus” (< rom. brânză) în documentele raguzane din 
secolul al XIV-lea. Precum arată forme ca rag. trakta (<lat. tracta), 
liksija (< lat. liwiva), croat. trajta (< lat. tracta), vegl. alaite (< lat. 
lactes > rom. lapti), froit (< lat. fructus), croat. Maisan (< lat. Mavi- 
mus), tratamentul grupurilor latinești ct, cs a fost dublu în dalmată; 
pe de o parte ele s-au menținut intacte ca în trakta, liksija, pe de altă 
parte au palatalizat velara (k > ş) ca în alaite, Maisan. In ce priveşte 
grupul gn, se pare că dalmata îl avea încă neschimbat pe timpul cînd 
slavii dalmatini și-au împrumutat cele mai vechi elemente romanice. Cf. 
sîrbo-eroat. siglar „semn pentru nevoade” < lat. signum. Prin urmare, 
deoarece romina şi dalmata tratează diferit grupurile latinești gn, ct, cs, 
între aceste două limbi romanice nu pot fi găsite trăsături latine bal- 
canice comune. Formarea viitorului cu volere şi frecvenţa verbelor de 
conjugarea I formate cu sufixul — ez nu pot fi considerate ca trăsături 
romanice balcanice, deoarece auzxiliarul volere se întilnește şi în graiurile 
franceze de est, precum și în reto-romana apuseană, iar formația în es 
a verbelor de conjugarea I e proprie şi romanicei istriote, precum şi gra- 
iurilor friule şi reto-romane, După H. Barić „tot ce este comun romînei 

şi dalmatei arată o dezvoltare latino-romanică ; legături latine balcanice 
între aceste două limbi nu pot fi însă demonstrate” +. 

Elementele romanice ale limbii albaneze conținînd grupurile lati- 
nești ct, cs prezintă, unele, tratamentul asemănător celui romînese (lat. 
lucta, coctorium, tractarium, coxa > alb. luftë, koftor, traftar, kofshë), 
altele, reflexul romanie apusean (lat. directus, tractare > alb. drejtë, 
iraitóń). Albaneza prezintă aşadar două straturi romanice, unul mai vechi, 
din epoca simbiozei albano-preromîne, altul mai nou, din epoca în care 
strămoşii albanezilor au ajuns în contact cu romanitatea de pe litoralul 
Mării Adriatice. Mai înainte ei au trăit în apropierea teritoriului de for- 
mare a limbii romiînești, undeva în estul zonei romanizate (de la nord 
de linia Jireček care despărțea zona romanizată de cea grecizată) 2 a 
Peninsulei Balcanice. „Spre estul spațiului sud-dunărean şi nu spre vest 
trimite, în perioada următoare [cea a contactului slavo-romîn], şi cel 
mai vechi strat slav al limbii romînești, care prezintă trăsături bulgare 
şi nu sîrbești” 3. 

După H. Barić contactul dintre albaneza veche şi romanica din 
care avea să se dezvolte limba romînească a avut loc acolo unde zona 
romanizată a Peninsulei Balcanice prezenta cea mai mare lărgime : 
sud-estul Panoniei, Moesia Superior, Dacia Ripensis, Dacia Mediterranea 
"şi Dardania, adică vestul Bulgariei, estul Serbiei ai nordul Macedoniei. 
Aici au împrumutat strămoşii albanezilor cele mai vechi elemente roma- 
nice ale albanezei, care prezintă trăsături romineşti (luftë, kofshë, pyll 
„„pădure” < lat. pop. *“padule + < rom. pădure, krushk < lat. consocer > 
> rom, cuscra 5 etc.). O mărturie a acestei vechi simbioze albano-prero- 
mine sînt și elementele comune romînei şi albanezei. Acestea, ca de exemplu 
brîu (cf. alb. brez) prezintă un fonetism foarte vechi, atît din punctul de 
vedere al foneticii. istorice albaneze, cît şi din acela al foneticii istorice 
rominești. Rom. brfu presupune existența, în „romina primitivă timpurie” 
(„das frühe Urrumănische”), a unei forme *brenum (cf. frâu < lat. frenum). 
O formă asemănătoare a stat și la baza formei actuale albaneze, derivate 
cu sufixul -2. Cuvintele aparținînd acestui vechi strat albanez al limbii 
romineşti nu pot fi considerate — conform părerii lui H. Barić — cuvinte 
împrumutate, ci cuvinte păstrate (,,Restworter”). 


+ 


La cele expuse de H. Baric aş avea de făcut următoarele observaţii : 
Nu lărgimea zonei romanizate prezintă vreo importanță pentru 
romanitatea balcanică ai pentru simbioza albano-preromină, ci inten- 
sitatea romanizării. E lucru ştiut că în Peninsula Balcanică au existat 


1 Vezi Godišnjak, I, 1, p. 16. 

2 Vezi Harta romanității dunărene, cu indicaţia liniei Jireček, publicată la p. 82. 

3 Godišnjak, I, 1, p. 13. 

4 În dalmată lat. paludem şi-a păstrat înțelesul de „,miaștină”. Cf. toponimicul Poljud 
în mijlocul unei regiuni mlăștinoase. Ibid., 12. 

5 Forma dalmată consegro reprezintă o formă latină accentuată consâcer. 


6 — c. 172 


82 ISTORIA LIMBII ROMINE 


două zone puternie romanizate, litoralul dalmat şi malul Dunării, cele 
două zone fiind despărțite de interiorul muntos al Peninsulei, locuit 
de autohtoni neromanizaţi, strămoşi ai albanezilor. De-a lungul Dunării, 
de la gura Timocului pînă în Deltă, se înşirau vreo 30 de orașe romane 
înconjurate de sate de veterani (recrutaţi din populația autohtonă), 
în care s-a vorbit latineşte pînă la venirea slavilor (în cursul secolului 
al VII-lea). În interiorul Peninsulei n-au existat; decît enclave romanice 
în văile rîurilor mai mari: valea Moravei (Margus), cu orașul mai 
important Naissus (azi Niş), valea superioară a Vardarului (Aus) 
cu centrul urban Scupi (azi Skopje, în albaneză Shkup) şi Cîmpia Mierlei, 
avînd ca centru orașul Ulpiana (azi Lipljan). E semnificativ faptul că 
numele slav actual al Nişului, cel mai important oraş din zona roma- 
nizată (de la nord de linia Jireček) a Peninsulei Balcanice, prezintă tră- 
sături fonetice albaneze (ai > i, s> sh = ș). De asemenea vechiul 
cupi s-a păstrat şi sub o formă albaneză, Shkup, evoluată normal din 
punctul de vedere al foneticii istorice albaneze *. În părţile centrale ale 
Peninsulei Balcanice înaintea așezării slavilor au locuit albanezi şi nu 
romanici, cum au presupus o seamă de cercetători 2, 

Şi elementele slave ale limbii romîne, care prezintă trăsături fone- 
tice bulgare orientale, ne fac să excludem părţile centrale ale Peninsulei 
Balcanice din teritoriul pe care s-a vorbit romanica ce stă la baza limbii 
romîne. Graiurile slave din aceste regiuni sînt graiuri de tranziţie de la 
bulgară la sîrbă. Dar izoglosa pronunțării lui iat ca ia sau “a, precum și 
cea a reflexelor št, 2d ale grupurilor slave comune "0. "bi, *dj se află 
mai la est de aceste ţinuturi. Izoglosa st, 2d pleacă de la gura Timocului 
şi se îndreaptă spre sud de-a lungul graniței actuale dintre R. P. Bul- 
garia şi R.P.F. Iugoslavia, atingînd curînd linia Jireček. (Vezi harta 
alăturată). Nu e probabil ca în evul mediu această izoglosă să fi trecut 
mai la vest decît în prezent. Stratul mai vechi al elementelor slave ale 
limbii romîne prezintă ea (a) şi şt, jd pentru iat şi sl. com. *tj, "tt, "dj, 
ca în graiurile bulgare de la est de izoglosele amintite. Aşadar teritoriul 
de formare a limbii romiînești nu se întindea pînă în apropierea Dal- 
maţiei. Granița de sud-vest a acestui teritoriu coincide aproximativ cu 
graniţa actuală dintre Bulgaria și Jugoslavia. La sud, acest teritoriu 
era mărginit de linia Jireček, adică de creasta munţilor Haemus (Bai- 
cani), care separa zona romanizată de cea grecizată. Dacă astăzi se găsesc 
— şi în trecut au fost semnalate — grupuri de romîni la sud şi la vest 
de aceste graniţe, aceasta se explică prin migraţia păstorilor romîni care 
au ajuns pînă în Albania, Dalmația şi Grecia. Toponimia romînească 
din părţile centrale şi vestice ale Peninsulei Balcanice este o toponimie 
minoră, de formaţie recentă, cuprinzînd nume de sate neînsemnate, de 
cătune, de vîrfuri de munţi, nume semnalate abia în ultimele două secole. 
Toponimia majoră, nume de rîuri, de oraşe, de localităţi mai mari, pre- 


1 De asemenea şi vechiul 'Aorif6c s-a păstrat ca nume al orașului Shtip (în slavă Štip), 
prezentind un aspect fonetic albanez. Vezi Godišnjak, I, 1, p. 278. Formele Shkup şi Shtip 
dovedesc că înaintea slavilor au locuit albanezi în Dardania. 

2 Ca, de exemplu, N. van Wijk, G. Weigand, Al. Rosetii. Vezi Al. Rosetti, Istoria limbii 
romine, II, Limbile balcanice, București, 1938, p. 40. i 

zintă trăsături slave sau albaneze. Bizantinii şi slavii de sud ştiau că 
romînii (vlahii) din părţile sudice și vestice ale Peninsulei sînt veniți 
din nord, de la Dunăre. Grecii nici n-au avut un nume al lor pentru 
români, ci l-au împrumutat de la slavii de sud (Biver, ceea ce constituie 
un indiciu că între greci şi romîni erau aşezaţi, în evul mediu timpuriu, 
slavii de sud. 


+ 


Vedem, aşadar, că teritoriul sud-dunărean din care ar D putut 
pleca în evul mediu spre nord roiuri de populație romanică se reduce 
la o zonă mărginită la sud de linia Jireček și la vest de izoglosa št, 2d. 


FILOLOGIE 


RECTIFICĂRI LA EDIȚIILE POEZIILOR LUI EMINESCU (III) 


DE 
1. CREŢU 


Continuăm a semnala abaterile de la textul poeziilor lui Eminescu» 
statornicit în prima tipăritură, pe baza manuscrisului dat de poet. 

Ca şi în articolele precedente, abaterile semnalate sînt cele consta- 
tate în ediția Perpessicius, pe care o avem în vedere în mod special în 
cercetările noastre, pentru că în afară de interesul ştiinţific, în articolele 
noastre noi urmărim şi un scop practic imediat, anume acela de a veni 
în sprijinul muncii colectivului de limbă literară al Institutului de lingvis- 
tică, însărcinat cu extragerea materialului lexical pentru Dicţionarul 
limbii lui Eminescu. Indicînd erorile de text ale ediţiei Perpessicius, din 
care s-au fişat cuvintele ce urmează să intre în dicţionarul plănuit, în 
mod indirect atragem atenţia colaboratorilor acelui colectiv asupra unor 
forme sau asupra unor texte, care au altă înfăţişare în publicaţia în care 
au apărut întiia oară poeziile lui Eminescu. 


O călărire în zori 


În textul Familiei, II (1866), 15/27 mai, p. 158, se află forma a 
în loc de al: 
Revarsă din ochii-i de lacrimi tezaur 
Pe-a florilor. sîn. 
Fugarul ușor 
Nechează, s-aruncă de spintecă-n pripă 
A negurei flor. 


Din străinătate 
În textul Familiei, II (1866), 17/29 iulie, p. 248, se află forma coli- 
š , > 
bile, nu colibele : 
Să mai salut odată colibile din vale 
şi forma cătră, nu către: 
În visuri fericite m-ar duce cătră nori. 

La Bucovina 


În textul Familiei, Il (1866), 14/26 august, p. 292, se află forma : 
pintre, nu printre; pin, nu prin; soarte, nu soartă; a, nu al; totdeuna, 
nu totdeauna : 

Riuri resăltinde pintre stînce nante 

Toate-mi trec pin gîndu-mi.. . 

Să-mi visez o soarte mîndră de-al meu nume 

Peste munţi cu codri, peste deal şi vale 
Minä a ei dor 

Astfel totdeuna . . . 


Speranţa 
În textul Familiei, II (1866), 11/23 septembrie, p. 337, se află forma : 
călătoriul, nu călătorul; blastemă, nu blestemă ; ceriul, nu cerul; ceriu, 
nu cer: 
Precum călătoriul, prin munţi rătăcind 


Şi blastemă ceriul şi soartea 
Speranţa cea dulce de plată în ceri 


Misterele nopţii 
În textul Familiei, II (1866), 16/28 octombrie, p. 397, se află forma : 
viitori, nu viitor; a, nu al; mi, nu ne: 
Pentru-ntregul viitori 


Le desparte-a nopţii mire 
Dar aşa ni e destinul 


La Heliade 
în textul Familiei, ITI (1867), 18/30 iunie, p. 294 se află forma : 


astfeli nu astfel; blăstemu-ţi, nu blestemu-ţi : 


Asifeli îţi e cîntarea bătrine Heliade 
Să fie ca „,Blăstemu” - Ți... să-l cînt apoi să mor. 


La o artistă 


În textul Familiei, IV (1868), 18/30 august, p. 332, se află forma: 
întunerec, nu întuneric ; astfel, nu astfel ; îngrozitori, nu îngrozitor : 
Cu-ntunerecul talar 
Astfeli notele murinde 
Ce răsgeme-ngrozilori 
Astfeli mîna-ţi tremurîndă 


Amorul unei marmure 


În textul Familiei, IV (1868), 19 septembrie/1 octombrie, p. 383, 
se află forma : soarte, nu soartă; altari, nu altar: 


Căci mie mi-a dat soartea amara mingiiere 
Şi-aş pune soartea lumei pe buza-ţi purpurie 
Căci te iubesc copilă S 
Ca preotul altariul, ca spaima un azil 

n 


Junii corupți 


În textul Familiei, V (1869), 31 ianuarie/11 februarie, p. 39, se 
află forma : blăstem, nu blestem; curagiul, nu curajul; carii, nu care; 
spăriat, nu speriat; creapă, nu crapă; ceriuri, nu ceruri; vestede, nu veg- 
tede ; vesminie, nu vestminte : 

Și ca să vă ard fierea, o spirite-ameţite, 
Blăstemul îl invoc 
Blăstemul mizantropic cu vinăta lui ghiară 
Să vă admir curagiul în vinure vărsate 
Sau bestiilor carii pe azi îl ţin în fiară 
Cu glasul ei lugubru răcneşte la popoare 
Ca leul spăriat 
Vedeţi cum urna creapă, cenușa reînvie 
Ca pasărea de zboru-i din ceriuri dismeţită 
Că-n veci nu se îmbracă în vestede vesminte 


Amicului F. I. 


În textul Familiei, V (1869), 30 martie/11 aprilie, p. 147, se află 
forma : cu anii-mi, în loc de cu anii; patimelor, nu patimilor; blăsteme, 
nu blesteme; de-mpregiur, nu de-mprejur ; pintre, nu printre : 

V-aţi dus cu anii-mi ducu-vă dorul 
De ale patimelor orcane 

Și de blăsteme mi-e neagră gura 
Moarte îi ride tot de-mpregiur 
Cum pintre valuri a navei velă, 
Cum pintre nouri galbena stelă 


Venere şi madonă 


În textul Convorbirilor literare, IV (1870), nr. 4, 15 aprilie, p. 66, 
se află forma: Sufletu-mbătat, nu suflet îmbătat; îmbalsamate, nu îmbăl- 
sămale ; pintre, nu printre; astfel, nu astfel; a, nu al: 

Rafael pierdut în visuri ca-ntr-o noapte înstelată, 
Sujletu-mbătat de raze şi d-eterne primăveri, 
Te-a văzut şi-a visat raiul cu grădini imbalsamate, 
Te-a văzut plutind regină pintre îngerii din cer 


Astfeli eu, pierdut în noaptea unei vieți de poezie 
Fruntea mea este trezită de a buzei tale-ngheţ 


Mortua est! 


În textul Convorbirilor literare, V (1871), nr. 1, 1 martie, p. 15, 
se află forma : astfeli, nu astfel ; pin, nu prin ; cari, nu care ; secul, nu secol; 
sting, nu stîng; 

Astfeli ai trecut de al lumii otar 
Văd sufletu-ți candid pin spațiu cum trece 
Cu ţărmuri de smirnă, cu flori cari cint 

O moartea-i un secul cu sori înflorit 
Ş-atunci, de-a fi astfeli... atunci în vecie 
Şi nu ştiu gindirea-mi în ce să o sting 
Trăit-ai anume ca astfeli să mori? 


Noaptea 


În textul Convorbirilor literare, V (1871), nr. 8, 15 iunie, p. 136, 
se află forma rătunde, nu rotunde. 
Cu-ale tale brațe albe, moi, rătunde, parfumate 


Roză în loc de rouă este o greşeală în Convorbiri, căci în varianta, 
din manuscrisul 2259 se află rouă nu roză. 

Ar fi de discutat dacă pănă din Convorbiri este o simplă formă; 
ortograifică a vremii sau este o pronunție moldovenească a cuvîntului 
pînă. Părerea noastră este că la Eminescu avem de-a face cu o formă 
de limbă. Ed. Perpessicius are pretutindeni forma pînă. 

Păn-ce mintea îmi adoarme, păn-ce genele-mi clipese 
O ! desmeardă, păn-ce fruntea-mi este netedă și lină, 
O ! desmeardă, păn-eşti jună ca lumina cea din soare, 
Păn-eşti clară ca o rouă, păn-ești dulce ca o floare, 
Păn-nu-i faţa mea zbircită, păn-nu-i inima bătriînă. 


Înger şi demon, 


În textul Convorbirilor literare, VII (1873), nr. 1, 1 aprilie, p. 16, 
se află forma : distinde, nu destinde; răzemal, nu rezemal; resfrânge, nu 
răsfrânge ` umbra, nu umbră; cătră, nu către; vede, nu vedea; albastri, nu 
albaştri ; soartea, nu soarta; mulţămire, nu mulțumire şi gâcesc, nu ghicesc: 

Coatele pe braţul crucii le distinde și le-așază 
El în umbra lui fatală stă-ndărătnic răzemat 
Se resfrînge ca-n oglindă a copilei umbra plină 
Două aripe de umbră cătră ceruri ridicate 
Însă aripele-i albe lume-a le vede nu poate 
Ochii ei cei mari albastri. . . . ela 


Nimeni soartea-i n-o-mblinzește, nimeni fruntea nu-i 
mîngiie 


..C-o mulfămire adincă, ne mai simțită 
El în ochii ei se uitä, cc... 
Ah! şoptește el pe moarte cine-ești gicesc iubită 


În Convorbiri se află forma păr, care nu ştim dacă este o greșeală, 
a zeţarului sau o formă a poetului: 


Citeodat — deși arare — se-ntilnesc — şi ochii lor 
Se privesc — păr’ a se soarbe în dorinţa lor aprinsă. 


Formă păr’, să fie oare forma rotacizată a lui pănă? Autorul acestor 
rînduri a auzit în Iaşi, în strada Țicăul de sus, următorul fragment de 
conversaţie ` — Unde te duci? — Där" ici. 

Fără îndoială, în Moldova se aude în unele locuri forma rotacizată. 
păr” (pentru pănă). 

În contradicţie însă cu această formă păr” a Convorbirilor, toate 
ediţiile, inclusiv ediția Perpessicius, folosesc forma par (pers. IIL pl. 
timpul prezent, verbul părea). 


Se privesc, par a se soarbe în dorinţa lor aprinsă. 


Excepţie face ed. Şaraga, care reproduce după Convorbiri lite- 
rare textul acestei poezii, însă foloseşte forma pănă (pân) : 


Se privesc, păr” a se soarbe în dorinţa lor aprinsă. 


Aceasta ar fi o indicație că sub forma păr” a Convorbirilor, editorul 
de la Saraga înțelegea pănă. Este curios totuși că la sfîrşitul volumului 
de poezii ale lui Eminescu din editura Şaraga, unde se repetă poezia 
Înger şi demon după un manuscris care servise de bază ,,Convorbirilor”, 
versul de mai sus conţine forma par, ca în manuscrisul variantă 2259 f.. 
280, al poetului, de la Academie, Existenţa apostrotului în forma pu- 
blicată de Convorbiri — păr” a se soarbe — rămîne totuşi un indiciu, al 
faptului că în manuscrisul care a stat la baza textului tipărit aici nu 
se găsea o formă verbală ci prepoziţia. 


Făt-Frumos din tei 


În textul Convorbirilor literare, VIII (1875), nr. 11, 1 februarie, 
p. 443, se află forma : fărmecat şi fărmăcat, nu fermecat; fărmăcător, nu 
fermecător şi calare, nu călare : 


Şi-ncepu încet să sune 
Fărmecat şi dureros 


Iar pe buze-i trece un zîmbet 
Înecat, fărmăcător 


Ş-o cuprinde de calare 


Numai murmurul cel dulce 
Din izvorul fărmăcal. 


Melancolie 


În textul Conworbirilor literare, X (1876), nr. 6, 1 septembrie, 
p. 238, se află forma : pintre, nu printre; se așază nu se așează; fereste, 
nu ferestre ; dascal, nu dascăl: 
Părea că pintre nouri s-a fost deschis o poartă 
Prin care trece albă regina nopţii moartă — 
O dormi, o dormi în pace pintre făclii o mie : 


O cucuvaie sură pe una se așază 
Și prin fereste sparte, prin uși ţiue vintul 


Drept dascal toacă cariul sub învechitul mur. 

Crăiasa din povești 


În textul Conwvorbirilor literare, X. (1876), nr 6, 1 septembrie, p. 238, 
se află forma: a nu au; fărmecată, nu fermecată; galbăn, nu galben; 
albastri, nu albaştri : 

Lîngă lac pe care norii 

A urzit o umbră fină 
Peste unda fărmecată 

Ea se uită... Păru-i galbăn 
Faţa ei lucesc în lună, 

Iar în ochii ei albastri 
Toate basmele s-adună. 


Dorinţa 


În textul Convorbirilor literare, X (1876), nr. 6, 1 septembrie, p. 239, 
se află șede-vei, nu ședea-vei; galbăn şi nu galben : 
Pe genunchii mei șede-vei 
Fruntea albă-n părul galbăn. 
Călin 
În textul Convorbirilor literare, X (1876), nr. 8, 1 noiembrie, p. 309 
se află forma : însaș, nu însăţi; pintre, nu printre; crevat şi nu crivat; 
sprincenele și nu sprâncenele ; năzdravanul, nu năcdrăvanul ; samănă, nu 
seamănă ; s-ar pute, nu s-ar putea; a gîcit, nu a ghicit; galbăn, nu galben ; 
faţa, nu fruntea; ai vrè, nu ai vrea; cătră, nu către; deseleștate, nu discleg- 
tate; fiastri, nu fiaştri ; albastri, nu albaștri; ar căde, nu ar cădea; n-ai 
pute, nu n-ai putea; lacrimele, nu lacrimile; şăd, nu sed: zapada, nu 
zăpada; stinge, nu stînge ; șepte, nu șapte; disculţ, nu desculţ; buna vreme, 
nu bună vreme; nodoroasă, nu noduroasă; vechie, nu veche; comanac, nu 
comănac ; umplu, nu împlu; s-așază, nu s-așează; speriată, nu spărielă; 
șagalnicul, nu șăgalnicul, răzimat, nu rezemat; painjinișul, nu păinje- 
nișul; șirături, nu şireturi : 
O să ţie o oglindă 
Să te vezi pe tine ínsaş 


Ci prin flori întrețesute, pintre gratii luna moale 
înecată de lumină e întinsă în crevat 

Şi sprincenele arcate fruntea albă i-o încheie 
Ș-apoi pleacă iar în lume năzdravanul cel voinic 
Dar ea samănă celora îndrăgiţi de singuri ei-şi 

Și de s-ar pule pe dînsa cineva ca să o prindă 
Cum că ea — frumoasa fată — a gicit că e frumoasă 
Și mă-mbrac în părul galbăn ca în strai ușor ţesut 
Cînd pierdută razimi fața de-arzătorul meu obraz 
Tu ai vrè să spui să ducă cătră dinsul o solie 

Stai cu buze descleştate de un tremur dureros 
Nu-ţi mai scurge ochii tineri, dulcii cerului fiastri 
Nu uita că-n lacrimi este taina ochilor albastri 

Şi seninul cer albastru, mîndru lacrimele-l prind 

Dar dacă ar cădă toate el rămîne trist şi gol 

N-ai pute să faci cu ochii înălțimilor ocol 

Și din cind în cînd vărsate, mindru lacrimele-ți şăd 

Şi zapada viorie, din obrajii tăi subţiri 

Tu-ţi arzi ochii şi frumseţa... Dulce noaptea lor se stinge 

Şepte ani de cînd plecat-ai zburător cu negre plete 

Şi pe cîmpul gol el vede un copil umblind discul/ 

— Buna vreme măi băiete !......... cc... 

Hiriită, nodoroasă stă în colb rișnița vechie 

Sub icoana afumată unui sfint cu comanac 

Umplu casa-ntunecoasă de-o mireasmă pipărată 

Pintre care trece-o dungă mohorită și gălbue 

El s-așază lîngă dinsa, fruntea ei o netezeşte 

Ride doar cu ochi-n lacrimi, speriată de-o minune 

Ce suspină pintre ramuri cu a glasului lor vrajă 

Mii de fluturi mici albastri, mii de roiuri de albine 

Umplu aerul văratic de mireasmă și răcoare 

Cititorii cei de zodii şi  șagalnicul Pepele 

Iată craiul socru mare răzimat în jilt cu spată 

Şi s-aşază toţi la masă, cum li-s anii, cum li-i rangul 

Pină văd painjinişul între tufe ca un pod 

Toţi cu inime ușoare, toţi șagalnici şi berbanţi 

El tușește, își încheie haina plină de şirături 

Strigoii 
În textul Convorbirilor literare, X (1876), nr. 9, 1 decembrie, p. 339, 

se află forma : sumet, nu semet; umplut-au, na împlut-au; spărioase, nu 
sperioase ; popoare, nu popoară; mâmnele, nu mânile; aşază, nu așează; 
prietini, nu prieteni; tăiet, nu tăiat; a, nu al; blăstem, nu blestem ; ceriul, 
nu cerul; zapadă, nu zăpadă; tinereţa, nu tinerețea; disfac, nu desfac; 
obrazar, nu obrăzar ; calare, nu călare; balai, nu bălai ; ca vântul, nu ală- 
turi ; painjenii, nu păinjenit ; se răpede, nu se repede ; painjeniţi, nu păin- 
Jenaţ : 

Domnind sumef şi tînăr pe roinicele stoluri 

Umplut-au spărioase pustiul pin-la poluri 

Pe zodii sîngeroase porneau a lui popoare 

Cu minele-amîndouă eu faţa îmi ascund 

Zimbiră între dinşii bătrinii tăi prietini 

Coroanele, ce regii pe frunte le aşază 

Pe-un It tăiet în stîncă stă ţapăn, palid, drept 

În plete crește mușchiul st mușchi pe a lui sîn 

Arald atunci coboară de pe-a lui cal...... pna 

Plinsori sfișietoare împinse de blăstem 

Și luna înnegrește şi ceriu-ncet se pleacă 

Ea-nlănţuiește gitu-i cu braţe de zapadă 

Viaţa, tinerefa mi-ai prefăcut-o-n rai 

Şi blînde triste glasuri din vuet se desfac 

Un obrazar de ceară părea că poartă el 

Ades calare pleacă în mindre nopţi cu lună 

Ea se lăsase dulce și greu pe a lui braţ 

Și-și răzimase capul balai de a lui umăr 

Cum ei mergînd ca vintul se ceartă și s-ntreabă 
Painjenit e ochiu-i de-al morței glas etern 
Tirziu ! căci faptul zilei în slavă se răpede 

Cu genele lăsate pe ochi painjenifi 

În plete-i creşte mușchiul și muşchi pe a lui sin 


L 


Pentru următoarele patru poezii Dose däm manuscrisul original trimis 
de poet la tipar, care s-a salvat de la pieire datorită unei întîmplări. Pe 
una din aceste poezii — Povestea teiului — redactorul Convorbirilor scrisese 
mențiunea „A nu se culege”. Era dreptul redactorului revistei de a 
lua această poziție, fiindcă Povestea teiului repeta aceeaşi temă și, cu 
mici deosebiri, acelaşi text al poeziei Făt-Frumos din tei, care se tipărise 
în aceeași revistă cu trei ani mai înainte. În urma explicaţiilor care vor 
fi avut loc probabil între poet și redactorul Convorbilor, redactorul revistei 
a cedat și poezia a fost dată la cules, dar zeţarul Butman a reținut pentru 
sine manuscrisul cu pricina, Acest manuscris de patru pagini de coală 
(34 cm/21 em) se află în proprietate particulară. Noi posedăm o fotocopie 
în toată mărimea originalului. În ed. Perpessicius (Opere, II, p. 11—14) 
manuscrisul e reprodus într-o mărime redusă, care se poate folosi la 
nevoie cu lupa. 


Povestea codrului 


S-a tipărit în Convorbiri literare, XI (1878), nr. 12, 1 martie, 

p. 453. În manuscris se află soare şi luceferi, cu literă mică, pe cînd în 
Convorbiri, şi în ed. Perspessicius cu literă mare ; răpezi în Convorbiri, 
iar în manuscris şi în ed. Perpessicius repezi; atît în Convorbiri cît şi 
în manuscris : mi-a păre, nu mi-a părea, ca în ed. Perpessicius. În Con- 
vorbiri : amundoi, pe cînd în manuscris şi în ed. Perpessicius, amândoi. 
Printre în Convorbiri şi în ed. Perpessicius, dar în manuscris pintre. 
Iată versurile respective. 

Lună, soare și luceferi 

Crainici, iepurii cei repezi 

Mi-a părè cum că natura 

Amindoi vom merge-n lume 

Luna bate pintre ramuri 

Amindoi ca-ntr-o poveste 


Povestea teiului 


S-a tipărit în Convorbiri literare, XI: (1878), nr. 12, 1 martie, 
p. 454. În Convorbiri se află : 
— Blanca, ştiu că din iubire 
Făr-de lege te-ai născut 

dar în manuscris şi în ed. Perpessicius: 
— Blanca, ştii că din iubire 
Făr-de lege te-ai născut. 


În ed. Perpessicius se află: 


îmbrăcindu-te-n veșmîntu-i, 
Lepădind viaţa lumii, 

Vei spăși greșala mumii 

Şi de-o crimă tu mă miîntui 


pe câtă vreme în Convorbiri și în manuscris se află spăsi, nu spăși. 
Eminescu avea preferinţă pentru forma veche ca și pentru sensul vechi 
al acestui cuvînt, precum rezultă din folosirea lui atît în versuri cît şi 
în proză : 

Că te-am zărit e a mea vină 

Şi vecinic n-o să mi-o mai iert, 

Spăsi-voi visul de lumină 

Tinzindu-mi dreapta în deşert. 

(Atit de fragedă) 


„Dar de, bietul Descartes, om a fost şi el şi o fi avut păcate, pe 
care cată să le spăsească după moarte ..."” (Timpul din 16 aprilie 1881). 
În Convorbiri şi în ed. Perpessicius se află: 


Dară sufletul mi-e vesel 


pe cînd în manuscris 


Dară sulfetul mi-i vesel. 


În Convorbiri şi în manuscris se află forma tinereţa, pe cînd în ed. 
Perpessicius tinerețea : 


Tinereţa luminată. 


În Convorbiri şi în ed. Perpessicius Fa, cu majusculă, pe cînd în 
manuscris cu literă mică: 
Mina ea la ochi și-o ţine 
Ca din farmec ea tresare. 


Atât în Convorbiri cît şi în manuscris calare, pe cînd în ed. Per- 
pessicius călare : 


Pe-un cal negru e calare... 


În Convorbiri şi în ed. Perpessicius se află în rimă pluralul braţe, 
pe când în manuscris brață: 


Cu o mină îl respinge 

Dar se simte prinsă-n brafă 
De-o durere, de-o dulceaţă 
Pieptul, inima-i se stringe. 

În Convorbiri şi în manuscris se află mimăruia, dar în ed. Perpessi- 
cius este nimănuia : 


Nu au grija nimăruia. 
Singurătate 


S-a tipărit în Convorbiri literare, XI (1878), nr. 12, 1 martie, p. 455. 
Între textul din Convorbiri şi cel din manuscris este deosebire de o strofă 
întreagă. Iată strofa care se află în plus în manuscris și nu apare în Con- 
vorbiri : 

Între degete ţigara, 

Eu mă uit zîmbind în foc 
Şi găsesc, că în pustiu-mi 
E un dulce, trist noroc. 


Este drept că această strofă este scrisă înghesuit, între strofa a 
şaptea şi a opta, deasupra paginii. Se vede cît de colo că ea a fost 
adăugată după ce poezia întreagă fusese transcrisă pentru tipar. Pe mar- 
ginea din stînga strofa e barată cu un semn convențional. Probabil că 
însuşi Eminescu avea îndoială în privința acestei strofe. Fapt este că nu 
s-a cules. 

Cu toate acestea, ediţia Scurtu (Bucureşti, Minerva, 1910), repro- 
ducînd poezia Singurătate, sub care indică drept izvor Convorbiri lite- 
rare, 1878, martie 1, îi adaugă două strofe din manuscrisul 2280, rămas 
între hîrtiile poetului, după ce manuscrisul definitiv fusese trimis la 
revistă : 

Pe-un volum mîncat de molii 
Prin unghere părăsite 

Voi veniţi şi sunteţi solii 
Întristării liniştite, 

Între degete ţigara, 

Eu mă uit atunci la foc 

Şi găsesc că-n sărăcia-mi 

E un dulce, trist noroc. 


În această privinţă Scurtu face următoarea menţiune în prefaţă : 
3... Am întregit după manuscrisul original (?), textul poeziei Singură- 
tate, descoperindu-i două strofe, ... *“Dacă însă comparăm strofa Între 
degete ţigara din manuscrisul Convorbirilor cu textul aceleeaşi strofe din 
ediția Scurtu, reprodusă din manuscrisul 2280, constatăm unele deose- 
biri : zîmbind în loc de atunci şi în pustiu-mi în loc de în sărăcia-mi, for- 
mele zâmbind şi în pustiu-mi fiind superioare. Concluzia noastră este 
că între ultimul manuscris, rămas între hîrtiile poetului şi manuscrisul 
trimis la revistă pentru tipărire, sînt deosebiri esențiale, precum se vede 
din comparația de mai sus. De aceea trebuie să dăm precădere textului 
tipăriturii din revistă şi nu celui din manuscrisul anterior şi deci inferior 
celui trimis la tipar, cum face ediţia Scurtu. 

Ed. Perpessicius reproduce textul Conwvorbirilor, deci fără strofa 
Între degete ţigara, precum procedează de altfel toate celelalte ediţii. 

Ediţia Socec (1884) face de asemenea o abatere, față de textul 
Convorbirilor şi al manuscrisului trimis la revistă, în primul vers din ulti- 
ma strofă : 

Şi mă mir eu, cum de vremea 
Să mai treacă se îndură 
(Ediţia Socec) 
în loc de 


Si mi-i ciudă cum de vremea 
Să mai treacă se îndură 


(Manuscrisul definitiv şi Convorbiri) 


În privinţa abaterilor de la formele de limbă propriu-zise, consta- 
tăm că în Convorbiri şi în ed. Perpessicius se află forma greeri, iar în 
manuscris grieri ; în ed. Perpessicius forma printre, iar în Convorbiri şi 
în manuscris pintre: 

DEENEN „Amintiri 
'Țiriesc încet ca grieri 

Pintre negre, vechi zidiri. 

Dar atuncea grieri, șoareci 


Atît în Convorbiri cît şi în manuscris se află painjiniș şi umblă, 
nu păinjeniș şi îmblă ca în ed. Perpessicius : 
S-a ţesut painjiniş 
Umblă şoareeii furiș. 
În Convorbiri, ca şi în manuscris, se află învălişul, nu învelișul ca 
în ed. Perpessicius: 
Şi ascult cum învălișul 
De la cărţi ei mi le rod. 
Departe suni de tine 
S-a tipărit în Convorbiri literare, XI (1878), nr. 12, 1 martie, p. 456. 
În Convorbiri urmează, fără titlu, imediat după Singurătale, de care e 
despărțită cu semnul „ * „, întocmai ca în manuscrisul original. Toate 
ediţiile, inclusiv ediția. Perpessicius, i-au pus ca titlu Departe sunt de tine. 


Atât în Convorbiri cît şi în manuscris se află: ai vrè şi nu ai vrea 
ca în ed. Perpessicius : 


Şi parc-ai vrè a-mi spune ceva... apoi suspini. 


Menţionăm că manuscrisul celor patru poezii de mai sus este 
singurul manuscris original definitiv, trimis de poet la tipar, care ne 
mai stă la dispoziţie, toate celelalte fiind pierdute. 


Lé 
Pajul Cupidon 
S-a tipărit în Convorbiri literare, XII (1879), nr. 11, 1 februarie, 
p. 418. În textul Convorbirilor se află: talharii, nu tilharii; galbănă, 

nu galbenă; galigi, nu galeşi; vadană, nu vădană; rătunde, nu 
rotunde ` 


De lumină ca falharii 
Se fereşte binișor 


Şi-ntilneşti lipită-n file 
Viţa-i galbănă de păr 


Dară galişi îi sunt ochii 
Ca şi ochii de vadană 


Sinuri albe şi rătunde. 


De cîte ori iubito ... 


S-a tipărit în Convorbiri literare, XIII (1879), nr. 6, 1 septembrie, 
p. 241. În textul Cowwvorbirilor se află : răpezile, nu repezile ; păreche, nu 
pereche ; păsări, nu pasări : 


Iar peste mii de sloiuri de valuri răpezite 

O pasăre plutește cu aripi ostenite, 

Pe cind a ei păreche nainte tot s-a dus 

C-un pile întreg de păsări, pierzinduse-n apus. 


Rugăciunea unui dac 


S-a tipărit în Convorbiri literare, XIII (1819), nr. 6, 1 septembrie, 
p. 241. În textul Convorbirilor se află : ceriul, nu cerul; inimi, nu înemi ; 
îmi mele, nu inimile ; umplul-au ; nu împlul-au ; a, nu al; vers, nu viers ; 
să blasteme, nu să blesteme ; awè, nu avea; mi- -ar răpi, nu mi- a răpi; să-mi 
blastăm, nu să-mi blestem; mi s-a părè, nu mi s-a părea; voi putè, nu 
voi putea ; să-ți mulțămese, nu să-ți muljumesc; blăstemuri, nu blestemuri ; 
ag orè, nu aş vrea: 


Pe cînd pămîntul, ceriul, văzduhul, lumea toată 
Au cine-i zeul, cărui plecăm a noastre inimi? 
Sus inimele voastre!. . . ... E ww 

Şi inima-mi umplut-au cu farmecele milei 


În vuetul de vinturi auzit-am a lui mers 

Şi-n glas purtat de cîntec simții duiosu-i vers 

Să blasteme pe-oricine de mine-o avè milă 
Ş-acela între oameni devină cel nt 

Ce mi-ar răpi chiar piatra ce-oi pune-o căpătti 


Că pot să-mi blastăm mama, pe care am iubit-o 
Cînd ura cea mai crudă mi s-a păre amor... 
Poate-oi uita durerea-mi și voi pute să mor 
Astfel numai, părinte, eu pot să-ţi mulțărmese 
Spre ură și blăstemnuri aş vrè să te înduplec 


< 
bai 


RECTIFICĂRI LA EDIȚIILE POEZIIL.OR LUI EMINESCU OI) 


Atii de fragedă 
S-a tipărit în Convorbiri literare, XIII (1879), nr. 6, 1 septembrie, 
p. 242. În textul din Convorbiri se află, ca și în manuscrisul Povestea 
teiului, spăsi-voi, nu spăși-voi : 
Spăsi-voi visul de lumină. 
Această formă se găseşte şi în varianta din manuscrisul 2279. De 
asemenea în Convorbiri se află forma verginii şi nu verginei : 


A pururi verginii Marii 
Afară-i toamnă (sonet) 


S-a tipărit în Convorbiri literare, XIII (1879), nr. 7, 1 octombrie, 
p. 280. În textul Convorbirilor, versul al treilea din strofa întîi începe 
cu Ci, nu cu Și: 
i Afară-i toamnă, frunză-mprăștiată, 
Iar vintul zvirle-n geamuri grele picuri ; 
Gi tu citeşti scrisori din roase plicuri 
Și într-un cias gindeşti la viaţa toată. 


Ediţiile care n-au reprodus textul Convorbirilor au luat pe Și în 
loc de Ci din ediţiile Socec, unde este o evidentă eroare, care s-a putut 
produce sub influența lui Și din versul următor. 

CONSFĂTUIREA CU CITITORII St TEMATICA REVISTEI 
NOASTRE 


în ziua de 16 decembrie 1959 a avut loc constătuirea redacţiei revistei Limba romină 
cu cititorii săi, Discuţiile au avut ca subiect analiza realizării planului tematic pe anul 1959 și 
propunerile pentru planul tematic pe anul 1960. În prima parte a şedinţei tov. I. Coteanu a 
prezentat următorul referat cu privire la problemele amintite mai sus. 

„După trecerea unui an de la stabilirea primei tematici a Limbii romine, putem afirma 
că ideca de a arăta după ce program se conduce publicaţia noastră a dat bune rezultate. Am 
văzut astfel mai clar ce interesează pe cititorii revistei și ne-am putut da seama încotro să 
ne îndreptăm atenţia în viitor. 

Şi acum, ca și cu un an în urmă, comitetul de redacție consideră că o publicaţie de 
înaltă popularizare a lingvisticii, cum este Limba romină, trebuie să menţină permanent legă- 
tura cu cei cărora li se adresează, satistăcîndu-le dorinţele și curiozitatea ştiinţifică, dar că trebuie 
să le înfăţișeze şi imaginea dezvoltării științei, exprimîndu-și totodată punctul său de vedere. 
De aceea, încă de anul trecut, am decis să exprimăm prin renunţarea de a mai publica articole 
de metodică o concepţie și, într-un anumit fel, o sugestie; concepția că Limba romină este 
o revistă academică fără preocupări speciale de pedagogie, sugestia ca periodicele destinate direct 
școlii să includă în programul lor problemele de acest fel. 

Iste drept că nu am mai publicat nici acel gen de articole intitulate „limba și stilul 
cuLărui scriitor” și nici acele interpretări, adesea sumare, denumite „părerile despre limbă 
ale lui N”. Dar acest lucru nu înseamnă că am renunţat la cercetarea modului cum coriribuie 
scriitorii la perfecţionarea limbii. Cititorii au apreciat de sigur eforturile făcute în acest sens 
în analiza poeziei O mamă (nr. 3), în discuţia despre metrul Țiganiadei (nr. 2 şi 5), în recti- 
ficările la ediţiile lui Eminescu (nr. 5 și 6), în sugestiile acad, T, Vianu privind aplicarea me- 
todei statistice la studiul vocabularului eminescian (nr. 3) etc, 

Dacă detinirea şi delimitarea stilurilor limbii literare actuale nu s-au bucurat încă de 
atenția pe care o merită, căci, afară de articolul cu caracter programatic din nr. 1, nu. am 
reușit să discutăm decit stilul sportiv (nr. 2), faptul nu trebuie interpretat ca rezultat al 
unei indicaţii greşite, ci ca o consecinţă a diferenței de păreri care există încă în legătură cu 
felul cum se studiază limba literară și, fără îndoială, ca o consecinţă a diticultăţilor de cerce- 
tare a subiectelor cuprinse în această temă. Într-adevăr, puţine limbi literare au fost privite 
pină acum din acest punct de vedere. Adepții metodei statistice par a socoti că felul lor de a 
analiza faptele de limbă trebuie să stea la baza studierii stilurilor, ceilalţi, cei care nu au 

fost cuceriţi cu totul de această metodă, nu sînt încă dispuşi să apuce pe drumul lung şi plin 
de greutăţi al combinării matematicii cu lingvistica. Necesitatea încercărilor de definire și de 
delimitare a stilurilor limbii literare reiese însă limpede din însăşi această cumpănire a metode- 
lor pe care urmează să le adopte cercetătorul. 

Mai puţin pretențioasă în aparență, rubrica intitulată „Cultivarea limbii” a atras pe 
toată lumea. Ea a şi dus la discutarea în presa literară şi în cea de mare tiraj a unor pro- 
bleme asemănătoare cu cele prezentate în Limba romină st chiar la contrazicerea unor păreri 
susținute în revista noastră, ceea ce ni se pare a îi un lucru bun, căci el indică în mod 
evident o înviorare a interesului general pentru astfel de probleme. E încă prea devreme să 
facem aprecieri, cultivarea limbii fiind, trebuind să fie o preocupare permanentă, cu un cîmp 
de acţiune din ce în ce mai larg. Cu toate acestea, se poate spune că Limba romină a contribuit 
în mod substanţial la înviorarea despre care vorbeam. Ar fi timpul ca în această rubrică să 
salutăm și prezenţa cadrelor de specialitate din învăţămînt. Pe mulţi dintre nei îi preocupă, 
de exemplu, vorbirea elevilor, atît aceea pe care o observăm în clasă cit şi aceca pe care o 
auzim în alte împrejurări. E greu de crezut că profesorii de limba romînă care urmăresc 
zilnic dezvoltarea modului de a vorbi și de a scrie al elevilor lor nu se izbesc de anumite ten- 
dinţe lingvistice care vin în contradicţie cu limba literară și cărora ei se străduiesc să le 
pună capăt. A ne comunica observaţiile lor în această privinţă înseamnă a contribui la opera 
de cultivare a limbii naţionale. În orice caz, prin ancheta pe care am iniţiat-o, începînd 
cu numărul 1/1960, vom afla opiniile multor oameni de cultură din ţara noastră despre culti- 
varea limbii şi despre ceea ce ei consideră greșeli de limbă. Profesorii din învățămîntul de 
toate gradele sînt invitaţi să-și spună în special părerea și îi rugăm s-o facă neuitîndu-și 
profesiunea, legind adică observațiile lor de practica şcolii. 

Cu un real interes a fost întîmpinată noua noastră rubrică „Vocabularul regional", Din 
multe părţi ale ţării, din Muntenia, din Moldova și, acum în urmă, din Ardeal și Banat, ni 
s-au trimis prețioase informaţii asupra vocabularului local. În felul acesta fișierul viitorului 
dicționar general al limbii romine s-a îmbogăţit cu atestări noi, pentru care colectivul de lexi- 
cografi din Institutul de lingvistică este recunoscător colaboratorilor revistei. 

Problemele de lexicografie și lexicologie, îndeosebi notele și contribuţiile lexicologice, 
rubrică deschisă de acad. lorgu Iordan, au fost de asemenea bire reprezentate în numerele de 
anul trecut ale revistei. 

Gramatica a preocupat câ şi înainte comitetul nostru de redacție, care a reușit să asigure 
tratarea cite unci chestiuni gramaticale în fiecare număr al revistei. După apariţia, în numărul 
4, a proiectului eaiţiei a doua a Gramatucii limbii romine, se constată şi în această direcţie o 
creştere a interesului-și, după toate semnele, în numerele din anul 1960, vom asista la multe 
precizări în legătură cu structura gramaticală a limbii romine. 

Capitolul de filologie din Limba romină nu reprezintă deocamdată decit un inceput timid. 
Pentru comitetul redacţional a fost și este evident că studiile de filologie, a căror importanţă 
pentru cultura rominească ar trebui să nu mai aibă nevoie de pledoarii, au scăzut totuși în 
mod îngrijorător în vltima vreme. Indiferenţa cu care au fost primite propunerile de transcriere 
a textelor din veacul trecut (nr. 1) ni se pare semnificativă. Limba romină are deci încă mult 
de tăcut pentru x atrage spre aceste probleme pe cei care, de fapt, nu ar trebui invitaţi cu 
atita insistenţă. Sperăm ca, în cursul anului 1960, dind un exemplu mai susținut, să con- 
vingem pe toată lumea că filologia, în sensul criticii de text și al interpretării lingvistice, lite- 
rare şi istorice a textelor, nu trebuie părăsită. Aceasta cu atît mai mult cu cit ea reprezintă 
unul dintre principalele izvoare de informație ale gramaticii istorice și ale istoriei limbii, două 
preocupări care nu au fost nici ele prea bine ilustrate prin studii de revista noastră. Puținele 
articole apărute (nr. 2,6) nu pot fi socotite satisfăcătoare din punctul de vedere al volumului 

jor în revistă, deși sînt, calitativ, demne de toată atenţia. Slăbiciunile rubricii de filologie 
s-au reflectat însă, cum era şi firesc, în tratarea gramaticii istorice şi a istoriei limbii. 

Istoria lingvisticii şi a filologiei romineşti constituie şi ea o direcţie către care s-a îndreptat 
comitetul de redacţie. În numărul 4 al revistei, număr închinat celei de a XV-a aniversări 
a Eliberării Romîniei de sub jugul fascist, s-a făcut bilanţul cercetărilor lingvistice (acad. 
Iorgu Iordan), al studiilor de gramatică, al celor de limbă literară și al lucrărilor de lexicologie 
și lexicografie de după 23 August 1944. Autorii nu s-au mulțumit să enumere lucrările. Fi 
le-au interpretat ştiinţific, explicînd mişcarea de idei în care au apărut și arătindu-le valoarea. 

Printre preocupările de aprofundare a cunoaşterii operelor lingvistice mai vechi se 
numără și schiţa de istorie a lexicogratiei romînești de M. Seche, care se publică începind 
cu nr. 6. 

Chestiunile de lingvistică generală abordate în cursul anului 1959 in revista noastră sint 
puţine. Faptul că in aceeaşi perioadă s-a pregătit prima culegere de prebleme de lingvistică 
generală de la noi este desigur o explicație; cercetătorii fiind angajaţi la elaborarea acestui 
volum, care deschide, după toate probabilitățile, o serie importantă de studii de lingvistică 
generală. De aceea, din 6 articole, publicate anul trecut în Limba romină, 4 sînt recenzii 
şi unul o cronică despre conferința unională de lingvistică matematică de la Leningrad (nr. 3). 

Este deci necesar ca pentru viitor comitetul de redacţie să găsească şi aici o soluţie. 
S-ar putea scrie, de exemplu, despre o serie de noţiuni des întrebuințate în studiile de ling- 
vistică de acest fel (conţinut — formă, limbă — vorbire, neutralizarea, analiza distributivă 
etc.) sau să se prezinte metode ca fonologia istorică, statistica lingvistică ş.a.m.d., arătindu-se, 
bineînţeles, ce poziţie au față de ele cercetătorii marxişti. 


Am vrea să încheiem această scurtă analiză prin încă două observaţii cu caracter general. 
Comitetul de redacţie consideră că, pe lingă problemele atinse în revistă, e bine să se discute 
şi ținuta publicaţiei noastre, înfățișarea ei, modul de distribuire a materialului, stilul în care 
sint scrise articolele, regularitatea apariției. 

Dorinţa noastră a lost să dăm revistei Limba romină un aspect grafic atrăgător şi am 
făcut citeva schimbări cu acest gind introducind, de pildă, colon-titlurile de pagină, modifi- 
cind caracterele grafice ale titlurilor de rubrici, procurindu-ne hirtie mai bună, Am găsit în 
această privinţă toată înţelegerea la Editura Academiei R.P.R., care s-a ocupat cu zel prin 
serviciul său tehnic de cererile şi propunerile noastre. 

Paralel cu îmbunătățirea grafică s-au produs şi schimbări de alt gen. Colaboratorii 
au dat din ce în ce mai multă atenţie modului de a-şi expune ideile, iar comitetul de redacţie 
a pretins cu exigență formulările cele mai clare. Rezultatele sînt în general satisfăcătoare și, 
urmind această linie, sperăm să fie şi mai bune. Chiar numărul greşșelilor de tipar a scăzut. 
Cu ajutorul Editurii și al tovarășilor tipografi am vrea însă să le desfiinţăm cu totul”. 


Lé 


Pe marginea referatului au luat cuvintul numeroşi participanţi la consfătuire. Cu toţii 
au subliniat marea însemnătate pe care a avut-o şi o are stabilirea unei tematici la început 
de an şi definitivarea proiectului pe baza sugestiilor venite din partea cititorilor. Astfel, tov. 
VALERIU RUSU a remarcat faptul că planul tematic al revistei pe anul 1959 a avut o in- 
fluenţă pozitivă asupra muncii științifice, orientind preocupările tinerilor cercetători spre unele 
sectoare mai puţin dezvoltate ale ştiinţei limbii. Stabilirea tematicii dă totodată posibilitatea 
să se vadă cu claritate, la sfîrşitul fiecărui an, ce şi cit s-a realizat din ceea ce revista şi-a pro- 
pus. Același vorbitor a propus includerea în tematică, la capitolul Filologie”, a unor articole 
şi recenzii despre ediţiile care apar din clasicii romini. 

Tov. L ŞERB a subliniat necesitatea cercetărilor privitoare la limba folclorului și a 
propus includerea în tematică, la capitolul „Limbă literară”, a unor astfel de preocupări. A propus, 
de asemenea, publicarea în revistă a unor articole care să dezbată problema editării textelor. 

Tov. ANA CANARACHE a propus să se publice într-un număr din 1960 al revistei, 
o machetă a dicționarului general ce se lucrează în prezent. Cu această propunere s-a unit 
și tovarășul GH. BULGĂR. care a cerut să se publice și o machetă a dicționarului limbii lui 
Eminescu, ale cărui prime două litere au fost redactale. Publicarea acestor machete — au sub- 
liniat cei doi vorbitori — va sifrni interesul cititorilor, care ar putea face propuneri utile. În 
cuvintul său, tov. Bulgăr a remarcat — în continuare — însemnătatea anchetei inițiate de 
revistă în problemele cultivării limbii și a propus completarea chestionarului anchetei cu 
încă o întrebare : „ce măsuri credeţi că trebuie luate pentru a sprijini cultivarea limbii?” Același, 
arătînd succesele obținute de rubrica „Cultivarea limbii” în cursul anului 1959, a propus lărgi- 
rea cercetărilor, spre a se include un sector foarte însemnat care a fost neglijat: analiza 
limbii manualelor școlare, către care va trebui să fic atrași în primul rind profesorii din învă- 
țămîntul mediu. De asemenea, rubrica de recenzii va trebui să ia în discuţie mai prompt 
lucrările de lingvistică romînească nou apărute. 

Tov. MAGDALENA POPESCU a cerut să se reintroducă în revistă subiecte de cores- 
pondentă, şi, totodată, să se publice mai multe articole privitoare la limba traducerilor. 

N. A. URSU (Taşi) a subliniat însemnătatea propunerii cu privire la critica edițiilor din 
clasici şi la analizarea limbii manualelor. Un sector de asemenea neglijat : limba cărților și a 
publicaţiilor pentru copii, trebuie — după părerea sa — să stea în atenţia celor ce se ocupă de 
Cultivarea limbii. Arătind că lipsește un dicționar al terminologiei lingvistice, vorbitorul a propus 
iniţierea unei rubrici noi: explicarea terminologiei lingvistice, precum și mai multe articole refe- 
ritoare la ortografie. 

Tov. C. JALBĂ a arătat necesitatea unor analize periodice ale limbii şi stilului folosit 
în presă îndeosebi în presa din provincie. i 

În cuvintul său, prof. N. GH. DRAGOMIRESCU a formulat numeroase propuneri 
și sugestii. Plecind de la constatarea că revista este larg răspîndită mai ales în mediul şcolii, 
vorbitorul a propus ca în paginile ei să-şi găsească un loc mai însemnat problemele învăţă- 
miîntului limbii romîne, prin mijlocirea unor articole de nivel ştiinţific, care — evitind proble- 
mele de metodică propriu-zisă — să se ocupe de aspectele de bază ale predării limbii (problema 
gramaticii în manuale, nivelul științific al manualelor, fixarea în mod gradat a volumului de 
cunoştinţe gramaticale ce trebuie predate elevilor, elucidarea unor probleme controversate 
de analiză gramaticală etc.). În continuare, vorbitorul a exprimat nemulțumirea cititorilor cu 
privire la îatîrzierile în apariţia şi difuzarea revistei. Din informaţiile sale, multe școli abonate 
la revistă n-o primesc, iar întirzierile mari în apariţie fac ca mulţi cititori să n-o mai caute. 
în concluzie vorbitorul a propus constituirea unui activ mai larg de colaboratori pe lingă comis 
tetul de redacţie care să constituie unfel de consiliu al revistei ce-ar putea fi consultat ori 
de cîte ori e nevoie. 

Profesorul N. MIHĂIESCU a subliniat necesitatea ca revista să intervină mai hotărit 
în problemele controversate, impunindu-şi punctul de vedere. 

O propunere interesantă a formulat I. HANGIU, redactor la Editura didactică şi peda- 
gagică : organizarea de către comitetul de redacţie a unci constătuiri cu redactorii din editurile 
care tipăresc texte ale clasicilor romini, în legătură cu problema transcrierii textelor. 

Profesorul MIHAIL DRAGOMIRESCU, fiind de acord că revista se adresează unei 
categorii largi de cititori: ziariști, oameni de cultură, activişti culturali, redactori, studenţi 
ètc., a arătat că principalii ei citilori sînt totuși profesorii, de unde şi necesitatea ca revista 
să fie mai strîns legată de nevoile învăţămintului, În acest sens, ar Lrebui să se publice mai multe 

articole consacrate problemelor de gramatică sau privind gramatica în şcoală, mai multe articole 
despre limba şi stilul scriitorilor care ar ajuta pe profesori să ridice nivelul analizelor literarce 
Ca prim pas spre o apropiere a revistei de nevoile învățămîntului se impune cooptarea în comi- 
tetul de redacţie a unui profesor din învățămîntul mediu, 

Au mailuat cuvintul pe marginea celor discutate tovarășii STOIAN și MARCOVICI. 

Răspunzind celor care au luat cuvîntul, tov. I. COTEANU a remarcat faptul că a doua 
constătuire cu cititorii a revistei Limba romină a realizat un însemnat progres în direcția unei 
mai bune înțelegeri de către cititori a punctului de vedere adoptat de comitetul de redacţie 
şi concretizat în tematica revistei. Cele mai multe dintre propunerile formulate în cadrul con- 
stătuirii au lost incluse în planul tematic al revistei pe anul 1960. 

în încheiere, academicianul IORGU IORDAN a remarcat faptul că constătuirea a fost 
deosebit de rodnică ai a mulțumit participanţilor pentru observaţiile, propunerile și sugestiile 
făcute, 


TEMATICA REVISTEI 


I. Lingvistică generală 


Probleme de lingvistică generală privite din punctul de vedere al materialismului dia- 
lectic și istoric. 

Detinirea și interpretarea critică a unor metode de cercetare a limbii, metode mate- 
matice aplicate la limbă, metoda mecanizării traducerilor etc. 


II. Filologie 


Principiile de editare a textelor vechi şi a operelor clasicilor literaturii romine. Analiza 
edițiilor critice şi a edițiilor de popularizare. 

Editare de texte scurte din limba romînă veche. 

Studii despre limba romînă în secolele XVI, XVII şi XVIIL 

Probleme de metrică şi versilicaţie. 


III. Gramatică şi vocabular 


Studii despre morfologie în vederea ediţiei a II-a a Gramalicii limbii romine. Morfologia 
şi sintaxa limbii literare, în comparaţie cu morfologia și sintaxa populară şi dialectală. 

Vocabularul meseriilor. 

Probleme de lexicografie și lexicologie. Discutarea marelui dicţionar al limbii romine, 
în pregătire, Note și contribuţii lexicologice. 


IV. Zamba literară 


Definirea şi delimitarea stilurilor limbii romine literare actuale. Raportul dintre stilul 
individual şi stilurile limbii. Contribuţia scriitorilor, oamenilor de ştiinţă, ziariştilor etc. la 
dezvoltarea limbii literare. 

Istoria stilurilor limbii romine literare. 

Cultivarea limbii. Metode de îmbogăţire a vocabularului vorbitorilor, de ciarificare şi 
simplificare a sintaxei, greşeli curente în scris și în vorbire, probleme de ortogrătie şi ortoepie: 
'Pendinţe actuale în limbă. Analiza limbii manualelor şcolare, a traducerilor și a presei, 

V. Istoria limbii române şi gramatica istorică 


Studii despre istoria vocabularului rominesc, primele atestări de cuvinte, cuvinte străine 

intrate în limba romînă în diverse epoci, evoluţia semantică a unor termeni şi expresii eic 
Influențe suferite de limba romînă în morfologie, sintaxă şi fonetică în decursul timpului. 
Probleme de structură dialectală a limbii romîne în trecut și azi. 


VI. Istoria lingvisticii şi filologiei româneşti 


Concepţiile despre originea și dezvollarea limbii romine. Locul şi importanţa lor în 
cultura romînească. | 

Istoria gramaticii roimnineşti. Contribuţia gramaticilor romini la stabilirea diferitelor 
părți, capitole sau categorii gramaticale. 

Lexicografia istorică. Dicţionarele romineşti din trecut. Evoluţia concepţiilor despre 
lexicografie și lexicologie. 


VII. Cronica evenimentelor lingvistice 


VIII. Critică și bibliografie 


Publicarea anuală a bibliografiei limbii romine pe anul în curs; prezentarea lucrărilor 
nou apărute, recenzii ete. 

VITOLD BELEVITCH 
Langage des machines et langage humain, 
Bruxelles, 1956, 121 p. 


Lucrarea recenzată se integrează în cate- 
goria destul de bogat reprezentată în ultimii 
ani a cercetărilor care abordează problemele 
lingvisticii de pe poziția şi cu metodele mate- 
maticii. Dacă în general lucrările de acest fel 
au un scop practic precis avind în vedere mai 
ales rezolvarea problemelor ridicate de tradu- 
cerea mecanică, Langage des mach.nes el 
langage humin urmărește să convingă pe mate- 
maticieni şi pe lingvişti de posibilitatea și 
necesitatea de a folosi rezultatele obținute 
de diversele ramuri ale matematicii, în special 
metodele teoriei informaţiei (care, spune au- 
torul, «convin în mod natural structurilor 
lingvistice » p. 7), în cercetarea limbii. Cola- 
borarea, necesară după părerea autorului, 
dintre lingviști și matematicieni presupune 
familiarizarea unora cu metodele matematicii 
şi studierea de către ceilalți a structurilor lingvi- 
stice: cartea își propune să contribuie la 
această iniţiere mutuală, 

Scopul urmărit determină structura lu- 
crării lui V, Belevitch, care cuprinde două 
părți: o parte matematică (primele cinci 
capitole) şi o parte lingvistică (ultimele capi- 
tole). 

În capitolele I Simboluri şi informație, 
II Coduri, III Maşini matematice, IV Circuite 
şi funcții şi V Probabilitate şi cost, autorul 
explică ce sint simbolurile și în ce constă sim- 
bolismul binar, la care recurge atît teoria trans- 


misiunilor cît şi logica sistemelor electrice de 
comutație pe care se bazează legăturile telefo- 
nice și construcţia mașinilor de calcul ; discută, 
cu citeva exemple, funcțiile booleene care 
presupun variabile binare ; explică noţiunile 
de informație şi de cost de care uzează cu pre- 
cădere teoria informaţiei. Un loc important 
ocupă în expunere problema codurilor : ce sînt 
codurile, cum se realizează transpunerea 
dintr-un cod în altul, care sînt condiţiile pe care 
trebuie să le îndeplinească un cod optim, folo- 
sindu-se pentru a răspunde unora din aceste 
întrebări, între altele, relația rang-frecvenţă, 
descoperită de Zipt în studierea vocabularului 
limbilor naturale și explicarea teoretică dată 
de B. Mandelbrot acestei relaţii. 

Partea de matematică cuprinde de ase- 
menea o expunere a principiilor care stau la 
baza maşinilor de calcul. 

Pentru a face expunerea clară și uşor de 
urmărit autorul recurge la analogii și comparații 
cît mai (concrete (compară, de ex., traficul 
informaţiei în mașina electrică de calcul cu 
circulaţia vagoanelor într-o reţea feroviară în 
care acele sînt comandate prin dispozitive, 
mecanice automate) şi la numeroase figuri, 
iar în explicarea procedeelor de calcul pornește 
în general de la noţiunile elementare. 

Lingvistica e prezentă în capitolele Vl 
Structura, VII Foneme, VIII Trăsături fone- 
tice binare. 

În această parte a cărţii autorul explică 
noțiunea de fonem şi criteriile de identificare 
şi delimitare a fonemelor folosind pentru aceas- 
tă expunere lucrările lingviştilor Troubetzkoy, 
R. Jakobson, A. Martinet, B. Malmberg 
etc. Exemplificarea se face de cele mai multe 
ori cu material francez, 

Capitolul consacrat fonemului are un 
caracter oarecum eclectic, V. Belevitch lutnd 
în considerație în egală măsură concepții 
uneori destul de diferite din convingerea că 
”printr-o sinteză a ‚tuturor acestor aspecte 
se poate spera o explicare definitivă a „,struc- 
turii fonologice” (p. 99). Delimitarea ai iden- 
tificarea fonemelor trebuie să se bazeze, după 
opinia autorului, pe mai multe principii, 
trebuie să îmbine criteriul comutării , criteriul 
neutralizării şi criteriul funcţional, al combi- 
nărilor de foneme,absolutizarea unuia din aceste 
criterii atrăgind „,sărăcirea artificială a struc- 
turii” (p. 99). Dificultățile care se maniestă 
tn procesul de identificare și clasificare a fone- 
melor, dificultăţi asupra cărora se insistă cu 
multe exemple, sint considerate de Belevitch 
inerente, naturale, provenind dintr-un cuplaj 
foarte strins între structura fonemelor, a silabei 
și a cuvîntului. 

Ultimul capitol cuprinde o prezentare a 
teoriei dicotomice a fonemelor expuse de 
R. Jakobson, C.G.M. Fant și M. Halle în 
Preliminaries to speech analysis : the distinc- 
tive features and their correlates (1955), teorie 
care concepe fonemul ca fiind un mănunchi 
de elemente distinctive, simultane, cu caracter 
binar și care încearcă să reducă opoziţiile fono- 
logice multilaterale, care apar în clasificarea 
fonemelor după criterii articulatorii (loc și mod 
de articulare), la opoziții binare. 

Expunind diferitele probleme lingvistice, 
V. Beleviteh caută să prezinte faptele de limbă 
într-o lumină nouă care să le facă accesibile 
unei abordări matematice, unei studieri cu 
metodele matematicii, 

În acest scop autorul recurge la numeroase 
analogii. 

Interesantă și plină de consecinţe este, de 
ex., analogia stabilită între mașinile de calcul 
și limbaj. Mașinile de calcul se repartizează în 


două tipuri fundamentale ` maşini analogice 
si maşini cifrice (digitale), care diferă în primul 
rînd prin sistemul de codaj. În cele analogice 
numerele problemei sînt reprezentate prin 
mărimi fizice proporţionale cu ele, aşa încît 
maşina lucrează cu o „imagine fidelă” a 
formulării matematice a problemei. În cazul 
mașinilor citrice, codarea presupune trans- 
formarea problemei matematice într-un text de 
simboluri binare. În limbă, constată Belevitch, 
se poate vorbi de un stadiu analogic (repre- 
zentat prin onomatopee, prin scrierea ideo- 
grafică) și de un stadiu mai evoluat, digital 
(cifric) ` ideograma, de ex., la origine repre- 
zentare a obiectului, evoluează treptat spre un 
semn convenţional, arbitrar, în care nu se mai 
recunoaște imaginea obiectului. (În acest 
proces de „digitalizare” dispariţia caracterului 
analogic se realizează nu attt prin stilizarea 
imaginii, ci, mai ales, „prin schimbarea brutală 
a structurii, care încetează de a mai fi izomorfă 
cu a conceptelor şi obiectelor simbolizate”.) 
Astfel asimilarea limbajului cu un cod digital 
se bazează în primul rînd pe arbitrarul semnului 
lingvistic— Belevitch are în vedere,cum se poate 
observa din cele expuse mai înainte, nu numai 
cuvintul. 

Ipoteza că limbajul e un cod cifric atrage 
altă presupunere ` „Pare neîndoielnic, scrie 
Belevitch (p. 74), că funcţionarea interioară 
a creierului în ce privește scrierea și limbajul 
vorbit este digitală”. Dacă ar fi analogică ar 
fi absurd ca informaţiile lumii exterioare să fie 
transpuse în cod citric în limbaj, pentru a fi 
decodate din nou în interiorul creierului într-o 
reprezentare analogică, „toată anevoioasa evo- 
luţie a scrierii de la stadiul ideografic la cel 
alfabetic ar fi absurdă, iar evouţia ... de la 
strigătele primitive la vorbirea articulată n-ar 
avea nici o noimă” (p. 74—75). 

Cum optimul tehnic pentru un mecanism 
tehnic îl constituie simbolismul binar, e de 
așteptat ca limbajul să aibă aceeași bază. 
Fonemele nu pot fi elementele primordiale, 
ultime ale limbajului neavind caracter binar. 
Rolul acesta revine trăsăturilor binare, teoria 
dicotomică a lui.R. Jakobson găsindu-și astfel 
o confirmare. 

Interesantă este de asemenea încercarea 
autorului de a explica marea constanţă a lun- 
gimii medii a cuvintelor (5—6 litere, adică 
log, 40) în diferite limbi şi a numărului total 
de foneme (în medie 40) care alcătuiesc siste- 
mul fonologic al diferitelor limbi, constanţă 
pe care o atestă o serie întreagă de cercetări 
statistice și tfonologice. 

Retuzind explicaţia prin limitare fizio- 
logică — omul poate articula și distinge o 
varietate mult superioară celei de 40 de su- 
nete — Belevitch pornește de la ideea că aceste 
cifre trebuie să reprezinte un optim. 

Pentru a demonstra această idee autorul 
ia în discuţie un exemplu mai simplu, sistemul 
de numărare, în care se.preferă baza 10 (atit 
în scrierea arabă cit și în structura lexicală 
a denumirilor numerelor). În principiu același 
număr, deci aceeași cantitate de informaţie 
poate fi exprimat în sistem zecimal (1914, de 
ex.) sau în sistem binar (11101111010 : repre- 
zentare a aceluiaşi număr). E limpede că prima 
notare poate fi mai ușor reținută decît ultima, 
deși pentru prima se utilizează un alfabet de 
10 semne, pe cind a doua întrebuințează un 
alfabet format doar din 2 semne, datorită 
faptului că notarea 1914 constituie un cuvint 
mai scurt. Cu alte cuvinte, un alfabet redus 
convine unui vocabular sărac. Notarea cu 
ajutorul unui alfabet redus (de 2 semne, de 
ex.) a unui vocabular bogat presupune crearea 
unor cuvinte foarte lungi, identificarea și 
memorizarea cărora cere un mare efort. Nici 
un alfabet prea bogat nu este avantajos pentru 
că presupune un mare efort pentru memori- 
zarea și identificarea fiecărui caracter indivi- 
dual. (Scrierea chineză e un exemplu extrem 
în acest sens). Între aceste extreme trebuie să 
existe un optim, care să necesite un efort 
minim de memorizare și identificare. 

Pentru a stabili acest optim, autorul ia 
ca punct de plecare cele discutate în cap. I 
și arată că dacă folosind un alfabet de p semne 
se pot alcătui p?” cuvinte de n semne, același 
număr de combinaţii (deci aceeași cantitate 
de informație) în notare binară, necesită un 
număr mai mare de m semne şi anume: 

2m = ph 


adică m = n log, p (1) 


Formularea matematică a problemei opti- 
mului este deci «Fiind dată o cantitate de 
informație de m unități care se poate coda 
sub forma unui cuvint de n simboluri în 
bază p, cum să se aleagă n și p unite prin (1) 
astfel încît efortul de identificare să fie 
minim» (p. 82). 

Considerînd că elementele de memori- 
zare din creier ar fi de tip binar şi că iden- 
tificarea se face literă cu literă şi referindu-se 
la cele discutate în capitolele anterioare, auto- 
rul ajunge la concluzia că numărul de ele- 
mente binare implicate în procesul de memori- 
zare şi identificare este minim cind 


n = log p (2) 
adică atunci cind (1) devine 
m= n. 


(N. Chomski, în foarte interesanta recenzie 
a lui Belevitch publicată tn Language, 34, ian. 
mart. 1958, p. 99—105, consideră că ideea 
de minimalizare a numărului de elemente 
binare de memorizare necesare recunoașterii 
unui cuvint de n litere selecționate dintr-un 
alfabet de p elemente nu este justificată, de- 
oarece „numărul n de etape necesare (recu- 
noaşterii literelor, n.n.) și dimensiunile calcula- 
torului (log, p elemente) nu sînt de loc mărimi 
comensurabile”. Deși critica lui Chomsky nu 
pare lipsită de temei, totuși, cu toate că insu- 
ficient argumentată, ideea lui Belevitch este 
destul de interesantă pentru a justifica un etort 
mai larg pentru demonstrarea valabilităţii ei), 

Aplicind formula stabilită în [urma ana- 
lizei sistemului de numărare, se constată că 
lungimea medie a cuvintului aritmetic trebuie 
să fie log, 10 =3,3 cifre zecimale, ceea ce 
corespunde realității : „numerele uzuale, con- 
stantele matematice și fizice, ... ne sînt fami- 
liare cu un număr de cifre semnificative va- 
riind între 2 şi 4; precizia riglei de calcul ai 
a diferitelor calcule tehnice e de 3 zecimale; 
în scrierea numerelor lungi le separăm în 
tranșe de cîte 3 cifre” (p. 83). Deşi ullimul din 
exemple e foarte bun și convingător, celelalte 
sint discutabile : preciziunea riglei de calcul 
nu depinde decit de dimensiunile ei geometrice, 
iar calcularea cu numai 3 cifre exacte în teh- 

nică se datorește condiţiior de aplicare în 
practică (calculul astronomic, de ex., recesită 
mai mult de trei cifre exacte). 

Formula în discuţie, stabilită de Beleviteh, 
este verificată de lungimea medie a cuvintelor 
din diverse limbi : pentru uninventar de foneme 
variind între 32 şi 64, lungimea medie a 
cuvintelor, pentru ca efortul de memorizare 
şi identificare să fie minim, trebuie 'să fie de 
5, 6 foneme. 

Avind mereu în vedere transpunerea pro- 
blemelor de limbă în termeni matematici, 
autorul asimilează fonemele funcţiilor booleene 
cu 3 şi 4 variabile arbitrare (p. 116—117), 
încearcă să explice matematic rezultatele 
obţinute de Saporta (în articolul Frequency 
of consonant clusters, apărut în Language, 31, 
ian. mart. 1955, p. 25 şi urm.) cu privire la frec- 
venţa digramelor etc. 

Langage des machines et langage humain, 
încercare interesantă și instructivă de apro- 
piere a matematicii şi lingvisticii, face cunos- 
cute unui cerc mai larg de interesaţi rezultatele 
dobîndite de cele două discipline, căutînd în 
acelaşi timp să aprofundeze anumite probleme 
sau să le reia în alţi termeni decit cei tradiţionali, 
ajungind, în acest fel, adeseori, la observaţii 
și rezultate interesante. 

Deși autorul și-a propus și a făcut efortul 
de a prezenta problemele într-o formă cît mai 
accesibilă, cititorul întîmpină unele greutăți 
în urmărirea textului. Organizarea materia- 
lului în două părţi distincte dă naștere inevi- 
tabil la repetări şi intervertiri (se vorbeşte des- 
pre tipurile de mașini de calcul în cap. III, 
reluîndu-se problema în capitolul VI, la no- 
țiunea de trăsătură binară se recurge în mai 
multe locuri, de ex. la paginile 74, 78, deși 
expunerea teoriei lui Jakobson nu se face 
decît în cap. VIII, p. 101—119) care fac expu- 
nerea stufoasă. Ar fi fost mai simplu, poate, 
ca pe măsură ce se discutau diferitele fapte 
lingvistice, să se explice noţiunile de mate- 
matică utilizate. 

Unele greșeli (probabil de tipar) care se 
strecoară în scheme sau figuri (de ex., în ta- 
bloul de la p. 43, se dă z = 0, în loc de z = 1, 
cînd x=0, y = 1 ; în figura 20, de la p.110se 
inversează indicațiile marginale: compact 
apare pe latura superioară a figurii, tn locul 
lui difuz şi invers), ca şi trimiterea la 
formule care apar cu citeva capitole înainte 
fac de asemenea uneori dificilă urmă- 
rirea ideei. 

CÎTEVA PROBLEME DE LINGVISTICĂ 
ÎN LUMINA LENINISMULUI 


DE 


EM. VASILIU 


1. S-a subliniat de nenumărate ori că marxismul, în opoziţie radicală 
u diversele sisteme filozofice, nu este un sistem imobil, dat o dată pentru 
totdeauna, nu reprezintă, cu alte cuvinte o dogmă, ci este o concepţie 
generală asupra lumii cere, reflectînd realitatea obiectivă în dinamica ei, 
evoluează şi se îmbogăţțeşte, pe măsura, progresului cunoaşterii omenești. 

În orice domeniu al vieţii marxismul nu poate fi conceput, nu poate 
existe, prin definiție, decît în acțiune. 

Un exemplu pregnant de „marxism în acţiune” îl reprezintă acti- 
vitztea lui V. I. Lenin în domeniul filozofiei. 

Critica făcută de Lenin „idealismului fizic” în Materialism şi em- 
piriocriticism arată cum progresul realizat în ştiinţele naturii (în fizică, 
în special) nu poate fi valorificat din punct de vedere gnoseologie decit 
în măsura în care cercetătorul porneşte de la concepţia dialectică mate- 
rizlistă. Idealismul nu face decît să dea o cunoaştere denaturată a rea- 
lităţii. În momentul în care vechile reprezentări privitoare la materie au 
fost înlăturate de noile reprezentări, rezultate dintr-o cercetare mai adîncă 
a faptelor, fizicienii de orientare idealistă n-au putut vedea în această 
„revoluţionare” a ştiinţei decît negarea existenţei lumii obiective. Pen- 
tru cercetătorii cu o astfel de orientare știința nu este altceva, decit 
o construcție a minţii omeneşti independentă de realitatea obiectivă, care, 
în conceptia lor ar putea chiar nici să nu existe. Se ajunge la situația 
contradictorie în care progresul cunoaşterii omeneşti duce la negarea 
posibilităţii de a cunoaște lumea obiectivă. 

A fost nevoie de o interpretare din punctul de vedere al dialecticii 
materialiste a datelor fizicii de la începutul secolului, interpretare făcută 
de Lenin, pentru a arăta că schimbarea concepției cu privire la structura 
materiei nu înseamnă că materia (în sens filozofic) dispare”, ci că această 

revoluţionare a fizicii nu reprezintă decît o îmbogăţire a cunoștințelor 
noastre cu privire la materia care există în mod obiectiv. Abia în acest 
moment rezultatele unei științe particulare, cum e fizica, au putut deveni 
în mod real un stadiu superior al cunoaşterii omenești. 

În cele ce urmează, voi încerca să discut cîteva probleme ale lingvis- 
ticii moderne în lumina unor teze leniniste, pentru a arăta, în cazul nostru, 
cum o interpretare dialectică materialistă a unor date ale acestei lingvis- 
tici duce la un progres în cunoașterea lumii obiective. Vom arăta, de ase- 
menea, cum lipsa unei astfel de concepţii face ca datele ştiinţei de care 
mă ocup să nu poată fi valorificate din punct de vedere gnoseologic, 

2. Lingvistica comparativă şi istorică, care s-a dezvoltat în cursul 
sec. al XIX-lea, a reprezentat un progres în cunoaşterea limbilor prin 
abordarea unui aspect dialectic, şi anume, evoluţia. 


Descoperirea „legilor fonetice” în evoluţia limbilor a stabilit o serie 
de identități în timp între elementele sonore ale limbilor. Spunînd de 
exemplu că lat. Z? intervocalic devine în limba romînă r (solem > soare) 
se stabilea de fapt identitatea lat. 1 = rom. r legată de o poziţie deter- 
minată, şi anume poziția intervocalică. 

Trebuie să remarcăm că stabilirea acestei „legi fonetice” este de fapt 
stabilirea unei relaţii şi că relaţia este de identitate. În acelaşi timp trebuie 
să remarcăm că acesstă identitate presupune o unitate a contrariilor, 
întrucît rom. l} este identic cu lat. r, dar, în acelaşi timp este şi altceva 
decît. lat. l. 

Aceeaşi observație și cu privire la alte astfel de legi: lat. s + j > 
>rom. ş (septem > şapte) : de fapt această lege identifică lat. s cu rom. š 
într-o anumită poziție. 

Putem spune că lingvistica comparativă a fixat o serie de astfel 
de criterii de identificare în timp a unor elemente, tot așa cum lingvistica 
sincronică stabilește criteriile de identificare a unor elemente care există, 
simultan : n din nas este identic cu p (articulat printr-o ocluziune produsă 
în regiunea velară) din bapkă ; a din apă este identic cu å din zăr, care 
se articulează în regiunea anterioară, aproape de regiunea de articulare 
a lui e. 


Şi în acest caz, aceste relaţii de identitate presupun o unitate a 
contrariilor : a este identic cu å din punctul de vedere al funcţiei de co- 
municare (nu există cazuri în care două cuvinte să difere numai prin 
aceea că unul conține un a iar celălalt un A, dar este diferit de el ca 
realitate fizică. 

3. Deşi stabilirea acestor identități în succesiune a reprezentat un 
progres în cunoașterea fenomenului lingvistice în mişcarea lui, cunoașterea 
a rămas într-un anumit sens superficială şi aceasta din cauză că metoda 
de cercetare nu era consecvent dialectică. 

Obiectul de cercetare al lingvisticii istorico-comparative l-au con- 
stituit aproape exclusiv relaţiile în timp dintre unităţi nu şi relaţiile în 
simultaneitate. Aşa se explică de ce evoluţia însăşi nu a putut fi prezentată 
în complexitatea ei. Aşa se explică de ce, la o analiză atentă, se constată, 

că lingvistica istorică şi comparativă, deşi își propune în mod deliberat 
să facă istorie, adică să reflecte evoluția fenomenului lingvistic, ajunge 
uneori să dea un tablou statie al limbilor, sau în cel mai fericit caz să nu 
reflecte schimbările în toată amploarea lor. 

Există formulări de felul acesta, frecvente în manualele şi tratatele 
de gramatică istorică : lat. i în anumite poziţii (nu intrăm în detalii, de- 
oarece ne interesează aici ideea şi nu faptul în sine) „se păstrează” în 
limba romînă (de ex. filius > fiu, dies > zi etc.); sau locul accentului 
latin „se păstrează” în majoritatea cazurilor. S-ar părea că, în cazurile 
citate, nu este vorba de evoluție, că între cele două stadii există o perfectă 
continuitate. Remare faptul că, în formulări de felul celor de mai sus, nu 
mai este vorba de o identitate dialectică a contrariilor de felul celei dis- 
cutate mai sus, ci de o identitate în sens metafizic. 

Vom vedea însă că, în realitate, în aceste cazuri, evoluţia este as- 
cunsă de o metodă inconsecvent dialectică. 

Chiar în cazurile în care evoluţia este cezisată, ca în cazul în care 
se stabileşte identitate în timp între lat. s şi rom. š în anumite poziţii, 
evoluția nu apare în toată complexitatea ei. 

Trebuie să presupunem existența unei perioade (în trecerea de la 
limba latină la limba romînă) în care raportul dintre s şi š, în simulta- 
neitate era un raport de identitate, tot aşa cum a din rom. apă este identic 
cu å din rom. zar şi-anume : s apărea în poziţii în care nu putea apărea 
š, astfel încît, în această perioadă nu puteau exista două cuvinte care 
să se distingă între ele numai prin faptul că unul conţine un s iar 
altul un š. | 

În această perioadă, identitatea diacronică dintre s şi š (adică iden- 
titatea în timp, în succesiune) coincide cu identitatea sincronică. Ulterior, 
o serie de factori au făcut ca, în limba romînă cele două sunete, s şi Š, 
să poată apărea în aceeaşi poziție, astfel încît s şi 4 să constituie ele- 
mente care să poată diferenția cuvinte (sale — šale, pasă — pasă etc.). 
în acest moment, relaţia sincronică dintre s şi $ nu mai este o relaţie de 
identitate. În acest moment relaţia sincronică este o negaţie a relaţiei 
diacronice (este o relaţie de non-identitate). 

Aceasta înseamnă că rom. $ ( < lat. s) nu este pur și simplu un 
„reprezentant” al lat. s, un sunet care să aibă aceeași valoare cu lat. s. 

4. Primul lingvist care a formulat; o teorie unitară a structurii limbii 
a fost F. de Saussure. 

Se poate spune că teoria structurii limbii este de fapt teoria relațiilor 
în simultaneitate dintre elementele limbii. 

Dezvoltarea ulterioară a teoriilor sau; ure-iene în cadrul diverselor 
şcoli lingvistice contemporane a dat posibilitatea unei cunoașteri mai 
adîncite a limbii ca ansamblu de elemente în interdependenţă reciprocă 
şi în interdependență cu ansamblul din care fac parte. 

Considerarea relaţiilor în simultaneitate în care intră diversele 
unităţi ale limbii duce la o definire a lor esenţială. Ceea ce în lingvistica, 
sincronică se numeşte „reducţia variantelor” (la invariante ) reprezintă 

de fapt o identificare a termenilor din punctul de vedere al esenței lor 1. 
Cînd spun că a din apă este identic cu A din zar, mă refer la faptul că cei 
doi termeni au o valoare identică în funcţia de comunicare, adică sînt 
identici din punctul de vedere al esenței lor lingvistice, deşi sînt non-iden- 
tici din punctul de vedere al esenței lor fizice. 

Tot pe baza cercetării relaţiilor simultane se ajunge și la definiţia, 
termenilor. Ca să definesc fonemul / în limba romînă, trebuie să-l pun în 
relaţie cu întreg sistemul vocalice romînesc : este o vocală închisă, cu lo- 
calizare anterioară. Relaţiile de acest tip sînt relaţii cu caracter necesar, 
deoarece decurg din esenţa lingvistică a termenilor şi, în limba dată, 
au caracter general, pentru că orice varietate de a sau de d, orice va- 
rietate de î intră, cu necesitate în aceste relaţii. Relaţiile de acest tip 
au toate caracterele unei legi, în accepţia leninistă a termenului 2. 

5. Considerarea relaţiilor în simultaneitate, în care intră diverșii 
termeni ne permite să sezisăm mai în profunzime procesul de evoluţie 
a limbilor, lucru pe care nu-l permitea considerarea exclusivă a relaţiilor 
în timp (în succesiune). 

A spune pur și simplu că lat. d „se păstrează în anumite condiţii 
în limba romînă, că devine î în alte condiţii”! este, în lumina celor arătate 
mai sus, insuficient. Chiar atunci cînd rom. i continuă un lat. i, fonemul 
din limba romînă nu este identic cu i latin: relaţia dintre lat. i şi sis- 
temul vocalic latin este alta decât relaţia dintre rom. i şi sistemul vocalice 
romîn. În limba latină, 4 putea fi definit ca vocală închisă non-labială 
sau non-velară (distinctă de u), în timp ce, în limba romînă, trebuie definit 
ca vocală închisă non-medială (distinctă de 71. 

În felul acesta, stabilind relaţiile sincronice dintre î şi întregul sistem 
vocalic al limbii romîne, am ajuns la o definiţie diferită a fonemului din 
limba romînă, am sezisat de fapt evoluţia, mişcarea. Contradicția implicată 
în identitatea lat. i = rom. i de care vorbeam la începutul acestui articol 
(cf. p. 3) capătă o semnificație mai precisă prin luarea în considerație a 
tuturor determinărilor sineronice ale celor două vocale în cele două 
limbi. 

De asemenea, apare clar motivul pentru care am considerat că o 
afirmaţie ca „locul accentului latin se păstrează în majoritatea cazurilor, 
în romîneşte”, este într-un anumit sens, eronată. 

Este adevărat că într-un cuvint ca rom. lup, accentul de intensitate 
este pe u, tematic ca şi în lat. lupus. Cu toate acestea, relația dintre 
structura silabică a cuvîntului romînese şi accent este alta decît relația, 


1 Cf. Consideraţii mai detaliate asupra acestei chestiuni în Limbă, vorbire, stratificare, 
SCL, X (1959), nr. 3, p. 465. 

2 Cf. V. I. Lenin, Caiete filozofice, E.S.P.L.P., Bucureşti, 1956: „Un gînd viu există aici 
(= într-un pasaj din Ştiinţa logicii de Hegel), după cîte se pare: noţiunea de lege este una 
dintre treptele cunoașterii de către om a unității şi legăturii, a interdependenţei şi totalităţii 
procesului universal” (p. 119) sau : „Legea este identicul în fenomene” (p. 120); sau „Legea este 
fenomenul esenţial”, „Ergo, legea și esența sînt concepte de același gen (de acelaşi ordin), 
sau, mai bine zis, de aceeași treaptă care exprimă aprofundarea de către om a cunoașterii 
fenomenelor lumii” (p. 120), sau, citindu-l pe Hegel: „Așadar legea este un raport esențial” 
(p. 122). 

dintre structura silabică a cuvîntului latinesc şi accent : cuvîntul romînese 
este moniosilabic în timp ce cuvîntul latinesc este bisilabic. 

Rezultă din cele arătate în acest paragraf că prezentarea evoluţiei 
limbii nu poate fi făcută fără a lua în consideraţie relaţiile sincronice dintre 
termeni. 

De multe ori, evoluţia apare ca o contradicţie, ca o negaţie a unei 
identități diacronice. ,„,Fonologizarea””, autonomizarea unei variante nu 
este altceva decît o astfel de contradicție. 

Pentru demonstrație, să considerăm evoluţia lat. s în limba romînă. 
Pe baza corespondenței lat sic: rom. și se poate scrie: 

(1) lat, s = rom. š. 

Pe baza corespondenţei lat. casa : rom. casă se poate scrie: 

(2) lat. s = rom. š. 

Considerînd identitățile (1) și (2), trebuie să presupunem că a existat 
un moment al evoluției limbii latine către limba romînă în care se putea 
scrie identitatea : 

(3) s =š. 
ca identitate sincronică. Aceasta deoarece în pozițiile în care s trece la 5, 
nu putea apărea s, ceea ce înseamnă că cei doi termeni nu aveau proprie- 
tatea de a distinge cuvinte ; în acest moment s şi š sînt variante ale ace- 
leiaşi unităţi (fonem). 

În momentul în care s poate apărea, datorită unor cauze pe care 
nu este necesar să le amintim, în aceeaşi poziție cu s, relaţia (3) este negată, 
adică, cei doi termeni devin distincți. 

Trebuie să arăt că relaţia (3) este o relaţie sincronică, dedusă din 
relaţiile (1) şi (2) care sînt relații diacronice. Negarea relaţiei (3) este de 
aceea negarea, în esenţă, a unui raport diacronic. Evoluţia constă în acest 
caz tocmai în această negare. 

6. Cele di:cutate în paragraful precedent au arătat cum considerarea 
întregului ansamblu de relaţii dintre elementele limbii în simultaneitatea, 
lor întregeşte tabloul evoluţiei limbii atunci cînd sînt considerate din 
punctul de vedere al relaţiilor în timp. 

Ansamblul de relaţii în succesiune și în simultaneitate ne dă posibi- 
litatea unei cunoașteri mai aprofundate a obiectului de cercetare. 

Această metodă de cercetare trebuie să se fondeze însă pe „ideea 
legăturii universale, multilaterale, vii între toate lucrurile şi a reflectării 
acestei legături ... în conceptele omului, care trebuie să fie cioplite, 
şlefuite, elastice, mobile, relative, legate între ele, unitare în contrariile 
lor, pentru a cuprinde lumea” (Lenin, op.cit., p. 116). 

Cu alte cuvinte metoda trebuie să fie consecvent dialectică şi con- 
ceptia consecvent materialistă. 

Trebuie să observăm că toate inconsecvenţele faţă de dialectică 
şi de materialism au dus în istoria lingvisticii la o diminuare a valorii 
gnoseologice a rezultatelor obţinute. 

Lingvistica comparativ-istorieă a sec. al XIX-lea nu a putut să dea 
o imagine completă a evoluţiei limbilor, deoarece nu a luat în considerație 
decit relaţiile în timp (inconsecevenţă față de principiul dialectic). 

Lingvistica structurală a acordat, cu unele remarcabile excepții, 
atenție în primul rînd relațiilor sincronice (din nou inconsecvență fată 
de principiul dialectic !). Din acest punct de vedere, lingvistica structurală, 
nu a putut să aducă o contribuţie decisivă la studiul istoric al limbilor. 

În plus, pornind de la studiul relaţiilor şi ridicîndu-se prin aceasta 
împotriva vechii lingvistici care studia obiectele în afara relațiilor lor 
sineronice, unii cercetători, influenţaţi de curente filozofice idealiste au 
putut să definească limba ca ansamblu de relaţii pure, ca o formă pură, 
în opoziţie cu „substanța t. 

Această teză porneşte, ca şi în cazul idealismului fizic, de la iden- 
tificarea materialismului metafizic cu materialismul însuşi. Negarea mate- 
rialismului metafizic a fost identificată cu negarea materialismului şi 
afirmarea idealismului. 

Desigur că, în lumina unei concepţii idealiste, descoperirile lingvis- 
ticii moderne nu pot fi valorificate, deoarece, în această perspectivă, aceste 
descoperiri nu înseamnă o cunoaştere mai adîncită a realităţii obiective. 

Abia în momentul în care se stabileşte raportul real dintre conceptele 
lingvisticii şi lumea obiectivă, raport în care cele dintii sînt o reflectare 
a lumii obiective, raport în care relaţiile reflectate în concepte sînt con- 
siderate o modalitate de manifestare a esenței obiective, abia în acest 
moment se poate spune că cunoaşterea noastră a fost realmente îmbo- 
găţită în acest domeniu particular de cercetare. 


| 1 Pentru detalii, cf. Em. Vasiliu, op. cit, I. Coteanu și Em. Vasiliu, Formă st 
conținul în limbă (sub tipar). l 


GRAMATICĂ ŞI VOCABULAR 


ÎN LEGĂTURĂ CU PROIECTUL PENTRU EDIŢIA A II-A 
A GRAMATICII LIMBII ROMÎNE 


DE 


WITOLD MANCZAK (Cracovia) 


Seriind mai demult o gramatică a limbii franceze pentru polonezi, 
care va apărea în curînd la Varşovia, iar în prezent pregătind o gramatică 
asemănătoare a limbii italiene, am fost obligat să meditez asupra pro- 
plemelor gramaticii descriptive în general. Răspunzînd la apelul adresat 
cititorilor Limbii române în nr. 4 din 1959, prezint bucuros cîteva din ob- 
servațiile mele asupra proiectului gramaticii despre care este vorba în 
titlul articolului de față. 

Am aflat cu surprindere că redacţia Gramatieii intenţionează să nu 
mai includă în lucrare capitole referitoare la formarea cuvintelor şi la 
fonetică. Astfel stînd lucrurile, consider că cea mai importantă chestiune 
este stabilirea obiectului gramaticii în general. Fapt este că termenul 
„gramatică”? apare folosit în diferite accepţiuni: într-un sens restrins 
termenul „gramatică este opus termenului „,fonetică”?, într-un sens larg 
termenul „gramatică” este opus termenului lexicografie”. Totuşi rareori 
se întîmplă ca manualele numite gramatici să nu se ocupe de fonetică, 
alături de morfologie şi sintaxă. Dar prin morfologie unii autori înţeleg 
exclusiv flexiunea, alţii atît flexiunea cît ei formarea cuvintelor (fără să 
mai vorbim despre faptul că există gramatici, mai ales cele istorice, care 
se ocupă exclusiv de fonetică şi flexiune). 

Pentru rezolvarea justă a unei probleme trebuie avut în vedere 
ansamblul în care se încadrează. Privită astfel, gramatica este o parte 
a lingvisticii ; aceasta din urmă, în funcţie de accepțiunea datà- termenului 
„gramatică, poate fi definită prin trei formule : 

1. lingvistica = lexicografie + gramatică în sens larg ( = fonetică 
+ formarea cuvintelor + flexiune + sintaxă) ; 

2. lingvistica = lexicografie + formarea cuvintelor + gramatică în 
sens mai restrîns ( = fonetică + flexiune + sintaxă); 

3. lingvistica =—lexicografie +formarea cuvintelor --fonetică + grama- 
tică în sensul cel mai restrîns ( = flexiune + sintaxă). 

Pentru a decide care din aceste trei formule corespunde cel mai 
bine realității, trebuie să avem o idee cît mai clară asupra deosebirilor 
mai importante dintre diferitele discipline ale lingvisticii. Mi se pare că 
deosebirea dintre lexicografie pe de o parte şi fonetică, formarea cuvin- 
telor, flexiune şi sintaxă pe de altă parte este cu mult mai importantă 
decît diferențele existente între oricare din aceste patru discipline. Deo- 
sebirea aceasta este sezisabilă chiar și pentru un neinițiat, căci dacă aces- 
tuia i s-ar da cîteva dicţionare diferite (de ex. fonetic şi ortografic, sau 
unul bilingv) și citeva monografii din domeniul foneticii, formării cuvin- 
telor, tlexiunii și sintaxei, și dacă i-am spune să împartă aceste cărți în 
două grupe, fără îndoială ar opune dicționarele, cu materialul prezentat 
sub formă de articole, monografiilor referitoare la fonetică, formarea 
cuvintelor, îlexiune și sintaxă, al căror text este mai mult sau mai puţin 
continuu. 

După părerea mea, mulți lingvişti nu apreciază la justa valoare 
importanța noțiunii de cantitate în limbă, care, în realitate, apare 
la tot pasul. Două noţiuni fundamentale cum sînt regulă” și „excepţie” 
au un caracter cantitativ: dacă aflăm că într-o limbă oarecare citeva 
zeci de cuvinte se schimbă într-un fel, iar cîteva în altfel, nu trebuie să 
cunoaştem această limbă ca să afirmăm că prima schimbare este regulată, 
iar a doua constituie o excepție. Dacă în toate gramaticile numărul sin- 
gular este menționat înaintea altor numere, iar modul indicativ înaintea 
celorlalte moduri, timpul prezent înaintea celorlalte timpuri, aceasta 
se întîmplă din cauză că numărul singular este mai des folosit decît cele- 
lalte numere, modul indicativ mai des întrebuințat; decât celelalte moduri, 
iar timpul prezent mai des folosit decît alte timpuri. Dacă în cea mai mare 
parte a gramaticilor se examinează mai întîi substantivul și apoi se trece 
la adjectiv şi verb, iar în ceea ce priveşte părţile de vorbire neflexibile, 
mai întîi se tratează prepoziția, apoi conjuncţia și la urmă interjecţia, 
aceasta se datorește faptului că o astfel de ordine (substantiv, adjectiv, 
verb; prepoziție, conjuncție, interjecție) corespunde frecvenţei acestor 
părţi de vorbire, cel puţin în limbile indo-europene. Dacă toate dicţio- 
narele limbii romîne la capitolul cap indică în primul rînd sensul „parte 
a corpului”, iar apoi sensul „conducător””, aceasta se întîmplă din cauză 
că acest cuvînt este mai des folosit cu primul seng decît cu al doilea. Dacă 
cuvîntul cal este considerat neutru din punct de vedere afectiv, iar cuvîn- 
tul mârțoagă este simţit ca avînd o oarecare valoare afectivă, aceasta se 
datorește faptului că ultimul cuvînt este folosit mai rar decît primul. 
Dacă în cea mai elementară descriere a limbii romîne nu se poate omite 
fonemul [4], în schimb, la nevoie, el poate fi omis în descrierea limbii ger- 
mane. Acest lucru se explică prin faptul că fonemul amintit apare mult 
mai des în limba romînă decît în limba germană, 

Tot astfel, deosebirea dintre lexicografie şi gramatică este, în sens 
larg, cantitativă : lexicografia constă din înregistrarea tuturor faptelor 
individuale ; gramatica, din contră, conţine constatări care se referă la 
cel puţin cîteva, deseori la cîteva zeci sau sute, iar, uneori, chiar la mii 

de fapte. La fel, dicţionarul fonetic indică pronunţarea fiecărui cuvînt 
în parte, în timp ce misiunea foneticii este de a studia sunetele desprinse 
din cuvinte şi de a stabili în ce combinații pot apărea aceste elemente. Un 
raport asemănător există şi între un tratat ortografic şi un dicţionar or- 
tografic. Alături de manualele de sintaxă ne putem închipui dicţionare 
sintactice, care să nu indice nimic altceva decît folosirea sintactică a cuvin- 
telor!, iar alături de manualele privind. morfologia ne putem imagina dic- 
ționare referitoare la morfologie, care indică numai schimbarea cuvintelor, 
apoi alături de manualele privitoare la formarea cuvintelor, — dicţionare 
privind formarea cuvintelor, care să indice numai modul "de formare a 
cuvintelor, pentru fiecare cuvint în parte. În practică, majoritatea dicţio- 
narelor au totodată un caracter ortografic, fonetic, morfologic şi sintactic. 
Dacă într-un dicţionar german-romîn se găseşte cuvîntul geben [g ebən], 
gab, gegeben, v. tr., a da, de aici obținem informația referitoare nu numai 
la înțelesul acestui cuvînt, ci și 1) la ortografia, 2) la pronunțarea 3) la 
flexiunea şi 4) la sintaxa lui. Jar în ceea ce privește înțelesul cuvintelor, 
trebuie să amintim că de latura aceasta se ocupă nu numai dicționarele, 
ci că ea, formează de asemenea obiectul gramaticii ; deosebirea stă în fap- 
tul că, în timp ce dicționarul se ocupă de sensul fiecărui cuvînt în parte 
sau cu studiul unor combinaţii de cuvinte al căror sens nu este suma sen- 
surilor cuvintelor care intră în alcătuirea ansamblului, gramatica indică 
valoarea afixelor şi a desinențelor, care apar în mai multe cuvinte, şi de 
-asemenea valoarea unor combinaţii tipice de cuvinte. 

Deci dacă se spune că deosebirea dintre dicționar şi gramatică se 
datoreşte faptului că dicţionarul se ocupă cu materialul limbii, iar grama- 
tica cu structura limbii, atunci trebuie să avem în vedere că prin materia- 
lul limbii se cuvine să înţelegem nu numai cuvintele, ci şi sunetele sau 
literele, că deci dicţionarul se opune nu numai morfologiei şi sintaxei, dar 
şi foneticii şi ortografiei. Afară de aceasta, în afirmaţia că dicționarul 
se ocupă de materialul lingvistie, iar gramatica de structura limbii, se 
ascunde primejdia unei confuzii şi anume termenii „materia şi „strue- 
tură” sînt atît de deosebiți între ei, încît se poate crede că diferența 
dintre dicţionar și gramatică este calitativă, în timp ce în realitate această 
diferenţă este de natură cantitativă. Dicţionarul se ocupă de toate fe- 
nomenele, pe când gramatica se ocupă doar de ceea ce se repetă des în 
limbă, reprezentînd deci, ca să spunem așa, chintesenţa dicționarului? 

Desigur, în practică, lexicografii se folosesc adesea de faptul că 
alături de dicţionare există gramatici, limitîndu-se la indicarea unei sin- 
gure forme flexionare, de exemplu aceea a nominativului, în cazul sub- 
stantivelor, sau aceea a infinitivului, în cazul verbelor ; ei nu dau informaţii 
despre ordinea cuvintelor ş.a.m.d. Aceasta nu este totuşi esențial, pentru 
că există dicţionare care indică flexiunea completă a fiecărui cuvînt şi 
fără greutate ne putem imagina un dicționar care să ne informeze şi despre 
ordinea în care fiecare cuvînt este folosit. 


1 Un astfel de dicționar sintactic referitor numai la verbe este: H M. Dexnopoe şi 
VW. D HprokoBa, CnpaBounuk mO PNATONPHOMY Vubäptenu B pycckom gäre, Moc- 
KBA, 1955. 


12 GRAMATICĂ ŞI VOCABULAR 


Că diferenţa, între gramatică şi lexicografie este cantitativă o dove- 
deşte, între altele, și faptul că uneori este greu de stabilit hotarul proble- 
mei dintre aceste două discipline. Să ne oprim numai asupra prepoziţiilor 
şi conjuncţiilor amintite în proiectul pentru ediţia a II-a a Gramaticii. 
Sînt autori care consideră că prepoziţiile şi conjuncţiile nu trebuie discu- 
tate în cadrul gramaticii, fiindcă informaţii suficiente despre ele se pot; 
găsi în dicţionare. Alţi lingvişti consideră, totuşi, că aceste cuvinte tre- 
buie incluse în gramatică, pentru că ele sînt foarte des folosite, şi tot ce 
apare frecvent formează obiectul gramaticii. Alţii însă, ca de exemplu 
autorii primei ediţii a Gramaticii, se situează pe o poziţie intermediară, 
discutîind numai cele mai frecvente conjuncţii și omiţind pe cele mai puţin 
frecvente. 

Luînd în considerare toate acestea, socotesc că cel mai bine proce- 
dează lingviștii care concep termenul „gramatică” în sensul cel mai larg. 

Iar acum doar cîteva cuvinte despre repartizarea materialului unei 
astfel de gramatici. Tut de toate ea conţine o parte privind latura 
sonoră a limbii (sau fonetica) şi una privind latura semnificativă a limbii. 
Această din urmă parte se împarte în morfologie şi sintaxă, diviziune care 
şi ea la rîndul ei este realizată în chip diferit de diverşii autori. Personal 
sînt pentru delimitarea riguroasă : morfologia este ştiinţa despre rapor- 
turile -dintre cuvintele desprinse de context, sintaxa — ştiinţa despre 
raporturile dintre cuvinte, în cadrul contextului. În această concepţie 
așa-zisele timpuri compuse sau gradele de comparaţie ale adjectivelor 
în limba romînă, fiind combinații ale cuvintelor, aparţin sintaxei. Deoarece 
am motivat amănunțit punctul meu de vedere în altă lucrarel, aici nu 
vreau decit să adaug că şi fonetica poate fi împărțită în două discipline, 
şi anume în 1) morfologie” fonetică sau ştiinţa despre raporturile exis- 
tente între sunetele desprinse de context şi 2) „sintaxa” fonetică sau 
ştiinţa despre sunete în context; e vorba de faptul că sunetele — la fel 
ca şi cuvintele — nu se pot combina între ele în mod arbitrar, ci că aceste 
combinaţii sînt supuse anumitor reguli, de ex. la începutul cuvîntului 
este posibil în limba romînă grupul pr, pe cînd rp este imposibil. În ediţia 
înţii a Gramaticii lipseşte capitolul referitor la distribuţia sunetelor, care 
ar trebui să se găsească totuși acolo, pentru a avea un tablou complet. 
i În sfîrşit, morfologia se împarte în flexiune şi formarea cuvintelor. 
Deosebirea dintre morfemele care constituie obiectul flexiunii și mor- 
femele care constituie obiectul formării cuvintelor se datorește nu formei, 
ci înțelesului acestora: deosebirea semantică dintre formele flexionare, 
de ex. formele numărului singular şi plural este totdeauna aceeaşi, în timp 
ce deosebirea semantică dintre cuvîntul de bază și derivatul lui nu tre- 
buie să fie aceeaşi, de ex. cânt : cântăm = tac : tăcem, dar cioban : ciobănaș 
Æ birt : birtaș. În ce priveşte latura sonoră a limbii, nu cred să se poată 
descoperi în ea ceva care să permită o diviziune ca cea a morfologiei în 
flexiune şi formarea cuvintelor. Desigur, dacă trecem de la limba vorbită, 


1 W. Mańczak, Notes sur le principe de classement des faits grammaticaux, Kwartalnik 
Neofilologiczny, VI (1959). p. 129—137. 

la limba serisă, locul foneticii îl ia ortografia, care se ocupă cu latura gra- 
fică a limbii. - 

În rezumat, împărţirea, lingvisticii pe discipline s-ar putea reprezenta 
cu ajutorul schemei următoare : 


PE N 
Lingvistica 


Lexicografia Gramatica în sens larg 


sau știința despre pronunțarea, 
ortografia, formarea cuvintelor, | Fonetica (dacă e vorba Mortologia 
flexiunea, sintaxa și înțelesul fie- | de limba vorbită); 
cărui cuvînt în parte, precum și | Ortografia (dacă e 
al unor combinaţii cu caracter | vorba de limba 
special dintre anumite cuvinte scrisă) 


SC T Sintaxa ` 
Formarea 


A Flexiunea 
cuvintelor = 


Mi se pare că în ediţia a II-a a Gramaticii termenul „gramatică”” 
se cuvine să fie folosit tocmai în acest sens larg, în aşa fel încît Gramatica 
şi Dicţionarul Academiei să reprezinte limba romînă de astăzi în ansam- 
blul ei. 

Cît despre sintaxa, părțile de vorbire, consider că această problemă 
— de acord cu denumirea ei — se cuvine să De discutată la capitolul 
care discută sintaxa, şi nu în cel de morfologie. Afară de aceasta, în legă- 
tură cu sintaxa în general, cred că putem avea o reprezentare mult mai 
clară şi mai concisă dacă ne mulțumim cu discutarea întrebuințării păr- 
ţilor de vorbire, a cazurilor, a genurilor, a modurilor, a timpurilor ş.a.m.d., 
a ordinii cuvintelor şi de asemenea a rolului unor mijloace sintactice ca 
pauza, accentul şi intonaţia, fără să ne ocupăm de aşa-zisa sintaxă a 
frazei. 

Încheind, nu pot să nu amintesc faptul că multe propuneri prezen- 
tate în proiectul Gramaticii merită, după părerea mea, o deplină aprobare. 
împărtășesc mai ales punctul de vedere că 1) nu e nevoie ca problemele 
de lingvistică generală, ca limbă şi suprastructură, limbă și'societate etc., 
să fie cuprinse în Gramatică, 2) capitolul vocabular nu trebuie menţinut 
ca un capitol de sine stătător, 3) istoricul gramaticilor romineşti, mai 
ales în forma din ediţia I, nu e necesar, 4) e cazul să se renunțe la schi- 
tele de gramatică istorică, 5) este de dorit ca în fiecare capitol să se indice 
bibliografia lucrărilor referitoare direct la limba romînă, 6) trebuie consa- 
crat mai mult spaţiu pauzelor, accentului şi intonaţiei ca mijloace sin- 
tactice, 


COMPLEMENTUL CALITĂȚII 


DE 


ION DIACONESCU 


După apariţia Gramaticii Academieigle. P.R., interesul cercetătorilor 
faţă de problema delimitării şi precizării funcțiilor şi valorilor faptelor de 
limbă a crescut simțitor. Astfel, unele capitole ale gramaticii au fost corec- 
tate, altele au fost dezvoltate. 

În articolul de faţă, ne propunem să discutăm cîteva probleme re- 
feritoare la valoarea sintactică a construcţiilor nemenţionate de Gramatica 
Academiei R.P.R.— de tipul ca stăpân, ca slugă din propoziția : După 
aceasta încalecă fiecare pe calul său şi pornesc, spinul înainte, ca stă- 
pin, Harap-Alb în urmă ca slu gă... I. Creangă, Opere, p. 207, 

La noi, prima lucrare care atrage doar atenția asupra valorii aces- 
tor construcţii este Dicţionarul limbii române editat de Academia Romînă. 
Pentru justificar rea, întrebuințării ca element de relație a adverbului ca, 
se dă exemplu : „L-au ales ca membru”, în care ca membru are valoare 
de „nume predicativ”, arătînd „înfățișarea sub care se prezintă cineva 
ca purtătorul acțiunii şi ca complement al verbului a alege”. Se sub- 
liniază deci dependenţa, construcției ca membru față de acţiune şi de 
complementul direct, fără să se facă însă precizări cu privire la carac- 
torul verbului. 

În ultimii ani, unii cercetători au reluat şi dezvoltat această idee, 
introducînd construcţiile de tipul celor prezenta te mai sus în componenta 
predicatului. Astfel, Paula, Diaconescu, în lucrarea Rolul elementului ver- 
bal în componența predicatului nominall, consideră formele deputat dintr-o 
propoziţie ca EL este ales deputat san Pe ell-a ales deputat, 
drept elemente ale predicatului „nominal-verbab”, „dacă verbul tranzitiv 
este la diateza pasivă sau reflexivă”” sau ale „predicatului verbal”, „dacă 
verbul este la diateza activă *, precizînd că „în acest caz — Pe el l-a 
ales deputat — verbul îşi păstrează caracterul nepredicativ, predi- 


i Studii de gramatică, vol. 11, București, 1957. 
2 Ibidem, p. 119. 

catul verbal fiind exprimat de cei doi termeni care formează împreună o 
unitate lexicală”. 

Argumentația ni se pare neconvingătoare deoarece valoarea predi- 
cativă a unui verb nu este determinată de diateză ; un predicat poate fi 
exprimat printr-un verb la diateza activă, reflexivă sau pasivă ; ceea ce 
permite însă — pe plan gramatical — schimbarea raportului dintre subiect 
şi obiect este conţinutul tranzitiv sau intranzitiv al unui verb. Schim- 
barea diatezei nu atrage și schimbarea funcției gramaticale a verbului, 
ca, într-un caz să intre în componenţa predicatului „nominal-verbal” 
iar în altul, a „,predicatului verbal”. 

Silvia Niţă, în lucrarea Predicatul circumstanțial?, consideră că pro- 
poziţiile de tipul : Fratele meu muncește la fabrică ca strungar, conţin 
două predicate : muncește — predicat verbal și ca strungar — predicat 
circumstanţial, care, după constatările sale, „este cerut, în general, 
de verbe intranzitive, verbe de mişcare sau de verbe tranzitive cu valoare 
absolută”. 

Este însă exagerat a afirma că predicatul poate fi exprimat, în limba, 
romînă, în această situaţie, printr-un substantiv. O asemenea soluție fiind 
improprie structurii gramaticale a limbii romîne ar complica sintaxa ver- 
bului şi a substantivului. 

Verbele din propoziții ca; El vorbește ca profesor, Pe el l-a ales 
deputat, Fratele meu lucrează la fabrică ca strungar etc. nu-şi pierd valoarea 
predicativă, şi nu avem motive deci să fim de acord cu interpretarea, 
construcțiilor : ca profesor, deputat, ca strungar, ca elemente componente 
ale predicatului verbal sau nominal, ori ca „predicate circumstanţiale”. 


L 


Deşi Gramatica Academiei R.P.R. nu menţionează construcţii de 
tipul celor prezentate, totuşi, în analizele gramaticale, ele sînt conside- 
rate, în mod mecanic, complemente circumstanţiale de mod, datorită mai 
ales faptului că răspund la întrebarea generală cum. Or, ca să exprime o 
valoare modală, trebuie să arute „cum sau în ce măsură se desfăşoară 
sau apare la un moment dat; o calitate"'t. Această interpretare greşită pro- 
vine, credem, din confundarea acestor construcţii cu complementul cir- 
cumstanţial de mod comparativ, cu care de fapt nu prezintă nici o ase- 
mănare din punctul de vedere al funcţiei gramaticale. 

Astfel, în propozițiile: El vorbește ca profesor şi El vorbește 
ca un profesor, raporturile gramaticale dintre verb şi determinan- 
tul său prezintă trăsături deosebite de formă și de conţinut. 

1. În propoziţia: El vorbeşte ca profesor, determinantul ca 
profesor exprimă calitatea pe care o are subiectul? în momentul săvîrşirii 


1 Studii de grumalică, vol. Ii, Bucureşti, 1957, p. 119. 

2 Limba romină, 1958, nr. 4, p. 97. 

3 [bidem. 

4 Gramatica Academiei R.P.R., l, p. 133. 

5 În această calitate, substantivul profesor se acordă cu subiectul, avind o dubiă tuncţie 
sintactică, principala răminînd însă aceca de determinant al verbului, Se spune Ea vorbește 
ca profesoară. Ei vorbesc ca profesori. În propoziția Ea vorbește ca o pro- 
fesoară. acordul este făcut după înţeles, nefiind impus de norme gramaticale. 


16 GRAMATICĂ ŞI VOCABULAR 


acțiunii, pe cînd în propoziția: El vorbește ca un profesor, subiec- 
tului îl lipsește această calitate, afirmîndu-se numai comparativ modul 
în care se săvirşeşte acțiunea. 

2. Substantivul cu valoare de complement circumstanţial de mod 
introdus cu ajutorul adverbului comparativ prepoziţional ca apare întot- 
deauna articulat fie cu articolul hotărît fie cu cel nehotărit, pe cînd, 
în construcția ca profesor din propoziţia El vorbește ca profesor, 
apare întotdeauna nearticulat. Deosebirile funcţionale dintre cele două 
părți de propoziţie : ca profesor | ca un profesor sînt marcate prin prezenţa 
sau absența articolului hotărît sau nehotăriti. 

3. Exprimînd calitatea pe care o are un obiect în momentul săvir- 
şirii acțiunii, substantivul poate apărea singur sau precedat de : prepoziţii 
(ca, de, drept) şi locuţiuni prepoziționale (în calitate de, în chip de). 

Pe baza acestor deosebiri esențiale, este necesară desprinderea con- 
strucțiilor de tipul celor amintite, din categoria complementului circum- 
stanțial de mod sau din alte categorii și definirea lor ca parte de propoziţie 
aparte. 

Conţinutul specific al părților de propoziţie discutate este calitatea, 
care se atribuie unui obiect în momentul săvirşirii acțiunii. Complinind 
acțiunea verbului prin calitatea pe care o are un obiect (subiect sau com- 
plement direct) şi avînd mijloace proprii de exprimare, vom denumi 
“ceastă parte de propoziție complement al calităţii. 


L 


I. Complementul calităţii se exprimă în limba romînă printr-un 
substantiv sau printr-un pronume relativ-interogativ : 

Am intrat ca bursier la şcoala statului?. 

Mai multe personalităţi ale vieţii politice, sociale și culturale din 
țările respective iau parte la întâlnire ca membri ai delegaţiilo” sau ca 
invitați de onoare. Scînteia, XXIX, nr. 4144. 

În ce calitate ai venit la mine? 

Ca ce te-ai angajat? 


1 O situație asemănătoare, am putea spune identică, o prezintă aceste construcții și 
în celelalte limbi romanice. Asttel, în Gramatica de lu lengua española editată de Real 
Academia Española, Madrid, 1931, se face aceeași distincţie între forma articulată și cea 
nearticulată ; Has hablado como maestro (Tu ai vorbit ca profesor). Has hablado como un 
maestro (Tu ai vorbit ca un profesor), Esto como padre os pido (Ca tată vă cer aceasta); 
Esto como un padre os pido (Aceasta ca un tată v-o cer). 

O situaţie analogă se prezintă și în limba franceză, unde articolul însoţeşte numai 
substantivul cu valoare de complement circumstanțial de mod, în timp ce construcţia care 
indică o calitate a substantivului în momentul săvirșirii acţiunii apare întotdeauna nearticulată : 
Il parle en (tant que) professseur (El vorbeşte ca profesor); Il parle comme un professeur (El 
vorbește ca un profesor) (Grammaire Larousse du XX-e siècle, p. 62). 

2 AL Vlahuţă, Nuvele, schițe, articole, E.S.P.L.A., 1959, p. 13. 

Toate exemplele din Al. Vlahuţă citate în cursul lucrării aparțin acestui volum. 

II. Complementul calităţii se exprimă printr-un substantiv în seu- 
zativ fără prepoziţie sau însoţit de prepoziţiile : ca, de, drept sau de locu- 
ţiunile prepoziţionale : în calitate de, în chip de: 

a) Tocmai acum se gîndea el la un lucru, pe care trebuia să-l fi făcut 
de mult: să dea examen şi să între bursier la Sf. Sava. Vlahuţă, 
op. cit., p. 11. 

S-a angajat muncitor la fabrica de sticlă. 


b) La Academie era recunoscut nu numai ca matematician 
neântrecut, ci şi ca iubitor de muzică. Scînteia, XXIX, nr. 4741. 

Cînd funcţionează ca pronume propriu-zis, genitiv-dativul 
primeşte desinenţa o... 1. 

Colectivisia M. Varga a primit drept premiu... o însemnată 
cantitate de porumb. Scînteia, XXIX, nr. 4143. 

Nu pol să vă privesc drept judecător. Camil Petrescu, 
T. IH, 403. 

Acel sicriu slujește drept corlată cailor. M. Sadoveanu, 
F. J. 527. 

Delegaţia din Cipru, care participă la întîlnire în calitate de 
observator este condusă de... Scânteia, XXIX, nr. 4744 

Numai în calitate de bun prieten îți spun toate acestea. 

Trimise Brâncoveanul- Vodă la Duca-Vodă, ca în chip de sol, 
pe un mitropolit. Neculce, Let. 302. 

III. Complementul calităţii poate determina un verb la cele trei 
diateze, la un mod personal sau nepersonal : 

ntre timp, funcționase şi ca profesor la liceul Sf. Gheorghe, 
avînd colegi pe Slavici, Caragiale, Anghel Demetrescu, precum şi ca 
revizor şcolar. Vlahuță, op. cit., p. VII. 

Radu căpătă de la un profesor al lui o carte de recomandaţie către un 
director de institut unde fu primit ca pedagog. Vlahuţă, op. cit., 
p. 43. 

... nu lipsea niciodată de a aduce ca martor pe biata slugă.. 
A. Odobescu, O. II, 146. 

De multe ori, s-a prezentat în faţa instanțelor de judecată ca martor. 
Scînteia, XXIX, nr. 4735. 

Trimis ez muncitor în fabrică, a uimit lumea prin hărnicia sa. 
Ani de-a rîndul, lucrînd ca doctor a salvat multe vieți omeneşti. 
De E ca deputat or să te- -aleagă. . 


e 


Alegerea lui e a de putat ne-a baia pe toți. 
IV. Topica — Complementul calităţii are o „poziţie liberă în pro- 
poziţie. Poate să apară la începutul propoziției, în interiorul ei sau la 


sfîrşitul propoziției, după verb sau după alte părţi de propoziţie, în funcţie 
de accentul semantic al frazei. 


1 Iorgu Iordan, Limba romină contemporană, ediţia a II-a, p. 395. 


2. — ¢. 1041 

Ca director răspunzi de cele întâmplate, nu ca simplu om. 

La Sinaia, ca gef de gară a lucrat mulţi ani. 

A colindat ani de-a rîndul satele româneşti ca pasional culegă- 
tor de folclor. 

Faptele prezentate mai sus ne permit să ajungem la următoarele 
concluzii : 

1. În limba romînă, există o parte de propoziţie care exprimă cali- 
tatea obiectului în momentul săvîrşirii acţiunii. Această parte de propo- 
ziție are un conținut specific —calitatea —şi mijloace proprii de exprimare. 

2. Pe baza acestui conținut propunem ca această parte de propo- 
ziţie să fie denumită complement al calităţii. 


GLOSAR REGIONAL 


Regiunea Craiova (Raioanele Caracal, Turnu-Severin) 


AGIP interj. = discreţie | Lăcere !; eu am să-i 

spun cum a fost, însă tu, agip! (comuna 
Amărășştii de jos, raionul Caracal) 1 

PĂLICĂRI, bălicăresc, vb. tranz. = a certa pe 
cineva; a face cu ou şi cu oțet 

BERBECEL, berbecei, s.m. varietate de 
“struguri cu boabe mici şi albe 

Bic, bici, s.m. = taur 

BOBIDRAG, bobidragi, s.m. = călțunaș (floare) 

BURTICÂN, burticene, s.n. = tobă făcută din 
ficat, rinichi şi sînge de porc 


CUCUMEA, cucumele, s.f. = ferestruica exte- 
rioară de la podul casei 
DOVLETE, dovleți, sm. = dovleac (raion Cara- 
cal) 
+ GĂGIOS, odsă, adj. = lacom 
GILDÂĂV, gildaie, s.n. = baltă nu prea mare, 
dar adîncă. 
ÎNGENA, vb. intsanz. = a înceta ; a încetini; 
ploaia a mai îngenat; calul a mai îngenat 


din fugă 
ÎNGILVÍT, -ă, adj. = săturat peste măsură 
Liv, -ă, adj. = lacom (ca un lup) 
"A ALĂUZ, mătăuze, s.n. = văruitor primitiv, 
tăcut dintr-un şomoicg de cîrpe sau de 


1 În continuare, cuvintele în dreptul 
cărora nu se indică localitatea sînt culese din 
comuna Amărășştii de jos, raionul Caracal. 


>" SURLIGA, surlig, surlighez, vb. refl. 


pănuşi de porumb, legat la capătul unu; 
băț scurt 
VMECI, pers. 3 mecește, vb. refl. = (despre 
îructe) a se bătuci 
/MECIT , -ă, adj. = (despre fructe) bătut 
y MESALA, mesale, s.f. = faţă de masă 
„MILIGOGI, miligoace, s.n. = mic furuncul care 
apare la rădăcina genelor ; urcior (comuna 
Virciorova, raionul Turnu-Severin) 
i: MITOCOSEALĂ, mitocoseli, s.f. denaturare, 
falsificare, măsluire (Turnu-Severin) | 
 MITOCOSI, mitocosesc, vb. tranz. a dena- 
tura, a falsifica, a măslui (Turnu-Severin y 
MOUR s.n. sg. = mohor 
NOVA s.f. sg. = varietate de struguri hibrizi 
OGLICIE, oglicii, s.f. = aglică 
PIFAN, pifani, s.n. = (învechit) 
Pipi. s.f. = (învechit) infanterie 
PIRGUS, pirguşe, s.n. = unealtă de lemn, de 
forma unui hiîrleţ foarte mic, cu care copiii 
scot primăvara din pămînt bulbii de 
brînduşe 
RÄTAN, -ă, adj. = nebunatie 
STURI, sturăsc vb. tranz. = a snopi în bătaie. 
a se 


infanterist 


urca, a se cocoţa 

ŞTRAF, ştrafuri, s.n. = platformă trasă de cai 
și folosită la transportul mobilei (Turnu- 
Severin) 

TABLANET, tablanele, s.n. = tabinet 

TALAP interj. = cuvînt care imită zgomotul 
paşilor unei persoane 

TOCI s.n. pl. = joc de cărți la care se folosesc 
cărţile de tabinet 

TOMITE adv. = tocmai 

ŢIRUICHITȚĂ s.f. = puţin de tot 


Regiunea Timișoara 


ARBEICĂ, arbeici, s.f. oală de gătit (com. 
Chinezu, Becicherecul mic) 

BECHER, -ă, adj. invar. = şmecher (com. 
Bărăteag, Chinezu) 

BECHEŞ, becheșe, s.n. = cojoc (com. Chinezu, 
Bărăteaz) 

BICĂU, s.n. 
Bărăteaz) 

BITÍCLU, biţicli s.n, =bicicletă (com. Chinezu, 
Hodoni, Bărăteaz) 

ELEZGOÍ, blezgoiesc, vb. refl. = a se zgii, a se 
holba (com. Hodoni, Chinezu, Becicherecul 
mic) 

CADROF, cadrofuri, s.n.== dulap (com. Hodoni, 
Bărăteaz) 

Croc, ciocuri, s.n. = polonic (com. Chinezu, 
Bărăteaz) 

CRĂŞTOL, crăștoale, s.n. = castron (com. Chi- 
nezu, Hodoni) 

DUNĂ, dune, s.f. = un fel de plapumă umplu- 
tă cu puf de pasăre ; pilotă (com. Chinezu, 
Bărăteaz, Hodoni) 

FEȘTIU s.n. pl. = chibrituri (com. Chinezu, 
Bărăteaz) 

FISCAL, fişcali, s.m. = avocat (com. Beciche- 
recul mic, Bărăteaz, Chinezu) 

ÍÎTA, ife, s.f. = sticlă pîntecoasă în care se 
pune, de obicei, vinul (com. Bărăteaz, 
Chinezu) 


sg. = borceag (com. Hodoni, 


LAGĂU, s.n. sg. = locul unde se prinde cel de- 
al treilea cal la căruță (com. Bărăteaz, 
Chinezu) 


Regiunea Cluj 


BÍNA, bine, s.f. = scenă (com. Gilgău) 

Boc, bocuri, s.n. = capră pe care se pun 
lemnele pentru a fi tăiate (com. Glod, 
Gilgău, Ciţcău) 


URDIN adv., în expr. : pe urdin = consecutiv, 
la rînd 

ZÂIBĂR sg. varietate de struguri 

hibrizi, vineţii, cu bob rotund 

ZGANTOI adj. invar. = arțăgos 


s.n. 


(Raionul Timişoara) 


MISCODI, mişcodesc, vb. refl. = a fi neastîm- 
părai, a se întoarce încoace şi încolo (com. 
Bărăteaz, Chinezu) 


Mot AAT, molăraie, s.n. = fotografie (com. 
DBărăteaz, Chinezu) 

MOLARI, molăresc, vb. tranz. = a fotografia 
(com. Bărăteaz, Chinezu) 
MORCILI, morcilesc, vb. tranz. 
(com. Bărăteaz, Chinezu) 
MORMÍNTI, s.m. pl. = cimitir (com. Bărăteaz, 

Chinezu) 

MOZI s.n. sg. = cinematograf (com. Chinezu, 
Bărăteaz, Becicherecul mic, Hodoni) 
PECAR, pecari, s.m. = brutar (com. Chinezu, 
Bărăteaz, Becicherecul mic, Hodoni) 
PECĂRIE, pecării, s.f. = brutărie (com. Chine- 

zu, Bărăteaz, Becicherecul mic, Hodoni). 
PĂŢOG, păfogi, s.m. = şobolan (com. Chinezu, 
Bărăteaz, Becicherecul wé, Hodoni) 
RUMINELE s.f. pl. = farduri (com. Chinezu, 
Bărăteaz, Becicherecul mic, Hodoni) 
ŞĂREAGHIE s.f. sg. = partea din urmă a 
căruței (com. Chinezu, Bărăteaz, Beciche- 
recul mic, Hodoni) 
ŞCĂTULĂ, şcătule, s.f. = cutie (com. Chinezu, 
Bărăteaz, Becicherecul mic, Hodoni) 
ŞTIL, ştiluri, s.n. = toc de scris (com. Chinezu, 
Bărăteaz, Becicherecul mic, Hodoni) 
TITĂLĂ, tităle, s.f. = bibilică (com. Chinezu, 
Bărăteaz, Becicherecul mic, Hodoni) 


VÍZ, vizuri, s.n. = şiret cu care se stringe sau 
se leagă încălțămintea (com. Chinezu, 
Bărăteaz, Becicherecul mic, Iodoni) 


a murdări 


(Raionul Dej) 


BUMBĂ, burmbe, s.f. = bivoliţă (com. Gilgău) 


CăĂOACI, căoaci, s.m. = fierar; covaci (com, 
Gilgău, Glod, Poiana Blenchii) 

CăociE, căocii, s.f. = fierărie; covăcie (com. 
Gilgău, Glod, Poiana Blenchii) 

CĂTĂNI, cătănesc, vb. tranz. = a suci, a 
muștrului pe cineva (com. Gilgău, Glod, 
Ciţcău) 

CĂTĂTOR, cătători, s.m.= peţitor (com. Mănăş- 
tur, raionul Ciuj) 

CHET interj. = cuvint cu care se alungă 
pisicile (com. Gilgău, Glod, Cîţcău) 

CiNoş A. adj. = chipeș (com. Gilgău, Glod) 

CONTRALÂU, coniralăi, s.m. = vioristul al 
doilea dintr-un taraf de lăutari (com. 
Gilgău, Glod, Ciţcău, Poiana Blenchii, 
Ileanda) 

DEZBURDA, dezburd, vb. tranz. = a aduce un 
vehicul răsturnat în poziţie normală (com. 
Gilgău, Glod, Ciîţcău) 

EPER, epere, s.n. = varietate de măr foarte 
asemănător cu ionatanul (com. Gilgău) 
FARBĂ, s.f. sg. = numele unui joc-de cărţi 

(com. Giîlgău) 

FEŞTI, feştesc, vb. tranz. =a vopsi (com, 
Gilgău, Glod) 

FIRCĂLI, fircălesc, vb. tranz. = a mizgăli 
(com. Gilgău) 

GHIORŞ, ghiorşuri, s.n. = tren accelerat (com. 
Gilgău) 

GORDONAȘ, gordonaşi, s.m. = contrabasist 
(com. Giîlgău) 

GRITĂRAŞ, grițăraşi, s.m. = gologan (com. 


» gușlulesc, vb. tranz. = a gusta 
(com. Gilgău, Poiana Blenchii) 

MĂZIRICEE s.î.sg.=— mazăre (com. Gilgău, Glod) 

MĂR-GUTUIE, mere-gutui, s.n. = gutuie (com. 
Gilgău, Poiana Blenchii) 

MIERE, mnicre, s.f. sg. = zahăr (com. Gilgău, 
Glod, Căşei, Ciţcău) 

MINTENATĂ adv. = îndată, imediat (com. 
Gilgău, Glod) 


D 


MORAREU s.m. sg. = mărar (com. Gilgău, 
Glod) 

NĂFRAMĂ st, în expr. năframă mică = ba- 
tistă (com. Giîlgău) 

NI interj. = uite, privește (com. Gilgău, 
Glod, Poiana Blenchii) 

PEPENE, pepeni, s.m. = dovleac (com. Gilgău 
Glod) 

PICĂTURĂ, picături, s.f. = mere care cad 
din pom în lunile august și septembrie și 
care după ce se zdrobesc cu o mașină 
specială, se pun la fermentat, obținîndu-se 
prin fierbere, ţuica numită horincă (com. 
Gilgău, Glod, Poiana Blenchii, Ciţcău) 

Pott. pomije, s.f. = dudă (com. Gilgău, 
Glod) 

POMITER, pomiferi, s.m. = dud (com. Gilgău, 
Glod) 

PONIC, ponice, s.n. = varietate de mere, mari, 
verzi, zemoase (com. Gilgău, Glod, Poiana 
Blenchii, Ileanda, Cîţcău) 

PORODIC, porodici,s.m. = pătlăgea roşie (com. 
Gilgău, Glod, Poiana Blenchii) 

PRIMAS, primaşi, s.m. = prim viorist într-un 
taraf (com. Gilgău, Glod, Ciţcău, Poiana 
Blenchii, Cășei) 

RĂCITOR, răcitoare, s.n. = vas foarte mare de 
tablă, în care se pun prunele la fermentat 
(com. Giîlgău, Glod, Poiana Blenchii) 

SÎLVOIȚĂ s.f. sg. = magiun (com. (Gilgău, 
Glod, Poiana Blenchii) 

SUSLĂ s.f. sg. = lichid alcoolic, obţinut din 
prima fierbere în cazan a fructelor din care 
se face ţuica (com. Gilgău, Glod, Poiana 
Blenchii, Ciţcău, Căşei) 

ŞELATĂ, şelăţi, s.f. = salată (com. Gilgău, 
Glod, Poiana. Blenchii, Ileanda) 

TĂI-TÂI interj. = la revedere (com. Gilgău, 
Glod,  Ciîţcău) 


Material cules şi redgciat de 
PETRE STĂNESCU * 
1 


* Materialul a fost pregătit pentru tipar de Elena Ciobanu. 


FILOLOGIE 


ÎNTRE ISTORIE, FILOLOGIE ȘI LINGVISTICĂ 


DE 


ACAD. IORGU IORDAN 


De publicarea textelor vechi romînești s-au ocupat pînă astăzi trei 
categorii de specialiști : istorici, filologi şi lingviști. I-am menţionat în 
ordine cronologică, întrucît cei dintii au fost istoricii, în frunte cu Kogăl- 
niceanu şi Bălcescu, care, acum un secol şi mai bine, au purces la publi- 
carea unei bune părți din cronicile noastre, rămase pînă atunci în manu- 
scris. Au urmat apoi filologii, cei mai numeroşi, și, în sfîrşit, lingviştii. 
Separarea acestor două categorii din urmă pare, la prima vedere (şi într-o 
anumită măsură, poate chiar este), artificială, dat fiind faptul că, în ce 
privește pe filologi, cel puţin în cazul nostru, al romînilor, n-a existat 
nici unul care să nu D avut atit pregătire, cît și, mai ales, activitate 
lingvistică propriu-zisă. Singuri lingviştii, foarte puţini de altfel, care 
au întocmit ediţii ale operelor din secolele anterioare celui de-al XIX-lea 
îndreptăţese izolarea lor de filologi, dar şi ei tot parțial şi mai mult 
formal, în sensul că, afară de îngrijirea editării unor texte, ei s-au ocupat 
numai incidental de alte probleme, considerate de obicei ca aparținînd 
domeniului strict al filologiei. 

Ceea ce am spus despre filologi este valabil însă, deşi nu în aceeaşi 
măsură, şi pentru lingvişti : după cum nu ne putem imagina activitate 
filologică pură, fără aspecte lingvistice, fie şi foarte modeste cantitativ 
vorbind, tot aşa este imposibil de admis ca un lingvist să nu posede 
mici un fel de pregătire filologică. Lingvistica și filologia au avut şi, în 
parte, continuă a avea legături atît de strînse, încît, presupunînd că repre- 
zentanţii lor ar vrea să le despartă, ei n-ar izbuti, fiindcă situaţia obiec- 
tivă îi obligă să facă în același timp şi lingvistică şi filologie, cu preferințe, 
care pot; merge de altfel foarte departe ca dimensiuni, pentru una sau 
pentru cealaltă. Dacă separ totuşi aceste două discipline aşa de intim 
legate, am în vedere atitudinea editorului filolog și pe a editorului 
lingvist faţă de textul studiat, punctul de vedere din care se pune fiecare 
în stabilirea acestuia, cum se va vedea din discuţia ce urmează. Aici 

intervine deotebirea dintre filologi şi lingviști, şi ea se explică prin for- 
maţia lor inițială, ca şi (consecință oarecum inevitabilă a acestei formaţii) 
prin activitatea ştiinţifică desfăşurată ulterior. Preferinţele de care amin- 
team mai sus se datoresc tocmai acestor două aspecte esenţiale ale 
muncii de filolog, şi de lingvist, iar nu, cum ar putea crede cineva, unui 
factor de natură pur subiectivă. 


KL 


Pe istorie îl interesează în gradul cel mai înalt faptele. Pentru el 
are importanță, înainte de orice, conţinutul unui document (în sensul! 
larg al cuvîntului), ce se spune într-un text, nu cum se spune, eveni- 
mentele povestite, nu forma pe care o dă acestora autorul textului. Şi 
se înţelege de ce. Istoricul caută pretutindeni izvoare, spre a se informa 
cît mai bogat ai mai precis asupra unei epoci, a unei personalităţi, a unor 
întîmplări hotăritoare din viața colectivităţilor umane etc. El nu face 
deosebire, sub acest raport, între o cronică şi un zapis oarecare, chiar 
atunci cînd prima are o valoare literară, pentru a nu mai aminti de cea 
lingvistică propriu-zisă : şi cronica și zapisul sînt izvoare de informaţie, 
la fel de prețioase, datorită conţinutului lor. 

De aceea Kogălniceanu, de pildă, în cazul cronicii lui Neculce, cu 
toate că avea la dispoziţie un manuscris pe care îl considera, de altfel 
fără dreptate, autograf, a introdus în textul acestuia numeroase pasaje 
din alte manuscrise, pentru simplul motiv că a găsit în ele lucruri necunos- 
cute celuilalt. Nu mai vorbesc de faptul că el şi-a permis unele modificări 
de ordin lingvistic, care prezintă aspecte ale limbii noastre necorespun- 
zătoare realităţii din vremea aceea. Aceste lipsuri se datoresc, bineînțeles, 
şi greutăților inerente oricărui început într-un domeniu de activitate 
necultivat mai înainte, dar şi, în special, formaţiei de istoric a lui Kogăl- 
niceanu. 

Chiar istoricii de mai tîrziu, în ciuda pregătirii lor ştiinţifice, adesea 
foarte bună, se trădează, ca să spun aşa, a fi în primul rînd istorici în 
sensul arătat aici, adică iubitori şi căutători de fapte, mai puţin interesaţi 
de latura aşa zicînd formală a textului editat. Mă refer, ca pildă, l> ediția 
Cronicii lui Ureche, îngrijită de P. P. Panaitescu (E.S.P.L.A., 1955 şi 1959). 
Din cele aproape 50 de pagini ale introducerii, numai cinci sînt consacrate 
„limbii şi stilului” acestei opere, care are, în istoria culturii noastre, o 
mare importanţă, şi nu exclusiv ca izvor istoric. Constatarea surprinde 
cu atît mai mult, cu cât editorul face dovada unei competenţe de filolog 
autentic atunci cînd studiază problema, complexă şi dificilă, a izvoarelor 
şi a „,interpolatorilor”? cronicii. 

Cînd, aşa cum se întîmplă adesea, istoricul este totodată şi arhivist, 
dragostea, după mine, exagerată, pentru fapte, indiferent aproape de 
semnificaţia lor oarecum permanentă, devine "8 zice obligatorie, fără ca 
cel în cauză să-și dea seama. Este, bunăoară, cazul articolului Cronica lui 
Ion Neculce, publicat de C. A. Stoide în revista Luceafărul de ziuä,**, 1957. 
Autorul, foarte bun cunoscător al problemelor de ordin istoric pe care 
le pune cea mai valoroasă cronică romînească, ocupîndu-se de ediția în- 
grijită de mine a acestei opere, insistă în numeroase pagini ale valorosului 

său studiu asupra unor detalii de dragul lor înseşi, privite aş zice ca 
fapte în sine, fără legătură totdeauna directă cu problemele în discuţie. 

Dacă istoricii fac impresia unor robi ai materiei textului pe care 
vor să-l editeze, în sensul că se lasă stăpiniţi aproape tiranic de conţinut, 
reprezentanţii filologiei sînt, dimpotrivă, robiţi formei, adică literei tex- 
tului, ca şi cum s-ar simţi obligaţi să confirme etimologia numelui dat 
acestei discipline, cultivate cu atita pasiune încă din antichitate, şi lor 
înşişi : filolog(ie) = iubitor (iubire) de cuvînt. 

Astfel Hasdeu, ale cărui calităţi cu totul excepţionale nu i le-au 
tăgăduit decît adversarii pătimaşi (şi numai cu ocazia polemicilor), 
fiind în mai mare măsură filolog decit lingvist, a dat crezare, în celebra 
sa lucrare Cuvinte din bătrîni, tuturor gratiilor găsite în textele editate 
de dinsul. A prezentat drept realități lingvistice de la sfîrşitul secolului 
al XVI-lea şi începutul celui de-al XVII-lea, forme grafice de felul urmă- 
toarelor: nooti (noi), Opreeii (Oprei), moortea (moartea), dumnitaa (dumneata), 
cucunilor (coconilor) ete. A. Philippide, Principii de istoria limbii, Iaşi 
1894, p. 238 urm. a supus unei severe, dar îndreptăţite critici concepția 
şi metoda lui Hasdeu, care i se păreau acum 60 — 70 de ani oarecum 
generale. Căci iată ce spune el (p. 245) : „De altfel importanța prea mare 
care se dă celui de pe urmă cuvint scris, ori de la cine va fi provenind, 
şi tendinţa de a considera scrisoarea ca o depozitară credincioasă a pro- 
nunţării, este un păcat general, de care sufere toată lumea”. Deşi Philip- 
pide însuşi avea o formaţie mai mult filologică decît lingvistică, critica 
pe care o face lui Hasdeu şi, prin acesta, tuturor filologilor are la bază 
conceptia unui lingvist propriu-zis. 

Interesant, deşi nu neaşteptat, este faptul că în acecaşi vreme avea 
loc o discuție asemănătoare între specialiștii ruși. Aflu acest lucru din 
recenzia consacrată de K. V. Gortkova, în PBonpocu aabirosnanua III, 
1954, fasc. 2, p. 134 urm., studiului lingvistului norvegian Chr. S. Stang 
despre limba unui text ucrainean de pe la mijlocul secolului al XVII-lea. 
Autoarea recenziei vorbește despre cele două metode aplicate de filologii 
ruşi în cercetarea textelor vechi: metoda „extensivă””, preconizată de 
A. I. Sobolevski şi de elevii săi, care au exagerat-o întrucitva, şi metoda, 
„intensivă”, inaugurată de A. A. Sahmatov, ai cărui discipoli de ase- 
menea i-au extins limitele dincolo de intenţiile iniţiatorului ei. Prima, 
metodă seamănă cu cea folosită de Hasdeu, éste, deci, strict filologică, 
(în sensul etimologic al cuvîntului; vezi mai sus), cealaltă ţine seamă, 
în primul rînd, de realitatea lingvistică, aşa cum o putem cunoaşte cu 
ajutorul istoriei limbii în discuție. Recenzenta precizează că rezultate 
satisfăcătoare dă numai îmbinarea ambelor metode, aşa cum a susţintt, 
se pare că nu cu destulă claritate (ceea ce explică exagerările elevilor săi), 
A. A. Sahmatov. Această precizare mi se pare prețioasă, şi pentru că 
conține o idee foarte justă, dar şi din cauză că ea reprezintă punctul de 
vedere al majorității specialiştilor sovietici actuali. (Vorbesc de majori- 
tatea lor, fiindcă vechea divergență de păreri n-a dispărut cu totul). 

La noi, filologii care au venit după Haşdeu n-au mai comis greşelile 
imputate acestuia. Faptul se datoreşte progresului firese al disciplinei 
noastre, progres pe care sînt înclinat (sper că nu dintr-o ... slăbiciune 

de breaslă) să-l atribui, în cea mai mare parte, pregătirii lingvistice din 
ce în ce mai bune a filologilor propriu-ziși. Aş cita, ca exemplificare 
între altele, admirabila ediţie a Psaltirii Seheiene îngrijită de I.-A. Can- 
drea (Bucureşti 1916), model de îmbinare judicioasă a celor două metode 
menţionate mai sus. Această ediţie vorbeşte în favoarea punctului meu 
de vedere, întrucît autorul ei era şi (poate mai ales) un excelent lingvist. 

Acestei ultime calităţi a lui Candrea îi atribui eu şi meritul de a fi 
„interpreta! grafia chirilică în absolut toate cazurile, chiar atunci cînd, 
ca în cazul lui t, de pildă, din silabe accentuate urmat de un e în silaba 
imediat următoare (tipul ltge), nu există siguranță deplină în ce priveşte 
pronunțarea. Ediţia Psaltivii Scheiene redă cu litere latine absolut toate 
semnele alfabetului chirilic, ceea ce o face uşor accesibilă şi nespecialiş- 
tilor, fără să modifice totuşi (şi cu atît mai puţin să falsifice) realitatea 
lingvistică : cititorul este nu numai prevenit, ci şi lămurit, prin ample 
explicaţii, asupra valorii fonetice a literelor chirilice şi totodată a echi- 
valentelor latinești folosite la transcrierea textului. 

M-am oprit la acest aspect al muncii de editor, pentru motivul că 
în momentul de faţă filologii noştri sînt adepţii transliteraţiei. Campionul 
acestei metode este prof. J. Byck, care a aplicat-o încă de acum aproape 
20 de ani, cînd a retipărit Cazania lui Varlaam (Bucureşti 1943). De 
fapt, judecînd după cîteva pagini pe care le-am recitit cu atenție, numai 
puţine litere chirilice, şi anume cele două ieruri (m, 1), A şi a, sînt păs- 
trate în transcriere (pe cît se pare, nici acestea, cu excepţia lui A, în ab- 
solut toate împrejurările). 

Avem a face, aşadar, cu un sistem mixt, care nu prezintă avantaje, 
în comparație cu cel întrebuințat de Candrea, ci dimpotrivă. Rezultatul 
este pe de o parte greutatea, şi nu numai pentru nespecialişti, de a inter- 
preta totdeauna just semnele chirilice păstrate (ca să nu mai amintesc 
impresia neplăcută cauzată de împestrițarea alfabetului latinesc cu aceste 
cîteva, litere chirilice), iar pe de altă parte, transcrierea unui foarte mare 
număr de cuvinte neconformă, cel puţin aparent, cu realitatea lingvistică, 
adică, în fond, posibilitatea de interpretare falsă a acesteia. Astfel tolo- 
sirea lui â (care, în sistemul de transcriere al lui J. Byck, redă cînd Dei, 
cînd pe å) în cuvinte de felul lui säi ( = stătu), bâta ( = bătea), pnâlța 
( = înălța), gâtasci ( = gătească) poate duce la citirea lui d ca î. Cum 
se justifică acest exces de... scrupulozitate filologică în transcrierea 
printr-o literă ambiguă a unui sunet asupra naturii căruia nu poate exista 
absolut nici o îndoială? S-au pronunțat vreodată aceste cuvinte rominești 
altfel decît cu d? Nu este o adevărată lege fonetică a limbii noastre trans- 
formarea în ă a unui a neaccentuat în cadrul flexiunii sau al familiei unuia 
şi aceluiași cuvînt? Mă întreb apoi de ce în gâtasci nu s-a redat a prin 
ea, asupra existenţei căruia nu poate fi nici o îndoială? Întrebarea este 
cu atît mai legitimă, cu cît în cazul lui taste, de pildă, nu s-a păstrat semnul 
chirilic m, deşi păstrarea lui s-ar fi justificat prin faptul că o pronunțare 
iaste (cu ïa) a actualului (î)este pare foarte puţin probabilă pentru epoca 
lui Varlaam. (Un exemplu ca acesta constituie o probă decisivă în sensul 
dragostei exagerate a filologilor pentru cuvînt, pentru cuvîntul scris, 
adică pentru literă.) 

Constatările acestea sînt cu atît mai surprinzătoare, cu cît J. Byck 
are o foarte bună pregătire lingvistică şi un simţ dezvoltat, adesea fin, 
pentru faptele de limbă, sub aspectul lor nu numai scris, ci şi vorbii. 
Cu toate acestea, în ediţia Țiganiadei îngrijită de dînsul apar, cum a arătat 
F. Fugaru (vezi Limba română VII, 1958, nr. 4, p. 11 şi urm.), o serie 
de greșeli care dovedesc o atenţie prea redusă faţă de aspectul strict 
lingvistic al textului editat. Faptul se explică prin predominarea punctului 
de vedere filologie asupra celui lingvistic, caracteristică, aşa cum am afir- 
mat ceva mai înainte, pentru munca editorilor filologi, care se lasă conduşi 
de criterii, oarecum formale, în sensul unui respect exagerat faţă de litera 
textului. Am reprodus la p. 24 un citat din Philippide în legătură cu a- 
ceastă slăbiciune” a filologilor pentru cuvîntul seris. O afirmaţie asemă- 
nătoare, pornind tot de la fapte, găsim în Limba română cit., p. 14: „În 
ciuda indicaţiilor exprese ale poetului [Budai-Deleanu] asupra metrului 
în care și-a scris operele, editorii au crezut de cuviinţă să păstreze cît mai 
neschimbată litera manuscrisului, prezentîndu-ne numai o transcriere 
a slovelor în litere, şi atît”. Foarte justă, deși severă ca formulare, mi 
se pare observaţia de la p.38 : „Dar voinţa autorului nu poate să se confunde 
cu litera manuscrisului, întrucât nu e vorba numai de o transcripție dintr-un 
alfabet într-altul, treabă care n-ar pretinde prezența unui filolog spe- 
cialist în limba romînă veche, ci ar putea fi făcută de oricine cunoaşte 
slovele şi literele”. 

Chiar dacă editorul Piganiadei n-ar îi găsit unele indicații date de 
Budai-Deleanu însuşi cu privire la modul cum trebuie citit textul, faptul 
că avem a face pe de o parte cu o operă în versuri, iar pe de alta cu un 
autor care cunoaște foarte bine limba noastră sub aspectul ei popular, 
adică vorbit, impunea evitarea atîtor lecţiuni neconforme cu aceste parti- 
cularităţi ale celebrei epopei, ca de acum, de a clăti, nice odată ete. (pentru 
de-acum, de-a clăti, nice-odată) sau O învârte într-o mână pe îndeleie, care nu 
seamănă nici măcar a proză ritmată (în loc de O-nvîrte-ntr-o mână pe-ndeleie). 

Editarea textelor vechi urmăreşte m:i multe scopuri, printre care 
deosebit de importante mi se par cunoaşterea operelor respective sub toate 
laturile lor de către un număr cît mai mare de cititori (dacă vreţi, în frunte 
cu specialiştii : filologi, lingvişti etc.) şi folosirea lor în vederea cercetărilor 
de istorie a limbii. Acest ultim scop mi se pare mie, ca lingvist, esenţial, 
pentru motivul că, în ce priveşte epocile vechi ale limbii romîne (şi epocă 
veche însemnează orice epocă afară de cea strict contemporană, pe care o 
putem cunoaşte în mod desăvîrşit, dat fiind că trăim în ea, adică vorbim 
şi auzim limba noastră), singura posibilitate de a ne informa asupra diver- 
selor aspecte ale grziului nostru matern ne-o oferă textele, operele scrise de 
toate felurile. Urmează că editarea acestora trebuie să respecte în măsură 
maximă realitatea lingvistică din epoca în care a luat naştere opera 
respectivă. Pentru aceasta se cere ca editorul să aibă o foarte bună pre- 
gătire lingvistică, să cunoască nu, numai istoria limbii, ci și structura ei, 
posibilităţile ei de exprimare a ideilor în orice împrejurare, diversele 
forme pe care le poate căpăta gîndirea, aş spune (cu speranţa că nu voi îi 
greșit înțeles) independent; și indiferent de formele ei concrete, cunoscute 
din texte şi din viul grai. 

În studiul meu Limba eroilor” lui Caragiale am insistat mult asupra 
capacităţii marelui nostru satiric de a „simţi” şi a trăi” limba lui maternă 
prin sistemul ei, prin legile ei de dezvoltare, ceea ce l-a ajutat să pună în 
gura personajelor sale cuvinte cu aspecte fonetice, mai rar morfologice, 
precum şi construcţii sintactice, care, sînt convins, n-au fost totdeauna 
înregistrate de el în vorbirea reală şi fac totuşi impresia că au existat 
în realitatea lingvistică, datorită toemai corespondenței perfecte dintre 
înfăţişarea cuvintelor respective şi sistemul limbii romîne, în toate deta- 
liile acestuia. 

Dacă un scriitor, fie şi genial, dar fără vreo pregătire specială în 
domeniul lingvisticii, a putut „nimeri” totdeauna formele posibile ale 
multor cuvinte într-un mod atât de corespunzător cu regulile limbii, încât 
nimeni nu se îndoiește de existenţa lor reală, de ce filologul sau lingvistul, 
pornind de la textul unei opere oarecare şi bazîndu-se pe cunoaşterea 
temeinică a sistemului lingvistic, sub ambele lui aspecte (sincronic şi 
diacronic), n-ar avea dreptul să interpreteze unele grafii în conformitate 
nu cu litera textului studiat, ci cu sistemul limbii? Am dat mai sus cîteva, 
exemple de modificare sau chiar de falsificare a realităţii lingvistice, 
consecinţă inevitabilă a respectului idolatru pentru „,slovă” (de altfel, şi 
aceasta apreciată, din punctul de vedere al valorii fonetice, după criterii 
adesea discutabile). 

Este departe de mine gîndul că ediția Cronicii lui Neculce, pe care 
am publicat-o în 1955 (ediţia a II-a, 1960), îndeplineşte toate condiţiile de 
ordin filologic şi lingvistic. Pretind totuşi că ea redă în mod fidel vorbirea, 
moldovenească comună (sau, mai bine zis, medie) din primele decenii ale 
secolului al XVIII-lea. La stabilirea textului mi-au servit, în multe privinţe, 
ca model cele cîteva pagini şi unele adaosuri mai mici scrise de Neculce 
însuşi, care arată că graiul din nordul Moldovei (regiunea natală a croni- 
carului ) avea atunci, cu puţine excepţii, un aspect foarte apropiat de cel 
actual. Aceasta, mai cu seamă în cazul lui u final şi al lui e accentuat din 
cuvinte de felul lui lege. Deoarece autorul cronicii scrie mai totdeauna pe -u 
(folosind, bineînţeles, litera u şi nu unul dintre cele două ieruri) şi redă 
absolut totdeauna pe é, în situația amintită, prin e (niciodată prin k sau 
prin alt semn echivalent întrebuințat de copiști), am înlocuit pe h și n 
finali, atunci cînd cuvintele respective se termină astăzi în consoană, prin 
u sau č, după cum înaintea lor se găsea un grup consonantic sau o singură 
consoană. 

Din păcate, cazul cronicii lui Neculce (ms. 253) este extrem de rar. 
În mod obişnuit, textele din secolele XVI-XVIII sînt scrise de oameni 
care respectă cu stricteţe tradiţia grafică. Judecînd după chipul cum proce- 
dează filologii intransigenţi, pot afirma totuşi, fără teama de a greşi, că ei 
ar fi redat pe k (sau a) din partea de cronică scrisă de copişti nu prin e, 
ca în puţinele pagini şi adaosuri provenite de la cronicarul însuşi, ci prin 
č, modificînd astfel realitatea lingvistică. 

Dacă în ce priveşte cuvintele conținînd literele amintite m-am spri- 
jinit pe felul de a scrie al lui Neculce (deşi cred că şi fără el le-aș fi redat 
în același chip), la altele m-am condus după criteriile lingvistice arătate 
mai sus, pe care le-aş rezuma precum urmează : am păstrat în transcriere 

toate formele existente în text şi considerate ca posibile din punctul de 
vedere al sistemului limbii noastre. Aşa se explică, între altele, marea 
mulțime a variantelor cuvîntului (de origine rusească) feldmarşal (care 
nu apare în cronică absolut niciodată sub această formă) şi acelea, mai 
puţin numeroase, ale n. fam. Cantacuzino. Acesta din urmă se întilneşte 
în ms. 253, pus la baza ediţiei mele, numai sub aspectele Catacozono şi 
Catacozino (primul, mai ales, dacă nu chiar exclusiv, la pluralul deriva- 
tului în -esc : Catacozonești). Am aflat, întimplător, că unii filologi, care, 
dat fiind respectul lor pentru literă, ar fi trebuit să aprobe transcrierea. 
acestui nume, întrucît aşa îl găsim în manuscris, s-au arătat surprinşi, ca 
să nu spun foarte nemulţumiţi, că redau numele de familie, pe linie maternă, 
al lui Neculce în această formă populară, adică „,incultă”. Nu ştiu cum 
pronunţa cronicarul însuşi numele Cantacuzino, pentru motivul că în 
pasajele scrise de mîna lui acest nume nu apare. Eu sînt înclinat să cred 
că şi el spunea tot Catacozino, fără -n-, adică, de fapt, cu a din prima 
silabă nazalizat şi că, în orice caz, l-ar fi scris la fel cu toţi cei nouă, 
(sau zece) copişti ai ms. 253. Cît despre Catacozonești, trebuie să admitem 
prefacerea lui î în î, sub influenţa pronunțării dure (specific moldoveneşti) 
a lui z precedent şi apoi transformarea lui î în o (prin faza intermediară &), 
poate ca efect a asimilării lui la o din silaba precedentă. 

N-aş vrea să se tragă din discuţia de pînă aici concluzia că nu acord 
atenţia cuvenită punctului de vedere istoric şi celui filologic în munca de 
editare a textelor vechi. Informarea bogată şi precisă, pe bază de izvoare 
bine folosite, asupra autorului, a operei, a condiţiilor istorice din epoca 
respectivă etc. ajută în cea mai mare măsură la înțelegerea conţinutului, 
cu condiţia totuși ca ea să nu devină un fel de scop în sine prin depăşirea 
limitei impuse de rostul unui simplu instrument auxiliar de lucru. De 
asemenea, are editorul unui text vechi absolută nevoie de o bună pregătire 
filologică, pentru a putea urmări filiația manuscriselor şi raporturile dintre 
ele (în ipoteza, frecventă, că opera respectivă ni s-a transmis în mai multe 
variante), pentru a distinge ce aparține cu siguranţă autorului şi ce provine 
de la alţii etc. Aceasta, în cazul cînd editorul se hotărăşte să întocmească o 
ediție critică, pe care eu o văd destinată exclusiv specialiştilor : istorici, 
filologi, lingviști etc. (De aceea, în treacăt zis, publicarea unor asemenea, 
lucrări ar trebui să fie rezervată Editurii Academiei R.P.R.). Pentru 
publicul mare, alegerea unui manuscris, pe baza unei analize a tuturora, 
la fel de minuțioasă ca și în cazul ediţiei critice, mi se pare mai mult 
decît indicată, după cum cred că opera respectivă se impune să apară la 
E.S.P.L.A. şi la alte edituri de cultură generală. Întreaga muncă de pregă- 
tire pentru tipar a textului să se desfăşoare sub controlul lingvistic cel mai 
sever, în sensul arătat, destul de imperfect, în paginile precedente. Să nu 
uităm că fidelitatea în redarea limbii însemnează, de fapt, respectarea tutu- 
ror elementelor alcătiuitoare ale unei opere, respectarea atît a conţinutului, 
scump mai ales istoricilor (politici sau literari), cît şi a textului (în sens 
„„formal?), la care ţin atîta filologii. 

Într-un articol intitulat Din istoria filologiei române apărut în paginile 
acestei reviste 1, definind domeniul disciplinei căreia îi spunem astăzi 
filologie, am precizat că aceasta are în vedere studiul textelor şi că, în 
afară de grija editării, filologul trebuie să fie preocupat de interpretarea 
lor sub toate aspectele. Punînd în evidenţă strinsa legătură a filologiei, 
între altele, cu lingvistica, am afirmat că filologia este una dintre discipli- 
nele auxiliare cele mai de preț ale lingvisticii. 

Ajutorul pe care filologia îl dă lingvisticii este cu atît mai apreciabil 
cu cît metoda de cercetare e mai riguroasă. Filologul e chemat să garanteze 
autenticitatea faptelor de limbă aflate în texte, supunîndu-le celor mai 
migăloase analize. Astăzi, cînd lingviştii noştri sînt angajaţi să elaboreze 
marele dicționar al limbii romîne şi istoria limbii romîne, metoda de investi- 
gație tilologică se impune, şi spre acest ţel tind observaţiile care urmează. 

Se ştie că textele vechi sînt capabile să-i inducă în eroare pe cercetă- 
tori, fie din cauza unor traduceri greşite, fie din cauza copierii greşite a 
modelului, fie din cauza stîngăciei în ale scrisului, stingăcie prezentă şi la 
autori şi la traducători şi la copişti. 

Astfel, cele mai vechi psaltiri înregistrează în Psalmul ON, v. 28 un 
nume topic imaginar, Elfe codru, Elfului dën : Și cuminecară-se în Elfe 
codru. Psaltirea Scheiană ; Și se cuminecară în Elfe codru. Coresi, Psalti- 
rea, 1577 ; Și gustară în Blfului delu. Psaltirea Hurmuzaki. 

Avem a face cu greșita interpretare a numelui divinității Belfegor, 
Velfegor, prezent în modelul slav sub forma Gageropm şi considerat a fi 
compus din două elemente : Gage şi ropa. Ultima parte, aducînd cu slav. 
ropa „deal, munte, codru”, a îngăduit traducătorilor ingenioasa creaţie. 

Biblia. de la 1688 redă astfel acelaşi pasaj : Și se lipiră de Veelfegor», 
iar mai aproape de original, traducerea lui Gala Galaction şi Vasile Radu : 
Ci ei slujiră lui Baal- Peor. 


+ Limba romînă, VI (1957), nr. 1, p. 11 şi urm. 

Unul dintre copiștii Psaltirii Scheiene scrie (Psalmul XXXI, v. 9): 
Nu fireți ca calu şi mujdeiu, cei ce n-au mente, pasaj în care cuvîntul 
muijdeiu nu are nici un rost; acesta se datoreşte erorii copistului care nu 
ştia de existența cuvîntului mășcoiu „catir””, dar căruia îi era familiar: 
mujdeiu. 

Cuvîntul vechi romînesc dezväscut, contrarul lui înväscut şi din aceeaşi 
familie cu verbul a înveaște „a îmbrăca”, ajunsese a nu mai fi cunoscut 
pe întreg teritoriul sau poate că de la început nu s-a bucurat de o circu- 
laţie generală. 

Reprodueînd Cazania lui Varlaam (laşi, 1643), tipăritorul Cazeniei 
de lè Mănăstirea De:lului (1644) a simţit nevoia să-l înlocuiască pe să. 
dezvăscu (p. 433, ed. J. Byck) prin să dezbrâcă (II, f. 57 v), dar copistul 
manuscrisului folosit de N. Bălcescu pentru editarea Cronicei anonime, 
neînțelegîndu-l pe AssRwekSuu a scris AssmeuSun (Ms. 112 Blaj, din Biblio- 
teca Universităţii Cluj, f. 3). 

Dezvănuţi citim în ediţia lui N. Bălcescu din Magazinul istoric pentru 
Dacia, IV, p. 234, dezvănuţi citim şi în scrierea Cîteva ore la Snagov (Scrieri 
I, p. 408), în care A. Odobescu a reprodus pasaje întregi din cronica amin- 
tită (până s-au spart toate hainele de pe ei și pînă au rămas toţi dezvănuţi) . 

Avem aci a face cu un caz în care pînă şi un filolog cum era A. Odo- 
bescu a putut cădea victimă unei erori de transcriere ; la rîndul lor au 
căzut victime aceleiași erori cei mai mulți dintre editorii operelor lui Odo- 
bescu (vezi Gazeta literară, 21 noiembrie 1957, p. 1 şi 4). 

Uneori traducătorii au de redat noţiuni care le sînt cu totul necunos- 
cute și apelează pentru exprimarea lor la cele mai bizare mijloace lingvis- 
tice; copiştii întîmpină dificultăţi în înțelegerea unor pasaje lipsite de 
claritate și totodată sînt expuși erorilor de transcriere. Aen stau lucrurile 
cu unul dintre copiștii Psaltirii Scheiene, a cărui eroare a dus în zilele 
noastre la interpretări eronate şi concluzii neîntemeiate. 

E vorba de interpretarea pe care a dat-o V. Bogrea „,misteriosului” 
cuvînt findiş din Simbolul credinţei prezent în Psaltirea Scheiană (p. 336) : 
neslăitu stătut, če între unul findiş obrazv, če se gice un chip ca sufletul și 
pelita, unul este omu. 

În latineşte pasajul corespunzător sună astfel: Unus omnino non 
confusione substantiae, sed unitate personae, nam sicut anima rationalis et 
caro unus est homo. 

Fără să fi confruntat versiunea romînească cu textul latin, V. Bogrea 
emite ipoteza : „Enigmaticul findiș. .. n-ar putea fi ung. fentes „înălţat, 
loc ridicat” (cf. 3 obraze, de veaci su sure și seamere de la p. urm.)?”. 
(În recenzia la I. A. Candrea, Psaltirea Scheiană ..., în Revista istorică, 
V, 1919, p. 132.) 

Ipoteza neîntemeiată a lui V. Bogrea a fost luată în consideraţie de 
A. Rosetti şi i-a sugerat acestuia o nouă ipoteză: „V. Bogrea a pus în 
legătură pe findiș cu ung. fentes „înălțat, loc ridicat”. Această constatare 
ne-ar putea, duce la presupunerea că traducerea romînească a fost tăcută de 
pe o versiune ungurească”. Şi mai departe : „Corolarul acestei demonstraţii 
este că traducerea originală a Simbolului a fost făcută ... sub influenţa, 
Retormaţilor unguri sau saşi”. („,Piliogue din Psaltirea Scheiană”, în 

revista Grai şi suflet, II, p. 153 şi urm. ; reprodus şi în Melanges..., 1947, 
p. 554 şi urm.). 

Punînd faţă în faţă textul romînese şi cel latin, ne întrebăm cum o fi 
sunat; textul unguresc la pasajul respectiv, unde în original nu apare nimie 
corespunzător lui findiş. 

Examinarea minuțioasă a frazei ne-a dus la concluzia că findiș e 
creația unui copist mai puţin instruit decît traducătorul. Acesta din urmă 
scrisese unul fiinduşi obraz, ceea ce e clar pentru cel familiarizat cu parti- 
cularităţile limbii textelor vechi. Expresia înseamnă persoană unică, 
sens care corespunde întocmai lui unitate personae din originalul latin. 

Neavînd la îndemînă cuvinte romîneşti pentru exprimarea noţiunilor 
„unic, comun, consubstanţial”, noţiuni cu care abia făceau cunoștință cu 
prilejul traducerii unor texte dogmatice, traducătorii au recurs la calcuri. 
Aşa s-a ajuns la expresiile de o fire, de o fiinţă, unul fiind, ca în slava- 
bisericească ` reAnntocăuiTiHm ,;6400votoc, consubstantialis””, troiță de o 
fiinţă corespunzînd slav-bis. 1eAHnocău'Pn HAD THOHYA. 

Avem deci a face cu un capitol din istoria vocabularului filozofie 
românesc, al cărui început datează din secolul al XVI-lea şi îşi are izvoarele 
în modele slave, care, la rîndul lor, se regăsesc în modele greceşti. 

Prezenţa lui fiind nu se limitează la acest compus. El apare şi în 
alte formaţiuni de mai tîrziu, cu rolul pe care îl are de obicei un sufix 
adjectival, să zicem -esc : | 

Dummedzău, pre carele niče un Joe nu-l cuprinde, niče să mută cu 
mărirë din loc în loc, că iaste pretutindină fiind ... Varlaam, 
Cazania, ed. J. Beck, p. 332 ; făcut-au şi lumea dentru nefiind întru a fi 
şi o țâne şi o cuprinde şi de o-mpreună fiind fiinţă părintelui 
să feace om pentru noi. Dosoftei, Viaţa și petreacerea svinţilor, 25 nov., 
p. 165" — 166"; ... cu de pururea fiind cuvântule, spät ești 
(traducînd pasajul slav-bisericese ` emnpuenw Guer caorw Ek scn, Do- 
softei, Parimii, I, p. 1010). 

Expresiile pretutindinë fiind (universal), împreună fiind ,consub- 
stanţial””, de pururea fiind etern” sînt locuţiuni adjectivale derivate din 
adverbe ; iar unul fiind aparţine aceluiaşi tip de formare. Deci într-unul 
fiinduşi obraz înseamnă „într-o unică persoană”. 

indie, fiind o transcriere greșită a lui fiinduși, nu are nimic comun 
cu ung. fentes, iar concluzia legată de existența unui model unguresc al 
simbolului atanasian din Psaltirea Scheiană rămîne fără temei. 

O concluzie mai îndrăzneață, sugerată de o eroare de lectură, aflăm 
în comentariul lui Dan Simonescu din introducerea la Legenda lui 
Afrodițian, Bucureşti, 1942. 

„Legenda lui Afrodiţian interzisă în biserici” este titlul unui paragraf 
de la p. 14, şi citim într-însul : 

„Povestea lui Afrodiţian, în versiunea romînească, are la mijlocul ei 
menţiunea neașteptată : „pînă aci-i dezlegarea mănăstirilor”. Întrerupînd 
brusc mersul povestirii, această menţiune nu poate avea altă explicație 
decât că textul care urmează nu mai poate fi recomandat spre folosire în 
mănăstiri. Într-adevăr, rîndurile care urmează amintesc de „biserica lui 
Deonis (Dionis) cu sathiri””, lucru care a putut fi socotit ca periculos drep- 

ţilor credincioși. Menţiunea are însemnătatea ei atît pentru psihologia 
cititorilor, cît și pentru grija îndrumătorilor noştri culturali din vremurile 
trecute. Ostracizarea, textului este o dovadă mai mult de circulaţia lui și 
de influenţa pe care o puteau exercita asemenea texte apocrife asupra 
maselor populare”. : 

Dan Simonescu a citit greşit mănăstirilor, în loc de măistriilor, şi aşa 
trage acea concluzie bizară legată de punerea la index a unui text care 
totuşi se reproduce şi se răspîndeşte. Măiestriile al căror sfîrşit îl marchează 
povestitorul, pentru ca apoi să treacă la altă temă, sînt dezlegate, sînt 
explicate mai sus (capitolul e intitulat: Vălhovnicii tălmăcese minunea 
naşterii lui Isus); deci nu e vorba de o dezlegare în sensul „îngăduinţei”, 
şi nici de o interdicție. 

Atenţia filologilor nu trebuie să se îndrepte însă numai către textele 
“scrise, ci şi către cele orale. Am în vedere înregistrările făcute de dialecto- 
logi sau de folelorişti, înregistrări înăuntrul cărora s-au putut strecura 
deformări de tot felul, datorite culegătorilor sau informatorilor. 

Avind să verific rezultatele unei anchete dialectale din Tara Moților 
destinate să apară în Bulletin linguistique, II, 1934, am fost surprins de 
prezenţa unui vers aflat la începutul unui colind : 

La grădina raiului 
La pomulea gindului. 


Versul al doilea, al cărui nonsens nu mi-a dat liniște, şi-a recăpătat fața 
autentică după o atentă examinare. El sună: La pomu leagînului, şi aşa 
a apărut în publicaţia amintită. 

Un informator neiniţiat a pus la dispoziţia autorilor culegerii Graiul 
nostru (I. A. Candrea, O. Densusianu şi Th. Sperantia) un descîntec, al 
cărui început: 

Fugit, datiine curate, 

La ăl di -are plată pă spate; 

Tie du în văi, 

În scorobăi, 

La copii tăi... (|, p- 21) 
trebuie interpretat astfel : 

Fugi, izdate, necurate. 

Avem a face cu o cunoscută formulă a descîntecului de izdat, boală de 
stomac, de intestine, al cărei nume îl poartă şi cel care o provoacă, diavolul, 
necuratul. 

Lipsa de sens e cu atît mai vizibilă cu cît după pluralele fugiți, datine, 
urmează singularele : te du în văi, la copiii tăi, iar mai departe: 
acolo să lăcuiești, acolo să vecuiești, de la cutare din trup 
să ieşi. 

O altă ureche neexperimentată a înregistrat; aceste versuri din balada 
Cucul și turturica, aşa cum apar în ediția din 1852 a lui V. Alecsandri: 

Şi eu m-oi face 
Dumic vătlrăraş 


Dumic dăscălaș. 

În dumie e uşor de recunoscut d-un mic (în care ne apare familiara 
construcţie cu de). Chiar V. Alecsandri şi-a îndreptat textul în ediţia din 
1866: Un mie vătrărel, un mic dăscălaș, renunţind la construcţia 
originară, 

Într-o poezie populară, apărută în revista Sociologie românească, 
IV, 1942, citim versul : 

S-a făcut din mine cioară. 

Cei care cunose diminutivul lui dimineaţă : 


Cum te scoli diminecioară, 
Tu te duci şi nu vii iară 
Columna lui Traian, 1883, p. 137 


îşi dau seama că aci poetul popular a rostit s-a făcut diminecioară, ceea ce e 
mai limpede. 

În cartea ` M. Eminescu, Literatura populară, comentată de D. Mură- 
raşu, citim următoarea poezie (p. 201): 


Slobozi, Doamne, glasul meu 
Să meargă ca cerceveu, 
Să meargă peste păduri 

Că moare nana-n ginduri. 


Ciudatul cuvînt cerceveu e explicat de comentator în glosar : cercevea 
(p. 637). Academicianul Perpessicius îmi atrage atenţia că manuscrisul lui 
Eminescu înregistrează foarte clar cuvîntul cervereu ; deci nici cerceveu, 
nici cercevea nu sînt de luat în consideraţie. 


Rămiîne de văzut ce-i cervereu. Consider că avem a face cu o defor- 
mare, datorită informatorului lui Eminescu, a cuvintelor cel părău. 


Poezia ar fi deci să se citească astfel: 


Slobozi, Doamne, glasul meu, 
Să meargă ca cel părău, 


aşa cum într-o poezie din Materialuri foleloristice, I, p. 688, citim : 
Şi te du pe ces părău, 
iar în C. Negruzzi, I, 195 : Vezi cel părău care o despică în lung ...? 


Am mai arătat cum vechiul Dicţionar al Academiei Romîne înre- 
gistra fapte îndoielnice, fără să le supună unui control atent. Printre 


cuvintele inventate figurează şi acesta : 
„conoaie s.f. Ne-om duce tare st vârtos, Cu puterea lui Hristos, 
În vârful munţilor, În conoile brazilor, În cununa fetelor. Sez. XXIII, 21”. 
Conoile e o lectură greşită, iar refacerea unui singular conoaie e tot 
ce poate fi mai fantezist. Redactorul nici nu a ştiut ce sens să-i atribuie, 
— de aceea a pus semnul de întrebare. 
Conoile apare în loc de crucile ; şi dacă conoile brazilor e de neînțeles, 
ştim ce înseamnă crucile brazilor, „vîrturile brazilor”? : 
Cintă puiul cucului 
Pe crucea molidvului 
Alecsandri, P.P., p. 299 


3. — e, 1041 

Și cuibu mńi l-am mutat 
La virvuțu munt'elui 
În cruciţa bradului 


V. Onișor, Doine, T, p. 52 


Profesorul Ion Mușlea de la Cluj îmi face cunoscut că îndreptarea: 
propusă de mine își găseşte confirmarea în manuscrisul care a folosit ca 
izvor revistei Șezătoarea. E vorba de un răspuns la Chestionarul lui B. P. 
Hasdeu, înăuntrul căruia se află poezia populară citată; aci apare, într-o 
transcriere personală : în crus/cile bradzilor. 

O eroare de tipar l-a făcut şi pe eruditul şi minuțiosul filolog A. Philip- 
pide să greşească,. 

În I. Zanne, Proverbele Românilor, IIT, p. 303, se citeşte, ca o comu- 
nicare din Bihor, proverbul : 


Pipă (lulă) cu cintură, 
Mălai nu-i la gură, 


Înregistrînd existența cuvîntului cintură, A. Philippide îi dă şi 
etimologia (Rumänische Etymologien, în Zeitschr. f. rom. Phil, XXXI, 
1907, p. 304): ' 

„Cintură (čîinturâ) lanțujel, Kettchen, catella, chaînette ... [urmează: 
citatul din Zanne] — Et. cinctura”. 

În realitate acest cintură nu există. El apare, ca o eroare de tran- 
scriere sau de tipar, în loc de ciuturä. Şi e surprinzător că A. Philippide 
nu a descoperit această eroare, de vreme ce el însuşi, în Un specialist român 
la Lipsca, laşi, 1910, trece printre sensurile cuvîntului ciutură şi pe cel de 
„partea de la coada pipei care se ţine în gură”. Pipa cu ciutură e, de 
altfel, un obiect foarte cunoscut peste Carpaţi. 

Faptele prezentate aci sînt, cred, destul de elocvente. Ele ne în- 
deamnă să fim foarte circumspecţi şi să nu trecem uşor pe lîngă cuvintele 
sau construcţiile care stîrnesc îndoieli. 

Metodele filologice aplicate cu rigurozitate ne pot asigura interpre- 
tări juste. 


200 de ani de la nașterea lui Ioan Budai-Deleanu 


PREFAȚA LA LEXICONUL ROMÎNESC-NEMȚESC 


DE 


ELENA STÎNGACIU 


Ioan Budai-Deleanu, de la a cărui naștere se împlinesc două secole ! 
a desfășurat o vie activitate atît ca poet cât şi ca filolog şi istoric 2. 

Unul dintre aspectele activităţii lui ca filolog? este lexicografia. 
Ioan Budai-Deleanu concepuse un dicţionar în 10 volume : romîn-latin şi 
latin-romîn, romîn-grec şi grec-romîn, romiîn-italian şi italian-romîn, 
romîn-francez şi francez-romîn, romîn-german şi german-romîn. Neputînd 
să ducă singur la capăt această amplă lucrare, el s-a văzut nevoit să facă 
numai un dicționar în două părți şi patru tomuri, romîn-german şi german- 
romîn, romîn-latin şi latin-romîn, dar a definitivat numai Lexiconul 
românese-nemţesc, care se află în manuscris la Biblioteca Academiei R.P.R., 
sub cotele 3 728, —29, —30, —31. 

Tot aici, sub cotele 2 411 —2 420 se găseşte acelaşi Lexicon româ- 
nesc-nemţesct, probabil în prima formă, deoarece îi lipseşte prefața şi intro- 
ducerea şi are mai multe corecturi. 

Sub cotele 2 421—23 se găsesc în fine manuscrisele literei a din: 
redactările mai mult sau mai puţin puse la punct ale unui Lexicon nem- 
țesc-romănesc. 

l Manuscrisul aflat sub cota 2 424 cuprinde fragmente din Lexicon latino- 
romaenicum, seu valachicum (a-ac f. 1'—63”), Lexicon frîncese şi romănese 


1 Data nașterii nu se cunoaște precis, dar este situată între 1760—1763. 

2 În afară de cele două poeme ale sale, Țiganiada şi Trei vileji, toate celelalte lucrări 
ale lui au rămas netipărite şi se află în manuscris la Biblioteca Academiei R.P.R., totalizind 
un număr de peste 20 de volume. | 

3 Celălalt aspect îl constituie lucrările de gramatică : Fundamenta grammatices linguae 
romaenicae seu ita dictae valachicae usui tam domesticorum quam extraneorum accomodata, Leo- 
poli, anno 1812 (ms. 5200 B.A.R.P.R.), Temeiurile gramaticii romănești (ms. 2425 şi 2426 B.A. 
R.P.R.) şi un comentariu dialogat asupra Temeiurilor care se găsește în ms. Acad. nr. 2427 
(f. 3v—307) şi care poartă titlul: Dascălul romănesc pentru temeiurile gramaticii romănești; 
Tom. I (lucrarea este neterminată). 

4 Titlul exact este: Leziconu romănescu lălmăcilu pe nemție — Walachisch-deulsches 


Wörterbuch. 

(a-ab. f. 64'— —65"), Lexicon latin-german-român (a-ab. f. 103'—126"), iar 
de la f. 123! la 164” — Lexicon pentru cărturari — un dicţionar de neologisme 
ce cuprinde doar litera a. 

Budai-Deleanu a lucrat la Lexiconul românesc-nemțesc, după cum măr- 
turiseşte el însuși în prefață, timp de peste 35 de anil. Autorul primise 
aprobarea de a tipări acest lexicon la 14 aprilie 1818, ceea ce înseamnă că 
începuse să adune material încă din 1782 —1783. f 

Dicţionarul are 4 volume scrise de mînă şi poartă titlul romînesc 
în caractere chirilice ` Lexiconu romănescu-nemţescu și nemţescu-romămescu 
alcătuitu de Ioanu Budai chesaro-crăescul sfeatnicu la judetul nemeşilor în 
Livău — tomu I ce cuprinde în sine Lexiconul romăneseu-nemţescu, după care 
urmează titlul în germană cu caractere gotice ` Româniseh oder walachisch- 
deutsches und deutseh-walachisches Wörterbuch verfasst von Johan Buday 
k. k. Landrath zu Lemberg — I Band enthaltend das walachisch deutsches 
Wörterbuch. 

Pe aceeaşi pagină cu titlul apare aprobarea de a-şi tipări lucrarea şi 
data 2 : „Imprimatur nach vollendetem Drucke sind drey gratis Exemplare 
hierher abzugeben Lemberg, der 14 April 1818 vom k. k. Bücher-Revision 
— Ante Winiwarter m. pr.”. 

Dicţionarul este precedat de două prefețe, una în limba germană 
(£. 31 — 1”), a doua în romînește (f. 9 —427). 

Prefaţa în limba germană : An den deutschen Leser — mult mai scurtă 
nu este totuşi un rezumat al celeilalte, și prezintă interes prin ideile pe 
care le cuprinde. Trebuie remarcat faptul că Budai-Deleanu afirmă aici 
existenţa dialectelor în limba romînă. 

În continuarea prefețelor, urmează introducerea (f. 43:—138"), 
scrisă pe două coloane (în limba romînă și, alături, în germană) şi intitulată 
Întroducere istoricească sau Historische Einleitung. Aici, spune Budai-De- 
leanu „mi-au părut lucru vrednic de ostăneală a spune ceva pentru purcederea 
vomămnilor, precum şi pentru începutul și alcătuirea limbii romănești puţin 
pănă acum cunoscute la ceialalţi europeni”. De la p. 139 urmează 14 tabele 
etimologice în care autorul clasează cuvintele romînești după originea lor, 
dîndu-le etimonul și sensul din germană. Astfel, el dă cuvinte romîneșşti 
de origine slavă, cuvinte romîneşti cărora le corespund cuvinte asemănă- 
toare în maghiară, cuvinte romînești de origine greacă, cuvinte corespunză- 
toare unora din albaneză, cuvinte care corespund cu termeni din dialectele 
germanice, cuvinte care corespund cu termeni din limba italiană, cuvinte 
corespunzătoare cu termeni din limba franceză, cuvinte asemănătoare cu 
cuvinte spaniole, cuvinte de origine nesigură, cuvinte pe care probabil 
limba maghiară le-a împrumutat de la noi, cuvinte maghiare şi romîneşti 


1 Budai-Deleanu vorbeşte despre acest lexicon într-o scrisoare pe care o adresează lui 
Petru Maior după 1812 (Archivu, p. 707—708). 

2 Aprobarea de la cenzură pentru a putea tipări lexiconul fusese dată pe pagina 1 a 
Lexiconului, jos, după titlurile în romînește, şi nemţește. Din această pagină lipsește colțul din 
dreapta, jos, astfel că textul nu mai poate fi citit integral. Am luat data de 14 aprilie 1818 
după Al. Papiu Ilarian care face o descriere a manuscriselor lui Budai-Deleanu în Arhiva pentru 
filologia şi istoria, p. 706—708 şi în ` Relaţiune prezentată de ... în şedinfa plenară a Societăţii 
Academice Romine din 9 sept. 1870 despre manuscrisele lui Ioane Budai-Deleanu — în Analele 
Societăţii Academice Romine, seria I, tom. III, p. 105—116. 

împrumutate din slavă, cuvinte care par a avea origine latină dar care se 
găsesc într-o limbă derivată din latină, cuvinte romînești care corespund 
unor cuvinte latinești din evul mediu, cuvinte latineşti care la români se 
folosesc cu totul în alt sens decît la italieni şi la francezi. 

Deşi autorul greşeşte uneori în stabilirea etimologiei, important de 
semnalat aici este faptul că îşi dă seama că limba romînă are, pe lingă 
elemente latine şi slave — şi albaneze, gotice, greceşti, ungurești ete. 
Este primul care afirmă în acea epocă existenţa în limba romînă a elemen- 
tului german și recunoaşte elementul albanez. 

De la f. 177" la 180 urmează o prezentare a literelor romînești ! ; 
apoi capitolul în romîneşte intitulat : Pentru pronunția leterelor lătinești 
cu care le au tălmăcitu cuvintele romăneşti la leziconu. De la f. 189 urmează 
Erklärung der vorkommenden abgekiiraten Wörtern şi Erklärung der abgebiira- 
ten Namen und Bücher vorauf sich man beruffen hat (pînă la f. 190%); 
apoi în romîneşte (f. 191”) Tălmăcirea cuvintelor scurtate ce să află la 
lexicon şi (f. 192") Tălmăcirea numelor şi a cărţilor ce s-au însemnat pre 
scurt. i 

Dicționarul propriu-zis începe la f. 193". Cuvintele sînt scrise cu 
caractere chirilice, şi în paranteză cu litere latinești ; urmează apoi definiția 
în limba germană. Autorul nu dă citate decît cînd crede că este necesar, 
fără a indica însă izvorul. La cuvintele rare dă izvorul, deși nu ilustrează 
totdeauna cuvîntul prin citate. Dă de asemenea şi sinonime. 

Un colectiv de cercetători de la Institutul de lingvistică din Bucu- 
reşti pregăteşte o ediție a Lexiconului romănesc-nemtese. 

În numărul de față publicăm prefața romînească a lexiconului, 
deosebit de semnificativă pentru poziția lingvistică a autorului. Am 
păstrat toate caracteristicile limbii scriitorului ; ortografia a fost moderni- 
zată în sensul că am suprimat pe & final şi am transcris pe o prin $ acolo 
unde realitatea limbii o impunea. 


PREFAŢIE 


Treizăci și cinci de ani au trecut de cînd am luat asupra mea osteneala alcătuirii unui 
lexicon romînesc. Pricina mi-au fost lipsa unii cărți ca aceasta în limba noastră ; îndemnul iubire 
de neam, scoposul — folosire de obște. Adevărat că o apucare de acest feli era pre nesocotită; 
dară ce nu face îndrăzneala tinăreţelor mai vîrtos cînd să încinde cu focul patriocesc, arzind 
purure cu dorinţă de a veade cîndva și întru poporul romiînesc încai răsărind bunele învățături: 
Văzind că toate niamurile ? Europiei // au demult acum lexiconele 3 sale, numai la neamul 4 
nostru lipseaște o carte ce să poate zice spiţa ce de întăia culturii, mă simțeam răpit cu totul 
spre acest scopos înalt ; Deci părăsînd toate alte folosuri private mi-am afiorisit ceale mai bune 
zile a vieţii singur spre alcătuire cărţii aceștii. Eram în ţară străină. Încă nu săvh'şisem 
şcoalele obicinuite, cmd am început a aduna cuvinte și a le pune în rind după alfabet cu 


1 Uber die romănischen Buchstaben und ihre Aussprache. 


2 Scris: MHAMSpHAE. 
3 Scris: AgĂHKOHE. 
4 Corectat k din ua 

gîndul ca fntorctnd la patrioții miei cu ajutoriul celor mai procopsiţi în limbă, şi cu cetirea 
cărţilor ce nu avusăm prilejul a le avea la mină ; voi //putea săvirși în urmă lucrul apucat: 

Însă almintre au hotărît ursita !.. Căci precum neguţătoriul ce plutind de preste mări 
întoarce acasă ` tocma cind va să abată la mal, răpit fiind de năprasnică vijulie și vinturi 
năsălnice, să trezăşte aruncat înapoi cu multe sute de miluri, la nește ostroave necunoscute: 
— aşa şi eu | abia călcai strămoșescul pămînt, cînd, înttmpinindu-mă toate împrotivelele, fui silit 
iarăş a mă înstreina. Ba ca cum aș zice a merge // de voe bună în urgie. Fui silit! în urmă 
a mă așeza în ţară străină întru care nemernicie mă aflu pînă acuma. 

Însă măcar lipsit de tot prilejul de a mă sfătui cu cei procopsiţi în limba noastră pentru 
multe îndoiele ce-mi vinea în minte la tălmăcire deplină 2 a cuvintelor ; apoi și neavînd cea 
mai mare parte a cărţilor rominești și a manuscriptelor, dintru care să mă fi putut folosi întru 
această grea și nevoincioasă ostăneală ` totuşi vreamea ce-mi prisosea după împlinirea dregătorii 
meale, şi care era hotărită spre odihna mea o dăruiam lexiconului. // Cu toate aceste, nu o dată 
mă aflam biruit de greutatea şi mihnicioasa nespornicia lucrului, care nimene nu poate să-l pre- 
ceapă, numa cel ce este osîndit a face lexicoane. Întru acest chip asuprit o parte de mărimea 
ostenelii, de altă parte mîhnit pentru lipsa cărţilor, nu o dată îmi vinea să arunc toatăa multor 
ani sudoare în foc. Dară socotinţa că cea mai grea parte era gata și că de aș părăsi lucrul 
acum început, doară încă un veac ar trece pănă cînd să va afla cineva să priimească atîta greu- 
tate asupra sa iar neamul romînesc // va rămîne lipsit de lexicon sîngur din vina mea ; soco- 
tința aceasta (cum zisăi) iarăş mă dumerea şi aţiţa denou întru mine mai cu totul potolita rivnă. 

Aceaste nu pominesc bunule cetitori pentru oareșcare deșariă arătăciune ` căci la cei 
precepători însuși lucrul va cuvinta pentru sine; dară am crezut a fi de trebuință să mărtu- 
risesc toate împrejurările pentru ca mai lesne să treci cu vederea nedeplinia și lipsele făpturii ; 
mai vîrtos, de vei lua la socoteală cumcă un om singur nu putea să facă mai mult //. 

Singur dară, fără nice un ajutori, am alcătuit acest lexicon (întru care adun neamului mieu 
toată osteneala tinereaţelor mele şi o închin ; nice poftesc altă răsplată, fără ca să o prii- 
mească cu acea cunoștință sîimţitoare, cu care eu o am săvirșit şi cu care i-o afierosesc. De 
cumva nu ar priimi și nu ar cunoaşte preţul cărţii aceştii, vina nu este de parte mea. Știu că 
neamul viitori îl va precepe și va mă bine cuvinta 3 în mormînt. 

Zis-am că doară nu va priimi afierosirea şi nu va cunoaște prețul făptorii // aceștie şi am 
pricină ;căci avind lexiconul demult gata în zadaramnăzuit la mulţi dintru neam și, cu adevărat, 
la cei mai de frunte, pentru ajutorință la cheltuiali tipogratului, și neavînd altă fără juruinţe 
deșerte, am trebuit în urmă să iau bani pe camătă. Deci cu dreptate mă îndoiesc ca să să cu- 
noască acum prețul unui lexicon. Şi adevărat ! atiţa boeri atița arhierei, arhimandriţi, egumeni 
şi alţii, pre care cu tot feliul de presos îmbogăţăște neamul romînesc, // să fie pus la mijloc 
din nemăsuratele venituri, numa cîte un galben, era nu numa tipariu plătit, dară şi autorul 
îndestul dăruit t... Însă ori cum să judece oare care pentru aceste. Destul că eu adun aice 
cel mai întăi lexicon în limba rominească ! 

Înctt să atinge tăptura, începutul, obicinuirea şi trebuinţa lexicoanelor 4 trebue a aduce 
aminte în scurt următoarele împrejurări. 

După ce goții, hunii, vandalii şi alte neamuri varvare II au povoit cele mai politicite 
ţări ale Europii, iară mărita împărăția romanilor au fost cu totul surpată în apus, perit-au 
pre încetul, apoi şi învăţata limba letenească și cu dinsa depreună periră în urmă și științele 


1 Scris cu i 

2 În ms. apare: Ag MAH. 
3 Scris în două cuvinte. 

4 Scris: AEXHKOHEAOB. 

cu tot feliu de învățături liberale. Musele spăimîntate fugind de nainte sălbatecelor miezinopții, 
năzuiră iarăș la răsărit, de unde oare cînd venisă. Italia cu alte eparhii de pe împrejur intr- 
atîta apoi să însălbătici cît de aice  încolea numai umbra rămasă a măririlor // ei trecute. 
Mai vîrtos limba letinească (cum zisăi) acel organ a! științelor, prin care putea iarăș să să 
ridice la întia 2 sa vrednicie, rămasă cu totul uitată. Fiind așa împărăţia apusului, mai multe 
veacuri purure luptîndu-să cu varvarii asămene în urmă soarte căzu şi pe impărăția răsăritului ; 
pe celal doile ram a slăvitii republice romineşti. împărații Ţarigradului după moarte lui Thedosiu 
și nefericitea despărţirea împărăţii între ai săi doi feciori ; în urmă moletecindu-să // şi afundați 
intru dezmierdările palaţurilor sale ` părăsisă toată grija ocrotirii împărăţii sale. Marginile era 
ca o poartă deschisă varvarilor. Din lăuntru chivernisea împărăția neşte întriganţi evnuci cu 
neplinită lăcomie ; din afară o apăra cei mai lepădaţi povăţuitori de oști. 

Romanii, cei adevăraţi patrioţi ! fură urgisiţi de cătră greci şi cu nume de la sloveni 
împrumutat adecă vlahi însemnați ; și nice pute altmintre să-i chieme, căci grecii să chiema 
pre [/ sine romei sau romani. 

Romanii de preste Dunăre asupriţi fiind despre a sa însuşi împărăție să sculară în 
urmă și-și întemeiară o noao și puternică împărăție în faţa Țarigradului celui sumeț — Întru 
acest chip, prin o strimbă și neajunsă politică Lait pierdură ţărigrădenii cel mai harnic braţ. 
Iară gloatele de preste Dunere nu înceta a-i jefui mai în tot anul. Pe aceste vremi întru atita 
ajunsease ticăloşia împăraţilor răsăritului, cît nu mai gîndea cum să să apere // şi să alunge 
cu armele pe vrăjmașşii săi, ci mai vîrtos, ca nește banchieri şi neguţători, să iscusea numa cum 
să-și cumpere mai lesne pacea cu argint. Aaas făcînd ai cu turcii de oare cîte ori în urmă pre- 
cepură acești asieni mişelia și nehărnicia protivnicilor săi; precepură adecă cumcă cu luare 
cetăţii Țarigradului să poate împreună lua toată împărăţia cu bunătăţile împreună precum 
au şi urmat. Cu surparea aceștii împărăţii dară, aceleș ştiinţe şi învățături care oarecînd pri- 
bejisă din Italia, şi de mult acum // să adăpostea în Bizanţ * ; văzînd că barbaria 4 să răvarsă 
acum preste tot răsăritul ; iarăş s-au întors la Italia, acolo aflind ele acum după multe vecuri 
imblinziţi pre acei de a cărora frică oare cînd scăpasă ` începură a să răştira şi a pune întîiul 
temei spre o noao rănaştere. Acest temei nu au fost altul nice putea să fie fără învăţătura 
limbelor elineşti și lătineşti ; fiind că întru aceste doaă limbi să cuprinde toată înțălepţia, şi 
acolo aflăm temeiul a toată învăţătura. 

Răvărsindu-să din zi în zi // cunoştinţa limbelor acum pomenite între neamurile Europii 
aflatu-s-au oameni înţălepţi care au socotit, cumcă fiind limbile aceste moarte; cu mult mai 
lesne să ar putea învăţa cînd să ar pune toate cuvintele elineşti şi lătineşti în rînd după 
slovele alfabetului, apoi să să tălmăcească fieșcare cuvint pre limbele cele vieţuitoare întru 
care vorbim. 

Acest cuget după ce s-au pus la practecă s-au arătat așa de folositor cit (pre cum 
vedem astăzi) // de atunce încoace toate neamurile Europii, care au făcut cel mai întăi pas 
cătră cultură ; mai întăi de toate s-au grijit de lexicon întru limba sa. 

Ba, luînd sama învățații neamurilor politicite că lexiconele au și alte daruri, adecă 
nu numa hotăresc noimele cuvintelor și le fac stătătoare, ce în gura norodului din loc în loc 
să mută — dară pun şi întiiul temei învățăturilor ; au așezat prin soţietăți de mai mulți pro- 
copsiţi întru limbi și au făcut lexicone naţionale prin care s-au tălmăcit singur cuvintele limbii 
patrioticești, precum au făcut şi Academia // dela Crusca pentru italieni şi Academia de la 


1 Aşa apare scris: a pentru al, 

2 Scris: Tia. 

3 Scris EnäAnrR, 

4 Corectat barbaria peste varvaria. 

Paris pentru franțozi. Însă acest feli de lexicoane poftesc adunarea a mai multor învățați de 
preună ca să poată covirşi toate dialecturile și osăbitele noime a cuvintelor. Întru acest chip 
au fost începutul lexicoanelor ! 

Cînd am luat asupra mea datoria alcătuirii lexiconului rominesc, cugetul mieu era ceł 
mai de frunte să adun toate cuvintele adevărate, rominești și să le înșir după alfabetul romînesc ; 

18r apoi să tălmăcesc /] fieşte care cuvint pe lătenie şi aceasta să fie un tom; apoi luînd cuvin- 
tele cele lătineşti precum să află la ceale mai bune lexicone, să le tălmăcesc pre rominie, şi 
aceasta să fie al doile tom. — Aceste doao tomuri să facă parte ce de întii. 

Așijdere făcînd cu limba elinească, italeieniască, franţozască și nemțască să fac un 
jexicon în cinci părți şi în zece tomuri, — Dară fiind că aceste toate părți nu s-ar putea nice 
odinioară tipări de o dată; ci pe rînd, parte de parte, — am trebuit să aleg pentru parte 

18v  întiia //acea limbă care este pentru rominii de supt împărăţia Austrii cea mai de trebuință, 
adecă ` limba nemţească. Cu aceasta dară am tălmăcit lexiconul rominesc după ce-am fîrșit 
adunare tuturor cuvintelor. Dară văzînd apoi că patrioţii nu vor să mă ajute, şi într-acest chip, 
abia voi putea purta chieltuiala aceșştii părți, — mă am socotit în urmă să-l fac numai în doauă t 
părți şi în patru tomuri, adecă parte mtie să fie precum am zis tom I lexiconul rominese 
tălmăcit pe nemţie ` Dictionarium Romanico-germanicum ` fiar tom: a II lexiconul nemţesc 

19r tălmăcit pre rominie / : Dictionarium germanico-romanicum j apoi // partea a doaoa tom T 
să fie lexiconul romînesc tălmăcit pre lătenie /: Dictionarium romanico-latinum / iar tom. : a 
1I lexicon lătinesc tălmăcit pre romînie / Dictionarium latino-romanicum : / : la care această 
a doao parte să se adauge şi limba elinească. 

Pricina pentru care am socotit ca lexiconul rominesc şi nemțesc să se tipărească mai 

nainte de romînese şi lătinesc este, precum am zis, că o mare parte a neamului rominesc să 

19v află supt stăpînirea înălțatei împărăţii a Austrii, unde limba nemţțască este domnitoare // şi 
toţi cei bine născuţi romîni trebue să o înveţe, cari de mult acum doresc un lexicon întru a- 
ceaste doao limbi. 

A doao Neamul nemţesc dintru toate altele este cel mai aproape de neamul nostru, și 
cultura lui au ajuns la acel grad cit și franţozii şi italienii tălmăcesc cărţile nemților pre limba 
sa. Deci mai lesne ne putem folosi întru multe din că tile lor, fiind ei mai aproape; de cit 
din limbile neamurilor mai depărtate. Iară pricina cea mai de frunte : pentru ce am vrut să 

20r să tipărească lexiconul rominesc- |] lătinesc mai tîrziu, au fost — căci cu toată a mea sîrguinţă 

ca să fac lexiconul rominesc deplin 2, adecă să adun toate cuvintele rominești ; totuși lesne este a 

să încredința cumcă multe cuvinte rominești au scăpat de nainte luării mele aminte ; și multe 

au rămas cu totul neștiute, dintru care pot fi unele cele mai de frunte şi adevărate strămoșești; 

care doară sînt la o parte de norod pînă acuma neauzite : — iară la altă parte în obiceai. Decii. 

am socotit ca tipărindu-să acest lexicon romînesc-nemțesc înainte, să poftesc pe toți patrioții și 

20y întîi pre cei învăţaţi în limba rominească, ca să binevoiască a cerceta // din cuvint în cuvint 

lexiconul acesta și a lua sama de nu au rămas afară cuvinte chiar romineşti și obicinuite în țara 

lor ; — şi deacă ar afla unele să le însămneză cu tălmăcirea adevăratului înţăles a 3 lor, apoi să 

mi le trimită, ori prin poştă ori cu măcar ce alt prilej, ca să poci băga acele noao cuvinte la a 

dooa parte, adecă ` la lexiconul rominesc și lătinesc. Iară pentru această bunătate nu numai că 

vor fi însămnaţi ca niște împreună ajutătorii la prologul părţii 5 a doaole, dară vor avea și dela. 
neam mulțămită. 


1 Scris: AOam. 

Scris în două cuvinte. 

Întru acest chip, tipărindu-să partea // întiia t şi împărţindu-să la osăbite eparhii ro- 
minești, ar putea să să îmbogăţască a doua parte cu multe cuvinte a deosăbitelor dialecturi 
romiîneșşti şi a să face cu vreame un lexicon rominesc deplin 2 — care să poată sluji la tot neamul 
şi va fi vrednic a să tălmăci împreună cu limba lătinească și elinească, 

Aceasta au fost pricina pentru care am vrut să nu să tipărească lexiconul rominesc şi 
Jătinesc mai Int, Însă pentru ce am vrut ca să fac şi lexiconul lătinesc în chipul mai sus 
pomenit au fost că limba lătinească este adevărată // mama limbii noastre și izvorul de unde 
au purces limba romînească. Acolo la parte a doao voi arăta purcedere tuturor cuvintelor noastre. 
Însă afară de aceasta — limba lătinească este una dintru cele mai învăţate și mai vechi în 
Europa — și, drept aceasta, cea mai trebuincioasă la tot neamul romiînese, fiindcă toată 
învăţătura şi toate scrisorile cele mai vechi sînt alcătuite întru această de obște limbă. Nice 
să poate zice astăzi că este cineva în Europa învăţat care nu va şti lătinește, măcar să fie întru 
alte cît de procopsit. // Aceste doao părţi, acum numite, a 2 lexiconului rominesc am hotărît să 
le dau la tipari acum îndată ; măcar că sînt lipsit de tot ajutoriul patrioticese — măcar că las 
toată dobinda la tipograf. Însă după ce am văzut zădarnica năzuinţă la mare sutlcţia celor de 
frunte a neamului, nu am nice o nădejde mai mult ca să poci isprăvi și cealelalte părţi ; adecă 
italieneasca și franțozasca. Cu toate aceste avînd neamul rominesc acuma lexiconul întru limba 
sa adecă cuvintele romănești puse la rînd 4; care nu au fost pînă acum ; lesne va fi fiește cui a 
tălmăci ori pre care //limbă. Cu facerea lexiconului romiînesc s-au rupt ghiaţa și cea mai 
mare greutate s-au biruit. Celelalte sînt adăugături. 

Arătat-am începutul, scoposul şi bunătatea lexiconului ; ba și împărțirea lui; acum 
nu-mi rămîne alta, numa să arăt și făptura lui cea din lăuntru. Cu adevărat ! se află lexicoane 
cu mai multe limbi grămădite împreună ; eu încă avînd gata acum lexiconul rominesc care este 
capul lucrului, puteam să adaug întru un tom toate cele mai suspomenite limbi. Spre pildă: 
puind cuvîntul rominesc: dumnezieu puteam să tălmăcesc acest cuvint pre grecie, Oeog lăti- 
nește Deus, |] italianeşte Dio, tranţozește Dieu, nemţește Goll, și așa tălmăcind toate cuvintele 
romînești, să fac numai un tom; — Dară un lexicon ca acesta nu să poate zice lexicon întru 
noima adevărată ; ci mai vîrtos nomenclator fiindcă ar arăta sîngur cuvintele, fără a tălmăci 
osăbitele noime. Pentru acei ce au învățat limbi streine și să au îndeletnicit cu lexicoane, şi 
care precep de preună în ce atîrnă curăţia limbii ; nu ar fi trebuință să zic aice mai multe în 
ce chip s-au tocmit acest lexicon şi cum este aşezare lui cea din lăuntru. // Însă pentru folosul 
celor ce n-au avut prilej pănă acum de a învăţa limbi streine cu mijlocirea lexiconului, nice au 
luat sama la întregimea limbii ; cu mult mai puţin au socotit cîndva asupra îndreptării ei ; sîntem 
datori a face următoarele luări aminte — 

i I Măcar că limba noastră ce să chiamă rominească, are începutul său dela limba romani- 
lor, adecă dela limba lătinească care au vorbit-o poporul romanilor, fiind încă în Italia și la Roma 
lăcuind, Totuși după ce Traian au povăţțuit coloniile // romanilor la Daţia, adecă la Ardeal, 
la ţara Muntenească şi la Moldova, acei romîni descălecind aceste ţări, au aflat acolo multe 


neamuri lăcuitoare, cu care după o lungime de vreme au fost siliți să să învecineze. Din 
îmblare și comerţul ades cu dinșii, au trebuit să împrumute din limba aceloraşi mai multe 


cuvinte (precum s-au arătat la cuvîntul asupra neamului și a limbii romînești ce să află alăturat 
acestui lexicon) precum să întîmplă fiește cărui neam, ce au avut // nenorocire a fi cu lăcuirea 
în mijlocul deosebitelor limbi streine. 


1 Corectat Tia. 


Scris în două cuvinte. 
Scris a peniru ale, 

Daţienii între care mai întii au lăcuit strămoșii noștri au fost un feli de sloveni; aceasta 
să arată din istorie și să prepune din limba noastră, care are de la dinşii pre multe cuvinte ce 
să osăbese pănă acum de cealelalte rusăşti şi sîrbești ; mai tirziu băgate la limbă, cu prilejul 
tălmăcirii cărţilor besericeşti. Unile dintru acele cuvinte sînt : dobitoc, dobindă, izbindă, norod 
şi mai multe alte, care de bună samă sînt //sloveneşti dară astăzi nu să află la nice un dialect 
slovenesc. 

Afară de aceste mai sunt 1 și alte feliuri de cuvinte sloveneşti, ce precum am zis s-au 
băgat la limba noastră cu prilejul priimirii slovelor sîrbeşti şi cu tălmăcirea cărților besericești 
de pre slovenie. ` 

Ba sînt multe cuvinte și de acele ce cu adevărat nu să află la lexicoanele lătinești; 
dară totuşi purceg de la lătenie căci: a) la lexecoanele 2 lătenești nu s-au pus fără acele 
cuvinte care s-au aflat la cărţile lăteneşti ce au ajuns pînă la vremile noastre; Deci multe 
care le vorbea // romanii au rămas 2 cu totul necunoscute ` b) ştim că limba lătenească mai 
pe urmă cu totul s-au stricat; iară noi romanii dintru acea stricată, avem o mare parte, 
precum : drac, bălaur, zoao, stric, dereg, stmbră, fest, văr, mascur, doagă şi mai multe ; c) trebue 
a şti că romînii însuşi au izvodit foarte multe cuvinte care nu să pot zice streine; ci mai vîrtos 
proprii ale noastre, măcar nu le putem arăta purcedere dela limba lătenească, — precum sînt : 
privighitoare, măsăriță, măresc, cuceresc, capet şi mai multe de aceste. // Toate dară acest feli 
de cuvinte ori să fie dela daţieni sau sloveni ori de aiure ; fiind că o dată s-au priimit la tot 
neamul, nu să pot priivi mai mult ca streine, ce adevărat romiîneşti ; — dară nice să pot zice, 
pentru că une cuvinte au asămănare cu cele strbești cum că sînt de la strbi luate; încai nu să 
poate zice de toate ` căci este o mare întrebare despre unele, de le-am împrumutat noi de la 
sîrbi sau sîrbii de la noi? Spre pildă : cetind oare care sloven cuvintul sicriiu sau cum zic alţi 
români sicriniu şi să zică că cuvintul acesta este luat dela slovenescul șcrinia, scrinia sau dela 
ungurescul sâcreni ` foarte ar zminti // căci scrinium este adevărat cuvint lătinesc şi să pote 
prepune că mai curund slovenii l-au împrumutat dela latini decit latinii dela sloveni; apoi 
nici putea să zică că vorba iubesc este dela cuvintul slovenese 4o6umu fiindcă am putea 
răspunde ` că şi latinii au zis lubesco, lubet, lubenter. Deci noi mai curind am luat aceasta 
dela latini de cit de la sloveni. 

a II) Să cadea ști că scoposul meu n-au fost să adun toate cuvintele cite sint obicinuite 
la romiîni prin toate ţările unde se află ei cu lăcuinţa ; căci aceasta ar fi fost cu neputinţă 
unui om sîngur // a săvirşi ; fiindcă ar trebui să lăcuiască în toate acele părți cîţiva ani luînd 
sama la voroava norodului și doară lingă aceasta să ar afla cele mai multe cuvinte străine, 
luate de la neamurile vecine, care cuvinte întru celelalte părți romineşti sînt neînţălesă. 

Gindul mieu au fost dară să adun numa acele cuvinte ce să află în cărţile şi scrisorile 
de obşte a neamului romînesc. Lîngă aceasta și toate acele cuvinte care sint obicinuite la tot 
neamul, ori de la care limbă să purceagă ; // căci de vreame ce s-au primiit o dată de cătră 
tot neamul (precum s-au zis mai sus) nu să pot zice mai mult streine, ci proprii a neamului 
romiînesc dintru care mai sus arătate urmează — al că toate cuvintele obicinuite numai la o 
parte de romini și nu să va putea dovedi că sînt adevărate strămoşeşti, adecă purcegătoare 
dela limba lătinească ; acele nu pot să poftească să să pue la lexicon ` b/ toate cuvintele rusești 
şi sîvbeşti fără de nice o alegere şi trebuinţă băgate la cărţile bisericeşti ; // avînd noi în locul 
lor altele chiar romineşti mai vechi şi mai de înţăles, trebue să lipsască dela lexicon. De unde 
urmează că avind noi limba noastră cuvintele taur și porumb, ar îi necuviincios să punem 


1 Scris: eSur. 
2 Scris: AcXEKOA4HE. 
3 Aici sters noao. 

buhaiul şi holubul bucovinenilor, care cuvinte ceialalţi romini nice le au auzit cindva. Însă nice 
vom zice scripcă în loc de vioară — sau alăută. 

Deci să nu bănuiască dumnelor moldovenii cînd nu vor afla aice buclucruri, calabalicuri, 
fudulia, oglendisirea, şeretlicul, peșchiejul, tainul, tachiumul şi nenumărate altenu demult // 
de la turci și dela greci împrumutate. .. Despre provinţialismurile celor din ţara rominească 
nu pot să zic nimica căci nu am avut prilejul a cunoaște mai de aproape dialectul muntenesc. 


H 


Dar dacă vei zice jac și pradă, “fieşte « care înțălege în urmă, ce va să zică; acoloş clicui cînd | pu- 
tem zice adevărat romineşte : chiema, striga. Toate aceste dară împreună cu psalomii, molidva 
și peasna, pavecernița și celelalte n-au aflat loc la lexicon. Cu toate aceste am pus altele mai 
multe // tot de acest feli care mi s-au părut că sînt mai larg obicinuite la obşte şi care îndată 
nu le-am putea tălmăci cu alt cuvint spre de obște înţăles, precum: pocăință, post, duh, 
celesc, greşesc și alte. 

Aceste ajungă spre dezvinovăţirea mea pentru că n-am băgat la lexicon multe cuvinte strei- 
ne care, sau că nu s-au priimit dela tot neamul sau că s-au băgat la cărțile besericeşti fără trebuinţă. 

Încerc! amu să dau cuvintul şi celor ce doară să vor mira pentru ce am pus la 
lexicon multe cuvinte, pînă acum doară //neauzite și neștiute. Mă mărturisesc că multe cuvinte 
de aceste s-au băgat la lexicon. Dară trebuie a şti că toate acele cuvinte sînt chiar romineşti 
și, veri că să află la cărţile vechi, veri că să obicinuiesc şi acum întru unele eparhii romi- 
nești, precum sînt, cuvîntul op, propriu, şerb şi alte de aceste. De voi fi pentru aceste cîrtit 
de către oarecare ` poitesc să binevoiască acei cîrtitori, mai întîi de toate, a băga sama cum 
că cea de frunte dătorie a unui făptori de lexicon este să adune toate /| cuvintele limbii aceie 
întrucare va să facă lexiconul. Mai virtos cele ce să află la cărți. 

Deci aflind eu aceste cuvinte o parte la cărţi, altă parte în gura norodului rominesc vie- 
ţuitoare, nu le-am putut, cu atita mai vîrtos, să le trec cu vederea; —una că sînt adevărate stră- 
imoșești ; alta că mai mulţi alţii mă ar îi de împrotivă bănuit, și doară mai cu mare 
dreptate, însă cea mai vrednică pricină este că am vrut prin aceasta să deștept pre 
patrioţii miei şi să le arăt cum ei au început //a lepăda cuvintele sale strămoșești și a lua 
în locul lor alte streine, cu mult mai neharnice. Pus-am dar tote cuvintele romiînești macar 
că unele nu să obicinuiesc de obşte la toți; arătînd împreună la tot cuvîntul unde să află şi să 
obicinuește ca să-și poată aceieși patrioţi (deacă ar vre oarecind să-şi curățească și să-și îndrep- 
teză limba) aleage cuvinte după plăcere. 

a III) Pus-am la lexicon şi mai multe cuvinte nu de mult de cătră cei mai aleși și învă- 
țaţi dintru nație întrebuințate // care mai toate cuvinte s-au împrumutat dela greci sau dela 
latini şi însămnează numiri, sau obicinuite numa la învățături sau meșterii. Căci unele ca aceste 
poporul romînesc nu le-au avut acuma în obiceai. O parte dintru aceste cuvinte să află și la 
cărţile noastre, iară o parte să obicinuiesc de mult, acum, în conversațiile de obşte și la scrisori 
private ; toate aceste le-am însămnat cu o cruciţă (:+ :) lîngă aceste am adaus și eu însă foarte 
puţine altele, ce să află acum priimite la toate neamurile Europii, precum allianță, cabinet II 
echipaj, bagajă, avangardă, modă etc. căci și aceaste sînt de obşte cunoscute la cei politiciţi, apoi ne 
avînd noi ale noastre, am socotit că fac un lucru priimit patrioţilor, puindu-le și la lexiconul 
romînesc ` în urmă am pus mai multe cuvinte obicinuite numai în Ardeal, și am însămnat că 
numa la ţărani şi la poporul de obşte sînt obicinuite din pricină : că această parte a lexiconului 

"este mai virtos alcătuită pentru ţara Ardealului, şi a eparhiilor ungurești. 

a IV) Mai încolo iarăș pentru desvinovăţirea mea, trebue a spune // drept ce la infi. 

tinivele?2 verbelor am adaus pretutindene ze? Adecă pentru că am aflat la multe cărţi vechi 


1 Scris: WU hpk. 
2 Probabil greşit pentru infinitivele. 


28 v 


29 r 


29v 


30 r 


30 v 


31 r 


31v 


32 r 


32 v 


33r 


33v 


34r 


34v 


35r 


35v 


36r 


44 FILOLOGIE 


şi anume ca Pravila, apoi, obiceaiul de a nu grăi, re, la intinivitivuril nu este întemeiat întru 
altă fără întru obiceaiul norodului care obiceai — la limba învățată cu atita mai puţin să poate 
urma cu cît este în protiva bunei ortografii. Însă nice alte neamuri urmează obiceaiul noro- 
dului la limba sa învățată precum nemţii ` la vorba lor de obște, încă nu pronunție e (€) cet 
de pre urmă la infinitive // adecă în loc de gewesen zic gewesn sau şi gewest și Lotus la scrisorile 
sale î-l pun totdeauna. 

De nu vor ajunge aceaste, caute mai multe la gramatica mea ; și de nu s-ar îndestula 
cineva nice cu acele, atunci î-mi caută a mărturisi cumcă nu mare precepere întru învăţă- 
tura bunei voroavei va areta unul dintru cei ce ver cîrti acest chip de scrisoare. Fiind, dară 
că eu puind re la infinitive, nu am vrut alta, fără să arăt cumcă la limba rominească îndrep- 
tată trebuie să să pue acel re la scisoare, măcar că în de obște (nu să grăeşte. Iară care nu 
voiește limba îndreptată pe acela nu oprim să să ţie şi de aci încolea de stilul psaltirii şi a leto- 
piseţelor. 

Adaug și aceasta în urmă, cumcă am alcătuit lexiconul după alfabetul romînesc ` adecă 
după rîndul cum urmează slovele sirbești, singur pentru îndăminarea patrioţilor : măcar că 
după dreapta socotință trebuiea să-l alcătuesc după alfabetul lătenesc; căci cu acest chip să 
ar fi putut lesni nu numa pentru noi căutare cuvintelor streine, dară // şi pentru alte limbi, 
căutarea și aflarea cuvintelor rominești, 

a V) Pentru ortografia lătenească care am fost silit a priimi la lexicon, adecă tălmăcind 
cuvintele romîneşti și cu slove lătineşti; am arătat la gramatecă îndestulate pricini, şi arăt 
şi aice că am trebuit neapărat să fac aceasta pentru streini, ca să nu-i asupresc cu atite feliuri 
de slove asemene între sine; ortografia mea care am aflat dintru toate mai destoinică; cind 
vom să scriem cu slove lătinești limba noastră ; doară va părea grea; // însă s-au pus numai 
pentru străini. 

Dar la ortografia cu slove sirbești, am lăsat afară multe slove asămene, mai virtos pre 
oy și w Precum și y; slova pam întrebuinţat-o ca și pînă acum însă am vrut să să împreuneze 
cu m adecă AR: totdeauna. Căci nu mă pot încredința cumcă după o bună ortografie să să poată? 
face, dintru o consoană și o vocale, numa o vocale singură? — cum au făcut pînă acum orto- 
grafii noștri : ce nu s-au auzit la nice un neam. 

După ortografia vechie A are tot aceaeș // pronunție cu su (adecă naș cu řus) numa 
cit A să pune totdeuna la început, și nice odinioară la mijloc, — iară AN să pune totdeauna la 
mijloc, şi nice odată la început — căci în sine tot aceeaş pronunție are; ori să scriu ATpS 
ori guyo} (fiind că cuvintul Ach, AER tot o pronunție are cu AMHth, MANKBI) 

Deci eu aş Doft ca A să să întrebuinţeaze şi de acuma nainte încă cu chipul mai sus 
numit. 

Iar cumcă așa trebuie să fie, am cuvioasă pricină ; adecă : noi cînd pronunțem slova 
nu o putem pronunța așa ca să nu să auză depreună și glasul unui p, Așa dară să poate întreba 
de este glasul acest întunecat a unui y (naș) // împreunat din firea lui A cu disul sau nu ? Cum 
că nu este împreunat glasul,lui p cu A din firea lui nu poți să zici, căci însuși grăire aceştii 
slove te face de minciună ; Iar de este împreunat, atunce poftesc să-mi scrii aceste cuvinte: 
pmi scrie frate mieu, și să le cetești. Eu zic că așa nu să poate scrie ci mai virtos mi scrie frate 
mieu; pentru că, dacă la pronunția A să aude glasul lui m atunce cuvintele cele „ni scrie frate 
mieu vei trebui să le cetești „pm: scrie frate mieu. Iară cuvintele AT dă de mincare 
vei trebui să le grăești ni dă de mîncare // căci almintrele ai pronunța A în doao chipuri 
adecă o dată cu y şi altă dată fără ur dintru aceste fieşte care va preceape că mai bine este 


2 Probabil greşit pentru infinitivuri, 
2 Scris NOATE. 

ca să se pue la A totdeauna un p; și cumcă e cumtot o slovă este. Drept aceasta ar fi cu 
mult mai bine ca una dintru aceste să să leapede cu totul de la scrisoare. 

a VI. Pentru cei ce n-au fost obicinuiţi a întrebuința lexiconul î-mi caută să dau urmă- 
toare îndreptare, întăi, că fiește-care cuvint are mai întăi de toate noima sa cea de întîi, și firească ; 
precum cînd zicem cap înțălegem după noima cea întie! şi firească, acea parte a jivinilor 
vieţuitoare de la care // să începe trupul și care ocirmuește celelalte mădulări, — dară cînd 
zicem capu lucrului, capu codrului, atunce cap să ia în a doaole noimă, pentru asămănare și 
va să zică începutul codrului și pricina întie? a lucrului. Aşijdere zicem capul oștelor, și altele. 

Aceste sint toate noime strămutate pentru asămănarea lucrurilor în capul firesc. 

Drept aceasta trebue a ști că eu tălmăcind cuvintele rominești, am pus nu numa noima lor 
întie? și firească, dară și toate celelalte întru cite s-au obicinuit cuvîntul. // Îsămnind noima a 
doaolea cu număr II, a treile cu III și mai încolo cu IV, V, VI etc. Unde și unde, însămnind 
și osăbitele chipuri ale voroavii precum și parimiile. A doao ` cu adevărat ! neavînd vină, nu 
aş trebui să mă dezbinez: dară fiindcă mi să va băga vină pentru ce am tălmăcit multe 
foarte cuvinte almintre de cum s-au obicinuit pre une locuri? — la care voi răspunde ` cumcă 
la țălmăcirea cuvintelor am căutat mai nainte de toate, de unde purced și ce noimă au avut 
întru limba de unde au purces? Deci aflind că o parte de neam // așa obicinuiesc şi acum acel 
cuvint cum s-au obicinuit la limba din care au purces — aceeaș noimă am pus și eu la lexicon, 
necăutind că altă parte de romini iau cuvîntul acela întru altă noimă. 

Arătînd Lotus de multe ori și celelalte noime încit am avut știință — spre pildă : cuvintul 
judec se trage dela cuvintul lătenesc judico și însămnează la latini mai întăi de toate: acea 
lucrare a minţii cu care ia potrivind doao lucruri sau mai multe între sine alege şi închiee cuvi- 
nința sau necuvinința, adecă hotărăște ! De acolo s-au făcut substantiva judicium || adecă judeţu 
care însămnează însuși hotărirea minţii. Deci iarăși s-au luat graiul acesta la practecă şi au 
înşămnat adunarea celor ce hotăresc pirile și pricinile oamenilor, adecă care judecă, și s-au 
zis şi acea adunare de judecători județu fiindcă acei bărbaţi adunindu-să judeca pricinile cete- 
țenilor ; de acolo prin voroavă figurată au început a să chiema şi locul sau curtea unde să aduna 
judecătoriu judeţ, precum zic acuma la Moldova divan. În urmă s-au obicinuit a să // chiema 
județu tot ţinutul care era supus unui județ, precum și astăzi vedem în ţara muntenească, unde 
ținuturile să chiamă judeţe. Deci luînd sama că acest cuvint, judef purcede de la lătenia unde 
au avut și are toate roimele mai sus numite ; apoi că tot întru acealeş noime să obicinuiește 
şi la o parte de romini astăzi ; ba şi la cărţile cele vechi să află acealeș noime ; eu încă așa le-am 
pus la lexicon, necăutind că // pre la alte locuri nu sînt așa obicinuite. Aşa și dintru aceeaș 
pricină nu am tălmăcit cuvîntul judecată, precum îl tălmăceaște norodul pre une locuri, adecă : 
în locul de judicium Gericht ce l-am tălmăcit precum este și precum să cade sententia Spruch 
sau Urteil adecă hotărîrea județului, pentru aceasta nu este bine vorbit, cînd să zice — l-au 
dras la judecată — ci bine rominește trebuie să să zică : l-au tras la județ; dară cînd să zice: 
i-au esit judecata este bine zis și nu să poate zice: i-au ieșit județul |] fiind că judecata este hotă- 
vireg județului, sau hotărita și sentenţia. Dar nice am pus în locul adunării unde să judecă 
pricinile cetăţenilor, cuvintul pre une locuri obicinuit, judecătorie, ci, precum să cuvine „judep”, 
fiindcă după firea limbii cuvintul ,,judecătorie” are cu totul altă noimă, iar nu judicium sau 
Gericht, ci mai virtos jurisdictio, Gerichisbarkeit, adecă putere de a judeca. 

În urmă adaug şi aceasta că în Moldova rău s-au obicinuit a să zice „judecălori” [| în loc 
de jude, căci, după curată limbă rominească, este o mare osăbire între jude şi judecători ; fiind 
că nu tot judecătoriul este jude, dară de împrotivă tot judele este judecători, adecă : judecă- 


1 Scris aici NTIB, corectat din TN. 
2 Scris: ATE. 

tori poate fi măcar cine, care judecă în sine asupra vre unui lucru, iar nu fiește care poate îi 
jude (Richter) care din dregătorie judecă pricinile cetăţenilor ; La Moldova nu să obicinuește 
acum cuvîntul jude, numa la ţigani, care numesc pre dregătorii săi în loc de judeci ; dară între 
alte // părţi romîneşti, ba şi la cărţi să află cuvîntul jude pretutindene, şi la numărul de 
mulţi judeci. 

întru acest chip l-am trebuinţat şi eu la lexicon prin care cuvint să înţălege numai cel 
care este orînduit de la domnia ţării ca să judece pricinile cetăţănilor. 

Spun adevărul că m-am rușinat a pune la lexicon cuvîntul vornic prin care pre une locuri 
înțăleg rominii tot aceeaşi ce înțălegem noi alţii prin cuvintul jude // Întiil cuvîntul. vornic 
nu este priimit la tot neamul; deci nu să cade să pue în locul cuvîntului strămoșesc jude. 
A doao: vornic purcede de la cuvîntul slovenesc dvornicu AKOPNHKŠ, care chiar romînește 
va să zică curtean sau om de curte ; Acum dară socotește bune cetitori ! cum poate să însămneze 
acest cuvînt unui jude sau judecători ! Să ar putea, cu adevărat, aduce aice și alte mai multe- 
Dar vrind a scurta prelungul cuvînt îm caut a le lăsa pre un alt prilej : singur numa luînd aminte 
că scoposul mieu // nu este ca să-și mute o parte sau alta de romîni chipul voroavei sau dialec- 
tul său, ci numa sîngur acela ca vrînd oarecîndva patrioţii rominești a-și face o limbă de obște 
pentru învățături ; ca să să ştie feri de une cuvinte ce nu sînt nice adevărate romineşti, nice 
trebuincioase, şi ca încît să va putea să-şi curăţească limba întru care vor să scrie asupra Învă- 
ţăturilor. 

Cu aceste cu mi-am împlinit toată datoria ; pus-am temeiul culturii: alcătund acest 
lexicon şi o noao // gramatecă, care va eşi deosăbit în tipari. 

Arătat-am neajunsia şi lipsele ortografii şi a scrisorii slovenești ; arătat-am cărarea cătră 
o altă mai bună — Arătat-am și adevăratul chip de a scrie cu slove lătenești. | 

Deci adunînd aceste de naintea județului patrioţilor, nu socotesc că voi fi cîrtit pentru 
bunu cugetul micu încai de cătră cei înţălepţi a nemului. 

LIMBA LITERARĂ 


CULTIVAREA LIMBII ÎN DISCUȚIE PUBLICĂ 


Acap. CEZAR PETRESCU 


1. Ce credeţi că trebuie să înţelegem prin cultivarea limbii literare ? 


— Dintru întîi cred că trebuie să precizăm o răspicată deosebire 
între cele două concepţii asupra limbii literare. Numai: aşa, totul se va 
înfățișa mai simplu ... Cind pe vremea lui Richelieu, s-a purces în Franţa 
la întocmirea unui dicţionar al nou-nouţei Academii, grija de căpetenie era 
înlăturarea cuvintelor prea necioplite, prea bădărane, cu originea prea 
directă din graiul poporului. Un dicționar după chipul şi asemănarea limbii 
literare franceze din acea epocă : limba salonardă a curtenilor cu jabou de 
la Versailles şi din conelavurile marchizei de Rambouillet, dantelată, 
fardată, pudrată, parfumată, înstrăinată de marile mulțimi şi de tonica 
sudoare a muncii. Tradiţia nu mai dăinuieşte oare întrucîtva şi acum în 
patria lui Diderot şi a lui Littré, în pofida lui Diderot și Littré? Graiul 
poporului nu face oare și astăzi anticameră pînă să străbată în dicţionare 
şi enciclopedii ? Mai totul se referă la precedentul textelor scrise şi girate de- 
o semnătură mai mult sau mai puţin celebră, validată de istoria literară... 

La noi, după excesele de zel ale şcoalei latiniste, calea a fost alta, 

„contopită cu a literaturii. Limba literară şi inclusiv dicționarele — acade- 
mice ori nu — n-au aşteptat asemenea drămăluiri, filtraje şi ratificări. 
Îndeobşte s-au alimentat cu precădere din zăcămintele veşnic vii şi veşnic 
primenite ale graiului popular, subliniind, înaintea istoriei şi geografiei 
politice, acea unitate de limbă aproape excepţională a poporului nostru, 
cu tot şi cu toate cîte rezultă dintr-o asemenea premisă. Acest contact 
permanent ne-a apărat astfel de o literatură ermetică şi de un limbaj 
selivisit, sterilizat şi accesibil numai unei pături subţirele de inițiați, 
smalțului social lipsit de conținut lăuntric. Cei mai mari scriitori ai noştri 
au fost şi cei mai apropiați de popor. Literatura, lor, ca limbă, conţinut şi 
năzuințe exprima și exprimă totalitatea norodului romîn, nu o castă, nu 
pospaiul unei efemere şi găunoase categorii de privilegiați. Chiar cronicarii 
de odinioară, spătarii şi marii-hatmani, stolnicii și vel-vornicii de neam 
boieresc, cu drepturi și ranguri cvasifeudale, scriau pe înțelesul tuturora. 


48 LIMBĂ LITERARĂ 


lar scriitorii de mai tîrziu care au păcătuit cîndva împotriva acestui criteriu 
general s-au eliminat de la sine. Înseamnă însă că limba literară va să 
folosească brut şi neprelucrat materialul graiului popular, magma cea de 
toată ziua cu toate scoriile sale ? Dimpotrivă ! Criteriul impune o selecțiune 
lucidă şi adînc chibzuită a lexicului, a sintaxei, a caracterului specific, care 
să restituie poporului propriile sale mijloace de exprimare după o manoperă 
de finisaj menită să înnobileze limbajul frust şi adesea împestriţat de 
incorectitudini, de neologisme bastarde, de „,radicale” adoptate după 
ureche. 


e 


2. Cine ar trebui așadar să se ocupe de cultivarea limbii literare? 


— Bineînţeles, scriitorii ! Rolul lor nu se aseamănă oare cu al căută- 
torilor de aur, care spală și cern din nisip firele de metal preţios, grăuntele 
greu, pepitele ? Vezi Eminescu, vezi Sadoveanu. N-o spun fiindcă aş sub- 
estima cumva rolul lingviștilor şi al îilologilor. Ce absurditate ! Care dintre 
noi, scriitorii, în clipele de şovăială şi de incertitudine nu se adresează 
filologilor și lingviștilor pentru a regăsi terenul ferm? Însă munca și auto- 
ritatea, strădaniile lingviștilor, filologilor sau foleloriștilor prin natura lor 
rămîn circumscrise în domeniul specialității respective, fără şanse de acces 
la marele public de cititori. Doar cînd se iscă vreo înverşunată polemică 
urmată de mare vîlvă, publicul are prilej să afle şi să participe de la distan- 
tă, cu vot oarecum facultativ, la diferitele controverse cu pricina. Pe de 
altă parte scriitorul, lucrînd cu materialul lingvistic al poporului, îl cultivă, 
îl pliveşte, îl modelează pînă la o anumită limită îngăduită, fără a risca să- 
acorde precădere principiilor abstracte, teoretice, care au ispitit uneori pe 
lingvişti, oricât i s-ar părea de întemeiate. Aici, poporul e mai tare, nu 
teoria. De altfel, tovarăşul academician şi laboriosul nostru lingvist, 
protesorul Iorgu Iordan, a demonstrat de mult că limba poporului reprezintă 
prea adesea un cumul de ... greşeli, care nu mai sînt greşeli. S-au inte- 
grat vieţii. Şi îşi trăiesc viaţa. i 


3. Ce numiţi atunci o greşeală de limbă? 


— Dă-mi voie să restriîng întrebarea, mărginindu-mă la domeniul 
cu care relativ sînt familiarizat prin practica profesională, ca să zic așa. 
Există, în primul rînd o seamă de greșeli şi ezitări în folosirea firească a 
limbii provenite din nesocotirea contextului operei literare. Limba literară 
a contextului situează o operă în spațiu şi în timp de la sine, prin sine, 
dincolo de celelalte precizări tipice ale creatorului, care se adaugă în subsi- 
diar. Să ne gîndim numai cît de supărător sună muntenismele lui Barbu 
Delavrancea din Apus de soare, unde pe scenă moldovenii get-beget coada 
vacii vorbesc cu „dește” și cu „muma-mare”, lexic și pronunție valabile 
la curtea lui Radu cel Frumos, nu la Suceava lui Ştefan Vodă cel Mare. 
Şi să urmărim cît de nuanțat foloseşte subtilitățile limbii literare Mihail 
Sadoveanu în romanele istorice, prin contrast cu romanele lumii dintre 
cele două războaie scrise în acelaşi timp : Oameni din lună, Cazul Eugeniţei 
Costea, Locul unde nu s-a întîmplat nimic, Nopțile de Sînziene ete. ete. 


CULTIVAREA LIMBII IN DISCUŢIE PUBLICĂ 49 


Să mai urmărim apoi prin ce mijloace discrete, dar ţinînd tot de limbă, 
ne poartă în Ardeal, în Banat sau Dobrogea, parcurgînd toată geografia 
cuprinsului romînesc pînă la satul lui Mitrea Cocor! Căci dacă pentru 
fieştece scriitor limba reprezintă oarecum o afirmare a personalităţii 
creatoare, diferențiată de a altor scriitori contemporani — ca timbrul şi 
volumul de voce al cîntăreților, ca paleta pictorilor, — aceasta nu-l scutește 
de obligaţia imperativă să-şi modeleze limba de la carte la carte după 
subiect, după loc şi timp, după noţiunile şi capacitatea de percepţie a 
propriilor săi eroi. 

Mihail Sadoveanu ne-a servit o astfel de lecţie fără precedent în 
istoria literaturii, vrednică de semnalat. În Zodia Cancerului, acelaşi peisaj 
şi aceeaşi atmosferă, aceleaşi acţiuni și evenimente sînt percepute pe rînd, 
de la pagină la pagină, cu alte mijloace, după noţiunile personajelor res- 
pective, nu numai în dialog, ci şi în textul autorului. Altfel vede, simte şi 
gîndeşte un oștean autohton și altfel abatele de Marenne, altfel beizadeaua 
Ruset, altfel un răzeş dintr-o dumbravă şi altfel bisericosul, dar hapsînul 
Duca-Vodă. Limba aceluiaşi scriitor nu poate fi otova, indiferentă la 
subiect sau la epocă. Pentru un scriitor autentic orice desconsiderare a 
acestui element de bază în elaboraţia creatoare constituie o nepermisă 
greşeală care subminează uneori însăși creaţia. Cel puţin aşa cred. 

Dar mai sint celelalte greşeli de limbă, pe care nu o dată le fac 
scriitorii. Păcătuim mai toţi cu nemiluita împotriva lexicului, a sintaxei, a 
spiritului limbii. Iar dicţionarul limbii literare nu se lasă mai prejos, restitu- 
indu-ne pe tavă propriile noastre greșeli şi confuzii. Un exemplu. Ce justifică 
oare nejustificata confuzie între termenii buchirit, buchisit şi bichirit, de-o 
pildă? Buchirese cartea sau lecţia, de la „buche”? citire. De unde a ieşit a 
„„buchisi cartea”, cînd a bucbhisi înseamnă a aplica ghionturi pe înfundatele 
cuiva într-un ungher ori a îngrămădi într-o desagă boarfele sau merindele 
peste capacitatea sa ... locativă? A bichiri, în Moldova mea de obirşie 
înseamnă a migăli în alesul griului, cînepii sau orezului fir cu fir, înseamnă 
a executa o cusătură ori o împletitură deosebit de gingaşă şi de minuțioasă, 
nu a bichiri cartea sau lecţia —, cel mult a serie bichirit un răvaș, cu slova 
excesiv de măruntă şi cu rîndurile excesiv de înghesuite. Ignorarea acestor 
nuanţe şi greşeala scriitorilor ce ratifică prin semnătura lor asemenea 
confuzii lexicale, pe care poporul nu le ignoră şi cu care el nu greşeşte, 
în loc să ajute la cultivarea şi îmbogățirea limbii literare, corcesc şi sărăcese 
graiul popular, reducîndu-i nuanţările la același numitor de-o mizeră şi 
nemeritată penurie. Nivelare cu lopata, nu cu penița subţire a condeiului. 
Nivelare sub nivelul poporului, care totuşi ştie să păstreze tezaurele graiului 
său din buni-străbuni cu mai multă evlavie decît noi. El adaugă noi achi- 
ziţii la aceste tezaure, nu procedează prin scădere şi prin denaturarea, prin 
degradarea bunurilor moştenite. 


4. Așadar, sentinţă de condamnare fără recurs? 


— Fireşte, cînd e cazul. Ce circumstanţă atenuantă ar putea invoca 
scriitorul, cînd se încumetă a se avînta la o precară şi inconsistentă operă 
de creaţie literară, înainte de a cunoaşte deplin materia primă cu care 


D 

lucrează : limba? Strungarul, oțelarul, minerul, se avîntă în necunoscut, 
pe dibuitelea, fără anii de ucenicie ? Maxim Gorki a repetat de nenumărate 
ori că stăpînirea limbii este chezăşia de viabilitate a oricărei opere literare. 
In prelegerile și articolele sale destinate tinerilor scriitori din Uniunea 
Sovietică, n-a contenit pînă la moarte a pune mereu accentul pe această, 
condiție primordială. Iar succesorii lui, Fadeev, Fedin, Leonid Leonov, 
adresîndu-se tineretului, au dat întîietate tot problemelor de limbă literară, 
cu suplimentul de argumente şi de exemplificări din propria lor experiență, 


5. În consecinţă, ce rol credeți că pot avea scriitorii, criticii literari, 
oamenii de ştiinţă, gazetarii, tehnicienii şi în general intelectualii în acţiunea 
de cultivare a limbii literare? 


— Un rol preponderent, indiscutabil. Dar tot aşa de indiscutabil, un 
rol foarte dificil, de la caz la caz. Rolul scriitorilor l-am indicat într-o 
oarecare măsură, Inditerent de epocă, prin opera lor, ei au contribuit 
întotdeauna la cultivarea ei îmbogățirea graiului popular, iar prin greşelile 
şi neglijenţele lor au răspîndit un element de derută. Într-un moment de 
tranziție revoluționară ca acel de faţă, răspunderea e cu atît mai mare. 
Poporul chemat la viață e asaltat de-o adevărată explozie de noi noţiuni, 
de probleme ignorate pînă mai ieri, de termeni cu totul inediți, de-un fel 
nou de a gîndi și de a acţiona. În acest tumult dinamic e datoria scriitorilor 
să secondeze şi să ajutore fenomenul de adaptare lingvistică a poporului 
la realitățile în mers vertiginos. Prin limba operei lor, ajustată la aceste 
noi condiţii şi noţiuni, scriitorul cată să dea o plasticitate concretă 
termenilor mai mult sau mai puţin abstracţi, teoretici, armonizînd trecutul 
cu prezentul şi viitorul, într-un proces lingvistic în care pentru întiia, 
dată poporul are de prelucrat, de adoptat şi de adaptat în spiritul limbii o 
sumă de noțiuni noi, în doză atît de masivă. Limba operei literare trece şi ea 
printr-o adevărată revoluție. Ca şi limba articolelor de ziar. Ca şi limba 
oamenilor de știință și a tehnicienilor. Deci tuturor le revine misiunea de a 
ţine seamă că de astădată se adresează marilor mulțimi, poporului, nu 
unei minorităţi de lectori. Nu e vorba de o vulgarizare, adică de o cobo- 
rire, ci dimpotrivă de o înălțare a nivelului celor mulţi, corespunzătoare 
setei generale de cunoaștere şi de înnoire. Grea şi delicată misiune ! Dau 
cuvintul lingviştilor, colectivelor de specialişti ce întocmesc dicționarele 
generale ale limbii, ca şi dicționarele științifice şi tehnice. Întrucît ne pri- 
vește, pe noi, scriitorii, am însă cuvînt să aduc o imputare criticii şi recen- 
zenţilor. În judecarea operelor literare, vechi sau noi, pentru ce lipsește 
paragraful consacrat limbii? Discuţiile n-ar da roade și n-ar sluji la clari- 
ficările cuvenite? N-ar feri pe anume scriitori de-un anume naturalism 
trivial, sub cuvînt că oglindeşte graiul poporului? Ieftină şi superficială, 
condamnabilă metodă ! 

Dar limba literară cu ale sale năzdrăvănii n-o facem numai noi, 
scriitorii, o mai fac și dactilografii, corectorii, confruntatorii de texte, 
datorită unui sistem care funcționează defectuos şi unor colaboratori care 
din senin îți schimbă de exemplu,,tagma noastră, a învăţătorilor” în 
„branşa noastră, a învăţătorilor”, ca şi cum ar fi vorba de-o branşă neguță- 

torească în parfumerie sau în textile. Ceea ce mă îndeamnă să amintesc că, 
Academia cu atit de vrednicele și neobositele sale colective de la secţia 
lingvistică, s-ar cuveni poate să zorească alcătuirea unui dicţionar al 
sinonimelor, de-o imperioasă urgență pentru orientarea celor ce ne mutilează, 
cu atita uşurătate limba (evident fără intenţie, dar şi fără discernămînt). 
Precum de urgenţă se impune şi un dicționar al proverbelor, care să ne 
ajutore în muncă şi îndeosebi în munca de traducători. Tovarăşul Nichita 
Sergheevici Hrușciov, cu prilejul călătoriei sale în America, a dovedit prea 
îndestul cît de vii şi de plastice sînt îndeobşte aceste proverbe şi zicale de 
la lume adunate şi la lume iarăşi date. Adesea, în cele cîteva cuvinte expre- 
sive ale unui proverb plin de duh şi de substanță, a condensat un răspuns 
sau o concluzie care ar fi cerut cine mai ştie cît de laborioasă expunere. 
Pentru limba literară şi pentru graiul poporului în genere, proverbele și 
zicalele acestea bătrîne constituie cea mai desăvirşită lecţie de gîndire 
concisă şi nu o dată eliptică, însumînd experiențele noroadelor, trăite şi 
verificate de veacuri. Ele nu pier și nu se cade să le aruncăm la rebut, 
oricât de repede și de temeinic am progresa. Dimpotrivă, ne amintesc în 
fieştece clipă că tot pe pămînt trăim, chiar în era cosmică. Pe pămînt, 
cu toate cele ale pămîntului: trecut, căutări, experienţe, învăţăminte, 
năzuinţe ... 


Drop, REMUS RĂDULEŢ 


membru corespondent al Academiei R.P.R. 


1. În ce constă, după părerea dvs., o greşeală de limbă? 


Mă voi referi în răspunsuri la limba literară înțeleasă ca limbă 
a formelor lexicale şi gramaticale adoptate prin consensul oamenilor de 
cultură, care se disting prin felul îngrijit de a vorbi şi scrie, — fie că aceştia 
sînt literați, fie că ei sînt alți oameni de artă, de ştiinţă, tehnică sau admi- 
nistrație. 

După pärerea mea, o greşeală de limbă constă în folosirea unei 
forme lexicale, fonetice, morfologice sau sintactice care diferă de forma 
adoptată de limba literară în momentul istoric considerat, şi care nu 
întruneşte consensul oamenilor de cultură purtători ai acestei limbi. Cînd 
întruneşte acest consens, forma folosită, deşi diferă de forma adoptată, 
nu constituie o eroare, ci reprezintă o înnoire în limbă, 

Precizez că formele adoptate de limba literară trebuie raportate la 
semnificația pe care o au. Mărirea lungimii unui corp, de exemplu, se 
numeşte alungire. Folosirea termenului lungire (din anumite graiuri locale 
din Transilvania) cu semnificația de mărire a lungimii unui corp constituie 
deci o greșeală de limbă. Dar oamenii de ştiinţă au avut nevoie şi de un 
termen pentru variația lungimii unui corp, adică pentru o deformație 
care constă fie în alungirea, fie în scurtarea corpului — şi, în inventivi- 
tatea lor, ei au recurs la termenul regional lungire pentru această nouă 

semnificaţie. Oamenii de cultură purtători ai limbii literare au acceptat 
termenul care ne lipsea cu această nouă accepţiune — şi iată că lungirea 
a intrat în limba literară, dar numai raportată la această nouă semnificaţie. 


2. Ce credeți că trebuie să înțelegem prin cultivarea limbii literare? 


În lexicul, tonetismul, morfologia şi sintaxa ei şi în stil, limba literară, 
are anumite mijloace de expresie. Prin cultivarea limbii literare se poate 
înțelege fie numai însuşirea, folosirea exclusivă și răspîndirea formelor 
adoptate şi a mijloacelor de expresie ciştigate de ea pînă în momentul 
istorie considerat, fie şi promovarea dezvoltării ei prin precizări şi înnoiri, 
în special în domeniile lexicului, sintaxei şi stilului, dar uneori şi în dome- 
niul fonetismului,. 

Promovarea dezvoltării limbii literare constă în alegerea cu discer- 
nămînt a cuvintelor și locuţiunilor necesare pentru desemnarea de con- 
cepte noi, prin împrumut, creaţie sau accepţiune nouă; în nuanțări sin- 
tactice; în promovarea clarităţii, conciziunii, decenței şi proprietăţii 
stilului, precum şi în nuanțarea lui după diversele domenii : beletristică, 
alte arte, ştiinţe, tehnică, drept şi publicistică, în care se foloseşte; în 
promovarea formelor de fonetism care sînt adecvate pentru muzică şi 
teatru. 


3. Cine ar trebui să se ocupe de cultivarea limbii? 


Interesul pentru cultivarea limbii ar trebui să existe la toţi oamenii 
culți şi pe măsură ce se va desăviîrși revoluţia culturală, la toţi oamenii 
muncii. Activitatea normativă, de stabilire a lexicului, fonetismului, 
morfologiei și sintaxei adoptate şi a altor mijloace de expresie ale limbii 
literare trebuie făcută de oamenii de ştiinţă a limbii — de preferinţă prin 
Acaderiiia R.P.R. — pe baza activității specialiştilor din toate domeniile 
de activitate — şi lăsînd un minim de libertate, necesar pentru a nu frina 
dezvoltarea limbii. 


4. Ce rol pot avea scriitorii, criticii literari, oamenii de ştiinţă, cadrele 
didactice, gazetarii, tehnicienii, şi, în general, intelectualii în acțiunea 
de cultivare a limbii? 


Este firesc ca, în acţiunea de cultivare a limbii, scriitorii să aibă un 
rol de cea mai mare importanță, Trebuie ca scriitorii să acorde problemelor 
de limbă atenţia pe care o arată pentru conţinutul creaţiei lor. Aportul 
lor poate ti însemnat îndeosebi în domeniile sintaxei și stilului. Ar trebui 
să, putem învăţa multe de la ei, în probleme de proprietate, nuanțare și 
decenţă în exprimare. Criticii literari pot avea un rol asemănător, în 
măsura în care, ca buni lingviști, s-ar ocupa de problemele de limbă aşa 
cum se ocupă de forma estetică şi de fondul operelor literare pe care le 
analizează. 

Rolul oamenilor de știință şi tehnică ar putea să consiste îndeosebi 
în îmbogățirea lexicului, în elaborarea şi precizarea stilului ştiinţifice, în 

mărirea conciziunii limbii noastre literare. Ei înşişi au un interes major 
în această privinţă, pentru că tehnica definiției sau a formulării faptelor 
fundamentale, axiomelor, legilor și teoremelor şi chiar a fazelor proceselor 
tehnologice, nu poate progresa esenţial dacă nu există un stil caracterizat 
prin claritate, proprietate şi conciziune. Tehnicienii au și posibilitatea de 
a răspîndi în cercuri largi de muncitori formele corecte de limbă literară. 

Oamenii muncii care activează în domeniul legiferării sau al orientării 
administrative trebuie să aibă un rol deosebit în desăvîrşirea stilului 
propriu pentru evitarea echivocului în drept şi administraţie ` cîntăreții 
şi actorii trebuie să-şi spună cuvîntul, mai mult decît în trecut, în privinţa 
fonetismului, pentru care lingviştii nu au totdeauna simţul cel mai dez- 
voltat, iar ziariștii ar trebui să acorde o atenție specială vocabularului şi 
să lupte contra îngustării rutinare a mijloacelor de expresie, fiindcă presa, 
prin răspîndirea pe care o are, influențează hotăritor generalizarea mij- 
loacelor de exprimare folosite în limbă. Îndatoririle minime ale intelec- 
tualilor, care ştiu că exemplul lor e ascultat şi urmat, sînt să lupte 
neobosit contra formelor aberante, dintre care unele se răspîndesc din 
nepăsarea lor. 


L 


Marile progrese realizate de ştiinţe şi de diferitele ramuri ale tehnicii 
contemporane au impus introducerea masivă de termeni noi în limbile 
literare şi au impus acestora probleme dificile de conciziune şi claritate. 
Acceptarea în limbă şi răspîndirea noilor termeni în masele largi ale oame- 
nilor muncii nu pot fi lăsate la voia întîmplării. Trebuie ca, înainte de a 
începe să circule larg în limbă forme incorecte, foruri competente să 
recomande scrierea şi rostirea literară. De asemenea, trebuie ca oamenii 
muncii să fie îndrumați şi în folosirea celorlalte mijloace de expresie a 
limbii noastre literare. În acest scop, facem mai jos cîteva propuneri : 

1. Să se înființeze în cadrul Academiei R.P.R. o comisie permanentă, 
formată din reprezentanţi ai Institutului de lingvistică şi ai celorlalte 
institute de specialitate, precum şi din membri ai Academiei, pentru 
specialităţi care nu sînt reprezentate în aceste institute, dar înzestrați cu 
simţul limbii şi cu pregătirea lingvistică necesară, pentru a propune 
formele literare ale termenilor noi care pătrund în limbă. Ea ar constitui 
şi multiplica un glosar al formelor literare ale cuvintelor existente, iar 
instituţiile de stat, organizaţiile şi departamentele ar fi rugate să-i înainteze 
toţi termenii noi, care nu ar fi cuprinşi în glosar, pentru a li se fixa şi 
introduce, de exemplu—anual, în glosar, forma literară. 

2, Să fie întărite cu specialişti serviciile de studii, de documentare 
şi de cercetare ale instituţiilor centrale de stat, pentru a supraveghea, 
sub aspectul limbii publicaţiile, inscripţiile, textele explicative, inclusiv 
cele din filme, care au mare circulaţie. 

3. Termenii noi să fie publicaţi şi în periodicele de specialitate ale 
Academiei R.P.R., pentru a fi accesibili specialiştilor. 

4. Să se lărgească emisiunea „Limba noastră”! a radiodifuziunii, 
pentru a cuprinde, pe lîngă aspectul morfologic şi ortografic, şi probleme 
de sintaxă şi stil. 

5. Unul din periodicele noastre în domeniul limbii să introducă o 
rubrică permanentă de îndrumări şi probleme din domeniul limbii literare. 
Acestea ar putea fi exemplificate şi prin analize de limbă şi stil ale unor 
opere reprezentative literare, de ştiinţă sau tehnică. 

6. Să se strîngă colaborarea între Institutul de lingvistică şi edituri, 
teatre, ziare, în problemele cultivării limbii, aşa cum — de exemplu — se 
strînge tot mai mult colaborarea dintre institutele de cercetare tehnică 
ale Academiei R.P.R. și diferitele departamente şi industrii. 


Pror. MARIA GABREA 


1. Ce credeţi că trebuie să înţelegem prin cultivarea limbii ? 


Înţelegem prin cultivarea limbii : 

a) Acţiunea convergentă a tuturor factorilor care au răspundere în 
acest domeniu, în vederea păstrării şi respectării specificului limbii, adică 
sistemul ei lexical, sistemul ei fonetic, structura gramaticală. 

În statele socialiste şi mai ales în U.R.S.S., problema cultivării 
limbii — limba fiind instrumentul prin care masele îşi însuşese cultura şi 
o promovează la rîndul lor — reprezintă una din preocupările esenţiale 
în momentul de față. 

b) Străduința de a micşora din ce în ce mai mult distanța dintre 
limba vorbită şi cea scrisă, ceea ce înseamnă că într-o epocă în care cultura 
este un bun al întregului popor, limba trebuie să fie însuşită de mase cît 
mai mari în forma ei cea mai îngrijită, normată şi unitară. Remarcăm în 
acest sens activitatea impresionantă din ultimii ani desfăşurată de lingviști 
pentru publicarea lucrărilor cu caracter normativ: Gramatica limbii 
române, în două volume, Dicţionarul limbii române literare contemporane, 
în patru volume, Dicţionarul limbii române moderne, într-un volum, Mie 
dicționar ortografic, Dicţionar ortoepic, Îndreptar de punctuație. 

Cum acestea nu sînt încă folosite în suficientă măsură de masele 
largi, socotim că este necesar ca orice manifestare de largă circulație 
a limbii scrise, afiș, firmă, text de muzică uşoară, presă, literatură, 
să constituie un model de limbă. În realitate însă, de multe ori, se întîmplă 
tocmai contrariul. Aspectul familiar, „mai puţin solemn” (cum îl numeşte 
academicianul Iorgu Iordan 1), nestilizat al limbii vorbite pătrunde în 
scrieri, se pare dintr-o anumită concepţie despre realismul limbii. Acest 
lucru se observă în mod izbitor şi supărător în multe texte de muzică 
ușoară. Exemplul unui refren, cîntat deseori la radio, în care melodia 
subliniâză tocmai cuvîntul care trebuia evitat, e concludent : 


„Ia priviţi ce fericiţi sint ăştia doi”, 


Același lucru se poate spune despre stilul vorbit folosit de unii scriitori. 
în opere altfel valoroase scriitorii împing realismul verbal pînă la natu- 


1 Iorgu Iordan, Limba romînă contemporană, 1954, p. 25. 

ralism, socotind că personajele trebuie să vorbească întocmai cum ar vorbi 
în viaţă. Amintim că nici un personaj negativ din opera lui Caragiale nu 
foloseşte în vorbirea lui şi înjurături sau expresii triviale, aşa cum se 
întîmplă cu multe personaje pozitive din literatura actuală, deşi Caragiale 
a fost un maestru al tipizării personajelor prin limbă şi deşi nu ne putem 
închipui că multe din personajele zugrăvite în vasta sa operă nu vor fi 
folosit înjurături în vorbirea lor zilnică. 

În ceea ce priveşte crudităţile de limbaj, socotim că ele sînt cu atît 
mai dăunătoare, cu cît se adresează şi unui cititor al cărui limbaj e încă 
în curs de formare. Dacă pentru un cititor care stăpineşte perfect limba, 
un astfel de cuvînt într-un text este încorporat contextului cu justa sa 
valoare, pentru un cititor neformat, cuvîntul capătă un relief excepţional 
şi deplasează întreg accentul comunicării. Un exemplu din viața şcolii 
mi-a arătat cum mesajul scriitorului a fost întrerupt brusc şi emoția 
risipită, la citirea unui cuvînt pronunțat de Uţupăr, din fragmentul „Sà 
nu uiţi Darie”: 

„Satul pe care-l belești d-ta”. 
O clasă întreagă de copii de 11 ani au izbucnit în ris, starea afectivă 
fiind cu totul alta decît aceea la care ar fi trebuit să ducă conținutul 
întregii pagini. Şi acesta a fost un cuvînt aproape inofensiv ! Departe de 
noi gîndul că autorul ar fi trebuit să se gîndească la copiii care vor citi 
cîndva această pagină, dar, oricum, problema se ridică cel puţin în ceea ce 
priveşte selectarea paginilor pentru manual. 

c) În acţiunea de cultivare a limbii intră de asemenea şi năzuința 
spre perfecționarea ei în sensul adaptării maxime a mijloacelor lingvistice 
la conţinut, a maximei expresivităţi în redarea unui conţinut (indiferent 
de stil) prin respectarea legilor de dezvoltare a limbii. Aci apare rolul de 
seamă al scriitorilor care îmbogățese limba mai ales calitativ t prin noi 
îmbinări şi prin lărgirea conținutului semantic al cuvintelor. E ceea ce a 
remarcat M. Sadoveanu în opera lui Eminescu, „la care vorbele despărțite 
şi izolate de la începutul lumii, dintr-o dată se cunosc şi se logodesc într-o 
bucurie tainică” 2. 

În acest sens credem că lingvistica sovietică consideră în mod justi- 
ficat ca implicată în acţiunile de cultivare a limbii, nu numai lupta pentru 
corectitudinea gramaticală, ci şi pentru expresivitatea ei. 


2. În ce constă, după părerea dumneavoastră, o greşeală de limbă? 


Întrucît în conceptul de limbă literară, privită ca aspectul cel mai 
îngrijit, normat și unitar al limbii poporului, intră ca atribute esenţiale 
corectitudinea gramaticală şi claritatea, socotim ca greşeală de limbă 
orice exprimare care nu respectă regulile gramaticale (structura grama- 
ticală a limbii) sau care împiedică claritatea comunicării, prin prolixitate, 
abuz de regionalisme sau neologisme, inovații contrare legilor obiective 
ale limbii sau termeni improprii. Toate aceste abateri au fost urmărite 


LL Iordan, Literatura şi lingvistica, în Limba romînă, 2/1959. 
2 G. Bulgăr, Cuvinte despre arta literară şi cultivarea limbii (Note după o convorbire cu 
maestrul: M. Sadoveanu), în Limba romină, 5/1955. 

constant, începînd din septembrie 1956, în revista Limba romînă, la 
rubrica „Cultivarea limbii”. 

Arătăm spre exemplificare două greșeli gramaticale tipice, constatate 
de ani de zile la elevii din raionul în care predau : înainte de + indicativ — 
înainte de scriu, în loc de înainte de a scrie ; adverbul restrictiv decît folosit 
ca şi adverbul numai fără corelativul nu : am decât trei cărţi, în loc de am 
numai trei cărți, sau nu am decît trei cărți. Exemplu de folosire a unui 
termen impropriu, care a pornit probabil dintr-o inovaţie, este cuvîntul 
a deservi. Acest cuvînt este consemnat în Dicţionarul limbii române 
moderne de două ori, o dată la p. 232, cu explicația : a deservi, a face cuiva 
un rău serviciu şi a doua oară la p. 233, cu menţiunea impropriu ` a servi 
o colectivitate. Deşi cel de-al doilea cuvînt este după cum se vede impropriu, 
el s-a răspîndit fulgerător şi azi toate magazinele au brigăzi de „bună 
deservire”! ba chiar mai mult, în Contemporanul, nr. 2/1960, se spune că : 
„Teatrului Armatei îi revine un rol de mare însemnătate în deservirea cultu- 
ral-artistică a spectatorilor militari”. 

În ceea ce priveşte prolixitatea, ermetismul, folosirea termenilor 
improprii, socotim că acestea au un izvor şi în felul cum sînt scrise unele 
manuale şcolare. Abuzul de neologisme, stilul greoi şi prolix i-a făcut pe 
elevi să se mulţumească cu o înţelegere aproximativă a textului (amintim 
că un mare număr de elevi studiază la cursurile fără frecvenţă). Nu mai 
vorbim de folosirea de către elevi a articolelor de critică literară a căror 
limbă greoaie, improprie — analizată în adincime în diferite reviste 1 — e 
greu accesibilă chiar cititorilor obişnuiţi. 

De la înţelegerea aproximativă a unui text s-a ajuns astfel, în mod 
firesc, la utilizarea cu înţeles aproximativ de către elevi a cuvintelor din 
acel text. În felul cum sînt redactate şi stilizate, asemenea manuale nu 
respectă principiul creşterii progresive a vocabularului. Bucăţi de lectură, 
al căror conţinut greu de înțeles implică şi o formă inaccesibilă se studiază 
de-o potrivă la 12 ani (cl. VII-a), ca şi la 15 ani (cl. X-a). 

Nu s-a făcut încă un studiu care să arate limita vocabularului pentru 
fiecare vîrstă, capacitatea de însuşire progresivă a acestuia. Autorii de 
manuale cred că pot folosi același limbaj pentru elevii în vîrstă de 12 ani, 
ca şi pentru studenți. Personal am întreprins o anchetă în clasa VII-a, 
în care predau. Am ales din manual două cuvinte (nu din bucăţile de 
lectură, ci din analizele făcute de autorii manualului) include, semnificativ, 
propunînd următoarea temă : spuneţi ce însemnează următoarele cuvinte, 
construiți cu fiecare dintre ele cîte o propoziţie. La o clasă de 27 de elevi, 
patru au înțeles ambele cuvinte, doi au înţeles numai un cuvînt, 21 n-au 
înţeles nimic. La o clasă de 30 de elevi, unul a înţeles ambele cuvinte, 
trei un cuvînt, 26 n-au înţeles nimic, 

Doi mari artiști ai cuvîntului, Cehov? şi Sadoveanu 3 au formulat în 
arta lor poetică imperativul simplităţii pentru scriitori. Nenumărate articole 
au cerut acelaşi lucru criticilor literari de la noi. Noi cerem aceasta autorilor 
de manuale. 


1 C. Otobicu şi M. Mitran, Limbajul criticii literare, în Limba romină, 31959. 
2 T. Vianu, Arta poetică a lui Cehov, în Gazeta literară, nr. 5/1960. 
3 G. Bulgăr, art. cit. 

3. Cine ar trebui să se ocupe de cultivarea limbii ? 


Din cele expuse pînă aci rezultă că de cultivarea limbii trebuie să 
se ocupe toţi oamenii de cultură. Se desprinde de asemenea rolul important 
al profesorului, atît prin faptul că el acţionează direct asupra unei mase 
largi, cît şi pentru faptul că el nu este chemat „să restaureze”, ci să clă- 
dească din temelii edificiul limbii literare pentru elevii săi. 


4. Ce rol pot avea scriitorii, criticii literari, oamenii de știință, 
gazetarii, tehnicienii şi în general intelectualitatea în acţiunea de 
cultivare a limbii? 


Toţi aceştia prin operele lor pot oferi modele de limbă, iar specialiştii 
pot semnala abaterile. Profesorii mai ales trebuie să ofere elevilor un 
model de limbă literară la fiecare lecţie pe care o predau, iar pentru aceasta, 
simplificarea materiei, evitarea abuzului de întrebări şi răspunsuri în 
ţinerea lecţiilor (metoda euristică), care duce la fărimițarea expunerii 
profesorului, mai multe ore de gramatică pentru exerciţii aplicative, 
formarea de deprinderi ete. ar putea lăsa cîmp larg pentru influența 
pozitivă a profesorului asupra vorbirii elevilor. De asemenea este necesar 
frontul comun al tuturor profesorilor, nu numai pentru combaterea greşe- 
lilor de exprimare ale elevilor în scris şi vorbire, ci şi pentru stimularea, 
lor în efortul de a-şi însuşi o exprimare cît mai frumoasă. 


5. Ce măsuri credeţi că trebuie luate pentru a sprijini cultivarea limbii ? 


Considerăm că sînt bune toate măsurile luate pînă acum. Mai pro- 
punem : retipărirea unei gramatici a „greşelilor”! 1 într-o ediţie accesibilă, 
de largă circulaţie. Continuarea rubricii „Cultivarea limbii” în revista, 
Limba română. 

Constituirea unui tor care să urmărească abaterile de la limba literară, 
în orice domeniu de activitate. 

Refacerea manualelor atît din punctul de vedere al conţinutului, cît 
şi din punctul de vedere al limbii, pentru a satisface principiul accesibi- 
lităţii încă nerealizat. 


1 Iorgu Iordan, Limba romină actuală. O gramatică a greșelilor, 1943. 

DE 


I. COTEANU 


Precizarea înțelesului expresiei de „stil al limbii” este o noutate 
datorită școlii lingvistice sovietice pentru care stilul limbii nu se con- 
fundă cu cel individual, ci reprezintă o totalitate de procedee de limbă, 
destinate să exprime conţinutul de idei dintr-un domeniu oarecare de 
activitate omenească!. Din acest punct de vedere, orice stil al limbii este 
un bun de care se folosesc toți vorbitorii cu o anumită profesiune sau cu 
interes pentru un anumit domeniu de activitate. În consecinţă, el repre- 
zintă o realitate obiectivă care se impune cu o forță asemănătoare cu 
aceea a limbii, căci spre a comunica unui specialist cît mai repede şi mai 
exact fapte şi idei din specialitatea sa, este necesar să recurgem la un 
anumit limbaj. 

Pentru orice medic, de pildă, o „tăietură” se cheamă incizie, „un 
bolnav nu are fierbinţeală sau călduri”, ci face febră, face temperatură 
sau chiar febricitează. O umilătiură, este o tumoare sau o tumoră, benignă, 
adică „nevătămătoare” sau malignă, „primejdioasă. Un bolnav poate 
fi deschis, adică supus inciziei organelor de la suprafaţa unei regiuni care 
urmează să fie operată ; el este închis „cusut”” la sfîrşitul operaţiei ș.a.m.d. 

Pentru un jurist, acțiune înseamnă o procedură referitoare la jude- 
cată, iar a intenta o acțiune, subînţeles : de dare în judecată este tot una 
cu „a trage, a duce, a chema pe cineva (o persoană sau o instituție) la 
judecată, a da în judecată”. 

În domeniul finanțelor, se vorbeşte rar de împrumuturi”, fiind 
preferate creditele, care nu „se fac”, ci se contractează etc. 


1 În legătură cu întreaga problemă a stilurilor, vezi Bonpocu aabnoananua, II (1954), 
nr. 1—4. Iorgu Iordan, Limba romină contemporană, Bucureşti, 1954, p. 23; acelaşi, Limba 
literară, Privire generală, Limba romînă, ITI (1954), nr. 6, p. 52 ș. urm. ; Mircea Seche, Despre 
stilul sportiv, Limba romînă, VIII (1959), p. 80 şi urm.; vezi de asemenea și H P. Tans- 
nepuH, Ouepku no crunucruke anrauickoro goung, Mocksa, 1958, p. 342 și urm. 

Unele cuvinte au aşadar semnificaţii deosebite în limbajul tehnic, 
cum se pot vedea uşor din exemplele anterioare, altele, fără a avea un 
înţeles aparte, sînt utilizate cu predilecție de specialişti fiind adesea ca 
şi necunoscute marelui public. Din semnificaţiile şi termenii cu caracter 
tehnic se formează unităţile îrazeologice specifice diverselor profesiuni 
sau domenii de activitate. i 

Modul cum funcţionează procedeele descrise arată că orice stil 
reflectă limba însăşi, căci structura gramaticală a acesteia este respec- 
tată. Prin urmare stilul limbii reprezintă în primul rînd o chestiune de 
vocabular în care se includ şi unităţilu frazeologice, expresiile și locu- 
țiunile tehnice. El are însă şi particularități sintactice, construcţii și 
formule specifice. De aceea ar putea să fie definit şi ca o sumă de pro- 
cedee lexicale şi sintactice cu ajutorul cărora se comunică un conţinut 
de idei legat de o activitate omenească oarecare. 

O concluzie imediată este caracterul istoric al stilului limbii, care 
nu apare decît cel mai de vreme cînd diviziunea muncii este destul de 
avansată pentru a se putea vorbi de o profesiune sau de un domeniu 
de activitate bine conturat.. Într-o limbă şi o societate foarte primitive 
este deci hazardat să căutăm stiluri lingvistice clare, căci la început ele 
nu sînt bine diferențiate unul de altul şi numai treptat își definesc indi- 
vidualitatea, despărţindu-se din ce în ce mai lămurit de originea lor, 
fără să piardă însă vreodată toate elementele comune cu stilul din care 
s-au născut, de care sînt legate prin fondul lexical principal şi prin struc- 
tura gramaticală a limbii. | 

Aceste caracteristici generale au dus la păreri diferite despre numă- 
rul şi limitele stilurilor. Unii cercetători le văd peste tot, în genurile şi 
chiar în speciile literaturii, în lucrările ştiinţifice ale fiecărei ramuri de 
cercetare în parte, în presă şi în publicaţii, cu un cuvînt oriunde se poate 
descoperi o tehnicizare cît de mică a limbii. După aceştia, poeziile lirice 
au un stil lingvistic, cele epice altul, proza artistică altul, literatura dra- 
matică altul, fabula altul, tragedia de asemenea etc. Tot astfel, lucră- 
rile de filozofie au un stil, cele de inginerie altul, cele de medicină altul 
ș.a.M.d.L. l 

Înainte de a trece la enumerarea stilurilor limbii, e bine să ne oprim 
încă la o chestiune de principiu. Împărțirea unei limbi în stiluri nu depinde 
de voința noastră ci este impusă de situația obiectivă, indiferent de eti- 
cheta tradițională. 

La începutul literaturii romîne găsim cîteva cărți religioase, tra- 
duceri ale bibliei sau ale unor lucrări de explicare a bibliei. A spune numai 
din această cauză că limba romînă veche a avut un „,stil al cărţilor bise- 
ricești””? înseamnă a da epitetul de stil, unor volume, scrise în diverse 
feluri, pentru că sînt de diverse feluri. Sînt mai întîi evangheliarele, apoi 


1 Mircea Seche, loc. cit., vorbeşte chiar despre un „stil sportiv”. După părerea mea, 
stilul sportiv nu este decit o variantă tehnică specială a stilului ştiinţific sau, cum îl numește 
Iorgu Iordan în Stilistica limbii romine, București, 1944, p. 341, un limbaj tehnic. 

2 D. Macrea, Pe marginea discuţiilor despre limba literară, Cercetări de lingvistică, III 
“(1958), p. 27. 

lui | loan, Luca, Marcu şi Matei. Ni se povesteşte, de exemplu, într-una 
că un vameş, mare păcătos în “viaţa, de toate zilele, se umileşte în templu, 
iar lîngă el un fariseu, se îngîmfează, pentru că respectă întocmai preceptele 
religiei sale. La sfîrşit, autorul parabolei dă credincioşilor sfatul să 
fie modeşti ca vameşșul. Într-alta, un samaritean milostiv dă peste un 
evreu jefuit de tilhari, rănit şi pe jumătate mort și, cu toate că neamurile. 
lor sînt în duşmănie, el ajută pe evreu. Autorul trage concluzia că samari- 
teanul a procedat uman. Ca orice parabole, şi acestea sînt nişte povestiri 
moralizatoare, bucăţi de literatură care urmăresc să emoţioneze pe cititor 
prin simboluri și imagini; bucăți scrise deci în stilul beletristic. La fel 
sînt psaltirile, opere de poezie religioasă. 

Alte cărți bisericeşti sînt cazaniile, colecţii de explicare a povesti- 
rilor din evanghelie. Pentru a nu lăsa credincioşilor posibilitatea unor 
interpretări neconvenabile, biserica a stabilit cum trebuie înțeleasă fie- 
care parabolă. În cazanii nu mai este vorba de literatură artistică, ci de 
descitrarea sensului simbolurilor şi imaginilor din parabole. Preoţii de la. 
noi și în secolul al XVI-lea și după aceea o ştiau foarte bine, căci ei au 
intitulat cazania „carte cu învățătură’. Destinația cărților cu învățătură. 
impunea folosirea altui stil nu a celui beletristic ; ele comunicau altceva, 
o clarificare a parabolelor şi se serveau în acest scop de mijloacele retoricii 
şi didacticii, de un stil rudimentar desigur, dar științific în fond, diferit 
de cel din evangheliare. 

La aceste varietăţi stilistice se adaugă aceea a cărților în care se 
cuprind indicaţii de slujbă religioasă, tipicul. Prin urmare, cărțile reli- 
gioase nu au în totalitatea lor un stil, ci mai multe, după cum se înca- 
drează în literatura artistică în exegeza teologică sau în administraţia 
bisericească. 

Nici în cazul cărţilor populare nu avem a face cu „un stil”, ci cu 
un aspect arhaic al stilului beletristic. De asemenea, nici aşa-numitul 
„Stil istorico-cronicăreşe” nu este justificat din punctul nostru de vedere, 
căci el este, de fapt, o variantă a stilului ştiinţific în formă primitivă. 

Pentru ca afirmaţiile din urmă să nu dea loc la nedumeriri, amin- 
tesc aici că, fiind o categorie istorică, orice stil al limbii evoluează. Stilul 
ştiinţific al cronicilor din veacul al XVII-lea nu poate fi la fel cu acela din 
tratatele de istorie de astăzi, dar aceasta nu înseamnă, că, îmbogățindu-se 
și pertecţionîndu- se, şi-a schimbat esenţa, ci numai că s-a ridicat pe o 
treaptă superioară. Pentru ca esenţa unui stil să se schimbe, este necesar 
ca el să servească altor scopuri, exprimînd prin procedee specifice idei 
din alt domeniu de activitate omenească. 

Iată de ce, în ultimă analiză, numărul de stiluri ale unei limbi lite- 
rare nu este prea mare. În consecință, putem considera că sînt numai trei 
stiluri fundamentale, şi anume : 

1. Stilul literaturii artistice, denumit adesea „stil bele- 
tristic” şi chiar „limbă a literaturii artistice”, sub motiv că reprezintă 
ansamblul cel mai variat de procedee lingvistice. Ultimul nume nu mi se 
pare potrivit fiindcă dă naştere la confuzii, lăsînd impresia că menţine 
sub altă formă identificarea limbii literare cu limba literaturii. 

Caracteristica principală a acestui stil rezidă în faptul că recurge 
la imagini ca procedeu general de comunicare. 

2. Stilul ştiinţifice a cărui caracteristică principală rezidă în 
faptul că se recurge la raționamente pentru a se comunica ceea ce e de 
comunicat. Operele ştiinţifice sînt demonstraţii logice. Indiferent de 
domeniul de cercetare la care se referă, ele nu fac apel la sentimentele 
cititorilor, nu le solicită sensibilitatea sau imaginaţia, ci raţiunea. Numai 
în cazuri rare şi mai totdeauna parţial, omul de ştiinţă se adresează și 
inimii cititorilor, dorind să le atragă atenția asupra unor detalii. 


3. Stilul administrativ, denumit adesea şi oficial” sau 
„cancelaristic-oficial'?. Denumirile din urmă îi reduc însă mult domeniul, 
căci el nu se întrebuințează numai în raporturile dintre oficialitate ai 
particulari, ci şi între particulari, la redactarea contractelor, a actelor 
de vînzare-cumpărare, de donaţiune etc. Caracteristica lui principală este 
faptul că recurge la diverse formule pentru a comunica ceea ce are de 
comunicat. Aceste formule pot reprezenta, de cele mai multe ori chiar 
reprezintă, rezultatele unor raționamente, care nu se redau însă nicio- 
dată în toată desfăşurarea lor ca în stilul ştiinţific, 


Se consideră de multe ori că ideile comunicate prin presă au o formă 
de exprimare destul de unitară pentru a se stabili existenţa încă a unei 
unități stilistice, a așa-numitului stil publicistice. De fapt un stil 
publicistic, din care unii tind să facă un intermediar între stilul beletristic 
şi cel ştiinţific, nu-şi justifică existenţa, nefiind o unitate funcţională a 
limbii. Într-adevăr, publicaţiile ştiinţifice se exclud de la început din 
discuție, fiindcă ele conţin studii şi articole scrise în stilul ştiinţific. O 
parte dintr-o lucrare de specialitate este adesea publicată sub formă de 
studiu sau articol, fără nici o modificare de redactare faţă de felul cum 
fusese scrisă pentru a apărea într-o carte. Aceste publicaţii nu au deci 
un stil propriu-zis.Nici cotidianele şi hebdomadarele nu au un stil aparte 
deosebit de stilurile fundamentale ale limbii. Articolele de fond din gazete 
se redactează într-o variantă stilistică, iar informaţiile în alta. Primele 
sînt serise în stil ştiinţific, mai rar beletristic sau administrativ, celelalte 
în stil administrativ. Tot astfel reportajele sau foiletoanele sînt redactate 
cînd în stil beletristic, cînd în stil ştiinţific, după cum e şi subiectul. 

Într-o situaţie deosebită pare a fi „,stilul” gazetăresc, prin care se 
înţelege de asemenea un număr de procedee specifice. Am văzut că diver- 
sele tipuri de publicaţii nu sînt scrise integral în acelaşi stil. E însă foarte 
limpede că, de exemplu, un articol de popularizare a unei idei sau desco- 
periri ştiinţifice, deşi se încadrează în stilul ştiinţific, nu prezintă cititorilor 
întreaga argumentare logică din studiile de același fel în care omul de 
ştiinţă emite o teorie nouă sau dă o interpretare nouă faptelor. Articolul 
de popularizare se rezumă la explicarea cea mai simplă cu puţinţă a rezul- 
tatelor obţinute într-un domeniu de cercetare sau a unor ipoteze intere- 
sante. Între un asemenea articol și un studiu științific propriu-zis 
nu apar însă deosebiri lingvistice de esență. Amîndouă compoziţiile aces- 
tea au caracterele stilului ştiinţific, deși articolul de popularizare conţine 
mai multe comparații, imagini etc. decît studiile pe care le popularizează. 

Un gazetar care. se hotărăşte să arate cititorilor săi în ce stadiu se 
află o cercetare ştiinţifică este obligat de conţinutul de idei pe care vrea 
să-l redea cu mijloace proprii să accepte măcar parțial „tirania”” stilului 
ştiinţific, a cărui esență nu se pierde însă decit cînd autorul articolului 
renunţă la ideea de a populariza o cucerire a ştiinţei şi se apucă s-o elogieze 
într-o bucată de literatură artistică. Despre avionul TU 104 s-a scris foarte 
mult în presă, arătîndu-se prin articole de popularizare, prin reportaje 
cu caracter ştiinţific etc. ce calităţi are acest vehicul excepţional. Despre 
el a scris şi un mare reporter, Geo Bogza, un scurt eseu în Contemporanul. 
Capacitatea de zbor, confortul, rapiditatea avionului TU 104 apar 
foarte viu prin imaginile din eseu, dar, deşi sînt şi în el termeni şi expresii 
tehnice, cu un articol de popularizare științifică nu avem a face. Repor- 
tajul în discuţie este o frumoasă schiță literară, fără nimic gazetă- 
resc în ea. 

Ținînd seama de principiile pe care ne-am întemeiat în capitolul 
de faţă, un „stil? gazetăresc devine o imposibilitate. Desigur, orice pro- 
blemă poate fi tratată gazetăreşte, dar această chestiune nu mai priveşte 
stilurile limbii, ci aspectul calitativ pe care îl iau uneori compunerile 
scrise, căci şi o nuvelă, o piesă de teatru pot fi scrise gazetăreşte. Esența 
stilurilor nu se desființează însă din pricina redactării nefericite a unor 
lucrări oarecare. l 

În sfîrşit, se pune întrebarea dacă limba literară vorbită nu ar trebui 
considerată un stil lingvistic. Împotriva unei atare interpretări se ridică 
faptul că, în calitate de instrument al conversației, limba literară vorbită 
foloseşte elemente din toate stilurile, după împrejurări, după starea de 
spirit a vorbitorilor etc. Într-o conversație relativă la un caz medical, 
este de aşteptat să se întrebuințeze foarte des termeni şi expresii medicale, 
chiar atūnci cînd cei care le întrebuințează nu sînt perfect dumiriți asupra 
lor, între altele şi pentru că termenul tehnic exercită asupra unor vorbi- 
tori o puternică atracție. Dar limba literară vorbită poate să conțină, 
pe lîngă termenii ştiinţitici, cuvinte de argou şi chiar de jargon, apro- 
piindu-se în această privință de procedeele obişnuite în stilul beletristic 
în care se pun la contribuţie toate faptele de limbă expresive. 

Limba literară vorbită în ocazii solemne, de la o tribună publică 
sau de la catedră este altceva. De data aceasta caracterul ei vorbit e, 
ca să spun aşa, artificial, fiindcă nu reprezintă decit copia orală a unei 
compuneri scrise sau măcar gândite ca și cînd ar urma să fie scrisă. Să 
ge compare, de exemplu, diferențele dintre expunerea orală a unui subiect 
pregătit dinainte cu intervenţiile spontane în legătură cu acelaşi subiect. 
Bineînţeles că nici aici nu sînt; permise uniformizările silite, şi caracterul 
literar al unei expuneri nu se desființează prin utilizarea cîtorva expresii 
din limba vorbită. În concluzie, nu există un stil vorbit al limbii literare, 
există numai limbă literară vorbită!. Marea asemănare dintre aceasta, 
din urmă şi stilul beletristic nu trebuie să ne înşele, căci esența lor nu 
este aceeaşi. Pe cînd stilul beletristic se exprimă prin imagini, limba lite- 


1 I. R. Galperin, op. cit., p. 7 şi urm. vezi și Limba romină, VIII (1959), p. 101 (recenzie 
de Gh. Bolocan), 

rară nu tinde în mod consecvent la acesta, deşi, cum am văzut, nu lipsesc 
nici din ea imaginile. 

Profesiunea sau activitatea celor care utilizează un stil sau altul 
pun pecetea specialității în fiecare moment pe limba literară. De aceea 
se vorbeşte şi despre „stilul” juridic. El atrage atenția mai mult decît 
altele, pentru că pare destul de bine precizat spre a-şi merita numele de 
stil. Nu e greu însă să vedem că, în timp ce o carte de legi, o rezoluție 
sau un cod de procedură sînt redactate în stil administrativ, căci în ele 
ni se prezintă cu mijloace lingvistice caracteristice rezultatele unor rațio- 
namente, o lucrare de drept destinată explicării acestor rezoluţii, coduri 
ete. expunînd. raționamentele înseși prin care justifică, se explică și se 
interpretează conţinutul acestui gen de opere, se încadrează în stilul 
ştiinţific. l 
. S-ar părea că, delimitind stilurile fundamentale ale limbii în felul 
arătat, am părăsit ideea inițială, potrivit căreia orice stil reprezintă un 
ansamblu de procedee lingvistice specific unui domeniu de activitate 
omenească. În realitate nu am făcut decît să generalizăm, căutînd în 
toate procedeele un miez comun care să ne dea posibilitatea să ajungem 
la descoperirea esenței acestor stiluri. Faptul că imaginea pentru stilul 
beletristic, raţionamentul pentru cel ştiinţific şi formula pentru cel admi- 
nistrativ despart aceste unităţi funcţionale ale limbii nu constituie o 
renunțare la utilizarea criteriului domeniilor de activitate omenească 
decît la prima vedere. Cele trei semne deosebitoare ale stilurilor sînt 
abstractizări care decurg în mod organice din specializarea exprimării ; 
de aceea ele şi diferenţiază stilurile. 

Delimitarea aceasta nu exclude însă prezenţa variantelor, părți ale 
unui stil fundamental utilizate într-un domeniu oarecare. Între ele şi 
stilul care le încorporează nu găsim însă deosebiri de esenţă, ci numai 
de material. A 

Stilurile fundamentale Îimbii se deosebesc nu numai din cauza 
elementului esenţial care le dă o anumită structură, ele se deosebesc și 
prin practică. Pe cînd stilul administrativ are variente puţine şi nu prea 
îndepărtate una de alta, graţie formulelor sale stricte, stilul ştiinţific are 
variante mai multe şi dă mai mare libertate de mişcare celui care îl folo- 
seşte, admițind pînă şi o anumită cantitate de imagini, iar cel beletristic 
este aproape neîngrădit sau, în orice caz foarte liber. De aceea, stilul 
administrativ se deprinde uşor, stilul ştiinţific se învață şi el cu oarecare 
sîrguință, dar stilul beletristic cere, în plus, o anumită doză de sensibi- 
litate, fantezie şi imaginație. El se află la polul opus stilului administrativ, 
fiind din principiu refractar la formule lingvistice fixe pentru că acestea 
îi îngustează domeniul. 

Iată de ce, într-un anumit fel, utilizarea stilului beletristic nu este 
la îndemîna oricui, în timp ce stilul științific şi cel administrativ, nepre- 
zentînd dificultăți speciale ajung să fie stăpînite bine de un mare număr 
de vorbitori. Pentru aceştia, ele constituie sau ar trebui să constituie 
partea cea mai interesantă a, limbii literare, căci această parte se poate 
învăța. 

+ 

Principiile expuse pînă aici se aplică şi la limba romînă. În secolele 
dinainte de apariţia textelor scrise romîneşte, în statele feudale romînești 
s-a întrebuințat ca limbă literară vechea slavă, în care s-au redactat 
pe teritoriul ţării noastre documente oficiale şi particulare şi cîteva cro- 
nici. Totodată circulau, tipărite la noi sau în altă parte, numeroase cărți 
slavonești necesare clerului. Vechea slavă nu era însă o limbă literară 
desăvirşită, fiindcă în ea nu se compunea la noi beletristică originală. 
Pe atunci beletristica originală se găsea numai în creaţiile folclorice. La 
țară, în tîrguri și în cetăţi, literatura populară era poate mai vie decît 
în vremurile ulterioare, tocmai fiindcă literatură cultă nu aveam încă, 
În aceste condiţii, stilul beletristic popular al limbii romîne pătrundea cu 
siguranţă şi în straturile sociale suprapuse din societate, la curtea domni- 
torului, la curțile boiereşti etc. Probe concrete pentru evul mediu timpuriu 
nu avem, dar marea circulaţie a cărţilor populare de mai tîrziu pe de o. 
parte, și condiţiile în care s-a ivit poezia noastră cultă ca simplă imitație a 
celei populare, pe de alta, sînt argumente puternice pentru a susţine 
că stilul beletristic popular a avut o largă răspîndire. Creaţiile populare 
circulă. Ele circulă în mod incontestabil mult mai intens decît primele 
producţii culte scrise. Motivele folclorice se răspîndese în cele mai ascunse 
sate și cătune trecînd dintr-o regiune într-alta în forma concretă a poe- 
ziei, a basmului sau a snoavei exprimate în limbă. Este evident deci că 
circulaţia numeroaselor variante ale unui motiv folcloric a avut şi conse- 
cinţe lingvistice în sensul unificării limbii. După cum observă A. J. Osso- 
veţi într-un articol intitulat Despre studiul limbii poporului rus deşi 
o bucată folclorică este executată în dialectul celui care o execută, se 
coristată totuşi tendința creatorului ei de a depăși limitele graiului local, 
luînd elemente lingvistice şi din alte dialecte, îndeosebi cuvinte. Prima 
parte a acestei observaţii a fost adusă ca argument împotriva existenței 
limbii literare în creaţiile populare, dar autorul care ne combate a fost 
vizibil stînjenit de continuarea foleloristului sovietic, fiindcă arătind 
dorinţa creatorului popular de a ieşi din limitele înguste ale unui dialect 
acesta sprijină teza noastră cu un argument nesperat de puternic. Într- 
adevăr, la cele ce-am spus cu alt prilej în legătură cu caracterul îngrijit 
al limbii din literatura populară trebuie să se adauge acum circulația 
motivelor şi, mai ales, tendința despre care vorbeşte Ossoveţki. 

Aşadar înainte de apariţia textelor romiîneşti scrise s-au folosit 
două stiluri din vechea slavă : cel administrativ în documente şi cel ştiin- 
tific în cronicile întocmite la noi, iar din limba romînă numai stilul bele- 
tristie popular. Paralelismul dintre stilurile celor două limbi nu dispare 
imediat după traducerea în romîneşte a cărţilor religioase, deşi atunci el 
este zdruncinat din temelii. Evangheliarele, cazaniile, psaltirile, fiind 
însă redactate greoi, nu au mare succes şi, la început, e nevoie de insis- 
tenţe şi declaraţii de dreaptă credință din partea editorilor pentru a fi 
acceptate. Stilul lor beletristic, mult mai puţin evoluat decît cel popular, 


1 B. Cazacu, în Istoria limbii romine literare şi problemele studierii ei din Viaţa romt- 
nească, X, nr. 7, p. 139. 

este accidental. El nu rezultă din alegerea întemeiată pe criterii artistice 
a cărților care se traduc. 

Într-o formă primitivă, limba populară conţinea însă şi elemente din 
celelalte stiluri în formulele orale de jurămînt întrebuințate în procesele 
juridice, în indicaţiile referitoare la industria casnică, în limbajul mese- 
riaşilor ș.a.m.d. care nu sînt acelaşi lucru cu limba conversaţiei, dar forma 
scrisă a limbii noastre literare nu reprezintă valorificarea directă a acestor 
stiluri, ci rezultă din traduceri profund influențate de vechea slavă. Dacă 
romina ar fi evoluat altfel, dacă ea ar fi fost din primele momente ale 
organizării cnezatelor de la noi limba oficială a statului, stilurile ei scrise 
nu ar fi trebuit să aştepte vreme atît de îndelungată pînă să întilnească 
pe cele ale limbii creaţiilor populare. 

În această privinţă cel mai dezavantajat stil a fost stilul beletristic 
pentru că deşi era cel mai aproape de stilul corespunzător din creaţiile 
populare, el nu regăsește izvorul popular decît abia la începutul secolului 
al XIX-lea prin poezie. Stilul administrativ şi cel ştiinţifice se modernizează, 
cam în aceeaşi vreme, dar ele au o prelucrare anterioară mai îndelungată 
şi, mulțumită regulilor mai stricte cărora li se supun, evoluează foarte 
repede. Cine urmăreşte dezvoltarea generală a stilurilor limbii romîne 
literare cînd aceasta iese din perioada sa veche, vede numaidecit că 
fiecare dintre ele se dezvoltă în alt ritm şi pe baze întrucîtva diferite. 

Cel mai repede se transformă stilul administrativ. Numai în decurs 
de 30—40 de ani, el trece de la un aspect arhaic la unul nou în mod pur 
şi simplu surprinzător. La 1821, adresind Rusiei un memoriu pentru reor- 
garnizarea Ţării Romiîneşti, boierii munteni scriu încă greoi şi confuz: 

Să se așaze în orașul Craiovei un județ al poliţii, cu osebită poliție şi cu 
toată orănduiala, precum este şi în București i un viţecomandir spre îngrijirea 
miliții cei de paza mărginii. Însă judeţul acestui oraș i poliţia și vițecomandir ful] 
să fie adresarisiți la cei din Bucureşti, carii să numesc ai ţării. 

Toate celelalte dregătorii, și mari și mici, să se schimbe pă feșşcare anu, 
ca să să împărtăşască toţi. Iar calemurile divanului, ale vistierii și ale divanului 
Craiovei, cum şi departamenturile de criminale să nu să schimbă [sic] niciodată — 
fără pricină dovedită şi fără judecată — fiindcă cu schimbarea să zmintește 
cursul trebilor. 


Din „Memoriul de la 1821 al boierilor din Brașov către Rusia pentru 
reorganizarea Ţării Romînești”, Emil Virtosu, 1821, date şi fapte noi, Bucureşti, 
1932, p. 139—140. 


Nici redactarea din Regulamentul organic nu este încă eliberată de 
arhaisme, deşi fraza are mai multă cursivitate. Ultima observație nu 
se poate însă generaliza, pentru că memoriul unor particulari se 
redactează mai puțin atent decît o lege de organizare a statului, cum era 
Regulamentul organic. Comparatia trebuie deci circumscris numai la 
elementele noi de vocabular (inclusiv unitățile frazeologice) : 

Adunarea alcătuindu-se o dată, îşi va alege peste tot anul, după cele mai 
multe glasuri dintre mădularele, sale, doi secretari şi două ajutoare acestora, 
fără a-şi pierde dritul de a vota și ei. Ea nu va putea chibzui nici o pricină de 


nu se vor afla strînşi în sala adunării, cel puţin, două a treia părţi din tot numărul 
votanţilor. i 


Regulamentul organic, București, 1832, p. 15. 


5. — c. 1041 

Principala caracteristică a stilului administrativ în acest moment 
este utilizarea largă a perifrazelor. Sărăcia vocabularului pe de o parte, 
instabilitatea unităților frazeologice pe de alta cer ca ideile noi pe care 
vorbitorii ţin să le exprime să fie tot timpul explicate, desfăcute în părțile 
lor componente, deci înfăţişate analitic. Astfel, pentru a exprima ideea, 
pe care mai tîrziu limba romînă o va reda fie prin „adunarea o dată alcă- 
tuită”... fie prin „după constituire, adunarea îşi va alege”... fie prin 
altă formulă similară, în textul citat se preferă o formă cu gerunziul. În 
loc de „potrivit cu numărul voturilor membrilor săi”, cum se va spune 
mai târziu, avem „după cele mai multe glasuri dintre mădularele sale”, în 
fine, în loc de „va alege doi secretari şi doi secretari ajutori” sau „şi doi 
ajutori de secretari”, avem formula din text. 

Peste aproximativ treizeci de ani, la 1859, iată însă cum încep 
instrucțiunile relative la întocmirea catagrafiei Principatelor Unite, ela- 
borate de Ministerul de Interne: 

Potrivit literei și spiritului articulului 84 din Regulamentul organic, care 
pune în comisia de catagrafie pe deputatul ales de către district în obşteasca 
adunare, guvernămîntul introduce acest element de autoritate în comisii și adop- 
tează principiul de comisie pentru facerea catagrafiei. Prin urmare : 

Art. 1. Se invită toţi deputații Adunării elective de a binevoi a se întruni 
în comisii spre a săvirşi lucrarea catagrafiei. 

Ministerul din lăuntru, Instrucțiile pentru facerea catagrafiei aprobate de 
consiliul ministrilor (sic), la 3 iulie curgătoriu [1859], Povăţuiri pentru catagrația 
Moldovei, ... publicate de Direcţia centrală de statistică din Ministerul interior 
al Moldovei, Iași 1859, p. 21. 


Progresul rezidă în primul rînd în vocabular şi, prin acesta, în sin- 
taxă, care, datorită eliminării perifrazelor şi introducerii unor unităţi 
frazeologice mai stabile, devine suplă, operînd cu unităţi sintactice mai 
bine închegate. Se poate deci afirma că stilul administrativ a luat formă 
modernă încă de la mijlocul secolului al XIX-lea, căci exemplul din instruc- 
ţiunile relative la întocmirea catagrafiei nu este izolat. Cîţiva ani mai 
tîrziu, la 1867, într-o dispoziție a Societăţii academice romîne, întîlnim 
aceeași expunere sigură, asemănătoare cu stilul actual : 

Societatea va pune, din fondurile sale, la dispoziţiunea fiecărui membru, 
cîte trei exemplare din dicționarele pînă astăzi publicate, și anume : 1. Dicţionarul 
de Buda, 2. cel de la Blaj, 3. al lui Raoul, 4. al lui Polizu, 5. al lui Pisone. 

La fiecare cuvint se va da : 1. etimologia unde este posibilă, 2. însemnarea 


primitivă elucidată cu oarecare frazi, alegindu-se de preferinţă proverbele poporali, 
3. diverse alte însemnări, de asemenea elucidate prin frazi și proverbe poporali”. 


Archivu pentru filologia și istoria, IX (1867), p. 184. 


Este evident deci că fragmentul din instrucțiunile Ministerului 
din lăuntru al Moldovei la care m-am oprit înainte nu reprezintă un acci- 
dent, ci un moment din evoluţia stilului administrativ. 

Modernizarea stilului ştiinţifice se produce paralel cu a celui admi- 
nistrativ. Evoluţia diferă numai în amănunte, stilul ştiinţific fiind mai 
liber în exprimare. Astfel, la 1828, în binecunoscuta prefață a gramaticii 
sale, I. Heliade Rădulescu nu se sfiește să-și formuleze ideile prin expresii 
de conversaţie cotidiană, adesea neîngrijită ` „uite-te minune!!! ăştia 
vor să ne lase săraci!... vino: de spune-mi mie... ce faceți voi ăştia 

iscusiţii ce aţi ieşit acum cu filozofiile voastre? ... ţine-te de dînsele (de 
regulile ortografice vechi) ca orbul de gard...” ete. Deşi iritarea polemică, 
a autorului nu este o scuză ea explică vulgarităţile din text. Nu este o 
scuză pentru că, în aceeaşi vreme, Petru Maior seria mult mai sobru în 
Dialogul pentru începutul limbii romine din prefața Dicţionarului de la 
Buda, cu toate că este la fel de combativ ca şi I. Heliade Rădulescu: 
Vrednică de ris este cuvîntarea aceasta. Limba latină, cînd era mai în floare, 
şi tocma în veacul ce se zice de aur, fu prin coloniile romane băgată în Francia 
sau în Galia şi în Spania ; și nu lung timp după aceea în Dacia. Cine poate dară 
visa că limba latină stricată să fi pornit cătră Galia, cătră Spania și cătră Dacia? 

Lexiconul budan, Buda, 1825, p. 57—58. 


Nu intenționez să trag de aici concluzii asupra talentului celor doi 
autori, căci nu aceasta urmărim aici, este vorba de a arăta ce poziție ia 
unul față de modul cum se redă un conținut de idei ştiinţifice şi ce poziție 
ia celălalt. În general, ardelenii, mai deprinşi cu nota polemicii ştiinți- 
fice, se abțin de la expresii violente, fără ca aceasta să însemne că sînt mai 
puțin fermi sau că, din cînd în cînd, nu se lasă gi ei atrași de expresia 
populară tare. . 

Stilul ştiinţific nu trebuie însă judecat numai global ci şi în varie-. 
tățile sale, căci polemica, de exemplu, îi dă o notă expresivă care îl scoate 
din făgaşul său obişnuit. De aceea, o expunere neutră ca următoarea fă- 
cută de August Treboniu Laurian în legătură cu istoria este infinit mai 
semnificativă pentru evoluţia generală a acestui stil : 

Dacii de asupra Dunării își apără libertatea cu bărbăție, și în starea lor cea 
barbară se arată un poplu vrednic de a ţine cumpăna cu Roma. Decebal regele 
lor nu numai că nu se supune lui Domițian, ci îl şi bate înfricoșat, şi nu numai 


că asecurează libertatea regatului său, ci şi face tributariu pe statul cel mai mare 
și mai putinte din lume. 


Magazin istoric pentru Dacia, I, 1845, p. 15. 


În acelaşi sens mi se pare că trebuie interpretat şi fragmentul de mai 
jos din Cuvânt pentru deschiderea cursului de istorie naţională din 1843 al 
lui Mihail Kogălniceanu, cu toate că autorul este mult mai persuasiv : 


Studia istoriei, domnilor mei, a fost în toate timpurile ocupaţia de predi- 
lecție a oamenilor gînditori. Niciodată însă n-a avut importanţa și universalitatea 
de care se bucură astăzi. La cei vechi, ea era partea numai a politicilor, a oştenilor 
a tilozofilor, din pricina scumpetei manuscripturilor. Astăzi însă ori și unde naţia 
este ceva mai înaintată, istoria este cetirea obștească a tuturor stărilor, pin și 
celor înjosite. 

Mihail Kogălniceanu, Opere, ediție critică adnotată de A. Oțetea, Bucureşti, 
1946, I, p. 638. 


În sfîrșit, ca dovadă că stilul științific luase înfăţişare modernă în 
perioada la care mă refer, citez un fragment dintr-o lucrare scrisă de un 
profesor muntean, I. Genilie, modest autor al unei geografii : 


Orice stat, țară și parte din ele încă, au un semn de cunoștință care se 
numeşte marcă, a căria figură se pune pe steagurile, monedele, armele lui ş. cl. 
Pavilonul sau pandiera și steagul sînt pînze lungi care au pe sine marca și colorele 
(sic !) naţionale și se întrebuințează, spre cunoştinţă, la consoli, oştiri, corăbii ș. al. 
I. Genilie, Principe de geografie şi astronomie sau începuluri de geografie politică, 
fisieä: şi astronomică pentru tinerimea şcoalelor publice, Bucureşti, 1847, p. 52. 

Să nu uităm însă că în manuale, stilul ştiinţific are prin forța îm- 
prejurărilor caracter didactic şi e în consecință, mai simplu, aceste lu- 
crări fiind scrise spre a fi învăţate. Iată un scurt fragment dintr-o broșură 
tradusă de Dionisie Romano, ierodiacon şi profesor la Buzău şi tipărită 
la 1837 în acest oraș: 

I. (ntrebare] : Ce sînt norii şi cum să formează? 

R.[ăspuns]: Soarele, prin căldura sa, schimbă apa într-un abur prea suptire 
și uşor, ce să înalță în aer: poate cinevași aș face o idee mai curată de acest 
fenomen apropi:nd de foc o coală de hîrtie udă sau o batistă, atunci va vedea că 
iese din batistă sau hirtie abur pină rămîne uscată, aceasta să poate vedea şi 
cînd după o ploaie repede vara să ivește soarele, căci atunci pămîntul scoate o 
mulțime de aburi, 

Biblioteca tinerilor începălori sau culegere de înliiele cunoștințe irebuincioase 
pentru învăţătura copiilor ce încep a citi, tradusă din franţuzește de ierodiaconul 
Dionisie Romano, profesor naţional în Buzeu, tipărită în tipografia Sfintei episcopii, 
Buzeul, no. 1, 1837, mai 14. 


Fără îndoială că stilul ştiinţific era numai la începuturile moderni- 
zării sale, dar, după cum cred că se vede, el nu va mai suferi de aici 
înainte modificări la fel de mari ca cele la care fusese supus cu cîteva 
decenii în urmă, trecînd de la asreciul arhaic la cel modern. 

După cum îmi comunică N.A. Ursu de la Iaşi, în articolul-program, 
intitulat; Prospectus, publicat în nr. 1, din 15 noiembrie, al gazetei Medicul 
român, anul I (1859), un medic romîn, Dr. Severin, constată că, de 
fapt stilul ştiinţific e bine format la această dată : 

„Deja şcoala de medicină naţională începe a scoate ajutori de medici, și 


limba med:cală la noi a luat niște proporțiuni în adevăr colosale; va fi mișcat 
orice romin cu sentimerite care va asculta predîndu-se cursurile de medicină tot 


E 


cu aceeași preciziune, tot cu aceeaşi clegantä, ca ai în limba franceză”. 
(loc. cit. p. 1) 


Dacă în privinţa stilului administrativ şi a celui ştiinţific nu este 
greu să ne hotărîm, căci prin natura lor însăși aceste două aspecte ale 
limbii literare se fixează mai uşor, avînd reguli mai stricte, cu stilul bele- 
tristic lucrurile sînt ceva mai complicate. El se prezintă de la început 
ca o parte a limbii în care libertatea de exprimare este mult mai mare 
decît în celelalte. Regionalismele, cuvintele şi expresiile populare, arhais- 
mele şi locuţiunile învechite, cîteodată chiar creaţiile personale, toate sînt 
permise, dacă servesc scopului şi în măsura în care îl servesc. De aceea, 
în prima jumătate a secolului trecut, cînd literatura se dezvoltă mai ales 
în Muntenia şi Moldova, ceea ce ne izbeşte în scrierile vremii este marele 
număr de forme şi cuvinte regionale. Stilul beletristic al literaturii culte 
întilnea stilul corespunzător din creațiile populare. Momentul acesta e 
însă repede depăşit, pentru că elementele regionale şi cele populare sînt 
eliminate sau pe cale de a fi eliminate din stilul ştiinţifice şi din cel ad- 
ministrativ. Presa, care se dezvoltă prodigios între 1828—1848, a avut 
un rol covîrşitor, introducînd inovațiile moderne şi răspîndindu-le, dar 
ea nu a slujit deopotrivă toate stilurile, căci bucăţile literare originale 
sînt puţine, iar traducerile care suplineau lipsurile literaturii naţionale 
moderne se află şi ele de-abia la început. Pe de altă parte, periodicele nu 
se străduiau să evite regionalismele, nu numai pentru că redactorii lor 

nu ar fi ştiut totdeauna cum s-o facă, dar şi pentru că publicul căruia i 
se adresau deşi nu era prea numeros, nu se reducea la literați şi oameni 
de ştiinţă. Cercul „,prenumeranţilor”” de la gazete se lărgise şi la funcțio- 
nari, la comercianţi, meșteşugari etc. cărora trebuia să li se dea ceva 
apropiat de graiul lor ca să cumpere gazetele, pentru că — să nu uităm — 
ele aveau nevoie să se vîndă ca să-și asigure existența. Regionalismele 
din presă sînt deci în mare măsură concesii, ușor de făcut de altminteri, 
căci nu supăr.-u pe nimeni; publicaţiile se citeau atît de intelectualii 
versați ai vremii cât şi de oamenii cu mai puţină cultură. Aşa se explică 
faptul că, în timp ce gazetele pentru toată lumea merg în direcţia admi- 
terii regionalismului, la Gazeta Teatrului naţional, periodie destinat unui 
public mai mult ori mai puţin de specialitate, regionalismul este evitat 
în mod mult mai consecvent decît la Curierul românese sau la Albinal. 
Un pasaj ca cel pe care îl reproduc mai jos din lucrarea lui Gh. Bulgăr, 
Despre limba şi stilul primelor periodice româneşti mi se pare lămuritor : 
Abia este un an de cînd s-au început regulat reprezentațiile rumînești şi 
limba noastră a dobiîndit atîtea traducţii din cei mai vestiți poeți francezi şi nemți, 
cum și bucăţi originale. Teatrul ruminesc pe lîngă şcoalele naţionale a deschis 
un drum foarte întins literaturii noastre şi s-au făcut o deprindere literară la 

toţi tinerii care ies din şcoală ... 
În vreme de un an, limba rumînească a dobindit peste patruzeci de bucăţi 


dramatice din care unele s-au tipărit, altele sînt sub tipar şi altele aşteaptă teascu- 
rile vacante ca să se tipărească. 


Necesităţile de răspîndire a culturii prin presă au impus foarte de 
vreme şi explicarea înţelesului cuvintelor străine, a aşa-numitelor neolo- 
gisme. Presa romînească, dezvoltîndu-se în momentele de creştere a spi- 
ritului democratie şi revoluţionar, își îndeplineşte rolul de mobilizator al 
spiritului public punînd în curent pe toată lumea cu ideile noi. Iată de 
ce cînd ne referim la stilul primelor gazete romîneşti e bine să ţinem 
seama, şi de destinaţia lor şi să nu punem semnul egalităţii, între un text 
administrativ şi un articol de gazetă, tratîndu-le pe amîndouă ca şi cînd 
vocabularul şi sintaxa ler nu ar fi fost diferenţiate chiar de autorii lor. 

Caracterul democratic al primelor gazete romîneşti merge mînă în 
mînă cu literatura vremii, socotită şi ea de către intelectualitatea progre- 
sistă un mijloc de ridicare a conştiinţei patriotice a maselor, un factor 
artistic activ prin care se pregăteşte trecerea societăţii romîneşti de la 
feudalism la o epocă nouă. Nu mă refer aici, bineînţeles, la cazurile par- 
ticulare, la concepţiile unui scriitor sau altul, ci la atmosfera generală, 
la indiscutabilul avînt revoluţionar care cuprinde din ce în ce mai puternic 
societatea romînească la începutul secolului trecut, încă înainte de revoluţia 
de la 1848, şi cred că nu e nevoie să insist asupra acestui lucru atît de 
bine cunoscut astăzi. Literatura, fiind atunci puternic influenţată de idei 
progresiste, de concepţia că ea are misiunea să trezească în poporul ro- 
min sentimentele nobile de eliberare naţională, utilizează ca instrument 
de comunicare a acestor idei limba simplă a maselor populare, apropiindu-se 
de literatura acestora şi întemeindu-se pe ea. 


1 Gh. Bulgăr, Despre limba şi stilul primelor periodice rominești, Contribuţii la istoria 
limbii romîne literare în secolul al XIX-lea, II, p. 87. 

Urgenţa, apropierii este atît de clară încît, nefiind timp pentru pre- 
lucrare îndelungată, elementul popular şi cel regional pătrund nestîn- 
jenit în stilul beletristic cult care se întîlneşte cu cel popular în special 
prin eforturile scriitorilor din Muntenia și Moldova. Intelectualitatea din 
Ardeal își făcuse o tradiție din cercetările științifice, de aceea ea nu are 
reprezentanți de seamă în literatura din primele decenii ale secolului 
trecut, afară de I. Budai-Deleanu al cărui talent era însă necunoscut 
de contemporanii lui. 

Așadar, la începutul secolului al XIX-lea, limba romînă literară, 
prezenta două direcţii de dezvoltare deosebite, una de eliminare a regio- 
nalismului din stilul administrativ şi cel ştiinţific şi a doua, de acceptare 
a lui în stilul beletristice. Vor ceda primele două sau va ceda ultimul în 
care se observă influenţa puternică a scriitorilor moldoveni? Vor reuşi 
talentații reprezentanţi ai dialectului moldovean să schimbe cursul limbii 
literare în sensul aducerii ei la structura fonetică şi fonologică a acestui 
dialect ? Dialectul moldovean nu mai putea determina o asemenea schimbare 
din cauza tradiţiei scrisului pe de o parte, a constituirii regulilor după 
care se conduc stilul administrativ și cel ştiinţific şi a adaptării cuvinte- 
lor străine în formă muntenească, pe de altă parte. Nu mai rămînea 
decît posibilitatea introducerii unor detalii prin care dialectul moldovean 
n-ar fi putut să fructifice limba literară, detalii reprezentînd forme regio- 
nale pe care numai stilul beletristic/futea primi mai uşor. În acest sens 
s-a şi dezvoltat influenţa, dialectului moldovean. Datorită lui, stilul bele- 
tristie a devenit unul dintre domeniile limbii literare în care regionalismul 
şi în mod special cel din Moldova este considerat un element destinat 
să valorifice artistic o bucată literară. 

Stilul beletristic are deci o poziţie aparte în limba romînă literară, 
datorită modului cum s-a produs modernizarea lui în primele decenii 
ale secolului trecut. El este singurul stil în care regionalismul se consideră 
justificat pentru valoarea sa artistică. 

Am încercat să schiţez aici problemele pe care le ridică stilurile limbii 
romiîne literare în momentul modernizării lor. Trecerea lor de la o etapă 
de dezvoltare la alta durează 30—40 de ani, producîndu-se atit de repede 
încât avem impresia că acum se formează limba literară însăşi, şi nu că 
stilurile vechi îmbracă haină nouă, îşi precizează variantele şi se per- 
fecţionează. 


DIN ISTORIA TERMINOLOGIEI ROMÎNEȘTI 
PRIVITOARE LA TEATRU 


ACT, COMEDIE, DRAMĂ, PERSONAJ, SCENĂ, TRAGEDIE 
DE 


DESPINA URSU 


s 


Începuturile terminologiei romîneşti privitoare la teatru stau în le- 
gătură cu apariția literaturii dramatice la romîni. Pentru acest motiv, 
în articolul de față vom împleti discuția asupra felului în care au pătruns 
şi s-au adaptat în limba noastră unii termeni referitori la principalele 
specii ale acestui gen literar şi la împărţirea lor, cu expunerea sumară 
asupra începuturilor literaturii dramatice în limba, romînă. Informaţia 
noastră se bazează în primul rînd pe cercetarea unui mare număr de piese 
de teatru alcătuite sau traduse la sfîrşitul secolului al XVIII-lea şi în 
prima jumătate a secolului al XIX-lea. Începînd cu anul 1829, am făcut 
şi unele sondaje în principalele periodice ale vremii : Curierul românesc, 
Albina românească, Gazeta Teatrului Naţional, Muzeul naţional, Foaia 
literară şi Foaia pentru minte, inimă şi literatură de la Braşov, Dacia 
literară şi România literară de la 1855. Deoarece termenii de care ne ocu- 
păm apar sporadic și în alte texte beletristice decît literatura dramatică 
propriu- zisă, încă din a doua jumătate a secolului al XVIII-lea, am cerce- 
tat şi cîteva din aceste scrieri, precum şi dicționarele reprezentative ale epocii?. 

Literatura dramatică în limba romînă a început prin traduceri din 
Metastasio3, dar nu direct din limba italiană, ci prin intermediu neo- 


1 Cercetarea noastră a urmărit, pe cit posibil, înregistrarea tuturor termenilor care au 
denumit noţiunile de care ne ocupăm, nu înregistrarea tuturor scrierilor dramatice rominești 
din această perioadă. 

2 Lesicon romănesc-lătinesc-unguresc-nemfesc, Buda, 1825; J. A. Valian [Vaillant], 
Vocabular purtăref ruminesc-franţozesc, București, 1839; I. D. Negulici, Vocabular roman 

. București, 1848; T. Stamati, Disionăraș romănesc . . ., Iași, 1851; E. Protopo- 
pescu și V. Popescu, Nou dicționar portativ ..., Bucureşti ,1862. 

3 Ovid Densusianu, în Literatura romină modernă, vol. II, Bucureşti, 1921, p. 27, 
citează unele „încercări elementare cu un vag caracter dramatic” de la sfîrşitul sec. al XVIII- 
lea, care constituie începuturile literaturii dramatice originale în limba romînă. Nu am avut la 
îndemînă nici unul din textele menționate de Densusianu, dar presupunem că — dată fiind 
structura lor — ele nu cuprind termenii specifici diviziunilor unei scrieri cu conținut dramatic, 

grecesc. Din anul 1783 datează copia comediei Ahileu la ostrovul Siruluil, 
tradusă în Moldova, probabil de Alexandru Beldiman. Traduceri sigure 
ale lui Beldiman sînt dramele Milosîrdea lui Tit şi Siroe?, ambele din 1784. 
Ca și traducătorii altor scrieri care apar atunci în limba romînă, Beldiman 
recurge — pentru denumirea unor noţiuni necunoscute pînă atunci de 
romîni — la calcuri lingvistice sau la împrumuturi din limba după care 
se făcea traducerea. Astfel, el foloseşte pentru act „diviziune mai mare 
în desfăşurarea acţiunii unei opere dramatice” termenul facere (calchiat 
fie după lat. actum sau fr. acte, fie după ngr. rpdă:c), iar pentru personaj 
„erou într-o operă dramatică’, termenul obraz, care era întrebuințat cu- 
rent cu sensul de „persoană, alături de ipochimen și faţă, pînă pe la 
1830, dată după care se impune neologismul de origine romanică per- 
soană, folosit, pînă la fixarea; lui definitivă în limbă, şi sub forma eti- 
mologică personă sg., persone pl. (cf. lat., it. persona, fr. personne). Neolo- 
gismul comedie are la Beldiman aspect fonetic neogrecesc ` comodie (< ngr. 
xoug5ila), aşa cum apare la numeroși scriitori romîni din Principate, 
pînă în jurul anului 1830 şi, sporadic, la oameni de formaţie culturală, 
mai veche, chiar după această dată, iar pentru scenă „subdiviziune a 
unui act, într-o operă dramatică” foloseşte în toate traducerile mențio- 
nate termenul schini (< ngr. cxnyh). Scenă cu sensul de „parte mai 
ridicată în cuprinsul unei săli de spectacol, unde se desfăşoară reprezen- 
taţiile”? apare mult mai tirziu. ` 

În Muntenia, primele piese de teatru scrise în limba romînă sînt tot 
traduceri din Metastasio, făcute tot prin intermediu neogrecesc. În 1797, 
paharnicul Iordache Slătineanu tipăreşte la Sibiu comedia Ahslefs la Schiro, 
în care pentru „act folosește calcul faptă, pentru „,persoană”” obraz, ca 
şi Beldiman, iar pentru „scenă (și cortină”) termenul perdea, cale 
după ngr. eg, Cuvîntul comedie apare la Slătineanu cu aspectul 
fonetic romanizat, pe care-l are şi astăzi. E posibil ca această formă, rară 
în perioada respectivă în scrierile din Principate, să-i fi fost impusă de edi- 
torul de la Sibiu. 


Cam din același timp datează încă trei traduceri muntene din Me- 
tastasio, făcute tot de pe texte neogrecești, şi anume: Milostavirea lui 
Tit, Kiroiu şi Caton?, în care întîlnim termenii faptă act,” perdea scenă”, 
dar persoană personaj”. 

Un alt muntean, Ioan Cantacuzino, emigrat după 1791 în Rusia, 
unde a trăit pînă în 1828, traduce în 1794 comedia lui Rousseau Narchis 
sau îndrăgitul dă însuș de sine, care ni s-a păstrat într-o copie moldo- 
venească de pînă la 18034. Traducătorul foloseşte termenii comedie (şi 
comedie, sub influenţa rusescului vox éng), obraz persoană”, iar pentru 
„scenă”” creează un termen nou: pârlej (scris în copia cercetată şi perlej), 
probabil prin raportare la faptul că scena este o „ocazie” în care un număr 
de personaje discută anumite lucruri. 


1 Bibl. Acad. R.P.R., ms. 1818. 
2 Ibidem, ms. 181 (f. 1—83). 

3 Ibidem, ms. 3454 (f. 1—86). 

4 Ibidem, ms. 3099 (f. 88—123). 

În primele decenii ale secolului al XIX-lea traducerile de opere 
dramatice se înmulţesc. Traducătorii încep să părăsească ediţiile neogre- 
ceşti, mergînd direct la originalele franceze, italiene sau chiar germane. 
Voltaire, Regnard, Molière, Racine, Alfieri, Goldoni şi Kotzebue sînt 
autorii preferaţi. Al. Beldiman traduce acum din Regnard tragedia Sa- 
pori şi comedia Minegmii sau fraţii cei de gemine?, iar din Voltaire tragedia 
Orest, pe care o va tipări mult mai tîrziu, la Buda, în 1820. Deşi traduce 
din limba franceză, Beldiman nu foloseşte termenii romanici care denu- 
mese noţiunile de care ne ocupăm, ci rămîne la vechile lui calcuri lingvis- 
tice şi la neologismul cu aspect fonetic neogrecese. Prin urmare, în tradu- 
cerile menţionate vom întilni tot facere „act, obraz „persoană, la care 
se adaugă acum cort „scenă (calchiat după ngr. oe), Alături de co- 
modie apare tragodie (< ngr. toxyosia). 

Este locul să spunem aici că pe lîngă comodie şi tragodie circulau, la 
sfîrşitul secolului al XVIII-lea și în primele decenii ale secolului al XIX- 
lea, şi formele comedie şi traghedie. Astfel, în traducerea din limba rusă 
a lucrării abatelui Joseph Delaporte, făcută în anul 1785, sub titlul A 
toată iumea călătorie sau înştiinţare de lumea noauă şi cea veche, adecă 
istoria de toate pământurile ce sînt pînă acum știute la patru părți ale lumii’, 
întîlnim formele comédie (£. 76 r, 127 v) şi traghâdie (f£. 127 v). Forme co- 
médie č fost înregistrată şi în Istoria universală a lui Millot, tradusă 
din limba franceză de I. Molnar şi tipărită la Buda în 1800 (p. 344), 
în vol. I din Gheografia sau scrierea pământului, apărută tot la Buda, în 
1814 (p. 45) şi în Lexiconul de la Buda (p. 134), iar traghedie în Bordeiul 
indienesc, traducere făcută din limba franceză de Leon Asachi şi tipă- 
rită la Iaşi, în 1821. Cu accentul alunecat pe penultima silabă, în spiritul 
limbii romîne, traghedie poate fi întîlnit în Ohrestomaticul românesc al lui 
Th. Racocea, apărut la Cernăuţi, în 1820 (p. 87), în Albina romînească 
şi în alte texte moldoveneşti din jurul anului 1830. Dacă pentru comedie 
şi traghedie din textele moldoveneşti sîntem înclinați să admitem în pri- 
mul rînd o influenţă rusă (cf. rus. koméans, rparenua), pentru comedie 
din serierile tipărite la Buda trebuie să admitem ca sigură influenţa pro- 
nunţiei latine sau italiene (cf. lav. commoedia, it. commedia). Această pro- 
nunţie a fost susţinută probabil şi de forma mai veche şi populară comedie 
„spectacol public cu numere de circ” sau „întîmplare ciudată și hazlie, 
poznă, bazaconie””, pentru care Dicţionarul limbii române moderne indică 
etimologia te. komedya (< it.). 

Tot sporadic, mai ales în traducerile din limba franceză, apare şi 
forma trajedie (< fr. tragedie). Astfel, Gr. Pleşoianu, în Aneta și Luben, 
[Craiova ?], 1829, foloseşte atît pe tragodie (p. 5), cît şi pe trajedie (p. 32). 
Forma trajedie se întilneste şi la Stanciu Căpăţineanu, Mitologhie pe limba 
rumânească [Craiova?], 1830, p. 62, alături de tragedie, p. 61. 

În acelaşi timp cu Beldiman a tradus teatru din limba franceză 
şi C. Conachi. Lui i se atribuie traducerea tragediei Lentort, al cărei 


1 Bibl. Acad. R.P.R., ms. 3106. 

2 Ibidem, ms. 3095. 

3 Bibl. Univ. din Iaşi, ms. IV—18, vol. I. 
4 Bibl. Acad. R.P.R., ms. 4746. 

autor nu a fost încă identificat, precum și traducerea tragediilor Oresti, 
Zaira? şi Alzira? de Voltaire. Din ultimele două a tradus doar fragmente. 
Dar Conachi nu este numai traducător, ci şi unul dintre primii autori de 
literatură dramatică în limba romînă. Din 1806 datează comedia sa inti- 
tulată Giudecata fimeilori. Cam în aceeaşi vreme a scris, în colaborare cu 
Neculai Dimachi şi Dumitrache Beldiman, şi Comedia banului Constantin 
Canta, ce-i zic Căbujan şi Cavaler Cucoși. Spre deosebire de Beldiman, 
Conachi foloseşte calcurile faptă „act si arătare sau perdea scenă”, nu 
facere, respectiv cort. Din acest punct de vedere Conachi se apropie de 
munteni. 

Atît traducerile lui Beldiman, cât şi cele ale lui Conachi au circulat 
în numeroase copii manuscrise. De exemplu, numai în Biblioteca Acade- 
miei R.P.R. se păstrează paisprezece copii ale tragediei Saporf şi nouă 
copii ale tragediei Lentor’. Copiștii, cărora li se cerea uneori să transcrie 
în acelaşi caiet atît traduceri de-ale lui Beldiman, cât şi traduceri de-ale 
lui Conachi, nu păstrau totdeauna termenii folosiţi de traducător. Astfel, 
în ms. 4463 din Bibl. Acad. R.P.R., unde se află o copie din 1820 a 
tragediei Sapor, tradusă de Beldiman în 1801, întîlnim pentru „act” atît 
calcul facere, singurul folosit de Beldiman, cît şi pe faptă. Pe de altă parte, 
în ms. 2700 din Bibl. Acad. R.P.R., în care se păstrează o copie din 1833 
a tragediei Lentor, tradusă de Conachi pe la 1805, înregistrăm alături de 
faptă şi pe facere. 

Printre primii autori de literatură dramatică romînească este şi 
N. Dimachi, contemporanul şi colaboratorul lui Conachi. Şerban Cio- 
culescu atribuie lui Dimachi comedia Sfatul fainilit8, scrisă probabil în 
jurul anului 1810. Din cauză că nu a tradus sau prelucrat această piesă 
după vreun autor străin şi, prin urmare, n-a avut în faţă o terminologie 
străină pe care să o împrumute sau să o calchieze, Dimachi îşi creează o 
terminologie cu totul personală, în funcţie de felul în care şi-a conceput 
piesa. Pentru că acţiunea piesei Sfatul familii se desfăşoară în cinci seri, 
el foloseşte pentru „act”” cuvîntul seară, iar pentru „scenă? termenul sfat. 
Procedeul lui Dimachi ne aminteşte de faptul că şi C. Negruzzi, în tra- 
ducerea sa Triizeci ani sau viaţa unui jucătoriu de cărţi, melodramă în trii 
zile, Iaşi, 1835, foloseşte pentru ‚act termenul zi, deoarece acţiunea pie- 
sei se desfăşoară în cursul a trei zile. 

După cum se ştie, prima reprezentaţie dramatică în limba romînă 
a avut loc la Iași, în decembrie 1816, cu pastorala Mirtil şi Hloe, prelu- 
crată de Gh. Asachi după Gessner şi Florian. Asachi a publicat această 
traducere abia în 1850, iar manuscrisele tragediilor Alzira de Voltaire şi 
Saul de Alfieri, pe care le-ar fi tradus pînă în 1819, s-au pierdut, astfel 


1 Bibl. Acad. R.P.R., ms. 3696 (ft. 43v—88v). 

2 Ibidem, ms. 137 (f. 61). 

3 Ibidem, ms. 136 (f. 76). 

4 Ibidem, ms. 2189 (f. 63v—68r). 

5 Ibidem, ms. 2189 (f. 57v—59r). 

€ Ibidem, mss. 531, 1339, 1603, 1703, 1704, 2189 (f. 68v—77r), 2655, 2659, 2675, 
2739 (f. 29—53), 3106, 3571 (f. 1—36), 3696 (f. 1—42), 4463 (f.2—46). 

, Ibidem, mss. 179, 1697, 1813, 2661, 2700, 2739 (f. 1—28), 3571, 4746, 5031. 


Vezi Şerban Cioculescu, Prima piesă rominească, Gazeta literară, V (1958), nr. 50, p. 1. 

încît nu putem şti ce terminologie a folosit Asachi în aceste prime tra- 
duceri. O situație asemănătoare cu a primelor traduceri ale lui Asachi au 
avut și primele traduceri ale lui Iancu Văcărescu. Astfel, nu ştim dach 
în 1818, cînd a tradus tragediile Regulu, după Heinrich von Collin, şi 
Ermiona, mireasa lumei ceilalte, după Fr. Ziegler, Iancu Văcărescu a fo- 
losit pentru act” sau „,scenă” termenii pe care-i foloseşte în textele 
tipărite în 1834. 

În Muntenia, pe lingă Iancu Văcărescu, nu mai întîlnim în primele 
decenii ale sec. al XIX-lea traducători mai însemnați de literatură dra- 
matică. Cu o traducere a Hecubei, făcută de A. Mănescu, a avut loc în 
Muntenia primul spectacol în limba romînă, pe scena teatrului de la Ciş- 
meaua roșie, în 18191. Dar textul acestei traduceri nu ni s-a păstrat. 

Un alt muntean, rămas anonim, a tradus în 1816 comedia Urîrea 
de oameni și pocăința?, după Kotzebue, prin intermediu neogrecesc. Ca, 
şi în celelalte traduceri muntene mai vechi, din jurul anului 1800, întil- 
nim şi aici termenii faptă „act” (dar și stare, în foaia de titlu : „,cumedie 
în cinci stări”), fată „„personaj” şi perdea scenă’. Semnalăm fonetismul 
neobişnuit al neologismului cumedie. 

Tot faptă şi perdea găsim şi în pamfletul politie intitulat Comodia 
ce s-au lepădat la Vistierie, care s-au urmat între cei mai jos arătați, avind 
nădejdi unii de Hangerliu a veni domn și alții de Mihai Vodă Kut, frică 
fiindu-le dă Calimah, alcătuit de un muntean anonim în anul 1821. 

În Ardeal, deşi cultura modernă apuseană era cunoscută mai de- 
vreme decît în Principate, primele încercări de a traduce teatru în limba 
romînă datează abia de la începutul secolului al XIX-lea. De la Budai- 
Deleanu ne-a rămas un fragment din drama Temistocle de Metastasio, 
tradus direct din limba italiană. Într-o notă care precede textul traducerii 
el menționează că a intenționat prin aceasta să arate că „limba noastră 
prin cultură, să poate cu vremea alătura celii italienești”5. Ca latinist, 
I. Budai-Deleanu nu acceptă terminologia plină de calcuri şi de grecisme 
folosită de munteni şi moldoveni, ci propune înlocuirea ei cu termeni de 
origine latină. În nota pe care o face la cuvîntul act expune punctul său de 
vedere în felul următor : „La unele drame, precum este Achilevs la Schira, 
tălmăcită de d. Iordache Slătineanu, vel paharnic, tipărită în Bucureşti 
la anul 1797, se află în loc de actus (precum zic latinii) faptă, și în loc 
de scenă, perdeauă, ce va să zică la munteni și la moldoveni cortină sau pre- 
cum zic alții zavessa, iar eu socotind că limba noastră purcede de la limba, 
latină şi cum că cuvintele care nouă lipsesc la învățături mai cuviineios 
este a le împrumuta de la mama latină decît de la altele, mai vîrtos fiindcă 
şi italienii, frîncii şi hiepanii, a căror limbi sau purces din latinia, păzesc 
această regulă, ham pus cuvintele mai sus numite precum se află [la] 
latini, adecă act şi scenă''6. Prin urmare, înainte de 1820 Budai-Deleanu 


Ovid Densusianu, Literatura romină modernă, București, 1921, vol. II, p. 55. 
Bibl. Acad. R.P.R., ms. 2911. 

Ibidem, ms. 5531 (f. 23—29). 

Ibidem, ms. 2427 (f. 32—41). 

Ibidem, ms. 2427 (f. 35 v). 

Ibidem, f. 32r. 

foloseşte termenii act, comedie, dramă şi scenă sub forma în care îi avem 
şi astăzi. 

Deşi în principalele periodice din Ardeal, apărute în anul 1838, în- 
tîlnim aceiaşi termeni de origine latino-romanică, un traducător de 
literatură dramatică, cum este Ion Barac, a cărui limbă este în general 
arhaică, recurge încă la calcuri lingvistice şi la neologisme cu aspect 
fonetic neogrecesc. Nu am putut cerceta manuscrisele rămase de la Barac, 
dar am constatat acest lucru după unele titluri reproduse de I. Bianu în 
Catalogul manuseriptelor româneşti. Astfel, în Atala sau dragostea celor doi 
indiani în pustiile Luiziane, traghedie în trei perdele!, întîlnim termenul 
perdea „act, probabil prin raportare la faptul că actele sînt despărțite 
prin tragerea perdelei „cortinei””, Tot perdea „act” foloseşte Barac şi în 
traducerile Mirele cel umblat şi procopsit, faptă veselă într-o perdea, din 
1842, şi Amlet, prinţul de Dania, o tragodie în. cinci perdele, după Sakeșpeer?. 
Semnalăm, pe lîngă neogrecescul tragodie, calcul faptă „operă, lucrare, 
piesă de teatru”. Cu acest sens, termenul a mai fost întîlnit şi la Iordache 
Slătineanu, în traducerea sa din 1797: Ahilefs la Kehiro, fapta lui chir 
Metastasie. 

În jurul anului 1830, o dată cu apariţia primelor periodice romîneşti 
în Principate și cu intensificarea influenţei franceze asupra culturii noastre, 
încep să fie părăsite calcurile lingvistice şi grecismele. Pentru denumirea 
noţiunilor de care ne ocupăm, traducătorii şi autorii de literatură dra- 
matic de după această dată recurg la neologisme latino-romanice. Ex- 
cepţie fac numai intelectualii de formaţie culturală mai veche, în scrisul 
cărora, persistă calcuri lingvistice şi neologisme de provenienţă neogreacă. 
Astfel, C. Facă, în cunoscuta sa Comodia vremii, din 1833, foloseşte alături 
de act şi persoană, pe comodie şi cort „scenă. De asemenea, în traducerile 
comisului Vasile Pogor din Voltaire şi Crebillon?, făcute prin anii 1835 — 
1837, întîlnim, pe lîngă neologismul latino-romanic act, caleurile cort şi 
perdea „scenă” şi chiar pe schini scenă”. În legătură cu schini menţionăm 
faptul că în comedia Hornariul Ducat, tradusă probabil din neogreacă, 
în 1819, înregistrăm termenii act şi persoană, dar schina, în care este evi- 
dentă contaminaţia între forma neogreacă şi cea latino-romanică. În 
această situaţie se află şi forma sehena din comedia Democrit5 de Regnard, 
tradusă de Daniil Scavinsehi în 1826. 

În numeroasele traduceri făcute la Bucureşti, în anii 1834, 1835 şi 
1836, sub auspiciile Societăţii filarmonice, de către Iancu Văcărescu‘, 


Vezi Ioan Bianu, Catalogul manuscriptelor romiînești, tomul I, București, 1907, p. 451. 
Ibidem, p. 453—454. 

Bibl. Acad. R.P.R., ms. 5288 (f. 1—162), 

Ibidem, ms. 3740 (f. 25—46). 

Ibidem, ms. 1176. 


Fr. Ziegler, Ermiona, mireasa lumei ceilalte, Bucureşti, 1834; Heinrich Joseph von 


Collin, Regulu, Bucureşti, 1834 ; A. von Kotzebue, Grădinarul orb sau aloiul înflorit, Bucureşti, 
1836. 

Gr. Alexandrescul, I. Voinescu?, I. D. Ghica’, I. Niţescuf, C. Aristias, 
I. Florescu, Enrich Vinterhalder?, I. Ruset, Gr. Grădişteanu-fiul? şi 
alții, precum şi în traducerile, prelucrările sau scrierile originale de mai tîrziu, 
pînă pe la 1850, întîlnim consecvent următoarea terminologie : act, comedie, 
dramă, persoană, șenă (mai rar scenă), tragedie. Forma genă (< it. scena), cu 
o atît de mare circulaţie în textele muntene, se datorește probabil influenței 
exercitate de Eliade Rădulescu, care a folosit-o atît în traducerile sate 
de literatură dramatică, cît şi în paginile periodicelor conduse de el. 

În traducerile moldoveneşti de după anul 1830 şi pînă pe la 1850, 
făcute de Samuil Botezatul!, Gh. Asachil?, C. Negruzzi'5, M. Viţlimeseuzs, 
Iancu Ganeal5, Alecu Vasiliut6, Elena Stamati!” şi alții, întîlnim tot act, 
comedie, dramă, persoană, tra gedie, dar sten (mai rar scenă), sub influența 
pronunției ruseşti (cf. rus. cnesa) sau germane (cf. germ. Szene). După 
1850, atît șenă cît şi stenă, dispar treptat, pe măsură ce se impune forma 
scenă, susținută de lat. scena şi fr. scène. 

Sporadic, în textele dramatice din jurul anului 1850, în loc de per- 
soană personaj’ apare termenul actor. Personaj „erou într-o piesă de 
teatru” este folosit în literatura dramatică abia după 1850, sub forma per- 
sonagiu sg., personage! şi personagiuri!? pl. (cf. it. personaggio, fr. per- 
sonnage), deşi cu sensul de „om însemnat” circula de mai multă vreme 
în limba romînă. Tot după 1850 întîlnim şi termenul distribuţie „ansamblul 
actorilor care joacă într-o piesă''2 (cf. fr. distribution, lat. distributio). 

Pe baza datelor de mai sus, putem conchide că în a doua jumătate 
a secolului al XIX-lea terminologia referitoare la principalele specii ale 
genului dramatic şi la diviziunile lor avea forma în care a rămas pînă 
astăzi. Crearea acestei terminologii oglindeşte, pe plan restrîns, evoluția 
limbii literare romîneşti la sfîrșitul secolului al XVIII-lea și în prima jumă- 
tate a secolului al XIX-lea. 


1 Voltaire, Alzira sau americanii, Bucureşti, 1835. 

2 Molitre, Bădăranul boierit, București, 1835; Al. Duval, Junefea lui Carolal II-lea, 
București, 1836; A. von. Kotzebue, Mizantropia și pocăința, Bucureşti, 1837. 

3 Molière, Preţioasele, Bucureşti, 1835. 

4 A. von Kotzebue, Ştefu nerod sau ce ştii aceasta la ce e bună, Bucureşti, 1835. 

5 Alfieri, Saul și Virginia, Bucureşti, 1836. 

$ Florian, Gemenii din Bergam, București, 1836. 

7 Molière, Triumful Amorului şi Actorul fără voie, București, 1836. 

8 Molière, Zgircitul, Bucureşti, 1836. 

* Molière, Domnul Pursoniac, București, 1836. 

19 Voltaire, Fanatismul sau Mahomet proorocul, Bucureşti, 1831; Molière, Amfitrion, 
Bucureşti, 1835. 

u A. von Kotzebue, Uniforma feldmareșalului Velington, Iaşi, 1835. 

12 A. von Kotzebue, Lapeirus, Iaşi, 1837, Fiul pierdut, laşi, 1839 şi Pedagogul, Iaşi, 1839 ; 
Felice Romani, Norma, lași, 1838 ; Gessner şi Florian, Mirtil şi Hloe, Iaşi, 1850. 

33 Victor Hugo, Maria Tudor și Angelo, EE Padovei, Bucureşti, 1837. 

14 Schiller, Cornetul, Iaşi, 1839. 

15 A. von Kotzebue, Robii, Iaşi, 1842. 

16 Lamartilier, Robert, şeful bandiţilor, Iaşi, 1847; Karl Lafont, Familia de Moronval, 
Jost, 1847 ; Auguste Aniset Bourgeois, Veneţiana sau călăul secret, laşi, 1852. 

17 Molière, Preţioasele ridicule sau cuconilele de scoarțe, Iași, 1850. 

18 A. Pelimon, Actrița din Moldova, Bucureşti, 1852. 

19 V, Alecsandri, Zgircitul risipitor, Iaşi, 1863. 

2 C, Negruzzi, Carantina, Iaşi, 1851. 

3. Dicţionare latino-romine 


Faţă de etapa anterioară lexicografia latino-romînă dintre anii 
1826 şi 1870 înregistrează puţine progrese. Din punct de vedere canti- 
tativ, sărăcia aproximativă pare a fi determinată de interesul primordial 
al epocii pentru limbile vii, de circulaţie; în raport cu acestea limba, 
latină, rămasă ca limbă de studiu, pierde terenul. Şi valoarea dicționare- 
lor latino-romîne apărute în această perioadă este, în general, modestă. 
Dacă, pînă la Lexiconul budan, lucrările bilingve de acest tip aparţinu- 
seră în exclusivitate Ardealului, în schimb după 1825 muntenii (sau ar- 
delenii stabiliți în Muntenia) sînt cei care iau întîietatea. Noua repartiție 
se explică mai ales prin împrejurarea că influenţa curentului latinist de- 
pășeşte hotarele Ardealului şi se face puternic simțită în sudul ţării, unde 
găseşte mai mulţi adepţi decît în Moldova. La extinderea curentului con- 
tribuie heliadiştii, dar şi numeroșii cărturari ardeleni care se stabilesc ca 
dascăli la şcolile muntene. Unii dintre aceștia, printre care ardeleanul 
muntenizat Nifon Bălășescu, devin şi autori de dicționare. 

Lui Nifon Bălăşescu îi aparţine de altfel singura încercare remarca- 
bilă din domeniul lexicografiei latino-romîne în perioada de care ne ocupăm. 
Am spus încercare deoarece cărturarul, cu toate eforturile sale excepţio- 
nale, nu reuşeşte nici de această dată (după cum nu reuşise nici în cazul 
celorlalte două dicționare bilingve amintite anterior) să-şi ducă pînă la 
capăt opera. Născut pe la 1806, lîngă Sibiu, Bălășescu trece, începînd 

din 1834, în Muntenia, unde desfăşoară o prodigioasă activitate didactică 
şi ştiinţifică. În anul 1842 el primeşte din partea domnitorului muntean 
Alexandru Ghica sarcina de a redacta un dicţionar latin-romîn. La 1848 
prima fasciculă a lucrării (pînă la cuvîntul catabolum) este gata şi apare la 
Sibiu sub titlul Dictionarium latino-romanicum. Dar continuarea tipăririi 
este întreruptă pentru multă vreme, din cauze pe care nu le cunoaştem. 
Bănuim totuşi că la mijloc se va fi aflat un motiv de ordin politic : ştim 
că în 1848 Bălăşescu participa, în Blaj, la revoluţia ardeleană, că a fost 
arestat la Sibiu şi că pînă la urmă a reuşit să fugă în Muntenia; este 
firesc ca, după înăbuşirea revoluţiei, autoritățile din Ardeal să nu-l 
mai fi îngăduit ca autor de lucrări. La 1 iunie 1851 apare, de data aceas- 
ta la Bucureşti, prospectul Dicţionarului : el cuprinde indicații asupra 
proporţiilor operei, asupra izvoarelor utilizate precum şi asupra concepţiei 
de lucru. În sfîrşit, în anul 7860 se tipăresc la București primele patru. 
fascicule ale Dicţionarului, prima fiind o retipărire amplificată a versiunii 
de la 1848. Aici se întrerupe pentru totdeauna apariţia lucrării. Ea ar 
ti trebuit să numere optzeci de coale (împărţite în două tomuri) şi circa 
50 000 de cuvinte-titlu. În redactare se folosesc extrem de multe izvoare 
lexicografice străine (autorul citează pe Scheller, Forcellini, Bauer, Kraft, 
Freund, Kreussler, Wally şi, dintre cei mai cunoscuţi, pe Quicherat şi 
Daveluy). Alături de termenii latinești se dă în mod obișnuit indicaţia 
etimologică („,Ap-NULLO ... (ad et nullus”)...). Explicaţia romînească, 
(indicată, de obicei, prin mai mulți termeni sinonimi) apare atît cu ca- 
ractere latine cît şi cu alfabet de tranziție ; interesant este faptul că partea, 
romînească cu alfabet de tranziţie nu reia întocmai explicaţia dată cu 
alfabet latin, ci o completează („,„AD-NOTO . . . [cu litere latine :] Annotezu, 
insemnezu in serisu, | [cu alfabet de tranziţie :] însemnezu, bag de seamă, 
ieu a minte”). În fasciculele tipărite la 1860 se renunţă însă la reluarea 
explicaţiei prin caractere de tranziție. Sensurile mai îndepărtate între ele 
sînt grupate în lucrare sub cifre. La sfîrşitul fiecărui articol mai impor- 
tant se indică izvoarele latine unde apare cuvîntul. Şi aici a intervenit, 
în versiunea de la 1860, o modificare importantă: indicațiile sumare, 
reprezentate doar prin siglele autorilor, sînt amplificate cu citate din ope- 
rele lor (traduse și în limba romînă). Una dintre scăderile operei este însă 
evidenta lipsă de consecvență în aplicarea principiilor enumerate. În 
plus, în partea romînească se vădește influența latinistă sub care s-a aflat 
autorul : corespondentele termenilor latinești sînt adesea luate de-a gata, 
din limba latină sau create în mod artificial după modelul acestei limbi 
(COMISSABUNDUS ` „,comissabundu, .. . conductu. . .''; COLORATUS: 
„depictu, ornatu, tintu ..., lustratu”). De altfel în problema alegerii 
termenilor romîneşti autorul are, în prospectul la Dicţionar, o expunere 
de motive cam puristă. Urmărind „curățirea limbei romîne”, Dicţio- 
narul nu va înregistra „cuvintele cele streine, ce nu le înţeleg decît numai 
o parte de romiîni” (p. 5); sînt citate în această categorie cuvinte ca: 
hatâr, musafir, tacîm, tutungiu, hangiu, giuvaergiu, ciulama, calabalic. 
Se preconizează de asemenea evitarea tuturor termenilor formați cu „,fi- 
nalurile” în -ălui, -isi, He, -nic, ug şi -șag şi se anunţă formarea de 

„cuvinte nuoe romîne” ori de cite ori „va cere trebuința” de a „es- 
plica adevărat”! (adică exact) termenii-titlu latineşti. Caracterul de mijloc 
al purismului lui Nifon Bălăşescu se vede clar în afirmația de principiu 
că trebuie menținute toate acele cuvinte „streine ... cunoscute tutulor 
romînilor. .. şi care cuvinte streine acum așa zicînd sunt rumiînite ...: 
duh, veac, slavă, izbăvire, obște, norod, bogat, neam, podoabă, obicei...” 
(p. 6). 

În anul 1852 se tipăreşte la Bucureşti Dicționaru de începători latino- 
romamescu, în redactarea lui I. H. Livaditu. Lucrarea este o prelucrare 
modestă a Dicţionarului latin-francez aparţinînd lui Boudot. De altfel 
Livaditu tipărise el însuși (cu unele modificări) o ediţie a Dicţionarului 
lui Boudot. Versiunea latino-romînă numără cam 25 000 de cuvinte, cu 
partea romînească comprimată la maximum; semnificaţiile termenilor 
latinești, oricît ar fi de multiple şi de diverse, se rezolvă în limba romînă 
printr-o enumerare unică de corespondente (EXACTUS : „Gonit; cerut ; 
trecut, isprăvit””). Tendinţa latinizantă în alegerea şi scrierea termenilor 
românești este în general slabă, fapt care constituie unul dintre puținele 
merite ale lucrării, probabil cel mai important. 

Cea mai sumară operă lexicografică latino-romînă care vede lumina 
tiparului în această perioadă este Dictiunarelu latinu-romanu pentru în- 
cepetori ; apare la Sibiu, în 1864, şi are ca autor pe Ion Micu Moldovanu. 
Cuprinde circa 5 000 de cuvinte-titlu şi are partea romînească excesiv la- 
tinizată. Singurul lucru demn de menţionat în această operă mediocră 
îl constituie numeroasele forme gramaticale care însoțese cuvîntul-titlu 
latinesc (genitivul, la substantive ; cele trei forme de bază, la adjective ; 
perfectul şi participiul, la verbe etc.). 

Lui Demetriu Preda îi aparţine Dicţionariul latinu-romanu publicat 
la București, în 1867. Autorul afirmă în prefaţă că Dicţionarul său ,,con- 
ţine mai toate cuvintele latine traduse corect în limba romînă şi însoţite 
de essemple, în tot locul unde subsemnatul a crezut de necesitate; el 
conţine în parte [? !] 10 000 cuvinte” (p.1). Preda face însă o greşeală 
surprinzătoare de apreciere, în defavoarea lui: în realitate numărul de 
cuvinte care figurează în lucrare este cam de trei ori mai mare decît acela 
indicat de autor. O altă eroare pe care o surprindem la Preda constă în 
afirmaţia că, în istoria lexicografiei noastre, lucrarea lui ar fi abia al 
doilea Dicţionar latin-romîn tipărit. Iniţial autorul avea intenţia să indice 
şi etimonul termenilor latinești (care apare sistematic la primele litere ale 
Dicționarului: ,„,ABALIENATIO (abalieno)”; ABALIENO (ab şi alieno)”; 
„„ĂACATIUM (axartov)...*). Treptat însă el renunţă la acest proiect: 
pe măsură ce redactarea înaintează, indicaţiile etimologice se împuţinează 
şi dispar. Partea rominească este în general concentrată şi stă sub in- 
fluența latinistă, mai ales în privinţa ortografiei. Autorul afirmă că 
„Mai are în lucrare un Dicţionariu româno-latin, care din cauza dificultă- 
ților ce întîmpină nu se poate şti cînd va apare” (p. 2). Lucrarea n-a mai 
apărut şi nici nu ştim dacă s-a redactat; vreodată. De altfel, între anii 
1826 şi 1870 nu putem înregistra decît un singur dicţionar romîn-latin : 

modestul și nefinisatul Vocabulariu romănu-latinu, din 1856, al reobosi- 
tului Nifon Bălășeseu, manuscris ce ne-a fost semnalat de curînd!. 


+ 


Pe la 1775 celebrul gramatic francez Charles-Francois Lhomond 
publică lucrarea, foarte cunoscută în epocă, De viris illustribus urbis 
Romae ; euprinzînd de fapt un scurt tratat de istorie a Romei, opera lui 
Lhomond a servit multă vreme ca manual pentru învățarea limbii la- 
tine în şcolile franceze. Pentru facilitarea învățării acestei limbi cu aju- 
torul lucrării amintite, s-au alcătuit în Franța o serie de glosare-anexă 
în care termenii latineşti folosiți în De viris au fost explicaţi în limba 
franceză. Un asemenea glosar bilingv a stat la baza Dicţionarului din De 
viris, operă lexicografică latino-romînă tipărită la București, în 1867, 
sub iscălitura lui C. Bottea. Prin faptul că este dedicată unui singur scri- 
itor şi unei singure opere, lucrarea lui Bottea ocupă un loc aparte, singular, 
în lexicografia noastră bilingvă. Autorul versiunii romîneşti recunoaşte 
că Dicţionarul său e „tradus din franțuzesce în romanesce”, însă „cu 
adaosse”. N-am putut identifica modelul care a stat la baza operei lui 
Bottea, dar partea romînească a dicționarului său, care desigur îi apar- 
ține, este realizată satisfăcător. Cei peste 4 000 de termeni latinești (nume 
comune și proprii) sînt explicaţți prin serii de sinonime romînești în general 
străine de tendința latinizantă (,, ACERBUS, A, -UM adj. Aspru, iute, straş- 
nic, crud”; „AUDIO, IS, IVI, sau I, ITUM, IRE, A auzi, a asculta, a 
pricepe, a consimţi””). Din exemplele date se vede că abundă indicaţiile 
asupra formelor secundare ale cuvîntului-titlu. Rămiîne să arătăm în cîteva 
cuvinte şi utilitatea reală, în epocă, a prelucrării lui Bottea. Dintr-o lu- 
crare din 1861 asupra instrucţiunii publice din Muntenia?, aflăm că în pro- 
grama obligatorie a gimnaziilor erau prevăzute „traducţiuni din Viris 
illustribus urbis Romae”? ; aşadar, opera lexicografică citată avea un scop 
didactice clar. 

Limba latină apare ca limbă componentă şi în mai multe dicţionare 
poliglote despre care vom serie în altă parte a articolului de faţă. 


A, Dicţionare mayghiaro-romîne 


Surprinzător de mic este numărul lucrărilor lexicografice maghiaro- 
romîne care apar la noi după 1825 ; cauzele acestei situaţii sînt greu de 
găsit. 

Abia către sfîrşitul celui de al şaptelea deceniu din secolul trecut 
înregistrăm o asemenea operă: este Dicţionariul ungurescu-romanescu 


1 Se găsește la Biblioteca Academiei R.P.R., secţia manuscrise, cota 917. În afară de 
operele lexicografice latino-romîne amintite, D. Iarcu, Bibliographia chronologică romină, ediţia 
a 2-a, București, 1873, p. 63, mai semnalează un Vocabular latin-romin anonim din 1851, 
despre care nu cunoaștem amănunte. 

2 I. Maiorescu, Starea instrucţiunei publice in Rominia-de-sus, la finitul anului scolasticu 
1860— 1861, Bucureşti, 1861. 

3 Ibidem, p. 2, 9 „14. 

redactat de George Barij şi publicat la Brașov, în 1869. Personalitatea de 
lexicograf a lui Bariț a fost în bună parte amintită : învățatul ardelean 
fusese coautorul Dicţionarului german-român din 1853 —1854, de asemenea, 
îmbogăţise Vocabularul româno-german al lui Polizu, din 1857. .Dicţio- 
nariul ungurescu-romanescu, fără a atinge nivelul lor remarcabil, prezintă 
totuşi interes din unele puncte de vedere. Prima lui calitate evidentă 
constă în proporţii. Numărul de cuvinte inclus în lucrare, extrem de 
mare, este greu de evaluat întrucît autorul, adoptînd (deşi nu consecvent) 
metoda „cuiburilor”? lexicale, concentrează de obicei într-un singur articol 
primitivul şi derivatele lui. Această metodă fusese aplicată pentru prima 
oară în lexicografia romînească de Iordache Golescu, în Condica limbii 
rumânești (circa 1832). Partea romînească a Dicţionarului redactat de Bariț 
conţine serii sinonimice bogate și arată o predilecție evidentă a autorului 
pentru folosirea termenilor regionali (Sân: „tina, imu, imala, glodu, 
noroiu'"). Cînd termenii regionali nu circulă în Ardeal, autorul intervine 
cu indicaţii privitoare la aria lor de circulaţie (Poknocz : „straiu (mun- 
ten.), cerga (mold.), tiolu, veringa”). Opera conţine şi unele precizări 
de natură etimologică, nu însă, cum ne-am aștepta, la cuvintele-titlu 
maghiare, ci la corespondentele romîneşti mai rare, a căror prezenţă lexi- 
cograful încearcă s-o justifice prin originea lor romanică (POGAcsa : 
„Coca, turta, pogace (ital. focaccia)? ; PÓK : „painjinu ; painginu, rapanu 
(ital. rappa, fr. rape, morbu de cai)”; POLGÁR : „cetatieanu, cive, bur- 
gesu (ital. borghese). . ."). Procedeul fusese folosit şi în Dioţionariul ger- 
mano-românu din 1853—1854; asociaţiile etimologice, în general greșite, 
arată atitudinea latinistă a lui Bariț, încercarea de a impune în limbă for- 
map) — după el — romanice (adică, în ultima analiză, latineşti) sau de 
a recomanda prin originea lor cuvinte existente mai demult în limba ro- 
mînă. În mod frecvent învățatul ardelean indică termenul științific (la- 
tinesc) la cuvintele-nume de plante și de animale, în scopul identificării 
exacte a exemplarului (CZINCZOR : „creasta cocosiului (0ynosurus). . .” ; 
Nvencz : „vidra de baltă (Lutra). ..'). Dicţionarul conţine şi numeroase 
nume proprii (toponimice şi onomastice) inserate printre termenii comuni. 

Lui Octaviu Barit (fratele lui G. Bariț) îi aparţine Dicţionariul por- 
tativu magiaru-romanu (Cluj, 1870), operă lexicografică modestă, incom- 
parabilă cu aceea apărută cu un an înainte. De altfel autorul ne previne 
încă din titlu asupra limitelor lucrării sale : ea numără circa 14 000 de cu- 
vinte maghiare iar corespondentele romîneşti se dau, ca şi în Dicţionarul 
. lui George Bariț, prin mai multe sinonime grupate în lanţ. În orice caz 
Octaviu Bariț nu a folosit în nici un fel opera, anterioară, a fratelui său, 
lucru evident la o confruntare cît de sumară. În măsură mai mare decit; 
George, Octaviu Bariț se arată partizanul unei latinizări excesive în ale- 
gerea şi scrierea termenilor romînești. 


5. Dicționare greco-romîne 


Epoca fanariotă nu a dat nici o lucrare lexicografică în care limba. 
romînă să figureze, ca limbă componentă, alături de cea greacă. Abia 
după incheierea acestei epoci înregistrăm două dicționare greco-romîneşti 

legate între ele printr-o izbitoare trăsătură comună : prin enormitatea pro- 
porţiilor. Explicarea volumului acestor opere lexicografice trebuie căutată 
în primul rînd în modelele greceşti de care ele s-au servit. După cum se 
ştie filologia greacă dispunea, încă de multă vreme, de dicţionare mo- 
numentale ale limbii naţionale precum şi de dicţionare bilingve cu limba 
de bază greacă. Aceste opere sînt exploatate de autorii dicţionarelor greco- 
romîne din veacul al XIX-lea. 

În mai mică măsură se pare că a folosit aceste izvoare vornicul Tor- 
dache Golescu, autorul primului Dicționar greco-român, lucrare terminată 
pe la 1840 şi rămasă în manuscris!. În orice caz trebuie respinsă afirmaţia 
că Golescu ar fi realizat acest dicţionar bilingv prin simpla traducere în 
limba greacă a termenilor romîneşti din Condica limbii rumânești?, dic- 
Donat unilingv redactat de acelaşi cu cîţiva ani înainte. De altfel acela 
care a făcut vreodată muncă lexicografică își poate da uşor seama că trans- 
formarea unui lexicon cu o anumită limbă de bază în lexicon cu altă limbă 
de bază nu se reduce nici pe departe la o simplă inversiune mecanică a 
elementelor. Confruntarea celor două lucrări la cîțiva termeni identici, 
din punct de vedere semantic, în cele două limbi, confirmă, cel puţin în 
general, părerea asupra independenţei lor. Rămîne adevărat faptul că 
de pe vremea cînd redacta Condica limbii rumâneşii Iordache Golescu avea 
intenţia să realizeze şi un Dicţionar greco-romîn : o dovedeşte lunga serie 
de adaosuri la Condică în care autorul traduce în limba greacă (printr-un 
singur termen) numeroase sintagme romineşti. Autorul făcea unele exer- 
ciţii preliminare în vederea redactării lucrării bilingve. Proporțiile Dic- 
țţionarului greco-romîn al lui Iordache Golescu sînt greu de apreciat din 
cauza caracterului său de operă manuscrisă. Putem totuşi sugera într-un 
fel întinderea lui ieșită din comun : numai primul dintre cele 9 volume (apro- 
ximativ egale) care alcătuiesc lucrarea cuprinde peste 8 000 de cuvinte- 
titlu. În mod sistematic se indică etimonul termenilor greceşti (,,xßBtog 
... din Doc şi e adăug[at]”; Bopveâpoc... (din 56pv, e£pu)...”). 
Explicaţiile în limba romînă ale termenilor greceşti se dau în mod foarte 
variat, de la corespondentul unic şi pînă la definiția analitică largă com- 
pletată de sinonime ; se observă în general tendința autorului de a extinde 
cît mai mult partea explicativă romînească (,,5opvp6pos... ostaş înarmat 
cu suliță, cu lance, cu dardă, cu baionetă, dorifor, fustaș, seimean, 
păzitorul înpăratului” ; Bou... serişnitura, clănţinătura dinţilor dă 
frig şi răcnet, zbieret, urlet, mormoitură””). În Dicţionar figurează şi 
numeroase expresii grecești, cu traducerea romînească. La cuvintele (şi 
expresiile) mai rare se indică şi izvoarele greceşti (printre autori figurează, 
Aristofan, Eschil, Strabon, Teofrast, Zenon). Lista de cuvinte-titlu este 
alcătuită din elemente eline, dar şi din termeni greceşti mai noi. 


1 Biblioteca Academiei R.P.R., secţia manuscrise, cota 852—860. 
2 N. Bănescu, Viaţa şi scrierile marelui vornic Iordache Golescu, Vălenii de Munte, 1910, 


p. 93. 

3 Nu putem fi de acord cu acad. P. Panaitescu-Perpessicius care susținea (în Studii st 
cercetări de istorie literară și folclor, III (1954), p. 30) că echivalentele grecești ale sintagmelor 
romiîneşti au, în Condică, rolul „evident de a veni în ajutorul celor care ar fi tălmăcit dintr-o 
limbă în alta”. 

Între 1864 şi 1869 apar cele trei volume ale Dicţionarului elino- 
româneseu iscălit de G. Ioanid. După cum recunoaște, cu modestie, autorul, 
lucrarea este o traducere după Bizantios Skarlatos, lexicograf grec foarte 
cunoscut pe la mijlocul secolului al XIX-lea. Dintre numeroasele dicţio- 
nare unilingve şi bilingve redactate de Bizantios, G. Ioanid a folosit 
Lexiconul elin şi francez (Lexikon ellinikon kai gallikon ), în 2 volume 
(probabil ediția din 1846). Partea romiînească aparţine însă lui Ioanid. 
Dicţionarul elino-românese a fost început încă din 1848; în timpul revo- 
luţiei munteneșşti din acest an şcolile fiind închise, profesorii au primit sar- 
cina să întocmească diverse opere didactico-ştiinţifice. Ioanid a luat asu- 
pră-şi munca grea a prelucrării izvorului lexicografic grecesc, dar abia 
peste 18 ani termină și publică el primul volum al lucrării sale, care este 
prima operă bilingvă greco-romînă tipărită din istoria lexicografiei noas- 
tre. Această lucrare remarcabilă este totodată cea mai bogată operă lexico- 
grafică bilingvă de care dispune, pînă astăzi, lingvistica romînească ` exclu- 
zînd din evaluarea noastră numele proprii (care figurează într-un mare 
supliment independent) 1, ea atinge cam 100 000 de cuvinte-titlu. Purist 
moderat, autorul afirmă în prefață că a folosit în partea romînească ,,pe 
lîngă vorbele latine, adică străbune” şi „vorbe franţozeşti şi turceşti chiar, 
unde înlesnirea înțelegerii ... se poate dobîndi prin asemenea ajutoare”! ; 
pentru că, serie în continuare autorul, „misia limbei... nu este alt decît 
calea ideilor, adică comunicarea lor prin înţelegere desăvirșită”. Expli- 
cațiile romîneşti ale termenilor greceşti s-au dat cu alfabet „,latino-chiri- 
lean” [ = de trânziție)], pentru motivul, obiectiv, că redactarea lucrării 
a început înaintea introducerii alfabetului latin. Dar chiar dacă introdu- 
cerea alfabetului latih ar fi precedat redactarea lucrării autorul tot nu l-ar 
îi adoptat, deoarece acest tip de scriere este bazat pe principii etimologice 
(„scrierea fonetică . . . ar fi fost de mare preţ şi folos”). În partea romînească 
abundă indicaţiile stilistice (figurat, poetic) dar mai ales acelea, cu totul 
noi în lexicografia noastră, privitoare la filiaţia semantică. Un anumit 
verb are sensul de bază : „vorbesc hotărît şi cu emfază sau ca un prooroc”! ; 
„prin urmare”, indică în continuare autorul, de la această semnificaţie 
s-a putut ajunge la aceea, mai specială, de „,„proorocesc”. Un substantiv 
este explicat : „cel ce stă în faţă, împotrivă de ceva”! ; dar „prin întindere”, 
precizează autorul (— noi spunem azi: prin extensiune —), cuvîntul a 
ajuns să însemneze şi potrivnic”. În sfîrşit — un verb cu înţelesul special 
de „,văduvese pe cineva” (în sens propriu), a ajuns, prin generalizare 
(autorul spune : „în general”), să aibă şi sensul: „lipsesc pe cineva de 
ceva”. Corespondentele romînești, formate de obicei din explicaţii ample, 
sînt urmate de citate din vechii autori greci. Bibliografia anexată la 
Dicţionar este de-a dreptul imensă, dar aici autorul reproduce modelul de 
care s-a servit. Articolele sfirșese cu indicarea etimonului termenilor gre- 
cești (la Borxhyéw ... TBeää, gòyv]). Pornind de la ideea că în limba 
romînă există numeroase cuvinte de origine greacă, G. Ioanid îşi propune 


1 De altfel și dicționarul bilingv al lui Iordache Golescu se încheie cu o anexă cuprinzind 
nume proprii (cf. manuscrisul 860). 

să demonstreze acest fapt prin punerea pe două coloane, într-un apendice 
al lucrării, a cuvintelor comune din cele două limbi. Cînd există, se adaugă 
şi corespondentul comun din limba latină. În mod just consideră autorul 
că majoritatea, cuvintelor de origine greacă veche din limba romînă ne-a 
venit indirect, „prin limba latină” (vol. al II-lea, p. 1099). Apendicele 
cuprinde 413 termeni (notăm, de la litera A, cuvintele : abanos, agonisi, 
aer, azimă, alb, alege, alina, amvon, anatemă, anghinară, ara, argăt, afla, 
asil etc.). 


6. Alte dicționare bilingve 


a) Deși relaţiile politice și culturale ruso-romîne sînt, în perioada 
de care ne ocupăm, deosebit de intense, nu înregistrăm totuşi decît o singură 
operă lexicografică legată de limbile celor două popoare. Explicaţia acestei 
situaţii pare a fi aceea că în relațiile oficiale dintre cele două țări s-a folosit 
de obicei limba franceză. Cît despre populaţia romînească ea se foloseşte, 
în raporturile cu rușii, sau direct de limba acestora, pe care o parte din 
ea o cunoaște, sau de numeroase dialoguri” bilingve care au, prin exce- 
lență, un caracter practic. | 

În 1851 apare, la Iaşi, Dicţionarul de buzunar ruso-român redactat de 
Al. Koşula. Lucrarea, precedată de un scurt tratat de „gramatică rusiană”, 
numără sub 3 500 de cuvinte-titlu, cifră mai mult decît modestă. Expli- 
caţiile în limba romînă se an în general cu lanţuri de sinonime (,,06oorcamb 
v.a adora, a slăvi, a iubi, a onora, a lăuda”). Aspectul lingvistic al părţii 
romînești arată clar originea moldovenească a autorului (sg. ciubotari, 
gios, răsipi, șede). Lipsesc cu desăvirşire din Dicţionar unităţile frazeologice 
(expresii, locuţiuni etc.). 

b) Mai mult de 10 ani a lucrat G. L. Frollo la un Vocabolario italiano- 
romanesco pe care îl tipăreşte la Pesta, în 1869. Intenţia autorului a fost 
aceea de a realiza un triptic lexicografic din care să mai facă parte un Voca- 
bular francez-romîn precum și unul romîn-italian-francez. Din păcate, 
ultimele două opere au rămas doar în faza de proiect. Dintre autorii de 
dicționare din această perioadă Frollo este acela care a folosit în măsura 
cea mai mare moştenirea lexicografică romînească : el mărturiseşte (şi 
nu de formă) că a avut la îndemînă ai a folosit, în cursul elaborării 
operei sale, dicționarele bilingve ale lui Vaillant (1839), Poienaru (1840 — 
1841), Livaditu (1852), Stamati (1852), Bariț (1853), Polizu (1857), Co- 
drescu (1859), Pontbriant (1862), Dicţionarul de neologisme al lui G. M. An- 
tonescu (din 1862) precum şi acela poliglot al lui D. Pisone (din 1865). 
Autorul regretă faptul că nu şi-a putut procura „chiar de la începutul 
lucrării .... renumitul lexicon în patru limbi compus de Koloși, Maior 
şi Corneliu [sic !] (Buda, 1825)” (p. 9). Folosind o bibliografie de specia- 
litate atît de mare, Frollo a observat cu uşurinţă tendinţele latiniste ce 
patronau multe dintre aceste lucrări. Cu un spirit ştiinţific remarcabil, 
el combate aceste tendinţe care duceau la crearea unei limbi artificiale : 
„am căutat — serie Frollo — să iau limba precum este; iar nu precum are 

să fie”, pentru că „am voit să mă înțeleagă romînii”; de aceea autorul 
hotărăşte să înregistreze „cu fidelitate” şi „„vocabulele proserise”” (adică de 
origine nelatină) : „înainte de a le exclude, mai trebuie analizate şi pentru 
că acele cuvinte apar în cărțile romînești din trecut” (p. 11). În partea 
romînească, grija permanentă a lexicografului a fost aceea de a folosi 
un limbaj „mai în genere cel vorbit în Romiînia” (adică în Muntenia şi 
Moldova) (p. 11). Dicţionarul are peste 40 000 de cuvinte-titlu, fiind deci 
una dintre cele mai bogate lucrări lexicografice bilingve apărute în această 
perioadă. În lista de cuvinte sînt incluse împrumuturile recente ale limbii 
italiene precum şi unele elemente din dialectele acestei limbi. Explicaţiile 
în limba romînă se dau în general prin serii sinonimice foarte bogate. La 
sfîrşitul lucrării se află un apendice care cuprinde nume proprii de persoane 
(istorice și mitologice). Trebuie subliniat şi aspectul grafic al Vocabularului, 
care depăşeşte, prin calitate şi frumuseţea literelor, toate lucrările similare 
anterioare. 


U. LEXICOGRAFIA POLIGLOTĂ 


Dicţionarele poliglote care se redactează între anii 1826 și 1870, nu 

tocmai numeroase, continuă o tradiție lexicografică foarte veche lanoi. 
În raport cu trecutul se constată acum o importantă schimbare ivită în 
limbile componente : franceza, slab reprezentată în dicționarele poliglote 
anterioare Lexiconului budan, apare ca limbă componentă, alături de cea 
romînă, în toate lucrările lexicografice realizate în această perioadă. Din 
punct de vedere practic însă, aceste dicționare au o valoare redusă ; cir- 
culația lor nu poate fi comparată cu aceea a dicţionarelor bilingve şi de 
aceea nici nu înregistrăm vreodată în lexicografia rominească reeditarea 
unei opere poliglote. 
Puţine lucruri ştim deocamdată despre Dicţionarul german-român- 
francez redactat, pe la 1826—1827, de bucovineanul V. Cantemir, fost 
„cancelar”! (adică funcţionar) al agenţiei diplomatice austriece din Iași. 
Lucrarea, rămasă în manuscris 1, este cuprinsă în 11 tomuri care totalizează 
peste 2 000 de pagini. În 1846, după moartea lui Cantemir, ea a fost cht. 
ziţionată prin listă de subscripţie de la fiul autorului, în vederea publicării, 
de consistoriul episcopal din Cernăuţi. Ulterior se renunță la proiectul 
publicării lucrării dar se propune folosirea ei în redactarea unui Lexicon 
german-romîn şi romîn-german inițiat la 1847 de o societate culturală. 
Nici acest din urmă proiect n-a putut fi realizat 2. 

în 1835 apare la București, în redactarea lui Gheorghe Apostol Kca- 
listira, un Vocabular franţozese-grecese-rumânese. În ciuda, titlului pe care 
îl poartă, lucrarea este de fapt un compromis între manual de conversaţie 
şi dicţionar, organizarea materialului fiind determinată de prima caracte- 
ristică amintită. În genul operei lexicografice a lui Mihail Strilbițki 3, cuvin- 


1 În anul 1922 manuscrisul se afla în Biblioteca Facultăţii de teologie din Cernăuţi. 
2 Cf. D. Dan, Un autor romiîn bucovinean din anul 1826— 1827, Cernăuţi, 1922, 
3 Cf. Limba romină, VIII (1959), p. 10. 

tele (și unităţile frazeologice) sînt grupate pe materii (în capitole purtind 
titluri ca ,„,Vremea”, ,„,Meteore”, „Pentru cele patru elemente” — acesta 
din urmă fiind subîmpărțit în : „Aerul”, „Apa”, „Focul” şi „Pămîntul” 
— ete.). În interiorul fiecărei diviziuni şi subdiviziuni ordinea termenilor 
(şi a unităților frazeologice) este logică, iar nu alfabetică. O curiozitate 
a lucrării o constituie faptul că vaza franțuzească nu are indicate întot- 
deauna corespondentele din greacă şi romînă (de exemplu, termenului 
reminiscence nu i se dă echivalentul romînesc) ; această lacună pledează 
pentru ipoteza 'că autorul a pornit de la lista de cuvinte a unui izvor 
lexicografic cu limba de bază franceză şi cu alte limbi secundare compo- 
nente decît acelea din lucrarea rominească. Caracterul hibrid al operei 
se adîncește şi prin prezența unor modele de scrisori (comerciale, de reco- 
mandație, de invitație etc.) care încheie Vocabularul. 

Pe la 1844 înregistrăm încercarea de redactare a unui Dicționar 
trilingv (românesc-latinesc-elinesc), care aparţine lui Gr. Papadopol. În 
expunerea de motive publicată!, care trebuia să constituie, probabil, prefața 
viitoarei lucrări ( — care n-a mai apărut şi nici nu s-a păstrat — ), Papa- 
dopol porneşte de la ideea că un dicționar trebuie să servească drept îndru- 
mar de bază în normarea limbii. Cum limba noastră literară, supusă încă 
nenumăratelor influențe, n-ar fi formată, şi cum modelul în formarea ei 
trebuie să fie neapărat (în consensul epocii) limbile clasice, latina 
și greaca, autorul intenționează să pună în paralelă lexicul celor trei limbi 
și să facă astfel din opera sa un îndrumar în alegerea formelor lexicale din 
limba romînă. 

În 1865 apare la București lucrarea lexicografică a ieromonahului 
D. Pisone intitulată Dicţionariu romanescu, latinescu, germanescu și fran- 
cescu. Autorul ne avertizează în prefață: „Acest Vocabulariu nu este 
vreun opu nou sau vreo invențiune a mea ; ci mai cu seamă numai o imi- 
tațiune, o copie dupre alți autori” (p. V). Izvorul principal, sugerat şi 
de subtitlul lucrării, este Lexiconul budan (,,Lucrat după sistemul Lexico- 
nului de Buda”); faţă de acesta au intervenit însă „multe adaugeri şi 
modificațiuni”. Prima modificare, în raport cu izvorul, este înlocuirea 
uneia dintre limbile componente : limba maghiară, puțin folosită în Mun- 
tenia, este substituită prin cea franceză. O modificare esenţială a intervenit 
în lista de cuvinte: pe deo parte, Pisone a omis din Lexiconul budan 
„multe vorbe neusitate la noi” (p. IV), adică în Muntenia (într-adevăr, 
cuvinte cu obidat, obidos, oblăduinţă, oblitor, obloc, obsă, ocinic, ocsag, înre- 
gistrate în Dicţionarul de la Buda, nu mai apar la Pisone); pe de altă 
parte, autorul adaugă în lucrarea sa o serie de cuvinte „usitate şi moderne”? 
absente din Lexiconul budan (cîteva exemple : fabrica, fabricant, fabricaţie, 
fabrică, fabulist, faliment). Numărul de cuvinte al Dictionarului lui Pisone 
(circa 9 000) este inferior aceluia din Lexiconul budan. Autorul își însuşeşte 
sistemul Leziconului din 1825 de a defini unii termeni romineşti (deşi 
lucrarea e poliglotă) şi de a ilustra cu exemple unele sensuri. Opera lui 
Pisone este unicul Dicţionar în patru limbi care apare în această perioadă 


1 Disertaţie pregătitoare la Dicsionarul rominesc, latinesc și elinesc, în Curierul de ambe 
sexe, periodul al IV-lea (1842 — 1844), ediţia a II-a, 1862, p. 28---31, 42—55, 93—96. 

şi ultimul pe care îl mai înregistrează lexicografia romînească. Ne aflăm 
de altfel în epoca dispariției treptate a lexicografiei poliglote de la noi, 
semn al impopularității ei. 

Cel mai bogat dicționar poliglot apărut în perioada 1826—1870 
aparține prelatului romîn Josafat Snagovanu : se numeşte Vocabulaire de 
quelques mots latins expliqués en roumain et en français (Paris, 1867) şi 
numără circa 12 000 de cuvinte (În comparație cu lexicografia bilingvă 
din aceeaşi epocă se constată că lexicografia poliglotă este cu mult mai 
săracă, din punct de vedere al listei de cuvinte). În lucrarea lui Snagovanu, 
litografiată după un splendid scris de mînă, importanța primordială se 
dă părții franceze : în timp ce, în partea romînească, cuvîntul-titlu latinesc 
este redat întotdeauna printr-un singur termen, în cea franceză corespon- 
dența se rezolvă prin serii de sinonime şi chiar prin explicații analitice 
(ABACUS / Bangă, / Banc, canapé, siége /”; „ORATORIUM / oratoriu / ora- 
toire, lieu où Don parle /”). Partea romînească are un pronunțat 
caracter arhaic și popular. În lista de cuvinte figurează laolaltă cuvintele 
-comune și cele proprii. Intocmai ca în vechile glosare romîneşti, lipsesc cu 
desăvîrşire din Vocabularul lui Snagovanu indicațiile gramaticale. 


+ 


Trebuie să amintim în treacăt gi despre marele număr de Dialoguri 
bilingve şi poliglote care circulă în perioada dintre anii 1826 ei 1870, do- 
vedind interesul pentru limbile străine vii (îndeosebi pentru franceză, ger- 
mană, rusă şi greacă). Folosite mai ales în relaţiile obișnuite dintre romîni 
şi străini, întoemai ca ghidurile de conversaţie din zilele noastre, aceste 
Dialoguri serveau și la învăţarea limbii (sau limbilor) străine, fiind adesea 
completate cu noţiuni de gramatică şi cu vocabulare sumare. O enumerare 
cît de aproximativă a acestor lucrări ar depăşi intenţiile articolului de față ; 
vrem numai să arătăm aici, prin cîteva exemple semnificative, enormul 
succes de care ele s-au bucurat. Astfel, în 7842 Teodor Codrescu tipărește 
la Iași prima ediţie a Dialogurilor franțezo-române pentru învăţătura tine- 
rimei ; pînă în 1868 lucrarea înregistrează cinci ediţii. În decurs de numai 
12 ani, de la 1856 şi pînă la 1868, apar de asemenea cinci ediţii din Dia- 
logi rumâno-francesi redactate de G. Eustațiu. Acelaşi număr de ediţii 
scoate M. Droe din ale sale Dialoguri romano-nemtești (prima, ediție în 1837, 
a cincea în 1863). Cît despre Dialogu greco-român al lui Visarion Rusu, 
acesta înregistrează, în 1866, a șasea ediţie. Asemenea Dialoguri explică 
în bună parte succesul de care se bucură la noi, în această perioadă, lexico- 
grafia bilingvă. 


+ 


Faţă de perioada anterioară, lexicografia romînească bilingvă (într-o 
măsură şi cea poliglotă) dintre anii 1826 şi 1870 marchează o creștere valo- 
rică şi numerică evidentă: se înmulțesc lucrările cu limba de bază romînească ; 
lista de cuvinte a unor dicţionare este, prin proporţii, de-a dreptul im- 
punătoare ; aparatul ştiinţific care însoţeşte articolele este uneori complex, 
cuprinzînd indicaţii stilistice, sintactice, dar mai ales morfologice ; des- 

prinderea de modelele străine, cu un cuvînt originalitatea dicționarelor 
apare mai vădit. Influenței latinizainte, care domină în continuare şi tot 
mai insistent lexicografia romînească, i se adaugă acum o influență nouă, 
cea francizantă. Trebuie să subliniem şi rolul important pe care îl joacă 
dicționarele bilingve din această perioadă la îmbogățirea lexicului limbii 
romîne : prin intermediul lor sînt puse în circulație, pătrund în limbă şi 
se împămîntesc numeroase cuvinte străine. Se constată însă că limitele 
specifice ale operelor lexicografice bilingve și poliglote nu sînt încă bine 
precizate ` epoca ne oferă asemenea dicționare în care sînt incluse indicații 
etimologice, note enciclopedice (numele proprii) sau explicaţii unilingve, 
aspecte oarecum hibride determinate mai ales de dorinţa autorilor de a 
suplini operele lexicografice respective, care ne lipseau. 


+ 


Contribuţia cu adevărat remarcabilă a epocii la dezvoltarea lexico- 
grafiei noastre o constituie însă dicționarele unilingve : între anii 1826 şi 
1870 înregistrăm cele dintii dicţionare explicative complete ale limbii 
romîne, primul dicționar de sinonime, prima încercare de dicţionar enciclo- 
pedic şi primele dicţionare propriu-zise de neologisme, acestea, din urmă 
bucurîndu-se de un succes pur şi simplu excepțional, Încununarea, întregii 
etape o reprezintă, fără îndoială, apariția, î în anul 1870, a celui dintâi volum 
din Dicţionarul „etimologic al limbii române de A. de Cihac, lucrare care 
deschide o nouă epocă în istoria lexicografiei romîneşti. 


CRONICĂ 


NOTE PE MARGINEA ACTIVITĂȚII LINGVISTICE DIN ULTIMUL 
TRIMESTRU AL ANULUI 1959 


Sărbătorirea zilei de 23 August a constituit, în anul 1959, mai mult ca altă dată, prilejul 
unui larg bilanţ al activităţii lingvistice desfășurate în ţara noastră, în ultimii 15 ani de muncă 
liberă şi pașnică. Revistele Limba romînă şi Studii şi cercetări lingvistice au publicat ample dări 
de seamă cu privire la realizările obţinute și au făcut aprecieri asupra rezultatelor şi perspecti- 
velor muncii noastre. În plus, Limba romină a consemnat într-o bibliografie retrospectivă 
aproape toate lucrările de lingvistică publicate între anii 1944—1959. 


A 


Cel mai important eveniment lingvistic al ultimelor trei luni ale anului 1959 l-a constituit 
apariţia volumului I al culegerii Probleme de lingvistică generală, redactat sub îngrijirea acad. 
Al. Graur. Acest fapt mă obligă să mă ocup în primul rînd de studiile de lingvistică 
generală publicate în această perioadă. O parte dintre ele se încadrează perfect în definiţia 
pe care o dă acad. Al, Graur lingvisticii generale (SCL X, p. 309), deoarece urmăresc studierea 
problemelor teoretice generale ale lingvisticii, privite prin prisma materialismului dialectic. Dar 
şi alte studii, cu toate că nu se raportează strict la càtegoriile materialismului dialectic, își 
găsesc locul — după părerea mea — tot printre problemele de lingvistică generală, cum ar fi, 
bunăoară, articolele privitoare la aplicarea metodei matematice în cercetarea limbii, mai ales 
în vederea pregătirii datelor pentru traducerea automatizată. 

Din categoria cercetărilor care vădesc preocuparea de a lămuri, pe baza materialismul ui 
dialectic, o seamă de fapte mult controversate, se cuvine să fie menţionat, în primul rînd, studiul 
Contribuţii la o semasiologie sistematică de I. Coteanu. Autorul vede legile generale ale semasio- 
logiei în reflectarea realităţii în cuvint, în caracterul obiectiv al sensurilor și în organizarea 
lor sistematică în conţinutul cuvintului, Interesant ca expunere și plin de sugestii, articolul se 
oprește însă în faţa concluziilor, pentru formularea cărora autorul a simţit, probabil, că n-a 
spus încă totul. 

De curînd a apărut la Cluj revista Cercetări lingvistice, III (1958), număr omagial închinat 
acad. Emil Petrovici, cu prilejul împlinirii vîrstei de 60 de ani. Volumul, variat ca tematică, 
cuprinde, la rubrica gramatică și vocabular, două studii de lingvistică generală. Primul, intitulat 
Unele probleme privind rolul cuvintului în cunoaștere, se înrudeşte prin subiectul tratat cu lucrarea 
pomenită mai sus a lui 1. Coteanu. Autorul, E. Cimpeanu, se ocupă tot de problema raportului 
dintre realitate şi cuvînt, dar nu cu scopul de a desprinde trăsăturile sistematice ale vocabula- 

vului, ci pentru a arăta gradul diferit în care cuvintele contribuie la cunoaștere. Din păcate, 
argumentarea nu este scutită de erori. Propunîndu-şi să arate că rolul cuvintelor în procesul de 
cunoaștere depinde de felul în care ele reflectă realitatea, adică de gradul în care cuvintele 
se apropie de reflectarea esenței fenomenelor din realitate, autorul alunecă în formulări contra- 
dictorii ; el susţine pe de o parte, că cel mai important rol în cunoaștere îl joacă cuvintele nofio- 
nale care reflectă esența lucrurilor (p. 170), nu prepoziţiile sau conjuncțiile şi nici onomatopeele 
sau interjecţiile, pe de altă parte, însă, consideră că forfa cognilivă a cuvinlului depinde de 
măsura abstractizării sale (p. 169). Conform ultimei păreri, ar trebui puse pe primul plan, 
în procesul cunoaşterii, prepoziţiile şi conjuncţiile, pe care autorul le socoteşte mai puţin impor- 
tante decît cuvintele noţionale. Dar prepoziţiile și conjuncţiile stau pe un plan de abstractizare 
mai înalt decît cuvintele noţionale, ele exprimă relaţii, au valoare de morfeme, îndeplinesc o 
funcţie gramaticală, aşadar, sfera conţinutului lor este mult mai largă, și deci mai generală, 
mai abstractă, decît a cuvintelor noţionale. 

Dezvoltarea limbii şi mai ales legile care o guvernează au format obiectul multor studii 
în trecut. În volumul TI al culegerii Probleme de lingvistică generală discuţia este reluată în 
două studii : Note despre legile de dezvoltare a limbii de C. Otobicu şi Aspecte ale progresului în 
evoluția categoriilor gramaticale de L. Wald. C. Otobiîcu vede în diversificare, unificare și abstrac- 
tizare legile generale. Trecerea de la concret la abstract este prezentată de L. Wald ca o marcă a 
progresului în limbă. Alături de abstractizare, L. Wald distinge elementele de progres în limbă 
şi pe baza criteriului întăririi caracterului sistematic al limbii. 

Unele categorii dialectice găsesc mijloace de exemplificare lingvistică în volumul amintit. 
P. Miclău se ocupă de Trecerea de la limba comună a poporului la limba natională şi arată că 
în acest proces, în unele cazuri, respectiv în cazul limbii franceze, s-a produs un salt nu numai 
în condiţiile de dezvoltare a limbii, ci chiar în structura ei internă, iar F. Asan, în Necesitate 
şi întimplare, ilustrează aceste categorii corelative prin citeva fapte de limbă. 

O serie de articole din același volum tratează probleme speciale de fonologie, de derivație 
sau de vocabular, privindu-le prin prisma concepţiei materialist-dialectice despre lume : Identi- 
tatea funcţională a fonemului de Al. Ionașcu ; Delimitarea argoului de E. Slave ; Omonimia și 
polisemia de Paula Diaconescu ` Prefixe asemantice de L Rizescu ; Fondul principal şi derivarea 
de Teodora Popa-Tomescu. 

De vocabular, privit sub aspect general, se ocupă de asemenea Luiza și Mircea Seche, 
în Cercetări lingvistice, III (1958) în articolul Cu privire la problema legăturii dintre sensul şi 
jorma cuvintelor onomalopeice. Autorii argumentează amplu ideea că în cazul onomatopeelor 
nu se poate vorbi de o „strictă” condiţionare între sens și formă, idee de altfel acceptată 
şi de cei pe care autorii articolului îi combat (p. 193). Partea constructivă a lucrării și, după 
părerea mea, cea care ar fi putut fi mai interesantă, este lăsată pentru un studiu următor, în 
care autorii își propun să arate de ce natură este legătura dintre sensul și forma cuvintelor 
onomatopeice. Pentru moment, ei se limitează la demonstrarea a ceea ce nu este legătura 
dintre sensul și forma onomatopeii, demonstraţie tăcută cu argumente în parte discutabile. 
Tau ca exemplu afirmaţia că interjecţiile au un conţinut cu totul abstract și deci acesta nu poate 
fi element determinant al formei (p. 189). Cred că din această afirmaţie se poate trage concluzia 
că autorii fac greşeala de a identifica cuvintul cu obiectul din realitate. Obiectul, în cazul 
interjecțiilor, îl formează sentimentele şi emoţiile. În dicţionare se spune în mod obișnuit, că 
interjecţia exprimă o emoție, dar nu acesta este conţinutul cuvîntului interjecțional respectiv, 
ci manifestarea exterioară a emoţiei : ţipătul, oftatul, elemente foarte concrete. Nearătind cum 
văd relaţia sens-formă în cazul acestor cuvinte, autorii lasă pe cititori cu impresia că nu au 
înţeles bine necesitatea de a delimita în limbă cuvintele care numesc realitatea de cele care o 
imită sau o redau. După cum se vede, problema raportului dintre realitate și cuvint e încă 


92 CRONICĂ 


insuficient lămurită. Articolele recente care o discută, adică cel semnat de T. Coteanu, cel al 
lui E. Cimpeanu și ultimul, amintit mai sus, ar merita, și din acest punct de vedere, o atenţie 
mai stăruitoare. 


Din categoria cercetărilor privitoare la aplicarea metodelor matematice în lingvistică, 
problemă care preocupă în egală măsură pe matematicieni și pe lingviști (în cadrul Academiei 
R.P.R. s-a constituit de altfel o comisie specială de lingvistică matematică, condusă de acad. 
Al. Rosetti și acad. Gr. C. Moisil, din care fac parte lingviști și matematicieni preocupați să 
studieze principiile de bază pentru traducerea mecanizată), se cuvin semnalate în primul rînd 
cele două expuneri, una la Academie, alta în fața studenţilor Facultăţii de filologie a Univer- 
sităţii „C. I. Parhon” din București, făcute de acad. Gr. C. Moisil, cu scopul de a familiariza pe 
ascultători cu problemele traducerii automate. Expunerile acestea se găsesc sub formă de 
articole în revistele Studii şi cercetări lingvistice, 1/1960 şi Limba romînă 1/1960. 

Dintr-un domeniu de preocupări înrudit face parte cercetarea întreprinsă de S. Marcus 
şi Em. Vasiliu. Cei doi autori s-au ocupat în această perioadă de Unele probleme ale consonantis- 
mului rominesc în lumina teoriei grafurilor. Tot astfel, prof. Miron Nicolescu a făcut o succintă, 
dar foarte instructivă dare de seamă asupra Preacupărilor rominești de lingvistică matematică în 
Scinteia tineretului din 27.X1.1959. 

Preocuparea pentru studiul matematic al limbii se află, după cum se poate constata, 
In faza de tatonări, de schimburi de experienţă, de iniţiere reciprocă dintre matematicieni și 
jingviști. Chiar în Uniunea Sovietică, unde cercetările în acest domeniu sînt mai vechi şi mai 
dezvoltate decit la noi, revistele de specialitate acordă un spaţiu însemnat articolelor de populari- 
zare în care se explică metodele matematice în lingvistică sau unele probleme de principiu. 
Ilustrative sînt, în acest sens, cele două articole publicate în BonpocHI A3HrKOBHAaRHA, nr. 6, 
1959. Primul, O BBenenne BEpOATHOCTU B A35IKOBHaHHE, semnat de V. N. Toporov, subli- 
niază importanţa introducerii calculului probabilităților în analiza lingvistică, al doilea, O koge 
H Astike, de V. L Grigoriev, se ocupă de înglobarea limbii în sfera largă a codurilor 
menţionînd în ce constau, din acest punct de vedere, caracterele ei specifice. 

Preocuparea pentru traducerile automate a pătruns și în revistele literare, ca temă de 
reportaj. Astfel, Emil Bunea urmărește, în reportajul intitulat Traducerea automată (Tribuna, 
nr. 47, din 19.X1[.1959), felul cum se desfășoară cercetările la Institutul de calcul de pe lîngă 
Filiala din Cluj a Academiei R.P.R., unde se proiectează în momentul de faţă construirea unei 
mașini de calcul care va servi și pentru tradus. 

În ultima vreme, revistele și ziarele vădesc parcă o preocupare mai activă pentru pro- 
blemele pe care le pune studiul limbii sub toate aspectele, dar mai ales sub aspect normativ, 
fapt pe care-l voi analiza în cele ce urmează. 

Amintesc deocamdată articolul Ce este psiholingvistica? publicat de A. Vraciu în Iașul 
literar, nr. 9, 1959, interesant prin preocupări dar nu îndeajuns de util pentru cititorii revistei. 
din pricina caracterului său prea abstract. 

În afara studiilor publicate, problemele de lingvistică generală au constituit obiectul 
mai multor comunicări și dezbateri. La Institutul de lingvistică din București s-a analizat 
problema formei şi a conţinutului în limbă, pe baza a două referate. Primul, scris de Sorin Stati, 
a aplicat categoriile formă şi conţinut la studierea omonimiei morfologice în limbă, cel de al 
doilea, întocmit de I. Coteanu și Em. Vasiliu, a făcut o analiză critică a şcolii structuraliste 
sub raportul interpretării formei şi a conţinutului în limbă și a discutat relaţia sens-complex 
sonor în lumina materialismului dialectic. 

La catedra de lingvistică generală de la facultatea de filologie au fost discutate comu- 
nicările Aspecte ale luptei dintre nou și vechi în limbă, de acad. Al. Graur și Scriitorii şi 
evoluția limbii, de P. Miclău. 

Atît comunicările de la institut cit și cele de la facultate vor fi publicate în volumul al 
II-lea de Probleme de lingvistică generală. Atunci se va face desigur o mai detaliată analiză alor. 

Catedra de lingvistică generală a dezbătut, în această perioadă, diferite capitole din 
Cartea Istoria lingvisticii scrisă de acad. Al. Graur în colaborare cu L. Wald, și care urmează 
Să fie predată în curînd la tipar. Prin publicarea acestei cărți se va umple un gol resimțit în 
procesul învățămîntului filologic la noi. 

Necesitatea studierii școlilor lingvistice şi a istoriei lingvisticii în general este de altfel 
subliniată și de prof. D. Macrea în culegerea de articole intitulată Lingvişti și filologi romini, 
carte care constituie în momentul de faţă o prețioasă contribuţiela istoria lingvisticii 
romînești. Volumul cuprinde studiile publicate de autor între anii 1954—1958 în revista 
Limba romină. Recenziile care au semnalat apariţia cărţii (v. de ex. Luceafărul, nr. 33, 1959; 
Scrisul bănăţean, nr. 12, 1959 şi Tribuna, ar. 37, din 10 sept. 1959) au adus binemeritate elogii 
autorului, care-l vor îndemna desigur să-și continue și să-și adincească cercetările, cu atit mai 
mult cu cît în ultima parte a lucrării (Contemporanii), unicul studiu despre situaţia actuală a 
lingvisticii rominești, nu ajunge să dea o imagine suficient de amplă cu privire la liniile sale 
actuale de dezvoltare. 

Preocupările de istorie a lingvisticii rominești au cîştigat de partea lor, în ultima vreme, 
un cercetător foarte competent, în persoana lui Mircea Seche, care începe, în Limba romînă, 
nr. 6, seria unor studii documentate cu privire la trecutul lexicografiei noastre. 


x 


Domeniul care a cunoscut o largă ospitalitate în publicaţiile rominești din ultima perioadă 
a anului 1959 este limba literară. Articolele publicate în această perioadă demonstrează, 
cu destulă pregnanţă, cît de actuală rămîne necesitatea ca lingvistul să-şi precizeze poziția în 
domeniul cercetării stilului individual. 

Un exemplu convingător de felul cum nu trebuie să se facă stilistică lingvistică este, 
după părerea mea, articolul publicat de Lucia Jucu-Atanasiu în Scrisul bănăfean, nr. 9, 1959, la 
rubrica Limbă şi stil şi intitulat Marginalii la romanul Setea. Autoarea nu foloseşte nici cel mai 
neînsemnat element de analiză lingvistică, limitindu-se de la început pină la sfirșit la elemente 
de critică literară. Există însă și cercetări care stau, din acest punct de vedere, „pe muche de 
cuţit,” în sensul că ilustrează constatări de critică literară, aducind în sprijin și argumente 
de natură lingvistică. Din această categorie face parte articolul lui Al. Niculescu, Interiorizarea 
narației în stilul lui Camil Petrescu, publicat în Cercetări lingvistice, III (1958). Articolul 
dezvăluie în lingvistul cunoscut de noi pînă acum un tot atit de pasionat critic literar. Al. Nicu- 
Tescu împrumută nu numai obiectivele de studiu ale criticii literare, dar și modul acesteia de a 
se exprima. O dovadă, ce e drept cu totul de amănunt, ne-o dă faptul că autorul foloseşte 
cu predilecție adjectivul camilpetrescian. Deşi în articol se vorbește de verbe, adjective etc., 
concluzia studiului se situează exclusiv între graniţele criticii literare : „Camil Petrescu intro- 
duce în proza noastră nouă, o nouă modalitate de tratare epică: interiorizarea narației”. 

Articolele publicate de G. I. Tohăneanu în Scrisul bănăfean, nr. 10, 11, 12, formează 
un gen aparte de studii asupra limbii literare. Primul, intitulat Propoziția nominală în stilul 
beletristic contemporan, este bine întocmit şi cred că poate servi ca metodă de cercetare în 
stilistică, în schimb, al doilea, Probleme de limbă şi stil în proza lui Zaharia Stancu, repetă 
pe de o parte ideile juste ale celui dintii, iar pe de altă parte se complace în a da interpretări 
cu totul subiective anumitor fapte de limbă. Se atribuie, de pildă, o mare expresivitate unor 
elemente formale ieșite din comun, și prin aceasta frapante, dar cu totul neexpresive în sensul 
în care le vede autorul. În această situaţie se află succesiunea de propoziţii de tipul Am să 
plec. Să lucrez în altă parte. Să mai umblu şi eu cu altceva decit cu piei impuţile, în care auto- 

rului i se pare că ideea de finalitate este reliefată mult mai puternic, decît dacă propoziţia 
care o exprimă n-ar fi, formal, de sine stătătoare. 

Făcînd aceste obiecţii, nu intenționez să neg valoarea articolelor publicate de G. I. Tohă- 
neanu. Modul său de cercetare mi se pare, dimpotrivă, cel mai apropiat de ceea ce ar trebui 
să se înțeleagă prin cercetarea lingvistică a stilului beletristic. 

Stilistica lingvistică nu este în nici un caz ceea ce susține Dumitru Drumaru în Lucea- 
fărul, (nr. 31 din 8 oct. 1959), în articolul Fizionomia scriitorului și stilistica, unde se afirmă că 
stilistica literară se deosebește de cea lingvistică fiindcă nu are să facă exirase din opere, cu 
care apoi să se exemplițice una sau alta din regulile ce ţin de categoriile gramaticale. Dumitru 
Drumaru se arată neliniștit de perspectiva alunecării criticii literare în stilistica lingvistică- 
Deşi nu am înţeles prea bine ce împrejurări i-au provocat autorului această neliniște, totuși 
constat că și pentru criticii literari studiul limbii operei literare dă impresia încălcării domeniu- 
lui unei discipline străine, 


O expunere sintetică asupra poziţiei lingviștilor în problema studierii limbii literare se 
găsește în articolul prof. D. Macrea, intitulat Pe marginea discuțiilor despre limba literară, pu- 
blicat în Cercetări lingvistice, II (1958). 

Articolul acordă atenţie şi recentelor preocupări de cultivare a limbii, încurajîndu-le și. 
subliniind, pe bună dreptate, cele două obiective principale ale acestei acţiuni : corectitudinea 
şi expresivitatea, Prof. D. Macrea îşi încheie rîndurile cu privire la cultivarea limbii literare 
cerînd 'să se acorde importanţă nu numai scrisului, ci și exprimării publice orale. 

Preocupările de cultivare a limbii romiîne atrag, în ultima vreme, un număr 
tot mai mare de cercetători. Cauza trebuie căutată desigur și în faptul că emisiunile radiofonice 
răspîndesc, prin cuvintul acad. Al. Graur, în masa mare de vorbitori, conștiința necesităţii unei 
vorbiri corecte şi clare. În momentul de faţă apar articole de cultivare a limbii în revistele 
Contemporanul, Tribuna, Gazeta literară, Luceaţărul și Informaţia Bucureştiului. 

În perioada la care mă refer se observă trei moduri diferite de a analiza normele limbii 
literare menite să contribuie la cultivarea exprimării scrise și orale. 

Este mai întti genul de cercetări care se ocupă de problemele morfologiei, ale sintaxei 
şi ale vocabularului sub aspectul abaterilor de la normă. Astfel de articole au fost publicate 
în nr. 5, 1959 al revistei Limba romină. 

Întructtva asemănătoare ca temă sînt notele de cultivare a limbii publicate de N. Mihă- 
escu în Informaţia Bucureștiului. Rostul acestora din urmă este mai ales acela de a explica 
cititorilor neinițiaţi normele limbii literare actuale, determinîndu-i astfel să le respecte. O 
asemenea rubrică, într-un ziar de mare tiraj, este mai mult decit utilă, iar autorul ei merită 
laude pentru faptul că a ştiut să grupeze problemele astfel incît să poată da o expunere succintă 
celor mai importante dintre ele, legate de folosirea corectă ə limbii romfne literare. Există 
însă un dar .. care umbrește laudele și pe care mă simt obligată să-l exprim. N. Mihăescu 
socotind, probabil, redactarea acestei rubrici ca o muncă relativ uşoară, lasă să-i lunece din 
condei afirmaţii discutabile şi explicaţii aproximative. Sub acest aspect rubrica ar merita o 
analiză amănunţită. Mă mulțumesc acum să ilustrez prin două exemple rezerva formulată 
mai sus. În numărul din 7 octombrie 1959, N. Mihăescu se ocupă de cuvîntul aselenizare, căruia 
îi explică sensurile. O înclinaţie afectivă pentru termen îl determină pe autor să devieze spre 
aprecieri cu totul subiective. N. Mihăescu caută să justifice folosirea cuvîntului aselenizare prin 
frumusețea poetică, prin capacitatea cuvintului de a sugera priveliştile de vis ale spatiilor astrale. 
„Cred că nici atunci cînd îndreptăm greșeli de limbă sau cînd încercăm să facem cunoscute normele 
folosirii corecte a limbii, nu sîntem scutiți de obligaţia de a îi obiectivi. 

În numărul din 16 decembrie al aceluiași ziar, N. Mihăescu analizează valorile liniuţei 
şi, interpretînd greşit definiţia din DLRLC, afirmă că ea serveşte şi la indicarea dialogului. 
Autorul face deci, aici, o regretabilă confuzie între cratimă şi pauză. 

Asemenea lipsuri pot fi evitate, pe viitor, printr-o mai atentă cercetare a temei puse în 
discuţie, în vederea unei informări cît mai exacte. 

Alături de notele publicate în Informația Bucureştiului se Dot menţiona şi articolele 
publicate de prof. J. Beck şi Constant Maneca în Presa noastră, nr. 10 și 11, 1959. Articolul 
prof. J. Byck, Limba ziarelor noastre, scris cursiv și atrăgător, poate servi şi ca exemplu 
pentru felul cum trebuie concepute și redactate astfel de articole. 

Pe aceeași linie de preocupări se înscrie şi nota publicată de C. Motaș în Contemporanul, 
nr. 684, din 20 noiembrie 1959, în care se discută doi termeni științifici sinonimi ` speologie și 
speleologie şi se optează, cu argumente judicioase, pentru forma speologie. Şerban Cioculescu, în 
numărul din 1 octombrie al Gazetei literare, face o expunere documentată cu privire la numirea 
capitalei noastre, lăsînd pe seama filologilor să hotărască asupra formei recomandabile în mo- 
mentul de faţă: Bucureștii sau Bucureștiul. 

O a treia categorie o formează articolele publicate de Al. Philippide în Contemporanul 
precum şi cele publicate de Gheorghe Bulgăr şi Marin Bucur în Luceafărul, în care se analizează 
mai ales stilul criticii literare şi unele aspecte ale scrisului beletristic. Foarte interesant și in- 
structiv, articolul publicat de Al. Philippide în Contemporanul, nr. 683, arată în ce constă folosirea 
nerecomandabilă a unor cuvinte, azi „preferate” în critica literară : valenfă, trăire şi romanesc 
Articolul lui Gheorghe Bulgăr din Luceafărul, nr. 32, urmăreşte stilul criticii literare în ansamblu, 
folosind metode şi ajungînd la concluzii asemănătoare celor din articolul cu același titlu scris 
de C. OQtobicu și M. Mitran (Limba romină, ur. 2, 1958), pe care autorul însă nu-l cunoaşte, din 
moment ce afirmă că stilul criticii literare nu a fost cercetat „aproape” de loc pînă în prezent. 
Din păcate, și în această notă din Luceafărul s-au strecurat cîteva interpretări și exprimări 
„criticabile”. Gheorghe Bulgăr pune expresia (a gusta) la modul gratuit în rîndul epitetelor, 
iar folosirea abuzivă a neologismelor o socotește un luz de prisos. 

Analiza versificaţiei tinerilor poeţi formează subiectul articolului Temă și expresivitate 
publicat de Al. Philippide în Contemporanul, nr. 689 şi al celui publicat de Marin Bucur în 
Luceaţărul, nr. 32, sub titlul Carente în poezia unor tineri. Autorii se unesc în preocuparea de 
a critica anumite excese în folosirea versului liber. Analiza formei din lucrările unor tineri 
prozatori formează tema articolului Despre exigenţele muncii literare publicat de Dumitru So- 
lomon în Gazeta literară, din 12 noiembrie 1959. Ajungind la concluzia că anumite neglijenţe 
stilistice pot apărea și la prozatori cu mare experienţă scriitoricească, autorul îi obiectează lui 
Eugen Barbu faptul că în romanul Şoseaua Nordului un pasaj de la p. 321 reapare la p. 327. Re- 
produc pasajul pentru a arăta că în afară de faptul că el se repetă la distanță de 6 pagini 
există şi altceva de reproșat autorului în legătură cu acest text: Pomii carbonizați ai Grivifei 
lăsau pe trotuarele sparte de bombe o umbră rară şi cenușie, pierdută odată cu căderea soarelui 
dincolo de zidurile înnegrite de fum, ciupile, mincate de un vărsat al varului. 

Oare pomii pot lăsa o umbră ... pierdută? În pasajul de mai sus, folosirea partici- 
piului în locul unei construcții verbale predicative este nepotrivită : pomii lăsau o umbră... care 
se pierdea odată cu ... 

În Tribuna, nr. 50, din 10 decembrie 1959, D. Florea-Rariște publică o notă critică 
intitulată Moldovenisme? în care semnalează unele construcţii regionale artificiale” într-o 
cronică sportivă semnată tot de Eugen Barbu. Se pare că într-adevăr, în articolul incriminat, 
Eugen Barbu a folosit cuvintele „după auz”, fără să cunoască exact sensul şi forma lor. Această 
atitudine este cu atît mai inexplicabilă, cu ctt scriitorul — unul din cei mai talentaţi — nu ră- 

mîne indiferent la felul cum anumiți scriitori încalcă regulile scrisului (vezi, în acest sens, arti- 
colul Teztierii, publicat în Contemporanul, nr. 684). 

Problemele de cultivare a limbii interesează, cum este şi firesc, pe mulţi profesori din învă- 
tămintul mediu, Gazeta învățămîntului a publicat în ultimele luni ale anului 1959 numeroase 
articole semnate de profesori, cu privire la greșelile pe care le fac elevii în scris sau în expri- 
marea orală. În aceste articole se indică metode eficiente pentru remedierea greșelilor, Aici 
trebuie menţionat articolul semnat de Octavian Buzescu, Cum vorbesc elevii (nr. 537) şi articolul 
Lucrările scrise la clasa a VIII-a serală al profesorului G. Vărzaru. Astfel de articole semnate 
de profesori apar şi în alte reviste de cultură. Contemporanul (nr. 683) publică bunăoară articolul 
profesoarei Alexandrina Tutoveanu, Cum seriu absolvenții scolilor medii. Autoarea rectifică, 
fără să aibă dreptate întotdeauna, după părerea mea, unele afirmaţii ale prof. Vărzaru dintr-un 
articol publicat anterior tot în Contemporanul. În incheiere ca dă, fără să vrea, un exemplu 
foarte bun de felul cum o exprimare improprie a profesorului poate să-i ducă pe elevi la con- 
cluzii greșite asupra sensului unui cuvint. Articolul se încheie cu următoarele cuvinte : Ar fi fost 
bine dacă autorul [prof. Vărzaru n.n.) ar fi studiatu n cuantum |s.n.] mai mare de lucrări... 
De ce cuantum? Ca să creadă elevii că acest cuvint este sinonim cu număr sau cantitate? 

Înţelegind importanța cunoașterii gramaticii pentru dobindirea deprinderii de a vorbi 
corect, numeroși profesori pledează pentru extinderea studiului gramaticii în învățămîntul 
mediu și arată care sînt cele mai bune metode de predare a limbii la aceste clase. Foarte utile 
sînt, în acest sens, articolele Cum predăm limba romină de I. Popescu, publicat în Contempo- 
ranul, nr. 685, din 27 noiembrie ; Teoretizare şi exerciţii aplicative de G. Beldescu, în Contem- 
poranul, nr. 686, din 4 decembrie; Despre lecţiile de limba romină la clasele VIII—X de 
Clara Chiosa, în Gazeta învățămîntului, nr. 542; O discuţie cu cadrele didactice despre predarea 
limbii şi literaturii în şcoala serală, în Gazeta învățămîntului, nr. 541. 

Gazeta învățămîntului s-a dovedit a fi un mijloc bun de împărtășire a experienței didactice. 
Publicind astfel de articole, periodicul acesta continuă în chip firesc rubrica de Metodica pre- 
dării limbilor pe care Limba romină, din motive justificate, a scos-o din preocupările ei. 

În sprijinul orelor de gramatică din învățămîntul mediu și elementar vine și volumul 
Analize gramaticale şi stilistice publicat recent de M. Zdrenghea, P. Dumitraşcu și D. D. Dra- 
şoveanu, Studiile cuprinse în volum așteaptă comentarii, chiar şi critice, mai ales din partea 
celor cărora li se adresează, așadar din partea profesorilor. 


* 


Rindurile de mai sus nu menționează toate titlurile de lucrări apărute în ultima perioadă 
a anului 1959. Evident că există și studii de fonetică, de dialectologie, de filologie etc., unele 
publicate în revista Cercetări lingvistice, III (1958) de la Cluj, care aduc în discuţie probleme 
interesante. Scopul notelor de față a fost acela de a atrage atenția asupra cercetării lingvistice, 
în aspectele ei, pentru moment mai semnificative din punctul de vedere al abundenței de 
material şi al problemelor discutate. în acest sens este evident pentru oricine că, în perioada 
care a trecut, studiile de lingvistică generală și cele referitoare la limba literară ocupă un loc 


preponderent. Asupra lor mi-am concentrat deci întreaga atenţie. 
i FLORA ȘUTEU 

DICȚIONARUL RUS-ROMÎN 
București, E.S.P.L.A., 1960, vol. I, 800 p., vol. II, 752, p. 


Sc pornește de obicei de la L. V. Scerba 
cînd se împart dicționarele bilingve în două 
tipuri : dicţionare de traduceri (nepeeoânue 
caosapu) şi dicţionare explicative în două 
limbi (moakoene uHocmpanhble caoeapu). 
După L. V. Scerba, amindouă aceste tipuri de 
dicţionare sînt necesare pentru fiecare dintre 
cele două limbi care se iau în consideraţie. 
Cele două tipuri de dicţionare bilingve se 
deosebesc între ele atit prin materialul pe 
care îl pun la dispoziţie cit și prin metoda și 
chiar prin publicul căruia i se adresează și, 
prin urmare, prin scopul pe care îl urmăresc. 

Dicţionarul rus-romin în două volume 
publicat de Secţia de slavistică a Institutului 
de lingvistică din Bucureşti, este, în primul 
rînd, un dicţionar de traduceri, Cu toate că 
principala preocupare a autorilor a fost de 
a da traduceri ale materialului lingvistic 
rusesc, în normele de redactare sint incluse 
numeroase reguli care aparţin dicționarelor 
explicative, Astfel, unele traduceri expli- 
cative, acolo unde nu s-au găsit echivalentele 
necesare în limba romînă, unele explicaţii 
menite să lărgească sau să îngusteze un sens 
sau altul, ca și mulțimea de indicaţii gramati- 
cale, ortografice şi ortoepice reprezintă fără 
îndoială elemente de dicționar explicativ. 
Toate acestea la un loc dau dicționarului 
rus-romîn un pronunțat caracter normativ. 
Prin urmare, plasîndu-se mai ales pe punctul 
de vedere al cititorului romîn, autorii dicțio- 

narului au avut în vedere o categorie mai largă 
de cititori, aşa cum se arată în prefaţă: 
„Dicţionarul de faţă reprezintă în primul rind 
un ajutor pentru traducătorii din limba rusă 
în limba romină ... Dar prin materialul pe 
care îl conține el este în același timp util și 
cercetătorilor ştiinţifici, profesorilor, învăţă- 
torilor, studenţilor, elevilor etc.”. 


| O problemă interesantă în ce privește 
dicționarele bilingve este aceea a graniţelor 
cuvîntului, a delimitării sensurilor, Dicţio- 
narele bilingve existente atît la noi cît şi în 
Uniunea Sovietică tratează în modul cel mai 
diferit această problemă. Dicţionarul de 
faţă păstrează — după părerea mea, în mod 
îndreptăţit — structura filiaţiei sensurilor din 
dicționarele explicative. Iată numai un exem- 
plu: în dicţionarul rus-romin apărut la 
Moscova, în 1954, cuvintul pyxa are 3 sensuri, 
noca 1 sens, aakon 1, ĝenro 9, monodoii, 2, co- 
6pamv 6, caoeo 1, napa 3, pe cînd în dicţio- 
narul nostru, găsim : pyka 5, noea 2, aanon 
3, deno 15, monoðoŭ 5, coGpamv 8, canoso 
6, napa 6 sensuri. Diferența așa de mare 
între cele două dicţionare nu se poate ex- 
plica numai prin diferența de volum exis- 
tentă între cele două lucrări. Este vorba 
de o problemă teoretică: cum determinăm 
sensurile cuvîntului rusesc?  Orientindu-ne 
după traducere (vezi cuvîntul cuoBo în dic- 
ționarul de la Moscova, care este tradus tn- 

Lr-un singur fel, cu indicația e Doan, sunau. 
(„în diferite sensuri”) sau Dnind seama de 
structura semantică a cuvîntului rusesc? De 
cele mai multe ori autorii dicționarului au 
ales acest ultim drum. 

Pentru a fi mai clar, iată o scurtă analiză 
comparativă a modului cum este tratat în 
diferite dicţionare cuvintul apart, În Dic- 
ționarul de la Moscova, apărut în 1954, este 
consemnat un singur sens : a da, cu menţiunea 
e paan. anaa. Urmează apoi şase exemple 
care arată într-o măsură oarecare despre ce 
sensuri ale verbului og da este vorba. După 
romb urmează alte 5 exemple: ~ cmpazy, 
m~ 636YUKY, ~ NEPUy, ~ MOH, A emy 800am. 
Pyccko-monðascruŭ cnosapv, Moscova, 1954, 
procedează ceva mai analitic. El deosebește trei 
sensuri, două proprii ai unul figurat, iar 
după romb dă şase exemple :~ eonpoc,- MoH, 
~cmpazy, ro znonom, ~ecmpenky, A mebe asa- 
dam; În  Pyccko - Gpanuyacnuii cnosapv al 
acad. L. V. Scerba se dă un singur sens cu men- 
țiunea e paan. anau. donner. Urmează apoi 
patru exemple. După romb sînt trecute ca ex- 
presii ` 3. saeaĝrky, 3. eonpoc, 3. cmpazy, 3. 
e3őyuky, ecmpenky, a meGe sadam, 3. DÉEN, 

"Să vedem acum cum este tratat cuvintul 
gagarb în dicționarele explicative ale limbii 
ruse. 

În dicționarul în 4 volume apărut sub 
redacţia lui. N. D. Uşakov sînt consemnate 
cinci sensuri, iar după romb se dau urmă- 
toarele expresii ` saam» gon noe, sadams maey, 
sau pana sau paaka, saðamə nepuy, 3a- 
amb fopcy, a mee sa0am, a me sa0am, 
aadamv mon. În dicţionarul său, S. I. Oje- 
gov înregistrează numai patru sensuri, iar 
după romb dă următoarele expresii: saĝam»b 
sonpoc, saQamb mon. În Cnoeapv pycekoeo 
ag, vol. I, Moscova, 1957, sînt de aseme- 
nea înregistrate patru sensuri, iar după romb 
sînt scoase expresiile: sa9amv eonpoc, 
sadamvb capy, saame nepyy, saadamv 
namami, 3a0amv empekoua, sadamv cmpeu- 
ka, sadamv maey, sa0amb xpanoeuunoeo. 

Din comparaţia acestor articole de dic- 
ţionar se desprind două probleme de impor- 
tanță principială : 


a) cum se defineşte sensul unui cuvint 
și care trebuie să fie modul de grupare a 
sensurilor în cadrul cuvîntului ; 

b) în dicționarele bilingve este necesară 
o cît mai precisă şi amplă delimitare a sensu- 
rilor cuvîntului chiar şi atunci cînd este vorba 
de sensuri relativ apropiate? 

Prima problemă priveşte nu numai dic- 
ționarele bilingve, de aceea nu mă voi referi 
la ea. Cea de-a doua este însă chestiunea 
de bază care se pune la elaborarea dicţiona- 
relor bilingve. Există credinţa că un dicţionar 
bilingv de traduceri nu are nevoie de detalii 
în ceca ce privește sensul cuvîntului atunci 
cînd elementele lexicale în cele două limbi au 
aceeași sau aproape aceeaşi structură semanti- 
că. Datorită acestei credințe s-a și născut în 
practica lexicografică indicaţia e paan. anau. 
Nu am intenţia să analizez aici urmările pe 
care le are un astfel de tratament. În tot 
cazul, cum se vede din exemplele de mai sus, 
aceste urmări sînt grave atît în ce privește 
separarea sensurilor proprii de cele figurate, 
cît şi — ceea ce este foarte important — în ce 
priveşte separarea expresiilor frazeologice 
de ceea ce nu este expresie, Să se compare 
în sensul acesta exemplele date după romb 
de fiecare dintre autorii citați mai sus. 

Procedindu-se oarecum „global” la tra- 
ducerea cuvîntului şi nu a sensului, se uită 
că de fapt cuvintul cu toate sensurile lui 
formează un sistem, care cu greu poate să 
corespundă altui sistem în alte limbi, Dim- 
potrivă, sensurile unui cuvint luate în mod 
separat se acoperă de cele mai multe ori cu 
sensurile aceluiași cuvint din altă limbă. În 
orice caz, mijloacele de redare a unui sens sau 
a altuia sînt destul de variate. 

La elaborarea dicționarului rus-romîn, 
autorii s-au străduit să fie cht mai aproape 
de dicționarele explicative în ce privește 
determinarea, separarea sensurilor. 

Răminind un dicționar de traduceri, 
dicţionarul rus-romîn, așa cum s-a arătat 
mai sus, arc o serie de elemente proprii dic- 
ționarelor explicative. 


Gh. Bolocan 

Îndreptar ortografie, ortoepie şi de punctuație 
Bucureşti, Editura Academiei R.P.R., 1960, 326 p. 


Apariţia primei ediţii a Dicţionarului 
ortograţic (1953) a răspuns unei reale necesităţi. 
Ortografia în vigoare pînă în 1953 (stabilită 
de Academia Romină în 1932) prezenta incon- 
secvențe și chiar defecte de principiu evi- 
dente și de aceea nu s-a bucurat de prestigiul 
necesar pentru a fi unanim aplicată. 

Așadar o ortografie care să corecteze 
pe cît posibil lipsurile celei vechi era așteptată. 
Nu discutăm meritele reformei ortografice 
înfăptuite de Academia R.P.R. în 1953 şi 
nici pe cele ale Micului dicționar ortografic 
elaborat de Institutul de lingvistică din Bucu- 
rești. Ele au fost arătate și recunoscute în 
diverse rînduri, Vrem numai să amintim 
primirea bună de care s-a bucurat noua 
ortografie în rîndul maselor şi interesul pe 
care l-au manifestat faţă de ea diversele 
redacţii, instituţii de cultură etc. 

În ultimul timp însă, revista Limba 
romînă şi chiar unele publicaţii care nu sînt 
de specialitate au semnalat greșeli de orto- 
gratie tot mai numeroase în unele ziare şi 
reviste. S-ar putea ca această situaţie să cores- 
pundă unei slăbiri a interesului pentru pro- 
blemele de ortografie. De aceea credem că 
apariţia Îndreplarului ortografic, ortoepic şi 
de punctuație este bine venită atît pentru 
redacţiile diverselor publicații, cît şi pentru 
școli în general, întrucît, după cum se știe, 
prima ediție! a Micului dicționar ortografie 
şi aceea a Dicționarului ortoepic s-au epuizat 
îndată după apariţie. 

Noua lucrare a Institutului de lingvistică 
din Bucureşti nu este însă o simplă retipărire 
a dicţionarelor ortografic şi ortoepic şi a În- 
dreplarului de punctuație. Ea corectează şi 
îmbogăţeşte într-o măsură considerabilă lu- 
crările menţionate. 

Fireşte, corectările aduse nu contrazic 
normele indicate în hotărîrea din 16 septem- 

1 Ne referim atit la prima ediţie cit și 
la cea de-a doua (1954), care reprezintă, de 
fapt, un nou tiraj. 


brie 1953 sau principiile de bază ale noii orto- 
grafii şi nici nu fixează reguli noi care ar atrage 
schimbări prea numeroase, Astfel, deși a. 
existat propunerea de a se reda grupul de 
toneme [ks] întotdeauna prin litera x (deci 
şi în tiesit, vacs), ea a fost respinsă, Schimbările 
propuse vizează în special înlăturarea incon- 
secvenţelor existente în ediția precedentă și 
completarea lipsurilor atît în ce priveşte re- 
gulile introductive cît şi în ce priveşte indicele 
de cuvinte. În alegerea acestor schimbări, 
colectivul care a întocmit lucrarea a luat în 
considerare sugestiile şi criticile făcute la 
prima ediţie a celor trei lucrări sus-menţionate. 
A folosit, de asemenea, cîteva lucrări speciale, 
foarte recente, de ortografie şi fonetică ` Seri- 
erea cuvintelor compuse (Fulvia Ciobanu}, 
Scrierea cu majuscule (Mircea Mitran), Numele 
greco-latine tn romineşie (Tr. Costa şi Petru 
Creţia) st Accentul în limba romtnă (Em. Va-. 
siliu — lucrare netipärită). 

Iată cîteva din punctele în care lucrarea. 
în discuţie se deosebește de ediţiile ei ante- 
rioare. 

S-a fixat în mod unitar scrierea neologis=: 
melor corespunzătoare verbelor franțuzeşti în 
-ir (-iss-) prin adoptarea grafiei sesiza în loc 
de sezisa, ca în furniza, regiza etc. 

Numele compuse de localităţi, care înainte 
se scriau și cu linioară și fără, se scriu acum. 
numai cu linioară, | a 

A fost considerabil dezvoltat capitoluł 
referitor la scrierea cu inițiale majuscule. S-au 
introdus paragrafe noi : scrierea numelor geo- 
grafice şi teritorial-administrative, scrierea 
numelor proprii străine, mitologice şi bibiice 
etc.; au fost dezvoltate și precizate altele ; 
scrierea denumirilor diverselor tipuri de orga- 
nizaţii, instituţii, întreprinderi etc, 


` 


În locul unui. singur paragraf de cîteva 
rînduri care figura în Dicționarul ortoepic, 
s-a introdus un capitol nou, care indică prin- 
cipalele tipuri de accentuare în limba romînă, 
cu frecvenţa caracteristică fiecăruia. 

'Tot noi sînt şi regulile de transliterare a 
cuvintelor grecești, ca şi lista de nume lati- 
neşti şi greceşti vechi, care a fost ataşată la 
indicele de cuvinte. 


Indicele de cuvinte a fost mult îmbogăţit. 
în Dicţionarul ortografic avea 82 de pagini, 
în cel de față are 184. Au fost introduse multe 
cuvinte tehnice care pot interesa pe specialiştii 
din diverse ramuri și, în linii mari, toate cu- 
vintele din Dicţionarul limbii literare contem- 
porane, şi din Dicţionarul limbii romine mo- 
derne, care pun probleme de ortogratie sau de 
ortoepie ` indicațiile gramaticale sînt mai 

numeroase, ca și cele de pronunțare (de cx., 
accentul este dat pentru fiecare cuvînt). 
În streit, relevăm un avantaj practic 
pe care îl prezintă Îndreptarul ortografic, 
ortoepic şi de punctuație : reuneşte la un loc 
toate normele de scriere (inclusiv punctuația) 
și de pronunțare ale limbii romine. | 
Considerăm, ca şi pînă acum, binevenite 
orice observaţii asupra Îndreptarului orto- 
grafic, ortoepic şi de punctuație, țintnd seama 
că în timpul utilizării sale se va vedea mai ușor 
în ce măsură corespunde necesităţilor actuale. 


Laura Vasiliu 


Probleme de lingvistică generală 
Vol. I, București, Editura Academiei R.P R., 1959, 176 p. 


În mod sporadic, revistele noastre de 
specialitate au publicat în ultimii ani studii 
consacrate unor probleme de lingvistică ge- 
nerală în lumina materialismului dialectic. 
Ca lucrări mai ample pot fi citate cele două 
volume ale acad. Al. Graur, Încercare asupra 
fondului principal lexical al limbii romine 
(1954) şi Studii de lingvistică generală (1955). 
La acestea trebuie adăugate numeroasele 
studii de fonologie, gramatică și vocabular, 
în care autorii se întemeiază, în lămurirea unor 
probleme particulare, pe principiile concepţiei 
materialiste şi ale metodei dialectice; ei au 
contribuit astfel la elucidarea parţială a unor 
probleme de lingvistică generală. 

Volumul pe care îl recenzăm cuprinde 
zece studii care nu urmăresc să prezinte 
material faptic nou, ci să organizeze, să siste- 
matizeze mai exact, mai științific, fapte cu- 
noscute, să pătrundă mai adînc în esenţa feno- 
menului lingvistic, tinind seama de legătura 
lui cu societatea și gindirea, de interdependenţa 
şi mișcarea din interiorul limbii, să deose- 
bească mai bine forma de conținut, necesarul 
de întîmplător, să descopere legile de dezvol- 
tare a limbii. 

Titlurile articolelor, ca şi dimensiunile, 
relativ reduse, ale volumului arată că s-au 


tratat numai citeva aspecte ale unor probleme 
generale ; din lectura volumului rezultă că 
autorii au expus principii, au schiţat sugestii, 
au făcut precizări metodologice, ceea ce — 
pentru o disciplină aflată la începuturile ei, 
cum e lingvistica marxistă —nu poate fi 
considerat o lipsă. 

Teza dialectică a interdependenţei și 
condiţionării reciproce a fenomenelor stă la 
baza a două articole (I. Coteanu şi T. Popa- 
Tomescu); aspecte ale mișcării în limbă sînt 
analizate de C. Otobitcu, L.. Wald și F. Asan; 
pe dialectica formei şi conţinutului se înte- 
meiază articolele lui Al. Ionașcu, P. Diaconescu 
și I. Rizescu, F. Asan studiază raportul dintre 
necesitate şi întîmplare, iar legătura limbii cu 
societatea formează în mod special obiectul 
articolelor lui P. Miclău și E. Slave. 

Cîteva din problemele abordate sînt dintre 
cele mai acute (sistemul semantic, legile de 
dezvoltare), altele prezintă un interes mai 
limitat (prefixele „asemantice”, fondul prin- 
cipal şi derivarea, delimitarea argoului), fără 
a spune prin aceasta că rezolvarea lor, punerea 
lor într-o lumină nouă n-ar reprezenta pentru 
lingviștii noştri un cîştig apreciabil. Trebuie 
să adăugăm că, prin implicaţiile lor, care ade- 
sea n-au fost neglijate de autori, toate pro- 

blemele discutate interesează și alte aspecte 
generale ale studiului limbii, care n-au format 
în acest volum obiectul unor studii speciale. 

Din punctul de vedere al profunzimii şi 
al originalității tratării, articolele au o valoare 
inegală, Un articol ca Necesitate şi înlimplare 
în limbă, de pildă, nu depășește nivelul unei 
lecţii de curs, contribuția autoarei reducîndu-se 
aproape numai la repetarea unor lucruri bine 
cunoscute, prezentate cîteodată confuz. Li- 
mitindu-se la ilustrarea unor idei juste, dar 
care nu sînt formulate aici pentru prima dată, 
articolele Delimitarea argoului şi Fondul prin- 
cipal şi derivarea nu contribuie decit în foarte 
mică măsură la îmbogățirea cunoştinţelor 
noastre teoretice. 

Pentru aceste trei articole, ca și pentru 
aproape toate celelalte, e valabilă observaţia 
că se ahuzează de rezolvarea, prin citate 
directe sau parafrazări, a unor principii de 
largă circulație în lingvistica marxistă. 

O ultimă observaţie generală cu privire 
la bibliografie : sînt folosite din plin lucrările 
clasicilor marxism-leninismului ca şi ale lin- 
gviştilor sovietici. E însă destul de surprinzător 
că cercetătorii noștri nu se arată de loc infor- 
mat cu privire la contribuţia specialiștilor 
din -tările de democraţie populară la rezol- 
varea problemelor de lingvistică generală. 

Bazat pe teza dialectică a interdepen- 
denței şi condiţionării reciproce a fenomenelor, 
articolul lui I. Coteanu, Contribuţii la o se- 
masiologie sistematică, pătrunde în miezul unei 
probleme viu dezbătute la noi: vocabularul 
are sau nu caracter sistematic? Pentru a 
constata existența unui sistem în semantică, 
sînt necesare trei elemente, și acestea se discută 
în cele trei subcapitole ale studiului : carac- 
terul obiectiv al sensului, conţinutul cuvin- 
tului este un sistem de sensuri? și mecanismul 


de modificare a conţinutului cuvîntului. 


Caracterul obiectiv al sensului e relevat 
de faptul că sensul e rezultatul reflectării unei 
însușiri a obiectului în cuvînt. Sînt foarte în- 
dreptățite criticile aduse unor definiţii din 
Dicţionarul Academiei, din care se vede că 
autorii lor au împărțit conținutul semantic 
al cuvintelor pornind de la obiecte, nu dela 


sensuri. „Sensul nu se poate defini dacă nu. 
se iau măsurile de prevedere spre a se exclude 
obiectul din componenţa lui” (p. 14). Se 
demonstrează în continuare că cuvintul e o 
unitate a sensurilor, iar acestea sînt legate 
între ele prin faptul că sînt mereu raportate: 
la realitate. Se ajunge astfel la concluzia 
formulată de acad. Al. Graur că „înțelesurile 
cuvintelor nu au caracter de sistem decit în 
măsura în care noţiunile semnificate sînt legate 
între ele într-un sistem, dar acesta nu e de 
ordin lingvistic” (p. 24). Analizind mecanis- 
mul de modificare a conținutului cuvîntului, 
I. Coteanu precizează că „unitatea de con- 
ținut a cuvîntului nu se sparge prin înmulțirea 
sau . pierderea unor sensuri decît în mod cu 
totul excepțional, de exemplu cînd se rela- 
xează legătura dintre două sensuri” (p. 24— 
25) ... „Mentinerea unitară a conţinutului 
face din cuvint un element mereu identic cu 
el însuşi și mereu altul, pe măsură ce se îmbo- 
gățeşte cu sensuri noi sau pierde din cele vechi. 
De aici concluzia că există o constantă seman- 
tică în cuvînt, valabilă cîieodată timp foarte 
îndelungat” (p. 25). Prin „constantă seman- 
tică” autorul înțelege nu aşa-numitul „sens 
general”, ci sensul cel mai rezistent, care 
reflectă adecvat obiectele. 

În urma lecturii articolului rămîn cîteva 
nedumeriri: după F. Coteanu, conţinutul 
cuvîntului este un sistem, pentru că se prezintă 
ca o unitate în mișcare (p. 18—19), dar sis- 
temul nu e lingvistic (p. 24). Ni se pare însă 
evident că relaţiile dintre sensuri sînt relaţii 
lingvistice; dacă sensurile aparţin limbii, e 
firesc ca şi relațiile dintre sensuri să aparţină 
limbii, E cît se poate de firesc să existe dife- 
renţe mari între relațiile gramaticale și cele 
semantice, dar sublinierea diferențelor nu 
trebuie să ducă la ideea că cele din urmă nu 
sînt tot aşa de „lingvistice? ca şi cele dintii. 
Să înţelegem oare din concepţia lui I. Co- 
teanu că semasiologia nu e o ramură a 
lingvisticii ? 

Altă nedumerire e provocată de enume- 
rarea legilor generale ale semasiologiei: re- 
flectarea realității în cuvint, caracterul o- 
biectiv al sensurilor, organizarea lor siste- 

matică în conţinutul cuvintului, modificarea 
acestora numai dinafară etc. Acestea sint 
mai degrabă trăsături esenţiale ale laturii 
semantice a cuvîntului. În orice caz, autorul 
ar fi trebuit să arate în ce sens foloseşte 
„cuvintul ,lege”. S-ar părea că caracterul 
zsistematic al semasiologiei se identifică cu 
existența legilor citate mai sus (p. 12), ceea 
<e, măcar în aparență, nu e același lucru cu 
definirea sistemului ca unitate complexă în 
mișcare (p. 18—19). 

Articolul 'Teodorei Popa-Tomescu exem- 
plifică cu cîteva sufixe romineşti noi afirmaţia 
acad. Al. Graur că se pot forma derivate 
pornind de la modele care nu aparţin fondului 
principal lexical. În urma concurenţei dintre 
aceste sufixe noi și cele vechi, se întîmplă 
ca primele să învingă. Ideea e justă, exemplele 
sînt bine alese, dar cîştigul pentru lingvistica 
generală este minim, 

Legile generale de dezvoltare a limbii 
formează obiectul a două articole: C. Oto- 
bicu, Note despre legile de dezvoltare a limbii 
şi L. Wald, Aspecte ale progresului în evoluția 
categoriilor gramaticale, bogate în fapte inte- 
resante şi interpretări noi, în lumina materia- 
lismului dialectic. 

Descoperirea legilor generale de dezvoltare 
a limbii este unul din obiectivele centrale 
spre care se îndreaptă atenţia lingviştilor 
marxiști. Datorăm lingvisticii sovietice for- 
mularea legii dezvoltării limbii prin acumularea 
treptată a elementelor noii calități și dispariția 
treptată a elementelor calității vechi, ca şi 
a legii inegalității ritmului de dezvoltare a 
diverselor compartimente ale limbii. Volumul 
recenzat adaugă la acestea legea unificării și 
a diversificării şi legea trecerii de la elementele 
concrete la elemente din ce în ce mai abstracte 
(în articolul lui C, Otobicu): pe aceasta din urmă 
L. Wald o include în legea mai generală a 
evoluţiei progresive a limbii. 

După ce face un istoric al problemei, 
C. Otobicu își delimitează astfel obiectul cer- 
cetării : „Adevăratele legi gencrale nu sînt 
doar ale foneticii, ale morfologici, ale sintaxei 
sau ale semanticii, ci ale limbii în general. 
Ele acționează sub forme diferite în toate 

compartimentele limbii ai în toate limbile” 
(p. 51). Principalele caracteristici ale legilor 
generale de dezvoltare a limbii sînt: a) se 
referă la latura calitativă a unui fenomeii și 
de aceea nu pot fi exprimate în formule mate- 
matice ` b) nu pot fi deslușite în absolut toate 
transformările care au loc în limbă (există 
unele transformări de detaliu care se abat de 
la legile generale); c) ne dezvăluie necesitatea 
care își croiește drum printre nenumăratele 
întîmplări (ele ne indică fie sensul, fie modul 
concret în care se produce dezvoltarea); 
d) nu se identifică cu contradicţiile interne, de 
aceea legile nu pot fi considerate motorul 
dezvoltării limbii. 

Diversificarea şi unificarea 
sînt două legi generale prin care se exprimă 
raportul dintre dezvoltarea societăţii și dez- 
voltarea limbii. Trecerea de la limbile gen- 
tilice la cele ale triburilo,, de la acestea la 
limbile popoarelor, iar apoi la limbile naţionale 
a fost guvernată de aceste legi, care acţionează 
fie succesiv, fie concomitent. Diversificarea şi 
unificarea „echilibrează două tendinţe con- 
trarii care se manifestă statornic în limbă : 
tendinţa spre variabilitate și spre unitate” 
(p. 55). Autorul explică științific existența 
acestor legi, legînd-o de legea dialectică a 
negării negaţiei. „Întreaga istorie a limbii 
nu este altceva decit un lung proces de negare 
succesivă a unor unități lingvistice și idio- 
muri învechite și de formare succesivă a altora 
noi și superioare” (p. 56). 

Despre legea trecerii de la elementele 
concrete la clemente din ce în ce mai abstracte, 
C. Otobicu afirmă că este legea generală fun- 
damentală a dezvoltării limbilor. Ni se dau 
exemple numeroase și bine alese atit din limbi 
primitive, cît şi din limbi evoluate (se discută 
pe larg despre istoria imperfectului indicativ 
francez). 

O bună orientare filozofică, meritul de 
a face legături noi și interesante între faptele 
de limbă, claritatea şi precizia expunerii, 
iată laturile pozitive esenţiale pe care le des- 
prindem din lectura articolului lui C. Oto- 
bien, Am avea însă să-i reproșăm o neclaritate 
care poate dăuna argumentării: la p. 52, 

se califică unificarea şi diversificarea ca 
„procese cu caracter de lege”. E evident că 
lege și proces sînt două noţiuni distincte» 
întrucît legea este legătura esenţială dintre 
elementele unui proces ` nu orice proces are 
caracter de lege, iar procesul cuprinde și 
alte raporturi, alte legături, nu numai legile. 
Se ştie că legea e definită ca „raport”, așa 
că o eventuală identificare cu noţiunea de 
proces ni se pare cu totul nepotrivită. În 
al doilea rind, îi obiectăm autorului că, vor- 
bind de legi generale, care acţionează în toate 
limbile, nu s-a referit în mod critic la legile 
acronice sau pancronice ale structuraliștilor 
danezi, pentru a preveni o confuzie posibilă. 
C. Otobicu se mulţumeşte să afirme în legătură 
cu aceasta că ,,Structuraliştii pun acum pro- 
blema unor legi generale și universale, vala- 
bile pentru toate limbile și în toate timpurile” 
(p. 47). 

După L. Wald, legea dezvoltării pro- 
gresive (exprimarea ni se pare tautologică !) 
se manifestă în două feluri: trecerea de la 
concret la abstract tn conținut şi de la aspecte 
neorganizate la un sistem, în formă. Autoarea 
argumentează tn mod convingător ideea că 
istoria categoriilor gramaticale (gen, număr, 
caz, timp şi persoană) trebuie interpretată 
ca un continuu progres în spirală : de Ja struc- 
tura analitică primitivă la flexiune, de la 
fexiune la structura analitică abstractă; 
de la aspect la predominarea timpului şi, 
din nou, la predominarea aspectului. Ni s-a 
părut deosebit de interesant și bine înte- 
meiat filozofic acest fel de a interpreta evo- 
luţia categoriilor gramaticale. 

Cu toate acestea, nu putem fi, în mai 
multe privinţe, de acord cu autoarea, de 
exemplu atunci cînd opune, ca două aspecte 
diferite ale aceleiaşi legi, trecerea de la con- 
cret la abstract şi de la lipsă de sistem la 
sistem. De fapt sistem, adică organizare 
{chiar după concepţia autoarei), înseamnă 
abstractizare, trecere de la concret la abstract. 
Atunci cînd constatăm întărirea caracterului 
sistematic al unei categorii gramaticale, acest 
lucru e un indiciu al creșterii gradului de ab- 
stractizare în limba respectivă. N-am înţeles 

de ce, accentuind opoziţia dintre cele două 
aspecte amintite, L. Wald consideră că tre- 
cerea de la concret la abstract caracterizează 
conţinutul (adică, în concepţia sa, sensurile), 
iar întărirea caracterului sistematic priveşte 
forma (structura gramaticală şi fonologică). 
Ar rezulta de aici că numai forma e siste- 
matică şi numai conținutul poate fi ab- 
stract, dar, cum ideea nu e argumentată, 
credem că nu are rost s-o discutăm. Nedu- 
merirea noastră sporeşte cînd citim, la 
p. 106, un pasaj din care se desprinde cu uşu- 
rință ideea că sistemul există numai în 
limbă, iar în vorbire apar categorii 
gramaticale care nu sînt constituite în sis- 
teme (citat după un articol de S. L. Rubin- 
stein). 

Xdeea că vorbirea nu este sistematică 
nu ni se pare intemeiată, dar în orice caz 
autoarea era datoare s-o argumenteze. 

în privinţa exemplelor folosite de Lucia 
Wald, s-ar putea reproșa un oarecare abuz 
de amănunte „,pitorești” din limbile „,exo- 
tice”. Astfel de exemple i-au atras și pe alți 
autori din volumul recenzat (F. Asan, 
C. Otobicu), iar o serie de fapte se repetă 
în articolele lor. 

Din articolul Finuţei Asan, sîntem întru 
totul de acord cu definirea categoriilor îilo-: 
zofice necesitate şi întîmplare ca şi cu uti- 
litatea deosebirii fenomenelor necesare de 
cele întimplătoare în limbă. În restul arti- 
colului, de altfel destul de redus ca întin- 
dere, se amestecă lucruri cunoscute, apre- 
ciate corect, cu unele formulări confuze sau 
chiar greșite. De exemplu, se afirmă că „date 
fiind legăturile ţării noastre cu Franţa, în 
secolul trecut, era inevitabil împrumutul 
multor cuvinte din limba franceză; întîm- 
plător este numai faptul că au fost împru- 
mutate anumite cuvinte și nu altele” (p. 38). 
De fapt, așa cum arată însăși autoarea, 
împrumutul nu e singura cale pe care o 
foloseşte limba pentru a numi obiecte, in- 
stituţii, idei noi. Mai există şi îmbogățirea 
semantică, crearea de cuvinte noi prin deri- 
vare sau compunere sau, mai rar, inven- 
tarea unor cuvinte. Alegerea unora sau a 

altora din foate aceste procedee e întîmplă- 
toare; condiţiile istorice favorizează 
cîteodată un anumit procedeu — și acesta 
a fost cazul influenței franceze de la noi. 
Necesară este numai introducerea de 
cuvinte noi; faptul că, datorită unor împre- 
jurări externe limbii, a fost favorizat un 
anumit mijloc de satisfacere a acestei nece- 
sităţi, e întimplător. Dacă totuşi 
o limbă oarecare, din pricina structurii ei, 
n-ar permite derivarea sau compunerea 
şi — ceea ce practic e imposibil — nici îmbo- 
gățirea semantică, atunci într-adevăr am 
fi îndreptăţiţi să afirmăm că împrumutul 
este un fenomen necesar, 

Este foarte adevărat că „necesarul e 
determinat de aspectul social al limbii. Socie- 
tatea constituie un factor de constringere 
faţă de iniţiativa lingvistică a individului” 
(p. 38), dar nu credem că, „în cazul deriva- 
telor şi compuselor... complexul sonor nu 
este întîimplător în măsura în care este deter- 
minat de conţinut” (ibid.), adică derivatele 
şi compusele s-ar găsi din acest punct de 
vedere în altă situaţie decit cuvintele vechi, 
neanalizabile. Ni se pare mai exactă ideea 
că complexul sonor este la fel de necesar 
pentru toate cuvintele, indiferent dacă sint 
sau nu analizabile. Autoarea confundă opo- 
ziţia necesar-întimplător cu motivat-nemo- 
tivat (arbitrar), neţinînd seama de faptul 
că atit aspectele lingvistice motivate, cit şi 
cele nemotivate pot fi deopotrivă necesare 
sau întimplătoare. 

Citindu-l pe acad. Al. Graur, Finuţa 
Asan afirmă că, în fonetică, necesar este 
fonemul care se realizează sub forma întîm- 
plărilor, adică a variantelor poziționale și 
individuale, Interpretarea nu ni se pare 
convingătoare, deoarece raportul dintre fonem 
şi variante e mai degrabă de la general la 
particulari ; autoarea ar fi trebuit să discute 
ideea citată, în lumina principiilor teore- 
tice expuse la începutul articolului (vezi 


1 Vezi această idee la Al. Ionașcu, 
Identitatea funcţională a fonemului, în vol. 
recenzat, p. 130. 


definiția necesității: „relaţie dintre feno- 
mene, laturi sau însușiri ale fenomenelor, care 
decurge în mod inevitabil din legăturile 
interne esenţiale, principale, constante ale 
fenomenelor, relaţie care — în condiţiile date 


— se manifestă obligatoriu numai într-un. 
anumit fel şi nu în altul”). 
Problema  dialecticii formei şi conți- 


nutului este abordată parţial în articole 
de fonetică, de formare a cuvintelor şi de 
semantică (pentru autorii acestor articole, 
conţinut înseamnă sensuri). 


Al. Ionașcu, în Identitatea funcţională 
a Jonemului, combate ideea, foarte răspîn- 
dită şi la noi, că fonemul ar avea numai o 
funcţie de diferenţiere, funcţie distinctivă 
(p. 124). Autorul vorbește de funcţia constituti- 
vă a fonemului, care are o latură negativă (dis- 
tinctivă) și una pozitivă (de identificare} 
(p. 130). Deosebit de prețioasă ni se pare argu- 
mentarea ideii că fonemul nu e media varian- 
telor sale poziţionale, cum se susține de 
obicei. „Aspectele poziţionale nu pot fi între- 
buinţate unul în locul altuia, astfel încît. 
identitatea semnului lingvistic să se păstreze. 
S-a constatat chiar că, prin înlocuirea unvi 
aspect poziţional al fonemului cu alt aspect. 
poziţional al aceluiași fonem, se poate obţine 
un alt semn” (p. 126). „Identitatea func- 
ţională a două sunete nu se stabilește deci 
exclusiv pe baza criteriului permutării, și 
nici pe baza asemănării articulatorii și acus- 
tice. Criteriul hotăritor este practica (socială). 
de comunicare, întrucît legătura care există 
în limbă între latura sonoră şi latura seman- 
tică este determinată de sistemul social de 
comunicare” (p. 128). 

Delimitarea omonimiei de polisemie pre- 
zintă dificultăţi bine cunoscute. Într-un 
articol amplu, bine sistematizat şi ilustrat. 
cu exemple convingătoare, Paula Diaconescu 
reia problema şi o clarifică în aspectele ei 
esenţiale. Trebuie reţinute îndeosebi clasi- 
ficarea omonimelor și concluzia că sensurile 
diferite exprimate parțial prin mijloace 
gramaticale diferite (corn-corni, corn-coarne, 
corn-cornuri) constituie omonime parţiale; 
nu cuvinte polisemantice. 

În lucrările cercetătorilor noştri apare 
cfteodată ideea că există prefixe „lipsite de 
sens”. Este meritul lui I. Rizescu de a ne fi 
convins că astfel de prefixe nu existăl. Ori 
de cite ori întilnim aşa-zise prefixe aseman- 
tice, ele nu sînt în realitate decit părți inte- 
grante ale rădăcinii, de exemplu pre- din 
prevala, pri- din prizări sau s- din smulge. 
în partea a doua a articolului său, I. Rizescu 
reia cu exemple şi argumente noi o idee a 
acad. Al. Graur, după care nu există prefixe 
lexicale zero. În susţinerea acestor idei 
autorul recurge însă, uneori, la argumente 
şi interpretări subiective (vezi exemplele 
de la p. 157—159). 

Elena Slave defineşte şi analizează 
argoul ca limbaj secret, în raport cu alte 
stiluri ale limbii. Articolul nu se remarcă 
prin noutatea ideilor și interesează mai 
mult pentru istoricul problemei și prin felul 
cum e delimitat argoul de exprimarea expre- 
sivă. Autoarea arată, pe bună dreptate, cà 
argoul se schimbă necontenit nu din nevoia 
Je expresivitate, ci pentru a nu-şi pierde 
caracterul secret. De altfel, pentru cei care 
folosesc termeni  argotici, aceştia nu au 
caracter expresiv. 

Ne vom opri în cele din urmă la problema 
trecerii de la limba comună a poporului la 
limba naţională — cu aplicaţii la limba fran- 


ceză, care formează obiectul articolului lui 
P. Miclău. Autorul reia, fără adăugiri noi, 
ideile cunoscute în lingvistica marxistă asu- 
pra raporturilor dintre dezvoltarea limbii 
şi dezvoltarea societăţii. În aplicaţiile la 
limba franceză nu ajunge la concluzii noi cu 
privire la periodizarea istoriei acestei limbi, 
dar interpretează o serie de fapte cunoscute, 
pentru a demonstra că, între secolele XIV- 
XVI, se produce un salt calitativ, care mar- 
chează trecerea la limba națională. Este 
interesantă diferenţierea pe care o subli- 
niază P. Miclău între rolul dialectelor în 
perioada care precedă saltul şi în perioada 
care îi urmează. Cu toate că analiza trans- 
formărilor suferite de limba franceză în 
perioada amintită şi interpretarea lor sînt 
corecte, i s-ar putea reproşa autorului că, 
cel puţin în teorie, vede un paralelism prea 
riguros între dezvoltarea limbii și -dezvol- 
tarea societății. Considerăm  neîntemeiate 
generalizări de felul celei de la p. 70, din 
care rezultă că, cu ocazia revoluțiilor sociale, 
limba” cunoaşte mai multe transformări 
decit dacă societătea ar fi evoluat lin”. Se 
ştie că anumiţi factori externi (de exemplu 
cuceririle) pot influenţa în mod hotăritor 
dezvoltarea unei limbi, fără să fie vorba 
de schimbarea orînduirii sociale. 


Mircea Mitran şi Sorin Stati 


D D. DRAŞOVEANU, P. DUMITRAȘCU, M. ZDRENGHEA 
Analize gramaticale şi stilistice 
București, Editura ştiinţifică, 1959, 205 p. 


Importanţa studierii limbii romîne în 
şcoală justifică pe deplin oportunitatea sau 
chiar necesitatea elaborării unor lucrări de 
genul celei pe care o prezint în aceste rînduri. 
Cartea aceasta are, între altele, şi meritul 


1 Ideea este de fapta acad. Al. Graur, 
pe care I. Rizescu îl citează la sftrşitul arti- 
colului (p. 163). 


considerabil al pionieratului ; acest fapt a pus 
desigur, în faţa autorilor, numeroase probleme, 
atit de ordin metodologic, pedagogic, cit şi 
de ordin ştiinţific. Îmi propun să urmăresc aici 
numai modul cum au fost rezolvate în carte 
problemele de gramatică şi de analiză grama- 
ticală, lăsînd în afara discuţiei problemele de 
pedagogic şi de stilistică; mai precis, din 
întregul volum vor D luate în discuție numai. 

aceste două mari capitole : Elemente de analiză 
sintactică (fraza) de D. D. Drașoveanu (p. 9— 
53) şi Analize gramalicale (fraze si propoziții) 
de D. D. Drașoveanu şi M. Zdrenghea (p. 69— 
139). 

În lucrarea sa, D. D. Drașoveanu stabi- 
leşte chiar de la început un principiu pe deplin 
just: în analiza gramaticală trebuie păstrat 
un „criteriu unic ... cel gramatical”, fără a 
exclude însă „elementul înfelesului, lucru de 
altfel imposibil” (p. 11). 

În consecinţă, autorul insistă asupra 
importanţei cuvintelor subordovatoare (con- 
juncţii, adverbe şi pronume relative) în analiza 
raporturilor sintactice din interiorul frazei, 
ceea ce îl ajută să facă în cele mai multe 
cazuri analize gramaticale bune şi să dea rezol- 
văi  judicioase multor probleme dificile: 

Nerespectarea acestor limite și precizări 
în analiza gramaticală, mai ales în analiza ra- 
porturilor sintactice, duce la concluzii eronate, 
la interpretări extragramaticale. Tocmai aceas- 
tă greșeală ajung s-o facă și autorii analizelor 
gramaticale ; faptul e și mai evident în acele 
cazuri în care D. D Drașoveanu formulează 
păreri noi, opuse felului cum au fost inter- 
pretate faptele respective în Gramatica Acade- 
miei R.P.R. Astfel, la p. 26, autorul formu- 
lează ideea că pot exista propoziţii coordonate 
între ele dintre care una este subordonată 
regentei, iar coordonata sa nu, bazindu-se pe o 
analiză greşită a frazei: „,...bătrinul pisa 
noaptea întreagă, cercînd mereu firele de 
aur, pe care le vedea. la orice cercătură, le 
alegea, deși nu cra aur, ci pirit, le punea 
într-o oală de pămînt şi oala o ascundea sub 
patul din bucătărie. Agirbiceanu, A. 549. 

D. D. Draşoveanu scrie: „propoziția şi 
oala o ascundea sub patul din bucătărie... este 
coordonată cu atributivele pe care le vedea ..., 
[pe care] le alegea ..., [pe care] le punca ... 
-Că este coordonată cu acestea, o spune locui 
ei în frază și reluarea cuvintului cu rol de 
„circumstanţial de loc, care în propoziţia ce ne 
interesează are rol de obiect direct. Cu toate 
acestea, propoziţia nu este o atributivă față 
de regentă, căreia de altfel nici nu i se subor- 
donează.” 

După cum se observă, autorul introduce 
în textul dat un element subordonator, pronu- 
mele relativ pe care, făcînd astfel o primă 
încălcare a principiilor analizei gramaticâle ; 
greșeala mai mare constă însă în faptul că se 
consideră o propoziţie principală a frazei 
— legată de cealaltă principală prin conjuncţia 
copulativă şi — drept propoziţie coordonată 
cu o subordonată. În capitolul de analize 
gramaticale acceaşi frază (75, p. 99) este 
analizată în același fel și redată prin această 
schemă : 


P 


cop. g _Cop- 9 


conces. 


7 


în care cifra 4 notează propoziția .. .bătrinul 
pisa noaptea întreagă, iar celelalte cifre, 
propozițiile următoare. 

În realitate, propoziția bătrtnul 
pisa ... este coordonată copulativă cu propo- 
ziția și ascundea .; aceste propoziții 
coordonate copulative sînt despărțite de un 
şir de propoziții subordonate primei. Situația 
aceasta nu diferă prin nimic — din punct de 
vedere gramatical — de cea descrisă în Grama- 
tica Academiei R.P.R, sub titlul Separarea 
propozițiilor coordonate prin propoziții subor- 
donate coordonatei anterioare 1, 

Aşa stind lucrurile, argumentele aduse de 


D. D. Drașoveanu în discuţie au oare vreo 


valoare gramaticală ? 

Primul argument al autorului este locul 
propoziției în frazà; autorul socotește că și 
nu poate lega între ele decit două propoziţii 
alăturate, Nu mai avem nevoie să demonstrăm 
inconsistența acestui argument, întrucît în 
Gramatică ? situaţia e bine lămurită. 

Al doilea argument, „reluarea cuvîntului 
cu rol de circumstanţial de loc [oala], care, 
în propoziţia ce ne interesează, are rol de 


1 Vol. Il, p. 153. 
2 Loc. cit. 

obiect direct”, nu are mai multă greutate 
decit primul, pentru bunul motiv că în nici o 
situaţie acest fapt nu aduce după sine schim- 
barea raporturilor de coordonare sau subor- 
donare dintre propoziţii; coordonarea și 
subordonarea sînt raporturi gramaticale şi au 
in această calitate propriile lor mijloace de 
exprimare fconjuncţii, adverbe și pronume 
relative, locuţiuni). Deci, înainte de a dovedi, 
cu ajutorul reluării complementului, un 
anumit raport sintactic, D. D. Draşoveanu 
trebuia să demonstreze — ca pe o idee cu 
totul nouă — că reluarea complementului este 
un mijloc de a marca, de a exprima raporturi 
sintactice (de coordonare sau de subordonare). 
Deşi nu cred că mai e nevoie, contrariul se 
poate demonstra foarte uşor. Fie de exemplu 
fraza: Băirinul avea obiceiul | să scornească 
wreo poveste cu mistreți |] şi povestea aceasta 
Jori de cite ori avea prilejul,| o spunea cui vroia 
să-l asculte. Situaţia sintactică din această 
frază e foarte asemănătoare cu cea din fraza 
în discuţie, ba, pentru cele ce ne interesează 
aici, e chiar identică. Numai că raporturile 
sint ceva mai clare în aceasta din urmă. Dacă 
ar fi să acceptăm argumentele lui D. D. Dra- 
șoveanu, ar urma să considerăm că propoziţia 
şi povestea aceasta ... o spunea ... este 
coordonată cu subordonata care o precedă, 
fiindcă sc reia obiectul direct poveste sub trei 
îorme : povestea, aceasta, o. 

Atit pentru cele de mai sus cit și pentru 
discuţiile care urmează trebuie să luăm în 
consideraţie aceste idei importante :,,Princi- 
piul fundamental al analizei gramaticale este 
de a se arăta prin mijloacele specifice gramati- 
cii ce gîndire este exprimată într-o frază sau 
într-o propoziție oarecare. Expresia lingvistică 
a umei gîndiri, forma mai mult sau mai puţin 
complexă nu trebuie schimbată în cursul 
analizei, pentru că același conținut de gîndire 
se organizează în forme gramaticale diferite 
după împrejurări,” 1 

„Al doilea principiu, tot atît de important 

este subordonarea. Prin subordonare 


1 J. Coteann, În legătură cu „subordona- 
tele” explicative, Limba romină, 1/1960, p. 27. 

înțelegem dependenţă gramaticală, deci nu 
orice fel de dependenţă” 2. 

Tot pe baza unei analize negramaticale 
D. D. Drașoveanu susţine existența ,„subiec- 
tului independent”. 

În fraza : Împăratul, de umbla în fruntea 
oștirilor, de sta la sfat mare, de se culca, de se 
scula, de mînca, de-şi mingiia coconii, un gind 
nu-l mai slăbea, D. D. Drașoveanu crede că 
Împăratul este subiect independent, pe baza 
următorului raţionament : „Forma de nomi- 
nativ (și nu acuzativ) a cuvîntului împăratul 
împiedică interpretarea lui ca obiect direct, 
în ciuda pronumelui personal în acuzativ, — l, 
care de altfel se referă la noțiunea de împărat, 
şi nu la cuvîntul în nominativ pe care un 
acuzativ nu are cum să-l dubleze” (p. 23). 

Interpretarea aceasta e evident eronată. 
Ce argumente are autorul să considere că 
împăratul e în cazul nominativ şi nu în acuzativ ? 
Singurul indiciu care ar putea fi invocat, 
lipsa prepoziției pe, nu e un argument, deoarece 
prezenţa ei, deși obişnuită, nu este obligatorie. 

Cuvintul poate avea aceeași formă atit 
în cazul nominativ cît și în acuzativ. De aceea, 
în asemenea situaţii, forma fiind identică, nu 
ne rămîne decît un singur criteriu pe baza 
căruia putem stabili în ce caz este substantivul : 
funcția sintactică. În fraza de mai sus e clar 
că impăratul este obiect direct : (pe) împăratul 
un gînd nu-l mai slăbea. Reluarea obiectului 
direct (impăratul) prin pronumele personal în 
acuzativ este un argument peste care nu se 
poate trece cu ajutorul unei afirmaţii așa de 
bizare : că „se referă la noțiunea de împărat 
şi nu la cuvîntul împăratul.” 


Limba e un mijloc de comunicare cu 
ajutorul cuvintelor ; oamenii vorbesc cu cuvinte, 
nu cu noţiuni, iar gramatica studiază cuvintele 
și raporturile dintre ele, E clar, cred, că în 
interpretarea acestei fraze, autorul s-a lăsat 
ispitit de „frumusețea” ideii de a fi găsit un 
subiect independent, ceea ce de fapt nu poate 
exista, şi a ajuns astfel să comită dintr-o 
dată cîteva greșeli. 

De altfel chiar motivarea teoretică a 
situaţiei e evident contrazisă de situaţia sintac- 
tică din frază. Autorul scrie: „în condiţiile 
intercalării uneia, și mai ales a mai multor 
propoziţii, subiectul inițial (sic!) al unei 
propoziţii este uitat „pe parcursul” comunicării 
iar predicatul său (s.n.) este raportat altui 
subiect acordindu-se cu acesta din urmă” 
(p. 22—23). 

Conform acestui raţionament, dacă auto- 
rul frazei (Delavrancea) n-ar fi uitat subiectul 
pe drum și n-ar fi lăsat „predicatul său” pe 
seama unui subiect apărut din senin, fraza nu 
s-ar mai fi abătut de la „sistemul limbii”, ar fi 
scăpat de orice „anomalie” şi ar fi sunat 
astfel: Împăratul ... nu-l mai slăbea. 


Exemplul dat nu e singura „anomalie” 
pe care autorul crede a o găsi. Cartea conţine 
un întreg capitol întitulat Anomatii cuprinzind 
„fapte sintactice care se abat, într-un fel sau 
altul, de la sistemul limbii, dar pe care le putem 
pune în lumină tocmai procedînd sistematic, 
după procedeul care ține seama de realitatea 
sintactică” (s.n. — p. 21). 

Voi trece în revistă cîteva anomalii, 
adică fapte care se abat, după părerea auto- 
rului, de la sistemul limbii: 

;;a) Dublu subordonată sau două re- 
gente necoordonate ale aceleiași subordonate”. 
Autorul dă drept exemplu fraza: Aceste 
mustrări făcute din prietenie, n-aveau un 
accent deosebit și erau mai mult efectul unei 
nedumeriri, pe care scrisorile care urmează e 
drept că ou  împrăștiat-o. Camil Petrescu, 
Patul lui Procust, p. 17, pe care o comentează 
astfel : „În exemplul dat, au împrăștiat este 
predicatul subiectului scrisorile din propo- 
ziţia distributivă introdusă prin pe care: pe 
care scrisorile au împrăștial-o ; au împrăștiat 
este însă, în același timp, și predicatul propo- 
ziţiei subiective că au împrăştiat-o. Așadar, 
e drept reprezintă o propoziţie care nu e nici 
coordonată (cu vreo principală sau cu vreo 
subordonată), nici subordonată ... Anomalia 
constă în faptul că: unul și acelaşi predicat, 
au împrăștiat, aparţine simultan şi atri- 
butivei şi subiectivei, ceea ce, din punctul de 
vedere al structurii propoziției este, teoretic, 


o imposibilitate, iar practic, în ciuda frecvenţei: 
fenomenului, o anomalie. De aci decurge o: 
a doua anomalie: una şi aceeaşi propoziţie: 
este atributivă și este subordonată unei re- 
gente, dar este în același timp şi subiectivă, 
iar ca subiectivă este subordonată altei re- 
gente.” 

D. D. Draşoveanu are dreptate recunos- 
cînd marca frecvenţă a constructiilor de acest 
tip. Putem fi de acord, iarăși, că denumirea 
incidente legate este mai potrivită pentru 
aceste feluri de incidente, decit pentru cele 
pe care Gramatica Academiei R.P.R. le nu- 
meşte astfel. Se ridică însă o problemă. Pe ce 
bază socotim că un fapt sau altul se situează 
în afara sistemului limbii? Mă voi referi la 
acest lucru în prezentarea celorlalte „anomalii”. 


La punctul c) din capitolul amintit, au- 
torul discută „anomalia”” Inversiuni, cu sub- 
capitolul Inversiuni obligatorii (,„,anomalii”” 
obligatorii ? !). Tipurile de inversiuni puse în 
discuţie sînt: Drept så vă spun; Scump 
a trebuit să plălească; Acolo mi-a spus să 
mă duc; Unde zici că merge? Situaţiile de 
acest fel sînt însă foarte bine prezentate ca 
fapte normale în Gramatică, vol. II, p. 263, 
unde se spune: „În limba romînă ordinea 
cuvîntului în propoziţie nu este fixă”. După 
părerea mea, Gramatica Academiei este o bună 
descriere a sistemului limbii romîne, şi cu toate 
că va fi avînd unele greșeli, în acest punct 
toți lingviștii sînt de acord că nu greșește 
de loc. Inversiunile nu numai că nu „se abat” 
de la „sistemul limbii” ci constituie o trăsă- 
tură, o caracteristică a sistemului limbii 
romîne. 

Același lucru trebuie să-l spun și despre 
„anomalia” de la punctul d), Nerepetarea 
cuvîntului subordonalor. De alttel, aici, chiar: 
autorul este de acord că ,,Fenomenul este 
cît se poate de firesc și explicabil”, ceea ce 
însă nu-l împiedică să emită o serie de „a- 
xiome” şi „teoreme” de felul celor ce urmează : 

dacă y (subordonata) = x (regenta) 

şi dacă y (subordonata) = z (a doua sub- 
ordonată), 

atunci şi z (a doua subordonată) = x 
(regenta) ” (p. 26). 

Şi mai departe: „Dacă coordonata unei 
subordonate se află, față de regenta acesteia, 
în acelaşi raport în care se află şi subordonata 
cu care este coordonată ... ne-am aștepta 
ca asemănarea să rămînă valabilă și în situaţia 
inversă ` subordonata unei regente să fie 
subordonată și coordonatei regentei, În schema 


Xx coord. y 


f 


Zz 


ar urma ca subordonata z să se subordoneze 
şi propoziției x, ceea ce nu se întimplă decit 
în foarte puţine cazuri” (p. 26—27). 

Cui vor fi folosind aceste axiome”, 
e greu de spus. 

Unele dintre anomaliile arătate, cum sînt 
cele de la punctul e) şi f) (Conjuncții compuse 
din două cuvinte subordonatoare... (ex. că 
să, cum că) sau Fragmentarea frazei prin punct 
şi virgulă sau prin punct...) nici nu le mai 
discut, deoarece chiar titlurile citate le ab- 
solvă de învinuirea ce li se aduce că ar fi 
„anomalii”, că s-ar abate de la sistemul limbii. 
În realitate faptele la care se referă autorul 
sint doar elemente care pot isca dificultăţi 
în analiza gramaticală. Ele sînt însă întru- 
totul fireşti, elemente ale sistemului limbii 
romine, iar ultimul fapt nici n-are legătură 
cu sistemul limbii. Desigur, sistemul limbii nu 
este imuabil, dat o dată pentru totdeauna. 
Mereu apar elemente noi și dispar altele vechi 
în diversele lui compartimente. De aceea 
abaterea de la sistem nici nu există decit foarte 
puţin timp ca abatere, căci faptele lingvistice 
sau intră în sistem, se încadrează în el, sau 
sînt eliminate ; în felul acesta limba îşi păstrează 
permanent unitatea sa ca sistem. | 

Capitolul următor, intitulat Stabilirea 
raporturilor, îşi propune să-i iniţieze pe citi- 
tori în interpretarea topicii șia altor mijloace 
de a determina raporturile dintre propoziţii. 
Am convingerea că nici acest capitol nu-şi 
atinge ţinta, din cauză că autorul, încercînd 
să aducă ceva nou, face tot felul de ipoteze şi 
scheme abstracte. S-ar putea ca unele dintre 
ipotezele și schemele sale să servească într-o 
cercetare specială. Multe dintre ele sînt însă 


de valoarea și interesul acesteia (p. 35): 


1 2 1 


re — subordonată — gentă 


Celelalte mijloace de stabilire a raportu- 
rilor examinate de autor sînt: punerea tn- 
trebării, înlăturarea raporturilor absurde, în- 
lăturarea raporturilor posibile Dar care nu 
au existat în intenţia vorbitorului (autorului)”? 
(p. 37—38). 

Ceva mai atent întocmit este capitolul 
Felurile raporturilor, care conține multe ob- 
servaţii ai îndrumări judicioase. Dar nici de 
această dată tendinţa spre inovaţie cu orice 
preţ, prezentă în cele de mai sus, nu este tn- 
depărtată. Astfel, şi în această parte a lucrării, 
autorul formulează idei noi fără să le argumen- 
teze sau dă îndrumări care pot crea confuzie. 
D. D. Draşoveanu scrie: „în fraza: 
... îşi dădeau silința să se dumirească asupra 
lui ..., printr-o interpretare riguros analitică, 
trebuie admis ca regent substantivul silința 
şi nu întreaga locuţiune ` își dădeau silința”. 
De aci, apoi, se trece și la consecinţa directă : 
subordonata este o atributivă. Drept argumen- 
te în favoarea acestei interpretări, autorul in- 
vocă „relativa independenţă semantică a 
unora dintre cuvintele locuţiunilor din aceste 
categorii” (p. 43) și faptul că substantivul 
este articulat. Primul argument cade de la 
sine, deoarece în locuţiuni cuvintele nu-și 
pierd definitiv sensul lor. Al doilea argument 
se susţine tot atît de puțin. În exemple ca: 
dădea fuga să prindă trenul, îşi dădea silința 
să priceapă, deşi substantivul din locuţiune 
e articulat, nu-l putem despărţi de verb fără 
să denaturăm fraza. 

Propoziţiile subordonate locuţiunii nu 
pot îi în nici un fel interpretate ca atributive. 

Pe linia acestui mod de interpretare, 
autorul își îndeamnă cititorii să procedeze la 
fel şi în cazurile semiauxiliarelor de mod; 
referindu-se la fraza: Cind . seminaristul a 
îndrăznit să nesocotească ... scump a trebuit 
să plătească pasul..., autorul consideră că 
aceeaşi „relativă independenţă” ... „justifică 
incercarea de a căuta care dintre cele două 
elemente reprezintă cuvintul regent” (p. 44) 

În notă, deşi consideră că afirmația necesită 
o discuţie mai amplă, o suplinește totuși prin 
următoarele ` „De altfel, și prin obișnuitul 
procedeu al punerii întrebării se poate lua ca 
regent semiauxiliarul ; în exemplu! citat mai 
sus: ce a trebuit? cînd a trebuit? A trebuit 
să-și plătească — a trebuit cînd a îndrăznit”, 

După o asemenea demonstrație cititorul 
prevenit nu poate să nu se întrebe : unde este 
„procedeul care ţine seama de realitatea sin- 
tactică” pe care autorul l-a enunțat mai 
înainte ? 

Ca orice idee din domeniul științei, și 
ideea conform căreia semiauxiliarul de mod 
trebuie considerat împreună cu verbul pe 
lîngă care stă, poate fi pusă în discuție. Acest 
lucru trebuie făcut însă cu atenţie și, mai 


ales, cu argumente științifice, nu simplifi- 
cînd lucrurile. Observaţia de mai sus vizează 
și subcapitolul dedicat propoziţiilor subiec- 
tive şi predicative. 

Desigur, lucrarea lui D.D. Drașoveanu,. 
cu toate rezervele şi criticile de mai sus, ră- 
mine o lucrare interesantă însă prea puţin 
utilă învăţămîntului căruia i se adresează în 
primul rînd. Unele observaţii dovedesc o 
bună intuiţie a faptelor ; o serie de idei formu- 
late de autor în treacăt, cu o argumentare 
nesatisfăcătoare, ar putea fi dezvoltate în 
adevărate studii de gramatică. Pentru aceasta 
însă e nevoie ca autorul să supună faptele unut 
control mai riguros, învingind ispita inovației 
cu orice preţ. 

Mircea Mitran 


TRAIAN CANTEMIR 
Texte istroromîne 
Bucureşti, Editura Academiei R.P.R., 1959, 189 p. 


Sub îngrijirea Institutului de lingvistică 
din Cluj al Academiei R.P.R., Traian Can- 
temir a editat recent Terte istroromine. Cu- 
legerea aduce un material folcloric și dialectal 
nou (povestiri inedite şi scrisori), alături de 
unele texte al căror conținut este cunoscut 
din lucrări similare anterioare. Valoarea cu- 
legerii este deosebită dacă avem în vedere 
faptul că materialul a fost cules cu aproape 
două decenii în urmă, cînd au avut loc 
ultimele anchete dialectale în peninsula Is- 
tria, şi că vorbitorii istroromiînei devin din 
ce în ce mai puțini şi sînt, după cum au arătat 
cei mai mulţi dintre cercetători, pe cale de 
dispariţie. 

Cartea se deschide printr-un scurt „,Cu- 
vînt înainte”, în care autorul expune îinpreju- 
vările care au dus la stringerea materialului 
dialectal (între anii 1932—1933) din locali- 
tățile  Susneviţa, Noselo, Sucodru, Letai, 
Bărdo, Grobnic, Gradihe şi Jeiăn și arată 
sistemul de transcriere fonetică pe care l-a 
folosit. 


Partea principală a lucrării o constituie 
povestirile (basmele), grupate pe localităţi, 
purtînd fiecare indicaţii referitoare la numele, 
vîrsta povestitorului și localitatea de origine. 
în continuare se dau opt scrisori apartinind 
informatorilor anchetați Ive Iurman, din 
Noselo, şi Francesco Stroligo, din Bărdo, 
care cuprind în cea mai mare parte tot ma- 
terial folcloric (basme). Lucrarea se încheie 
cu o listă de porecle şi toponimice şi un glosar 
al textelor prezentate. 

Ca şi alte lucrări privitoare la istroromini, 
volumul de fată este ilustrat printr-o serie 
de imagini din viața istrorominilor (port, 
locuinţă, obiceiuri, jocuri, instrumente mu- 
zicale etc.). 

Întrucît la sfîrşitul prefeței autorul a- 
firmă că textele „vor contribui la o mai bună 
cunoaştere a dialectului istroromiîn, ajuns. 
departe pe drumul dispariţiei” (sublinierea 
noastră), ne vom strădui să aducem în discuţie, 
în linii generale, în măsura în care recenzia 

de față ne permite, attt valoarea materialului 
cules de Traian Cantemir și a glosarului ală- 
turat, cît şi problema dacă istroromîna este 
o limbă romanică de sine stătătoare, un dia- 
lect al dacoromiînei sau o limbă mixtă. 

Desigur că, așa cum a arătat acad. Al, 
Graurl, o importanță deosebită în problema 
raporturilor istrorominei cu  dacoromîna o 
au condiţiile sociale, economice și politice. 
Dar, deşi o unitate socială, economică și po- 
litică între istroromini şi dacoromîni nu există, 
trebuie să vedem dacă, independent de deose- 
birile de ordin istoric, care au apărut între 
cele două idiomuri după scindarea rominei 
comune, nu se păstrează totuși o anumită uni- 
tate lingvistică pe care trebuie să o avem în 
vedere, (Se ştie că englezii şi cetățenii Statelor 
Unite ale Americii, deşi reprezintă naţiuni 
deosebite, vorbesc una și aceeaşi limbă — en- 
gleza.) In această privinţă considerăm că 
este edificator următorul text din istroromînă : 

Un trat c-a fost un ciace şi o maie şi a 
vut un DI, L'a tocheit la soldat, An cea 
vreme ce-a ie fos la soldaţ, murit-a fila lu 
cesaru. Manche nego ia murit-a, lasat-a tes- 
tament che more-l' saca nopte un soldat la 
Vei tomba vegl'a. Cesta fil'e fost-a sprocal- 
nite, Cănd-a murit, saca nopte se ciace Àl 
tremeteia un soldat e nazat nu veriia. Al 
poideia nopta, samo șcornele che lasaia de ie. 
Ce-a fos fain vreme şa {Texte istroromine, p.21). 

Din analiza textului de mai sus se poate 
constata că vorbitorii de limbă romînă (da- 
coromînă) nu se pot înţelege cu istrorominii, 
iar întrucit aceştia nu au nici un fel de con- 
tingenţe social-economice şi politice, se poate 
conchide că în nici un caz nu avem de-a face 
cu una şi aceeaşi limbă, 

Rămine de lămurit următoarea problemă : 
este istroromina o limbă romanică sau a de- 
venit o limbă mixtă ? La această întrebare se 
poate răspunde pe baza analizei argumentelor 
aduse de I. Coteanu?, precum și a materia- 


1 Acad. Al. Graur, Studii de lingvistică 
generală, Bucureşti, Editura Academiei R.P.R., 
1955, p. 119 şi urm, 

2 I. Coteanu, Cum dispare o limbă (istro- 
romina), Bucureşti, 1957. 


lului cuprins în culegerea pe care o pre- 
zentăm. 

Argumentele aduse de Y. Coteanu în lu- 
crarea amintită sînt evident convingătoare 
cît privește faptul că istroromîna este altă 
limbă în raport cu dacoromina, dar, după 
părerea noastră, nu sînt tot atît de convingă- 
toare în ceea ce priveşte caracterul mixt al 
istroromînei. 

Fapiele aduse în discuție (formarea cu- 
vintelor, terminația adjectivelor neutre etc.) 
indică mai degrabă o deosebire cantitativă 
privind influența slavă asupra celor două 
idiomuri romanice în discuţie. 

Lipsa unei opoziții nete între singularul 
și pluralul nearticulat al numelui se încadrează 
în tendinţa generală de dezvoltare a rominei 
comune în general, şi anume tendința de a 
exprima deosebirile gramaticale nu prin forma 
numelui propriu-zis, ci cu ajutorul articolului 
(de ex. dr. un om — unui om, ar. capră — a 
li capră). 

Mai important şi deosebit de liniile ge- 
nerale ale dezvoltării limbilor romanice este 
faptul adoptării de către istroromină a sis- 
temului aspectiv la verb. Prin această trăsă- 
tură istroromîna se apropie într-adevăr de 
limbile slave. Rămine de stabilit dacă aceas- 
tă particularitate a structurii gramaticale 
este suficientă pentru a vorbi de un caracter 
mixt în general al istroromînei. 

* 

Materialul publicat de Traian Cantemir 
aduce și lucruri noi : atit cuvinte neînregistrate 
anterior, cît și variante semantice și fonetice 
ale cuvintelor cunoscute. Ne vom opri în cele 
ce urmează la citeva dintre faptele de limbă 
noi, făcă a avea pretenţia de a fi epuizat în- 
treaga contribuţie a culegerii Ia curoaşterea 
istroromiînei. 

Din cuvintele neînregistrate în glosarui 
anterior cităm : arene = arenă, loc de spec- 
tacol ` aţâl (oţel), atento = atent; augură = 
a felicita; bâbine = babă, moașă; băile = 
doică; ban = baie; barbicr = bărbicr; bu- 
lét = bilet ; bumbar = cizmar ; câder = cadră, 
ramă; capsliţe = capelă mică; capún = cla- 
pon ` carabinér = carabinier; chiacul'6i = a 

glumi; cl/'iăche = cîrjă, clanță, mîner ; coli = 
a se ciorovăi, a se certa; dâcico = tînăr, 
băiat; féral = felinar ; feroviia = cale ferată ; 
finitic = fictiv; fiti = a închiria ` ghiv = 
exact; goci = a gogi; gluh = surd: god = 
aniversare ; grenate = grenadă ; hladi se = a se 
umbri ; hotél = hotel; hrahni = a sforăi etc. 

Cuvinte cu altă formă: 

cornâr = patruzeci ; crâlote =aripă ` cum- 
pată = a însoţi; cuntru = împotriva; dás- 
che = scîndură ; dujen = dator etc. 

Cuvinte cu alt înţeles sau cu un sens în 
plus faţă de cele notate anterior: brâide = 
cîmp; camijl = combinezon; cas = coşciug; 
diver = naş, dobe = rind; faţâ(l) = basma; 
gnoi = puroi; godi se = a se întîmpla ; gâspe 
= doamnă etc. 

În încheiere ţinem să atragem atenţia 
cititorilor asupra unor amănunte de ordin 
tehnic care trebuie avute în vedere. În primul 
rind e vorba de transcrierea fonetică folosită 


de autorul culegerii. Traian Cantemir aplică 
un sistem de transcriere mult simplificat, 
deosebit de cel folosit în Atlasul lingvistic 
romiîn. Acest fapt se explică şi prin dorinţa au- 
torului culegerii ca textele publicate „să poată 
fi citite şi de povestitorii lor” (p. 4). 

În ceea ce priveşte glosarul, acesta con- 
ține cele mai multe dintre cuvintele cuprinse 
în textele și scrisorile publicate, dar prezintă 
defectul că nu face trimiteri la text, astfel încît 
consultarea lui devine dificilă. Valoarea glo- 
sarului ar fi crescut mult dacă ar îi fost întoc- 
mit după modelul indicelor de cuvinte. 

Din cercetarea aprofundată a culegerii 
specialiștii vor pulea desigur extrage și alte 
date importante pentru studiul istrorominei, 
inclusiv raporturile ei cu dacoromîna și cu 
sîrbocroata, probleme care, după cum s-a 
văzut mai sus, sînt deosebit de actuale. 


E. Ionașcu 


MARIA RĂDULESCU 


Originalul slav al Evangheliei cu învăţătură a diaconului Coresi. 
Versiuni şi redactii ale colecţiei de omilii a patriarhului Ioan Caleca 


București, Editura Academiei R.P.R., 1959, 107 p. 


Studierea textelor rominești vechi se 
bucură, în ultimii ani, de o atenţie sporită 
din partea cercetătorilor noștri. O contri- 
buţie valoroasă în acest domeniu este și 
lucrarea Mariei Rădulescu, care aduce pre- 
cizări importante în problema izvoarelor uneia 
dintre ccle mai reprezentative tipărituri ale 
lui Coresi, Evanghelia cu învățătură (1581). 
Pînă acum se cunoştea numai izvorul ei in- 
direct, cel bizantin, identificat pe prof. Vasile 
Grecul în Colecţia de omilii a patriarhului 
Ioan Caleca cuprinsă în Codex Graecus 500 
din colecţia de manuscrise a Bibliotecii Aca- 
demiei R.P.R. Indicaţia din  Predoslovia 


1 Vasile Grecu, Izvorul principal bizantin 
pentru Cartea cu învătătură a diaconului Co- 
resi din 1581. Omiliile patriarhului Ioan XIV 
Caleca (1337— 1347), Bucureşti, 1939. 


Cazaniei a doua „noi o deademu [cartea] 
lu Coresi, diaconuli, .,,, de o scoase den car- 
tea strbească pre limba ruminească,” titlurile 
predicilor în limba slavă, tabla de materii 
redactată de asemenea în slavă precum şi 
împrejurările istorice în care s-a făcut această 
traducere a lui Coresi presupuneau existența 
unui original slav a cărui studiere ar fi permis 
precizarea unor probleme de limbă a Evan- 
gheliei cu învățătură, pentru explicarea cărora 
versiunea bizantină era iusuficientă. 
Cercetînd colecţia de manuscrise a Bi- 
bliotecii Naţionale ,„,Vasile Kolarov” din Sofia, 
Maria Rădulescu a identificat în manuscrisul 
slav 304, conținînd o versiune slavă a colecţiei 
de omilii a lui Ioan Caleca, izvorul slav al 
Evangheliei cu învăţătură, singura versiune 
romînească a predicilor lui Joan Caleca. 

“În lucrarea sa, autoarea întreprinde stu- 
diul filologic al celor trei versiuni, care va 
fi urmat de studiul lingvistic al Cazaniei a 
doua. În afară de identificarea originalului 
slav, sînt urmărite în literatura bulgară tra- 
ducerile bulgară şi ale redacţiilor ulterioare 
ale versiunii bizantine a colecţiei de omilii 
a lui Ioan Caleca. 

Lucrarea cuprinde următoarele capitole : 
Codex Graecus 500, versiunea bizantină a 
Evangheliei cu învăţălură a diaconului Coresi ; 
Manuscrisul 304, versiunea slavă a Evangheliei 
cu învățătură a diaconului Coresi; Raportul 
dintre versiunile bizantină, slavă și romînă 
ale Colecţiei de omilii a patriarhului Ioan 
Caleca ; Manuscrisul 760, o traducere în limba 
bulgară a unci redacţii mai tirzii a Colecţiei 
de omilii a patriarhului Ioan Caleca ; Raportul 
dintre Chiriacodromionul episcopului Sofro- 
nie din Vraţa, Colecţia de omilii a patriarhului 
Toan Caleca şi Chiriacodromionul arhiepiscopu- 
lai Nichifor Teotoki. 

Manuscrisul 304, conținind 352 de foi, 
nu a fost pină la studiul Mariei Rădulescu 
publicat sau cercetat. El a fost numai înregis- 
trat de prof. "Țonev, care, în Onne no pEko- 
nuciire u cTaponeaarHure KANTH HA Hapo0- 
anara GuOnuorera B Cobua, vol. I, Sofia, 
1910, p. 241 —244, i-a făcut o descriere sumară. 
Autoarea se ocupă de descrierea manuscri- 
sului; caracterele scrierii, particularităţile 
de limbă, filigranele hirtiei pe care a fost 
scris îi permit să ajungă la concluzia că e vorba 
despre o scriere slavă de redacţie sîrbească 
din secolul al XVIll-lea, aşa cum atestă şi 
însemnarea de pe una din foile de la sfîrşitul 
manuscrisului, în care se menţionează că a 
fost scris la 1626 de Ieromonahul Daniil, 
Ja Tirnovo. Manuscrisul 304 este așadar o 
copie a originalului slav al Evangheliei cu 
invăţălură. 

Prin stabilirea corespondenţelor între 
predicile conţinute de manuscrisul 304, pe 
de o parte, și variantele bizantine ale Colec- 
Dei de omilii ale patriarhului Ioan Caleca 
(Codex Graecus 500, Codicele din Paris, Co- 
dicele din insula Chalki), pe de altă parte, 
autoarea ajunge la concluzia că originalul 

slav al Evangheliei cu învățătură și al manu- 
scrisului 304 a avut ca model una dintre va- 
riantele bizantine ale Colecției de omilii a pa- 
triarhului Ioan Caleca, aproape identică cu 
cea din Codex Graecus, cel puțin pentru cele 
52 de predici comune din versiunile bizantină, 
slavă şi romînă. Pentru restul de predici, pînă 
la 79, cîte există în manuscrisul 304 și cite, 
după părerea autoarei au'existat și în origi- 
nalul slav, se arată că „nu se poate ști dacă 
alcătuitorul versiunii slave nu şi-a completat 
colecţia cu predici din alte colecţii decît cea 
a patriarhului Ioan Caleca” p. 33). 
Comparind şi stabilind corespondențele 
dintre manuscrisul 304 şi versiunea romînească, 
autoarea demonstrează, în același timp, şi 
marea apropiere a copiei reprezentate de acest 
manuscris de originalul său. Astfel, în ceea ce 
priveşte numărul de 79 de predici conținut 
de manuscrisul 304, pe care autoarea îl atri- 
buie şi originalului, se demonstrează că al- 
cătuitorul colecţiei coresiene a avut un model 
în care exista un număr mai mare de predici, 
din care a omis unele. Dintre argumentele 
acestei demonstraţii reținem pe acelea privi- 
toare la numerotarea greșită atit a predicilor 
din cuprinsul Evangheliei cu învățătură cît și 
a titlurilor conţinute în tabla de materii a 
aceleiași opere (ms. 304 nu mai păstrează 
tabla de materii, după cum s-a pierdut şi 
titlul și cîteva fragmente din cuprins). 
După o minuțioasă examinare a cores- 
pondențelor dintre cele trei versiuni, autoarea 
constatăycă Evanghelia cu învăţătură se apro- 
pie mai mult de versiunea slavă decît de 
cea greacă din Codex Graecus. Astfel, din cele 
66 de predici ale Cazaniei a doua, 52 își găsesc 
corespondențe în cele 61 de versiunii bizan- 
Une reprezentate de Codex Graecus 500 şi 65 
în cea slavă. Predicile din ultimele 109 pagini 
ale Evangheliei cu învățătură nu mai cores- 
pund cu cele din ultima parte a versiunii bi- 
zantine, dar sînt identice cu cele din versiunea 
slavă. De asemenea și titlurile predicilor cu- 
prinse în tabla de materii a cărţii lui Coresi 
sînt mai apropiate de cele din cuprinsul ver- 
siunii slave, fapt ilustrat şi de tabloul de ti- 
tluri ale celor trei versiuni comparate, cuprins 

în Anere", Aici, ca şi în cuprins, Evanghelia 
cu învățătură prezintă unele deosebiri atit 
faţă de versiunea greacă, cit și faţă de cea 
slavă. Este vorba de reproducerea textului 
evanghelic după FEvangheliarul lui Coresi din 
1561, care aduce unele elemente în plus şi în 
notarea titlurilor la tabla de materii ca, de 
exemplu, numărul capitolului din evanghe- 
lie şi tema predicii. 

în ceea ce privește ,,Predoslovia” Evan- 
gheliei cu învăţătură, care lipseşte atît din 
Codex Graecus 500 cît şi din manuscrisul 304, 
autoarea e de părere că ea exista în versiunea 
greacă după care s-a făcut traducerea slavă 
şi exista si în modelul lui Coresi. Această 
ipoteză este întemeiată nu numai pe existența 
titlului slav al „Predosloviei” np-k AocaoBie 
KHNHrH cir, ci mai ales, pe existenţa unei pre- 
doslovii în care se face, în linii mari, dezvol- 
tarea acelorași puncte ca în cea a lui Coresi, 
în Chiriacodromionul episcopului Sofronie din 
Vraţa, tipărit la 1806 în tipografia episcopiei 
de Rimnic, care reprezintă o traducere bulgară 
a unei versiuni mai recente a Colecţiei de omi- 
lii a patriarhului loan Caleca. 

Titlul culegerii de predici, redactat în 
Evanghelia cu învățătură în limba romină și 
în slavă, care lipsește din Codex Graecus 500, 
dar apare în Codicele de la Paris într-o formă 
destul de apropiată de cea din versiunea ro- 
mînească, nu s-a păstrat în manuscrisul 304, 
pierzîndu-se primele foi; „nu încape îndoială, 
arată autoarea, că în versiunea slavă figura 
titlul slav din tipăritura lui Coresi”. 

Dacă Evanghelia cu învățătură este sin- 
gura versiune romînească a Colecţiei de omilii 
a patriarhului Ioan Caleca, literatura bul- 
gară înregistrează mai multe traduceri ale 
unor redacţii tirzii ale acestei colecţii, a cărei 
schemă de Date o întocmeşte pe baza com- 
parării şi stabilirii relaţiilor între diversele ei 
redacții şi traduceri. 

Manuscrisul 760 din Biblioteca Naţio- 
mală din Sofia reprezintă o traducere bulgară, 
făcută în 1758 de popa Toader din Vraţa după 
o redacţie tirzie a Colecţiei de predici a lui 
Ioan Caleca, în care apar interpolări ale co- 
piștilor și cititorilor. Această constatare este 


făcută de Maria Rădulescu în urma rezultatu- 
lui oferit de confruntarea manuscrisului 760 
cu Codex Graecus 500 şi cu manuscrisul 304; 
cu acesta din urmă are 31 de predici comune 
din 41 cîte conţine, Manuscrisul 349, din 
aceeaşi bibliotecă, e o copie fidelă a manuscri- 
sului 760. 

În ceea ce priveşte Chiriacodromionul 
episcopului Sofronie din Vraţa, tipărit în 
anul 1806 la tipografia episcopiei de Rimnic, 
care prezintă corespondențe numeroase cu 
manuscrisele 304 şi 760, autoarea expune 
două ipoteze: a) „el reprezintă o colecţie 
de predici realizată din folosirea în primul 
rînd a unei versiuni slave într-o redacţie tîrzie 
a unei colecţii de predici a patriarhului Ioan 
Caleca, apropiată de cea folosită de autorul 
manuscrisului 760, cu unele completări care-și 
au izvorul în Chiriacodromionul lui Nichifor 
Theotoki (1796); b) reproducerea întocmai 
a unei colecţii de predici existente în secolul 
al XVIII-lea, care a servit ca original și co- 
pistului manuscrisului 440” (p.. 56). 

Cea de-a doua ipoteză se bazează pe exis- 
tenţa unui manuscris bulgăresc în Biblioteca 
Academiei R.P.R., înregistrat la nr. 440, în 
care apar șapte predici identice cu cele cores- 
punzătoare din Chiriacodromionul lui Sofronie. 
Acest manuscris a fost publicat de Dr. Miletit 
în Barapekn CTApHHH, Ku. VI, Sofia, 
1929, p. 25—70; deși el nu prezintă nici o 
însemnare relativă la data la care a fost al- 
cătuit, bazindu-se pe particularităţile de limbă, 
Dr. L. Miletič considera că a fost scris în 
secolul al XVIII-lea. Dacă această datare 
corespunde realităţii, arată autoarea, se poate 
afirma că în secolul al XVIII-lea exista o 
colecţie de predici în limba bulgară sau greacă 
care a servit ca model lui Sofronie și parțial 
lui Theotoki și autorului manuscrisului 440. 

Identificarea versiunii slave a Evangheliei 
cu învățătură şi a redacţiilor bulgărești ul- 
terioare ale Colecţiei de omilii a patriarhului 
Toan Caleca permite precizarea unor probleme 
referitoare la istoria limbii romiîne și la istoria 
limbii bulgare. 

Din compararea diferitelor versiuni bi- 
zantine, bulgărești şi a celei romînești, autoarea 

reușește să dea imaginea a ceea ce reprezenta 
originalul slaval Evangheliei cu învăţătură 
și al manuscrisului 304, care interesează în 
mod deosebit pe cercetătorii istoriei limbii 
romîne. Maria Rădulescu aduce în discuţie 
cîteva exemple de fapte de limbă din ver- 
siunea rominească ce se pot explica numai prin 
cea slavă. Astfel, presupusa greșeală de tipar 
din Evanghelia cu învățătură, p. 283, „o mie 
de talanți” față de „zece mii de talanţi” din 
versiunea bizantină, se dovedește a fi repro- 
ducerea exactă a textului slav, căci în manu- 
scrisul 304, p. 138, apare „o mie de talanţi”. 


De asemenea, construcţia cu dativul din Co- 
resi, Evanghelia cu învățătură, p. 87/8: „me 
mirăm prea bunului și meşterului dumnezeu”, 
e explicată de textul slav: o o AHBATAEMEE 
npkASEpoMS XmiTphu$ s% (ms. 304, 39/6). 

Aducînd în discuţie un foarte bogat ma- 
terial de fapte, studiul Mariei Rădulescu im- 
presionează prin concizie, claritate ei o exi- 
gentă selectare a datelor. Precizările pe. care 
le face ne determină să aștepătm cu interes 
studiul lingvistic al Evangheliei cu învăță- 
tură, anunţat, 


Elena Şerban 

UNELE SEMNIFICAȚII ALE LINGVISTICII MATEMATICE 


DE 


S. MARCUS 


1. Lingvistica matematică studiază fenomenele de limbă cu mijloace 
matematice. Deci obiectul ei este limba iar metoda ei este matematică. 

'Ținînd seama, pe de o parte, că metodele matematice nu se aplică 
decât anumitor aspecte ale fenomenelor, anume celor cantitative şi for- 
male, pe de altă parte că singura ştiinţă care a elaborat metode perfec- 
ţionate pentru studiul unor astfel de aspecte este matematica, urmează 
că lingvistica matematică se mai poate defini ca studiul aspectelor can- 
titative şi formale ale fenomenelor de limbă. 

În sfîrşit, reţinînd scopurile imediate, practice, ale lingvisticii mate- 
matice şi problemele practice care îi stimulează dezvoltarea, lingvistica 
matematică se mai poate defini ca studiul limbii, ca un obiect cu care 
lucrează tehnica. În această accepţiune, lingvistica matematică se mai 
numeşte şi lingvistica aplicată. 

Pentru a înţelege apariţia, dezvoltarea și perspectivele lingvisticii 
matematice, trebuie s-o raportăm la anumite evenimente şi procese 
din istoria ştiinţei şi tehnicii, la evoluţia generală a acestora. 


2. încă în urmă cu secole, o dată cu dezvoltarea algebrei, matema- 
tica a început să folosească anumite ansambluri de semne şi de mijloace 
de a opera cu acestea. La mijlocul secolului trecut, George Boole pune 
bazele algebrei logicii, observînd că unele inferențe logice pot îi uşor 
studiate cu ajutorul unui calcul algebric. În felul acesta, ia amploare 
şi în logică deprinderea de a se lucra, după reguli bine determinate, cu 
anumite sisteme de simboluri. 

La sfîrşitul secolului trecut, în urma dezvoltării impetuoase a ma- 
tematicii, în special a teoriei mulțimilor, au apărut în matematică unele 
paradoxe care puneau sub semn de întrebare legitimitatea demonstra- 
ţiilor matematice şi a noţiunilor cu care se lucrează. Noţiuni ca „număr”, 
„mulţime”, „infinit” conduceau la impasuri dintre cele mai grave. Astfel 
s-a născut nevoia de a supune demonstrațiile matematice unui examen 

sever. Trebuia să se elaboreze o adevărată ştiinţă a demonstrațiilor mate- 
matice, o ştiinţă în care obiectele studiate sînt teoriile matematice înseși. 
Prima ramură a matematicii care a fost supusă unui astfel de control 
a fost aritmetica. Fiecare demonstraţie a fost descompusă, analizată, 
explicitată în pași logici elementari, pentru a se înţelege exact premisele 
care intervin în raționament, procedeele logice utilizate. Aritmetica, 
teoria mulțimilor, geometria, au fost puse pe o bază axiomatic-deducetivă, 
deci construite ca niște sisteme logico-matematice formale, în care se 
face abstracţie de orice sens comprehensiv al simbolurilor, dar în care, 
pornindu-se de la un număr bine determinat de relaţii între simboluri, 
toate celelalte propoziţii se obțin pe baza unor reguli determinate. 

O astfel de abordare a problemelor legate de fundamentele mate- 
maticii a devenit o preocupare centrală a logicii matematice, în unele 
privinţe însuși modul ei de existenţă. Prin utilizarea consecventă a siste- 
melor logico-matematice formale — sisteme care au primit numele de 
„limbi artificiale” sau „limbi formalizate” — se contura din ce în ce 
mai precis legătura dintre matematică şi logica matematică pe de o 
parte și lingvistică pe de altă parte. Caracterul de „limbă” al acestor 
sisteme formale a devenit mai pronunţat o dată cu dezvoltarea seman- 
ticii logice, studiul raporturilor dintre sistemele formale şi realitatea, 
pe care acestea o reflectă. 

Este inutil să insistăm asupra deosebirilor dintre limbile naturale 
şi cele artificiale. Limbile naturale sînt incomparabil mai complexe, în 
schimb într-o limbă artificială nu poate să apară nici o ambiguitate în 
folosirea simbolurilor. 


3. Paralel cu procesul descris mai sus, se desfăşoară un alt proces, 
de astă dată în tehnică. O dată cu dezvoltarea mijloacelor de transmisie 
a informaţiilor capătă o însemnătate din ce în ce mai mare problema, 
codificării limbilor naturale. Literele alfabetului şi sunetele vorbirii 
prezintă o formă prea complicată pentru a putea fi transmise ca atare. 
Maşinilor trebuie să li te adresezi într-un mod mai simplu. 

Şi aşa, se dezvoltă teoria codurilor, teorie care, într-o anumită 
măsură, aparţine matematicii. Aceste coduri sînt şi ele niște sisteme 
de simboluri cu care se operează după reguli determinate, niște limbi 
formalizate. Teoria codurilor a căpătat în ultimii zece ani o dezvoltare 
rapidă, legată de amploarea pe care au luat-o unele ramuri ale ciber- 
neticii. Pentru lingviști, două dintre aceste ramuri prezintă o însemnă- 
tate deosebită : teoria informaţiei și traducerea electronică. Aceasta din 
urmă & necesitat construirea unor limbi artificiale, formalizate, modele 
formalizate de limbă, cum le mai numesc unii. Şi aşa, şi-au dat mîna 
şi s-au valorificat aici vechile preocupări şi deprinderi din matematică 
şi din logică, în legătură cu limbile formalizate. În aceste modele mate- 
matice de limbă, regulile pentru folosirea expresiilor şi a sensului expre- 
siilor sînt riguros fixate, nici un factor psihologic nu-și poate exercita 
influența. În ce măsură constituie aceste modele o aproximare a limbilor 
naturale, un mijloc de a aprofunda studiul limbilor naturale, aceasta 
este o problemă mai delicată, pe care nu o discutăm aici. 

4. În ultimii ani au luat amploare cercetările privitoare la. 
modelele tonologice şi gramaticale. Grupul de matematicieni, condus de: 
A. A. Liapunov, a dat lucrări de valoare în această privință. Întreaga. 
structură gramaticală a limbii este construită pe baza teoriei mulțimilor 
(O. S. Kulaghina). I. I. Revzin a abordat probleme ale formalizării sintaxei, 
V. V. Ivanov a arătat necesitatea creării unei teorii speciale a relaţiilor 
dintre limbi şi a elaborat numeroase studii privitoare la modelarea limbii, 
utilizînd un mod de a vedea specific matematicii; el a studiat legătura 
dintre paradoxele lingvistice și unele teoreme fundamentale din logica, 
matematică (teorema lui Gödel). V. M. Zolotarev, P. M. Frumkina şi 
G. S. Țeitin au descris diverse modele care cuprind atît morfologia cît 
şi sintaxa, N. D. Andreev a creat o ,,metalimbă” care deserveşte necesi- 
tățile traducerii electronice, R. L. Dobruşin a introdus o optică de mate- 
matician în definirea categoriilor gramaticale. 

S-au efectuat cercetări de valoare cu privire la formalizarea limbii 
engleze. S-a elaborat o „engleză model” din care orice neregularitate a 
dispărut (Stuart C. Dodd), s-a creat o sintaxă construită pe concepte 
împrumutate logicii, observîndu-se că noțiunile cu care lucrează gramatica 
tradițională nu sînt invariante prin sinonimie — de exemplu, noțiunea 
de subiect” — (L. şi A. Wundheiler). 

Atît în Uniunea Sovietică cât şi în Statele Unite s-a studiat problema 
omonimiilor lexicale şi gramaticale, elaborîndu-se principiile rezolvării 
lor. Au luat o mare amploare cercetările de analiză contextuală. De o 
mare însemnătate sînt cercetările lui Noam Chomsky şi George Miller 
asupra nivelelor lingvistice, asupra matematizării gramaticii şi asupra 
structurilor logice în limbă. D 

La noi în ţară, acad. Gr. C. Moisil a schiţat principiile unei „gra- 
matici mecanice” a limbii romîne, introducînd precizia matematică în 
problema flexiunii verbale şi a celei nominale. 


5. De-a lungul istoriei ştiinţei, se poate urmări un proces continuu 
de matematizare a diverselor domenii de cercetare. Mai întîi au fost mate- 
matizate astronomia, mecanica și fizica. Începînd cu secolul trecut a 
început matematizarea științelor despre materia vie, în primul rînd a 
biologiei. Astăzi, matematizarea biologiei a fost dusă atît de departe, 
încît se pune problema axiomatizării ei. S-a trecut la descrierea matema- 
tică a activităţii nervoase superioare şi se află la ordinea zilei problema 
descrierii matematice a gîndirii omenești. Astfel, matematica a pătruns 
în psihologie şi, o dată cu studiul matematic al gîndirii și al materiei care 
gîndeşte, era inevitabil ca limbajul şi limba să devină susceptibile de a 
fi studiate prin mijloace matematice. Descrierea matematică a anumitor 
aspecte ale gîndirii va avea ca rezultat faptul că omul va putea trans- 
fera mașinii imensa cantitate de rutină acumulată în activitatea sa. 
Rutina este legată tocmai de acele forme de muncă intelectuală pe care 
omul le efectuează după reguli formale, stabilite cu precizie. Însă astfel 
de reguli formale pot fi algoritmizate, adică reduse la procedee unitare, 
bazate pe o prescripţie determinată, care nu comportă ambiguitate. 
Tocmai aceste algoritmizări constituie modul prin care omul se adresează 

maşinii. Orice activitate umană poate fi transferată maşinii în măsura 
în care ea poate fi redusă la un algoritm. Transferînd maşinii o parte 
cât mai mare din activitatea sa, omul se va putea consacra într-o măsură 
din ce în ce mai mare activităţii creatoare, adică acelei activităţi situate 
la polul opus rutinei. 

Prin ,„„matematizare” nu trebuie să se înţeleagă „pan matematism”, 
un act prin care matematica își subordonează celelalte ştiinţe, le remor- 
cheazä golindu-le de preocupările” lor specifice. Prin matematizarea unei 
ştiinţe se înțelege separarea şi descrierea adecvată a aspectelor cantita- 
tive, formale, relaţionale, structurale, ale ştiinţei respective. Intervenţia, 
matematicii în atitea domenii de cercetare nu se explică printr-o supe- 
rioritate a matematicii faţă de celelalte ştiinţe, ci prin faptul că ea stu- 
diază niște aspecte relativ sărace şi tocmai de aceea foarte generale, 
comune aproape tuturor fenomenelor. 

Faptul că unele ştiinţe se matematizează mai tîrziu decît altele 
se explică prin raţiuni de ordin metodologic şi istoric. O ştiinţă ca biologia 
studiază fenomene mai complexe decît acelea pe care le studiază fizica ; 
urmează că într-un fenomen fizic separarea aspectelor cantitative şi spa- 
tiale va fi efectuată mai uşor ca într-un fenomen biologic. Totodată această 
separare cere o anumită maturitate a ştiinţei respective, maturitate cu 
atît mai mare cu cît fenomenele studiate sînt mai complexe. Studiul 
aspectelor cantitative şi formale este un studiu global, de ansamblu; 
el necesită o bună cunoaştere preliminară a lucrurilor particulare, a 
materialului faptie din știința respectivă. 

Separarea aspectelor cantitative şi formale nu ţine de natura lucru- 
rilor, făcîndu-se doar pentru necesităţile cercetării. 

Procesul de matematizare a ştiinţelor este o parte a procesului 
general de întrepătrundere tot mai mare a diverselor domenii de cerce- 
tare. Lingvistica, de exemplu, se întrepătrunde din ce în ce mai mult 
nu numai cu matematica, dar şi cu fizica, psihologia, logica, tehnica 
gi altele. 


6. Lingvistica a trăit multă vreme ca o ştiinţă descriptivă, de obser- 
vatie, de comparare a faptelor concrete, particulare. Dar faptele s-au 
acumulat din ce în ce mai mult, anumite tipuri de relaţii şi moduri de 
organizare au devenit din ce în ce mai vizibile şi nevoia studierii lor s-a 
impus. Deci aceste relaţii și moduri de organizare au apărut pe baza 
unui imens material faptic acumulat în limbă şi în lingvistică. Au căpătat 
astfel şi în lingvistică un contur din ce în ce mai precis şi o însemnătate 
din ce în ce mai mare aspectele globale, de ansamblu, aspectele structu- 
rale, privind forma relaţiilor care se statornicesc între elementele limbii. 
Cursul de lingvistică generală al lui Ferdinand de Saussure expune ele- 
mentele şi unze propoziţii de început ale unei astfel de cercetări. Ideile 
lui de Saussure, teoria formalizării fonologiei datorită lui Trubetzkoi, 
unele rezultate alc lui Jakobson ca, de exemplu, cel privitor la posibili- 
tatea exprimării oricărei structuri fonologice în termeni de opoziții binare, 
au pregătit terenul pentru introducerea metodelor matematice în 
lingvistică. 

Este adevărat că afirmaţii ca cea făcută de F. de Saussure că 
„în limbă nu există decît diferenţe” nu sînt conforme cu realitatea. Dar 
cei care fac astfel de afirmaţii nu sînt totdeauna consecvenţi cu ele, 
chiar dacă nu-și dau seama de aceasta. Cel puţin uneori, ei nu studiază 
orice fel de relații și diferenţe, ci numai acelea care apar pe seama semni- 
ficaţiilor, adică a elementelor între care se exercită relaţiile. Ca urmare 
a acestei situaţii, se constată astăzi că noțiunile şi ideile introduse de 
F. de Saussure se regăsesc în teoria matematică a codurilor. În rolul noţiunii 
descriptive de „opoziție? a lui Saussure se introduce aici noțiunea can- 
titativă, metrică, de „distanţă. Analogia poate fi urmărită foarte departe. 
Se regăsesc, cu ajutorul acestei distanţe, opoziţiile asociative şi sintag- 
matice. Regularitatea în limbă, caracterul sistematic al limbii, așa cum 
le vede F. de Saussure, corespund perfect regularităţii pe care o întîlnim 
într-un cod, regularitate care este o expresie a necesității de a împăca 
nevoile codificării cu acelea ale decodificării. 

Capacitatea corectoare a unui cod poate fi pusă în legătură cu 
anumite forme particulare de opoziții lingvistice. Noţiunile fundamentale 
din teoria lui Trubetzkoi asupra opoziţiilor, ca de exemplu aceea de 
corelaţie, îşi găsesc aici o ilustrare vie. Din punctul de vedere al teoriei 
codurilor, apare o ierarhie bine determinată a diverselor tipuri de 
opoziții. Opoziţiile proporţionale sînt preferabile opoziţiilor izolate, 
opoziţiile bilaterale sînt preferabile celor multilaterale. În problema 
măririi eficacităţii codurilor corectoare se regăsesc multe dintre noţiunile 
lui 'Frubetzkoi. 

Nici noţiunile de bază cu care lucrează Hjelmslev nu sînt străine 
de problemele teoriei codurilor. De altfel, elasificările pe care le între- 
prinde Hjelmslev sînt destul de apropiate de cele întreprinse de Tru- 
betzkoi. Noţiunea de „extensiune” datorită lui Hjelmslev este strîns 
legată de aşa-numita distanță distribuţională iar aceasta din urmă este 
înrudită cu distanţa lui Hamming, bine cunoscută în teoria codurilor. 

În sfîrşit, posibilitatea exprimării oricărei structuri fonologice în 
termeni de opoziții binare, posibilitate pusă în evidență de Jakobson, 
şi faptul arătat de el că numărul total de trăsături pertinente ale fone- 
melor, în diverse limbi, este mai mic sau egal cu 12, îşi găsesc oglin- 
direa în caracterul binar al celor mai multe coduri utilizate şi în faptul 
că s-au putut transpune în cazul fonemelor unele legi statistice stabilite 
pentru cuvinte. 


7. Lingvistica structurală a realizat totuşi puţin, nu a adus destulă 
lumină în ceea ce priveşte lămurirea noţiunilor fundamentale. O situaţie 
caracteristică în această privinţă o constituie problema fonemului. Noţiuni 
ca „neutralizare” sau „arhitonem” nu au suficientă limpezime și precizie 
pentru a se putea lucra cu ele în mod trainic. Aici, ca şi în problema sin- 
tagmei, a morfemului, a structurilor lingvistice fundamentale, s-au vădit 
unele deficienţe ale lingvisticii structurale, lipsa de perspectivă și lipsa 
unei metode evoluate. În principiu, lingvistica structurală și lingvistica 
matematică au , în bună măsură, același obiect: descrierea aspectelor 
formale, relaţionale, structurale, ale fenomenelor de limbă. (Lingvistica 

matematică studiază, în plus, şi aspectele cantitative.) Dar în timp ce 
lingvistica structurală nu dispune de o metodă specială, adecvată acestui 
scop, încercînd s-o improvizeze de fiecare dată, lingvistica matematică 
dispune de ansamblul de metode elaborate de una dintre cele mai vechi 
ştiinţe, metodele deosebit de perfecţionate ale logicii matematice, teoriei 
mulțimilor, calculului probabilităților, analizei matematice, algebrei, topo- 
logiei. În al doilea rînd, şi derivînd din primul considerent, lingvistica, 
structurală este încorsetată în tiparele logicii aristotelice şi nu are în faţă 
rezolvarea, niciunei probleme concrete, practice, fiind oarecum desprinsă 
de contingenţe, în timp ce lingvistica matematică are perspectiva largă 
şi clară a rezolvării unora dintre cele mai acute probleme pe care le pune 
astăzi practica şi tehnica, : problema măririi capacităţii canalelor de trans- 
misie, a citirii automate, a aparatelor de stenografiat, a prelucrării şi 
păstrării informației cu ajutorul maşinilor, a traducerii electronice, a 
referirii automate a lucrărilor ştiinţifice şi tehnice, a transformării limbii 
orale în limbă scrisă etc. 

Deci lingvistica matematică, preluînd şi valorificînd unele noţiuni, 
tipare şi sugestii ale lingvisticii structurale, îşi îmbogățește obiectul stu- 
diind, în plus, aspectele cantitative, stabileşte o legătură strînsă cu cerin- 
tele practicii şi ale tehnicii şi utilizează ansamblul de metode elaborate 
de matematica clasică şi cea modernă. 


8. Este legitim ca, într-o astfel de situaţie, să se facă bilanțul 
realizărilor lingvisticii structurale, să se precizeze perspectivele ei de 
dezvoltare. A dus ea la rezultate efectiv noi, necunoscute de lingvistica 
tradițională, sau a dat doar o nouă formulare unor fapte cunoscute? 
Desigur că într-o ştiinţă ca acesa despre limbă este greu de demarcat 
un fapt efectiv nou de o organizare, o structurare, o formulare nouă a 
unor fapte cunoscute. Dar chiar dacă este adevărată a doua variantă 
a alternativei, rolul lingvisticii structurale nu este neînsemnat. Chiar 
dacă lingvistica structurală nu a făcut decît să pregătească primele ele- 
mente şi tipare ale limbii în care omul se face înțeles de către mașină, 
însemnătatea ei este neîndoielnică. În afară de aceasta, trebuie observat 
că valoarea unor rezultate care privesc organizarea şi sistematizarea, 
unui imens material faptic este înțeleasă, de obicei, mai greu et mai tirziu, 
îşi eroieşte drum cu mai multe eforturi ,scadența unor astfel de rezultate 
este mai depărtată. Înțelegerea unor astfel de rezultate cere înțelegerea, 
prealabilă, a problematicii noi pe care o pun aspectele globale ale limbii. 
Multe neînțelegeri provin din faptul că, de multe ori, se apreciază rezul- 
tatele lingvisticii structurale în raport cu problematica tradiţională, a 
lingvisticii ca ştiinţa descriptivă, a faptelor particulare. 

Ce curs va lua dezvoltarea mai departe a lingvisticii structurale? 
Oare singurul fapt care ar mai putea-o menține este acela că, cel puţin 
deocamdată, cercetările structurale sînt efectuate de oameni cu o pregă-. 
tire lingvistică superioară pregătirii celor care se ocupă de lingvistica 
matematică? Dacă ar fi aşa, cum această situaţie nu va dura prea mult, 
ar urma ca lingvistica structurală şi lingvistica matematică să devină 
o singură direcţie de cercetare. 

Un fenomen caracteristic pentru situația actuală a lingvisticii 
structurale îl prezintă cercetările cu privire la fonem. Teoriile structurale 
asupra fonemului sînt supuse astăzi renovării. Şaumian a demonstrat 
falsitatea afirmației după care raportul dintre noţiunea de „sunet al 
limbii” şi aceea de „,fonem” ar fi un raport de la particular la general. 
Kuzneţov şi Revzin, adoptînd simbolistica binară a matematicienilor, 
au dat o descriere formalizată a fonemului, pornind de la concepţia discretă, 
după care fonemul este un ansamblu finit de trăsături fonologic perti- 
nente. V. Belevici a introdus, în descrierea fonemului, aparatul mai spe- 
cializat al funcţiilor booleene. În sfîrşit, B. Mandelbrot a dezvoltat o 
largă analogie între unele fenomene de limbă şi unele fenomene fizice, 
concepînd analiza subfonematică drept o analiză a atomului în nucleu 
şi electroni. Desigur că o astfel de analogie poate să pară o simplă alegorie. 
în principiu însă, ideea că faptul lingvistic, datorită complexităţii sale, 
reprezintă o existenţă sui generis, care nu poate fi comparată cu nimic, 
este greşită. Analogia este una dintre cele mai puternice metode de inves- 
tigaţie, ea este o expresie strălucită a îndrăznelii creatoare. Analogia nu 
răpeşte nimic din specificul faptelor, desprinzînd doar ceea ce este comun 
unor fapte care la prima vedere sînt străine. Desigur că analogiile trebuiesc 
efectuate cu prudenţă. Analogia exprimă, într-un grad foarte înalt, uni- 
tatea materială a lumii şi a diferitelor tipuri de mişcare. 

Un exemplu simplu şi semnificativ pentru valoarea metodelor mate- 
matice în lingvistică îl constituie situaţia clasificaţiei opoziţiilor în priva- 
tive, graduale şi echipolente (Trubetzkoi). J. Cantineau a criticat cu 
temei această clasificare, pentru caracterul ei incomplet, dar nici el nu 
a observat; o deficiență esenţială a acestei clasificări, deficiență care apare 
de îndată ce încercăm să exprimăm aceste tipuri de opoziții cu ajutorul 
operaţiilor şi relaţiilor din teoria mulțimilor. Procedînd astfel, ne dăm 
imediat seama că, în timp ce opoziţiile privative se exprimă prin relaţii 
de incluziune, opoziţiile graduale se exprimă prin relaţii de ordine. 
Deci clasificarea de mai sus a lui Trubetzkoi nu are la bază un punct 
de vedere determinat, fiind amestecate în ea criteriul ordinei cu acela al 
incluziunii (L. Apostel și B. Mandelbrot). 


9. Un alt aspect care formează obiectul de cercetare al lingvisticii 
matematice îl constituie acela legat de structura probabilistică a limbii. 
Faptul că limba se înfăţişează ca un colectiv statistic a fost observat 
de multă vreme. În limbă acționează factori numeroşi și de o mare varie- 
tate, care nu pot fi totdeauna evaluați în aṣa fel încît să se poată între- 
prinde o analiză cauzală a fenomenelor. Dincolo de această lume a dezor- 
dinii, omul de ştiinţă este reţinut de stabilitatea frecvențelor anumitor 
fapte de limbă, stabilitate care-şi are originea în unele proprietăţi obiective, 
de structură, care urmează a fi detectate. Aici se deschide, mai ales pentru 
lingviști, un larg cîmp de cercetare. Dar nici aspectul matematic nu este 
mai puţin interesant. Matematicianul sovietic A. I. Hincin a elaborat, 
în urmă cu vreo zece ani, aşa-numita metodă a funcţiilor arbitrare, metodă. 
prin care se prevede atît stabilitatea frecvenţei anumitor fapte cât şi 
valoarea acestei frecvențe. 

Ideea metodei este exprimată de A. I. Hincin în felul următor: 
„Plecînd de la o distribuţie arbitrară a datelor iniţiale, se arată că sta- 
bilitatea și valoarea numerică a frecvenței unui anumit eveniment într-o 
serie mare de încercări pot fi stabilite pe baza particularităţilor obiective 
ale fenomenului însuşi, iar valoarea frecvenței nu depinde de distribuţia 
arbitrară inițială”. Datorită dificultăţilor matematice care apar, această 
metodă a fost aplicată pînă acum numai anumitor fenomene de natură 
mecanică. În principiu însă, după cum arată chiar A. I. Hincin, metoda 
se poate aplica oricărui fenomen care ascultă de anumite legi. 

Analiza macroscopică a textelor de limbă a scos în evidență anumite 
scheme probabilistice care au devenit obiectul de cercetare al unor teorii 
matematice speciale. O astfel de schemă a fost descoperită, în urmă cu 
aproape 50 de ani, de matematicianul rus A. A. Markov. Sugestia a 
venit, se pare, de la un text de limbă, care s-a întîmplat să fie textul poe- 
mului Evgheni Oneghin al lui Puşkin. Fiecare literă are o anumită probabi- 
litate de apariţie şi o anumită probabilitate de a fi urmată de o literă 
dată. Deci fenomenul pe care-l numim ,,limbă” se înfăţişează ca o succe- 
siune de stări S1, 82, ... Bip Bi+ı; ee. Sa, în care există o probabilitate 
determinată de apariţie a stării s; şi o probabilitate determinată ca după 
starea s; să urmeze starea s;. O astfel de schemă este cunoscută în teoria 
probabilităților sub denumirea de „lanţ Markov”. 

Este ușor de înțeles că schema lanţului Markov nu înregistrează 
faptul că, uneori, apariţia unei litere nu depinde numai de litera prece- 
dentă ci şi de litere anterioare acesteia. Matematicienii romîni O. Onicescu 
şi G. Mihoc au introdus şi studiat niște lanţuri care înregistrează şi aceste 
situaţii, aşa-numitele „lanțuri cu legături complete”. 

Exemple de intuiţie a stabilității frecvențelor în limbă se pot găsi 
în cele mai vechi timpuri. De o intuiţie perfectă a stabilităţii frecvenței 
literelor în textele de limbă engleză a dat dovadă Edgar Poe în povestirea 
sa Cărăbușul de aur, atunci cînd l-a pus pe Legrand să descifreze mesajul 
capitanului Kidd. 

Pentru descrierea structurii probabilistice a limbii a fost nevoie 
să se recurgă la unele noţiuni din fizică, în primul rînd la entropie” 
şi la „ergodicitate”. Aceasta arată încă odată însemnătatea analogiei 
ca metodă de cercetare ştiinţifică. Caracterul ergodie al proceselor de 
limbă constă în aceea că, în texte destul de lungi, frecvențele se stabili- 
zează şi devin sensibil egale. De exemplu, în două texte de cite cinci 
rînduri, frecvenţa relativă a unei anumite litere poate fi destul de diferită, 
dar în două texte de cîte 50 de pagini frecvenţa relativă a unei anumite 
litere va D aproximativ aceeaşi. 

Entropia măsoară nedeterminarea pe care o elimină un mesaj de 
limbă. Într-o limbă în care literele ar avea aceeași probabilitate de apariţie, 
deci în care textele ar fi omogene din punctul de vedere al probabilității 
elementelor, nedeterminarea pe care o elimină apariţia unei noi litere, 
deci entropia, este mai mare decît într-o limbă în care literele au proba- 
bilităţi diferite. Cu cît literele au probabilități mai apropiate, cu atît 
dezordinea este mai mare, deoarece putem prevedea mai greu litera care 
urmează. Deci entropia este, într-un anume fel, o măsură a dezordinei. 

Prin noţiunea de entropie, structura probabilistică a limbii este strîns 
legată de ideile şi rezultatele teoriei informaţiei. 

Nu întîmplător Shannon, unul dintre fondatorii teoriei informaţiei, 
a studiat entropia limbii. Shannon a indicat ei unele experimente care 
permit evaluarea entropiei unei limbi. Astfel de experimente au fost 
efectuate şi la noi în ţară, relativ la limba romînă, de către EdmondNicolau. 
Pe de altă parte, trebuie să remarcăm că lingvistica constituie un auxiliar 
important pentru cercetătorii din domeniul teoriei informației, fenomen 
deosebit de firesc dacă ținem seamă că limba este cel mai de seamă mijloc 
de comunicare între oameni. 


10. Unul dintre domeniile lingvisticii matematice, cel mai mult 
cultivat de către lingviști, îl constituie statistica lingvistică. Există o 
întreagă literatură aparţinînd acestui domeniu, de el este legată alcătuirea 
dicționarelor de frecvenţă şi determinarea fondului principal al limbii. 
În ultima vreme se vorbeşte din ce în ce mai insistent despre caracteris- 
ticile statistice ale stilurilor, ansamblul acestor caracteristici urmînd să 
furnizeze o nouă componentă a criticii literare. Abordarea unor astfel 
de probleme presupune — în aparenţă — foarte puţine cunoştinţe şi 
deprinderi matematice şi oferă un cîmp de mișcare şi de interpretare 
foarte larg. Această facilitate amăgitoare explică — într-o anumită mă- 
sură — concentrarea, în acest sector, a unui foarte mare număr de cerce- 
tători. Însă pericolul empirismului îngust, neluminat de teorie, nu este 
nicăieri mai mare ca aici, Şi poate nicăieri mai mult ca aici nu se manifestă 
neînțelegerea semnificaţiilor reale ale lucrurilor. Numeroasele pendulări 
între absolutizarea metodelor statistice şi respingerea lor în bloc reflectă 
cele două atitudini caracteristice celor care nu înţeleg semnificaţia folosirii 
metodelor matematice în studiul limbii. Unii dintre aceştia resping însăși 
ideea unei astfel de utilizări ; alţii sînt gata să vadă într-o formulă mate- 
matică un horoscop, soluţia miraculoasă care va face inutilă sau va pune 
în inferioritate orice cercetare lingvistică efectuată prin metode nemate- 
matice. Aceştia văd facultăţile de filologie ca nişte viitoare „,sucursale” 
ale facultăților de matematică şi fizică. 

Care este semnificația reală a statisticii lingvistice? Ea nu poate 
— în nici un caz — furniza o cercetare exhaustivă a fenomenelor de limbă. 
Ea nu este, cel puţin deocamdată, nici atît de semnificativă cît o vrea 
P. Guiraud şi nici atît de nesemnificativă cât o susține G. Matore. 

Statistica lingvistică nu este decît un auxiliar, rezultatele ei urmează 
să fie subordonate unui punct de vedere atoteuprinzător. Nu trebuie 
să uităm nici o clipă că separarea aspectelor cantitative se face numai 
pentru necesităţile cercetării. Este deci absolut necesar ca, după această 
etapă analitică, de separare a diferitelor aspecte, să urmeze sinteza. 
Acesta este unul din punctele deficitare ale utilizării metodei statistice 
în lingvistică. De multe ori se dau interpretări abuzive, care nu rezultă 
riguros din datele statistice obținute, nu se impun cu necesitate. O altă 
deficiență, de natură mai profundă, şi care probabil nu va putea fi înlă- 
turată atit de repede, este legată de faptul că diferitele formule cu caracter 
statistic — cum este, de exemplu — formula lui Estoup, Zipf și Mandel- 

brot — îşi au originea în proprietăţile obiective, de structură, ale limbii. 
Uneori se uită că aceste formule nu au totdeauna un caracter strict 
empiric, ci decurg matematic din unele trăsături ale fenomenelor de limbă, 
Dar aceste trăsături prezintă un interes teoretic deosebit ; dela ele trebuie 
să pornim cînd folosim aceste formule ; experimentele urmează să se des- 
făşoare în condiţiile care au furnizat formulele sau, dacă nu se întîmplă. 
așa, trebuie să se stabilească exact deosebirile de condiţii, pentru a se 
constata, eventual, pe cale empirică, valabilitatea unei formule în condiții 
mai generale sau altele decit acelea în care ea a fost stabilită, urmînd, 
eventual, ca o nouă cercetare teoretică să legitimeze şi noile condiţii. 

O însemnătate deosebită a datelor şi formulelor statistice o con- 
stituie caracterul lor obiectiv. 

Metoda statistică este un auxiliar preţios în dezvăluirea caracterului. 
sistematic al limbii; ea permite să se stabilească anumite proprietăţi 
de regularitate cu caracter global, care nu se pot detecta prin alte metode. 
În afară de aceasta, statistica aduce, în ceea ce privește unele fapte 
cunoscute, o anumită precizie care nu poate fi decit salutată, 

Nu orice aspect cantitativ poate fi studiat statistic. Pe de altă 
parte, unele legi cantitative cu caracter statistie ar putea permite stabilirea. 
unor legături cu multe posibilităţi de fructificare. Astfel, dacă s-ar constata 
că lungimea articolului consacrat unui anumit cuvînt în dicționar este 
legată într-un mod determinat, exprimabil matematic, cu numărul de 
sensuri pe care le are acel cuvînt, cum pe de altă parte există o ipoteză, 
verificată empiric, care afirmă o legătură matematică între numărul de 
sensuri ale unui cuvînt și frecvența acestuia, ar rezulta că lungimea arti- 
colului din dicționar este legată printr-o anumită lege exprimabilă mate- 
matic de frecvenţa, cuvîntului respectiv în limbă. Trebuie să mai remarcăm 
că unele chestiuni care în aparență nu pot fi descrise cu ajutorul frecvenței 
s-ar putea dovedi a fi tot probleme de frecvenţă. Astfel, cuvintele dispo- 
nibile, pe care unii le opun cuvintelor frecvente, sînt, de foarte multe ori, 
cuvinte cu frecvență mare într-un anumit sector al limbii. De aici, nece- 
sitatea de a distinge în cadrul limbii diferite sectoare, urmînd ca în raport 
cu aceste sectoare să se discute problemele de frecvenţă, de omonimie 
şi altele. Cel puţin pentru unele necesităţi, cum sînt acelea ale traducerii 
electronice, acesta este punctul de vedere cel mai indicat. 

Ca, și celelalte ramuri ale lingvisticii matematice, cercetările de sta- 
tistică lingvistică pot avea, repercusiuni adinci, care ating aspecte foarte 
necantitative ale limbii. Simplul fapt de a trece la numărarea cuvintelor 
dintr-un text te obligă să-ţi alegi o definiţie a cuvîntului. Această definiție 
trebuie să nu comporte nici o ambiguitate şi aceasta chiar cu riscul sacri- 
ficării anumitor adevăruri lingvistice, cu condiția ca ceea ce se sacrifică, 
să devină neglijabil pe măsură ce textele luate în considerare sînt sufi- 
cient de lungi. Astfel de situaţii sugerează, fără îndoială, că într-o „,macro-: 
lingvistică”, adică într-o cercetare a limbii din punct de vedere global, 
este recomandabil să folosim definiții care sacrifică unele situaţii parti- 
culare, chiar dacă foarte interesante, cu condiția ca ceea ce se sacrifică. 
să De doar un fenomen sporadic iar definiția care rezultă din acest sacri-- 
ficiu să aibă o precizie matematică. 

Mai sînt multe lucruri interesante care se pot discuta în legătură 
cu statistica lingvistică. Mai delicate sînt cele care privesc caracterele 
statistice ale stilurilor. Fenomene ca cele descoperite de Yule și Herdan, 
conform cărora anumite expresii matematice referitoare la un text de 
limbă gravitează în jurul unor valori determinate, ascund o realitate 
profundă, asupra căreia vor trebui să se aplece atît lingviștii cât şi mate- 
maticienii. 


11. Lingvistica matematică se află încă la început. Ea trebuie 
apreciată, deocamdată, în primul rînd prin perspective şi numai în al 
doilea rînd prin realizări. Este greu de prevăzut care va fi drumul ei 
principal, în ce raporturi o va pune evoluţia ei ulterioară cu lingvistica, 
cu matematica, cu logica, eu tehnica şi cu celelalte domenii în care ea 
își are rădăcinile. Unii, ca Şaumian, sînt dispuşi să creadă că lingvistica 
matematică se va dezvolta în primul rînd ca lingvistică abstractă, axio- 
matică, pur deductivă ; alţii, ca Toporov, o văd guvernată de concepţii 
probabilistice și statistice. În orice caz, lingvistica matematică nu va 
putea epuiza fenomenul lingvistic, dar va fi deosebit de eficace într-un 
anumit sector, acela al aspectelor cantitative şi formale. Criteriul de apre- 
ciere a lingvisticii matematice îl vor constitui, în primul rînd, necesităţile 
practice pe care ea le deservește. 

RE 


CU PRIVIRE LA APLICAREA METODEI STATISTICE 
ÎN STUDIUL VOCABULARULUI 


DE 


ALEXANDRA ROCERIC 


Cercetările de lingvistică matematică au atît un aspect teoretic — 
de stabilire a unor analogii între anumite structuri lingvistice şi anumite 
structuri matematice, ceea ce duce la o cunoaştere mai exactă a limbii — 
cît şi un aspect practic, de urmărire a realizării maşinilor de tradus. 


Traducerile mecanizate necesită o serie de studii preliminare, ca de 
exemplu, efectuarea unor cercetări statistice privind frecvența cuvintelor 
de diverse tipuri (cu unul sau mai multe sensuri, de o lungime mai mare 
sau mai mică etc.) sau cercetarea frecvenţei diverselor forme şi construcţii 
gramaticale. Se elaborează astfel un „„dicționar” al limbilor din care şi în 
care traducem, dicţionar care se introduce în „memoria? mașinii. Alături 
de acesta este necesară şi elaborarea unei „gramatici” care să poată fi 
programată în maşina de tradus. 


Lingviștii urmează să ia în studiu problemele legate de traducerea 
mecanizată, ceea ce implică aplicarea unor metode matematice în stu- 
dierea limbii. Dintre acestea, metoda statistică se utilizează pe larg pentru 
determinarea frecvenţei cuvintelor. 

Problema distribuirii cuvintelor, a frecvenței lor, a atras de mai 
mult timp atenţia cercetătorilor. S-a observat că există un număr foarte 
mic de cuvinte care revin des într-un text, în vorbire etc. — avînd o 
frecvenţă mare. I. W. Kaeding t este primul care analizează vocabularul 
din acest punct de vedere, bazîndu-se pe cca. 11 000 000 de cuvinte 
germane din texte de finanțe, de artă militară, administraţie, politică. 
Lucrarea lui are un scop practic, urmărind alcătuirea unui sistem steno- 
grafic, dar din ea se desprind unele date interesante nu numai pentru 
stenografie, ci şi, în general, pentru cunoaşterea limbii. Situaţia relevată, 


LL W. Kaeding, Hâufigkeiisworterbuch der deutschen Sprache, Berlin, 1897— 1898. 

de Kaeding se confirmă și pentru celelalte limbi în care s-au făcut 
anchete similare 1. 

in 1921, E. L. Thorndike publică Teacher's Word-Book, o listă de 
10 000 de cuvinte rezultată din despuierea unor texte foarte variate de 
4 500 000 de cuvinte, care dă cuvintele cele mai frecvente, fără a face 
însă, distincţie între omonime şi nici între întrebuințările verbale sau 
nominale ale aceluiaşi cuvînt. 


Ulterior, studiile privind frecvența cuvintelor în diferite limbi s-au 
extins. 

Cercetătorii au urmat, paralel, direcţii diferite. P. Guiraud ? caracteri- 
zează situaţia lucrărilor în acest domeniu, remarcînd cîteva momente 
principale : 

1° Observaţia că cea. mai mare parte dintr-un text e alcătuită din- 
tr-un număr mic de cuvinte foarte frecvente a condus pe unii cercetărori 
(C. K. Ogden, The ABC of Basie English, London, 1932 şi H. E. Palmer 
şi A. S. Hornby, Thousand Word English, London, 1937) la demonstraţia 
că un fond de 1 000 de cuvinte este suficient pentru traducerea unui text 
şi poate satisface cerințele de expresivitate a unui stil. Pedagogii au 
studiat şi ei această problemă, urmărind simplificarea deprinderii limbilor 
străine, stabilind liste de frecvenţă pentru limbile respective. 

2° Cercetările pedagogilor au atras atenţia lingviştilor şi a mate- 
masticienilor. Observîndu-se că distribuirea cuvintelor se face conform unor 
scheme matematice, C. Henmon şi OG K. Zipf au studiat legile distribuirii 
cuvintelor, în funcţie de număr-frecvenţă, rang-frecvență etc. 


3° G. U. Jule și alți statisticieni au demonstrat caracterul întîm- 
plător (aléatoire) al acestor scheme, care corespund distribuţiei lui 
Poisson 3. 

4° Mai recent, fizicienii (C. E. Shannon şi B. Mandelbrot) au studiat 
probleme ale frecvenței cuvintelor în legătură cu economia aparatelor de 
transmisiune 4, 

Studiile asupra frecvenței cuvintelor nu s-au putut mărgini 
însă numai la atît, iar aplicarea metodelor matematice în lingvis- 


1 Cf, Pierre Guiraud, Les caractères statistiques du vocabulaire, Paris, 1954, p. 10. Autorul 
citează, în sprijinul afirmației sale, cercetările făcute în vederea stabilirii unor vocabulare de 
bază destinate învățămîntului de către H. Bongers, The history and principles of vocabulary 
control, Woerden, 1947 ; C. Henmon, A French book based on the count of 400 000 running words 
[in] Bureau of Educational Research Bulletin, no. 3, University of Wisconsin, 1924; G. Vander 
Beke, French Word-Book [în] Publications of the American and Canadian Commitees on Modern 
Languages, vol. 15, New York, The Macmillan Company, 1929. 

2 Cf. Pierre Guiraud, Bibliographie critique de la statistique linguistique, Utrecht /Anvers, 
1954, p. 40. | 

3 Distribuţia lui Poisson se referă la probabilitatea de a se întimpla un anumit eve- 
niment. Cf. Gh. Mihoc, Elemente de calculul probabilităților, Bucureşti, 1954, p. 35. Pentru 
teoria informaţiei, vezi Iancu Constantinescu, Sergiu Condrea, Edmond Nicolau, Teoria 
injormaţiei, Bucureşti, 1958, p. 94. 

4 P, Guiraud, Bibliographie critique . .., p. 44—50, indică și listele de frecvenţă a cuvin- 
telor efectuate pentru diferite limbi. Asemenea liste s-au alcătuit pentru limbile : arabă, cehă, 
chineză, daneză, engleză, franceză, germană, italiană, latină, neerlandeză, norvegiană, polonă, 
rusă, spaniolă, suedeză. 

tică are în vedere astăzi, pe lîngă alte probleme, realizarea maşinii 
de tradus. 

Ideea traducerii mecanizate a apărut ca o urmare a succeselor uriașe 
obţinute în ultima vreme în elaborarea maşinilor electronice automate de 
calcul, dirijate după un program. 

În ianuarie 1954 s-a tăcut la New York prima demonstraţie publică 
de traducere din limba rusă în engleză, cu ajutorul maşinii electronice de 
calcul IBM 701, pe baza unui dicţionar conținînd 250 de cuvinte ruseşti, 
scrise cu litere latine 1. 

Încă din 1933, în U.R.S.S. se semnalase posibilitatea unor traduceri 
mecanizate, dar nu s-a insistat asupra acestei idei, întrucât nu existau 
încă mijloacele electronice necesare. În prezent acestor studii li se acordă 
o atenţie deosebită. Conferinţa Unională de lingvistică de la Leningrad 
(aprilie 1959) 2 a avut ca temă discutarea problemelor mașinii de tradus. 
Printre acestea s-a discutat; aplicarea metodelor statistice în studierea struc- 
turii limbilor. S-a propus ca cercetările statistice să se facă asupra unui 
singur domeniu științific ?, cel puţin în faza iniţială şi s-a arătat că pentru 
unele domenii ale științei determinarea algoritmului pentru mașina de 
tradus trebuie să se facă în primul rînd prin metoda standardizării voca- 
bularului. Rezoluţia, care cuprinde concluziile consfătuirii, dă indicaţii 
precise asupra modului cum se vor desfăşura cercetările de lingvistică 
matematică şi hotărăşte alcătuirea algoritmilor privitori la traducerea cu 
ajutorul maşinilor, precum şi efectuarea în viitorul cel mai apropiat a unor 
experiențe cu aceste maşini. | 

Şi în ţara noastră problemele de lingvistică matematică constituie o 
preocupare a cercetătorilor. Încă din decembrie 1958 s-a constituit; la, 
Institutul de lingvistică al Academiei R.P.R. un cerc de lingvistică mate- 
matică, iar recent s-a înființat Subcomisia de lingvistică matematică, 
în cadrul Comisiei de automatizare de pe lîngă Academia R.P.R. În cadrul 
acestei subcomisii se discută diverse probleme legate de traducerea meca- 
nizată şi probleme teoretice. Una dintre primele teme cercetate s-a referit 
la determinarea prin metoda statistică a frecvenţei cuvintelor în limba 
literaturii beletristice romîneşti 5 — aceasta constituind, deci, o aplicare 
a statisticii în studiul vocabularului. 


* 


Lingvistica matematică utilizează — ca şi alte discipline — o termi- 
nologie proprie. 


1 Cf. D. I. Panov, Traducerea automată, [în] Analele romino-sovietice, seria matematică- 
fizică, nr. 4, 1956, p. 20. 

2 Cf. Gh. Bolocan, Prima conferință unională de lingvistică matematică, LR VIII (1959), 
nr. 1, p. 75—80. i ` gë 

3 Cf. şi D. I. Panov, op. cit., p. 22, care observă necesitatea de a se începe traducerile 
mecanizate pe baza unor texte din domeniul științific. 

4 Prin algoritm se înţelege totalitatea operațiilor care, aplicate într-o anumită succesiune, 
ne conduc la un rezultat dat. 
i 5 Cf. V. Şuteu, Observaţii asupra frecvenţei cuvintelor în operele unor scriitori romini, 
SCI, X (1959), nr. 3, p. 419 ş.u. i 

În aplicarea metodei statistice la studiul vocabularului Sit utili- 
zați termenii : 

Pvecvenţă (f) — care indică de cîte ori se întrebuințează un Pem 
într-un text dat. Cu cît cuvîntul apare de mai multe ori într-un text, cu 
atît frecvența lui este mai mare, şi invers. 

Rangul (r) reprezintă locul pe care-l ocupă un cuvînt într-o listă în 
care cuvintele sînt date în ordinea descrescîndă a frecvenței. 

La totalizarea după rang, deci, cuvîntul care are indicele de frecvență 
cel mai mare este clasat primul în lista generală ; cele care urmează se 
succed după ordinea descrescîndă a indicilor respectivi. Observîndu-se că 
frecvenţa nu poate fi criteriul unic pentru stabilirea importanței cuvintelor, 
s-a introdus criteriul repartiției — care indică numărul de autori sau de texte 
cercetate unde apare un anumit cuvînt. Deşi repartiţia are un rol foarte 
important în ierarhizarea cuvintelor în limbă prin metoda statistică—, ea 
omite un aspect important al cuvintelor concrete, aspect ce rezidă în între- 
buinţarea lor specifică în circumstanțe anumite 1. De aici, observația că 
trebuie făcută, diferența între „frecvent Şi atil” — ceea ce a condus la 
introducerea cercetării gradului de disponibilitate al cuvintelor. A deter- 
mina disponibilitatea înseamnă a stabili ușurința cu care ne vine în minte 
un cuvînt, în discuția pe o anumită temă. Se observă că cuvintele dispo- 
nibile sînt în funcție de o situație dată, pe care ele o caracterizează şi de 
aceea nu putem măsura disponibilitatea absolută 2. 


+ 


între diferite elemente de caracterizare a vocabularului — frecvenţă, 
rang, număr de semnificaţii, număr de foneme ete. — se stabilese anu- 
mite relaţii. 

Astfel, G. K. Zipf? a observat raporturile dintre : 

1) rang şi frecvență. 

Frecvența este invers proporţională cu rangul, produsul lor fiind o 
constantă ` 


f x r = constant 


Studiind aceeaşi problemă, B. Mandelbrot 3 a dat o formulă teoretică 
' foarte apropiată de cea empirică a lui Zipf, dar care are în vedere anumite 


considerente de economie a utilizării cuvintelor. 
Formula lui Mandelbrot e: 


Px=K(N +B)” 


1 Cf. G. Gougenheim, La statistique de vocabulaire et sont application dans l'enseigne- 
ment des langues, [în] Revue de lenseignement supérieur, Paris, 1/1959, p. 140. 

2 Ibidem, p. 142. 

3 Cf. P. Guiraud, Les caractères statistiques..., p. 2—3. 

4 Cf. Iancu Constantinescu, Sergiu Condrea, Edmond Nicolau, Teoria informației, p. 141. 


2 — c. 1591 

Comparind raportul între rang şi frecvenţă în formularea lui Zipf 
şi aceea a lui Mandelbrot, diagrama ne dă rezultatul următor : 


-Y 
Mandelbrot: fi, = k(N+B), 


D 


Frecventa cuvintelor 


Zipr: Ph = kly 


Rangul cuvintelor 


Zipf a mai observat şi raportul dintre 2) frecvența și extensia. 
cuvintelor. 

Numărul de semnificaţii pe care le poate avea un cuvînt e direct 
proporţional cu rădăcina pătrată a frecvenţei sale, cîtul lor fiind o con- 
stantă: ` 

8 


Vi 


3) frecvență şi numărul de foneme. 
Cuvintele cele mai întrebuințate sînt cele mai scurte 1. Oto) numă- 
rului de foneme prin logaritmul rangului este o constantă : 


= constant 


= constant 2 


log. r 


În afară de aceste relaţii, se poate observa că între cuvinte şi frec- 
venta lor există şi alte raporturi, caracteristice și constante, chiar dacă 
ele nu se pot enunța în formule riguroase, exacte. S-au stabilit, astfel, 
unele relaţii între rang şi natura fonemelor, între rang şi etimologie etc. ?. 

Desigur, legile stabilite mai sus, precum şi observaţiile făcute, nu 
epuizează, sfera, cercetărilor ce se pot efectua, asupra relaţiilor dintre dife- 
ritele caracteristici ale vocabularului. Acestea vor fi cu atît mai obiective, 
en cît se ia în consideraţie un număr mai mare de cuvinte, astfel încît 
comparînd diferitele valori ale raportului dintre frecvența medie a unui 


1 Raportul e relevat de G. K. Zipf, iar formula e enunțată de Guiraud. 

2 Pentru relaţiile.enunţate mai sus : f = frecvenţă, r = rang, s = număr de semnificaţii, 
k = număr de foneme, P = probabilitate de apariţie a unui cuvînt, N = rang, K, B, y = cons- 
tante determinate de mărimea alfabetului ai numărul de cuvinte din textul cercetat. 

3 Cf. P. Guiraud, Les coracteres statistiques,..., p. A 

cuvînt şi numărul mediu de unităţi lexicale, ele să varieze foarte puţin 
între ele 1. 
+ 

Studiindu-se vocabularul diferitelor limbi moderne s-a remarcat că, 
din numărul foarte mare de cuvinte care intră în componența lexicului 
lor, foarte puţine se întrebuințează în mod obişnuit. Aceasta a creat ideea. 
simplificării unor limbi prin limitarea vocabularului şi a gramaticii lor. 
Astfel s-au inițiat cercetările în legătură cu limbile simplificate, menite 
a fi mai uşor de deprins decit celelalte limbi. 

În 1920, Ogden şi Richards au început lucrările pentru elaborarea 
limbii Basic- -English. Basic English cuprinde 850 de cuvinte. Ulterior, 
M. West a alcătuit un Defining Vocabulary de 1 490 de cuvinte, avînd 
ca scop facilitarea deprinderii limbii engleze în şcoli cu alte limbi de pre- 
dare decît cea engleză, 

S-a observat însă că metoda logică de determinare a cuvintelor 
uzuale presupune o oarecare doză de subiectivism, chiar cînd este practi- 
cată riguros, aşa cum au făcut-o Ogden şi West. 

S-a simţit nevoia unei metode care să ofere un criteriu mai obiectiv 
şi s-a constatat că statistica este indicată pentru determinarea științifică 
a cuvintelor celor mai frecvente. 

Pentru limba franceză s-au publicat (în Statele Unite) două dic- 
Honare de frecvenţă : Henmon, A French Word-Book Based on a Count 
of 400 000 Running Words (1924) şi Vander Beke, French Word Book 
(1935). Primul dicţionar dă lista frecvenţei a 40 000 de cuvinte, alese din 
texte diferite ; cel de-al doilea ridică numărul cuvintelor luate în consi- 
derație pentru stabilirea frecvenței la 1 147 748 şi introduce noțiunea 
de rang, care îmbunătăţeşte metoda statistică prin aceea că nu mai pri- 
veşte importanța cuvîntului numai din punctul de vedere al frecvenței. 
Dicţionarul lui Vander Beke se limitează însă și el la cercetarea limbii 
scrise. Pe baza acestui dicționar s-au elaborat o serie de alte lucrări sta- 
tistice, avînd mai ales un caracter pedagogic. 

În Franţa s-a ajuns la elaborarea francezei elementare, care constă în 
simplificarea vocabularului și a gramaticii limbii franceze pentru a o 
face mai uşor de însuşit de către străini. Originalitatea ei faţă de celelalte 
limbi simplificate (Basic English) e aceea de a fi o limbă deschisă, ceea, ce 
înseamnă că se poate dezvolta şi ca vocabular şi ca structură gramaticală. 
Ea introduce ca elemente de metodă noi: 1° cercetarea limbii vorbite 
şi 2* cercetarea celor mai uzuale cuvinte disponibile. 

Autorii francezei, elementare 2 observă necesitatea aplicării statisticii 
la studiul vocabularului, dar relevă faptul că, în ceea ce priveşte aplicarea 
criteriului frecvenţei la determinarea unui vocabular de bază 5, acesta nu 


1 Cf. V. Şuteu, Observaţii asupra frecvenţei cuvintelor . . ., p. 422 : „În studiile de statistică 
lingvistică, arbitrariul şi aproximaţia se elimină, în măsura în care valoarea raportului dintre 
frecvența medie a unui cuvint şi numărul mediu de unităţi lexicale are o relativă stabilitate”. 

2 G. Gougenheim, R. Michea, P. Rivenc, A. Sauvageot, L'élaboration du français élé- 
mentaire, Paris, 1956. 

3 Prin vocabular de bază se înțelege vocabularul minim necesar celor care învață olimbă 
străină, pentru a putea schimba idei în acea limbă la nivelul relațiilor sociale contemporane. 

poate oferi toate datele şi trebuie să fie completat şi cu alte mijloace. 
Astfel, alături de cuvintele frecvente sînt luate în consideraţie cuvintele 
disponibile, care, deşi se caracterizează printr-o frecvență mică şi instabilă, 
sînt uzuale şi utile. Se subliniază că în stabilirea unui vocabular de bază 
gradul de disponibilitate prezintă un interes lingvistic deosebit. Din cerce- 
tările făcute asupra lexicului limbilor, se vede că, deși criteriul frecvenţei 
aduce reale foloase în cercetare, el nu poate folosi ca un criteriu absolut 
în stabilirea unei ierarhii a valorii cuvintelor. Aceasta, mai ales în deli- 
mitarea fondului principal de cuvinte — nucleul unei limbi — la care 
trebuie avute în vedere şi o serie de alte considerente esenţiale. 

Pentru limba romînă există lucrări care au ca obiect; determinarea 
concretă a fondului principal lexical 1. În cercetările ulterioare — care s-au 
limitat pînă acum numai la literatura beletristică 2 — s-au comparat 
rezultatele obţinute cu datele din listele fondului principal lexical ale 
acad. Al. Graur. Această comparaţie duce la observația că, în general, 
rezultatele concordă. Desigur, trebuie remarcat faptul că „într-un anumit 
sector al limbii, vocabularul cuprinde cuvinte specifice, care nu sînt proprii 
vocabularului de bază din alte sectoare ale limbii şi nici chiar « fondului 
principal lexical » al limbii” 3. Vocabularul de bază al unui sector al limbii 
poate fi mai bine cunoscut numai în măsura în care cercetarea noastră 
are în vedere, pe lîngă criteriul statistic, situația cuvîntului în limbă, față 
de alte categorii de cuvinte. În general, însă, metoda statistică a confirmat 
datele obţinute, prin aplicarea altor metode, de acad. Al. Graur. 


+ 


De curînd, punctul de vedere statistic a găsit aplicare şi în studiul 
vocabularului poetic, metoda statistică oferind un aparat de măsură şi 
analiză foarte precis. P. Guiraud 4, constatînd însemnătatea pe care o are 
frecvența cuvintelor, observă că studiul statistic al lexicului poate duce la 
unele rezultate însemnate pentru stilistică. El își propune un studiu aritmo- 
semantic care să ţină seamă în același timp de sensul şi de frecvenţa cuvin- 
telor, legătura dintre sens şi frecvenţă în evoluţia, cuvintelor fiind evidentă. 
Stilul este definit ca o abatere de la norma întrebuinţării comune a limbii, 
iar metoda statistică ne dă posibilitatea de a măsura abaterile şi a se 
stabili dacă ele sînt întîmplătoare, deci fără semnificaţie, sau, dimpotrivă, 
au o valoare funcţională 5. 

Studiul statistic al vocabularului unui poet duce la determinarea 
unor date, printre care : cuvintele-temă, cuvintele cel mai des întrebuințate 
de poet, care arată direcţia aproximativ constantă a gîndirii sau a sensi- 
bilităţii lui. De asemenea, se pot stabili cuvintele-cheie, care reprezintă 
(pentru fiecare scriitor) o abatere de la rangul frecvenței lor în limba, epocii 


1 Al. Graur, Încercare asupra fondului principal lexical al limbii romîne, București, 1954 
și Fondul principal al limbii romiîne, Bucureşti, 1957. 

2 V. Şuteu, op. cil. 

3 Ibidem, p. 441. 

+ P. Guiraud, Les carucferes statistiques ... . 

5 Cf. R. L. Wagner şi P. Guiraud, La méthode statistique en lexicologie, [în] Revue de Pen- 
seignement supérieur, Paris, 1/1959, p. 156. 

respective. Cuvintele de caracterizare se stabilesc pe baza studiului statistic 
al părților de vorbire şi reprezintă cuvintele asupra cărora cade accentul 
semnificației poetice într-un context. 

Cercetarea abaterilor pe care le reprezintă stilurile faţă de limba 

comună se poate face numai pe baza unei liste de frecvenţă a cuvintelor 
unei limbi dintr-o anumită epocă, listă care indică şi rangul de frecvenţă 
al cuvintelor respective. 
Studiul statistic relevă tendințele existente în constituirea unui 
vocabular : concentrarea e determinată atît de tendința vorbitorului sau a 
scriitorului de a-şi economisi efortul prin întrebuinţarea unui cît mai mie 
număr de cuvinte, cît şi de nevoia de-a sublinia motivul comunicării, prin: 
repetarea unui număr cât mai mie de cuvinte-temă. Alături de concen-: 
trare, există tendinţa dispersărti în vocabular, care e determinată atit de. 
necesitatea, clarităţii comunicării, pentru ca ascultătorul s-o perceapă mai 
bine, cît şi de nevoia de a caracteriza comunicarea, dindu-se amănunte 
asupra motivului comunicării, P. Guiraud observă că aceste două tendinţe 
coexistă în vocabularul unora dintre scriitorii cercetaţi de el. La alţii, 
dimpotrivă, predomină una dintre cele două tendinţe. 

Aplicând metoda, statistică observăm că textele se pot introduce în 
anumite formule, în funcţie de anumiţi indici (parametri) ca : lungimea, 
textului, probabilitatea semnului, modul de distribuţie a semnului. 

Se întîlnesc mai des trei tipuri de distribuţie : 


1° Distribuţia lui Gauss, în care frecvența unui semn e direct pro- 
porţională cu lungimea textului. 

2° Distribuţia în care bogăția vocabularului se măreşte aproximativ 
proporţional cu rădăcina pătrată a lungimii textului. 

3° Distribuţia binominală, care are un caracter întîmplător (aléatoire). 

Evident, aceste tipuri pot avea diferite variante care pun probleme 
diverse. 

Cercetarea lor este utilă stilistului în descrierea, caracterizarea și, 
uneori, identificarea unui stadiu de limbă ?. 

Statistica aduce exactitate şi obiectivitate cercetării stilului, dar 
ea are şi anumite limite. 

Acad. Tudor Vianu 3 observă în acest sens, referindu-se la fişierul 
Dictionarului limbii poetice a lui Eminescu, că metoda statisticii aplicată 
în mod dogmatic vocabularelor poetice poate da naștere unor deficienţe 
destul de grave. Astfel, nu toate unităţile unui text sînt comparabile 
între ele pe baza criteriului numeric, căci ele diferă prin accentul semnifi- 
cației poetice, ceea ce le face să nu poată fi tratate ca unităţi egale. De 
asemenea, vocabularul unui poet nu poate fi privit ca o unitate omogenă, 
structurată în acelaşi fel în toate punctele ei. Limba unui poet trebuie 
studiată în dezvoltarea ei temporală, pentru a ne da elementele evoluţiei 
vocabularului poetic în opera unui poet. 


1 Cf. R. L. Wagner și P. Guiraud, op. cit., p. 156. 

2 Ibidem, p. 158. 

3 T. Vianu, Statislica lexicală şi o problemă a vocabularului eminescian, LR VII, 1959, 
3, p. 25. 

Printr-un adaos de principii metodice, statistica lexicală va putea 
da, totuşi, rezultate în caracterizarea, stilistică a operelor poetice. 


Ki 


Observaţii statistice asupra limbii s-au făcut mai de mult. Ele n-au 
avut însă de la început un caracter sistematic şi nu s-a insistat asupra 
semnificației lor în cunoașterea structurii unei limbi. 

Metoda statistică nu urmărește să reducă studiul unei limbi la un 
sistem de formule şi ecuaţii, înlocuind toate metodele printr-o analiză 
strict cantitativă. Trebuie să avem totdeauna în vedere limitele ei şi să 
observăm că locul unui cuvînt în limbă nu poate fi caracterizat numai prin 
frecvenţa sa. Păstrînd această rezervă, statistica devine un mijloc eficace 
de analiză a limbii. 


LIMBĂ LITERARĂ 


CULTIVAREA LIMBII ÎN DISCUȚIE PUBLICĂ 


LUCIA STURDZA BULANDRA 


Artistă a poporului 


Ca răspuns la ancheta întreprinsă de dvs. încep prin a vă felicita 
pentru grija consecventă pe care o dovedeşte revista Limba romînă în 
problema cultivării limbii literare. Este o problemă deosebit de importantă 
pentru toate categoriile oamenilor de cultură, de aceea răspund cu bucurie 
la întrebările dvs. 

Prin cultivarea limbii literare cred că trebuie să înțelegem efortul 
comun al instituţiilor şi al oamenilor de cultură pentru apărarea limbii de 
invazia neologismelor, a excesului de terminologie tehnică, a regiona- 
lismelor, a cuvintelor ermetice, inaccesibile. Pe de altă parte, este datoria 
noastră să luptăm împotriva închistării limbii, care trebuie să reflecteze 
permanent actualitatea, să corespundă stadiului avansat în care se află 
revoluţia noastră culturală. Limba literară trebuie să fie strîns legată de 
viaţă, să nu rămînă nici o clipă în urma ei, să nu devină la un moment 
dat prea săracă pentru realitatea pe care o exprimă. 

La cea de-a doua întrebare : „în ce constă o greșeală de limbă ?”, 
cred că această noţiune include atît greşelile gramaticale, cît şi pe cele 
de topică. 

Mărturisesc, de pildă, că am citit cu nedumerire o „erată” din 
revista Contemporanul în care un cunoscut cronicar dramatic spunea 
următoarele (respect întru totul ortografia eratei) „,Erată: în cronica 
trecută n-a fost scris „pitorescul groazei” ci „pitorescu groapei”, aluzie: 
la romanul lui Eugen Barbu al cărui titlu etc....”. 

De cultivarea limbii literare trebuie să se ocupe, aşa cum am arătat 
mai sus, toţi oamenii de cultură, dar prin oameni de cultură nu înţeleg 
numai personalitățile consacrate. Cunoaşterea perfectă a limbii literare 
şi grija pentru cultivarea ei trebuie să înceapă de la învăţători, prin mîinile 
cărora trec atîtea generații, şi să meargă pînă la cadrele superioare din 
învățămînt, pînă la oamenii de artă, în special scriitorii, criticii literari 
şi ziariştii. 

Dar în afară de categoriile oamenilor de cultură mai sus citate, cred 
că este datoria. tuturor cetățenilor republicii noastre să cultive limba 
literară. 

Socotese că în felul acesta am răspuns şi la ultima întrebare cu privire 
la rolul pe care-l au intelectualii în acţiunea de cultivare a limbii literare. 
Vreau să adaug aici că rolul nostru, al actorilor, care avem ca primă 
unealtă de lucru cuvîntul, este foarte important în cultivarea limbii literare. 
Dar nu mai puțin important este şi aportul celorlalţi oameni de artă. 

Cred că înainte de a încheia trebuie să jamintesce şi de rolul special 
pe care îl joacă, în procesul de cultivare a limbii literare, critica de artă. 
Întrebuinţind termeni ermetici, inacecesibili maselor, cronicarii noştri dra- 
matici, plastici şi muzicali nu vor ajuta cu nimic la dezvoltarea limbii 
literare, ci.dimpoţrivă îi vor dăuna. Întrebuinţind cuvinte ca „exhaustiv”, 
„abscons” etċ., nu cred că tovarășii critici sînt înţeleşi de cititorii lor şi 
nu cred că reuşesc să educe gustul publicului, nici să sprijine cu ceva opera 
de cultivare a limbii literare. 


ION AGÎRBICEANU 


Limba fixată în scris este limba literară, în opoziţie cu limba vorbită 
zilnic. Năzuinţa în culturalizare este ca și cea vorbită să se identifice tot 
mai mult cu cea literară. Limbă literară per eminentiam ar trebui numită 
limba creațiilor artistice în versuri şi proză; limba folosită în scrieri știin- 
țifice, istorice ete. ar fi să se cheme limbă literară ştiinţifică. 

Cele două ramuri ale limbii literare trebuie să întrunească, pentru 
a-şi ajunge scopul, calități deosebite. Nu se poate scrie un tratat de fizică 
în limba literară a unui roman, şi nici invers. 

1. A cultiva limba literară însemnează a ţine seama de următoarele 
postulate : 

a. a păstra materialul lexical încetățenit în limbă, ca și formele 
gramaticale, sintactice, de topică, aşa cum le-am moştenit de la cărturarii 
înaintaşi, cînd le aflăm exacte, şi cuvintele neîmbătrînite ; 

b. a elimina cuvintele vetuste sau prea uzate, care nu mai acopăr 
înțelesul de azial cuvîntului, și ale înlocui cu altele care dau înţelesul complet 
al conceptului despre un lucru aşa cum ni se prezintă el azi, evoluat în 
cuprins ; 

c. a îmbogăţi limba cu vorbe nouă luate din limba neaoşă romi- 
nească, adică din graiul universal înțeles de toți romînii. Uneori, cînd e 
nevoie, şi cînd se descoperă un termen dialectal, frumos, expresiv, plin, 
limba, poate fi îmbogăţită şi cu el, dar numai prin stilul unor veritabili 
creatori de literatură frumoasă ; 

, d. mai rar, în cazuri stringente, cînd ne lipseşte un termen, se poate 
împrumuta şi un cuvînt din limbile afine celei romînești ; . 

e. a îmbogăţi limba cu epitete nouă, legînd de substantive adjective 

tinere, rar folosite, dar care întineresc întreg cuvîntul. 

. Toată această acţiune de cultivare a limbii literare se referă, evi- 
dent, la limba creației literare. 

Limba literară științifică are alte căi şi izvoare de a se îmbogăţi ai 
cultiva ; progresul ştiinţelor, atât de vertiginos azi, o încarcă, vrînd-nevrînd, 
cu un potop de termeni noi, dintre care mulți universal acceptaţi în toate 
limbile. 

2. O greșeală de limbă? 

a. 0 greşeală de limbă e orice greşeală de gramatică, de sintaxă, 
de topică; 

b. a păstra arhaisme greoaie, ieşite din folosinţă, azi, fie ca lexic, 
fie ca formă gramaticală sau sintactică ; 

e, a folosi neologisme în locul cuvintelor pline de înțeles și general 
tolosite în limba vorbită ; 

d. a folosi un cuvînt dialectal de strîmtă circulaţie, în locul unuia 
de largă și generală circulaţie („unul care umblă în toate ţările”) ; 

e. folosirea de termeni inestetici, de la periferii sau de jargon, ori 
a unor cuvinte care cuprind sudalme, trivialităţi, cum se mai pot întilni, 
din păcate, la unii prozatori tineri. 

3, De cultivarea limbii trebuie să se ocupe în primul rînd toţi cei care 
scriu în vederea publicării. Scriitorii să tindă spre o limbă literară tot mai 
bogată, mai viguroasă, mai clară, mai concisă. Oamenii de ştiinţă să năzu- 
iască spre o limbă literară sobră şi limpede. 


AL. PHILIPPIDE 


Membru corespondent al Academiei R.P.R. 


1. Cred că cultivarea limbii înseamnă pe de o parte păstrarea firii 
ei profunde şi pe de altă parte asigurarea dezvoltării ei pe calea înnoirii 
necesare, orice înnoire de care nu este absolută nevoie fiind stricătoare. 
Dezvoltarea limbii nu trebuie grăbită în chip artificial şi nici nu trebuie 
împiedicată în chip silnic. 

2. Sînt tot felul de greşeli de limbă. Una, şi cea mai grosolană, este 
greșeala de gramatică. Altă greşeală este aceea care se săvîrşeşte atunci 
cînd se întrebuințează o construcţie nepotrivită cu firea limbii. Greşeală, 
este întrebuinţarea unui termen în locul altuia precum şi faptul de a atribui 
unui calificativ un înţeles pe care nu-l are. Lista felurilor de greşeli desigur 
că nu se mărginește aici. Acad. Iorgu Iordan în a sa Gramatică a greselilor 
a tratat în chip amănunţit această chestiune și lucrarea sa trebuie con- 
sultată mereu, nu numai în ce priveşte cunoaşterea greşelilor de limbă 
posibile, ci şi în ce priveşte cultivarea limbii în general. 

3 şi 4. De cultivarea limbii ar trebui să se ocupe orice om care serie 
ca să publice. Au însă datoria de a se ocupa de aceasta Lingviștii, scriitorii 
şi cadrele didactice. Ar fi de dorit ca toţi aceştia să colaboreze în chip 
strîns și permanent, într-o viguroasă acţiune comună, pentru păstrarea 
spiritului limbii, exercitînd un control asupra dezvoltării ei, în sensul de a 
împiedica, orice tendință de stricare a limbii, fie că această stricare provine 

dintr-o înnoire care nu e necesară, fie că provine dintr-un purism excesiv 
care opreşte limba în loc şi o sărăceşte. 

5, Interesul față de limbă trebuie trezit încă din primele clase ale 
învățămîntului mediu. Aici manualele au, fireşte, un rol important. Avem 
deci nevoie de manuale alcătuite de oameni calificaţi pentru această treabă, 
văzute şi revăzute de referenţi pricepuţi, aleși și dintre lingviști şi dintre 
scriitori, așadar manuale care să ajute pe profesori în munca lor, nu să-i 
încurce. În ce priveşte pe scriitori, aceştia trebuie, în interesul cultivării 
limbii, să stăpînească ei înşiși limba la perfecţie, să nu-și îngăduie nici o 
neglijență din grabă sau din comoditate și să-şi aducă aminte mereu că 
stăpînirea limbii este un factor esenţial al artei literare. 


NOTE DE CULTIVARE A LIMBII 


DE 


ACAD. AL. GRAUR 


1. DESPRE „„DISLOCAREA” GRUPURILOR DE CUVINTE 


Într-un articol publicat în Revista Universităţii „O. I. Parhon”, 
Seria științelor sociale (— Filologie —), 2—3, 1955, p. 189—193, intitulat 
Dislocarea ca procedeu stilistic în poezia noastră contemporană, I. Coteanu 
atrage atenţia asupra faptului că poeţii noştri de azi sparg grupurile de 
cuvinte mai mult sau mai puţin fixe şi intercalează cuvinte străine de 
aceste grupuri. Iar încheierea este favorabilă pentru cei care folosesc acest 
procedeu. 

Se înţelege că nu vom învăţa pe poeţi cum să scrie, căci poezia, îşi 
are greutăţile şi licenţele ei. Este altă problemă dacă, făcînd abstracţie 
de folosirea poetică, justificăm sau nu un procedeu. În ce mă priveşte, 
n-aş avea nici o rezervă pentru a aproba o expresie ca răzlețe sclipeau pe el 
găteli, căci în anumite împrejurări am putea scrie şi în proză găteli sclipeau 
pe el răzlețe (unii trag de aici concluzia greşită că răzlețe este adverb, un 
adverb care se declină !). Dar aş avea foarte mari rezerve faţă de un 
exemplu ca Să nu se risipească hrana-n viscol păsărească, în sensul că, 
dacă nu mă opun ca poetul să scrie aşa, aş dezaproba categoric pe un 
prozator care l-ar imita. 

Am adus aminte de studiul citat, pentru că pornind de la ideea expusă 
acolo, vreau să merg ceva mai departe şi să atrag atenţia asupra unui mod 
de „,dislocare”, frecvent astăzi în proză şi mai ales în stilul publicistic. 

După cum se ştie, limba cunoaşte grupuri relativ libere, care pot fi 
despărțite prin cuvinte intercalate : am văzut un film poate deveni am 
văzut astăzi un film; am văzut cu toţii astăzi un film ; am văzut cu toţii 
astăzi, de la început, un film şi așa mai departe. Dar există şi altfel de 
grupuri, care, fără să fi devenit totdeauna locuţiuni (în felul celor studiate 
de Florica Dimitrescu), sînt totuşi fixe, nu poţi introduce orice alte cuvinte 
în mijlocul lor. Putem zice despre un secretar de organizaţie, secretarul 

nostru de organizaţie, dar n-am putea, zice, corect, secretar tînăr de organi- 
zaţie, secretar capabil de organizație. Adjectivul, în aceste cazuri, trebuie 
pus la urmă, sau, deoarece în ultimul timp se răspîndeşte la noi şi cealaltă, 
topică, ar putea fi pus, în primul exemplu, înaintea substantivului. Cu 
toate acestea în presa noastră actuală, în traduceri şi chiar în lucrări ori- 
ginale, găsim tot mai dese exemple de „dislocare” : pentru o recoltă bogată de 
orez (Scînteia, 15. VII. 1959, p. 1, col. 6); cadre stabile de mineri (Scînteia, 
6, III. 1958, p. 1, col. 5); prizonieri francezi de război (Scînteia, 2.1.1960, 
p. 4, col. 3); ceasuri electrice de mână (Scînteia, 9. I. 1960, p. 3, col. 1); 
lucrări vomâneşti de grafică (Scînteia, 9.1.1960, p. 4, col. 7); înfățișarea 
unor păsări posace de noapte (S. Dikovski, Povestiri din Extremul Orient, 
Editura D.G.M.A.I., fără dată, p. 207); organelor sovietice de securitate 
(L. Şeinin, Secretul militar, Ed. tineretului, 1957, p. 39); un fotoliu în- 
căpător de piele (îbid., p. 11). 

În toate aceste cazuri, dacă s-ar fi pus adjectivul în locul din urmă, 
nu era nici un pericol de confuzie, căci acordul ne arăta clar cu cine trebuie 
acordat : în unele cazuri, acordul în gen, în altele, acordul în număr 
rau chiar ambele acorduri. 

Chiar și fără acord, uneori expresia corectă ar fi clară. În loc de: 
iepei îi vine mai ușor dacă o dai pe babă jos din căruță (A. Ribalkov, Oameni 
la volan, Cartea rusă, 1951, p. 178), aş fi zis fără primejdie tepet îi vine 
mai ușor dacă dai jos baba din căruţă. 

Situaţia e mai gravă cînd adjectivul este un participiu pasiv, iar 
grupul conține un complement introdus prin prepoziţia de, căci atunci 
acesta din urmă poate fi înțeles ca complement de agent : sistemul îmbună- 
tății de salarizare (formulare curentă în ultimii ani, vezi de exemplu Someșul, 
Dej, 30.XII.1957, p. I, col. 4); cadre calificate de chimisti (Scînteia, 31. 
V. 1959, p. 1, col. 7); câteva frunze strivite de arin (F. Cooper, Ultimul 
Mohican, Ed. tineretului, 1958, p. 398); trunchiuri putrezite de copaci 
(ibid., p. 406); procentul admis de rebuturi (Scînteia, tineretului, 16 .VI. 
1959, p. 1, col. 5); o adiere nevăzută de vînt (A. Rîbakov, op. cit., p. 46); 
pungaş obișnuit de buzunare (L. Şeinin, op. cit., p. 39); două luni încheiate 
de vară (Jules Verne, Sfinxul ghețarilor, Ed. tineretului, 1958, p. 233); 
lanţuri groase și ruginite de corabie (S. Dikovski, op. cit., p. 67). Bine 
înțeles, situaţia nu poate fi salvată prin inserarea unei virgule: carne 
uscată, de urs (F. Cooper, op. cit., p. 237). Soluţia este să se pună participiul 
la sfîrșit, acordul fiind suficient, în toate exemplele citate, pentru a se 
evita orice confuzie. Se pare însă tocmai că am început să nu mai avem 
încredere în acord, ceea ce înseamnă că nu mai avem suficient simpul 
acordului, sau, altfel spus, că slăbește în mintea noastră flexiunea nominală. 

Există, ce e drept, şi cazuri unde nici acordul nu ne poate ajuta, 
deoarece adjectivul este la acelaşi gen, număr şi caz cu ambele substantive : 
acest act izolat de curaj (F. Cooper, op. cit., p. 392); vind statului cantităţi 
sporite de cereale (Romînia liberă, 9.VII.1957, p. 1, col. 5—6). Dacă 
am zice act de curaj izolat, ar deveni izolat curajul, nu actul, iar cantităţi 
de cereale sporite ar însemna că au sporit cerealele, nu cantităţile. În ase- 
menea cazuri se poate încerca punerea adjectivului la început : izolat aci. 
de curaj, dar, evident, nici acest; procedeu nu merge oriunde. De exemplu 

eu n-aş scrie moderna fabrică de rulmenţi (Munca, 29.VII.1959, p. 2, col. 2), 
sau purpuriile guri de foc ale artileriei (V. Ilenkov, Drumul cel mare, 
Ed. tineretului, 1949, p. 192). 

Mai sînt şi alte situaţii în care grupurile sînt dislocate, iar reunirea 
lor ar duce la o situaţie tot atît de rea: nu ar căuta energie de lucru (Scîn- 
teia, 2.1.1960, p. 3, col. 7). Dacă am pune adverbul la urmă, s-ar înţelege 
că lucrul e energic. Aici soluţia este sublinierea rolului de adverb al lui 
energie: ar căuta de lucru în mod energic. 

Limba noastră se folosește adesea de procedeul încadrării, pentru a 
marca limpede cine cu cine se leagă în frază. Astfel spunem cer să res- 
pecți legea, introducînd propoziția completivă prin să, dar nu zicem cer 
legea să fie respectată, pentru că am avea impresia că legea e complement 
direct, ci zicem cer ca legea să fie respectată, încadrînd pe legea între ca gi 
să, pentru a marca astfel că de cer se leagă să fie respectată, nu legea. 

Un procedeu asemănător se poate folosi pentru atributul în genitiv. 
Zicem politica Uniunii Sovietice, dar politica de pace a Uniunii Sovietice : 
prin articolul a se marchează că nu vorbim de pacea Uniunii Sovietice, 
ci de politica ei. Aceasta ne permite să nu sfărîmăm grupul politica de 
pace. Dar nici acest procedeu sintactic nu este folosit atita cît s-ar cuveni : 
înscrierea cetăţenilor cu drept de vot în listele electorale (Radio-jurnal, 12.1. 
1958, ora 13), ca şi cînd dreptul de vot ar fi în listele electorale, cînd era 
atît de simplu să se spună înscrierea în listele electorale a cetățenilor cu 
drept de vot, şi nimeni n-ar fi crezut că listele electorale sînt ale cetățenilor, 
căci în acest caz articolul ar fi fost ale, nu a. La fel al patrulea festival al 
tineretului şi studenţilor pentru pace și prietenie, ca și cum numai studenţii 
ar fi pentru pace, iar festivalul nu, cînd era atît de simplu să se spună 
al patrulea festival pentru pace şi prietenie al studenţilor. Faptul că alte 
limbi nu au acest mod de exprimare şi, deci, uşurinţa pe care o avem noi, 
nu trebuie să ne facă să renunțăm la ea. 


2. A DESERVI 


Un cuvînt care provoacă mare agitație în anumite cercuri bucu- 
reștene. Sesizat prin scrisori, am vorbit în două rînduri la radio, pentru 
a arăta că e un cuvînt ca oricare altul și nu este cazul să ne emotionäm 
de prezența lui în limba noastră. Trudă zadarnică. De atunci primesc 
mereu scrisori, telefoane, sînt acostat pe stradă cu întrebarea, pe ton 
vehement ` „ce-i aia a deservi? Pentru ce se folosește acest cuvînt ?”. 

Tată acum că la acest cor al nemulțumirilor se asociază şi Limba 
romînă : în nr. 1/1960, Maria Gabrea scrie : 

„Exemplu de folosire a unui termen impropriu, care a pornit pro- 
babil dintr-o inovaţie 1, este cuvîntul a deservi. Acest cuvînt este consemnat; 
în Dicţionarul limbii române moderne de două ori, o dată la p. 232, cu expli- 
Catia : a deservi, a face cuiva un rău serviciu, şi a doua oară la p. 233, cu 
mențiunea impropriu ` a servi o colectivitate. Deşi cel de-al doilea cuvînt 


1 Cum să înțelegem această idee? Orice există pe lume a pornit dintr-o inovaţie. 

este după cum se vede impropriu, el s-a răspîndit fulgerător şi azi toate 
magazinele au brigăzi de „bună deservire”... 

DLRM, pe care-l consider un instrument util pentru marele public, 
păcătuieşte grav într-un punct, şi anume în materie de etimologii, atît 
în ce priveşte concepţia generală asupra lor, cît şi în amănunte. Nici în 
cazul cuvîntului nostru nu se dezminte, căci la al doilea deservi dicţionarul 
dă ca etimologie fr. desservir (lat. lit. desservire). Un asemenea cuvînt 
latinesc nu există însă nicăieri, căci latina nu are un prefix des-. Atribuind 
cele două sensuri, aşa cum e just, la două cuvinte diferite, dicţionarul 
face totuși încă o greşeală, căci declară pe al doilea deservi ca impropriu. 
Cuvinte improprii nu există, ci numai cuvinte folosite în mod impropriu, 
adică cu înțeles greșit. Dar dacă un cuvînt are un singur înțeles, e limpede 
că el nu poate fi folosit impropriu. Cel mult s-ar putea spune că e format 
greşit, dar nici aceasta n-ar fi adevărat. 

Se ştie că DLRM este o formă comprimată a DLRC. Nu înţeleg 
de ce dicționarul într-un volum s-a abătut aici de la doctrina justă pre- 
zentată de cel în patru volume, care inserează întîi pe a deservi cu înţe- 
lesul de „a servi o colectivitate”, fără să spună că nu ar fi corect format, 
şi numai în al doilea rînd dă pe a deservi cu înţelesul de „a face un rău 
serviciu”. 

Greşeala, de a considera ambele cuvinte ca unul singur provine din 
Dicţionarul limbii romîne, în forma dată la tipar în 1948. Dar sensurile 
sînt bine definite acolo : 

I.1. „A servi, a aduce servicii cuiva sau unui lucru” : uzina aceasta 
electrică deserveşte orașul. Nervul optic deserveşte ochiul. 2. „A asigura 
legăturile de comunicaţie cu anumite puncte” : porturile le deservește 
SA KI 1. (Franţuzism) „A face cuiva un rău serviciu, a vătăma: a 
înşira motivele poetice care cristalizează emoţiile principale... însemnează 
a deservi un poet bun. 2. (Franţuzism, rar) „A strînge lucrurile care 
au fost servite pe masă”... i 

Vedem prin urmare că a deservi cu înţelesul de ,a servi conștiineios”, 
„a servi o colectivitate” nu a apărut astăzi şi nu se răspîndeşte acum 
fulgerător, ci încă cu 12 ani înainte putea fi socotit bine instalat în limbă, 
şi tocmai celălalt deservi, cu înțelesul de „a face un rău serviciu”, era. 
socotit atunci, după cum e şi astăzi, un cuvînt străin, un franțuzism neîn- 
trebuinţat şi necunoscut de oamenii muncii. Faptul că primul este întîlnit 
în toate magazinele (şi nu numai în magazine) este cea mai bună dovadă 
că e necesar. 

Cei care combat pe a deservi „a servi cu zel” afirmă că prefixul de-, 
pus înaintea unui verb, dă acestuia sensul contrar : a mobiliza, a demobiliza ; 
a rula, a derula. Există într-adevăr aceste şi alte asemenea exemple. Dar 
în romîneşte această valoare o are de fapt prefixul des- (dez-), nu de-: 
a face, a desface ; a aproba, a dezaproba; a lega, a dezlega. Adesea des- este: 
paralel cu în-, deşi nu există un verb de bază fără prefix: a îngheţa, a 
deagheţa ; a înhăma, a deshăma. Formaţiile cu prefixul des- negativ ocupă 
mai multe pagini ale dicționarului. Întâlnim, ce e drept, şi cîteva, cazuri 
de folosire cu aceeaşi valoare a prefixului de-, dar aceasta numai în două. 
situaţii speciale : 1. (mai rar) cînd rădăcina, începe cu s (cîteodată cu 3 

sau cu c), astfel încît consoana inițială a rădăcinii absoarbe consoana 
finală a prefixului : a sära, a desăra ; a astupa, a destupa ; a înjuga, a dejuga ; 
a înciocăla, a deciocăla. E clar că în aceste cazuri avem în realitate tot 
prefixul des-. 2. (destul de des) în cuvinte de origine franceză. Prefixul 
latin dis-, care a devenit în romînește des-, s-a transformat în franțuzeşte, 
înainte de o consoană, în dé-, confundîndu-se astfel cu prefixul dé- din 
latinescul de-, despre care vom vorbi mai departe. Astfel în franțuzeşte 
dé- este prefix negativ în cuvinte dintre care noi am împrumutat, de 
exemplu, pe demonta, alături de monta, şi tot așa pe deforma, deplasa 
şi altele. 

Prefixul latin de- avea în latineşte mai multe roluri, printre care şi 
pe acela de a arăta că acţiunea verbului e dusă pînă la capăt sau că e 
executată cu mult interes, cu intensitate. Astfel alături de bellare „a duce 
război”, debellare însemna „a duce războiul pînă la capăt”, „a se lupta 
pe viaţă şi pe moarte” ; flagro era „a arde”, deflagro, „a nimici prin foc”. 
Exempiele de acest fel sînt extrem de numeroase în latineşte şi dintre ele 
multe au pătruns în limba noastră pe cale de împrumut, fie direct, fie 
prin intermediul unei limbi moderne. Este limpede pentru oricine ştie 
romiîneşte că a decădea nu este contrariul lui a cădea, nici a delimita nu e 
contrariul lui a limita. Alte exemple : a decurge, a deda, a dedubla, a defrauda, 
a delăsa, a denega, a denota, a denumi, a depăşi, a deplinge, a descrie, a 
detuna, a deveni. Se mai pot alătura exemple ca deduloi fată de îndulei, 
apoi verbe care în romîneşte nu au alături forma fără sufix, ca degera 
(cf. ger), demonstra, denigra, devasta, devora şi altele, apoi unele substantive 
derivate de la verbe, ca decurs, deflagraţie, demers etc. Se vede astfel că 
de- intensiv este bine reprezentat în romîneşte, chiar dacă nu luăm în 
seamă pe a deservi. 

Ce se întîmplă însă dacă, în urma accidentelor fonetice de care am 
vorbit, derivatele cu lat. de- şi derivatele cu lat. dis- ajung să aibă aceeaşi 
formă? În franţuzeşte cazul acesta este frecvent. Uneori diferența se 
face cu ajutorul rădăcinii, de exemplu din lat. gustare, fr. goûter „a gusta”, 
se formează pe de o parte dégoûter, cu lat. dis-, cf. rom. a deagusta, pe 
de altă parte déguster, cu lat. de-, cf. rom. a degusta. Dar de cele mai multe 
ori nici această diferenţă nu se produce. Este cazul lui desservir, care 
reprezintă pe de o parte pe lat. deservire „œ servi cu zel”, pe de altă parte 
pe fr. dé< lat. dis- şi fr. servir. Noi am mai împrumutat şi alte omonime 
de acest fel: a demarea, la sport, înseamnă contrariul lui a marca, dar în 
alte domenii a demarea este un intensiv al lui a marea. 

În asemenea cazuri ne ajută contextul. După cum atunci cînd citim 
în ziar că jucătorul cutare era demareat nu vom înţelege că i se făcuse 
un semn distinctiv, iar cînd ni se vorbeşte de limita de demarcaţie între 
două țări nu vom crede că e o limită care şterge semnele deosebitoare 
ale teritoriilor, tot așa cu toţii înțelegem ce e o brigadă de bună deservire 
şi nu vom crede că un autobuz care deservește un cartier îi face rău acestuia. 

Dar dacă totuşi ar fi necesar să excludem unul dintre cele două 
cuvinte omonime a deservi, pe care l-am alege? Nici o îndoială că am 
păstra pe „a servi cu zel”, care este şi mai răspîndit şi mai necesar, dar 
nu pentru motivul care se invocă de obicei. Ni se spune că a servi aduce 

aminte de exploatare, de servitori, şi de aceea trebuie să-l evităm. Nu cred 
că e așa. Depinde de cine şi pe cine servește. Cu toţii sîntem mîndri dacă 
se recunoaște că ne servim patria şi nimeni nu va pretinde să spunem că 
o deservim. Dar a deservi nu este exact acelaşi lucru cu a servi. Nu putem 
spune că deservim pe cineva cu un chibrit, după cum nu putem spune că 
raionul e servit de o cale ferată, nici nu putem vorbi de o brigadă de bună 
servire. Cît priveşte înțelesul de „a face cuiva un rău serviciu”, acesta 
este cunoscut numai de oamenii care vorbesc franţuzeşte, şi putem foarte 
bine trăi fără el. 

Pentru a încheia, o ultimă observaţie cu privire la o etimologie din 
DLRM : a desăvârși e prezentat ca format din o săvîrşi şi prepoziţia de. 
S-ar putea căpăta impresia că avem aici un exemplu similar cu cele citate 
mai sus. În realitate situaţia este alta: verbul a desăvirși este format 
pe baza participiului desăvirșii, iar acesta este de fapt supinul săvirșit 
cu prepoziţia de (de săvîrşii, adică de sfârșit, a fost tormat ca de ajuns), lucru 
care se ştie de multă vreme. 

PROBLEMA INTERPRETĂRII 
GRAFIEI CHIRILICE ROMÎNEŞTI DIN JURUL ANULUI 1800 


DE 


N. A. URSU 


În nr. 1/1959 al revistei Limba romînă, F. Asan, Gh. Bulgăr şi. 
©. Căplescu au publicat un proiect de transcriere a textelor scrise cu 
caractere latine din secolul al XIX-lea, cu scopul de a contribui la sta- 
bilirea normelor după care trebuie redate citatele din textele secolului 
trecut în Dicţionarul general al limbii române şi de a oferi sugestii celor 
ce se ocupă cu editarea operelor clasicilor romîni din secolul al XIX-lea. 
În acelaşi scop, considerăm utilă şi o discuţie asupra transerierii textelor 
cu caractere chirilice, pentru că mulţi dintre scriitorii romîni de la sfîrşitul 
secolului al XVIII-lea şi din prima jumătate a secolului al XIX-lea şi-au 
scris operele cu alfabetul chirilic. În articolul de faţă ne vom referi numai la 
scrierea chirilică din jurul anului 1800, bazîndu-ne pe recomandările orto- 
grafice şi ortoepice ale autorilor de gramatici şi ale altor cărturari din 
epoca respectivă. Interpretarea grafiei chirilice din textele secolelor al 
XVI-lea şi al XVII-lea, care ridică probleme speciale şi — uneori — mai 
complicate decît cea a textelor din jurul anului 1800, a fost discutată 
pe larg şi cu competenţă de Ilie Bărbulescu, în cunoscutul său studiu 
asupra scrierii chirilice 1, şi de către alți filologi şi lingvişti, cu prilejul 
alcătuirii unor ediţii critice de texte vechi romînești sau în studii privind 
istoria limbii romîne. 

După cum se ştie, în operația de transpunere în alfabet latin a unui 
text chirilice se poate folosi fie metoda transliteratiei, care constă din înlo- 
cuirea fiecărei litere chirilice cu una latină, aceeaşi în toate situaţiile în 
care apare litera chirilică respectivă?, fie metoda transcrieri fonetice interpre- 
tative, care-l obligă pe editor să stabilească cu acuratețe valorile fonetice 


1 Vezi Iie Bărbulescu, Fonetica alfabetului cirilice în textele romîne din veacul XVI şi 
XVII, în legătură cu monumentele paleo-, sirbo-, bulgaro-, ruso- şi romîno-slave, București, 1904. 

2 Pentru că alfabetul latin are mai puţine caractere decît cel chirilic, o literă latină 
cu anumite semne diacritice, poate reprezenta două sau chiar trei litere chirilice. 

reprezentate de literele alfabetului chirilic. De la Hasdeu încoace, de cînd 
au început să apară şi la noi ediţii alcătuite cu preocupare filologică, s-au 
încercat ambele metode, iar între susţinătorii lor au avut loc îndelungate 
controverse. Unele neajunsuri ale metodei transliterației, pe de o parte, 
şi, pe de altă parte, dificultatea de a determina — într-un anumit text — 
adevărata, valoare fonetică a unor semne chirilice, au obligat pe adepţii 
transliteraţiei să interpreteze anumite grafii, iar pe adepţii transecrierii 
fonetice interpretative să recurgă la transliterație sau să reproducă, literele 
chirilice greu de interpretat. Ambele procedee sînt numai în aparență 
satisfăcătoare. 

Privind, în treacăt, avantajele şi dezavantajele metodelor menţio- 
nate, observăm că transliteraţia este o operaţie mecanică ; ea nu impune 
editorului pregătire lingvistică şi nu contribuie aproape prin nimic la 
cunoaşterea limbii în care este scris textul editat. Mijloacele tehnice moder- 
ne pot suplini această metodă în mod incomparabil mai avantajos. Să 
luăm, de exemplu, două texte vechi romîneşti, cum sînt Carte romi- 
nească de învăţătură de la pravilele împărăteşti şi de la alte giudețe, Iaşi, 
1642, şi Îndreptarea legii, Tîrgovişte, 1652. Reeditarea acestor impor- 
tante monumente de limbă şi cultură veche romînească după metoda 
transliteraţiei ar pune la îndemîna celor care le-ar cerceta pentru alte 
probleme decât cele lingvistice un text aproape tot atît de greu de con- 
sultat ca şi textul chirilic, deoarece — pentru cine are mai puţină contin- 
genţă cu filologia — însușirea unui sistem de semne diacritice, uneori 
destul de complicat, nu este cu mult mai uşoară decît însuşirea alfabetului 
chirilic. Lingviștii se pot dispensa de o astfel de ediţie, întrucît pot con- 
sulta originalul, fie direct, fie prin intermediul unei copii fotografice sau 
microfilmate, care astăzi se poate obţine într-un timp scurt şi în condiţii 
tehnice superioare. În acest caz, putem renunţa la reeditarea prin transli: 
terație, recurgînd la metoda reproducerii fotografice, aşa cum a procedat; 
I. Bianu cu unele texte din secolul al XVI-lea 1. Dimpotrivă, dacă reedi- 
tarea unor astfel de texte se face după metoda transerierii fonetice 
interpretative, ele nu numai că vor putea fi consultate fără dificultăţi 
de cei care le cercetează pentru alte probleme decît cele lingvistice, dar şi 
lingviştii vor găsi în asemenea ediţii deja stabilite unele fapte privind 
istoria limbii romîne. 

Adepții transliterației susțin că prin această metodă se înlătură posi- 
bilitatea falsificării textului, întrucît nu avem încă suficiente cunoştinţe 
asupra aspectului fonetic şi morfologic al limbii romîne vechi, pentru a 
interpreta, corect, grafia chirilică. Într-adevăr, transcrierea fonetică inter- 
pretativă a textelor romînești din secolele trecute este mult îngreuiată 
de necunoaşterea suficientă a particularităților limbii romîne de atunci, 
dar argumentul acesta nu rezistă criticii, deoarece caracteristicile fonetice 
şi morfologice ale limbii vechi nu se pot stabili decât interpretând grafia 
documentelor lingvistice din epoca respectivă. Pentru interpretarea lor, 
însă, editorul trebuie să posede, pe lîngă cunoştinţele elementare de cri- 


1 Vezi, de exemplu, Psaltirea șcheiană, Bucureşti, 1889, sau Coresi, Lucrul apostolesc, 
București, 1930. 


PROBLEMA INTERPRETĂRII GRAFIEI CHIRILICE ROMINEȘTI (1800) 35 


tica textelor şi tehnica edițiilor, temeinice cunoştinţe de istoria limbii, 
de dialectologie, de istoria scrisului şi — în general — de istoria culturală 
a poporului romîn. Aplicînd metoda transcrierii fonetice interpretative, 
el trebuie să cerceteze cu toată atenția nu numai textul pe care-l editează, 
ci şi multe alte scrieri contemporane, eventual şi anterioare sau poste- 
rioare, pentru a putea — prin comparaţie — să determine cu precizie 
valoarea fonetică a unei anumite litere. Pe lingă informaţiile oferite de 
tipăriturile şi manuscrisele epocii respective, pentru o mai justă orien- 
tare în interpretarea grafiei unui text romînesc din secolele trecute stau 
astăzi la dispoziţia editorului şi datele Atlasului lingvistic român. 

Este adevărat că prin transcrierea fonetică interpretativă se pot 
comite unele erori, dar acesta nu este un motiv ca să abandonăm o 
metodă atît de fructuoasă. Preocuparea editorului nu trebuie să fie oco- 
lirea, problemelor lingvistice dificile, ci rezolvarea lor în condiții optime. 
După o experienţă bogată de editor ei de cercetător al cărţii şi al limbii 
vechi romiîneşti, N. Drăganu atrăgea atenţia asupra faptului că dacă nu 
ai pregătirea filologică necesară, încercarea de a transcrie fonetic duce la 
enormități. Cu toate acestea, el — care folosise la început metoda trans- 
literajției — considera că „trebuie să pregătim pe încetul trecerea de 
la transliterațiune la transcrierea fonetică interpretativă, care este cea 
a viitorului” t, 

În virtutea tradiţiei, cultivată îndeosebi de către copişti şi călugări, 
alfabetul chirilic folosit; de romîni avea, pînă după anul 1800, peste patru- 
zeci de litere. În mai multe cazuri, pentru acelaşi sunet se foloseau două, 
sau chiar trei litere diferite. De exemplu, n, îşi via şi w=o0, 
s şi oy = etc. Prima încercare, timidă încă, de a simplifica acest alfa- 
bet se datorește lui Ienăchiță Văcărescu, care, în Observaţii sau băgări 
dă seamă asupra regulelor şi orînduielelor gramaticii rumâneşti, Rîmnic, 
1787, elimină cîteva dintre dubletele şi tripletele unor slove şi cîteva carac- 
tere care nu se mai foloseau atunci în scrisul curent, ci numai cu valoare 
numerică sau la calculul pascal. Deși se bazează pe un text din grama- 
tica sa (p. 14), afirmaţia generală că Ienăchiţă Văcărescu a redus alfabetul 
chirilic la treizeci şi trei de litere nu este, justă. Ea a fost făcută cîndva 
fără o cercetare mai atentă a normelor artografice stabilite şi aplicate 
de Văcărescu în opera sa şi a rămas ca atare 2. În realitate, el a redus 
alfabetul chirilic doar la treizeci și opt de litere. Din seria slovelor men- 
ționate de Văcărescu la pagina 14 a gramaticii sale lipsesc în primul rînd 
caracterele k, m și ©, folosite pentru diftongi şi menționate la pagina 15. 
Apoi, lipsesc literele $ și oy. Pentru u Văcărescu folosește atît pe v, 
care are însă şi valoarea lui de d în cuvintele de origine greacă scrise cu 
v, cât şi pe 8, iar alături de x folosește şi pe A, conform normelor privind 
scrierea acestor litere. Prin urmare, din cele patruzeci şi trei de litere 
ale alfabetului chirilic, Ienăchiţă Văcărescu elimină caracterele n, m şi sS, 
dintre care n şi i apăreau foarte rar în scrisul contemporanilor, iar s 
avea numai valoare numerică (= 6), şi pe o şi a. 


1 N. Drăganu, Transcrierea textelor chirilice, ,,„Hrisovul”, I (1941), p. 53. 
2 Vezi şi Mic dicționar ortografic, Bucureşti, 1953, p. 13. 

A doua simplificare a alfabetului chirilic, de data aceasta mult mai 
îndrăzneață şi cu un mai mare ecou în epocă, este cea propusă de I. Eliade 
Rădulescu, prin gramatica sa de la 1828. În afară de literele n, m, S, oy 
şi a, a căror eliminare din alfabet o propusese deja Văcărescu, Ion Eliade 
Rădulescu elimină pe n, w, m, kb, VW, şi e reducînd alfabetul chiri- 
lic la treizeci de caractere. Afirmația că Eliade a redus alfabetul la două- 
zeci şi opt de litere nu este exactă. Cine a pus-o în circulație n-a observat 
că din enumerarea slovelor făcută în gramatica sa (p. 149) lipseşte e, 
omis din greşeală, iar alături de m Eliade îl folosește şi pe A, conform 
normelor ortografice ale epocii. 

Cu toate simplificările propuse şi cu toate eforturile autorilor de 
gramatici şi de norme ortografice de la sfîrşitul secolului al XVIII-lea 
şi din primele decenii ale secolului al XIX-lea de a pune ordine în folo- 
sirea alfabetului chirilic, tipăriturile, manuscrisele şi, în special, docu- 
mentele scrise de copiști cu mai puţină cultură atestă nu numai între- 
buințarea tuturor celor patruzeci de slove, cîte avea alfabetul chirilic 
folosit curent în jurul anului 1800, ci şi întrebuinţarea arbitrară a unora 
dintre ele. Transcrierea mecanică în alfabet latin a unor asemenea texte, 
prin metoda transliteraţiei, ar oferi o imagine falsificată a limbii romîne 
din epoca respectivă, atribuindu-i un nejustificat aspect arhaic şi, uneori, 
fonetisme de-a dreptul comice. Numai transcrierea fonetică interpreta- 
tivă, aplicată cu competență, poate pune la îndemîna celor interesaţi un 
text autentic atît sub raportul conţinutului, cît și sub raport lingvistic. 

În operaţia de transcriere fonetică interpretativă a unui text, nu 
toate literele alfabetului chirilic prezintă dificultăţi. Celor mai multe le 
corespund anumite litere latine, în toate situaţiile în care apar. Astfel, 
a= a, s =b, =, A=d, x =], ässë HB îi= Ass MEM, 
=n, o și w=0, n=p,p=r, cs, Ti $ =f, TE ų =f, 
w =, p = st, 3 = x, W = ps, o =u. Literele care prezintă greutăți 
în interpretare, întrucît pot avea două sau chiar trei valori fonetice, sint 
următoarele : €, n, =, 4, V, k, m, a, r şi K. La acestea se adaugă ų, 
u, $ şi w care pot fi citite diferit în funcţie de poziția lor în anumite 
cuvinte, și o, dublet al lui T. Discutînd mai jos problema transcrierii 
lor în alfabet latin, vom fi nevoiți să reproducem uneori pasaje mai lungi 
din gramatici, îndreptare ortografice şi din alte scrieri din jurul anului 
1800, privitoare la grafia și pronunțarea acestor litere, atît pentru a aduce 
o argumentare mai bogată în sprijinul afirmațiilor noastre, cît şi pentru 
a oferi cititorilor posibilitatea să verifice pe loc mărturiile invocate și să 
confirme sau, eventual, să infirme concluziile trase de noi. Procedăm 
astfel pentru că scrierile pe care le utilizăm sînt astăzi foarte rare sau, 
în cazul manuscriselor, exemplare unice. 


€ 


Autorii primelor noastre gramatici şi norme ortografice disting 
două pronunțări ale acestei litere : e ei ie, Radu Tempea, de pildă, face 
următoarea precizare : ,„Slova e în duo chipuri să răspunde : a) ca ie să. 

răspunde cînd merge înaintea ei o slovă singură glasnică [= vocală 
sau cînd stă între duo glasnice sau la începutul cuvintelor rominești,. 
adecă goe, mase, KSE, rpsţisi, cwpmuizi ; b) ca e curat, cînd merge înainte: 
sau după dînsa o slovă neglasnică [= consoană] şi la începutul cuvîntului 
strein, adecă nsmnsa, ar8a, uepioa, enackon, crime” 1. Ioan Budai-Deleanti 
observă de asemenea că „e să zice fest şi are doauă pronunţii : întăi, cînd 
să află la începutul cuvîntului, atunci să pronunție ca şi cînd ar avea un 
i denainte sa, precum e$ să grăieşte ca cînd ar fi ies. A douăle, să grà- 
ieşte ca şi e lătinese şi e a ghermanilor” 2. Reluind, într-o redacţie mai 
clară, afirmaţiile lui Tempea, Constantin Diaconovici-Loga menționează, 
că e cu descbhilinire se întrebuințează, precum după răspunderea cuvîn- 
tului se caută, că: a) tonul lui e stă limpede în cuvinte streine; aşij- 
derea în cuvinte romanesti, avînd înaintea sa nesunătoare litără [= con- 
soană)], precum : Esdpao, ETna; Acuer, aeë: b) litera e se întrebuințează 
ca un is în cuvintele romaneşti stînd la început şi iar cînd are înaintea 
sa sunătoare [= vocală]. P[entru] e[xemplu] engpe, sa, aSnse, Kamnje 3. 
În sfîrşit, reținem şi informaţia lui Ion Eliade Rădulescu că ,s de multe 
ori se pronunţiază şi ca diftongul is, cum eg, za, enSpe” 4, 

După cum reiese din recomandările ortoepice de mai sus, litera s 
avea, în cazuri ca cele menționate, aceeaşi pronunțare ca şi astăzi. De 
aceea, ea trebuie transerisă după normele ortografice actuale, fără teama 
de a falsifica textul din punct de vedere lingvistic. 

Mai complicată pentru editor este prezenţa lui e (deschis), în loc 
de tt sau a, la sfîrşitul substantivelor feminine de declinarea a III-a, 
forma articulată. Grafia aceasta se întîlneşte foarte des în textele mol- 
doveneşti ai — mai rar — în cele bucovinene, ardeleneşti de nord şi bănă- 
tene. După cum a arătat acad. Iorgu Iordan 5, ea reprezintă o realitate 
fonetică identică cu cea a pronumelui posesiv ori demonstrativ (me = 
mea, due = acea etc.) sau cu cea a persoanei a III-a a impertectului indi- 
cativ (ue = făcea, npare = privea etc.) 6. Prin urmare, texte ca napre 
„pri, anSiepe coapeaSi, BEHHPE AomHSASĂ, ASnb XoTr'hpăpe nieranuii şi altele 
trebuie transcrise parte întăi, apunere soarelui, venire domnului, după 
hotărâre înstanţii, cu toate că cititorul neavizat ar putea vedea aici o gre- 
şeală gramaticală. 


h, X 


O particularitate a grafiei chirilice romîneşti este folosirea deasă 
a lui m în locul lui x și invers, fapt care prezintă unele dificultăți în ope- 


1 Radu Tempea, Gramatică rominească, Sibiu, 1797, p. 199—200. 

2 Joan Budai-Deleanu, Temeiurile gramaticii romineşti, Bibl. Acad. R.P.R., ms. 2425, f. 3r. 

3 Constanţin Diaconovici-L.oga, Ortografia sau dreapta scrisoare pentru îndreptarea 
scriitorilor limbii romaneşti, Buda, 1818, p. 9. 

4 I. Eliad, Gramatică rominească, Sibiu, 1828, p. 152. 

5 Acad. Iorgu Iordan, Despre limba lui Neculce, „Studii şi cercetări lingvistice”, V (1954), 
nr. 3—4, p. 342. 

8 În legătură cu repartiţia teritorială a acestui fenomen şi cu prezența lui în textele 
secolelor al XVI-lea și al XVII-lea, vezi Al. Rosetti, Istoria limbii romine, vol. VI, Bucureşti, 
1946, p. 131. 

ratia de transcriere fonetică interpretativă a unui text. Autorii de grama- 
tici şi de norme ortografice din jurul anului 1800 au încercat să pună 
regulă în întrebuinţarea acestor caractere. Astfel, dacă Dimitrie Eusta- 
tiev Braşoveanul se mulţumeşte doar să menţioneze că „m des în loc de a 
să serie” 1, autorul anonim al îndreptarului ortografie apărut la Viena, 
în 1784, recomandă ca „m să nu să puie în loc de x, pentru că alta-i pas 
şi alta-i pas ş.c.].? 2. Aceeaşi observaţie apare şi în gramatica lui Radu 
Temypea : „pas, cu x, însemnează rîu de apă, iară pas, cu h, însemnează 
un lucru rău”3. ©. Diaconovici-Loga intervine cu o explicaţie istorică, 
curentă în scrierile latiniștilor, privitoare la scrierea lui » în loc de x: 
„+... după ce lăpădară romiînii literile strămoșilor săi, pe la anul 1440, 
şi luară ale slovenilor, dintru-ntii numai pre m cu tonul său îl întrebuințau 
şi în cuvintele acelea unde acum punem pre x. P.e. nambHT, NASMnHA” 4, 
Din următoarea observaţie a lui Petru Maior se poate vedea cum între- 
buinţarea, arbitrară a acestor litere, în textele noastre vechi, era folosită, 
de latiniști drept un argument în sprijinul ortografiei lor etimologice şi 
în acţiunea lor de a reforma limba romînă : „Id omnio animadvertendum 
venit, Valachos Aurelianae Daciae nunquam uti sono m, sed solum s, e.g. 
illi dicunt mâni, manus, uti Valachi veteris Daciae, sed mâni (mnnii). 
Facile dediscere possent etiam Valachi veteris Daciae sonum m. Certo 
multi, etiamsi in ore habeant illum sonum, nunquam tamen scribunt æ, 
sed etiam pro eo utuntur litera m. Ac in antiquis libris typo impressis 4 
communiter in fine vocis adhibetur pro = ; in manuscriptis vero nusquam 
est videre m, sed solum m. Quin memini, me adolescentem in mea patria 
audivisse senes loquentes, in quorum ore nunquam resonabat 4, sed pro 
eo quoque sonum m edebant” 5. 

Confuzia grafică din secolele anterioare capătă, deci, în prima jumă- 
tate a secolului al XIX-lea, o motivare lingvistică, probabil prin referire 
la faptul că în evoluția de la latină la romînă a accentuat urmat de nazală 
a devenit mai întîi ă şi apoi î. Această lege fonetică fusese stabilită încă 
din anul 1779, de Samuil Micu, în postfaţa la cunoscuta sa Carte de rugă- 
ciuni. Latiniştii, care urmăreau înlăturarea lui ă şi î nu numai din grafie, 
ci — cu ajutorul ortografiei etimologice — chiar din pronunțare, prefe- 
rau la un moment dat grafia cu ă în locul celei cu î, pentru că ea repre- 
zenta o fază mai apropiată de limba latină. În sensul acestei interpretări 
stau mărturie, pe lîngă citatul din Maior, şi alte texte provenind de la 
latinişti. 

Prin urmare, folosirea lui m în loc de x și, după trecerea la alfabet 
latin, a lui ă (sau č) în loc de d, foarte frecventă în scrierile de pe la mij- 
locul secolului trecut, trebuie considerată tot o modă grafică, o litera- 
rizare”, ca și grafia lui e în loc de ă (în resare, reu, seu etc.) sau a lui t 


ID Eustatiev Braşoveanul, Gramatica ruminească, 1757. Bibl. Acad. R.P.R., ms. 
583, f. 14r. : 

2 Ortografie sau scrisoare dreaptă pentru folosul școalelor neamicești, Viena, 1784, p. 10. 

3 Radu Tempea, op. cit., p. 203. 

4 C. Diaconovici-Loga, op. cit., p. 13... 

3 Petru Maior, Orthographia romana sive latina-valuchica, Buda, 1819, p. 3. 

în loc de î (în ris, riu, tinăr etc.)!. În operaţia de transcriere a unui 
text din secolele trecute, atare grafii trebuie interpretate conform nor- 
melor propuse de F. Asan, Gh. Bulgăr şi C. Căplescu în proiectul men- 
Donat, 


ky 


Alături de x, care se scria în mod obişnuit la mijlocul și la sfîrşitul 
cuvintelor, în alfabetul chirilic există şi dubletul său A. folosit la început 
de cuvînt. În general, această literă reprezintă un? sau în. De exemplu, 
An: A = În, AUTAS, ATOS = Întru, Agrëukoer, Arëukuer = întunerec. Cînd 
A este urmat de e sau n, în transcrierea cuvintelor respective trebuie 
aplicate normele ortografice actuale. Astfel, păpmkar = îmbrăcat, AG ASEHT 

= împodobit, şnmpar = împărat. 


v 


Această literă poate reprezenta în mod obişnuit fie un d fie un v. 
Uneori ea a fost folosită şi cu valoare de u. D. Eustatiev Brașoveanul 
îi consemnează pronunția v în felul următor : „v în cuvintele cele rumînești 
loc nu are, dar întru cele greceşti, trebuindu-să întru idiomatul rumînesc, 
să însemnează întru acelea numai şi în locul acela întru care stă greceşte v 
şi în locul lui g să serie” 2. C. Diaconovici-Loga îi menţionează pronunţiile ¿ 
şi v: „Litera v, de va face de sine singură silavă sau de se va lua cu 
nesunătoare se răspunde ca i. P.e. vnocrac, Ervner. Iară de se va înjuga 
cu sunătoare literă, atuncea se răspunde ca g. P.e. evanreais, Vakit” 3, 
Menţionîndu-i valorile de î şi v, autorul anonim al normelor ortografice 
publicate la începutul Cărții pentru pravilă, Mănăstirea Neamţ, 1823, 
consideră o greşeală folosirea lui v în loc de u: „v în cuvinte streine să 
glăsuiește ca i, precum vneerac, Kvp, mvp. Iară pre la multe locuri 
să ia şi loc de g, precum evarreale, evaazie, Ilavea. Să obicinuiese unii în 
limba noastră şi în loc des a-l unelti, dar cu greşală fac aceasta, că 
înţăleagă de la kvp şi mvp” 4. 


H 


Cele mai mari dificultăţi în interpretarea grafiei chirilice le ridică 
literele k, a și a, care se folosesc foarte des una în locul alteia pentru 
că au în general aceeaşi valoare fonetică. Deosebirea dintre ele constă 
doar în faptul că k are de mai multe ori valoarea lui e, pe cînd celelalte 
două reprezintă adesea un diftong. Pentru sistematizarea discuţiei, însă, 
vom prezenta și comenta mai întîi recomandările ortografice și ortoepice 
ale cărturarilor din jurul anului 1800 privitoare la k, cu toate că mai 


1 Vezi ai G. Istrate, O problemă controversată; lilerarizarea, „Studii şi cercetări știin-. 
țifice”, laşi, seria filologie, VII (1956), fasc. 1, p. 1 și urm. 

2 D. Eustatiev Braşoveanul, op. cit., f. 14 v. 

3 C. Diaconovici-Loga, Gramatica romanească, Buda, 1822, p. 7. 

4 Apud I. Bianu, Nerva Hodoş şi Dan Simonescu, Bibliografia rominească veche, 
tomul III, București, 1912—1936, p. 409. 

jos, cu prilejul discuţiei asupra slovelor a şi m, va fi invocată din nou 
litera t. Radu 'Tempea precizează că „slova t să răspunde în duo chi- 
puri: a) cînd se află în mijlocul cuvîntului, să răspunde ca Tei, adecă 
akyt, mkpk, mkat; b) iară cînd stă la sfîrşitul cuvîntului să răspunde 
ca m, adecă auurk, nphuenept, ukerk” 2. Distincția aceasta între cele 
două valori fonetice ale slovei k reiese şi cu mai multă claritate din 
observaţiile lui I. Budai-Deleanu privitoare la grafia şi pronunţarea lite- 
relor alfabetului chirilic şi ale celui latin, făcute în prima parte a Teme- 
durilor gramaticii româneşti. La slova t, el face următorul comentariu : 
„k să cheamă îeti. La sloveni, de la care au fost izvodită, să grăieşte în 
două chipuri, adecă la sîrbi ca şi ïa, iar la ruși ca ie sau n. Romiînii au 
luat slova aceasta întru întăi ca un îs, dar fiindcă muntenii, după dia- 
lectul lor, au obicinuit a pronunţa această slovă mai ca şi ïa, deci s-au 
luat obieiai că acum nu să cunoaşte din ïa pronunția ei, ba o şi amestecă, 
cu ïa într-atîta cât unii în loc de m întrebuințează pretutindene k și 
în loc de k pun m; însă carii o întrebuinţează cu ortografie bună nu o 
pun nicăire după vocale, ci pururea după consone” 8, Mai departe, discu- 
tînd diferitele pronunţii ale lui e, Budai-Deleanu demonstrează că k avea 
şi valoare de e (deschis, sub accent): ,,Aşijdere este cu é înălțat sau é 
cu ovia, fiindcă romînii, primind slovele de la sloveni şi avînd în limba 
sa e, care la unele pusori (unde cade şi acţent pe dînsul şi unde glasul 
pronunţii oarecumva să rădică) au obicinuit același e a-l pronunția într- 
alt; chip şi pentru acea, la alcătuirea alfabetului său cu leterile slovenești 
au pus în locul acestui e rădicat un k. Aceasta să arată chiar dacă vom 
lua sama la neste cuvinte cînd le scriem, precum mepr și mipyem gi alte 
ca aceste, că acuş să mută em k şi iarăşi k în e, adecă la indecativ, 
num, ging, persoana I, e$ mer, la a doua T8 mepyň şi la a tria ea 
akoug, La număr. mult. get mkpucm, Roi mbpueuă şi a tria persoană, 
iarăş să went. Nice să poate da vreo regulă pentru ce își mută vorba 
aceasta slova de rădăcină e” 4., 

Într-un mod mai sistematic, cele două valori fonetice ale slovei k 
sînt menţionate de C. Diaconovici-Loga : bk se întrebuințează cînd la 
mijlocul, cînd la sfîrşitul cuvintelor, deci: a) la mijlocul cuvintelor se 
pune această litără în locul lui e ci arareori, precum : gsekpnkw, rptnre, 
akue; b) la sfîrşitul cuvintelor femeieşti care se sfirşese în. e, avînd 
înaintea sa nesunătoare litără [= consoană], se întrebuințează în loc de a. 
P.e. nsnre-nSuwrk, oëtkueue — pSrmurnk. Şi aicea se îneacă articulul 
fămeiese a în k, că ar trebui scris n8uTea, iar nu nsurk; v) aşijdere la 
verburi, în timpurile nesăvîrşite [ = imperfecte], se pune km locul lui a. 
P.e. geak, meputk, Acpmk. Avînd vreun cuvînt dintre acestea mai sus 
puse înainte de e, sunătoare, atuncea nu se pune t, ci a, precum nase- 
NASA, KME — KAMNIA, koam, PAmam; g) pune-se k încă în mijlocul 
cuvintelor la silavele cele schimbătoare în sex, unde «ek se strămută 


1 Adică un e iotacizat. Vezi mai sus discuţia de la € şi, mai jos, pe cea de la A şi id. 
2 Radu Tempea, op. cit., p. 199. 

3 1. Budai-Deleanu, op. cit., f. 8v—9r. 

4 Ibidem, f. 20 r. 

în keka, ţinînd tonul lui a. P.e. CTANÆHECK-cThIRHECKG, NAHACK- 
năanAtekw” i. Pentru a nu se mai produce confuzia dintre a (sau m) şi $, 
N. Maniu Montan propune ca k să nu se mai scrie decit acolo 
unde se pronunţă un e (mai deschis decît cel obişnuit, adică aşa cum 
apare în unele graiuri ardeleneșşti) : „k asta slovă are prin sonuri ïa, ïe, sa. 
Aşeadară, pentru ce este o a?! Eu altă causă nu ştiu, ci numai asta: 
ra este pentru aceea ca unde asună ia să se puie m şi unde a, acolo a. 
Şi k numai acolo unde să aude ïe sau cam e unguresc” 2. În sfîrșit, pentru 
a se înlătura în mod definitiv confuzia, I. Eliade Rădulescu propune eli- 
minarea din alfabet a literei  : „Pe k toată lumea îl ştie că este diftong, 
că diftongurile sînt din două vocale sau glasnice şi că vocalile din care el 
stă sînt e şi a. Ce greşală face cineva de va pune în loc de E, sa, care 
preţuieşte tot cît dînsul? Cine poate să pronunţieze pe sa altfel decît cum 
este, ştiindu-l mai vîrtos că este şi diftong?” 3. 

Din comentariile reproduse mai sus reiese în mod limpede că pînă 
în prima jumătate a secolului al XIX-lea litera k era folosită, atit cu 
valoare de e, cît şi cu valoare de ea (sau ia). De aceea, în transcrierea ei 
interpretativă se recomandă o deosebită atenţie, pentru a nu atribui 
limbii dintr-o anumită epocă sau regiune fonetisme pe care nu le-a avut. 
De exemplu, grafii ca Akue, mkpus, Ska şi altele, întilnite într-un text 
din jurul anului 1800, nu pot fi transcrise leage, mearge, veade, ci numai 
lege, merge, vede, chiar dacă textul respectiv provine din Transilvania, 
unde e din prima silabă a cuvintelor citate se pronunţă în unele graiuri 
mai deschis decît în celelalte graiuri ale dialectului dacoromîn. După cum 
se ştie, în scrisul obişnuit se notează fonemele, nu sunetele vorbirii indivi- 
duale. Încercarea de a deosebi pe e obişnuit, notat cu e de e deschis, 
prin notarea acestuia cu t, dovedeşte preocuparea de a ordona alfabetul 
chirilic şi de a-l face propriu unei scrieri pe cît posibil fonetice. Dar cazu- 
rile cînd o asemenea, distincţie este respectată cu stricteţe sînt rare. În 
general, după cum atestă şi mărturiile invocate mai sus, t avea și valoare 
de e, nu numai de ea sau ia. De aceea, în operaţia de transcriere inter- 
pretativă a acestei litere trebuie să aplicăm normele ortografice actuale 
privitoare nu numai la ea şi Zo, ci şi pe cele referitoare la e şi se. 


A, M 


Pentru că literele t, a şi m aveau, încă din secolul al XVI-lea, 
de cele mai multe ori aceeaşi valoare fonetică, menţinerea lor în alfabet 
a fost determinată numai de transmiterea din generaţie în generaţie a 
unor norme ortografice cu caracter formal, care prevedeau locul unde 
trebuia să se scrie fiecare dintre ele. Iată, de exemplu, ce precizări face 
autorul anonim al normelor ortografice din 1784: „a cu a să nu se 
schimbe, pentru că m numai la începutu cuvîntului să pune, unde a nicio- 


1 C, Diaconovici-Loga, Ortografia sau dreapta scrisoare, Buda, 1818, p. 14—15. 

2 Nicolae Maniu Montan, Orthoepia latina, lalino-valachica, hungarica, germanica et 
serbo-valachica, Sibiu, 1826, p. 92. 

3 I. Eliad, op. cit., p. XI. 

dinioară nu să află, ci numai în mijloc sau în sfîrşit. Aşadară n-ar fi bine 
scris apt, Ackk, în loc de iapum, gek: SAU Thtape, mSape, în loc de Tape 
map. a cu k să nu să amestece, măcar că nici una nici alta 
nu poate sta la începutul cuvîntului, pentru că k să pune numai după 
slovă împreună sunătoare [= consoană], iară a după singură sunătoare 
[= vocală]. Aşadară n-ar fi bine să scrii unnaps, nikpaepe, în loc de 
uhnkpe, niaparpe ş.c.l.” 1. Mai departe, dînd unele norme de între- 
buințare a accentului, autorul propune ca cele două valori fonetice ale 
literelor k şi a să fie marcate prin prezenţa sau lipsa accentului ascuțit, 
Astfel, de la regula accentului exceptează „pe t, cîndu-i de fire lung, 
ca să să deschilinească de t, ascuţit. I[n] pl[ildă] mmptus, fără semn 
ascuţitori, este în modru arătători [= modul indicativ], în fata[ = per- 
soana] a treia, iară es mmpkekw, cu semn ascuţitori, este în modru 
împreunători [= conjunctiv]. Aşijderea A ascuţit stă în modru împre- 
unători şi a de fire lung în modru sau arătători sau poruncitori [= im- 
perativ)]. I. p. AnrAäaumg cm ArARAckk, Unde b și A ascuţite cu 
gura mai deşchisă să zic, decît cînd nu-s însemnate” 2. I. Budai-Deleanu 
menționează pentru m numai valoarea de diftong (= ia), iar la a face 
următoarea observaţie : „a să cheamă Ze şi tot aceeaş are în sine pronun- 
He ca și t, numa cu acea osăbire că acest a să pune totdeauna după 
vocale, iar niceodată după consone. Iar k, de împrotivă, să pune după 
consone și nu după vocale” 3. În sfirsit, reținem şi de la C. Diaconovici- 
Loga menţiunea că „ta, a, după forma cea dintii la început, iară după 
forma a doua la sfîrşitul cuvintelor se pune. P.e. nseria, AERIKAT, 
apua” 4. 

Din mărturiile autorilor de gramatici şi de norme ortografice citați 
mai sus, precum şi din cercetarea scrierilor vremii, reiese că literele t, 
a Și m aveau în fond aceeaşi valoare fonetică, putînd reprezenta fie un e, 
fie un ea sau un tia. Subliniem, însă, faptul că, la începutul cuvintelor, 
pentru notarea diftongului sa era folosit în general o, deși se mai întil- 
nese și grafii ca kna = iapă, Ant = iară, kr = iată şi altele. m cu 
valoare de e apare mai rar. De exemplu, în grafii ca use, Ger, H 
trebuie citit (ie, nu ia, pentru că — împotriva frecvenţei cu care apare 
mere în textele din jurul anului 1800 — nu se poate susține că se pro- 
nunţa aste. Prezenţa în numeroase texte a grafiei cere, alături de Ger, 
constituie un argument în plus că o reprezintă aici un (i)e. Grafia cu m 
sau a, alături de cea cu e, în cazul cuvîntului este, ca și în cazul altor 
cuvinte vechi romînești începătoare cu e, cum sînt ele, ese şi altele, datează 
încă din secolul al XVI-lea 5. Cum s-a ajuns, în cazuri ca cele menţionate, 
la notarea lui e cu ¿à? După cum se ştie, în cuvîntul este, ca şi în cele- 
lalte cuvinte începătoare cu e, din fondul lexical vechi al limbii romîne, e 
inițial se pronunță precedat de un / semivocalie, deci ca diftongul ze. 


1 Ortográfie sau scrisoare dreaplă, Viena, 1784, p. 5—6. 

2 Ibidem, p. 11. 

3 I. Budai-Deleanu, op. cit., f. 10 r. 

4 C. Diaconovici-Loga, Ortografia sau dreapta scrisoare, Buda, 1818, p. 14. 

5 Vezi I. Bianu, Psaltirea șcheiană, tomul L textul în facsimile şi transcriere, București, 
1889, p. 12, 20, 26, 33, 38, 177, 235, 321, 382, 429. 

Notarea cît mai exactă a acestui sunet nu se putea face decît cu una din 
literele t, a şi m, care — după cum am văzut — se foloseau atit cu 
valoare de e, în deosebi cînd se pronunţa mai deschis decît în mod obiş- 
nuit, cît şi cu valoare de ea sau ia. Dar, după cum am văzut din reco- 
mandările ortografice citate mai sus, k şi a nu puteau fi folosite la înce- 
putul cuvintelor. Prin urmare, nu rămiînea altă soluţie decît ori întrebuin- 
tarea lui e ori a lui m. Grafia cu m a devenit frecventă, lăsînd celor nepre- 
veniți impresia că se află în faţa unei realităţi fonetice diferite de cea cu e. 
De fapt atît grafia cu +, cît şi grafia cu e, reprezintă totdeauna fonemul e, , 
acolo unde astăzi pronunțăm e sau ze. i 


r K 


Cînd sînt urmate de a, o, 8, m, œ, literele r, k se transcriu g, res- 
pectiv e, Dacă după ele urmează s, H Ï, v, la, a, k, $, abunci r, K se 
transcriu gh, ch, iar semnele vocalelor şi diftongilor respectivi se inter-. 
pretează conform regulelor stabilite pentru fiecare în parte. De exemplu, 


raTa = gata, KaTa = cată, roa = gol, Kocaw = cosas, $o = gură, 
KSXBm = cujbă, Tab = găleată, kwakpe = cădere, rana = gînd, 
kang = cînd, rem = ghem, Kem = chem, awoaoră = goologhi, Aak = 
dachi, swoaorie = zoologhie, Aakia = Dachia, Grvner = Eghipet, Kvp = 


chir, rkun (şi raya sau raga) = gheață, rasp (Şi rksp sau rasp) = 
ghiaur, rkgoce (şi rasoc sau rasoc) = ghebos, «Kima (Şi Kama Sau Kiama) 
= chema, rox = ghiuj, Keon = chiup. 


1%, H 


Urmate de a, «e n, o, 8, literele u, y se transcriu ce, ci, respectiv 
ge, gi, după cum cer normele ortografice actuale sau anumite particula- 
rități dialectale ale textului respectiv. De exemplu, var = ceas, yam = 
geam, usp = cer, yem = gem, unne = cine, mapyune = margine, uor = ciot, 
yok = gioc, 8wa = ciumă, ySaekaTop = giudecător. 


% 


În mod obişnuit, 8 = u. De exemplu, rimnSpnac ansasă — timpurile 
anului. Cînd este consonant, în diftongi, scris de obicei š, se tran- 
serie tot u, conform normelor ortografice actuale. Numai la sfîrşitul cuvin- 
telor, $ sau Š prezintă anumite greutăţi în operaţia de transcriere, deoa- 
rece — aplicînd normele ortografice actuale — în unele cazuri se păstrează, 
iar în altele se înlătură. $ sau š finali se transcriu numai la cuvintele care 
se pronunță astăzi cu -u sau A, De exemplu, a8, aŠ = au, K8 = cu, 
AT93 = Întru, a8, ag = leu, ASKpS = lucru, nerog = pentru, cas, cas 
= sau ete. În restul cazurilor nu se transcriu pentru că în limba lite- 

rară din jurul anului 1800 reprezentau mai ales o tradiție grafică, decit 
realitatea fonetică existentă şi astăzi în unele graiuri ale dialectului daco- 
romîn. Iată ce explicaţie dă I. Budai-Deleanu prezenţei lui $ la sfîrşitul 
cuvintelor terminate în consoană : ,, Romînii noştri, luînd doară sama cum 
că la vorba de obşte şi întru limba lor se înghițesc unele vocale de la siîr- 
şitul cuvintelor şi numai de jumătate să aude vocalea cea de pe urmă, 
au luat şi ei acest fer, n, şi au obicinuit a-l pune la toate cuvintele, fiindcă 
după firea limbii romîneşti nice un cuvînt nu poate să să siirşască cu 
consoană, ci pururea cu o vocale, precum omb, AomHh, dakn etc. Însă 
slova aceasta acum numa la cărțile besericeşti să întrebuințază, căci 
ardelenii şi moldovenii la scrisorile lor private de mult acum au început. 
a pune în loc den un g, preum au şi însămnat pănă acum acel s, şi 
scriu, om8, Aomu8 etc.” 1. Dar s, care se întilneşte — alături de ga? — 
la, sfîrșitul cuvintelor, mai ales în cărțile bisericeşti, pînă tîrziu după anul 
1800, nu reprezenta decît tot o tradiţie grafică. Normele ortografice de 
la începutul Cărţii pentru pravilă, Mănăstirea Neamţ, 1823, menţionează 
următoarele cu privire la n : „la pashalie numai; iară unii îl obicinuiese 
a-l pune pururea la sfîrşitul cuvîntului, după neglasnică [= consoană]. 
Ci cei mai mulţi l-au lăsat, negăsindu-să vreo pricină binecuvîntată de 
a-l pune” 2. Prin urmare, grafii ca Arer, aura mănrSan, AŠ3HTŠ, BŠNŠ 
UHTHAS, Adekhan, PpeuickS, pomneekY, 3ukS şi altele nu trebuie transcrise 
acestu, așăzământulu, auzitu, bunu, citimu, dascălu, grecescu, românescu, 
zicu, ci numai acest, așăzământul, auzit, bun, citim, dascăl, grecesc, ro- 
mânesc, zic. 


I0 


Cînd se află la începutul sau la mijlocul cuvintelor w, se transcrie 
totdeauna iu. La sfîrşit, însă, uneori se transcrie iu, alteori numai î, lăsîn- 
du-se afară u, conform normelor ortografice actuale. De exemplu, eKRHNOK UI 
= ecvinoctiu, eceepunyo = esercijiu, npeKsanuyo = prejudițiu, dar oks 
= ochi, oBnutki = obicei, paseo = război, mko = unchi. Mai com- 
plicată este transcrierea lui w din cuvintele terminate în (7)opr, ca 
AMMOPO, ASKPBTOPIO, MSØHTOHO, Ppekmropi şi altele, precum și din dea, 
unde consoanele precedente au şi un timbru palatal, fapt pentru care s-au 
şi scris cu w, nu cu š. Pentru a transcrie asemenea cuvinte corect, cu 
posibilităţile oferite de normele ortografice actuale, credem că trebuie 
îndepărtat; numai timbrul labial, iar timbrul palatal, care de altfel este 
şi mai pronunțat, să fie marcat prin i. De exemplu, Aaen = amori, 
aStpmTropi = lucrători, mSpnropi = muritori. Posibilitatea confuziei cu 
forma, de plural nearticulat este înlăturată în majoritatea cazurilor de 
context. În puţinele cazuri cînd confuzia nu este înlăturată de context, 
editorul poate avertiza în vreun fel pe cititor. Transeriind astfel forma 
nearticulată a unor cuvinte ca cele menţionate, sîntem consecvenți cu 


LL Budai-Deleanu, op. cit., f. 8r. 
2 Apud I. Bianu, N. Hodoș și D. Simonescu, op. cit., p. 408. 

tratamentul lui w în forma lor articulată: amoptoa = amoriul, aSkpn- 
Toppa = lucrătoriul, mSprropia = muritoriul. 


9 


Aproape toți autorii de gramatici şi de norme ortografice citați mai 
sus menționează, aşa cum reiese şi din textele timpului, că litera e se folosea 
în cuvinte străine. Pronunția ei nu era diferită de cea a lui T. Cînd, sub 
influența vreunei limbi slave, se pronunța æ sau Ar, se şi scria ca atare. 
Cu privire la pronunțarea acestei litere, I. Budai-Deleanu face următoa- 
rea observaţie : „e să cheamă enma şi este slovă grecească, împrumuta[tă)] 
precum de [la] sloveni aşa de [la] romîni, numa pentru cuvintele grecești, 
însă la sloveni să grăieşte în multe chipuri. Rosianii o grăiese ca æ, slovenii 
ceilalți ca An, care pronunție au luat-o şi unii dintre romini. Dar mai 
aproape de adevărata pronunție elinească sînt acei carii o grăiesc ca şi 
mX” 1, Mai tîrziu, cînd I. Eliade Rădulescu propune eliminarea din 
alfabetul chirilic a acestui caracter, face constatarea că „în toată limba 
noastră nu găsim o zicere care să cuprinză pe acest o: ba încă, deşi avem 
în limba noastră vreo vorbă împrumutată de la greci, care să aibă în sine 
pe 6, rumînii nu-l citesc decit ca pe T, sau carii voiesc să se pocească 
aceia îl citesc gr” 2. Prin urmare, grafia cu e este etimologică, fiind 
folosită în cuvintele de origine greacă, în cuprinsul cărora se găseşte e. 
Transcrierea acestei litere cu th este greşită, deoarece nu are nici un temei 
lingvistic. Între e şi nu a existat; deosebire de pronunțare, decît doar 
în vorbirea pedantă, prețioasă, a acelora care imitau servil pronunțarea 
grecească. 


Li 


Consideraţiile de mai sus cuprind, uneori, lucruri elementare. Totuşi, 
am crezut necesară menţionarea lor, pentru a oferi celor mai puţin inițiați 
în această problemă o privire de ansamblu asupra modului în care trebuie 
interpretată grafia, chirilică romînească din jurul anului 1800. Economia 
unui articol ca cel de față nu ne-a permis să intrăm în discuţii de amănunt 
asupra valorii fonetice reprezentate de unele litere chirilice. Informaţii 
bogate în acest sens oferă scrierile privitoare la istoria limbii romine. 

Pentru a pune la îndemîna cititorului un exemplu de felul cum 
trebuie editat un text după metoda transcrierii fonetice interpretative, 
cu aplicarea normelor stabilite mai sus, reproducem — în copie fotogra- 
fică şi în transcriere — un fragment din cunoscutul dialog între nepot şi 
unchi al lui Petru Maior, publicat mai întîi ca supliment la Orthographia 
romana sive latino-valachica, Buda, 1819, şi reprodus apoi în Lexiconul 
de la Buda. 


1 1. Budai-Deleanu, op. cil., f. 10 v. 
2 I. Eliad, op. cib, p. XI. 

REPRODUCEREA FOTOGRAFICĂ 
Oy uk. Aën CANT nato 
pHAE PBTYÁYHAP p kéin das 
Ar NÉMA BOKY A Stan: eu 
A el A ante. Oynin BHE, 
KE Aduga Puagug € Asia da 
zung CTAHKÁTE, WN Cuaxbirt 
Ataa Aart Aer darnus. 
Anyi AKES, Ka na Poartă 
“in Ap amar GK Auen 
AN dech, oyna, KÄpE w az 
nonta , un astera w cbyt 
al ER AANTEAE AA) mW- 
MENE "Car, Aren w 
dl Am sage KE 
KÄE w MOB Aa CkOana KU A- 
brét Tpamáruue: „tut Auf, 
ra CE Sa ANDES Air 
ai wapa “E Cgsr Ve anulată 
u nor pipe Ar pb aut ore aru- 
ua Cipla datumis cab Dos Zniu 


Zanus 


Dätuuag Can, pn kegi ab ara 
NAND Aa won AN Auch, om 
AE viru ab, 


TRANSCRIEREA 


Unehi. Geert sînt păre- 
rile învăţaţilor Garii fără 
de pizmă voiesc a cuvintare 
în lucrul acest. Unii zic 
că limba romînă e limba la- 
tină stricată ei scăzută 
de la floarea limbei latină. 
Alţii zic că la romanii 
cci de demult doauă limbi 
au fost: una, care o grăia 
poporul, și aceasta o sugea 
împreună cu laptele de la mu- 
mele sale, adecă o învăţa 
pruncii din auzit; alta, 
care o învăţa la şcoală cu a- 
jutoriul gramaticei, şi aceas- 
ta se zice limbă învățată, 
deoarăce singuri învățații 
o pot ştire. Întru această lim- 
bă scria latinii sau romanii 
cărţile sale, din care multe 
pănă la noi au ajuns și 


le citim. 

DE 


I. CREŢU 


Ploare albastră 


Tipărită în Convorbiri literare, VII, nr. 1 din 1 aprilie 1873, gingașa 
idilă romantică a lui Eminescu a fost supusă unui tratament vitreg din 
partea unor editori care au republicat-o. Astfel, versul tinal: 


Toluşi este trist în lume! 


din Convorbiri și din ediţia Socec a devenit, începînd cu seria a noua (1903) a 
acesteia din urmă : 


Tot este trist în lume 
şi apoi: 
Totul este trist în lume. 


Deşi păstrează forma din Convorbiri a acestui vers, ediția Călinescu ! 
face menţiune în notă: , Totuşi al poetului rămîne, ce-i drept, nefiresc”, 
Fără să modifice forma din Convorbiri, ediția Perpessicius adaugă la Note : 
„ Totul este trist în lume e, de bună seamă, şi simplu şi firesc. Dar sfîrşitul 
poeziei e poate mult mai profund...” (vol. I, 1939, p. 341). 

Următoarea strofă din Convorbiri : 


Acolo-n ochi de pădure 
lîngă bolta cea senină 
Și sub trestia cea lină 
Vom şedă în foi de mure 


1 M. Eminescu, Poezii, ediţia 1, București, Naţionala Ciornei, 1938, apoi ediţia a I-a, 
Naţionala Gh. Mecu, 1943. 

a fost modificată de I. Scurtu (M. Eminescu, Lumină de lună, Bucureşti, 
Minerva, 1912) astfel : 


Acolo-n ochi de pădure, 
Lingă trestia cea lină 


Şi sub bolta cea senină 
Vom şedea în foi de mure. 


Deși prima schimbare (totul în loc de totuși) nu a fost adoptată în 
ediția Perpessicius, totuşi autorul ei se alătură fără rezerve la ultima mo- 
dificare, datorită lui Scurtu şi acceptată de Bogdan-Duică. „De bună 
seamă — se spune în ediția Perpessicius, I, p. 341 — că trebuie să ne raliem 
recţificării lui Bogdan-Duică”, 

Noi credem însă că o asemenea modificare a limbii lui Eminescu nu 
se poate justifica numai pe baza acelui „de bună seamă”. 

Poezia Floare albastră s-a tipărit în Convorbiri după manuscrisul 
dat de Eminescu, și peste douăzeci de ani s-a retipărit în ediţia Saraga 
de la Iași, apărută în 1894, precum aflăm dintr-o notă informativă publi- 
cată în Evenimentul literar din 27 iunie a aceluiași an, iar retipărirea s-a 
tăcut avînd în față acelaşi manuscris de la Convorbiri. 

Comparate între ele, aceste două tipărituri nu prezintă nici o deo- 
sebire. Atât în Convorbiri, cît şi în ediţia Şaraga versul final sună Totuşi 
este trist în lume. Aşadar, nu poate fi vorba despre vreo eroare de tipar, 
căci ar fi fost corectată în ediția Şaraga după manuserisul moştenit de la 
Convorbiri prin zețarul Butman, precum se menționează în această ediţie 
la pagina 6, 

Presupunînd că în versurile menționate de noi mai sus ne întîmpină o 
idee nefirească a poetului, precum afirmă editorii citați, singura urmare 
ar fi fost ca, sub textul din Convorbiri, să notăm că socotim curioasă ju- 
decata lui, aşa cum face ediţia Călinescu ; în nici un caz însă nu ne este 
îngăduit să intervenim, modificînd după socotinţa noastră, chipul în care 
postul şi-a exprimat; gîndirea. 

Dar să vedem dacă este ceva nefiresc în gindirea din Floare 
albastră. 

„Albastra dulce floare” a poetului, văzînd că iubitul său s-a cufundat 
„in nori şi-n ceruri nalte”, se teme să nu fie dată uitării şi-l îndeamnă să 
părăsească gîndul fericirii, după ea, iluzorii, pe care i-ar aduce-o cugetarea, 
filozofică : 


Iar te-ai cuftundat în stele 
Şi în nori şi-n ceruri nalte? 
De nu m-ai uita încalte, 
Sufletul vieţei mele. 


În zadar rîuri în soare 
Grămădești-n a ta gindire 
Și cîmpiile asire 

Şi întunecata mare, 

Piramidele-nvechite 

Urcă-n cer vîrful lor mare — 
Nu căta în depărtare 
Fericirea ta, iubite! ` 


Poetul se lasă convins şi, covîrşit de farmecul iubirii, exclamă : 


Ah! ea spuse adevărul. 


Ea îl îndeamnă să meargă împreună: 


... în codrul cu verdeață 
Und’ izvoare pling în vale 
Stinca stă să se prăvale 
În prăpastia măreaţă. 


Acolo-n ochi de pădure 
Lingă bolla cea senină 

Şi sub trestia cea lină 
Vom şedă în foi de mure. 


În elanul imaginaţiei romantice, îndrăgostiții să avîntă pe culmea 
unei stînci, spre a ajunge „lîngă bolta cea senină”. Ce este, ce poate fi 
nefiresc în acest avînt spre culmile fericirii? Pare oare nefiresc că vraja 
iubirii îi înalță pe îndrăgostiţi lîngă bolta cea senină? 

Dar scurta experienţă idilică se curmă și, murind iubirea, viața îşi 
recapătă pentru poet aspectul ei trist de mai înainte. — Am încercat să 
ies din făgașul trist al vieţii mele şi am răspuns la chemarea iubitei — 
pare a zice el. Dar tristețea este inerentă vieţii omenești şi din calea ei nu 
mă pot abate. Oricît m-aş amăgi cu idilicul ei cel atît de trecător, viața 
rămîne totuși tristă. 

Cugetarea aceasta pesimistă, care constituie fundalul poeziei Ploare 
albastră, este proprie sufletului lui Eminescu în epoca studenţiei sale la 
Viena. Cine nu-şi aminteşte de ultima strofă a poeziei Împărat și proletar, 
concepută în aceeași vreme în care poetul formula adînca lui dezdădejde 
în termenii pesimismului schopenhauerian ? 

Desigur, noi nu aprobăm această concepție a deznădejdii, precum pu 
sîntem partizanii pesimismului în viaţă, dar aceasta nu ne îndreptăţeşte 
să ignorăm una dintre cele mai categorice formulări ale gîndirii poetului. 


* 


Mai sînt și alte abateri ale edițiilor față de textul Convorbirılor, care 
este şi acela al poetului. Astfel, în Convorbiri se află ,, Vom șede în foi de 
mure”, dar unele ediţii, inclusiv ediția Perpessicius, schimbă pe șede în 
şedea. Tot astfel schimbă pe ţine în ţinea în versul „,Mi-i ține de subsoară”, 
ca și „Te-oi ţine de după gît”. Varianta fonetică moldovenească din versul 
„Pe carare-n bolți de frunze” a devenit cărare în aceleaşi ediţii. 


4 — e. 1681 

Nu se poate regreta îndeajuns faptul că manuscrisul ultim, care a 
servit Convorbirilor la tipărirea poeziei Floare albastră şi a ajuns, prin 
zețarul Butman, în mîinile fraților Şaraga, n-a fost dat pînă astăzi spre 
folosința cercetătorilor, pentru ca astfel să se lămurească şi alte două 
versuri, cu unele părți obscure, din textul Convorbirilor. Iată-le. 

În Convorbiri se află: 


În zadar rîuri în soare 
Grămădeşti-n a ta gindire 
Și cimpiile asire 

Și întunecala mare 


pe cînd în ediţia Şaraga, care a avut la dispoziţie manuscrisul de la Con- 
vorbiri, versul al doilea are altă întățişare : ` 


În zadar rîuri în soare 
Grămădeşte-a ta. gindire 
Și cîmpiile asire 

Şi întunecata mare.. 


În ediţia Saraga verbul „grămădi” este la persoana a treia singular, 
iar prepoziția în, care face atît de dificilă propunțarea versului, lipseşte. 
Tot aşa, în Convorbiri se află strofa : 


Înc-o gură — şi dispare .. 

` Ca un stilp eu stam în lună! 
Ce frumoasă, ce nebună 
E albastra-mi, dulce floare! 


cu. verbul „,sta” la imperfect, nenatural, pe cînd în ediţia Şaraga ` 


Înc-o gură şi dispare... 

Ca un stilp eu stau în lună! 
Ce frumoasă, ce nebună 

E albastra-mi dulce floare ! 


cu verbul „,sta” la prezent, care concordă cu timpul celorlalte verbe din 
strofă, şi fără virgulă între albastra-mi şi dulce, lucru obişnuit în redarea, 
adjectivelor de această natură la Eminescu. 

Cum însă nu posedăm manuscrisul, nu ne rămîne decit să facem 
supoziţii. Aşa, spre exemplu, forma de prezent stau din edița Şaraga a 
putut fi luată din ediţia a IV-a Socec (1889), care introduce această modi- 
ficare, sau din a V-a (1890), ori chiar din a VI-a (1892) pe cînd ediţiile I, a 
Il-a şia III-a folosiseră stam (imperfectul), ca şi Convorbirile. Către această 
ipoteză ne conduce constatarea că ediţia Şaraga reproduce din ediția 
Socec eroarea gramaticală cei în loc de ce-i din versul: 


Cui cei pasă că-mi ești drag 


eroare pe care o descoperim întîi în ediţia a IV-a Socec (1889). 

Că manuscrisul ultim al poeziei Floare albastră, de la Convorbiri, se: 
afla în mîinile fraţilor Şaraga şi că, deci, a putut fi folosit sau confruntat; 
la alcătuirea, de către aceştia, a ediţiei lor, nu este îndoială. G. Ibrăileanu: 
afirmă că a văzut acest manuscris (Viaţa românească, XX, nr. 3 din martie 
1928, p. 422), dar zadarnic l-a solicitat pe vremea alcătuirii ediţiei sale de 
poezii ale lui Eminescu, adresîndu-se în acest scop unuia din frații Şaraga, 
printr-o scrisoare publicată nu demult în Contemporanul (nr. 28, din 12 
iulie 1957), căci n-a primit nici un răspuns. Pe pasionatul și pătrunză- 
torul cercetător al textelor eminesciene îl preocupa tocmai forma versu- 
rilor pe care le-am înfățișat şi noi mai sus. Fără manuscrisul original, ediția 
Şaraga nu face deplină autoritate din cauză că e plină de greșeli, aşa cum: 
s-a constatat în atîtea rînduri, și deci nu putem propune adoptarea formelor 
relevate în ea. 


Bgipetul 


Această poezie a apărut în Convorbiri literare, VI, nr. 7 din 1 octom- 
brie 1872, după ce fusese citită într-o şedinţă a Junimii din Iași, la 1 sep- 
tembrie a aceluiași an. În procesul verbal de şedinţă, semnat de A. D. 
Xenopol, se arată că poezia este un fragment din Diorama. Eminescu avea, 
la acea, dată, închegat, însă fără să fi căpătat forma definitivă, un lung: 
poem de circa 1300 de versuri, în care poetul înfățișa evoluţia omenirii: 
în mai multe tablouri. Poemul poartă mai multe titluri, dar poetul nu se 
oprise la nici unul dintre ele: Panorama deșertăciunilor (Tempora mu- 
tantur), Vanitas vanitatum vanitas, Memento mori, Diorama. 

Din acest lung poem, Eminescu a detaşat episodul cel mai reuşit, 
în care zugrăveşte aspectul de poezie şi legendă al Egiptului. Limba fo- 
losită este şi ea de un pitoresc caracteristic începuturilor eminesciene. Ea 
însă n-a prea fost respectată de editori. Şi, pentru a ne referi numai la 
ediţia Perpessicius, constatăm numeroase modificări care schimbă limba: 
autentică a poetului din prima tipăritură. Astfel, în următoarele versuri: 
din Convorbiri : 


Flori, juvaeruri în aer, sclipesc tainice în soare 
Unele-albe, nalte, îragezi, ca argintul de ninsoare, 
Alte roşii ca jaratec, alte-albastri, ochi ce pling 


forma, jaratec a fost schimbată cu fjeratec, iar albastri cu albastre. 
De asemenea formele, atît de obișnuite la poetul moldovean, din 
versurile : 


Înecat de vecinici visuri, răsărit din sfinte-izvoare 
Nilul mişca-a lui legendă şi oglinda-i galben-clară 
Cătră marea liniștită ce îneacă a lui dor 


au fost schimbate în : izvoară, către şi al. 
Varianta fonetică moldovenească departar e din versul: 


Memfis colo-n departare, cu zidirile-i antice 

a fost înlocuită cu forma comună depărtare. Aceeaşi schimbare s-a operat 
şi în versul: 
Ş-aruncat în departare... 


Forma năsipuri din versul : 


Din năsipuri argintoase în mișcarea vijeliei 


a fost înlocuită cu forma nisipuri, 

În loc de Ș-înserează şi înuntru din Convorbiri s-a introdus Se-nse- 
rează şi înăuntru, schimbîndu-se astfel textul care avea următoarea înfă- 
ţișare : 

Ş-inserează ... Nilul doarme și ies stelele din strungă, 
Luna-n mare își aruncă chipul și prin nori le-alungă. 
Cine-a deschis piramida și înuntru a intrat? 


Versul, care conţine forma invariabilă a articolului posesiv, populară 
şi atît de obişnuită în limbajul lui Eminescu : 


A lui suflet, cînd priveşte peste-a vremurilor vad 


a fost schimbat astfel încît a a devenit al prin intervenția edito- 
rului în ambele locuri. Corectarea acestei forme populare este însă 
inconsecventă. Din numeroasele cazuri de acest fel vom cita numai două : 


O fecioar-a cărei suflet era sînt ca rugăciunea 
(Venere şi madonă) 


Visul apelor adince și a stîncelor cărunte 
(Epigonii) 


Ne-am întrebat adesea ce a determinat pe editorul Perpessicius să 
intervină spre a modifica formele ale din al doilea vers, din cele două care 
urmează : g 

Noaptea zeii se preumblă în veșmintele lor dalbe 
Ş-ale preoţilor cîntec sună-n arîe de argint 


dindu-ne versul: 


Şi al preoţilor cîntec sună-n. harfe de argint 


cu al acolo unde şi în manuscrisul 2256, f. 90—95, varianta Fgipetulut 
are tot ale: 


Ş-ale preoţilor cîntec sună-n arte de argint 
şi să respecte totuşi exact aceeași formă cu cîteva versuri mai sus : 


Ale piramidei visuri, ale Nilului reci unde, 
Ale trestiilor sunet ce sub luna ce pătrunde 
Par a fi snopuri gigantici de lungi sulițe de-argint 


formă care este aidoma și în manuscrisul menționat de noi. 

Un răspuns l-am putea avea în nota de la p. 322 a vol. I al ediţiei 
Perpessicius ` 

„Ş-ale (sic); firesc: Şi al preoţilor etc. Ediţia I. Scurtu a introdus 
această corecțiune din 1908...” 

Se pare că lui Perpessicius îi scapă, precum i-a scăpat şi lui I. Scurtu, 
acea muzică interioară a versurilor eminesciene, care trece peste corecti- 
tudinea noastră gramaticală. 

Formele din Convorbiri : 


Noaptea zeii se preumblă în veşmintele lor dalbe 


au fost schimbate în ediţia, Perpessicius astfel : preâmblă, vestmintele, iar 
că, din versul prim care urmează, a devenit ca : 


Și se poate că spre răul unei gint efeminate 
Regilor pătaţi de crime, preoţimei desfrinate 
Magul, paza răzbunărei, a cetit semnul întors. 


Următoarele forme din Convorbiri : 


În zădar guvernă regii lumea cu înţelepciune 
Se-nmulţesc semnele rele, se-mpuţin faptele bune 

În zădar caut-al vieţei înţeles nedeslegat. 

lese-n noapte... ş-a lui umbră lung-întins se desfăşoară 
Pe-ale Nilului lungi valuri — Astfel pe-unde de popoare 
Umbra gîndurilor regii se aruncă-ntunecat 


sint înlocuite cu formele : zadar, lungă-ntins, popoară. 
Fonetismele moldoveneşti din următoarele versuri : 


Undele visează spume, ceriurile-nşiră nori 

Magul priivea pe gînduri în oglinda lui de aur 
Unde-a ceriului mii stele ca-ntr-un centru se adun 
Ş-atunci vintul ridicât-a tot năsipul din pustiuri 
Astupind cu el oraşe, ca gigantice section! 

Şi în Nil numai deșertul, năsipişul şi-l adapă 
Prin deșert străbat sălbatec mari familii beduine 
Sorind viaţa lor de basme pe cîmpie răsipiți 
Beduini ce stau în lună o minune, o privesc 
Povestindu-şi basme mîndre îmbrăcate-n flori şi stele 
De oraşul care iesă din pustiile de jele 

Sub năsipul din pustie cufundat e un popor 


au fost schimbate în : cerurile, cerului, nisipul, sicriuri, nisipişul, risipiti, 
iese, nisipul, fapt care modifică aspectul fonetic al limbii poetului, stator- 
nicit la prima tipărire a poeziei. 


VERSUL-ENIGMĂ DIN „FLOARE ALBASTRĂ” 


DE 


ŞT. CUCIUREANU 


Ca întotdeauna cînd stabilirea cuvîntului „ce exprimă adevărul” în 
problema textelor eminesciene reclama un istorie al chestiunii, ajungînd 
la semnul de întrebare din versul final al „,seraficei” Floare albastră, acad. 
Perpessicius pune la îndemîna cititorului informaţia necesară, raliindu-se, 
împotriva lui Mihail Dragomirescu şi a celor ce l-au urmat, la forma din 
Convorbiri şi din ediția princeps: Totuși este trist în lume!, în locul celei 
propuse ulterior ` Totul este trist în lume!! 

Din nefericire manuscrisul poeziei Floare albastră s-a pierdut, la 
Academie nemaipăstrîndu- se decît șase strofe, între ele şi aceea care ar fi 
fost a patra, în redacţia respectivă, dacă poetul ar fi menţinut-o. Dar 
poetul a renunțat la ea, dovedind, şi cu acest prilej, cum subliniază acad. 
Perpessicius, o admirabilă intuiţie, artistică, 

În lipsa manuscrisului, editorii lui Eminescu, pe măsură ce atenția 
lor a fost solicitată de gloria crescîndă a poetului, s-au găsit în faţa a trei 
dificultăţi. Cum a scris poetul : 


1. Lingă bolta cea senină (v. 22) 
Şi sub trestia ceu lină (v. 23) 


(Convorbiri, Maiorescu, Scurtu, Dragomirescu, Călinescu 2) sau 


Lingă trestia cea lină 
Şi sub bolta cea senină 


cum rectifică Bogdan-Duică şi, după el, Ibrăileanu, Perpessicius şi alții è? 
Pa > a Mine n lume n-a s-o ştie Co, 34) 


H Perpessicius, M. Serge Se p. 339—342. SE 

2 Acad. G. Călinescu opiniază : „firesc ar fi: ...Lingă trestia cea lină — şi sub bolla 
cea senină”. 

3 Acad, Perpessicius acceptă rectificarea, adăugind cu precauţie obiectivă: „Dar și 
acestea [e vorba şi de incertitudinea a doua din expunerea noastră], ca şi versul-enigmă, cu care 
se încheie poezia, rămîn pe seama viitorului.” 

(Conworbiri, Maioresċu,: Bogdan-Duică, Ibrăileanu, Călinescu, Perpes- 
sicius) sau : 


Nime-n lume n-o s-o ştie (Scurtu), ' 
Nime-n lume n-o să ştie (Dragomirescu) ? 
3. Totuşi este trist în lume! 


Totul este irist in lume? — ?! 


Voi încerca, în cele ce urmează, să contribui, dacă pot spune astiel, 
“la desluşirea ultimei chestiuni, fără cea mai mică intenţie de a leza într-un 
fel oarecare susceptibilitatea unor învăţaţi cărora literele noastre le dato- 
resc foarte mult. Din discuţie va izvori, poate, oarecare lumină şi în pri- 
vinţa celorlalte probleme. A doua dintre ele, mai uşoară, poate fi socotită 
deja rezolvată în pretioasa ediţie de care ne servim, unde se trimite la forme 
ca Clopotul n-a plânge din Împărat și proletar. 

Iată mai întîi informaţia, din ediţia Perpessicius (vol. I, p. 341). 
Manuscrisul, pierdut, al poeziei „a luat cu sine şi enigma ultimului vers. 
Într-adevăr) Dezlegarea nu va putea veni decît în ziua în care hazardul 
binecuvîntat va fi scos la iveală şi restul, necunoscut deocamdată, al 
manuscrisului. Textul Convorbirilor, ca şi al celor mai multe ediţii, cu 
Maiorescu în frunte, sună : Totuși este trist în lume. Bdiţiile Ibrăileanu, Ortiz 
(tutto è ora triste nel mondo !), Dragomirescu dau : Totul este trist în lume. 
La Călinescu: Totuși. .., iar în notă: « Totuşi» al poetului rămîne, ce-i 
„drept nefiresc. Cea mai categorică, cum era şi de aşteptat, este ediția Dra- 
gomirescu : „Am adoptat varianta „Totul este trist în lume” în loc de 
„Totuşi este..." (Convorbiri literare, Scurtu) pentru că aceasta din urmă 
este o evidentă greşeală de tipar, care s-a strecurat și în ediţia Maio- 
„eseu ... Despre tiparul, plin de greşeli, al Comvorbirilor e inutil să se 
mai vorbească. Şi totuşi, dacă e îngăduit a spune, cine ar putea afirma cu 
siguranța, de care singur d-l Mihail Dragomirescu nu se îndoiește, că 
bizarul vers, în forma din Convorbiri, e numaidecît o eroare de tipar. Totul 
este trist în lume e, de bunăseamă „și simplu şi firesc. Dar sfîrşitul poeziei e 
poate cu mult mai profund. Poate că în forma aceasta bizară, asemeni 
îîntînilor adinci, versul ascunde un ochi de lumină, ce trebuie dibuit şi 
desprins, cu atenţie, din întuneric”. 

În studiile sale asupra edițiilor iiminescu, publicate în Viaţa romi- 
nească 2, Ibrăileanu nu se ocupă de textul poeziei. Înteresant e amănuntul, 
dat de el, şi anume : „Manuscrisul definitiv al Ploaresi albastre, acel trimes 
la Convorbiri, l-am văzut” 3, ceea ce îl întăreşte în siguranța că „forma de- 
finitivă“* a poeziei „nu a rămas în Academie” 4. Cu toate că criticul ieșan a 
văzut manuscrisul, în ediţia sa el adoptă forma ,, Totul. ..”, şi nu cea din 


1 Informaţia, din ediția Perpessicius. 

2 1927, nr. 1; 1928, nr. 2, 3; 1929, nr. 5,6. 
3 1928, nr. 3, p. 422. 

2 Ibid., p. 423. 

Convorbiri. A „văzut? numai manuscrisul, fără să-l fi citit? Îl va fi citit 
dar n-a reținut forma ? 

Vreo considerație nouă n-am aflat nici în ediția lui Gr. Scorpan. 
Şi el este un adept al lui Totuşi, pentru care reproduce pasajul respectiv 
din ediția Perpessicius. 

Aşadar întrebarea persistă : a scris Eminescu Totuşi sau Totul? Îmi 
îngădui să susțin că forma reală, a poetului, este Totuşi. E adevărat, 
manuscrisul nu există, dar în lipsa lui recurgem la două argumente : 

1. Totuşi stă, după părerea noastră, în poezie la locul său „constituind 
concluzia ei logică : termenul exprimă într-un ton minor, de cumpănire 
tristă a destinului, o filozofie personală. 


Totul, inventat; de M. Dragomirescu şi adoptat pentru totuși, pe care-l 
consideră „o evidentă greşeală de tipar”, nu înseamnă numai o colabo- 
rare” cu autorul, ci, după părerea noastră, o modificare a intenţiei lui 
poetice. Cu totul, „,„maestrul” a greşit pe ambele planuri, şi logic şi poetic. 
Concluzia lui Eminescu sună ca un răspuns, cadențat melancolic, pe care-l 
dă iubitei din tinereţe, la distanță de ani, obiectindu-i în această formă 
suavă că filozofia ei optimistă a fost dezisă, totuși, de realitatea crudă, 
în timp ce soluţia lui M. Dragomirescu atribuie poetului o declarare prea 
elocventă a pesimismului său care, nu înțelegem : purcede din conținutul 
poeziei sau vizează realitatea în mod obiectiv ? Pe lîngă aceasta, ni se pare 
că totul este distonant față de acordul trist; al versului precedent. 


Cred că în disputa ivită, argumentul principal pentru susyinerea 
formei totuși ne este oferit de Eminescu însuși, căci iată cum se înfăți- 
şează lucrurile. 

Poezia începe cu admonestarea iubitului de către fată. Aceasta ob- 
servă că poetul „Iar s-a cufundat în stele/Şi în nori şi-n ceruri nalte”, 
şi din această pricină se teme să nu fie „uitată”. Admonestarea șăgalnică 
se transformă, în următoarele două strofe, într-o filozofie simplă, realistă, 
aşa cum o poate concepe Albasira, dulce floare, îndrăgostită de visător : 
junele poet „în zădar grămădeşte” în mintea sa „rîuri în soare”, „cîmpiile 
asire”, „şi întunecata mare”. Cu în zădar, în aceeaşi filiație a ideii, începea 
şi strofa aflată în manuscrisul de la Academie, ulterior eliminată de autor. 
Cu în zădar începea, într-o primă redacţie, strofa care se deschide astăzi 
cu versul Piramidele-nvechite. Acești trei în zădar își au importanța lor 
deosebită în cristalizarea precisă a logicii fetei în ultimele două versuri 
din strofa, astăzi a treia : 


Piramidele-nvechile 1 
Urcă-n cer virful lor mare — 


deci ... 


Nu căla în depărtare 
Fericirea ta, iubite! 


1 Cu varianta mai veche În zădar vezi piramide. 

Cu alte cuvinte, iubita obiectează astfel: Cauţi fericirea (termenul 
este foarte important) în închipuirile tale, cînd ea se găseşte aproape, aici, 
în lumea materială. Foarte importantă este strofa următoare, a patra : 


Astfel. zise mititica, 

Dulce nelezindu-mi părul. 
Ah! ea spuse adevărul; 

Eu am ris, n-am zis nimica, 


Versul al treilea, ar putea sugera ideea că poetul aderă în clipa com- 
punerii la teoria optimistă a fetei, dar această adeziune se face după ani 
de la clipele petrecute împreună, vreme în care iubita din idilă s-a „dus” 
şi poetul a suferit. Însă dureroasa constatare de mai tîrziu a poetului că 
fata „a spus adevărul”, nu contrazice ideea exprimată în versul final al 
poeziei, ci, dimpotrivă, o întăreşte şi o ilustrează, fiindcă acest adevăr 
este spus de ea în opoziție cu eu din versul următor, care conţine rezerva, 
replicii poetului pronunţată abia prin finalul Totuși ... 

Versul al patrulea al strofei de mai sus este cu deosebire concludent 
pentru cele ce susţinem. Poetul adolescent „a rîs” la vorbele iubitei şi 
„n-a zis nimica”. La, ce bun să intervină cu gîndurile-i sumbre, încă de pe 
atunci, în filozofia fericită a fetei ? Aceasta nici nu l-ar fi înțeles și, în tine- 
reţea, ei zburdatică, nici nu l-ar fi ascultat. Răspunsul i-l dă tocmai la 
urmă, după ce idilica fiinţă a dispărut şi poetul s-a închis în propriile lui 
gînduri negre, prin acel Totuși care, singur, cuprinde în sine întreaga dez- 
voltare logică a poeziei. Poezia, pînă la strofa din urmă, are o dezvoltare 
s-ar părea neinteresantă pentru probarea lui Totuși : Floarea albastră îşi 
învăluie visătorul în pînza, de păianjen a basmului de dragoste. Folosind 
un splendid anacolut poetic, artistul preia firul scînteietor al evocării, 
încheind-o : 


Înc-o gură — şi dispare... 
Ca un stiip eu stam [stau?] în lună! 


Ce frumoasă, ce nebună 
E albastra-mi, dulce floare! 


Între aceste versuri și strofa ultimă, Eminescu trasează, prin puncte 


de suspensie, hotarul dintre două realităţi, după care, într-un colocviu greu 
de simţire, cu imaginea pierdută, înseamnă cu pana tremurîndă : 


Şi te-ai dus, dulce minune, 
Ş-a murit iubirea noastră 


apoi, adresîndu-i-se direct (detaliu iarăşi important) : 
Floare-albastră ! flcare-albastră ? ... 
conclude, împotriva teoriei optimiste, de altădată, a fetei : 


Totuşi este trist în lume! 

Recapitulînd evoluția ideii poeziei; rezultă, cred, incontestabil „că 
forma Totuși este pe deplin întemeiată. 

Dacă nu mă înșel, acesta este „ochiul de lumină”? de care Forbes 
acad. Perpessicius, atît de just şi în acelaşi timp poetic. Întreaga poezie 
este aşadar o concesie” făcută profesiei de credinţă a fetei, pînă ... la 
ultima strofă, când poetul îi răspunde cu propria-i filozofie pesimistă. Aşa 
stînd lucrurile, acel totul al lui Dragomirescu duce la o generalizare nejus- 
tificată de ideea exprimată în poezie, distonantă în comparaţie cu mol- 
lezza”” chemării nostalgice din ultima strofă. Pe lîngă acestea, totul intro- 
duce în biografia poetului un amănunt pe care el nu La declarat, anume 
că tocmai pierderea iubitei l-a condus la acea concluzie pesimistă, exprimată 
atît de categoric de ipoteticul totul. 

Cum de a căzut totuşi Dragomirescu într-o eroare, ce-i drept atră- 
gătoare ? Explicaţia o găsesc deopotrivă la Perpessicius şi la Ibrăileanu. 
Primul a relevat faptul că „Floare albastră face parte dintre cele mai puţin 
înțelese din poeziile lui Eminescu, în orice caz din poeziile cele mai expuse 
neiînțelegerii, și încă din cauza desăvîrşitei lor graţii” (vol. I, p. 339). 
Ibrăileanu subliniază o caracteristică a artei lui Eminescu în termenii 
următori : „Ca și muzica, poezia lui Eminescu, prin sentimentul ei general, 
prin lipsa de subiect şi de ocazional, îți transmite cu cea din urmă inten- 
sitate o stare emoțională generală, pe care o umpli cu propriile-ți senti- 
mente, pe care o colorezi cu propriile-ţi evenimente sufletești. De aici şi 
sentimentul de colaborare al cititorului, — cetirea printre rînduri, iluzio- 
narea lui, credința naivă în adevărul ficţiunii din operă, de aici sugesti- 
vitatea poeziei lui Eminescu” 1, 

Cred că tocmai această „iluzionare” a cititorului, ca şi „,desăvir- 
şita grație” a poeziei au înşelat pe Dragomirescu, vinovat de a nu fi ana- 
lizat „la rece” versurile spre a afla legătura, e adevărat cam depărtată, 
însă perfect logică, a lui Totuşi din versul final cu restul poeziei. În eroare 
— ne vine greu să o spunem — a căzut şi Ibrăileanu. Înseamnă că, în 
1928, el a ,,văzut” doar exterior manuscrisul poetului, sau, dacă l-a citit, 
nu a reținut expresia care, în 1929, îi va trebui pentru ediţie. 

2. Totuși vine acum să se întemeieze şi pe o informaţie externă, 
socot prețioasă, a operei lui Eminescu. Consultînd una dintre ediţiile 
Fraţilor Şaraga, nedatată 2, atlătoare în biblioteca Facultăţii de filologie 
de la Universitatea din Iaşi, sub cota IL B — 3520, găsesc următoarea 
ştire, în subsolul poeziei Floare albastră : ,, Manuscrisul se află în posesiunea 
D-lor Karaga” ? (p. 45). Cum în prefața, semnată de A. D. Xenopol, se 
spune : „Ediția de faţă este apoi mai complectă decât toate cele precedente, 
atît prin restituirea adevărată a textului după manuscriptele originale pe 
care am fost destul de fericiţi a le afla, pentru o parte din poeziile lui, pe 
cît şi prin o reproducere mai exactă a poeziilor publicate şi care în multe 


1 G. Ibrăileanu, ediţia 1929, p. 13. , 

2 Nu ştiu dacă ediția aceasta este una și aceeași cu ediţia a III-a în ordinea stabilită 
de acad, Perpesscius (I, p. XX), intrucit prefața lui A. D. Xenopol se termină cu observaţia: 
A... tipăririle anterioare erau pătate de greșeli”, și nu ,,... pline de greşeli”, ca în prefața re- 
produsă de Perpessicius. 

3 Sublinierea este a noastră, 

din tipăririle anterioare erau pătate de greșeli care le schimbau înțălesul”, 
— deducţia ce se impune în mod firesc este că editorii au folosit 
manuscrisul, despre care se spune că ,se afla în posesiunea” lor şi 
că, prin urmare, versul Potuși este trist în lume era în manuscris, aşa cum a 
apărut şi în această ediție. Iată așadar o întărire în plus a lui Totuşi, pe 
lîngă Convorbiri şi ediţia Maiorescu şi. pe lîngă afirmarea logicii lui 
de către textul însuși al poeziei. 


E 


Informaţia aceasta, după cite ştiu inedită, aruncă lumină şi asupra 
celorlalte două probleme ale textului, căci ne obligă să acordăm lui Emi- 
nescu, şi numai lui, dreptul de a fi scris: 


Lingă bolta cea senină 
Şi sub trestia cea lină 


ai nu, cuma preconizat G. Bogdan-Duică: 


Lingă trestia cea lină 
Şi sub bolta cea senină. 


E adevărat că poetul îşi începe strofa cu versul Acolo-n ochiu de pă- 
dure, dar el putea să serie în continuare Lîngă bolta cea senină, înțelegând 
prin aceasta că îndrăgostiții aveau să șadă la marginea poieniţei, 
nefiind vorba de bolta” cerului ci de bolta” formată de crengile copa- 
cilor, dar nu în cuprinsul ei, ci „sub trestia cea lină”, spre a se feri de arşiţa 
zilei de vară despre care este vorba mai încolo în versul Și de-a soarelui 
căldură... 

Dacă pentru Totul în locul lui Totuși s-ar mai putea admite ușurința, 
de a cădea în „greşeală de tipar”, inversarea propusă de istoricul literar 
clujean nu se preta atât de lesne unui lapsus de culegere tipografică. Pe lingă 
acestea, observ că rectificarea” Și sub bolta... în loc de Lângă bolta....., 
prin elementul de precizare materială ce-l conţine (lîngă este mai vag), 
lipsește versul de o anume tonalitate eminesciană. | 

Dar textul poeziei, așa cum a apărut în ediția Şaraga, nu este peste 
tot identic cu textul din Convorbiri. Faptul acesta, de bună seamă, dă de 
gîndit. Iată incongruențele : 


În Convorbiri: 


Grămădeștin a ta gîndire (V. 6), Undiavoare. .. (v. 18), ... ochiu de 
pădure (v.21), Mi-oiu desface de-aur părul (v. 31), .. . wa s'o ştie (v. 34), ... 
s-a fi ivit (v. 37), carare (v. 41), Ca un stilp eu stam în lună! (v. 50). 

În ediția Karaga : i 

Grămădeşte-a ta gîndire, Unde-iavoare, ... ochi de pădure, Mi-i des- 
Jace de-aur părul, ... n-o să știe, s-o fi ivit, cărare, Că, un stilp euù stau 
în lună. Së 

Ținînd seamă de informaţia că „manuscrisul ge află în posesiunea 
D-lor Şaraga”, este firesc să presupunem că editorii s-au condus după el, 
cu atît mai mult cu cît putem crede că amănuntul privitor la posedarea 
manuscrisului a fost intenționat inclus în volum pentru a asigura pe cei 
interesați că textul adevărat al lui Eminescu se înfăţişează întocmai cum 
îl dau ei, şi nu cum a apărut în Convorbiri (VII, p. 18). În cazul acesta 
se confirmă faptul, destul de grav, că redacţia Convorbirilor a remaniat 
serios pe poet. Dacă însă, cu toată precizarea dată, frații Şaraga şi-au 
îngăduit intervenţiile respective (ceea ce, pe baza precizării date, pare 
mai puţin probabil), atunci informația că deţineau manuscrisul Florii 
albastre, raportată la declaraţia din prefața lui Xenopol în privinţa resti- 
tuirii adevărate a textului după manuscriptele originale”, nu are nici o 
valabilitate istorică. 

S-ar putea invoca şi soluția existenţei a două variante, dar această 
soluţie este în bună parte infirmată de următoarea notiță din altă ediție 
Şaraga, imediat precedentă aceleia pe care am putut-o consulta : ,Manu- 
geriptele de mai sus, despre care vorbeşte d-nul A. D. Xenopol, mi le-au 
dăruit D-nul George Butman, fost pe-atunci compozitor de litere, la Con- 
vorbiri Literare, care văzînd că textul poeziilor se publică cu oarecare 
corecție din partea, redacţiei, i-au plăcut a păstra manuseriptul lor în ori- 
ginal spre a le avea aşa complete precum erau ele” t, 

Faţă de atîtea asigurări, în legătură în special cu Floare albastră, 
nu ne rămîne decât să credem pe editorii ŞSaraga pe cuvîntul lor seris ?. 
În acest caz, revine cercetătorului sarcina de a analiza textul poeziei în 
lumina, respectivelor variante prezentate de ediţia Şaraga. Concluzia la 
care va ajunge este că ele sînt mai probabile, cu excepţia, poate, a celor 
din versurile 34, 37 şi 41 care ar putea fi considerate literarizări, după 
norma muntenească. Dar iarăşi se pune întrebarea : sîntem îndreptăţiți 
să efectuăm asemenea discriminări ? Dacă nu, atunci măcar acolo unde 
textele sînt identice trebuie în orice caz să admitem, ca sigură, reprodu- 
cerea exactă a manuscirsului, care ar rezulta că este unic, cel trimis la Con- 
vorbiri, ajuns prin Butman la Şaraga şi ulterior văzut”, dar neutilizat 
de Ibrăileanu. Aşadar Totuși, împreună cu Lîngă bolta. . .apar ca forme 
sigure. Însă şi celelalte „variante” Şaraga, după cum spuneam, apar justi- 
ficate de context. Astfel: Grămădeşie-a ta gîndire, lăsîndu-i poetului fa- 
cultatea de a fi, prin schimbarea subiectului (,„,gîndirea” în loc de „tu”) 
mai viguros în expresie; prezentul istorie din Ca un stâlp eu stau în 
lună se potriveşte cu acelaşi timp dispare din versul anterior şi cu e 
(=este) din finalul strofei ; în fine, Mi-i desface de-aur părul e posibil, fiindcă 
gestul respectiv e mai natural să fi fost făcut de iubit în circumstanțe ca 
acelea, deşi, trebuie să admitem că, în forma aceasta, viitorul la persoana a 
doua nu prea apare legat cu Să-ţi... din versul următor. 

Oricum ar fi, socot că notiţa : „Manuscrisul acestei poezii se află în 
posesiunea D-lor Şaraga”, pusă mai ales într-o ediţie care implică numele 
unui om de scrupulozitatea lui Xenopol, nu trebuie desconsiderată ; dim- 


1 Ed. Perpessicius, I, p. XX. 
2 Pentru moment n-am avut posibilitatea să procedez la urmărirea comparativă a 
textelor altor poezii, pentru care există manuscrisul poetului. 

potrivă, se cuvine a fi scoasă din anonimatul ei, dacă nu pentru alta, cel 
puţin pentru motivul că readuce în discuţie problema adevăratului text 
al poeziei în chestiune. Dar noi credem că Şaraga n-ar fi putut să publice 
un text al poeziei, în atîtea locuri deosebit; față de cel din Convorbiri, 
decît; bizuindu-se pe ceva, şi acest ceva era manuscrisul original, caligra- 
Dat ca pentru tipar, deci evident al poetului. Altfel, ce rost avea ca edi- 
torii să specifice că posedă manuscrisul? 

Închei discuţia aceasta cu o mărturisire. Cînd am întreprins consi- 
derațiile de mai sus, altul mi-a fost punctul de plecare. Chibzuind în re- 
petate rînduri asupra problemei Totuși sau Totul, am crezut că am găsit 
rezolvarea dificultății în soluţia, pe care voiam s-o propun, a unui Totu-mi, 
care ar fi avut avantajul de a explica „greșeala de tipar” şi ar fi redus 
constatarea obiectivă Totul este trist în lume la limitele, mai strînse, ale 
experienţei personale a poetului, expresia părîndu-mi-se totodată mai 
eminesciană. Procedînd la analiza poeziei spre a mă convinge că lui Totu-mi 
îi stă bine în locul soluţiei Dragomirescu, am ajuns cu surprindere la 
evidenţa situaţiei mai sus arătate, precum şi la coroborarea ei pe 
baza ştirii oferite de ediția Şaraga. 

Dacă (şi cît) am dreptate în cele susținute aici 1, vor putea judeca ci- 
titorii, şi de mă va corecta cineva „în privința faptelor sau a deducţiilor”, 
voi accepta bucuros, căci „lucrul principal este restabilirea, măcar aproxi- 
mativă, a adevărului despre Eminescu, şi nu persoanele noastre” 2. 


1 Ca de altfel și în încercările anterioare : Primele traduceri italiene din Eminescu (Conv. 
dit., 1939), Originea unor versuri din variantele lui Eminescu (Iaşul literar, 1954, nr. 1) şi Reflexe 
eliadiste în poezia de început a lui Eminescu (Studii şi cercetări ştiinţifice — filologie, Academia 
R.P.R. — Filiala Iaşi, 1956, fasc. 1), pe care le menţionez numai cu scopul de a ușura munca 
bibliografului lui Eminescu 

2 G. Ibrăileanu, Viafa rominească, 1928, nr. 2, p. 289. 


NOTE 


STRUCTURA LINGVISTICĂ A VERSULUI FINAL 
DIN „FLOARE ALBASTRĂ“ 


În articolele precedente, doi competenţi filologi ajung pe căi diferite 
la concluzia că versul de încheiere a poeziei „Floare albastră” trebuie să 
fi fost în manuscrisul pierdut al acestei poezii: Totuși este trist în lume, 
şi nu Totul este trist în lume, cum îl redau unele ediţii. Nu reiau argumentele 
de critică literară ale autorilor citați, fiindcă ele. sînt în genere plauzibile... 
Alt aspect al chestiunii mi se pare important, aspectul pur lingvistic, va- 
loarea semantică şi gramaticală a cuvintelor din versul citat. Ce a vrut 
Eminescu să spună prin verbul este în propoziţia Totuși este trist în lume? 
I-a dat înţelesul de „există”? Pornind de la această ipoteză, trist repre- 
zintă un substantiv avînd același sens cu tristețe. 

Dar adjectivul trist nu este şi nici nu poate fi substantivat în versul 
la care ne referim. Am avea, cred, unica situaţie de felul acesta în poezia 
lui Eminescu şi poate chiar în limba romînă, pentru că se încalcă toate 
normele cunoscute de trecere a unui adjectiv la substantiv, iar Eminescu 
avea un simţ mult prea fin pentru a o face. Prin urmare, trist nefiind nici 
adjectiv, nici substantiv, trebuie considerat adverb. Deşi dicționarele 
noastre nu înregistrează această calitate a cuvîntului, versul în discuţie 
ne obligă s-o admitem. În romîneşte se poate trece relativ uşor de la este 
cald, este frumos etc. la este trist. Mi se par chiar foarte posibile, deşi nu re- 
comandabile, propoziţii ca e trist pe acolo, e trist în lumea veche etc., iar 
construcţii de tipul totuși este trist să vezi .. ., adică fraze în care trist apare 
în mod indiscutabil ca adverb predicativ, sînt obişnuite. 

Se prea poate deci ca dintr-o asemenea construcţie să se fi desprins 
versul totuși este trist în lume prin elipsa, ce-i drept foarte îndrăzneață, a 
unei subiective : totuși este trist [să trăieşti sau ce vezi, ce se întâmplă etc.] 
în lume. 

În felul acesta, versul mult. discutat; al lui Eminescu ar avea şi o 
explicație lingvistică. 


I. C. 


GRAMATICĂ ȘI VOCABULAR: 


ÎN JURUL CATEGORIEI NUMERALULUI 


DE 


LUIZA SECHE 


Toate gramaticile romîneşti din secolul nostru recunosc existenţa, 
în limba romînă, a zece părți de vorbire. Printre ele figurează şi numeralul, 
adică „partea vorbirii care exprimă un număr abstract, o determinare 
numerică a obiectelor sau ordinea obiectelor prin numărare ” 1. Recu- 
noscută și consacrată ca atare, categoria numeralului are, în morfologie, o 
situație paradoxală. „„Numeralul — afirmă Al. Rosetti şi J. Deck — nu 
constituie o categorie în sine [s. n.], întrucât e vorba de adjective, pronume, 
substantive sau adverbe” 2. În pofida acestei afirmaţii preliminare, nume- 
ralul este inclus de cei doi autori într-un capitol aparte al Gramaticii lor, 
ca orice parte de vorbire independentă. Mai recent, academicianul I. Iordan 
arată că „numeralul este, de fapt, un adjectiv, care în loc să exprime însușiri 
propriu-zise (culoare, formă, dimensiune etc.), exprimă însuşiri canti- 
tative” 3. Autorul rezervă totuşi un capitol independent numeralului, 
printre părțile de vorbire ale limbii romîne. 

Contradicţia amintită nu este rezolvătă nici în Gramatica Academiei 
R.P.R. Deşi consacră numeralului un amplu capitol printre părţile vorbirii, 
autorii gramaticii menţionate sînt nevoiţi să recunoască în ultimă ana- 
liză faptul că, din punct de vedere morfologic, numeralele se identifică în 
aproape toate cazurile cu alte părți de vorbire, cu alte cuvinte au valoare 
de adjective, de substantive şi de adverbe +. 


+ 


H 


Gramaticile romînești din secolul al XIX-lea conţin de asemenea 
multe deosebiri în privinţa modului de încadrare a numelor de numere în 


. 1 Gramatica limbii romîne [a Academiei R.P.R.], I, Bucureşti, 1954, p. 225. 
SAR 2 Gramatica limbii romine, ed. a II-a, București, 1945, p. 64. 
s 3 Limba romină contempordnă, Bucureşti, 1956, p. 355: cf. id., Gramatica limbii romine, 
ed. a Il-a, București, 1946, P: 157. 
3 Gramatica limbii romine, L p. 225 ei urm. 

morfologie. Tendinţa predominantă care se manifestă în această perioadă 
este aceea de a identifica numeralul cu adjectivul, ca o specie a acestuia. 
Astfel, la 1828, I. Heliade Rădulescu (în Gramatica sa) înglobează nume- 
ralele în categoria adjectivelor ideale”. Mai tîrziu (în Gramatica din 1845), 
C. Platon le socotește o specie a adjectivelor ,,hotăritoare” (adică deter- 
minaive) ; ideea este susținută în numeroase gramatici ulterioare, de 
exemplu în Gramatica lui I. ©. Massim (din 1854), în aceea a lui R. de Pont- 
briant (de pe la 1860) sau în aceea (din 1869) a lui Ştefan Neagoe. Adepții 
ideii că numeralul este o specie a adjectivului introduc, în terminologia 
gramaticală a veacului al XIX-lea, un nou termen pentru a denumi acest 
adjectiv de tip special: termenul „adjectiv-numeral”, împrumutat din 
limba franceză. AE Gramatica lui Vaillant (din 1840) cât şi aceea a lui 
N. Bălăşescu (din. 1848) tratează adjectivele numerale împreună cu adjec- 
tivele propriu-zise, calificative. În sfîrşit, trebuie să reținem faptul că unii 
filologi din secolul al XIX-lea numesc numeralul ,„adjectiv-eantitativ”? 
(spre deosebire de adjectivele propriu-zise, numite calitative”) sau, mai 
analitic, „adjectiv cantitativ determinativ” : este vorba de George Hill 
(în Gramatica din 1858), respectiv de I. Cîmpeanu (în Gramatica din 
1848).1. 
+ 


Contradicţiile expuse sumar mai sus se regăsesc şi în dicționarele 
romîneşti. La întrebarea principială : numeral sau adjectiv? — toate lu- 
crările lexicografice romîneşti din secolul nostru, de la acelea ele lui H. Tiktin 
sau L. Şăineanu și pînă la recentele dicționare ale Academiei R.P.R., 
răspund prin: numeral. Dimpotrivă, mai toate dicționarele secolului al 
XIX-lea dau aceleiaşi întrebări răspunsul : adjectiv (de obicei în varian- 
tele „adjectiv numeral” şi „adjectiv numeral cardinal” )}?, 


x 


Ne propunem mai jos să vedem dacă faptele de limbă îndreptăţese 
sau nu menţinerea numeralului printre părţile de vorbire independente. 

O constatare fundamentală pentru rezolvarea problemei în discuţie 
este aceea, că „ideea de număr o căpătăm prin mijlocirea lucrurilor. Lu- 
cerurile cad sub simțurile noastre, nu numerele, de aceea în vorbire nici 
nu întrebuințăm numerele singure, ci unite cu numele de fiinţe şi lucruri 
[s.n.]!? 3. Aşadar, valoarea de bază a numelor de numere este aceea de a 
determina cantitativ obiecte sau ființe. l 

A doua constatare, tot atît de importantă ca şi prima și derivînd 
din aceasta, este legată de valoarea originară a numelor de numere ` „la ori- 


1 De altfel termenul este acceptat și de academicianul I. Iordan (ibidem, pe 157): „Din 
cauză că stau pe lîngă substantive, numeralele seamănă cu adjectivele, dar întrucît nu exprimă, 
ca acestea, o însușire, ci o cantitate (în sens larg) pot fi numite adjective cantitative”. 

2 Cf., în acest sens, G. A. Polizu, Vocabular romîno-german,Brașov, 1857 („Sase adj. 
numer. sechs”), I. Costinescu, Vocabularu romanu-francesu, Bucuresci, 1870 (,,Optu adj. num. 
8 Huit”), A. T. Laurian şi J. C. Massimu, Dicţionariulu limbei romane, II, Bucuresci, 1876 
(„Patru adj. numerale, numeru ce vine după trei“), Fr. Dame, Nouveau dictionnaire 
roumain-frangais, Bucarest, 1894 (,,Opt adj. num. card. Hu", 

3 A. Lambrior, Gramatica romină, 1892, p. 113—114. 

gine, numeralele au avut valoare adjectivală [s. n.], adică s-au întrebuințat 
împreună cu substantivele nume ale obiectelor cu privire la care... nu- 
meralele dădeau diverse indicaţii” 1. În cazul limbii romîne, constatarea că 
„„numeralele” sînt la origine adjective se poate verifica cu uşurinţă, în 
toate textele din secolul al XVI-lea. În urma unui sondaj atent făcut în 
aceste prime texte romînești am obţinut numai exemple în care numele de 
numere sînt folosite ca determinative de cantitate pe lîngă substantive 2. 
Acest fapt extrem de semnificativ — valabil desigur şi pentru alte limbi — 
dovedeşte că toate celelalte valori morfologice ale ,,numeralului” (în 
discuţia noastră cardinal) sînt ulterioare aceleia de adjectiv. Dacă lucru- 
rile stau astfel, urmează să vedem deocamdată ce valori morfologice a 
dezvoltat de-a lungul timpului adjectivul cantitativ de bază numit de gra- 
maticii contemporani „numeral cardinal”. Acest tip de adjectiv a dez- 
voltat în mod sistematic o singură valoare morfologică, aceea sub- 
stantivală, valoare cu aspecte complexe însă şi care concurează 
chiar, în limba romînă contemporană, valoarea primordial-adjectivală. Se 
pot reconstitui cu destulă uşurinţă diversele trepte de substantivare a 
adjectivului cantitativ. Mai întîi, adjectivele cantitative s-au putut între- 
buinţa singure, cu excluderea determinatului (substantiv), atunci cînd 
exprimarea acestuia din urmă a fost făcută mai înainte sau cînd acesta a 
putut D subînţeles 3. Astfel, o enunţare de tipul „pe drum mergeau patru 
oameni” a putut fi urmată în chip firesc de alta de tipul „doi o luară spre 
stînga, doi spre dreapta”, în care adjectivul de cantitate s-a substantivat, 
preluînd valorile determinatului absent şi exprimînd atît obiectul (în 
sens larg) cât și cantitatea obiectului. În această primă etapă valoarea sub- 
stantivală a adjectivului, deşi clară, este încă dependentă de cea adjecti- 
vală, deoarece în toate enunţările de tipul „doi o luară spre stînga...” 
gîndim în mod necesar determinatul neexprimat, îl implicăm în logica 
construcţiei. 

O dată cu apariţia şi dezvoltarea ştiinţelor exacte — ai în primul 
rînd a matematicii — s-au născut din adjectivele cantitative numele de 
numere cu totul abstracte, nelegate de obiecte, de tipul „patru și cu patru 
fac opt”. Important în discuţia noastră este faptul că, pentru grematicii 
(şi lexicografii) romîni contemporani, acesta este tipul cel mai clar de 
numeral pur”, pentru că este singurul care trăieşte în mod constant 
independent de obiecte. De la el se și pleacă întotdeauna cînd se justifică 
existența categoriei morfologice. (Fiind prototipul cel mai clar pentru 
caracterizarea categoriei, el este considerat; şi cel mai important din serie, 
ceea ce, din punct de vedere static, n-ar fi o exagerare prea mare. Erorrea 
care se face, însă, este aceea de a transforma această primordialitate 
sincronică într-una diacronică, de a considera aceste ,„numerale” drept 
prima verigă a lanţului istoric, din care s-au dezvoltat toate celelalte 
tipuri de nume, inclusiv adjectivul centitetiv obişnuit). 


1 Acad. L Iordan, Limba romină contemporană, p. 753. 
2 Am găsit exclusiv exemple de tipul „doao viiaţe” (Psaltirea Șcheiană, ed. I. A. 


Candrea, 1916, p. 321/1), „trei zile” (Codicele Voroneţean, 1885, p. 97/12), „trei praznice” (Coresi, 
Carte cu învățătură (1581), 1914, p. 144/26). 


3 Cf. acad. I. Iordan, op. cit., p. 355. 

În sfîrşit, alături de numele de numere abstracte amintite mai sus 
mai avem şi folosirea — derivînd şi ea din cea adjectivală — de tipul 
„am scris un patru pe tablă”, în care patru însemnează „semn grafic, 
cifră care indică un număr abstract”. Asupra acestei folosiri, gramaticii 
(şi lexicografii) sînt de acord în unanimitate s-o considere substantiv, 
derivînd-o însă direct din aceea de număr abstract (adică de ,„,numeral”) 
şi nu din aceea de adjectiv, cum ni se pare că este mai logic. 

în concluzie, schema valorilor morfologice de bază ale unui nume 
de număr obişnuit este, după noi, următoarea : 


ADJECTIV 
(„patru oameni”) 
EE 
SUBSTANTWAT 1 VAS Äuenre 
(„patru o luară spre stinga”) | 
| | 


4 + 
a) („patru și cu b) („scrie un patru 
patru tac opt”) pe tablă”) 


După părerile recentelor gramatici şi dicţionare ale Academiei 2 
obținem, pentru numele de numere obişnuite, o schemă total diferită 
față de aceea de mai sus: 


NUMBRAL CARDINAL 
(„patru şi cu pairu fac opt”) 


| | | 


4 4 H 
ADJECTIV SUBSTANTIV SIBSTANTIV 
(„patra oameni”) („patru o luară spre stînga”) „(scrie un patru pe tablă”) 


Această din urmă filiaţie a valorilor morfologice ni se pare eronată 
în primul rînd pentru că desconsideră cu totul criteriul istoric, indis- 
pensabil şi hotărîtor pentru stabilirea filierei gramaticale reale în cazul 
cuvintelor cu valori morfologice multiple. Dacă se acceptă că, din punct 
de vedere istoric, valoarea iniţială a numelui de numere a fost aceea de 
adjectiv (și logica, nu numai faptele de limbă, pledează în acest sens !), 
atunci elementele de bază din „filiaţia” de mai sus trebuie inversate ca 
în schema propusă de noi şi, implicit, noțiunea de ,,numeral” (aici car- 
dinal) dispare, pentru a fi înlocuită cu cea de substantiv”. Actuala schemă 
a gramaticilor şi dicţionarelor conține de altfel şi unele contradicții interne 
despre care vom aminti pe scurt mai jos. ,,Numeralele cardinale — scrie 
Gramatica Academiei R.P.R. (I, p. 227) — au valoare de adjectiv cînd 


1 Am făcut deosebirea între substantiv şi substantival : primul indică o valoare morfo- 
logică independentă (indiferent de faptul dacă s-a dezvoltat sau nu din altă categorie morfologică) ; 
al doilea, una dependentă de categoria morfologică de bază din care s-a dezvoltat. 

2 Cf. Gramatica limbii romine, I, p. 227 şi urm. și Dicţionarul limbii romine literare contem- 
porane, I—IV, București, 1955—1957. 

însoțesc numele obiectelor (am primit două cărți) şi valoare de substantiv 
cînd ţin locul acestora (am mai cumpărat trei)”. Prin urmare, după 
Gramatică valoarea de substantiv a lui trei din enunţarea „am mai cum- 
părat trei” derivă din aceea de numeral și nu din cea de adjectiv ; eroare 
evidentă de filiaţie, pentru că, după cum am mai spus, trei din enunţarea 
de mai sus nu este altceva decît un fost adjectiv cantitativ, substantivat 
prin excluderea determinatului, care e subînţeles ; dependența substanti- 
vatului de adjectiv nu poate fi pusă în nici un fel la îndoială. Gramatica 
face apoi distincție netă între numeralele (cardinale) care exprimă numere 
abstracte (= numerale propriu-zise) şi numeralele (cardinale) care ţin 
locul numelor obiectelor ( = substantive ; I, p. 225, 227 —228). Distincția, 
justă în fond, este însă contrazisă de exemple : „se răniră doi” (care ilus- 
trează ultima situație) şi „unu, copii, mergem !” (care ilustrează prima 
situație) sînt, de fapt, exemple în care „,numeralele” ţin locul numelor 
obiectelor, au, adică, valoare de substantiv, Luînd exemple adecvate 
constatăm că, din punct de vedere semantic, nu poate fi într-adevăr 
negată diferența dintre trei din enunțarea „trei şi cu trei fac șase” (număr 
abstract) şi trei din enunţarea „trei veneau încoace” (unde trei este legat 
de numele concrete); susţinem numai că în amîndouă cazurile avem a 
face cu o situație morfologică unică, de substantiv. Cercetînd schemele 
de mai sus constatăm că recentele gramatici şi dicţionare ale Academiei 
mai fac şi o altă distincţie morfologică nejustificată între cuvintele — 
nume de numere obişnuite : este vorba de distincția dintre trei din enunțarea 
„trei şi cu trei fac şase” (în care trei ar fi numeral cardinal pur”) şi acela 
din enunțarea „am scris un trei pe tablă” (în care trei ar fi substantiv 
clar). Şi în cazul de mai sus avem a face cu două sensuri deosebite, însă 
cu o situație morfologică unică !. Dacă se pleca de la situaţia de bază 
„adjectiv, filiația morfologică a numelor de numere ar fi fost scutită de 
asernenea contradicții. 

Trebuie să amintim în discuţia noastră şi părerea, aproape general 
acceptată, că „pentru clasificarea cuvintelor în categorii morfologice 
fundamentale (= părţi de vorbire) trebuie să se țină seamă de forma 
şi înțelesul cuvintelor, fără a se neglija nici funcția lor sintactică, care însă 
nu trebuie să constituie criteriul principal de clasificare” 2. În realitate, 
criteriul principal (și criteriile secundare) de clasificare a cuvintelor 
pe categorii depinde de natura cuvîntului: la cuvintele integral inde- 
pendente (substantive, verbe) funcţia sintactică e într-adevăr secundară 
în stabilirea categoriei morfologice, în schimb la cuvintele dependente 
(și în primul rînd la instrumentele gramaticale) valoarea sintactică rămîne 
primordială în stabilirea, acestei categorii. Adjectivele (cantitative şi cali- 
tative) fac desigur parte din categoria părților de vorbire dependente : 


1 De altfel, în enunţări ca ,,scrie și calculează cît fac şaple ori optzeci”, limita semantică 
(şi cu atît mai puţin morfologică) dintre cele două situaţii amintite nici nu poate îi făcută cu 
precizie ; în aceeași enunţare numele de numere pot fi interpretate și ca substantive care ţin locul 
numelui obiectelor: ,,...şapie | = şapte oi]ori optzeci | = optzeci de lei]”. Iar în sintagma 
„Cifra trei” (în care al doilea termen e numele de număr abstract), situaţia morfologică a lui trei 
este identică cu aceea a substantivului Popescu din sintagma „elevul Popescu”. 

2 Limba romină, IV (1955), nr. 4, p. 83. 

valoarea lor morfologică se stabileşte în raport cu termenii pe care îi 
califică, adică în raporturile sintactice, căci acestea determină sensul şi 
forma cuvintelor. Autorul articolului citat mai sus nu aminteşte nimic 
de criteriul istoric în stabilirea valorilor morfologice la cuvintele cu valori 
morfologice multiple ; în cazul nostru, în care valoarea de adjectiv can- 
titativ primează din punct de vedere al vechimii, ştim — cel puţin aşa, 
ne arată gramaticile — că un adjectiv poate dezvolta substantive şi 
adverbe, niciodată numerale. 

De altfel părerea noastră că, în ultimă instanţă, numeralul cardinal 
de tipul doi nici nu există ca tip morfologie independent este susţinută, 
şi încă de multă vreme, de numeroase izvoare lingvistice, mai ales lexico- 
grafice. Dicţionarul lui Paul Robert !, Dicţionarul Quillet 2 sau The New 
imperial reference Dictionary ?, pentru a nu cita decît lucrări de primă 
mînă, consideră că cele două valori morfologice ale numelor de numere 
obișnuite sînt (în ordine) valoarea de adjectiv şi cea de substantiv 4. Nu 
întîmplător am amintit aici dicţionare, și nu gramatici : cele dintii folosese 
în mod obişnuit un material de limbă mai mare, se construiesc pe bază 
de citate ; materialul concret de limbă a dus pe autori la părerea că numele 
de numere sînt adjective, că din valoarea de adjectiv s-a dezvoltat apoi 
cea substantivală. De altfel în dicționarele istorice materialul de citate 
obligă pe lexicografi să plece de la adjectiv. 


+ 


Gramaticii amintiţi mai sus nu s-au mulţumit să susţină categoria, 
numai cu numele de numere de tipul patru, aşa-numitele ,„,numerale car- 
dinale propriu-zise”. Ei au adus în sfera categoriei toate cuvintele „care 
exprimă un număr abstract, o determinare numerică a obiectelor sau 
ordinea obiectelor prin numărare” (Gramatica Academiei R.P.R., I, 
p. 225). Avem așadar, pe de-o parte, ca specii” ale numeralului cardinal 
de bază, numeralele colective, nehotărite, multiplicative, fracţionare, 
distributive şi adverbiale iar, pe de altă parte, numeralele ordinale. Fără a 
intra în analiza amănunţită a fiecăreia dintre aceste „,specii”, vrem să 
subliniem. de la început faptul că, în cazul celor mai multe, autorii înşişi 
recunosc că avem a face exclusiv cu alte părți de vorbire: prin urmare 
încadrarea acestor „,specii” în categoria numeralului este nejustificată. 
Pare într-adevăr un nonsens să recunoşti, de exemplu, că ,,numeralele 
nehotărite. .. apar fie ca adjective, însoțind substantivele, fie ca substan- 
tive : Au fost mulţi copii la mare ; puţini ştiau să înoate” (îbid., I, p. 234), 
şi să creezi totuşi din aceste substantive şi adjective nehotărite o categorie 
nouă, aceea de numeral nehotărît. Aceeaşi Gramatică ne arată că numeralele 
multiplicative sînt adjective sau adverbe (I, p. 235), că cele ordinale au 
„rol de adjective, substantive şi adverbe” (I, p. 237); ni se oferă în sfârșit 


1 Dictionnaire alphabétique el analogique de la langue française, | şi urm., Paris, 1953 şi urm. 

2 Dictionnaire encyclopédique Quillet, Paris, 1946. l 

3 London, [f.a.]. 

1 Tată un exemplu din lucrarea iui Paul Robert : „CINQ, adj. et n. I. Adjectif numéral 
“cardinal invariable. Les cinq doigts de la main... II. Mm. 1. Nombre premier. Cinq et quatre 
jont neuf. 2 Chiffre qui représente ce nombre”. 

şi clasa numeralelor. .. adverbiale (I, p. 236). Cuvinte care, din punct de 
vedere morfologic, îndeplinesc rolul de adjective, de substantive sau de 
adverbe, sînt concentrate arbitrar în categoria numeralului, pe baza argu- 
mentului că ele sînt legate prin trăsătura exprimării cantitative, numerice. 
Ca şi cum această trăsătură semantică nu ar putea fi exprimată perfect- 
-de fiecare dintre cele trei părți de vorbire amintite. Faptele de limbă ne 
arată, şi în cazurile de mai sus, că numeralul nu există ca parte de vorbire: 
independentă, 

Să luăm, de exemplu, aşa-numitul „numeral colectiv”. El apare în. 
două situaţii fundamentale : a) însoţeşte substantivele, ca determinant 
cantitativ, avînd deci valoare de adjectiv cantitativ (,tustrei feciorii”, 
„amândoi tovarășii”); conform principiului că ideea de număr o căpătăm 
prin mijlocirea lucrurilor, aceasta este valoarea primară ; b) se foloseşte 
singur, atunci cînd substantivul, neexprimat, poate fi subînțeles, căpătînd 
în acest caz, valoare substantivală (,tustrei umblau în cărăuşie”), 


Aşa-numitul „numeral nehotărit” oscilează între aceleaşi două 
valori morfologice : a) exprimind un număr aproximativ sau nehotărit de 
obiecte, el le însoţeşte, avînd deci valoare de adjectiv („multi copii, puţini 
oameni”); b) se foloseşte ca substantiv atunci cînd ţine locul substan- 
tivului determinat (mulți (puţini) ştiau să înoate”). 


Aşa-numitul „numeral multiplicativ” are sau valoare de adjectiv 
(„bucurie Îîntreită”), sau valoare de adverb („lucrăm întreit”) sau, în 
sfîrşit, valoare de substantiv (,întreitul unei sume”); aici valoarea pri- 
mordială de adjectiv poate fi demonstrată cu uşurinţă, deoarece toate 
formațiile de acest; tip (îndoit, încincit, înaecit etc.) sînt foste participii 
verbale. Dicţionarele Academiei R.P.R. le şi lucrează ca adjective de bază, 
intrind, în acest fel, în conflict cu Gramatica Academiei R.P.R. 


Aşa-numitele „numerale fracţionare” (jumătate, sfert, doime, treime 
ete.) „se comportă — iarăşi după afirmația Gramaticii — atît în decli- 
nare, cât şi în sintaxă, ca substantivele” (I, p. 233). Această comportare 
este atît de clară încît Dicţionarele Academiei R.P.R. sînt obligate să le 
lucreze ca substantive obişnuite, contrazicind din nou Gramatica 
Academiei. 


În cazul așa-numitelor „numerale distributive” (cîte trei, doi cîte 
doi etc.) şi „„adverbiale” (o dată, de zece ori etc.) se poate reproşa Gramaticii 
un fapt de principiu: ea a încadrat în categoria ,„,numeralelor” (numai 
pentru că exprimă ideea de cantitate, de număr) o serie de unităţi frazeo- 
logice, ca şi cum nu numai cuvintele (sau, eventual, compusele) ci ai 
sintagmele ar putea fi socotite ca aparţinînd, global, unei părţi de vorbire 
unice. Se ştie însă că nu se poate vorbi de apartenenţa la o anumită cate- 
gorie morfologică a sintagmelor amintite. 

Trecând de la ,„,numeralele cardinale” la cele „ordinale” amintim că 
Gramatica, însăși (I, p. 237) recunoaşte tripla lor valoare morfologică : de 
adjectiv, de substantiv şi de adverb. Valoarea originară şi principală 
este fără îndoială cea de adjectiv („al patrulea om venea încoace”), din 
care, prin dispariţia determinatului, subînţeles, s-a dezvoltat substantivatul 
(„al patrulea venea încoace”). Cît despre valoarea adverbială, ea este 

accidentală, deoarece nu apare la toate „numeralele ordinale” („întâi 
să vină el”) 


H 


Lë 


Uredem că faptele de limbă ne îndreptăţesc să considerăm că nume- 
ralul nu există ca parte de vorbire independentă. În realitate avem a face 
cu adjective (respectiv cu substantive, rar cu adverbe) de tip special, cu 
sens cantitativ sau ordinal, care trebuie repartizate la cele trei categorii 
morfologice, prin desființarea, celei de-a patra, cu totul hibridă. De altfel, 
din punct de vedere semantic, nimic nu împiedică această repartiție. La, 
eventuala obiecţie că adjectivelor cantitative le lipseşte o însușire esenţială 
(dar nu indispensabilă) a adjectivelor obişnuite, gradele de comparaţie, 
se poate răspunde cu ușurință : fiind în cele mai multe cazuri determinative 
precise, matematice, e firesc ca aceste adjective să fie incompatibile cu 
gradele de comparaţie, deoarece gradele de comparaţie conferă adjecti- 
vului cel puţin trei situaţii semantice deosebite. Nu ni se pare necesară 
nici crearea, unor termeni speciali pentru a denumi „,speciile” de adjective, 
de substantive şi de adverbe cantitative, în cadrul fiecăreia dintre cele trei 
părți de vorbire 1. 

Prin înlăturarea categoriei numeralului — creată artificial — viitoa- 
rele gramatici și dicționare ar fi scutite de numeroase contradicții care, 
în prezent, demonstrează tocmai inexistența acestei categorii. 

Nota Redacţiei. Teza susținută în articolul de faţă trebuie considerată expresia 
unui punct de vedere care nu este împărtășit de specialiștii noștri în gramatică. Discutarea locu- 
lui ocupat de numeral în structura limbii are o incontestabilă importanţă teoretică. Publicînd 
articolul de mai sus, comitetul de redacţie speră că acest aspect al chestiunii va interesa pe toţi 
cei care au preocupări teoretice de gramatică şi că aceştia își vor spune părerea prin revista 
noastră, 


1 Semnalăm că, în cazul pronumelor şi adjectivelor determinative, M. Zdrenghea pro- 
punea (Limba romină, IV (1955), nr. 4, p. 90) să se renunţe la diferenţierea în pronume şi adjec- 
tive, optind pentru un termen unic: acela de pronume; tot el sugera (după H. Tiktin) să se 
arate că, atunci cînd sînt folosite singure, pronumele au o întrebuințare substantivală, iar cînd 
însoțesc un substantiv o întrebuințare adjectivală. De aici pare a rezulta că trebuie menținută 
şi categoria numeralului, cu precizările de rigoare (numeral folosit adjectival, substantival 
sau adverbial) . Soluţia ni se pare inacceptabilă între altele pentru faptul că un cuvînt nu poate 
aparţine în acelaşi timp, în aceeași întrebuințare și cu acceaşi accepție, la două categorii morfo- 
logice deosebite. 

GRAIUL DIN FRĂTĂUȚII-VECHI 
(raionul Rădăuţi, regiunea Suceava) 


DE 


GHEORGHE IFTINCHI 


Romînii din raionul Rădăuţi (comunele Horodnicul-de-sus, Horod- 
nicul-de-jos, Frătăuții-vechi, Frătăuții-noi, Costişa, Marginea, Volovăţ 
ș.a.) vorbesc, în majoritatea lor, un grai tipic moldovenesc. În unele 
comune însă (Straja, Vicovul-de-sus, Vicovul-de-jos, Voitinel, Bilca, 
Galaneştii ş.a.) se vorbește un grai intermediar între cel moldovenesc 
şi cel ardelenesc, prezentînd fenomene, îndeosebi fonetice, proprii ambelor 
graiuri. Existenţa acestui grai intermediar se explică prin faptul că, 
spre deosebire de localităţile din prima categorie, acestea din urmă au 
absorbit — mai ales după răpirea Bucovinei de către austrieci — un număr 
considerabil de transilvăneni. 

Înainte de a mă ocupa de partea pur lingvistică a subiectului, voi 
face o scurtă prezentare a satului Frătăuţii-vechi. 


AȘEZAREA GEOGRAFICĂ ȘI ISTORICUL SATULUI FRĂTĂUȚII-VECHI 


Frătăuţii-vechi (Pratăuţu-vek', cum spun locuitorii), sat şi reşe- 
dință a comunei cu acelaşi nume, este aşezat pe şes, pe malul drept al 
rîului Suceava, la circa 7 km nord-vest de oraşul Rădăuţi (v. schiţa) 
şi se mărginește la. nord-vest şi nord cu Frătăuţii-noi (Pratăuțu-nou) şi 
Costişa, la est cu Măneuţii (Maneuţu), fostă colonie secuiască (numită 
pe vremuri Andsăsfala), în prezent sat făcînd parte din comuna Fră- 
tăuții-vechi şi locuit de romîni veniți din alte sate ale raionului — romîni 
care vorbesc graiurile satelor de obiîrşie 1 ; la sud cu Horodnicul-de-jos (Ho- 
ronicuu-di-â0s), iar la vest cu Hurjuienii. Între satul Frătăuţii-vechi şi Hur- 
juieni a existat, înainte de a emigra în Germania, o colonie şvăbească, nu- 


1 Majoritatea provin din satul vecin, Frătăuţii-vechi. 


72 DIALECTOLOGIE 


mită Deutsch Alt-Fratautz (sub austrieci comună independentă). 
Astăzi fosta colonie germană, locuită de romîni proveniți din diferite 
sate! ale raionului, vorbind fiecare graiul satului de unde a plecat, 
este alipită la satul vechi. 


Frâtăutu not 


Costi şa, 


fer Suceava 


Duren 


Satul are azi două școli elementare (dintre care una și cu ciclu II); 
cămin cultural, dispensar (cu casă de naştere), oficiu poştal şi e pe punctul 
de a fi electrificat. Există o gospodărie agricolă colectivă, două înto- 
vărăşiri, două mori şi o cooperativă de consum cu filiale. Frătăuţii-vechi 
se numără printre satele fruntașe din raion. 

Foarte vechi, satul e pomenit prima dată într-un document din 1412 
al lui Alexandru cel Bun. Era sat de clăcași şi aparţinea pe atunci boierului 
Giurgiu (adică George), care-l moștenise de la tatăl său, Dragomir Albul, 
„contemporan descălecatului”, cum afirmă M. Costăchescu 2. La 14 oc- 
tombrie 1489, strănepoţii lui Giurgiu de la Frătăuţi (Jurj Pratovski în 


1 Majoritatea provin din satul vecin, Frătăuţii-vechi. 
2 Mihai Costăchescu, Documente moldovenești înainte de Ştefan cel Mare, vol. I, laşi, 
1931, p. 15, 366. 

documentele vremii) îl dau, în schimbul altor sate, lui Ştefan cel Mare, 
care-l dăruieşte mănăstirii Putna din apropiere (circa 20 km). Astfel, 
din sat boieresc Pratăuţu ajunge sat mănăstiresc. Prin aceasta nu s-a 
îmbunătățit nicidecum situația celăcașilor, poate dimpotrivă, așa încît 
exploatarea rămîne și pe mai departe sîngeroasă. 


LOCUITORII SATULUI 


Cu excepţia cîtorva intelectuali și mici funcționari, locuitorii 
satului Frătăuţii-vechi sînt, din moșşi-strămoşi, agricultori și crescători 
de vite. 

Toţi, fără excepție, vorbesc numai romiînește, deși unele nume 
de familie par a indica altă origine decît cea romînească a unei părți din 
populaţia satului. Pe lîngă nume romîneşti, ca Talpelur, Crîsmar, Cojocar, 
Isopescu, Popescu, Iureseu, Cimpan, Vataman, Luchian, Leonte, Ursu- 
lean, Chiraș, Țiganaş, Hrișcă, Hurjui, Bujdei, Ursachi, Muşcă, (a) Ionesi, 
(a) Istratoaie, (a) Ignatoaie, (a) Iftinchi, (a) Antimie, (a) Șlefanesi, Ursu, 
Rusu, Dascăl, Covașă, Cazac, Drehluţă, Onciu, Capstrâmb, Nicolaică, 
Oloșcă, Sofroni, Bugilă, Sfichi, Filimon ete., întîlnim şi nume de origine 
slavă, sau de altă origine, ca: Bucevschi, Saroinschi, Sterchevici, Bida, 
Hrenciuc, Panoiuc, Cazaciue, Filipeiuc, Paliue, Moisuc, Moloci, Andru- 
seac, Masureac, Gutic, Homan ete. 

În ce priveşte numărul populaţiei, deși nu dispun de datele ulti- 
mului recensămînt, cred că se ridică la aproximativ 6000 de suflete. 


PARTICULARITĂȚILE FONETICE, MORFOLOGICE ŞI LEXICALE 
ALE GRAIULUI DIN SATUL FRĂTĂUȚII-VECHI 


Graiul din Frătăuţii-vechi prezintă, pe lingă caracteristicile comune 
tuturor moldovenilor, şi o serie de particularităţi care se găsesc numai 
în câteva sate de pe cursul mijlociu al rîului Suceava (Frătăuţii-noi, 
Costişa, Măneuţii). 

Particulerităţile comune cu ale celor mai multe graiuri moldo- 
venești, în special ale celor din raionul Rădăuţi, sînt următoarele : 


I. Ponetice 


1. A neaccentuat final > â: 'âmă, dâmă, strigă, mamaligă, disără, 
di bună sămă, că, så sărâ, së så bâtă (să se bată), és (< i6să < iese), 
lesă (< tésă < ţese), să dibă, să fugă, încă, dácá ete. Ştiu că fenomenul 
acesta e frecvent în foarte multe părți ale Moldovei, dar nu e general 
nici în raionul Rădăuţi. 


1 Cf. Emil Petrovici, Texte dialectale, Sibiu, 1943, punctul 386 (Marginea): mudșă, 
d6uă, picrină, cófă (Prät, modşă, dpduâ, pernă, câfâ), dar şi ulcică îpcâsă, 

2, A neaccentuat aflat înaintea silabei accentuate (precedat; mai 
ales de labiale) se transformă în a: mamaligă (şi maligâ), barbát, pacát, 
vacújâ, la carát Dn, tarán etc. Fenomenul e sporadic în Moldova (şi chiar 
în raion) 1. În Frătăuţi, însă şi-n satele din jur, fenomenul apare extins 
în toate cazurile cînd ă e urmat de accent, indiferent de consoana pre- 
cedentă şi de vocala din silaba următoare; de exemplu : ma duc, varuil, 
pascút, farmacât, carújâ, i i-o daruit, l-o gasii, grad, l-o jalil, napireâ, rarúnk’, 
sagás („glaumeț”), sarác, tatúcâ, 'zagilnă, înțaleg ete. 

3. E neaccentuat (mai ales final) > ż¿ sau ș: di dămă, ti strigă, pi 
paréti, dinainii, n-ări, cånili, dori, tări, iesti, ligandm, adivarát, povisteşti 
etc. Fenomenul e general ?. 

4. E accentuat precedat de s, ș, j, î, z (respectiv 4) şi de labiale 
— dacă nu s-au palatalizat — apare trecut la ă : său di uáii, săc, sămn, 
ńişăl, ispașise, bușăsc, Gs Age, caţăl, mâţiţăl, mânînţăl, pret ie, zăr, măjăse 
(ud urzeala cu mînjală”, figurat „bat pe cineva”), dău, mărg, babăse, 
popăsc (şi popk’ése) 3. 

5. I precedat de 5 $ Shh 2 (respectiv d) >î: și, sîpușodri, praşii, 
sită, jîr, jintiţă, ţipă, tûn, pidilă, die, ză, putintică (şi puţuntică), îpealdii 
ete. Fenomenul'e răspîndit pe o arie foarte întinsă (nu numai în Moldova) 
şi e gencral în raion. 

6. N azalizarea, (şi, în parte, alterarea) unor vocale urmate de con- 


A 


soanele'n şi m; di_udlă (din oală), 6 en? (un cui), m-â_bolnaâit (m-am îmbol- 
năvit), Ga SE D „dpâ (în apă), n-â_uţtăl, căvă (cumva), A grat, On. om 
(un om), ă “vinit, o Fäi, ńi-ã_adús aminti, n-â_s-0 uit, _catunil (am cătă- 
nit), î H _Rijlucu drămuli, % sára Sie. 

7. Diftongii ea şi şa (indiferent dacă sînt accentuați sau neaccentuați 
şi indiferent dacă fac parte din acelaşi cuvint sau fac parte din două 
cuvinte) > er léle, ée, te-r be (te-ar bea), nodple, iel pute, grai€, dede 
(de-abia) 4, re, cure 5, de-i şti (de-ai şti), (ei dăsi (te-ai duce), lene-i 
cucoănâ mări, Ze man (şi Zei mári)ë. În unele părți din Bucovina: 
asé? (Frăţ. aşâ). 


1 Vezi Emil Petrovici, Tezte, punctul 386: rătedăm, rămine (Frăt. ratidăm, ramini), 
însă ALR II, vol. I, h. 111, punctul 386: taŝúni (Prät, teŝúnį). 


2 În raion există şi excepţii. Cf. E. Petrovici, Texte, punctul 386 (Marginea) : botedât 
(Frăt. botidâb, rătedăm (Frăt. ratidăm), rămine (Frăt. ramini), cu usile (Frăt. cu udilj). 


3 în Marginea se zice lufernă (v. ALR II, vol. 1, h. 141), Prät, luțirnâ. 
2 Cf. și Ion Neculce, Letopiseţul, ediţie îngrijită de acad. prof. Iorgu Iordan, E.S.P.L.A., 
1955, p. 364: de-be l-au dus. 
5 Fenomenul nu-i general în Moldova, dovadă versurile : 
Tăti-s bont, úna-į ră: 
Nu-s parâli la cură. 


6 V. Emil Petrovici, Texte, punctul 386 (Marginea): ŝa mări, dar şi se mári. 
? Prin Moldova de mijloc şi la Creangă: așă. 

8. Diftongul ea, provenit din e accentuat, urmat în silaba urmă- 
toare de e, nu s-a transformat încă în e închis, cum e în limba scrisă, 
la munteni şi chiar la moldovenii din sud, ci se găseşte în faza intermediară 
€ (e foarte deschis) : léi, mârâi, féli, mel, iéstt, dési, répidi, arsésti, 
sed, sén, rési. (În Moldova de mijloc și de sud se zice: răpidi, zăsi, 
şăsâ. änt, ráj. Această vocală apare şi-n cuvinte de altă origine decît 
cea latină: povesti, vremi. Fenomenul e răspîndit nu numai în nordul 
Moldovei, ci şi în Transilvania, 


9. Diftongii ea şi za precedaţți de Ko labiale nepalatalizate, de 
dentale şi prepalatale constrictive (s, 2, Lë j) se monoftonghează: 


lumăscâ i, babăscâ (băbească = un vin), sfârșdscă, leşăscâ, urzáscâ, 


sĝ- verdăscă, sâ-l jutáscâ, sâ-l grijáscâ, sâ mījáscá ete. 

10. Palatalizarea labialelor : sk'ijâ, Ieptanatoări, gin, plig (dar 
şi plumbg), ŝer (fier), Ser (vier), it (vite), fin (vin) 2, bolnafit, ńåirili, Wiredsa, 
ńeu, mel, ër, Fenomenul e general’, afară de cazul cînd țăranul stă 
de vorbă cu un orășean și ţine să-i dovedească acestuia că ştie să „gră- 
jăscă domneşti” (ex. ` Noa, bini, bini !). 

11. Transformarea prepalatalelor semioclusive € şi ĝ în & şi 2, de 


exemplu : făsi, Subotă, floriŝéli, Se (cer), Sisti (cinste), priâitadri, merzi, 
20 (ger) ete. 

12. Prezenţa consoanei d numai în cuvinte de origine latină: 
di (zi) dămă, ad, frimdă, dän, astâd, așadăt, vadit, botidăi, desi (zece), 
s-0-pealdit, târdiu ete. 

13. Constrietiva, j (numai în cuvinte de origine latină) > 3: Sot, 
Zoe, È SEH ete. În cuvinte de altă origine decît; cea latină j rămîne neschim- 
Dat) : jel, jar, jardtic, jîtăi etc. 

14. Sufixul -ar se pronunță Ai, de exemplu : rota/, hornai, morař, 
gutunat. 


TI. Morfologice 


1. Lipsa articolului enclitic l: cum-âz cășu, cu nanâșu, ómu ista, 
móşu ista î ete. 

2. Existența unui singur articol posesiv a: a nostru, a nóştri, a 
noăstri (ale noastre), a dóilęa, a tviilea, coph'iţi-s a Di, rétâli-s a cumătri 5. 

3. Adjectivele (şi numeralele) tot, toată, toți, toate se pronunţă tăt, 
tătă, éi, tti 6. Adverbul tot rămîne însă neschimbat (de ex. ` Tot nu SCH 


1 Fenomenul e vechi la moldoveni. Cf. viiafa asta lumască, Ion Neculce, op. cit., p. 298. 

2 În unele părți ale Moldovei: yiti, yin. 
S 3 În raion sînt excepţii. Vezi ALR IL vol. I, punctul 386 (Marginea) : pidira (h. 167; 
Frăt. kátra), merticu (h. 181; Frăt. ńerticu), mic (h. 113; Prät, nic). vite (h. 193; Frăt. 
ziti), albină şi alyină (h. 271; Prät, numai alginâ). Ci. şi Emil Petrovici, Texte, punctul 386 
(Marginea): stropi (Frăt. : strok'im), îi dubită (Frăt.: îi dugită), 

4 Vezi Emil Petrovici, Texte, punciul 386 (Marginea) ` jeu colácul (Frăt, coldcu). 

5 E. Hywzog şi V. Gherasim, Glosarul dialectului mărginean, în Codrul Cosminului, 
1 (1924), II—1I1 (1925—1926), înregistrează un singur articol posesiv ` a. Totuşi vezi E. Pe- 
trovici, Texte, punctul 386 (Marginea) : al doilea (Frăt. a doilea). 

8 Vezi Emil Petrovici, Texte : pun tuóti ĝos (Frăt. pun tăti os). 

4. Lipsa pronumelui personal de întărire însumi, însuţi etc., înlo- 
cuite cu sîngur. 

5. Existența unor pronume demonstrative ca: ista, aista, aidsta ; 
sála, aŝála ; ístalant, iástalantâ ; ŝálâlant, ŝ¢ilantâ, tot aŝála, ŝialanț, éi. 
lanti. Același e neîntrebuinţat în raion (e preferat tot asdla). 

6. Pe lîngă formele sînt şi deit ale prezentului verbului a fi se folo- 
sesc formele îs şi îi. 

7. Formarea viitorului cu ajutorul verbului a avea, urmat de con- 
junctivul prezent al verbului de conjugat (am sâ fac, ai să fas, arte) 
sâ făcâ, avem ed fasem, avé să fast, au så făcâ) sau cu ajutorul unui 
auxiliar (ot vidé, îi vidé, a vidé 1, om vidé, îţ vidé, or vide). 

` 8. La timpurile trecute, între singularul și pluralul pers. III nu 
există, deosebire : zel disé, tăt disé ; ié o fost, iéli o fost; iel s-o fost apucăt, 
fräi? şi surórili s-o fost apucát. 

9. Verbul auxiliar a apare, în componența perfectului compus, 
sub forma o: o fost, o die, m-o luuât, ńú-o dat, ń-o trgacút ete. 

10. Lipsa perfectului simplu şi a mai-mult-ca-perfectului simplu. 
În Moldova de mijloc şi de sud mai-mult-ca-perfectul simplu e în uz, 
pe cînd în nord acest timp e necunoscut. 

11. Prezența mai-mult-ca-perfectului compus : s-o fost agadát, t-â_fos 
cumparát õ_hlęab di cal. Fenomenul nu se limitează numai la raionul 
Rădăuţi (şi nici numai la restul Moldovei de sus). 

12. Vocativul întărit prin interj. hăi, de exemplu: tataicâ-hăz! 
mamúcâ-hăi!; moşícâ-hăi!, lilitâ-hăi, Catrinâ-hăi, fiméii-hăi! 

Unele dintre pasticularităţile morfologice enumerate mai sus (ca 
de exemplu cele de sub nr. 3 şi nr. 9) ar putea fi explicate și ca transfor- 
mări de ordin fonetic. 


III. Lezicale 


Există o serie de moldovenisme vechi care circulă și azi pe întreg 
cuprinsul Moldovei, deci şi-n Frătăuţi şi împrejurimi. Exemple : a zahai 
„a deranja”, a haraţi „a asmuţi”, a Sahai „a pisa”, „a insista”. La fel 
circulă şi multe alte moldovenisme cunoscute ca atare : alivins „Copturi 
din făină de porumb şi smîntînă”, subotă „cizmă”, a chiti „a ochi” şi „a 
intenționa”, caledp „scul de fire toarse”, k’işcâ pl. Wişti „caltaboşi”, a 
Sanatui „a tăia în bucăți”, calúp „calapod”, 'dimerliţi „baniţă”, felestióe 
„pămătut”, habie „ferfeniță”, a hacui „a tăia mărunțel”, hrincâ „felie”, 
DZ? „pătanie”, „întîmplare”, a moronsi „a insista, scâncind”, ogrădă 
„curte >, ofál „plapumă”, prostiri „„Cearşa n popuşi (și papușoi) porumb”, 
priki „policioară la horn”, pogân „urit ca înfățișare”, razldg „par din 
lemn de brad”, a sclipui „a-şi face rost”, a så sclifosi pa Senci”, a tolocani 
„a spune yrute şi nevrute”, taraboânţă „,roabă”, vornic „primar”, vatamân 
„Slujbaş al primăriei”, azurat (onomat.),, œ zornăi”, „a face „zur, zur” etc. 
Unele dintre ele sînt pe cale de dispariţie : ogal, prostiri, prikis, vornic, 
vatamân ş.a. 


1 Emil Petrovici, Texte, s-o maritâ-ntăi (Frăt. s-a maritâ-ntăi). 

Pe lingă aceste particularități, graiul din Frătăuții-vechi prezintă 
şi altele, caracteristice numai pentru acest sat şi încă pentru vreo cîteva, 
sate de pe cursul mijlociu al rîului Suceava (Frătăuţii-noi, Costişa, Măneuţi). 


IL Fonetice 


1. Existenţa unor plurale ca mârâ mere! şi pérâ „pere”. În restul 
Moldovei se zice méri, péri. 

2. O serie de cuvinte se pronunță altfel decât în restul Moldovei : 
ma ocareșii, ma ureşii (în restul Moldovei : mă ocărășii, mă urăști), să crépi 
(să crape); liulé „lulea”, så aréti (în restul Moldovei så arăti), réi „raţe” 
(în restul Moldovei răță), úni şi um „unde” (exemplu: Uni merâ?, ant 
dus?), flecău „blăcău”, fanină făină” (ca-n Banat), a praşui (dar și a prasi, 
numai în cîntece), kaitás „acoperişul casei” (în restul Moldovei hăzaş), 
“a gâdili! „a gîdilâ”, *gizdán „ghiozdan”, cliâmpă „clampă, clanță”, 
lidmpă lampă”, maligă „„mămăligă”, mânâne mănînc”, miâițtş „„megieş””, 
m-0 pacalit (nu pîcihi ca în unele părţi ale Moldovei), m-o agariztt „m-a 
zeîriat”, codrjă „coajă? 2 ete. 

3. Mutarea accentului la pronumele demonstrative şi nehotărite : 
altora, asildra, astora, altúia, aŝilúia, asiliţa, fişticariţa, ořcarúja etc. 

4. Păstrarea formei vechi pre (în loc de pe) în jurămîntul: Pre 
orüäëe mé! „Pe crucea mea!” 


II. Morfologice 


l. Preferinţa pentru pl. legúmuř legume”. 

2. Formelor de genitiv şi dativ ale substantivelor declinate cu art. 
nehotăriît li se preferă forme interesante cu ajutorul prepoziţiilor de și la. 
De exemplu: 

— Out Zei dat mérâli Séile? 

— La 6_coph'il sarác di la o țigăncă. 

— Out Zei vindút iápa Zei súr? 

— La nieft lipoveni. 

3. Articolul enclitic lui > li ?, de exemplu : S-o dus la máma dráculi. 

4. Prescurtarea vocativelor numelor de persoane şi ale termenilor 
de înrudire: Măi Co! (Constantine !), mäi Go! (Gheorghe !), mäi Vasi! 
(Vasile !), măi Tod! (Toadere !) Vârvă! (Varvară !), Cali! (Calină) Catri!> 
(să se observe că numele feminine nu sînt precedate de mëi): lili „leliţă D", 
badi „bădiţă”, tatú! „tătucă V’, mamă! şi chiar ma! „māmucă (7, uneché 
„uncheşule” ete. 

5. Formarea superlativului absolut nu cu ajutorul adverbului foarte, 
ci cu ajutorul adverbului tări şi strâșnie. De exemplu : tări gin, tări frumós, 
strâșnie sus. ` 


1 Cuvintele precedate de asterisc sînt atestate în Glosarul dialectului mărginean, de 
E. Herzog şi V. Gherasim. 

2 În Marginea însă cudjă (v. ALR It vol. I, h. 213). 

3 În Marginea : plugului, 6muluj (v. Emil Petrovici, Texte, punctul 386).. 

6. Existența unor numerale cardinale ca: 6pdăs fara únu, șeptidăt 
fara doi (comp. lat. undeoctoginta, duodeseptuaginta). 

1. Preferință pentru forma masculină a numeralului ordinal, chiar 
cînd acesta determină un substantiv feminin (în toate situatiile). De 
exemplu : N-ã&_luuát şî ieu fiméii de-a dóilea; m-â_dus sa doilea uâră,; 
Sédi a dóiięga câsâ; a triilea uárâ m-o pris. 

8. Persoana II pl. a verbelor de conj. I se termină la prez. în-ățł 
(nu-dţi) : vog arăt, voi lucrăţ, voi îņncarcăt, voi aratăț. 

9. Verbul a lucra se conjugă la prez. ca în Ardeal : jeu lúcru, tu lúcri, 
jel (ie) lúcrâ, ii (iéli) Ierd, 

10. Verbele de conjugarea a III-a se conjugă la prezent indicativ 
şi conjunctiv pers. I şi II plural, ca cele de conjugarea a II-a, cu accentul 
pe ultima silabă: fasem — fascţ, meržém — merâ6ţ, disem—discţ, întor- 
Sem — întorsét (ca şi taŝém — taâcţ, sidém — şidét). 

11. Prezența locuţiunii adverbiale ca-ntr-aŝéięe cu înțelesul de „între 
timp” şi a adverbului șărâ în loc de iarăşi (care nu se întrebuințează) +. 

12. Folosirea unei forme modale vechi, tipice (ã&_vrut sâ mor as-nuápti 
„era să mor astă noapte” â vrut sâ ma-nnéc „era să mă înec” — formă, 
cunoscută numai în Frătăuţi. 


13. Nu sînt în uz, deși sînt înţelese, următoarele conjuncţii, locu- 
Hunt conjuncţionale şi corelative 2: ci, însă, căci, sau, deci, așadar, prin 
urmare, deoarece, din cauză că, deși, încit, cu toate că, astfel, totuşi. 

Sînt folosite, dintre coordonatoare: șî, ni$, nú numa — da gå 
(eopulative), da, ba (adversative), oi (disjunetivă), di-asâi€ (concluzivă) ; 
dintre subordonatoare: și, câ, dăcă, di, ca să, piniru că (şi 
puntrucâ), Sindurea câ fiindcă”, dim prisină câ, macár câ; dintre core- 
lative: așd, tót așa, tot (în loc de totuşi). 

14. Diversele pronume și adverbe relative, care introduc subordo- 
natele, sînt prezente toate în vorbirea frătăucenilor : edit, sing, Ai (şi com- 
pusele lor); cum, úni „unde”, îpcotră, cîn (şi compusele lor). 


III. Lexicale 


1. Cuvinte vechi, care în alte părţi ale Moldo- 
vei au dispărut, se pare, de mult. La începutul secolului 
al XX-lea mai erau în Frătăuţi unii bătrîni care susțineau că vorbese 
moldovinéşti (nu „romiîneşte”, cum spuneau tinerii că vorbesc). Ei mai 
foloseau cuvinte vechi, dintre care unele atestate şi-n cronici, ca : di olde 
„în fuga cea mai mare”, galvir „pungag”?, Sféti Górgi, Sféti Vasti, Stra- 
téniia, Probăjil, Ispas (nume slavoneşti de sărbători), ocindșe ,rugā- 
ciune” 4, bas-talhâ/ „şeful tilharilor”. Generaţia imediat următoare mai 
întrebuința — pînă pe la 1930 — cuvinte ca: vornic, vataman, a pozvoli 
„a permite”, moscal rus” ş.a. Şi azi mai sînt în uz cuvintele : naft „ gaz”, 


1 În Marginea e întrebuințat (v. Em. Petrovici, Texte, punctul 386). 

2 Ele erau socotite, mai de mult, vorbe domnești (adică „,boiereşti”, „,cărturărești”). 
3 Cf. făcîndu-l șalvir cu două feţe, Y. Neculce, op. cit., p. 393. 

4 Arhaismul e în uz şi în com, Peceinişca-Orșova ` ocindșca, cf. Em. Petrovici, Texte, p. 4. 

di izngv „din nou”, di istuv „cu totul”, „total”, istrávå „,risipă”, a strazi 
„a risipi” (ex. diĉába mai îstrazești mâpedrea), arŝéşti (adv.) „aşa cum se 
ţine arcul”, să himili „se zăpăceşte”) +. Verbul së himiţi şi subst. naft mai 
opun oarecare rezistență. Restul trece pe-ndelete în rîndul arhaismelor. 

2. Cuvinte care în Frătăuţi şi împrejurimi 
au alt înţeles decît acela pe care-l au în restul 
Moldovei: moş bunic” (nu unchi”), moșâcă „bunică”, upcheş 
„unchi” (nu ,,moşneag”), matúgâ „mătușă” (nu „babă”), cuminti deg- 
tept” (nu contrarul lui „neastimpărat”), malipcă „se pare că” (nu „mă 
tem că”), să hran€şii „se satură” (ex. m-& hranit, muntamăse şi mulțamăsc). 

3. Bucovinisme (majoritatea împrumutate din ucraineană, 
cîteva din polonă): *buntátiii răscoală” 2, *bondúgcâ? „bundă” (pieptar 
scurt din piele de oaie, care se încheie într-o parte, nu în fată), „ borâsuie 
„borangic”, £âhnă „cîine mic şi rău”, a costruși „a sluţi la tuns”, "cu dáica 
„cu cerutul”, *deamúsai „cu sila, cu forța”, *diprăs „de tot”, ŝortolít 
„murdar de noroi”, *faidá „înfăţişare”, iésnițå „serob din ouă”, *goánťá, 
(în expresia Toast godnţă „fasole întregi, netăcăluite”), "en habăuca „cu 
de-a sila”, så hortaiésti „se scarpină cu putere” (ex. : ŝi ti horțaiești atita ?), 
lătină „poreclă dată foștilor coloniști unguri”, “harbătă ceai”, a nohodi 
„a îngrozi pe cineva, mai ales pe copii”, hclgátâ „mulțime nsorganizată””, 
Ise Â „pat de cazarmă”, sáicå „gamelă”, a zatoni „a arunca la întîmplare 

uri eru ce se găsește apoi “cu greu”, a să rujdi „a se HO a sprahui na 
prătui” (ex. ŝini-o sprahuil láptili?) FI Lk salle „căldare e”, a så zagrai „a greşi 
cu vorba” (ex. : şărtâ-mă, m-ă_zagraii şi ieu!), sarafân „jachetă de lină, 
femeiască” (cuvînt necunoscut peste apă, în Costişa), zambalic „leancă, 
nemţească, nerezistentă la frig”, țibite „chibrit” ș.a. 

4. Ardelenisme şi maramureşenisme,  neuzitate, 
cred, în altă parte a Moldovei, decît în aria lingvistică de care ne ocupăm : 
parasi „umbrelă, hibá „detect”, *hásná „folos”, di zarániti „de zărit” 
(ex. nu vidţi om di zarániii), “hohe? „golan, derbedeu”, a pucluii í „a prididi, 
a răzbi”, a ŝalui „a păcăli”, „a înşela”, o fräie şi o târucuță „niţeluș”, 
“huc „ferteniţă” (ex. : huec s-ale2i din cojócu ista), nod! şi na (interjecţie) 
„ei? (ex. : na, amú încdre jeu cáru șî pornâse la padúri; Na, ŝi să fac?; 
Noa toi: Noa hai!); darăb „bucată, griță/ „,creițar, monedă de 2 bani”. 

5. Interjecţii tipice vorbirii din Frătăuţi si 
împrejurimi: in! „ia”!, „ian P’ (ex.: în tas! in di dău!); înga!, 
dna, „iată P’ (ex. : ińa ŝi ń-o jacút fisoru-tu?). 

6. Marele număr de germanisme, înțelese azi numai de supra- 
vieţuitorii stăpînirii austriace, dar care odinioară circulau nu numai în 
satele de pe cursul mijlociu al rîului Suceava ci în toate satele romîneşti 
din fosta Austro-Ungarie, sînt pe cale de totală dispariție. Ele se referă 
mai ales la administrația civilă şi la armată. Din exemplele de mai jos, 
unele sînt precedate de asterisc. Acestea sînt atestate pentru Marginea 


1 Cf. I. Neculce, op. cit., p. 369: De multă vreme sta hămeiți. 

2 Cuvintele precedate de asterisc sînt atestate în Glosarul dialectului mărginean de 
E. Herzog și V. Gherasim. 

3 Cuvîntul e pe cale să dispară, deoarece azi bondușca nu mai e la modă. 

(v. Glosarul dialectului mărginean de Eugen Herzog şi V. Gherasim), dar 
se folosesc, cum s-a spus mai sus, în toată regiunea, deci ai în Frătăuți. 
Exemple : a abrihiui „a instrui” şi „a învăța minte pe cineva” (ex. te-oj 
abrihtui ieu, n-ai grijă !, din germ. abrichien), agiont „„vice-primar (< Bei- 
georămeter), ainţvdi repede” (eins-awei), asîntári recrutare” (< Assen- 
tierung), bahnét „baionetă (< Bajonet), *banhóf, „gară? (< Bahnhof), 
*befél „ordin” (< Befehl), "o beştelui „a comanda ceva prin poştă” (< be- 
stellen), bițire district”, (< Bezirk), “bleah tinichea”? (< Blech), *brif 
„scrisoare” (< Brief), *bruțác „sac de merinde” (< Brotsack), cangáná 
ptun” (< Kanone), canontr tunar” ( < Kanoniere), cobrét „polită” ( < Kopf- 
brett), dah „acoperiş? (< Dach), dâcâ „pătură? (< Decke), dopâlrain 
„coloană de marş” (< Doppelreihen), "drot „sîrmă” (< Draht), fafliúctâr 
„blestematule ! pa (< Verfluchter), fafliúşnie „închizătorul” (< Verschluß- 
stück), *fáná „drapel? (3 Tote), *fárbá „„euloaire” (< Farbe), a farbui 
„a A GE (< farbă + suf. ui), "a "fannt „a încasa solda, simbria” (< fas- 
sen), *fasúņe „încasare de bani” (< Fassung), felfjébâr „„plutonier” SH 
SE a felţui „a lipsi” (< ue *fénic, „monedă de 1 ban” (< Pfen- 
nig), fértic! „gata ? (< fertig !) “Fest „tare? (< fest), féşter pforestier” 

(< Foei ster), "feşteriţă ,, Sie de forestier” SS fester + suf. Aë, *fir 
„Sergent? (< (Zu gs\führ er), *forşiit prescriptie” (< Vorschrift), fórvért 
„inainte? (< vorwärz), *Iráitâr „fruntaş? (< Gefreite), “fowáltár „admi- 
nistrator” (< Ver SE ), fătură „hrană EE vite” (< Futter), *fruştiúc 
„aperitiv? (< Prühstück), difeht „luptă piept la piept, la Seege (< Qe- 
fecht), giver haráus ! „armele afară!” (< Gewehr heraus !), "glianţ „„stră- 
Jacire, lustru” (< Glane), *grumbúc „carte funduară” (< Grundbuch), 
“diriht „judecătorie? (< Gericht), *gúliş „gulaş, mîncărică” (< Gollasch), 
*haptáe ! „drepţi D" (< habt Acht!), *hit „foc, căldură” (< Hitze), hof 
„curte ” (e vorba de curtea moşiei fondului bisericesc, < Hof), láitân 
„(sub)locotenent” (< Leutnant), lengve/ „miliție teritorială, honvezi” 
(< Landwehr), lipdfă „patul puşti” (< Lauj), li On aer” (< Luft), mané- 
gură SE (< Manoever), minájtii „hrana ostaşului” (< Menage), 
mindjigeld „hrană în bani” (< Menagegeld), a ńeldui „a raporta”, „a anun- 
ţa” (< melden), óbârláitán „locotenent major” (< Oberleutnant), dbârşti 
„eolonel” (< Oberst), a pasui „a se potrivi” (< passen), pliát loc” (< Plata), 
poșâfir „şei de post” (< Postenfiihrer), a puţui „a curăţi” (< putzen), 
ricțug retragere” (< Rückzug), a rucui „a se încorpora” (< einriicken), 
sirujac „saltea de paie” (< Strohsack), șpaţir „plimbare” (< Spazieren), 
ștairâmi „„percepţie” (< Steueramt), a știmui „a corespunde” (< stimmen), 
sturm „asalt? (< Sturm), ail „lopată” (< Schauffel), Supitâ „capelă” 
(< Keppi (?), táulic m), (< tauglich), tranistră „ranită” (< Tornister), 
tácumpác „împachetat, gata de plecare” (< Sack und Pack), fil „cătarea 
puștii” (< Ziel), ţimbră cameră”, „dormitor al ostașilor” (< Zimmer), ex. : 


„Sásu nuăuăâ o sunát, 
Marg în țâmbră la culcát !?” (versuri ostăşeşti) 
tug „ploton”, „tren”, „curent, „gumilastic” (ex. papús cu tug „bocanci 


cu gumilastic” (< Zug), turie ! înapoi” (cu acest cuvînt este îndemnat 
calul să facă vreo cîţiva paşi înapoi ( <zurück), tuæsfir „sergent! (< Zugs- 

führer), vaomdjstru „subofițer de jandarmi” (< Wachtmeister), vaflibipe 
„concentrare pentru mînuirea armelor” (< Wajfeniibung), văştâr „mai 
departe” ( < weiter), vârtă „santinelă, „pază (< Warte), vaşponi re: 
chiziție” (< Vorspann), zofórt „îndată” (sofort), zúpá „supă” (< Suppe), 
ĉițircå „exercițiu de luptă” (< Eserzieren) etc. l 

Există şi calchieri ca: ĉuma(tá)ti la opt „şapte şi jumătate” (halb 
acht), d şfert la 85 „patru şi un sfert” (ein Viertel auf fünf) ete. 

Peste 15—20 de ani, din acest noian de germanisme nu se vor mai 
auzi în Frătăuții-vechi decît poate vreo cîteva vorbe : bledh, ġja !, a puțui, 
suf şi turie! 


` 


CONCLUZII 


Vorbirea din Frătăuții-vechi este tipică pentru romînii de pe cursul 
mijlociu al rîului Suceava. Ea face parte integrantă din graiul moldove- 
nese vorbit în nordul tării, dar prezintă unele particularități specifice 
de ordin fonetic, morfologic şi lexical : persistența unor fenomene fone- 
tice vechi (ex. : pre < per), a unor forme morfologice (ca de ex. : ă_vrut 
sâ mor „era să mor”), a unor arhaisme (ex. a să himiii) şi, în fine, prezența 
în lexic a multor ardelenisme, maramuregenisme, ucrainisme și, mai ales, 
germanisme. 


PROBE DE GRAI DIN SATUL FRĂTĂUȚII-VECHI 


După cîte știu, pînă în prezent nu s-a publicat nici un text din 
Frătăuţii-vechi. De aceea voi da, în cele ce urmează, cîteva jocuri de copii, 
cîteva versuri populare (strigături, cîntece), pe care mi le amintesc, şi o 
descriere a unuia din multiplele aspecte ale muncii locuitorilor : tăiatul 
lemnelor în pădure ai căratul lor acasă. 


a) Jocuri de copii 


1. — In gi hornăf. 3. — Hdida roâtă, rotilifå, 
(sau rotáf, sau moráf) Ca și rodla [ărâ! skifâ! 
— Hornăf. 


4. — Măi baieti, cucuieti, 


— Na gutunăt ! E 
9 Mind roâta pi parti, 


Dă pi pat, 
2. — Cum ti k'ăâmâ? Dă su pat, 
— Dor di dămâ. Dă cu ndsu ... 
— Cum ti strigâ? 
— Mamaligă, 5. — Ífa,ifa, ifa, fa! 
— Cum îi táiį? Dinainti dânița! 
— C-o pastăji. Dinapâi pacârnița ! 


! Cînd cuvintul e neaccentuat, se pronunţă: fara, exemplu: opdă$ fara unu, 


6 — e. 1581 

b) Strigături 


1. — U-ju-ji pi dedlu gol, Staf, voini$, nu va batej, 
Cå riiredsa n-ări fol Câ maj jestiz 6_tabuieţ | 
Şi i-a fâsi ńirili 


Cin_a tândi nili 6. — Jësd drâcu dintr-o bârtă 


C-om papuc şi c-o Subolă ! 
2. — Istalani k'iŝór ma dodri, 


7. Asta-i lâle, ba nu-i lėlę 
Şi? cu_-aista dau maj tării. 4 


Ba să-i daj så-i crépi k'ele! 


3. — Bâle-o, bâlg-o la papuc! 8. — Léle cu Subâti nuduâ 
Că disárå Ca adúc, S-o scapâi într-aminduduă ! 
Da disdră ca disâră, 
Da pi îoj di búnâ sdmă | 9. — Hai și tu, şi tu, şi tu, 
ȘI badica, saracu ! 
4. La pomint cu tálpa guálâ, 10. Lele álbâ cúmņ ti câșu 
Sâ sârâ dâma di _udlă | Să jubțşti cu nanáşu ! 
5. — Stau voinisi să sâ bată 11. Lelița cu prisilgdri ? 
Pintr-6_tabujeţ di fată. impli căsa di putoâri ! 
c) Cîntece 
i 
Co. Pahare cu floriseli, La calâni m-o luudtu 
Cum le-r be buzâli měli ! Puşca îm mină ń-o dät, 


Paharelu cit 8 emt 


Cin_tl puj la gură, nu-i. 5. ` Frändä verdj și und 


N-am_a trai cit lumeă 


2. Búcurá-lį, sodcră mări! Des trai vo di, vo duduă 
Ta vinit Keptanatudri Sâ va las lumúfa vuduâ. 
Şi Ge k'epland cu drag 
C-o bucd di lemn di fag! 6. — Hai, Ileánâ, la praşit! 
i — Vâliu, rău m-ã_ bolnażit 
3. Sai vinit şi ad şt mini — Haj, Ileana, la baut! 


Tot cu șipuşoări plini 
Ş-aiila m-ai ŝahaitu ? 
Pînâ ŝi m-aj Saluitu 4. 7 


— Parc-o ţirâ n-o treacut 


Sarácu barbdlu Ge | 
{el miisești şt jeu beu. 
Iel măsești la ļjapínâ, 
Şt je beu cu o vesinâ. 


Tu eint noâpie pi la pọártâ, 
{eu cu mina pi covătă. 


4. La catâni tdri-j ginj, del măsești la butus, 
Sini merâi nu mai vinį. Şt ieu beu cu doj hajdus. 
te i ee i Sa, 


1 Aici conjuncţia şi nu e copulativă, ci adversativă. 
2 prigiloare = fotă. 

3 a fahai = a insista, a bate la cap, a stărui. 

4 a falui = a păcăli, a înșela. 

d) Munca în pădure 


Minea îm paduri, la lemn di foc și la butús, nu-i túcma uşodrâ, 


D 


ales pi vremi di jărnă. Dăua ti mat Znealdäett, câ Iert, da noâpte-i tárt greu, 


A 


câ pân-acăsâ nu ti pot dúŝi, câ-i dipărti și dăna-i scurtă, şî di dorii treb 


sâ dori macár o ré, c-ápi a duda-da nu ești ni$ di dâma uaulor. Vai 
di sâmnu ŝála! În-coliba di S6tină di brad, n-ar ŝi túcma rău, dée nu 
s-ar tok'i omătu sup tini şi dăcâ n-ar suflă vintu din tăti părţi. Da aşă 
nu-ţ ticnésti, macár cå tătă noapie árd deu î_uşa colibi și tovărâşu tău 
ári grijă să tot púji lemn pi foc, sâ nu så stîngă. S-aproph'iţi și dihåniilt 
câie-odăâtă, da igli så can tem di foc. Dăcâ n-ai de-o tâmplâri foc şt ved 
lúpu vinând spri colibă, dpi Zei Seresttu, într-o mână, şi cu $6ilantă bat c-â_Socân 
oi c-Õ_iopór î_Serestu. Sâ ved ńetá cum fifi Wpu! Iel nu podiş sufiri 
aşă húiit. 

„Dăua n-avem vormi di hodină : tajém copăsi cu Seresteili, ti coraţim 
di or? cu topuărâli, faŝém di_faz şi cârpini lódvt. Lódvilį li clituim î_stăjîni 
di dot cubis, di pătru cubis, ov di opt cubis si igli stau agá pînă să usucă 
S-dndi vin şi li cúmpârå pintru foc și li cărâ acâsâ. O edd di uâmini 
măsese la facút butúg di brad. Azăsta-i mică mai gre. Zicovţni (Vicovenii), 
strajeni şi gelcáni (bilcanii) så prisép maj, gini dictt a noştri la minca jasta. 
Tătă vreme îi ved cu japina pi úmâr, cu táşca di béit arSești şt cu toporágu 
la șold. [i di múņca ţăsta-ș agonisăsc pinga. 

Cân-îj ŝer di crápå lémnili şi poeneşti drânița di pi cáså ca di_h'istăl, 
să timplă di-ghedţă şi mâpedrea din traistútâ şi trébi s-o tai cu topăru. Dácå 
ai G_urs di mamaligă cu brînqă, îl pui pi jarătic și jel sâ-pcaldești și brinda 
sâ tok'esi, eo mâncări mai buimă c-aiásta nu gasăști. Núma nu strică să 
aj în trâistă ș-0_șîpușor di holercă. Holercuţa saráca îņcaldéşti pi om şi-i 
diamorțeşti ŝolánili. 

La carât lemn dim padúri ni duŝém cu săniili mai muli uâmini 
deodătă, fișticari, cu sania lui, ca să Sim (ët, gramazodrâ, de-o timplări 
cå ni iésâ-nnainti vo hăztă di lupt. Ni sculăm hăt di noâpti, ca să ni prindă. 
diminedţa îm paduri. Încarcâtu- mai greu, câ lóđvilí trei să li ca’ î_spâti 
túcma dim parții, ung "4202 cu sâniţa şi nis nu ti pot bagă cu edit, Dúpa 
Sei Satluit jim sâniţa cu lémni, o pornâști spri căsă, da så bas gin di 
sămă så nu ti-ntrâ pi drum cu bautúra, c-ápi adórńú Si-oëét pân-acdsâ. 

ACTIVITATEA LINGVISTICĂ ÎN PRIMUL TRIMESTRU 
AL ANULUI 1960 


În cadrul activităţii lingvistice din primul semestru al anului în curs, disciplinele cele 
mai bine reprezentate au fost fără îndoială fonetica și dialectologia; e suficient să amintim ` 
Fonetică şi dialectologie, vol. II, red. resp. acad. Al. Rosetti, Editura Academiei DPP. 
1960 şi Recherches sur les diphtongues roumaines, publié par A. Rosetti, București-Copen- 
haga, 1959. ki 

"Unele studii de fonetică din volumul al II-lea al culegerii Fonetică şi dialectologie reiau 
problemele care au format obiectul cercetărilor și discuţiilor contradictorii din ultimii ani, rela- 
tive la existenţa, în plan fonetic sau fonologic, în sistemul limbii romine a consoanelor dure şi 
moi, rotunjite şi nerotunjite și, în raport mai mult sau mai puţin direct cu aceasta, problema 
diftongilor limbii Tomine. l 

Desfăşurarea cercetărilor şi evoluția opiniilor unora dintre participanții la discuție 
pot fì urmărite în celălalt volum amintit mai sus, Recherches sur les diphtongues roumaines, 
în care sînt republicate citeva dintre lucrările mai vechi ale unor lingviști romîni și străini con- 
sacrate acestor probleme. Despre discuţie ca atare, cititorul își formează o imagine oarecum uni- 
laterală, deoarece toate studiile publicate susțin, cu unele deosebiri destul de importante de la 
cercetător la cercetător, acelaşi punct de vedere. Punctul de vedere opus, susținut în primul rînd 
de acad. E. Petrovici, e prezent doar indirect prin referirile, ce e drept, de multe ori foarte ample, 
care se fac în cursul articolelor la lucrările d-sale. Problema existenţei consoanelor dure st moi, 
rotunjite și nerotunjite în limba romînă constituie obiectul a două articole mai vechi, republi- 
cate în romiînește, ale lui N. 1. Dulkelski Cercetare fonetică experimentală asupra palatalizării şi 
Iabializării consoanelor romiîneşti şi Metoda substituirii sunetelor în fonetică (fragment) şi al arti- 
colelor Un fonem sau două foneme? În legătură cu fonemele consonantice bemolate, semnat de 
acad. E. Petrovici și P. Neiescu, şi Cu privire la i final în limba romînă de V. Şuteu. Folosind 
mijloace de cercetare moderne, foarte precise (roentgenogramele, înregistrarea pe peliculă cine- 
matografică sau pe bandă de magnetofon), cercetătorii au obţinut rezultate care sînt interpre- 
tale în mod diferit. Astfel acad. E. Petrovici și P. Neiescu socotesc că „aşa-numitul u scurt 
final” ca şi „i scurt final” nu reprezintă decit „marca de corelație a seriilor consoanelor bemo- 
late, diezate. . .** (p. 57), în timp ce V. Şuteu ajunge la concluzia că -i este „un sunet indepen- 
dent", care „nu diferă în mod esenţial de i silabic” şi care „ca fonem... are un rol bine deter- 
minat în limba romînă”', raliindu-se celor susținute într-o serie de studii anterioare de acad. 
AL Rosetti, A. Avram și Em. Vasiliu. 

N. I. Dukelski, urmărind problema consoanelor labializate și a celor palatalizate 
într-o poziţie diferită, și anume la inițială, distinge consoanele k și k’, care constituie foneme dife- 
rite, de consoanele p, p’ şi t, t’, care trebuie considerate ca variante ale aceluiaşi fonem. 

O problemă teoretică constituie obiectul articolului acad; Al. Rosetti, Asupra clasificării 
jonemelor semivocale (sau semiconsoane). 

Un aspect al problemei distribuţiei fonemelor consoane în limba romină e disculat în 
articolul Grupuri consonantice la junctura morfemelor sufizale de Em. Vasiliu. 

Cercetarea semnată de T. Slama-Cazacu şi Al. Roceric, Statistica fonemelor şi valoarea 
experimentului de predicţie, pune în lumină limitele şi neajunsurile experimentului de predicţie 
imaginat de C. E. Shannon ca metodă de calculare a entropiei unei limbi. Viciile experimentului 
constau în faptul că nu se ia în consideraţie factorul „,sens”, care are un rol foarte mare în feno- 
menul de predicție şi în neglijarea caracterului particular al experienţei, ale cărei rezultate depind 
în mare măsură de subiect’. 

Dacă: mărirea numărului experienţelor cred că elimină efectele acestui ultim neajuns 
(experimentul urmărește obţinerea unor rezultate statistice), celălalt viciu al procedeului semna- 
lat de articol pare mai greu de evitat. 

La baza criticii experimentului stau observaţii şi interpretări de ordin psihologic dato- 
rate uneia din cele două autoare, T. Slama-Cazacu, cunoscută printr-o serie de cercetări în care 
abordează diferite probleme de psihologie a limbajului, reluate într-o lucrare de ansamblu apă- 
rută tot în această perioadă : Limbaj și context, Editura ştiinţifică, Bucureşti, 1959. 

Cuprinzind material oferit de numeroase cercetări lingvistice şi medicale (de psihopato- 
logie) și rezultatele a numeroase experimente personale interesante, lucrarea aceasta este o sin- 
teză instructivă și plină de sugestii atît pentru lingviști cît și pentru psihologi, constituind tot- 
odată și un bun îndrumar bibliografic. 

Problema principală a cărţii este problema contextului, a importanţei acestuia pentru 
diferite manifestări delimbaj (în limbaj autoarea cuprinde cele mai variate mijloace de comunicare 
dirijată, intenţionată, între oameni : vorbire, gest, diferite simboluri şi semnale ele), Oprindu-se 
mai îndelung asupra vorbirii articulate, autoarea, care concepe contextul într-un mod foarte 
larg (distinge contextul lingvistic, contextul explicit : gest etc., implicit : situaţie etc.), pune in 
evidenţă importanţa acestuia pentru faptele de limbă, trecînd aproape insesizabil de la ansam- 
blul lingvistic, care se ierarhizează pe mai multe trepte, la context în sensul cel mai larg. Dacă 
nu se poate nega rolul pe care îl are contextul (conceput chiar în cel mai larg sens) pentru înţe- 
legerea unei comunicări sau influenţa acestuia asupra modului de organizare a materialuluj 
lingvistic al comunicării, delimitarea netă între contextul lingvistic şi cel oarecum exterior este, 
cred, esenţială pentru lingvist. Tocmai această delimitare asigură lingvisticii posibilitatea dr 
a-şi preciza, de a-și contura obiectul de cercetare, 

Studiile de dialectologie reflectă dezvoltarea pe care au cunoscut-o în ultimele decenii 
cercetările din acest domeniu : predomină numele de tineri cercetători, unele articole sînt rodul 
unor recente cercetări pe teren. 

Cele mai multe din articolele din al II-lea volum de Fonetică şi dialectologie discută pro- 
bleme de fonetică, G. Ghiţu, Consoana muială ń în graiurile limbii romine, T. Teaha, Fonetisme 
vechi în graiul din Bihor, Gh. Bolocan, Observaţii asupra grupurilor consonantice în graiul bulgar 
din comuna Brăneşti, VI. Drimba, Aspecte din fonetica găgăuză. Tratarea problemelor diferă 
ca punct de vedere și ca metodă. Unele articole depășesc prin preocupări, cum se vede și din tit- 
luri, limitele dialectologiei romîneşti. Cercetările consacrate dialectelor altor limbi urmăresc mai 
ales influența exercitată asupra limbii unei comunităţi mici de o populaţie mai numeroasă cu 
care vine în contact. În această categorie se încadrează şi Cercetări lingvistice la o familie de țigani 
de A. Avram. 

Lexicul e prezent prin : Termeni pentru denumirea tifosului (pe baza ALR) de V. Russu şi 
Încercare de cercetare statistică asupra unor metafore din AIS şi ALR de M. Sala. Dacă în primul 
studiu se procedează tradițional, în cel de-al doilea se aplică metode noi de cercetare : autorul 
urm?rcşle paralel în două limbi romanice același fenomen lingvistic, prelucrînd apoi statistic 
datele obţinute. Concluziile la care ajunge, interesante, par însă, datorită caracterului lor de 
caracterizare generală, insuficient susținute de faptele, foarte particulare, pe care se bazează 
articolul. 

O problemă de gramatică constituie obiectul studiului Funcțiile prefizelor verbale de ori- 
gine slavă în dialectul istroromîn de G. P. Klepikova. Lucrarea lingvistei sovietice ilustrează 
printr-un exemplu elocvent linia divergencă a evoluţiei istrorominei. Interesantă, mai ales prin 
implicaţiile de lingvistică generală, e comparaţia cu meglenoromîna. Pare curioasă însă condițio- 
narea existenţei categoriei gramaticale a aspectului într-o limbă prin exprimarea ei cu ajutorul 
prefixelor și suiixelor : se afirmă că în meglenoromină nu se poate vorbi de o categorie gra- 
maticală a aspectului, deoarece aspectul nu este exprimat decît prin prefixe. O asemenea limitare 
surprinde, avind în vedere faptul că posibilităţile de exprimare ale unei categorii gramaticale 
sînt destul de largi și pot varia de la un idiom la altul. 

Atlasul lingvistic e prezent nu numai prin articolele elaborate pe baza materialului 
pe care îl oferă, dar și prin ampla și minuţioasa discuţie pe care o prilejuieşte lui G. Istrate. 
Elaborarea de atlase lingvistice rămîne permanent în centrul preocupărilor dialectologilor romîni- 
În ultima vreme se discută chestionarul pentru Noul atlas lingvistic pe regiuni. Detalii asupra 
acestei probleme pot fi găsite în articolul Noul atlas lingvistic romiîn, semnat de Gr. Rusu ai I. Stan 
şi publicat în nr. 1/1960 al revistei Tribuna. 

În activitatea acestui prim trimestru al anului a fost prezentă şi lingvistica matematică. 
A avut loc Conferinţa de automatizări, în cadrul căreia s-au discutat unele probleme de traducere 
mecanică și de utilizare a matematicii în studiul limbii. Un aspect al prelucrării materialului 
lingvistic romînesc în vederea traducerii automate a constituit obiectul comunicării Programul 
principal şi verbul în traducerea automată, prezentate de E. Domonkoș. Autoarea a folosit, ca punct 
de plecare pentru pregătirea verbului pentru mașină, clasificarea verbelor elaborată de acad. 
Gr. C.Moisil. Principiile acestei clasificări au fost expuse de acad. Gr.C. Moisil la Conterinţa de auto- 
matizări unde a fost prezentată şi o altă clasificare, care pleacă de la aceasta, dar se bazează pe 
alte principii, elaborată de P. Diaconescu. Cele două cercetări urmează să apară în SCL, nr. 1 și 2. 

La Institutul de lingvistică din București a fost prezentat de A. Avram un referat despre 
importanţa acordată lingvisticii matematice în Uniunea Sovietică. Cu ocazia călătoriei sale de 
studii în U.R.S.S., A. Avram a putut constata amploarea pe care au luat-o în această ţară cerce- 
tările de lingvistică matematică, în care sînt antrenate numeroase institute de cercetări ( de 
matematică, de fizică, de lingvistică) și institute de învățămînt superior (Institutul pedagogic 
de limbi străine din Moscova, Universitatea din Leningrad, din Gorki sau din alte centre culturale 
ale ţării). 

Problemele urmărite și metodele de abordare a problemelor sînt foarte variate. Astfel, 
prelucrarea materialului lingvistic pentru traducerea automată, care e problema cea mai cer- 
cetată, se face fie pentru traducerea directă dintr-o limbă în alta (la Institutul de mecanică 
fină şi tehnica calculului al Academiei de Ştiinţe a U.R.S.S. s-au elaborat algoritme binare : 
anglo-rus, chinez-rus, japonez-rus, german-rus), fie pentru traducerea cu ajutorul unei limbi 
intermediare (la Laboratorul experimental de traducere mecanică de la Universitatea din Lenin- 
grad se lucrează la alcătuirea acestei limbi intermediare — partea de morfologie fiind deja ter- 
minată). 

Dezvoltarea cercetărilor de lingvistică matematică presupune mărirea numărului de 
specialişti, de aceea problemele lingvisticii matematice au fost introduse în învățămînt ` s-a creat 

o secţie de traducere mecanică și lingvistică matematică la Institutul pedagogic de limbi străine 
din Moscova, a funcţionat un seminar de lingvistică matematică la Facultatea de filologie din 
Moscova, altul în cadrul Universităţii din Leningrad. 

Apar de asemenea în număr destul de mare publicaţii consacrate acestor probleme. 

La invitaţia conducerii Institutului de lingvistică din Bucureşti, într-o şedinţă specială, 
ing. Ed. Nicolau a expus principiile de funcţionare a maşinilor de tradus, iar S. Marcus, lector 
la Facultatea de matematică, a făcut o prezentare generală a diferitelor modalităţi în care se 
manifestă tendinţa de a aplica matematica în lingvistică, de a studia limba cu ajutorul metodelor 
matematice. 

Şedinţa s-a încheiat cu o prezentare a problemelor traducerilor automate discutate în 
publicaţiile sovietice, făcută de V. Rudeanu. 


Interesul pentru cercetările de lingvistică matematică s-a manifestat şi la Universitatea 
C. I. Parhon, în cadrul cercurilor științifice studenţeşti. La Facultatea de matematică, pro- 
blemele acestei discipline constituie obiectul Cercului de analiză matematică, condus de S. Mar- 
cus ; la Facultatea de filologie, la Cercul de limba romînă, a fost prezentată comunicarea studen- 
ilor S. Golopenţia şi Pavel Toma Statistica şi stilurile limbii. 


Problema cultivării limbii, care pare a preocupa tot mai multă lume, este prezentă în 
publicaţiile din această perioadă mai ales sub aspectul ortografiei. Astfel N. Mihăescu discută 
în Informația Bucureştiului, nr. 2056, la rubrica Limba noastră (rubrică care are în ultima vreme 
o apariţie destul de neregulată), cîteva din situaţiile pe care ortografia actuală le rezolvă recur- 
gind la principiul gramaticii ; prof. I. Popescu face în Luceafărul (nr. 3 (38)/1960) unele reco- 
mandări privind predarea ortografiei la clasele VIII—X. Aspectele propuse spre discutare sînt 
bine alese, iar indicaţia de a aborda problemele de ortografie pornind de la gramatică, foarte 
prețioasă, așa încît articolul va constitui un ajutor eficace în procesul deprinderii în școală a unei 
scrieri şi a unei vorbiri corecte, deprindere care reprezintă un deziderat formulat în ultima vreme 
de profesori şi de elevi (v. de exemplu, D. Păcurariu, Pregătirea viitorilor studenţi, în Gazeta lite- 
rară, 6(308)/1960 şi darea de seamă asupra consfătuirii redacţiei Luceafărul cu profesorii și elevii 
din orașele Craiova și Ploieşti, în Luceafărul, 5(40)/1960). 


În aceste condiţii, apariţia Îndreptarului ortografic, ortoepic şi de punctuație, anunţat de 
mai multă vreme, a fost primită cu mult interes. Această lucrare reprezintă de fapt o reeditare 
a Micului dicționar ortografic (ed. II, 1954) a Dicţionarului ortoepic (1956) şi a Îndrepiarului de 
punctuație (1956) şi e alcătuită din două părți net diferite : a) expunerea normelor și b) indicele 
de cuvinte. În prima parte normele ortografice și cele ortoepice sînt prezentate împreună, fapt 
justificat prin relaţia existentă între cele două categorii de norme, pe cînd normele de punctuație 
constituie un capitol aparte. 


Partea consacrată normelor ortografice şi ortoepice reprezintă de fapt o formă ceva mai 
dezvoltată a Micului dicționar ortografic, care îşi depășea nejustificat limitele, conţinind un mare 
număr de indicaţii cu caracter normativ ce nu priveau ortografia. Din această cauză normelor 
ortoepice li se acordă mai puţină atenţie şi importanţă. De multe ori ele au fost completate doar 
prin adăugarea formulei şi se pronunță. (Formularea se scrie şi se pronunță întrebuințată 
în Îndreptar este greşită deoarece inversează raporturile dintre ortografie şi ortoepie : se ştie că 
scrierea notează pronunţarea literară). Alteori formularea nu arată clar dacă norma priveşte orto- 
grafia sau ortoepia — vezi, de exemplu, $ 7, p. 27: „Dintre formele paralele străin — sirein, 
creăm — creiem, sînt considerate literare străin şi creăm”. (Nici din indice nu aflăm clar dacă se 
recomandă pronunțarea creăm, creînd, aşa de nefirească pentru limba noastră). 

Faţă de Micul dicționar ortografic, Îndreptarul cuprinde unele capitole noi cum sint cele 
privind scrierea numelor grecești şi latineşti sau capitole sensibil dezvoltate ca cel în care se dis- 

cută scrierea cu majuscule sau cele privitoare la scrierea cuvintelor compuse şi la transcrierea 
numelor și cuvintelor din limbile care folosesc alfabetul chirilic. Mult îmbogăţit e şi indicele de 
cuvinte. 

Lucrarea este și în forma actuală destul de greu de folosit, pentru că nu se stabileşte o 
relaţie clară între norme şi principii. Principiile sînt formulate și explicate (poate insuficient) 
într-o parte a lucrării (p. 18— 22), iar normele sînt înșirate separat, începînd de la p. 26. Prezen- 
tate astfel, ele par cu totul arbitrare şi ca atare cer să fie însuşite mecanic. Aşa cum e alcătuit, 
îndreptarul e util mai ales pentru cei cărora (elevi, studenţi) li s-au explicat diferitele norme, 
decit celor care ar vrea să se lămurească singuri şi care sînt totuşi cei mai mulţi. 

Preocuparea față de predarea limbii în școală este prezentă nu numai sub aspectu} 
ortografiei, ci și sub aspectul gramaticii. Şi dacă iniţiativa de a discuta aceste probleme în publi- 
caţii de mare circulaţie, ca Luceafărul, Contemporanul etc. e foarte nimerită şi utilă, e însă, în 
acelaşi timp, şi plină de riscuri şi foarte angajantă. E necesar ca articolele de recomandare, de 
indicatii metodologice să fie foarte atent controlate sub raport ştiinţific, pentru ca diversele 
publicaţii să nu răspindească erori care, datorită prestigiului publicaţiei, respectului pe care îl 
inspiră textul tipărit, să poată induce în eroare învăţători și profesori din diferite colţuri ale ţării. 

Lipsă de grijă şi de răspundere s-a dovedit prin publicarea în Luceafărul (nr. 3(38) 
şi 4(39) din acest an) a articolului prof. Ioan Dumitru, Analiza gramaticală și stilistică, în care, 
pe lîngă unele observaţii interesante, se strecoară şi grave greșeli de analiză gramaticală. În fraza 
Foarte bine că s-a nimerit să aibă atitea calităţi, autorul consideră că propoziţia principală Foarte 
bine e eliptică de subiect şi de predicat, deşi continuă spunînd că „e urmată de două subordonate 
subiective” (de fapt numai prima subiectivă e subordonată direct principalei, constituind subiectul 
acesteia). 

Foarte bine e, după opinia autorului, în acest context, ‚o interjecţie a cărei funcţie sin- 
tactică (? 1) îi imprimă şi rolul de propoziţie principală în frază”. 

Interesul pentru cultivarea limbii, de care vorbeam mai înainte, se manifestă şi prin corec- 
tările şi discuţiile purtate în multe cazuri de nelingviști — și pot cita de exemplu în Contem- 
poranul ` Agramatism (nr. 2/621), A scrie şi O prefată haotică (nr. 8/697). Cîteva articole sint con- 
sacrate examinării, mai ales sub aspectul corectitudinii, a limbii critice literare ` D. Isac, Acce- 
sibililatea criticii (şi accesibilitate sună cam barbar D. în Tribuna, nr. 7/1960 sau D. Solomon, 
Critica stilului, în Gazeta literară, nr. 7(309)/1960. (Şi nu e decît un an de cînd un articol, în care 
se discutau unele incorectitudini din textele de critică literară, publicat în Limba romină, stirnea 
violente proteste D. 

În ceea ce priveşte limba operelor literare, profesorii şi elevii îşi exprimă dezaprobarea 
faţă de violențele de limbaj care apar în lucrările unora dintre scriitorii noștri altfel foarte apre- 
ciați — vezi de exemplu : C. Călin, Scriitorii şi elevii, în Gazeta literară, nr. 6(308)/1960 sau darea 
de seamă citată mai sus asupra consfătuirii redacţiei revistei Luceafărul cu profesorii și elevii. 

Destul de numeroase au fost în această perioadă articclele consacrate problemei tradu- 
cerilor — în Gazeta literară : I. Fischer, O traducere necorespunzătoare (în nr. 2(304)/1960), A. Lam- 
brino, Limbă şi tipic lingvistic (în nr. 3(305)/1960) ; în Tribuna : Lidia Bote, Ronsard în romi- 
nește (nr. 7/1960). Asemenea discuţii contribuie la îmbunătăţirea calităţii traducerilor, care de 
altfel s-au ameliorat foarte mult în ultimii 10—15 ani, datorită exigenţei și atenţiei care se acordă 
acestui aspect al beletristicii. 


VALERIA GUŢU-ROMALO 

Istoria ării Româneşti de la octombrie 1688 
până la martie 1717. Cronica Anonimă 


Ediţie întocmită de Constantin Grecescu. București, 
Editura ştiinţifică, 1959. 


Este unanim recunoscut că limba textelor 
romîneşti din secolul al XVIII-lea a fost mai 
puţin studiată decit limba secolului al XVII- 
lea, şi mai cu seamă a celui de-al XVI-lea. De 
aceea publicarea cronicilor de acum două 
veacuri reprezintă un ajutor important nu 
numai pentru istorici, ci şi pentru lingviști, fi- 
lologi şi istorici literari. 

Cu citeva luni în urmă, a apărut în Editura 
ştiinţifică Istoria Țării Romineşii de la oc- 
tombrie 1688 pînă la martie 1717, sub îngrijirea 
istoricului Constantin Grecescu, operă cunos- 
cută, în istoria literaturii romîne vechi, fie 
sub numele de Memoriile lui Radu Popescu, 
fie sub cel de Cronica Anonimă, ultimul 
nume fiind pus în subtitlul ediţici de care ne 
ocupăm. Adăugarea subtitlului nu e o simplă 
chestiune de tradiţie, ci exprimă părerea lui 
C. Grecescu, că „pe baza datelor ce ne stau la 
îndemînă nu știm cine e autorul care a pre- 
lucrat cele două fragmente din Viaţa lui 
Constantin Brîncoveanu şi din Istoriile lui 
Radu Popescu pentru a da această Istorie” 
(P. XXXVII). 


Lucrarea este prefațată de Dan Simonescu, 
care arată, printre altele, că această ediție 
pune la îndemiîna cercetătorilor, cadrelor di- 
dactice și studenților un izvor foarte prețios 
de informații atît din domeniul istoriei patriei 
noastre, cît şi din domeniul istoriei universale, 


pe care pînă la ediția de față le puteau afla 
cu greutate, incomplete și deformate, numai 
din ediţia chirilică, lacunară şi cu greşeli de 
transcriere din 1847 (p. V). 

În prefaţă se scot în evidenţă faptele mai 
importante din Istorie, cu privire la situația 
internă a Țării Romiîneşti, la istoria univer- 
sală, ultimele date fiind mai numeroase decit 
în alte cronici romîneşti. Se fac de asemenea 
unele consideraţii asupra valorii literar-artis- 
tice a cronicii, pe care N. Cartojan o socoteşte 
drept „cronica cea mai frumoasă ca factură li- 
terară” (Istoria literaturii romine vechi, vol. III, 
B cureşti, 1934, p. 254). 

În ce priveşte paternitatea cronicii, Dan 
Simonescu socoteşte ca autor „un boier din 
apropierea lui Constantin Brincoveanu, adept 
al politicii de duplicitate a domnitorului” 
(p. XI). Aşadar Dan Simonescu şi Constantin 
Grecescu sînt de partea lui C. Giurescu, 
primul care a contestat ca autor al cronicii 
pe Radu Popescu, aşa cum susțineau I. G. 
Sbiera și N.Iorga. 

În prefață se analizează, printre altele, 
atitudinea de clasă a autorului cronicii, expo- 
nent al intereselor feudale. Rareori acesta se 
ridică deasupra mentalității medievale, ca 
atunci cînd reflectează asupra tendinţelor de 
expansiune teritorială ale habsburgilor, spu- 
nînd : „cel ce gîndeşte să-și răscumpere patria 

lui din robia tirănească, întti trebuie să caute 
folosul cel de obşte”. Deci binele social trebuie 
pus înaintea guvernării tiranice (p. XV). 

Dat fiind caracterul istoric al prefeţei, ar fi 
fost bine ca autorul ei să arate dacă e de acord 
sau nu cu presupunerea făcută de C. Grecescu, 
după care această cronică ar fi fost redactată 
în jurul anului 1739 şi nu între anii 1709—1711, 
1716, cum susținuse C. Giurescu, 

Editorul cronicii își întemeiază ipoteza pe 
un anumit fapt istoric oglindit în cronică și 
anume cucerirea de către ruși a cetăţii Azo- 
vului, care a fost pieraută la 1711, dar e ciîști- 
gată din nou și definitiv în 1739, prin pacea 
de la Belgrad, Despre acest fapt se spune în 
Istorie : „și aşa lutna cetatea și băgind Moscali, 
Cazaci de ai lor, o țin” (subl. n.). Precizarea 
ap țin” s-ar referi, după C. Grecescu, la 
epoca de după ciîștigarea definitivă a cetăţii, 
adică 1739. Dar acest cuvînt s-ar putea tot 
atît de bine referi şi la epoca anterioară anului 
1711, deoarece Azovul a fost cucerit încă din 
1696. Din cronică nu reiese că referinţa pri- 
vește cucerirea definitivă a cetăţii. Autorul 
anonim al cronicii putea foarte bine să noteze 
că rușii țin Azovul și în anii 1709, 1710 şi 
chiar 1711. 

Nici celălalt argument invocat de Grecescu 
nu ni se pare convingător, sl anume că autorul 
Istoriei n-a putut folosi ca izvor cronica mavro- 
cordătească compilată de Radu logofeţelul de 
divan decît după 1729. 

E greu de susținut de asemenea că „,dite- 
rența de stil” dintre Istorie şi cronicile lui Gre- 
ceanu şi Radu Popescu e atît de mare încît 
constituie o dovadă că aceste opere nu sînt din 
aceeași vreme. 


+ 


Istoria Țării Rominești de ia octombrie 1688 
pînă la martie 1717 a fost publicată pentru 
prima dată de N. Bălcescu în ,, Magazin istoric 
pentru Dacia”, t. V, 1847, p. 93—183, după 
un manuscris incomplet. În 1906, N. lorga pu- 
blică textul în continuare în ,,Studii și docu- 
mente”, vol, III. 

Autograful acestei cronici a rămas pînă azi 
necunoscut. Este meritul incontestabil al lui 


C. Grecescu de a fi identificat acum mai bine 
de două decenii trei manuscrise cuprinzind 
Istoria Țării Romineşti, iar în 1939, și manus- 
crisul folosit de N. Bălcescu. În 1949, cînd a 
luat ființă Muzeul Romino-Rus, a descoperit 
şi al cincilea manuscris. 

Pe baza lor a fost pregătită ediţia de față, 
prima ediţie științifică a Istoriei Țării Romt- 
neşti, „Nu intenționăm, publicînd această 
ediție — arată C. Grecescu — să facem un 
studiu exhaustiv pentru toate problemele de 
ordin documentar, literar etc. Preocuparea 
principală a fost stabilirea textului și 3 scopu- 
lui lucrării” (p. XXXVIII). 

În Introducere”, C. Grecescu acordă un 
loc important descrierii manuscriselor, indi- 
cîndu-se, pe lîngă caracteristicile formale, și 
conținutul lor. Manuscrisele fiind miscelanee, 
se indică pagina din manuscris (în afară de 
cel de la Muzeul Romino-Ruş) cu care începe 
textul Istoriei. 

C. Grecescu a folosit ca manuscris de bază 
(B) pe cel utilizat. și de Bălcescu și care se gă- 
sește în Biblioteca Filialei din Cluj a Acade- 
mici R.P.R., fond Blaj, sub cota 53. Acest 
manuscris a fost socotit „pierdut? timp de 
aproape un secol. Este curios faptul că nici 
Ştefan Manciulea, nici N. Comşa, care au 
descris manuscrisele romiîneşti de la Blaj, n-au 
reușit să facă legătura dintre acest manuscris 
şi cel publicat de Bălcescu. Acest lucru a fost 
făcut de C, Grecescu. 

Nu se arată însă, mai pe larg, în Intro- 
ducere, de ce s-a folosit ca bază a ediţiei acest 
manuscris şi nu altul, motivîndu-se doar că 
„are un text cu mai puține greșeli, ceea ce de- 
notă că a fost copiat cu grijă şi n-a avut multe 
copii înainte” (p. XXVII). 

Alte trei manuscrise se găsesc în Biblioteca 
Academiei R.P.R. sub cotele 3441 (A), 441 (S), 
3417 (L). În sfîrşit, al cincilea se află la Muzeul 
Romîno-Rus din Bucureşti, sub cota 718 ($,). 

N-am avut posibilitatea să cunoaştem ma- 
nuscrisul aflat la Cluj. În schimb, am cercetat 
celelalte patru manuscrise, pe care le-am com- 
parat cu ediția. publicată. 

Trebuie subliniat că C. Grecescu a reușit 
să stabilească .raportul dintre aceste manu- 

scrise, pe baza conţinutului şi a datei indicate 
de copiști. Manuscrisele A şi B însă n-au nici 
un fel de indicaţii asupra copiştilor sau a pose- 
sorilor. Desigur că nu numai conținutul este 
un indiciu pentru a stabili raportul dintre 
manuscrise. Comparind de exemplu A ai L 
ne putem da seama că primul e anterior şi din 
alte motive : felul hirtiei, caracterul literelor 
chirilice și folosirea lor etc. 

Editorul reuşeşte să demonstreze că la baza 
acestei cronici au stat, în special, două izvoare 
şi anume : Viața lui Constantin Vodă Brinco- 
veanu de Radu Greceanu şi Istoriile domnilor 
Țării Romineşti de Radu Popescu. În acest 
scop, se pun faţă în fată diferite pasaje din 
aceste lucrări, ca de exemplu chemarea lui 
Brincoveanu la Adrianopol în 1703. 

În ultima parte a interesantei Introduceri, 
C. Grecescu, compară textul Istoriei Țării Ro- 
miîneşti publicat în -,,Magazin istoric pentru 
Dacia” cu manuscrisul respectiv. Am con- 
truntat şi noi cele două lucrări şi am ajuns la 
aceeaşi concluzie ca și Grecescu, că „,repro- 
ducerea din Magazin e satistăcătoare”, aş 
spune chiar bună, deşi cuprinde unele nepotri- 
viri. Pe lîngă cele semnalate de Grecescu mai 
adăugăm (pentru p. 93—99) : boiarii în loc de 
boierii, Cantacozinilor pentru Cantacuzinilor, 
svătuit pentru sfătuit, a doua pentru a doad, 
prin delungarea pentru prin îndelungarea, să 
ridică pentru să-l ridici, armă pentru arme, 
nimica în loc de nimic, săvtrșit pentru sfîrșit, 
zicăluri pentru zicători, 'unile pentru unele, 
au voit pentru au vrut, alți pentru alalți etc. 

Textul editat de C. Grecescu este prima 
ediţie critică a Istoriei Țării Romineşti. Pe 
lingă textul de bază care reproduce manuscrisul 
53 (B), în aparatul critic sînt menţionate va- 
viantele la acest text așa cum apar în manu- 
scrisele 3441 (A), 3417 (L) și 441 (S). 

în unele cazuri, editorul și-a dat seama că 
e necesar să folosească în text un alt manu- 
scris decit cel de bază, ca de exemplu: cu 
pompă ca în S, şi nu cu un pompa ca în B, 
înnaintea agilor ca în S, şi nu a ginerilor ca 
în B (p. 116). 

Deoarece manuscrisul B este incomplet, de 
la august 1714 înainte s-a luat ca bază manu- 
scrisul S, care merge paralel cu L aproape pînă 


la sfirșit, adică pînă aproape de începutul 
domniei lui Ion Mavrocordat, însemnindu-se 
în aparat variantele din L, indicîndu-se aceasta 
și în aparat. Dar nu numai variantele lexicale 
apar în aparat, ci și omiteri sau adaosuri faţă 
de textul de bază. 

Se menţionează de asemenea izvoarele fo- 
losite de cronicarul anonim. 

Uneori editorul nu se mulțumește numai 
cu simple trimiteri la izvoare, ci dă note mai 
ample, ca de exemplu pasajul din Radu Po- 
pescu privitor la trimiterea unei delegaţii de 
boieri la Poartă și care obţine domnia pe 
viaţă pentru Brincoveanu (p. 103). 

În aparat n-a mai fost menţionat manu- 
scrisul 718 (S,) deoarece editorul l-a socotit 
că ar fi „complet la fel cu S” (p. XLI). În 
acest caz ar fi fost necesar să se arate de ce în 
aparat apare manuscrisul 441 (S) ai nu 718 
(5), o datà ce ele sînt atit de apropiate. 

În ce ne priveşte, credem că şi ms. S, ar fi 
trebuit să fie folosit în ediţie. O cercetare 
comparativă a manuscriselor S ai Sı ne arată 
că acestea, deși sînt mai apropiate între ele 
decit S și A, prezintă totuşi multe deosebiri 
(vezi paginile 261—266 din $,). 


Sı S 
făcură semn tunurilor, la tunuri, la zicători 
muzicelor 
începură a da cu tu- a slobozi tunurile 
nurile 


s-au rădicat gazdă 
Constantin-vodă 
cu cheltueală de la 
diînșii cheltuind 


s-au rădicat gazde 

Constantin-voevod 

cu cheltueala dinșii 
cheltuindu-și 


crăiei crăii 

pofti pohti 

la a doao la a doo 
înpăratul înpăratu 
rumînești rumâînesc 
mearseră mersese 

fără cit fără decit 
n-au putut nu putea 
Bălăceanul Bălăceanu 
de despre 

deci de aceea 

cu alta cu altele 
tăgăduiala făgăduea 
-acest fel de cuvinte acest fel de cuvînt 
ghinăriul ghinărar * 
au ba sau ba 

pre urmă pe urmă etc. 


Şi exemplele se pot înmulţi. 

În cazurile în care apar, între A, S, B, L, 
variante ca cele de mai sus, acestea sînt con- 
semnate, aproape totdeauna în aparat. 

Socotim că nu ar fi fost necesar să se dea 
lecțiunea în subsol, deoarece aceasta încarcă 
aparatul, Aceasta, poate numai în cazul în 
care există două forme identice în același rînd 
din text si vrem să atragem atenţia — în 
aparat — asupra uneia dintre ele. 

Deşi transcricrea textelor mai vechi este 
una din cele mai importante probleme ale 
editării vechilor noastre monumente de limbă, 
C. Grecescu dă puţine date asupra sistemului 
adoptat de el. Se arată doar că ,,Fiind vorba 
de manuscripte din sec. XVIII şi mai ales de 
după 1750, am transcris peste tot semnul ci- 
rilie -m-, cu f, în interiorul cuvintelor, dacă 
aceste cuvinte se scriu cu -î-, am scris „cing 
şi nu cănd”, „„văzind” şi nu „,văzănd” etc.” 
(p. XLI). f 

Nu se dau însă relații asupra transcrierii 
celorlalte semne chirilice. 

Dacă în ce priveşte bk editorul s-a orientat 
— în genera] — după rostirea de azi a cuvin- 
telor, în schimb b a fost interpretat în mai 
multe feluri, transcrierea variind de la ma- 
nuscris la manuscris. 

Astfel semnelor AA din ms. A le corespund 
în ediţia ă, respectiv î: TEMRHAYS-H: = temin- 
du-ne (153 r, 3, text 9,2), WhplH = fării (153 r, 
8, text 9,4), NHh = pînă (152r, 12, text 8,11), 
PEMhHE = rămine( 154 -r, 18, text 10, 7), 
2HER HAR-H-— zicîndu-i (154 r, 17, text 10,6), 
puâh = riză (154 r, 2, text 10, 9). 

În manuscrisul A cele două semne apar 
scrise foarte distinct, Distincte sînt aceste 
semne și în S. În Zu, X are valoarea f, h = à 
(foarte rar D : ARHCSA, ARHI, dar şi MBNA» 
TKT'hHE-Ch3. Chiar pe aceeași pagină (264) şi 
la același cuvînt apare î scris cu ambele 
grafii : CANASpHHE dar şi APRHAH. 

Cît despre manuscrisul L, acesta are o situa- 
ţie oarecum diferită. Copistul a folosit b pentru 
ă şi î (deşi foarte rar poți avea impresia că avem 
de-a face cu un h, dar scris întîmplător) : âh- 
PARK (150 r, 15), KaT (150r, 4), CTh Ii HEY 
(150 r, 16). Dece a folosit copistul numai acest 
semn? Greu de răspuns. Este adevărat că L 


(1765) e mai nou decît A, cu cel puţin 20—25 
de ani. Nu se poate afirma însă că numai după 
2—3 decenii (S, cel mai recent dintre manu- 
scrise, copiat în 1797, şovăie de asemenea în 
folosirea celor două semne) nu s-a mai acordat 
atenţie transcrierii ierurilor. Desigur că pro- 
blema valorilor acestor semne e destul de 
complicată şi chiar în tipărituri de felul Pra- 
vilelor lui Matei Basarab și Vasile Lupu 
întîlnim valori diferite pentru acelaşi semn, 
deși, în genere, h are valoarea ă (în interiorul 
cuvîntului), A = f. Putem totuşi găsi tipărit : 
KăHAn şi KhHAh (Pravila lui V. Lupu, 245, 
5 ; 245, 8); PBMAHA şi PEMRHA (246, 8 ; 246, 
11), dar numai CBMTh. 

în acest caz, de ce s-a transcris, în ediţia 
pe care o recenzăm, -h din ms. L, în general, 
ca ă (foarte rar f); PBHAIE = găndie (150 r, 
12, în text 5, 25), A8 cTphHeb = au străns 
(151 r, 16 în text 6, 25); MEpebph = mearsără 
(151 r, 15, în text 6,23)? Probabil că editorul 
a fost influențat de faptul că manuscrisul. L 
are o haină moldovenească, grai în care în- 
tîinim ă în loc de f în cuvinte ca: pănă, căl- 
căiu, întăiu etc. 

Dacă pentru o copie moldovenească ar fi o 
oarecare explicație transcrierea lui h ca ă, 
(unde ar putea fi interpretat ca f), în schimb 
pentru o copie muntenească, și mai ales în 
care se face distincţie între cele două grafii, 
lucrul acesta nu pare firesc. Aşa cum am arătat, 
în A ierurile au ca valori: h = fê, Ñh = à. Cu 
toate acestea copistul scrie uneori (ca şi în $,): 
mie (150 r, 6), KSPMENT (150 r, 10), 
BABHA'EUHAE (152 r, 10), unde avem de-a face 
cu folosirea întîmplătoare a lui h = f. De aceea 
credem că ar fi trebuit transcrise sînge, blin- 
deaţile şi nu sănge (în text 4, 38), blăndeațile 
(11,25), dindu-i-se lui "bh valoarea specifică 
din acel manuscris. 

În ce priveşte celelalte semne chirilice, 
avem de făcut următoarele observații : 

He transcris totdeauna ia: ACTE = iaste 
(A, 150 r, 11 în text 3,32). 

E = ea: ISTE punk = pulearnic (S, 259, 4 
în text 4, 58), Akanmt (A 154 r, 4 în text 
7, 24) = deacii. 

În ce priveşte A. e transcris numai ea 
(în ediţia Bălcescu apare ia), deși filologii îi 

acordă de obicei valoarea ia, mai rar ea. 
Astfel se transcriu ` BOApHI = boearii (A 150 
r, 12, în text 3, 27), Kbp8â = căruea (A 155 r 
8, în text 11, 30); CABHA = sabiea (L 155 r. 
12, text 14, 41). WITHA = știea (S 264 r, 6, 
text 11,40), AOMNHA = domniea (A 155 r, 10, 
text 9, 20). 

Se poate spune că, în genere, C. Grecescu 
a transcris manuscrisul de bază, ca și va- 
riantele cu deosebită măiestrie. Eruditului 
istoric şi filolog nu i-a scăpat nimic, sau aproape 
nimic, care ar putea prezenta importanță 
pentru o ediţie ştiinţifică. 

Editorul foloseşte transliteraţia, pe care 
o îmbină adeseori cu transcrierea fonetică 
interpretativă. Desigur că nu trebuie să ne 
abatem de la tradiția textului, schimbîndu-l 
printr-o uniforinizare forțată. Dar folosirea 
consecventă a transcrierii fonetice interpre- 
tative, față de cea fotografică, duce la evitarea 
unor greșeli, ştiut fiind că copiștii amestecă 
grafii moștenite cu altele care redau rostirea 
lor proprie, mai tîvzie. A selecţiona ce e vechi 
de ce e nou e poate mai ușor în cazul unor 
manuscrise ca acelea care stau la baza Istoriei 
Țării Romineşti, deoarece se cunoaște epoca 
în care au fost copiate (1739—1797), regiunea, 
la unele şi copistul. Folosirea consecventă a 
transcrierii interpretative ar fi avut ca urmare 
redarea mai exactă nu numai a valorilor ieru- 
rilor, ci şi a altor semne (în anumite situaţii). 
Astfel E urmat de a — în anumite cazuri — 
poate ti interpretat ea și nu eaa (deși R are în 
genere, valoarea ea), ca în ediție, unde se 
transcrie ` vicleaan (23, 26), Brincoveaanul 
(5,30), socoteaală (5, 29), neaamuri (118, 28). 

Dacă în privința transcrierii am ridicat 
unele obiecţii, în schimb trebuie să scoatem 
în evidenţă bogatul aparat critic, în care se 
menţionează nu numai inadvertenţele dintre 
manuscrise cu privire la cuvinte diferite ca: 
B pelnarii — AL pescarii (scris pescarii pentru 
că pelnarii nu se mai cunoștea probabil de 
copist) (3, 31), B în caic — L în clic (70, 20), 
B podurile — A pădurile (67, 34), B conet — L 
sfirsit (58, 35), ci şi variante fonetice şi lexi- 
„cale, Acestea din urmă sînt foarte numeroase ` 
B amindoaă — L amindoi — S amăndao (31, 


26), B meidan — L medean —'S maidan (71, 
24), B sint strinse — L sint strânsă (71, 33): 
B cliucerul — A criucearul — LS clucerul. 


Se indică și variante gramaticale : timpuri 
diferite (B au murit — L muri (3,26), B scăpa- 
ar— L scăpare-ar — S scăpa-vor (24, 31) 
B zise — A zice (2,31), B sculă — A scoală 
(72, 22) ; topică diferită : B de voe nedindu-i — 
S nedindu-i de voe (71, 29), B l-au chemat 
căimăcanii — S caimacanii l-au chemat (71, 
30), B au poruncit — S poruncit-au (71, 22). 

Se menţionează de asemenea cuvintele care 
sînt în plus într-o copie față de alta, ca și 
eventualele omisiuni. 

Se acordă de asemenea o deosebită impor- 
tanţă punctuațţiei. 

Cu toate acestea în aparat nu figurează 
— şi ar fi poate imposibil să figureze — toate 
variantele dintre manuscrise. Astfel lui mtini 
(6, 13) din ms. B ti corespunde în L MhHI care 
nu apare în aparatul critic. De asemenea nu 
apare nici u ($) după un grup de consoane aşa 
cum notează copistul ms. A: AOMHS (153 r, 6), 
CTWIIbHECKS (154 r, 8). 

Credem că ar fi fost bine dacă în aparat 
s-ar fi indicat eventualele greşeli din manu- 
scrise, pentru a nu fi considerate pe acelaşi 
plan cu restul variantelor. Astfel apar în copii 
uneori litere în plus, fără a fi despărțite prin 
croşete de restul cuvîntului : le-aau dat (7, 29), 
tavărăra (69, 31); alteori lipsesc litere : fatul 
(68, 43) pentru sfatul. În asemenea cazuri s-ar 
putea indica şi cuvîntul din manuscris cu litere 
chirilice. 

D 


Ediţia întocmită de C. Grecescu are o 
deosebită importanţă pentru studiul istoric 
al limbii romîne. Faptul că dintre cele cinci 
manuscrise, patru sînt muntenești, iar unul 
moldovenesc ne poate ajuta în studiul com- 
parativ-istoric al dialectelor rominești. 

În ultimul manuscris putem întîlni toate 
trăsăturile specifice ale dialectului moldovenesc 
și anume : e > i (decili ce, departi, li spui, cali, 
facim, esti, di acesti, înnainti, sintim), ea > e 
(vide, se mănie ` side, ştie), & (agiungă, agiuns, 

giudecală, giupăneasă). De asemenea hiperur- 
banisme : i pentru f după s, ş, z (singe, sint, 
sinul, şidea, şezind). Un caz de rotacism: 
păr în noapli. Este curios faptul că sunetul dz 
nu apare niciodată notat în acest manuscris. 
Cu totul alta este situaţia în alte manuscrise 
moldoveneşti, ca de exemplu Cronica lui Ne- 
culce, despre care acad. Iorgu Iordan spune: 
„În general, copiştii ms. 253 sînt foarte scrupu- 
loşi cînd e vorba de notarea sunetelor dz și z” 
(Studiul manuscriselor şi problema transcrierii 
cronicii lui Ion Neculce, în ,,Studii şi cercetări 
de istorie literară şi folclor”, t. II, 1953, 
p. 242). 

Celelalte patru manuscrise cuprind, în 
genere, caracteristicile graiului muntean : 
mtini, pă urmă, deaca, daca, pă la, să să strîngă 
(dar și bucurîndu-se) ; de asemenea ` deşchise, 
să prinză, să te văz, coprinde,  pozănariul, 
nimului, picere. 

Cu tot caracterul muntenesc al celor patru 
manuscrise, între ele există anumite deosebiri. 
Din acest punct de vedere ms. B e mai apro- 
piat de S, Su, decît de A. 

Dar şi între B — S — S, putem observa 
deosebiri. B s-au rădicat — S s-au ridicat (8; 
30), B călră — S către (25, 33), B după — 
S dupe (12, 35), B luările — S luorăle (70, 39), 
B aleagerea — S alegerea (15, 22), B siirv — 
S stărvul; de asemenea B  Şărban- Vodă — 
S Şărban- Voevod (17, 24),B să între — S să vie 
(16, 36), B jupine Haizler — S  ghinărarule 
Haizler (22, 36), B vin tătarii — S vine tătarii 
(29, 23). 

Copia moldovenească se apropie cel mai 
muit de ms. muntenesc A. C. Grecescu ară- 
tase — pe baza conţinutului — că Le posterior 
lui A. Compararea lor din punct de vedere 
filologic şi lingvistic confirmă această ipoteză : 
B petnarii — AL pescarii, (3, 31); B despre 
partea — AL dispre parte (4, 37), B înnă- 
untru — AL înlăuntru (11, 39), B priveleghii — 
AL privilighii (15, 40), B doa — AL dooa (15, 
28), B să pue — AL să să pue (15, 21) B au 
murit — AL muri (3, 26). 

Elementele lingvistice comune celor două 
manuscrise confirmă, şi pe această cale, ipoteza 
lui C. Grecescu că L şi A ar fi copii după un 


acelaşi manuscris, rămas necunoscut pînă azi, 
ca și cel autograf. 

Din studierea Istoriei Țării Rominești, 
putem extrage elemente caracteristice pentru 
structura gramaticală a limbii secolului al 
XVIII-lea. Ne referim, de exemplu, la morfo- 
logia şi sintaxa pronumelui (în special formele 
neaccentuate ale pronumelor personale, pro- 
numele relativ-interogativ), morfologia şi sin- 
taxa verbului, topica etc. Date interesante 
găsim pentru studiul raportului dintre hipotaxă 
şi parataxă, al vorbirii directe şi indirecte. 

Pentru istoria vocabularului, manuscrisele 
respective furnizează un bogat material nu 
numai în privința cuvintelor și a sensurilor 
aparţinînd unor etape mai vechi de dezvoltare 
a limbii romiîne, ci și a neologismelor. Neolo- 
gisme, în special latine, se găsesc desigur şi la 
cronicarii moldoveni de la sfîrșitul secolului al 
XVII-lea și începutul celui de-al XVIII-lea. 
De asemenea, şi în operele lui Radu Popescu 
și Radu Greceanu, 


Multe dintre ncologismele din Istorie pot D 
întilnite în opere mai vechi. Astfel, patrie în 
Biblia de la 1688, privileghiu, organ, parolă, 
apar la Cantemir, idiomă la Antim Ivireanu, 
pompă, într-un text din 1700 (GCR, I, 333). 
La N. Costim şi Antim Ivireanu găsim subst. 
politie, pe cînd verbul a se politea, numai în Ts- 
toria Țării Romineşti. Este posibil ca nu numai 
acest cuvint să apară pentru prima dată în Ts- 
torie, ci şi altele, care au rămas în limbă ca : gra- 
ție „„iertare”, foartelifii „fortăreață“, conte etc. 

Ediţia pe care o recenzăm se încheie cu 
Glosar şi Indice. 

Glosarul cuprinde o serie de termeni vechi, 
indicîndu-se sensul şi pagiua din text. Găsim 
însă multe cuvinte care n-ar fi trebuit trecute 
în Glosar, deoarece înțelesul lor este bine 
cunoscut ` tirg „orăşel”, povață „îndrumare”, 
temniță, puşcărie închisoare”, tingiri ,„vase 
de metal pentru gătit”, furtișaguri „a hoţii”, 
muere ,,femeie”. 

Unele cuvinte sînt menţionate în Glosar 
fără a se da sensul lor, ca de ex. prochimen. 
Cuvîntul apare în text în expr. a veni la pro- 
chimen, cu înţelesul de ,,a reveni, după ce s-a 
făcut o digresiune, la obiectul în chestiune”. 

Nu înțelegem după ce criteriu au fost tre- 
cute în Glosar numeroase variante lexicale 
fonetice, fără nici o indicație asupra lor: 
țămei, mazăl, sorturi, nimului, vom, cară. 

Deși cuvintele turcești sînt traduse chiar 
în cuprinsul cronicii, ele au mai fost înglobate 
şi în această parte a ediției (nalcăran ` medetu, 
medelu, gheaur bezbat). De altfel nu numai 
cuvintele turcești, ci şi cele greceşti, latinești, 
sînt explicate în cronică (,,finis coronat opus 
adică sfîrşitul cunună lucrul”, p. 20). 

În Glosar s-au strecurat şi unele greșeli. 
Astfel e trecut cuvintul orgoliu cu sensul de 
„„morocos”. E vorba însă de orguliu < turc. 
uguriii (şi în forma : ogurliu în ms. AL); de 
asemenea e inserat poliție cu înţelesul de 
„„organizare”, în loc de politie purtare”. 
Semnalăm și greşeli de pagină (conet este la 
pag. 58, nu 59). 

Multe cuvinte din Glosar apar şi în Indice ` 
za, zaharea, etc. 

Indicele e destul de bogat, cuprinzind date 
asupra toponimicelor, antroponimicelor, eve- 
nimentelor istorice, etc. Numele diferitelor 
oraşe, cetăţi, nu sînt localizate conform eu 


situaţia şi împărţirea administrativ-politică 
actuală (de ex. Ruşava, Floci etc.). Sînt și gre- 
şeli care ar fi trebuit evitate (Niprul e fluviu 
şi nu rfu). 

În ce ne priveşte, credem că Glosarul și 
Indicele nu sînt la nivelul științific al ediției.. 
Aceasta se explică probabil şi prin faptul că 
C. Grecescu n-a mai putut contribui la elabo- 
rarea lor, fiind bolnav în ultimii ani de viață.. 
Este însă regretabil că Editura Științifică a 
subapreciat această parte a lucrării, atit de 
importantă în editarea textelor, în general, şi a 
celor vechi, în special. 


* 


Istoria Țării Romineşti de la octombrie 1688: 
pînă la martie 1717 oferă un bogat material 
pentru studiul limbii romîne din secolul al 
XVIII-lea. Aceasta are o deosebită impor- 
tanță, deoarece în acest deceniu — deceniul. 
marilor monumente lingvistice — se vor ela- 
bora ; Dicționarul general al limbii romine, 
Tratatul de istorie a limbii romine, Noul Atlas: 
lingvistic romin. 

I. Rizescu 


TRAIAN CANTEMIR 


Texte istroromâne 


Bucureşti, Editura Academiei R.P.R., 1959 


Aceste noi probe de grai istrorominesc re- 
prezintă un material cu o valoare lingvistică, 
etnografică și folclorică certă. N-avem însă 
de Joc impresia că publicarea lor ar putea aduce 
lumină în problema mult discutată „limbă sau 
dialect 277, așa cum susține într-o prezentare a 
cărţii E. lonaşcu 1, pentru motivul că nu 
lipsa de texte (imaterial lingvistic) duce la 
divergențele cunoscute, ci existența unor 
puncte de vedere, a unor criterii cu totul 


1 V, Limba romînă, 1960, nr. 2. 


diferite. De altfel, pentru cei ce cunosc pro- 
blemele istrorominei, este clar că pînă la 
apariţia acestor texte dispunea de material 
suficient (sub formă de texte, glosare și stu- 
dii) pentru cercetarea acestui idiom 2. 

Textele care au văzut recent lumina tipa - 
rului, deși au o serie de lipsuri care vor îi 
relevate mai departe, au o valoare incon- 


2 Vezi bibliografia critică foarte amănun- 
Dä a lui Sextil Puşcariu cuprinsă în întreg 
volumul al III-lea din Studii istroromine, 
Bucureşti, 1929. 

testabilă prin aceea că vin să îmbo- 
gătească arhiva de care dis- 
punem în legătură cu istoria 
şi limba unui popor pe cale 
de dispariţie. 


* 


În cele ce urmează vom face cîteva obser- 
vaţii legate de variatele şi complicatele pro- 
bleme pe care le pune în faţa cercetătorilor 
o ediţie de texte dialectale și un glosar dia- 
lectal. 


Prima observaţie se referă la localităţile 
anchetate (proveniența teritorială a textelor) : 
cititorul „cuvîntului înainte” este convins că în 
cuprinsul volumului va găsi texte din toate 
localităţile locuite de istroromiîni. 

Această convingere este creată de faptul că: 
în enumerarea comunelor vizitate în 1932 şi 
1933, autorul trece toate comunele cu populație 
istroromiînească (opt la număr); mai mult, 
subliuiind în continuare valoarea textelor, 
„care crește prin faptul că vorbitorii istroro- 
mini se împuţinează mereu”, arată situaţia din 
Gradihe, Grobnic și Letai, în care istroromt- 
neşte nu se mai vorbea decit în cîteva case și 
numai de generația veche. Se dau și numele 
locuitorilor care mai vorbesc istroromîneşte, 
şi chiar numărul casei pe care o locuiesc; 
. Surpriza este aceea că în volum nu ni se dă 
nici un text din Gradiäe si Grobnic. Din totalul 
de 67 de texte, întinse pe 134 de pagini, majo- 
vitatea, 27 (88 pag.) sînt culese din Noselo, 17 
(13 pag.) din Susn'eviţa, 6 (6 pag.) din Brdo, 
2 (1 pag.) din Letai, 2 (1 pag.) din Sucodru 
şi 13 (30 pag.) din Jeiăn. Credem că era da- 
toria autorului să pună de acord afirmaţiile din 
prefaţă cu realitatea din cuprinsul volumului. 

În legătură cu metoda de cercetare şi cu 
transcrierea fonetică, este regretabil faptul că 
nu se dau nici un fel de indicaţii referitoare la 
modul cum a fost cules materialul: cum au 
fost culese textele, cum a fost alcătuit glo- 
sarul — pe bază de întrebări directe sau indi- 
recte, sau numai Qeducîndu-se înţelesul cuvin- 
telor din context cte. —, cum a fost alcătuită 
lista de porecle şi toponime, cît de mult s-a 


intervenit în limba (nu numai în transcrierea) 
celor 8 scrisori etc. 

Aceste indicaţii sînt indispensabile în inter- 
pretarea materialului publicat. De pildă, în ce 
priveşte textele — care, bănuim, au îost culese 
-fără aparate de înregistrare, pentru că, în 
acest caz, faptul ar fi fost menţionat, — ne 
întrebăm cum a putut fi notat cu rigurozitate, 


în ce privește transcrierea fonetică, un text 


de dimensiunile celui care începe la p. 24, 
intitulat Miadichiu carle Zeigreil-a ns sire, 
și care se întinde pe 21 de pagini tipărite. 

Este adevărat că transcrierea simplificată 
folosită de autor a înlesnit în mare măsură 
această operaţie, dar, oricum, o anumită con- 
secvență, suspectă, ne face să ne întrebăm 
dacă nu cumva autorul a intervenit „,acasă” 
pentru uniformizarea transcrierii. 

O dovadă în acest sens ar putea-o constitui 
poate regularitatea cu care apar unele sunete, 
de pildă á = (a labializat). Din informaţiile 
pe care ni le oferă studiile veferitoare la istro 
romînă ştim că prefacerea lui á în å „nu este 
comună tuturor istrorominilor ; în unele sate 
ea pare colectivă și aproape [subl. ns.] 
generalizată, în altele legea fonologică e în 
plină acţiune” 1, 

În textele lui Tr. Cantemir a apare notat 
sistematic a, chiar în acelea provenind din 
Letai, comună în care rostirea a alternează 
cu a (ca și în Grobnic și Gradifie) 2. 

Transcrierea cu a labializat apare și la 
cuvinte ca drac și dariie aer”, deşi, după 
S. Pușcariu, sînt cuvinte de origine latină 
considerate ca excepție la regula lui a accen- 
tuat în istroromiînă 3, Forma drac este atestată 
însă şi de Weigand, Popovici, Bartoli, De 
asemenea, în ,,Listele” lui Bartoli apare şi 
notația ăriie, sub aer. 

Nedumeriri produce și notarea lui á -+ l, 
care, cel puțin? n glosar, este cînd labializat, 
cînd nelabializat. Weigand susţine că în dif- 
tongul di aude întotdeauna un a + t’. 


2 Sextil Pușcariu, op. cil., H, p. 64. 
2 Ibidem. 

3 Ibidem, p. 61 şi 63. 

4 Ibidem. 

5 Ibidem. 

Este curios câ în cele două cuvinte date 
de Pușcariu (după Bartoli) pentru elemente 
latine conținînd un d: bdier şi câier, a apare 
Jabializat la Cantemir toecmei invers, în baier, 
iar în caier nelabializat. 

Pe drept cuvint ne întrebăm : care dintre 
cele două (respectiv patru) notații reflectă 
realitatea ? Evident situaţia poate fi diferită 
și în funcţie de localitatea de unde este cules 
textul, vîrsta subiectului, gradul de bilingvism 
etc, 

Îndoielnică ni se pare şi consecvenţa, regu- 
laritatea cu care apar fricativele palatale ș, 
j, despre care cercetătorii anteriori spun că se 
transformă des în fricative dentale: s, z. 

Iată doar citeva exemple — ele apar la 
tot pasul în texte: 

ş — ştivut (85, 95, 100, 111, 124 etc), 
ştepla (glosar), ănmisa (glosar), şapte (glosar), 
uşe (74), ruşire (125); j — jutá (glosar), 
tráje (9, 37, 149 cte.), plănje (5), jos (49) ete. 

Predecesorii lui Tr. Cantemir au distins 
de asemenea două sau chiar trei! feluri de 
ĉê(ce, ci) în istroromină : unul identic cu cel 
din dacoromîna literară (care uneori devine 
D şi altul, împrumutat din croată, notat de 
unii é , de alţii ţ, € sau 72. 

Această deosebire, ca și cea precedentă, 
probabil că nu a fost remarcată de autorul 
textelor, pentru că grafic ea nu se face simțită 
prin nimic. Este posibil ca aceasta să fie situ- 
aa în toate cazurile relevate de noi, dar, 
tocmai de accea, introducerea trebuia să De 
mult mai bogată în informații. 

În ceca ce privește transcrierea propriu-zisă, 
avem de asemenea de făcut unele observaţii. 

Referitor la notarea şi, legat de aceasta, 
natura lui a, remarcăm că autorul face deose- 
bire între a accentuat inițial, pe care-l trans- 
crie ža, şi o accentuat medial sau final, notat 
a. Sextil Pușcariu caracterizează astiel acest 
sunet: „orice a accentuat se pronunță å, 
pe care eu l-am auzit ca monoftong 


1 Cf. I. Popovici, „Dialectele romine din 
Istria, I, p. 51; — ć=ť + s’, dar deosebit 
de serbocroatul é ; — č = ť + š, ca şi ital. 
ce, ci; — ĉ = un sunet între Zei č. . 

2 Cf. S. Pușcariu, op.cit, vol. II, p. 125. 


7— c. 1581 


(sunet între a și o cu caracter labial, apropiat 
de maghiarul a în nap, pad), fără să mi 
se pară deosebit la începutul, 
în mijlocul sau la sfîrşitul 
cuvîntului” [sublinierile noastre 3]. 

Natura lui a a fost însă interpretată în 
chip diferit de alţi cercetători: I. Maiorescu 
vobeşte adeseori de „,diftongarea lui a în 
oat, ca şi Weigand, care-l notează întîi prin 
oa, apoi prin 95. Bartoli introduce semnul 
å şi uneori îl transcrie și prin oa (coa cal”, 
coarne „carne”)6. 

Glavina susține că rostirea lui se apropie 
mai mult de ua’. 

Problema naturii lui a rămîne deschisă 
şi în urma apariţiei textelor lui Tr. Cantemir, 
mai ales că, în ciuda afirmației lui Pușcariu, 
autorul îl notează diferit pe d inițial. 

O cercetare cu ajutorul aparatelor de înre- 
gistrare ar lămuri, cu siguranţă, lucrurile. 

În notarea lui ia-, însă, Traian Cantemir, 
transcriind sistematic pe á- ca ğa- comite 
o greșeală: el transcrie prin da și pe a 
iniţial accentuat din cuvintele care, din punct 
de vedere fonetic, formează corp comun cu 
cuvîntul precedent și în care, aşadar, sunetul 
în discuţie nu mai este iniţial: 

Zis-tiam io che cea sang nu-i? (7); 
c-iiaf voi mire... privarit (9); muşat mn -iai 
făcut (8) ; Ta vreme f-iam io cu ie ganeit (93); 
mes-ăam case (93); scoțil-ăam (93); ali tu 
c-ăai zis c-ăai furat (80) etc. 

În condiția arătată (cons. + a) sunetul, 
labializat nu se deosebește prin nimic de un. 
a medial precedat de consoană: 

{ + a = cafat (peste tot) 
l+ a = lat-a (peste tot) 
s + a = cesaru (peste tot) 
mm + a = mrava (p. 80) 

Din această analiză rezultă că, în eventua- 
litatea că autorul l-a auzit pe a diftongat la 
iniţială, în poziţia discutată mai sus d trebuia. 
notat ca orice a medial accentuat, adică a.. 


Ibidem, p. 61 şi urm. 

Ibidem, p. 6 nota, p. 29 nota. 
Jahresbericht, I, p. 123. 

Cf. S. Puşcariu, op.cit, II, p. 63. 
Ibidem. 


aan 

Pentru a termina discuţia în legătură cu 
transcrierea lui a ar mai fi de spus că punerea 
accentului pe cuvintele care conţin un astfel 
de sunet (în glosar) este de prisos. de vreme 
ce nu am întîlnit niciodată în această lucrare 
un a labial în poziţie neaccentuată. 

În schimb accentul nu este notat niciodată 
în texte, ceea ce, de bună seamă, constituie 
o lipsă importantă a sistemului de transcriere 
folosii. 

Prin semnul i Tr. Cantemir notează atit 
un i (iod) cit și un -į (i scurt, în transcrierea 
Atlasului lingvistic romîn). Nu este cazul să 
obiectăm că s-a procedat aşa, deoarece şi alți 
cercetători au folosit acelaşi sistem. Era de 
dorit însă ca semnul scurtimii (v) să apară 
întotdeauna, nu numai în cazurile indicate de 
autor. În felul acesta transcrierea venea în 
sprijinul acelor cititori cărora le sint necunos- 
cute legile fonologice ale istroromînei, ca de 
pildă rostirea lui i final, scurt în dacoromînă, 
plenison sau dispărut în istroromină. Istr. 
fiți, poți, meri se rostesc cu i plenison, nu scurt, 
ca în dacoromină. Sub influenţa dacorominei 
sau a transcrierii comochi, cici (menţionată 
în prefaţă), un  neiniţiat poate citi fiți, 
meri, poti. 

În indicaţiile premergătoare textelor se 
trece printre semnele speciale întrebuințate 
şi semnul gh, notînd o spirantă velară sonoră ; 


ghobast, ghras, megh etc. (sunet egai aproxi- 
mativ cu acela notat prin grecescul gama-y). 


În texte însă acelaşi semn gh notează și 
ocluziva palatală sonoră g, ca în castighei, 
foghere, navighti, noghina, slughe etc.l, ceea 
ce nu se specifică în cuvîntul introductiv. Ar 
îi fost preferabil ca autorul să fi folosit două 
semne deosebite, dat fiind că este vorba şi de 


sunete total diferite (spiranta cu- y și ocluziva' 


cu gh sau prima cu gh și a doua cu gei, 

Date fiind lipsurile remarcate considerăm 
că textele trebuie folosite cu rezerve în cerce- 
tarea foneticii şi fonologiei istrorominei. Ele 
pot fi utilizate cu mai mult succes în studierea 
morfologiei, sintaxei și lexicului acestui idiom. 

Urmează citeva observaţii referitoare la 
glosar. Felul cum este alcătuit un glosar într-o 


1 Vezi Glosarul. 


culegere dialectală în care textele nu sînt trans- 
puse în limba literară şi nu sînt însoțite de 
un studiu lingvistic este extrem de important. 

În primul rind glosarul poate cuprinde, 
în ordine alfabetică, toate cuvintele întilnite 
în texte sau numai pe acelea care nu apar 
în limba literară. Se pare că la baza glosarului 
în discuţie stă primul principiu, deoarece sînt 
înregistrate nenumărate cuvinte cunoscute 
limbii literare, graiurilor dacoromiîne şi celor- 
lalte dialecte. (De ex., la litera og în ordine 
alfabetică : a, prep., la ; (a)cél ; (a)dapa ; aduce ; 
(a)făre ; (afla ; ajută ; allâr ; amindoi ` apară; 
(a) poi etc.). 

În general putem spune că glosarul cuprinde 
cea mai mare parte din cuvintele care apar 
în texte. Totuși, în urma sondajului pe care 
l-am făcut, am constatat că unele cuvinte 
sînt neglosate. De pildă: 

miave : Je cu cea mriâve pomalo lasal-av 
pre patu lu Mago (80): 

Cesaru l-a dat mriava (80) 

Cuvintul apare la Popovici sub mńåvę 
şi la Byhan sub ml'âve și are sensul de „pră- 
jină”. 

Zaplaciu : ie zvadit-a din jep pinezi şi l-a 

dat zaplaciu (92) 

Termenul nu este atestat nici de Maiorescu, 
Byhan, Popovici, Puşcariu în lucrările citate. 

nastufaerem ` când ren din ie turna? — 
Când nastufaerem (113) 

Nu apare nici la Maiorescu, Byhan, Popovici, 
Glavina, Puşcariu. 

ihne: Țesta-i scule (che-i ihne) (85) 

Avem a face cu verbul (nei (Popovici, 
Glosar) sau ihni (Glavina, Gl. romino-istroro- 
min) „a puţi”. Necunoscîndu-i sensul, Can- 
temir l-a interpretat ca un substantiv cu -ă > 
> e (€), ceea ce se deduce din prezenţa copulci ` 
che-i ihne. În realitate este vorba de un verb 
în gi- (conjugarea a IV-a), care la persoana 
a treia singular se termină tot în -e(€), de 
aceea fraza trebuia să fie: Țesta-i scule (che 
ihne) „asta-i brînză, că miroase”. La această 
falsă analiză a contribuit probabil și structura 
primei propoziţii. 

Homo (19, 46). Este o interjecţie care apare 
la Popovici (Glosar) sub ala, ala homo „hai 

să mergem”, la Pușcariu (Glosar), sub homo, id. 
Tilo: oștaru-l gane > — Țito! Gart tacea (12). 
Seache ` Pocle che s-a cirs, che sache fare 
din gure schipune (6); — scacheit-a (18, 23). 
Ambii termeni nu sînt atestaţi în glosa- 
rele existente. 

O lipsă importantă a glosarului o constituie 
faptul că nu trimite la pagina (dacă nu și la 
rindul) în care apare cuvintul respectiv. 
Pentru necesitatea acestui procedeu nu este 
nevoie să argumentăm prea mult : am întilnit 
în glosar forme care interesează din punct de 
“vedere lingvistic ca, de pildă, femininul singu- 
lar ai plural al lui ns: nsa, cinse, despre 
-care Pușcariu spune că nu le poate atesta; 
sub son, -e, adj., se. dă forma de plural soi" 
care ni se pare curioasă ai de aceea am fi vrut 
s-o veriticăm, dar trimiterea lipsește în ambele 
-cazuri. 


În glosar nu sînt glosate toate variantele 
“și toate formele gramaticale ale unui cuvint 
în același articol. Folosirea lui este din această 
pricină extrem de anevoioasă, mai ales pentru 
cei care nu cunosc regulile fonologice și gra- 
maticale ale istroromînei. 

Iată cîteva exemple, în primul rînd în 
legătură cu variantele aceluiași cuvînt. Forme 
ca: furminante (116), congé (87), automobil 
-(45), ciaie (9), cmo etc. nu se găsesc la locul 
cuvenit, pentru că apar sub altă variantă: 
ferminante, cana(l), notomobil, ceaie, (a)emo(ce), 
a căror existenţă nu o contestă nimeni, dar care 
-ocupă alt loc în ordinea alfabetică. 

Alteori autorul cade în extrema cealaltă : 
face două articole din același cuvînt, pentru 
„că are două variante. De pildă; mirare, s.f. 
„„miere”? şi mľare, s.f. miere” sînt variante ale 
aceluiași cuvînt, care trebuiau glosate odată 
sub aceea dintre forme pe care autorul ar îi 
„considerat-o cea de bază (credem că sub 
m/are). 

La fel: capăci, ce, adj. „capabil” și capaț, 
.-e, adj. „capabil” sînt unul şi același cuvint, 
al doilea fiind varianta primului (cu pronun- 
“țarea lui ĉ ca f). 

Verbele vla și la „a lua” reprezintă de ase- 
mmenea un singur cevvint, care trebuia să fie 


tratat numai odată sub vlă, pentru că acesta 
este mai vechi decit lå (luå > Ind >vlå > lå)! 

Cam la fel se pune şi problema formelor 
gramaticale : autorul a glosat în articole dife- 
rile forme flexionare ale aceleiași părţi de vor- 
bire (pronume, verbe etc.). De exemplu: 
pronumele posesiv meu apare sub me(v), me, 
mel',mâle, dar şi sub mila (forma feminină). 
La fel, formele pronumelui personal de per- 
soana I, cazul dativ sînt glosate sub mn. 
sub mi şi sub miie, cînd toate ar fi trebuit să 
fie tratate sub jo „eu”, forma de nominativ. 

La verb — un exemplu: paradigma ver- 
bului a fi la indicativ prezent apare sub 
(ă)săim,sm, (dis, (îi, (Qsmo, (ste, (â)s, vb. 
„sînt”, cînd ar fi trebuit să apară sub fi. 
Se subînţelege că în toate cazurile comentate 
la acest paragraf era necesară înregistrarea 
formei respective (variantă sau formă grama- 
ticală), dar însoţită de trimiterea la cuvîntul 
de bază. 

Nici în ceea ce priveşte felul cum au fost 
redate sensurile cuvintelor nu putem fi întot- 
deauna de acord cu Tr. Cantemir; de altfel 
autorul nici nu a fost preocupat permanent de 
aspectul semantic în alcătuirea glosarului. 
Așa se explică de ce sînt cuvinte care, se știe, 
comportă o mare varietate de sensuri, dar nu 
se înregistrează decit unul. Citeva exemple : 
ve, vb. „a avea” ; spuravei, spure, vb. „a spu- 
ne” (despre multiplele lor sensuri nu este 
nevoie să insistăm) ; ns este glosat prin „,în- 
sumi”, dar el înseamnă foarte des și „,singur””, 
sens calchiat după slavă şi, eventual, italiană2, 

Alteori n-au fost bine înţelese și interpre- 
tate sensurile şi valorile unor cuvinte. Verbul 
veri „a veni”, de pildă, are după părerea auto- 
rului 23 de sensuri. Socotim că în cel puţin 
11 din cele 23 de cazuri citate avem a face cu 
un singur sens. Poate nu este lipsit de interes 
să reproducem întregul articol: 


veri, vb., 1. a veni. 2. a ajunge: verit-a 
case. 3. a cobori: Când-a verit jos. 4. a creşte: 
Verit-a mare. 5. a deveni: Vire bur. 6. a se 


face: Verit-a și zece ure. 7. a ieși: Verit-a 


1 Cf. S. Pușcariu, op.cit., II, p. 190. 
2 Ibidem, p. 216. 

jensca din ăape. 8. a îmbătrini: A verit betăr. 
9. a se îmbogăţi: A verit bogat. 10. a împlini: 
Cănd a verit lui dvaiset Gan 11. a însera: 
Veril-a sera. 12. a se însănătoși: A verit sår, 
13. a se întîmpla: Ra veri ceva slabo (s-ar 
putea întimpla ceva rău). 14. a întineri: 
Reş mai tirer veri (aş vrea să mai întineresc). 
15. a se întoarce: Je re veri nazal (El s-ar 
întoarce). 16. a intra : veri nuntru, veri renche. 
17. a învia : verit-a vile. 18. a se preface: De 
mire neca vire lacu (Eu să mă prefac în loc). 
19. a răsări: Soarele vire jare (Răsare soarele). 
20. A se transforma : Din mare jalost, veril-a 
mare vesel'e (Din mare întristare s-a transfor- 
mat în mare bucurie). 21. a se usca: Nosta 
verit uscate (Moartea s-a uscat). 22. a ţișni: 
Din măre re şi lapte fare veri (Din mină îi va 
țișni lapte). 23, a se îmbolnăvi: Se verit-a 
bolån. 

Este clar pentru oricine că în cazurile 4, 
5, 8, 9, 11, 12, 14, 18, 20, 21, 23 — ca să le 
luăm numai pe cele mai clare — este vorba 
de un verb-copulă lexico-gramaticală (cu 
sensul „a deveni”, „a se transforma în”, „a 
se preface în”) și un nume predicativ care 
poate îi exprimat prin oricare din substanti- 
vele și adjectivele de care dispune limba ro- 
mînă. Cineva vine (= se face) nu numai mare, 
bătrin, bogat, sănătos, iinăr, uscal cte., ci și 
mic, sărac, bolnav, proaspăt, (moale) etc., 
ca să dăm numai antonimele calităților cuprin- 


şi cuvinte 

se în predicatele nominal-verbale (nominale 
înregistrate în articolul veri. 

La fel, sensul 2 și 3 al pronumelui alo, 
ŭalu este unul singur: „altfel”, 


În fine, dat fiind că culegerea nu este inso- 
Dä de un studiu gramatical, valoarea glosa- 
rului ar fi crescut dacă autorul ar fi dat toate 
formele gramaticale care apar în texte, adică ` 
formele cazuale ale substantivelor, pronumelor, 
formele verbale la diferite timpuri st moduri 
etc., sau cel puţin pe cele deosebite de uzul, 
comun, Această preocupare nu a existat la. 
autorul glosarului, formele discutate înainte: 
apărind cu totul sporadic și, după cum am, 
arătat, glosate nepotrivit. Dacă s-ar fi făcut 
această operaţie, s-ar fi înregistrat forme: 
cazuale şi verbale neatestate pînă acum saw 
atest ate foarte rar de unii cercetători şi, toc- 
mai de aceea, contestate de alţii. 


În concluzie, considerăm că textele lui 
Traian Cantemir pot fi folosite pentru cerce- 
tarea morfologiei, sintaxei și lexicului istroro- 
mînci. În privinţa părții fonetice avem rezerve. 
Glosarul, fără lipsurile legate de tehnica redac- 
tării, care îngreuiază mînuirea lui st denatu- 
rează pe alocuri realitatea, este o lucrare: 
valoroasă, pentru că, așa cum a arătat E. Io- 
nașcu în prezentarea citată, înregistrează: 
ncatestate de alţi cercetători.. 


Matilda Caragiu-.Marioţeanui 

OBSERVAȚII ASUPRA ONOMASIOLOGIEI* 


DE 


U. RICKEN (Leipzig) 


1. În ultimele decenii, alături de semasiologie și-a găsit o tot mai 
frecventă utilizare o metodă nouă de cercetare a vocabularului, care a dat 
rezultate bogate, onomasiologia. Dezvoltarea şi rezultatele onomasiologiei 
pînă în anul 1952 au fost sintetizate de B. Quadri ` într-o amănunţită 
privire de ansamblu, însoţită de o bibliografie cuprinzătoare. Necesitatea 
de a distinge metoda onomasiologică de cea semasiologică nu mai poate îi 
astăzi contestată, chiar dacă părerile sînt împărţite atât în privinţa rapor- 
turilor reciproce dintre cele două metode, cît mai ales în privinţa întiie- 
tății uneia dintre ele. 

Semasiologia porneşte de la cuvîntul izolat, luînd în considerare 
atât diferitele sensuri ale acestuia cît şi reprezentările legate de el. Dimpo- 
trivă, punctul de plecare al onomasiologiei îl constituie o reprezentare 
generală, o noţiune ale cărei denumiri formează obiectul de cercetare. 

În tabloul care urmează, cele două direcţii de cercetare sînt repre- 
zentate în mod sistematic pe plan sineronic. 

individ us ta direcția semasiologică, 
virf al unui obiect 


vartea extremă cu care cap 
începe ceva 
SÉ şef 
partea superioară (sau 
anterioară) a corpului căpelenie 
persoană care conduce, o conducător 


organizaţie, o instituţie etc, : 
superior 
esch 


direcția onomasiologică tesponsaki 


* Articol scris pentru revista „Limba romînă”. , d Ş 
1 Vezi titlul exact al cărţii lui Quadri în lista lucrărilor de onomasiologie de la sfirşitul 
acestui articol, Lucrările menţionate acolo sînt citate în text numai cu numele autorului. 

În coloana din stînga sînt trecute sensurile cuvîntului cap : cuvintele 
din coloana din dreapta pot fi considerate drept denumiri ale noţiunii 
„set. 


Prin urmare în timp ce semasiologia pleacă de la formă şi ajunge 
la conţinutul exprimat de aceasta, onomasiologia porneşte de la conţinut 
spre forma care îl exprimă. De aceea s-a afirmat că semasiologia şi onoma- 
siologia au de fapt acelaşi obiect, anume cuvîntul şi conţinutul lui şi că 
ambele studiază acelaşi obiect din puncte de vedere diferite: metoda 
onomasiologică corespunde punctului de vedere al vorbitorului, în timp 
ce semasiologia reprezintă punctul de vedere al auditorului 1. Dar în acest: 
fel se ivește pericolul de a subaprecia deosebirea importantă dintre cele 
două puncte de vedere, pericol asupra căruia Hugo Schuchardt a atras 
atenţia încă din 1912 2. După cum a accentuat Schuchardt, emisiunea, are 
întotdeauna întiietate față de recepţie. Mai înainte ca un cuvînt să aibă 
un sens pentru auditor, vorbitorul se foloseşte de el pentru a-şi exprima 
ideile. Această constatare este valabilă şi pentru evoluţia sensurilor unui 
cuvînt. 


Sensul nou perceput de auditor este o consecință a folosirii într-un 
sens nou a unui cuvînt ca denumire. De aceea Schuchardt a cerut să se 
pună capăt preferinței unilaterale pentru semasiologie şi să se acorde 
studiului denumirilor, adică onomasiologiei, locul principal în cercetarea 
vocabularului. 


Schuchardt arată că onomasiologia pornind de la noţiuni şi studiind 
denumirile acestora, adică posibilităţile de exprimare ale lor, ţine seama 
în mod nemijlocit de caracterul de comunicare al limbii. Prin aceasta 
el nu contestă cîtuşi de puţin dreptul de existență al semasiologiei. Dimpo- 
trivă el vorbeşte despre combinarea problemelor de onomasiologie cu cele 
de semasiologie. 


2. Numele de „,onomasiologie” (de la grecescul 8vouacla denumire” } 
a fost; creat în 1902 de către romanistul Adolf Zauner ca o formaţie para- 
lelă la „„semasiologie”” (grecește oņnuaci = sens). 

Începuturi ale unei concepţii onomasiologice a vocabularului se 
găsesc încă în antichitate sub forma unor colecţii de sinonime. Deosebit 
de numeroase dicţionare de sinonime şi discuţii despre problema sino- 
nimiei au existat în Franţa în secolul al XVIII-lea. Totuşi, aceste încercări, 
ca şi dicționarele de sinonime ale diferitelor limbi apărute în cursul seco- 
lului al XIX-lea, nu se bazau pe o problematică care să permită o cunoaştere 
ştiinţifică a structurii şi dezvoltării vocabularului. Ele urmăreau în primul 
rînd cunoașterea practică a limbii. 


În a doua jumătate a secolului al XIX-lea, indo-europeniştii şi 
germaniştii au elaborat cîteva studii care pot fi socotite ca lucrări de 
onomasiologie. Un pas important pe calea elaborării unei problematici 
onomasiologice l-a constituit lucrarea întemeietorului romanisticii, Frie- 


1 H. Kronasser, Handbuch der Semasiologie, Heidelberg, 1952, p. 72. 
2 Schuchardt, p. 131 şi urm. 

drich Diez, apărută în 1875, sub titlul Romanische Wortschâpjung. În 
această lucrare se dau denumirile curente ale unui număr mare de noţiuni, 
atât în limba latină cât şi în limbile romanice (inclusiv romîna). Cu această 
ocazie, se vede cât de deosebită a fost soarta vocabularului latin în diferitele 
limbi romanice. În afară de aceasta, devine evidentă diferențierea în cadrul 
fiecărei noțiuni: astfel, de ex. pentru anumite noțiuni cuvintele latine 
se păstrează în toate limbile romanice, iar pentru altele apar denumiri 
noi în toată Romania. Romanische Wortschâpfung a lui Diez a contribuit 
la elaborarea de către romanişti a primelor lucrări mari de onomasiologie 
şi astfel la constituirea onomasiologiei ca disciplină distinctă şi indepen- 
dentă în cadrul romanisticii. Lucrul acesta s-a întîmplat cu lucrările lui 
Tappolet (Die romanischen Verwandischaftsnamen, 1895), Zauner (Die 
romanischen Namen der Körperteile, 1902) şi Merlo (I nomi romanzi delle 
stagioni dei mesi, 1904). 

Concomitent a fost întemeiată geografia lingvistică (Gilliéron) şi 
metoda „Wörter und Sachen” (Meringer, Schuchardt), care se bazează 
deopotrivă pe principiile onomasiologiei. Astfel se poate constata că lingviști 
de seamă, în căutarea unei metode temeinice de cercetare a vocabularului, 
au ajuns în acelaşi timp pe trei căi diferite la o concepție onomasiologică. 
Atlasul lingvistic al Franţei (ALF) editat de Gilliéron, începînd din 1902, 
a făcut posibilă o viziune de ansamblu a tuturor denumirilor pentru o 
noțiune anumită, pe tot teritoriul de limbă franceză, cu ajutorul unei singure 
hărți. Repartiția geografică sincronică a denumirilor a permis și obţi- 
nerea unor concluzii preţioase cu privire la aspectele lingvistice din trecut 
şi la istoria denumirii respectivelor noțiuni 1. 

Metoda. de cercetare „Wörter und Sachen” a fost folosită de Meringer 
şi Schuchardt încă la sfîrşitul secolului al XIX-lea, înainte de a-şi primi 
numele oficial în anul 1904. Pornind de la constatarea că istoria obiectelor 
permite să se tragă concluzii importante asupra istoriei cuvintelor, s-a 
ajuns şi în cazul acesta la metoda onomasiologică, luîndu-se ca bază a 
cercetării obiectele şi indicîndu-se denumirile lor. În deceniile care au urmat, 
numeroase monografii au combinat metoda „Wörter und Sachen” cu 
geografia lingvistică 2. Cu această ocazie, metoda onomasiologică a fost 
dezvoltată şi aprofundată atît din punct de vedere sincronic cît şi dia- 
cronic. În cadrul consideraţiilor diacronice cercetătorii nu s-au mai mul- 
tumit cu simpla alăturare a denumirilor latine și moderne sau cu concluzii 
despre evoluţia anterioară a limbii obţinute cu ajutorul hărților lingvis- 
tice. Pe bază de documente şi de texte literare ci au început să găsească 
trepte cronologice intermediare, pentru obţinerea unui tablou mai exact 
al unei evoluţii semantice mai îndelungate. 


1 Despre geografia lingvistică, despre începuturile ei înainte de Gilliéron ai despre evoluţia 
ei după crearea ALF, care a fost urmat de numeroase alte atlase lingvistice, ne informează amă- 
nunțit Iorgu Iordan în Introducere în studiul limbilor romanice. 


2 Una dintre cele mai bune lucrări în acest domeniu este studiul lui Jaberg, Sach- und 
Bezeichnungsgeschichie der Beinbekleidung. Caracteristică pentru îmbinarea metodei „Wörter und 
Sachen” cu geografia lingvistică este şi ilustrarea fiecărei noţiuni, care se găseşte atit în Atlasul 
lingvistic al Italiei şi al Elveţiei de sud, cît și în Atlasul lingvistic romin. 

3. Teme, metode, rezultate. Quadri înregistrează aproximativ 1200 
de noţiuni în indicele său, care, deşi nu este o listă completă, reprezintă 
totuşi o selecţie foarte cuprinzătoare şi caracteristică a temelor studiate 
din punct de vedere onomasiologic. Un interes mare îl prezintă, desigur, 
întrebarea din ce anume sferă provin aceste noţiuni şi deci, care au fost 
punctele de greutate ale cercetărilor onomasiologice. Dacă se încearcă o 
împărțire în linii generale, se desprind două grupe mari, bine conturate : 
plante şi animale. Al treilea domeniu în care s-au elaborat multe lucrări 
onomasiologice este acela al obiectelor culturii materiale. Este vorba de 
lucrurile create de om, de exemplu „plug”, „stog de fîn” 1, „stradă, pan- 
talon” 2, „„piine””, şi meseriile şi acţiunile concrete legate de acestea cum ar fi 
„a tăia cu ferăstrăul''?, „a axa”, „a mînca''4. Aceste trei grupe, flora, fauna 
şi obiectele culturii materiale, formează majoritatea noţiunilor înregistrate. 
de Quadri. Este vorba de noţiuni care se referă la lucruri concrete, res- 
Deche la acţiuni concrete, ca, de exemplu, „a tăia cu ferăstrăul””, în opo- 
Sie cu acţiuni nedeterminate din punct de vedere al concretizării, ca 
de ex.: „a lucra”. O serie de alte noţiuni, care au aceeași caracteristică, 
pot fi puse împreună cu cele trei grupe numite mai sus. Este vorba de 
corpuri cereşti, minerale, forme de relief, ca „mlaştină”” 5, fenomene atmos- 
ferice, ca ceaţă”, „zăpadă? 6 ete. Pentru scopul nostru, este indiferent 
dacă părţile corpului omenesc şi bolile legate de acesta, ca şi treptele vîrstei, 
ca de ex. „copil”?, „băiat”, „fată? sînt enumerate separat sau dacă sint 
considerate în mod consecvent ca făcînd parte din faună. În orice caz, 
s-ar putea acorda într-o anumită măsură un loc special noţiunilor de timp, 
din care fac parte în primul rînd zilele săptămînii, lunile şi sărbătorile 8, 
ca și gradelor de rudenie, „mamă”, „unchi? ete. Dar și aceste categorii 
de noţiuni ca şi grupele amintite mai sus reprezintă o treaptă relativ 
redusă de abstractizare şi sînt destul de bine conturate. De aceea ele fac 
parte din noţiunile cel mai des studiate în onomasiologie. | 

Noţiunile amintite pînă acum reprezintă cam 90% din indicele lui 
Quadri. Restul, cu puţine excepţii, se compune din noţiuni care se deose- 
besc în mod clar de cele de mai sus prin caracterul lor abstract. Aici se înca- 
drează acţiuni ca „a începe", „muncă”, noţiuni de apreciere ca „frumosi, 
„prostănac”, noţiuni sociale ca „sărăcie” şi „bogăție”!?, Nu trebuie însă 
să trecem cu vederea că pentru astfel de noţiuni abstracte, în opoziţie cu 
celelalte domenii discutate mai sus, există foarte puţine monografii amă- 
nunţite. De cele mai multe ori e vorba de articole mai mici sau de note. 


1 Miethlich. 
2 Jaberg. 

3 Gilliéron. 
4 Beyer. 

5 Sturm. 

8 Steffen. 

? St. Binder. 
8 Pop. 

? Sala. 

10 Jaberg. 
11 Wyler, 

12 Späth. 

Un grup special, care trebuie socotit ca făcînd parte din rîndul 
noțiunilor cu un grad de abstractizare relativ mare, îl formează temele 
sintactice şi morfologice tratate pe baze onomasiologice. Aici trebuie 
citate lucrări ca cele despre noțiunile „man! („,se”” impersonal, N. T.), 
„pină” 2, exprimarea ordinului 3, exprimarea ideii concesive cu ajutorul 
conjuncţiilor 4, formarea antonimelor cu ajutorul prefixelor 5, exprimarea 
ideii colective cu ajutorul sufixelor ê şi formarea femininelor numelor de 
meserii 7. În sfîrşit, tot aici s-ar putea cita şi studiile despre mijloacele 
punerii în relief a unei idei. Deși există destul de puţine lucrări onomasiolo- 
gice cu subiect luat din sintaxă sau din morfologie, dintre acestea, un număr 
relativ mare sînt monografii amănunțite. Este un lucru stabilit că 
folosirea metodei onomasiologice în acest domeniu s-a dovedit a fi foarte 
fructuoasă, și, fără îndoială, va fi folosită pe viitor mult mai des decît 
pînă acum. Eugen Lerch a arătat? în 1925 necesitatea de a se face deosebirea 
dintre onomasiologie şi semasiologie şi în cercetările sintactice. Rezultatele 
cercetărilor efectuate de atunci încoace au confirmat că se poate vorbi 
în mod justificat despre noţiunile „man”” („,se” impersonal, N.T.), „pînă? 
sau despre noţiunea de colectiv, din punct de vedere onomasiologic, și 
că se poate cerceta prin ce mijloace lingvistice au fost exprimate aceste 
noţiuni la un moment dat sau în cursul unei evoluţii mai îndelungate. 

O varietate asemănătoare aceleia pe care am prezentat-o cu privire 
la alegerea temelor onomasiologice din cele mai diferite domenii ale vieţii 
se constată şi la extinderea tematicii lucrărilor de onomasiologie. În primul 
rînd, în ce privește aria limbilor incluse în cercetare : alături de studii 
care includ un număr mai mare de limbi, de exemplu toată Romania, 
există altele care se ocupă de două-trei limbi sau numai de una singură, 
respectiv de mai multe dilalecte sau chiar numai de un dialect sau de 
un grai rural. Fiecare dintre procedeele acestea îşi are justificarea, şi 
alegerea depinde de scopul propus. În cazul cercetării mai multor limbi 
comparaţia ne dă date despre diferențieri și trăsături comune, preţioase 
şi pentru studierea unei singure limbi; limitarea la o singură limbă face 
posibilă o tratare mai amănunţită şi permite o cunoaştere mai aprofundată 
a structurii lingvisticii interne şi a evoluţiei acelei limbi. După ce primele 
lucrări onomasiologice de proporţii mari (Tappolet, Zauner, Merlo) au 
încercat să cuprindă toată Romania, în perioada următoare, bogăţia mate- 
rialului oferit de atlasele lingvistice existente a dus la cercetarea a cîte 
unei limbi izolate. De aceea au apărut numeroase lucrări consacrate unei 


1 Schlaepfer. 

2 Mock. 

3 Wainstein. 

+ Klare. 

5 Peter. 

$ Baldinger. 

7 Stenli. 

8 Historische Französische Syntax. Leipzig, 1925, vol. I, partea I şi urm. În același an, 
Jaberg și Jud au inclus în programul atlasului lor ATS, în mod expres, principiile onomasiologice 
de înregistrare a materialului sintactic şi morfologic (vezi RLR, I (1925), p. 116). 

singure limbi; totuşi şi în timpul din urmă se găsesc sinteze care cu- 
prind întreg teritoriul lingvistic al Romaniei 1. 

Aceeași varietate a principiului onomasiologic de cercetare se con- 
stată şi în ce priveşte numărul noțiunilor studiate într-o lucrare. Alături 
de studii care se ocupă de un număr mai mare de noţiuni înrudite (părţile 
corpului, grade de rudenie etc.), există cercetări despre două, trei noţiuni 
sau chiar numai despre una singură. Atlasele lingvistice au dus în cazul 
acesta la o tendință analoagă aceleia pe care am pomenit-o mai sus cu 
privire la aria limbilor tratate, ai anume limitarea la una sau numai la 
câteva noţiuni. În timp ce Zauner, în 1902, seria despre numele părților 
corpului în limbile romanice, au apărut, mai tîrziu, pe baza atlaselor 
lingvistice, lucrări despre denumirile craniului ? în limba romînă şi despre 
denumirile fălcii ? în limba franceză. Excepţie formează mai ales două 
grupe care ţin de onomasiologie într-un sens mai larg : 1. studiile de ter- 
minologie ale unor grupe mai mari de obiecte, al căror material autorii 
îl culeg de obicei la fața locului, concepute în majoritatea cazurilor din 
punct de vedere sincronic şi limitate din punct de vedere regional, ca 
de ex. Das ländliche Leben Sardieniens îm Spiegel der Sprache 4, 2. prezen- 
tarea descriptivă pe baze onomasiologice a vocabularului unor autori 
izolaţi. 

Natural că scopul onomasiologiei este ea, dincolo de prezentarea 
materialului, să se ajungă la o interpretare temeinică a lui. În măsura în 
care lucrările de pînă acum au atins ori s-au apropiat de această ţintă, 
interpretările s-au. orientat mai ales în două direcţii, care pot fi conside- 
rate una ca istorică iar cealaltă ca psihologică. În cazul interpretării 
istorice se pune problema de a se afla succesiunea cronologică a diferitelor 
denumiri, de exemplu, a denumirilor pentru noţiunea de „a începe”! pe 
teritoriul lingvistic romanie și pe cît posibil de a se stabili cauzele care 
au determinat schimbarea denumirilor. Aceste cauze pot îi foarte felurite : 
schimbarea lucrurilor” denumite, achiziţionarea unor cunoștințe noi, 
transformări sociale, influența unor concepţii sociale diferite asupra res- 
pectivei denumiri 5 şi nu rareori factori lingvistici ca, de ex., lipsa de 
claritate din cauza omonimiei accidentale a unor cuvinte deosebite. Un 
exemplu clasic pentru acest caz îl reprezintă omonimia denumirilor gas- 
cone pentru „pisică? și „cocoş” cercetată de Gilliéron. Pe baza dezvoltării 
fonetice din gasconă a lui cattus şi gallus, ambele cuvinte gascone au 
devenit gat. Deoarece denumirea omonimă pentru două animale diferite 
ca pisica şi cocoșul ar fi dus la grave confuzii, gallus a fost înlocuit prin 
alte denumiri. Acest fenomen ne dă un exemplu de interpretare psihologică 
a materialului onomasiologic : una din denumirile apărute în locul lui 
gallus este bigey, de fapt numele vicarului. La baza alegerii acestei denu- 
miri au stat fără îndoială tot felul de comparații care izvorau din părerile 
sătenilor despre cocoș şi despre vicarul satului. Mai ales în cazul anima- 


1 Vezi Rohlfs, Schâneweiss şi Chatton. 

2 Iorgu Iordan. 

3 Kahane. 

4 Wagner. 

5 Vezi numeroase exemple în lucrarea lui Späth. 

lelor şi al plantelor se găseşte adesea o multitudine de denumiri diferite, 
care se datoreşte concepţiilor variate ale oamenilor şi raportului lor față 
de „obiectele denumite”? 1. 

Interpretarea lui Gilliéron în legătură cu schimbarea semantică 
gallus-gat-bigey a trebuit corectată în sensul că bigey ca denumire a coco- 
solo) nu a fost creat decît în momentul cînd gallus şi cattus au devenit 
omonime. Sinonime care ar fi putut fi folosite în caz de nevoie pentru 
înlocuirea formei ulterioare a lui gallus 2 ca denumirea cea mai obişnuită, 
a cocoșului existau încă de mai înainte. Această situaţie aruncă o lumină 
edificatoare asupra importanței sinonimiei pentru evoluţia denumirilor 
și pentru evoluţia vocabularului în general. 

La sfîrşitul acestei scurte priviri asupra cîtorva aspecte mai impor- 
tante ale temelor și metodelor onomasiologice aş mai vrea să adaug 
cîteva, cuvinte despre perioadele de timp cuprinse în lucrările de onoma- 
siologie. În problema aceasta romanistica a adus o contribuţie mai sen- 
sibilă decît germanistica, şi anglistica. Cele mai multe lucrări de romanis- 
tică pornesc de la materialul atlaselor lingvistice, de la limba modernă, 
interpretată istoric. Starea lingvistică actuală serveşte drept principală 
bază pentru concluzii cu privire la formarea şi evoluţia, anterioară a limbii. 

Cu studiul său asupra denumirilor pentrii „a tăia cu ferăstrăul”, 
Gilicron a dat un exemplu clasic pentru ilustrarea acestei metode. Lucrări 
ulterioare au încercat, cu ocazia interpretării hărților lingvistice, să gă- 
sească nu numai etimologiile latine ale denumirilor moderne şi evoluţia 
lor în limbile romanice, ci să dea și un tablou mai amănunţit al respecti- 
velor denumiri în limba latină şi să umple golul dintre stadiul latin 
şi limba, modernă, prin cercetarea dicționarelor istorice şi a izvoarelor 
documentare şi literare $. În ultimul timp s-a început studierea, din punct 
de vedere onomasiologic, exclusiv a structurii limbii moderne 4. 

În perioadele anterioare sînt relativ rare 5 lucrările de romanistică 
în care să se trateze exclusiv material onomasiologic. Altfel se prezintă 
situaţia în domeniul germanisticii şi al anglisticii. Aici se găsesc multe: 
lucrări de tipul celei intitulate Die Handwerkernamen im Mittelenglischen $. 
Absența relativ prelungită a unor atlase lingvistice mari pentru limbile 
germană și engleză a dus la situaţia că cercetările de onomasiologie din 
aceste limbi nu s-au concentrat în aceeaşi măsură ca în limbile romanice 
asupra geografiei lingvistice. De aceea, dispunem în acest domeniu de mai 
multe lucrări de germanistică şi anglistică decît de romanistică, ceea ce 
arată că onomasiologia istorică pe baza unor documente şi texte literare 
este posibilă. Nu se poate însă pierde din vedere faptul că un număr mare 


1 Vezi, ca exemplu, terminologia calului la Pașca şi Pop şi numeroasele denumiri ale 
liliacului (animalul) citate în lucrarea lui Eggenschwiller. 

2 Vezi W. von Wariburg, Einführung in Problematik und Methodik der Sprachwissen- 
schaft, p. 125 şi urm. ; 

3 Așa cum fac de ex. Jud și Gernand. Mai ales P. Aebischer s-a ocupat cu folosirea 
izvoarelor istorice în cercetările de geografie lingvistică. Vezi lista lucrărilor sale la Quadri, 
p. 205. 

4 Vezi Peter şi Stehli. 

5 Vezi de ex. lucrarea lui Giese. 

6 Gertraud Otto, Disert., Berlin, 1938 (Numele meseriilor in engleza medie, N.T.). 

dintre lucrările acestea nu trec peste simpla adunare a materialului ono- 
masiologic şi că sînt lipsite de o interpretare istorică temeinică. 

Cele mai importante rezultate ale onomasiologiei pot fi sintetizate 
în felul următor: | 

a) Cu ajutorul geografiei lingvistice, s-a obținut în domeniul roma- 
nisticii pentru multe noţiuni un tablou al repartiţiei geografice a denu- 
mirilor acestora, ceea ce a permis să se ajungă la concluzii importante 
cu privire la diferenţierea lexicală a limbilor romanice şi la evoluţia voca- 
bularului fiecăreia dintre ele. Rezultate asemănătoare, dar pe o scară 
mai mică, s-au obţinut şi în domeniul limbilor germanice. 

b) S-a obţinut un material bogat din care reiese legătura strînsă 
dintre istoria „lucrurilor” ei istoria denumirilor. Această legătură se poate 
urmări cu ajutorul concepţiei care se reflectă în denumirile luate de o 
noțiune, dacă cu această ocazie se ţine seamă de respectivele „lucruri”! 
şi de toate concepţiile oamenilor în aceeaşi măsură ca şi de diferitele 
denumiri, 

6) Pe baza celor amintite la punctele a şi b s-au putut stabili nume- 
roase concluzii despre motivele unor denumiri şi despre cauza evoluţiei 
lor semantice. Evoluţia semantică s-a dovedit a fi o parte esenţială a 
evoluţiei vocabularului. Explicarea celei dintîi este posibilă numai dacă 
se iau în considerare concomitent mai multe denumiri care sînt în strînsă 
legătură unele cu altele, deoarece ele sînt raportate la aceeaşi noţiune atît 
din punct de vedere sincronic (ca sinonime) cât şi din punct de vedere 
diacronic (ca denumiri identice sau ca denumiri vechi şi noi). 

d) Faptul că s-a luat ca punct de plecare noțiunea în locul cuvin- 
tului s-a dovedit fructuos din două motive. În primul rînd, el a permis 
compararea obiectivă a vocabularului unor limbi sau dialecte diferite, 
în al doilea rînd, s-a arătat că de o noţiune, chiar în interiorul unei singure 
limbi, ţin în majoritatea cazurilor mai multe denumiri cu un sens asemă- 
nător sau aproape identic. Cercetarea acestor denumiri lămurește aspecte 
importante ale structurii sincronice a vocabularului şi ale evoluţiei lor : 
diacronice. 


4. Problemele actuale ale onomasiologiei. Se pare că problema, 
generală cea mai arzătoare a onomasiologiei o reprezintă elaborarea insu- 
ficientă a bazelor ei teoretice. Trebuie semnalat că rezultatele de pînă 
acum, destul de bogate, ale onomasiologiei au fost obţinute în cea mai 
mare parte pe baze pur empirice. În cele ce urmează voi face unele obser- 
vaţii cu privire la trei probleme care rezultă din această situaţie și a căror 
rezolvare se impune ca deosebit de urgentă. E vorba de aplicarea onoma- 
siologiei la noţiuni cultural-spirituale, de folosirea acestei metode în cer- 
cetarea limbii literare şi în sfîrşit de delimitarea onomasiologiei în raport 
cu semasiologia,. 


a. Aplicarea semasiologiei în domeniul social şi 
cultural-spiritual. 3 

Temele cărora li s-a acordat o atenţie precumpănitoare pînă acum 
în cercetarea onomasiologică fac să apară îndoieli asupra utilității metodei 
pentru noţiuni din domeniul istoriei societăţii şi al culturii spirituale, 

ca de exemplu, „ştiinţă”! şi „înțelept””, pe care, în cele ce urmează, le denu- 
mesc pentru simplificare termeni din vocabularul social şi cultural-spiri- 
tual. Un răspuns negativ ar însemna că onomasiologia ţine seamă numai 
într-o măsură foarte mică de specificul limbii, deoarece dă greș într-un 
domeniu în care limba, ca mijloc de comunicare şi de cunoaştere, ajunge 
la cele mai înalte trepte ale dezvoltării ei. Vocabularul din domeniul noţiu- 
nilor sociale şi cultural-spirituale era considerat pînă astăzi în cel mai bun 
caz drept un copil vitreg al onomasiologiei. Mulţi cercetători l-au eliminat 
cu totul din onomasiologie. Astfel Vossler şi 'Tappolet au fost de părere 
că pentru metoda onomasiologică trebuie să se ia în considerare numai 
noțiuni cu conținut bine stabilit care nu suferă nici un fel de schimbare 
istorică sau numai una neînsemnată. Prin aceasta, noţiunile din domeniul 
evoluţiei sociale şi spirituale a omenirii au fost eliminate din onomasio- 
logie. Ele urmau să fie rezervate exclusiv semasiologiei. La un punct de 
vedere asemănător a ajuns în anul 1931 Y. Trier, care neagă şi el posi- 
bilitatea onomasiologiei de a trata noţiuni abstracte, noţiuni care nu se 
referă la obiecte concrete. Pentru cercetarea acestor noţiuni, Trier însuși 
n-a propus semasiologia, ci metoda, de atunci încoace mult discutată, 
a „câmpurilor semantice”! 2. Pentru cercetarea noțiunilor concrete ca 
plug, mînă etc. Trier consideră la nevoie posibilă folosirea, onomasiologiei, 
deoarece în acest caz s-ar putea porni direct de la lucru’, 


Noţiunile „abstracte” există, după Trier, numai datorită unei anu- 
mite poziţii a cuvintelor în cadrul „câmpurilor semantice”, în care fiecărui 
cuvînt îi corespunde o noţiune. Greșeala principală a metodei „cîmpurilor 
semantice”! a lui Trier este desprinderea de realitatea care stă la baza 
conţinutului exprimat în limbă, chiar şi în vocabularul abstract. Pentru 
Trier conţinutul cuvîntului nu reprezintă o reflectare a realităţii, ci rezultă 
din delimitarea cuvîntului cu ajutorul vecinilor săi din cîmpul semantic 
şi din raporturile dintre cuvinte. Prin urmare, în cadrul teoriei „cîmpu- 
rilor semantice”, constatarea, justă în sine, că în acelaşi domeniu cuvintele 
se găsesc în anumite raporturi unele faţă de altele, a fost ridicată într-un 
mod cu totul unilateral şi fals la rangul de principiu absolut. 

Punctul de vedere potrivit căruia noţiunile apar nu ca reflectare 
a realităţii, ci ca rezultat al relaţiilor dintre.. cuvinte, este incompatibil 
cu metoda onomasiologică. Onomaâsiologia se bazează pe principiul că 
anumite realități, ca şi noţiunile pe care oamenii le-au derivat de la acestea 
pot fi cunoscute, bineînţeles cu ajutorul limbii, dar nu numai pe baza 
datelor strict lingvistice. Abia după aceasta se poate formula întrebarea 
onomasiologică : cum au exprimat oamenii, lingvistic, aceste noţiuni? 

Două sînt; argumentele principale care s-au adus împotriva aplicării 
metodei onomasiologice la noţiunile din domeniul cultural-spiritual : 
1. Aceste noţiuni se află într-o permanentă schimbare istorică, iar ono- 


1 Der deutsche Wortschatz im Sinnbezirk des Verstandes, Heidelberg, 1931. 

2 O analiză amănunţită a metodei „,cîmpurilor semantice” ne-ar duce prea departe. 
De aceea trimit la observaţiile critice ale lui Dornseiff, ale lui Betz (Zeitschr. f. verg. Sprachfor- 
schung. (BuuorpanoB, Jo soën u cooburenua, AK. Hayk. CCCP, Mer, AstrkosHaHuA, 
X, 1956). 

masiologia ar opera numai cu noţiuni constante ; 2. Aceste noțiuni nu pot 
fi concepute decît ca elemente ale unui „cîmp semantic”. 

Neglijarea acestor noţiuni în cercetarea onomasiologică de pînă acum 
pare să dea dreptate obiecţiilor de mai sus, mai ales celei dintii, dat fiind 
că puţinele lucrări de onomasiologie care s-au seris pînă acum relativ 
la domeniul cultural-spiritual se limitează la epoci istorice relativ scurte. 
Din punct de vedere teoretic însă, ţinînd seama că onomasiologia pune 
la bază principiul limbii ca instrument de comunicare, această metodă 
trebuie să se poată aplica la toate domeniile vocabularului, chiar pentru 
o perioadă de evoluţie mai lungă. Dar această problemă nu va D soluţio- 
nată în ultimă analiză decît prin practică, şi nu prin discuţii teoretice. 

Pentru a verifica temeinicia argumentelor citate mai sus împotriva 
folosirii onomasiologiei în domeniul cultural-spiritual, am cercetat într-o 
lucrare onomasiologică o problemă care priveşte o perioadă de timp 
relativ lungă şi care se referă la cuvinte alese din acelaşi domeniu din care 
Trier şi-a luat cuvintele pentru a demonstra practic metoda „câmpurilor 
semantice”, domeniu care, de la Trier încoace, este socotit de diverşi 
lingviști ca cel mai adecvat pentru această metodă. 

Cercetarea mea se ocupă de istoria denumirilor noţiunii de „învăţat”, 
adică a titulaturii care se acorda persoanelor învăţate în franceza din 
secolul al XII-lea pînă în al XVII-lea. Rezultatul acestei cercetări este 
constatarea netă indiscutabilă că noţiunea, de „învăţat”” poate fi cercetată 


în conținutul inel ue transformări Toae 

acă se ia în consideraţie faptul că noțiunea are ca bază, lumea 
reală, este de la sine înţeles că pentru noţiunea, de „învăţat”” se poate 
stabili o istorie a denumirilor succesive. Necesitatea de a denumi pe ,învă- 
aţi”? are, din punct de vedere istoric, aceeaşi continuitate ca şi existenţa 
învăţajţilor înşişi. De aceea există o legătură nemijlocită între diferiți 
termeni utilizați în acest scop. Deşi un învățat din secolul al XII-lea sau 
al XIV-lea, un clerc, conform denumirii obişnuite în acea epocă, se 
deosebeşte foarte mult de savantul din secolul al XVII-lea, şi cu 
atît mai mult de cel din secolul al XX-lea, el rămîne totuși precursorul 
savantului, atît din punct de vedere noţional, cît şi din punct de 
vedere onomasiologic. În eliminarea, denumirilor vechi ale învățaţilor şi 
în adoptarea celor noi se poate observa un adevărat proces de înlocuire 
-a unor termeni prin ceilalți. 

În tabloul de mai jos am prezentat schematic, pe baza celor mai 
importante denumiri 2, etapele principale ale evoluţiei, începînd din secolul 
al XII-lea pînă în secolul al XVII-lea. Pe lîngă aceasta, în secţiune orizon- 
tală sînt notate denumirile care apar la un ânumit autor. 


1 Atit St. Ulmann (Précis de sémantique française, 1952, p. 303 și urm.) cît şi Quadri 
(p. 153) consideră ,,metoda cîmpurilor semantice” a lui Trier ca cea mai potrivită pentru 
vocabularul din domeniul intelectual. 

2 Din tabloul de peste 100 de denumiri care, începînd din secolul al XII-lea pînă în al 
XVII-lea, au fost folosite, fie concomitent, fie în diferite etape, pentru noţiunea de „învăţat”, 

savant 


compuse cu homme s 
(adj.) | (subst.) 


clere | sage 


x x | 
x x sage homme x | 
Autori din p S —— j- Pene 
secolele 
al XII-lea— x x sage homme 
al XIV-lea SEH D SEH ee 
x x homme de savoir x 
x x 
x x sage homme 
| homme de science x 
din sec. al x x homme savant x x 
XV-lea homme docte 
homme érudit 
homme de science 
homme de doctrine 
clerc homme savant x x x 
depre- homme docte 
disiera ciativ gens lettrés 
XVI-lea şi dasri 
al XVII-lea deprec. homme savant x x x 


homme savant x x x 


Bineînţeles că întrebuințarea cuvintelor de către diferiți autori este 
redată schematic şi ea nu poate servi decît ca element de comparaţie 
pentru evoluţia generală a folosirii terminologiei respective ; mai intervine 
şi faptul că interpretarea tabloului de mai sus trebuie să se sprijine neapărat 
pe numeroasele izvoare care au stat la baza alcătuirii lui, pe care însă aici, 
bineînţeles, nu le pot cita. Schema este însă suficientă pentru a constata, 
că încă din sec. al XV-lea se întrezăreşte o schimbare care se va definitiva, 
în cele din urmă, în secolul al XVI-lea. În secolul al XV-lea apar multe 
denumiri compuse cu homme, ca de exemplu neologismul docte 
(mai întîi numai ca adjectiv). În secolul al XVI-lea dispar atît clerc, 
care pînă atunci era cel mai important termen pentru această noţiune, 
cât şi sage, ca denumiri pozitive ale persoanelor învăţate ; în aceeaşi 
epocă asistăm la substantivizarea termenului savant. Rezultatul final 
este deci înlocuirea substantivului clerc prin savant. Acești termeni 
nu s-au înlocuit însă direct, căci numeroasele compuse cu homme au 
format, într-o oarecare măsură, o punte de trecere, avînd un rol prepon- 
derent în înlocuirea lui clerc. După ce, în secolul al XVII-lea, poziţia 

lui savant se întăreşte, folosirea compuselor cu homme se reduce 
simţitor. Fără îndoială că pentru înțelegerea acestei evoluţii trebuie să 
cunoaștem, în afară de datele lingvistice, rolul istorie al „lucrului” 
denumit, adică al persoanelor învățate, şi transformările care s-au 
petrecut în ştiinţa şi în viaţa culturală a Franţei din acel timp. 


Clerc (<elericus) denumea în evul mediu atît pe „cleric” 
cât şi pe „învățat, deoarece, pe vremea aceea, întreaga viaţă culturală 
se afla în mîinile clerului. Această dublă semnificaţie a cuvîntului nu pre- 
zenta, în general, inconveniente în procesul de comunicare, atita vreme cît 
nu exista un număr prea mare de învăţaţi laici. Totuşi se observă că, deja 
în evul mediu, în situaţiile în care s-ar fi putut naşte vreo confuzie, se 
utiliza în locul lui clerc unul din sinonimele sale, care nu avea şi 
înțelesul de cleric”. La începutul secolului al XV-lea, datorită perma- 
nentei dezvoltări a culturii laice susţinute de burghezia în ascensiune, se 
accentuează necesitatea de a face o deosebire lexicală netă între „cleric? 
şi învăţat” : apare denumirea, lipsită de orice echivoc, homme de 
science, care desigur, după cum reiese şi din tabloul de mai sus, 
avea modele mai vechi în sinonimele cu aceeaşi structură gramaticală. 
Este deosebit; de important faptul că una și aceeaşi categorie de oameni 
era numită, fără nici un discernămînt, cînd clerc, cînd homme de 
science, şi că ultima denumire apărea mai ales atunci cînd contextul 
nu era suficient pentru a înlătura confuzia între clerc şi „cleric”. 
Compusele cu homme, ca bomme savant etc., au continuat 
să se răspîndească în secolul al XV-lea, fără ca clerc să înceteze dea 
denumi aceleaşi persoane învăţate. În secolul al XVI-lea clere devine 
un termen peiorativ. În înțeles favorabil se folosesc, pentru această noţiune, 
compusele cu homme. În afară de acestea se mai întrebuința acum 
adjectivul substantivat savant. 


Ar îi însă o gravă eroare să se interpreteze înlocuirea lui clerc, 
cu sensul de „învățat, numai ca o urmare a ciocnirii dintre cele două 
semnificaţii ale cuvîntului, „cleric” şi „învăţat'”, ciocnire care apare 
o dată cu progresul culturii laice. Clere a primit lovitura de grație 
datorită apariţiei unei puternice concepții umaniste în Franţa, la, începutul 
secolului al XVI-lea. Învăţaţii umaniști supuseră știința scolastică tradi- 
ţională unei critici aspre ; pentru ei, cler c-ul era prototipul învățatului 
scolastic. Nu este întîmplător faptul că folosirea depreciativă a termenului 
clerc apare pentru prima dată la Rabelais, marele umanist, biciuitor 
al scolasticii. La Rabelais clerc-ul este un personaj satirizat. Adevă- 
ratul învăţat se numeşte acum homme savant; peste un secol, 
termenul simplu savant va fi cea mai utilizată denumire care s-a 
menținut pînă în franceza modernă. 


Evoluţia descrisă mai sus ne arată că permanenta transformare, 
mai mult sau mai puţin rapidă, a noţiunii de „învăţat! nu exclude cerce- 
tarea istoriei termenilor folosiţi pentru denumirea acestei noţiuni. E ade- 
värat că o premisă a cercetării onomasiologice trebuie să fie, înainte de 
toate, obţinerea unei imagini complete a transformării noţiunii şi a bazelor 
ei istorice, adică sociale, culturale ete. Numai atunci se pot stabili legături 

între acești factori istorici şi evoluția denumirilor folosite pentru noțiunea 
respectivă. Cele spuse mai sus se aplică, fără îndoială, pentru multe alte 
noțiuni pe care onomasiologia nu le-a luat încă în considerație. Posibili- 
tăţile pe care vocabularul din domeniul cultural-spiritual le oferă metodei 
onomasiologice ar trebui folosite mai des decît în trecut, 

b. Utilizarea onomasiologiei în domeniul istoriei 
limbii literare. 

Neglijarea cercetării onomasiologice a vocabularului din domeniul 
cultural-spiritual se află în strînsă legătură cu faptul că onomasiologia tra- 
dițională, orientată mai mult în sensul geografiei lingvistice, nu oferea o 
metodă corespunzătoare pentru studierea formării şi dezvoltării limbii lite- 
rare. Conform structurii lor, atlasele lingvistice urmăresc redarea particulari- 
tăților dialectale şi-şi concentrează toată atenţia asupra vocabularului din 
mediul rural. De aceea, domenii foarte importante ale vocabularului limbii 
literare — dacă nu chiar mai importante — nu apar aproape de loc în 
atlasele lingvistice. 

În afară de aceasta, istoria limbii literare trebuie cercetată pe baza 
izvoarelor literare. Este însă un adevăr banal că, în acest domeniu, spre 
deosebire de cel al geografiei lingvistice, nu dispunem de nici un fel de 
mijloace auxiliare care să ne pună la dispoziție materialul onomasiologic 
pentru diferitele noţiuni. Dicţionarele istorice oferă o compensație cu 
totul nesatisfăcătoare. Pentru o lucrare onomasiologică de limbă literară 
este deci necesară o muncă îndelungată de extragere de material, pe baza 
lecturii aprofundate a numeroase izvoare literare. De un oarecare ajutor 
sînt, în această direcție, ediţiile cu glosare şi dicționarele limbii scriitorilor 
de tipul celor întocmite pentru o parte a literaturii franceze. Ordinea 
alfabetică constituie însă un mare dezavantaj al acestor lucrări, deoarece 
această sistematizare nu are nimic comun cu structura propriu-zisă a 
vocabularului și îngreunează foarte mult; găsirea cuvintelor semantic înru- 
dite. De aceea, din punctul de vedere al onomasiologiei, este binevenită 
orice încercare de a înlocui, în scopuri ştiinţifice, organizarea alfabetică 
a vocabularului prin gruparea lui după criteriul noțional. 

Cele mai importante încercări le-au făcut, în acest sens, F. Dorn- 
seiff şi W. von Wartburg. După ce a condus unele lucrări de prezentare 
a vocabularului cîtorva autori organizat după criteriul noţional `, K Wart- 
grafie, pe care îl propune ca schemă ge organizare a materialului tutiitor 
lucrărilor lexicale descriptive. Propunerea lui Wartburg de a se realiza 
o sistematizare a vocabularului pe baza unor criterii noționale trebuie 
ferm sprijinită, pentru că această sistematizare permite cunoaşterea struc- 
turii sineronice a vocabularului și prin aceasta creează premise favorabile 
lucrărilor onomasiologice, dînd posibilitatea să se studieze epoci mai 
întinse cu ajutorul secțiunilor sincronice succesive. Cu toate acestea, atît 
concepția pe care şi-a bazat el „sistemul noțional” 2, cît şi argumentarea 


1 Cea mai completă lucrare de acest fel este cea a lui Keller. Vezi alte titluri la Quadri, 
p. 23 ei urm. 

2 O succintă orientare asupra acestor probleme găsim în recenzia Mariei Iliescu (SCL, 
IX (1958), p. 138) asupra studiului lui Baldinger, Principii de organizare a dicționarului știintific. 

teoretică formulată în prefață nu pot fi acceptate în intregimea lor. Dar 
o discuție rodnică asupra unei astfel de sistematizări a vocabularului nu 
va fi probabil posibilă decît după realizarea unor noi încercări practice de 
prezentare descriptivă a vocabularului diferiților autori, organizat pe baza 
criteriului noțional. Toate lucrările de acest fel apărute pînă acum au 
urmărit, cum era şi firesc, prezentarea cuvintelor într-un context cît mai 
dezvoltat. Totuși ele ne îndreptăţese să cerem (simpla inventariere şi 
sistematizare a vocabularului nefiind satisfăcătoare) să se scoată în evidenţă, 
mai mult ca pînă acum raporturile dintre vocabular şi noţiunile exprimate 
de acesta, deci realităţile diferitelor momente istorice, concepţiile caracte- 
ristice ale respectivului autor ete. Cu alte cuvinte : cele mai multe studii 
lexicale de acest fel făcute pînă acum prezintă cel mai adesea numai 
„cuvinte”! și nu descriu „lucrurile: numite. Deşi raportarea la „„lucrurile” 
denumite nu poate fi decît foarte limitată, ea totuşi ar trebui facută în 
limita posibilului, cel puţin la acele lucruri”, respectiv noţiuni care sînt 
specifice pentru autorul studiat și pentru epoca sa şi care sînt totodată 
supuse unei rapide transformări istorice 2, Lucrările de pînă acum nu au 
aplicat deci în mod creator tradițiile pozitive ale metodei „cuvinte şi 
lucruri”? în vederea realizării noilor sarcini ale prezentării descriptive a 
vocabularului. E adevărat că o asemenea realizare este imposibilă în cazul 
unor lucrări de tipul celor publicate pînă acum, care urmăresc prezentarea 
vocabularului complet al unui autor. La rezultate mai temeinice se va 
putea ajunge dacă cercetarea va fi limitată la anumite domenii unitare 
mai mari ale vocabularului. 

În esență, toate aceste eforturi urmăresc să facă în perspectivă 
istorică, ceea, ce atlasele lingvistice prezintă pentru onomasiologie în per- 
spectivă geografică. Realizarea acestei sarcini este însă foarte complicată 
şi face necesară elaborarea unor principii cu totul noi. Elaborarea a nume- 
roase prezentări descriptive ale vocabularului unor autori poate să ducă 
onomasiologia la progrese asemănătoare cu cele la care a dus-o crearea 
atlaselor lingvistice. Dar pînă atunci nu trebuie să se mai amîne în nici 
un caz cercetările noi ale istoriei denumirilor diferitelor noţiuni, pe baza 
materialului din limba literară. 

Punctul de vedere geografic poate să prezinte importanță şi pentru 
cercetarea onomasiologică a limbii literare, de vreme ce trebuie să se 
aibă în vedere regiunea autorului cercetat. Afară de aceasta, la baza 
limbilor literare stă aproape întotdeauna limba dintr-o anumită regiune. 
Caracteristica lucrărilor onomasiologice care privesc vocabularul operelor 
literare constă în faptul că punctul de vedere istoric-cultural, istoric- 
spiritual, social şi stilistic, se află pe primul plan față de cel geografie şi 
joacă un rol mult mai mare decît în cercetările bazate în mod obișnuit pe 
metoda, geografiei lingvistice. De aceea, prin studierea vocabularului operelor 
literare, onomasiologia trece cu mult dincolo de limitele cercetării dialectale. 


1 Keller, de exemplu, în prezentarea completă a vocabularului vechiului poet francez 
Wace, ar fi trebuit nu numai să enumere diferitele straturi sociale, ci să însoţească această enu- 
merare de o analiză a structurii sociale, așa cum este ea reprezentată de Wace. La acesta apar 
aspecte ale societăţii teudale, ale răscoalelor ţărăneşti etc. a căror reflectare în vocabularul lui 
Wace, Keller n-o cercetează. 

e În legătură cu limita dintre onomasiologie şi sema- 
siologie. — Clarificarea acestei probleme necesită expunerea principiilor 
teoretice ale onomasiologiei. În ceea ce urmează aş vrea să schițez numai 
câteva probleme legate de aceasta. Cele mai importante expuneri teore- 
tice asupra onomasiologiei aparţin lui Schuchardt, Jaberg şi Dornseiif. 
Schuchardt face observaţii esenţiale, dar puţine. Dornseiif merge atît de 
departe cu dezvoltarea unora dintre concluziile sale, foarte juste în ele 
înseși, cu privire la necesitatea metodei onomasiologice, încît anulează 
toate drepturile semasiologiei, ceea ce constituie fără îndoială o exagerare. 
Jaberg se fereşte de această exagerare cînd expune principiile onomasiolo- 
giei, totuși consideraţiile sale se bazează, de asemenea, pe relativ puţine 
exemple. Din păcate nici el, ca și Schuchardt şi Dornsetft, nu face nici un 
fel de generalizare a rezultatelor obţinute prin numeroase lucrări onoma- 
siologice. O asemenea generalizare, pe care zadarnic o căutăm și la Quadri, 
este totuşi necesară pentru argumentarea teoretică a onomasiologiei şi 
pentru delimitarea ei față de semasiologie. Nu se poate spune că numeroa- 
sele lucrări teoretice asupra semasiologiei sînt, în ultimă analiză, mai 
convingătoare decît expunerile amintite mai sus cu privire la onomasio- 
logie, dar îi fac semasiologiei cel puţin serviciul de a-i răspîndi numele, 
care, ca urmare, este întrebuințat peste tot, în timp ce în unele locuri 
există încă o sfială pînă şi în folosirea termenului de onomasiologie. Aşa 
ge explică faptul că diferite lucrări în esență onomasiologice sînt înfăţişate 
ca lucrări de semasiologie, cum este, de pildă, cazul recent al lucrării lui 
L. Oksaar, bazată în mod neîndoios pe principiul onomasiologic. În ma- 
nualul de semasiologie al lui Kronasser se recunoaşte deosebirea dintre 
onomasiologie şi semasiologie, dar, concomitent, se arată că semasiologia 
cuprinde atît cercetarea sensurilor cît şi a denumirilor (p. 74). Pe baza 
unui astfel de punct de vedere sumar, desigur că orice lucrare onomasiolo- 
gică poate fi socotită ca o lucrare de semasiologie. În afară de aceasta, 
este negată însemnătatea deosebirii dintre obiectul de cercetare al onoma- 
siologiei şi cel al semasiologiei, deosebire care continuă să existe chiar şi 
atunci cînd cele două metode se completează reciproc. 

Mai întîi un exemplu pentru felul cum se completează reciproc cele 
două metode de cercetare. Am arătat mai sus că, în secolul al XV-lea, 
în Franța s-au răspîndit, în afară de clerc, o serie de alte denumiri 
*substantivale pentru „persoane învăţate”, deoarece clerc, pe lingă 
“sensul de învățat”, avea şi sensul de leie", şi deci, în anumite situații, 
putea, duce la confuzii. În exemplul de mai sus, un proces onomasiologic, 
adică folosirea a numeroase denumiri noi, este explicat pe baza unor 


termeni. Pentru aceasta trebuie să pătrundem adînc în istoria denumirilor 
“noţiunii de „învăţat””, adică trebuie să luăm în consideraţie toate denu- 
“mirile existente, factorii istorici şi, înainte de toate, poziţia socială a per- 
soanelor învățate, precum și istoria concepțiilor științifice. Pentru a 

urmări însă aceste probleme e nevoie de o cercetare în cadrul căreia dife- 
ritele sensuri ale cuvîntului elere nu mai joacă decît un rol parţial; în 
fond, problematica semasiologică devine o parte componentă a celei 
onomaşiologice. 


Ar fi desigur prematur ca, pe baza unui singur exemplu, să tragem 
concluzii asupra priorităţii onomasiologiei faţă de seniasiologie. Cele două 
metode de cercetare trebuie să se completeze una pe alta în mod permanent, 
pentru a explica cauzele unui anumit fapt lingvistic. Se poate totuşi 
afirma că onomasiologia este, în principiu, o metodă de cercetare mai 
cuprinzătoare decît; semasiologia, de vreme ce se bazează pe un material 
mai întins şi, prin aceasta, fereşte mai bine pe cercetători de speculaţii 
şi de concluzii pripite. 


Deosebirea importantă dintre cercetarea onomasiologică şi cea sema- 
siologică constă în faptul că cele două metode se bazează pe principii 
deosebite de structură a vocabularului 1. Diferitele înţelesuri ale unui 
cuvînt, care formează materialul de cercetare al semasiologiei, se află în 
raporturi între. elè mat ates datorită faptului că sînt exprimate prin 
același corp fonetic, cu alte cuvinte, între ele există, în primul rînd, o 
legătură formală. Constatarea aceasta devine mai clară dacă se ia în 
consideraţie faptul că diferitele denumiri ale unei noţiuni sînt în majori- 
tatea cazurilor într-o mai strînsă legătură din punctul de vedere al conți- 
nutului decît; diferitele sensuri ale unui cuvînt. Este destul să se urmă- 
rească tabloul sensurilor lui cap şi al sinonimelor lui șef, prezentat 
la începutul acestui studiu, pentru a căpăta această convingere. Sino- 
nimele gef, cap, căpetenie, conducător, superior, 
responsabil sînt foarte legate din punctul de vedere al conţinutului ; 
ele au ca element comun faptul că denumesc o „persoană care conduce” 
ete. Dimpotrivă raportul de conţinut dintre diferitele sensuri ale lui cap 
este relativ redus. În caz contrar ar trebui să existe o legătură strinsă 
între şef, conducător, căpetenie etc. şi celelalte înțelesuri 
ale lui cap. Între diferitele sensuri ale cuvîntului cap, relaţia o 
stabileşte, în primul rînd, forma fonetică cap. 


Metoda de cercetare onomasiologică este deci, spre deosebire de 


+ 


formată pe baza realităţii, printr-un proces de abstractizare, este temeiul 
oricărei comunicări lingvistice. Pornind de la ea, onomasiologia cercetează 
posibilităţile de denumire, adică de comunicare a acestei noţiuni. Schu- 
chardt, Jaberg și Dornseiff au arătat, pe drept cuvînt, că cercetarea ono- 
masiologică se orientează spre procesul comunicării lingvistice şi că se 
ocupă deci, în mod nemijlocit, de funcția de comunicare a limbii. Ar fi 
de examinat în ce măsură intră acest lucru în preocupările semasiologiei. 


1 Vezi, cu privire la structura vocabularului, studiile T. Cazacu (Mélanges de linguistique, 
Bucarest, 1957) şi I. Coteanu (Probleme de lingvistică, I (1959), p. 11—33). 

În tot cazul, se poate spune că, în explicarea procesului de înlocuire 
a denumirii, proces deosebit de important pentru evoluţia vocabularului 
(el este în același timp ai latura primordială a schimbării semantice, deoa- 
rece precede o schimbare semantică prin aceea că un cuvînt începe să 
fie folosit pentru exprimarea unui conținut la care mai înainte nu se 
aplica), metoda onomasiologică trebuie să stea pe primul plan. Procesul 
schimbării unei denumiri constă, în general, în rezolvarea unei contra- 
dicţii dintre mijloacele lingvistice de comunicare existente şi o nouă 
necesitate de comunicare. Cuvîntul necesitate, în cazul de mai sus, trebuie 
înţeles într-un sens foarte larg, după cum a arătat și Schuchardt : aici 
intră caracterul inteligibil al exprimării, expresivitatea şi eficacitatea ei, 
îndepărtarea unor asociaţii neplăcute ete. „E deajuns ca noua denumire 
să fie superioară celei mai vechi într-un punct oarecare”! 2, 

Motivele care creează nevoia de noi denumiri sînt foarte variate. 
Ele pot fi găsite, de ex., în unii factori sociali, în omonimii şi polisemii 
supărătoare, în simpatia sau antipatia faţă de anumite cuvinte, de exemplu 
înlăturarea anumitor categorii de neologisme, în dezvoltarea noţiunilor 
deja existente sau în formarea unor noi notiuni. În ultimul caz există 
în general două soluţii posibile : 1. o noţiune care 3 suferit o oarecare evo- 
luţie sau o noţiune nouă, respectiv introdusă recent în comunitatea 
lingvistică, se exprimă prin cuvinte deja existente, care, în felul acesta, 
se îmbogățese cu noi funcţii denominative (de ex. adjectivul savant 
era una din denumirile învățatului scolastic medieval, mai tîrziu însă 
devine cel mai uzitat termen pentru denumirea omului de ştiinţă modern) ; 
2. se formează cuvinte sau grupuri de cuvinte noi (neologisme), împru- 
mutate din alte limbi (cînd în Franţa, de ex., în secolul al XVI-lea, s-a 
născut necesitatea de a numi tipul negativ şi ridicol al învățatului s-a 
folosit neologismul pedan î, din italienescul pedante învăţător”). 

Una din cele mai importante probleme legate de fundamentarea 
teoretică a onomasiologiei este clarificarea raportului dintre cuvînt, 
noţiune, denumire şi sens. Cu privire la cuvînt, noțiune și sens s-a vorbit 
mult în ultima vreme atît în Uniunea Sovietică cît şi în Romînia, fără 
ca să se ajungă însă la o punere de acord a părerilor 2. Dintre toţi parti- 
cipanții la această discuţie teoretică mi se pare că numai Bulahovski 
are în vedere noţiunea de denumire, dînd astfel îndrumări utile 
pentru onomasiologie. Pentru progresul acestei discuţii ar fi foarte impor- 
tant ca, în viitor, să se valorifice materialul care a fost strîns în diversele 
cercetări onomasiologice publicate, dar care, pînă acum, n-a fost aproape 
de loc luat în considerare în discuţia teoretică asupra cuvîntului, noţiunii 
etc. Pe de altă parte, marea majoritate a lucrărilor onomasiologice nu 
s-au ocupat de loc de probleme teoretice. Lipsesc cercetările onomasio- 
logice temeinice, bazate pe un material bogat, care să se străduiască să 
tragă concluzii teoretice pe baza constatărilor lor. În faptul că onomasio- 
logia, pînă acum insuficient fundamentată teoretic, a dat totuşi rezultate 


1 Schuchardt, p. 131. Vezi enumerarea fiecărui motiv în parte la Dornseiif, p. 52 
și urm. 

2 O expunere a discuţiilor duse pînă în 1956 face I. Coteanu în SCL, VIII (1957), 
p. 173—192. 

remarcabile, avem un. indiciu al bogatelor resurse pe care le oferă metoda 
onomasiologică şi găsim, în acelaşi timp, imboldul de a mări eficiența 
acestei metode, printr-o temeinică argumentare teoretică, în strînsă 
legătură cu practica. 


+ 


Ca încheiere, să-mi fie permise cîteva cuvinte cu privire la aplicarea 
onomasiologiei în domeniul limbii romîne. Constatăm şi aici o situație 
paradoxală, care poate îi aplicată tuturor limbilor romanice : deşi roma- 
nistica, a dat cel mai important impuls pentru dezvoltarea şi practicarea 
onomasiologiei, totuşi ea a fost puţin răspîndită printre Lingviștii din 
țările romanice. Centrul de greutate al cercetărilor onomasiologice roma- 
nice se află în Germania și în Elveţia de limbă germană, ţări ale căror 
interese s-au îndreptat, pînă acum, mai ales spre cercetarea limbilor 
romanice apusene. În Germania s-au efectuat mai multe cercetări ono- 
masiologice asupra francezei decît în Franța. 


Lucrările onomasiologice asupra limbii romîne se datoresc, în mare 
parte, lingviștilor romîni, totuşi ele rămîn numerice cu mult în urma 
lucrărilor cu privire la franceză și italiană. Afară de cauzele amintite 
mai sus, această situaţie se explică şi prin faptul că lingviştii români au. 
dispus relativ tîrziu de un atlas lingvistic al ţării lor. 


La sfîrşitul acestui articol dau lista cercetărilor onomasiologice 
asupra limbii romîne, listă care, probabil, nu, este completă, dar cuprinde 
desigur majoritatea celor mai reprezentative lucrări. Din această listă 
reiese că punctele de greutate sînt exact aceleaşi ca şi în toate. celelalte 
cercetări onomasiologice, atît în ceea ce priveşte predominarea orientării 
spre geografie lingvistică cât şi în ce priveşte temele tratate (plante, ani- 
male, părți ale corpului, cultură materială, grade de rudenie). 

Este adevărat că limba romînă nu posedă o atit de lungă tradiție 
de izvoare literare ca celelalte limbi romanice, în schimb nici o altă limbă 
romanică nu a cunoscut, începînd din secolul al XVIII-lea, o dezvoltare 
atît de rapidă şi profundă, pentru cercetarea căreia metoda ono- 
masiologiei se arată promițătoare 2. Tocmai limba romînă prezintă nume- 
roase sinonime, utilizate concomitent sau succesiv  pentru- denumirea unei 
noţiuni (cuvinte autohtone, romanice, greceşti, turcești şi înainte de toate, 
slave, latinisme, împrumuturi italieneşti şi mai ales franceze), deci un 
material foarte interesant pentru o interpretare din punct de vedere 
sociologic, istoric-cultural şi stilistic și pentru obținerea unor date impor- 
tante cu privire la cauzele evoluției vocabularului 2. 


1 Asupra importanței onomasiologiei peniru cercetarea limbii romîne literare a atras 

atenţia W. Bahner în comunicarea sa Cu privire la formarea limbii romine literare moderne 
(comunicazione letta all" VIII Congreso di studi romanzi, Firenze, 1956). 
! 2 Vezi de ex. indicaţiile cu privire la sinonime și la probleme onomasiologice în istoria 
limbii romiîne la I. Iordan, Limba romină contemporană, 1956, p. 42 şi urm., Al Graur, în Încercare 
asupra fondului principal lexical al limbii romine, 1954, p. 126 şi urm. cît și înşirarea scurtă 
dar concludentă de sinonime la E. Şerban (în Contribuţii la--istoria-limbii roimine literare în 
secolul al XIX-lea, vol. II, p. 117). ss 

LISTA LUCRĂRILOR DE ONOMASIOLOGIE 


Bibliogratia de mai jos se compune din două părţi: 1. lucrări de onomasiologie re- 
feritoare la limba romînă în special; 2. alte lucrări de onomasiologie. În partea a 2-a sint 
amintite, în afară de citeva lucrări apărute înainte de 1952, care sînt înregistrate în marea ` 
lor majoritate la Quadri şi la Dornseiff, şi lucrări noi. Alături de onomas: :ologia tradiţională 
sînt reprezentate și problemele expuse de noi. Lucrările generali romanice înșirate aici 
privesc limba romină în mai mare sau mai mică măsură, 


1. Lucrări de onomasiologie referitoare ia limba romînă în special 


BINDER, ST., Kind, Knabe, Mädchen in den nördlichen Dialekten des dakorumănischen Sprach- 
gebietes. Ein Beitrag zur Onomasiologie, Disert., Berlin, Bukarest, 1932. Apărută 
şi în Bibl. Dacoromaniei, Cluj-București, 5 (1932). Rec. de Iorgu Iordan în ,Bu- 
letinul Institutului de filologie romină”, Iași, I (1934), p. 220—223. Precursorul 
lui Binder a fost J. Pauli cu bogatul său studiu: „Enfant”, „gargon”, „fille” 
dans les langues romanes, Lund, 1919. 

BOGREA, V., Din nomenclatura calului, în „„Dacoromania”, ITY (1922—23), p. 807 — 812 ; „„Daco- 
romania”, IV (1924—26), p. 877—882. 

CAPIDAN, TH., Le jeu auz osselets chez les Roumains, les Slaves et les Albanais, în ,Revue 
intern. des études balcaniques”, I (1934), p. 214—231. 

CARAGAȚA, G., Formulele de salutare în limba romină, în „Buletinul institutului de filologie 
romînă”, laşi, VI (1939) p.:60—'76. 

CAZACU, B., Les dénominations roumaines du foie et des poumons d'après PALR, în „Bulletin 
linguistique”, IX (1941), p. 83—94. 

— Termeni referitori la port şi semnificația lor în cadrul relațiilor sociale, în SCL, IV 
(1953), p. 99—136. 

DUMKE, H., Die Terminologie des Ackerbaues im Dakorumânischen, Disert., Leipzig, 1912. 
Apărută şi în „„Jahresber. des Instituts fir rumân. Sprache”, 19—20 (1913), 
p. 65—131. 

HIECKE, M., Die Neubildung der rumänischen Tiernamen, Disert., Leipzig, 1906. Apărută şi în 
„Jahresber. des Instituts für rumän. Sprache”, 12 (1906), p. 113—178. 

IORDAN, I., Bezeichnungen für Rodeland in der rumänischen Toponomastik, în „Zeitschrift für 
Ortsnamenkunde”, 4 (1928), p. 48—60; p. 171—183. 

— Les dénominations du crâne d'après l Atlas linguistique roumain, în „Bulletin 
linguistique” VIII (1940), p. 95—141. 
NICULESCU, AL., Termenii romineşti care denumesc noțiunea „copil nelegitim”, în SCL, II (1951), 
(EG 124, 

PASCA, ȘT., Terminologia calului : părțile corpului, în „Dacoromania’”,V (1927—28), p. 272—327. 

Rec. de Iorgu Iordan în „Zeitschrift für Romanische Philologie’, 56 (1936), 
: p. 224—234. ` 
PASCU, G., Etudes de sémasiologie roumaine. I. Les noms du diable, în „Archivum Romanicum”, 

5 (1921), p. 244—251; „Archivùm Romanicum”, 7 (1923), p. 568. 

— Nume de plante, în „Revista critică de cultură romînească”, 3 (1929), p. 21—30; 
5 (1931), p- 81—92; 5 (1931), p. 145—169; 6 (1932), p. 177—201; 7 (1933), 
p. 54—90 ; 12 (1938), p. 85—151 ; 13 (1939), p. 1—20 ; 14 (1940), p. 23—51. 

— Le mais dans les langues romanes et balcaniques, Hom. Rubiò i Lluch, în ,Estu- 
dios Univ. Catal.”, 21 (1936), p. 451—469. — 

For, S., Citeva capitole din terminologia catului, în „Dacoromania”, V (1927—28), p. 51—271. 

i Rec. de Iorgu Iordan în „Zeitschrift für Romanische Philologie”, 56 (1936), 
p 224—234. 

— “Din Atlasul lingvistic al Romtniei. 3. Fărimă, frămtntä, soage şi alte sinonime, în 
„„Dacoromania”, VII (1931—33), p. 71—93. 


kg Sinoptmgie cuvîntului tirg în lumina geografiei lingvistice, în „Revista Geografică 
Romină”,. T (1938), p. 44-61. 
"el Le più importanti feste presso i Romeni, în „Revue des Etudes indoeuropâennes”, 


1 (1938), p. 481—512. 

Por, S., Naris, nez et nasus en roumain. Un problème de méthode, Misc. F.A. Coelho. Lisboa, 
1949, I, 119—147. 
PUŞCARIU, S., Pe marginea cărților. „coropişniță””, în „,Dacoromania”, IX (1936—38), p. 434— 
— 442. 
SALA, MARIUS, Termenii pentru „unchi” după Atlasul lingvistic romtn, în SCL, VI (1955), 
p. 133 şi urm. 
— Din terminologia păstorească rominească. rom. vălui, cîrlan, noaten, în SCL, VIII 
(1957), p. 77—88. 
— În legălură cu denumirea mărului lui Adam în unele limbi romanice, în SCL, IX 
(1958), p. 497—510. 
WEIGAND, G., Zur Terminologie der Molkerei, în „Jahresber. des Instituts für rumân. Spra- 
che”, Leipzig, 16 (1910), p. 213—230. 
— Die Terminologie des Maises im Bulgarischen, Rumănischen und Kleinrussischen, 
în „Jahresber. des Instituts für rumân. Sprache”, 17— 18 (1911), p. 361—375. 


2. Alte lucrări de onomasiologie 


BALDINGER, K., Kollektivsuffixe und Kollektivbegriff. Ein Beiirag zur Bedeutungslehre im Fran- 
zösischen mil Berücksichtigung der Mundarten, Berlin, 1950, Veröff. d. Inst. f. 
roman. Sprachw. d. Dtsch. Akad. d. Wissensch., nr. 1. 

BEYER, G., Die Verba des Essens, Schickens, Kaufens und Findens in ihrer Geschichte vom Latein 
bis in die romanischen Sprachen, Leipzig, 1934. 

BYIIAXOBCKUH, JI. A. Beeðenue e aswkosnanue, uacTrb II, Mocraa, 1953. 

În capitolul I (Semasiologia) onomasiologia nu este pomenită, totuşi se găsesc 
nenumărate puncte de vedere preţioase pentru fundamentarea teoretică a ono- 
masiologiei, atita doar că în loc de denumire se folosește termenul de sens. Vezi 
mai ales $ 2, 3 și 5—6. 

CHATTON, R., Zur Geschichte der romanischen Verben fir sprechen”, sagen”? und reden”, Bern, 
1953, Romanica Helvetica, 44. 

DORNSEIFF, F., Der deutsche Wortschatz nach Sachgruppen, ediția a IV-a, Berlin, 1954. Dorn- 
seiff dă o bibliografie onomasiologică mai completă decît Quadri şi care prezintă 
avantajele de a fi grupată pe probleme. Pentru completare este bine să fie folosit 
însă şi Quadri. Bibliografia acestuia are avantajul unor indice de noţiuni şi autori. 

— Das Problem" des Bedeulungswandels, în „Zeitschrift für deutsche Philologie” 
63 (1938), p. 119 şi urm. 

EGGENSCEWILER, E., Die Namen der Fledermaus auf dem franzăsischen und italienischen Sprach- 
gebiet, Leipzig, 1934. Rec. de Iorgu Iordan în „Buletinul Institutului de filologie 
romînă”, III (1936), p. 240—242. 

GERNAND, K., Die Bezeichnungen des Sarges im Galloromanischen, Giessen, 1928. 

GILLIGRON, J. et MONGIN, J., Étude de géographie linguistique. Scier dans la Gaule romane du 
Sud et de V'Est, Paris, 1905. 

HASSELROTH, B., Etudes sur la formation diminutive dans les langues romanes, Uppsala Univ. 
Arsskrift, 1957, II. 

GIESE, W., Waffen nach der spanischen Literatur des 12. und 13. Jahrhunderts, Hamburg, 1925. 
Vezi lista unor lucrări asemănătoare ale lui Giese la Quadri, p. 120, 

JABERG, K., Sprache als Äußerung und Sprache als Mitleilung (Grundfragen der Onomasiologie), 
în „Archiv f. d. Studium der neueren Sprachen”, 126 (1917), 84—123. Apărută 
şi în Jaberg, Sprachwissenschațiliche: Forschungen und Erlebnisse, 1937, Roma- 
nica Helvetica, 6, p. 137—183. 

— Die Bezeichnungsgeschichte des Begriffes „anfangen”, în „Revue de Linguistique 
Romane”, 1 (1925), p. 118—145. Studiul se leagă de un articol introductiv la 
Atlasul Italiei şi Elveţiei meridionale întocmit de Jaberg şi Jud. 

JABERG, K., Sach- und Bezeichnungsgeschichle der Beinbekleidung in der Zentralromania, în ,,Wor- 
ter und Sachen”, 9 (1926), p. 137—172, = 

JUD, J., Se dans les langues romanes, în „Revue de Linguistique E 2(1926), 

. 163—207. 

KELLER, H. E, Étude descriptive sur le vocabulaire de Wace, Berlin, 1953.  vergtt, d. Inst. f. 

roman. Sprachw. d. Dtsch. Akad. d. Wissensch., nr. 7. 

KLARE, J., Entstehung und Entwicklung der konzessiven Konjunklionen im Französischen. Berlin, 
1958., Veröff. d. Inst. f. roman. Sprachw. d. Dtsch. Akad. d. Wissensch., nr. 13. 

MERILO, C., I nomi romanzi delle stagioni i dei mesi studiati particularmente nei dialeili ladini. 
italiani, franco-provenzali e provenzali. Saggio di onomasiologia, Torino, 1904. 

MIETALICH,K., Bezeichnungen von Getreide- und Heuhaufen im Galloromanischen, Disert. Zürich, 
1930. Rec. de Iorgu Iordan în ,.Buletinul Institutului de filologie romînă”, III 
(1936), p. 237—238. 

MOCK, E., Die Ausdrücke für „bis? im Italienischen, Disert., Bern, Zürich, 1942. 

OKSAAR, E., Semantische Studien im Sinnbezirk der Schnelligkeil. Plötzlich”, schnell”? und 
ihre Synonymik im Deutsch der Gegenwart und des Früh-, Hoch- und Spălmillelal- 
ters. Uppsala, 1958, 552 p. Deosebit de prețios datorită faptului că valorifică un 
foarte bogat material, care duce la combaterea teoriei cîmpului semantic a lui Trier. 

PETER, M., Über einige negalive Präfixe als Ausdrucksmittel für die Gegensalzbildung, Bern, 
1949, Romanica Helvetica, 32. 

QUADRI, B., Aufgaben und Methoden der onomasiologischen Forschung. Eine eniwicklungsge- 
schichiliche Darstellung, Bern, 1952, Romanica Helvetica, 37. Vezi mai sus ob- 
servaţia la Dornseift. 

RICEEN, U., „,Gelehrter” und „,Wissenschaft” im Französischen. Beiträge zu ihrer Bereichnungs- 
geschichte vom 12. — 17. Jahrhundert. (Va apărea în toamna anului 1960 ca nr. 15 
în Verăft. d. Inst. f. roman. Sprachw. d. Dtsch. Akad. d. Wissensch., Berlin). 

RoaLrs, G., Die lezikalische Differenzierung der romanichen Sprochen, Versuch einer romani- 
schen Wortgeographie, München, 1954. Rohlfs interpretează în această carte 
hărţi general romanice pentru 51 de noţiuni. 

SCHLAEPTER, RITA, Die Ausdrucksformen fir „man” im Italienischen, Disert., Bern, Zūrich 
1934. Rec. de Iorgu Iordan în ‚Buletinul Institutului de filologie romînă”, 
III (1936), p. 239—240. 

SCHONEWE1S9, H. G., Die Namen der Obstbäume in den romanischen Sprachen. Stadien über ein 
Wortjelă, Gent, 1955, Kölner romanistische Arbeiten, 5. 

SCHUCHARDT, H., Sachen und Wörter, în Hugo Schuchardt- Brevier, 2. Aufl., sir 1928, p. 122— 
E 

Ssbăra, H: L., Bezeichnungen für Armut und Reichtum im Französischen, Giessen, 1938. O temă 
atit de importantă ar fi trebuit să fie mult mai temeinic tratată decit se face în 
această lucrare. 

STEFFEN, U., Die Ausdrücke für ,,Regen” und Schnee" im Französischen, Răloromanischen und 
Italienischen, Disert., Bern, Zürich, 1935. Rec. de Iorgu Iordan în „Buletinul 
Institutului de filologie romină”, III (1936), p. 242—244. 

STEAII, W., Die Femininbildung von Personenbezeichnungen im neuesten Französisch, Bern, 
1949, Romanica Helvetica, 29. 

TAPPOLET, E., Die romanischen Verwandischafisnamen. Mit besonderer Berücksichtigung der 
französischen und italienischen Mundarten. Ein Beitrag zur vergleichenden Lexi- 
kologie, Strassburg, 1895. 

WAINSTEIN, LIA, L'expression du commandement dans le français actuel, în „Mém. de la Société 
Néophilologique de Helsinki”, t. XV, 1949. 

WAGNER, M. L., Das ländliche Leben Sardiniens im Spiegel der Sprache, Kulturhistorisch- 
sprachliche Untersuchungen, Heidelberg, 1921. Vezi lista lucrărilor asemănătoare 
la Quadri, p. 31 şi urm. 

WYLER, S., Die Adjektive des miltelenglischen Schânheitsfeldes unter besonderer Berücksichtigung 
Chaucers. Ein Begriff in seiner sprachlichen Gestaltung, Disert., Zürich, 1944. 
Lucrarea lui Wyler a depășit cu mult unilateralitatea teoriei „cîmpului semantic”, 

ZAUNER, A. Die romanischen Namen der Körperteile. Eine onomasiologische Studie, Erlangen, 

> 1902, de asemeni în Romanische Forschungen”, 14 (1903), p. 339—350. 

ATRIBUTIVA CIRCUMSTANȚIALĂ 


DE 


MARIA GABREA 


Subordonata atributivă are uneori nuanţă circumstanţială, aşa cum 
se consemnează şi în Gramatica limbii române, Editura Academiei R.P.R., 
vol. II, p. 185 1. Ea întruneşte funcţia de atribut şi de complement circum- 
stanțial, avînd, deci, și regent dublu : un nume și un verb. 

Uneori, însă, ambele funcții se raportează doar la nume. 

În situaţia aceasta se găseşte circumstanţiala de cauză, care determină, 
un adjectiv, arătînd cauza unei însuşiri sau a unei stări caracteristice, ca, 
şi consecutiva, care poate determina un adjectiv sau substantiv, arătînd 
consecinţa unei însuşiri sau a unei stări caracteristice. Prin urmare, atri- 
butivele care exprimă circumstanţe ale verbului : cauza, scopul, condiţia, 
concesia, determinind în acelaşi timp un substantiv, au regent dublu. 
Există însă atributive circumstanţiale cu un singur regent, acelea care ex- 
primă consecința şi cauza, raportate numai la nume. 

Iată exemple de atributive circumstanţiale cu funcţie atributivă și 
circumstanţială care se referă — ambele — la acelaşi nume: 


Cind va bea cineva din acel ulcior, are să beie lacrimile ei, sărmana, care n-a 
ajuns să ie vadă mare şi mindru (Mihail Sadoveanu, Nada florilor, p. 81). 


(Atributiva este şi cauzală). 
De sărmana se leagă concomitent ideea de atribut (care n-a ajuns) 


şi ideea de cauză (fiindcă n-a ajuns). 


Părintele Trandafir nu era omul care să fi putut afla calea ... (I. Slavici, Popa 
Tanda, p. 18) 


care 
i 


N incit). 


1 Cf. şi Elena Carabulea, Atributiva circumstanțială, în SCL, 3/1959. 

2 Compară cu limba latină: „Non is sum qui mortis periculo terrear” (Is qui = is 
ut + conjunctiv): Nu sînt eu (omul) acela care să mă sperii de moarte. Nu sint eu un astfel de 
om încit să mă sperii de moarte. Cf. R. Sbiera, Gramatica latină, 1929, p. 242. 


(Atributiva, este şi consecutivă ? : un astfel de om 

Atât atributiva, circumstanţială cu regent dublu, cît şi cea cu un singur 
regent pot fi introduse prin pronume relative sau prin adverbe relative, 
care sînt; echivalentele pronumelui relativ însoţit de prepoziţie. Natura 
semantică a regentului nu determină raportul dintre propoziții, ci permite 
doar înlocuirea pronumelui relativ cu adverbul corespunzător, în caz că 
regentul arată locul sau timpul: locul în care = locul unde; vremea în 
care = vremea cînd. 

Deci, natura lexicală a cuvîntului introductiv, pronume sau adverb, 
nu determină raportul dintre cele două propoziţii, între dubla sau simpla 
subordonare pe de o parte și unealta subordonatoare pe de altă parte, 
neexistind legătura presupusă de Elena Carabulea în articolul Atributiva 
sircumstanţială ?, în care se afirmă că atributivele cu subordonare dublă 
sînt introduse prin pronume relativ sau conjunoţie, iar cele cu o singură 
subordonare prin adverbe relative. Am dat mai sus un exemplu de atri- 
butivă circumstanţială cu o singură subordonare introdusă prin pronume 
relativ ; vom arăta acum o atributivă cu dublă subordonare, introdusă prin 
adverb "relativ : š Dä 


— O luă la fugă de-a lungul malului Tisei, căutînd un loc unde să se înece (T. Po- 
povici, Setea, p. 7). 


(Atributivă finală : 
„unde (în care): să se înece. 


Joe, 
căutînd loc ca să se înece). 


În articolul citat se consideră că şi atributiva consecutivă introdusă 
prin conjuncţia să are o dublă subordonare, una față de nume, cealaltă 
faţă de verb. Exemplul dat 3 spre a ilustra această afirmaţie prezintă însă o 
subordonare simplă (numai faţă de un nume) : 


— Tuom, să sfărimi pietrele cu paima, — în loc să te apuci de-o treabă, afii calea 
celei fete (Vlahuţă). 


Consecutiva nu arată consecința acțiunii din regentă, aici principala 
frazei — „aţii calea fetei” (— cum ajţii calea ? — „încât să sfărîmi pietrele”, 
ar fi absurd); consecutiva arată o consecinţă a calității de om (— ce fel 
de om? — „un astfel de om, încît să sfărâmi pietrele”). 

Tot astfel şi în exemplul următor din acelaşi articol : 


— Pe Mureş şi pe cimpie Nu-i mindră să-mi placă mie. 


Raportul de consecinţă se stabileşte tot față de calitatea implicită a 
obiectului numit de substantivul mândră ( — ce fel de mîndră? —,,o 


1 Înlocuirea este posibilă, dată fiind originea pronominală a acestor adverbe : rom. unde, 
< lat. unde < *quonde; cînd > quando; comp. cu limba franceză: où < lat. ubi < *quobi, 
echivalent în sec. al XVII-lea cu pronume relativ însoţit de orice prepoziţie, astăzi numai cu 
sens temporal sau local. Cf. Grammaire Larousse du XX-ième siècle, p. 104. 

2 Elena Carabulea,. art. cil., P 346. 

3 Ibidem, p. 349. 


26 GRAMATICĂ ŞI VOCABULAR 


astfel de mândră, încît să-mi placă”), nu faţă de o acţiune regentă, 
care nu există. Avem deci şi aici o subordonare simplă, nu dublă. 

În acelaşi articol! se spune de asemenea că atributivele: eircumstan- 
Hale cu un singur regent introduse numai prin adverbe relative nu pot fi 
decît; circumstanţiale de loc sau de timp. (Noi am găsit atributivă cir- 
cumstanţială cu o singură subordonare consecutivă şi cauzală, iar unealta 
subordonatoare a fost, pe rînd, De pronume relativ, fie adverb relativ, fie 
conjunctie). 

Se mai spune că funcția unei asemenea circumstanțiale nu rezultă 
din raportarea ei la un verb regent, ci numai din natura semantică a nu- 
melui determinat şi a cuvîntului subordonator. Se conferă deci acestor 
atributive funcția de circumstanțială de loc sau de timp, numai pe baza 
conținutului lexical al elementului care introduce subordonata și pe baza 
determinatului. Definirea acestor atributive circumstanțiale, ca a oricărei 
subordonate, credem însă că nu trebuie să se bazeze pe aspectul lexical, 
ci numai pe cel sintactic. 

În ceea ce priveşte aspectul lexical-semantic al cuvîntului subordo- 
nator, ştim că acesta nu mai corespunde în limba actuală cu funcţia su- 
bordonatei. Există, astfel, subordonate cauzale, introduse prin adverb de 
loc, de timp sau de mod: 


— Unde siă el oală ziua, crede şi pe aljii leneşi 2 


(Propoziţie cauzală introdusă prin adverbul relativ unde). 


— Cum erau filele cam unse, trăgeau muşiele şi bondarii la ele (1I. Creangă, 
Amintiri). 


(Propoziție cauzală introdusă prin adverbul relativ cum). 

La fel remarcăm existența locuţiunilor conjuncționale cauzale alcă- 
tuite cu un substantiv care arată timpul : vreme, oară (de vreme ce, deoa- 
rece) ; sau locuţiunea conjuncţională pe cîtă vreme, care stabileşte un raport 
de coordonare adversativă : 


— an, aurul te pofi uita la el, dar de mincat nu-l poţi minca, pe cîtă vreme, 
bucatele astimpără foamea”, (Z. Stancu, Dulăii, p. 48). 


Nici aspectul semantic al cuvîntului regent nu poate determina 
nuanța de circumstanţială de loc sau de timp a subordonatei atributive. 
Cuvîntul regent nu indică în mod obligatoriu o circumstanță, nici chiar în 
propoziţia în care se găseşte (regenta), cu toate că are sens local, temporal 
sau modal; el indică o circumstanță numai dacă are funcţia de circumstan- 
Hal, fără s-o atribuie însă prin aceasta şi subordonate. 

Astfel, în exemplul: 


— Trecut e timpul, cînd şuvița limpede a izvorului răminea egală cu sine 
însăşi (Geo Bogza, Cartea Oltului, p. 91). 


substantivul timpul nu indică o circumstanţă de timp, el este subiect, iar 


1 Elena Carabulea, art. cit., p. 350. 
2 Citat după I. Iordan, Limba romină contemporană, ed. 1954, p. 734. 

subordonata introdusă prin adverbul cînd (echivalent cu pronumele re- 
lativ cu prepoziţie „în care”) arată despre care timp e vorba, deci propoziţia 
este o atributivă pură. La fel în versul : 


>» Vai, tot mai gindeşii la anii cînd visam în academii” (M. Eminescu, Seri- 
soarea a II-a). i 


substantivul anii e complement indirect, iar cînd (echivalent cu „în care”) 
introduce o atributivă pură, arătînd despre care ani e vorba, nu timpul 
cînd se săvîrşește acțiunea din regentă „gîndeşti”. 

Dacă valoarea atributivei ar depinde de sensul celor doi termeni (de- 
terminatul şi unealta), procedînd consecvent, ar trebui să considerăm ca 
atiributive circumstanţiale de loc sau de timp şi atributivele introduse 
prin pronumele relativ „în care” determinînd un substantiv cu sens local 
sau temporal. 

Nu putem așadar conferi atributivei calitatea de circumstanţială 
de timp sau de loc pentru faptul că unealta — pronume sau adverb re- 
lativ — indică circumstanţa în subordonată. Această calitate o putem con- 
feri numai dacă subordonata luată în întregimeare 
funcția de ciroumstanțială de timp sau de loc a acțiunii verbale din regentă. 
De aceea considerăm greşită analiza în care se afirmă că subordonata din 
fraza : ,,...ceasul e în d să-și poată strânge în braţe logodnica” 1 este o atribu- 
tivă cu nuanţă temporală şi finală. Subordonata nu arată cînd subiectul 
aştepta ceasul, ci pe care ceas îl aștepta: („în care să-și strîngă în braţe lo- 
godnica””). Subordonata este o atributivă cu nuanţă finală, şi atît. Ad- 
verbul relativ cînd nu indică circumstanţa de timp a acţiunii din regentă, 
ci, ca şi echivalentul său în care, este el însuşi, în subordonată, circumstan- 
Dal de timp. 

Socotind deci că rolul sintactic al construcţiei, şi nu conţinutul se- 
mantic al uneltei şi al regentului, are importanţă în constituirea şi analiza 
atributivelor circumstanţiale, vom proceda la analiza şi clasificarea lor 
avînd în vedere acest criteriu. Atributiva circumstanțială, indiferent prin 
ce unealtă este introdusă, are o dublă funcţie, chiar dacă regentul e unic 
(formal). Raportul evident este cel atributiv ; al doilea raport, mai puțin 
evident, adaugă numai o nuanță circumstanţială 2. Mijlocul de a verifica 
această nuanță este înlocuirea cuvîntului relativ prin conjunceția specifică 
cireumstanțialei respective, aşa cum se procedează în sintaxa latină : gui 
final = ut îs; qui cauzal = cum îs; qui concesiv = cum is?. 

În limba latină, prezenţa conjunctivului atrage atenţia asupra fap- 
tului că o atributivă are și funcție circumstanțială, deoarece în stilul direct 
numai relativele circumstanţiale se construiesc cu conjunctivul; în stilul 
indirect, toate relativele, construindu-se cu conjunctivul, rămîne să 
decidă numai sensul, ca şi în limba romînă (unde certitudinea, indicată 


1 Elena Carabulea, art. cit., p. 352, 

2 Cf. Grammaire Larousse du XX-ieme siècle, p. 103, unde se arată că relativa marchează 
raportul circumstanţial mai discret decit circumstanţiala conjuncţionată. 

30 fortunate adulescens, qui tuae virtutis Homerum praeconem inveneris. 
(Cicero, Pro Archia) = O fericitule tînăr, care ai găsit pe Homer ctntăreț al vitejiei tale (fiindcă 
ai găsit). 

de mod, o avem numai la atributiva finală şi consecutivă, care se construiesc 
totdeauna cu conjunctivul). Vom da exemple de atributive circum- 
stanţiale. 


Atributiva cauzală 


cu pronume relativ: 


„Cind va bea cineva apă din acel ulcior are să bea lacrimile ei, s ărmana, care 
n-a ajuns să te vadă mare și mindru (M. Sadoveanu, Nada florilor, p. 89) (fiindcă 
n-a ajuns...). 


cu adverb relativ: 


A fost dat afară din liceu, apoi din şcoala normală, unde nu învăța nimic (T. Po- 
povici, Setea, p. 46) (fiindcă nu învăţa nimic). 

Menţionăm acea atributivă care, determinînd pronumele nehotărit 
precedat de prepoziţie : „ca unul”, participă la alcătuirea unei locuţiuni 
cauzale ` „ca unul care” = fiindcă (comp. cu limba latină ut qui, ut pote 
qui) 1, 

— O recunoşteam noi ceafa aceasta, ca unii ce eram pescari și vtnători (M. Sa- 
doveanu, Opere, XIV, p. 578). (Ca unii ce = întrucit, de vreme ce)?. Erau însă 
bune şi sfalurile lui cileodată, şi mai ales erau pline de pilde felurite, ca unele ce 
erau rostile de un cărturar (M. Sadoveanu, Venea o moară pe Siret, p. 33), 


— Astfel era obiceiul! Să-l respeclăm ca unul ce-a contribuit la fericirea părin- 
ților noştri (V. Alecsandri, Introducere la scrierile lui Constantin Negruzzi). 


Atributiva finală 


cu pronume relativ: 
Acum în clipă să se aleagă unul din voi, care să meargă şi să afurisească pe 
acest proclet şi vrăjmaş cumplit (1. Creangă, Dănilă Prepeleac (ca să meargă) 
cu adverb relativ: 


O luă la fugă de-a lungul malului Tisei, căutindu-şi un loc unde să se înece (T. Po- 
povici, Setea, p. 35) (în care să se înece, ca să se înece). 


Atributiva consecutivă 


cu pronume relativ: 
„...„ NU se găseşte voinic car e să-l poată ajunge şi să-l poală răpune (M. Sadoveanu, 
Cealaltă Ancuţă, p. 519), (un astfel de voinic încît .. .) 

cu conjuncţie: 


Deschide o gură, să-l înghită întreg (M. Sadoveanu, Nada florilor, p. 33) (o gură 
atit de mare, încît să-l înghită). 


1 Cf. D. Riemann, Syntaxe latine, Paris, 1927, p. 426—427.. 
2. Observăm că această cauzală arată o cauză cunoscută, deci este o explicativă, de aceea 
unealta echivalează cu întructi, de vreme ce. 

Atributiva concesivă 


cu pronume relativ: 


Pe un copil care a greșit odată, d-ta vrei să-l pedepseşti ca pentru o crimă? (M. 
Sadoveanu, Nada florilor, p. 149) (deși a greşit o dată). 


Atributiva condițională 


cu pronume relativ: 


Crezi d-ta că în Germania sau Franţa s-ar tolera un învățător, a cărui sofie să nu 
cunoască limba oficială (Rebreanu, Ion, Vol. II, p. 10) (dacă soţia lui nu ar 
cunoaşte). 


Cum se vede, în toate exemplele de mai sus, înlocuindu-se pronumele 
sau adverbul relativ cu conjuncţia specifică circumstanțială, regentul 
nominal își păstrează funcţia din propoziţia regentă. În ceea, ce priveşte 
atributiva introdusă prin cum, ea exprimă o calificare superlativă, e o 
atribuţivă pură, nu o circumstanţială de mod, pentru că nu arată o 
însuşire a unei acţiuni verbale (circumstanță). 


Era o fală cum nu se mai ațlă. 
— Ascullă domnia ta o întimplare cum nu s-a mai pomenit pe lumea asta 
(M. Sadoveanu, Frații Jderi, p. 63). e i 


Se mai construieşte şi cu pronumele relativ : Era o fată care nu se 
mai află. 

În privinţa atributivelor introduse prin adverb relativ, care deter- 
mină un substantiv cu sens local sau temporal, despre care se afirmă în 
articolul citat; că îndeplinesc funcţia de atributive circumstanţiale de loc. 
sau de timp, numai datorită aspectului lexical al regentului şi al uneltei, 
remarcăm următoarele : i 


I. Cînd substantivul regent, care arată locul sau timpul, are în pro- 
poziţia regentă altă funcţie decît aceea de circumstanțial şi anume de 
subiect, de complement direct sau indirect şi de atribut, funcţia de atri- 
butivă pură a subordonatei este clară : 


Ceasurile noastre de lihnă se impuţinează, locurile unde mai putem hălă- 
dui se îngustează (M. Sadoveanu, Nicoară Potcoavă). 


Substantivele ceasurile şi locurile (subiecte) au, fiecare, cîte o deter- 
minare atributivă, respectiv atributul de tihnă şi subordonata atiributivă 
unde mai putem hălădui. Despre care ceasuri se spune că se împuţinează ? 
Despre care locuri că se îngustează ? „Unde mai putem hălădui” (unde = 
în care). Atributiva introdusă prin unde nu are nici o nuanţă circum- 
stanţială de loc. l 


Fost-au la laşi o vreme cînd înfloreau altfel primăverile 
(M. Sadoveanu, Nicoară Potcoavă, p. 144). ; 

Substantivul vreme e subiect; în regentă. Ce fel de vreme? „Cînd (în 
care) înfloreau altfel primăverile”. Propoziția e atributivă pură. 


— Nu mai sta din pocnit cu biciul... şi din povestit despre toate locurile însemnate, 
pe unde trecea (I. Creangă, Moş Nichifor coțcarul), (locurile pe unde 
trecea = prin care trecea ` o propoziţie atributivă pură). 


II. Cînd elementul regent are funcţie de circumstanţial în propo- 
ziţia regentă, se remarcă următoarele situaţii : 

a) Dacă elementul regent e un substantiv concret, propoziţia e 
atributivă pură : 


Între aceste plaiuri în care el găsise mai înainte mulțumi- 
rea,... în acele dumbrăvi unde își aflase îfericirea,... acum 
totul era veşted, totul era ofilit (Al. Odobescu, Pseudokinegheticos, p. 451). 


Simetria dintre cele două subordonate ne arată clar echivalența 
dintre pronumele relativ în care şi adverbul unde, şi funcţia de atributivă 
pură a ambelor subordonate. 

Ca să considerăm propoziţia unde Zei aflase fericirea cu funcţie de 
circumstanţială de loc a predicatului din regentă, ar trebui să facem ab- 
stracţie de determinatul dumbrăvi, circumstanţialul real al verbului. 
(Unde era totul veşted? În dumbrăvi? — Care dumbrăvi? „Unde (în 
care) el îşi aflase fericirea”). 

Acelaşi lucru se poate spune și despre 'subordonata analizată în ar- 
ţicolul citat; 1 ca o atributivă circumstanţială de loc. 


După aceea zvirleam pietrele pe rtu în ştioalna unde mă scăldam (I. Creangă, 
Amintiri, p. 49). 


În ceea ce priveşte exemplul atributivei luate din Gr. Ureche şi 
analizat în același articol tot ca o circumstanţială de loc: „a ucis-o la 
locul unde se cheamă acum Boureni”, remarcăm că aceasta nu poate fi 
considerată circumstanţială de loc, nici măcar plecînd de la teoria enun- 
tată în articolul discutat. Aci adverbul unde nu reprezintă pronumele 
care plus prepoziţie, în care, ci pronumele care în cazul nominativ : „locul 
care se cheamă Boureni” (în această situație greşit înlocuit de cronicar cu 
adverbul unde). 

b) Dacă substantivul regent al atributivei este abstract (loc, timp, 
vreme), concretizat însă prin articol nehotărit sau prin alte determinări, 
subordonata e tot atributivă pură. 


— Aci, în acest loc încîntat, unde îmi place mie să mă pustiesc,... se adună 
oglindind cerul azuriu (M. Sadoveanu, Opere, XIV, p. 480). 


c) Dacă substantivul abstract, vremea, locul nu are determinări, el 
se contopeşte, prin golire de sens, cu adverbul relativ formînd o locuțiune 
conjuneţională : în vremea cînd, în locul unde; propoziţia devine circum- 
stanţială de timp sau de loc, raportîndu-se la verbul din regentă, dar în- 


1 Elena Carabulea, op. cit., p. 350. 

cetează de a fi atributivă. Compară şi locuţiunile în vreme ce, în timp ce 
(în vremea în care, în timpul în care). 

De altfel, procedeul este frecvent. O locuţiune prepoziţională, care 
introduce de obicei o parte de propoziție, în vremea ploii, din cauza ploii, 
urmată de o conjunctie, formează locuţiune conjuncțională, introducînd o 
subordonată: din cauză că ploua şi în vremea cînd ploua. 

Locuţiunile prepoziţionale 1 în vremea, pe vremea, în timpul, petimpul, 
la data, urmate de adverbul cînd cu valoare de conjuncţie, formează lo- 
cuțiuni conjuncționale, introducînd subordonate circumstanţiale de timp. 


Exemple : 


Ce fecior frumos era Mot Mihai, pe vremea cînd a începul şi ea să iasă 
la horă! (T. Popovici, Setea, p. 7) (pe vremea cînd = cînd). 


(Propoziția e circumstanţială pură). 


— Şi în locul unde stai d-ta, stătea neliniştea (M. Sadoveanu, Opere, I, 
p. 483) (în locul unde = unde). 


(Propoziția este circumstanţială de loc). 


Remarcăm de asemenea situaţia în care propoziţia introdusă prin 
adverbul de timp cînd, urmează după un substantiv cu sens temporal, cu 
valoare de adverb. Asemenea propoziţii nu trebuie considerate atributive, 
ci circumstanţiale apozitive. Acelaşi lucru se întîmplă şi dacă substantivul 
face parte dintr-o expresie adverbială. Dăm două exemple de astfel de 
propoziţii analizate greşit, ca atributive. 

— Tălarii îi prigoneau toamna, cînd sînt grași spre a-i jertfi şi a-i ospăla..» 
(M. Sadoveanu, Nicoară Potcoavă, p. 267). 


Deşi autoarea articolului citat 2 atribuie subordonaitei o triplă funcție, 
de atributivă cu nuanţă temporală şi cauzală, socotim că substantivul toamna, 
în acest text, nemaiavînd valoare de nume, ci de adverb? (prin schimbarea 
funcţiei gramaticale), propoziţia nu-i atributivă, ci este o circumstanţială 
de timp apozitivă, care dezvoltă şi explică complementul circumstanţial 
exprimat, prin adverbul toamna. Situaţia e aceeaşi cu adverbele: 
seara, dimineața, iarna, vara etc, 


— Să cinte ziua-n luncă [Şi seara cînd se întore/; (George Coșbuc, Doina) 
(cînd se întorc = circumstanţială de timp apozitivă). 


În aceeaşi situaţie se găseşte şi substantivul, care face parte dintr-o 
expresie adverbială, el neputînd fi regentul unei atributive. În exemplul : 
„A doua zi, când s-a dezmeticit, a sărit la gâtul ei” (citat, în volumul de 
analize gramaticale alcătuit de D. Draşoveanu şi M. Zdrenghea t, ca 


1 Gramatica limbii romtne, Ed. Academiei R.P.R., vol. II, p. 178. Prepoziţiile și locu- 
ţiunile prepoziţionale cu care se construiește circumstanţialul de timp. 

2 Elena Carabulea, art. cit., p. 352. 

3 Gramatica limbii romtne, Editura Academiei R.P.R., vol. I, p. 329. 

4 D. Draşoveanu, P. Dumitrașcu, M. Zdrenghea, Analize gramaticale şi stilistice, Editura 
ştiinţifică, 1959, p. 480. 

exemplu de atributivă a substantivului zi), subordonata este o circum- 
stanţială de timp apozitivă, care dezvoltă expresia adverbială! a doua zi 
(considerată ca o locuțiune adverbială în Dicţionarul limbii romîne literare 
contemporane). 

În concluzie, atributivele circumstanţiale au o dublă funcţie. Ele 
pot avea regent dublu, cînd circumstanţa, pe care o exprimă, determină 
numai verbe, şi un singur regent, cînd circumstanţa, se referă şi la nume ; 
în această situaţie se găsesc consecutivele şi cauzalele. 

Între unealta de subordonare exprimată prin adverb relativ şi simpla 
sau dubla subordonare, nu este nici o legătură, adverbul relativ fiind echi- 
valent, din punct de vedere semantico-sintactic?, cu pronumele relativ în- 
soțit de o prepoziţie (cînd regentul este un substantiv cu sens local sau 
temporal). 


1 Cf. G. N. Dragomirescu, Despre adverb, locuţiunile adverbiale şi expresiile adverbiale 
în limba romină (comunicare la Societatea de ştiinţe istorice și filologice). 
2 I. Iordan, Limba romină contemporană, 1954, p. 727. 


ADVERBUL ȘI DETERMINAREA ADVERBIALĂ 
ÎN LIMBA ROMÎNĂ 


DE 


GH. N. DRAGOMIRESCU 


În limba romînă, ca şi în latină şi în limbile romanice, determinarea, 
adverbială se face, în general, prin aceleaşi mijloace lexico-gramaticale. 
În romînă, această determinare se exprimă prin : 1) adverb, 2) locuţiuni 
adverbiale, 3) expresii adverbiale — ca fenomen pur gramatical — şi 
4) adjectiv adverbial („atribut predicativ”), 5) apoziţie circumstanțială 
(explicativă) şi 6) repetiţie adverbială — ca fenomen gramatical-stilistic. 


ADVERBUL 


În legătură cu adverbul, ne propunem să discutăm: 1. definiţia 
lui, 2. clasificarea lui şi a funcţiilor lui gramaticale. Privitor la definiţie, 
ne vom limita aici la cîteva observaţii sumare, considerînd că problema 
se va rezolva prin dezbaterea, ceva mai dezvoltată, a clasificării. 

Mai întîi observăm că definiţia curentă din gramatici, după care 
adverbul determină şi alt adverb, conţine un viciu de logică; nu putem 
defini adverbul prin el însuși. În al doilea rînd, constatăm că s-au ignorat 
în gramatica generală — deci şi în gramatica romînă — următoarele două 
aspecte esenţiale ale funcţiei determinative a adverbului : 

1. cînd adverbul poate determina, în afară de verb, şi altă parte 
de vorbire, aceasta poate fi nu numai adjectivul sau alt adverb (cum se 
spune în gramaticile străine în general şi în gramatica noastră în special), 
ci în aceeaşi măsură, și substantivul, pronumele şi numeralul ; 

2. adverbele care pot determina, în afară de verb, şi altă parte 
de vorbire reprezintă numai o anumită categorie semantică şi un număr 
restrîns faţă de masa lexicală a adverbului. 


3 — c. 2142 

În adevăr, adverbul poate determina nu numai un verb, adjectiv 
sau alt adverb, ci şi: 

— un substantiv : 

Un şoarece de neam și anume Raton (Gr. Alex.) sau: Fă-mă, 
Doamne, ce nu-ţi place / Numai popă nu mă face. (Pop). 

— un pronume: 

Gură, tu! învaţă minte, nu mă spune nimănui, 

Nici chiar lui, cînd vine noaptea lîngă patul meu tiptil. (Em.) Comp. 
lat. Tu quoque, fili mi! 

— un numeral: 

Dacă nu te superi, încă un pahar... (Car.); ... mi se vorbise de 
un bolnav. de aproape nouăzeci de ani. (N. D. Cocea). 

Aşadar, dacă adverbul poate sta nu numai pe lîngă un verb, ci şi 
pe lingă un substantiv, adjectiv, pronume, numeral sau chiar alt adverb, 
mai este oare necesar să facem menţiunea că el determină verbul, adjec- 
tivul sau alt adverb? Definiţia nu este numai incompletă, dar o consi- 
derăm şi greşită. Esenţa adverbului este în primul rînd de ordin semantic 
şi numai în al doilea, de ordin sintactic. Capacitatea lui semantică îl face 
să fie, în primul rînd şi în mod hotăritor pentru definiția lui, un determi- 
nant al verbului, în strictă analogie cu adjectivul faţă de substantiv. 
În adevăr, partea de vorbire care poate fi determinată de orice adverb 
este verbul — de la care îşi trage şi numele. Pentru a vedea însă care 
sînt adverbele care determină — tot în mod special -— şi alt- 
ceva decît un verb, trebuie să amintim, întîi, clasificarea adverbului 
după înţeles. 


I. Clasificarea semantică a adverbului ! 


Din punct de vedere semantic, adverbul se poate împărţi în urmă- 
toarele categorii : 


1. adverbe de loc: aici, acolo, afară, alături etc. 
2. adverbe de timp: acum, atunci, azi, ieri, adesea etc. 
3. adverbe de mod, cu trei diviziuni: 
a. de mod propriu-zise: bine, așa,. asemenea, aievea, agale, alene, 
bărbăteşte, fătiş etc. 
b. de cantitate: cam, încă, mai, prea, foarte, cît, atât, aproape, 
ca la etc. 
c. de opinie (după unele gramatici franceze) : 
— de afirmaţie : da, firește, negreşii etc. 
— de negaţie: nu, ba, nicidecum etc. 
— explicative ` adică, anume, ca. 
— de precizare sau întărire : chiar, (întocmai, așa. 
— de restricţie sau exclusivitate : doar, numai, decît. 
— de îndoială : poate, parcă, cumva, nu care cumva ete. 
— interogative : unde?, cînd?, cum?, cât?, de cet, oare?. 


1 De clasificarea morfologică (simple şi compuse), bine cunoscută din manualele curente, 
nu ne mai ocupăm. 

Clasificarea, pe care o prezentăm este desigur incompletă şi oarecum 
provizorie. 


Mai întîi vom aminti încă o dată că toate categoriile de adverbe din 
clasificarea de mai sus pot determina un verb — atît cele circurastanţiale 
propriu-zise (de loc şi de timp), cât şi cele de mod: de mod propriu-zise, 
de cantitate şi de opinie (afirmaţie, negaţie, îndoială, întrebare, precizare, 
explicaţie). Numai adverbul da (şi locuţiunile respective) trebuie izolat 
de toate celelalte ca unul care nu poate îi niciodată determinant, ci tot- 
deauna un predicativ independent ; tot așa este cîteodaită şi nu, împreună 
cu locuţiunile respective. În ce priveşte alte părţi de vorbire care pot fi 
determinate de un adverb, ele nu pot fi determinate decît de unele adverbe 


şi anume de un număr restrâns de adverbe (şi locuţiuni adverbiale) 
de mod : 


— de unele dintre cele de cantitate: încă un pahar; cam 
leneş ; aproape nouăzeci de ani ete. 

— de cele de precizare: chiar lui; (mai comp. tocmai tu, 
-ție, -al lui etc.) etc. 

— de cele de restricţie: numai popă: doar ceasornicu-și 
urmează lunga timpului cărare (Em.) etc. 


— de explicaţie: anume Baton ete. 
— de îndoială: poate azi, poate mîine etc. 


Adverbele de mai sus au cea mai îngustă sferă semantică, însuşire 
care le face să nu poată avea în propoziţie şi frază decît rolul de regim 
al altei părţi de vorbire (inclusiv alt adverb), al unei părţi de propoziţie 
sau al unei propoziţii. De aceea le numim adverbe-regim pentru a le deo- 
sebi de celelalte adverbe care pot îndeplini şi rolul de regent în propoziție 
şi pe care le vom numi adverbe-regent : sînt cele pe care le determină adver- 
bele-regim. Ad'verbele-regent sînt majoritatea adverbelor, în orice limbă : 
toate cele circumstanţiale (de loc, de timp), precum şi cele de mod pro- 
priu-zise ; ele nu pot determina, cum am spus, decît verbul — cu foarte 
puţine excepţii. Aşadar funcţia gramaticală a marii majorităţi a adver- 
belor este aceea, de determinare a verbului. 

Întocmirea listei adverbelor-regim este o sarcină importantă a 
clasificării semantico-sintactice a adverbelor, care nu s-a făcut pînă acum. 
Această listă este necesară pentru a se vedea că numai adverbele-regim 
pot determina şi altă parte de vorbire decît verbul, de la adjectiv pînă 
la adverb inclusiv; că adverbele-regim sînt foarte puţine în raport cu 
masa totală a adverbelor — și că prin urmare, menţionarea lor în enunţul 
definiţiei este inutilă, neştiinţifică. În deosebi definiţia care mai menţio- 
nează încă, alături de verb, numai adjectivul şi adverbul ca părți de vorbire 
pe care le determină adverbul este neștiinţifică et prin aceea că-i incompletă. 


Adverbele şi locuţiunile adverbiale-regim le putem ușor identifica 
combinîndu-le pe rînd cu unul din auxiliarele morfologice de comparaţie 
a adjectivului şi adverbului, care sînt ele înseși, la origine, adverbe-regim 
şi deci nu pot alcătui o sintagmă, după regula axiomatică: un adverb- 

-regim nu poate determina alt adverb-regim 1. Astfel putem constata că 
următoarele combinaţii sînt imposibile (combinăm pe mai ca regent) : cam 
mai, chiar mai 2, anume mai, doar mai, numai mai ete. Ele sînt imposibile 
şi cînd dăm auxiliarului morfologic rolul de complement: mai cam, mai 
abia, mai parcă, mai poate ete. Combinaţiile de mai sus arată că adverbele 
cam, abia, încă, parcă, poate etc. nu au niciodată funcţia de regent într-o 
sintagmă, Ele sint totdeauna adverbe-regim şi determină şi orice altă parte 
de vorbire, în afară de verb şi de alt adverb. Verificarea o putem face 
şi prin combinarea adverbului pe care îl bănuim că este adverb-regim 
cu un adverb circumstanțial, pentru a constata dacă este o combinaţie 
posibilă : abia mîine, chiar acolo, anume cînd, poate jos, parcă aşa, numai 
astfel, doar înăuntru etc. 

Am spus că adverbele circumstanţiale şi cele de mod propriu-zise 
pot avea în propoziţie rolul de regent numai faţă de adverbele-regim. 
Cu funcţia de regim, ele nu pot sta decît pe lîngă un verb, foarte rar pe 
lîngă un adjectiv : „fire de artist, noaptea vesel, ziua trist”. În mod excep- 
tional, foarte rar, un adverb-regent poate determina și un substantiv, 
atunci cînd acesta are afinități semantice cu verbul şi adjectivul, fie prin 
radicalul său, fie pentru că derivă direct dintr-un verb: Am găsit şi un 
popă cumsecade la ei, la Cuţitul de Argint, care i-a dezlegat de lucru 
duminica (Camil Petr.). Este drept că exemplul acesta este cam ambiguu, 
căci adverbul duminica poate fi interpretat şi ca determinant al verbului 
„a dezlegat”. Dar putem imagina și alt exemplu : n-am pomenit niciodată 
lucru duminica — în care se vede limpede că adverbul duminica determină 
substantivul „lucru. De asemenea : Plecarea înapoi a fost la opt seara. 
(Camil Petr.). În limba latină întîlnim, la fel, adverbe determinînd un 
substantiv, ca adverbe-regim : admodum puer „încă băiat”, paene mulier 
„aproape femeie”, (adverbe-regim) ; sapienter responsum è „răspuns (dat) 
în chip înţelept — răspuns înțelept”, tertium consult „consul a treia 
oară” (adverbe-regent, aici în mod excepţional adverbe-regim). 


În concluzie : 

1, Regentul unui adverb este numai verbul; de aceea defi- 
niţia nu trebuie să mai menţioneze că adverbul determină şi alte părți 
de vorbire. 

2. În analiza adverbului trebuie să ţinem totdeauna seamă de adver- 
bele-regim, tocmai pentru că ele reprezintă un număr limitat față de 
celelalte categorii semantice şi față de masa totală a adverbelor, dar au 


1 Dintre adverbele şi locuţiunile adverbiale-regim s-au selecționat auxiliarele morfo- 
logice ale comparaţiei : mai, foarte, prea, de tot, tot așa de, fără pereche (egal) de etc., pe care 
:gramaticile în mod greșit le dau ca exemple de complement al adverbului, pe cînd în realitate 
ele nu mai sînt decit morfeme ale gradului de comparaţie a adjectivului şi adverbului. Drept 
«complement al adverbului trebuie dat numai un adverb-regim ca anume, chiar, numai, doar, 
încă ete., care nu au nimic de a face cu categoria gramaticală a comparaţiei : anume tu, chiar 
zece, doar miine etc. 

2 În „chiar mai bine”, adverbul chiar nu determină pe mai ci adverbul bine la gradul 
comparativ. 

3 Cf. Dr. Radu Sbiera, Gramatica latină, Suceava, f. a., p. 114. 

4 Cf. Rieman et Goelzer, Grammaire latine complète, Armand Colin, Paris, 1924, p. 231. 

în schimb o sferă mult mai largă sub raportul funcţiei lor gramaticale, — 
funcție pe care nici definiţia tradițională, nici unele explicaţii comple- 
mentare n-o menţionează. 


II. Sintaxa adverbului 


Din punct de vedere sintactic, împărţim adverbele în următoarele 
categorii : 

1. Adverbe independente: da, împreună cu locuţiunile ad- 
verbiale sinonime, adverbele şi locuţiunile adverbiale de negaţie în frunte 
cu nu. Toate pot să exprime şi o propoziţie!: A venit al lui Ţurlea. E 
secretar la raionul de partid. Ai auzit? — Da, ştiu! Am auzit... (M. 
Preda). De ieri îi tot spun şi nu înțelege (...) El nu şi nu. (Cez. Petri 
Adverbele independente da şi nu au în frază (sau în context) funcţie de pro- 
poziţie independentă sau principală, dar, după un verb sentiendi sau 
declarandi, ele pot avea şi pe aceea de propoziţie regim : Pascu zice c-ai 
D bun tu, continuă Anghel după cîteva clipe. Mitrică zice şi el că da, dar 
uite cum stă socoteala. (M. Preda). În această funcţie, adverbele da şi 
nu pot fi întregite ca orice propoziţie secundară de un adverb-regim : a 
zis chiar (că) da, — chiar (că) nu. 

2. Adverbe predicative, cu următoarele diviziuni: 

a. cele incidentale — adică apozitive în frază şi reprezentînd o pro- 
poziţie tot independentă: Şi aş fi continuat, desigur, să "d... (N. D. 
Cocea). Nu părăseşte nimeni poziţia, dormiţi, mai bine, că la noapte 
cine ştie ce se întîmplă. (Camil Petr.). În general, relaţia apozitivă a acestor 
adverbe este asindetică. În „dormiţi, mai bine”, adverbul mai bine repre- 
zintă o propoziţie eliptică cu rolul de regentă faţă de dormit", subordo- 
nată prin asindeton : este mai bine să dormiţi. Cf. lat. Melius peribimus 
„Il faut mieux que nous mourions” 2, Mai bine să murim. Să mai comparăm 
— pentru lămurire : Lucrează, mas bine, nu mai sta — în care „mai bine”? 
este independent şi predicativ (nu răspunde la nici o întrebare a adver- 
bului sau circumstanţialului, fiind vorba de o construcţie impersonală) — 
şi: Lucrează mai bine decît el — în care „mai bine” este subordonat; 
verbului „lucrează”” şi răspunde la întrebarea cum? De asemenea cităm : 
Altfel, poate că n-aş fi avut filozofia a le privi cu dispreţuirea ce merită 
(Gr. Alex.) — în care „altfel'” este adverb predicativ, spre deosebire 
de cazul cînd zicem Fă altfel! Sau : Dacă întîrziază, tocmai este un semn 
că are speranța să reuşească, aminteri, n-ar sta dumneai degeaba... 
(Car) — în care „aminteri”” e predicativ, în opoziţie cu: Să nu faci 
aminteri ! — unde acelaşi adverb este o simplă parte de propoziţie. Tot 
predicative incidentale mai pot fi şi: în schimb, în adevăr, de asemenea, 
poate, bagseamă, în primul rînd, de altfel ete. — chiar dacă aceste locuţiuni 
adverbiale nu se pot combina cu verbul este ca să verificăm funcţia, 


1 Cf. şi Grammaire Larousse du XXe siècle, 1936, p. 375. Gramatica Academiei R.P.R. 
vol. II, p. 27 şi urm. 
2 Riemann et Goelzer, Grammaire latine complete, Paris, 1924, p. 232, 

n 


donate intercalate. 

b. tot predicative sînt adverbele care cer după eleo propo = 
subiectiv A introdusă prin că sau (mai rar) să : Era poate prea deen: ; 
chiar atunci încă şi poate că ar îi fost prea tîrziu (Cez. Petr.). În săliţa 
mică, aproape să mă lovesc de ordonanţele care scoteau tacîmurile (Camil 
Petr.). 

c. în sfîrşit, tot predicative trebuie să considerăm şi adverbele 
care alcătuiesc o expresie impersonală ca predicat regent al unei subiective : 
Într-adevăr, e bine cum spune unchieşul, a încuviințat; Potcoavă: aşa 
să se facă (Sad.). Nu-i rău, măi Ştetane, să ştie și băiatul tău carte. (Cr.). 
(Adjectivul rău are valoare adverbială, ca antonim al adverbului bine). 

3. Adverbe-regent, care sînt — cum am mai spus — toate 
adverbele de loc, de timp şi cea mai mare parte a adverbelor de mod. 
Funcţia lor sintactică cea mai frecventă este aceea de complement cir- 
cumstanțial pe lîngă un verb: Şi-aşa se întorceau acasă, ea pliîngînd, el 
plîngînd... (Delavrancea): Spre pruncul ei, spre unicul ei bine, Mereu 
se pleacă mama, zîmbitoare... (Cerna). Mi-e teamă să-l sperii; şi alene, 
Vrînd ochii de vrajă să-i scap, Mă-ncere să duc mîna spre gene (Cerna). 
Cînd, în mod excepţional, un adverb circumstanțial determină un adjectiv, 
ca în „noaptea vesel, ziua trist’, observăm că adjectivul este în această 
sintagmă un cuvînt predicativ, nu un Simplu adjectiv. Tot aşa se explică 
şi locuţiunea adverbială „azi așa, mîine așa” — în care așa are, ca şi 
adjectivele vesel şi trist (din exemplul de mai sus), rolul de cuvînt predicativ : 
Azi așa, mâine așa, că Sultănica cînd prinse de veste i se păru aşa de veche 
treabă, că d-ar îi fost de cînd lumea ar fi fost mai decurînd (Delavrancea). 
Întreaga locuţiune „azi aşa, mîine aşa” are, în frază, rolul de predicativ 
independent. 

Funcţia gramaticală esenţială a adverbelor regent este cea de regim 
al unui verb ; ele nu pot determina altă parte de vorbire, dar în schimb 
pot fi determinate de adverbele-regim (care determină şi altă parte de 
vorbire în afară de verb şi adverb regent) şi de aceea le-am numit pe toate 
adverbele circumstanţiale, adverbe-regent. 

O funcţie gramaticală mai rar întilnită la un adverb circumstanţial 
regent; este aceea de atribut pe lîngă un substantiv cu afinități verbale, 
fără a fi legat de acesta prin prepoziţie : a) substantiv propriu-zis : lucrul 
duminica, traiul împreună; b) un supin articulat: la-ntorsul meu acasă 
(Coșbuc), mersul înainte — spre deosebire de: gînd de întors acasă, era 
momentul de mers înainte, în care regentul avînd valoare verbală, adver- 
bele an funcţie de circumstanţial; ei un infinitiv articulat: plecarea 
acasă (atribut) — spre deosebire de : gînd de plecare acasă, în care, regentul 
fiind un infinitiv cu valoare verbală, adverbul trebuie considerat comple- 
ment circumstanţial. 

4, Adverbe relative şi corelative, care au următoarele 
funcţii gramaticale : 

a, cele relative, care, în afară de determinarea adverbială a ver- 
bului predicat din propoziţia subordonată, au și rolul de conjuncţie în 
exprimarea raportului de subordonare a unei propoziţii secundare cir- 


lor predicativă şi chiar dacă ele reprezintă, uneori, şi propoziţii subo af 

cumstanţiale, completive directe sau indirecte, atributive (în ordinea 
frecvenței): unde, când, cum, cît, precum şi compusele lui: acolo unde, 
atunci când, așa cum, atît cât: Departe-n ţara boldelor bogate, Acolo unde 
foamea e regină, Au fost furtuni — şi sînge fără vină... (Cerna), 

b. cele corelative stau în fruntea regentei unei circumstanțiale 
(de loc, de timp, de mod), cu rolul de complement circumstanţial în core- 
laţie cu adverbul relativ, sinonimul său; unde... acolo, cînd... atunci, 
cum... așa, câ... atît: Lar noi locului ne ţinem. Cum sîntem așa rămînem. 
(Em.). Topica poate fi şi inversă : Așa vei face, cum ţi-am spus etc. 

5. În sfîrşit, adverbe (locuţiuni adverbiale) — regim, care au 
următoarele funcții gramaticale : 

a. joacă rolul de auxiliar morfologic în exprimarea gradelor de 
comparație : mai, foarte, prea etc. ; 

b. determină orice parte de vorbire cu caracter de cuvînt-noţiune 
(indiferent de cazul în care stă — cum am văzut mai sus): anume Raton 
(nominativ), încă un pahar (acuzativ); chiar lui (dativ), un bolnav de 
aproape nouăzeci de ani (acuz. prep.) etc. 

c. determină, în propoziție, un complement (direct, indirect sau 
circumstanţial), nuanţîndu-i sensul completiv, atunci cînd avem de a face 
cu o parte secundară completivă construită cu ajutorul unei prepoziţii 
sau locuţiuni prepoziționale, prin care se accentuează valoarea „adverbială”? 
a construcţiei : 

— determinînd un complement direct : 

El le zise încă să-şi aducă aminte de cruzimea vrăjmaşului, care 
nu iartă niciodată pe cei biruiţi. cu atît mai mult pe cei ce s-au revoltat 
(N. Bălcescu). 

— determinînd un complement indirect : 

... mai ales că e silit să îndeplinească o slujbă nenorocită îndreptată 
tocmai împotriva celor săraci şi năpăstuiţi (Rebr.). 

— determinînd un complement circumstanţial : 

Eram acum destul de lucid ca să-mi dau seama că sînt aproape 
în pragul unei nenorociri (Camil Petr.). 

Războiul e de altfel o ocupație nouă şi provoacă animaţie chiar şi 
în ţinuturile retrase, darmite aici (Camil Petr.). 

Să nu minți nici în glumă (A. Vlah.). 

d. determină, de asemenea, unele propoziții mai ales secundare, 
nuanțîndu-le sensul completiv sau circumstanţial : 

— chiar nuanţind o modală.: 

„Voi întreprinde eu a face acest tablou [al boierului ţinuta)... 
cerîndu-ţi însă iertare dacă nu voi putea a ţi-l arăta chiar întocmai cum 
îl vedem cînd ni-l aduce poșta sau harabagiul. .. (C. Negruzzi). 

— doar-doar nuanţind o finală: 

De aceea, ai văzut cum îi şi poartă simbetele şi se bat de ceasul 
morţii, doar-doar i-or mai intra o dată pe sub piele (N. D. Cocea). 

—'doar „desigur”? nuanţind o independentă : 


Minciuna stă cu regele la masă... 
Doar asta-i cam de multișor poveste... (A. Vlah.) 


40 GRAMATICA ŞI VOCABULAR 


e. în stirșit, unele adverbe-regim ajută, alături de celelalte procedee 
gramaticale și extragramaticale (modul verbal, intonaţia), la exprimarea 
modalităţii de gîndire î în propozițiile dubitative, imperative etc. : 

Apoi doară că n-o fi blestem... (Odob.) Ap. Gram. Acad, R.P.R., 
vol. al Il-lea, p. 37. 

Oare nu cumva de-acum mi-oi da cu paru-n cap de răul Vidmei. 
(Cr.) Ap. Gram. Acad. R.P.R., p. 37. 

Şi să nu afle care cumva colonelul că ai o teorie a războiului, că te 
pune să o dezvolţi la masă. (Camil Petr.). 


Ly 


În loc de concluzii, preferăm să încheiem acest capitol cu un rezu- 
mat al clasificării de mai sus care să amintească numeroasele şi variatele 
funcții gramaticale ale adverbului în propoziţie, frază şi context, pentru 
a se vedea că sfera, funcţiilor sale depăşeşte cu mult limitele definiţiei 
tradiționale. 


Adverbele pot fi: 
l.independente (adverbe-propoziţie) : 
DA, NU etc. 
2. predicative: 


a. incidentale (juxtapuse) : MAI BINE, ALTMINTERI, ALTFEL etc. 
b. urmate de că mai rar de să : BINE CĂ, POATE CĂ, APROAPE SĂ etc. 


3. adverbe-regent: ACUM, MIINE, AICI, ACOLO, AŞA, ATIT, 
UNDE?, CÎND ?, CUM?, CÎT?, DE CE? etc. (Ca determinante, ele au funcţie 
circumstanţială și atributivă). 


4. relative şi corelative: UNDE, CÎND, CUM, GIT, 
ACOLO, UNDE, ATUNCI CÎND, AŞA CUM, ATIT CÎT, ŞI UNDE... ACOLO, 
CÎND... ATUNCI, CUM... AŞA, CÎT... ATIT. 


5. adverbe-regim care pot determina: 

a. orice parte de vorbire-noţiune, indiferent de caz: NUMAI tata 
(tatei), -el (lui) ete. 

b. orice complement prepozițional: CHIAR împotriva lui, POATE 
de pe urma sa ete. 

c. orice propoziţie completivă: A venit TOCMAI cînd plecase. 
S-a dus CHIAR acolo unde trebuia. Sau o propoziţie independentă (sub 
raportul modalităţii de gîndire) : Este OARE adevărat? ete. 


Note 


O EXPRESIE POPULARĂ: 
„UNDE (ŞI-)A ÎNŢĂRCAT DRACUL COPII!” 


DE 


ANA CANARACHE 


La articolul a înțărea Dicţionarul Academiei spune că acest verb 
(derivat; din în + farc) însemna la origine „a închide într-un tarce... cu 
scopul de a despărți un pui de animal de maică-sa şi a-l opri astfel să mai 
sugă”. Dicţionarul adaugă că acest înțeles s-a pierdut, verbul avînd astăzi 
numai sensul derivat din cel originar : „a opri un pui de animal (sau un 
copil) să mai sugă, a dezvăţa de a mai suge”. 

Verbul a dezvoltat; și binecunoscuta expresie: Unde (și-)a înţăreat 
dracul copiii, cu înţelesul de „foarte departe, peste lume”, pe care dicțio- 
narul o ilustrează cu două exemple: Am umblat pe unde și-o întărcat 
dracmeopiii (Alecsandri, T. 13) ṣi: Casele ameilor, așezate unde-și înţărcase 
dracul copiii (Ispirescu, L. 220). 

Cum a luat naştere această expresie ? Ce legătură au făcut vorbitorii 
între dezvăţarea puilor de supt şi noțiunea de departe? Pentru a găsi 
răspuns la această întrebare, să ne oprim un moment la cuvîntul — derivat 
de la verb — înțărcătoare sau, mai bine, înţărcători, căci dicţionarul 
precizează că termenul se întrebuințează mai ales la plural. În dicţionar 
cuvîntul este ilustrat prin două citate: Stînele de oi așezate vara... pe 
înțărcătorile unui munte (Odobescu, I 228) și: De pe la înţărcători, am 
prăpădit drumul (Creangă, A. 30). 

Nici unul dintre aceste citate nu permite o precizare a sensului. 
Dicţionarul Academiei a avut însă la dispoziție şi alte izvoare : Glosarul 
întocmit de Al. Vasiliu şi Gh. T. Kirileanu la opera lui Creangă şi Ohestio- 
narul lui Hasdeu, dar în amîndouă locurile explicaţiile sînt confuze. 

Chestionarul Hasdeu (IX 309) spune: „locul de păşunare pînă la 
alegerea mieilor din oi”. De aici s-ar deduce că înțărcătorile sînt locurile 
unde oile pasc împreună cu mieii, înainte de înțărcarea acestora, ceea ce 
este absurd. În Glosarul lui Vasiliu şi Kirileanu se spune : „locul unde 
obişnuiau mai de mult mocanii (ţuţuienii) să înţarce mieii, să ia mieii de la 

oi”. Nici din această explicaţie nu se înţelege ce sînt înțărcătorile : locul 
de unde pleacă mieii (şi unde rămîn oile) sau locul unde se duc mieii (după 
ce au fost despărțiți de oi)? 

Dicţionarul limbii romîne literare contemporane, neavînd la înde- 
mînă alte izvoare decît; acestea, a interpretat cuvîntul în sensul dat de 
Chestionarul Hasdeu şi l-a explicat ca „loc de păşunat pentru oi, pînă la 
înțăreatul mieilor”. Interpretarea aceasta măreşte confuzia: de ce ar 
avea oile nevoie de un loc special pentru pășunat, pînă la înțărcatul 
mieilor? Şi de ce ar părăsi acest loc după ce mieii au fost înțăreaţi ? Şi în 
ce loc se duc să pască, după ce mieii nu mai sug? 

Realitatea este alta : pentru a dezvăţa pe miei de supt, aceştia sînt 
despărțiți de oi. Oile rămîn să păşuneze în jurul stînei (ca să poată fi aduse 
seara la muls), iar mieii sînt mînaţi în locuri foarte depărtate, pînă unde 
nu se mai aude behăitul oilor şi unde sînt ţinuţi toată vara. Dacă ar fi 
lăsaţi în preajma stînei, oile şi mieii s-ar tulbura unii pe alţii şi înţărcarea 
ar fi zădărnicită. 

Dicționarul limbii romîne moderne a explicat cuvîntul mai bine, 
spunînd : „loc de pășune, depărtat de stînă, unde se ţin izolaţi mieii după 
ce au fost înţărcaţi”. Avem de făcut numai observaţia că mieii nu sînt; 
duşi la înțărcători după ce au fost înțărcaţi, ci cu scopul de a fi înțărcați. 

Cunoscînd aceste amănunte din viața păstorească, originea expresiei 
unde (și-)a înţăreat dracul copiii cu sensul de „foarte departe, peste lume” 
devine clară și nu mai are nevoie de alte explicații. 


FILOLOGIE 


DIN ATELIERUL TÎNĂRULUI EMINESCU 
GLASUL POETULUI-PROFET 


DE 


L. GÂLDI (Budapesta) 


Istoricii literaturii ruse au examinat în numeroase rînduri 1 o curioasă 
varietate a stilului satiric pe care — după o fericită formulă a lui Lermon- 
tov — o numesc menesurii crux adică „vers de fier”. Poezia lui Ler- 
montov unde se găseşte formula în chestiune e totodată una din acelea 
ce reprezintă acest stil: e vorba de poezia lirică care începe cu versul 
Kak uacTo, NeCTrporo: ronnoio Okpymen şi care, în unele ediţii, s-a publicat 
sub titlul de Ilepnoe anBapa. Cu această poezie începe activitatea din 
1840 a poetului rus : sîntem deci în anul din care datează ei un important 
monument al liricii romantice romiîne : Anul 1840 de Gr. Alexandrescu. 

Din punct de vedere psihologie e de remarcat că, la Lermontov, 
formula amintită apare tocmai într-o poezie care revelează aceeași atitu- 
dine meditativă, acelaşi sentiment de singurătate interioară care se oglin- 
dește şi la Eminescu, în primele strofe ale poeziei de tinereţe Din singu- 
rătate. Critica societăţii izbucnește deci — exact ca la poetul romîn — din 
meditaţiile unui spectator singuratic despre care s-ar putea spune cu 
cuvintele Glossei : „Privitor ca la teatru/Tu în lume să te-nchipui...”? 
Strofa în care se găseşte expresia menesanii crux sună astfel : 


Korza ze, ONOMHHBIIACE, OGMaH A y3Ha10 

M menu ronn JMIONCKOĂ CHYrHeT MEUTy MOW, 
Ha mpannunr HE3BAHHYIO POCTEIO, 

O, KAK MHe XOUeTrCA CMYTUTE BECeNOCTE MX 

M zepato GpocuTb HM B aan menesAsili CTUX, 
O6nuTiiă ropeubio M 81067 !... 


1 Vezi între altele cartea lui Iv. N. Rozanov: JlepMoHTOB Macrep cruxa, Moscova» 
1942, p. 89 şi urm., L. Pumlianskii, Cruxogaa peur JlepmonroBa, în culegerea de studii 
Jlnreparypnoe Hacnencrao, t. XLIII—XLIV, p. 40 şi urm. 

Dar, cer al amăsgirii, cu lumea ta mă miri — 
De ei sînt nepoftite şi visuri şi-amintiri, 
De la ospeţe-s aruncate afar’, 
Ah, cît aş vrea să tulbur surisul lor de gheaţă 
Şi-un vers de fier şi pară să le arunc în faţă, 
Mistuitor, în flăcări de scîrbă și amar | 
(trad. de L Horea) 


Care sint însă trăsăturile esenţiale ale acestor „versuri de fier”? 
Pentru a răspunde la această întrebare, trebuie să ţinem seamă de grupul 
de poezii care e scris în asemenea versuri. După Rozanov t, ar fi vorba 
de următoarele poezii: Ymunparomnii ruannarop (1836), Cmepre nosra 
(1837), Jlyma (1838), IHoər (1838), He pen, cee (1839), Kax macro, necrporo 
TONNO oppen (1,840), Ilocuennee popooete, Prima trăsătură comună 
rezultă din formele de versificaţie, toate poeziile amintite fiind scrise în 
metri iam bi ci?. Folosirea exclusivă a iambului este un fapt netăgăduit, 
chiar dacă nu-l explicăm numai prin influenţa posibilă a poetului 
francez Auguste Barbier, autorul volumului Jambes (1831), asupra lui 
Lermontov şi a altor poeţi ruşi. Situaţia stă cu totul altfel: atît Barbier, 
cât şi predecesorul său, Chénier — deşi, din cauza naturii versificației 
franceze, nu puteau scrie versuri într-adevăr iambice — adoptaseră titlul 
Iambes, în sensul de satiră”, după vestite modele antice ; grec. iau Boypăpos 
şi lat. tambographus (ca şi adjectivul substantivat iambicus) sînt atestate 
în sensul de „auteur d'invectives dans le goût d'Archiloque (Benoist- 
Goelzer). Ruşii, fiind deprinși cel puţin cu versificaţia iambică modernă 
(creată de ei după modele germane), au putut să ia termenul francez 
1ambes în sens figurat (ca francezii), dar şi în sens prozodic, ceea ce 
ar putea să explice predominarea formelor iambice ruse în acest gen 
satiric 3. Printre celelalte criterii comune ale „versurilor de fier” istoricii 
literaturii ruse menţionează caracterul lor declamativ şi nu „cantabile”, 
o oarecare lărgire a vocabularului poetic pentru a cuprinde așa-zisele 
„Cuvinte prozaice'? (numite nposaunsmn), căutarea unui efect deosebit; 
la sfîrşitul, adică la „clausula”” versurilor (., Hddetrupgue ROHNOBKU'?) 
şi bogăţia epitetelor de ordin emoţional. Toate aceste criterii laolaltă 
constituie acel stil de o sugestivitate incontestabilă în care au fost scrise, 
precum am spus, poezii atît de importante ca Cmeprs nosra, Hoar şi Hyma. 


1 Op. cit., p. 90. 

2 1: alexandrini cu rime variate; 2: versuri iambice de 9 și 8 silabe, amestecate cu 
alexandrini; 3: alexandrini amestecați cu octosilabi; 4: 12—9, abab; 5: 9—10, abab; 
6: 12, 12, 9, 12,12, 9 aabecb ; 7 : 13, 12, 13, 8 ; la sfîrşit combinaţii libere ale aceloraşi metri. 

3 Să nu uităm însă nici predominarea generală a iambului la marii poeţi ruşi: după 
datele comunicate de Rozanov (p. 20 și urm.), în 1826 Puşkin a scris 84 poezii în formeiambice, 
12 în trohei și 5 în amfibrahi; la Kozlov, în 1828, găsim 37 poezii iambice, 5 poezii trohaice 
şi 6 poezii amfibrahice etc. — Cf. şi observaţia lui Heliade : „Satira, imprecaţiunile, blestemele, 
injuriele dau naturalemente [sic [|] n iambi” (Curs ?atregu de poesie generale, I, 1868, p. CIV). 

+ Rozanov, op. cit., p. 109. La criteriile înşirate am mai putea adăuga preferința ver: 
surilor libere” rimate (cf. ibid., p. 92). După părerea lui Rozanov, simetriile compoziţiei strofice 
ar stînjeni avîntul gîndirii; la Lermontov nici nu întîlnim strofe decit acolo unde o tensiune 
emoţională particulară nu exclude apariţia lor (Day, rge HeT 06060 HanrpAHeHHOlĂ SMOINAO- 
HAHbHOCTH”’). 

Ultima dintre acestea se apropie şi din punctul de vedere al conținutului 
de poemul Junii corupți (de care ne ocupăm în articolul de faţă) într-o 
măsură aşa de mare, încît ne credem îndreptăţiți să vorbim nu de „in - 
Zluente", ci de fenomene paralele! Singura deosebire 
dintre Lermontov şi tînărul Eminescu rezultă din faptul că poetul rus 
se consideră membru al aceleiaşi generaţii deziluzionate pe care o critică 
(„„MeaaybHo A TIARY Ha game nokoneHte”), iar Eminescu — cel puțin în 
momentul de fervoare care i-a inspirat Junii corupți — se situează deasupra 
mulţimii. Şi pe Eminescu l-am putea caracteriza cu o strofă luată din 
Tloar : 
TBoii cTux, KAK GoxuĂ ez, ROCHICA HAA TONNOĂ 
VI, oan MHCIEĂ ONaroponHrIx 
SByuan, KAK KOINOKON Ha Gane BeueBo 
Bo AHM TopmecTB M Gen HapONHEIX. 
Și versul tău în lume, duh sfint peste toţi vecii, 
Îşi răspîndea înalta lui solie 
Cum clopotul pe vremuri, suna în turnul Vecii 
Şi la restriște şi la bucurie. ` 
(trad, de Al. Philippide) 


Atitudinea lui Lermontov nu-i va rămîne totuşi străină pentru 
totdeauna ; după cîțiva ani nu vom auzi oare în Epigonii de „solidaritatea” 
poetului cu nenorocita generaţie căreia îi aparține : „Noi? Privirea scru- 
tătoare ce nimica nu visează”. Dar să revenim la paralela la care am făcut 
aluzie ; e evident că şi la Lermontov în centrul invectivelor dureroase stă 
critica decăderii morale a „junilor corupți” ruşi din vremea lui: 


Emma KaCaancb MEI AO Warn HaCIAKHeHbA, 
Ho 10HHIX CHI MM TeM He cGeperuu, 

Ma nano panocru, GOACA "DeCHIentn, 
Mu e isi COK DäpetH H3BIIEKAU. 


Atins-am numai buza pocalului vietii 
Dar vlaga sănătoasă, puternicul tumult, 
Curind se irosiră și seva tinereții 
Sleită e în inimi demult. 
(trad. de S. Arbore) 


Precum se vede, există o mare afinitate de idei între Lermontov şi 
Eminescu; rămîne de văzut, dacă şi emeng crux” în care s-a scris 
elegia lui Lermontov se regăseşte în lirica romînă, La această întrebare, 
rămînînd şi mai departe în sfera „fenomenelor paralele”, trebuie să dăm 
un răspuns afirmativ, adăugînd însă că dacă acest stil concis şi plastic 
există de fapt în lirica romînă, crearea lui nu poate fi atribuită lui Eminescu, 


1 Dacă Eminescu a cunoscut sau nu poeziile lui Lermontov (cel puţin în vestita traducere 
a lui Bodenstedt), aceasta rămîne o întrebare deschisă ; în orice caz, afinităţile psihice ale celor 
doi poeţi apar neîndoioase, 

ci acelor pionieri care i-au pregătit drumul pe terenul poeziei sociale. În 
ce priveşte stilul „martellato” al premergătorilor, să numim în primul 
rînd pe Heliade, cu un pasaj caracteristic din oda La F. Schiller (T, p. 185): 


Avuși de adversariu pe Om — ș-atit ajunge. 
Te iartă să-i faci răul, iar binele nici mort: 
Îţi iartă pe Baraba, pe Christ îl crucifică; 
Insultă-l, te onoară; striveşte-l, te adoară; 
Dă-i glorie, onoare; te-mpilă de ultragiu ; 
Dă-i patrie, dă-i nume; exiliul te-așteaplă; 
Dă-i adevăr, dreptate ; calumnia ţi-e parte... 


Găsim efecte comparabile cu avîntul „versurilor de fier” și la Alexan- 
drescu care știa atît de bine să se servească de balansarea expresivă a 
emistihurilor şi chiar de multe procedee proprii romanticilor francezi ca 
„enjambement”-ul şi estomparea, cezurii mediane. Toate aceste elemente 
de versificaţie se îmbină, de exemplu în Anul 1640, cu o clocotire într-ade- 
văr „„preeminesciană!? a ideilor : 


A lumei temelie se mişcă, se clătește, 

Vechile-i instituţii se şterg, s-au ruginii; 

Un duh fierbe în lume, şi omul ce gîndeşte 

Aleargă către tine, căci vremea a sosit! (enjambement !) 


Ici, umbre de noroade le vezi ocîrmuite (enjambement) 
De umbra unor pravili ! călcate, siluite (estomparea cezurii, enj.) 


De alte mai mici umbre, neînsemnaţi pitici. 
Ori care simțiminte înalte, generoase, 

Ne par ca niște basme! de povestit frumoase, 
Şi tot entuziasmul izvor de idei mici. 


Tot la Alexandrescu perioadele limbii poetice încep să se transforme 
în largi „gesturi verbale” care corespund atitudinii oratorice a poeților- 
profeţi din epoca romantică. Un pas încă spre retorism — și ne-ar amenința 
ivirea acelui „poet urlător”” pe care Heliade, localizînd în oarecare măsură 
cunoscuta operă satirică a francezului Sylvius (Edmond Texier, 1841), 
l-a persiflat atît de ingenios în Fiziologia poetului (L, p. 469 şi urm.). Din 
fericire, acest pas periculos nici poeţii ruşi ?, nici cei mai buni poeţi români 
nu l-au făcut ; dimpotrivă, ceea ce admirăm şi azi la C. Bolliac, adevărat 
întemeietor al poeziei sociale romîne, e adoptarea aceloraşi perioade bine 
construite pe care le-am descoperit la Alexandrescu şi care, sub pana lui, 


1 Ed, 1842: basne. 


2 He seps cee (Nu crede ţie însuţi), una din poeziile lui Lermontov scrise în „versuri de 
fier” începe cu următorul motto luat de la Barbier : 


Que nous font après tout les vulgaires abois 
De tous ces charlatans, qui donnent de la voix, 
Les marchands de pathos et les faiseurs d'emphase 
Et tous les baladins qui dansent sur la phrase? 

devin mai muzicale, mai sonore. Cum n-ar D impresionat pe tînărul Emi- 
nescu de pildă Carnavalul în care a citit între altele strofa următoare : 


La cîți va ride soarta, gindiţi că-n aste zile 
Stau sub pămiînturi, ocne, prin temniţi şi exile 
Atiţi nevinovaţi, 
Pe care pizma, ura şi neagra calomnie 
I-au părăsit cruzimii şi oarba tiranie 
Îi ia necercetaţi ! 


Astfel de strofe satisfac toate cerinţele „versurilor de fier”: îm- 
preună cu conţinutul satiric regăsim în ele atît ritmul iambic şi clauzulele 
pline de efect, cît şi epitetele dictate de tensiunea emoţională. Pe această 
cale a pornit şi tînărul Eminescu cînd, adoptînd aceeași strofă şi acelaşi 
stil, s-a situat împotriva tineretului uşuratie din vremea sa, pentru a 
scrie oda satirică Junii corupți. 

Precum am stabilit mai sus, poetul se opune de la început generaţiei 
pe care vrea s-o critice 1; chiar primul vers 

La voi | descind | cobor acuma, voi suflete- <otrăvite > amăgiie subliniază 
superioritatea de „,profet”” a adolescentului de 16 ani. Această superioritate 
morală e pusă în relief şi de strofa a 3-a în care, după ce se prevede 
indignarea tineretului (,,O, fiarbă-vă miia, în vinele stocite”), întîlnim 
o solemnă declaraţie, formulată „sub specie aeternitatis” : 


În veci nu se va teme Profetul vre o dată 
De brațele slăbite, puterea leşinată 
A junelui cănit. 


Din punct de vedere stilistic, ceea ce caracterizează prima parte a 
poeziei, adică analiza tineretului corupt, e procedeul stilistic pe care îl 
putem numi cu drept cuvînt „amplificare”. Mijloacele de expresie ale 
acestui procedeu sînt înrudite cu acelea pe care le găsim în Amorul unei 
marmure ; totuşi în acest caz „gruparea ternară”” ? a propoziţiilor şi a 
membrelor de propoziţii nu joacă un rol aşa de important. „Gruparea 
ternară”” predomină de pildă în strofa a 4-a; în alte cazuri amplificarea, 
e asigurată mai ales de figurile cele mai diverse ale repetiţiei. Versurile 
1—2 conţin expresiile paralele suflete- <otrăvite> amăgite | spirite-amețite ; 
versul 3 — „,„<Sarcasmul> Blestemul îl invoce” — e amplificat şi explicat 
de versul 4: „Blestemul mizantropie cu vînita lui ghiară””; în strofa a 
2-a, versurile 8 şi 10 încep de asemenea cu cuvintele „În preajma minţii 
voastre”, iar versurile 8 şi 9 arată și ele un exemplu foarte caracteristic 


1 Tema pare a fi fost în aer: despre observările satirice ale lui Nicoleanu (1886) şi I. C. 
Drăgescu (1868) v. Perpessicius, I, p. 274—5. Al doilea text e însă posterior ciornei (1886?) 
care s-a păstrat în sms.-ul Elena (2259, 9v—11v; I, p. 275—8); citeva versuri sînt încercate în 
ms. 2262, 4v. Cf. și Călinescu, Opera, 1, 166—7, 187; I, 195; N. Moraru, M. Eminescu şi timpul 
său, în vol. Studii şi eseuri, 1950, 260—1. 

2 Cf. vestitul „groupement ternaire” al lui V. Hugo şi al altor poeţi romantici. 

al amplificării : în aceste versuri se repetă cuvîntul patimi, dar cu deosebite 
funcţii gramaticale : 


În preajma minţii voastre de patimi îmbătată, 
De-al patimilor dor... 


În plus, întreaga strofă a 3-a e pătrunsă de anumite armonii conso- 
nantice : sub acest raport trebuie să ţinem seama mai ales de aliteraţia 
creată de cuvintele preajma, patimi, putredă şi spasmuri care, în ansamblu! 
lor, constituie scheletul strofei în chestiune. În cuvintele puse la rime 
putem releva anumite antiteze vocalice: vocalelor clare din orgie ] beţie 
li se opun vocalele sumbre din cuvintele dor / amor. 

Unele repetiţii de cuvinte dau limbajului o tonalitate tragică. Ca 
şi cînd tineretul-blestemat s-ar consuma, pe rugul patimilor, de trei ori 
revine participiul ars, însă cu sensuri diferite. În strofa 1-a, în cadrul 
unei imagini deosebit de îndrăzneţe, auzim de „fierul ars în foc” cu care 
poetul vrea să-și înscrie („să-și înfiare”) blestemul pe fruntea tinerilor ; 
în strofa a 5-a participiul-epitet apare într-o lungă enumerare ornată de 
figura numită polisindeton (mintea voastră „ucisă de orgie Și putredă de 
spasmuri și arsă de beţie Și seacă de amor”), iar după mărturia strofei 
a 4-a, tinerii înşişi sînt „arşi pîn-în rerunchi”. 

Între astfel de repetiţii grupate cîte 2 sau câte 4 se intercalează, 
strofa a 4-a unde regăsim de două ori un alt procedeu bine cunoscut; şi 
anume „gruparea ternară”” : 


Ce am de-alege oare în seaca-vă ființă? 

Ce foc îăr' a se stinge, ce drept fără să-mi mintă, 
O oameni morţi de vii! 

Să vă admir curajul în vinure! vărsate, 

În sticle sfărtmate, <femei> hurii nerușinate 
Ce chiue-n orgii? 2 


În strofa a 5-a, afară de amintitele construcţii paralele, ne surprinde 
şi un nou fenomen al sintaxei poetice : în versurile 25 —26 câte o constructie 
posesivă e tăiată în două de cezura care, totodată, pune mai bine în relief 
cei doi termeni (posesiunea și posesorul) ai acestor construcţii : 


Vă văd lungiţi pe patul / juneţii ce-aţi spurcat-o, 
Sutlind din gură boala / vieţii ce-aţi urmat-o... ? 


1 Pentru alte exemple ale pluralului arhaic în -ure (cîmpure, viniure, ceriure, dorure, 
aproape toate poeziile juvenile cu ritm dactilic !), cf. Al. Rosetti, Limba poeziilor lui M. Emi- 
nescu, în volumul De la Varlaam la Sadoveanu, 1958, p. 337—8. 

2 Această „grupare ternară” are particularitatea că prepoziţia celor trei expresii paralele 
nu se repetă decit de două ori, fiind subinţeleasă în cazul al treilea. 

3 Şi restul strofei e conceput într-un stil foarte îndrăzneţ pentru epoca în care s-a scris: 


Sau bestiilor care pe azi îl ţin în fiară, n 
Cum lingușiţi privirea, cea stearpă şi amară, 
Cum cădeţi în genunchi! 


Cu privire la aceste versuri N. Moraru scrie : ,,Semnalăm acest vers preţios în care poetul 
ţintuieşte bestiile care ţin în fiare pe azi. Despre ce este vorba? Fără îndoială despre regimul 

Cu o aşezare similară a cezurii începe şi partea a doua, evocarea 
trecutului şi glorificarea învierii acestui trecut în Italia, centrul antic al 
popoarelor romanice 1: 

Sculaţi-vă, că anii / trecutului se-nşiră, 
În şiruri triumfale stindardul îl resfiră, 
Căci Roma a-nviat... 


În versurile următoare alexandrinii servesc doar de introducere 
„„pointe”-ei Poporul împărat, aşezată la sfîrșitul strofei : 


Din nou prin glorii calcă cu faţa înzeită, 
Cu faclele-i nestinse, puterea-i împietrită, 
Poporul împărat 2. 


Motivul „virtus Romana rediviva” e reprezentat şi de versurile 
49—54 care — ca și atîtea alte strofe — culminează în cele două versuri 
scurte : 

Vedeţi, cum urna crapă, cenuşa reînvie, 
Cum murmură trecutul cu glas de bătălie 
Poporului roman ` 


Cum umbrele se-mbracă în zale ferecate, 
Şi frunţile cărunte le-nalţă de departe 
Un Cezar 3, un Traian. 


v 


Cu strofa a 6-a începe însă şi partea exhortativă a poemei, caracte- 
rizată de imperativele seulați-vä ! (de două ori), încingeţi-vă spada ! Cînd 
exclamaţia sculați-vă se repetă pentru a doua oară, deodată ea lărgeşte 
orizontul : glasul poetului ca „aramă” sau ,trombă de moarte purtătoare” 
vesteşte tuturora dreptate şi libertate. În acest caz sms.-ul Elena ne-a 


păstrat unele variante demne de interes : 


Sculaţi-vă 1... <arama> căci tromba de moarte purtătoare 
Cu glasul ei <cel sumbru> lugubru răcnește la popoare 
Ca <zimbrul> 5 leul speriat ; 


asuprilor care încearcă să ferece elanurile și ridicările liberatoare ale maselor” (op. cit., p.261). 
Cuvintul bestie, aplicat la un om „cu apucături sau instincte de fiară” (DA, DLRLC, DLRM), 
pare a fi una din acele metafore luate din limba vorbită pe care nici mai tîrziu nu le regăsim în 
lexicul poetic, ci numai în proza lui Vlahuţă, Caragiale etc. — Substantivarea adverbului azi 
(cf. germ. das Heute, magh. a ma), neînregistrată, după cit știu, de nici un dicţionar romin, e 
un caz cu totul izolat şi în limba lui Eminescu. 

1 Motive asemănătoare se găsesc nu numai la A. Depărăţeanu (Perpessicius, I, p. 274, 
notă), ci și la Alexandrescu (Mormintele. La Drăgăşani). 

2 Despre aplicarea unor substantive ca epitete metaforice (stelele proroace etc.) cf, T. Vianu, 
Epitetul eminescian, în vol. Probleme de stil şi artă literară, p. 47—8. Modelul expresiei e de 
altfel fr. le peuple souverain ; la Heliade găsim şi transcrierea literală popol suveran (I, p. 470). 
Cu această expresie evenimentele din Italia sînt puse sub semnul Revoluţiei franceze. 

3 Probabil: un Cèsar (ct. lat. Caesar, germ. Cäsar). 

4 Cf. într-o traducere din Pindemonte a lui Heliade: ,„,Quando rimbombera l'ultima 
tromba” — ,, Quand va resbumba ultima trumba” (Curierul rom. III, p. 85, citat de C. Tagliavini 
Un frammento di storia della lingua rumena nel sec. XIX. L'italianismo di Ion Heliade Radu- 
lescu. Roma, 1926, p. 41). 

5 Împerecherea cuvintelor sumbru şi zimbru va reveni în versul 66 din Epigonii : „Vremea 
lui Ştefan cel Mare, <domnitorul triumfal> <leul> zimbrul sombru şi regal”, 


4 — c. 2142 

Tol ce respiră-i liber, a <tutulor> tuturor e lumea, 
Dreptatea, libertatea nu sînt numai un nume 
Ci-aievea s-<au> a serbat. 


De ce răsună însă, paralel cu evocarea trecutului glorios şi a învierii 
lui, „arama” sau „tromba de moarte”? răcnind la popoare cu glasul ei 
„sumbru” sau „lugubru'”? Pentru a înţelege aceşti termeni, atit de sur- 
prinzători la prima vedere, trebuie să ţinem seamă de concepţia istorică, 
pe care Eminescu a schițat-o cu largi trăsături de penel şi în următoarele 
versuri din Memento mori (LV, p. 141): 


„..„deşi-n inima noastră sînt semințe de mărire, 

Noi nu vrem a le cunoaşte; căci străina-ne gîndire 

Au zdrobit a vieţii veche uriaș, puternic lanţ. 

Secoli lungi ce-au rămas văduvi de a Romei spirit mare 
L-au creat... În noi el este; noi îl stingem. Dacă moare 
Noi murim... ramul din urmă din trupina de giganţi. 


Ceva asemănător se ascunde în „nunta cea de moarte” (mai tîrziu : 
„danţul cel de moarte”) al generaţiei osîndite; mii de batalioane „se 
învîrtese roată” într-un „diluviu de foc”; totodată — precum se preves- 
teşte și în Geniu pustiu — 


Cad putredele tronuri în marea de urgie, 
Se sfarmă de odată cu lanţul de sclavie 
Şi sceptrele de fier; 
În două părţi infernul portalele-și deschide, 
Spre-a încăpea cu mia răsufletele hide 
Tiranilor ce pier | 


După acest „fortissimo””, să restabilim pentru totdeauna linia 
punctată, adică semnul de suspensie care, deși figurează în sms-ul 
Elena (L, p. 217), a fost suprimat aproape din toate ediţiile „definitive”. 
Numai o astfel de indicație de „pauză generală”? poate despărți în mod 
destul de clar epilogul, pictat din nou în culori sumbre, de viziunea 
centrală a măreției. Asemenea efecte de contrast, proprii gustului romantic, 
subliniază de altfel „muzicalitatea” compoziţiei ; ca analogie, ne-am putea, 
referi la multe exemple din Liszt şi Ceaikovski, şi chiar la „£ pini di Roma” 
a post-romanticului Respighi. Tabloul roman dispare ca o nălucă, iar 
italianismul în darn, luat de-a dreptul de la Heliade !, ca şi tromba, intro- 
duce o nouă serie de reflexii întunecoase. Stilul, tot aşa de abstract ca şi 
la începutul poemei, e încărcat de figuri şi de imagini; totuşi imaginile, 
în cele mai multe cazuri, îşi păstrează plasticitatea, adică mai oglindesc 
cîte un erîmpei de realitate. Fireşte, trebuie să acceptăm faptul că aproape 
în fiecare vers găsim cel puţin o expresie stilizată care, conform intenţiilor 


1 Cf. la începutul Mihaidei : „În darn o crudă soartă i-alungă ne-mpăcată, În darn con- 
spiră Iadul să-i ţie-n întunerec” (I, p. 200). Pentru alte exemple (Negruzzi, Bolintineanu) v. 
DLRLC. 


DIN ATELIERUL TINĂRULUI EMINESCU 5f 


poetului, se detașează de vorbirea curentă. În v. 61 din sms.-ul Elena 
ne surprinde ,voacea-mi de eco repețită” (1, p.277); varianta „romînizată” 
a acestui latinism-italianism nu e înregistrată de dicționarele moderne, 
precum nu e nici varianta èco (cu accentul pe prima silabă, cf. lat. Echo, 
ital. eco) 1. În v. 62 aramă nu e luat în sensul de „clopot! ca de obicei 
(cf. DA, DLRLC), ci face aluzie ori la lira poetului (v. 6), ori — ceea ce 
e mai puțin probabil — la „tromba de moarte purtătoare” (v. 36). Epitetele 
amorțită şi leșinat pot fi puse în paralelă cu calificativele de la început şi 
anume cu adjectivele amăgit şi ameţit. Virtutea (personificată !) e despletită 
în semn de doliu ; imaginea poate fi luată din antichitate, însă se reazimă 
şi pe realitatea vieţii populare (cf. la Creangă : „Baba muri... şi nurorile 
despletite o boceau de vuia satul”, ap. DLRLC). În expresia Patria-ne 
zesă (sms.-ul Elena, L, p. 277) constatăm din nou adjectivarea unui sub- 
stantiv (cf. Madona Dummezeie, în Venere şi Madonă, v. 13). La sfîrşitul 
strofei e neobișnuit (şi neobservat de lexicografi) îngheţat în sensul de 
„amorțit, nesimţitor”?. 

în următoarea, strofă o serie de imagini (uliul, „pasărea de sboru-i 
din ceriuri dismeţită”?, muntele) sînt puse în serviciul autoanalizei poetice. 
Întâlnim din nou motivul singurătăţii ; totodată în v. 67 — „Și singur 
stau şi caut ca uliul care ceată...” — reapar unele aliterații care, prin 
preciziunea lor sugestivă, pot fi apropiate de cascadele de aliteraţii din 
strofa a 2-a. Versul următor servește în întregime de introducere „pointe”-ei 
puse în primul vers mic: „Un stîrv spre-a-l sfişia” ; în acest caz fonetica 
expresivă, în loc de a îi euionică, ilustrează gândirea prin acumularea şi 
stridența unui mare număr de consoane. Urmează două fraze paralele — 
„Ca pasărea. ..”, „Ca muntele...” avînd o încheiere tot aşa de tragică — 
„Un trăsnet ar purta...” — ca şi în prima parte unităţile de gindire şi 
de ritm „Blestemul îl invoc” (v. 3) sau „O oameni morţi de vii” (v. 21); 
nu fără pricină vorbesc unii critici, în legătură cu această poezie, de 
„Versuri cizelate în marmoră” 2, 

În ultima strofă bogăţia de imagini se mărginește la versurile 76—78, 
însă ce introducere bine orchestrată pregăteşte la aceste imagini antite- 
tice! Muzicalitatea strofei trebuie simțită în întregimea ei artistică (să 
notăm din nou aliterațiile şi să nu modificăm aspectul fonetic al versului 
75 scriind sfânt în loc de sînt: 


Dar cel puțin nu spuneţi că aveți simțiminte, 
Că-n veci nu se îmbracă în veştede vestminte 
Misteriul cel sînt; 
Căci vorba voastră sună ca plins la cununie, 
Ca cobea ce îngină un cînt de veselie, 
Ca rien) la mormînt. 


Precum reiese din indicaţiile noastre, aliteraţiile cele mai diferite 
se încrucişează în această strofă în care punctul de culminaţie e fără 
îndoială expresia ,,Misteriul cel sînt”; cu ajutorul acesteia Eminescu 


+ Cf. însă: „„Ecou-i respunde cu vocea-i vuindă” (O călărire in zori, v. 19). 
2? N. Moraru, op. cit., p. 261. 

stabileşte un contrast deosebit de puternic între „morții de vii” şi aspira- 
tiile mai nobile, mai sfinte ale spiritului dornic de libertate. Cu acest 
acord pe care îl domină ,misteriul’”’ se încheie una din cele mai autentice 
ode patriotice din literatura romînă. 


+ 


Ca epilog, mai avem de spus un cuvînt despre paralela ce se stabi- 
leşte de obicei între Junii corupți şi Sorisoarea III. Despre această pro- 
blemă acad. T. Vianu a făcut următoarele reflexii: a Poporul împărat », 
despre care e vorba aci, este poate le peuple souverain al revoluţiei franceze 
şi amintirile romane, la care poezia va mai face apel în două rînduri, sînt 
împrumutate aceluiaşi cerc de sentimente şi de idei. Mult mai tîrziu, cînd 
Eminescu se va ridica cu glasul maturității pentru a vesteji, în Sorisoarea 
111, societatea contimporană, păcatul acestei societăţi va fi tot scepticismul 
pe care-l acuză acum şi care va rămîne totdeauna obiectul satirei sale 
sociale, iar amintirile romane vor fi şi atunci mijlocul prin care el încearcă 
să ruşineze prezentul”? 1. Din punct de vedere stilistic, ar trebui să modificăm 
în oarecare măsură această părere, deoarece e evident că Junii corupți şi 
Serisoarea III nu aparţin aceluiaşi gen literar: prima 
poezie reprezintă — ca şi poeziile înrudite ale lui Lermontov — o variantă 
romantică a odei satirice clasicizante, iar a doua continuă tradiţiile, de 
o natură cu totul diferită, ale epistolelor sau scrisorilor poetice. Oda, 
chiar dacă biciuieşte, tinde la sublim : în ea se revelează un ideal care 
cere un stil concis şi stilizat, plin de avînt şi de imagini extatice, 

Nimic asemănător în epistolele de inspiraţie horaţiană, de la Boileau 
la Alexandrescu : n-ar fi exagerată afirmaţia că — împreună cu comedia — 
epistola a fost întotdeauna, datorită naturaleţei sale, unul din genurile 
literare cele mai realiste, Acuzările formulate în stilul abstract al odei 
nu ies din sfera generalităţilor ; în epistolă pătrund, împreună cu prolizi- 
tatea prozei, mai multe amănunte concrete şi identificabile. Se poate 
deci spune că unele idei comune privitoare la critica scepticismului şi — să: 
adăugăm imediat — a decăderii morale nu constituie încă o tranziție 
absolut sigură de la Junii corupți la Scrisoarea TII. Ar fi mai exact să 
zicem că asemenea idei vor fi formulate mai târziu în diferite alte stiluri, 
adică nu numai în ritmul trohaie al stilului „epistolar” romîn, ci şi în 
stanţe (sau „ottave rime”) byroniene. Să contrapunem deci „versurilor 
de fier” din Junii corupți fluiditatea discursivă a acestor stiluri posterioare ; 
exemplele noastre vor fi luate din ciornele Sorisorii TII. Stil „epistolar”? 
(cca 1872—3; ms. 2259, I, p. 275): 

Şi veniți napoi drept minte o sticluță cu pomadă 

Drept privire un monoclu — drept onoare- o2 barbă fadă 
Drept ştiinț? aveţi în minte vreun vals din ball-Mabille [1] 
Şi în schimb cu toat’ averea vun papuc de curtezană 

Ce pretindeţi? Chiar coroana — unde este v-o coroană 

Să punem pe astă frunte, care poartă-acest 2 sigil? 


1 Poezia lui M. Eminescu, p. 17. 
2 În aceste două cazuri de „sinereză”, nesemnalate de Perpessicius, am pus noi liniuța 
necesară. 

Stil byronian (cca 1878—9; ms. 2260, 103, IT, p. 284): 


Ghebos, urit și lacom, stegar de crailicurit 
Acuma stă pe oameni de treabă să-i inculpe 
Tovarăși de hoţie aprob” a lui nimicuri 2 
Aplaudă cuvîntul și schimele de vulpe 

Spre sară d vor merge să facă cabazlicuri 
Actriţele din Orpheu strîngîndu-le de pulpe 
Pe buze au virtute și-n ei moneta calpă 
Canalii sînt depline din creştet piw?’ în talpă. 


Fireşte că nici aceste varietăţi stilistice nu epuizează de loc tema 
pe care am schițat-o pe scurt; am putea semnala cu aceeaşi îndreptăţire 
pe lîngă ciornele Sorisorii III, sonetul postum Ai noștri tineri (1876) în 
care poetul se adresează din nou celor ce „Merg la Paris «focarul de lu- 
mină >” (V, p. 214), iar după întoarcerea lor „viaţa lor nu şi-o muncesc — 
şi-o plimbă” (LV, p. 252). Se pune şi aici, într-un stil realist conform cu 
genul publicistic, problema ,,progeniturii romane”; una din variantele 
gonetului începe chiar cu versul „Coboritori ai oștilor Romane...” (l c.). 
Originii romane i se opune însă numaidecit un tablou satiric în care (cf. 
varianta C) predomină ca niște rîsete sarcastice, acordurile seci ale rimelor 
în -ică şi -eche: 

Romini nu sînt, franțuji nu sînt, — nimică 
Și totuşi ei guvern” o ţară veche 

Şi rîndul ţării ei venind îl strică 

Muscat) or fi de boală ori de streche 

Ba nu... formează acea mare clică 
Cărora tot li-i floare la ureche. 


Într-o altă variantă ne surprinde moldovenismul saracul care ilus- 
trează chiar şi cu mijloace fonetice ideea expusă: 


Dar ce să zic și eu acum saracul — 2 
Ce n-am știut vro dată... păsăreşte: 
Fiţi voi Romunculi, simt în mine Dacul. 


De-aceea tot mai ştiu moldoveneşte... 


Cât de departe sîntem de glasul patetic de odinioară, de glasul poe- 
tului-proiet şi totuşi nu se ascunde oare şi în acest sonet acelaşi glas, 
aceeaşi ideologie care, aproape în aceeaşi epocă (IL, p. 71 și urm.), începe 
să plăsmuiască Rugăciunea unui Dac? 


1 După ediţia Perpessicius: crojlicuri, însă cf. DLRLC, unde e arătată pronunţarea 
cra-i- (în două silabe). 

2 În varianta anterioară: ,,...şi de caraghiozlicuri” (I, p. 281). 

3 Că Eminescu era conştient de caracterul moldovenesc al acestui fonetism, reiese clar 
din exemplele culese (îmbracă, pieptănă etc.) în vederea unei conferințe publice, cf. Rosetti, 
op. cil., p. 351. 


Note 

DE 


GH. BULGĂR 


La baza studiului evoluţiei literaturii şi a limbii noastre literare 
stau textele apărute de-a lungul veacurilor. Reeditarea lor pune uneori 
probleme complicate care au fost discutate în trecut din numeroase puncte 
de vedere, de către filologi şi scriitori. Mai ales după 1870, preocuparea 
pentru reeditarea textelor vechi a crescut şi datorită muncii lui Hasdeu, 
Odobescu, Sbiera, Gaster ete. s-au tipărit unele texte vechi în condiţii 
ştiinţifice satisfăcătoare, aceste ediții putînd fi luate ca bază a retipăririi 
textelor în zilele noastre. Bineînţeles că va trebui să ţinem seama de toate 
achiziţiile ştiinţei filologice contemporane, pentru a da lucrări din ce în 
ce mai bune. 

Au apărut; în ultimii ani ediţii din Ureche, Costin, Neculce, Alexan- 
drescu, Odobescu, Eminescu, superioare celor din trecut. Textele vechi an 
fost supuse unei analize filologice atente ; explicaţiile care preced aceste 
ediţii sînt în unele cazuri adevărate studii aplicate textului dat, instructive 
pentru toţi editorii. Dar textele literare pregătite pentru învățămîntul 
mediu trebuie privite dintr-un punct de vedere particular : ele sînt alese 
dintr-o lungă epocă istorică în care au scris autori diferiţi, în stiluri 
variate ; îngrijitorii culegerilor au mai puţină experienţă filologică şi sînt; 
tentaţi adesea să modernizeze textele vechi, recurgînd la izvoare de mîna 
a doua care nu inspiră deplină încredere. 

Două tendinţe principale apar în culegerea textelor literare pentru 
învățămînt, izvorite din dorinţa de a le face cît mai accesibile : literari- 
zarea, deci neglijarea aspectului specific vechi al textului şi lipsa de dis- 
cernămînt în alegerea izvoarelor. De aceea, uneori se amestecă planurile 
istorice şi devine o problemă complicată evidenţierea etapelor de evoluţie 
a literaturii şi a limbii. Cred însă că respectarea autenticităţii textului 
şi cerința accesibilităţii lui pot fi împăcate, dacă se depun zelul şi controlul 
„necesar în îngrijirea acestor texte literare. 


TEXTE LITERARE PENTRU INVĂȚĂMINTUL MEDIU 55 


Trebuie să pornim de la ideea fundamentală că, spre deosebire de 
cărțile tipărite de E.S.P.L.A., de Editura tineretului, de Editura ştiin- 
țifică, textele literare publicate pentru învăţămînt de către Editura 
Didactică şi Pedagogică sînt destinate studiului în şcoală; deci grija 
pentru alcătuirea lor, în condiții ştiinţifice adecvate, trebuie să sporească. 
Dacă alte edituri nu-şi pot permite greşeli şi aproximaţii în redarea textelor 
pe care le tipăresc, pentru că nivelul lucrării angajează numele editorului 
şi prestigiul editurii, cei care tipăresc textele literare pentru învățămînt 
au obligaţia să se ridice cel puţin la nivelul realizărilor pe care le au în 
față și să dea elevilor un material pentru studiu, demn de încredere, con- 
trolat şi bine pus la punct. 

În această privinţă se pot face câteva observaţii critice utile. Iată, 
de pildă, cazul Culegerii de texte literare pentru clasa a IX-a, în care se 
reproduc fragmente alese din literatura sec. XVI—XIX, pînă la Hasdeu ; 
autorii ei (I. Negoiescu şi I. St. Botez) nu spun totdeauna de unde au 
luat fragmentele respective, ce ediție au folosit. Se ştie că pentru primele 
două secole avem unele ediţii bune, întocmite de filologi recunoscuţi ca 
Hasdeu, Sbiera, Gaster, Bianu, Pușcariu, Candrea, Byck, ediţii care pot 
fi luate ca bază pentru alcătuirea unor astfel de culegeri. Ediţiile citate 
mai sus reproduc cu fidelitate textele vechi şi au adesea un aparat critic 
de cea mai mare importanță pentru studiul comparativ al limbii diferi- 
telor monumente ale limbii romîne. 

Comparînd reproducerile de texte vechi din Culegere cu cele mai 
bune ediții amintite mai sus, vedem că există diferențe inexplicabile, că 
transcrierea textelor este destul de aproximativă; uneori se folosesc 
izvoare de mîna a doua. În fragmentul luat din Carte rumânească de învă- 
țătură a lui Varlaam citim : groaznic, închipuieşte, vodă, vârtos, acum, țării 
în loc de: groznic, închipuiaşte, vod, vrîtos, acmu, țărăi cum se află în 
ediţia, ştiinţifică publicată în 1943 (Byck) şi în Bibliografia Bianu-Hodoș. 
Fragmentele din Ureche sînt reproduse după ediția E.3.P.L.A. din 1958, 
superioară celorlalte mai vechi, dar şi aceasta susceptibilă de a fi îmbună- 
tățită (cf. recenzia amplă publicată în acest număr al revistei). În 
Culegere întîlnim ` pre urmă, iar în ediţia de bază pă urmă; de pre cele 
bune, în loc de: dupre cele bune (cum se potriveşte în context), întâmplă 
în loc de tîmplă etc. 

În acest mod se deformează specificul limbii epocii, al limbii auto- 
rilor vechi şi se merge pe o linie a modernizării care nu poate folosi învă- 
ţămîntului, studiului istoric al limbii şi literaturii romîne. Desigur că dacă 
se folosesc texte de bază editate în trecut va fi necesară schimbarea orto- 
grafiei ; aceasta nu trebuie să ducă la schimbarea cuvintelor, la modificarea 
formei lor vechi, specifică epocii. 

Din literatura secolului al XVIII-lea s-a retipărit puţin şi în condiţii 
de cele mai multe ori nesatisfăcătoare. Nu avem încă o bună ediţie a 
operelor lui Cantemir. Academia veche a latinizat textul original atunci 
cînd l-a tipărit, în secolul trecut. Culegerea recentă a preferat ediţia din 
1915 a Didahiilor lui Antim Ivireanul, deşi cred că ediţia mai veche a lui 
Bianu (1886) este mai îngrijită ; în orice caz ar fi necesar un sondaj, avînd 
în față manuscrisul, înainte de a ne hotărî pentru o anumită ediţie, în 

cazul în care avem mai multe ediţii îngrijite. Din cărţile populare Alexandria 
şi Esopia s-au publicat ediţii noi, mai bune decît tirajele comerciale scoase 
în trecut. Editorii de azi au mers la primul izvor şi au lucrat cu pricepere. 
Totuși, dată fiind întinderea redusă a textelor alese, era bine ca fiecare 
fragment să fi fost recontrolat cu prima tipăritură apărută către sfîrsitul 
secolului al XVIII-lea. În nici un caz nu cred că se poate proceda în felul 
Culegerii care reproduce, situînd în cadrul acelui secol, un text din 
Halimaua povestită de Emil Girleanu, deci din secolul nostru. Dacă la 
p. 41 se spune că „prima traducere romînească”” din această operă a apărut 
la 1783, era obligatoriu să se dea un fragment din această traducere care 
cuprinde specificul limbii acelei epoci. 

Literatura colit ardelene nu s-a bucurat de atenţia editorilor din 
trecut. Autorii manualelor și ai culegerilor de texte, de antologii, vor 
trebui să meargă la ediţiile originale, la textele cele mai vechi, eventual 
chiar la manuscrise, pentru a da texte literare autentice. Culegerea recentă 
reproduce fragmente din Hronica lui Şincai după ediţia latinizantă de la 1886, 
inferioară celor din 1853 şi 1843 (parţială). Ar fi fost mult mai bine, mai 
ştiinţific, să se fi folosit ediția din 1853, lucrată după manuscrise, și să se 
D confruntat textele, acolo unde era posibil, cu ceea ce a publicat chiar 
Şincai în Calendarele de la Buda din 1807 şi 1808. Ar fi necesară azi o 
antologie întocmită de filologi şi cuprinzind cele mai importante părți 
din opera atît de originală și de importantă pentru dezvoltarea limbii şi 
literaturii moderne a Scolii ardelene, care apoi ar putea sta la baza întoc- 
mirii culegerilor de texte literare pentru învățămînt. 

Problema, reeditării textelor literare din secolul trecut cred că a 
fost în general soluţionată. Se ia ca bază ultimul text văzut de autor, 
respectîndu-se voinţa lui de a da o anumită formă operei. Există unele 
excepţii, puţine, care au fost tratate într-un mod aparte: este cazul lui 
Gr. Alexandrescu a cărui operă a apărut la E.S.P.L.A. într-o ediţie critică 
atent lucrată (I. Fischer). Numeroşi scriitori, retipăriţi în ultimii ani, 
au fost prezentaţi în ediţii corecte; vechile erori sînt îndreptate mereu, 
lacunele împlinite. În multe cazuri, explicaţiile editorilor ne arată practic 
în ce direcţie au mers modificările şi de ce au fost ele necesare pentru 
restabilirea adevăratului text literar, clasic. Toate aceste 'achiziții ale 
ştiinţei filologice actuale trebuie folosite din plin de către cei care întoc- 
mese antologiile pentru învăţămînt. În unele cazuri, chiar ediţii consa- 
crate, care au stat ani şi ani la rînd la baza edițiilor de popularizare 
şi la baza muncii în învățămînt vor putea îi îmbunătăţite, pornind de la 
observaţiile critice făcute pe marginea lor. Este cazul Poezislor lui Eminescu 
editate de Perpessicius, ediţie comentată de I. Creţu în paginile acestei 
reviste (nr. 5 şi 6 din 1959 şi 1 şi 2 din 1960). 

A doua problemă care se pune în legătură cu editarea textelor 
literare pentru învățămîntul mediu este aceea a accesibilității acestor 
texte. Dacă punem toată grija în redarea lor exactă, vor putea oare elevii 
să le înțeleagă, să se descurce în materialul greoi, uneori mult diferit de 
ceea ce este astăzi limba literară (mă gîndesc la lexicul şi stilul primelor tra- 
duceri, de multe ori calchiate după originalul străin). Textele reproduse 
trebuie neapărat însoţite de explicaţii lingvistice și de un glosar bine alcă- 

tuit, care vor ajuta pe elevi să înțeleagă mai bine evoluţia limbii şi vor 
ilustra bogăția expresivă, sinonimică, a limbii noastre, bogăţie despre 
care au vorbit Negruzzi, Alecsandri, Eminescu, Coșbuc, Sadoveanu. Cule- 
gerea recentă nu are glosar decât la micul fragment reprodus din Codicele 
Voroneţean. Aici însă cuvîntul băsădui este explicat greșit prin „a plinge, 
a jeli” în loc de „a vorbi” (de la magh. beszéd „vorbă; băsădui (băsădi) se 
foloseşte și azi în regiunile cu populație mixtă din apusul ţării). Încolo se 
explică unele cuvinte vechi la subsol, multe rămîn însă fără nici o expli- 
caţie, multe au o formă învechită ei trebuia şi ea lămurită. Cei mai mulți 
cititori ai acestor texte literare vor regreta că nu înțeleg pe deplin sensul 
unor cuvinte ca : zac(on), cădere de mas, ţircălam, brîncă, fățărie, mozavirii, 
pofiori, paradosire, slovinire etc., pe care editorii nu le explică nicăieri, 
iar dicționarele la îndemînă azi nu le cuprind pe toate, căci nu sînt dic- 
ţionare generale ale limbii. | 

Textele literare alese pentru a sta la baza studiului limbii și literaturii 
în învățămîntul mediu trebuie reproduse fidel, ştiinţific şi în acelaşi timp 
însoţite de explicaţiile necesare ca să fie înţelese uşor de elevi. Aplicarea, 
metodei filologice este obligatorie; căile rezolvării problemelor amintite 
trebuie analizate din toate punctele de vedere. Cele spuse mai sus gint 
o contribuţie parțială care-şi așteaptă completările. 

STATISTICA ȘI STILURILE LIMBII 


DE 


SANDA GOLOPENŢIA şi TOMA PAVEL 


Ne propunem să ilustrăm aici prin cîteva exemple utilitatea cer- 
cetării statistice 1 a stilurilor limbii. 


Observațiile noastre se întemeiază pe excerptarea — după indica- 
Hile metodice date de P. Guiraud 2 — a 15 000 de cuvinte-text repartizate 
în opt releveuri, după cum urmează : 

1. M. Eminescu: Poezii, 2 000 cuvinte-text. 

2, T. Arghezi: Poezii, 2 000 cuvinte-text. 

3. I. Creangă: Amintiri din copilărie, 2 000 cuvinte-text. 

4. M. Sadoveanu: Șoimii, 2 000 cuvinte-text. 

5. y 8 : Nicoară Potcoavă, 2 000 cuvinte-text. 

6. Fr. Munteanu: Cerul începe la etajul trei, 2 000 cuvinte-text. 

7. Codul familiei, 2 000 cuvinte-text. 

8. I. Hincin è: Curs scurt de analiză matematică, 1 000 cuvinte-text. 

Releveurile din T. Arghezi, I. Creangă, M. Eminescu şi Fr. Mun- 
teanu au confirmat observaţia lui Guiraud care spune că: într-un text 
de lungime dată (2N), numărul de cuvinte-text pline 4 reprezintă aproxi- 
mativ jumătate (N), cealaltă jumătate fiind constituită de cuvintele de 
structură. Aceasta ne-a permis ca, pentru Codul familiei, Hincin şi M. Sado- 
veanu (Șoimii şi Nicoară Potcoavă), să ne limită la extragerea cuvintelor 
pline, cu atît mai mult cu cît scopul cercetării e de natură stilistică. 


1 În legătură cu problemele generale ale aplicării matematice în lingvistică, vezi articolul 
publicat de Alexandra Roceric în LR, 3/1960, p. 14—22. 

2 P, Guiraud, Les caractères slalistiques du vocabulaire, Paris, 1954. 

3 I, Hincin, Curs scurt de analiză matematică, Bucureşti, 1956. 

4 Guiraud numește „,pline”” cuvintele care denumesc noţiuni (substantive, adjective, 
verbe, adverbe), în opoziţie cu cuvintele „goale? — simple unelte gramaticale. Pentru a evita 


demarcaţia — uneori arbitrară — între adverbe pline și adverbe de structură, Guiraud consi- 
deră adverbele drept cuvinte pline. 

Prin alegerea textelor am căutat să evidențiem variaţia caracterelor 
statistice ale vocabularului în interiorul aceleiaşi epoci, pe stiluri ale limbii 
(în literatura beletristică pe genuri şi scriitori) şi în epoci diferite (la scriitori 
diferiți sau în două lucrări diferite ale aceluiaşi scriitor) 1. 


Elementele de bază ale operaţiilor efectuate sînt frecvenţa şi rangul 
cuvintelor cuprinse în fragmentele analizate. Frecvența reprezintă numărul 
de apariţii ale cuvîntului în segmentul respectiv ?.  Aşezînd cuvintele în 
ordinea frecvenţelor lor (de la cea mai mare către cea mai mică), obținem 
o listă în care numerele de ordine ale cuvintelor constituie rangul lor. 


În calcul au intervenit şi alte mărimi : lungimea textului (N), obţinută 
prin adunarea frecvențelor cuvintelor excerptate, numărul de cuvinte 
Pk ale textului (V) şi numărul cuvintelor a căror frecventă este egală 
cu 1 (V,). 

Cu ajutorul acestor elemente am încercat să definim structura sta- 
tistică a textelor cercetate, calculînd concentraţia (care măsoară tendinţa 
de a folosi un număr redus de cuvinte repetate) şi bogăția (tendinţa, de a 
obține o cît mai mare varietate a expresiei) vocabularului ?, după formulele 
indicate de P. Guiraud : 

concentrarea C = 200), bogăţia R = ES 
2N V2N 


în care 5250 reprezintă suma frecvențelor primelor 50 de cuvinte în 
ordinea rangului. 


Într-un text de lungime redusă formula, de mai sus a concentraţiei 
este însă destul de greu de aplicat. La un excerpt care nu depăşeşte 1 000 
de cuvinte pline nu se poate calcula concentrarea fiecărei părţi de vorbire 
separat, întrucît adesea adjectivul şi mai ales adverbul nu ajung să fie 
mai numeroase de 50, îndeosebi în cazul textelor din stilul administrativ 
sau din cel ştiinţific. în al doilea rînd, ţinînd seamă numai de frecvenţa 
primelor 50 de cuvinte luate în ordinea rangului, formula lui Guiraud nu 
permite diferenţierea îndeajuns de fină între două tipuri de vocabular : 
a) vocabularele care au un nucleu de cuvinte-temă foarte frecvent 
repetate, restul fiind constituit de cuvinte cu frecvenţă redusă și b) voca- 
bularele uniform concentrate pe toată întinderea lor, adică cele care se 
supun cu regularitate legii lui Zipf ¢. 


1 Credem că statistica nu împiedică studiul evoluției vocabularului unui autor (vezi 
T. Vianu, Statistica lexicală şi o problemă a vocabularului eminescian, în Limba romină, 1959, 
nr. 3, p. 33) ci, dimpotrivă, constituie un punct de plecare care nu poate fi neglijat. 

2 După alţii, frecvenţa reprezintă raportul dintre acest număr și numărul total de cuvinte 
cuprinse în text (implicit, suma frecvenţelor tuturor cuvintelor textului excerptat = 1). 

3 Concentrarea și bogăţia vocabularului pot fi raportate la principiul efortului minim, 
emis de Zipf. Tendinţei vorbitorului de a expune numai strictul necesar (ceea ce determină con- 
centrarea) i se opune în permanență factorul social, dorinţa ascultătorului de a obţine cu minimum 
de efort un maximum de precizie (ceea ce explică bogăţia vocabularului). 

4 Zipf observă că frecvenţa cuvintului este invers proporţională cu rangul lui. Produsul 
celor două mărimi reprezintă deci o constantă: F x R = C. 

De aceea, am încercat să stabilim în mod empiric o formulă care să 
ne îngăduie determinarea concentrării fiecărei părți de vorbire, chiar în 


cazul unui excerpt de mică întindere. Am ajuns la: C = KK 
y 

În primul rînd, la un V dat, cu cît numărul de cuvinte folosite o 
singură dată (V,) este mai mare, cu atît concentrația este mai mică și 
invers. Deci, concentrarea O este invers proporţională cu V,. În al doilea, 


y 
rînd, la. un raport — dat concentrarea creşte pe măsură ce scade lungimea 


1 
textului. Concentrarea este deci invers proporțională şi cu N. 
Acordîùd rezultatelor obţinute numai o valoare cu totul relativă, 
avînd în vedere lungimea redusă a excerptului, ne permitem să facem 
unele consideraţii, credem, utile. 


I. STILURILE LIMBII 


Raportul dintre frecvențele de apariţie ale diverselor părți de vorbire 
(substantiv, verb, adjectiv, adverb) este determinat în primul rînd de 
structura limbii. Interpretarea datelor obţinute evidenţiază însă şi un alt 
aspect al problemei. 

Tabloul de mai jos înfățișează proporţiile în care se repartizează 
cuvintele pline în cadrul celor opt releveuri : 


SH | Fr. Sadoveanu Codul | 
Eminescu| Arghezi | Creangă SEN NiS SH Hinciu 
| | Munteanu Şoimii | paS ya familiei 


Substantiv | 48,8% | 56,2% | 36,5% | 43,8% | 53,8% | 57,9% | 58,9% | 50,4% 


Verb 27,1% | 22% 33,6% | 291% | 22,1% | 24,6% | 18,2% | 20,7% 
Adjectiv 131% | 17,6% 61% | 15,6% | 16,8% | 9,3% | 15,6% | 13,7% 
Adverb 10,8% 8,8% | 23,8% | 71% 72% | 7,9% | 7,1% | 15,1% 


Se observă că procentul utilizării substantivului nu scade, în versuri, 
sub 48% (Eminescu — 48,8%), în vreme ce în proza literară, SE 
pînă la 37% din numărul "total de cuvinte pline (Creangă — 36,5%). 
textele aparținînd stilului administrativ, substantivele ocupă mai Ge 
de jumătate din numărul total al cuvintelor pline. 

În poezie, verbul nu are un loc mai extins decît 27% (Eminescu — 
27,1%). În proza literară în schimb, procentul verbelor atinge 33,6% la 
Creangă. Numărul ridicat de verbe nu reprezintă însă o condiție obligatorie 
pentru proză. Textele administrative se caracterizează, printr- un procent 
relativ scăzut de verbe, chiar sub 20% (Codul familiei — 18,2 SO) 

Raportul dintre frecvenţa verbului şi aceea a substantivului este, 
în poezie, în favoarea substantivului. S-ar putea să fie vorba de o carac- 
teristică a expresiei lirice, care pune accentul cantitativ pe categoria 
numelui (fapt constatat și de P. Guiraud). În proza literară în schimb, se 
tinde către echilibru între numărul substantivelor şi acela al verbelor. 

Proza, literară oglindeşte mai fidel situaţia din limba vorbită, unde verbele 
au o importanţă egală cu cea a substantivului, dacă nu chiar mai mare 1. 
În stilul ştiinţific şi în cel administrativ, raportul se modifică în favoarea 
substantivului. Lucrul este firesc dacă ne gîndim la precizia „nominală” 
cu care operează aceste stiluri (verbul ajunge deseori să aibă funcţia de 
simplă copulă între substantive). 

Adjectivul este frecvent în poezie (17,6% — Arghezi), lucru aşteptat. 
În textele literare în proză şi în textele administrative sau ştiinţifice frec- 
venţa lui oscilează în jurul lui 13%. De remarcat cifra 6,1% la Creangă. 

În proza literară este foarte frecvent adverbul, atingînd la Creangă 
procentul de 23,8%. El este însă puţin frecvent în poezie (Arghezi — 8,8%). 
În stilul administrativ adverbul apare rar (Codul familiei — 7,1%), în 
schimb în stilul ştiinţific atinge procentul de 15,1%. Faptul se explică 
prin necesitatea precizărilor adverbiale, foarte mare pentru stilul ştiinţific. 

Consideraţiile privitoare la procentaje s-au făcut fără să se ţină 
seamă de cifrele oferite de textele din M. Sadoveanu. E foarte interesant 
de observat că procentele părţilor de vorbire la acest autor se apropie 
mai mult de procentele poeziei decît de cele ale prozei literare : 


, Sadoveanu Fr. 
Arghezi | ——— r] M 
Şoimii | Nio. Potcoavă| Munteanu 
Substantiv 56,2% |` 53,8% 57,9% 43,8% 
Verb 22 % 22,1% 24,6% 29,1% 


În ceea ce priveşte caracterele statistice ale vocabularului (bogăția 
şi concentraţia), diferența dintre stilurile limbii apare mult mai net. 


Bogăția R 
i „| pe, M. Sadoveanu | Codul |. 
Eminescuj Arghezi | Creangă Munteanu Şoimii | N, Potcoavă | Familiei Hincin 
Substantiv 10,2 12 7,1 8 10,1 9,6 5,3 2,8 
Verb 6,2 7 5,1 5 6,3 5,9 5 2,7 
Adjectiv 6,3 7,5 4,2 6 6,2 5 4 2,5 
Adverb 3,1 3 2,6 3,5 4 2,7 2,8 2,9 
Total 25,8 29,5 19 22,5 26,6 23,2 17,1 | 10,9 
Concentrarea C 
Substantiv 5,8 6 6,3 7 6,2 6,7 8 12 
Verb 8,4 8,2 8,6 9,4 9,7 9,5 13 20 
Adjectiv 11,9 9,8 14,9 11 10 13 14 25 
Adverb 16 20 11 14 16,9 13,5 23,5 20 
Global 4,2 4 4,8 4,6 4,5 4,8 5,9 8,3 
Global după 
Guiraud 0,17 0,13 0,22 0,20 0,12 0,25 0,25 0,33 


1 O statistică stmară făcută pe baza textelor, publicate de Gr. Brincuş în Sur le passé 
simple en roumain (în Mélanges linguistiques, București, 1957) la întrebarea : „Povestiţi-ne o 


întîmplare din viaţa dumneavoastră”, arată că numărul substantivelor atinge, în limba vorbită, 
aproximativ 2/3 din numărul verbelor. 

Cel mai mare indice al bogăției apare în poezie (Arghezi — 29,5; 
Eminescu — 25,8). Proza literară are o bogăţie mai mică, în jurul cifrei 20. 
Stilul administrativ este destul de bogat (Codul familiei — 17,1). Cea mai 
mică bogăţie o are vocabularul textului ştiinţific : 10,9. Drept normală”? 
trebuie considerată bogăţia prozei literare. Poezia are o bogăţie de cuvinte 
deasupra normei. Stilul administrativ şi. cel ştiinţific au o bogăţie redusă 
a vocabularului pentru că operează cu un număr restrîns de cuvinte. 

Stilul administrativ şi cel ştiinţific se caracterizează prin diferența, 
foarte mică dintre indicii de bogăţie ai părților de vorbire. Dacă la Arghezi 
raportul dintre bogăţia substantivului, verbului şi adverbului este 12/7/3, 
la textul de matematici acest raport apare ca 2,8/2,7/2,9. Oscilaţia aceasta 
este maximă la textele de poezie şi intermediară la cele de proză literară 
(Creangă — 7,15/5,1/2,6). Cu alte cuvinte, bogăţia vocabularului este, 
pentru textele ştiinţifice, uniformă la toate părţile de vorbire, în vreme 
ce în stilul beletristic anumite părţi de vorbire, mai ales substantivul, 
le domină pe celelalte. De remarcat că diferența de bogăţie dintre stiluri 
este dată de diferenţa de bogăţie a substantivului şi adjectivului : 


H 
D 


Poezie Stilul 
administr. 
| 
Substantiv 10,26 5,3 
(Eminescu) | (C. familiei) 
Adjectiv 7,5 4 


(Arghezi) (C. familiei) 


Bogăția verbului şi adverbului este aproximativ aceeaşi în toate 
stilurile : 


e V Stilul 
Poezie | Proză administrativ 
| 
Verb 6.22 i 5,11 5 
(Eminescu) | (Creangă) (Cod. Familiei) 
Adverb 3 2,6 2,8 
(Arghezi) (Creangă) (Cod. Familiei) 


Studiul concentrației (după formula lui Guiraud) ne duce la rezultate 
tot atît de semnificative. Cel mai concentrat stil este, după cum era şi de 
aşteptat, stilul ştiinţific : 0,33. În textele științifice apare un număr res- 
trîns de cuvinte, cu frecvență foarte ridicată. În schimb concentrația 
textelor în versuri este mică. La Arghezi, dintre cele 741 de cuvinte 
diferite (la 988 de cuvinte pline-text), doar patru depăşesc frecvența 10, 
în vreme ce în Codul familiei, din 361 de cuvinte diferite (la 1 045 de 
cuvinte pline-text), 19 depăşesc frecvența 10, iar patru dintre ele întrec 
frecvența 30. Şi în ce priveşte concentrația, proza literară se situează la 
mijloc (Creangă — 0,22; Fr. Munteanu — 0,20). 

Cea mai puţin concentrată parte de vorbire, după formula noastră, 
este substantivul, adică partea de vorbire care denumeşte obiecte”. 
Verbul este mai concentrat, iar adverbul foarte concentrat. În stilul bele- 
tristi, marea concentraţie a adverbului poate fi pusă pe seama folosirii 
adverbelor de structură, simple unelte gramaticale. În stilul ştiinţific, 
concentraţia adverbului (20) scade sub cea a adjectivului (25). Acest lucru 
confirmă observaţia de mai sus, anume că în stilul ştiinţific există o tendință 
de înmulțire a complinirilor adverbiale. 


În concluzie, stilurile limbii pot fi caracterizate în felul următor : 


| 
Stilul i Bogăția Concentrația 
beletristic-poezie foarte mare mică 
Ss -proză medie medie 
administrativ mică mare 
știiinţitic foarte mică foarte mare 


11. STILUL SCRIITORILOR 


Analiza statistică a stilului scriitorilor excerptaţi este dificilă şi nu 
se poate realiza decît parţial, avînd în vedere lipsa unui dicționar de frec- 
vente al limbii romîne — expresie a normei de la care să pornim comparaţia. 
Renunțăm la stabilirea arbitrară a cuvintelor-temă şi a cuvintelor-cheie 1, 
limitîndu-ne la o rapidă trecere în revistă a elementelor care diferenţiază 
pe doi reprezentanţi ai aceluiaşi gen (în cadrul stilului beletristic) în epoci 
diferite sau în aceeaşi epocă. 


Poezie. Eminescu-Arghezi. Ponderea diferitelor, părți de 
vorbire este apropiată relativ. Se observă totuşi la Eminescu o greutate 
specifică mai mare a verbului şi adverbului : 


| verb adverb 
Eminescu 27,16% 10,81% 
Arghezi 2% 8,8% 


1 Guiraud, în Caract. stat. du voc., p. 61 şi urm. distinge așa-numitele zone aritmo- 
semantice ale vocabularului. După eliminarea cuvintelor de structură (150 pînă la 200), restul 
vocabularului (cuvintele de semnificație) ar putea fi divizat în trei zone : 1. cuvinte-temă — cu- 
vinte generale în jurul cărora se organizează gîndirea (aproximativ 50 de cuvinte); 2. cuvinte 
de bază — alcătuind substanța vorbirii (cca 4 000) şi 3. cuvinte de caracterizare (cele 20 000 de 
cuvinte rămase). Cuvinte-cheie sînt acele cuvinte a căror frecvență depășește, în vocabularul 
unui scriitor, frecvența lor normală, înregistrată în dicționarul de frecvențe al limbii. Calculind 
rangul mediu al cuvintelor-cheie pe baza dicționarului de frecvențe pentru epoca respectivă, 
putem măsura gradul de excentricitate al vocabularului folosit de autor. 

Arghezi insistă mai mult asupra substantivului ai adjectivului : 


subst. adjectiv 
Eminescu 48,8%, 13,1% 
Arghezi 56,2% |! 17,6% 


Acest lucru se datorează, probabil, şi caracterului epic al multora 
dintre poeziile eminesciene. (Am excerptat fragmente din „Împărat şi 
proletar”, „Scrisoarea a III-a”, „Luceafărul”, „Făt-frumos din tei”. 

Analiza bogăției pune în lumină marea forță verbală a lui Arghezi 
(Arghezi — R = 29,5; Eminescu — R = 25,8). În ceea ce priveşte bo- 
găţia diferitelor părţi de vorbire, se remarcă la ambii scriitori o bogăție 
redusă a adverbului, bogății aproape egale pentru verb şi adjectiv şi bogății 
mari pentru substantiv. 

Concentrația este mică şi la Eminescu şi la Arghezi +. 

Vocabularul celor doi autori este relativ asemănător. Există, cu 
excepţia verbului, o simetrie între concentrațiile şi bogăţiile diverselor 
părţi de vorbire la cei doi autori. 


Arghezi Eminescu 
R] cec |R | c 
Substantiv 12 6 10,2 5,8 
adjectiv 7,5 9,8 | 6,3 | 11,9 
verb | 7 8 6,2 8,4 
adverb |! 3 120 | 3,1j16 


Proză: Creangă foloseşte în egală măsură substantivul şi verbul 
(S — 36,5% din cuvintele pline, V — 33,6%). Predilecției pentru acțiune 
în dauna descrierii i se datorează și apariția masivă a adverbului (23,81%) 
egală cu proporția verbului la Sadoveanu). Vocabularul lui Creangă este 
puțin dispersat (R= 19,11, cifră apropiată de dispersia din Codul familiei) 
şi relativ concentrat (O = 0,22 față de 0,20 la Francise Munteanu). 


Francisc Munteanu are un vocabular de bogăție mijlocie și de 
concentrație relativ mare. Dispersia părţilor de vorbire este foarte apropiată 
de cea din Nicoară. Potcoavă de Sadoveanu. Totuşi procentul de aparipie 
a părților de vorbire este diferit la cei doi autori. La Mihail Sadoveanu 
substantivul ocupă 57,95% din lungimea textului, în vreme ce la Francisc 


1 Teoria lui Guiraud despre concentraţia mare a poeziei nu este probabil valabilă decit 
pentru reprezentanții simbolismului pe care autorul i-a avut în vedere în studiile sale, 

Munteanu reprezintă numai 43%, din text. În schimb, Francise Munteanu 
foloseşte mai frecvent adjectivul şi adverbul : 


| Adjectiv Adverb 
Fr. Munteanu 15,6 % 7,1% 
Sadoveanu 9,33% 7,9% 


Asemănarea, dintre cei doi autori constă în structurarea internă a fiecărei 
părţi de vorbire, nu în frecvenţa de apariţie a părţilor de vorbire. 


Sadoveanu. În Șoimii adjectivul ocupă un loc foarte important, 
fiind apropiat; de verb în ceea ce priveşte proporția folosirii (adjectiv — 
16,8%, ; verb — 22,06%). În Nicoară Potcoavă folosirea adjectivului scade 
la 9,3%, erescînd în schimb proporţia întrebuințării celorlalte părţi de 
vorbire. O tendinţă către simplificare se observă şi în ansamblu. Bogăția 
vocabularului scade de la 26,6 (Șoimii) la 23,2 (Nicoară Potcoavă). Concen- 
trarea, în schimb, se dublează, ajungînd s-o egaleze pe cea din stilul admi- 
nistrativ ` Șoimii C = 0,12, Nicoară Potcoavă © = 0,25, Codul familiei 
C = 0,25. 

* 


Rezultatele pe care le-am obţinut cu ajutorul statisticii făcute 
confirmă faptul că stilurile sînt caracterizate prin indici statistici. O sta- 
tistică mai extinsă ar aduce, desigur, noi precizări în această problemă. 

În ceea ce priveşte determinarea trăsăturilor stilistice ale seriitorilor, 
credem că, folosită adecvat şi fără pretenţia de a depăşi rolul unui mijloc 
auxiliar, metoda, statistică poate da rezultate demne de interes. 

SCHIȚĂ DE ISTORIE A LEXICOGRAFIEI ROMÎNE 


DE 


MIRCEA SECHE 


IV 
(DE LA 1826 PÎNĂ LA 1870: C. DIOŢIONARELE UNILINGVE) 


1. Dicționare explicative generale 


Lexicografia rominească unilingvă a fost, înainte de anul 1825, ca şi 
inexistentă. Proiectul din 1759 al lui P. P. Aaron şi Gr. Maior, de a redacta, 
primul dicţionar explicativ al limbii romîne, a eşuat; aceeași soartă o 
are şi proiectul similar al lui Gh. Şincai, din 1780. La începutul secolului 
al XIX-lea autorii de dicţionare bilingve şi poliglote cu limba de bază 
romînească adoptă procedeul de a intercala, între termenii romîneşti mai 
rari şi corespondentele străine, scurte definiții în limba naţională, Mai 
întîi Samuil Micu-Klein, apoi Ioan Bobb se folosesc de acest procedeu, 
dînd ici şi colo lucrărilor lor lexieografice caracter explicativ unilingv. 
Mult mai sistematic apare acest caracter explicativ unilingv în Lexiconul 
poliglot de la Buda; nu putem totuşi să considerăm că lucrarea a putut 
astfel suplini un dicţionar unilingv propriu-zis. Izvorul procedeului amintit 
(care poate fi urmărit pînă către sfîrşitul veacului trecut în lexicografia 
bilingvă şi poliglotă cu limba de bază romînească) ni se pare a fi mereu 
acelaşi : lipsa unor dicţionare explicative ale limbii romîne. Aceeași lipsă 
a determinat şi interesul cu totul deosebit pe care autorii de dicţionare 
bilingve şi poliglote cu limba de bază străină l-au acordat, în operele vea- 
cului trecut, părții rominești ; dînd în general o mare extindere explicajiei 
în limba naţională a termenilor străini aceștia făceau, într-un fel, exerciţii 
preliminare în vederea realizării viitorului dicţionar unilingv. Realizarea 
unui dicţionar al limbii naţionale cerea, în veacul al XIX-lea, condiţii 
multiple, mult mai numeroase şi mai grele decît acelea impuse de redac- 
tarea dicţionarelor bilingve sau poliglote, pentru care existau (şi se puteau 
folosi) numeroase modele străine. 

Nu este de mirare că, în asemenea împrejurări, vornicul Tordache 
Golescu (fratele lui Dinicu) a trebuit să lucreze peste 30 de ani la redactarea 
primului dicționar explicativ al limbii romîne, Condica limbii rumânești 1. 
Deşi gata încă de pe la 1832 2, lucrarea n-a putut vedea lumina tiparului. 
De altfel, la o cercetare atentă a manuscrisului 3, se constată că el este 
pe alocuri nefinisat: unele cuvinte înregistrate au rămas fără definiție 
iar aşezarea alfabetică a termenilor (de-o parte cei începători cu 
„glasnice”, adică cu vocale, de alta cei începători cu consoane) pare 
cam ciudată şi, după toate probabilitățile, provizorie. Opera, adresată 
„iubitorilor de învăţătură”? şi îndeosebi „școlarilor”?, depăşeşte limitele 
unui dicţionar cu caracter didactic ; dacă trecem peste caracterul cam arhaic 
al limbii folosite (explicabil prin aceea că autorul a început redactarea 
încă în primii ani ai veacului al XIX-lea), Condica limbii rumâneșşti are 
unele calități remarcabile. Prima calitate este de natură istorică : avem a 
face cu cel dintîi dicţionar explicativ complet al 
limbii romîne. Lista de cuvinte, greu de evaluat cu precizie (din 
cauza caracterului manuscris al lucrării, a adaosurilor introduse de autor 
în cursul redactării etc.), este excepţional de bogată; pină la 1870 ea nu 
poate fi comparată decât cu cele două dicționare greco-romîneşti redactate 
în această perioadă 4. Golescu face deopotrivă loc în opera sa cuvintelor 
comune, arhaice, regionale şi neologice. Surprinzător de mare este numărul 
împrumuturilor recente care figurează în Condică, dar mai surprinzătoare 
încă este siguranța pe care o vădeşte autorul în adaptarea acestor împru- 
muturi. Într-o epocă în care asupra lexicului romînese începuseră să se 
înerucişeze influențe multiple, cea rusă fiind dominantă, cel puţin în Mol- 
dova şi în Muntenia, munteanul Iordache Golescu condamnă în dicționarul 
său forme ca avtograf, avtomat, avtonom şi recomandă ca forme principale 
variantele autograf, automat, autonom. Pe numai două pagini de manuscris 
întîlnim următoarele împrumuturi recente, toate perfect adaptate şi con- 
sacrate ca atare în limbă: aerofob, aerosferă, aerostat, aeriform, aerian, 
auroră, aureolă, auspiciu, austral, autenticitate, autocefal, autocrat, autograf, 
automat, autonom, autoriza. La rînd cu termenii comuni se includ şi unele 
nume proprii (istorice şi mitologice). Pentru întîia dată în istoria lexico- 
grafiei romîneşti se adoptă sistemul de redactare a cuvin- 
telor pe ,cuiburi” lexicale, sistem în care primitivul şi deri- 
vatele lui sînt concentrate sub un articol unic, derivatele nemaicomportînd 
uneori definiţii independente : verbul analisi, de exemplu, este lucrat 
împreună cu derivatele sale analiseală, analisire, analisit, analisitor, anali- 
situră 5. Procedeul nu se aplică însă în mod consecvent. Termenii sînt 


1 Cf. N. Bălășescu, Gramatica rominească pentru seminarii, Sibiu, 1848, p. XXVII. 

2 N. Bănescu, Viata și scrierile marelui-vornic Iordache Golescu, Vălenii-de- Munte, 1910, p.93 5 
transcrierea operei s-ar fi făcut însă după 1834 (cf. D. Panaitescu-Perpessicius, Jordache Golescu 
lezicolog, folelorist şi scriitor, în Studii şi cercetări de istorie literară și folclor, III (1954), p. 28). 

3 Biblioteca Academiei R.P.R., secţia manuscrise, cota 844—850. 

4 Primul aparţine aceluiași Iordache Golescu ; al doilea, lui G. Ioanid. 

5 După cum remarcă însă acad. D. Panaitescu-Perpessicius (ib., p. 32—33), lexicogratul 
muntean creează în mod abuziv derivate, aplicînd adesea în mod mecanic, la o întreagă serie 
de termeni, citeva afixe preferate (citeva exemple: psălmime, pildime, păpime, sinvorbi 
singlăsui). 

urmați în general de explicaţii largi, redactate în stil arhaic-popular 
(„ANALFABIT, A4. -tă, -e... adică om neînvăţat, fără nici o ştiinţă, 
prost de tot la învățătură, cel ce nu zice nici az, buche”). Uneori autorul 
dă explicaţiilor un caracter net enciclopedic: el poartă discuţii asupra 
raportului semantic dintre termenul-titlu şi sinonimele parţiale ale acestuia 
(GUSTARE, -stări... cercarea bucatelor... Gustare, pregustare, prînz 
şi cină să asămănă la înțelegere... Gustare şi pregustare să zice mîncarea, 
cea dă dimineaţă înaintea prînzului” ş.a.m.d.) sau înlocuieşte explicaţia 
directă prin încadrarea cuvîntului-titlu în seria de noțiuni tangente 
(ALAMA, -lămuri... metalurile sînt acestea aurul, argintul, alama, 
arama, cositorul, plumbul, oţelul, fierul şi platina. .."). Adesea cuvîntul 
este ilustrat în contexte create de autor (la VIN : ,,Vin amestecat cu unt- 
delemn... Gust, încerc vinul. .."); la aceste sintagme au fost adăugate 
şi corespondentele greceşti, ceea ce dovedeşte că autorul făcea exerciţii 
pregătitoare în vederea redactării Dicţionarului grec-romîn. În afară de 
exemplele create, Golescu foloseşte şi numeroase proverbe romîneşti în 
scopul ilustrării cuvîntului, îmbinînd astfel în chip armonios activitatea 
de lexicograf cu preocupările sale de folclorist. Condica limbii rumânești 
este și un dicţionar etimologic. Faţă de Lexiconul budan se 
constată, din acest punct de vedere, unele schimbări radicale de concepție 
în Condică. Străin cu totul de curentul latinist, Iordache Golescu nu este 
obsedat, ca autorii Lexiconului de la Buda, de explicarea cu orice preț a 
termenilor romînești prin etimoane latine (eventual romanice sau greceşti) ; 
cuvîntul leafă, de exemplu, explicat în Lexiconul budan prin greacă, apare, 
în dicționarul lui Golescu, ca termen de origine turcă. Iordache Golescu 
introduce în opera sa şi dublele posibilităţi etimologice (cuvîntul romînese 
vin ar veni fie „din cuv. ital. vino” fie „din cel grec olvoc, yoivoc”). 
Indieaţiile etimologice, care apar în mod sistematic la cuvintele-bază, 
arată însă că autorul poseda cunoştinţe insuficiente asupra originii terme- 
nilor romîneşti. Dicţionarul lui Iordache Golescu este precedat de un 
apendice intitulat „Cuvintele ce să aseamănă, dar la înțelegere au deose- 
bire”, prima listă de omonime din istoria lexico- 
grafiei romîneşști. 

Tot un muntean, 0. G. Florescu, anunţă, la 1859, că are „în notițe 
[= în manuscris] aplicaţia diptionarului. .. româno-român, la care s-au 
cerut o lucrare foarte gingaşă şi grea”. Dicţionarul urma să fie „,volu- 
minos” şi „cu ilustrații” 1. Nu ni s-a păstrat manuscrisul acestei opere. 

Primul şi singurul dicționar explicativ gene- 
ral al limbii romîne tipărit în această perioadă datează 
de la 1870 şi aparţine lui Ion Costinescu. Tittul lucrării (Vocabularu romano- 
francesu) derutează, deoarece ne determină să credem că avem a face cu 
o operă lexicografică bilingvă, cum şi este, dar numai în al doilea rînd, 
Vocabularul. La o răsfoire cît de sumară ne dăm seama că intenția auto- 
rului a fost în primul rînd aceea de a redacta un dicționar unilingv romi- 
nesc : fiecare cuvînt-titlu este urmat de explicaţii ample în limba romînă ; 
de asemenea, sînt explicate în limba romînă unităţile frazeologice inserate 


1 Chateaubriand, Martirii, trad. de C. G. Florescu şi D. Pisone, Bucureşti, 1859, p. 175. 


A 

în lucrare ; abia la sfîrşitul articolului (sau al sensurilor, cînd cuvîntul este 
polisemantic) se indică, extrem de sumar, de obicei printr-un singur termen, 
corespondentul franțuzesc. În consecinţă lucrarea are structura clară a unui 
dicţionar unilingv, completat (pentru a putea fi folosit și ca dicţionar 
bilingv) cu acele scurte indicaţii în limba franceză, despre care am pomenit. 
Autorul ne informează (în Avertisment) că a lucrat 20 de ani la opera sa, 
care cuprinde „mai toate vorbele romîne usitate în limbă şi înseși quelle 
vechi abandonate şi de quare nu se mai face us de quat în convorbiri 
familiarii”, apoi „termeni de șciinţie, de arte şi de messerii cu explica- 
ţiunea, lor quat s-a putut mai propriă şi mai clară”. Într-adevăr, prin 
cele circa 35 000 de cuvinte înregistrate, Vocabularul lui Costi- 
nescu depăşeşte ca proporţii toate lucrările tipărite 
anterioare cu limba de bază romînească. Demn de semnalat 
este faptul că în această listă de cuvinte, excepţional de bogată pentru 
epoca, respectivă, termenii fără circulaţie reală în limba romînă sînt relativ 
puţini. Deşi puternic influențat de curentele romanizante, mai ales de 
varianta italienizantă-heliadistă, Ion Costinescu respinge purismul în lexic 
şi prin urmare deschide larg porţile, în opera sa, cuvintelor neromanice, 
chiar şi acelora cu circulaţie regională pentru care limba literară dispunea 


de sinonime (cf. baraboi, barabulă, becher, beteag, bold, boreut, bortă, borti, 


bostan, boştină). Prin marele număr de neologisme pe care le înregistrează, 
Vocabularul lui Costinescu depăşește cu mult cel mai complet dicționar de 
neologisme al epocii, acela iscălit de E. Protopopescu şi V. Popescu : pe o 
porţiune redusă din litera E, de exemplu, Costinescu a introdus împrumu- 
turi noi ca efectiv, efectua, efemina, efluviu, eforie, efracțiune, efusiume, 
enigmatic, entomologie, entomologie, enumera, absente în dicţionarul de 
neologisme amintit. Potrivit unei adevărate tradiţii lexicografice, în lista 
de cuvinte sînt introduse şi unele nume proprii (mitologice, istorice sau lite- 
rare, cf. Enriada, Pallas). Modul de a defini termenii aminteşte în multe 
privințe de Condica limbii rumîneşti a lui Iordache Golescu. Cea mai preg- 
nantă înrudire între cele două dicţionare constă în amploarea părții expli- 
cative ; ca şi predecesorul său, Ion Costinescu se străduiește să epuizeze 
tot ceea ce se poate spune, din punct de vedere semantic, despre fiecare 
cuvînt înregistrat, prin explicaţii insistente, formulate într-o limbă în 
general superioară aceleia folosite de Golescu (ÎNGRIJIRE : „Grijă, luare 
aminte, băgare de seamă asupra stării unui lucru, unei persoane, unei 
funcţii, spre a nu se vătăma ori sminti”; RUTINĂ : „Capacitate, facul- 
tate dobîndită mai mult prin obicinuinția și experienția decît prin studiu 
eto "71. Mai evident decît la Iordache Golescu apare, în Vocabularul lui 
Costinescu, orientarea spre definiţia enciclopedică, mai ales la termenii 
de cultură. La cuvîntul ZEU, de exemplu (ortografiat, latinizant, DEU), 
ni se arată între altele că ,,păgînismul sau idolatria numera la 30 000 de 
zei”, că „păgînii adorau mai multe soiuri de zei: ceresci, pământești, 
aquatici şi ai infernului”, că „între anticele obiecte ale cultului idolatru 
erau soarele, luna şi alte corpuri ceresci..."? Informaţia enciclopedică a 
autorului este împrumutată din lexicografia franceză; de altfel filologul 
romiîn recunoaște că a folosit, în redactarea Vocabularului său, ,,Dicţio- 
narulu Academiei Francese” precum si Dicţionarul lui „Napoleone Lan- 

dais”. Ca și Golescu, Ion Costinescu încearcă să facă, în cuprinsul expli- 
caţiilor, delimitări între conținutul noţional al termenului-titlu şi sinonimele 
lui parţiale, delimitări împrumutate tot din lexicografia franceză (IN- 
VIDIE : „„Neplăcere ce simte cineva pentru binele altuia. Diferă de gelosie 
într-aceasta că cineva e gelos de ceea ce posedă însuși, și envidiosu despre 
ceea ce alţii posedă”). În cazul cuvintelor care au sinonime perfecte” 
(din punct de vedere al autorului), acestea se indică la sfîrşitul definiţiei 
(LĂSSARE : „Faptul de a lăsa, d'a părăssi... Vezi abandonement...”; 
PRIBEAG : „Care pribegesce, emigreasă. Vezi emigrant’). Autorul aplică 
în mod aproape sistematic, pentru întîia oară în istoria lexicografiei romîne, 
principiul de a defini numai sinonimul cunoscut din seria sinonimică ;, 
sinonimele cu circulație mai redusă sint trimise la cele cunoscute (,,CO- 
MANDIR s.m. Vezi comandant”; „,DESTOINIC, -A adj. Vezi capabil, 
abil”; „FIRMA sf Vezi marcă”, „LEAT Vezi an”? ete.). Numeroase 
definiții sînt urmate de contexte create (sau traduse) de autor, formulate 
astfel încît să ilustreze cît mai potrivit existența termenului sau a sensului 
respectiv. Interesant este faptul că asemenea contexte ilustrative apar 
aproape exclusiv la împrumuturile recente, pentru motive ușor de înţeles 
(„MATESTATE s.f: Grandoare... Se zice assemenea în stilul oratoriu : 
Maiestatea unui templu, unui edificiu magnifie etc....”; „SPECTA- 
CULU... în genere, tot que atrage privirile : frumos spectaculu, trist spec- 
taculu. In parte [= prin restricţie, în special! represintațiune teatrală : 
a assista la spectaculu'”?). Abundă în lucrare şi indicațiile stilistice (ca „fami- 
liar”, „ironic”, „figurat'!). Vocabularul lui Costinescu conţine un număr 
enorm de construcţii (expresii, locuţiuni, sintagme aparținînd unor domenii 
speciale), cu explicarea lor. La cuvîntul AER, de exemplu, sînt înregistrate 
expresii şi locuţiuni cunoscute ca a lua ger, a schimba aerul, a-și da aer, 
a avea aerul cuiva, în aer liber. Dacă expresiile şi locuţiunile fuseseră în 
general bine reprezentate şi în dicționarele anterioare (bilingve şi poli- 
glote), în schimb, pentru întîiia oară în lexicografia romiînească, Vocabularul 
lui Costinescu înregistrează în mod sistematic îmbinările de cuvinte care 
aparțin domeniului tehnico-ştiinţifie (în sens larg): crucea ferestrii (la 
CRUCE), speculaţiune de comereiu (la SPECULAȚIUNE), tentativă de 
crimă sau de delictu (la TENTATIVA), testament olograf (la TESTA- 
MENT) etc. ete. După cum se poate vedea din exemplele date, autorul a 
acordat un mare spaţiu din lucrare construcţiilor recente, neologice. Se 
poate spune în concluzie că Vocabularul lui Ion Costinescu este o operă 
lexicografică de tip modern, care rezistă şi astăzi, putînd fi consultată, 
adesea cu folos £. 


2, Primul dicţionar enciclopedie 


După anul 1830 ia ființă la Iaşi o „societate literară supt direcţia 
agăi Gh. Asachi”! care îşi propune ca obiectiv principal redactarea Leksico- 
nului de conversaţie, prima enciclopedie romînească. Colec- 


1 La Biblioteca Academiei R.P.R., secţia manuscrise, sub cota 988, există fragmente 
dintr-un Dicţionar al limbii romine (literele L şi M) care par a data dinainte de anul 1870. 

tivul de redactare, format din personalități marcante ale epocii (G. Asachi, 
I. Albineț, Samuil Botezat, P. Cîmpeanu, I. Costinescu, G. Seulescu şi 
T. Stamati), apelează, în scopul adunării materialului, și la concursul 
învăţaţilor din celelalte provincii romîneşti. Avem deci a face cu cea 
dintii lucrare lexicogratică naţională rod al 
muncii colectivel. Opera, anunțată într-un prospect apărut la 
Taşi, în 1840, trebuia să cuprindă 4 tomuri de mari proporţii. În anul 1842 
apare prima şi singura fasciculă a lucrării, cuprinzînd aproape jumătate 
din litera A (pînă la cuvîntul Alexandru). Aflăm, dintr-o notiţă informativă 
inclusă în această fasciculă, că Leksiconul de conversaţie înregistrează, 
„atît cuvintele vechi, cît şi neologismul introdus în limba noastră, încă şi 
speţiale cunoştinţe despre cele ce interesează pe întreaga Rominie”!. Dacă 
parcurgem însă lista de cuvinte a fasciculei apărute ne dăm cu uşurinţă 
seama că modelele străine de care s-au servit autorii au influențat în mod 
negativ selectarea materialului lexical. Contrar promisiunii făcute, cuvin- 
tele comune ale limbii noastre lipsesc aproape cu desăvirşire, absenţă justi- 
ficată totuşi într-o operă lexicografică de natură enciclopedică; dimpo- 
trivă, neologismele ocupă un loc cuprinzător. Slăbiciunea operei constă 
în alegerea materialului de nume proprii, alegere făcută după criterii cu 
totul întîmplătoare : în Leksicon figurează termeni de importanţă minoră 
dar lipsese termeni foarte importanţi, mai ales aceia legaţi de realităţile 
romînești (cităm, de pe primele pagini ale enciclopediei, cîteva nume 
proprii fără importanţă: „AARON HAAKARON, rabin caraitic”; 
„AARHUS, ţinut în Iutlanda”, „„AASIM, doi faimoşi autori turcești” ; 
„ABANO, politie în: provinţia Padua”; ,„,ABDALONIM, un prinţ de 
Sidon”). Față de prospectul din 1840, în care, după cîte ne putem da seama, 
autorii făceau numeroase concesii lexicografiei poliglote, forma tipărită 
a Leksiconului oglindeşte un punct de vedere nou : dacă în prospect apă- 
reau, după cuvîntul-titlu comun romînesc, corespondentele din latină, 
franceză şi germană (ex. „AERUL, aer, Vair, die Duft’, „ASFALT, 
asphalie, asphaltus, Asphalt”), în opera tipărită se renunţă cu totul la aceste 
corespondente. Deşi lucrare colectivă, Leksiconul de conversaţie condus de 
Asachi s-a redactat pe baza responsabilităţii individuale : fiecare articol 
din fasciculă este numerotat cu o cifră (de la 1 la 7) care corespunde unuia 
dintre cei șapte autori principali. Contribuţia cea mai mare în redactarea 
acestei singure broşuri apărute o are Samuil Botezat, profesor de limba 
germană la Iași şi secretar al Conservatorului Filarmonic din acest oraş. 
În general definițiile sînt formulate într-o limbă cu un pregnant aspect 
arhaic, aproape surprinzător pentru epoca la care a apărut lucrarea (cîteva 
exemple : „Următorii [= urmaşii] lui Aericus”; „secte care paradosea” 
[= propovăduiau]; „O politie [= oraş] de negoţț”; „au cîştigat slobo- 
genie”; „urzitoriul [= întemeietorul]... unei secte din suta a patra”); 
ele cuprind descrieri ample, istoricul amănunţit al noţiunii, în diverse 
timpuri ei țări, într-un cuvînt caracteristicile enciclopedice adecvate. Ter- 
menul AKADEMIE, de pildă, este explicat pe patru coloane, urmărin- 

1 Contrar aparentelor, Lexiconul de la Buda n-a fost realizat -prin sistemul muncii în 


colectiv ; aici numai moartea fiecăruia dintre autorii succesivi ai operei a obligat pe editori să 
apeleze, înir-un interval de timp, la numeroși lexicografi. 

du-se instituţia de la întemeierea ei, în Atena, enumerîndu-se principalele 
ei specii etc. Pentru a da o idee asupra tipului de definiţie adoptat repro- 
ducem începutul articolului AEROSTAT : „balon aeric, se numeşte o 
maşină carea este menită a se sui în sus, pentru că a ei speţifică greutate 
este mai uşoară decît aerul. Cea întîi cercare au făcut-o Stefan Montgolfier 
la 1782. Acesta luînd în băgare de samă suirea fumului în sus, îi veni 
în minte...” 1, 


3. Vocabularul purist al lui I. Heliade-Răduleseu 


Se ştie că, pe la jumătatea secolului al XIX-lea, activitatea filologică 
a lui I. Heliade-Rădulescu a degenerat într-un purism (latinist și italienist) 
extrem. Părerea sa nestrămutată, ca a tuturor puriştilor epocii, era că, 
elementele lexicale nelatine ale limbii romîne o degradează, o „dezno- 
pilează”?. Prin urmare aceste elemente trebuie izgonite din limbă, cu puţine 
excepţii ; este ceea ce şi încearcă să facă, la 1847, Heliade, în Vocabularul 
de vorbe streine în limba romana. Omul de cultură muntean nu este, în 
această privinţă, un novator; el pune doar în practică preceptele bănă- 
țeanului Paul Torgovici, a cărui operă, pe care o preţuia enorm, a publi- 
cat-o în Curierul românese (din 1839, cf. nr. 55, 56, 61, 65, 67, 72). Paul 
Iorgovici a fost, se pare, cel dintii filolog romîn purist care a propus, 
la sfîrşitul secolului al XVIII-lea, înlăturarea tuturor elementelor lexicale 
nelatine din limba noastră; el a promis, în acest scop, redactarea unui 
vocabular în care fiecărui termen nelatin din limba romînă să i se indice 
substitutul recomandabil, de origine latină. Vocabularul n-a fost realizat; 
dar ideea emisă a circulat intens în deceniile următoare. Episcopul Ioan 
Bobb este cel dintii care o pune în practică, la 1823, în al doilea volum al 
Dicţionarului rumanesc, lateinese și unguresc; el scoate din lexicul limbii 
romîne cuvintele de origine „streină”” (adică nelatină sau neromanică) și 
le izolează în glosarul de la sfîrşitul lucrării, dîndu-le „romaneşte înţielesu”?, 
adică sinonimul romînese recomandabil, în sens purist. Şi mai aproape de 
proiectul lui Iorgovici se află Vocabularul lui Heliade. Întocmai ca prede- 
cesorul său, acesta își propune să alcătuiască lista cuvintelor „streine” 
din limba romînă (cuvinte „slavone, ungurești, turceşti, nemţești, gre- 
cești etc.'?), cu scopul de a le populariza, în sens negativ, de a face „să nu 
se mai auză ...nici în scrierile” romineşti și „nici în gurele” vorbitorilor 
de limbă romînă (p. XXVII). Bineînţeles, datoria tundamentală a autorului 
era aceea de a găsi un înlocuitor demn” pentru fiecare termen expulzat 
şi de a-l indica, în Vocabular. Cînd nu l-a găsit în limba romînă, el a „alergat 
acolo de unde ne este și numele, şi carnea, şi sîngele” (p. XXXIV) şi a. 
transferat ad-hoc din limba latină în cea romînă termenul de care avea 
nevoie. Alteori autorul împrumută corespondentele recomandabile din 
limbile romanice sau le formează el însuși din elemente latine, prin pro- 
cedeul derivării. După cum se vede Heliade nu acceptă, cel puţin în prin- 

1 La secţia de manuscrise a Bibliotecii Academiei R.P.R., sub cota 1049, se păstrează 


o încercare de Dicționar enciclopedic în limba franceză care aparţine lui Nicolae Suţu (1799— 
1871), fiul lui Alexandru Suţu, fost domnitor al Munteniei și al Moldovei. 

cipiu, nici chiar cuvintele nelatine (sau neromanice) care „n-au în gura 
popolului altele corespunzătoare romăne” (p. XXIII); singura excepţie 
de la acest principiu purist o formează cuvintele „streine” din limba noastră 
care denumesc noțiuni „de costume, de datine străine, de dregătorii străine””— 
(p. XLI). Credinţa lui Heliade, foarte eronată, era că numărul termenilor 
„streini” din lexicul romînesc ar fi extrem de redus şi că Vocabularul său, 
care conţine circa 1 200 de asemenea cuvinte, le-ar fi strîns „dacă nu pe 
toate, însă pe cele mai multe şi mai pe toate ce sunt mai ades în us... cu 
rădăcini cu nade” (p. XX). El depășește, prin exagerările sale, pe toți 
lexicografii purişti ai epocii, pînă la dispariţia curentului latinist. Pentru 
a da o imagine asupra absurdităţii intransigenţei lui ni se pare suficient 
să amintim că în Vocabular figurează numeroase cuvinte la care, cu toata 
eforturile, el n-a reuşit să indice corespondentul „demn” : „Vei vedea — 
recunoaşte autorul — vorbe slavone ori turceşti, fără să-ţi arăt cum s-ar 
putea zice pe rumîneşte” (p. XLVII). Într-adevăr, termeni ca măgulire, 
mârişte, năluc, nălucire, ogor, pârjol, pripas apar, în Vocabular, fără cores- 
pondentul sinonim recomandabil. Între cuvîntul-titlu şi corespondentul lui 
recomandabil (cînd acesta există) se precizează și originea termenului-titlu, 
adică a termenului condamnat („„POVÎRNIŞ, slav. elină” ; „POTCOAVĂ, 
slav. ferrătură”; „PRIMEJDUIRE, slav. pericolare”; „,RUBAR, ture. 
comparaţie, confruntaţie””). Ca toate încercările care merg împotriva dez- 
voltării fireşti a limbii, tentativa lui I. Heliade-Rădulescu de a reprofila 
lexicul romînesc, prin înlăturarea şi înlocuirea unor elemente integrate, 
a rămas fără consecinţe. 


4. Primul dicționar de sinonime 


În anul 1867 apare, la București, primul dicţionar de 
sinonime din istoria lexicografiei romîneşti: este 
vorba de Vocabularul de quateva vorbe synonyme iscălit de C. Canella. 
După cum recunoaşte, în prefață, lexicograful romîn, lucrarea nu este decît 
o traducere selectivă a unui izvor francez : „Mulți autori francezi dintre 
quei mai renumiţi, pe lîngă vocabularele de vorbele que compun limba 
originară a unui popul, s-au ocupat foarte serios a separa şi a alege încă, 
şi vorbele synonyme. Subsemnatul, conservînd în biblioteca sea unul din 
aqueste vocabulare de genul synonym, am culles și am adunat un număr 
de vorbe dintre quelle mai essenţiale, quate mi s-a părut mai importante 
şi mai grelle de înțelles în privința parallelismului şi a rapporturilor. que . 
au între ele, pentru quare am şi format aquest mie Vocabular, que în 
adevăr este în sine uă carte unică, quoci pentru prima oară appare în 
sanctuariul litteraturei noastre naţională”. Aflăm, din glosarul anexat 
de autor la traducerea sa, accepțiunea largă pe care el o dă sinonimului, 
accepțiune împrumutată, probabil, tot din lexicografia franceză : sinonimul 
este „vorba que exprimă aqueeaşi semnificare cu alta sau a quăreia însem- 

“nare este approape de înţellesul altei vorbe” (p. 379). Acest concept nu 
corespunde însă cu modul de tratare a cuvintelor în Vocabular, ceea ce 
se străduieşte să demonstreze întreaga lucrare este faptul că nu există 

termeni al căror sens (sau sensuri) să se acopere perfect. Principiul pe care 
se axează Vocabularul este tocmai sublinierea diferenţelor dintre sinonime. 
Discutind, de exemplu, tripticul lexical ORGOLIU, VANITATE, PRE- 
SUMEȚŢIE, lucrarea precizează ` „Orgoliul face qua să ne stimăm. Vani- 
tatea, qua să voim a fi stimaţi. Presumeţia, ca să ne lingușim de uă putere 
vană...” (p. 236). Acelaşi tip de explicație la perechea sinonimică MATE- 
RIA, SUBIECT : „Materia numim aqueea cu quare ne servim în lucru; 
subiect e aquella que punem în lucru...” (p. 225). Destul de frecvent 
apare şi un al doilea tip de caracterizare a lanțurilor de sinonime care 
formează titlul articolelor : se arată elementele semantice specifice fiecărui 
sinonim din serie numai după indicarea elementelor lor semantice comune 
(„GENERAL, UNIVERSAL. Amiîndouă aqueste vorbe înfăţişează tota- 
litate... Aqueea que este general înseamnă quel mai mare număr de parti- 
culari sau toţi hoamenii cu grămada. Aqueea que este universal înseamnă 
pe toţi particularii sau toată lumea cu de a mănuntul...”, p. 15%). Ase- 
menea delimitări între cuvintele sinonime (din care noi am reprodus mici 
fragmente) ocupă, în lucrare, un spaţiu întins, de aceea C. Canella nici 
n-a putut înregistra, în traducerea sa, decît 15.2 de perechi şi lanţuri sinoni- 
mice. Pentru a face şi mai clară diferenţa specifică dintre termenii sinonimi 
se adaugă, la fiecare explicaţie, contexte largi care exemplifică folosirea 
exactă a termenilor în discuție; iată mai jos (la perechea SATISFAC- 
ȚIUNE-MULȚUMIRE) un fragment dintr-un astfel de context ilustrativ : 
„satisfacțiunea adduce multumirea, însă cată ca obiectul dorit să procure 
astă mulțumire... Mulţumirea adaogă la satisfacțiunea dorințelor noastre 
uă satisfacțiune dulce de posessiune... Avuţia ne procură multă satisfac- 
țiune, însă multumirea întrece avuţia... Quineva face tot pentru satisfac- 
țiunea sea şi nimic pentru multumirea sea...” (pp. 263—264). Acest mod 
de analiză semantică bazată în primul rînd pe principiul delimitării a fost 
multă vreme specific lexicografiei franceze, care dispunea, în secolul al 
XIX-lea, de numeroase dicționare de sinonime. Autorul nu indică, după 
cum am văzut, izvorul francez pe care-l foloseşte în traducerea sa; acest 
izvor poate fi însă identificat cu ușurință : este Dictionnaire universel des 
synonymes de la langue français, operă de mare succes care concentrează 
lucrările mai multor lexicograii din epoci diferite (printre care Girard, 
Beauzée, Roubeaud, D'Alembert și Diderot). Dicţionarul apare la 1809 
şi înregistrează, pînă la 1850, patru ediţii ; Canella a folosit o versiune și mai 
recentă, nedatată, pe care o traduce cu o fidelitate aproape totală, după 
cum se poate constata din exemplul următor : 


Originalul francez: Canella: 
„SOCIABLE, AIMABLE. Ces deux mots dé- s» SOCIABIL, AMABIL, Aqueste doe vorbe 
signent un caractère convenable à la société; înseamnă un character convenabil societăței, 


mais ils different d’ailleurs si fort, que cette însă ele differ atit de mult în înțelesul lor în- 
idée commune les rend A peine synonymes. quit abia le putem numi synonyme. Homul 
L'homme sociable a les qualités propres...'. sociabil are qualităţile sealle proprii...”. 


Niciodată traducătorul nu intervine cu modificări esenţiale în textul 
original. Numai operaţia de selectare a materialului de sinonime îi aparține, 

Kal 
sa 


de asemenea glosarul Vocabularului (în care se explică termenii rari) și, . 
probabil, apendicele alfabetic intitulat ,Tabellu historic pentru numii 
cuprinși în aquest Vocabular”, în care se enumeră, enciclopedic, date 
fundamentale asupra vieţii şi activităţii unor personalităţi ca Alexandru 
cel Mare, Anacreon, Aristotel, Atila, Bacon, Balzac, Boileau etc. Tradu- 
cătorul este puternic stăpînit de curentul latinist în alegerea cuvintelor și a 
formelor ; apar la tot pasul, în transpunerea lui, termeni ca fortunat (şi 
infortunat), imperator, popul, sapient sau veritate. 


* 


Dintre lucrările lexicografice unilingve romîneşti redactate între anii 
1826 —1870 au rămas de discutat dicționarele de sinonime. ` ` 


CRITICĂ ŞI BIBLIOGRAFIE 


GRIGORE URECHE 
Letopiseţul Țării Moldovei 
Ediţie îngrijită, studiu introductiv, indice și glosar de P. P. Panaitescu, 
cdiţia a doua, revăzută, Bucureşti, Editura de Stat pentru literatură 
şi artă, 1958, 263 p. în 8. 


Letopiseţul Țării Moldovei pînă ia Aron 
Vodă (1359—1595) deţine, în istoriografia 
romînă, recordul edițiilor. După cele două 
ediţii ale lui Mihail Kogălniceanu — prima cu 
litere chirilice (1852), cea de-a doua cu litere 
latine (1872) —, după ediţia lui Emile Picot, 
care a dat și o versiune franceză a textului 
letopiseţului (1878), după aceea a lui I. N. Po- 
povici, însoţită de un comentariu în limba 
franceză (1911), a urmat ediţia critică din 1916 
a lui C. Giurescu, ediţie al cărei text a servit 
şi pentru cele trei ediţii ale semnatarului aces- 
tor rînduri, apărute în colecţia ,,Clasicii romîni 
comentaţi” (Craiova, 1934, 1939, 1942). 
Ediţia aceasta, revăzută, a lui P.P. Panaitescu, 
după cea dintii, din 1955, este, prin urmare, 
a zecea în ordine cronologică. Şi n-am adăugat 
ediţiile care publică fragmentar textul cronicii, 
cum e, de pildă, aceea din 1858,alui Gh. Ioanid. 

Dar Letopiseţul Țării Moldovei pînă la 
Aron Vodă mai deţine încă un record, acela al 
discuţiei în legătură cu paternitatea textului. 
Într-adevăr, manuscrisele ne dau numele a 
doi autori: Grigore Ureche, vornic al ţării 
de jos pe vremea lui Vasile Lupu, și Simion 
Dascălul, contemporan cu același voievod; 
ele ne păstrează şi preteţele sau ,„predosloviile”? 
acestor doi, în care ei revendică, fiecare, pater- 
nitatea letopiseţului, arătînd cum l-au alcătuit 
şi apreciind izvoarele utilizate. Discuţia a înce- 


put în a doua jumătate a secolului al XVII-lea 
și n-a încetat nici astăzi. P. P. Panaitescu 
socoteşte că Simion Dascălul trebuie conside- 
rat ca un simplu interpolator, ale cărui inter- 
polaţii sau adaose se pot deosebi de textul 
original al lui Ureche, așa cum se pot deosebi 
şi interpolaţiile ulterioare datorite lui Misail 
Călugărul și Axinte Uricarul. De aceea, în 
ediţia sa, Panaitescu publică aceste interpolaţii 
cu un corp de literă deosebit, punînd la fiecare 
numele interpolatorului respectiv. 

În cele de mai jos vom face cîteva observaţii 
asupra ediţiei Panaitescu, adică asupra stu- 
diului introductiv, asupra textului cronicii 
și asupra indicelui și a glosarului. 


Introducerea prezintă mai Tou 
personalitatea cronicarului Grigore Ureche, 
ideile sale politice, concepţia sa istorică, 
limba şi stilul său; analizează apoi izvoarele 
cronicii, după care înfăţişează pe Simion Das- 
călul și izvoarele utilizate de acesta. După o 
scurtă prezentare a interpolatorilor Misail 
Călugărul și Axinte Uricarul, trece apoi la 
examinarea edițiilor precedente, arătind la 
sfîrşit felul în care a fost alcătuită ediţia 
pe care o recenzăm. Introducerea are meritul 
de a pune în lumină cîteva trăsături carac- 
terist:ce ale personalităţii lui Grigore Ureche : 
patriotismul său și atitudinea sa de clasă 

favorabilă boierimii. Ea cuprinde însă și o 
serie de afirmaţii care, după părerea noastră, 
trebuiesc revizuite. Ne surprinde, de pildă, atir- 
matia că „toţi continuatorii lui Ureche. . . scriu 
toţi cronici boierești şi nu cronici oficiale” 
(p. 23 —24). Mai oficială decit cronica lui Nicolae 
Costin, care înfăţişează prima domnie a lui 
Nicolae Mavrocordat (1709—1710), sau decit 
cronica lui Axinte Uricarul care înfăţişează 
a doua domnie a aceluiași voievod, nici că se 
poate. Afirmația că „între istoriografia sla- 
vonă din veacurile precedente și cea ro- 
miînească din secolul al XVII-lea nu este 
numai o deosebire de limbă ci și o deo- 
sebire fundamentală: trecerea de la isto- 
riografia domnească, de curte, la cea a boieri- 
mii” (p. 24) este contrazisă de două fapte: 
în primul rînd de împrejurarea că a existat 
în limba romînă un letopiseţ moldovenesc, 
cunoscut, în redacţii deosebite, atit lui Grigore 
Ureche cit și lui Simion Dascălul, letopiseţ 
care, aşa cum recunoaște şi Panaitescu (p. 25), 
avea caracterul unei cronici oficiale, în al doilea 
rînd de împrejurarea, relevată mai sus că, nu 
toate cronicile care urmează după 1650 sînt 
cronici boierești, ci printre ele se găsesc şi cro- 
nici oficiale, cum sînt cronicile privind cele 
două domnii ale lui Nicolae Mavrocordat. 
În ce priveşte familia cronicarului Ureche, Pa- 
naitescu afirmă că ea ar exista „ca o familie de 
boieri de rangul al doilea, fără demnități, încă 
din vremea lui Ștefan cel Mare” (p. 8). Putem 
urmări și mai departe, în timp, începuturile a- 
cestei familii. Documentul din 8 aprilie 1600, 
prin care Ieremia Movilă confirmă lui Nistor 
Ureche, tatăl lui Grigore, mai multe proprietăţi, 
menţionează și „alte privilegii vechi pe care 
le-au avut bunicii şi străbunicii lui, de la Alex- 
andru Voievod cel Bătrin” (Documente privi- 
toare la istoria Romîniei, Moldova. Veacul XVI, 
vol. IV, p. 286). E vorba, după părerea noastră, 
de Alexandru cel Bun, după cum prin „Ștefan 
Voievod cel Bătrîn” citat în același document 
din 8 aprilie 1600, trebuie să înţelegem pe 
Ştefan cel Mare. Dar chiar dacă „Alexandru 
voievod cel Bătrin” s-ar referi — ceea ce socotim 
foarte puţin probabil — la Alexandru fiul 
lui Iliaș, cunoscut în istoriografie sub numele de 


Alexăndrel (1449 şi 1452—1454), încă originea 
familiei Ureche e anterioară lui Ștefan cel Mare. 

Nu sînt de acord cu afirmaţia lui Panaitescu, 
potrivit căreia „se poate spune cu siguranţă 
că Ureche n-a înţeles pe Ștefan cel Mare...; 
după cronicarul nostru mobilul războaielor 
lui Ştefan este gloria militară, vitejia, dorința 
de a face război cu orice preţ, de a supune pe 
vecini” (p. 19). Așa să fie oare? Atrag atenţia 
asupra a două pasaje din cronică, care au fost 
trecute cu vederea şi care arată si clte mobile, 
mult mai temeinice decit simpia dorinţă de 
glorie militară. Primul pasaj «> referă la cam- 
pania din 1465 terminată prin ocuparea Chiliei, 
Citim : „Adunind Șteian Vodă multă oaste 
de ţară, vrind să răscumpere celățile care le 
luase păginii de la alți domni [sublinierea noas- 
tră !] pogorit-au cu toată puterea sa spre 
cetatea Chiliei”. Așadar, motivul campaniei 
este unul foarte temeinic : dorinţa de a relua 
o veche posesiune moldoveană. Că, în realitate, 
e vorba numai de o cetate, Chilia, iar nu de 
„cetăți”, și că ea n-a foat reluată de la ,„,pă- 
gini” ci de la munteni, aceasta nu modifică 
fondul problemei pe care o discutăm aci: 
mobilul acţiunilor lui Ştefan. Cel de-al doilea 
pasaj priveşte ocuparea Pocuţiei. După ce se 
referă la firea marelui voievod : „Ștefan Vodă 
fiind ca un lup gata de apucat ce nu-l poate 
îmblînzi nimenea’”’, arată apoi motivul special, 
real, al acestei campanii din 1502: „şi zicea 
că acel olat l-au luat Leșii dela Moldoveni fără 
cale”. Aşadar, din nou, dorinţa de a relua ce 
fusese odinioară în stăpinirea Moldovei, un 
mobil legitim, întemeiat, iar nu „dorinţa de a 
face război cu orice preț”. „Pocuția e ţara 
mea — spusese Ștefan puțin timp mai înainte 
solului polon care fusese trimis în legătură cu 
această chestiune — căci se ţine de Moldova 
din vremuri depărtate și am asupra ei drept 
sigur” (I. Bogdan, Documentele lui Ştefan cel 
Mare, II, p. 461). 

Şi în ce priveşte influența umanistă asupra 
lui Ureche, credem că trebuie făcută o recti-- 
ficare. Panaitescu susține că „din tezaurul 
culturii latine, cu care a intrat în contact în 
şcolile din Polonia, Ureche a păstrat foarte 
puţin în cronica sa”. El nu întrebuinţează 

în nici un fel, „fraza de construcţie latină” 
și abia cîteva cuvinte latine savante se pot 
culege în textul său (p. 31). Influenţa umanistă 
asupra lui Ureche ni se pare a fi mai mare 
decît o apreciază Panaitescu. La cele cinci 
cuvinte latine savante relevate de el, se 
mai pot adăuga alte cinci, care au fost trecute 
cu vederea, şi anume: caștalan (castelan), 
muşcatin (fruct aromatic), procuratori, ravent 
(revent) şi scală, scăli (port, loc de trecere, 
vamă). N-am luat în considerare cuvintul, 
tot de origine latină, sfeție, deoarece el aparţine 
vechiului fond al limbii romîne, după cum 
nu ne-am referit nici la termenii chesariul, 
întrebuințat de Simion Dascălul, și cărtulari, 
întrebuințat de Misail Călugărul. Influenţa 
umanistă ni se pare că se reflectă și în două 
procedee stilistice întrebuințate de Ureche, 
anume repetiţia şi antiteza. El obișnuiește să 
insiste asupra unei idei, repetînd-o: „adău- 
gindu-se şi crescînd”; „să-şi apere ţara și 
pămîntul” ; „huleşte și defaimă” ; „scriind şi 
însemnînd” ; „din basne și din povești”; 
„scrisorile streinilor mai larg şi deagiuns scriu, 
carii au fost fierbinţi și rîvnitori nu numai 
a sale să scrie” etc. Antiteza este, de asemenea, 
ades întrebuințată de Ureche. Cităm în pri- 
vinţa aceasta ,,predosiovia” sa care e în mare 
parte antitetică. De asemenea pasaje ca ră- 
săritul este începătoriu, apusul va să se înalțe”, 
sau „cela ce ceartă nedireptatea și înalță 
direptatea””. Dar  esenţialul sub raportul 
umaniste exercitate asupra lui 
Ureche nu constă nici în lexic, nici în proce- 
deele stilistice ; el este de altă natură, și anume 
în legătură cu ideile privind originea noastră 
și unitatea neamului nostru. Cînd el — cel 
dintii dintre cronicari — afirmă că „de la 
Rim ne tragem și cu a lor cuvinte (le) ni-s 
mestecate”, cînd ilustrează apoi această ori- 
gine latină dînd etimologiile lor la o serie de 
termeni din limba romînă (piine, carne, găină, 
muiere, femeie, părinte, al nostru) şi adăugind 
că „,de am socoti pre amăruntul”, „toate cuvin- 
tele le-am înțelege”, cînd, în sfîrşit, iarăși 
el, cel dintii, afirmă: ,„,„Ruminii, oi se află 
lăcuitori la ţara ungurească și la Ardeal și la 
Maramureş, de la un loc sînt cu Moldovenii 


influenţei 


și toţi de la Him se trag”, sau ,,Moldova s-au 
descălecat mai pre urmă și Muntenii mai din- 
tiiu, măcar că s-au tras de la un izvor, Mun- 
tenii întîiu iar Moldovenii mai pre urmă”, 
este evident că aceste concluzii, de importanţă 
esenţială pentru cunoașterea trecutului şi 
pentru formarea conștiinței naţionale, sînt 
rezultatul culturii umaniste ciștigate de el în 
şcolile superioare din Polonia și prin lectura 
lucrărilor de caracter umanist. A afirma deci, 
cum face Panaitescu, că „influența umanismu- 
lui asupra lui Ureche a tost foarte slabă”? 
(p. 21) și că „din tezaurul culturii latine, cu 
care a intrat în contact în şcolile din Polonia, 
Ureche a păstrat foarte puţin în cronica sa” 
(p. 31), ni se pare a nu corespunde de loc cu 
faptele, aşa cum rezultă ele, în mod limpede, 
din textul cronicii. 

Problema paternităţii cronicii este simplă 
pentru Panaitescu ; el consideră ca autor pe 
Grigore Ureche, Simion Dascălul nefiind decit 
un ,„,compilator” (p. 46). Ureche este cel care 
a întrebuințat „toate ştirile” nu numai din 
cronicarul polon Bielski, dar și din „letopiseţul 
moldovenesc”, lui Simion nerevenindu-i decit 
acele puţine la număr, pe care el le indică în 
mod expres ca aparţinindu-i. Numai că 
această simplificare nu corespunde, ca și 
aprecierea de mai sus asupra umanismului, cu 
faptele. Şi iată de ce: cronica lui Ureche nu 
ni s-a păstrat în forma ei originală, aşa cum 
a scris-o el, ci numai cu adaosele lui Simion. 
Pot fi stabilite aceste adaose, toate aceste 
adaose ? Şi în cazul cînd ele pot fi într-adevăr 
stabilite, scoaterea lor din cronică nu micșa- 
rează valoarea ei? Aici e toată problema. 
Panaitescu încearcă prima operaţiune și, 
fiinacă îşi dă seama de însemnătatea adaoselor 
lui Simion, le menţine în textul cronicii, ca şi 
acelea ale lui Misail Călugărul şi Axinte Uri- 
carul, diferenţiindu-le însă grafic. Numai că 
încercarea lui Panaitescu de a separa adao- 
sele lui Simion pleacă de la o premisă greşită : 
anume că Ureche ar fi avut față de letopise- 
tul moldovenesc aceeaşi apreciere ca și Simion, 
că el i-ar fi acordat aceeași importanţă ca și 
acesta din urmă. Dar prefeţele celor doi ne 
arată în mod clar că alta a fost realitatea. 

Ureche spune lămurit că „letopiseţul nostru cel 
moldovenesc așa de pre scurt scrie că nici de 
viața domnilor, carii au fost toată cîrma, 
nu alege, necum lucrurile din lăuntru să 
aleagă” ; el precizează apoi că acest letopiseţ 
duce povestirea ,,dela început pînă la domnia 
lui Petru Şchiopul”, de acolo înainte nemai- 
scriind ,nimenea’”’ și consideră pe autorii 
letopisețului ca pe „nişte oameni neașezaţi 
şi nemernici, mai mult proşti decit să știe 
carte, ce şi ci, ce au scris, mai mult din basne 
și din povești ce au auzit unul de altul”. Are 
deci puţină preţuire pentru acest letopiseţ 
moldovenesc şi autorii lui. Simion Dascălul, 
dimpotrivă, afirmă în prefața sa că letopi- 
seţul moldovenesc deși „nu tinde poveștile, 
ce scrie mai pre scurt, însă le însemnează toate 
pre rînd” şi duce povestirea nu numai pînă 
la Petru Şchiopul, ca în redacţia de care se 
folosise Ureche, dar „pînă la domnia lui 
Vasilie Vodă” Lupul. El preţuieşte aceste 
„povești” și „semnele sau tocmelele și lucruri 
cîte s-au făcut în ţară”; de aceea le adaugă 
pe fiecare la locul său în cronica lui Ureche, 
făcînd un izvor ,„,desăvirșit” și silindu-se „să 
nu rămiie nimic nesemnat”. Din cauză că nu 
Une seamă de acest fel categoric deosebit în 
care apreciază Grigore Ureche și Simion Das- 
călul letopiseţul moldovenesc, Panaitescu atri- 
buie celui dintii, capitole și pasaje din cronică 
aparținind în realitate celui de-al doilea. Astfel, 
chiar începutul cronicii, arătat în mod clar 
atit prin titlu (în ms. AT cît și prin cuprins ca 
fiind al lui Simion, este atribuit totuși lui 
Ureche (p. 63—64 r. 2). Justificarea edito- 
rului : „„Socotim că acest pasaj a fost redat 
de Simion Dascalul în vorbire indirectă 
după textul azi pierdut al lui Ureche”, nu e 
convingătoare deoarece, în același capitol de 
început, şi anume în partea lui finală, Simion 
reproduce textul lui Ureche în formă directă. 
De ce această diferenţiere dacă și partea ini- 
ţială ar fi aparţinut tot lui Ureche? La capi- 
tolul privind războiul lui Ştefan Tomşa cu Mir- 
cea, domnul muntean, există la sfirșit, în toate 
manuscrisele, un alineat cu următorul cuprins : 
„De această povâste ce au bătut Tomșa pre 
Mircea Vodă, cronicarii cei leșești nu scriu; 


ce-n l€topiseţul acestu moldovenescu să află 
această povâste” (p. 189). Întrucit sint citați 
„cronicarii cei leşeşti””, la plural, deci nu numai 
Bielski, dar şi Paszkowski, pe care Ureche 
nu l-a cunoscut, alineatul și, implicit, întreg 
capitolul se datorește lui Simion Dascălul. 
Panaitescu îl atribuie totuși lui Ureche. Și 
în consecinţă, modifică textul, înlocuind ,cro- 
nicarii cei leșeşti” prin „cronicariul cel leşesc”? 
și lăsînd a se înţelege, prin nota 3 pe care o 
pune în josul paginii: „În A?: cronicarii cei 
leşeşti nu scriu”, că forma la plural s-ar găsi 
numai în acest manuscris. De fapt, ea se găseşte 
in toate manuscrisele — (vezi ed, C. Giurescu, 
p. 206, aparat, r. 18) şi constituie o dovadă 
peremptorie a paternităţii lui Simion Das- 
călul. Şi opoziţia între izvoarele leşeşti și 
letopiseţul moldovenesc arată pe același autor. 
Observ de altfel că acest capitol urmează după 
un altul în legătură tot cu Ştefan Tomșa, pe 
care însuși Panaitescu îl recunoaște ca fiind 
al lui Simion (p. 187—188). Un procedeu 
similar constatăm și la începutul capitolului 
cuprinzînd predoslovia descălecării ţării Mol- 
dovei (p. 65). Titlul acestui capitol, în manu- 
scrisul Li — unul din cele 4 manuscrise princi- 
pale utilizate de Panaitescu, — are o redacţie 
mai amplă, datorită lui Simion Dascălul. 
E vorba anume de sfîrşitul titlului: „iară 
predoslovia letopiseţul (ui) nostru nu am 
semnat aicea” (ed. C. Giurescu, p. 5, 
r 3—4). Panaitescu nu face nici o men- 
Dune despre ea, nici în text, nici în note. 
Alte două capitole unde intervenţia lui 
Simion este evidentă şi care sint atribuite 
totuși, în ediţia pe care o recenzăm, lui Gri- 
gore Ureche, se referă la luptele lui Ștefan cel 
Mare. Primul priveşte expediția din 1461 în 
secuime. După ce o povestește, cronicarul 
adaugă : „Ci de această poveste cronicariul 
cel latinesc nimica nu scrie și încă și alte sémne 
multe sîntu şi nu însemnează nimica de însele. 
Iară letopisețul nostru, măcar că scrie cam pre 
scurt, însă le însemnează toate” (p. 94). Sînt 
exact aprecierile din prefața lui Simion Dască- 
lul. Panaitescu, în lucrarea sa anterioară 
Influența polonă în opera şi personalitatea cro- 
nicarilor Grigore Ureche şi Miron Costin 

(Mem. Secţ. Ist. Acad. Rom. s. 2, t. IV, 1925, 
p. 62) arăta că acest capitol se datorește 
lui Simion; în ediţia pe care o recenzăm, 
el o atribuie totuși lui Ureche și modifică 
textul, schimbiînd „,cronicariul cel latinesc”, 
care se află atit în manuscrisul A? pe care-l 
reproduce cit și în At, în „cronicariul cel 
leşesc”. Al doilea capitol priveşte campania 
din 1476, lupta de la Valea Albă și urmările ei: 
după aceea, urmează două alineate datorite 
lui Simion, începînd prin cuvintele: „Scrie 
letopiseţul nostru...” și „Scrie la letopiseţul 
nostru... Ele se termină prin fraza: „Iară 
la letopiseţul cel latinesc de izbinda lui Ştefan 
Vodă, ce au scos pleanul și prada la Dunăre 
de la Turci şi de Basarabă Vodă cu muntenii, 
nimica nu scrie. Şi încă şi alte semne multe 
nimica nu le însemnează, carile nice unile n-am 
vrut să le lăsăm, ci toale care la locul său 
le-am tocmit” (p. 104). Partea subliniată de noi 
redă exact preocuparea lui Simion Dascălul, 
exprimată în prefața acestuia și aproape cu 
aceleași cuvinte. După aceea urmează : „Răs- 
punsul altor semne” (sublinierea noastră !) 
ceea ce e o dovadă că știrile cuprinse sub acest 
titlu se datorese tot lui Simion. Panaitescu 
în studiul său precedent (citat mai sus, Jn- 
Huenţa polonă... p. 62) recunoscuse că fraza 
ultimă „și încă st, alte semne...”, precum și 
capitolul „Răspunsul altor semne”, aparţin 
lui Simion. În ediţia pe care o recenzăm, el 
le atribuie totuşi lui Ureche şi, ca şi la capito- 
lul privind expediţia în secuime, înlocuiește 
în text „„letopisețul cel latinesc” prin „„leto- 
piseţul cel leșesc”, iar în notă specifică : „,le- 
şesc; în A2: latinesc”. În realitate, forma 
latinesc” nu e numai în A, ci în toate manu- 
scrisele cronicii. Una din contribuţiile cele mai 
importante adaose de Simion Dascălul este 
aceea privitoare la pribegia lui Petru Rareș. 
Cuprinzind nu mai puţin de 13 capitole, ea se 
termină prin următorul pasaj, caracteristic : 
„Aceste poveşti ce spun de Pătru Vodă Rareș 
„.„cronicariul leșesc de acâste poveşti foarte 
pre scurt scrie, că poate fi că nu au știut di 
toate. Iară létopisețul cestu moldovenescu 
de ajunsu și deschis, toate pre rindu le insem- 
nează, carile toate, daca le-am luat sama, 


le-am socotit a fi adevărate şi le-am tocmit 
careleș la locurile sale” (p. 164). Aprecierile 
concordă întocmai cu acelea ale prefeţei lui 
Simion Dascălul — aproape chiar cu aceleași 
cuvinte — și diferă de aprecierile lui Grigore 
„Ureche, formulate în prefața acestuia. 
La aceeaşi concluzie ne duce și analiza 
altuia din capitolele povestirii, anume a 
aceluia privind uciderea lui Ştefan Vodă 
Lăcustă de către marii boieri. Felul cum autorul 
capitolului vorbeşte de aceşti boieri, aprecie- 
rile pe care le face asupra lor, numindu-i 
succesiv „lupi gata spre vînat”, „lei sălbatici”, 
„lei sălbatici și lupi încruntaţi”, „lei cumpliți 
și fără suflet”, faptul că-i arată nerecunos- 
cători faţă de domnul lor: „această plată 
au luat Ştefan Vodă de la acei ce-i miluise”, 
împrejurare că insistă asupra turburărilor 
și intrigilor pe care acești boieri le făcuseră 
în ţară : „că li să supărase de amestecăturile 
ce să ațițasă în ţară și de răotatea acelor lei 
cumpliţi și fără suflet”, faptul, în sfirşit, că 
apasă asupra celor ce avusese de suferit Petru 
Rareș de la acești mari boieri în prima sa dom- 
nie: „Aceştia, fiindu lei sălbatici și lupi în- 
cruntați, multe supărări au făcut lui Pătru 
Vodă în domnia dintii”, toate aceste aprecieri 
dovedesc că autorul lor nu făcea parte din 
clasa amintiţilor boieri şi că, pe de altă parte, 
ţinea cu domnul. Ele se potrivesc deci cu Si- 
mion Dascălul, în timp ce Ureche, în toate 
împrejurările, ia partea boierilor, împotriva 
domnului, fapt pe care-l pune în lumină, în 
introducerea ediției sale, chiar Panaitescu 
(p. 11—15). 

Pe de altă parte, din dorinţa de a arăta 
că letopiseţul moldovenesc „afost folosit... 
în forma pe care a cunoscut-o Ureche, 
de către Ureche și nu de către Simion”, 
“Panaitescu face afirmaţia că „în cronica pe 
care o edităm, ştirile din ietopiseful moldo- 
venesc se opresc la 1587, în domnia lui 
Petru Șchiopul” (p. 49). Oricine poate ve- 
dea însă, la p. 209 a ediţiei Panaitescu, 
sub anul 1592 capitolul „De domniia lui 
Petru Vodă Cazacul v leato 7101”, care începe 
prin cuvintele : „Scrie letopiseţul cestu mol- 
dovenescu...'', Acest capitol este scris de 

Simion Dascălul, așa cum susține însuși 
Panaitescu punîndu-i numele între paranteze, 
deasupra titlului, şi întrebuinţîind caracterele 
grafice destinate interpolărilor. Prin urmare, 
știrile din  letopiseţul moldovenesc nu se 
opresc la 1587, ci merg mai departe, ceea ce 
dovedeşte existenţa redacţiei mai ample pe 
care a cunoscut-o Simion Dascălul. 

Cu privire la întinsa povestire despre 
pribegia lui Petru Rareş, Panaitescu crede că 
ea se întemeiază pe Oo scriere pierdută, 
desigur în limba slavonă”, scriere ale cărei 
amănunte au fost date de „un familiar” al 
domnului, din imediatul anturaj al acestuia 
(p. 40). Noi credem, întemeindu-ne pe textul 
însuși al cronicii, că întreaga povestire, cu 
detalii atît de pitoreşti şi interesante, a pribe- 
giei lui Rareș, figura în versiunea letopiseţului 
moldovenesc utilizată de Simion Dascălul şi 
că, la baza acestei povestiri stă, în ultimă 
analiză, chiar o relațiune a lui Petru Rareş. 
Nu s-a observat, într-adevăr, pînă acum, că 
toate detaliile privind fuga voievodului, din 
momentul în care acesta a rămas singur, după 
ce a părăsit precipitat mănăstirea Bistriţa, şi 
pînă a ajuns, graţie pescarilor din munţi, la 
casa unui nemeș prieten din Ardeal, nu pot 
proveni decit de la Petru Rareş, deoarece nimeni 
dintre familiarii lui nu l-a însoţit în țaceastă 
pribegie prin ment, în locuri grele ,, de nu 
era nici de cal, nici de pedestru”. 

O altă întinsă povestire datorită lui Simion 
Dascălul este aceea privind pe Despot Vodă. 
În afară de capitolele care în ediția Panai- 
tescu îi sînt atribuite, mai este încă unul care 
cu siguranţă îi aparţine. E vorba de unul din 
cele două capitole în care se povesteşte felul 
în care Tomşa hatmanul a „„viclenit””, pe 
domnul său, pe Despot, şi anume de cel de al 
doilea, de la p. 182—183. N-avea nici un sens ca 
Ureche să relateze de două ori aceeaşi ştire. 
De aceea considerăm pe cel dintii din aceste 
capitole, mai scurt, ca fiind al lui Ureche și 
pe cel de-al doilea, mai dezvoltat, ca fiind 
adaos de către Simion. 

Ar fi fastidios să înşirăm aici toate capi- 
tolele ai părțile de capitole pe care le consi- 
derăm scrise de către Simion. Le-am indicat în 

studiul introductiv al ediţiei letopiseţului pe 
care am dat-o în colectia „Clasicii romîni co- 
mentaţi”, la p. XXII—XXXV, unde am 
arătat și motivele pentru care i le-am atribuit. 
Ele sînt numeroase şi s-ar putea ca să mai 
existe şi altele, îmbinate sau legate organic 
de textul lui Ureche. Numărul st însemnătatea 
adaoselor certe ale lui Simion, precum și 
posibilitatea existenţei altora care nu mai pot 
îi deosebite, ne-au făcut să-l considerăm şi pe 
el ca autor şi să publicăm letopiseţul sub 
numele amîndurora. Faptul de a atribui lui 
Ureche „toate ştirile” arătate ca provenind 
din letopisețul moldovenesc (p. 50) vine în 
contrazicere hotărită cu opinia pe care o 
formulează cronicarul în predoslovia sa asu- 
pra acestui izvor. Nu Ureche, ci Simion 
Dascălul este acela care a prețuit indeosebi 
letopiseţul moldovenesc, care a ţinut seamă 
de toate.,,poveştile”, „semnele” şi „tocmelile” 
acestuia, intercalîndu-le la locurile respective. 

În privinţa izvoarelor letopiseţului, nu 
sîntem de acord cu concluzia lui Panaitescu 
că letopiseţul latinesc e tot una cu cel leşesc, 
adică cu cronica lui Bielski. Dacă ar fi aşa, 
cum se explică faptul că, în nouă locuri diferite, 
manuscrisele au toate forma „„letopiseţul (sau 
cronicariul) latinesc”, şi numai în cinci locuri 
ele amestecă acest izvor cu „,letopisețul leşesc”, 
unele avind „,letopisețul latinesc” şi altele 
„„letopiseţul leşesc”? Pe de altă parte, dacă 
letopiseţu! latinesc ar fi tot una cu Bielski, de 
ce trei ştiri arătate ca provenind din acest leto- 
piseţ, şi anume data suirii pe tron a lui Ale- 
xandru cel Bun, anii de domnie ai lui Dias 
Voievod şi domnia unui Ştefan Vodă după 
Petru Vodă, nu se regăsesc în cronica lui Biel- 
ski? În sfîrşit, cum se explică împrejurarea că 
referitor la alte trei ştiri pentru care se invocă 
„„letopiseţul leşesc”, şi anume filiația Evdo- 
chiei din Chiev, războiul de la Movile între 
Petru Vodă şi Alexandru Vodă și prădarea 
secuilor de către Ştefan cel Mare, se constată 
iarăşi nepotrivire. între acest letopiseţ și 
cronica lui Bielski (vezi ediţia noastră din 
„Clasicii romîni comentaţi”, ed. a treia, 
p. LX—LXII)? Toate aceste motive ne fac să 
nu primim identificarea letopiseţului latinese 

cu cronica lui Bielski. Se ştie, de altfel, că 
acesta din urmă şi-a scris cronica în limba 
polonă, așa încît calificativul de latinesc, dat 
operii lui, e încă un argument împotriva iden- 
tificării. Nici ceilalţi recenzenți. ai ediţiei Pa- 
naitescu, anume Dan Simonescu (Studii, IX, 
1956, nr. 6, p. 164) şi N, Grigoraș (Academia 
R.P.R. Filiala Iaşi. Studii şi cercetări ştiinţifice, 
Istorie, VII, fasc. 1, 1956, p. 163), nu admit 
această identificare : primul observă, pe drept 
cuvint, că „ipotezele privind existenţa unui 
letopiseţ latin cu o circulaţie în Moldova, nu 
trebuie părăsite, cu atit mai mult cu cit în 
ultimul timp la Iași s-a semnalat apariţia 
unui manuscris latin de cronici moldovenești”. 

Textul cronicii, Pentru a stabili 
textul cronicii pe care o editează, Panaitescu, 
urmind clasiticarea şi stema manuscriselor sta- 
bilite de C. Giurescu, s-a folosit de manuscrisul 
A, adică manuscrisul nr.V-3 al Bibliotecii Uni- 
versităţii din Iași, reprezentind o copie mun- 
teană după copia interpolată de Axinte Urica- 
rul. Acest manuscris a fost completat prin 
manuscrisele Al, L şi M (respectiv nr. 174, 
1445 şi 169 ale Academiei R.P.R.). Prin 
urmare, ediția Panaitescu reprezintă reprodu- 
cerea unui manuscris, ale cărui lacune au fost 
completate cu ajutorul altor trei. Nu e deci, 
cum recunoaște însuşi (p. 57), o ediție critică, 
neavînd un aparat critic care să cuprindă 
variantele tuturor manuscriselor cronicii. În ce 
priveşte transcrierea textului, ea a fost făcută 
tinind seamă de faptul că unuia şi aceluiași 
semn grafic chirilic îi corespund, după caz, 
valori fonetice diferite. Sau, cu propriile 
cuvinte ale lui Panaitescu: „Am transcris 
semnele chirile cu valoarea pe care socotim că 
o aveau în vechea limbă rominească” (p. 58). 
Să vedem acum rezultatele aplicării acestui 
sistem. 

în ce priveşte reproducerea textului ma- 
nuscrisului A2, Panaitescu, tinind seamă de 
critica făcută primei sale ediţii de către 
N. Grigoraş, care a relevat o serie de lecturi 
greşite, omisiuni și adaose, a procedat la o 
nouă colaţiune cu manuscrisul respectiv, 
îndreptînd toate erorile semnalate si multe 
altele nesemnalate. Într-adevăr, colaționir d 


textul tipărit al primei ediţii a lui Pa'ai- 
tescu cu acela al ediţiei a doua, am găsit 
în prima pagină a letopiseţului (p. 57, res- 
pectiv 63) nu mai puțin de 20 (douăzeci) 
de modificări, iar în cea de a doua (p. 58, 
respectiv 64) 17 (unsprezece). 

Cu toată afirmația lui Panaitescu că a dat 
semnelor chirilice valoarea pe care socotește că 
o avea ,,în vechea limbă romînească”, consta- 
tăm că, în realitate, a rămas în multe cazuri pri- 
zonierul unui sistem de simplă transliteraţie, A 
obţinut astfel transcrieri care nu redau pronun- 
tarea de altădată. Iată mai întfi o serie de ex- 
emple, privind toate vestitul portret al lui Ște- 
fan cel Mare : ,,Fost-au acestu Ștefan Vodă om 
nu mare de statu, mînios și de grabu vărsătoriu 
de singe nevinovat ; de multe ori la ospâţe omo- 
riea fără judeţu, Amintrilea era om întreg la fire 
neleneșu, și lucrul său îl ştiia a-l acoperi și 
unde nu gindiiai, 'acolo îl aflai. La lucruri 
de războaie meșter, unde era nevoie însuși se 
virtia, ca văzindu-l ai săi, să nu să îndărăp- 
tieaze...” (p. 120), Să se fi pronunţat oare 
la începutul veacului al XVIII-lea, de cînd 
datează manuscrisul pe care-l transcrie, 
grabu, omortea, gindiiai, viriia? Asemenea 
pronunțări n-au existat niciodată în realitate ; 
ele sînt rezultatul unei transcrieri defectuoase. 
Tot rezultatul unei asemenea transcrieri sînt şi 
forme ca : „,suferiia” (p. 69); ; pănă” (p. 7C): 
„prisăcăriia” (verb la imperfect!) (p. 71); 
„să vediia” (p. 72); „păziia» (p. 73); „ţănu- 
turile” (p. 76) în loc de „tinuturile? ; pe 
aceeași pagină, patru rînduri mai sus, ,,ţinu- 
turi” ; „sosiia” (p. 81); „robii? (p. 153) 
etc, Nici transcrierea numelui propriu ,;Co- 
lomăia” (p. 80) nu e fericită, deoarece, în 
cazul acesta, semnul % cu care numele e scris 
în manuscrisul A2 (vezi ediţia C. Giurescu, p. 27, 
aparatul critic, rîndul 30) are valoarea fonetică 
î, nu ă; faptul rezultă din felul în care se 
pronunţă de către localnicii ruși numele ora- 
șului ` vezi „EHonomua” și ,,PomblHuA” în 
Ammac Mupa, Moskva, 1956, pl. 37 — 38. 
Am dat numai citeva exemple în privinţa 
transerierii cu caractere latine a caracterelor 
chirilice ` ele se pot ușor înmulți. Concluzia 
este similară aceleia privind colaţionarea tex- 

tului publicat cu manuscrisul A2: e necesară 
o revizuire aleni, spre a se evita forme care 
riscă să dea o imagine inexactă a felului cum 
se rostea limba noastră la începutul veacului 
al XVIII-lea. 

În introducere, p. 58, Panaitescu arată că 
a introdus unele modificări în textul manu- 
scrisului A2, anume acolo unde a găsit lecturi 
mai bune, în ce priveşte numele proprii, datele, 
expresiile, în alte manuscrise. Procedeul e just; 
dar el trebuie aplicat consecvent. La p. 67, în 
capitolul „Pentru limba noastră moldove- 
nească””, de ce s-a lăsat lectura, evident defec- 
tuoasă ` de la riîmleni, cele ce zicem latină, 
piine, ei zic panis...” în loc de „de la rimleni, 
ce le zicem latini, pîne, ei zic panis..."? La 
p.68, la capitolul ‚De izvodirea moldovenilor”, 
de ce s-a lăsat lectura ,,de să cevluiescu oamenii 
prejur cap”, în locul aceleia, preterabile, „de 
să cehluiescu oamenii prejur cap”, pe care o 
găsim în manuscrisul M2? Termenul ,,a cehlui” 
are, după toate probabilitățile, legătură cu 
numele propriu Ceahlău și cu numele comun 
cehlău = zăgan, un soi de vultur (vezi Tiktin, 
s. v.). La p. 198, la capitolul ,„,Cîndu s-au gătit 
Ion Vodă cu oaste să iasă înaintea turcilor”, 
pasajul „Iară cazacii... s-au strîns 1200 de 
oameni și au venit şi la Ion Vodă”, trebuia 
înlocuit prin „şi au şi venit la Ion Vodă”, 
trebuia adică să se adopte lectura din manu- 
scrisele L2 M3 (vezi ediția C. Giurescu, p. 224 
aparatul critic, rîndul 18). Lectura preferată 
de Panaitescu nu exprimă corect ideea de 
grabă ; ea este rezultatul unei intervertiri me- 
canice efectuate de copistul manuscrisului A2. 


Și în privinţa punctuaţiei se impune o 
observaţie. Se separă uneori în mod arbi- 
trar, prin virgulă, părţi de frază care se 
leagă sirins una de alta. Dăm ca exemplu 
pagina 76, cuprinzînd interpolaţia lui Misail 
Călugărul referitoare la opera de organizare 
înfăptuită de Alexandru cel Bun. În prima 
frază chiar: „Şi daca au aședzat vlădicii, 
le-au făcut cinste mare, că le-au pus scaunele, 
de sed denadreapta domnului, înaintea tu- 
turor sfetnicilor”, virgula care urmează după 
„scaunele” n-are rost : cele două părţi separate 
prin ea sînt legate organic prin înţeles. În 
fraza : „Logofăt mare. .. giudecătoriu tuturor, 
cine-s cu strimbătăţi în ţară”, virgula dintre 
tuturor” și ;cine-s” e, de asemenea, inutilă. 
Aceeași observaţie la frazele privind pe marii 
vornici ai ţării de jos şi de sus, unde 
virgula trebuie suprimată între „giudecătoriu 
tuturor den ţară” şi cuvintele imediat urmă- 
toare „cine au strimbătăţi”. De asemenea, la 
fraza referitoare la marele vistiernic : ,,. . .is- 
pravnic pre socotâle ce să fac, să să ia den 
țară...” virgula n-are rost. În schimb, ea 
lipsește, în două locuri, în fraza privind pe 
marele spătar despre care se afirmă că era 
5 ..dvorbitoriu cu arme domneşti încins la 
spatele domnului...”; apoziţia „cu arme 
domneşti încins” trebuie separată de restul 
frazei prin virgule. 

De obicei, greșelile de tipar sint semnalate 
într-o erată la finele volumului; în ediția 
Panaitescu ea lipsește. Semnalăm de 
aici cîteva din ele constatate într-o 
a indicelor : 


aceea 
parte 


La p. 229, col. 2, r. 13 de jos, în loc de „capiste” trebuie „,capişte” 
» 231i „ í „Ií >> 2” „„ndreptare” ,, „îndreptare” 
„ 238 „ 2 „ 2 sus D „Băileşti” D „Bălileşti” 
» 238 n 2 „22 y, 5 127” D 3,126” 
» Ai „1,8 3» „„Crăcău” 3> „Cracău” 
» 252 H „I3 jos D „„Vidow” D „„Vidov” 
» 258 „ 2 „15 sus 5” »sombataşi” ,„ „sombotași’”’ 


Mai supărător e faptul că s-au pus în 
comerţ exemplare în care nu s-au tipărit 
pagini întregi. Astfel, în exemplarul meu 
sînt albe paginile 245, 248 și 257. 

Indicele si glosarul. Ediţia Pa- 
naitescu se termină prin două indice, cuprin- 


zînd : cel dintii „nume proprii de locuri și de 
persoane”, cel de-al doilea termeni privind 
starea economico-socială 'și culturală a epocii” 
și printr-un glosar de cuvinte și expresii vechi. 
Era preferabil să se fi contopit cele două indice 
şi glosarul intr-un singur indice general ; s-ar fi 

evitat în felul acesta repetări inutile a zeci de 
termeni care figurează şi în indicele al doilea 
şi în glosar. S-ar fi evitat de asemenea ca 
același termen să apară sub forme deosebite 
în indice și în glosar. De ce în două locuri 
deosebite adet, agemoglani, arc tare, băjenii 
(dar în glosar : bâjănii), beglerbei (dar în glo- 
sar : begler-bei), beleag, beşlii, buor, capigii (dar 
în glosar ` capiyiu), caripiți, catastif, cauzilieri, 
chielar (dar în glosar: chelar), chivernisala 
țării (dar în glosar: chivernisală (a färii), 
comornic, corona, cuhne, dabilă, dajde), namest- 
în glosar:  namestnic),  notcea- 
nolceagoşu) etc. etc.? 


nic (dar 
oos (dar în glosar: 
Neindicarea paginii este generală la tofi ter- 


menii glosarului şi aceasta constituie o scădere” 


a lui. Pentru a ști unde se găsesc în textul 
cronicii termenii respectivi, trebuie să încerci 
la indicele al doilea care însă nu cuprinde decit 
o parte a lor. Astfel, de pildă, la litera A, 
din 21 de termeni ai glosarului, numai 3 se 
găsesc la indice; pentru restul de 18, adică 
pentru marea majoritate, trebuie să parcurgi 
întreg textul cronicii ca să-i localizezi. Toate 
aceste defecte dispăreau dacă exista un singur 
indice general — nume de persoane, locuri, 
lucruri şi instituţii, cuvinte — cu trimiteri la 
paginile respective. 

Nu înţelegem de ce glosarul — altfel 
bogat — nu cuprinde și infinitivele lungi, care 
sînt o formă caracteristică, frecventă și care 
figurează în glosarele celorlalte ediţii (vezi, de 
pildă, ediţia C. Giurescu (1916), p. 297). Ne 
surprinde apoi lipsa expresiilor şi construcțiilor 
arhaice, iarăși caracteristice și care figurează 
de asemenea în ediţia din 1916. Lipsesc și unii 
termeni ` de ce nu e trecut, de pildă, terme- 
nul cocon care a figurat totuși în prima 
ediție a lui Panaitescu (p. 238) cu înțelesul 
de fiu”, de ce nu se dă, de asemenea, 

„copil care are, în cronică, înțelesul de „fiu na- 
tural” (ed. Panaitescu, p. 86). 

În introducere, ocupindu-se de felul cum a 
alcătuit cele două indice, Panaitescu arată 
(p. 60) că a dat în primul „toate numele proprii 
de localităţi și de persoane din text, fără însă 
a încerca toate identiticările și localizările care 


se lasă pe seama cercetărilor speciale”. Iar în 
cel de-al doilea, a dat toţi termenii privind 
„structura și viaţa feudală a Moldovei și a 
ţărilor vecine... cu explicarea lor pe temeiul 
ultimelor cercetări ale ştiinţei istorice”. 

Observăm că era preferabil să se facă 
„toate identificările şi localizările” şi să nu 
fie lăsate pe seama cercetărilor speciale. 
Una din primele condiţii ale unui bun indice 
este tocmai efectuarea acestor identificări 
și localizări. O seamă de termeni nu sînt 
explicaţi, alţii sînt explicaţi greșit, alții, foarte 
numeroși, sînt explicaţi în mod incomplet, 
lipsindu-le adesea tocmai nota esențială. Voi 
da, în cele următoare, exemple din fiecare 
categorie. 

Termeni neexplicaţi:  clucer, 
cnejie în Polonia, frinci, Magog, Misia, Miti- 
lene, Murdileu, Pamfilia, Panonia, Perecop, 
Vasilic. Cînd explici pe chelar şi pe cuhne, 
care circulă astăzi, de ce clucer şi cnejie 
să rămînă fără nici o expilcaţie? Dacă se 
arată că fraţii Grot au fost nobili poloni, 
de ce nu se facă şi pentru Murdileu? 

Termeni explicaţi greşit: 
1) Chelar — dar în Indicele 2: chielar — este 
explicat în glosar prin ,„,cămăraș”. De fapt, 
prin atribuţiile lui, era mai aproape de clucer 
decît de cămăraș, 2) Horde — în timp ce textul 
(p. 126) are oarde — e explicat prin tinu- 
turi deosebite” (p. 230). În realitate, marea 
majoritate a hoardelor indicate în textul 
cronicii, la p. 126 şi anume nohaii, tumenii, 
shibenii, hianii, cosahianii, astinhavenii, chir- 
hesarii, barehidurii și molgomozorii sînt for- 
maţiuni etnice, cum le arată și numele, iar nu 
ţinuturi. Greşit s-a pus apoi oarde, în indi- 
cele al doilea între orașe și ospețe. 3) Leagăn 
cu cai e explicat greșit prin „caretă” (p. 231), 
deoarece careta era o trăsură grea, care 
mergea relativ încet, în timp ce leagănul 
era o trăsură ușoară, pe arcuri, care se deplasa 
repede. De altfel, sensul rezultă și din context 
unde se arată, relatindu-se fuga lui Petru 
Rareş, că „loc de a se zăbovire nu era”. 
4) Măscări, măscării e explicat prin „petreceri, 
chefuri” (p. 231), omiţindu-se tocmai nota 
specifică, aceea de „,obscenităţi”, Cu același 

înţeles există și astăzi termenul (vezi Dicţio- 
narul limbii romîne moderne). 5) Muşcalin e 
explicat greşit prin „vin? (p. 231); în reali- 
tate, e vorba de un fruct aromatic, redat în 
limba franceză prin „,muscade”. De altfel, dacă 
se citea cu atenţie textul cronicii în care apare 
termenul, se putea vedea că nu e vorba de vin, 
deoarece acesta e pomenit citeva cuvinte mai jos 
(„iară vin pre puţin locuri să face”). Nici şerb 
nu e bine explicat prin rob (p. 233); şi în 
cazul acesta textul cronicii (p. 127 şi 131) 
arată adevăratul înţeles. 6) Qtacul nu era 
numai „sălaş de pescari” (p. 232), ci și 
sălașul crescătorilor de vite și de cai, iar astăzi 
chiar și sălașul muncitorilor agricoli în timpul 
lucrului (vezi Dicționarul limbii romine mo- 
derne). 7) Povara nu era o „sumă de bani de 
aur”, ci o sumă mare de bani — indiferent 
aur sau argint ; de obicei ea echivala cu 100 000 
aspri, aşa cum arată două acte din răstimpul 
1618—1627. 8) Predoslovie nu înseamnă „,in- 
troducere” (p. 232), ci exact „,prefaţă”. 
9) Soci, locul bătăliei din 1471 a lui Ştefan 
cei Mare cu Radu cel Frumos nu e satul 
din ţinutul Putna (p. 249), ci un fost tîrg 
în fostul judeţ al Riîmnicului Sărat, la gra- 
niţa cu Moldova, aşa cum rezultă pe de o parte 
din indicaţia cronicii moldo-germane, pe de 
altă parte din analiza izvoarelor istorice con- 
temporane şi posterioare. 10) „,Şipote, sat lingă 
Iași” (p. 250) e, în realitate, lîngă Hiîrlău: 
distanţa, în linie dreaptă pînă la lași, e de circa 
45 de kilometri, în timp ce pînă la Hirlău de 
numai 20 de kilometri. 11) Ştefăneşti nu e 
„tirg pe Prut” (p. 250), ci pe Basen, afluent 
al Prutului iar Corovia nu e „în Bucovina” 
(p. 240) ci la sud de Ştefăneşti. 12) Stefie 
nu e „provizie de oaste” (p. 233), ci ter- 
menul vechi romiînesc, de origine latină 
(stalio), corespunzînd turcescului conac” în 
sensul de „campament, loc de staţionare”. 
De altfel, dacă se citea atent pasajul 
respectiv : „să-i găteze steţie şi hrană de 
oaste”, se vedea imediat că nu înseamnă „,pro- 
vizii”, pentru această noţiune cronicarul între- 
buinţind termenul imediat următor: „hrană 
de oaste”. 13) Mă indoiesc că Vidow — recte 
Vidov — este „numele deltei Dunării” (p. 252). 


Însuşi pasajul respectiv: ` „pină unde dă 
Dunărea în Vidov” se opune unei asemenea 
explicaţii, deoarece el arată un loc de vărsare, 
deci un liman, eventual marea. Vidovul apare 
la Miron Costin, De neamul Moldovenilor, ed. 
C. Giurescu, p. 17, ca „balta Vidovul la Ce- 
tatea Albă” — deci limanul Nistrului ; numele 
i-ar veni — crede Costin — de la „dascălul? 
Ovidiu, exilat în partea locului. Siritem deci, 
după toate probabilitățile, în faţa unei con- 
fuzii a lui Misail Călugărul, interpolatorul cro- 
nicii lui Grigore Ureche — Simion Dascălul, 
confuzie determinată de lecturile lui istorico- 
geografice. De altfel interpolările lui Misail 
sînt pline de confuzii și greşeli, fapt pe care 
nu-l relevă Panaitescu. 14) ,,Zavolha (de peste 
Volga) hoardă tătărească” (p. 253) cred că s-ar 
traduce mai bine prin „de la Volga”, prepoziţia 
slavă za avînd în primul rînd acest înţeles: 
„la”; compară cu zaporojenii, cazacii de la 
praguri, iar nu de peste praguri, 

Termeni insuficient expli- 
caţi. 1) Despre bezitt, caripiţi, năvrapi, si- 
lihtari, autorul indicelui se mulțumește cu ex- 
plicaţia sumară şi uniformă: „,oşteni (sau 
ostaşi) turci” (p. 229, 232, 233); la mutafe- 
rachi dă „călăreţi turci” (p. 231), iar la olo- 
fani — recte olofagi (vezi N. Iorga, în Revista 
istorică VI, 1920, nr. 1—2, p. 68 nota) „oșteni 
turci dintre ieniceri” (p. 232). Trebuiau ară- 
tate diferenţele specifice sau ceea ce carac- 
teriza pe fiecare categorie de ostaşi; lucrul 
nu era greu avind nu numai lucrarea lui 
Lazăr Şăineanu, Influența orientală asupra 
limbei şi culturii romine, dar şi o serie întreagă 
de izvoare din veacul al XVII-lea cu privire 
la oștirea imperiului otoman. Mai ales că pentru 
alte categorii de ostaşi turci, ca soldații şi 
spahii, autorul dă totuşi nota caracteristică : 
„arcaşi” (p. 233) şi „feudali turci cavaleriști” 
(p. 233), iar la agemogiani dă o explicaţie 
amplă, de trei rînduri, scoasă de altfel din 
cronică (p. 131). 2) A defini pe hinsari ca ,,0ş- 
teni liberi” (p. 230) înseamnă a nu da nota 
esenţială, aceea de ostași care merg la război 
„în dobîndă”, adică în nădejdea prăzii pe 
care o vor lua de la duşman. 3) La marmaziu 
nu e de ajuns explicaţia simplă vin" (p. 231); 

trebuia precizat : „vin grecesc, de Malvasia”. 
4) Olăcariul nu e un simplu , curier” (p. 232), 
ci un „curier rapid”, repeziciunea fiind 
caracteristica lui. 5) Definiţia  potronicului 
„„monedă mică de argint” (p. 232) este vagă; 
trebuia precizat că ea valora în general 10 
bani, uneori 9 bani. 6) Despre Rătezaţi 
„sat în Ţara Rominească” (p. 248) se putea 
preciza: în raionul Rimnicul Sărat (sau: 
în fostul judeţ R. Sărat), cu atit mai mult 
cu cît se tac asemenea precizări pentru locali- 
tăţile Răuseni și Războieni care urmează, în 
indice, imediat după Rătezaţi. 7) De ce nu se 
dă nici o indicație despre localizarea satului 
Săpoteni (p. 248) — din R.S.S. Moldovenească, 
la sud-vest-vest de Orhei — cînd pe aceeași 
pagină citim despre Roșcani: „sat lingă Ca- 
hul” ? 8) În legătură cu Şcheia (ţinutul Roman) 
trebuia să se adauge: fost oraș, azi sat. 9) In- 
dicaţia „Şerbanca sat” (p. 250) e de două ori 
defectuoasă, mai întîi fiindcă nu se arată că 
era situată pe malul sting al Prutului, la nord- 
est de Botoşani, apoi pentru că, în mo- 
mentul cînd e pomenită în cronică, Şerbanca 
ajunsese „,orășel”, aşa cum aflăm din cronica 
moldo-polonă (,,miasteczko” în Cronicile slavo- 
romine .... ed. P. P. Panaitescu, p. 173 şi 
183). 10) Nesatisfăcătoare este şi definiţia 
„roată — unitate militară” (p. 233), deoarece 
şi polcul sau regimentul și steagul erau tot 
unităţi militare. Trebuia precizat: echiva- 
lentul companiei de azi, accepţiune rezultînd 
din izvoarele istorice şi admisă de dicționarele 
şi cercetătorii vremii noastre. 11) Despre ,,Os- 
trov, mănăstire în Țara Romiînească” (p. 246) 
era necesar să se adauge: tot una cu mănăs- 
tirea numită mai tirziu Radu Vodă din Bu- 
curești (mai există o a doua mănăstire Ostrov 
în Țara Romiînească şi anume aceea din insula 
Oltului). 12) La „Movila Căiatii” și la „Movila 
Şenarii”! (p. 245) trebuia: adaos: în fostul 
judeţ R. Sărat. 13—14) Despre „,Gouleta” 
în Tunisia (p. 242) trebuia adăugat! „port la 
Mediterană”, după cum despre ,,Naupacium 
(în Grecia)” era bine să se precizeze: port, 


tot una cu Lepanto. 15) „Niceia, Niţeia, în 
Asia Mică” (p. 246) e Isnik-ul de azi pe malul 
lacului cu același nume, aproape de ţărmul 
de est al Mării de Marmara. 

O altă observaţie în legătură cu indicele 
este inconsecvenţa în redarea numelor proprii 
străine. Ele sînt scrise cînd în pronunțarea 
lor rominească, urmată, în paranteză sau fără 
paranteză, de forma limbii originare — de 
pildă ,„,Podhaeț (Podhajce)” p. 247, Pomoran 
(Pomorzany) p. 247 — sau chiar fără această 
ultimă formă — de pildă Zismenifa (p. 251), 
cînd, cazul cel mai frecvent, în forma limbii 
originare urmată de forma rominească, de 
pildă, „„Pisaczenski, Pisatcenshii” (p. 247) sau 
„„Pilecki, Pilețchi” (p. 247). Aceeași variaţiune 
și la unele nume romînești ca, de pildă, ,Ro- 
man I Mușatin” (p. 248): dar ,,Petru Muşat” 
(p. 246) sau ,, Țara Leșască v. Polonia” (p. 
251), dar, pe aceeași pagină, la interval de 
numai două rînduri, „Tara Ceșască”, fără altă 
explicaţie, deşi acest ultim nume e mai puţin 
cunoscut decît precedentul. De ce figurează 
apoi în indice dorobani, cînd în textul cronicii 
găsim formele dărăbani şi dorobanţi ? Tot așa, 
de ce în glosar se dă numai forma puțin obiş- 
nuită şigubină (p. 233), cînd în textul cronicii, 
pe aceeaşi pagină (76), găsim șiugubină iar 
forma uzuală șugubină, se află în marea 
majoritate a manuscriselor? Iar dacă dăm 
în indice echivalentul actual al topicelor 
din cronică, atunci de ce ,,Siget (Zighet) în 
Ungaria” (p. 249) și nu, corect, Szigetvár 
(vezi Atlasul Meyer, planşa 23 b Dä? 

În concluzie, și indicele și glosarul au nevoie 
de o serioasă revizuire, 

Iar concluzia generală a acestei recenzii 
este că ediţia Panaitescu a cronicii lui Grigore 
Ureche şi Simion Dascălul nu e ediţia care să 
înlocuiască o adevărată ediție critică şi care 
să ne dispenseze, atunci cînd voim să cunoaș- 
tem variantele manuscriselor mai importante, 
de ediţia critică din 1916. 


Const. C. Giurescu 

Poeziile lui Eminescu în rusește * 


Se știe de mult ce înseamnă cînd, datorită 
unei bune traduceri într-o limbă de circulaţie 
mondială, poeziile care dezvăluie în autorul 
lor un geniu, dar care sînt scrise într-o limbă 
relativ puţin cunoscută în străinătate, își 
întind aripile spre popoarele cele mai diferite. 
Ceca ce s-a întimplat mai devreme cu Petöfi, 
se întîmplă acum cu Eminescu: volumul pe 
care-l prezentăm, redactat de un poet cu vaste 
cunoștiţe filologice ca Iu. Kojevnilkov, cola- 
borator al Institutului de istorie literară din 
Moscova, va deschide desigur perspective cu 
totul noi unei cunoașteri temeinice a poeziei 
eminesciene, pregătind drumul şi acelor tra- 
duceri care, pe baza textului rus, se vor face 
în limbile naționalităților din Uniunea Sovietică. 

Pe istoricul limbii literare și pe specia- 
listul stilisticii îi interesează orice bună tra- 
ducere poetică; astfel de încercări le pun, 
firește, întrebarea : în ce măsură se păstrează, 
chiar și sub învelișul unei limbi străine, ceva 
din farmecul particular al acelor nuanţe sti- 
listice care, în totalitatea lor, constituie o 
mare parte din arta unui poet? 

Conștient de importanţa covirşitoare a 
întreprinderii, Iu. Kojevnikov şi-a propus să 
prezinte arta lui Eminescu în toată va- 
vietatea ei: din acest considerent, la 
65 de poezii luate din ediția Maiorescu s-au 
adăugat mai mult de 50 de postume şi chiar 
poezii atît de importante — și atit de greu de 
Aradus ! — ca  Mitologicale,  Antropomorfism, 
Icoană şi pervaz etc. Totodată, redactorul a 
grupat în jurul său o excelentă echipă de 


traducători, de la A. Ahmatova (Veneră și. 


Madonă) la L. Martînov, căruia i se datorește 
o traducere plină de vervă şi de excelente 
„ironvailles” a Scrisorii a II-a. În ceea ce-l 
priveşte pe ISojevnikov însuși, lui i se datoresc, 
în afară de o introducere luminoasă şi bine 
documentată, vreo 15 traduceri, printre care 
Speranța, Lacul, Stelele-n cer, Mai am un 
singur dor, La steaua şi chiar Luceafărul (în 


* M. Eminescu, Cmuzu, Moscova. 


colaborare cu TL Mirimski). În 
condiţii nu ne mai miră faptul că, deși metrul 
original s-a păstrat aproape totdeauna, cele 
mai multe traduceri reproduc cu o scrupulo- 
zitate exemplară toate amănuntele esențiale 
ale conţinutului. În unele cazuri — relativ 
rare, ca bunăoară strofa ultimă a Luceafărului 
(din care s-a omis: în cercul vostru strimi) 
— textul trebuia simplificat, din cauză că 
sînt ceva mai 


asemenea 


numeroase cuvinte rusești 
lungi decit cuvintele romînești corespunzătoare. 
De multe ori regăsim însă în rusește chiar şi 
armoniile cele mai intime ; strofa a doua din 
Somnoroase păsărele, în traducerea lui I. Mi- 
rimski, sună la fel de frumos ca și versurile 
cele mai expresive ale simboliştilor ruși: 
„JIAN B TpaBe pyuba WypuaHbe— Longo 


cuamocriaa goña. Jlec ycuyna. Bokpyr 
MONUaBbe, — Cru CriOKOĂnHO D" 
Am putea cita, în același sens, Și dacă 


ramuri ..., în traducerea semnată de E. Ale- 
xandrova (p. 242) sau Peste virfuri, în aceea 
a lui Kojevnikov (p. 261): 


JIYHEMË cepu Han TeMmHoii Kyureii, 
JlucrbeB IWOpOXH TAyXU. 

Vl CKBO35 SapocIIu OI 
Cmnmen amtHHD pOr 20opgmgn, 


Manbme, "9ntmte, rIyIUe, TIyuIe, 
Sannpaa Bnarnene, 

HeyTremHyrlo B TOCKE 

CoGnasHAeT CMEpTÞIO XYyMY. 


Din punet de vedere lexical și frazeologic, 
cîte sugestii fericite ! Avînd a reface în rusește 
„săltăreţele dactile” din Mitologicale, S. Şer- 
vinski şi-a împodobit textul cu niște epitete 
într-adevăr omerice ca MOIIHHEHOCHHIIĂ, rpo- 
MOB3ByuHblii (p. 66) ete., iar alți traducători, 
ca A. Șteinberg, I. Gurova şi M. Pavlova, au 
interpretat perfect atît realismul sarcastic 
care caracterizează  Cugetările Sărmanului 
Dionis şi Antropomorfism, cît şi tonul de o 
duioșie neuitată din Revedere. 

Traducerile oglindesc cu fidelitate multe 
particularităţi sintactice : propoziţiile paralele 

iai 


construite cu conjuncţia cînd (v. prima strofă 
din poemul Din străinătate, p. 23, precum și 
poezia Cind..., p. 46) au putut fi păstrate 
uşor, deoarece această construcţie, imitată 
după modele clasice (v. J. Marouzeau, Trailé 
de stylistique latine, ed. a 2-a, 1946, p. 237) 
e frecventă şi ia poeții ruşi, de pildă la Lermon- 
tov (despre poezia care începe cu versul 
„„Horna BONHYeETCA "eiteutäg HuHBa” 
v. observațiile lui A. I. Efimov, Crunucruka 
xynoxtecrBeiHoii peun, 1957, p. 440). În- 
tr-un caz, poate s-a și exagerat importanţa 
unor. construcţii paralele; în Egipetul (p. 
59—60) găsim prea multe versuri începînd 
cu conjuncţia u ; versurile de acest fel, compuse 
după vestite modele orientale (v. F. Brunot- 
Ch. Bruneau, Histoire de la langue française, 
XIII/1, p. 290), sînt mult mai rare la Eminescu 


(de exemplu Ş-atunci Memfis se înalță, argin- 


“tos gînd al pustiei). 


Pentru înţelegerea unor texte pline de aluzii 
specific romîneşti (Epigonii, Scrisoarea a 
III-a etc.) n-ar fi fost fără folos să se adauge 
la textele ruse, măcar la sfîrşitul cărţii, cîteva 
note sumare; totodată și poeziile postume, 
păstrate de multe ori în formă de bruion, ar 
îi trebuit să fie deosebite de cele publicate de 
către poetul însuși. 

În legătură cu elegia Mai am un singur dor, 
introducerea (p. 15) face aluzie la influența 
lui Uhland tv. mica poezie Friihlingsruhe) 
şi la unele analogii între tematica lui Eminescu 
și aceea a lui Lermontov (v. îndeosebi poezia 
Bsxoxy oanu A Ha gopory); aceste aproxi- 
mații nu sînt însă suficient de convingătoare. 

L. Gáldi (Budapesta) 


JULIO CASARES 
Introducción a la lexicografía moderna, Madrid, 1950 
BBepenne B coBpemenunyio xekrenkorpabnro, Moscova, 1958, 354 p. 


Cartea lui J. Casares, Introducere în lexico- 
grafia modernă, apărută la Madrid, în 1950, 
şi tradusă în limba rusă, în 1958, reprezintă o 
încercare, cu numeroase merite, de a rezolva 
cele mai importante probleme teoretice și prac- 
tice pe care le ridică elaborarea marelui dic- 
ţionar istoric al limbii spaniole. Cu toate că 
autorul atrage în numeroase rînduri atenția 
asupra caracterului pur „„utilitarist” al obser- 
vaţiilor și concluziilor sale, cartea sa poate fi 
socotită o importantă contribuţie la elaborarea 
unei teorii generale a lexicograției 1. 


1 Vezi în această privinţă și : A. V. Şcerba, 
Onwm meopuu nekcukoepafuu, HaGpannwe 
pa6omw no asatkosnanuw u fonemuke mom. |, 
1958, VisnarenecTBO NeHHHrpancKoro YHH- 
Bepcurera, p. 54—91 şi O. S. Ahmanova, 
Ouepku no oGuţeii u pycckoŭ nekcukono2uu, 
Moscova, 1957, 295 p. 

2 Casares arată că această noţiune, deși 
frecventă în spaniolă, nu are totuși un conţinut 
bine precizat. Prin definiţia pe care o dă dic- 
ţionarul academic, modismele se deosebesc de 
idiotisme prin aceea că sînt „moduri specifice 
de exprimare ale unei limbi date, caracterizate 


Introducere in lexicografia modernă cu- 
prinde patru părți: 1. Considerații generale, 
2. Etimologia, semantica și stilistica în slujba 
lexicografiei, 3. Locuţiunile, proverbele, zică- 
torile şi modismele 2 în dicționar st 4. Proiectul 
dicționarului istoric. 

În partea întîi a lucrării, Casares analizează 
pe larg caracteristicile diverselor tipuri de dic- 
ţionare și, în funcţie de avantajele și dezavan- 
tajele pe care acestea le oferă, el stabilește 
tipul cel mai convenabil pentru noul dicţionar 
istoric spaniol. 

Făcînd o comparaţie foarte instructivă între 
dicționarul Academiei franceze, care, datorită 
grijii exagerate pentru puritatea limbii, nu 
cuprinde decît 37 de mii de articole şi dicțio- 


„narul Oxford, care cuprinde 400 de mii de arti- 


cole, Casares trage o serie de concluzii despre 
dicționarele normative, selective şi complete. 


prin deviere de la regulile generale ale grama- 
ticii, în timp ce idiotismele sînt moduri de 
exprimare specifice, care contravin regulilor 
gramaticale”. 

Indiferent de tipul căruia îi aparține, orice 
dicţionar trebuie să aibă un caracter normativ ; 
dar aceasta nu împiedică pătrunderea în dic- 
ţionar a tuturor cuvintelor şi formelor exis- 
tente. Caracterul normativ al unui dicţionar 
nu este dat de numărul de cuvinte pe care îl 
cuprinde. Prin urmare, nici dicționarele isto- 
rice nu trebuie să cuprindă absolut toate cu- 
vintele şi formele care au existat și există într-o 
limbă anumită. 

„Atita timp cît există cuvinte de bună 
calitate şi zgură lexicală, atita timp cît primele 
au drept de cetăţenie, iar celelalte sînt lipsite 
de acest drept e necesar să existe o autoritate 
care să acorde acest drept sau să-l refuze. O 
astfel de autoritate poate fi numai Aca- 
demia... Dar atita timp cît dicţionarul nostru 
oficial îşi va păstra tradiţiile sale st rolul de 
legiuitor suprem, în materie de limbă, el 
niciodată nu va putea să dea un tablou com- 
plet al întregii limbi...”. Lucrul acesta, se 
vede şi mai clar atunci cînd Casares afirmă că 
studiile de lexicologie nu se pot face numai pe 
baza dicționarului istoric, deoarece pentru 
știință sînt tot atit de interesante arhaismele 
şi neologismele, cuvintele limbii literare şi 
barbarismele, formaţiile populare şi cele li- 
vrești, cuvintele folosite de întregul popor şi 
cele regionale, deoarece tocmai în unele dintre 
elementele lipsite de importanţă la prima ve- 
dere, se poate găsi cheia pentru rezolvarea unor 
probleme foarte importante ale fonelicii, se- 
manticii, etimologiei şi istoriei limbii. Dar 
Casares nu arată destul de limpede care tipuri 
de cuvinte ar putea să rămînă în afara unui 
dicţionar istoric complet. Se simte în această 
parte a lucrării lipsa noţiunii științifice de 
limbă comună a întregului popor, noţiune care 
l-ar fi ajutat pe autor să fixeze mai precis con- 
turul dicționarului istoric. Observațiile cu pri- 
vire la delimitarea lexicului prin excluderea 
unor barbarisme (ilustrate numai prin termeni 
sportivi de origine engleză), făcute în partea 
întîi şi cele cu privire la omiterea unor cuvinte 
tehnice şi ştiinţifice de foarte strictă speciali- 
tate şi a regionalismelor mai noi (făcute în 
partea a treia), nu sint suficiente pentru a da 
lexicografului o orientare clară în legătură cu 


lista de cuvinte a dicționarului istoric. Con- 
cepţia sa despre limbă l-a împiedicat säi rezolve 
această problemă. El concepe limba ca o sumă 
aritmetică compusă din „actele de vorbire” 
individuale !, acestea avînd o parte comună 
pentru toţi membrii aceleiași societăţi (p. 
268 — 271). De aceea, cînd vorbeşte despre dic- 
ționarul istoric al limbii spaniole, ei nu folo- 
seşte noţiunea de limbă comună, ci noţiunea 
mult mai vagă de „întreaga limbă” (p. 30). 

` În partea a doua — Etimologia, semantica 
şi stilistica în slujba lexicografiei, recunoscînd 
importanţa deosebită a etimologiilor pentru un 
dicţionar istoric, Casares este de părere că 
munca lexicografului se deosebește net: de cea 
a lingvistului care stabilește etimologiile. Întil- 
nind un cuvînt într-un context, lexicograful 
trebuie să vadă în el exact ceea ce văd și cei- 
lalţi vorbitori ai limbii respective : trebuie deci 
să ţină seamă de unităţile semantice, să le deli- 
miteze și să le clasifice. El nu are datoria să 
cerceteze cauzele care au determinat o anumită 
transformare semantică, ci pur şi simplu să o 
înregistreze (p. 64). Casares este chiar împo- 
triva folosirii cuvîntului lege" atunci cînd 
se vorbeşte de schimbările din vocabular, con-: 
siderîndu-l prea pretenţios. 

;. - „izbindu-se de diferite fenomene seman- 
tice lexicogratul nu trebuie să meargă mai 
departe. de definirea sensurilor, care aparţin 
în mod real unui cuvînt, și de stabilirea rapor- 
turilor dintre ele, cînd este posibil. Aceasta este 
suficient” (p. 69). 

Sarcina de a cerceta cauzele schimbării sen- 
surilor este trecută pe seama lexicologiei şi a 
semasiologiei. Numai aceste două discipline 


1 Ideea greșită că nu există de fapt o limbă 
comună a întregului popor este mai veche. După 
părerea lui A. Dauzat, societatea nu foloseşte 
o limbă unică ci cîteva jargoane : profesionale, 
literare, ţărăneşti etc. (Vezi Les argels. Carac- 
ières, évolution, influence, Paris, Delagrave, 
1929). Cam pe aceeași poziție se situează şi 
adepţii „teoriei straturilor”. Vezi H. Nau- 
mann, Uber das sprachliche Verhältnis von 
Ober- zu Unlerschicht, în Jahrbuch für Philo- 
logie, I, München, 1925; E. Lerch, Über das 
sprachliche Verhältnis von Ober- zu Unter- 
schicht, ibidem. E 

sint considerate științe ` lexicografia este soco- 
tită arta alcătuirii dicționarelor și ea nu are 
nevoie decît de latura practică a semasiologiei 
(p. 63). Casares consideră că ar fi chiar primej- 
dios pentru lexicografi să cunoască diferite 
legi”? semantice (p. 68). Punctul acesta de 
vedere ni se pare inacceptabil, deoarece lexico- 
grafia, chiar atunci cînd se limitează la înre- 
gistrarea sensurilor cuvintelor, nu face această 
operaţiune cu totul la întîmplare, ci după anu- 
mite criterii științifice, criterii pe care însuși 
Casares nu a putut să le treacă cu vederea cînd 
a discutat problema stabilirii filiației sensurilor. 
Pe de altă parte, nu se poate contesta faptul 
că lexicograful va determina cu atit mai bine 
evoluţia sensurilor cuvîntului, cu cît va cu- 
noaște mai bine cauzele și legile după care se 
produc schimbările semantice 1. 

Pornind de la punctul de vedere discutat 
mai sus, Casares separă net !munca lexicogra- 
fului de aceea a lingvistului care stabilește eti- 
mologiile (p. 57). Acesta din urmă trebuie să 
facă analiza elementelor componente ale cuvîn- 
tului și pentru aceasta i se cere să cunoască bine 
lexicul limbilor înrudite și al dialectelor lor, să 
cunoască gramatica istorică a acestor limbi, 
particularităţile lor fonetice, în diferite etape 
de dezvoltare, să ştie să localizeze în timp și în 


spaţiu legăturile istorice de orice fel dintre . 


poporul a cărui limbă o studiază și alte popoare. 
Numai concepută în felul acesta, munca ling- 
vistului care stabileşte etimologiile, uneori 
extrem de complicată și de dificilă, poate să 
ușureze munca lexicografului, ajutindu-l să 
stabilească o justă filiaţie a sensurilor unui 
cuvînt. „Cercetările etimologice sînt în prezent 
o preocupare atotcuprinzătoare care cere o 
pregătire specială, ce nu este atît de necesară 
lexicograiului”” (p. 45). „Aceasta nu înseamnă 
că lexicogratul poate să nu cunoască sau să 
ignoreze rezultatul cercetărilor etimologice. 
Dimpotrivă. După cum un medic se folosește 
de analize şi radiografii făcute pentru el de alţi 
specialişti, el concentrindu-şi întreaga atenţie 
asupra bolnavului, tot așa și lexicogratul trebuie 


1 Vezi şi critica făcută în această privinţă 
de O. S. Ahmanova, op. cit., p. 71—103. 


să capete din alte miini o succintă anamneză 
a cuvintelor” (p. 46). 

'Ținînd seamă de greutăţile, uneori de neîn- 
lăturat, pe care le întilnește specialistul în 
stabilirea etimologiilor, și de rolul important 
pe care acestea îl au în delimitarea sensurilor 
cuvîntului, Casares este de părere că un dic- 
ționar istoric trebuie să dea numai etimologiile 
stabilite în mod definitiv și prin aceasta să se 
deosebească de dicționarele etimologice pro- 
priu-zise, care reproduc, mai mult sau mai 
puţin critic, toate ipotezele emise. Cercetarea 
lexicului din punct de vedere etimologic se face 
independent de activitatea lexicografică, iar 
dicționarele trebuie să folosească şi să repro- 
ducă nu ipotezele și controversele dintre eti- 
mologiști, ci rezultatele sigure obţinute în 
urma acestei cercetări. În ce privește folosirea 
cercetărilor etimologice în redactarea artico- 
lelor de dicționar, Casares împărtăşeşte punctul 
de vedere al lui Menéndez Pidal, pe care îl 
citează: „cînd legătura dintre etimon și cu- 
vîntul derivat nu este clară, din cauza pierderii 
unor sensuri intermediare, este necesar ca 
acestea să se indice, iar dacă nu sînt cunoscute, 
să se reconstituie” (p. 60). 

Considerăm judicios punctul de vedere al 
lui Casares pentru cazurile în care etimologia 
sigură a unui cuvint s-a stabilit în urma unei 
îndelungate controverse. Nu este necesar ca 
un dicționar istoric să reproducă toate ipotezele 
care au fost emise în această controversă, 
dar în cazurile în care, deşi s-au emis citeva 
ipoteze, nu s-a ajuns la stabilirea unei etimo- 
logii sigure, sau în cazurile etimologiilor mul- 
tiple, indicarea diferitelor soluţii date o socotim 
folositoare și numai dacă ne gîndim că ca 
arată cititorului sau lingvistului stadiul în care 
se afiă cercetarea. 

În acest capitol autorul face numeroase 
observații juste menite să arate importanța 
fenomenului ce se chiamă etimologie populară 
pentru munca lexicografului. 

O altă problemă discutată pe larg în partea 
a doua a cărţii lui Casares este determinarea 
și delimitarea sensurilor cuvîntului. Fixind 
acestei probleme un cadru foarte vast, Casares 
face numeroase observaţii teoretice şi dă indi- 

caţii privitoare la` sarcinile lexicografului, 
asupra cărora merită să ne oprim, deoarece 
în cea mai mare parte ele reflectă concepţia 
sa idealistă despre limbăt!. El interpretează 
cuvîntul de pe poziţiile psihologiei subiectiviste, 
considerindu-l un complex psihofizic (,,com- 
plejo psicofizico”), care constă din diferite 
senzaţii („complex de senzații’) vizuale, 
acustice, olfactive, gustative etc.2. Astfel 
înțeles, cuvîntul reprezintă pe plan semantic 
de multe ori diferă de la un vorbitor la altul, 
chiar dacă ei aparţin aceleiași comunități 
lingvistice (p. 70). Casares discută aici exem- 
plul cuvîntului spaniol marisma („țărm jos 
inundat de maree”), care, spune el, se reflectă 
altfel în psihicul unui locuitor de pe litoral, 
decit în al unuia care trăiește departe de țărm. 
De aici se trage concluzia că nu se poate stabili 
un înţeles autentic al cuvîntului, acelaşi pentru 
toţi vorbitorii unei limbi. Cuvîntul poate avea 
cele mai variate nuanţe de înţeles după parti- 
cularităţile psihice ale oamenilor care-l folo- 
sesc. De aceea, el consideră că nu se pot 
stabili criterii pentru determinarea și delimi- 
tarea sensurilor cuvîntului; ele trebuie sta- 
bilite pentru fiecare caz concret în parte, 
aceasta fiind în funcţie de anumiţi factori 
obiectivi, dar şi de punctul de vedere personal 
al lexicogratului. Casares ia drept criteriu de 
apreciere a justeţii acestei teorii faptul că 
numărul sensurilor aceluiaşi cuvint variază de 
la un dicţionar la altul, chiar cind e vorba de 
aceeaşi limbă. 3 
Teoria lui Casares că sensurile unui“cuvînt 
se deosebesc de la un individ la altul, și prin 
urmare nu se poate vorbi despre sensuri 
comune pentru toţi membrii aceleiași comu- 
nităţi lingvistice, nu se susține nici dacă se 
identitică sensul cu reprezentarea sau cu un 


1 Pentru interpretarea amănunţită a no- 
ţiunilor de limbă, vorbire, act de vorbire, acti- 
vitatea de vorbire, vezi capitolul II, 
p. 274—281 din cartea lui Casares. 

2 Autorul nu face această teorie în cartea 
pe care o recenzăm, ci trimite la o altă lucrare 
Nuevo concepto del Diccionario de la Lengua 
y otros problemas de lexicologia, apărută în 
1941, în Opere complete, vol. V. 


complex de reprezentări, iar cuvîntul ar fi 
considerat un impuls care produce reprezen- 
tarea, deoarece nici reprezentările obiectelor 
nu diferă totdeauna prea mult de la un individ 
la altul. Dar așa cum a arătat lingvistica 
materialist-dialectică, sensul cuvîntului nu este 
reprezentarea obiectului denumit de cuvintul 
respectiv, ci reflectarea lui abstractă şi gene- 
ralizată în mintea vorbitorilor. Deci în cazul 
cuvîntului marisma, discutat de Casares, chiar 
dacă reprezentarea lui concretă nu este exact 
aceeași pentru locuitorii de pe țărm și pentru 
cei care locuiesc mai departe, înţelesul lui, 
ca o reflectare abstractă şi generalizată, va fi 
acelaşi pentru toţi vorbitorii care folosesc 
acest cuvint. 

Casares dă indicații practice extrem de 
utile în ce priveşte stabilirea ordinii de pre- 
zentare a sensurilor cuvîntului într-un articol 
de dicţionar, El discută aici cîteva principii 
posibile: empiric, genetic, logic şi istoric. 
Pentru dicționarele de uz general se recu- 
noaşte superioritatea principiului empiric (po- 
trivit căruia se tratează la începutul artico- 
lului sensurile curente, apoi cele învechite, 
familiare, figurate, regionale, de jargon, teh- 
nice) asupra celui istoric (potrivit căruia se 
tratează la început etimologia, apoi sensurile 
cele mai vechi şi la stirşit cele curente). 
Casares arată însă că stabilirea ordinii sen- 
surilor după criteriul empiric s-a făcut pină 
acum în mod arbitrar, deoarece au lipsit 
datele statistice asupra frecvenţei. În ce pri- 
veşte dicționarele generale, destinate unui 
număr mai restrîins de oameni, criteriul cel 
mai convenabil este cel istoric ; autorul atrage 
însă atenţia asupra nenumăratelor dificultăţi 
pe care le va întilni lexicograful lucrind după 
acest criteriu. Una dintre aceste greutăţi este 
neconcordanţa între apariţia unui sens şi data 
la care el este atestat într-un document scris, 
Se întîmplă adesea ca un sens apărut înaintea 
altuia să fie învegislrat la o dată ulterioară, 
sau se întimplă ca sensuri intermediare, care 
ar explica structura semantică actuală a unui 
cuvint, să nu fie de loc atestate. O altă greu- 
tate se iveşte atunci cînd un cuvînt cu mai 


multe sensuri în limba-bază se dezvoltă 

neomogen în limba care l-a moştenit. În felul 
acesta apar direcţii noi de dezvoltare seman- 
tică, care prin încrucișare dau naştere altor 
sensuri. Alegind unul dintre cuvintele care 
prezintă multe dificultăţi de acest gen, Casares 
dă un exemplu de felul cum trebuie tratat 
un cuvînt într-un dicționar general după cri- 
teriul istoric (p. 104). Propunerea ca la sftr- 
șitul fiecărui sens să fie indicat printr-o cifră 
(de ex. + 17, + 13 etc.) numărul citatelor 
existente în arhiva dicționarului, dar nefolo- 
site, merită toată atenţia. Între altele, ea îi 
împiedică pe cititori să creadă că un anumit 
sens, care ar putea să pară bizar contempora- 
nilor, este o invenţie a unui scriitor. 


Un capitol remarcabil prin fineţea obser- 
vaţiilor şi prin punerea la punct a unor pro- 
bleme de amănunt este acela în care se discută 
locul cuvintelor compuse și al îmbinărilor de 
cuvinte într-un dicționar general. Aici se face 
deosebire între compusele al căror caracter 
de compunere nu mai este evident pentru 
vorbitori și care nu prezintă nici o dificultate 


în ce priveşte introducerea lor în dicționar! 


şi cele ale căror elemente componente sînt 
încă nesudate, Spre deosebire de Darmesteter 
și  Meyer-Liibcke, Casares nu abordează 
această problemă după criteriul pur etimolo- 
gic. O atenţie specială se acordă combinațiilor 
de cuvinte care, prin structura lor semantică, 
se deosebesc de cuvintele compuse. Obiecţia 
lui Casares împotriva introducerii în dicționar 
a unor combinaţii de tipul „vas de război”, 
„barcă cu pinze”, „barcă cu motor” etc. este 
pe deplin întemeiată, deoarece un dicţionar 
istoric nu are ca scop definirea obiectelor. 
Într-un dicţionar general trebuie tratate nu- 
mai acele combinaţii de cuvinte stabile care 
exprimă o noţiune ce nu se poate defini la 
nici unul dintre cuvintele componente (de 
ex. „cal-putere”). 

Aspectele stilistice ale limbii, ridicînd 
în faţa lexicografului numeroase probleme 
greu de rezolvat, sint discutate pe larg în 
cartea lui Casares, în patru capitole. În ce 
priveşte teoria stilului, este urmată, în linii 
mari, concepţia lui Ch. Bally. Casares dă 


însă lexicografului o perspectivă interesantă 
prin îndemnul de a studia faptele stilistice 
sub două aspecte: obiectiv și subiectiv. Prin 
stilistica obiectivă el înțelege acel gen de 
analiză în care lexicograful este obligat să 
identifice o nuanţă afectivă comună tuturor 
vorbitorilor care folosesc în exprimare un fapt 
stilistic. Prin stilistică subiectivă se înţelege 
atitudinea subiectivă a lexicogratului față de 
fenomenele stilistice obiective (p. 118). 

Am putea adăuga aici că lexicograful 
trebuie să ţină seamă și de faptele de stil indi- 
vidual. Dacă un cuvînt apare cu un anumit 
sens figurat sau impropriu numai la un scriitor, 
aceasta nu înseamnă că sensul respectiv apar- 
ţine limbii; prin urmare, dacă lexicogratul 
îl înregistrează în dicţionar, trebuie să men- 
ţioneze caracterul lui pur individual. 

O analiză detaliată se face efectului pe care 
factorul emoţional îl are asupra sensurilor 
proprii şi figurate ale cuvintelor. Discutînd 
numeroase exemple, Casares face observaţii 


-foarte interesante despre capacitatea cuvin- 


telor (abstracte și mai puţin abstracte) de a-şi 
forma sensuri figurate. 

În ce priveşte stilistica istorică, deşi se 
recunoaşte imposibilitatea, pentru stadiul 
actual al cercetării, de a se reconstitui istoria 
evoluției stilistice a cuvintelor, de la apariţia 
lor în limbă pînă în zilele noastre, lexicografii 
sînt îndemnați să folosească toate datele 
existente pentru a arunca o lumină, oricît 
de palidă, și în această direcţie. Se atrage însă 
atenția că pentru reducerea gradului de su- 
biectivitate în interpretare, nu trebuie să se 
piardă din vedere niciodată felul cum este 
perceput cuvintul, din punct de vedere afectiv, 
de către întreaga colectivitate. 

În partea a treia a cărţii, Casares carac- 
terizează potrivit cu particularităţile lor uni- 
tăţile frazeologice stabile şi le împarte, după 
structură și funcţiune, în două mari grupe 
semnificative (noţionale) şi conexe (de legă- 
tură). Toate aceste îmbinări frazeologice stabile 
sînt denumite de Casares cu termenul general 
de locuţiuni”. În grupa celor noţionale sînt 
încadrate locuţiunile substantivale (care com- 
portă trei tipuri: denominative, singulare 

și infinitivale), adjectivale, verbale, partici- 
piale, adverbiale, pronontnale și interjecţio- 
nale, iar în grupa celor de legătură, — locu- 
țiunile conjuncţionale și prepoziţionale. Im- 
portanţa acestui capitol rezidă nu atit în 
consideraţiile de ordin teoretic, față de care 
însuși autorul formulează unele rezerve, cit 
în încercarea de a stabili criterii de selecţio- 
nare și clasificare a tipurilor extrem de variate 
ale unităţilor frazeologice stabile şi în indi- 
caţiile practice de prelucrare lexicografică. 

Una dintre obiecțiile care s-ar putea aduce 
totuși acestui capitol, de o valoare incontes- 
tabilă pentru practica lexicogratică, este 
faptul că clasificarea se bazează pe criterii 
diferite (în unele cazuri se are în vedere numai 
funcția, în altele numai forma locuţiunilor), 
iar corelaţia dintre un anumit tip de locuţiuni 
şi o anumită parte de vorbire se stabilește 
ignorîndu-se particularităţile legăturii seman- 
tice a elementelor lexicale aparţinind locu- 
iunii. 

În acelaşi capitol, Casares aduce o contri- 
butie importantă la studiul unităților frazeolo- 
gice stabile. El reușește să delimiteze mult mai 
clar decît se făcuse înainte acele unități 
frazeologice stabile care nu intră nici în cate- 
goria locuțiunilor, nici în aceea a proverbelor 
şi a zicalelor, deși prezintă asemănări și cu 
unele și cu celelalte, Casares numește aceste 
îmbinări de cuvinte „fraze proverbiale” și 
fixează șapte criterii care îl ajută pe lexicograf 
la identificarea lor. 

Și precizările în legătură cu definirea zică- 
torilor şi a proverbelor se înscriu în aceeași 
serie a contribuţiilor originale valoroase. Partea 
mai vulnerabilă a acestui capitol este încer- 
carea de clasificare a proverbelor şi conside- 
rațiile asupra specificului lor semantic. Scăde- 


rile care se manifestă în interpretarea teoretică 
au făcut imposibil un răspuns clar în privinţa 
tratării lor lexicografice. Despre zicători însă 
se dau indicaţii clare în acest sens. Numărul 
lor în dicţionar nu trebuie să fie prea mare, 
deoarece ele nu sînt elemente lexicale care să 
se poată reduce la un singur echivalent 
conceptual; într-o zicătoare cuvintele nu-și 
contopesc sensurile într-unul singur. 

Deşi în unele privinţe concepţiile si ideile 
lui Casares nu reprezintă cel mai înaintat 
punct de vedere în interpretarea faptelor de 
limbă şi în tratarea lor lexicografică, Intro- 
ducere în lexicografia modernă este un manual 
valoros pentru toţi cei care se ocupă de stu- 
diul cuvintelor, indiferent din ce punct de 
vedere. Numărul mare al problemelor abordate, 
informațiile din istoria lexicografiei, a sema- 
siologiei, etimologiei și stilisticii, materialul 
ilustrativ extrem de bogat pe care se sprijină 
discuţiile, fineţea cu care Casares face analiza 
sensurilor cuvintelor și a îmbinărilor lexicale 
stabile sînt numai cîteva din problemele care 
îl atrag pe cititor, Cităm în încheiere o frază 
din prefața pe care W. von Wartburg o face 
la cartea lui Casares ,,Cei ce şi-au consacrat 
viaţa toată lexicografiei nu pot să nu admire 
perspicacitatea cu. care Casares a prevăzut 
toate problemele ce ar fi putut fi pentru 
colaboratorii săi un motiv de şovăire. Aproape 
că nu există problemă în domeniul investi- 
gaţiei istorice a lexicului care să nu fi fost 
atinsă şi pe care Casares să nu fi încercat să o: 
rezolve, totdeauna cu un bun simţ sănătos 
la care se adaugă o putere deosebită de înţele- 
gere a faptelor de limbă, lucru pe care ar 
putea să-l învidieze mulţi lingviști”. 


C. Otobicu și V. Rudeanu 


| JOSEPH VENDRYES | 


De curînd s-a stins, la o vîrstă înaintată, Joseph Vendryes, cel 
mai de seamă lingvist francez din ultimele decenii, unul dintre primii 
elevi ai lui Antoine Meillet şi desigur cel mai de frunte printre ei. Născut 
la 1875, a devenit de tînăr conferențiar la universitatea din Clermont- 
Ferrand, apoi profesor la Paris. A scris importante lucrări în domeniul 
lingvisticii latine şi greceşti, s-a ocupat apoi de limbile germanice, pe care 
le-a predat multă vreme, dar domeniul lui preferat a fost cel al limbilor 
celtice (pe care Meillet nu le-a cercetat mai de aproape). Pe acestea le-a 
studiat în tot timpul lungii lui cariere, începînd cu teza secundară asupra 
cuvintelor latinești împrumutate de irlandezi (lucrare scrisă în latineşte) 
şi terminînd cu ultima lui lucrare. L-am văzut pentru cea din urmă oară 
în decembrie 1956, cînd aproape că nu mai ieșea din casă, şi lucra de sîrg 
la un dicţionar etimologic al limbilor celtice. Deşi trecuse de 80 de ani, 
era tot atit de activ ca în tinerețe ; mi-a mărturisit că nu spera să ducă la 
capăt o lucrare atît de anevoioasă, dar ţinea să-şi facă datoria pînă în ultima 
zi a vieţii. Nu ştiu dacă a izbutit să încheie dicţionarul, dar sper că cel 
puţin l-a lăsat în aşa formă încît să poată fi pus la punct de altcineva. 
În orice caz, şi fără acest dicţionar, el lasă în urma sa o vastă operă, vala- 
bilă în întregimea ei. 

Încă de pe vremea cînd a fost ales membru al Societăţii de lingvistică, 
din Paris (1898), pe care a ilustrat-o cu activitatea sa timp de mai bine de 
60 de ani, şi de cînd și-a susținut tezele de doctorat (1902), cu subiecte 
concrete, a început; să manifeste interes pentru lingvistica generală, înţe- 
leasă ca studiu al concepţiilor puse la baza ştiinţei. Chiar în 1902, în 
Mélanges Meillet, a publicat un studiu teoretic asupra legilor fonetice. 
Dar opera lui capitală, redactată înainte de primul război mondial și 
publicată în primă ediţie abia în 1921, este Le langage, vastă sinteză, 
bazată. pe date din multe şi diverse familii de limbi. | 

Nu poate fi vorba să-i examinez aici întreaga operă, cu atît mai mult 
cu cît multe lucrări depăşese în mod larg limitele preocupărilor revistei 
noastre. Dar cred că este cazul să mă opresc asupra concepţiilor lui. 

Alături de Meillet a condus şcoala sociologică franceză, bazată pe 
învățătura lui Ferdinand de Saussure. Trebuie să spun că ideile metafizice 
şi idealiste ale lui Saussure sînt mai puţin reprezentate în ramura franceză 
a urmaşilor lui. Desigur, vom găsi şi aici unele trăsături cu care ştiinţa, 
noastră actuală nu poate fi de acord, de exemplu nu putem aproba paginile 
din Le langage unde Vendryes tăgăduieşte existența progresului. În general 
însă el evită asemenea poziţii şi lucrările lui pot sta de multe ori la baza 
unor expuneri orientate după concepția materialist-dialectică. Iată pentru 
aceasta un singur exemplu, luat din articolul Sarcinile lingvisticii statice, 
publicat în „Revue de Psychologie”, 1933, p. 172—184. Numai titlul 
ar fi suficient ca să ne pună în gardă contra conținutului. Şi totuși iată 
care este concluzia articolului : „Trebuie să ne reprezentăm orice limbă 
ca o materie în mişcare, unde se împletesc tendințe variate, între care în 
fiece moment se stabilește un echilibru. A descrie această materie, a-i 
defini elementele, a-i degaja tendințele, iată sarcinile lingvisticii statice”. 
Se vede clar că, chiar cînd tratează un subiect atît de delicat cum e ling- 
vistica statică, Vendryes nu uită să privească lucrurile în mişcare, în inter- 
dependenţa lor. Cît de departe sîntem de descriptiviştii americani, care 
pretind să tratăm fiecare element izolat şi îngheţat într-un punct oarecare 
al timpului ! 

Nu numai limba, ci şi lingvistica o privea Vendryes totdeauna în 
mișcare, totdeauna gata să primească idei noi, să caute ce e bun în fiecare 
inovaţie. El însuși era în mişcare, totdeauna vioi, chiar în ultimii ani, 
apropiat de oameni, cu mare interes şi cu specială bunăvoință pentru 
tineri. Personal am simţit din plin ajutorul lui cînd eram începător și 
bunăvoința lui a continuat să se manifesteze în toate ocaziile cînd ne-am 
întîlnit şi în corespondența noastră, care n-a fost întreruptă decît de război. 
Să mi se ierte deci emoția cu care scriu aceste cîteva rînduri pentru pome- 
nirea lui. 


AL. GRAUR 


| ALEKSANDAR I. BELIĆ | 


(15.VIII.1876 —26.I1.1960) 


La 26 februarie, la Belgrad a încetat din viaţă marele filolog și 
lingvist iugoslav Aleksandar Belic, președintele Academiei Sîrbe de Ştiinţe. 
După o viaţă întreagă de muncă neobosită, el s-a stins la masa de 
lucru, cu tocul în mînă. 

Încă de pe băncile universităţii, Belić se face cunoscut prin lucrările 
sale nu numai în patria sa, ci şi în străinătate, numele său fiind citat ca 
al unuia dintre slaviştii de seamă. 

Aleksandar Belić s-a născut la 15 august 1876, la Belgrad, unde 
termină liceul. În 1894 este student al secţiei istorico-filologice a Şcolii 
superioare din Belgrad. Studiile filologice şi lingvistice și le continuă la 
universităţile din Odesa și Moscova. După o ședere de patru ani în aceste 
oraşe, în care timp se străduiește să aprofundeze esenţa școlii lingvistice 
ruse, pleacă la Leipzig unde, în anul 1900, își susţine teza de doctorat 
Zur Entwicklungsgeschichte der slavischen Deminutiv und Amplifikativ- 
suffixe, în fața celebrului slavist A. Leskien. 

Din anul 1899 funcționează ca docent al școlii superioare din Belgrad, 
în anul 1905 este numit profesor la Universitatea, nou organizată, din 
Belgrad, iar din 1919 profesor titular la catedra de limba sîrbă, filologie 
slavă şi lingvistică, funcție îndeplinită pînă la moarte. 

În anul 1905 devine membru corespondent, iar în 1906 membru 
titular al Academiei Sîrbe de Ştiinţe, fiind ales în 1923 secretarul general 
al ei, iar în 1937 preşedinte. El se numără, de asemenea, printre membrii 
multor academii de ştiinţe europene și este doctor honoris causa al cîtorva 
universităţi, printre care şi al Universităţii din Moscova. 

În timpul primului război mondial este nevoit să-şi părăsească Lora, 
Departe de patrie, el nu-şi întrerupe activitatea științifică, ţinînd în tot 
acest; răstimp conferinţe de specialitate la universităţile din Leningrad, 
Roma și Paris. În anii grei ai celui de-al doilea război mondial acest mun- 
citor neobosit a fost pensionat, persecutat şi în cele din urmă aruncat 

într-un lagăr de concentrare. După încetarea războiului îşi reia munca la 
Universitatea şi Academia din Belgrad. 

Dedicîndu-se de foarte tînăr ştiinţei, lucrările sale au stîrnit de la 
început interesul. Încă din timpul studenției Academia de Ştiinţe din 
Petrograd îi publică două lucrări. Cea de-a doua, intitulată H 9soucmeennomy 
uucay e cmapocaasanckom şi apărută în 1899, se ocupă de problema dualului 
în slava veche şi în limba greacă, lămurind şi rezolvind această pro- 
blemă ; iar disertaţia sa de doctorat a fost salutată de cei mai mari lingviști 
ai timpului şi calificată drept lucrare de o mare importanţă ştiinţifică. 
Începînd cu anul 1897, cînd şi-a publicat prima lucrare ştiinţifică, Alek- 
sandar Belić a îmbogăţit an de an ştiinţa lingvistică şi cultura iugoslavă. 
Pînă la moartea sa el a publicat peste 500 de lucrări : diferite studii, arti- 
cole, recenzii etc. În decursul acestor ani, în bibliografia sa s-au înscris 
multe lucrări ştiinţifice şi opere de importanţă capitală din toate 
domeniile : începînd cu probleme complexe ale istoriei limbii sîrbocroate 
şi în general a limbilor slave, analizind şi referindu-se la problemele generale 
ale limbilor indo-europene, ale gramaticii comparate ale limbilor slave, 
ale dialectologiei sîrbocroaite, ale sintaxei și terminînd cu probleme diverse, 
mai simple sau mai complexe ale limbii sirbocroate contemporane, ale 
ortografiei etc. 

O deosebită importanţă, mai ales în prima perioadă a activităţii sale, 
a acordat; A. Belić dialectologiei. Lucrările sale de dialectologie sîrbo- 
croată, deşi sînt lucrări de pionierat, sînt lucrări temeinice scrise la un 
înalt nivel ştiinţific. Dintre acestea remarcîndu-se îndeosebi : Juasekmosno- 
euueckaa kapma cep6croao a3uka, apărută în 1906, amplu şi documentatul 
studiu Dijalekti istočne i južne Srbije, tipărit în 1905, pe care La 
continuat în lucrările ` O srpskim ili hrvatskim dijalektima, din 1908, 3amem- 
KU RO uakasckum e080pam, din 1909, O Vukovim pogledima na srpske dijalekte 
i književni jezik, din 1910, Zum heutigen Stand der serbocroatischen Dialek- 
tologie, din 1910, precum şi într-o serie întreagă de articole polemice şi 
critice, 

Aleksandar Belić s-a ocupat și a rezolvat de asemenea o seamă de 
probleme grele ale gramaticii istorice şi comparate a limbilor slave în 
general şi a gramaticii istorice a limbii sîrbocroate în special. În elabo- 
rarea acestor lucrări el s-a sprijinit pe materialul dialectologic strîns şi 
pe rezultatele la care a ajuns studiind aceste materiale. Astfel, studiind 
unul dintre graiurile ciacaviene cele mai arhaice (kastavian) şi compa- 
rîndu-l cu situaţia din alte limbi slave, Aleksandar Belic a rezolvat pro- 
blema complexă a sistemului accentului din slava comună — a metafo- 
niei (Akcenatske studije, 1, 1914). Din acelaşi domeniu al gramaticii istorice 
şi comparate a limbilor slave şi al istoriei limbii sîrbocroaite, a mai publicat 
studiile ` Prilosei istoriji slovenskih jezika, 1901, IloOeuocnbie enacnoie e 
cepâcrom asike, 1903, Najmladja (treća) palatalizacija zadnjonepčanih 
suglasnika, 1921, Srpskohrvarske glasovne grupe jt i id i praslovensko kti, 
gti ¿i hti, 1922. Cea mai importantă lucrare din acest domeniu rămîne însă 
O dvojini u slovenskm jezicima, din 1932, unde se dă o explicaţie științifică 
justă a modului în care s-a ajuns la dispariția dualului, reliefîndu-se impor- 
tanţa acestui fapt pentru simplificarea formelor plurale ale noii declinări. 

În acelaşi an, 1932, A. Belić publică lucrarea Slovenski injuktiv u vezi s 
postankom slovenskog glagolskog vida, iar în anul 1935 studiul Postanak 
praslovenske glagolske sisteme, în care sînt lămurite unele probleme ale 
slavei comune. 

Nu mai puţin importante sînt lucrările lui Aleksandar Belić din 
domeniul sintaxei. Cele mai cunoscute sînt : Aorist imperfektivnih glagola, 
1925 — 1926, O upotrebi vremena u srpskohrvatskom jeziku, 1926 —1927, O sin- 
taksičkom indikativu i relativu”, 1927, în care fundamentează în mod 
original şi bine documentat teoria funcțiilor formelor verbale. 

Studiind limba, savantul iugoslav nu s-a mulțumit niciodată să 
cerceteze numai unele aspecte şi probleme izolate. În toate lucrările sale, 
chiar şi în cele cu privire la probleme speciale, se vădeşte în mod pregnant 
tendinţa de generalizare, de a se da răspuns la problemele teoretice de bază 
ale limbii. În această direcţie, deosebit de grăitoare este monumentala sa 
lucrare O jezičkoj prirodi i jezičkom razvitku (vol. I, 1941 ; vol. II, 1959). 
Folosind un bogat material lingvistic, nelimitîndu-şi cercetarea numai la 
limbile slave, ci extinzînd-o şi asupra altor limbi, al căror sistem l-a studiat 
cu atenţie, după ani îndelungaţi, Aleksandar Belić a formulat aici o sinteză; 
proprie a teoriei limbii și a dezvoltării ei. Această lucrare se înscrie la loc 
de frunte în lingvistica contemporană. La volumul III, A. Belic a lucrat 
pînă în ultima clipă a vieţii sale. 

Aleksandar Belic a fost nu numai un eminent cercetător ştiinţific ci 
și un strălucit organizator al activităţii ştiinţifice, atît în activitatea sa 
de preşedinte al Academiei de Ştiinţe din Belgrad cît şi în aceea desfășurată 
de el în domeniul lingvisticii, al slavisticii şi în deosebi al studierii limbii 
sîrbocroate. El a întemeiat și condus ca redactor responsabil publicaţia 
Južnoslovenski filolog, care ocupă un loc de frunte printre publicaţiile de 
acest fel, publicaţia Maš jezik, care are mari merite în cultivarea limbii 
sîrbocroate contemporane literare, publicaţia Srpski dijalektoloski zbornik, 
unde au fost publicate numeroase lucrări de dialectologie, lucrări fără de 
care nu se poate concepe studierea mai departe a limbii sîrbocroate. 
Aleksandar Belić a organizat şi condus munca de elaborare şi editare a 
marelui dicționar al limbii sîrbocroate, al cărui prim volum a și apărut în 
1959. Ca profesor la Universitatea din Belgrad, el a educat o generaţie 
întreagă de lingviști, continuatori ai activităţii sale în acest domeniu. 
Astfel, pe drept cuvînt se poate spune că Belic este creatorul noii şcoli 
lingvistice din Iugoslavia. 

Aleksandar Belic s-a bucurat în timpul vieţii sale de o mare preţuire, 
atît în Iugoslavia, cât şi în alte ţări. Despre aceasta vorbesc cele trei volume 
omagiale care i-au fost închinate : cel dintii în anul 1921, cu ocazia împli- 
nirii a 25 de ani de activitate ştiinţifică sal doilea în 1937, cu ocazia împlinirii 
a 40 de ani de activitate, iar în 1952 al treilea, cu ocazia împlinirii de 50 
de ani de activitate didactică şi ştiinţifică la Universitatea din Belgrad. 

Moartea lui Alexandar Belić constituie o mare pierdere nu numai 
pentru știința limbii sîrbocroate, ci şi pentru slavistică şi lingvistică în 
general. Ştiinţa pierde în el pe unul dintre slujitorii ei cei mai activi şi 
cei mai de vază. 

ÎN LEGĂTURĂ CU FOLOSIREA TERMENULUI 
DE „PARTICULĂ”, ÎN GRAMATICA LIMBII ROMÎNE ' 


DE 


FULVIA CIOBANU şi MAGDALENA POPESCU-MARIN 


1. Termenul de particulă este folosit în unele gramatici ale diverselor 
limbi în accepţiuni deosebite. El apare de asemenea la autori de gramatici 
ai uneia şi aceleiași limbi. 

Deşi ei privesc în mod diferit conținutul gramatical al elementelor 
denumite prin termenul „,particulă”, cei mai mulţi includ în particule 
părțile de vorbire neflexibile numai pentru că acestea au, în general, un 
corp fonetic redus. (Acest lucru justifică oarecum folosirea diminutivului 
particulă „parte mică, părticică”!.) 

O definiţie mai largă à particulei, dent nu cuprinde toate sensurile 
cu care o folosesc diverşi autori, este dată de Marouzeau în Lexique de la 
terminologie linguistique 2: „Cuvînt cu volum mic, de tipul cuvintelor 
accesorii, care serveşte fie să modifice sensul cuvintelor principale (ci, în 
celui-ci), De să exprime raporturile care se stabilesc între ele: et, ne, de 
(particule de legătură, conjuncție, prepoziţie etc.)”. Definiţia dată de 
Marouzeau este incompletă, pentru că nu are în vedere faptul că unii 
autori includ în termenul de particulă prefixele şi sufixele ? sau unele ele- 
mente care se aglutinează la cuvînt (dar care nu sînt sufixe sau prefixe), 
cum este -æ adverbial romînese 3. 

Mai cuprinzătoare apare definirea particulelor în Dicionário de fatos 
gramaticais a protfeşorului Joaquim Mattoso Câmara (1956, p. 159) care 
arată că în diferite gramatici prin particulă se înțelege cuvîntul cu volum 
mic fonetic şi funcție auxiliară ca articolul, pronumele, adverbele, prepo- 


1 Prezentul articol a fost întocmit pe baza referatelor prezentate de autoare în şedin- 
tele colectivului de gramatică al Institutului de lingvistică din Bucureşti, în vederea îmbună- 
tăţirii ediţiei a II-a a Gramaticii Academiei R. P. R. 

2 Paris, 1933, p. 138. 

3 Vezi Grammaire Larousse du XX-e siècle, Paris [1936], p. 26—27 şi F. Brunot, Précis 
de grammaire historique de la langue française, ed. IV, Paris 1899, p. 169. 

4 Gramatica Academiei R.P.R., vol. 1, p. 329. 

ziţiile şi conjuncţiile 1, de asemenea o serie de elemente din structura cuvîn- 
tului. În lucrarea respectivă sînt numite particule cuvintele sim şi nao care 
conţin răspunsul la o interogativă totală. La p. 36 sînt numite particule 
cu pasivul (Apassivadora) pronumele se care constituie cu verbul un fel 
de diateză pasivă. Autorul arată că unele gramatici extind termenul şi la 
pronumele atone oblice ca me: chamo-me Pedro. 

2. Din cele expuse pînă acum se observă că, în general, sînt numite 
particule unele părți de vorbire neflexibile sau unele afixe, fără să existe 
altă explicaţie pentru folosirea termenului decît; faptul că aceste elemente 
(cuvintele neflexibile în general şi afixele) au corp fonetice redus. 

Există însă lucrări mai recente, care consideră particula o parte de 
vorbire netlexibilă, deosebită de prepoziţie, conjuncţie şi adverb. Acest 
punct de vedere a apărut mai întîi în gramaticile limbii ruse ? ai a fost 
adoptat şi în gramaticile mai recente ale altor limbi slave, ca bulgara ë, 
polona +. 

Particula ca parte de vorbire sau particula în sens restrins, cum îi 
spun unii lingviști sovietici 5, este, după definiţia Gramaticii limbii ruse a 
Academiei de Ştiinţe a U.R.S.S., cuvîntul ajutător „care serveşte în vorbire 
la exprimarea, diferitelor nuanţe de sens ale unor cuvinte separate sau ale 
unei întregi propoziții” 6. Particulele nu au la bază noțiuni,asemănîndu-se 
din acest punct de vedere cu prepoziţiile şi conjuncţiile. Valoarea lor este 
strîns legată de cea a cuvîntului sau a propoziției pe lingă care stau și al 
căror sens de obicei îl completează, aducîndu-i o nuanță semantică suplii 
mentară. În aceasta constă funcţia lor de cuvinte ajutătoare. Astfel uneor- 
particulele afirmă sau neagă un cuvînt sau o propoziţie (particulele afirma- 
tive şi negative: rus. do, ne — Mena ne ncõaasu —; bulg. ne), alteori 
ajută la exprimarea unei întrebări (particulele interogative : rus: su — 
Bepno au amo? —, bulg. su, pol. -c2y), o dorinţă, un îndemn (particulele 
modale și cele modal-voliționale: rus. -xa, ga — Cramcu-ka Oda! —; 
bulg. ge), o restrîngere, o limitare a sensului cuvîntului pe lîngă care stau 
(particulele restrictive și limitative : rus. sum, moabko) ete. O categorie 
deosebită este cea a particulelor care formează cuvinte (de ex. pronume şi 
adverbe nehotărite : rus. xmn9-, -m9, Mën, ` mo-mo, kmo-huGy0b, koeda- 


1 Pentru diferite păreri vezi de exemplu: J. Vendryes, Le langage, Paris, 1921, p. 
136—137 şi 174; Ch. Bally, Linguistique générale et linguistique française, ed. III, Copenhaga, 
1950, p. 155, 224—225, 227; G. Rohifs, Historische Grammatik der italienischen Sprache, vol. 
ILI, 1954, p. 42 ş. u.; O. Rieman, Syntaxe latine, Paris, 1920, p. 502 su C. J. Grandgent, 
Introducere in latina vulgară, trad. de Eug. Tănase, Cluj, 1947, p. 21—22; Der grosse Duden, 
Grammatik der deutschen Sprache, bearbeitet von Dr. Otto Basler, Leipzig, 1937, p. 40; Menendez 
Pidal, Manual de gramatica historica española, ed. a V-a, Madrid, 1929, cap. VIII etc. 

2 O scurtă prezentare istorică a problemei face V. V. Vinogradov, în Pycckuŭ asuk. 
T pammamuueckoe yuenue o caose, Moscova-Leningrad, 1947, p. 726—730. 

3 Vezi, de exemplu, L. Andreičin, N. Kostov, K. Mirčev, E. Nikolov, St. Stoikov, 
Boneapcku esuk, Yuebuur na neðaeocuseckume yuusuie 3a Hauaanu yuumenu, Sofia, 1955, 
p. 264—265. O bibliografie bogată despre particule dă Kristalina Čolakova, în lucrarea Yacmu- 
yume e cospemennun Goneapcku knuoicosen esuk, Sofia, 1958 (vezi introducerea). 

4 Stanislaw Szober, Gramatyko jezyka polskiego, ed. a III-a revăzută de Witold Doroszew- 
ski, Varşovia, 1953, p. 105. 

5 De exemplu V. V. Vinogradov, lucr. cit., p. 663. 

€ Axagemua Hayr CCP, [panmamuka pycekoeo asaza, Moscova, 1952, p. 639. 

Ge 


HuGyOv ` bulg. -eca: ecaxede) şi a particulelor care intră în componenţa 
unor forme gramaticale ale cuvintelor (de ex. imperativul verbelor în rusă 
se formează cu particula doa ` a sOpaecmeyem mcusnb |). 

Trebuie subliniat faptul că lingviștii sovietici aplică acest termen şi 
la alte limbi. Astfel particulele sînt tratate separat de prepoziţii şi con- 
juncţii în gramatica germană a lui E. I. Şendels t, care consideră că anu- 
mite cuvinte ca so, NUN, sogar, nur, aber, doch, zu ete., incluse de grama- 
tieile tradiţionale printre adverbe, prepoziții sau conjuncţii, sînt de fapt 
particule, deoarece rolul lor este de a aduce o nuaţă semantică suplimentară, 
în înțelesul altor cuvinte sau în înţelesul întregii propoziţii (Ich habe nur 
wenig Zeii. Bist du aber trotaig !). Cam în acelaşi fel sînt tratate particulele 
în Mopgoanveua anenuiickoeo asaka? de A. I. Smirniţki. Aici sînt consi- 
derate particule, printre altele, only (I saw only him), even (I even spoke 
to him), not (not to read). 

Semnalăm faptul că termenul de particulă cu acest înțeles apare şi 
în unele lucrări referitoare la limba franceză. Astfel mon este considerat 
particulă în expresii ca : vend. écoute mon, ça mon, c'est mon. Mon pietri- 
ficat este aproape echivalent cu voir sau par foi şi reprezintă o formă, 
moştenită dint-un latin moneo 5. Într-o lucrare a lui A. Henry se vorbeşte 
de ça particulă în limba franceză, spre deosebire de ça adverb, ça pronume 
Şi ça interjecţie. Ça cu valoare de particulă are rolul de a sublinia, de a 
reliefa ideea exprimată. De exemplu : Il est charmant. . . ça. . . charmant +. 
Este totuşi evident că aceste lucrări au în vedere numai cîteva cazuri 
izolate şi din această cauză nu reiese suficient de clar ce înțeleg autorii 
respectivi prin particulă. 

Din cele expuse mai sus cu privire la particulă ca parte de vorbire 
se poate desprinde faptul că, dacă pentru unele limbi ca rusa și bulgara 
situația a fost clarificată într-o anumită măsură în sensul existenței parti- 
culei ca parte de vorbire, pentru alte limbi, ca germana, engleza, lucrurile 
sînt discutabile. Eventuala părăsire a punctului de vedere tradiţional și 
adoptarea unui nou punct de vedere pentru aceste limbi ar putea fi făcută 
numai pe baza unei definiri riguroase a particulei ca parte de vorbire şi 
în urma unei mai precise delimitări de prepoziţii, adverbe şi conjuncții. 


* 


3. Ca şi în alte limbi, şi în limba romînă termenul de particulă a 
fost folosit în acceptiuni diferite. Astfel H. Tiktin, în Gramatica română 5, 
consideră particule cuvintele neflexibile, adică adverbele, prepoziţiile, con- 
juncţiile, interjecţiile. Al. Rosetti, în Istoria limbii române 6, numește 
particule, la capitolul Sintaxă, prepoziţiile şi conjuneţiile latine (ad, cum, 


1 Ppaumamuka nemeyhoeo aawka, Moscova, 1954, p. 195 și urm, 

2 Moscova, 1959, p. 387. 

3 Vezi recenzia lui Léo Spitzer din Romania, 1951, vol. LXXII, fasc. 2, p. 282 (R.L.W. 
La particule mon în P.M.L.A., vol. LXI, 1946). ` 

4 A. Henry, Considérations sur la fortune de ça en français, în Revue de linguistique romane, 
vol. XIX, nr. 73—74, p. 7—9. 

5 Partea I, Iași, 1893, p. 21. 

€ Vol. I, Limba latină, Bucureşti, 1938, p. 149. 

per, quod etc.). Mai deosebite sînt elementele cuprinse sub numele de parti- 
culă în Limba română ! a lui Sextil Puşcariu. Prin particule auxiliare, de 
exemplu, Pușcariu înțelege atît unele forme ale verbelor auxiliare (am, aș, 
voi), pronumele reflexive (mă, se), şi articolul posesiv (al, a, ai, ale). În 
paragraful consacrat particulelor interogative, autorul tratează adverbele 
şi pronumele interogative (unde, cînd, cui, cum, cine, ce). Într-un mod 
oarecum asemănător procedează şi Gramatica limbii romine a Academiei 
R.P.R., care, deşi nu precizează în introducerea la morfologie ce înţelege 
prin particuiă, foloseşte acest termen în diferite capitole, De pentru a de- 
semna o anumită categorie de cuvinte (particule interogative 2, afirmative 
şi negative 3), fie pentru a denumi unele elemente de formare a 
cuvintelor 3. 

Pe o poziţie deosebită, apropiată de cea a unor lingviști sovietici 5, se 
situează Al. lonaşcu 8, care consideră particulele drept o categorie lexico- 
gramaticală mai largă, în care sint grupate uneltele gramaticale : particula 
ca parte de vorbire, conjuncția, prepoziţia, copula. Articolul discută în 
cîteva, rînduri ce înţelege prin particulă ca parte de vorbire, arătând că o 
serie de adverbe de mod — de exemplu cele afirmative şi negative (da, 
desigur, fireşte, chipurile, nu etc.) — sînt de fapt particule, deoarece „nn 
desemnează fapte din realitate”, iar din punct de vedere semantic se 
apropie mai mult de cuvintele-unelte gramaticale 7. Nu se argumentează 
însă de ce sînt considerate particule și prin ce se deosebesc acestea de adver- 
bele care exprimă modul. Pe de altă parte folosirea termenului de parti- 
culă în două accepţiuni : categorie lexico-gramaticală ei parte de vorbire 
poate crea confuzii. 

Avînd în vedere faptele prezentate pînă acum, rămîne de examinat 
în ce accepţiune trebuie adoptat termenul de particulă pentru limba 
romînă. În general trebuie să pornim de la principiul că nu este nevoie de 
un termen în plus acolo unde există unul care denumeşte categoria respec- 
tivă. De aceea termenul de particulă pentru părţile de vorbire neflexibile 
sau pentru sufixe şi prefixe ni se pare de prisos. 

În ceea ce priveşte categoria particulei ca parte de vorbire în limba 
romînă, nu putem fi de acord cu punctul de vedere al lui Al. Ionașcu. 
Considerînd că unele adverbe de mod sînt particule înseamnă să scindăm 
categoria adverbelor de mod, păstrînd aici numai o parte din adverbele de 
mod, probabil pe cele de mod propriu-zise — nu se precizează care anume. 
Acest lucru ni se pare artificial, deoarece diferența dintre adverbele modale 
propriu-zise şi celelalte adverbe modale, printre care adverbele de afirmaţie 
şi de negatie, constă în gradul mai mare de abstractizare al acestora din 
urmă, fapt care după părerea noastră nu este suficient pentru a le caracte- 
riza, ca formînd o parte de vorbire distinctă. De altfel şi acad. Iorgu Iordan, 


1 Vol. T, Bucureşti, 1940, p. 40—42 și 146—t48. 

2 Vol. Ii. p. 35. 

3 Ibid., p. 302. 

4 Vol. I, p. 237, 329 etc. 

3 În special de V. V. Vinogradov, lucr. cit., s 

$ Cu privire la clasificarea cuvintelor în părți de vorbire, în LR, 2/1955, p. 55—67. 
? Ibid., p. 61. 

în Limba română contemporană, respinge particula ca parte de vorbire 
în limba romînă t. 

Credem că este inconsecventă folosirea termenului de particule de 
afirmaţie şi de negaţie în vol. al II-lea al Gramaticii Academiei R.P.R. 
(p. 302) 2, deoarece în vol. I, p. 332, sînt tratate ca adverbe. Iar ceea ce 
numeşte Gramatica Academiei R.P.R. particule interogative (au, oare 
etc.) 3 sînt de fapt adverbe interogative, categorie care lipseşte din ed. I a 
Gramaticii Academiei. 

4. Există însă elemente în limba romînă care nu pot fi încadrate în 
categoriile cunoscute ; o parte din aceste elemente sînt de asemenea numite 
particule de Gramatica Academiei 3. 

Aceste situaţii se cuprind, în parte, în definiția dată de DLRLG 
particulei la sensul al doilea: Element lexical și morfologic care în limba 
romînă apare totdeauna contopit cu un cuvînt, dându-i o anumită valoare 
morfologică sau un anumit sens; în alte limbi el apare şi ca element inde- 
pendeni. „„A” final din cuvîntul „acela” este o particulă. 

n cele ce urmează vom face o descriere sumară a situaţiilor necuprinse 
în categoriile cunoscute de noi: 

a. La adverbe se ataşează unele elemente care nu sînt nici sufixe şi 
nu pot fi considerate nici desinenţe. O parte din aceste elemente sînt 
numite de Gramatica Academiei particule 5. De exemplu : 

acuşta), acum(a), aice(a), aiure(a) etc. 

acițle)(a), altmintre(le)(a) etc. 

aici-șa, acilea-șa, acolo-ia, aici-ia ete. 

acoloși, acieși ete. (vezi DA). 

În toate aceste cazuri, gramaticile si dicționarele numesc aceste 
„terminaţii” cînd element, cînd particulă, cînd finală. Unele dintre ele, 
ataşîndu-se la adverbul de bază, se pare că nu aduc o nuanţă lexicală în 
plus şi nici nu marchează vreo funcţie gramaticală. De exemplu : acum şi 
acuma par identice $, În aiure şi aiurile de asemenea este greu de sesizat 
deosebirea. Gramatica Academiei” arată că -a fiind simţit ca articol a putut 
fi înlocuit cu -le (de exemplu : altminteri — altminterea — alimânirele ; aiure 
— aiurea — aiurile) 8. 

Dacă în cazul lui -a şi -le nuanţa de sens pe care o dau adverbelor 
la care se ataşează este imperceptibilă, în cazul lui-şa şi-ia se pare că ele 
aduc o nuanţă de întărire a sensului cuvîntului de bază : asci-șa, colo-ia 9 
„chiar aici”, „chiar acolo”. Folosirea adverbelor de acest; fel este proprie 
graiurilor vorbite. 


Limba romînă contemporană, ed. II, Bucureşti, 1956, p. 269. 
Idem, p. 735. 
Vol. al II-lea, p. 35. 
Vezi, de exemplu, p. 269. 

5 Vol. I, p. 237 şi 329, vorbeşte numai de particulele -a şi Je, 

6 Kr. Nyrop în Grammaire historique de la langue française, vol. III, Copenhaga, 1908, 
p. 282, descrie un fapt asemănător din îranceza veche unde adverbe ca encore, sempre, certe apar 
și în forma encores, certes, sempres fără ca s final să aducă vreo modificare de sens (cf. în 
franceză actuală jusque — jusques). 

7 Vol. I, p. 329. 

8 Ulterior s-a adăugat -a: altmintrelea, aiurilea etc. 

9 Gramatica Academiei, vol. I, p. 337, le numește particule deictice. 

Tot o nuanţă de întărire pare a avea -şi din acoloși „tot acolo” (DA) 
şi aciiași, aciişi care reprezintă întărirea lui acia, dar cu sens temporal 
„îndată (DA); aceste adverbe sînt caracteristice de asemenea limbii 
populare. 

b. La numeralele ordinale apare de asemenea un a final care este 
analizabil (numeralul cardinal + articolul enclitic + -a) 1. In limba literară 
(faţă de limba veche) acest -a a devenit obligatoriu, el putînd fi socotit ca o 
parte constitutivă a mărcii numeralului ordinal. 

c. Tot neîncadrat într-o categorie este şi -a de la unele pronume. De 
exemplu, la unele pronume nekotărite şi la unele numerale colective apare 
ia cazul genitiv-dativ : 


cutărui-cutăruia 
unui-unuia 
altui-altuia 
amânduror-amândurora 
tuturor-tuturora 


În aceste cazuri -a este, de cele mai multe ori, marea funcţiei prono- 
minale faţă de cea adjectivală. La pronumele demonstrative, -a însoţeşte 
toate formele flexionare, iar la adjectivele demonstrative apare numai în 
cazul în care adjectivul demonstrativ este postpus substantivului, dife- 
renţiind, astfel forma postpusă substantivului de cea prepusă: acesta- 
acestuia, aceştia-acestora etc. față de acest-acestui, acești-acestor etc. La fel 
ca la adverbe, la pronumele interogative apare -şi care întăreşte înțelesul 
pronumelui: același, aceeași, acestași, aceastași etc. care înseamnă „tot 
acela” etc. DA subliniază această valoare pe care o aduce Si" „Același 
este o afirmare mai hotărîtă (provenită din alipirea finalului sii a lui 
acela și corespunde lui „tot acela”, fie că afirmarea aceasta însemnează o 
repetare a demonstraţiunii” (DA sub același). 

Regional, la pronumele demonstrative, apare şi particula -ia care 
aduce de asemenea o nuanță de întărire a sensului: ăsta-ia, ăla-ia, 
îsta-ta ete. 

În concluzie, trebuie respinsă ipoteza că în limba romînă particulele 
ar putea constitui o parte de vorbire, pentru că cuvintele numite în unele 
lucrări particule (afirmative, negative, interogative) trebuie tratate în 
cadrul adverbelor. 


Ceea ce rămîne neîncadrat într-o categorie sînt aceste elemente dintre 
care majoritatea fac parte din structura cuvîntului şi pe care le-am 
discutat mai sus. Ele nu constituie însă o categorie unitară, deoarece nu 
au caracteristici comune. În afară de faptul că au corp fonetic redus, ele 
sînt elemente eterogene cu trăsături diferite. Unele aduc cuvîntului la care 
se atașează o nuanță lexicală (de exemplu :-şa, -ia, -și), la altele nuanţa 
lexicală nu poate fi percepută (oa: acum(a) ); unele au sens gramatical, 
marchează o funcţie gramaticală (-a la pronume), altele nu (-le dela adverbe) ; 


1 În limba veche numeralele ordinale nu conţineau pe acest -a enclitic (al treile, ai 
doii etc.). 

unele fac parte din structura cuvîntului (de exemplu : -ṣi din acelaşi), 
altele nu (-îa din acolo-ia). 

Datorită faptului că termenul de particulă poate crea confuzii, fiind 
folosit în foarte multe accepțiuni, în ediţia a II-a a Gramaticii se impune 
evitarea acestui termen. 

În cazul elementelor de tipul (-ia -șa, -le, -a, -și etc.) pe care le-am 
discutat; în prezentul articol, s-ar putea adopta în ediția a II-a a Gramatici? 
termenul de „element de formare” fără ca acesta să se confunde cu. 


sufixul sau desinenţa, 

VERBE DEFECTIVE ÎN LIMBA ROMÎNĂ 


DE 


ANA GANARACHI: 


În puţinele rînduri consacrate verbelor defective, Gramatica Acade- 
miei R.P.R. (vol. I, p. 301) spune că se numesc defective verbele care 
„ nu au toate timpurile, modurile şi persoanele”, iar mai departe preci- 
zează : „cind e nevoie, se folosesc forme de la alte verbe sau peri- 
fraze”. 

De fapt, unele verbe nu au toate timpurile, pe cînd altele le au (sau 
le pot avea), dar ele nu se folosesc „în mod curent”, spune mai departe 
lucrarea citată şi dă ca exemplu de verbe din a doua categorie pe a la 
şi a mînea, care în limba populară au toate formele, iar în limba literară 
nu se folosesc decît unele dintre ele. Mai dă apoi, ca exemplu de verbe 
care la anumite forme nu sînt de uz curent, pe a putea şi a plăcea, 
care n-au imperativ. Astfel de verbe, spune Gramatica, nu pot fi socotite 
defective, deoarece, dacă vrem, putem spune poți, placi, deci problema 
este de ordin lexical, nu gramatical. 

Aşadar ar îi cazul să facem o distincţie între verbele cărora le lip- 
sese anumite forme (deşi ar fi nevoie de ele) — şi care sînt defective 
propriu-zise — și cele care nu sînt folosite la anumite forme (deoarece nu 
este nevoie de ele). Din a dona categorie fac parte o serie infinită de 
verbe. 

În cele de mai jos ne vom ocupa în primul rînd de verbele din prima 
categorie, adică de cele cărora le lipsesc forme, deşi ar fi nevoie de ele. 
Aceste verbe, nu prea numeroase în limba romînă, pot fi grupate după, 
mai multe criterii, dintre care cel dintii ar fi vechimea în limbă: există 
verbe defective vechi şi verbe defective noi (aşa numite neologisme). 

Verbe vechi 


Cuvintele de uz curent într-o epocă, iar mai tîrziu ieşite din uz, nu 
mor dintr-odată. Ele încep prin a fi întrebuințate tot mai rar, pînă când, 
cu timpul, dispar definitiv. În cazul verbelor, este posibil să se mai men- 
țină o vreme anumite forme, după ce altele au dispărut de mult. În felul 
acesta se ajunge la verbe defective. Formele care supraviețuiesc pot fi 
de circulaţie restrinsă, adică cunoscute şi folosite numai în anumite re- 
giuni ; se pot menţine numai în expresii încremenite ; apar încă în poezia 
populară sau, mai ales, în descîntece, unde continuă să existe, deşi adesea 
sînt neînţelese de vorbitori. i 

Un astfel de verb este: 

A ÎNVEŞTI (A ÎNVEŞTE) < lat. investio-ire. Se întilneşte des în limba 
veche, cu sensul de „a (se) îmbrăca, a (se ) acoperi, a (se) înveli” : În- 
veştitu-te-ai cu lumină. Coresi, Ps. 282. Fie lui ca cămeagă ce într-însă 
îmveaște-se. Psalt. 108/19. Te scoală de te-nveaște şi te-ncinge. Dosofteiu, 
V.S. 116/2. Ciobanul... în loc de lină, cu gerul se înveaşte. Cantemir, 
Ist. 174. 

Cuvîntul se întîlneşte, sporadic, şi într-o epocă mai nouă : Porunci... 
oamenilor săi... să taie arborii și trupurile să le învească cu arme. P. Maior, 
Ist. 3. Il mai foloseşte şi Alecsandri, pentru a da stilului culoare arhaică : 
Română viteji, care au învăscut în raze de glorie nepieritoare moșia stră- 
moșească. Alecsandri, la DDRF. L-a folosit şi Coşbuc, în traducerea Enei- 
dei (p. 155): Umerii în piei învăscîndu-i, ei pasă cu faclele-n mână. 

Astăzi verbul se întîlneşte numai regional, mai ales în poezia popu- 
lară : Ce-i mai bun ca voia bună, că hrăneşte sufletele și înveşte trupurele? 
(Colindă din Bucovina, Marian, Se. I, 20). Învește-ţi haina. (Năsăud, Rev. 
crit. II, 96). Învește pernile, ib. Toată noaptea o cârpeşte. Dimineaţa nu-i 
ce-nveşte. (Zagra, Com. N. Drăganu). Lura (= luna) s-o-nveştii în sînge. 
Alexici, L. P. 144. 

Forma care a supravieţuit în special este participiul învăscut (de 
la înveşte de conjug. a III-a) : Copil. . .în piele de lup învăscut. Marian, Na. 
367. Patruzeci de arnăuţi, Toți în arme învescuţi, id. Sa. 181. Să îmblă- 
tească. . .stogurile. . dor aşa ca să nu le spargă, ci numai să aleagă firul 
pânilor nenvăscui. Sbiera, P. 159. 

Alături de învești (de conjug. a IV-a) apare, încă în limba veche, 
a înveşte (de conjug. a III-a). Alături de participiul înveștit avem și par- 
ticipiul învăscut : Copiii de casă învăscuţi leșeşte Bălcescu, M. V. 599, cf. 
Coresi, Ps. 119. O comunicare din Năsăud (publicată în revista „Cum 
vorbim”, 1950, nr. 4, p. 40) dă şi forma înveșca (Mi-am înveşcat sumanul). 
Nesiguranţa vorbitorilor duce la reorganizarea formelor verbale după mo- 
delul conjugării I, cea mai productivă în limba romînă?. 

Opusul lui învești : dezveşti ` (dezvește) nu mai este atestat în limba 
mai novă. Ultima atestare, în ordine cronologică dată în DA, este din 


1 Dame face în dicționarul său un loc larg participiului inväscut, dar abia înregistrează 


infinitivul verbului. 
2 Cf. I. Iordan, Bul. Phil. TI, 92. 

secolul al XVIII-lea, dintr-o traducere a lui Herodot. pL nu-i înre- 
gistrează. 

A LA <lat. lavo-are „a (se) spăla”, în special „a (se) spăla cu legie” 
şi mai ales „a (se ) spăla pe cap”. Verbul a început de mult să se piardă, 
astăzi fiind necunoscut într-o mare parte a ţării. Formele de conjugare 
mai puţin folosite au devenit nesigure, ceea ce a favorizat crearea unor 
forme paralele. Astfel, alături de conjugarea normală: en (mă) lau, 
tu (te) lai, el (se) lă, noi (ne) lăm, voi (vă) laţi, ei (se) lau, cu conjunctivul 
el să (se) lea sau să (se) leie (ca şi să dea, să deie) s-au născut și formele 
eu (mă) lai, el (se) laie, ei (se) lă, cu conjunctivul el să (se) laie. Alături 
de forma normală: Femeile și fetele... se lau sâmbătă seara (Pamtile, 
I.C. 370) găsim (în același text): Tot singuri se lă și flăcăii. În alt text 
(H. IV, 52) citim: Cu sarbă-mare se laie oamenii... La conjunctiv 
întîlnim formele normale : Puse toanta să se lea...Să se leie sîmbăta (Șez. 
V, 15), dar şi: Să se laie fetele (Muscel, 83). 

Dicţionarul lui Pontbriant înregistrează un infinitiv lăua, pentru 
care găsim şi un exemplu, într-un text popular din Transilvania : Pune o 
oală de legie la foc... să te lau... că nu-te-am lăut... Ki începe a-l laua. 
Com. Sat. V, 97. La participiu întîlnim forma normală lăut, dar există 
şi lat: După ce s-au lat (lăut) își adună părul în frunte. Pamfile I.C. 370. 
De asemenea există şi forma loiat (Jahresber. III, 320). 

.  Nesiguranța vorbitorului îl face să ocolească cuvintul, ceea ce îi 
grăbeşte dispariția. 

A PăsA i <lat. passo-are „a merge, a trece”. Verbul nu se mai fo- 
loseşte la modurile personale. Îl întîlnim încă, mai mult pentru culoarea 
locală : Pasă ceata călătoare, Cînd pe noapte, cînd pe soare. Alecsandri, 
P. II, 83. Ei de mult pe cale pasă, rătăcind. id. III, 151. Și navele pasă acum 
spre noroc. Anghel, Săm. VI, 24. El însuși pasă cu gloata. Coşbuc, 
Ae. TI. 

Astăzi nu se mai foloseşte decît imperativul, care este bine repre- 
zentat şi în limba veche: Pasaţi după mine. Tetraev (1574) 205. Scoală-te 
şi pasă în Damascu. Cod. Vor. 39. Păsaţi cu pace. ib. 120. Ci pasă cu 
mâne în cămară. Neagoe, Înv. 27. Pasă unde îţi este a merge. Cantemir, 
Ist. 222, 

În textele de la începutul sau de la mijlocul secolului trecut se întâl- 
neşte mai ales imperativul: Pasă dar, Moldovă, pe cărare-aleasăl. Daţi-ne 
averile voastre şi păsați unde voiţi. Şincai, Hr. I, 156. Pasă cu D-zeu, fiica 
mea. Ispirescu, L. 13. De asemenea în descîntece : Păsaţi, Păsaţi și plecaţi?. 

Alături de acest imperativ regulat s-a dezvoltat, încă din limba veche, 
forma pas (cf. lasă-las'): Pas dar! pas tot înainte. Alecsandri, P. IL, 467. 
Îl mai găsim, arhaizant, la Sadoveanu, F. J. III, 101: Pas la măriile lor. 
În literatura populară : Pas, fată, pe lopată, Pas, babă, de-mi arată. Bez. 
I, 234. În descîntece: Pas, drace?. Se găsesc și ambele forme în același 
text: Pasă, pas la împăratul. Teodorescu, P. P. 103. 


1 Din poeziile lui A. Mureșanu, București, 1862, p. 150. 
2 Gr.S., V, 138. 
3 Ibidem. 

Alături de pas apar şi formele pasi, paș şi păși, prescurtat pal. Pasi 
mai într-adâne și aruncă mreaja ta. Varlaam, C. 308. Das copilă-n vale. 
Arh. Folk. IV, 136. Pos, N. N. Pe cale înainte. Marian, I. 297. Păși mai 
tare, Fecior mare. Reteganul, Tr. 115. De-a umbruța cetinii Eiste-o mândră 
floricea, Pa'mândruluţ şi ţi-o ia. Papahagi, M. 26. 

Dintr-o construcție ca: Pasă de-l ucide. Prav. 1143, s-a dezvoltat 
alta — singura folosită azi — cu verbul la imperativ urmat de o propo- 
Sie subordonată introdusă prin de sau să și avind aproape valoare de 
interjecție „încearcă de, îndrăzneşte să, poftim de, ce să mai... 277 Pas 
apoi de mai trăiește. Pann, E. V, 140. Mai pasă de ține minte toate cele şi 
acum așa, dacă te slujeşte capul, bade Ioane. Creangă, A. 40. Pas acuma 
de mai crede soacrelor. Marian, O. II, 94. Le trimiteau ordine scrise şi ver- 
bale, ş-apoi pas să nu le fi urmat. Ghica, S. VI. 

Nici această întrebuințare nu este prea frecventă, totuşi se mai 
întilneşte : Stina la doi pași, dincolo de pîrăul Lalei. Părăsită, dar numai 
bună de adăpost Pasă totuşi să ajungi acolo?. 

A PĂSA 2 < lat. penso-are „a apăsa, a fi sau a se lăsa greu” apare 
frecvent în textele vechi: Zua și noaptea păsă spre mere măra ta. Psalt. 
54/15. Greu păsară spre mine. Coresi, Ps. 99/3. A nu se răzima nimeni pe 
copârşeu şi a se păsa pe dimsul (a. 1770). Iorga, S. D. XII, 112. 

Verbul se construia adesea cu un complement în dativ : Pasă-i capul 
de parale. Teodorescu, P. P. 54. Călişorul meu... ce ție că-ți pasă? Au 
şaua te-apasă? ib. 490. Îmi pasă unde m-a lovit glonţul. Ciauşanu, Gl. Să 
nu mai știe de odihnă, Nici cina să mai fie cină, Nici somnul somn, Nici 
casa casă, Să-i pese fără a şti ce-i pasă. Gr.S., V, 139. Avea și ea o sluţenie 
de fată, urîtă ca ciuma şi puturoasă, de-i păsa pământului cu ea. Muscel 38. 

De aici s-a dezvoltat sensul „a-i cădea cuiva greu, a simţi greutatea 
unei situaţii, a fi interesat sau preocupat de ceva, a avea interes, a-şi bate 
capul”, în care sensul de greutate, apăsare, este încă viu : Așa este omenirea 
noastră, cât îi pasă, depeși și scrisori. Caragiale. O. VII, 6. Îi păsa mult 
ca fata să cunoască. Sbiera, P. 146. Pe cine-l doare, să-i pese, zice cel nepă- 
sător de grijile celorlalți. Zanne, P. II, 550. 

R Adesea propoziţia era urmată de o completivă introdusă prin să: 
Îmi pasă să nu dau de vreo belea. Pann, P. V. I, 76. Și tu aici îm sobor 
Poftiși tocmai când îmi pasă Să te faci judecător. id. H. 36. Lui Ghiţă, 
care-i păsa să-şi scape mîndruța sa, brîul i se slobozea. Teodorescu, P. P. 632. 

Astăzi verbul nu se mai foloseşte decît în forma impersonală „a-i 
păsa cuiva de ceva” şi numai în fraze interogative sau negative: Din 
codru rupi o rămurea, Ce-i pasă codrului de ea? Coşbuc, B. 158. Nu ne 
pasă că degerăm de frig. Beniuc, V. 36. Este de uz curent şi infinitivul 
lung, folosit tot în construcții negative sau restrictive : fără păsare şi mai 
ales negativul mepăsare. Cf. și păs „grijă, necaz”, nepăsător „lipsit de 
griji, indiferent”. Apare și în expresia pasămite, pe care pentru a o ex- 
plica să pornim de la exemplul: Pas'că, Pas'că Doamne se făcea Tot 


1 Cf. B. Cazacu, Bulletin linguistique XII, p. 62—63, CDDE, p. 203. 
2 D Almaș şi M. Mancaș, Freamătul luminii, Editura tineretului, București, 1958, p. 25. 

un lac. Frîncu, M. 187 1. Tiktin introduce expresia la verbul a păsa „a 
merge”, cred însă că ea se leagă de a păsa < pensare „a cântări”, 
fig. „a examina, a chibzui, a gîndi”. Semantic, pas'că ar corespunde deci 
exact lui pasămite (pasă + bg. mile). 

Verbele muribunde, fiind puţin fixate în mintea vorbitorului, 
trec uşor de la o conjugare la alta. Alături de participiul păsat, 
s-a format şi un part. păsut, formă care ar presupune un verb de conjug. 
a Il-a sau a III-a. Acad. Iorgu Iordan, în Bul. Phil. II, 96, notează exem- 
piul: Nu ţi-a păsut de inima mea. Arghezi, Poarta neagră 7. DA mai 
adaugă încă două exemple : I-a păsut tare împărătesei de așa vorbe. Cara- 
giale, S. N. 275. Pînă acuma mi-a păsut, Că minte n-am prea avut. 
Hodoş, €C. 50. 

Acad. Iorgu Iordan explică forma păsut prin analogie cu anumite 
verbe de conjug. a I-a care au un infinitiv lung în ere, dar și unul în 
-are (crezare, născare, cu part. crezut, născut). 

La forma aceasta impersonală, verbul păsa „a apăsa greu” se întil- 
neşte cu păsa, „a merge”, folosit în limba modernă tot impersonal. Exem- 
plul: Ce mai faci, cum îți mai pasă? Kint toți sănătoşi p-acasă? Pann, 
P.V. I, 16 echivalează cu expresia din limba actuală „cum îţi mai merge”. 
DA (ms.) înregistrează exemplul la verbul a păsa? cu sensul „a merge”. 
Cred că interpretarea dată este greşită. Semantic, expresia se leagă de 
păsa 2 „a apăsa”. 

va < lat. vado-vadere „a merge” este reprezentat în limba romînă 
numai prin foarte puţine forme. Un infinitiv nu i se cunoaşte. Atit în 
textele vechi, cît şi în cele regionale de astăzi, verbul se întilnește mai ales 
la imperativ, sub formele : va (rar vă) şi vați. Vă înaintea lui Mosi în 
pustie. Palia, la CCR. 61. Vă copile a munte. Frîncu-Candrea, M. 78. Vă și 
lucră. id. ib. Vă, vă, numa nu ședea mult. ALRT II, 52. Văca roua de soare. 
Bez, V, 143. Este atestată şi forma de plural vareți și oof? (Conv. lit. XX, 
1021). Verbul acesta se mai foloseşte la prez. ind. pers. 3 sg. urmat de o pro- 
poziţie subordonată introdusă prin să, cu înţelesul de „trebuie, este necesar”. 
Aceasta va să fie. Prav. 853. Va să pășim temeinic. Odobescu III, 455. Va 
să aibi ochi să vezi. Conv. lit. XLV, 377. Va să dai din mini. Ion Cr. 
III, 120. Dar şi aceste construcţii sînt învechite sau populare. În limba 
liter ară de astăzi nu se mai cunoaşte decît expresia mai va (pînă la.. 
pînă ce. . ., pînă când. . . ete.) cu înţelesul de Eeer să mai treacă (mult) 
timp... » Piwla soldaţi, mai va. Hogaş, H. 85. Mai va pînă ce o să-i 
poată vorbi despre moară. Slavici, V. P. 18. Mai va pînă atunci. Stancu, 
D. 32. 

Între verbele vechi cărora astăzi nu li se cunosc decît unele forme, 
DA înregistrează pe 

A ÎNVALGE (ÎNVASGE): Pe cîmpul cu florile, Florile dalbe, Pașie-un 
cioban oile, Florile dalbe, Și le paşte Și le-nvalge. Rădulescu-Codin, L. 
63. Acelaşi autor , în altă colecție, reproduce versurile populare : Paște-un 
cioban oile şi le paşte și le-nvasge și le zice dintr-un fluier. M. N. T1. Este 


1 La TDRG. 

evident că avem a face cu acelaşi cuvînt, în altă formă. Dicţionarul citat 
îl glosează pe cel de-al doilea „a îngriji (oile)”, iar pe cel dintii „cu înțeles 
necunoscut, poate a întoarce oile”, apropiindu-l de adjectival învălcinat, 
tot cu sens neprecizat ` Doi trandafiri că-mi zărea, D: mijloe învălcinaţi, 
De vârfuri apropiaţi, Tocmai zën ca niște frați. Gas XIII, 153. 

Ca verbe defective vechi (astăzi cu înțeles neclar) mai poate fi 
amintit şi 

A DECURA < lat. decuro-ere, atestat numai la gerunziu: Măicuţa 
domnului. . . mergea... Ou fața albă zgîriind, Cu păr mare decurind. 
Pamfile, S1. 

A SINECA (SINICA, SÎNECA, SĂNICA, SIMNICA ), atestat numai la timpurile 
trecute 2. Înţelesul verbului este nesigur: „a se trezi din somn? a-şi 
face cruce?” Să sculă, să sîmnică, Să minecă. Gr. S. V, 102. M-am sinecat, 
m-am mâneca. R. P. Ist. VII, 123 3. 


Şi alte verbe întîlnite în descîntece şi neînțelese astăzi nu se cunose 
decât la formele care apar încremenite, în aceste texte : 

A ÎMBINDE (etim. necunoscută) : Nu junghia, Nu cuțita, Nu îmbinde 
ca șarpele. Mat. Folk. 1527. i 

A ORBĂLȚI: Orbalțu m-a orbălțit. Ion Or. IIT, 280. 


Verbe noi 


Alta este situația verbelor noi, a neologismelor. Adesea ele nu 
intră în limbă cu toate formele deodată. Dacă inovația „prinde” şi 
cuvîntul rămîne, se poate ca, după un timp, să i se formeze paradigma 
completă. Ca exemplu de felul cum necesitatea comunicării obligă la 
formarea paradigmei unui verb, vom da verbul a retribui, despre care 
am avea impresia că se foloseşte numai la participiu (sau la timpurile 
formate cu participiul). Dar iată un exemplu de folosire a prez. ind. : 
Aproape 1500 de gospodării agricole colective retribuie anul acesta pe colec- 
tvisti în raport cu producția realizată 4 [în 1959—n.n.]. 

Pentru verbele luate din latinește în timpul curentului latinist, e 
greu de spus în ce măsură autorii latinizanți le-au folosit la toate modu- 
rile şi timpurile, căci ele avînd circulație restrinsă, se întîlnesc numai 
sporadic. Același lucru se poate spune şi despre acele verbe luate din franceză 
care au avut o existență efemeră. Astfel de exemplu nu se poate şti dacă 

A SUSCEPE < lat. suscipio-ere a fost utilizat la toate timpurile şi 
persoanele. Îl întîlnim la Barițiu 5: Așa se suscepu în acest protocol. A 


1 În DR I, 321. 

2 Pentru etimologia cuvîntului, v. J. Byck Din istoria vocabularului rominesc, în LR 
5/1958, p. 19 și urm. Autorul, respingînd diferitele etimologii propuse pînă acum, arată că este 
vorba de o deformare a cuvîntului a se mineca „a se scula, a porni la drum”, cărora descîntă- 
toarele nu-i mai cunoșteau înțelesul. 

Cf. N. Drăganu, DR IV, 743. 
-Rominia liberă, nr. 4710, 4 dec. 1959, p. 2. 
Părţi alese din istoria Transilvaniei, 1891, III, p. 76. 

avut un prez. ind.? Am crede că nu, dar multe forme verbale care ni 
se par astăzi nefireşti se întîlnesc în textele epocii. Astfel este 

A PREFIGE < lat. praefigo-ere. Îl găsim la participiu: Plecase. .. 
la timpul prefipi 1. Vom urma cu urzirea pânzei istorice pînă la finea perio- 
dului prefipi de la început ?. Probabil însă că se folosea şi la alte forme, 
aşa cum se folosea și: 

A AFIGE < lat. affigo-ere, întîlnit la infinitiv (formînd viitorul), dar 
şi la perfectul simplu : Acest termen se va afige la ușa judecătoriei 3. Senatul... 
publică și o proclamaţiune amenințătoare pe care o afipsă pe la porți + 
CADE, Care citează Pravila civilă, indică pentru acest verb prez. ind. afig. 

Mai bine reprezentat este verbul 

A DEFIGE < lat. defigo-ere, deşi formele lui ni se par astăzi cu- 
rioase ` Consiliul de familie va defige suma. Hamangiu, C.C. 443. Pentru 
efectuarea acestei vînzări se defige ziua de 1 septembrie. Monitorul Oficiai 
18. În capitolul I se defig zilele de robotă 5. Adresa să fie redactată de cătră o 
omisiune cărei să i se defigă termin cel mult 7 zile 5. Numărul deputațiunilor 
la Viena se defipse cel puţin la 100 persoane”. Monarhul defipsese. . . 
deschiderea dietei transilvane pe 4 novembre 5. Călătoria fu definită pe 
6 aprilie ?. 

A INFLIGE, după fr. infliger (lat. înfligo-ere). ÎL găsim la infinitiv : 4 
pedeapsă care nu se poate inflige decît. .. Maiorescu, D. I, 346. Înregistrind 
verbul, pa nu face nici o observație restrictivă asupra folosirii lui, 
deşi este, evident, nerecomandabil. 

A EVINGE „a deposeda” < fr. éwincer (lat. evinco-ere). Îl găsim la 
participiu, dar de sigur că se folosea şi la alte forme: Cumpărătorul, dacă 
este evins, are dreptul a cere... Hamangiu, CO 343. 

A PRODIGA < fr. prodiguer apare la infinitiv : A nu prodiga frazele. 
Odobescu II, 342, la participiu (formînd timpurile compuse): Literatorul 
a prodigat elogiuri. Macedonski, O. IV, 45. Aplaudele nu vor mai fi pro- 
digate 10, şi la imperfect : Îi prodiga toate chipurile de a-l aduce în simţiri. 
Dacia lit. 263. 


A EXIGE < lat. exigo-ere este menționat în pa fără referințe, ca şi 
A CONCURGE na da concursul, a sprijini” < lat. concurro-ere + rom. 
curge ` Braşovenii. . . au asigurat pe episcop că ei vor concurge cu tot 
zelul. . 1. Acesta însă răspunse. că. . . el nu poate concurge întru nimic la, 


Barițiu, Părți alese din istoria Transilvaniei, II, 1890, p. 434. 
Ibidem, III, p. 1. 

Pr. civ. la CADE. 

Barițiu, op. cit., II, 88. 

Ibidem, 1, 385. 

Ibidem, ITI, 201. 

Cipariu, a Barițiu, op. cit., II, 112. 
Barițiu, op. cit., III, 118. 

Ibidem, II, 714. 

Filimon, O. II, ESPLA, 1956, p. 192. 
Barițiu, op. cit., II, 663. 

realizarea acestui plan !. Eram şi noi românii foarte puţin dedaţi a concurge 
din câştigurile noastre la înfiinţarea de așezăminte publice folositoare naţiunii 
întregi 2. [ Factorii] ce concurg la mersul vieții de stat î. Pe cînd se mai 
termina cultul divin, oamenii concurg din toate părțile î. Au reusit ca să 
concurgă şi ei la demisiunea cancelariului 5. Dacă au concurs la funcțiuni, 
au fost aplicaţi care după cum se afla capabil 6. Legi la a căror formulare 
ei n-au concurs de loc?. 

A COREGE (sau a corige)<lat. corrigo-ere (vezi şi germ. korrigie- 
ren): Erori. . .care s-ar putea corege8). S-a cetit în şedinţa de azi protocolul 
celor două şedinţe precedente, s-a cores și s-a aprobat 9. O vor ținea... în 
evidentă ca să o coreagă!. Coregînd erorile. Haşdeu, I.C. IX. Cuvîntul apare 
şi într-un text modern : Tratamentul ... corige o parte din manifestările 
bătrâneţei. Parhon, B. 157. 

A CONDESCINDE < fr. condescendre se întilneşte într-un text modern : 
Nimeni nu condeseindea să considere filmul ca o operă de artă. VR, iunie 
1934, 94. pa menţionează şi prez. ind. al acestui verb : condescind, după 
cum menționează şi prez. ind. de la a manca (verb înregistrat cu citatul 
umoristic din Caragiale) pentru care indică formele manc şi manchea (de 
sigur ambele inexistente). 


A COMPETE, după lat. competo-ere, este un verb unipersonal: Nu 
compete acestor judecători ... a judeca ... LM. N-ai decît să dai fiecărui 
un titlu mai mare decît ce-i compete, şi pe toți i-ai împăcat 1. Îl întîlnim 
şi la pers. 3. pl. : A ne câștiga drepturile care compet unei națiuni libere 12. 
În genere, se foloseşte la prez. ind., dar avem atestări şi la alte tim- 
puri: Nici fraie-său, Francise Carol, cărui îi competea succesiunea la 
tron ... nu era aplecat a primi domnia 5. Verbul se foloseşte şi azi în 
Ardeal, dar în genere tot la prez. ind. : Nu-mi compete să vorbesc acuma, 
viitoriul va proba 1. 

A TRANSCENDE „a depăşi limita cunoaşterii empirice” < lat. trans- 
cendo-ere sau, mai probabil, refăcut după transcendental. Îl găsim în unele 
texte: Romanul transcende actualitatea 15. Romancierul  transcendind 


Be 


GE 1 Barițiu, op. cit., I, 369. 
"2 Ibidem, III, 248. 


S5 

KS Lovinescu, Critice, VI, București. Editura Ancora, [1928], p. 107. 
y Barițiu, op cit. I, 660. 

KS Ibidem, III, 115. 


Ibidem, II, 33. 
Ibidem, 1I, 442. 
Ibidem TII, 76. 
10 Ibidem, III, p. 420. 
IL Familia, 1877, p. 162. 
12 ib. 1871, p. 366. 
13 Barițiu, op. cit., II, p. 379. 
14 T. Popovici, Străinul, Editura tineretului, 1958, p. 64. 
15 Perpessicius, Menţiuni critice, Bucureşti, Editura Fundațiilor, 1936, I1i, 274. 


3 
4 
5 
6 Ibidem, III, 36. 
? 
8 
9 

lumea de sensații ... trece într-un plan divers 1. Preocuparea ... de ceea. 
ce transcende fenomenalul ... e proprie metafizicienilor. Contemp. 1948, 
nr. 108, 5/4. 


Verbele la care ne-am referit pînă acuma sînt toate rarități. Mai 
interesante sînt cele de folosinţă curentă, cărora le lipsesc anumite 
forme. 

A DETRACA se foloseşte la participiu şi la timpurile corespunzătoare. 
E greu să ne închipuim un prez. ind. mă detrachea şi chiar pers. 3 se de- 
trachează. 

A DISCERNE Și A DESFIDE nu au participiu şi timpurile corespunză- 
toare. Trebuie să considerăm ca o raritate forma: Acuma, după ce am 
discernut cazurile de escepțiune ... Hasdeu, I.O. 105. 


* 


Verbele defective mai pot fi clasate şi după formele care le lipsesc. 
Multe verbe — chiar create pe teren romînese — sînt folosite, cel puțin 
deocamdată, numai (sau mai ales) la infinitiv şi la participiu sau la tim- 
purile formate cu aceste moduri : a consterna, a dantela, a deferi, a înţesa, 
a aboli, a circumoide, a deprava, a amplasa, a prefabrica ete. Alteori lip- 
seşte tocmai participiul şi timpurile corespunzătoare, eventual toate tim- 
purile trecute. Lipsesc total sau sînt extrem de rar folosite aceste timpuri 
la verbele : a conclude, a discerne, a elide (forma elis, înegistrată de Seri- 
ban în dicționarul său, pare curioasă), a desfide (deşi întîlnim o formă 
curioasă ` Hrănindu-se cu carne necântărită de pe la ciobani și desfidind 
potera ... Ghica, la CADE), a concorda, a abunda, a rezida, a (sub)diuide 
(formă curioasă : A subdivis materia într-o mulțime de scurte paragrafuri. 
Hasdeu, I.C. XII), a converge, a diverge 2, a protege (perf. s.?), a încumba, 
a depinde (perf. s.?). 

Unele verbe au numai, sau mai ales, infinitivul lung: a derîde, a 
deroga, a poleniza, a craca, a preîncălzi. 


+ 


Un ultim criteriu de clasare: conjugarea căreia îi aparține verbul. 
Dintre toate verbele discutate, nici unul nu este de conjug. a II-a, unul 
singur aparține conjug. a IV-a, (a învești, dublat şi el de a învește de 
conjug. a III-a). Majoritatea sînt, în număr aproape egal, de conjugarea 
I şi a III-a. Raportindu-le însă la numărul total de verbe, se vede clar 
că numărul celor de conjugarea a III-a este covîrşitor. Cauza trebuie 
căutată în faptul că verbele de conjugarea a III-a sînt şi puţine la 
număr şi, în general, neregulate, ceea ce face ca formele de la această 


1 Perpessicius, op. cit., 274. 
2 La prez. ind. : Pendulele diverg mai tare, dacă mărim sarcina. Ceman, Fizica, 11, Edie 


tura tehnică, Bucureşti, 1957, p. 103. 

conjugare (mai ales participiul şi perf. simplu să nu poată servi de 
model pentru crearea altor participii şi perf. simple de la verbe noi, ca 
inflige, desfide, exige, protege etc. 


x 


Ar fi locul aici să vorbim şi despre verbele care prezintă un amestec 
de conjugare, de obicei între conjugarea I și a IV-a, dar mai ales 
între conjugarea I şi a III-a, folosindu-se de preferință formele uneia din 
conjugări pentru unele persoane, iar pentru alte persoane formele 
celeilalte 1. 

Astfel de verbe, nefolosite la anumite forme (în special la participiu), 
sînt, sau tind să devină, defective, în special prin neglijarea participiului 
sau a perfectului simplu de conjugarea a II-a. lată citeva cazuri: 

A PROCEDE; A PROCEDA. La scriitorii mai vechi este folosit mai ales 
cu formele de conjugarea a III-a : Văcărescu... altfel procede. Odobescu I, 
314. Cu cîtă uşurinţă proced oamenii în această privinţă. Maiorescu, Cr. 
TI, 151. Românii procedeau prin convocarea unei adunări obștești. Hasdeu, 
I.V. 60 2. Ne face să credem că are un metod, o manieră de a procede. Ghica, 
A. 683 3. Astăzi verbul este de conjug. I şi primeşte sufixul es, astfel încât; 
formele de conjugare sînt foarte bine diferențiate. 


A DECERNE; A DECERNA ` Domnitorul a decernat ... marea medalie. 
Hasdeu, I.0.X. Un premiu ... are a se decerne traducțiunii celei mai bune. 


Odobescu II, 351. 

A EXCEDE; A EXCEDA : Suma care excede prețul stipulat. Hamangiu, 
C.C. 458. Amânavea nu poate exceda termenul de o lună. Ibidem. XXXI. 

A TRANSINGE; A TRANSIJA : [Rosetti] a fost învins, dar n-a transijat, 
n-a făcut concesii. Gherea, St. Cr. 167. Acei însă ce nu pot dispune de obiectul 
cuprins în iranzacțiune nu pot transige decît în formele stabilite de legi spe- 
ciale. Hamangiu, C.C. 426. [Noii învățători] să nu transigeze cu notele. 
Ziarele. ` 

A PURCEDE; A PURCEDA : M-am rugat ... Am purcedat €. 

A CONCEDE ; A CONCEDA : I s-a conces facultatea de a. . . Hamangiu, C.C. 
392. [Rațele] nu concedează să fie împușcate. ALAS, 27 mai 1925, 2/2. 
Să continuie lucrarea sau să o conceadă. Ghica, S. 454. Poate concede poe- 
tului un salar. Contemp. 1948, nr. 111, 8/1. Să concedeze acea mai nemăr- 
ginită slobozenie (a. 1848). Uricariul, X 1. 


A RIGIDE; A REDIJA: Actul de naștere se va redige îndată. Haman- 


giu, ©.C. 24. 

A ELIDE; A ELIDA: „I” de la ți-aduci se elidează foarte natural cu 
vocala a” pe care o precedă. Macedonski, O. IV, 31. 

A PRELUDE; A PRELADA : Clavirul cînd răsună, nd dulce preludezi. 
Alexandrescu, M. 127. Cîntăreata-ncet prelude. Alecsandri, P. III, 56. 


1 Cf. Iorgu Iordan, Bul. Phil. II, 51. 
2 În DL. 

3 Ibidem. 

4 Gr. S. VI, 81. 

A PRECEDE; A PRECEDA ` Majoritatea poporului îl iubea, ca nici pe 
unul din câți l-au preces și i-au succes pe tronul Moldovei. Haşdeu, LN. 481. 
Fiecare frază o precede cu privirea. Camil Petrescu, T. II, 174. 

Pentru verbele a decerne, a precede şi a succede au rămas vii în limbă, 
formele de prez. ind. de la conj. a III-a (decerne, precede, succede), pe 
cînd celelalte forme sint mai ales de la conjug. 12. (Dicţionarul ortoepic, 
urmărind unificarea paradigmei, recomandă pers. 3 şi 6 decernă, precedă 
şi sucoedă). 

"O excepţie face verbul a coincide, la care participiul folosit mai mult 
este coincis, nu coincidal. 

Un amestec de conjugare există şi între verbele vechi a vrea şi a voi. 
Pentru unele timpuri sau persoane se folosesc (sau se preferă) formele lui 
a vrea, iar pentru altele cele ale lui a voi. Prez. ind. eu voi sau eu voiesc 
sună astăzi fals. Formele nefolosite tind să fie eliminate din limbă şi astfel 
verbul a voi începe să aibă paradigma necompletă, adică să devină de- 
fectiv. La imperfect, se preferă formele lui a voi, ceea ce va putea aduce 
cu timpul eliminarea formelor lui a vrea, care va deveni de asemenea de- 
fectiv. De altfel, în cunoscutul dicton voiește şi vei putea, imperativul lui 
a voi n-ar putea fi înlocuit; cu forma corespunzătoare a lui a vrea. În dicton 
se va păstra totdeauna forma încremenită voiește, chiar dacă s-ar crea cu 
timpul un imperativ vrea ! 


Ki 


Observăm că verbele de care ne-am ocupat, (exceptind pe cele cîteva, 
formate pe teren romînesc sau a căror etimologie este necunoscută), sînt; 
toate de origine latină (sau împrumutate din franțuzeşte). Nici unul nu 
este slav. Aceasta nu este desigur o întîmplare. În ce privește grupul de 
verbe vechi, este firesc ca tocmai cele latine, care au avut o lungă între- 
buințare, să-și fi pierdut cu timpul unele forme. Cît despre verbele noi, 
ele sînt defective pentru că latiniştii au încercat să le introducă sub un 
aspect latinesc, ceea ce le-a împiedicat să-şi formeze paradigma completă. 


1 În DL, | ; , 
2 Există și astăzi part. succes, folosit mai mult în Transilvania, dar numai cu sensul : 
»(nu) mi-a succes, (nu) mi-a reușit”. 

VLADIMIR DRIMBA 


baldisi 'a-i veni rău (din cauza oboselii, a căldurii, a foamei). 
a leşina” este explicat de sDLR + (singurul dicționar care-l înregistrează, — 
de adăugat atestarea din Cum vorbim, 1949, nr. 8, p. 32) din „te. 
bayilmak, cu terminația din ngr. bailizo, aor. ebailiza”!. De fapt, etimonul 
lui baldisi este aoristul formei ngr. unaïrðičo (vezi, de exemplu, dic- 
ționarul grec-francez al lui Hepites, II, p. 626), cu 5. din tema per- 
fectului determinat turcesc, — care a fost împrumutat şi de celelalte 
limbi balcanice: alb. bajalldis (G. Meyer, Albanisches etymologisches 
Wörterbuch, p. 24), bulg. baildisvam şi srb. bajaldisati (F. Miklosich, 
Die türkischen Elemente in den Siidost-und Osteuropiischen Sprachen, |. 
Nachtrag, p. 8). Cit despre forma băldăit 'leşinat” (care presupune un 
infinitiv * băldăi), dată de spa, aceasta este o variantă a lui baldisit. 
cu schimb de sufixe. 


chiclaz înseamnă "sulfat feros, de culoare verâe cînd este crista- 
lizat, întrebuințat ca dezinfectant şi colorant’ (numai spa îl definește 
greşit "sulfat de cupru’) şi este corespondentul moldovenesc şi bucovi- 
nean (întîlnit în scrierile lui Creangă, Sadoveanu, S. Fl. Marian) al lui 
calaican. Etimologia cuvîntului a fost mult discutată, dar nici una dintre 
soluţiile propuse nu este satisfăcătoare, nici din punct de vedere fonetic 
(lucru atît de evident încât nici n-ar mai trebui dovedit), nici din punct 
de vedere semantic. Astfel, cape îl pune în legătură cu magh. kékle, 
care înseamnă "plat, vînătă”. Explicaţia dată de spa (< germ. Giftglas 
"sticlă otrăvită”, adică "mineral cu aspect de otravă”) este fantezistă ; nici 
magh. cikláz 'numele unei buruieni (Cnicus benedictus)’, la care trimite 
în subsidiar SDLR, nu poate explica în nici un fel forma şi sensul lui 
chiclaz. ©. Lacea, DR, IV, p. 1557 propune magh. kekgalice (sie = kékgálic, 


1 SDLR = August Scriban, Dictionaru limbii rominești, laşi, 1939. 

cf. şi DA), care înseamnă tot 'calaican” dar prezintă mari dificultăţi de 
ordin fonetic. În sfîrşit, DA (şi, după el, DLRM) se mulţumeşte să trimită, 
pentru prima parte a cuvîntului (care este un compus), la magh. kék 'vinătb’ ; 
iar în ceea ce priveşte varianta bucovineană chiclazăr (pe care SDLR O 
explică din germ. Gifigliser, pl. lui Gifiglas), DA presupune că ar fi 
„0 inversiune a ung. lazirkek « azuriu vi", — inversiune imposibil de ima- 
ginat, mai ales la un adjectiv pe care vorbitorul romîn nu putea să-l 
analizeze. 

Totuşi, cele două cuvinte maghiare (kék şi lazúrkék) aduse în dis- 
cuţie de pa ne indică drumul pe care trebuie să-l urmăm pentru a găsi 
etimologia justă a cuvîntului romînesc : în limba maghiară, lazúr (şi la- 
zúrkő) înseamnă 'lapislazuli, lazulit” ; datorită culorii mineralului pe care-l 
denumește, lazúr poate fi determinat în mod absolut normal de adj. kék 
"albastru ; vînăt”. Din kék (dialectal kik) lazúr s-a putut ajunge, pe de o 
parte, la chiclazăr (prin substituirea terminaţiilor, explicabilă într-o re- 
giune ca Bucovina, unde, datorită influenţei germane, se folosese nume- 
roase cuvinte terminate în -ăr, vezi articolul lui Gh. Iftinchi publicat în 
nr. 3 al revistei Limba română, p. 71), — iar pe de altă parte la forma de 
pl. chiclazuri (la început, probabil, cu valoare de plurale tantum, cum 
pare a indica, citatul din Creangă reprodus în DA și în DLRC), din care s-a 
refăcut apoi forma de singular chielaz. Confuzia semantică (calaican? 
în loc de 'lapislazuli”) este explicabilă la un cuvînt ca acesta şi a putut fi 
tăcută atît de vorbitorii romîni, cât şi de cei maghiari de la care a fost 
împrumutat cuvîntul. 


daiae 'unul din stilpii pe care se reazemă, către apă, schela pescă- 
rească”, pentru care DA trimite la bulg. dalian şi sîrb. daljan instrument 
de prins peşti”, este în realitate de origine turcească : dauak" reazem, reze- 
mătoare ` proptea. 


exivă, termen argotice neînregistrat în dicționare, e atestat în mai 
multe variante formale şi cu numsroase sensuri: 1. "act de lezitimaţie 
(Al. Vasiliu, Gs, VII, p. 113) şi (sub forma iwive) "acte, hirtii fără va- 
loare' (V. Cota, Argot-ul apașilor, £.1., f.a., p. 12); 2. “scrisoare şi (sub 
forma chisivă) "petiție (Al. Vasiliu, loc cit.); 3. "ziar: — Ia citește, mă, 
mânzule, cu glas tare, ce mai serie la exivă, la hârtie ! (A. Iosefini şi P. Pin- 
tilie, Patate și oameni, ESPLA [1958], p. 33); 4. "ştire, veste, comuni- 
care’: Codoşul s-a însufleţit: — Bine, am să dau exivă la caramangii 
că n-ai murit și că-i chemi la prăduială... (E. Barbu, Groapa, ESPLA 
[1957], p. 386). Toate sensurile enumerate s-au dezvoltat unul din altul. 
Pentru explicarea termenului ne-am gîndit un moment la eschivă (de ori- 
gine franceză), care în limbajul boxerilor înseamnă "mişcare a capului 
sau a corpului, pentru a înlătura lovitura! (Al. Dobrescu, Argotul, Bucu- 
vești, 1938, p. 24), — din care ar fi putut rezulta, de exenplu, sensul 
"act de legitimaţie” și, printr-o metateză a grupului de consoane, forma 
exivă (scris uneori ecsivă, de exemplu la E. Barbu). Forma asemănă- 
toare cu cuvîntul romînesc găsim, însă, în argoul maghiar : ks2ive 'por- 


CONTRIBUŢII LEXICOLO îiCE 23 


tofel, ksziverl şi kszi ’scrisoare’, care au fost explicate din idiș (Bârezi 
Geza, Magyar Nyelv, XXVII (1931), p. 292). 


făioară (pronunțat fă-i-), diminutiv al lui făină, este cunoscut de 
DA (şi, după el, de DLRC şi DLRM) numai din poezia populară şi „numai 
spre a da cuvîntului făină o nuanţă de drăgălăşie şi fără să-i schimbe 
sensul” : Și hambare scutura. . .Păioara c-aduna, D-o azmioară că-i făcea. 
Iar mai departe, în DA se spune: „însemnarea "făina cea mai fină! sau 
'pudră!, dată de [dicţionarul lui] Polizu, nu se poate atesta”. Sensul 
"pudră şi, prin extensiune, acela de 'fard”, au existat totuşi; acesta din 
urmă (care presupune existența şi a celui dintii) e atestat în scrierile lui 
I. Heliade-Rădulescu. Astfel, în Vocabular de vorbe streine în românește, 
cuvîntul suliman e explicat prin dres şi făioară (Opere, ed. D. Popovici, 
II, Bucureşti, 1943, p. 359); iar în următorul pasaj din schiţa satirică 
Bată-te Dumnezeu ! [Coconiţa Drăgana] se face deosebire destul de expli- 
cită între făioară şi pudră : Ninecuţă-sa iară i-a dichisii bisahteaua şi i-a 
pus înăuntru cu toată rânduiala și cu toată dragostea părintească felurimi 
de sculişoare :... hârtiuţele cu stiubeci, pudră, făioară, rumeneală şel. (Cu- 
vierul românesc, XVI (1844), p. 170). 


furoare e înregistrat numai de CADE, cu sensul ’mînie grozavă, 
furie, turbare”, fără nici un citat şi fără nici o precizare cu privire la ve- 
chimea și răspîndirea lui. Azi cuvîntul se foloseşte numai în forma de 
plural şi numai în expresia familiară a face furori, pe care dicționarele 
"noastre moderne o definesc prin 'a provoca admiraţie (mai ales prin aspectul 
exterior). În secolul trecut, însă, întîlnim forma furoare atît ca cuvint 
independent, cu sensul dat de CADE, cît şi în expresia a face furoare, 
care este mai aproape de originalul franțuzesc faire fureur. Iată două 
citate ` Poeţii aceștia. . 24 vezi, în licența lor ultrapoetică, că mănîncă, 
ştirbesc la silabe cu aceeaşi manie și furoare cu care și adaog (I. Heliade- 
Rădulescu, Opere, ed. D. Popovici, I, Bucureşti, 1939, p. 476, nota 5); 
Cu atît mai mult priveam cu o adâncă îmtristare această tăcere, cu cât că 
totodată vedeam în lume că bucata aceasta [comedia O soare la mahala de 
C. Caragiale] a făcut o mare furoare : toți carii au văzut-o au rămas încân- 
taţi atît de bucată, pentru care fac cele mai frumoase laude autorului ei, cât 
şi de reușita suirii ei pe scenă (Curierul rominese, XVIII (1846), p. 315). 


ghioșear, variantă (înregistrată la Tecuci) a lui ghiocear "vizitiu! (iar 
acesta derivat de la ghioci, cuvînt de origine turcească însemnînd un fel 
de căruță care poate ti lungită, vezi dicționarele), a fost explicat de acad. 
Iorgu Iordan, BIFR, VII-VIII, p. 280 în felul următor: „trebuie să ad- 
mitem... o contaminație între ghiocar [o altă variantă a cuvîntului 
— n.n.] şi ghiocear sau, eventual, influenţa unui cuvînt înrudit din punct 
de vedere semantic şi avînd o finală mai mult sau mai puțin asemănă- 
toare”. Această a doua ipoteză ni se pare mai probabilă : este vorba, anume, 
de intervenţia lui droșcar (derivat de la droşcă), cuvînt cu un sens foarte 
apropiat ai avînd circulaţie în Moldova. Cît despre ghioșcărie "ocupaţia, 
ghioșcarilor” (citat de acad. Iorgu Iordan, loc. cit., nota 2), acesta este 

un derivat normal de la ghioșcar, pentru care nu mai e nevoie să presu- 
punem influența lui droșcărie. 


grecoiţă (derivat de la grecoaie 'grecoaică”) este dat de pa ca în- 
vechit, numai pe baza unei atestări din Lexiconul Budan și cu sensul 
de 'grecoaică. Cuvîntul circulă şi azi în Crişana, cu sensul de 'negusto- 
reasă” (pentru sensul 'negustor” al lui grec, cf. DA s.v. 2°): [poalele] le 
croșetează cu multă iseusință femeile din Vărzari, numite „grecoițe”, şi le 
vând la tirgurile din Beiuş, Vașcău, Băița (Monografia-almanah a Crişanei, 
Oradea, 1936, p. 116). 


gropişte "cimitir e ilustrat în pac cu un citat din Macedonski; 
DLRM îl explică din groapă + suf. -îște. Mai degrabă ar trebui să ne gîndim 
la o modificare a lui grobiște (înregistrat în Dolj şi explicat bine de spa 
din bulg. grobiste "dem", sub influența lui groapă. 


ialău — variantă a lui (ën (Moldova), ileu (Transilvania) 'nicovală!, 
necunoscută dicţionarelor noastre — se întilneşte la G. Asachi: pune 
ferul înfocat pe ialău (Scrieri literare, ed. N. A. Ursu, II, EsPLA, Biblio- 
teca pentru toţi, [1957], p. 295); bietul tigan e ciocan şi ialău (ibid., p. 
300). Această formă se explică din pl. îlaie (pronunţat zilate), prin asi- 
milarea î-a>a-a. 


jelepar, neînregistrat în dicţionare, l-am întîlnit într-una din scrie- 
rile lui I. Slavici: Pe cînd oamenii din satul lui Păcală umblau să caute 
fundul Dunării cu prăjina cea lungă, iată că vine um jelepar de vite, care 
ducea o cireadă de o mie de boi la târg, ai cum mergea jeleparul de-a lungul 
malului, dă de sacul cu Păcală (Povești, Bucureşti, 1908, p. 178). După 
cum rezultă din context, cuvîntul înseamnă "negustor de vite’, fiind, deci, 
sinonim cu gelen (de origine turcă). El nu derivă, totuşi, de la acesta, ci 
de la o formă dialectală (cu j- sau, ţinînd seamă de originea lui Slavici, 
cu ŝ- sau £-) a omonimului lui, pe care pa (gelep?) îl defineşte 'cireadă, 
ciurdă, gulă” (de fapt însă 'cireadă de vaci sau de boi destinată vînzării”) 
şi-l explică din sîrb. gelen (de fapt d Séien), care are acelaşi etimon turcesc. 

Atragem aici atenţia asupra faptului că jilip 3° 'ciurdă, ciopor” 
(= cireadă) înregistrat de pa după Lexiconul Budan nu are nici o legătură. 
cu celelalte sensuri ale lui jilip (<magh. zsilip), ci este o variantă a lui 
gelep?, care trebuia, prin urmare, să fie tratată împreună cu acesta. 


rugire şi ruget înseamnă, ambele, 'răget, răcnet, urlet”: Placările 
[iadului] sporesc. . .rugiri, hohotiri, șuierări, din cînd în când tipete (A. Ma- 
cedonski, Opere, ed. T. Vianu, II, Bucureşti, 1939, p. 277); Cît pe ce să 
zguduie masa şi pe toți cei dimprejur cu rugetul de leu al rîsului său (C. Ho- 
goe, Cuconul Ioniţă Hrisanti, București, 1938, p. 93). Primul este un 
infinitiv lung, al doilea, un derivat postverbal cu suf. et. Verbul a rugi 
este atestat în secolul al XVII-lea, la Dosoftei, cu sensul "a răcni (vor- 
bind despre lei) şi explicat; din lat. rugare (cf. ron şi celelalte dictio- 
nare). Totuşi, întrucît acest; verb n-a mai fost semnalat, din secolul al 

XVII-lea încoace, în limbă (mai ales în vorbirea populară), este greu de 
admis ca cele două derivate să fie raportate la verbul folosit de Dosoftei 
(cum face sDLa pentru ruget). Mai probabile ni se par alte două explicaţii : 
sau printr-un împrumut din franceză (rugir > *rugi, de la care s-a făcut 
apoi derivarea), sau prin contaminarea lui mugi cu rage (în cazul lui ruget 
— din mugei şi răget). 


şarlă "câine mic, slab, prăpădit; javră, potaie” a căpătat în dicțio- 
narele noastre, în ceea ce priveşte etimologia, explicaţii nesatisfăcătoare. 
Unele propun, cu certitudine (DLRM) sau cu rezervă (TDRG, CADE), nu- 
mele fr. Charles, fără a arăta cum s-a putut stabili legătura între 'cîine...) 
şi numele franțuzesc de persoană. Șăineanu (Dictionar universal al limbii 
Pomâne3) dăduse cîteva elemente mai importante: „de la Charles sau 
Şarlă, nume ce se dă adesea cîinilor”. Pronunţarea Șarlă pentru Charles 
este, într-adevăr, atestată (— Bi, dacă vroiești numaidecâi, monsiu Șarlă. . . 
Aţine-te că sar. V. Alecsandri, Teatru, Bucureşti, 1875, p. 172); ea trebuie 
reţinută în explicarea formală a lui șarlă, după cum trebuie reținută şi 
informaţia că numele Charles se dă adesea cîinilor (procedeu obișnuit, 
cf. Cezar, Nero, Hector, Bujor sa), 

O contribuţie importantă la explicarea originii cuvîntului în discuţie 
a adus un specialist în alt; domeniu decît lexicologia:  șarlă trebuie pus 
în legătură cu numele rasei de cîini King Charles, formată din ogari de 
lux foarte preţuiţi în secolul al XIV-lea în Franţa, — după cum javră 
reproduce numele Javarra al unei rase de cîini fără păr, care fac impresia 
că sînt riioşi (R. I. Călinescu, Din însemnările unui naturalist: Narlă, 
javră, potaie, în Arhivele Olteniei, III, p. 348—349). Trebuie făcută pre- 
cizarea, că numele, englezesc la origine, King Charles a fost împrumutat, 
pentru a ajunge la apelativul șarlă, cu pronunțarea franțuzească, după 
cum o dovedește următorul anunţ de acum um secol: S-a pierdut o că- 
țeluşă de rasa engleză „King Kar”? avînd coada scurtă, părul negru și nu- 
mele Mizilica... (Proprietarul român, II (1862), nr. 6, p. 24, col. 4). 

Recapitulind cele spuse pînă acum, explicaţia etimologică a lui 
sarlă este următoarea ` din numele rasei de cîini King Charles a fost 
reţinut al doilea element, care a fost redat în romîneşte cu pronunțarea 
franceză (Sarl, Șarlă); acest nume a fost dat mai întîi cîinilor din rasa 
respectivă, probabil și cîinilor aparţinînd altor rase de lux ; apoi, întrucât 
câinii de lux au putut fi (şi sint, adeseori, şi astăzi) priviţi cu dispreţ, din 
cauza conformației și a altor caracteristici ale corpului lor, — Charles 
(Sarl, Șarlă) a ajuns, sub forma șarlă, un apelativ pentru ciinii mici, slabi, 
prăpădiţi. 

Pentru a încheia discuţia, amintim că spa consideră că șarlă este 
o variantă a lui cotarlă, iar acesta s-ar explica din magh. kutya chine’ 
+ suf. -orlă. Este, însă, evident pentru oricine că deosebirea formală 
atît de mare între cele două cuvinte ne împiedică să le considerăm pe 
acestea ca simple variante àle aceluiaşi cuvînt; se ştie, de asemenea, că 
limba romînă nu cunoaște un sufix -arlă, În realitate, cotarlă este rezul- 
tatul unei contaminări a lui şarlă cu cotei (pentru etimologia căruia v. 


DA), după cum jarlă (citat de spa din Ialomiţa) a rezultat prin conta- 
minarea lui șarlă cu javră. 


tracatrucă a fost înregistrat (din Galaţi) de acad. A. Graur, BL, VI, 
p. 171, cu sensul de "on tel de pocnitoare cu care se joacă copiii” şi explicat 
din bulg. traka-truka, onomatopee care imită zgomotul produs de o lo- 
vitură, Singurul dicționar care înregistrează acest cuvînt este sDLR, care-i 
dă o definiție mai largă, descriind amănunţit obiectul, şi care propune 
ca etimologie „ngr. trakatrúka”. Etimologia aceasta este, fără îndoială, 
preferabilă aceleia date de acad. A. Graur, rpoxareodna însemînd. 
petardă”, sens cu care a intrat şi în albaneză (irakatruke, vezi Buletin 
i Universitetit Shtetëror të Tiranës. Seria Shkencat Shoqerore, XI (1957), 
2, p. 224—unde cuvîntul este considerat ca fiind o creație onomatopeică). 

Amintim că tracatrucă a intrat şi în literatură, în contexte argo- 
tice; l-am întîlnit în următorul pasaj: „Bomba” voastră nu mai e decit 
o tracatrucă! S-a aflat astă-seară în pori (Panait Istrati, Casa Thuringer, 
p. 135, citat de acad. Iorgu Iordan, prp, IV, p. 159, nota, în discuţia 
pe care o face cu privire la termenul bombă). În citatul reprodus mai sus 
tracatrucă e întrebuințat într-o accepţiune figurată, apropiată de aceea, 
a lui bombă "veste senzațională”, — şi anume "veste care, în intenţia celui 
care o comunică, vrea să facă senzație, dar care este deja cunoscută înainte 
de a fi comunicată” (prin comparaţie cu pocnitoarea, a cărei detunătură 
este lipsită de rezultatul aşteptat, de importanţă, de gravitate). 


vopsea (cu varianta văpsea) are, pe lingă sensul obisnuit; de 'ma- 
terie colorantă”, şi pe acela, învechit, de 'culoare ; nuanță” (DLRC şi DLRM). 
Singurul citat, din C. Negruzzi, cu care este ilustrat acest sens în DLRE 
(s.v. 2°) se potriveşte pentru subsensul "nuanță! (= varietate a unei 
culori) : Ochii lui aveau o ușure văpsea de alb-albastru. Pentru culoare’ 
putem da un citat tot din C. Negruzzi: Ceaiul. . luă [= primi] o vopsea 
purpurie amestecindu-se cu rumul (Scrieri, I. Bucureşti, 1872, p. 74). 
În aceeași epocă se folosea cuvîntul şi în accepțiunea figurată "fel de a 
descrie sau de a prezenta ceva sau pe cineva’, pe care o are și culoare : 
Ba chiar fiinţe nevinovate, Care de dânsul nici nu gîndesc, Cu văpseli negre 
şă-ntumecate Încondeiate să pomenesc (Gr. Alexandrescu, Opere, ed. I. 
Fischer, I, [Bucureşti], 1957, p. 365). În toate cazurile amintite avem a 
face cu calcuri după fr. couleur, care înseamnă atît 'culoare” (propriu 
şi figurat), cît şi *vopsea” (sens pe care-l păstrează, în unele situaţii, și 
rom. culoare, V. DA goe, 2, DLRC 8V. 3°). 


CU PRIVIRE LA TERMINOLOGIA MARINĂREASCĂ 


DE 


MARIUS SALA 


În cursul lunii septembrie 1959 a avut loc la Bucureşti colocviul de 
civilizații, literaturi şi limbi romanice organizat de Comisia Naţională 
pentru UNESCO şi de Academia Republicii Populare Romiîne. Cu acest 
prilej, la sugestia prof. Mirko Deanovic, acad. Al. Rosetti a organizat 
la Constanţa o anchetă de probă cu chestionarul definitiv al Atlasului 
lingvistice mediteranean (ALM). Ancheta a fost făcută de acad. E. Pe- 
trovici și M. Sala. La anchetă au participat M. Deanović, M. Alvar, S. da 
Silva Neto, L. Tamás, E. Petrovici, Al. Rosetti, M. Sala, 

Cercetarea a fost prima de acest fel făcută în Romiînia, pentru că 
pînă acum problema terminologiei marine romîneşti nu a preocupat pe 
nici un lingvisti. Din această cauză ea a prezentat un interes deosebit; 
şi pentru lingviştii romîni. 


* 


Marea Neagră are o serie de particularități care o deosebesc în mare 
măsură de Marea Mediterană. Datorită evoluției geologice a actualului 
bazin al Mării Negre şi caracteristicilor sale (salinitate redusă şi în zone, 
lipsa curenților verticali, stratificarea apelor la nivelul izobatei de 180 
şi existența gazelor sulfuroase dizolvate în adîncul ei), această mare pre- 
zintă o compoziție botanică şi zoologică deosebită, căci ea numără numai 
220 specii de alge şi aproximativ 1 500 de specii de animale. Din fauna 
Mării Negre lipsesc grupe de animale stenobiante — din domeniul pe- 
lagie — sau coralii, cefalopodele, steluțele de mare ai aricii de mare — 
— din domeniul bentonic?. Datorită însă faptului că numărul speciilor 


1 Zd. Wittoch anunţă, într-o notă a articolului Încă o dată despre nisetvu, în „Cercetări 
de lingvistică”, III (1958), p. 157, nota 24, o lucrare în pregătire intitnl-tă Rominii și Marea. 

2 M. Băcescu, Unele generalități asupra Mării Negre, în Bule'inul de informare al Insti- 
tulului de cercetări piscicole al Rominiei, VI (1947), 1—9, p. 20—22. Ci. C. Motaş, Biogeografia 
Mării Negre, în „Analele Dobrogei”, XIX (1938), 1, p. 227—256. 

Ka 


este redus a existat o concurență mai mică în ceea ce priveşte hrana si 
de aceea numărul indivizilor din fiecare specie este mult mai mare decit 
în Mediterană (aceasta în raport cu suprafaţa şi volumul de apă). 

În dreptul țărmului romînese, în special, Marea Neagră prezintă în 
plus o caracteristică care a permis dezvoltarea pescuitului marin de coastă?. 
Pe o distanţă apreciabilă (100 —200 km), adîncimea ei este de numai 180 m 
datorită întinsului platou continental. În apele acestui platou continental 
se mișcă principalii peşti migratori. 

Toate aceste particularităţi ale Mării Negre vor apărea în răspunsu- 
rile la chestionarul ALM: pe de o parte, din cei 171 de peşti pentru 
care s-au formulat întrebări în chestionar sînt cunoscuţi aproximativ 
numai 50, şi, pe de altă parte, vor apărea nume pentru alţi pești care 
vor fi trecuţi în legenda hărților. 


Ka 


Se observă, chiar la o cercetare superficială, că terminologia marină 
romînească are o situaţie specială datorită faptului că românii au început 
să se ocupe de puţin timp cu pescuitul marin. Pînă nu de mult, pescuitul 
marin pe litoralul romînese a fost făcut aproape în mod exclusiv de lipo- 
veni, turci şi greci. În general, romînii s-au ocupat mai ales cu pescuitul 
din apele curgătoare, care alături de agricultură şi păstorit, a fost — după 
unii — o ocupaţie dintre cele mai vechi şi cele mai răspîndite ale romi- 
nilor+. O dovadă în acest sens este şi comerţul de peşte, foarte larg, pe 
care l-au făcut în trecut romînii (Antipa, op. cit.). 

Este interesantă, din acest punct de vedere, statistica lui M. Bă- 
cescu5 (op. cit., p. 201) care a arătat că, din cele 175 de specii de peşti 
care trăiesc în apele R.P. Romine, 71 sînt din categoria peștilor de apă 
dulce, 81 din aceea a peștilor marini, iar restul sînt peşti migratori. 
Peșştilor din aceste 175 de specii le corespund aproximativ 1000 de nume 
populare, deci în medie 6 nume pentru fiecare, însă în timp ce pentru 
cele 71 de specii marine şi pentru aproximativ cele 23 de specii dintre 
peștii migratori există numai 150 de nume, pentru cele 81 de specii din 
apele interioare apar 850 de nume. Rezultă că pentru fiecare peşte marin 
sînt folosite în medie numai 1,5 nume, faţă de cele 10 nume care apar 
în medie pentru fiecare peşte din apele curgătoare. 


1 C. S. Antonescu, Peştii din apele Romîniei, București, 1957, p. 154. 

2 Cf. Carlo Battisti, Esperienze ad Otranto col questionario del ALM, în Bollettino 
del’ ALM, I, p. 114, pentru Otranto. 

3 Mirko Deanović, Esperienza nell Adriatico orientale col questionario deif" ALM, în Bal- 
lettino delP’ ALM, I, p. 131. 

4 Gr. Antipa, Pescăria şi pescuitul în Rominia, Bucureşti, 1916, p. 1 şi M. Băcescu, Peștii, 
așa cum îi vede țăranul-pescar romin, Bucureşti, 1947, p..12. Pentru peştii din Marea Neagră, 
v. lucrările de ansamblu ale lui E.P. Slastenenko, Revue de la faune ichiiologique de la Mer Noire 
și Les poissons de la Mer d'Azov, în Ann. Se. Univ. Iassy, 1936 şi 1939. 

5 Situaţia termenilor pentru peştii de apă dulce este mai interesantă dacă observăm că 
alte popoare vecine au un număr mult mai mic de cuvinte pentru fiecare specie : sirbii,de exem- 
plu, au în medie numai 3,6 nume. V. Stolcevici Dușan, Noms populaires des poissons en Serbie. 
Belgrad, 1927, la Băcescu, op. cit., p. 201. 

Statistica prezentată ne arată, pe lingă alte fapte pe care le vom 
discuta mai jos, că terminologia marină romînească, în forma ei de astăzi, 
este recentă. Din această cauză terminologia marină rominească pre- 
zintă interes și din punctul de vedere al lingvisticii generale, pentru că, 
studierea ei permite să se observe procesul de formare a unei terminologii 
oarecare, în general, și a unei terminologii marine, în special. Astfel, 
întîlnim pe lingă sensuri noi, de obicei metaforice, ale unor cuvinte din 
limba comună (“cerdac „proră”, cârmă „pupă”, *nară „gaură pe unde este 
scoasă ancora”, (mare) "nebună „(mare) agitată”, "oglindă! „„(mare) li- 
niştită””) creaţii romîneşti noi (fluierar „pasăre marină (Numenius)”, 
“pălămidar ,„măvod pentru prins pălămidă” < pălămidă + -ar?, *răcelniță 
„plasă mică circulară pentru prins raci” < racli) + -elnită. De cele mai 
multe ori avem a face însă cu termeni luaţi din limbile acelora de la 
care romînii au învăţat pescuitul : greci, turci, lipoveni (Băcescu, op. cit., 
p. 13—14, 202). Dar deoarece acest împrumut a avut loc recent, putem 
urmări felul cum diferitele limbi au contribuit la formarea terminologiei 
în discuţie. Pe teren, acest fapt se manifestă prin existenţa unor serii de 
sinonime pe care subiectul le-a dat la diferite întrebări. Amintim astfel 
că pentru „cap geografic” s-a răspuns cu trei sinonime : "born <te. burun 
dem", *majde<rus., bg. majak tar” şi cap, termenul literar. Alteori. 
există două sau mai multe variante ale aceluiași cuvînt care corespund 
unei origini multiple: *minacop „Sciaena cirosa” <tc. minakop, faţă 
de milacop? <bg. milakop, gr. milakopi; "palamidă, pălămidă Garda 
sarda” <gr. palamida, faţă de *pelămidă<rus. pelamida, palamut <te. 
palamut, bg. palamut; *zargan „Belone belone” < bg. zargan, faţă de 
*zărgană <gr., te. zargana. 


* 


În prezentarea materialului vom face distincție între ceea ce numim 
tondul de bază al terminologiei marine, care cuprinde termenii 
cei mai uzuali privind marea în sensul larg al cuvîntului (apă, geomorfo- 
logie, faună) şi restul acestei terminologii. Distincția se impune mai ales 
pentru limba romînă, deoarece în evoluția pescuitului marin din ţara 
noastră au existat două perioade. În prima, în care, datorită condiţiilor 
geomorfologice ale țărmului romînesc şi în primul rînd datorită platoului 
continental, pescuitul era mai ales un pescuit de țărm, practicat de puţini 
pescari, terminologia a avut numai un număr mai mic de cuvinte care 
se refereau în primul rînd la noțiunile cele mai uzuale. În a doua perioadă, 
pescuitul marin a trecut sub controlul statului de democrație populară ; 
aceasta a dus la investiții mai mari care au permis dezvoltarea pescuitului 
de larg. Au apărut vase de pescuit cu unelte perfecționatet. Statul 
nostru a dat mare atenţie acestei bogății naturale, insuficient exploatată 


1 Prin * arătăm că pînă acum cuvîntul nu a fost înregistrat de dicționarele noastre. 

2 Cf. cal, palamitaru „idem” G. Rohlfs, Terminologia marinaresca nel Salento, în Bollet- 
lino dell" ALM, I, p. 137. 

3 S. Cărăușu, Tratat de ihtiologie, București, 1952, p. 680. 

4 Nicolaie Bacalbașa, Unelte noi în pescuitul marin, în Buletinul Institutului de cercetări 
şi proiectări piscicole, X (1951), 2, p. 29—30. CE. şi Antipa, op. cit., p. 265 urm. 

pînă acum, organizînd o adevărată flotă motorizată, iar Institutul de 
cercetări piscicole a primit chiar un vas special amenajat, „Marea Neagră”, 
pentru cercetarea problemelor științifice legate de pescuitul marini. Co- 
respunzător acestor două perioade, observăm, pe de o parte, o termino- 
logie pescărească mai veche şi, pe de altă parte, o terminologie mai nouă, 
formată mai ales din cuvinte privind tipurile de ambarcaţiuni (părțile 
şi procedeele de construcție a acestora), care provine din limbile moderne, 
mai ales din italiană și franceză, iar în timpul din urmă, din rusă. Situaţii 
similare semnalează M. Deanović (op. cit., p. 129) şi Arnold Steiger?, 
pentru alte regiuni. 

Multe dintre cuvintele înregistrate de noi nu sînt atestate pînă acum 
pentru limba romînă. În aceste cazuri, am încercat să stabilim etimologia 
cuvintelor în cauză. Din nenorocire, nici în dicționarele străine consultate 
nu apar totdeauna termenii privind pescuitul marin sau cînd apar, nu 
sînt date şi formele dialectale. Apariţia ALM şi anchetele pe care le vom 
face în cursul acestui an la pescarii greci, lipoveni şi turci din Romînia 
ne vor permite să tragem concluzii mai sigure în legătură cu etimologia 
cuvintelor din terminologia marină romînească. 

1. Cuvinte romîneşti de origine veche, cunoscute majorităţii vorbi- 
torilor şi care au început să fie folosite pentru realități marine : adăpost 
„loc natural la țărmul mării, ferit de vînt”, (mare) liniștită, oglindă „mare 
calmă”, a ieşi la mare, a ieși la mal, țărm 2, mal, spumă de mare, val, 
zaton „eleşteu la marginea mării în care se poate pescui”, ostrov insulă”, 
japșă, “japcă „„mlaştină cu stuf și papură în care nu se poate pescui”, 
voloc „plasă de prins peşti”, zdpăd „vînt de vest”, muscar „pasăre; Oe- 
nante”, fluierar „pasăre; Numenius”. 

2. Cuvinte de origine slavă, împrumutate mai ales din rusă şi ucrai- 
neană, de la lipoveni, pescarii cei mai numeroşi şi mai pricepuți în partea 
de nord a litoralului romînesc al Mării Negre (cf. Wittoch, op. cit., p. 154): 
*majáe „cap geografic” < rus. majak far”; cf. bg. majak Par": * strelcă 
„loc în care se întilneşte apa mării cu apa dulce” < rus. strelka „peninsulă 
lungă şi ascuţită”! (D.N.U:akov, Tolkovyj slovar’ russkogo jazyka, Moscova, 
1935—1940, s.v.); *moriána, "maridna „vînt de sud” < rus. morjana 
„vînt dinspre mare” (VI. Dal’, Tolkovyj slovar’, Moscova, 1955, s.v); 
"abăzia (cf. abaza Antipa, op. cit., p. 78) gint de sud-est” < rus. abaza 
„vînt de est” (Dal, op. cit., s.v.); labán „Mugil cephalus” < rus. laban 
Adem": şip „Acipenser sturio” < rus. ŝip; *“cóčit „vislă” < rus. kočeť 
„vislă” (Dal, op. cit., s.v.); * zázub „partea încovoiată a undiței‘ < rus. 
zazuba „cârlig de prins peşte ” (Dal, op. cit., s.v.). Am înregistrat în plus 


1 Th. Bușniţă, Realizări în domeniul industriei pescuitului in Republica Populară homină, 
în Buletinul Institutului de cercetări şi proiectări piscicole, X (1951), 1, p. 5—7. 

2 A propos de l Atlas linguistique méditerranéen, în Bolleitino deif ALM,-I, p. 140. 

2 Pentru rom. țărm, v. studiul amănunţit al lui W. Belardi, L'innovazione semantica del 
romeno antico ţărmure, în Annali, Sezione linguistica, Istituto Universitario Orientale, 
Napoli, I, 2 (1959), p. 213—224. 

un număr de cuvinte al căror aspect fonetic ne trimite tot la o formă slavă, 
neidentificată pînă acum : , 

* cámănă „fringhie de cînepă groasă cu care se lasă jos năvoadele”, 
*pólnoč „vînt de nord-est”, *apóu, *apóv, „ridicătură de nisip în apă”, 
* zagrébă, *zahrébă „idem”, * halódnic „vînt de est care aduce apă rece 
de la fund”. 

3. Cuvintele de origine turcă sînt de asemenea numeroase ` * iacamos 
„íosforescență marină” < te. yakamoz Adem": * lódos „vint de sudvest” 
< te. lodos „idem” ; (mare) limănică „mare liniştită” <te. limanhk deniz 
„idem” (cf. şi liman „port” < te. liman, DA, SI: * borún „cap geografic” 
< te. burun idem”; *adă epavă” : cf. te. ada insulă”; * sîzlic „apă 
mică care presupune un loc pietros sau o epavă” < te. dial. 1 sîilik „apă 
mică”, cf. te. yilik su „apă rece”; * puredz „vint de nord” 2< te. dial. 
poreas „vint de nord-est”, cf. te. poyraz „vînt de nord” ; caraiél? „vint de 
nord-est”, cf. caraiel „vint de vest” sau „vînt de est” (DA, s.v.) < be. 
karayel „idem”; "Zem „nadă” < te. yem „idem”;" armân „bane de 
peşte” < te. harman „grămadă; * giuriim „banc de peşte” < te. curum 
„grămadă ; * cace, ciace è? „Sprattus sprattus sulinus” < te. caza „idem; 
“gârgâr „plasă inelară de prins peşte” < te. dial. girgir Adem": * cara- 
batac „cormoran” < te. karabatak „idem” ; capac „val care intră în barcă” 
< te. dial. kapak idem” ; * boină „vislă la barcă” < tc. boyuna idem”. 

4. Elementele greceşti sînt mai puţine :* helios, bat „Angailla vul- 
garis” < gr. dial. keli (Antipa, Fauna îhtiologică a Romîniei, Bacuraşti, 
1909, p. 237) ; sardea „Clupea pilchardus” < nzr. sardzla ; stavrid? „Trazau- 
rus trachurus” <gr. stavridi, alături de stavrid, sinzular refăcut probabil 
după pluralul stavrizi; grip „fel de plasă de paşte” < gr. gripos (cf. 
Rohlfs, op. cit., 136). 

Surprinde numărul redus de cuvinte luate direct din greacă mai 
ales fiindcă pînă nu de mult, înaintea. începerii celui de-al doilea război 
mondial, grecii erau pescarii şi, mai ales, negustorii cei mai numeroşi în 
partea sudică a litoralului romînese. 


1 Prin tc. dial. înţelegem răspunsurile date, la o anchetă de probă, de un turc din Con- 
stanţa. 

2 Pentru schimbirea sensului diferitelor cuvinte care denumesc vinturi, cf. rom. gorneac 
(< bg. sau sîrb. gornjak „vint care vine din sus, vînt de nord”) care în Oltenia are înţelesuri 
foarte diferite „vînt de nord”, „vint de apus”, „vint de est”, „vint de nord-est” (DA, s.v.) din 
cauza așezării geografice : pentru locuitorii din nordul Olteniei munţii sînt situaţi în mai toate 
direcţiile. Cf.fr. vent d'aval „vint de vest” împrumutat de limbile iberoromanice unde însemnează 
„vînt de sud-vest” (RE W, 9212) la Iorgu Iordan, Nume de locuri romineşti în R. P. R., Bucureşti, 
1952, p. 109, n. 1.V. şi Giovanni Maver, Dal Tirreno al? Adriatico: considerazioni intorno al aleun? 
termini marinareschi, în Bollettino dell" ALM, I, p. 186—189. 

3 C. S. Antonescu, Peștii..., p. 186. Prin etimologie populară s-a ajuns la fafă. Pentru 
alte fenomene asemănătoare, v. Vojmir Vinja, Action adaplatrice des créations analogiques sur 
les éléments grecs et latins de la nomenclature ichtyologique de l Adriatique orientale, în Godišnjak, 
Sarajevo, I. 

4 Alături de sardea „,Ciupea pilchardus” apare şi sardeiufă dar pentru „Sardina pilchardus 

— Sprattus sprattus sulinus”, Distincție asemănătoare între diminutiv și forma de bază 
există şi in aite părţi; cf. Batiisti, op. cit, p. 117. 

5. Există o serie de cuvinte a căror origine nu poate fi stabilită cu 
prea multă siguranță deoarece ele apar, mai mult sau mai puțin sub aceeaşi 
formă, în toate limbile vorbite în bazinul Mării Negre și în greacă : 

barbun „Mulus barbatus”, cambulă „,Pleuronectes flesus”, calean 
„Rhombus maximus”, * cirus „pui de scrumbie albastră” 1, *colios „Pneu- 
motophorus japonicus”, hamsie? „Engraulis encrasicholus”, * ostráinos, 
* ostréinos „Mugil saliens”, pălămidă, „Sarda sarda”, serumbie „Scomber 
scomber”, *ilárii „Mugil auratus”. 

Într-o situație asemănătoare sînt; numele metaforice ale unor peşti, 
calchiate probabil după termenii corespunzători din limbile vorbite în 
bazinul Mării Negre : 

bou de mare „Uranoscopus scaber”, căluț de mare „Hippocampus 
guttulatus”, câine de mare ,„,Acanthius vulgaris”, * limbă de mare „Solea 
vulgaris”, lup de mare „Labrax lupus”, pisică de mare „Dasybatis pasti- 
naca”, scorpie de mare „Scorpaena scrofa”, vulpe de mare „Raja clavata”. 
Şi în acest caz este foarte greu de precizat care a fost limba luată ca 
model atunci cînd romiînii au calchiat termenii în discuţie sau dacă nu 
cumva sîntem în prezența unor creaţii romînești 3. Cf. de exemplu si- 
tuația lui limbă de mare cunoscut în rusă (morskoj jazyk: T.V.Nikol- 
skij, Castnaja îztiologija, Moscova, 1950, p. 376), în bulgară (morski ezik, 
P. Drenski, Robite v Bălgarija, Sofia, 1951, p. 153), în turcă (dil balık) şi 
în greacă (glossa). 

6. Cuvintele împrumutate din limbile apusene, de obicei romanice, 
s-au răspîndit în terminologia marină rominească mai ales cu ajutorul 
limbii literare : 

curent, flux, reflux, cap, deltă, plaje, dună, port, est „vînt de est”, 
sud-est „vînt de sud-est”, sud „vînt de sud”, rechin „Acanthius vulgaris”, 
anghilă „Anguilla vulgaris”, ton „Thunnus thynnus” (ultimii trei peşti 
apar foarte rar în Marea Neagră), martin „Alcedo atthis hispida”. În 
această categorie ar putea fi inclus şi insulă < lat. lit. insula. 

Din materialul prezentat se observă că unele nume de vinturi, de 
pești şi de unelte primitive din terminologia pescuitului marin, deşi re- 
prezintă terminologia de bază, nu sînt romîneşti vechi. Aceasta dovedeşte, 
după cum am arătat în introducere, că românii au învăţat sau au reînvățat 
pescuitul marin de la pescarii care populau țărmul Mării Negre. Pentru 
explicaţia dată de noi pot fi invocate, în parte, şi numele de astre înre- 


1 Cf. şi M. Băcescu, Despre terminologia populară rominească privind puietul şi puii de 
peşte, în Buletinul Institutului de cercetări piscicole, XIV (1955), 4, p. 28. 

2 Etimologia dată de Tiktin (Rum.-deut. Wörterbuch, s.v.) şi reluată de DA, s.v.(<bg. 
hamnsija) nu pare probabilă pentru că, în general, romînii nu au învățat și nu au luat termeni 
marini de la bulgari. 

3 Forma acestor pești, de o importanţă economică redusă, fiind aceeași, a făcut ca ei să 
fie comparaţi de pescarii romîni cu aceleaşi animale cu care i-au comparat pescarii de altă limbă. 
V. Vinja, Procédés affectifs dans lu dénomination d'une cogquelte de mer, în Studia Romanica Zagra- 
biensia, II (1957), nr. 3, p. 47—48, citează cazuri cînd un peşte este numit prin aceeași meta- 
foră în Balcare, Portugalia și Dalmația, deşi între aceste regiuni n-au existat legături. În termi- 
nologia marină rominească există şi alte cazuri în care peştii au fost numiţi cu ajutorul unor 
metafore ` *buzat „Labrus prasochtitas” (cf. fr. labre), steluță „,Crenilabrus griseus”, “iepuraşi, 
pl. „Blennius gattorugine”, *cocoșel „Blennius sanguinolentus”. 

gistrate ; dintre acestea numai unul, steaua poirazului „steaua polară”, 
notat alături de steaua nordului şi steaua polară, este diferit de răspunsurile 
pe care le-ar da un ţăran oarecare fără vreo legătură cu marea (calea lap- 
telui, carul mare, carul mic, găinușa, luceafăr). Deci termenii privind as- 
trele din terminologia marină romînească sînt generali romînești, fiind păs- 
traţi de pescarii romîni din vocabularul folosit de ei înainte de a se ocupa 
de pescuitul marin. 


* 


Restul vocabularului din terminologia marină romînească, acela 
care se referă la tipuri de ambarcații ai unelte mai moderne este luat din 
limbile moderne şi în primul rînd, din franceză, italiană. Ne vom mărgini 
să dăm cîteva exemple : 

vas, bac, pescaj, şalanădră, prova, pupa, prora, * etambou „partea 
dinspre pupă a cîrmei” < fr. étambot „idem”, * etravă „partea anterioară 
a chilei care se poate ridica din apă în funcţie de pescajul vasului” < fr. 
ctrave „idem”, chilă, * operă vie „corpul vasului dedesubtul liniei de plu- 
tire” < fr. œuvre vive „idem”, * operă moartă „corpul vasului deasupra 
liniei de plutire” < fr. œuvre morte „idem”, cocă, * travers „partea de jos 
şi de sus a coastei unei corăbii”? < fr. travers, bord, bocaport „capace de 
lemn aproape la nivelul punţii, care închide intrarea într-o magazie” < it. 
boccaporte idem”, punte, santină, cálă, avârie, rașchetă, *cavilă, *cavélă 
„piesă de lemn sau de metal care serveşte la legatul parîmelor de la ma- 
nevră” < fr. cavillot „idem”, ancoră, vinci, grui, bintă, sondă. 

După terminarea anchetei definitive, cînd vom avea toate răspun- 
gurile privind această parte a terminologiei marine romîneşti, vom putea 
cerceta mai amănunțit şi alte probleme ca: apariția unor cuvinte romi- 
nești pentru numirea diferitelor părți ale vaselor, calchierea unor expresii 
din limbile moderne etc. 

GLOSAR REGIONAL 


Regiunea Craiova, Raionul Turnu-Severin, Comuna Severineşti 


ACOVEL, acovele, s.n. = butoiaș cu o capaci- 
tate între 10 și 20 litri; acov mic. 

AJUMI, ajumesc, pers. 3 sg. ajoâme, vb. 
DN intranz. = (la jocul „de-a ascunselea”) 
a sta cu spatele la cei ceseascund; a miji : 
cine ajoame întii ? 

AJUMIT s.n., în expr. de-a ajumilul = de-a 

ascunselea ` nu mă mai joc de-a 

ajumitu’. 

ARGEA, argele, s. f. = bordei în pămînt unde, 
odinioară, femeile țeseau pînă în timpul 
verii. Astăzi, acest cuvint este păstrat mai 
ales în expr. a pleca la argea făr-de vergea = 
a începe un lucru fără a avea toate cele 
necesare. 

BATĂ, bete, s.f. = fișie 
fusta c-o bată. 

BILVANIT, -ă, adj. = (despre lichide) care 
s-a încălzit de prea mult stat în vas ; clocit : 
mă duc s-aduc altă apă de băut c-asta 
e bilvănilă. 

„_BORHAN s.n. = pintece. 

NBOREAI, pers. 3 sg. bârhăie, vb. IV tranz. = 
a omori pe cineva spintecîndu-i burta: 
i-a spiniecal borhanul cu coarnele, a bor- 
hăit-o. 

BRIFTĂ, brifte, s.f. = briceag nu prea bun; 
custură. 

(BRUBINȚĂ, brubințe, s.f. = bubă mică: 
ieşit niște brubinţe pe picior. 


v-au 


de stofă: înnădese 


i-a 


BRUCĂ, bruci, s.f. = cui de lemn cu care se 
leagă sacii la gură. 

BUÍ, pers. 3 sg. buieşte, vb. IV intranz. = 
(despre ape) a năvăli, a se revărsa: a 
buit apa pină-n sat. | 

BUSTI, buşlesc, vb. IV intranz. =a căuta 
prin via culeasă strugurii care eventual 
au mai rămas : mă duc să buștesc prin vie. 

CEAUCĂ, ceuci, s.f. = specie de cioară mai 
mică decit ciorile obişnuite; ceucă. 

GENAC, cenace, s.f. = vas mare de pămînt, 
smălţuit pe dinafară, în care se aduce 
miîncarea la masă; ceanac. 

(CHISĂLIŢĂ s.f. = zeamă lăptoasă de la semin- 
tele de dovleci curăţite de coajă, pisate și 
amestecate cu puţină apă. 

CHIZNOVÂT, -ă, adj. = (despre oameni) fără 
mfini sau picioare bune de lucru (din 
cauza paraliziei saua unui defect fizic). 

CÍTOV, -ă, adj. = întreg, sănătos (la minte). 

CIÚSCĂ s.f. = salată făcută din ardei copţi 
şi oţet sau livej. 


CÎRTOG, cirtoguri, s.n. = vizuină; fig. loc 
mic: un cirtog de loc. 
COCHIE, cochii, s.f. = colac mic, colăcel: 
d Ser è 
făcui un colac ş-o cochie. 


CORICOV, -e, adj., în expr. măr (sau mere) 
coricov(e) = măr (sau mere) pădureţ(e). 

CURĂTURĂ, curături, s.f. = deal sau povirniș 
plantat cu pomi îructiferi. 

CURTENET, -edță, adj. = care ia ceva nepoftit ; 
îndrăzneţ ` da'curtenețf mai e: vine, ia şi 
pleacă. 

DANAC, dănaci, s.m. = bătrîn 
surat. 

DÂRPINĂ, dirpine, s.f. = femeie înaltă şi 
voinică, dar leneșă. 

DOCĂNI, docănesc, vb. IV tranz., mai ales în 
expr. a docăni la cap = a Sich, a plictisi: 
a bate la cap: 
la cap. 

DUDOI, doudói, vb. IV tranz. =a goni, a 
alunga pe cineva: dudoaie găinile să nu 
mănînce răsadurile, 

DULOI, dulodie, s.f. = umtlătură, gilcă. 

DDULUGEAC s.n., în loc. adv., cu dulugeacu' = 
încetişor, uşurel: mergi cu 
ia-0 cu dulugeacw'. 

FAŢĂ, fețe, s.f. = versantul de sud al unui 
deal: e dus pe față pe la vie, c-au început 
să se coacă strugurii. 

FÚCIE, fucii, s.f. = butoiaș cu o capacitate 
de 2—10 1: o fucie de rachiu. 

GHIOLDIŞ adv. = pieziș: l-a lovit ghioldiş. 

HONDRĂNI, hondrănesc, vb. IV intranz. = a 
vorbi fără rost. 

IAGODĂ, iagode, s.f. = dudă, 

ICLBAN,. -, adj. = (despre oameni) cu un 
caracter închis, duşmănos; (expr.) iclean 
la inimă = rău. 

IZDA, vb. I refl. =a se îmbolnăvi, 

IZDAT s.n. = boală de stomac la 
la animale. 

IZINĂ s.f. sg. = murdărie a hainelor sau a 
rufelor purtate prea mult sau prost spălate ; 
jeg; (expr.) u băga (rufele) în izină = a 
băga (rutele) în boală. 


rămas neîn- 


nu mă mai docăni atita 


dulugeacu' ; 


oameni și 


IZINI, izinesc, vb. IV refl, =a slăbi: ce te 
izinişi aşa? 

ÎNCROȘNAT, A. adj. = (despre oameni) îm- 
brăcat gros sau cu multe haine; încotoş- 
mănat. 

ÎNDOVIGA, îndovig, vb. I refl.= a se încovoia, 
age curba: mi se-ndovigă strma. 

ÎNDOVIGÂT, A. adj. = (despre un obiect) 
îndoit, încovoiat, curbat: sîirmă îndovi- 
gală. 


ÎNGLESNĂ, inglesnez, vb. I intranz. = a 
înlemni, a încremeni: fnglesnai de frică. 

ÎNGLOTĂ, inglotez, vb. I refl. (în expr.) m-am 
inglotat in datorii = m-am înglodat în 
datorii. 

JDRELÍ, jdrelesc vb. IV tranz. = a jupui coaja 
unui copac. 

„NITU, jijie, s.n. = lemnul care se leagă de 
gitul porcilor pentru a-i împiedica să 
intre în grădini sau în ţarini; jujeu. 

LANTET, lănleti, s.m. = ulucă; leaţ. 

LIVÉJ s.n. = oțet de prune rămas în cazan 
după fabricarea ţuicii: făcui 
bună cu ardei iuți și livej. 

MEIDRI, mejdresc, vb. IV refl. = a se zareli. 

MITOCOSIT, -ă, adj. = stricat, prăpădit. 

MÎRSAV, -ă, adj. = bolnav: azi sint cam mir- 
şav, nu pot ieşi la lucru. 

MITUL, mițuiesc, vb. IV refl. = a se preface 
că plinge: nu: e mai mitui de geaba ! 

MURĂTORI s.f. pl..= murături. 

NĂBOf, năboiesc, vb. IV refl. = a transpira, 
a asuda. 

NĂBOIT, -ğ, adj. = transpirat, asudat. 

NĂPÎRSTOC s.m. = om mic de statură. 

NĂSĂRÎMB, -ă, adj. = neajutorat, neîndemi- 
natic; prost. 

NEREMZI, neremzesc, vb. IV refl. = a se uita 
mereu în oglindă și a se dichisi. 

NESTAÂŞNIC, -ă, adj. = neastimpărat ; nehotării. 

OICHEŢI s.m. pl. = ochelari. 

ORLIȘTE s.f. sg. = mirişte nearată de un an. 

ORLON, orloane, s.n. =ac de cap. f 

PĂCERIZ, -ă, adj. =urît, pocit, schimonosil, 

PĂSTRUNGĂ, păstrungi, s.n. = răritură între 
dinţi, mai ales între primii incisivi de sus; 
strungăreaţă, | 

PĂZDĂRII s.f. pl.= aşchii pentru ațtțat focul. 

PIPELCEA s.m. = prislea, 


PLENCEUR, -à, adj. =(despre oameni) bolnav ; 
(p. extensiune) care umblă ca un zăpăcit: 
plecă pe drum plenceur. 


o ciușcă 


POCIUMP s.m, = lemnul în jurul căruia se 
învîrteşte virtelnița ; pociumb; (expr.) 
a sta pociump = a nu face nimica. 

PGOSPUL, pospuli, s.m. = fruntea, partea cea 
mai bună, mai moale a făinii; făină foarte 

fină : făcui la moară nişte făină numai 
pospuli. 

PROTAP, profapuri, 
cu ajutorul căreia se zdrobesc tulpinile 
de cînepă pentru a se alege fuiorul; nu 
este o meliţă propriu-zisă, ci o capră for- 
mată dintr-o bucată mai groasă de lemn 
care stă cu un capăt pe două picioare 
(sau fixat în gard), iar cu celălalt pe 
pămînt. Cînepa se bate pe această capră 
cu un mai ca cel întrebuințat la spălatul 
rufelor. 

RĂZNI, răznesc, vb. 
şirul povestirii: 
vorba? 

RAINA, raine s.f. = cratiţă. 

RÍSURI s.n. pl. = glume: ti place să facă 
risuri. 

ROFIT, -ă, adj. = (despre legume) care nu 
a fiert deajuns, crud încă: e rofilă fasolea, 
n-o fierseşi bine, 

SCHEAP, scheapuri, s.n. = partea de jos a 
paiului, care rămîne pe miriște după ce 
s-a secerat ` mi-a dat un scheap în picior. 

SCHILĂI, pers. 3 schilăie, vb. IV intranz, = 
(despre cîini) a chelălăi. 

STENEP, stenepi, s.m. = stilp. 

STRELICI s.m. pl.=steluţe de grăsime în supă 
sau în mîncare. 
STIRPEZI, stirpezesc, vb. IV refl. = (despre 

dinţi) a se strepezi. 

ŞINDIL, şindile, s.n. = şindrilă, 

ŞOIMĂNIT, -ă, adj. = (despre oameni) prost; 
smintit, cam într-o parte; (substantivat) 
umblă ca un şoimănit. 

ŞUCHEA, şuchez, vb. I tranz. = a sminti; a 
ameţi : m-a 'şucheat la cap cu atitea poveşti. 

TĂFĂLOAGE s.f. pl. = ghete mari şi rupte. 

TARAŞT, tărăşesc, vb. IV intranz. = a sta de 

„vorbă, a povesti; a discuta : ce tot tărășeşti 

| 


s.n. = unealtă de lemn 


IV tranz. =a pierde 
cum spusăi, că răznii 


acolo? 


TIOLCUŞ, tioleuşe, s.n. = un fel de teacă pe 
care o poartă ţăranul atłrnată de briu, 
pentru a ține gresia de ascuțit coasa: 
cind ai gresie, să ai şi tiolcuş. 

TIUTIOC, s.m. = butuc pe care se sparg 
lemnele de foc. 

TIRS, lîrşuri = vreasc, uscătură : ce (Urs de 
lemn adunaşi tu!? 

TOFOLOG, -odgă, adj. = (despre oameni) cu 
mişcări încete, lipsit de energie; moltu. 

TOROAPĂ s.f. sg.= interes viu pentru ceva; 
grijă ; (folosit mai ales în expr.) a da în 
toroapa... = a fi stăpinit de ideea...: 
a dat în toroapa geambaşlicului, nu-i mai 
arde de sapă. 

TRĂGACE, trăgăci, s.f. = săniuţă pentru copii. 

TREASC s.n. sg. = praf: mă umplui de treasc 
pe drum. 

TROALĂ s.f. = femeie care se îmbracă neglijent. 

TURUIAC, -ă, adj. = ameţit de băutură. 

ȚĂLĂI63, -odsă, adj. = certăreţ, cu gura mare. 

Toten, foleturi, s.n. = pătură groasă de dimie : 
folet de pus pe pat. 

ŢȚULÎNDRU, tulindri, s.m. = trior ` pusăi griul 
în tulindru. 

VĂLGG, vălogi, s.m. cînepa de calitatea a doua, 
căzută pe jos în timp ce cînepa este bătută 
la proţap : din vălog se fac sforile. 


VOLNIC, -ă, adj. = capabil: nu-i volnic 
de nimic. 

ZĂBIC s.m. = făină de porumb prăjită în 
untură. 


ZĂLEȚI, zălefesc, vb. IV refl. =a se speria: 
caii se zălețiră. 


ZĂURDI, pers. 3 sg. zăurdeşte, vb. IV refl. = 
Ro REED) 


(despre lapte) a se strica din cauza căldurii, 
ZBICI, zbicesc, vb. IV. 1 tranz. = a trage pe 
cineva cu putere (v. scutura II, DLRM): 
nu mă zbici! ; 2intranz. =a se smuci: a 
zbicit o dată şi nu l-am mai putut fine. 


ELENA STÎNGACIU 


Note 


UN, O— ARTICOL, NUMERAL, PRONUME 


DE 


M. ZDRENGHEA 


Numeralul latinesc unus, una, care avea rol şi de pronume nehotărît, 
iar mai tîrziu — încă în latina populară tîrzie din preajma transformării 
ei în actualele limbi romanice — şi de articol nehotărît, a dat în romîneşte 
un, o ; el are, cînd e folosit ca determinant al substantivului, aceeaşi triplă 
valoare ca în latina populară tirzie: de numeral, de pronume 
nehotărît şi de articol nehotărit. 

Ca substitut al substantivului numeralul are forma: unu(l), una, 
iar pronumele nehotărit: unul (rostit unu), una. 

Dintre determinantele substantivului, numai numeralul (cardinal) + 
ne indică în mod precis despre cîte obiecte este vorba (unu, trei, opt etc.). 
Un şi o, ca numerale, arată că e vorba despre un singur obiect, insistîndu-se 
asupra cantităţii şi de aceea ele sînt adeseori accentuate. Ca pronume ne; 
hotărît şi ca articol nehotăriît, ele păstrează acest conţinut şi, stind pe lîngă 
un substantiv, desprind din clasa respectivă un obiect, necunoscut însă 
de vorbitori, deci un obiect oarecare, fără a se insista asupra canti: 
tăţii, care totuşi e aceeaşi — unitate. Din această cauză, adică datorită 
conținutul lor aproape acelaşi, precum și identităţii formale, este greu să 
se precizeze cînd un şi o au valoare de numeral, sau de pronume neho- 
tărît, sau de articol nehotărit. 

În exemplele următoare avem o astfel de situație : pe cîmp ară un 
plug; ieri am cumpărat o carte. 

Dacă în vorbire accentul cade pe un şi o (: pe cîmp ară un plug; 
ieri am cumpărat o carte) ele sînt numerale, fiindcă vorbitorul insistă asupra 
cantităţii (un plug — nu mai multe, o carte — nu mai multe). De fapt; 


2 Pronumele demonstrativ are și el posibilitatea de a individualiza : acest copil „copilul 
despre care se vorbeşte”. Tocmai de aceea pronumele demonstrativ ille a putut deveni articol. 
Dar, spre deosebire de numeralul cardinal, dacă e vorba de mai multe obiecte, pronumele 
demonstrativ le poate delimita, desprinde de celelalte din aceeaşi clasă sau categorie, fără à 
ne mai putea spune însă precis despre cîte obiecte anume este vorba. 

propoziţiile răspund la întrebările: cîte pluguri ară?, cîte cărți a 
cumpărat? 

Răspunzînd la aceste întrebări, un şi o sînt numerale chiar şi dacă 
nu sînt sub accent. În această situaţie, trebuie însă să presupunem că 
urmează o precizare prin care, fie că este exprimată, fie că vorbitorul o 
are numai în minte, se insistă asupra cantităţii: pe cîmp ară un plug 
numai, sau...numai un plug; ieri a cumpărat o carte num ai, 
sau ...numai ocarte; — Acum, ţii minte cîte bucăţi ai avut dumneata? 

— Base bucăţi, domnule judecător. 

— Dar de mîncat, cîte ai mincat dumneata? 

— Cinci bucăţi, domnule judecător. 

— Și cîte Hau mai rămas de întrecut? 

— O singură bucată, domnule judecător. Creangă, Cinci plini. 

— Da, mămucă. Numai ceva de mîncare ... 

— De mîncare? O ceapă, un usturoi şi o bucată de mămăligă rece 
din poliţă sînt destul... Creangă, Soacra cu trei nurori. 

Mai clară e situaţia cînd se numără obiectele : un copil citește, do 
(copii) se joacă. Aici valoarea de numeral a lui un este evidentă. 

Dacă însă cel care vorbeşte nu insistă asupra cantității, ci asupra 
faptului că obiectul despre care se vorbeşte este un obiect oarecare”, 
necunoscut de vorbitor sau de interlocutor, şi dacă se întreabă cu cine sau 
ce (cine sau ce ară pe cîmp?, ce a cumpărat ieri ?), atunci un şi o sînt sau 
articole nehotărite, sau pronume nehotărite, fără însă a se putea stabili 
în mod precis ce anume cânt, datorită conţinutului lor identic 1. „„Deose- 
birea se poate face numai la plural : un om, unii oameni, pronume ; un om, 
nişte oameni, articol” 2. 

Valoarea lui un şi o se poate preciza deci ţinind seama de cuvîntul 
cu care ele se găsesc în corelaţie (numeral, pronume sau articol — ultimul 
numai la plural). 

în exemplele următoare un şi o sînt numerale, fapt confirmat de 
celelalte numerale din context: Vra să zică, dumneata ai avut numai o 
bucată de întrecut, iar tovarășul dumitale, patru bucăţi, acum o 
bucată de pîine rămasă de la dumneata şi cu patru bucăţi dela istalalt, 
fac la un loc cinci bucăţi? ... Aşa dar, dumitale H se cuvine numai 


un leu, fiindcă numai o bucată de piine ai avut de întrecut ... Iară 
tovarăşului dumitale i se cuvin patru lei, fiindcă patru bucăţi de 
pîne a avut de întrecut ... Creangă, Cinci pînă. 


În odaie — o odaie c-o masă, o oglindă, cîteva scaune şi trei 
paturi cu məcaturi ieftine—, domnul Grigore şi fetiţa dormeau încă... 
Sadoveanu, O zi ca altele. 

Numeralul cu care se află în corelație un sau o nu trebuie neapărat 
să stea pe lîngă un substantiv. De ex. : Trecu o zi, trecură trei Şi iarăşi, 
noaptea, vine Luceafărul deasupra ei ... Eminescu, Luceafărul; Şi merg 
ei o zi, şi merg două, şi merg patru-zeci și nouă, pînă ce de la 


1 Cf. acad. Iorgu Iordan, Limba romină contemporană, Bucureşti 1956, p. 395, Grama- 
tica limbii romine, vol.I, Edit.Acad. R.P.R., p. 169 și Institutul de lingvistică din București, 
Limba romină, p. 89. " 

2 Acad. Iorgu Iordan, op. cit; p. 330—331. 

o vreme le intră calea în codru. Creangă, Povestea lui Harap-Alb; Xosi 
un călăreț şi căzu; sosiră doi cu sulițele întinse. Sadoveanu, Vremuri 
de bejenie. 

În exemplele următoare un sau o, deoarece se află în corelaţie cu un 
pronume nehotărit (care poate fi şi la singular nu numai la plural), mai 
ales cu alt(ul), altă(a), sînt pronume nehotărîte : Pentru aceia cu nevoie 
poate să scrie cineva să înțeleagă toţi grăind un lucru unii într-un chip, 
alții într-a lt chip. Simion Ştefan, Noul Testament, 1648, Predoslovie 
cătră cititori; Aşezînd genunchi şi mînă cînd pe-un colț, cînd pe alt 
colţ, Au ajuns să rupă gratii ruginite-a unei bolți. Eminescu, Călin, File 
dim poveste; La un semn, un țărm dealtul (= de alt țărm), legînd vas 
de vas se leagă ... Eminescu, Scrisoarea a III-a). 

Sînt însă cazuri în care un sau o, deşi se află în corelație cu un pro- 
nume nehotărît, sînt totuşi numerale: În cameră sînt trei copii. Un 
copil doarme, ceilalţi citesc. Aici corelativul lui un este de fapt tot 
un numeral, care însă nu este exprimat: ... ceilalţi doi (copii) citesc. 
Prezenţa, lui trei din prima propoziţie face ca un să aibă valoare de nu- 
meral, chiar dacă doi nu este exprimat. 

Dacă un sau o se află în corelație cu niste, sînt articole nehotărite : 

În curte se joacă nişte copii, iar un căţel aleargă în jurul lor. 
S Mai rămîne de discutat situaţia cînd un San o pn au corelativ. 
În acest caz, dacă nu se stăruie asupra ideii de cantitate, un și o sînt arti- 
cole nehotărite t. Ex.: Odată, un arici s-a întîlnit cu o vulpe. — Pe un 
deal răsare luna, ca o vatră de jăratic ... Iar de sus pîn-în podele un 
păinjăn, prins de vrajă A ţesut subţire pînză străvezie ca o mreajă; Tre- 
murînd ea licureşte şi se pare a se rumpe. Încărcată de o bură, de un colb 
de pietre scumpe. Eminescu, Călin, File din poveste. Era odat-o babă 
şi un moşneag. Creangă, Punguţa cu doi bani. U n grangur sta nemișcat, 
pe o ramură de fag întinsă spre soare; ...cîte un pai subţire străbătea 
frunzişurile moarte şi aducea u nei raze, ca un dar, o scînteioară albastră. 
Sadoveanu, În pădurea Petrișorului. 


1 Pentru verificare le vom înlocui cu nişte. Dacă această înlocuire este posibilă, atunci 
întra-devăr, sînt articole nehotărite. Dar în caz că vor fi înlocuite cu unii, unele, ele sint 
pronume nehotărite. ` 

geamblae 


Termenul tehnic geamblae „dispozitiv instalat pe turnul unei sonde 
conținînd roţile macaralei sau ale cablului de lăcărit sau de săpat” (DLRM) 
este destul de nou în limba romînă şi a fost creat o dată cu dezvoltarea 
industriei petrolifere din ţara noastră. 

De altfel, cuvîntul geamblae aminteşte, după cum vom vedea mai 
departe, despre o situație existentă la noi înainte de 23 August şi anume 
de perioada în care petrolul era exploatat de firme străine, în special de 
trusturile engleze. 

DLRM propune ca geamblac să fie apropiat de engl. crownblock. 
Fonetic, cuvîntul romînese rămîne neexplicat;. 

În dreptul dispozitivului, sus pe sondă, era atârnată o firmă cu numele 
James Blake. Deşi poate auzeau cum se pronunţă numele englezesc, mun- 
citorii nu-l puteau totuşi pronunţa corect. Cînd era nevoie, probabil, ca. 
cineva să se urce la dispozitivul respectiv, a cărui denumire fie că nu o 
cunoşteau, fie că era greu de reţinut, ei spuneau : „urcă-te la geamblac”, 
adică acolo unde era agățată firma cu numele amintit şi unde se găsea şi 
dispozitivul despre care este vorba. 

Astfel, printr-o etimologie populară, în ceea ce priveşte prima parte 
a numelui (James, pronunţat Gems nu însemna nimic, dar putea fi uşor 
apropiat de cuvîntul geam) şi printr-o romînizare sau o influență a grafiei, 
în ceea ce priveşte partea a doua a numelui (Blake, pronunţat Blec, nu 
era conform cu limba noastră, dar blac era mai ușor de ţinut minte, 
asociat cu alte cuvinte terminate în -ac ; de altfel cuvîntul fiind scris Blake 
putea influența rostirea Blac), a luat naştere cuvîntul romînesc geamblac. 


muşeată 
Numirile. populare de. plante ridică, o serie de probleme, destul de 


dificile din punct de vedere etimologic, care atrag după sine necesita tea: 
de a se cunoaşte toate datele privitoare la planta respectivă. Este foarte 

util să se afle aproximativ la ce dată a fost adusă planta în regiunile în 
care apare acum cuvîntul şi să se cerceteze prin intermediul cărei limbi a 
intrat denumirea care interesează. 

Dicţionarele au dat în legătură cu planta cunoscută rominilor sub 
numele de mușcată (Pelargonium) explicaţii etimologice foarte diferite. 
Dar în mai toate cazurile s-a înregistrat drept cuvînt titlu forma muşcat 
sub care erau grupate, pe lingă sensurile plantei în discuţie, şi cele ale adjec- 
tivului muşcat „cu miros de tămiie”. 

Astfel, Tiktin indică drept etimon mediolatinul muscatus, care s-ar 
sprijini şi pe muşcat, participiul verbului a mușea, precum și pe germ.. 
Muskaikraut. 

CADE dă ea etimon numai germ. Muskat [kraut]. 

La fel procedează şi DLRM. Şăineanu se referă tot la latinul medieval 
muscatus, iar despre forma romînească presupune că ar rezulta dintr-un. 
intermediar ungurese pe care, de altfel, nu-l menţionează. 

Seriban însă indică un etimon din limba rusă : Muškat „fructul unui 
„copac mirositor” şi mai departe germ. Muskat, fr. muscat. 

În limbile din care Seriban consideră că ar veni romînescul mușcată, 
nici unul din etimoanele citate nu are sensul de floare, ci se referă numai 
la adjectivul muşcat sau la nucuşoară,. 

Vasmer, în Russisches etymologisches Wörterbuch, înregistrează un. 
MyMKATHIÄ şi un mai vechi moskat, ambele cu sensul de nucuşoară, 
care de fapt duc la muscat (muscat), adjectiv. De la mirosul de tămîioasă 
pînă la floarea mușcată nu mai era mult, totuși e surprinzător că în nici 
ună din aceste limbi cuvîntul nu are şi sensul de floare. 

Limba bulgară însă are cuvîntul mymearo, care denumește exact 
planta despre care este vorba. În bulgară, cuvîntul a pătruns din limbile 
din apusul Europei : it. moscato, fr. muscat etc., cu sensul de „strugure 
tămiios” şi adj. „cu miros de tămiie” 

Bulgara a adaptat acest cuvînt pentru a denumi planta Pelargonium ; 
deoarece în momentul în care a apărut noțiunea (din izvoarele cercetate, 
muşcata a fost introdusă în Europa, din sudul Africei, după 1700) nu 
exista un alt cuvînt la îndemină, iar mușeata are miros de tămiie, bulgarii 
au denumit-o cu termenul existent în limbă, împrumutat, cum am arătat, 
din vestul Europei. Fiind vestiți grădinari, era firesc ca ei să fie cei dintâi. 
care să dea numele mușcatei în Peninsula Balcanică; romînii au adoptat 
această denumire, probabil o dată cu floarea pe care au început s-o 
cultive. 

În telul acesta mușcat, -ă considerat; ca avînd etimologie unică și 
lucrat ca un singur cuvînt, apare acum diferențiat în două cuvinte : mușcat, 
adjectivul cu un etimon german (prima atestare pe care o avem apare 
într-o scrisoare din secolul al XVIII-lea în care autorul foloseşte şi alte 
împrumuturi din germană) şi mușcată, substantiv, denumirea speciei 
Pelargonium, cu un etimon bulgăresc. 

muşteţ 


Cuvîntul regional mușteț „mușchi de porc”, atestat de ALR 1 în 
câteva puncte din jurul oraşului Petroşani, este un derivat al variantei 
regionale must (muști), de la muşchi, variantă comună pentru întregul 
teritoriu transilvănean. Varianta mușt (muști) se întîlneşte şi la Oradea 
şi la Orașul Stalin şi în nordul Transilvaniei ete. De la această variantă, 
mușit(i) + suf. e a apărut derivatul regional mușteţ. 


mușcăţică 


În anchetele dialectale făcute în Moldova a fost înregistrat cuvîntul 
muşcățică cu sensul de „altiță”. Legătura cu muşcată „floare” nu e greu 
de făcut. De la ideea de floare s-a ajuns la aceea de înfloritură „,cusătură 
cu flori pe o pînză”” şi mai departe, altiță. 

În concluzie, mușcățică este un derivat de la muşeată + sufixul di- 
minutival Zeg. 


muştă 


În partea de mijloc a Moldovei, în regiunea Bacăului, a fost înregis- 
trat, în anchetele dialectale, regionalismul muștă cu sensul de mole": 
În cazul de față este vorba de un nou singular muștă refăcut după pluralul 
muște, care a primit o nouă accepție. Evoluţia semantică a lui muscă nu 
pune probleme, deoarece se poate ajunge fără .nici o dificultate de sens 
de la ideea de insectă, la molie, tot o insectă, oarecum asemănătoare, cu 
atît mai mult cu cît populația rurală are pentru insecte denumirea generică 
de muște (folosită mai ales la plural). 


mușurlui 


mușurlui „a snopi în bătaie”, glosat în revista Ion Creangă, IV, 187, 
apare atestat la Chilia Veche, în jurul Tulcei. 

Din punct de vedere al formei, cuvîntul în discuţie ne duce la mu- 
şuroi, a bate pe cineva pînă îl faci grămadă, muşuroi. Prin contaminare cu 
muștrului, care contribuie şi semantic şi fonetic la crearea noului cuvînt, 
a apărut mușurlui cu sensul arătat la început. 


n.uşuli 


Cu acelaşi sens ca a mușlui „a adulmeca, a mirosi” apare și muşuli 
care se poate explica din primul printr-o metateză. Cuvîntul apare în 
Revista Critică, I, 235: „iată vine un lup mușulind pe unde mâncase si 
băuse cei hoți. i 

muşcăpli 


În Din istoria comerțului la români, D. Furnică dă într-un pasaj, 
pe lingă alte denumiri de mirodenii, și un mușcăpli : 2 loți mușcăpli, adică 
frumzișoară. F.I. 80 (1778). 

Mușcăpli nu figurează în nici un dicţionar şi apare doar la T. Pa- 
pahagi, în Contribuţii lexicale ; el observă că termenul a fost omis din dic- 
ționarele Tiktin şi Candrea. Din punct de vedere etimologic, T. Papahagi 
nu i-a găsit nici o explicaţie. 
| În dicţionarul sîrb al Academiei iugoslave, Rječnik hrvatskoga ili 
srpskoga jezika apare un Muskaplet ( Macis), cu acelaşi sens de frunzişoară 
„condiment”, ca în romînă. 

În limba sîrbă cuvîntul s-ar putea să fie împrumutat din germană 
( Muskatblute). 

Romînii l-au împrumutat, cred, din sîrbă, deoarece cuvîntul ro- 
mînesc, atît fonetic cît; şi semantic, se explică din etimonul sîrbesc. 


Z. ŞTEFĂNESCU-GOANGĂ 


muşcăpli 


Într-un document (XLIV din 1778), publicat în D. Furnică, Din 
istoria comerțului la români (Bucureşti, 1908), p. 80—81, un oarecare An- 
tonie Nicolanti din Craiova, scrie, printre altele, naşului său din Sibiu, 
„Să faci bine şi să-mi tr-(ii miţ[i] aceste puţine tîrguieli”, alăturînd, la 
sfîrşitul scrisorii, o „notta” în care sînt consemnate o serie de condimente : 

2 loţ [i] şofran 
„ muşcăpli, adică frunaişoară ! 
vn ` ţimăt, scorţişoară 
funți piperi 
an alărlalt găvirți 
„ ghimbern. 

Etimologiile şofranului, piperului şi ghimber[u ]lui sînt cunoscute. 
Primul derivă din sl. šafran, al doilea din lat. piper prin intermediul n. 
gr. mure, al treilea din magh. gyömbér. 

Cuvîntul mușcăpli din textul de mai sus are și sensul cuvîntului 
frunzişoară, prin care-l şi glosează autorul scrisorii (vezi DA) : „Coaja căr- 
noasă a seminţelor de Myristica fragrans, întrebuințată ca dres în bucate”. 
Ambianţa în care se găseşte cuvîntul de care ne ocupăm — cuvinte ger- 
mane (săsești) deformate — și faptul că, judecînd după stilul scrisorii, 
autorul ei se trage din aceleaşi părți ardeleneşti ca şi naşul său din Sibiu, 
ne duce la un etimon german. Frumnzişoara, cu sensul arătat, se numeşte 
în limba germană Muskatbliite (cu ş în loc de s în dialectul săsesc). 


kA FA Pä ba 


1 Sublinierea noastră, 

Tov. Zizi Ştefănescu îmi atyage atenţia că în vol. VII al Dicţiona- 
rului Academiei iugoslave, tipărit la Zagreb (1911), se găseşte cuvîntul 
muškaplet, corespunzind lat. macis, care e frunzişoara noastră. 

Cum însă cuvîntul mușcăpli, descoperit de T. Papahagi (Contribuţii 
lexicale, Bucureşti, 1939, p. 32) în documentul amintit din 1778, se găseşte, 
cum am arătat, într-un text cu mai multe cuvinte de origine ger- 
mană — țimăt e germ. Zimmet „scorţişoară”, prin care e şi glosat ; 1 funt 
allerlat găvirți e germ. 1 Pfund alllerart Gewiirz, „1 funt de felurite condi- 
mente” — credem că germ. Muskatbliite a trecut concomitent atît în limba 
romînă, în care fonetismul german e păstrat mai bine (sg. probabil mug- 
capliu — pl. mușcăpli), cât şi în limba sîrbă în forma muskaplet. 

Dată fiind însă vechimea atestării în limba noastră, şi întrucît în 
Dicţionarul sîrbese amintit nu dă nici un exemplu, nu este exclus ca 
“limba sîrbă să-l fi luat din limba germană prin intermediul limbii 
române. 

Vom scrie deci: mugcăpli din germ. Muskatbhite. Cf. şi srb. muš- 
kaplet. 


mútină 


În revista Ion Creangă (III, 187) găsim atestat din Mănăstireni- 
Botoşani: „,Mdtină cozi, datorie, tirîituri. Are multe mutine”. Cuvîntul 
are o frapantă asemănare cu rus. Mëtt, care în Dictionarul limbii ruse 
literare contemporane (vol. VI s.v.) înseamnă, la sensul 3 „lucru neclar, 
confuzie, bocluc”. Cine a auzit întîi cuvîntul rus, care e un singulare tan- 
tum feminin, a format cu sufixul romînesc -înă cuvîntul matină, după 
modelul altor cuvinte de acest fel ca : orivină, stîrvină, joavină ( = jivină) 
ş.a. Vom scrie deci: — Din rus. myte „confuzie, încurcătură, bocluc”. 


mutuzui, motúz 


În revista Şezătoarea (III, 82) găsim atestat cuvîntul ,,mutuzui = a 
lucra de mîntuială, prost de tot” şi pe aceeaşi pagină, cu cîteva rînduri 
mai sus, „motus = cel ce mutuzuieşte”. 

În limba ucraineană motúziti înseamnă: 1. a răsuci (o frîinghie); 
a lega (cu o frînghie), iar 2. a încurca, a duce de nas (Cf. B.D. Grincenko, 
Slovar ukrainskago jazîka, Kiev, 1908, s.v.). 

_ Cum sensul 2 al cuvîntului ucrainean se apropie foarte mult de sensul 
cuvîntului regional romînesc, etimologia cuvîntului mutuzui e: din ucr. 
motúziti „a încurca, a duce de nas”. 

Celälalt cuvînt, motús, care trebuie scris motúz, are la bază tot ucr. 
motuz ( = frînghie) şi derivă din motuznik „care face frînghii, frînghier”, 
fiind format pe teren romînesc după modelul unor cuvinte ca mofluz, ursuz, 
confuz ete. 

rosturgal 


Într-un cîntec ostăşesc din Maramureş, publicat; în colecţia Balade, 
colinde şi bocete din Maramureş de I. Dien (Bucureşti, 1924), p. 7—8, 
citim : 

Vai săracu cătana 

Mult îi rabdă inima. 
N-are cină cu hodină 
Nice prînz cu voie bună. 
Are-oleacă de gustare 
Nice-acee cu-alinare. 

Căci cînd suflă rcsturgal 
Musai şaica de spălat 

Şi pe borneu de legat 

Şi de fugit cu ţoc în poc, 
Pin-ce-ajungi, maică, la foc. 


Cuvîntul rosturgat e glosat de autorul colecţiei pe aceeaşi pagină (7): 
„„Aşa numea ostașul maramureşean chemarea grabnică la arme, cînd. trîm- 
biţaşul suna alarma. De la germ. Rast „odihnă, repaos”. 

I. Bîrlea se apropie, în această glosă, de or ginea cuvîntului, care 
a trecut în pa fără etimologie şi cu sensul „probabil” din numita glosă din 
colecţie. 

Cuvîntul derivă de fapt din germ. Rastvergatierung, „adunarea după 
pauza de masă în timpul unui marş”. Căci după titlul poeziei „Bătălia de 
la Solflorin ( = Solferino), rosturgat-ul a fost „suflat” în timpul marșului 
spre cîmpul de bătaie de la Solferino, iar în armatele austriace erau înrolați 
mulți romîni ardeleni şi bucovineni. Vom scrie deci: — Din germ. Rast- 
-vergatterung „adunarea după pauza de masă în timpul marşului”. 


+ 


mut, A s.m. şi f. 


În Stilistica limbii române (București, 1944), p. 321 şi urm., acad. 
Iorgu Iordan se ocupă de cîteva expresii în legătură cu acest substantiv, 
Iată textul: « S-o spui lui mutu, s-o spui cui vrea să te creadă (căci eu 
nu te cred) (un mut care-i şi surd totodată, ascultă, aşa zicînd, orice, 
fiindcă n-aude) ... Dintr-o stare de spirit asemănătoare se va fi născut 
formula mutu’ la uşă! care pare a fi sinonim cu intrarea oprită. (Eu? se 
apără el. Eu cred că-i puiu de mîine mutu la ușe! Act. p. 229). Omul mut 
serveşte, după cum mi-aduc aminte din graiul meu de acasă şi ca sperie- 
toare pentru copii. Aşa cred că se explică întră mutu-n el „intră dracu-n 
el”. Iar la p. 378, acad. Iorgu Iordan remarcă : „Al. Graur a auzit la Iaşi 
un „pendant” al lui Mutu de la Manutanţă, şi anume Mutu din Piaţa 
Unirii, care confirmă explicaţia dată de mine în n. 3 de la p. 321. Acelaşi 
lingvist „traduce” expresia Mutu la ușă prin „lacăt.” 

Faţă de cele spuse de acad. Iorgu Iordan în privința expresiilor 
cu substantivul mut ar fi de precizat următoarele. Se ştie că, din super- 
stiție, poporul nu pronunță decît foarte rar cuvîntul dracul. Cînd cineva 
îi spune cuiva „du-te dracului” sau „du-te la dracul”, trebuie să fie foarte 
furios şi să nu se poată stăpîni. De aceea se folosesc diferite denumiri 
pentru această făptură imaginară a infernului, ca : „aghiuţă, ucigă-l toaca, 
ducă-se pe pustii, hiîdache, împelițatul, cornilă, mititelul, întunecatul, 
spurcatul, Costache, pirlea” ete. în DA găsim o listă de peste 250 de 
astfeldenume atribuite dracului. În această listă trebuie introdus şi „mutul”. 

Căci în Hodoș, P.P., p. 124 găsim următoarele versuri : Du-te, mîndro, 
mutului, nu-mi fă val tu capului. Este evident că mutul înlocuieşte aici 
pe dracul. Vezi şi alte citate la acad. Iorgu Iordan, în acelaşi loc. 

În Proverbele românilor de I.A. Zanne (II 644) găsim 2 variante ale 
aceluiaşi proverb, în care mutul din una înlocuieşte pe dracul din cea- 
laltă : 1. Să te duci unde-a dus mutul roata și surdu iapa și 2. [Să te duci] 
unde-a dus dracul roata și mutul iapa. 

Poate că tot la acest sens al substantivului mut trebuie reparti- 
zată ghicitoarea Căciula mutului în fundul pământului (Găleata) din 
Gorovei, C. 170. 

Interesantă este expresia mutu’ la ușă pe care acad. Iorgu Iordan 
o crede cu drept cuvînt sinonimă cu intrarea oprită. Această expresie își 
găseşte explicarea într-un vechi obicei al țăranilor din Moldova şi Bucovina 
(Regiunea Suceava). Cînd dintr-o casă ţărănească pleacă toată familia 
la cîmp, la horă, ia o înmormîntare etc., nu se încuie uşa casei cu lacăt, 
ci se așază de-a curmezișul în ușă o mătură cu coadă, un tirn, un păruşteț 
sau orice despicătură de lemn mai lungă, ca semn că nu e nimeni acasă. 
Cine intră în curte și vede acest semn se întoarce şi pleacă, ştiind că nu 
poate intra. 

Acest obicei, pe care-l cunosc din Raionul Suceava, mi-a fost con- 
firmat de curînd de cunoscutul învăţat bizantinolog Vasile Grecu pentru 
satele din Raionul Cîmpulungului Moldovenesc. 

De altfel substantivul mut, -ă se întrebuinţează şi pentru alte obiecte, 
care includ în noţiunea lor nuanța de „secret”. Astfel, în Raionul Alba 
din Regiunea Hunedoara, acest substantiv se foloseşte în expresia a pune 
(sau a băga, a păstra) bani la mută, în care cuvîntul mută are sensul de 
„pușculiță” (Comunicat de I. Gheție) !. Din aceleași considerente poate, 
acad. Al. Graur a dat cuvîntului mut din expresia mutu’ la ușă interpre- 
tarea de „lacăt”. 


D. MARMELIUC 


1) Într-o fișă DA scrisă. de mina lui S, Pușcariu, expresia, comunicată din Ocna Sibiului, 
are forma a băga bani in mut, iar cuvîntul mut e glosat prin germ. Sparbiichse (= puşculiță). 

RECTIFICĂRI LA EDIȚIILE POEZIILOR LUI EMINESCU (V) 


DE 


I. CREŢU 


Cititorii au putut observa că în articolele noastre anterioare am urmă- 
rit cu deosebire abaterile de limbă şi de text ale edițiilor față de prima 
tipăritură a poeziilor lui Eminescu. N-am relevat formele gramaticale 
de genitiv-dativ singular ale substantivelor feminine, deosebite în prima 
tipăritură față de ediţii, şi nici de ortografie şi punctuație nu ne-am ocupat 
în mod special, acestea fiind probleme care pot fi avute în vedere cu ocazia 
unei ediţii viitoare a poeziilor lui Eminescu. 

Dat fiind caracterul selectiv al unor observaţii din partea introduc- 
tivă a studiului nostru, au rămas nesemnalate cîteva abateri privitoare 
la limba şi textul din poeziile Epigonii, Mortua-Est! şi Împărat şi proletar. 
Menţionăm aci faptul acesta pentru a linişti nedumerirea cititorului. 

Dînd în prealabil această mică lămurire, putem trece la prezentarea 
aspectului altor poezii ale lui Eminescu. 


Pveamăt de codru 
S-a tipărit în Convorbiri literare, XIII (18179), nr. 7, din 1 octombrie. 
Ediţia Perpessicius înlocuieşte forma pintre din Convorbiri : 
Unde soarele pătrunde 
Pintre ramuri a ei unde 
cu printre. În Convorbiri pronumele ea este mareat prin litere cursive : 


Teiul vechi un ram întins-a 
Ea să poată să-l îndoae, 


ceea, ce se observă și în manuscrisul 2279, f. 64, dar ediția Socec n-a res- 
pectat acest caracter al literelor şi după ea au mers edițiile ulterioare, 
inclusiv ediția Perpessicius. 

Revedere 


S-a tipărit în Convorbiri literare, XIII (1879), nr. 7, din 1 octombrie. 
În Convorbiri se află forma umplîndu-și, nu împlându-și şi forma de plural 
cofeele, nu cofeile : 
Umplindu-şi cofeele 
Mi-o cîntă femeile. 


Eminescu a folosit forma de plural articulat cofeele (cu ortografia 
de azi cofeiele), precum rezultă din textul Convorbirilor, dar ediţiile n-au 
respectat acest text, punînd forma cofeile, pe care o invocă Dicţionarul 
limbii române literare contemporane ca pe o formă de plural deosebită de 
obișnuita cofeie, aducînd în sprijin textul ediţiei Perpessicius, care a 
schimbat şi ea forma din Convorbiri. 


Foaia vestedă (de N. Lenau) 


S-a tipărit în Convorbiri literare, XIII (1879), nr. 7, din 1 octombrie. 
Ca în primul vers din această traducere : 
Vintu-o foaie vestejită 


în titlul ei se află forma, vestedă, în Convorbiri, deci cu s nu cu ș ca în ediţia 
Perpessicius. Asemenea forme se mai găsesc în Ce te legeni şi în Scrisoarea 
a treia: 
Și mă lasă pustiit 
Vestejit şi amorţit. 
Vestejiți fără de vreme, dar cu creeri de copil, 
Drept ştiinț-avtnd în minte vre un vals din Bal-Mabil. 


În onvorbiri se află astor, nu ăstor ca în ed. Perpessicius : 


Voi păstra întreg amarul 
Și norocul astor foi. 


Despărțire 


S-a tipărit în Convorbiri literare, XIII (1879), nr. 7, din 1 octombrie. 
În Convorbiri se află forma răci, nu reci ca în ediţia Perpessicius : 


Cintări tînguitoare prin zidurile răci 
Cerşi-vor pentru mine repaosul de veci. 


Scrisoarea întâia 


S-a tipărit în Convorbiri literare, XIV (1881), nr. 11, din februarie. 
în textul Convorbirilor se află forma întâia, nu I; ceriul, nu cerul; spati; 
nu spat ; însasi, nu însăși; pintre, nu printre ; sfărîmi, nu sfarămi ; s-arăte, 
nu s-arate ; răle, nu rele; micele, nu micile; va atrage, nu vor atrage şi, în 

finalul poeziei, izvoare, nu îzvoară ca în unele ediţii, inclusiv ediţia Per- 
pessicius : 

Precum Atlas în vechime sprijinea ceriul pe umăr 

Cum planeţii toţi îngheaţă şi s-azvirl rebeli în spați 

Ei, din trînele luminii și ai soarelui scăpaţi 

Începînd la talpa însași a mulţimii omenești 

Pintre tomuri brăcuite aşezat şi el, un brac 

Poţi zidi o lume-ntreagă, poţi s-o sfărimi... ori ce-ai spune 

Care s-o-ncerca s-arăle că n-ai fost vr-un lucru mare 

Răle-or zice că sunt toate cîte nu vor înțelege 

Oboseala, slăbiciunea, toate rălele ce sunt 

Într-un mod fatal legate de o mînă de pămînt 

Toate micele mizerii unui suflet chinuit 

Mult: mai mult îi va atrage decit tot ce ai gîndit 

Între ziduri, pintre arbori ce se scutură de floare 

Mii pustiuri scînteiază sub lumina ta fecioară 

Şi ef coari-ascund în umbră strălucire de izvoare ! 


Spre deosebire de forma îzvoară din versul al zecelea de la începutul 
poeziei, vedem forma izvoare în al cincilea vers din final. Aceasta ne arată 
precis că Eminescu pronunţa moldoveneşte pe e din izvoare, în rimă cu 
fecioară, deci ca pe ă, deşi nu-l scria totdeauna așa. De altfel acest fo- 
netism moldovenesc se întîlneşte la Eminescu şi în proză : popoară, cară 
(pl. subst. car), cătră etc. Forma de singular va în loc de plural vor este 
des folosită de Eminescu. 


Scrisoarea a doua 


S-a tipărit în Convorbiri literare, XV (1881), nr. 1, din 1 aprilie. 

În textul Convorbirilor, spre deosebire de unele ediţii, inclusiv ediția Per- 
pessicius, se află formele : a doua, nu II; ai vede, nu ai vedea; arfă, nu 
harfă ; secul, nu secol; se parîndează, nu se perindează; painjinișul, nu 
păinjenişul ; pilastri, nu pilaştri; albastri, nu albaştri; cătră, nu către, 
în următoarele versuri : 

Ai vede că am cuvinte pana chiar să o fi rupt 

Acea tainică simţire, care doarme-n a ta arfă 

Ce-o beșică e de spumă într-un secul de nimic 

Tot mai des se parindează și din tineri în mai tineri 

Și privind painjinișul din tavan de pe pilastri 

Ascultam pe craiul Ramses şi visam la ochi albastri 

Cătră vre-o trandatirie şi sălbatecă Clotildă. 


În ceea ce priveşte forma parîndează din Convorbiri, avem îndoială, 
asupra lui a, care poate fi ă, ceea ce ne duce la forma ardelenească părînda. 
În orice caz în Convorbiri nu este forma perindează cum dă ediția Perpes- 
gicius. O variantă a acestei poezii (manuscrisul 2256) prezintă forma perân- 
dează, iar într-o cronică dramatică a lui Eminescu din Timpul („,„Fadette”) 
am întîlnit forma perînda. 


4. — 0. 2784 

O situaţie specială prezintă următoarele versuri din Convorbiri : 
Acea tainică simţire, care doarme-n a ta arfă 
În cuplete de teatru s-o desfac ca pe o marfă, 
Cind cu sete caut forma ce să poată să le-ncapă 
Să le serii cum cere lumea, vr-o istorie pe apă? 


Formele de persoana întîi: s-o desfac şi caut, încurcă construcţia 
impersonală, redată prin formele de persoana a doua din primul şi al 
patrulea vers : a ta arfă, să le scrii. În mod normal s-ar cere ca şi cele două 
verbe de persoana întîi să fie folosite tot la persoana a doua. 

În manuscrisul 2282, care prezintă versiunea cea mai apropiată 
de textul Conwvorbirilor, sînt folosite pretutindeni forme de persoana a 
doua în pasajul pus în discuţie: 

Căci întreb la ce-am începe să-ncercăm în luptă dreaptă 
A turna în formă nouă limba veche și-nțeleaptă? 

Acea tainică simţire care doarme-n a ta arfă 

În cuplete de teatru s-o desfaci ca pe o marfă 

Cînd cu sete cauţi forma ce să poată să te-ncapă 

Să le scrii-cum cere lumea v-o istorie pe apă? 


Unele ediţii, inclusiv ediția Perpessicius, au uniformizat la parsoana 
a doua, fiindcă aşa ar fi trebuit să apară și în Convorbiri. Dar ediția Per- 
pessicius păstrează le în versul : 


Cînd cu sete cauţi forma ce să poată să le-ncapă 


în loc de te, ceea ce este, pe cît se pare, un nonsens şi este în același timp 
în contradicție cu variantele : 
Une ori te lupți să afli formă care să te-ncapă 
(manuscrisul 2269) 
Când cu sete cauţi forma ce să poată să te-ncapă 
(manuscrisul 2252). 


În prefața volumului II (1943) al ediţiei sale, Perpessicius rectitică, 
arătînd că trebuie te, nu le, însă reproducînd acolo versul pentru mai multă 
întărire, creează altă situaţie greşită : ca, în loc de ce. 

În textul Convor birilor, cuvintele : horum-harum, nervum rerum geren- 
darum nu apar cu litere cursive ca în unele ediţii, inclusiv ediţia Perpes- 
sicius. 


Scrisoarea a patra 


S-a tipărit în Convorbiri literare, XV (1881), nr. 6, din 1 septembrie. 
În textul Convorbirilor se află : a patra, nu IV ; ceriuri, nu ceruri, încarcat, 
nu încărcat; cu, nu de; rază, nu raze; șagalnie, nu şăgalnie ; se-nchină, nu 
se-nclină ; iesă, nu iese; răpede, nu repede ; răpezi, nu repezi; copila, nu 
copilă ; pahare, nu pahară ; păsări, nu pasări; stins, nu stîns; pintre, nu 
printre; luminele, nu luminile; încunjurată, nu înconjurată; maestru, nu 
maestrul, ca în unele ediții, inclusiv ediția Perpessicius. 

Dalila - 


S-a tipărit în Convorbiri literare, XXIII (1890), nr. 11, din 1 februarie. 
Ediţia Perpessicius îi dă titlul Scrisoarea V, după ediţia Scurtu. 

În textul Convorbirilor se află: închieturi, nu încheieturi; umblă, 
nu îmblă; alene, nu lene; pătruns de-o bucurie, nu înveninal de-o dulce; 
lăcrimoasele, nu lăcrămoasele ; și-l pierde, nu ţi-l pierde; vreai, nu vrei; 
dulcele-i, nu dulcile-i ; care, nu şi că; duleei, nu duleii, că, nu cum; că el, 
nu și că; s-ar pricepe acel demon, nu : s-ar pricepe pe el însuşi acel demon ; 
și de amoru-i nu și amoru-i; s-o încălzi, nu s-a-ncălzi; curtizană, nu 
curtezană; „fugi încolo”, „„vino-ncoace” cu litere cursive, nu litere drepte, 
ca în ediţia Perpessicius. 

+ 


Observațiile noastre asupra textului din ediţia Perpessicius, com- 
parat cu cel din Convorbiri, s-ar îi oprit aci, dacă această ediţie, în contra- 
dicţie cu nota în care menționează ca primă tipăritură şi deci ca izvor 
Convorbirile, n-ar fi reprodus textul Dalles din ediţia Scurtu, care l-a supus 
unei prefaceri adînci. Consecvent concepţiei şi metodei sale de a compara 
textul tipărit al poeziilor lui Eminescu cu textul inedit care se află în 
unele variante manuscrise, I. Scurtu a crezut că, pe lîngă unele schimbări 
mai mici pe care le-a introdus în textul Convorbirilor, indicat ca primă 
tipăritură, poate adăuga un număr de treisprezece versuri la locurile potri- 
vite, scoase din manuscrisul 2282, f. 84—90, spre a împlini” cu ele textul 
apărut în Convorbiri. Şi ca să fie complet, a înlocut titlul Dalila cu Seri- 
soarea V, aşa cum figurează în acel manuscris, spre deosebire de un altul 
anterior (2277) şi mai cu seamă de cel din urmă, care a fost trimis la Con- 
vorbiri şi care s-a pierdut la tipografie sau la redacţie, împărtăşind aceeaşi 
soartă a manuscriselor lui Eminescu, date la tipar de criticul revistei ieşene. 
O scurtă descriere a Dalilei, tăcută de deţinătorul manuscriselor emines- 
Gene în vremea aceea, poate fi concludentă : „Următoarele două poezii 
de Eminescu, scrise — pe cît se vede — în prima aruncătură a condeiu- 
lui... au rămas nerevăzute de poet. Pluralul „torţii” în loc de „torţe 
în Sonet avea probabil să dispară ; iar satira Dalila, dacă nu ar fi fost înlă- 
turată ca o variantă a actualei satire IV din poeziile publicate în volum, 
ar fi primit poate o modificare radicală. Dar şi aşa cum le găsim astăzi, 
aceste poezii cuprind versuri de o unică frumuseţe şi nu pot lipsi din opera 
lui Eminescu” (vezi C.L., XXIII (1890), nr. 11, din 1 februarie). 

Greşeala lui Scurtu este aceea de a fi comparat o variantă anterioară, 
cu cea publicată în Convorbiri, în care poetul n-a mai reprodus întregul 
material anterior, iar unora din versurile existente în cea dintii le-a dat 
altă formă. Iată şi indicaţiile date de Scurtu asupra procedării sale: „în 
Ms. Ac. Rom. 2282, ff. 84—90 variantă ulterioară, cu foarte multe îndrep- 
tări şi ştersături, dar cu textul identic, avînd unele deosebiri şi versuri pe 
care le-am introdus aici; poetul însuși își intitulează poezia : Scrisoarea H 
(M. Eminescu, Lumină de lună — Poezii, București, Minerva, 1910, 
p. 382). 

Versurile introduse de Scurtu în textul Convorbirilor sînt : 
După al 58-lea vers al Convorbirilor, următoarele două: 


Ea nu ştie c-acel demon vrea să aibă de model 
Marmura-i cu ochii negri şi cu glas de porumbel. 


După al 78-lea vers al Convorbirilor, alte trei : 


Ştie oare ca că poate ca să-ți dea o lume-ntreagă 
C-aruncîndu-se în valuri şi cercînd să te-nţeleagă 
Ar umple-a ta adincime cu luceferi luminoşi ? 


iar după al 85-lea vers al Convorbirilor un grup masiv de opt versuri: 


Tu cu inima şi mintea poate ești un paravan 
După care ea atrage vre un june curtezan 

Care intră ca actorii cu păscioru-i mărunţel 
Lăsînd val de mirodenii şi de vorbe după el, 

O chiorăște cu lornionul, butonat cu o garofă, 
Operă croitorească şi în spirit şi în stofă; 
Poate că-i convin tus patru craii cărţilor de joc 
Şi-n cămara inimioarei i-aranjează la un loc. 


Ediţia Perpessicius își însuşește completările lui Scurtu și chiar 
le justifică, afirmând că „Scurtu a văzut just” cînd a reintegrat; acele ver- 
suri la locul lor şi că această operaţie a restabilit un text al poetului, pe 
care Maiorescu îl lipsise de atitea versuri frumoase, ba îl şi potrivise în 
unele părţi (vezi M. Eminescu, Opere, vol. II, p. 348—349). În afirmațiile 
sale, Perpessicius pornește de la aceeași părere a lui Scurtu, anume că 
varianta din manuscrisul 2282 ar fi ultima formă la care poetul adusese 
poezia sa. 

După următoarele patru versuri din manuscrisul 2282 : 


Biblia ne povesteşte de Samson, cum că muierea 

— Cind dormea — tăindu-i părul, i-a luat toată puterea 
De l-au prins apoi duşmanii, l-au legat și i-au scos ochii, 
Ca dovadă de ce suflet stă în piepţii unei rochii... 


Perpessicius afirmă că „urmau, în chip firesc, următoarele 12 versuri” : 


Tinere, ce beat de gînduri urmăreşti vre o femee 

Pre cînd luna, scut de aur, străluceşte prin alee, 

Şi pătează umbra verde cu misterioase dungi 

Nu Lita că „doamna are minte scurtă, poale lungi”... 
Pe cînd luna varsă farmec peste ca... ca peste streşini 
Tu-i dai ei ce e al lunei, ba îți vine chiar să leșini 
De beţia încîntătoare unui mîndru vis de vară 

Care-n tine se petrece... Ia întreab-o bunăoară 

O să-ţi spue de panglicc, de căţei, pisici ai mode 

Pe cind inima ta baten ritmul sfint al unei ode... 
Cind cochetă de-al tău umăr ţi se razimă copila, 
Dac-un demon ai în suflet te gîndeşte la Dalila. 

Şi mai departe Perpessicius afirmă că Eminescu, barînd aceste 
12 versuri, le înlocuieşte cu următoarele două : 
Deci atunci cînd de-al tău umăr ți se razimă copila 
Dacă ai puteri înnalte (?), te gindeşte la Dalila. 


Mai departe Perpessicius, construind de data aceasta pe o presupu- 
nere, adaugă : „Maiorescu (presupunând că n-a mai existat nici o altă copie 
a poetului) le reintegrează”. 


Presupunînd şi noi că într-adevăr Maiorescu n-a ţinut seamă de 
faptul că poetul a înlăturat cele 12 versuri, ci că le-a înlocuit numai cu alte 
două, precum s-a spus mai sus, să vedem cum se prezintă versurile acestea, 
considerate ca reintegrate, în textul tipărit din Convorbiri. Lată-le : 


Tinere ce plin de visuri urmărești vre o femce, 
Pe cînd luna, scut de aur, străluceşte prin alce 

Și pătează umbra verde cu misterioase dungi, 

Nu uita că doamna are minte scurtă, haine lungi. 
Te îmbeţi de feeria unui mindru vis de vară, 
Care-n tine se petrece... Ia întreab-o bunăoară — 
O să-ţi spue de panglice, de volane şi de mode, 
Pe cînd inima ta bate ritmul sfint al unei ode... 
Cînd cochetă de-al tău umăr ţi se razimă copila, 
Dac-ai inimă şi minte, te gîndeşte la Dalila. 


Comparate cu corespondentele lor din manuscrisul 2282, versurile 
din Convorbiri sînt fără îndoială superioare. Noi credem că poetul a barat 
versurile din manuscris nu cu scopul de a le elimina, ci cu acela de a le 
da o formă mai bună. Şi desigur, în încercarea ulterioară din manuscrisul 
găsit de Maiorescu şi trimis la Convorbiri, Eminescu le-a şi dat această 
formă mai bună. De ce credem noi că poetul nu s-a gîndit la eliminarea lor ? 
Mai întîi fiindcă şi în altă variantă (manuscrisul 2277) poetul așezase 
aceste versuri în acelaşi loc, în același număr și aproape în aceeaşi formă. 
În al doilea rînd, fiindcă poetul nu putea renunţa la un element structural 
de primul ordin, caracteristic Scrisorilor sale. Cine cercetează mai de aproape 
Scrisorile lui Eminescu (întâia şi a doua) constată că un grup compact 
de versuri de la început se repetă în final ca un leit-motiv. Iar în această 
proiectată a cincea Scrisoare, recte Dalila, versurile în discuţie, de la în- 
ceput, se repetă întocmai, la sfîrşit, în forma unei repetiţii cu caracter de 
concluzie : 

Aşa dar, cînd plin de visuri urmărești vre o femee 
Pe cînd luna, scut de aur, strălucește prin alee 


Şi efectul stilistic al acestei repetiţii este considerabil. Eminescu era 
bogat în asemenea resurse. Puteau deci lipsi aceste versuri din partea intro- 
ductivă a poeziei, aşa cum presupune Perpessicius? De asemenea, se poate 
susţine în mod serios că forma superioară a versurilor din Convorbiri se 
datoreşte editorului şi nu poetului? E vreo indicație în acest sens în fraza 

editorului `, Dar așa cum le găsim astăzi, aceste poezii cuprind versuri de o 
unică frumuseţe. .."? Din propoziţia „cum le găsim astăzi”, noi înţelegem 
că poeziile au fost date la tipar în forma în care se găseau în manuscrisul 
poetului, iar o dovadă că nici o intervenţie nu şi-a îngăduit editorul avem 
în faptul că, deși nu aprecia pluralul torții în loc de torţe, în Sonet, l-a res- 
pectat totuşi în textul reprodus de Convorbiri. 

A nu admite că Maiorescu a dat la Convorbiri poezia Dalila în forma 
în care se găsea într-un manuscris al poetului, altul decît manuscrisele 
rămase, fără să fi făcut vreo intervenţie personală într-însul ci din contră, 
a presupune că criticul a extras din manuscrisul 2282, rămas printre hirtii, 
numai ceea ce a socotit el că e bun, şi mai mult, a afirma că a şi „potrivit”? 
textul din Convorbiri, înseamnă, după o regulă de logică elementară, 
să conchidem că versiunea Dalilei publicată în Convorbiri este o contra- 
facere și că numai versiunea care se află în manuscrisul 2282, cu toate 
imperfecţiunile ei, poate fi socotită autentice eminesciană. Dar nici 
Scurtu şi nici Perpessicius nu înlătură versiunea Convorbirilor, deşi am 
văzut că cel puţin cele 12 versuri de la începutul poeziei: Tinere ce plin 
de visuri... au altă formă în Convorbiri față de manuscrisul 2282, socotit 
ca fiind cel din urmă. Ei se mulțumesc doar să mai introducă în textul 
din Convorbiri treisprezece versuri dintr-un manuscris anterior şi deci infe- 
rior, versuri care, la o cercetare mai atentă, prezintă o nuanţă tautologică. 


Mînuşa (după Schiller) 


S-a publicat, întîi în „,Schalk-Bibliothek”, Heft 5, Leipzig, 1881. 
Volumul nu se găseşte, dar traducerea lui Eminescu s-a reprodus în Amicul 
familiei (Gherla), V, 1/13, 15/27 noiembrie 1881. Din această cauză vom 
confrunta textul acestei traduceri din ediţia Perpessicius cu cel din Amicul 
familiei, singurul care se cunoaşte pînă astăzi. Iată abaterile ediţiei Perpes- 
sicius de la textul din Amicul familiei : să vadă, în loc de să vază ; împre- 
juru-și, în loc de împregiuru-i ; peste, în loc de preste; împrejur în loc de 
împregiur ; acestor în loc de acelor ; de-o ridică, în loc de î-o ridică ; mişcare, 
în loc de mirare ; e plină, în loc de răsună : 


Ca să vază cum s-o-ncinge între îiare lupta dreaptă 
Mut se uită împregiuru-i . 

Se azvirl doi leoparzi 

Preste tigru 

Și-mpregiur, arzînd de dorul de-a se sfişia-ntre ele 
Se așează. 

Caveleru-aleargă iute, se coboară 

În grozava prejmuire, calcă sigur, fără frică, 

Din mijlocu-acelor monştri ` 

Cu-a lui degete-ndrăzneţe el mănuşa i-o ridică. 

Cu mirare și cu groază 

Damele şi cavalerii l-au privit, 

De-a lui laudă răsună orice gură. 

S-a dus amorul 


S-a publicat în Poezii de Mihail Eminescu, cu o notiţă biografică de 
T, Maiorescu. Editura Socec, Bucureşti, 1884. Volumul de la Socec s-a 
tipărit după îmbolnăvirea poetului şi a apărut la 20—21 decembrie 1883, 
precum a precizat G. Ibrăileanu în Viaţa românească, XIX (1927), nr. 1, 
p- 92—93. De altfel, chiar alcătuitorul volumului, într-o scrisoare către 
V. Alecsandri datată 13/25 decembrie 1883, anunţa că volumul poeziilor lui 
Eminescu va apărea peste opt zile, ceea ce se confirmă prin anunţurile din 
ziare (Românul, 22 decembrie și România liberă din 23 decembrie 1883). 

Este natural, deci, să socotim ediţia Socec ca prima tipăritură a 
acestei poezii. Într- o formă deosebită ea apăruse în revista Familia, XIX 
(1883), nr. 17, din 24 aprilie/6 mai, pe care poetul a modificat-o, făcîndu-i 
schimbări de 'strote întregi şi îmbunătăţind-o mult. Această formă supe- 
rioară se găsea în manuscris, împreună cu alte 25 de poezii inedite, la Maio- 
rescu, cedate de Eminescu în urma lecturii lor în şedinţele Junimii bucu- 
reştene ce se țineau în casa criticului, dar după publicarea ei în volumul de 
la Socec, manuscrisul s-a pierdut, o dată cu al celorlalte 25. După apariţia 
ei, poezia S-a dus amorul s-a retipărit în Convorbiri literare, XVII (1884), 
nr. 11, din 1 februarie. 

Ediţia Perpessicius indică drept izvor Familia, fără a arăta că nu 
reproduce textul poeziei nici din Familia, nici din ediţia Socec, ci din 
Convorbiri, al cărei text însă nu-l respectă întocmai, căci în loc de forma 
răce, dă rece: 

Uitarea le iînchide-n scrin 
Cu. mîna ei cea răce. 


Cînd amintirile 


S-a tipărit în ediţia Socec. Cu mici deosebiri fusese tipărită mai 
înainte în Familia, XIX (1883), nr. 20, din 15/27 mai. Eminescu a modi- 
ficat-o după ce i-o încredințase lui Iosif Vulcan pentru Familia şi astfel 
modificată a tipărit-o Maiorescu în volumul de la Socec. Ulterior s-a publi- 
cat şi în Convorbiri literare, XVII (1884), nr. 11, din 1 februarie. Faţă de 
textul identic al ediției Socec și al Comvorbirilor, ediţia Perpessicius are 
unele abateri : răsfiraţi î în loc de resfirați, îmbrăţişaţi î în loc de îmbrățaosați, 
să se stângă în loc de să se stingă. 


Cu mâne zilele-ți adaogi 
S-a publicat întîi în ediţia Socec şi ulterior în Convorbiri literare, 

XVII (1884), nr. 11, din 1 februarie. Deşi dă ca izvor „Ediția I-a Maio- 
rescu, decemvrie 1883”, ediția Perpessicius reproduce textul acestei poezii 
din Convorbiri, dovadă fiind faptul că redă versul ultim din penultima 
strofă după Convorbiri, unde se află : 

Deapurure ziua de azi 
spre deosebire de ediția Socec, unde e: 

Deapururi ziua cea de azi. 

Chiar faţă de textul Convorbirilor, pe care am văzut că-l reproduce, 
deşi nu o mărturiseşte, ediția Perpessicius are următoarele abateri : îmblă 
în loc de umblă, însăși în loc de însaşi, repezi în loc de răpezi. 


Peste vârfuri 


S-a publicat întîi în ediția Socec, apoi în Convorbiri literare, XVII 
(1884), nr. 11, din 1 februarie. Ediţia Perpessicius menţionează ca izvor 
„Ediţia I-a Maiorescu”, dar atît în această ediţie cît și în Convorbiri se află 
forma luna, nu lună, cum dă Perpessicius : 

Peste virfuri trece luna. 


Subliniem că în Convorbiri se află forma fonetică regională fărmecată, 
nu fermecată ca în ediția Maiorescu. Se pare că editorul sau zeţarul de la 
Convorbiri (Iaşi) respecta mai fidel formele moldoveneşti ale poetului 
decît editorul sau zețarul de la Socec (Bucureşti). Dar o asemenea ipoteză 
nu se poate verifica temeinic decît numai după ce se vor fi restabilit, într-o 
ediție critică, toate textele din aceste două izvoare, socotite a fi tipărituri 
de primul ordin ale poeziilor lui Eminescu. 


Lasă-ţi lumea ta uitată 


S-a publicat întâi în ediția Socec, apoi în Convorbiri literare, XVII, 
(1884), nr. 11, din 1 februarie. Ediţia Perpessicius dă ca izvor „Ediția I-a 
Maiorescu”, dar reproduce se din Convorbiri în loc de ne din ediţia Maio- 
rescu, unde se află: 

Vin cu mine, rătăcește 
Pe cărări cu cotituri, 
Unde noaptea ne trezește 
Glasul vechilor păduri. 


În ediţia Maiorescu se află forma strimte, ca în Convorbiri, dar ediţia 
Perpessicius dă forma strâmte, în versul: 
Farmec dînd cărării strimte. 
În aceeași ediţie Maiorescu se află Si, nu Îi, în versul: 
Şi răspunde codrul verde 
dar ediţia Perpessicius folosește Îi din Convorbiri. 


În ediţia Maiorescu se află forma pintre, ca şi în Convorbiri, dar 
ediţia Perpessicius folosește printre : 
Numai luna pintre ceață 
Varsă apelor văpae. 
Tot în ediția Maiorescu se află forma braţă, pe care ediția Perpessi- 
cius o schimbă în braţe, ca în Convorbiri : 
Și te află strinsă-n brață 
Dulce dragoste bălae. 


În Convorbiri se află forma moldovenească fărmecat, spre deose- 
bire de ediția Maiorescu, pe care o redă ediția Perpessicius: fermecat. 

Te duci 


S-a publicat întîi în ediția Socec, apoi în Convorbiri literare, XVIL 
(1884), nr. 11, din 1 februarie. Şi în ediţia Socec și în Convorbiri se află 
formele blăsiemam şi blăstema, nu blestemam şi blestema ca în ediţia Per- 
pessicius : 

Te blăstemam, căci te iubesc 
Şi n-o să am ce blăstema. 


Mai am un singur dor 


S-a publicat; întîi în ediţia Socec, apoi în Convorbiri literare, XVII 
(1884), nr. 11, din 1 februarie. În ambele tipărituri se află formele sării 
şi prietini, nu serii şi prieteni ca în ediţia Perpessicius : 

În liniștea sării 

Să mă lăsați să mor 
La marginea mării 
Pătrunză talanga 

Al sării rece vint 

Luceteri ce răsar 
Din umbră de cetini 
Fiindu-mi prietini 

O să-mi zîimbească iar. 


Varianta aceleiaşi poezii 


S-a publicat întîi în ediţia Socec, apoi în Convorbiri literare, XVII 
(1884), nr. 11, din 1 februarie. În Convorbiri are ca titlu De-oi adormi. . .; 
pe care îl adoptă şi ediţia Perpessicius. În ediția Socec, pe care o menţio- 
nează ca izvor ediția Perpessicius, se află: 

Luceasc-un cer senin 
Elernelor ape 


dar ediţia Perpessicius reproduce din Convorbiri : 
Luceasc-un cer senin 
Pe-adincele ape 
sechimbînd însă forma adincele prin adîncile. 
La steaua 
S-a publicat întîi în Convorbiri literare, XX (1886), nr. 9, din 1 decem- 


brie. În textul Convorbirilor se află forma de plural au pentru a: 


Poate de mult s-au stins în drum 
În depărtări albastre, 

Iar raza ei abia acum 

Luci vederii noastre. 


ceea ce ediția Perpessicius nu respectă. 

Kamadeva 


S-a publicat întîi în Convorbiri literare, XXI (1887), nr. 4, din 
1 iulie. În Convorbiri se află forma vindice: 
Cu durerile iubirii 
Voind sufletu-mi să-l vindic 
L-am chemat în somn pe Kama- 
Kamadeva, zeul indic 


pe cînd în ediția Perpessicius, vindec. 


Pe Wngă plopii fără soţ 


S-a publicat întîi în Familia din Oradea la 29 august/9 sept. 1883, 
după un manuscris dat de Eminescu lui Iosif Vulcan încă din primăvara 
acelui an. În decembrie 1883 a apărut în ediţia Socec, iar la 1 februarie 
1884 în Convorbiri literare. În toate aceste izvoare se află forma oară nu 
oră : 

O vară să fi fost amici, 
Să ne iubim cu dor, 
S-asculi de glasul gurii mici 
O oară şi să mor. 


Ediţia Scurtu schimbă pe oară în oră, ceea ce face şi ediţia Per- 
pessicius. l 

În Convorbiri literare se află înmărmurai în loc de înmărmureai din 
elelalte două izvoare. 

În Familia nu e nici un semn de punctuație după măreț: 


Dindu-mi din ochiul tău senin 
O rază dinadins, 

În calea timpilor ce vin 
O stea s-ar fi aprins, 

Ai fi trăit în veci de veci 
Și rînduri de vieţi, 

Cu ale tale braţe reci 
Înmărmureai măreț 

Un chip de-apururi adorat 
Cum nu mai au perechi 

Acele zîne ce străbat 
Din timpurile vechi. 


Este interesant să notăm că în articolul Ironie scris de Caragiale, 
versul Înmărmureai mărej apare tot fără punctuație, ca în Familia, verbul 
fiind deci înțeles ca avînd funcție tranzitivă. Încă din anul 1894, G. Ibrăi- 
leanu a observat că după măreț nu e virgulă sau alt semn de punctuație, 
propunînd să se respecte textul din Familia şi din Ironie de Caragiale. 

Ideea aceasta a fost reluată şi susținută cu numeroase şi temeinice argu- 
mente în volumul Scriitori români și străini, Iaşi, Editura Viaţa romi- 
nească, 1924, p. 131. Dar în ciuda argumentelor lui Ibrăileanu şi chiar 
împotriva manuscrisului pe care-l reproduce la p. 76 din vol. III, unde 
nu se află nici un semn de punctuație după măreț, în contradicţie şi cu textul 
Familiei, deşi tocmai Familia este invocată ca izvor al poeziei, ediţia Per- 
pessicius reproduce versul comentat mai sus cu virgulă după măreț, ceea 
ce îi schimbă şi funcţia şi sensul. 


LIMBĂ LITERARĂ 


BAZA DIALECTALĂ A LIMBII NOASTRE NAȚIONALE 


DE 


ACAD, EMIL PETROVICI 


Orice limbă literară este într-o măsură mai mică sau mai mare o 
limbă comună rezultată din integrarea unor graiuri regionale. Acesta este 
principalul proces de formare a limbilor naţionale 1, fiind condiţionat de 
concentrarea economică și politică. 

La constituirea limbii naţionale unice nu contribuie însă în egală 
măsură toate graiurile unei limbi. De obicei la baza unei limbi comune 
literare stă un dialect, un grai al limbii respective, în care au intrat însă 
în număr mai mic sau mai mare şi elemente din celelalte dialecte sau gra- 
iuri ale aceluiaşi idiom. 

Limba romînă comună — sau limba romînă literară — s-a format 
de asemenea în urma integrării dialectale. Cele mai multe elemente ale ei 
provin din graiul muntean, dar foarte multe particularităţi fonetice, 
gramaticale și lexicale au intrat în limba comună din alte graiuri, în primul 
rînd din graiul moldovean, apoi, în măsură mai mică, din cel ardelean şi 
cel oltean. 

Era şi natural ca, în urma concentrării economice şi politice, care au 
dus la unirea politică a celor două principate romîne, cu o singură capitală, 
principalul centru economic, administrativ şi cultural al noului stat, să 
se producă şi o concentrare a graiurilor, în urma afluenței din toate provin- 
ciile romîneşti, dar mai ales din Moldova, a unui număr considerabil de 
cărturari, dintre care unii s-au bucurat de un mare prestigiu intelectual. 
Contactul acesta direct, în capitala țării, dintre munteni, moldoveni şi 
ardeleni, precum și influența scriitorilor moldoveni au constituit factorii 
principali care au determinat evoluţia limbii noastre literare în a doua 
jumătate a secolului trecut. 


1 Vezi P. M. Ananecop, O6buenapoðnuŭ asuk u mecmnbie Guanermui, Hsnanue 
Mockosckoro yHuBepcurera, 1954, p.7; Marcel Cohen, Pour une sociologie du langage, Paris, 
[1956], p. 308 urm. 

Înainte de unire, în cele două capitale ale țărilor romîne oamenii 
culţi întrebuințau două variante ale limbii literare, prezentind particula- 
rităţi dialectale munteneşti, respectiv moldovenești. După unire, varianta 
vorbită de oamenii culți din Bucureşti, ea însă şi o xow') constituită pe 
baza graiurilor muntene 1, a fost influenţată de graiul intelectualilor moldo- 
veni stabiliți la Bucureşti, care vorbeau o xowý ieșeană, influențată le 
rîndul ei, începînd cu secolul al XVI-lea, de limba literară constituită pe 
baza scrierilor coresiene, 

Cele două variante ale limbii literare, vorbite la Bucureşti şi Iaşi, 
s-au integrat, după unirea principatelor, într-o xow unică prin părăsirea 
unor particularități dialectale atît moldoveneşti, cît și muntenești, căzute 
în felul acesta la rangul de regionalisme. În acest proces de integrare dialec- 
tală într-o limbă literară unică, limba vorbită de cărturarii ardeleni a jucat 
un rol mai puţin însemnat, ceea ce se explică între altele, și prin lipsa 
unor mari centre culturale romîneşti în Transilvania, asemănătoare Bucu- 
reştiului şi Iaşului. 


Noua now, romînească devenită limbă națională, vorbită în primul, 
rînd în capitala ţării, în urma afluxului numeroaselor elemente provenite: 


din graiul cărturarilor moldoveni, se îndepărtează, tot mai mult de graiurile 
munteneşti înconjurătoare. În felul acesta s-a ajuns la situația de astăzi, 
cînd, în mijlocul ariei dialectale muntene, graiul bucureştenilor culți consti- 
tuie o enclavă prezentînd particularităţi provenite din alte arii dialectale, 
în primul rînd din cea moldovenească. Examinînd hărțile Atlasului lingvistic 
român, putem constata că unele particularităţi care deosebesc limba lite- 


rară de graiul muntean nu pot fi explicate altfel decit prin proveniența. 


lor moldovenească. Totuşi, în cele mai multe cazuri în care limba literară 
diferă de graiul muntean, ea prezintă forme care se găsesc în majoritatea, 
graiurilor rominești, inclusiv cel moldovean. Şi aceste particularităţi 
comune limbii literare şi majorităţii graiurilor româneşti, dar care lipsese 
în graiul muntean, se datoresc, după toate probabilitățile, influenţei cărtu- 
rarilor moldoveni asupra limbii romîne literare. 

Una dintre particularitățile fonetice muntenești care a fost părăsită 
de intelectualii munteni — cu toate că în multe cazuri numai în seris — este 
pronunțarea dă, pă, dîn, pin, şi dăs- a prepoziţiilor de, pe, din, prin şi a pre- 
fixului des-. Deoarece aceste cuvinte unelte se repetă foarte des în vorbire 


— prepoziția de este cuvîntul romînese cu cea mai mare frecvență —, 


rostirea aceasta îi dă graiului muntenesc o rezonanță particulară pe care 
caută să o evite înșiși muntenii. La părăsirea formelor munteneşti amintite 
au contribuit nu numai intelectualii moldoveni, ci şi ardelenii și oltenii, 
precum şi scrierea etimologică, după adoptarea alfabetului latin, cînd 
muntenii au transcris prin de, pe, des- ete. formele scrise mai înainte cu 
chirilice dă, pă ete. (Vezi hărţile 1 şi 2.) 

Limba literară a adoptat; și alte pronunţări care nu corespund celor 
munteneşti. Astfel Bucureştiul se găseşte în centrul unei arii care prezintă 


1 Camil Petrescu, în romanul Un om între oameni a redat fidel varianta muntenească a 
limbii noastre literare, aşa cum o vorbeau şi o scriau intelectualii progresiști bucureşteni din 
preajma anului 1848. 

forme fără propagarea nazalităţii în cuvinte ca genuchi (rostit şi genuche, 
genuiche), mânuchi (rostit şi munuchi), rinichi. Dintre acestea numai forma, 
din urmă e literară, fiind însă admisă alături de ea și forma rărunchi, răspîn- 
dită pe tot restul teritoriului țării. (Vezi hărțile 3 şi 4.) 

În jurul Bucureştilor se pronunţă strein pe o arie întinsă, flancată 
spre vest de aria strin, striin. Îndreptarele noastre ortografice şi ortoepice 


HARTA 2 


= Ariile unde se pronun- 


{à dăschide, dășchide 


AROMINI lgg7 
910 zi 
MEGLENOROMINI 012 


recomandă însă scrierea și pronunțarea străin, care e moldovenească și 
ardelenească. (Vezi harta 5.) Şi în alte numeroase cazuri limba literară. 
preferă forma moldovenească celei munteneşti, ca de ex. subsuoară (vezi 
supsuudră, ALR I, vol. I, harta 54) în loc de subțioară (suptiuări, ibid.), 
dacă în loc de daca (formă întrebuințată ei de Eliade) ete. 

Cu toate că în limba, literară se admit astăzi numai formele munte- 
nești şade, şale, şapte, şase, jale, totuşi forme ca pășaște, îngrijaşte, normale 
din punctul de vedere al foneticii istorice a graiului muntean, frecvente- 
la scriitorii munteni din prima jumătate a secolului trecut, au fost înlo- 
cuite cu pășeşte, îngrijește. Aceste forme pot fi explicate prin analogie. Avînd 
în vedere însă că morfologia limbii romîne literare, în primul rînd aceea a 
verbului, prezintă numeroase particularități moldoveneşti, e de presupus 
că părăsirea unor forme ca pășaște nu s-a făcut fără influenţa graiului inte- 
lectualilor moldoveni și ardeleni. l 

Conjugarea munteană e caracterizată printr-o seamă de trăsături 
care n-au intrat în noua xov bucureşteană care stă la baza limbii lite- 
rare, ca de exemplu, identitatea formelor de pers. a III-a sg. şi pl. la pre- 
zentul indicativ al verbelor de conjugarea a II-a, a III-a şi a IV-a (vez, 

harta 6 şi 7 : ei spune, ei bea), precum și la imperfect şi viitorul format cu 
auxiliarul a avea urmat de conjunctivul verbului de conjugat Lei face, ei 
făcea, ei are să facă). N-au primit acces în limba, literară nici formele de 
plural de felul lui am văzutără, a văzutără. 


ATLASUL LINGVISTIC ROMIN II 
i 4 SERIE NOUA 


HARTA 5 


STROROMIÎNt 
0 


d 


d 


S-au menţinut însă pînă în ultimul timp Ia SGrLA0OPU Lut rurale 
iotacizate, cu toate că încă Ienăchiţă Văcărescu le considera „anomale”, 
remarcînd că, „frații moldoveni păzesc regula mai cu secumpătate”, între- 
buinţind forme ca vreu, pot în loc de voiu, pociu 1. l 

Părăsind particularitățile munteneşti înşirate mai sus ale flexiunii 
verbale, noua xov bucureşteană a devenit în oarecare măsură un grai 
moldovenesc, adică vechea zouh ieșeană, pronunțată munteneşte. Iată 
un exemplu: ALR ne dă din jurul Bucureştiului, pentru prez. ind. al 
verbului a spune, paradigma : 


spui spunem 
spuz spunéți 
spune spume 
În acelaşi timp în jurul Iaşului a fost notată de ALR paradigma : 
spun spúnim 
spui Spil 
spuni spun 2 
1 Jenăchiţă Văcărescu, Observaţii. .., p. 95. 


2 Vezi de exemplu, Atlasul lingvistic romin, I, vol, I, harta 107, punctele cartografice 932: 
(lingă Bucureşti) şi 516 (lingă lași). i 

E evident că formele moldoveneşti sînt cele literare, pronunțate însă 
muntenește, cu e neaccentuat netrecut la e închis sau la ¿ şi cu f palata- 
lizat final (adică urmat de „i scurt” final) păstrat în forma persoanei 
a Il-a plural. 

Că, formele refăcute din cele iotacizate de tipul lui văd, aud, ţin, 
rămân, pot ete. se datorese influenței graiului intelectualilor şi scriitorilor 
moldoveni, se dovedeşte — pe lîngă mărturia, lui Ienăchiţă Văcărescu — şi 
de ariile pe care le prezintă pentru aceste forme hărțile ALR 1. Astfel forma 
"refăcută țin (rostită (in) apare în două arii, una în Moldova de nord, inclusiv 
împrejurimile Iaşului, şi colțul de nord-est al Transilvaniei cu Maramureşul, 
şi alta în Banat, jumătatea sudică a Crişanei, colțul de sud-vest al Transil- 
vaniei şi extremitatea de vest a Olteniei. (Vezi harta 11.) E evident că rolul 

„ieşenilor în introducerea acestei forme în limba literară a fost mai impor- 
tant decât acela al intelectualilor, mult mai puţini la număr și mai puţin 
însemnați, originari din vestul teritoriului românesc. Iar eventualitatea ca 
formele refăcute de tipul văd, aud, țin ete. să fi apărut în limba literară 
prin analogie, independent de aceleaşi forme din graiul intelectualilor 
moldoveni, e foarte puţin probabilă. Graiul popular din capitală păstrează 
pînă astăzi formele iotacizate. 


+ 


Intelectualii și scriitorii munteni au renunţat la multe elemente lexi- 
cale muntene, adoptind în locul lor forme moldoveneşti. Astăzi cuvinte ca 
ginerică aan ginere cu sensul de mire, bojoci pentru plămâni sînt dialectale. 
(Vezi hărțile 12, 13.) Adeseori, alături de forma muntenească, e admisă ca 
tot atât de literară, şi forma moldovenească — care de cele mai multe ori e 
şi ardelenească și bănățeană. Dacă în stilul neutru se zice, ca în graiul 
muntean rinichi, pisică (vezi hărțile 4 şi 14), în diverse locuţiuni expre- 
sive ca în rărunchii pământului, din rărunchii inimii, a prinde(umbla) cu 
mâța-n sac, a fi mită blândă etc., forma munteană nu poate fi întrebuințată. 
Îndeosebi în limba prozatorilor şi poeţilor noştri întîlnim alături forme pro- 
venite din diverse graiuri regionale, întrebuințate nu ca sinonime perfecte, 
ci cu sensuri nuanțate, cum e, de exemplu, cazul lui zăpadă, omăt, nea. 
(Vezi harta 15.) La fel un autor muntean — mă gîndesc la maestrul Arghezi 
— poate întrebuința, alături de forma muntenească porumb, şi formele 
popusoi din Moldova şi cucuruz din Ardeal (vezi harta 16). În opera maes- 
trului Arghezi întîlnim moldovenisme ca ciubotă, cocostîre, mire, miţă, 
povidlă, promoroacă etc. și ardelenisme ca dărab?, cucurua, nea etc. Ase- 
menea forme dialectale abundă îndeosebi în operele literare recente în care 
se oglindește viața nouă din diferitele regiuni ale ţării. E sigur că unii 
autori tineri au exagerat, în întrebuințarea acestor forme. Multe din ele vor 
rămîne însă în literatură ca termeni literari, iar, dacă e adevărat că scrii- 
torii influențează şi limba vorbită, unele vor deveni un bun comun ai 
tuturor celor care vorbesc limba literară curentă, al căror număr e în 
continuă creştere. 


4 Referitor la răspîndirea pe teren a formelor iotacizate sau create după modelul lor (de 
ex. spui în loc de spun), vezi hărţile alăturate 8, 9, 10. 
2 Vezi Almanahul turistic, 1960, p. 7. 

Din cele expuse cred că se poate trage concluzia că limba noastră 
literară, atît cea scrisă cît şi cea vorbită, este o limbă comună, o xotvh 
rezultată din contopirea vechilor xow} vorbite și scrise de oamenii culți 
din capitalele celor două ţări romînești, la care s-au adăugat şi se adaugă 
necontenit elemente din celelalte graiuri romînești. Preponderenţa nume- 

rică a elementelor muntene nu ne îndreptățește să considerăm limba noastră 
literară ca bazată numai pe graiul muntean. Cel mult putem afirma 
că la temelia ei stă acea zouh bucureşteană care s-a constituit după 
unirea principatelor. Dar limba aceasta a bucureştenilor culți conține atitea, 
elemente moldoveneşti şi de alte origini şi îi lipsesc atitea din particulari- 
tăţile caracteristice ale graiului muntean, încât cu greu poate fi considerată, 
ca grai muntean. Ea constituie o enclavă în marea arie dialectală munteană. 
Se pare că în această direcție, aceea a integrării în limba comună unică a 
unor noi elemente provenite din graiurile noastre populare, se schițează 
dezvoltarea în viitor a limbii noastre naţionale t. 


1 În stilul nostru oficial a pătruns recent neologismul ardelenesc, de altfel necesar, a 
sista ;,a opri (provizoriu sau definitiv) o activitate, o lucrare”, care e un latinism (lat. sistere) 
trecut prin filieră germană (sistieren). 


NOTE DE CULTIVARE A LIMBII 


DE 


I. DĂNĂILĂ 


1. Cîteva clișee lingvistice 


Unul dintre sensurile cuvîntului clișeu menţionate în dicționarele 
noastre este şi acela de frază stereotipă, banală, spusă de toată lumea 
în împrejurări analoge, DL 1, O discuţie amplă despre noţiunea de clişeu 
lingvistic, despre clasificarea clișeelor etc. este necesară, dar depăşeşte 
— după părerea mea — cadrul unor discuţii de cultivare a limbii și, din 
acest motiv, mă voi limita la cîteva consideraţii generale. 


În primul rînd, pot deveni clișee şi unele expresii 2, ba chiar şi unele 
cuvinte ê. În al doilea rînd, în definiția clişeului diferenţa specifică nu se 
reduce — din punct de vedere lingvistic — la caracteristicile stereotip 
(= neschimbat) şi banal (= lipsit de originalitate, cunoscut de toată 
lumea, comun). Intervin, de cele mai multe ori, schimbări semantice care 
constau, printre altele, în abstractizarea din ce în ce mai mare a sensului 
cuvîntului care este pe punctul de a deveni clișeu. Dacă lucrurile s-ar 
opri aici, nu am putea vorbi de clişeu, pentru că procesul abstractizării 
este specific filiaţiei sensurilor. Cuvintul devine clişeu în momentul 
în care, fiind foarte des folosit, nu mai are, în mintea vorbitorului, un sens 
anumit. Frecventa folosire a elişeului se datoreşte nu necesităţilor seman- 
tice sau stilistice, ci obișnuinței sau intenţiei de a impresiona prin forma, 
„savantă””, „originală” a exprimării. Rezultatul firesc la care se ajunge 
prin folosirea clișeului este o comunicare lipsită de varietate şi, mai ales, 


1 Am folosit următoarele prescurtări: C. = Contemporanul, DA = Dicţionarul Aca- 
demiei, DL = Dicționarul limbii romine literare contemporane, DM = Dicţionarul limbii romîne 
moderne, F. = Flacăra, F.N. = Filme noi, G.L. = Gazeta literară, I.B. = Informaţia Bucu- 
reştiului, I.L. = Iaşul literar, S.B. = Scrisul bănățean, T. = Tribuna, V.R. = Viaţa romt- 
nească. 

2 De exeinpht, la modul, pe parcurs și de calitate discutate în articolul Expresii „la mod& 
de Flora Șuteu, în Limba romînă, VIII, 3/1959, p. 55 și urm. 

3 Acad. Al. Philippide, în articolul Stilul criticii din C. 51/1959, p. 3 analizează sen- 
surile cuvintelor valență, trăire, romanesc devenite clișee (fără să folosească această denumire). 

de sens. Exemplele pe care le voi discuta în această notă vor fi, cred, 
edificatoare. 

În romînă, major are cinci sensuri: „1. Care a împlinit virsta la care 
se poate bucura, prin lege, de drepturi civile şi politice depline. 2. Foarte 
important, principal. 3. (în expr.) Stat major = totalitatea ofițenilor 
care funcţionează pe lîngă comandamentele marilor unități militare. 
4. (în expr.) Gamă majoră = gamă care cuprinde cinci tonuri şi două semi- 
tonuri. 5. (în expr.) Termen major sau premisă majoră = unul dintre cei 
doi termeni (sau premise) ai unui silogism şi anume acela care conţine 
obiectul concluziei”” DM. Cu sensurile 3, 4 şi 5 cuvîntul a intrat în sintagme 
care au devenit termeni speciali şi, în această calitate, nu s-a transformat 
în clișeu. Aproape la fel stau lucrurile şi cu sensul 1 al cuvîntului. Peri- 
colul s-a ivit numai pentru sensul 2, folosit frecvent în limbajul criticii 
literare. Iată cîteva exemple: Năzuind să descopere sensurile majore 
ale veaculului, I.L., 10/1959, p. 83; Problemele majore ale literaturii 
noastre, S.B., 12/1959, p. 83; Își pune naiv şi brutal problemele sale m a- 
jore, G.L., 52/1959, p. 7/2; În majoritatea cazurilor, versurile sale se 
ridică la nivelul unor semnificaţii majore cu implicații filozofice adânci, 
id., 50/1959, p. 3/3; Ceea ce ne reţine în primul rînd — ca o dimensiune 
majoră a întregii sale opere este permanenta afirmare a sincerităţii, id. 
5/1960, p. 3/1; Curajul de a aborda lumea în toată complexitatea ei, cu 
răspunderea majoră și neocolită a omului care luptă, C., 43/1958, 
p. 1/2; Teme majore de stringentă actualitate, T., 10/1960, p. 2/1; 
Prin personalitatea lor de format major... au fost și sînt romantici 
revoluționarii, id., 27/1959, p. 1/5. Glosarea cuvîntului major din fiecare 
dintre contextele de mai sus este mai mult sau mai puţin subiectivă. Dacă 
în majoritatea situaţiilor se poate opta pentru sensul 2 din DM (,,Foarte 
important, principal”), în sintagmele „personalitate de format m ajor” 
şi „răspundere m ajoră și neocolită” este greu de găsit un echivalent 
semantic, pentru că, judecînd după contexte, nici în mintea celor care 
le-au format major nu are, probabil, un sens precizat. Cum se poate explica 
alegerea lui major în dauna altor sinonime în exemplele citate? Cuvîntul 
atrage pentru că are rezonanţă, pentru că „sună mai bine”, pentru unii, 
decît important, principal de bază etc. La acest criteriu pur formal se 
adaugă — după cum am mai arătat — intenția de a epata sau obișnuința 
de a folosi — din comoditate — mereu aceleaşi formule. Așa se explică 
de ce apare sintagma: Patosul revoluționar major şi autentic, T. 
27/1959, p. 1/4. Determinativul autentic face ca major să fie de prisos 
(patosul revoluționar autentice nu poate fi decît important) sau să aibă 
alt sens, acela de ,,puternic”. 

| În contextul : De la o „tînără speranţă” Zenaida e azi o actriţă în 

înțelesul major al cuvîntului, I.B., nr. 2052, 11 martie 1959, p. 2/3, 
major a căpătat un sens greu de precizat, însemnînd poate propriu” ori 
„cel mai înalt” etc. 

Tentația de a folosi pe major este atit de puternică, încît acesta 
apare în construcţii pleonastice. Un autor discută O temă majoră de 
mare importantă, C., 30/1958, p. 4/4, altul arată că este necesar să se dea 
întiietate Problemelor majore legate de aspectele cele mai importante, 

id., 37/1958, p. 1/1. Este uşor de văzut că probleme majore = probleme, 
teme majore = teme. 

În încheierea discuţiei privitoare la acest clișeu cred că nu este lipsit 
de importanţă să arăt că preferința pentru major a ajuns atit de departe, 
încît acesta poate să apară de cîteva ori în acelaşi articol (vezi T., 27/1959, 
p. 1 coloanele 4, 5, p. 3/5) şi chiar în aceeaşi coloană (vezi G.L.. 4/1950, 
p. 2/3 unde major apare de două ori în zece rînduri!). l 

„Alt cuvînt a cărui situație este oarecum asemănătoare cu aceea a 
lui major este tonic, care are două sensuri : „1. (Despre vocale sau silabe) 
Care poartă accent. (În gramatică) Accent tonic = accentul muzical al 
vocalelor şi silabelor; p. ext. accentul expirator sau de intensitate. (Sub- 
stantivat, £.) Treapta întâi a fiecărei game. 2. (Despre unele substanțe; 
adesea substantivat) Care are proprietatea de a fortifica un organism ; 
întăritor” pM. Şi tonic a căpătat o răspîndire destul de mare în limbajul 
criticii literare, devenind clișeu. În toate exemplele pe care le voi cita 
tonic nu are nici unul dintre sensurile din dicționar. Pornind de la sensul 2, 
mai precis, de la sensul 2 folosit în mod figurat (însemnînd deci întări- 
tor, reconfortant”, dar nu numai în legătură cu unele substanţe), tonie 
a ajuns să însemne puternic”, „încurajator”, „optimist”. 

Sensul de „puternic” apare în următoarele două citate : Amândouă 
cluburile erau instalate la primul etaj pentru ca să dea o impresie tonică 
de ascensiune, C. 1953, p. 4/4; [Autorul] vibrează intens la frumuseţea 
lumii în care trăiește, poemele sale transmițind un optimism tonic, 
G.L., 4/1960, p. 2/2. 

Iată cîteva exemple în care tonic înseamnă, probabil, „optimist” : 
a Eaistă oare o forță care să se opună acestui necurmat rău » se întreabă la 
un moment dat Walter. Răspunsul i-l dă cu multă încredere în reușita luptei 
muncitorul bulgar : există! Cu acest semn de exclamare tonic şi recon- 
fortant... se încheie dramaticul episod, G.L., 52/1959, p. 7/2; Viaţa e mai 
plină, mai tonică, mai bogată în semnificații, ib., p. 2/3; Cercetând, 
adică făptuind, omul Zei dă seama nu numai despre ceea ce e de crezut 
în legătură cu lumea exterioară, ci și în legătură cu sine, cu posibilităţile 
şi rostul său în lume. Împingînd tot mai departe limitele activităţii (şi deci 
ale cunoașterii) sale, constatind că el e fără limite, surpriza cea mai 
mare şi mai tonică — în cadrul acestui proces fiindu-și singur sieși, 
T. 2/1959, p. 12/32; [Expoziția] dovedește... talentul multor expozanti, 
ca şi optimismul, viziunea lortonică asupra vieții, F. 35 1958, p. 18/2. 

În sfîrşit, citez un ultim exemplu în care tonic nu înseamnă nici 
„întăritor”?, nici „optimist”?, nici „puternic” : Obiectivându-și sentimentele, 
poeta scapă de sub imperiul subiectivismului... oferind implicit o soluție 
tonică unei probleme de interes general, T., 14/1959, p. 3/4. Sensul lui 
tonie din acest context pare să fie „,just”, „potrivit? etc. 


1 În ultimul citat tonie poate să însemne și „întăritor” și atunci sintagma optimism 
tonic este un pleonasm, 

2 Citatul l-am luat dintr-un articol în care autorul aduce un omagiu omului. Nu mi-am 
permis să fac nici o modificare şi dacă formularea este atît de... neobișnuită meritul aparţine 
exclusiv autorului citatului. Mărturisesc că, în ceea ce mă priveşte, am citit de mai multe ori 
întregul pasaj și tot nu am găsit o justificare sintagmei fiindu-și singur sieși. 


6. — C. 2784 

Exemplele analizate pînă acum dovedesc că şi tonic a devenit clișeu 
lingvistic. 

Alte cuvinte (alienare, dezalienare) se află abia la începutul proce- 
sului de transformare în cligee. 

Ahenare capătă sensuri nemenţionate în dicţionare. Spre deosebire 
de pu, unde alienare înseamnă Acțiunea de a aliena 1, înstrăinare a unui 
bun”, pa reflectă mai exact situaţia cuvîntului în limba romînă: „1. În- 
străinare (a unei proprietăţi sau a unui bun). 2. (Pat.) Alienare mintală 
= înstrăinare de sine însuşi, formă a nebuniei manifestată prin zăpăcirea 
minții; „smintire”. Cel de-al doilea sens apare şi în DM, dar la alt cuvînt, 
la alienaţie („Boală mintală nebunie”) sinonimia dintre cele două cuvinte 
nefiind semnalată. În strînsă legătură cu cele două sensuri din DA, alie- 
nare apare şi cu al treilea sens, mai general, filozofic însemnînd pierderea 
esenței umane în condiţiile exploatării capitaliste, înstrăinare, îndepărtare 
de o idee, de un ideal social, de societate etc. Astfel, un critic demonstrează 

„ că eroul unei cărți nu este preocupat decît într-o mică măsură de problemele 
epocii noastre şi, mai departe, «Alienareav» personajului, justificată 
pentru perioada socială dinainte de Eliberare este acum anacronică, G.L., 
50/1959, p. 3/3. 

După părerea mea, din cauza sensurilor Let 2, cunoscute de foarte 
mulți vorbitori, referindu-se la noţiuni cu un anumit specific, alienare 
provoacă în mintea vorbitorilor asociaţii de idei neplăcute. Pe de altă 
parte, pentru acest al treilea sens există, în romînă, alte cuvinte care au 
avantajul că sînt mai exacte şi — în special — mai cunoscute vorbitorilor. 

Am întîlnit însă situaţii în care sensul de „înstrăinare, îndepărtare 
de o idee ete.” este insuficient. Pentru a înțelege contextul respectiv simți 
că mai este nevoie de ceva pe care însă nu ştii de unde să-l iei. Într-o 
cronică literară după o chinuitoare încercare de a expune cât mai savant 
şi cît mai încîleit ideea importantă, dar simplă, că limbajul artistului 
are mare însemnătate, autorul arată că : Unii au ajuns să considere limbajul 
cotidian drept agentul nr. 1 al alienării, al imposibilității omului 
de a lua cunoștință de sine, G.L., 23/1959, p. 2/1. Ce sens are alienare aici? 
Dacă alienare are sensul exprimat prin ultima parte a contextului, atunci 
ce rost mai are aceasta din urmă? 

Numai pe baza puţinelor exemple citate pînă acum nu se poate trage 
concluzia că alienare începe să devină clișeu. Ceea ce m-a determinat 
totuşi să-l discut a fost următoarea împrejurare : în v.R. 6/1957, în numai 
patru pagini ale aceluiaşi autor, alienare apare de câteva ori. Iată exem- 
plele ; Ne explică mecanismul general al procesului de alienare prin 
care a trecut nefericitul Pavel Pavlovici, p. 162 [Este vorba despre perso- 
najul din „Eternul sop’ de Dostoievski, n.n.]; Știm cu toții ce rol important 
joacă munca şi mai mult, ce rol urmează ea să joace în societatea socialistă 
din care sînt înlăturate toate formele de alienare ale omului, p. 162; 
Ea [literatura realist-socialistă] vede toate formele de alienare căreia 


1 Cf. DM: A transmite cuiva un drept sau un bun prin vînzare, cesiune etc.; a in- 
străina”. i 

îi este supus omul în decursul istoriei, p. 162; [În trecut] formele de ali e- 
nare erau atacate de pe pozițiile «spiritului» p. 164; Este destul de 
uşor de imaginat forma unui roman în care se cercetează în termenii descrierii 
literare, fenomenele alienării umane, p. 164. În primul citat, înclin 
să cred că alienare poate să însemne nebunie”, sens sugerat de referirea 
la personajul Pavel Pavlovici. În ultimele patru citate însă este greu de 
spus exact care sînt; toate formele de alienare pe care le are în vedere autorul. 
Adaug, la citatele de mai sus, încă unul — din acelaşi articol — în care, 
alături de alienare, care apare de două ori, mai este folosit alt cuvînt din 
aceeaşi familie, alienat: Se poate spune că Dostoievschi reuşeşte să exprime 
cu o extraordinară precizie şi adâncime formele pe care le ia alienarea 
în sfera sentimentelor umane — și încă împinse la limitele ei extreme — mă 
refer printre alţii la Pavel Pavlovici, dar romancierul nu are cunoștință. 
că sînt forme alienate gi desigur nu ne indică cauzele care au dus la 
această alienare, p. 164. 

Dacă pentru noţiunea de „înstrăinare, îndepărtare de un ideal ete.” 
unii critici au preferat pe alienare, pentru noţiunea de „apropiere, atra- 
gere etc.” a fost creat dezalienare. Într-un articol, după ce a vorbit despre 
alienarea personajului unui roman criticul se întreabă: Ce va face 
în acest caz prozatorul, atent la realitatea evidentă? Se va detașa de erou, 
îi va urmări îndeaproape relaţiile şi va surprinde semnele de transformare 
care apar. În orice caz, va asalta din toate părțile această « întârziere » 
nefirească, va pune în lumină procesul de dezalienare, bineînțeles 
dacă omul poate fi recuperat pentru socialism, G.L., 50/1959, p. 3/3. Numai 
contextul larg ne dă posibilitatea să stabilim ce înseamnă dezalienare. 

În alt articol, în numai 30 de rînduri, autorul jonglează pur şi simplu 
cu termenii alienare şi dezalienare ! (ultimul apărînd de două ori!) și, pînă 
la urmă, tot nu se poate ști ce înţelege autorul prin dezalienare : Limbajul 
artistului şi anume al artistului realist-socialist, colaborează la demisiificare, 
la dezalienare la o operă pe care, însă, oricît ar sprijini-o, nu o 
întreprinde el în primul rînd, ei societatea însăși, G.L., 23/1959, p. 2/3; 
La dezalienarea spiritului, un rol hotărîtor, deși mărginit din motive 
cunoscute l-a jucat și îl joacă realismul critic” ibidem. 

Judecind după faptele de mai sus, se pare că şi dezalienarea va căpăta 
răspîndirea pe care o are antonimul său şi nu ar fi exclus ca, mai tirziu, 
cele două cuvinte să devină clişee ca și major şi tonic. 


2, Debusolare,. debusolat 


Este paradoxal, dar, alături de monotonia exprimării determinate, 
printre altele, de folosirea excesivă a unor cuvinte devenite clişee lingvis- 
tice, apare și tendinţa -— tot atît de nerecomandabilă — de „a îmbogăţi” 
exprimarea prin cuvinte împrumutate sau create în romîneşte, indiferent 
dacă este nevoie sau nu de aceste inovaţii. 


H 


1 Vezi p. 82 unde am discutat un exemplu cu alienare din același articol. 

De la busolă — care are un singur sens în dicţionare — s-au creat; 
debusolare şi debusolat, pe care le-am găsit în contextele : Izolarea de viată... 
duce la o treptaiă sterilizare în creație sau la o restringere a orizontului 
care-i împinge pe unii spre soluțiile artei decadenie, în primul rînd spre 
naturalism. O asemenea debusolare macină talentul lui Trepliov, 
T., 2/1960, p. 8/1; O societate debusolată cu un orizont înecat în 
alcooluri, F. N., 6/1958, p. 5. Sensurile celor două cuvinte sînt; „,dezorien- 
tare”, „dezorientat”. Procesul naşterii acestor derivate nu poate fi recon- 
stituit decît cu aproximaţie. 

Faptul că nu am găsit în alte limbi, cuvinte asemănătoare, ca sens, 
cu debusolare şi debusolat (care să fie formate de la cuvinte care să însemne 
busolă”) mă face să cred că cele două cuvinte sînt formate în romînă. 

Din punct de vedere teoretic, posibilitatea, creării unui verb 
“a busola = (a se) orienta (< busolă + suf. -a) de la care să se formeze a debu- 
sola nu poate fi exlusă. Dar pe *a busola nu l-am găsit încă şi este puţin 
probabil ca, de la un cuvînt pe care nu-l avem atestat pînă acum, să se for- 
meze cuvinte noi. De aceea, s-ar putea întîmpla ca debusolare să provină 
din busolă la care s-au adăugat, în acelaşi timp, prefixul şi sufixul, sub 
influența expresiei a-și pierde busola = a se zăpăci, a se dezorienta și a 
verbului a se dezovienta. 

împrumutate sau nu, debusolare și debusolat nu sînt necesare. 


OBSERVAŢII ASUPRA LIMBAJULUI MEDICAL 


DE 
C. SĂNDULESCU 


Un profesor de anatomie din trecut manifesta ciîteodată aversiune 
pentru neologisme, înlocuindu-le dintr-un purism ocazional prin cuvinte 
zise neaoşe. Ca să dăm un exemplu, el prefera să spună, „streaşina sprîn- 
cenoasă”, în loc de „arcada sprîncenoasă”, cum se obișnuiește în disci- 
plina respectivă. Expresia, deşi prezenta aspect sugestiv, distona în ansam- 
blul terminologiei anatomice alcătuită în majoritate din neologisme. Evi- 
dent, dacă pentru a exprima noţiunea de inimă, putem utiliza și utilizăm: 
de fapt, atît cuvîntul. inimă, cât şi pe acela de cord (bolile inimii, bolile 
cordului), în schimb nu mai putem spune și scrie maje în loc de intestine 
şi gâlei în loc de ganglioni, cum făceau medicii de acum un veac. Introdu- 
cerea critică a neologismelor este un fapt necesar, permanent ai obligator, 
iar discuţia în această privință pare încheiată. 

Chestiuni de prestigiu profesional contribuie în mod esenţial, după. 
cum ştim, la folosirea, neologismelor. Ar fi nepotrivit ca un medic să stabi- 
lească diagnosticul de „boală a băşicii udului” şi mai cu seamă să-l exprime 
ca atare. Cistită şi urocistopatie sună solemn, deşi indică absolut acelaşi 
fapt patologic. Baba satelor — dacă mai practică medicina — poate spune 
„cel pierit”, dar medicului şi întregului personal sanitar nu-i este îngăduit 
acest lucru. Se mai ştie că un anumit ermetism — ce purcede de la tatăl 
medicilor, Hipocrate — se impune pe planul deontologiei profesionale. 
Un medic nu trebuie să fie înțeles întegral de către bolnavi, deşi mai toţi 
cunosc ori bănuiesc ce se ascunde, spre exemplu sub eticheta de carcinom, 
neoplasm sau sub aceea prescurtată, şoptită inoportun de medic: neo”. 

În economia limbii medicale vorbite sau scrise mai prezintă însem- 
nătate faptul că nu se pot utiliza adjective derivate de la termeni populari 
ca : gleznă, lingoare sau inimă. Se poate spune bacil tuberculos, dar nu „bacil 
ofticos”, muşchi cardiac, dar nu muşchi „inimos”, delir tific, dar nu delir 
„linguros” sau delir al lingoarei. Mai reiese din ultimul exemplu că înlo- 
cuirea adjectivului prin substantiv la genitiv este mai puţin comodă, decît 
folosirea calificativelor adjectivale, atît de necesare terminologiei clinice 

redicale!. Adjectivul posedă, o funcție particulară în structura. concretă, 
a frazei științifice, ca şi în aceea a operelor poetice. Evident, medicii nu 
sînt scutiţi de a scrie îngrijit şi frumos. 

Dacă purismul total nu a fost şi nu e nici azi un fenomen viabil, nici 
exagerarea neologistică nu poate fi practic recomandabilă. Sînt cuvinte 
pe care, oricât ai vrea, nu le poți elimina cu una cu două, nu le poţi „smulge 
cu toporul“, cum spune proverbul rus. Mulţi termeni de proveniență popu- 
lară se mențin pe bună dreptate în limba medicală romînă. Noi spunem 
în medicină rădăcină medulară, canal medular, paralizie medulară etc., 
dar am păstrat cuvîntul de bază măduvă, deşi el desemnează și substanța 
din interiorul oaselor lungi. 

Acest fapt stă în legătură cu fenomenul comun în lingvistică al exis- 
tenţei concomitente a două cuvinte: unul popular şi altul oficial, ca să 
nu spunem impropriu, cult. Ele pot avea acelaşi sens (încheietură — arti- 
culaţie, fiere — bilă etc.), sau sens parţial deosebit (sănătate-igienă). 
Uzul cotidian dictat de spiritul limbii impune folosirea concomitentă 
în anumite condiţii, a dubletelor de acest tip, arătîndu-ne cînd trebuie să 
spunem de pildă sănătate şi cînd igienă, cuvinte care sînt identice numai 
pe plan etimologic. De altfel există şi alt motiv, pentru care nu se poate 
renunța — cel puţin o vreme — la unul din cuvintele sinonime. Termenii 
cord şi inimă constituie exemplul bine cunoscut şi comun, dar înlocuirea, 
unuia, prin celălalt — în cadrul terminologiei medicale — nu este totdeauna 
ușoară. În vocabularul fiziologic medical de pildă, se vorbeşte adesea de ex- 
periențe pe „inimi” de cîini, cobai ete. Termenul trebuie redat ca atare, la 
plural (ca în limba rusă şi germană), ceea ce nu este posibil în cazul cuvîn- 
tului cord ; după câte ştim, un plural „corduri” nu a fost încă folosit. Cons- 
tatăm astfel că, şi în terminologia medicală este necesar, cel puţin în acest 
caz, cuvîntul inimă. 

Limba medicală a trebuit să primească în mod masiv neologisme, 
pentru motivul că fără ele practica medicală şi ştiinţa nu ar fi fost cu 
putință. Cînd încă nu aveam o ştiinţă medicală autohtonă, nu posedam 
evident nici vocabular de specialitate. Lexiconul de la Buda cuprinde aproape 
numai cuvinte medicale populare?. Poporul a folosit totdeauna un im- 
portant număr de cuvinte medicale, din care unele suferă adesea de 
lipsa preciziei. Exemplul cuvîntului citat inimä este binecunoscut, el 
indicînd şi organe subdiafragmatice, stomacul sau abdomenul însuşi; 
trebuie să arăt că acest fapt se întilneşte în limba germană populară, dar 
şi în limba vechilor papirusuri medicale egiptene. Poporul nu este ţinut să 
cunoască precis anatomia corpului, deşi lucrul ar fi indicat. Reţinem 
aşadar persistența în limba medicală scrisă a cuvintelor din limba vorbită, 
populară : îmoheietură, coapsă, pojar etc. Ele au căpătat dreptul de exis- 
tenţă în cadrul glosarului medical și sînt ca atare binevenite. 


1 Mai ales pentru evitarea cumulului de genitive este indicată folosirea atributelor adjec- 
itivale. i 

2 Majoritatea cuvintelor medicale pe care le găsim în Lexiconul de la Buda sînt populare : 
'bubă rea, pentru antrax, boală de apă pentru hidropizie etc. Redarea echivalentului latin întă- 
reşte caracterul explicativ, științific al lexiconului. De pildă la cuvîntul bubă rea se dă şi lat, 
carbunculus 

În ce priveşte neologismele medicale, provenite în imensa lor majori- 
tate din limba franceză, ele s-au impus pe bună dreptate; cîteva, totuşi, 
în mod nejustificat. Serozitate, tubereul, apofiză sînt elemente stabile şi 
necesare ale limbii medicale actuale şi au toate perspectivele să rămînă. 
În schimb termeni ca redoare, fosă, eşancrură (şanţ sau şănţuleţ într-un 
organ) sînt pure îranțuzisme, care ar putea fi eliminate fără pagubă. Şi 
aici rolul medicilor care înţeleg ce înseamnă cultivarea limbii este deosebit de 
însemnat. Acum trei decenii şi mai bine, circula o traducere în romînește 
a Semeiologiei profesorului francez Sergent, care se distingea printr-o mon- 
struoasă stilcire a limbii, pînă într-atât că în loc de „adaug câteva picături”, 
traducătorul folosea cuvîntul francez ajouter: „ajut cîteva picături”. Este 
şi acesta un semn al vremii, că azi astfel de abateri nu mai sînt cu putinţă. 

Dar greșeli se mai pot face, fără îndoială. De ele nu este scutit nimeni 
şi pentru acest motiv limba medicală trebuie să constituie şi ea obiectul 
atenţiei în cadrul foarte importantei și gingaşei ramuri a lingvisticii, care 
se cheamă cultivarea limbii. 

Scurtele însemnări de mai sus au fost făcute în vederea unei con- 
cluzii. Ne trebuie un registru de stare civilă a termenilor medicali, care 
nu intră şi nu pot intra masiv în dicționarul general. Cuvintele medicale 
trebuie corectate şi consemnate într-un vocabular al specialității medicale, 
construit după toate normele lexicografice. Tinînd seama de truda ling- 
viștilor, care au alcătuit în ultimii ani opere de valoare în această privință, 
dicţionarul limbii medicale va cuprinde materialul lexicologie, critic ales 
(există un nebănuit volum de cuvinte) din domeniul ştiinţelor medicale. 
Adaptarea lucrării la regulele generale ale limbii noastre şi încadrarea armo- 
nioasă în vocabularul general al acesteia este un lucru de la sine înțeles. 


Despre terminologia medicală de origine greco-latină 


După cum se ştie, la baza terminologiei noastre medicale stă o mare 
parte a tezaurului lexical greco-latin, cu deosebire cel grecesc. Limba fran- 
ceză a constituit elementul intermediar, care a înlesnit adoptarea acestei 
terminologii. Astăzi s-a ajuns la un vocabular cu caracter internațional, 
gastrită, lues sau miocard fiind termeni înțeleși de medicii tuturor ţărilor. 
Alături de aceste cuvinte mai există, după cum am văzut şi cuvinte create 
cu material propriu : pneumonie se mai spune în limba rusă eocnanenue 
aekux iar în germană Lungenentzündung; farmacologie se spune încă 
în rusă anmeunoe Qeno, iar în germană Areneikunde. Totuşi cuvintele 
proprii limbii sînt concurate de cele cu circulaţie largă între popoare şi 
cedează vădit în faţa acestora. 

Terminologia medicală provenită din lexicul grec este atit de vastă, 
încît predomină în mod categoric întreg vocabularul medical. Mai mult 
încă, noi cuvinte compuse sînt; create permanent pentru a desemna achi- 
ziţiile recente ale ştiinţei medicale. Vechiul glosar grec nu cuprindea decit 
-o foarte mică parte a termenilor medicali existenţi astăzi. Pe de altă parte, 
cuvinte cu semnificaţie banală în limba greacă veche (ca oncos) au devenit 
cuvinte cu prestigiu în terminologia medicală modernă. 

Mai mult poate decit în cadrul altor specialităţi, lexicul medical s-a 
folosit din plin de cuvintele limbii greceşti. Aceasta se explică prin virtutea 
plastică a acestei limbi, care ușurează alcătuirea cuvintelor compuse. Faptul 
constituie un avantaj pentru terminologia medicală. Flectrocardiogramă 
este un cuvint grec compus, uşor maniabil în limba medicală curentă. 
Emdocrinopatie înlocuieşte comod o seamă de cuvinte: boală a glandelor 
cu secreție internă. Uneori termenii compuși în mod artificial sint foarte 
lungi, dar sînt de neînlocuit. Uretrotrigonosigmoidostomia indică o ope- 
rație chirurgicală, ca şi gastroenteroanastomoza transmezocolică. Elenistul, 
la auzul acetor cuvinte rebarbative îşi aminteşte de cuvintele curioase, 
intenţionat compuse, din piesele lui Aristofan. De altfel, aceşti termeni 
medicali sînt folosiți mai ales într-un cadru restrîns de specialişti. 

Se pot face totuşi în această privinţă două recomandări de prin- 
cipiu. Alcătuirea noilor termeni compuşi să nu aibă aspect artificial hibrid. 
Cuvîntul șocogen, cu circulație destul de extinsă vrea să spună : „generator 
de șoc”, „care provoacă șocul”! şi pentru aceasta se îmbină un cuvînt fran- 
cez cu unul grecesc. În al doilea rînd, trebuie evitată pletora terminologică. 
de care unii abuzează. Dacă avem cuvîntul epistaxis nu mai este necesar 
şi cuvîntul rinoragie, chiar dacă se invocă argumentul cantitativ al hemo- 
ragiei. Am citat ca termeni de revizuit numai pe șocogen şi rinoragie, dar 
ei sînt mult mai numeroşi şi mai concludenți. 

In ce priveşte limba latină, aceasta ne-a furnizat de asemenea elemente 
lexicale foarte importante pentru limbajul medical. Ca şi cele greceşti, ele 
s-au adaptat organic spiritului limbii în cauză. Cantitativ, limba engleză a 
adoptat un număr mare de cuvinte latine, conferindu-le uneori un sens 
medical deosebit (delivery, pregnancy, depletion etc.), aşa cum nu este cazul cu. 
nici una din limbile romanice, cart au recurs mai ales la lexicul vechi grecesc. 

Părerea noastră este că putem recurge mai larg la cuvintele de ori- 
gine latină pentru a exprima sintetic anumite noţiuni de patologie şi de 
terapeutică. O_ propoziţie ca cea următoare prezintă aspecte complet 
acceptabile : „In stare normală bilanțul dintre ingesta şi excreta este toidea- 
una echilibrat” (Medicina internă, vol. III, p. 383, Ed. med., 1956). Ter- 
menii ingesta şi excreta utilizaţi în publicistica medicală engleză şi germană, 
înlocuiesc o seamă de cuvinte care nu ar putea reda cu aceeaşi eficacitate 
ideea, ştiinţifică cuprinsă în cele două cuvinte latine. Ar fi cazul să medi- 
tăm asupra introducerii mai largi în limbajul medical romînese a cuvin- 
telor de origine latină. Acestea au avantajul că sînt mai uşor de înţeles 
şi se adaptează mai bine spiritului limbilor romanice, decât termeni ca 
meiopragie, bechice (medicamente) sau adiadochokinezie. Medicul are nevoie. 
de o serioasă pregătire pentru a pricepe sensul bogatei terminologii medi- 
cale şi a nu recurge la memorarea ei mecanică. Afară de aceasta, am avut 
întotdeauna impresia că anumite fraze medicale încărcate cu termeni 
grecești capătă un aspect prețios, nedorit. 

Toate aceste constatări duc la o concluzie practică. Cunoaşterea de 
către medic a sensului terminologiei greco-latine utilizate este o condiţie 
firească pentru ca anumite cuvinte aparent încîlcite să apară limpezi şi 
pline de conținut. Comunicarea ideilor între medicii tuturor ţărilor devine: 
astfel mai uşoară. 

PROBLEME DE SEMANTICĂ 
SENSURI VECHI ȘI REGIONALE ALE VERBULUI A (9E) PĂZI 
DE 
V. BREBAN 


1. În nord-vestul Transilvaniei, pe o arie care cuprinde Regiunea, 
Baia Mare şi o parte din Regiunea Cluj, verbul a (se) păzi este cunoscut 
numai cu sensul de „a (se) grăbi” 1. Pentru sensurile actuale din limba 
comună ale acestui verb se întrebuințează aici a (se) feri, a griji şi altele. 
Ca intranzitiv el apare în expresia ceasul păzeşte „ceasul merge înainte, 
grăbeşte”. 

În afara ariei amintite, ALR I, chest. [1986] mai atestă acest sens 
în cîteva puncte izolate, la mare depărtare unele de altele : 898 (Flămînda, 
rn. Turnu Măgurele), 595 (Jitia, rn. Rîmnicul Sărat), 522 (Mădirjac, rn. 
Tg. Frumos), 370 (Pojorita, rn. Cîmpulung-Suceava,) 363 (Cirlibaba, rn. 
Vatra Dornei), 12 (Borlovenii Vechi-Banat) 2, iar în anchetele făcute 
recent pe teren a fost atestat şi în Morăreni, rn. Topliţa, Regiunea Auto- 
nomă Maghiară. 

Cu excepția Leziconului de ia Buda, dicționarele noastre apărute 
nu menţionează acest sens. În fișierul Dicţionarului limbii române al Acade- 
miei el are mai multe atestări (Vaida 3, Bran, S., I. Corbu, Viciu, Col.) şi 
e cuprins în citate atît mai noi, din aria amintită (Țiplea, P.P., Papahagi, M.) 
cît şi în numeroase citate scoase din textele vechi. Ex. : Venit-au cărți de 
la Caraiman Pașa din Cameniţă la Antioh Vodă să păzească cu zahereaua 
pînă în doŭ săptămîni, să sosească în Cameniţă, că nesosind, ... Neculce, 
Let. II 285/16, sau: Și vărsînd pară cuptoriul afară arsă de omori 70 de 
oameni. Iară carii au scăpat au păzit de-au astupat gura cuploriului. Var- 
laam, C. 21. 

E de remarcat numai că în timp ce azi verbul se întrebuințează ca 
reflexiv, în textele vechi apare, în general, ca intranzitiv. 


1 Cf. ARL I, întrebarea [1986] și ARL II, întrebarea [3441] më grăbesc” (material 
nepublicat). 

2 Cf. ARL I, întrebarea [1986] (material nepublicat). 

3 Am întrebuințat în articolul de față abrevierile din Dicţionarul limbii romine (DA) 
din fişierul căruia am extras şi cea mai mare parte a materialului ilustrativ. 

Este semnificativ faptul că în unele contexte a păzi apare alături de 
a se grăbi : Şi le-au zis atunce Brîncovanul Vodă să nu se grăbească să meargă 
atunce la poartă ... și ed n-au ascultat și au păzit de au mers. Neculce, 
Let. II 267/12, cf. şi ibid. 266 J6. În timp ce în Pravila lui Vasile Lupu apare 
a se păzi, în cea a lui Matei Basarab se găseşte, în acelaşi text, a se grăbi : 
S-au păzit [ Munt. : se-au grăbit] de-au ocrămit cum au ştiut acel lucru. 
Prav. 1103. 

Aproape toate textele vechi în care se găseşte acest cuvînt cu sensul 
de „a se grăbi” sînt din Moldova (La Varlaam, Dosoftei, Neculce, M. Costin, 
în Pravila lui Vasile Lupu). Aceasta nu înseamnă că în limba veche din 
Transilvania nu exista sensul. El a circulat, desigur, pe o arie destul de 
întinsă, în Moldova şi Transilvania ca şi în alte părți, răminînd azi, regional, 
în nord-vestul Transilvaniei şi în punctele izolate din alte regiuni ale ţării, 
pe care le-am amintit mai sus. 

O dovadă în plus că sensul acesta a fost, în trecut, frecvent în Mol- 
dova e faptul că la ceangăi verbul pazilkadik (< rom. păzi), împrumutat 
cîndva de la romînii moldoveni, are de asemenea şi azi sensul de „a se 
grăbi” 1. 

Răspîndirea şi frecvența în limba veche a sensului sînt dovedite ai 
de unele expresii curente în limba de azi, ca : păzeşte ! (păzea!) cu sensul de 
„dă-te la o parte! ferește-te !” (care implică şi noțiunea de grabă), sau 
a o lua la trei păzeşte „a fugi”. 

Un derivat al verbului păzi cu -sensul discutat este substantivul 
păzală cu înţelesul de „grabă”, atestat în expresia ` mi-i de păzală „mă 
grăbesc” în Arh. Folk. I 166 (Moişeni, rn. Oaş) şi ALR I, punctul 34l 
(Racşa, rn. Oaş, reg. Baia Mare) în răspunsul informatorului : : dute că mi-i 
de păzală. 

Autorii Leziconului de la Buda au introdus sensul „a se grăbi” în 
dicționar, deoarece, fiind transilvăneni, îl cunoşteau, în timp ce alți autori 
de dicționare nu l-au cunoscut și nu le-a fost semnalat ca existînd regional, 
iar din textele vechi nu l-au sesizat. Aşa se explică faptul că D. Pugchilă, 
în studiul asupra Molitvelnicului lui Dosoftei (publicat în „Analele Aca- 
demiei Romîne”, Seria II, Tom. XXXVI, 1913—1914. Memoriile secţiunii 
literare, p. 1—114) glosează verbul a păzi din contextul „,„păzeaște de te 
pogoară” cu „a avea grije, a vedea” („vezi de te pogoară”) în loc de na 
se grăbi”. Este vorba de fragmentul : Zachee păzeaşte de te pogoară, că 
astăzi mi se cade să fiu în casa ta, Varlaam, C. 380,. În Biblia de la Bucureşti 
(1688) ca şi în alte ediţii şi diferite versiuni ale Bibliei găsim ` în acest frag- 
ment verbul a se grăbi. 


Sensul acesta al verbului a se păzi nu-l are v. sl. paziti, din care pro 
vine cuvîntul rominesc şi el nu există nici în limbile slave actuale. S-a dez- 
voltat, prin urmare, pe teren romînesc. Există în toate textele vechi pasaje 
în care e greu de precizat dacă avem de-a face cu sensul de „a se grăbi” 
sau cu acela de „a se strădui”. Ex.: Să păzim şi să nu ne lenim ce să ne 
preveghem şi să ne străjuim de ceasul morţiei. Coresi, Ev. 11/38. Și păzeaște 


1 Cf. Vladimir Drimba, Materiale pentru studiul raporturilor lingvistice romîno-maghiare, 
articol depus spre publicare în „Cercetări de lingvistică”, IV (1959). 


PROBLEME DE SEMANTICA 9i 


să faci, ca bine să fie ție. Biblia (1688) 130 1/42. Por le zise : păziți să-mi 
prindeţi pe feciorul lui Filip. Alexandria 79. Teofil păzi de noi [ = înnoi, 
repară] aceea spărtură de cetate. Moxa 386. Este foarte probabil că din 
sensul de „a se strădui”, care există şi în limba bulgară şi care este frec- 
vent în limba veche, să se fi ajuns la acela de „a se grăbi”, evoluție se- 
mantică uşor de explicat. 

2. Un sens regional puțin răspîndit, atestat numai de ALR 1, chest. 
[1428], al verbului a păzi este acela de „a iscodi”. Punctele sînt următoa- 
rele : 63 (Agrij, rn. Ineu, reg. Oradea), 129 (Aciliu, rn. Sibiu), 150 (Şoimuş, 
rn. Tîrnăveni, reg. Stalin), 190 (Arini, rn. Codlea, reg. Stalin), 768 (Runcu, 
rn. Pucioasa, reg. Ploiești), 800 (Costeşti, rn. Horezu, reg. Craiova) şi 856: 
(Flămînda, rn. Vînju Mare, reg. Craiova). 

Sensul amintit reiese clar din unele răspunsuri ale intormatorilor : 
Mă duc să-l păzesc unde e pitit (punctul 768). Mă duc pe furig să-l păzesc 
(punctul 856). 

Acest sens s-a dezvoltat din acela de „a observa, a sta la pîndă, a 
pîndi” frecvent în textele vechi: Păzisa luna cînd e plină, şi atunce îm- 
presura pre cela ce-l drăciia. Coresi, Ev. Deacii-l păziră de-l găsiră durmind 
jos pre un tolu, și-l junghiară acolea. Moxa 394/21. Cînd vor merge Perșii 
la bucate, tot să-i lovuscă. Și așa, îi păzea pre Pergi când mergia la bucate. 
Herodot 248. 

3. A păzi mai este atestat şi cu înţelesul de „a găti, a face de mîncare” 
în DA, manuscris (Viciu, Gl. supl. 12, V. Căbulea, Lupşa-Turda, V. Bucur, 
Frata-Cîmpia Ardealului, şi în ALR 11, punctul 250 (Petreștii de Jos, 
rn. Turda). Atestări mai vechi găsim în Lexiconul de la Buda (,,păzesc 
de mîncare = gat, fierb, fac”) şi în Anonymus Caransebesiensis („„pezesc = 
= cibos coquo”). 

Aria pe care se întilneşte verbul cu acest sens e destul de restrînsă. 
Există însă un derivat, păzitură, mult mai răspîndit, atestat în ALR, în 
diverse glosare precum şi în unele dicționare, cu sensul de „jfiertură”? 
(CADE), „mîncare de legume fără carne” (cf. ALR 11, punctul 353 [diverse]), 
„orice fel de ciorbă” (Paşca, în DR 1v 1017), ceea ce ne face să presupunem 
că şi verbul a circulat în trecut pe o arie mai mare. 

Un alt derivat este păzitor cu sensul de „,bucătar” atestat în Ano- 
nymus Caransebesiensis („pezitor= cocus”) şi în Lexiconul marsilian (,,pa- 
sitor, lat. coquus, ung. szakács”). 

Semnalăm şi derivatul păzală cu sensul de „rîntaş” (comunicat de 
V. Căbulea, Lupşa-Turda) 1. 

Pentru evoluţia semantică a verbului pînă la sensul concret de „a 
găti”, va trebui să pornim de la sensul vechi şi existent şi azi în limba 


1 Semnalăm aici și două expresii: splină păzită „splină bolnavă”, atestată în ALR II, 
chest. [4221], punctul 310 (Roşia, Munţii Apuseni) şi salce păzită (regiunea Suceava) atestată 
în Şez. IV 182: cind salcea se dă [bolnavului] cu apă ori cu vin se zice salce păzită (spre 
deosebire de salce purtătoare sau umblătoare care se dă cu ţuică). 

comună „a se ocupa, a se îngriji de ceva; a supraveghea ceva”. Pe linia 
acestei dezvoltări semantice s-ar putea încadra exemple ca: Supt căldare 
foc mult ardea, păzîndu-l cu leamnele. Dosoftei, V.S. 142. Au pus degrabă 
altă carne la foc şi o păzi degrabă ca să fiarbă pînă or sosi ei. Sbiera, P. 82. 

Avînd în vedere regiunea în care circulă acest sens, nu este exclusă 
şi o influenţă a verbului maghiar fózni „a fierbe, a găti” de care se apro- 
pie şi din punct de vedere fonic și cu care s-a putut contamina 1. În acest 
caz am avea de-a face cu un interesant omonim. 


1 Sugestia ne-a dat-o prof. G. Giuglea. 


DIN VECHEA NOASTRĂ TERMINOLOGIE JURIDICĂ 
(A PEDEPSI — A CERTA) 


I. RIZESCU 


Vechea noastră terminologie juridică a fost foarte puţin studiată 
atit de lingviști cât şi de cercetătorii din domeniul istoriei vechiului drept; 
rominesc, 

Pregătind un studiu monografic asupra Îndreptării legii (Tîrgovişte, 
1652) a lui Matei Basarab, în comparaţie cu Cartea românească de învă- 
țătură (laşi, 1646) a lui Vasile Lupu, am întîlnit date interesante şi în pro- 
blema de mai sus. | 

Oricine parcurge cele două vechi pravile este izbit, printre altele, 
de faptul că aproape? pretutindeni unde în textul muntenesc e 
tolosit termenul a pedepsi, în celălalt e întrebuințat a certa. 


ÎNDREPTAREA LEGII CARTE ROMÎNEASCĂ DE ÎNVĂȚĂTURĂ 

Celu ce va sfătui pre altul să facă vre o Cela ce va svălui pre altul să facă vre o 
greșală, acela se va pedepsicu aceaia greşală, să va certa cu aceaia certare, 
pedeapsă, cum să va pedepsi şi cumu se va certa şi cela ce va face 
acela, ce va face greşală. 44/1 greşala. 

Nu seva pedepsi aşa rău. 120/3. Nu se va certa aşa cumplit. 

Să nu se pedepsească cu bani, Să nu să cearte cu bani, ce numai 
ce numai moarte pentru moarte. 243/11. moarte pentru moarte. 

Se pedepseşte şi cu moarte. 253/6. Să ceartă şi cu moarte. 


1 În lucrarea de față am folosit ediţia lui S. G. Longinescu (vol. I din Legi vechi romt- 
nești şi izvoarele lor. București, Göbl, 1912). 

2 Spunem aproape pentru că uneori întîlnim și a certa în pravila muntenească, dar numai 
in acea parte care corespunde pravilei moldoveneşti ; în rest, numai a pedepsi (Ca nişte ucigă- 
tori se vor certa. 342/14; Nu-l va omori ce-l va certa într-alt chip. 371/1). Alteori 
apare verbul a pedepsi alături de substantivul certare (Să-i pedepsească foarte cu mari 
şi groaznice certări pre furi. 345/2). Şi invers, verbul a certa alături de substantivul pedepsă 
(Nu seva certa ca un supuitoriu, ce va lua altă pedepsă mai micşoară. 12793). 

Paralel cu aceste verbe apar şi substantivele respective : eege 


certare ` 


i ÎNDREPTAREA LEGII 

Cela ce va sfătui pre altul să facă vreo 
greşală, acela să va pedepsi cu aceaia 
pedepsă, cumsăvapedepsi şi cela, 
ce va face greşala. 44/1. 

Aceaslea pedepse se vor da numai 
celora ce vor zălogi şi vor năemi case. 129/5. 

Iară pedepsa lor cea adevărată iaste 


CARTE ROMÎNEASCĂ DE ÎNVĂȚĂTURĂ 


Cela ce va svătui, pre altul să facă vreo 
greşală, să va certa cu aceaia cer- 
tare, cum să va certa şi cela, ce va 
face greşala. 

Aciastia certări să vor da numai 
celora ce vor zălogi şi vor nămi case. 

Iară certaria lor cea adevărată {iaste 


moartea! . 130/2. moartia. 


În legătură cu cele de mai sus se pun două probleme : 
1. Una de ordin mai general : se poate socoti că substantivul pedeapsă. 
provine din grec. nalevo 2 sau din v. sl. neaencia? 


2. Alta legată de Pravila lui Matei Basarab : de ce se foloseşte pe- 
depsi în textul muntenese şi certa în cel moldovenesc ? 

Faptele arată că substantivul pedeapsă s-a format pe teren romînesc, 
independent de cuvintele străine, pentru că: 


1) Din substantivul gr. zaläeug e, chiar dacă am presupune ai 
forma *matSevic, nu se putea forma rom. pedeapsă; de asemenea nici 
din v. sl. nsasncia. Din cele două etimoane ar fi trebuit, conform legilor 
fonetice, să se dezvolte cu totul altă formă romînească. 


2) În Îndreptarea legii apare pedepsă (nu pedeapsă), forma originală 
a substantivului postverbal (pedepsi 3 > pedepsă) ; aceeaşi formă se găseşte 
şi în textele din secolul al XVI-lea (Asavea taste că puterea are pedepsa 
a și dezlega. Coresi, Ev. 247/28). ` 

3) În nomocanoanele grecești care au stat probabil la baza pravilei 
lui Matei Basarab se găsesc, pentru exprimarea noţiunii de pedeapsă, 
atît substantivele; zouh (mept zrovâv)t zipopla cu verbul respectiv 
(Ată tòu ovuBovhdropa roi opsiuaros molav rruoplav mEpve)5 cât 


1 Ca verbul respectiv, substantivul certare apare rar în pravila lui Matei Basarab și numai 
în partea care corespunde textului moldovenesc: Cela ce-ș va ucide pre tată-său... şi pentru 
să-ş mai micşoreze certarea. 244/8; Sățiecertarea cu bani, ce să zice să plătească prada. 
346/33. Uneori apar ambele substantive acolo unde în textul moldovenesc se găsește numai 
certare: Aicea scriem de vina de intti pentru carea se îndeamnă judecătoriul de mai micşorează 
certarea şi pedepsă. În textul moldovesesc: Pricina untii pentru caria se îndeamnă 
giudețul de mai micşureadză certaria. 

2 V. H. Tiktin, Rumänisch deutsches Wörterbuch, Bucureşti, 1910, s.v. ; A. Scriban, Dic- 
fionarul limbii romineşti, Iaşi, 1939, s. v., Dicționarul limbii romine moderne, 1959, s.v. 

3 Pentru pedepsi nu putem admite ca etimon viitorul verbului naevœo (H. Tiktin, 
lucr. cit., s.v. ; Dicţionarul limbii romine moderne, 1959, s.v.) ci avristul ènaiðevo« (forma mai 
nouă ra'ðepa). 

4 Colecția de legi făcute de Mihail Fotino din Hios, după ordinul lui Ştefan Racoviță, 
în C. Litzica, Catalogul manuscriptelor greceşti, Bucureşti, 1909, p. 135 și urm. 

5 V. I. Peretz, Pravila lui Vasile Lupu, în „Arhiva”, Iaşi, 1914, p. 208; vezi și Gh. 
Cronţ, Dreptul bizantin în Țările Romine. Îndrepiarea Legii din 1652, în Studii, nr. 1, 1960. 

şi modela, nalevo). (Primele două cuvinte aveau un caracter mai 
livresc). 
x 


În ceea ce priveşte cealaltă problemă, şi anume faptul că în textul 
muntenesc se găsește pedepsi 2, iar în cel moldovenesc a certa, aceasta 
se explică în felul următor : 1. În Moldova era mai răspîndit a sfădi pentru 
a certa cu sensul de „a gîlcevi”; în Muntenia certa cumula ambele 


sensuri ` „a pedepsi” ai „a sfădli” : 
7? D 39 


ÎNDREPTAREA LEGII CARTE ROMÎNEASCĂ DE ÎNVĂȚĂTURĂ, 
Tatăl, cindu-l vor fi suduit, cer tîn du- Tatăl, cîndu-l va fi suduit, svădin- 
se de în cuvinte adins eist, iarâ nu pentru du-să den cuvinte andesine iară nu pentru 
vre un lucru ce au avut să ia. 341/11. vre un lucru ce au avut să ia... 
Cînd se imbată iaste rău la beție şi se Cind se îmbată iaste rău la beție şi să 
ceartă cu toți. 358/6. svădeașşte cu toți. 


De asemenea și substantivele respective: 


Doao sale de vor avea ceartă pentru Doo sate de vor avea svadă peniru 
holarul sau pentru păminturi. 296/10. hotarul sau pentru păminturi. . . 


Așadar, în cele două graiuri sau stabilit următoarele corelaţii: Mol- 
dova : sfădi-certa ; Muntenia: certa-pedepsi. 

2. La baza pravilei munteneşti au stat în special textele gracești 
şi nu latinești (aşa cum susţine S. G. Longinescu în lucrarea citată), și 
în care verbul rasvo era mai răspîndit decît celelalte verbe cu sens 


asemănător. 


Din cele de mai sus rezultă şi un adevăr de ordin mai general. Core- 
laţia, pedepsi | certa — certa | sfădi este un element care poate doveli că, 
şi cuvintele, atît în ansamblul lor cît şi în parte, au o anumită lezătură 
între ele, se condiţionează reciproc. Legătura dintre cuvinte este dina nică, 
îmbrăcînd diferite aspecte, în diferite etape. Aceasta ar constitui un exem- 
plu pentru demonstrarea caracterului sistematic al vocabularului, pro- 
blemă care n-a fost încă suficient clarificată, 3. 


2 Substantivul NEAENCiA apare și în Documente privitoare la relaţiile ţării romtneşti cu 
Braşovul şi cu Țara Ungurească, Buc., 1905, publicate de I. Bodgan (p. 228, 232, 238). 

2 A pedepsi apare uneori — în pravila muntenească — acolo unde e a judeca în Sintagma 
lui Matei Vlastare, care a fost unul din modelele pravilei (v. I. Peretz, Curs de istoria dreptulut 


romin, Bucureşti, 1938, vol. II, partea II, p. 372). 
Ș a 
3 Vezi și Note asupra sistemului lexical, în Probleme de lingvistică generală, vol. II. 

D. MACREA, Lingvisti şi filologi români. 
Editura ştiinţifică, București, 1959, 233 p. 12°. 


Cartea de față conţine o serie de articole, 
cărora le-aș putea spune monografice, consa- 
crate unora dintre reprezentanții din trecut ai 
filologiei și lingvisticii rominești şi publicate 
de-a lungul cîtorva ani, cu o regularitate și o 
punctualitate într-adevăr impresionante, în 
revista noastră. Ideea din care a izvorit hotă- 
rirea autorului de a înfățișa viaţa și activitatea 
unei bune părți din filologii și lingviștii romini 
ne-o arată el însuși (de altfel am fi ghicit-o 
și fără să ne-o spună) : reconsiderarea operei 
ior în lumina concepției marxist-leniniste, cu 
scopul de a valorifica ceea ce este meritos în 
această operă şi de a scoate astfel în evidenţă 
legătura dintre activitatea contemporanilor și 
aceea a înaintaşilor în domeniul studierii limbii 
noastre naţionale. 

Aşa se explică, între altele, caracterul de 
popularizare al articolelor, în sensul că ele 
s-au adresat de la început nu specialiştilor, ci 
unui public larg, cum probează faptul că au 
apărut, mai întîi, în revista „Limba romînă”, 
a cărei menire este să informeze asupra pro- 
blemelor lingvistice, bineînţeles la un nivel 
ştiinţific ridicat, diverse cercuri de cititori 
tără preocupări de strictă specialitate, iar apoi, 
In volum, la editura amintită, care de ase- 
menea are în vedere, chiar atunci cînd publică 
lucrări cu caracter științific foarte pronunţat, 
tot un public mult mai larg decît al specialiş- 
tilor propriu-ziși. 


La fel trebuie să ne explicăm informațiile 
de natură biografică, precum și pe cele privi- 
toare la activitatea obştească a personalită- 
Dor studiate. Aceste informații sînt binevenite, 
ba chiar necesare, şi într-o lucrare întocmită 
exclusiv pentru specialiști : n-avem dreptul să 
separăm (de altfel nici n-am putea!) activi- 
tatea științifică a cuiva de împrejurările în care 
el și-a destășurat-o, dat fiind că ea este, în mare 
parte, tocmai produsul condiţiilor de viață 
personală și, mai ales, socială ale epocii respec- 
tive. Am impresia însă că autorul insistă prea 
mult asupra acestui aspect al activităţii învă- 
ţaţilor de care se ocupă, și nu totdeauna pentru 
a caracteriza personalitatea lor științifică, ci, 
adesea, de dragul faptelor înseşi. Aș invoca în 
sprijinul acestei afirmaţii spaţiul exagerat pe 
care îl ocupă biografia individuală şi socială 
în cele mai multe dintre articole, mai ales dacă-l 
comparăm cu cel consacrat discutării operei. 


D. Macrea consideră cartea sa drept „o 
contribuţie la întocmirea, în viitor, a unei 
istorii a lingvisticii și a filologiei romîneşti, pe 
care o reclamă cunoașterea dezvoltării culțurii 
noastre moderne, în cadrul căreia lingvistica 
şi filologia au avut un rol important”. (din 
„Cuvint înainte”). Despre necesitatea unei 
astfel de lucrări el vorbeşte într-un capitol 
special, precum și, în treacăt, firește, de-a 
lungul cărţii, dar nu se pune totdeauna din 
punctul de vedere al cunoașterii culturii 
naţionale cu ajutorul unei istorii a filologiei 

romiînești (în sensul larg al acestui: termen), 
ceea ce, evident, nu însemnează numaidecit o 
contradicţie. Valorificarea activităţii desfă- 
şurate de români în acest domeniu, bazată pe o 
analiză profundă a operei lor, este foarte nece- 
sară şi constituie o obligaţie a celor chemaţi să 
realizeze, în cele mai bune condiţii, o asemenea 
lucrare. Sarcina de a o întocmi aparţine insti- 
tutelor noastre de lingvistică, în planurile de 
muncă ale cărora ar trebui să figureze, înce- 
pind cu anul viitor, o istorie a filologiei și 
lingvisticii romiînești. i 

Numărul învăţaţilor studiaţi de autor este 
de 11, dintre care 4 (Micu, Șincai, Maior, Cipa- 
riu) sint prezentaţi ca ,,precursori”, iar 7 
(Hasdeu, Ioan Bogdan, Bianu, Gaster, Philip- 
pide, Densusianu, Puşcariu) ca moderni”. 
Un ultim capitol, cu titlul ,„,Contemporanii”, 


se ocupă, foarte sumar (altfel n-ar fi îost,. 


poate, indicat, fiind vorba de oameni în viaţăl), 
de activitatea destăşurată după 23 August 
1944 1, Nu încape îndoială că toate persona- 
lităţile menţionate merită, cu prisosinţă, să 
apară într-o lucrare care urmărește scopurile 
arătate aici mai sus. Mă întreb totuşi de ce 
lipsesc H. Tiktin, Lazăr Șăineanu şi I.-A. 
Candrea (despre care autorul spune numai 
‘incidental, în diverse capitole, cite ceva)? 
Nu sînt și aceștia „lingviști și filologi [ai] 
noștri mai de seamă” (v. ,„Cuvint înainte”)? 
Capitolul închinat lui Gaster nu-mi permite să 
presupun că autorul s-a lăsat condus după 
criterii pe care singur le condamnă cînd și 
cînd în cursul expunerii. Tiktin, de pildă, este 
autorul unei „Gramatici a limbii romiîne”, 
pe care Macrea însuși a prezentat-o, în prefața 
volumului Ial,,Gramaticii Academiei R.P.R.”, 
ca o lucrare avind la bază „atit o concepţie 
științifică, cît şi metoda justă de a exemplifica 
regulile gramaticale cu citate din cei mai buni 
scriitori ai noştri”. Cit despre „Dicţionarul 
romiîn-german” al aceluiași lingvist, toată 
lumea trebuie să recunoască marea lui valoare 


1 Dovadă, cred, faptul că, în ciuda titlului 
amintit, care figurează pe pagina albă, premer- 
gătoare, expunerea propriu-zisă este intitu- 
lată „Realizări ale lingvisticii romiînești actu- 

și să-l considere drept cel mai bun dicţio- 
nar istoric complet allimbii române. 
Nici ceilalți doi filologi omiși nu înţeleg de ce 
au fost trecuţi cu vederea. Șăineanu a publicat, 
înainte de a fi alungat din ţară, citeva opere aș 
zice fundamentale pentru vremea. aceea (între 
altele, Basmele romine şi Influenţa orientală 
asupra limbii şi culturii *omine), iar Candrea 
a fost un excelent editor de texte vechi romi- 
nești (cf. Psaltirea Scheiană), ca să nu mai spun 
că a întrecut, cu mult, pe toţi predecesorii săi 
în munca de stabilire exactă a etimologiei unui 
însemnat număr de cuvinte rominești. În com- 
paraţie cu aceşti trei învăţaţi, Ioan Bianu, 
căruia i se consacră 15 pagini, păleşte cu totul 
ca om de ştiinţă, rămînînd aproape numai ca 
un organizator, foarte meritos, fireşte, al unor 
publicaţii bibliografice şi al Bibliotecii fostei 
Academii Romiîne, 

Deși a căutat (așa citim în ,„,Cuvint înain- 
te”) să dea cărţii unitatea impusă de faptul 
că ea constă din articole scrise rînd pe rînd şi 
oarecum independent unele față de altele, 
autorul a reușit prea puţin să-și realizeze 
intenţia. Repetările, adesea... repetate, ale 
acelorași lucruri, sint extrem de frecvente, şi 
nu numai în subdiviziunea ,,Precursorii”, unde 
prezentarea ideilor Şcolii ardelene ia proporţii 
exagerate şi se tace în fiecare dintre cele patru 
capitole, de multe ori chiar cu aceleași cuvinte, 
ci şi în subdiviziunea ,,Modernii”. Acest nea- 
juns, supărător, s-ar fi putut evita, cred eu, 
dacă fiecare dintre aceste două mari părți ale 
cărţii ar fi fost precedată de cite o introducere, 
în care s-ar fi arătat ideile comune ale tuturor 
reprezentanţilor epocii respective (aceasta, în 
cazul Școlii ardelene) şi starea generală a 
lingvisticii (şi filologiei), atit rominești, cît 
şi, poate, mai ales, europene, din punctul de 
vedere al concepţiei științifice aflate la baza 
diverselor curente din vremea aceea (aceasta, 
în special pentru subdiviziunea ,,Modernii”). 
De altfel, de la Hasdeu, primul și, pină la 
Pușcariu, ultimul din această ultimă grupă, 
distanţa nu în timp, ci în concepție, este aşa de 
mare, încît mă întreb dacă ei (și nu numai ei) 
pot îi puşi, pe drept, împreună. Titulatura 

„modemi” este vagă, poate chiar cchivocă, 
dacă ne gîndim, de pildă, că Hasdeu a fost un 
romantic (cum spune și Macrea) și că, în ciuda 
pregătirii, a capacităţii şi a unor calităţi cu 
totul excepționale, el n-a avut un spirit rigu- 
ros ştiinţific, ceea ce, în ochii mei, îl apropie 
mai mult de Ardeleni”, bineînţeles ca mentali- 
Late generală, ca atitudine aş zice personală 
faţă de problemele supuse cercetării. Şi Gaster 
a fost, în multe privinţe, un romantic (ct, între 
altele, teoria lui despre elementele „turanice” 
din limba noastră). 

În legătură cu metoda ar mai [i de releva o 
lipsă. Autorul se pronunţă destul de des asupra 
rezultatelor dobîndite de către fiecare învățat 
în activitatea lui științifică : ce este și ce nu 
mai este valabil în momentul de faţă. Dar 
aprecierile de această natură se pierd adesea 
în mulţimea de amănunte privitoare la conți- 
nutul operei și la conceplia autorilor, încît, 
pînă la urmă, cititorul nu se alege cu o idee 
prea clară despre contribuția fiecăruia la pro- 
gresul disciplinei noastre, mai ales că expu- 
nerea punctului de vedere teoretic ocupă, de 
obicei, un loc puţin important. Procedeul 
trebuia, socot cu, să fie următorul: după 
datele biografice, care nu pot lipsi chiar într-o 
lucrare cu pretenţii ştiinţifice mai mari, ar 
fi urmat prezentarea concepţiei 
studiat, cu arătarea izvoarelor ei interne (adică 
romînești și, eventual, strict personale) și 
externe (influenţe exercitate de către foştii lui 
profesori, precum și de către savanții celebri 
ai timpului), apoi critica concepţiei făculă 
pe baze matetialist-dialectice şi, în sfîrșit, ce 
continuă a fi valabil fie teoretic, fie metodo- 
logic, pină în momentul de faţă, 

Chiar accepttnd metoda folosită de Macrea, 
încă ar fi de criticat, în parte, caracterul expo- 
zitiv, foarte adesea pur narativ, al capitolelor. 
De cele mai multe ori, ele conţin lucruri curente 
în manualele pentru învățămîntul mediu, binc- 
înţeles atunci cînd, cum se întîmplă cu unii 
dintre autorii studiați (reprezentanţii şcolii 
ardelene și Hasdeu), aceste manuale conţin 
capitole similare. O excepţie, vrednică de subli- 
niat, o constituie prezentarea lui Petru Maior, 
care se distinge printr-o analiză făcută, se 


autorului 


pare, direct pe izvoare. În cazul celorlalţi 
filologi și lingviști, mi-a lăsat o impresie asemă- 
nătoare, cel puţin în bună parte, mai ales 
capitolul consacrat lui Philippide, asupra că- 
ruia voi reveni ceva mai încolo. La acest 
aspect de povestire foarte accesibilă oricărui 
cititor se adaugă toarte des un ton apologetic, 
cu note „romanțioase”, care cred că nu au ce 
căula într-o expunere științifică, fie și de popu- 
larizare. De lu această regulă, aproape generală, 
face excepție, de astă dată tot împotriva ade- 
vărului, acelaşi Philippide. Din cauza ideii, 
înţeleasă puţintel greşit, despre valorificarea 
moștenirii culturale, Macrea trece ușor sau 
chiar cu totul peste lipsuri serioase ale unora 
dintre învățații 
explic. 

Cine citește atent și cu spirit critic lucrarea 
de faţă rămine, nu se poate să nu rămină, cu 
impresia că autorul ei este stăpinit, într-o 
anumită măsură, de ceea ce numim noi astăzi 
patriotism local. Însuși faptul că sînt absenţi 
în ca, aşa cum am arătat, trei savanți, cel 
puţin remarcabili (Tiktiu, Şăineauu, Candrea), 
vorbeşte în sprijinul afirmalici mele. La aceasta 
se adaugă indulgența față de Densusianu și, 
în special, faţă de Puşcariu, în legătură cu 


pecare îi studiază. Să mă 


activitatea lor obştească, exagerarea meritelor 
lui Bianu șio anumită ostilitate faţă de Philip- 
pide. Dacă cei trei întemeietori ai Şcolii 
ardelene şi cel mai moderat dintre continua- 
torii lor, Cipariu, merită, mai cu seamă din 
punctul de vedere al intenţiilor, al patriotis- 
mului sincer și al suferințelor îndurate pentru o 
cauză social-naţională dreaptă, să fie prezen- 
taţi într-un ton oarecum apologetic, această 
atitudine nu se justifică în cazul lui Bianu și 
al lui Densusianu, Macrea uită (sau, poate, nu 
știe) că Bianu a avut legături toarte strinse 
cu Dimitrie A. Sturdza, pe care îl ca- 
lifică cl însuși (p. 148) ca „politician... 
cunoscut prin vederile lui politice reacționare 
şi prin caracterul lui meschin”. De asemenea 
se trece cu vederea faptul că Densusianu a 
militat în scris pentru intrarea Romîniei în 
primul război mondial şi că ideea de „latini- 
tate”, mereu prezentă la el, chiar în lucrările 
ştiințitice, căpăta adesea un caracter nuţio- 

nalist bine precizat. Lui Philippide i se re- 
proșează că n-a avut activitate obştească. 
Faptul este adevărat şi nu constituie o ca- 
litate pentru nimeni. Dar cred că trebuie să 
preferăm neparticiparea (de altfel, în cazul de 
faţă, aparentă și puţin corespunzătoare reali- 
tăţii 1) la viaţa publică, în sens foarte larg, 
unor manifestări și atitudini contrare adevă- 
ratelor interese naţionale °. 

Absența unor aprecieri cu adevărat critice 
și, bineînţeles, juste se observă destul de des. 
În capitolul despre Ioan Bogdan se vorbeşte 
și despre alţi slavişti romini, printre ei Emil 
Petrovici. (Mă întreb, în treacăt, cum se justi- 
fică procedeul, din moment ce capitolul respec- 
tiv este consacrat nu slavisticii romînești, ci 
unui singur reprezentant al ei.) Se știe că tov. 
Petrovici a publicat în ultimii ani cîteva studii, 
bogate în idei și afirmaţii foarte îndrăzneţe. 
S-ar fi cuvenit ca Macrea să spună, măcar 
din fugă, ce crede despre ele, cu attt mai mult, 
cu cît folosește un mod de a se exprima („După 
el. 2: „limba romînă de astăzi n-ar mai avea 

„.*; „Numărul consoanelor limbii romine a 
fost ridicat ulterior la impresionanta cifră de 
70. . .”), care pare a arăta că nu este de acord 
cu slavistul clujean (v. p. 116). Vorbind despre 
cartea lui Philippide, Principii de istoria limbii 
(p. 158-160), autorul se limitează la repro- 
ducerea aprecierilor elogioase făcute de trei 
romaniști germani şi a celor, foarte severe, 
ale lui Densusianu, fără să arate de partea cui 
e dreptatea. 


1 Vezi articolul Personalitatea umană şi 
ştiinţifică a lui Alexandru I. Philippide, în 
„Viaţa rominească”, februarie 1960, p. 72 
şi urm. 

2 Cu privire la Puşcariu, Macrea are 
(p. 217) numai citeva rînduri extrem de 
„blajine” („puternice influențat de ideile 
sociologiei reacționare”, „în timpul celui de-al 
doilea război mondial, ei a ajuns pe o pozi- 
ție opusă aspirațiilor poporului romin, de- 
venind colaboraţionist al Germaniei hitleriste ca 
director al Institutului romîn din Germania”), 
pe care le încheie cu aprecierea, foarte 'sem- 
nificativă pentru lipsa de obiectivitate a au- 
torului prezentei cărți : „În lucrările lui de 
lingvistică urmările acestei atitudini reproba- 
bile nu s-au răsfrînt însă în prea mare 
măsură”, 


De altminteri, capitolul despre Philippide 
conţine numeroase referințe la emulul acestuia, 
mult mai tînăr, de la Universitatea din Bucu- 
rești, cu care Macrea îl compară adesea, spre a 
ajunge la concluzia, neexprimată direct, dar 
întrevăzută mereu printre rînduri, că Densu- 
sianu a fost cu mult superior lui Philippide, 
Simpatia sa pentru Densusianu îl duce la 
prezentarea uneori denaturată a faptelor şi la o 
formulare surprinzătoare a lor. Astfel despre 
partea priviloare la limbă din lucrarea lui 
Philippide Introducere în istoria limbii şi lite- 
raturii romîne (1888) ue spune (p. 156) că „este 
repede eliminată din circula- 
ție de opera masivă a lui Ovid Densusianu, 
Histoire de la langue roumaine, apărută în 
1901 (vol. D'A compara aceste două lucrări 
aşa cum face Macrea însemnează a reduce, 
împotriva propriei sale intenţii, însăşi valoarea 
cărții lui Densusianu Gs La fel se exprimă, pe 
baza unor comparații tot atit de nepotrivite, 
despre capitolele privitoare la literatură din 
aceeaşi lucrare a lui Philippide : „În ceea ce 
priveşte partea bibliografică. . ., [ea] a fost cu 
totul eclipsată de Bibliografia romt- 
nească veche a lui loan Bianu și Nerva Hodoș..., 
iar în ceea ce privește istoria literaturii noastre, 
apariţia, începînd din 1901, a lucrării lui 
N. Torga, Istoria literaturii romine (5 vol., 


3 Atitudinea pătimașă a acestuia faţă de 
întreaga operă a lui Philippide (chiar faţă de 
Principii... şi de Originea rominilor, apreciate, 
în general, just de Macrea, care crede totuși 
că, pentru a-și manifesta... obiectivitatea, 
trebuie să reproducă de-a valma toate părerile 
altora, chiar cînd nu se potrivesc cu ale sale), 
are un izvor foarte personal, pe care nu-l 
cunosc decit puţini oameni. Este vorba de 
respingerea lui de la concursul pentru ocu- 
parea catedrei de Filologie romină a Universi- 
tăţii din Bucureşti de către o comisie pre- 
zidată de Philippide. Densusianu avea atunci 
vreo 24 de ani şi, bineînţeles, nu putea, la 
această virstă, să îndeplinească toate condi- 
ţiile sau pe cele mai multe cerute, mai ales de 
un examinator exigent ca Philippide, pentru 
ocuparea unei catedre universitare. Densusianu 
a publicat atunci o broșură în care-și manifesta 
foarte deschis nemulțumirea şi, bineînţeles, 
părerile despre valoarea științifică, după el, 
aproape inexistentă, a preşedintelui comisiei. 

1901 — 1909), a tăcut să nu se mai vorbească de 
lucrarea lui Philippide decît în sens negativ”. 
În capitolul „,Contemporanii”, autorul 
trece, cam rapid, în revistă realizările filo- 
logilor şi lingviștilor romiîni actuali. Relev 
un singur fapt, foarte important, de altfel, 
referitor la așa-zisul Dicționar general al limbii 
romine. Macrea crede (p. 232) că această operă, 
care se află în curs de elaborare, nu poate fi 
realizată decit după întocmirea Dicţionarului 
limbii vechi, a Dicționarului de regionalisme şi a 
Dicţionarului limbii lui Eminescu, Pe lingă 
"argumentul, valabil în principiu, că aceste 
dicţionare ar contribui la îmbogățirea și per- 
fecțţionarea celui „general, apare îucă unul, 
cu totul surprinzător, și anume că, neaştep- 
tînd terminarea (şi, firește, publicarea) lor, 
Dicţionarul general va fi gata foarte tirziu. 
După cit știu, un dicționar al limbii vechi nu 
se găseşte nici măcar în planurile de perspec- 
tivă ale institutelor de lingvistică, cel regional 
mai mult nu se lucrează, și, în orice caz, nu 
va avea existenţă concretă decit peste ciţiva 
ani, iar Dictionarul limbii lui Eminescu, a 
cărui elaborare merge destul de încet, nu va 
putea apărea înainte de 1962. În asemenea 
condiții îmi este imposibil să înţeleg cum s-ar 
termina Dicţionarul general mai repede aștep- 
Und publicarea, peste un număr de ani, a 
dicţionarelor amintite aici. Afară de asta, 
crede Macrea că în Dicţionarul general trebuie 
să între cuvintele vechi, cele regionale şi sensu- 
rile celor existente la Eminescu întocmai așa 
cum vor figura ele în dicționarele speciale? 
Materialul de fișe pentru două dintre acestea 
(pentru cel de-al treilea nu există material 
cules anume și apt de a fi utilizat ) stă la 
dispoziţia colectivelor care redactează Dicţio- 
.narul general şi este prelucrat potrivit nece- 
“sităților acestuia. 

Încă două observaţii, înainte de a siirși, 
Una este în legătură cu anumite afirmaţii de 
amănunt, care. sînt greşite sau echivoce. Se 
poate afirma că latiniștii „scriind etimologic, 
n-au înţeles să schimbe și pronunţarea limbii 
romine” ? (p. 28). Şi dacă da, ortografia etimo- 

„Jogică:. n-ar. fi dus. Ia modificarea pronunțării, 


iar autorii lor nu-și dădeau seama de asta? — 
Cum poate fi opera filozofică a lui Micu tot o 
„primă încercare de a crea o terminologie 
filozofică romînească” la fel cu a lui Cantemir 
(în Divanul), dacă acesta a scris cu multe zeci 
de ani mai înainte? (p. 31). — La p. 37 este 
prezentată ca importantă o gramatică lati- 
nească a lui Şincai pentru motivul că autorul 
ei încearcă să pună bazele terminologiei grama- 
ticale romiînești cu ajutorul unor cuvinte ca 
versuiloare (= vocale), impreună sunătoare 
(= consoane) etc. etc. — La p. 42 se vorbește 
de „despărțirea? Moldovei de Muntenia, ca și 
cum aceste provincii ar fi alcătuit mai întîi o 
unitate politică, şi numai după aceea au devenit 
principatele pe care le cunoaștem pînă la 1859. 
— (Minciuni) apriate” la Petru Maior nu 
însemnează „,dovedite”, ci „,fătișe, "deschise, 
directe”. — Dicţionarul lui Laurian şi Massim 
a apărut între anii 1871 şi 1876, nu 1873 — 1876, 
cum citim la p. 63. — Impotriva celor afir- 
mate despre ortografia etimologică (v. ceva 
mai sus), la p. 70 se dă clar a înţelege că 
ortografia exercită o influenţă asupra limbii. — 
A trăit Cipariu în epoca iluminismului, pentru 
a se putea vorbi de „ideile iluministe ale tim- 
pului său”? (p. 75). — La p. 86—87, lingvis- 
tica indo-europeană este prezentată ca un 
curent sau ca o școală, alături şi oarecum în 
opoziţie cu școala neogramatică (creată sau, 
cel puţin, codificată de indoeuropeniști). — 
Surprinde afirmaţia de la p. 92 că transcrierea 
textelor cuprinse în Cuvinte din bătrîni n-a 
provocat „decit prea puţine obiecţii”, mai ales 
că Macrea a ct, pe cît se pare, destul de atent 
Principiile lui Philippide, unde a putut vedea 
cît de serioasă si de întemeiată este critica 
făcută de acesta. — Ioan Bogdan n-a putut 
publica Vechile cronici moldovenești pină la 
Ureche la 1881 (p. 114). — Filologia este, 
într-adevăr, „una dintre ramurile de bază ale 
lingvisticii” (p. 137). Care sînt celelalte şi, în 
plus, lingvistica precedă, cronologic vorbind, 
filologia sau invers? — Judeţele n-aveau sub- 
pretecţi (p. 154), ci prefecţi ; subprefecți aveau 
plăşile (şi nu numai în secolul trecut). — Revista 
literară a lui Densusianu se numea „,Vieaţa 
[nu Viaţa] nouă”. — Dovada lipsei "de: con- 

ținut real „a principiilor estetice promovate de 
Densusianu” o constituie faptul că el „a căutat 
să transpună din Occident la noi o formă de 
poezie decadentă. . . ” ? (p. 193). — Din Atlasul 
lingvistic romin au apărut, în timpul vieţii lui 
Pușcariu, trei volume mari, un supliment la 
acestea și trei volume mici cu hărți colorate, 
nu „numai trei volume”, cum se spune la 
p. 211. — Dacoromania a avut, în total, 11 
volume, nu 13, și cele mai multe cu un număr 
de pagini sub 1000 (p. 213). — Cum poate 
contribui un „îndreptar ortografic” la culti- 
varca limbii? (p. 215). — Prima ediţie a cărţii 
mele Limba romină contemporană a ieşit în 
1954, nu în 1955 (p. 226). — Printre lucrările 
de fonetică, enumerate la p. 227, figurează 
Elemente sintactice slave în limba romină, 
Scrierea cuvintelor compuse şi  Locuţiunile 
verbale în limba romtnă.L 

A doua observaţie finală se referă la nume- 
roasele lipsuri de redactare. Nu mă mai opresc 


E 


A 


asupra lor, ca să nu lungesc peste măsură 
această dare de seamă. Ele se datoresc, la fel 
cu multe dintre scăpările semnalate mai sus, 
grabei cu care autorul şi-a întocmit lucrarea. 
Este numai o explicaţie, nu și o justificare, 
afirmația mea. Filologia şi lingvistica se carac- 
terizează, înainte de toate, prin acribie, prin 
grija foarte atentă pentru toate aspectele 
cercetării științifice, oricît de mărunte sau 
neimportante ar. părea uncle dintre ele. Ni- 
mănui nu-i este îngăduită graba, oricare ar fi 
condiţiile de lucru, și cel mai puţin poate fi 
îngăduită ea unui filolog sau unui lingvist. 

Criticile aduse de mine urmăresc, în primul 
rînd, scopul de a ajuta pe autorul prezentei 
cărţi la îmbunătăţirea ediției a II-a, care sînt 
sigur că va fi necesară în curind, eventual la 
întocmirea istorici filologiei și lingvisticii 
romiînești, pe care o arc, poate, în vedere 
D. Macrea. 


IORGU IORDAN 


1 Trebuie adăugaţi la lista candidaţilor. în ştiinţele filologice (p, 230 —231) Mioara 
Avram şi Andrei Avram, care, în 1959, cînd apare cartea lùi Macrea, obţinuseră și confir- 
marea titlului de către Comisia superioară de diplome. 

MIHAIL SADOVEANU LA 80 DE ANI 


ORIGINALITATEA STILISTICĂ A OPEREI 
LUI MIHAIL SADOVEANU 


DE 
GH. BULGĂR 


Proza artistică a lui Mihail Sadoveanu reprezintă prin neobişnuita 
ei bogăţie şi varietate un capitol fundamental al istoriei literare romînești 
din acest secol şi un moment glorios al evoluției limbii noastre artistice. 
Aproape şase decenii la rînd scriitorul a desfăşurat inepuizabile resurse 
poetice pentru a zugrăvi tablouri neuitate ale istoriei vechi şi contempo- 
rane, pentru a crea eroi pătrunşi de adinci aspirații către libertate şi 
progres. Evocările se însoțesc cu mesajul umanist al artistului și cu ataşa- 
mentul lui constant față de istoria, cultura şi limba poporului. Din această 
legătură statornică au izvorît puterea regeneratoare a stilului său artistic 
şi varietatea temelor; pe ea se sprijină însuşi conţinutul realist al 
întregii opere. 

Istoria noastră literară nu cunoaşte încă un caz similar în care 
fecunditatea să se asocieze într-un chip atât de original cu arta inepuiza- 
bilă a stilului. Fenomenul acesta se anunţa chiar de la apariţia primelor 
opere Ale lui Sadoveanu. În mai puţin de o jumătate de an, el tipărea, 
în 1904 (din iulie pînă în decembrie), patru volume; ele reprezentau 
rodul unei munci literare febrile : Povestiri, Șoimii, Dureri înăbușite, Crîşma 
lui mog Precu. Capacitatea lor de a reconstitui viaţa din mediul istoric în- 
depărtat; şi din cel contemporan a produs un puternic ecou în rîndurile 
cititorilor ; natura, oamenii și faptele căpătau un contur puternic, descrierea 
lor fiind străbătută de un timbru liric adînc, de participarea afectivă a. 
autorului la viața şi drama eroilor săi. În anul următor, 1905, revista 
ardeleană ,,Luceafărul”, de la Budapesta, întreprinde o anchetă printre 
scriitorii romîni, cu scopul de a le cunoaște mai bine activitatea şi planurile 
de creaţie. Sadoveanu, solicitat să răspundă, trimite la 7 iunie o scrisoare 
lapidară în care-şi defineşte orientarea literară; e un document uitat, 
din care reproduc acest pasaj semnificativ : Cea dintăi operă pe care a 
publicat-o a fost ,„Dușmanii” (publicată în „Dureri înăbușite”), care a. 

apărut într-o foaie obscură şi în altă formă decât aceea din volum. Moș 
Creangă a fost patima și a copilăriei şi a bărbăţiei, moşneagul sfătos şi 
povestitorul fără pereche. Iar dintre străini, Maupassant î-i scriitorul de 
predilecție, tar Tolstoi cel pe care îl admiră mai mult (,, Război și pace”)... 

t plac fără îndoială şi cîntecile, poeziile poporului. Dacă orai, mult. 
Mai mult îi place sufletul, izvorul de durere din care au tegit. 

Duşmanii, prima operă, a apărut în „Viața nouă”, din 15.11.1898; 
din acelaşi an datează şi Bine crescuta, publicată apoi sub titlul Luna + 
În aceste bucăţi se afirma de la început cunoaşterea adincă a realităţii şi 
ceea ce numea scriitorul „sufletul acestor rînduri de oameni ai tristeţii 
şi ai suferinţei, pe care îl aveam în mine, ca un venin, sufletul acesta 
colectiv care aspira spre altă lume şi spre altă viață”. Simplitatea graiului 
obştese căpăta încă în acea bucată o întrebuințare metaforică nouă; 
imaginile poetice sugerau în contururi vii natura și particularităţile psiho- 
logice ale eroilor. Reţin numai cîteva forme stilistice : săgeata ochiului 
rău; pădurea... curge de pe creasta dealului ca un râu de păcură ; întune- 
ricul orb al pădurii; un gînd arde numai ete. 


x 


Nota dominantă a stilului lui Sadoveanu din primele” volume o 
mentului poetic; epitete, repetiţii, comparații, construcţii hiperbolice 
fraze cu multe subordonări transpun tumultul vieţii și bogăţia peisajului : 
„La popasurile mari, focuri uriașe se înălţau. Şi în fierberea mulţimii, 
în cîntecile de vitejie, în sunetele de tobe, în nechezările cailor aprigi, 
Potcoavă, aprins de dor de răzbunare, sta bătut de gînduri la vatra sfatului, 
cu ochii ant, se cobora în adîncurile sufletului, Zei întreba simţirile, 
şi cerceta o dragoste tainică, care licărea ca un foe sub spuză .... O icoană 
gingaşă, o nălucă mlădioasă pluteşte prin tresăririle şi avîrcolirile flăcărilor, 
— şi prin sufletul viteazului tresar și se zvîrcolesc ascuțite dureri. Zvonul 
greu al popasului se sfarmă ai lunecă peste el. O tăcere adincă s-a întins 
peste suflet, o noapte oarbă, fără hotar, în care durerile fără nume rătăcese 
ca nişte paseri desnădăjduite ! Şi tabăra se linişteşte, flăcăii dorm sub 
cerul nemärginit, cu fața la stele, — numai Potcoavă rătăceşte ca o umbră”. 
(Șoimii, în Opere, I, 190). 

Pasajul citat pune în lumină eflorescenţa picturală a epitetelor, a 
determinărilor, acumulările de hiperbole şi de repetiţii, menite să subli- 
nieze stările sufleteşti. Cuvintele care numese imensitatea, perspectiva 
titanică abundă : focuri uriașe ; noapte oarbă, fără hotar ; dureri fără nume ; 
aprins de dor de răzbunare ete. Numai Eminescu şi-a încărcat versul de 
început cu atitea ornamente stilistice, notînd cele mai mici reacţii ale 
sensibilităţii sale în faţa realității, printr-o mare bogăţie de imagini. 
Comparația între cei doi mari scriitori poate fi ilustrată în sfera stilului 
prin fragmente cu conţinut înrudit : ,Tunete porneau deasupra în nouri; 
pinze vinete de lumină se așterneau pe câmpiile nemărginite. Prin licărirea 


1 Profira Sadoveanu, Cuvint înainte la Opere, vol, III (1942), p. XIV. 
2 Tudor Vianu, Arta prozatorilor romini, 1941, p. 221. 

aceasta de infern, pâlcuri de călăreți se zăreau în urmă; caii fugeau cu 
gîturile întinse, oamenii băteau în cai cu paloșele, şi o larmă surdă, mântoasă 
ca și vijelia, gemea în rîndurile strînse. Dar fugarii se pierdeau înainte 
ca nălucile ; vântul vuia, ploaia vuia, nourii vuiau, copitele vuiau surd pe 
pământul plin de apă. În întinsele cîmpii se deschideau fulgerele, prin nemăr- 
ginirea nopţii, ca niște guri uriașe; pe cîmpiile drepte, în lumina scăzută, 
nu se zărea nici un arbor, nici o ridicătură ; pustiu pînă în capătul orizon- 
tului”. (Opere, I, 150). Acum un fragment din Sorisoarea II]: 


Călăreţii împlu cîmpul şi rotese după un semn 

Şi în caii lor sălbateci bat cu scările de lemn, 

Pe copite iau în fugă fata negrului pământ, 

Lănci scînteie lungi în soare, arcuri se întind în vînt. 
Si ca nouri de aramă şi ca ropotul de grindeni, 
Orizonu-ntunecându-l, vin săgeți de pretutindeni, 
Vîjîind ca vijelia şi ca plesnetul de ploaie... 

Urlă câmpul şi de tropot şi de strigăt de bătaie... 


A+ 


În trei direcţii principale poate fi urmărită originalitatea stilistică, 
a lui Sadoveanu, care conferă operei sale un loc distinct în dezvoltarea 
limbii noastre artistice: a) valorificarea tezaurului popular, a graiului 
obştesc ; b) integrarea în contextul modern a arhaismelor (cuvinte, con- 
strucţii, forme gramaticale), cerute de nevoile localizării şi datării conți- 
nutului de idei; e) folosirea neologismelor ai a termenilor tehnici pentru 
a numi exact noțiunile de circulație curentă azi, impuse de progresul 
modern. Această lucrare artistică întinsă, îmbrăţişind valori expresive 
din toate ariile limbii romineşti, n-are egal în opera nici unui scriitor 
romîn 1. Ceea ce nu mai este viu astăzi în limba literară apare la Sadoveanu 
distribuit cu mare economie în desfăşurarea narațiunii. Ici-colo cuvinte 
şi expresii rare evocă realități istorice pentru care nu există numiri mo- 
derne : comis, pârcălab, peşcheș, seimeni, podgheaz, eunuc, hadâmb, sotnie, 
meterhanea etc. 

Acum un secol, Al. Odobescu insista asupra reînvierii arhaismelor 
cu scopul de a reda „culoarea locală” în naraţiunea istorică. Scurtă; lui 
prefaţă la volumul de scene istorice din 1860, încerca să justifice acumularea 
arhaismelor în Mihnea Vodă și Doamna Chiajna. Sadoveanu, călăuzindu-se 
după principiul unităţii limbii în timp şi spațiu, a evitat această acumulare 
greu de urmărit, folosind un stil modern, nuanţat prin valori expresive 
vechi, capabile să sugereze atmosfera din trecut. În privinţa stilului 
evocărilor istorice el spunea: „Această limbă literară a poporului, pe 
care eu o întrebuinţez nestricată în romanele mele istorice, este astăzi 
așa, cum a fost şi acum patru veacuri, ţinînd bineînţeles seama de fondul 
principal de cuvinte. Am mers intuitiv la această înțelegere că limba 
poporului nu s-a schimbat din vremurile istorice de care m-am ocupat 


! Acad. I. Iordan, Observaţii asupra limbii lui Mihail Sadoveanu, în Studii şi articole 
inchinate lui Mihail Sadoveanu, ESPLA, 1952, p. 244 : scriitorul nostru „foloseşte un material 
lingvistic mai bogat și mai felurit decit oricare alt scriitor romin”, 

şi pînă astăzi. Acuma am dovada. După ce au început să apară documente 
din trecut, am putut vedea că în veacul al şaptesprezecelea, actele scrise 
în limba romînă de cancelariile domnești către dregătorii din provincie, 
folosesc o limbă curată şi neaoșă, mai bună decit a scriitorilor timpului. 
Dovadă, scrisoarea lui Matei Basarab către pîrcălabul de Giurgiu şi mai 
ales limba învățată de la popor de către Antim Ivireanu, pe care o găsim 
în toată frumuseţea ei în scrierile lui. Cine serie un roman istoric şi încarcă 
limba cu tot felul de grecisme și turcisme, greşeşte profund”!. 


În romanele istorice : Șoimii, Neamul Şoimăreştilor, Zodia Cance- 
rului, Frații Jderi, Nicoară Potcoavă, trecutul îndepărtat trăieşte sub 
ochii noștri, evocat prin mijloace stilistice absolut moderne ; doar numirile 
de instituţii, de obiceiuri vechi, unele expresii colorează cu arhaisme 
desfăşurarea naraţiunii. Termenii rari, chiar necunoscuţi, se lămuresc prin 
context sau prin sinonime literare 2. Nu avem nevoie de dicționar pentru 
a citi opera cu conținut istorie a lui Mihail Sadoveanu. Un loc aparte în 
vasta experienţă stilistică a scriitorului îl ocupă Zodia Cancerului. Aici 
întîlnim asociindu-se în mod surprinzător aspecte lingvistice din ariile 
istorice extreme ale evoluției limbii romîne. Graiul eroilor moldoveni 
evocă un strat vechi de cuvinte în limbă (de pe la 1679), în vreme ce vor- 
birea abatelui de Marenne şi comentariul scriitorului sînt pline de neolo- 
gisme ale vremii noastre. Pe de o parte deci : jalobă, cobur, pojar, lagumuri, 
topuz, tut, mazuri, căpitani de steag de strînsură, iar în context : „Se va 
încredința şi vizirul că trebuie să-și tragă braţul de deasupra răilor, şi 
atunci... voi putea avea în mâna mea pe Alecu Ruset, cum am pe Grigorie 
Ursachi. Nici la leşi, nici la nemți nu va mai avea primire, din pricina 
atîtor uneltiri şi minciuni, nici la poarta seraiului nu va putea năzui, 
fără a se teme de ștreangul muţilor” (Opere, X, 25); iar pe de altă parte: 
faniasmagorii, argumente, asociaţie, alternativă, elanuri lirice, vorbe expli- 
cative etc. Acest procedeu stilistic nu are nimic arbitrar în el. Temeinica 
documentare istorică a scriitorului venea în sprijinul concepţiei sale despre 
unitatea în timp şi în spaţiu a limbii romîne. Într-un interviu publicat 
la sfîrşitul romanului Trenul-fantomă (1933) scriitorul a vorbit; despre 
această muncă a lui: „Zodia Cancerului de pildă mi-a luat vreo 15 ani de 
chibzuinţă. Consultarea cronicilor, în speță. Elementele istorice erau cît; 
se poate de disparate. Am trebuit să studiez întreaga viaţă politică şi 
socială din timpul lui Vasile Lupu. Ştii, mata, de exemplu că, atunci, 
Biserica Trei-lerarhi avea ceas? De la Curtea Domnească la biserică 
drumul avea un curs cu totul special pe care l-am înfățișat în Zodia Cance- 
rului. De asemenea, curtea. palatului domnesc era pavată cu lemn, cum 
sînt astăzi bulevardele din Paris. Fapt cu totul extraordinar pentru 
vremea aceea ` Bahluiul avea o scurgere osebită de cea de acum. De toate 
astea am ținut sama în romanul meu”. 


Am citat acest pasaj pentru că el sugerează şi un contrast care 
interesează pe cercetătorul stilului lui Sadoveanu : realităţile materiale, 


1 Cf. „Gazeta literară”, 1954, nr. 23. 
2 G. Istrate, Mihail Sadoveanu, maestru ul limbii literare, in SCL, 1955, nr. 3-1, 
p. 313—328. 


ORIGINALITATEA STILISTICĂ A OPEREI LUI MIHAIL SADOVEANU ? 


viața societăţii în continuă și profundă transformare pot fi perfect descrise 
prin mijloacele limbii atît de statornice de-a lungul epocilor istorice. Des- 
crierea vastei panorame a schimbărilor istorice, aşa cum ne-o înfățișează 
în bogata-i operă Mihail Sadoveanu, demonstrează perfect unitatea mij- 
loacelor lingvistice, la baza cărora se află graiul popular străvechi. „Scrisul 
lui Mihail Sadoveanu — observa cu dreptate acad. G. Călinescu — este 
cea mai întinsă încercare de la Eminescu încoace de a face actuală limba 
veche, cîtă n-a murit, şi a o petrece mai departe ca o ființă vie, împreună 
cu cea poporală, ca purtătoare de idei la nivel umanistic”. 


x 


Fondul popular e predominant în creația literară a lui Sadoveanu. 
„Acei necunoscuţi, umiliți și obijduiţi care vin din adîncul istoriei”, cu 
frământările şi aspiraţiile lor, cu pitorescul graiului lor, i-au oferit seriito- 
rului un material inepuizabil de inspiraţie şi de creaţie stilistică. „Fiind 
în contact necontenit cu poporul — spunea scriitorul — am putut da în 
opera mea... adîncimea sufletului popular” t. Manifestările complexe ale 
acestui fond psihologie sînt extrem de diverse; Sadoveanu le-a ilustrat 
prin trăsături autentice de caracter şi de grai, aşa cum există ele în toate 
regiunile țării. Viaţa oamenilor simpli din Moldova, Dobrogea, Ardeal, 
Muntenia se oglindește cu timbrul ei specific regional în numeroase opere 
ale maestrului, Din punct de vedere lingvistic graiul eroilor săi demon- 
strează aceeaşi unitate geografică a limbii, ca şi izvoarele istorice despre 
care am vorbit mai sus, Diferenţierile dialectale apar de asemenea distri- 
buite cu economie în ansamblul operei. Prin intermediul acestei opere, 
particularităţile de grai înregistrate au intrat în circuitul general al voca- 
bularului, îmbogățindu-l şi nuanţindu-l prin sinonime şi construcţii plastice. 
Eminescu şi Creangă au procedat la fel. Prestigiul artistic al acestor trei 
scriitori a dat o fundamentare definitivă unităţii limbii noastre literare 
şi a contribuit în mare măsură la îmbogățirea acestei limbi prin prelucrarea 
stilistică originală a fondului popular. Azi cuvinte care circulă în aria 
nordică a ţării: curechi, cocostire, cofă, dărab, galiță, mită, oleacă, moare 
de curechi, a probozi, sudalmă sînt dublete sinonimice care au îmbogăţit 
lexicul limbii literare. Pentru ca termenii rari să nu stînjenească înţelegerea 

. contextului, scriitorul recurge uneori la glosări sau la sinonime literare în 
corpul narațiunii: „Numai borşul nu-mi prea place, pentru că-i zice chi- 
săliță: (în Ardeal). Dimineaţa ne punem la cale cu cîte un dărab de pită 
cu clisă şi trebuie să se știe că slănina-i minunată prin partea locului” 
(Depărtări). În limba vorbită există importante rezerve lexicale şi stilistice 
pe care scriitorul e dator să le valorifice în creaţia lui literară, pentru a 
putea zugrăvi mai veridic realitatea. O dată cu aceasta cunoaşterea temei- 
nică a naturii îl poate ajuta să-şi îmbogăţească stilul: ‚Cunoaşterea 
naturii — spunea Sadoveanu — este întăia condiţiune pe care trebuie să 
o îndeplinească un scriitor. Dacă nu stăpineşti tainele naturii, nu te 
exprima” ( Prenul-fantomă). 


1 „Însemnări ieșene”, 1 mai 1939, p. 330. 

Cititorul operelor lui Sadoveanu are adesea surpriza de a întiîlni 
în aceeași carte particularităţi de grai din două-trei regiuni ale țării. Aşa 
se întîmplă în : Depărtări, Valea frumoasei, Ochi de urs, Vechime, Mitrea 
Cocor. Nici un scriitor romîn nu oferă un material lingvistic mai intere- 
sant dialectologului ca Mihail Sadoveanu, scriitor care a urmărit cu mult 
interes lucrările Atlasului lingvistic romîn, din dorinţa de a verifica, datele 
investigaţiei sale pe teren cu rezultatele anchetelor întreprinse pentru 
întocmirea atlaselor noastre lingvistice. Sensurile valorificării stilistice a 
vorbirii populare în opera lui Mihail Sadoveanu se văd în: a) bogăţia 
sinonimică a cuvintelor : „Un sat mic, pitulat sub un deal et sub ninsoarea 
îmbelşugată”” (Neînorederea). „Dealul, văile şi iazul erau acoperite de 
omăt alb şi moale” (Vidra). „Venea repede pe luciul zăpezii” (ib.); a con- 
strucţiilor şi a locuţiunilor : „În urmă pe munţi în ceaţă, ca într-o cunună 
însîngerată de durere asfinţea soarele şi cei doi călăreţi, cu slujitorii după 
ei, trecură Moldova prin frământarea de foc a undelor. Trecură ai porniră 
pe drum lung prin lucirile asfinţitului, şi se depărtau tot mai mici înainte, 
pînă ce se mistuiră în aburul amurgului (Opere, I, p. 578); b) oralitatea 
stilului cu toate inflexiunile dialogului și ale stilului indirect liber; 
c) comentariul aforistic şi reflexia ironică ; ele ocupă un loc tot mai întins 
în operele mai noi ale scriitorului: pui tu două, pune el nouă; cu prostia 
băiatule nu te poţi înveli, nici îmbrăca, nici sătura ; nu te răzima de umbră, 
nu crede în necredință ; apa şi boierii curg la vale. 

Corespondenţa dintre fond şi formă merge pînă la sugerarea unor 
particularităţi psihologice prin numele personajelor : „Toate numele sînt 
adevărate şi corespund unei stări sufletești. Să vă dau o pildă — preciza 
Sadoveanu în interviul publicat la sfîrşitul volumului Prenul-fantomă : 
Costea Morocîne, personajul din Vremuri de bejănie, este un tip care a 
existat acum vreo două sute de ani, într-un tîrg din Moldova și care era 
un vlăjgan de proporţii conforme caracterului pe care îl atribui eroului 
în cartea mea. Fiind comandantul multor companii de soldați în timpul 
războiului am putut strînge sute de nume. Toate listele ostașilor se tran- 
scriau anume pentru mine, nume pe care mi le amintesc oricînd — și 
acum — iar ori de cîte ori am nevoie de vre unul pentru o situație anumită, 
le iau în şir şi le cîntărese... Vă place Anton Zbranca, Niculae 'Păpuc? 
Dar Haralambie Leondaru? Sînt nume de ale soldaţilor mei”. 


* 


Potrivit acestui principiu al corespondenţei dintre idee şi expresie, 
neologismul nu putea fi evitat, de vreme ce el circulă în mediile descrise 
de autor. În operele lui Sadoveanu contradicţiile şi frămîntările societății 
burgheze au fost privite cu un ochi critic pătrunzător, opera scriitorului 
fiind „o manifestare de critică socială; .. .uneori are un caracter revolu- 
ționar, ceea ce este fatal, căci un talent nu poate produce altăceva” 2, 


1 Boris Cazacu, Studii de limbă literară. .., ESPLA, 1969, p. 130 şi urm. Se analizează 
aici pe larg oralitatea stilului în Nicoară Potcoavă. 
2 G. Ibrăileanu, Studii literare, Ed. tineretului, p. 239. 

Seriitorul care ne-a dat cea mai vastă frescă a realităţilor istorice 
din trecutul îndepărtat este totuşi un om al vremurilor noi. El a păşit 
de la critica socială la viziunea progresistă a transformărilor contemporane, 
cînd poporul a scăpat de vechi servituţi feudale şi capitaliste. Vocabularul 
şi stilul lui Mihail Sadoveanu oglindesc progresul material şi moral al 
societăţii noi. Opera lui difuzată de aproape şase decenii a fost un sprijin 
esențial al pătrunderii literaturii în mijlocul poporului. Şi poporul nu se 
fereşte de achiziţiile noi ale limbii, de neologismele care sînt impuse de 
dezvoltarea, civilizaţiei contemporane ` ,,Mărturisesc că-mi place să aud 
pe săteanul nostru spunînd speranță şi timp în loc de nădejde și vreme. 
Nu mă tem că se va împestriţa şi se va ticăloși vechea limbă frumoasă ei 
înţeleaptă a părinţilor noştri, pentru că procesul de primenire a limbii 
populare e un fenomen firesc ; în evoluţia ei limba vorbită a poporului nu 
va accepta decît ceea ce-i trebuie pentru a îmbunătăţi şi clarifica expri- 
marea. Tot astfel în limba literară, neologismul intră firesc acolo unde e 
nevoie de el, pentru conciziune şi precizie. Cînd ţăranul adoptă pe onoare, 
are intuiţia că cinste nu lămureşte îndestulător ce vrea să spuie ; și cinste 
mai înseamnă și altceva în legătură cu băutura” 1. 

Despre neologisme s-a spus că sînt inapte pentru a forma imagini 
poetice şi metafore. Stilul lui Sadoveanu a dărîmat de mult această preju- 
decată. Operele care oglindese viaţa societății moderne (Floare ofilită, 
Strada Lăpuşneanu, Duduia Margareta, Paștele blajinilor, Cazul Eugeniţei 
Costea, Mitrea Cocor) cuprind nenumărate construcții poetice în care 
neologismul abstract sau termenul tehnic capătă valori figurate noi. 
Numeroase nuanțe semantice ivite în cadrul acestui stil au şi fost înre- 
gistrate în Dicționarul limbii române literare contemporane (cf. as, cavalcadă, 
galerie). 

+ 


O dată cu întrebuinţarea nouă, poetică, a resurselor comune ale 
limbii, în opera lui Mihail Sadoveanu se poate urmări şi evoluția specifică, 
“a mijloacelor expresive, de la bogăţia şi amploarea ornamentelor stilistice 
din epoca tinereţii, despre care am vorbit la începutul articolului, la 
concentrarea stilului, la simplitatea construcţiilor, prin potenţarea conti- 
nutulii lor metaforic, corespunzător cu evoluţia substanței scrierilor sale, 
pe care o întrevedea încă Ibrăileanu : „Dumneata pe cât înţeleg reiai în 
spaţiul unei vieţi evoluţia literaturii noastre, așa cum individul rezumă, 
evoluţia umanităţii ; de la deslănţuirile primare ajunge la reflexivitate” 
(ef. Prefaţă, la, Opere, I, 1940). Într-adevăr, în volumele : Creanga de aur, 
Hanul Ancuţei, Vechime, Divanul Persian, Nicoară Potcoavă, fraa e 
scurtă, densă, epitetul mai rar, construcţiile metaforice vin pe primul plan, 
expresia aforistică e preferată descripţiilor largi. Despre această evoluţie 
a artei sale l-am întrebat odată pe maestrul Sadoveanu într-o convorbire 
despre problemele stilului artistic : „„Multora li se pare că un cuvînt simplu, 
bine ales şi bine legat în țesătura frazei, nu spune suficient — a spus 
scriitorul. Atunci îi adaugă un calificativ. Nu neg valoarea epitetelor; 


1 Mihail Sadoveanu, Ceva despre meșteșugul scrisului. în „„Flacăra”, 1951, nr. 24, 

acestea folosite însă prea des, fac ca gîndul scriitorului în loc să meargă 
direct la cititor, să ocolească, să se împiedice de cuvinte de umplutură 
care dau un aer retoric stilului literar. Preciziunea prin concentrare, 
frumuseţea prin simplitate, claritatea prin proprietatea termenilor fac 
mai mult decît oricîte podoabe. Dozarea epitetelor e o problemă a cărei 
rezoivare se poate orienta după arta clasicilor noştri Negruzzi, Creangă, 
Caragiale” 1. 

Între textul primelor opere şi stilul reeditărilor tîrzii, între construcţia 
frazei din epoca romantică și cea a operelor mai noi există diferenţe uneori 
destul de mari. Chiar părți întregi de frază şi, din cînd în cînd, fraze întregi 
sînt eliminate în procesul revizuirii stilistice a operelor mai vechi. Am 
notat altădată cîteva cazuri concludente 2. Aici dau doar un singur exem- 
plu : fiindcă pe pagina următoare se pomeneşte despre toamnă și despre 
frunzele veştede, scriitorul suprimă din textul primei variante a nuvelei 
Cozma Răcoare această frumoasă descriere: „Cel întîi brumărel de 
toamnă a vestejit frunzele; o suflare duicasă trece, frunzele se desprind 
de pe ramuri şi trec ca fluturii, tremurînd în tăcerea zilei. Soarele pătrunde 
' în livadă cu raze prietenești. Subt un păr, frunzele s-au adunat și licărese 
roșii ca stropite de singe”. 

Șoimii din 1904 nu seamănă de loc ca stil cu Nicoară Potcoavă din 
1952 3, deși conţinutul lor porneşte din același izvor, ambele cărţi avînd 
acelaşi subiect, Procedeele lui stilistice au o tendință constantă către 
concentrare şi simplitate 4, pivotul creaţiei stilistice fiind metafora, prin 
care cuvintele vechi se încarcă cu noi sensuri poetice, prin plasarea lor 
în vecinătăți sugestive : „Cînd am purces, lucea soarele în iazul cel întins, 
scurmând, cuibare de foc. Ceata călăreţilor umbla în buestru, pătrunsă de 
duhul de voie bună a unui meșter leneş la treabă şi harnic de vorbă. Clipele 
acelui popas se risipeau ca fulgii de păpădie în adierea vintului. Așa au 
umblat cu spor pe subt biruinţa soarelui de amiază şi au ajuns într-un 
pisc unde se legănau fînaţuri înflorite. De acolo au văzut valea cea largă 
a Siretului, unde curge o apă domoală, scriind cotituri între lunci vechi” 
(Nicoară Potcoavă, p. 142). 


* 


Mihail Sadoveanu împlineşte acum 80 de ani, dintre care aproape 
şase decenii a lucrat cu inspirație și pasiune pentru îmbogățirea literaturii 
şi a limbii romîneşti. Operele sale fundamentale au fost adunate în acești 
ani într-o ediție definitivă, în 18 volume mari care oglindesc într-un chip 
original momente însemnate din evoluţia istorică a societăţii noastre, din 
realităţile complexe ale vieții contemporane. Caracterul patriotic şi forma 
poetică incomparabilă a acestei opere atestă deplina maturitate a litera- 


1 Cuvinte despre arta literară şi cultivarea limbii, note după o convorbire cu maestru 
M. Sadoveanu, în LR, 1955, nr. 5, p. 31—36. 

2 Gh. Bulgăr, Cu privire la limba literară a lui Mihail Sadoveanu, în ,,Scrisul bănăţean”, 
1955, nr. 1, p. 171—180. 

3 Boris Cazacu, op. cit., p. 122. 

4 I, Coteanu, Despre tehnica stilului la Mihail Sadoveanu, în vol. De la Varlaam la Sado- 
veanu, ESPLA, 1958, p. 479, 

turii noastre contemporane. Nu de mult scriitorul a atras atenția asupra 
izvorului autentic al creaţiei sale literare : „Dacă am izbutit să dau ceva 
valabil neamului meu, apoi toate laudele pe care le primesc cu recu- 
noştinţă vreau să le întore umiliților şi ofensaților vieţii, acelora care s-au 
petrecut ca frunzele şi florile anotimpurilor şi care totuşi mi-au transmis 
depozitul sufletului lor, ca să-l pun în faţa lumii nouă, mărturie pentru 
nedreptatea imensă pe care au suferit-o şi pentru crima săvîrșită asupra 
lor de către asupritori. Din umilință, durere, foame, boli sociale și mizerie 
fiziologică, acest popor abia acum s-a eliberat. Încredințarea mea că acestui 
. popor i se cuvin toate laudele dumneavoastră este desăvirşită şi absolută. 
Eu nu sînt decît instrumentul durerii lui. Dacă am astăzi o bucurie, n-o 
am pentru laudele ce aduceţi foilor pe care le-am înegrit; am bucuria 
că, exprimînd sufletul acestui popor, am putut ajunge la ceasul dezro- 
bm lui” t, 

Creația artistică a marelui scriitor va însoţi ca model stilistic munca 
generaţiilor de scriitori care vor urma, întocmai ca marea operă poetică 
a lui Eminescu. Prin mesajul umanist al prozei sale și prin originalitatea 
artei poetice, creaţia lui Mihail Sadoveanu a consolidat; temeiurile înfloririi 
viitoare a limbii poetice romîneşti. De aceea omagiul pe care i-l aduc azi 
cititorii întruneşte adeziunea unanimă a iubitorilor de literatură artistică. 
Prin el ne exprimăm prețuirea şi afecțiunea noastră față de un strălucit 
artist, unul dintre marii ctitori ai progresului culturii contemporane. 


1 Studii și articole închinate lui Mihail Sadoveanu, ESPLA, 1952, p. 61. 


MIHAIL SADOVEANU, TRADUCĂTOR 
AL LUI MAUPASSANT 
DE 


ION BRĂESCU 


Urmînd tradiţia marilor noștri scriitori clasici din secolul al XIX-lea, 
care au dat mai ott tălmăciri de valoare din literatura universală, 
Mihail Sadoveanu a întrerupt şi el uneori şirul creaţiilor sale originale 
pentru a se consacra traducerilor. Prima sa contribuţie în acest domeniu 
este apariţia în 1907 a unui volum de Povestiri alese traduse din Guy 
de Maupassant. (Volumul a fost reeditat în 1915.) Anii 1907—1910 sînt 
de altfel foarte rodnic, în materie de traduceri, în cariera lui Mihail 
Sadoveanu. În stagiunea 1909—1910 se reprezintă pe scena Teatrului 
Naţional Corbii (Les Corbeaux) de Henri Becque în traducerea lui Mihail 
Sadoveanu. Tot din literatura franceză traduce el în 1910, două scrieri 
teoretice ale lui H. Taine: Despre natura operei de artă şi Despre pro- 
ducerea operei de artă. Faima de traducător a lui Mihail Sadoveanu se 
leagă însă mai ales ce traducerea Povestirilor unui vînător ale lui 
Turgheniev (1909, reeditată în 1946). Deşi mai puţin cunoscută, tradu- 
cerea Povestirilor alese din Maupassant constituie şi ea una din cele mai 
valoroase transpuneri realizate de Mihail Sadoveanu. 

Un bun tiaducător t.ebuie să îndeplinească două condiţii principale : 
să cunoască perfect limba din care traduce şi să fie un artist al limbii în 
care traduce. În privinţa acestei ultime condiţii este inutil să mai subli- 
niem că Mihail Sadoveanu o îndeplinește cu prisosinţă. Nu este însă 
lipsit de interes să amintim că marele nostru scriitor este şi un excelent 
cunoscător al limbii franceze. Interesul pentru această limbă i-a fost 
deşșteptat de eminentul său profesor de la gimnaziul din Fălticeni, Stino. 
În Anii de ucenicie, Mihail Sadoveanu îl evocă cu multă căldură : „Datorită 
domnului Stino, am trecut la Iaşi pregătit în așa măsură, încît acolo la 
liceu, m-am putut desfăta cu literatura franceză a epocii ş-am cunoscut 
şi literatura mare europeană în traduceri franțuzești” 1. La lași Mihail 


1 Anii de ucenicie, ESPLA, 1958. p. 50, 

Sadoveanu are un alt bun. profesor de franceză, pe Alexandru Bădărău, 
datorită căruia reuşeşte să aprofundeze și mai mult studiul limbii lui 
Voltaire. Aici, pe băncile Liceului Naţional, şi-a început de fapt Mihail 
Sadoveanu cariera de traducător, amator deocamdată, din limba franceză : 
„Cidul devenise în acel început de toamnă (1899) pasiunea mea. Îl studiam 
cu ardoare, căutindu-i echivalente versificate” +. 

Din literatura franceză tînărul Sadoveanu apreciază însă cu deosebire 
pe marii realişti critici ai secolului al 19-lea, Balzac, Flaubert, Daudet, Zola, 
Maupassant, cărora le alătură pe cîțiva mari realişti ai altor literaturi, cunos- 
eut tot prin intermediul limbii franceze : Dickens, Gogol, Turgheniev ?. 

Prima traducere publicată de M. Sadoveanu, cea a Povestirilor alese 
din Maupassant (1907), este așadar fructul lecturii aprofundate a marelui 
scriitor francez, făcută în anii imediat precedenţi. Povestitorul şi realistul 
critic Mihail Sadoveanu a simțit desigur o deosebită afinitate faţă de 
povestitorul şi realistul critic Maupassant, a cărui operă se înrudeşte în 
parte şi cu cea a marilor realiști ruși. Astfel se explică alegerea lui Mau- 
passant drept prim scriitor tradus. Căci aşa cum afirmă pe bună dreptate 
Tudor Vianu, „traducătorul trebuie să simtă o afinitate cu opera pe care o 
traduce... O traducere trebuie să fie rezultatul unui act de alegere şi 
simpatie” 3, 

Din cele 250 de nuvele scrise de Maupassant era destul de greu de 
tăcut; o selecţie pentru închegarea unui volum de proporții mijlocii. Mihail 
Sadoveanu a ales în special acele nuvele care, prin tematică, se înrudeau 
cu propriile sale creații: nuvele vinätorestt, pescărești, povestiri care 
descriu viața de la ţară și oamenii simpli şi în care natura ocupă un loc 
însemnat. Nu figurează în volumul tradus de Mihail Sadoveanu nici una 
din nuvelele naturaliste, senzuale şi uneori scabroase, care alcătuiesc 
partea cea mai slabă a operei lui Maupassant. 

Povestirile alese traduse de M. Sadoveanu cuprind 14 nuvele luate 
din 7 volume diferite ale scriitorului francez, în special din cele apărute 
în ultima parte a carierei sale (La main gauche, 1889, VInutile beauté, 
1890, Le pere Milon, postum etc.). Dintre nuvelele traduse, numai două 
sînt mai lungi, depășind 30 de pagini : Miss Harriett şi În grădina măslinilor, 
celelalte fiind de dimensiuni mai reduse. 

Traducerea titlurilor nuvelelor corespunde întocmai titlurilor origi- 
nale, cu o singură ușoară modificare la nuvela Le champ d'oliviers tradusă 
prin : În grădina măslinilor. Mihail Sadoveanu arată o deosebită grijă în 
alegerea lexicului. Pentru a nu-i da un caracter autohton lui Maupassant, 
el utilizează mult mai puţine moldovenisme decît în creaţia sa originală. 
În afară de unele variante regionale ca pîne, cîne, mâne, sară, mulţămesc, 
prietin, perină ş. a. (forme a căror utilizare M. Sadoveanu o justifică prin 
marea lor răspîndire pe teritoriul țării 4, n-am găsit decât foarte puţine 


1 Anii de ucenicie, ESPLA, 1958, p. 9%. 

2 Ibidem, p. 314. 

3 T. Vianu, Literatură universală şi literatură națională, ESPLA, 1956, p. 275. 

4 Vezi în acest sens, afirmaţia din Evocări, ESPLA, p. 37 : „În favoarea celei mai mari 
părți a țării e rostirea ` sară, mine, cine, pine” ... şi mai departe: ,„Apoi cum să lepăd pe mul- 
țămesc cînd majoritatea poporului rostește astfel”, 

moldovenisme în Povestirile alese ` bagdadie, a asemălui, îmbucurat, tabla, 
hăcuit, (stînci) cridoase, (creastă) horbotată şi cam atît, într-un volum de 
257 pagini. Traducerea conţine de asemenea un număr redus de arhaisme 
sau cuvinte învechite, care poate nici nu vor fi fost simţite ca atare acum 
50 şi mai bine de ani cînd a apărut volumul. Notăm astfel : levent, finar, 
jungher, ordie, zăbun, poporan, vardist şi nimic mai mult. Cunoscător al 
limbii romîne ca nimeni altul, Mihail Sadoveanu a colorat lexicul traducerii 
sale cu numeroase sinonime mai rare ale unor cuvinte uzuale : răzbunie, 
pupăit, bulboană, bunget, trifoişie, velniță, ciutură, boare, mămuţă, vaier, 
gheţos, învălătucit, ciolănos, tupilat, a durui, a spârcui, a zgreptena, a adumbri, 
a fornăi, a slobozi (un țipăt) ete. Faţă de neologisme, Sadoveanu şi-a 
precizat odată atitudinea afirmînd : „Nu mă tem că se va împestriţa, şi 
se va ticăloşi vechea limbă frumoasă şi înţeleaptă a părinților noştri, 
pentru că procesul de primenire a limbii populare e un fenomen firesc ; 
în evoluţia ei limba vorbită a poporului nu va accepta decît ceea ce-l 
trebuie pentru a îmbunătăţi şi clarifica exprimarea. Tot astfel în limba 
literară, neologismul intră firese acolo unde e nevoie de el, pentru conci- 
ziune şi precizie” 1. Nu trebuie astfel să ne mire faptul că întîlnim în 
traducerea lui Sadoveanu şi neologisme ca : abajur, amantă, brec, infamie, 
bonetă, braconier, farsor, presbiteriu, pardesiu, capot, neglijeu, lnţoliu, 
canalie, cadrilat a a. Spre deosebire însă de alți traducători din limba 
franceză care împănează traducerile lor mai ales cu franțuzisme, Sado- 
veanu foloseşte neologismele numai acolo unde este nevoie de ele. Cînd 
un neologism are şi un sinonim autohton, Sadoveanu îl preferă de obicei 
pe acesta, care este adeseori mai colorat. Astfel el foloseşte cuvinte ca 
bălai (şi nu blond), prefăcuţi (şi nu ipocriţi), povârniș (şi nu pantă), hatâr 
(şi nu favoare), biciușcă (şi nu cravaşă), stavilă (şi nu barieră), năluoire 
(și nu halucinație); evită cuvîntul coșmar, traducînăd „un affreux cauchemar” 
prin „un vis înspăimântător” ; foloseşte uneori perifraze pentru a înlocui 
unele neologisme care i se păreau supărătoare ` astfel în loc de bac spune 
pod umblător, traduce espadrilles prin „un fel de papuci de pâslă ă”, bâtiment 
annexé, prin „o zidărie alipită de casă”. Mai puţin reuşită ni se pare înlo- 
cuirea cuvîntului epavă prin o frîntură de vas plutitoare”. Cidre este 
tradus o dată prin cidru, altă dată prin mai evocatorul ,,mustuleţ de mere”, 
În cuprinsul traducerii M. Sadoveanu transpune adeseori acelaşi cuvînt; 
sau cuvinte sinonime franceze prin diferite sinonime romineşti, dovedind 
astfel că limba noastră nu e mai săracă decât limba franceză. Astfel neige 
este tradus succesiv prin zăpadă şi omăt, colline şi butte sînt traduse prin 
colnic, muncel şi măgură, bête prin dobitoc şi sălbăticiune, pipe prin lulea 
şi pipă, vague şi onde prin val şi talaz, barque prin barcă ai luntre, iar barque 
plate prin echivalentul lote, ceea ce demonstrează și cunoştinţele tehnice 
ale traducătorului. 

Îmbinînd fidelitatea faţă de textul original cu exprimarea artistică, 
M. Sadoveanu traduce multe expresii franceze nu cuvînt cu cuvînt, ci 
prin expresii echivalente foarte reuşite. Astfel: forât basse = pădure 
pitică; il rougit jusqu’ aux oreilles =se înroşi ca racul; il pleurait comme 


1 Evocări, ed. cit., p. 34. 

une vache = mugea ca un bivol; il se tortillait comme une anguille = se 
zvîrcolea ca un șarpe; mettre (quelqu'un) dedans= a trage pe sfoară ; je 
fus pincé = m-am amorezat lulea; tu fileras doux = o să joci cum ţi-oi 
cînta en: sl a de la galette je suis un homme sauvé = dacă are mălai în sac 
am ieşit deasupra nevoii; un moine hanté par le diable = un călugăr 
cercetat de diavol; cette histoire ma tellement bouleversé Vespri = 
= istoria aceasta mi-a răvăşit sufletul. 

În general, după concepția lui M. Sadoveanu, o traducere nu trebuie 
să fie făcută cuvînt cu cuvînt. În Povestirile alese traduse din Maupassant 
M. Sadoveanu foloseşte metoda traducerii libere în ceea ce priveşte redarea 
expresiilor, construcția frazei sau ordinea cuvintelor, fără a altera în nici 
un fel sensul textului original. Rezultatul acestei metode este că nu se 
forțează de loc limba romînă. Iată cîteva exemple de traducere liberă 
deosebit de reuşite, care respectă în acelaşi timp perfect sensul textului 
francez: il disait d'un air malin = el aicea clipind giret; Une réflexion 
me frappa bientót = şi-n curînd un gînd răsări în mine; d'autres 
minaudent dans immobilité de la toile = altele îşi iau mişcări 
de gingășie pe pânza neclintită;... le sourire menteur qui semblait 
ouvrir la porte de la bouche à toutes les infamies du dedans .. .= 
zâmbetul mincinos care părea că deschide zăgazul buzelor ca să 
dea drumul tuturor infamiilor dinăuntru. Uneori traducerea lui M. Sado- 
veanu este chiar mai expresivă decît originalul francez, trezind imagini 
mai plastice, mai concrete, inexistente la Maupassant. Astfel : nous somno- 
lions = picuram de somn; la lune déform ée = luna schimono- 
sită; le chapeau déformé = pălăria blegită; cette figure- 
la =mutrişoara aceasta de fată; étre fait de charme et de 
grâce = o făptură plămădită parcă din farmec și grație; un homme 
qui ne se recommande pas de lui-mâme=a, unom cuo 
mutră care nu prea face parale; elle prit courage = Zei luă 
inima în dinti; sans se mettre en fureur = fără să-si iasă din ttini; ; ayant 
hérité soudain dune grosse fortune = așa inirînd deodată într-o moştenire ; 
pasant brusquement = trecînd într-un fulger; le ma- 
telot se sentait sur la langue une envie toute méridionale de causer = marinarul 
simțea straşnică mâncărime la limbă, pofta meridionalului de vorbă ; sur la 
mer verte = pe smaljul verde al mării; les chevaux marchaient d'un pas 
égal suivant la voiture précédente = caii păşeau tieniti cu capetele la fundu- 
rile cărutelor dinaintea lor. 


Traducătorul nu ezită cîteodată să adauge cuvinte suplimentare 
pentru ca fraza să fie mai clară, cunoscînd că limba franceză foloseşte 
mai mult decît limba romînă construcții concentrate. De exemplu : aussi 
inévitable. que la nuit après le jour = tot așa de inevitabilă ca şi venirea 
nopții după stingerea luminii zilei; gil avait passé contre 
ce bonheur sans le saisir = dacă o fi trecut pe lîngă fericire fără 
să caute să o prindă din zbor;... une de ces vieilles et bon- 
nes filles insupportables qui hant ent toutes les tables d'hôte de 
Europe, gâtent l’Italie, empoisonnent la Suisse, 
rendent inhabitables les villes charmantes de la Méditerranée = ... una din 
acele fete bătrine, bune din fire, dar nesuferite, care bîntuie ca niște 

stafii toate hotelurile Europei, care strică frumuseţea Italiei 
și otrăvese aerul Elveţiei, te alungă din toate 
or:ă şelele încântătoare de pe malul Mediteranei; un repris de justice, 
errant entre deux prisons = vreun certat cu justiția rătă- 
cind pe ici pe colo pînă cînd să intre iar în închi- 
soare. ; 

Acest procedeu al amplificării frazei apare deseori în traducerea 
lui Sadoveanu. Construcții participiale, infinitivale, nominale, mai rare 
sau chiar nefireşti în limba romînă, sînt transformate, conform structurii 
gramaticale proprii limbii romîne, uneori poate și din motive de ritm. 
Astfel: ravi de Vhonneur = bucuros de cinstea ce i se făcea; à 
trois heures sonnantes = cînd băteau trei ceasuri; nos frères les 
braconniers = braconierii care ne sînt frați; malgré ses 8 ans = 
= cu toate că era de 58 de ani; il dit de sa voix un peu trem- 
blante = zise cu vocea care-i tremura puțin; on n'y découvrit 
rien de suspect = n-au descoperit nimic care să dea de bă- 
nuit; ces hommes et ces femmes dits irréprochables = acești 
bărbaţi şi femei despre care se spusese că sînt fără 
pată; ainsi qwune béte en cage = ca o sălbăticiune închisă în cușcă. 

Urmărind o cît mai mare claritate în exprimare, Sadoveanu înlo- 
cuiește uneori un termen abstract sau mai vag, cu un termen concret 
sau mai precis, ca de exemplu : [ls chassaient tous deux d'an bout à Vautre 
de Vannée ... ils waimaient que cela, ne parlaient que de cela, 
ne vivaient que pour cela = Amândoi vînau tot anul de la început 
pînă la sfîrşit... . nu iubeau decât vînatul, nu vorbeau decît de v în at, 
nu trăiau decît pentru v înat; sau: furent-ils heureux ensemble? — Mais 
oui, avec des hauts et des bas = au fost ei fericiţi împreună? 
Ei da, cînd mai fericiți, cînd mai necăjiţi. O întărire 
a expresiei găsim şi în traducerea : pour y rétablir la vérité = ca să pună 
acolo adevărul adevărat. 

Comparaţiile si metaforele lui Maupassant își păstrează toată valoarea 
lor stilistică în traducerea lui M. Sadoveanu, care găseşte echivalente 
remarcabile: Une face de pleine lune qu'encadrait un cha- 
peau enrubann6= Cu fața ca o lună plină sub pălăria 
numai în panglici; on eût dit un mât pavois6= pare-ar 
fi fost un catarg împodobit cu steaguri; elle avait une 
sorte d'âme à ressorts=—avea sufletul pe teluri; une 
envie folle le tenaillait —un dor nebun îi stredelea 
sufletul; sapaure tête malade où vivait une obsession 
— bietul său creier bolnav locuit de o nălucă; îl Donat 
jetée avec résolution dans une fosse d'oubli =o aruncase cu 
hotărire în mormîntul uitării; notre cabane en forme de 
cône = coliba noastră în formă de căpățină de zahăr; 
Veau engourdie par le soleil=apa aţipită sub ar- 
şiţă. 

O piatră de încercare pentru traducători este întotdeauna redarea 
justă a dialogurilor, mai ales atunci cînd, ca la Maupassant, personajele 
sînt oameni simpli care se exprimă folosind expresii familiare şi o sintaxă 

populară. M. Sadoveanu respectă întru totul sensul dialogului original, 
astfel că în transpunerea sa personajele lui Maupassant vorbesc tot atit: 
de natural ca și în textul francez. Iată cîteva exemple: Mesdames = 
Doamnele mele ; Ohé, la patronne, amenez-vous et pigez-moi ca = Hei, mă- 
Dad, ia-n vin colea şi mi te uită ; Que je ne te revoie jamais = Să nu te mai 
văd. înaintea ochilor mei; j étais pincé — au pus laba pe mine; une gaffe 
de vierge, quoi! == o prostie de fecioară neștiuloare, ce mai la deal la vale! ; 

Mais, parbleu! C'est bien pour cela que je suis venu = Dar pentru ce dr acul 
am venit, dacă nu pentru asta? 

În unele nuvele Maupassant, care şi-a bătut joc nu o dată de englezi 
şi de obiceiurile lor, înfățișează tipuri de englezi stîlcind limba franceză 
şi vorbind-o cu accent englezesc. Pentru a sugera stîlcirea limbii şi între- 
buinţarea accentului englezesc, M. Sadoveanu folosește două procedee. 
În nuvela Mâna introduce stilcirea limbii numai în prima replică: Oh? 
avut multe întîmplări curios, multe, ah! Yes!, lăsînd ca cititorul së aibă 
mereu prezentă în minte această deformare a limbii în tot restul repli- 
cilor personajului respectiv, redate în limba corectă. În nuvela Miss Har- 
vieti, traducătorul recurge la formula, introdusă ca un fel de factor comun 
după prima replică a personajului principal : „zicea către hangioaică cu 
accent englezesc”, rămînînd ca cititorul să o considere valabilă 
pentru toate replicile rostite de acest personaj. Desigur ambele procedee 
ar putea, fi considerate drept soluţii comode. În cazul de faţă, credem 
mai degrabă că ele sînt izvorite din respectul traducătorului față de atmo- 
sfera generală a textului original, căci stîlcirea limbii franceze de către un 
englez prezintă un haz care nu poate fi echivalent decît cu aproximaţie 
cu stilcirea limbii romîne de către un asemenea personaj. Vrînd să evite 
orice aproximație în traducerea sa, M. Sadoveanu a preferat desigur 
o simplă sugerare a particularității de vorbire respective, unei forțări a 
limbii romîne. 

Am văzut că Sadoveanu evită în general franţuzismele din domeniul 
vocabularului. Un defect al multor traducători din limba franceză este 
şi faptul că se lasă influenţaţi de topica franceză, mai rigidă şi adeseori 
diferită de cea a limbii romîne. Ordinea obişnuită a cuvintelor din limba 
franceză: subiect-predicat-complement trebuie uneori inversată în limba 
romînă, unde ar suna chiar fals dacă ar îi întotdeauna reprodusă ca atare. 
M. Sadoveanu sesizează perfect acest fenomen şi nu se lasă influenţat. 
de topica franceză, dînd întotdeauna frazelor sale o întorsătură romi- 
nească. Astfel de pildă: Alors un désir bizarre, fou, s'empara de 
moi = Atunci îmi veni un dor ciudat nebun; D'heure du thé sonna. 
Le valet apparut=Veni ora ceaiului. Apăru valetul; Des 
légendes se firent autour de lui = Se scorniră legende asupra 
lui; Le colonel, il l'a ordonne=A poruncit colonelul, Citeo- 
dată schimbarea topicii este însoțită și de schimbarea categoriei gramati- 
cale, ca de exemplu în propoziția următoare, unde complementul direct 
devine subiect : la vie a des jours sombres = sînt în viaţă unele 
zile, aşa mohorite. 

Limba franceză cultivă mai mult decît limba romînă propozițiile 
incidente, motiv pentru care M. Sadoveanu le evită de obicei în tradu- 


— e. 4511 


18 MIHAIL SADOVEANU LA 80 DE ANI 


cerea sa: Le vieux, pensait-il, il était rentré pendant son absence = 
Se gîndea că bătrânul s-o fi întors în lipsa lui. 

O problemă dificilă în orice traducere din limba franceză este cea 
a traducerii timpurilor trecutului, avînd în vedere că narațiunea franceză 
foloseşte aproape exclusiv perfectul simplu, mai puţin uzitat în limba 
romînă. Fără a evita perfectul simplu, M. Sadoveanu îl alternează de 
obicei cu perfectul compus. De exemplu: Dădui de știre justiției. L-au 
căutat pretutindeni; sau: Ne-am învoit şi putui să-mi 
descarce valiza; sau : Cătră sară veniră femeile din vecinătate să vadă. 
pe moartă; dar n-am dat voie să între nimeni, voiam să rămân sinaur, 
și am veghiat toată noaptea. 


Fraza lui M. Sadoveanu este în cuprinsul întregului volum extrem: 
de curgătoare; nu se simte în ea nimic greoi, nimic forțat, nenatural. 
Traducătorul obține acest rezultat şi prin schimbarea raporturilor sin- 
tactice care există între propoziţii, în textul francez: Le marquis était 
le seul des convives qui m eût point pris part à cette poursuite, car il ne chassait 
jamais = Singur marchizul nu luase parte la goană. El niciodată nu vîna ; 
On ne m'avait jamais cité ses mots, ni même célébré son intelligence = Nimeni 
nu-mi vorbise despre vreun cuvînt al lui de spirit, nimeni nu-mi lăudase 
inteligența lui. Je regardai (homme qwon désignait, car, depuis longtemps 
Pavais envie de connaître ce Don Juan = Mă uitai spre omul de care era 
vorba; de multă vreme doream să cunosc pe acest Don Juan. 


Schimbările de raporturi gramaticale, care nu modifică sensul tex- 
tului original, sînt dictate şi din dorința de a reproduce ritmul armonios 
al frazei lui Maupassant, care a fost elevul strălucit al lui Flaubert în 
această direcție. Fraza melodică se întîlneşte la Maupassant în special 
în descrierile de natură, căci marele realist a fost unul din cei mai mari 
poeţi ai naturii din literatura franceză. Mihail Sadoveanu, un tot atît 
de mare poet al naturii în literatura romînă, reuşeşte să redea cu măiestrie 
farmecul melodic al frazelor lui Maupassant, ca de exemplu în pasajul 
următor : Simțeau suflări calde, de acele ce trec prin Paris uneori în nopțile 
dulci de vară și fac pe trecători să ridice capul și să le vie dor de plecare, 
dor de ducă, undeva departe, sub frunziș, dor de rîuri argintate, de lună, 
de licurici şi de privighetori, Sau în pasajul: În ceasul acela îngheţat al 
zorilor mi se părea că strigătul călător dus pe aripile unei sălbăticiuni e 
suspinul ieşit din sufletul lumii. Ritmul încîntător al frazei se întîlneşte 
nu numai în descrieri, dar și în pasajele narative. Iată două exemple 
făcute parcă pentru a fi citite cu voce tare: 

— Se duc anii, unul după altul, încet și totuși așa de iute, domol şi 
totuşi grabnic unul după altul, și fiecare-ţi pare lung, dar totuşi, se sfârșește 
atît de repede. 

— Și trebuie să fi fost um spectacol măreț, să vezi pe aceşti doi uriași, 
cînd porneau la vînat încălecîndu-și caii. 

Merită a îi citată şi admirabila traducere a unui vers de Baudelaire, 
citat de Maupassant într-una din nuvele : 

Et tes yeux attiranis comme ceux d'un portrait 
= Şi ochi tăi atrăgători ca o privire de portret. 

Traducerea Povestirilor alese ale lui Maupassant făcută de Mihail 
Sadoveanu rămîne şi azi, după mai bine de o jumătate de veac de la apa- 
riția ei, un model al genului. Este păcat că în volumul Nuvele și schiţe 
de Maupassant, apărut la EsPLA în 1956, n-au fost folosite şi tradu- 
cerile, superioare, ale lui Mihail Sadoveanu. În orice caz traducerea sa 
ar putea fi reeditată cu folos. Contrar celor ce s-ar putea crede, recunoaştem 
în această traducere nu pe M. Sadoveanu, ci pe Maupassant tălmăcit în 
limba romînă de un excepţional traducător. Reușita lui M. Sadoveanu 
în transpunerea nuvelelor lui Maupassant se explică desigur în primul 
rînd prin măiestria de scriitor a traducătorului, dar și prin concepţia 
superioară care œ stat la baza traducerii și care răspunde unei definiţii 
formulate de Tudor Vianu în termenii următori : „Ce se întîmplă cînd 
un scriitor își propune să aducă în limba lui o lucrare gîndită şi scrisă 
într-o limbă străină? El o citeşte, o înţelege bine, o trăieşte în toate amă- 
nuntele ei şi, după ce o transformă într-un lucru al său, o exprimă încă 
o dată în limba lui... o traducere trebuie astfel întocmită, încât să pară 
că ea a fost scrisă de la început în limba în care o citim” 1, 

Traducerea lui M. Sadoveanu răspunde întru totul acestor cerinţe. 
Ea reprezintă un model de traducere şi o lecţie pentru toţi traducătorii 
romiîni, care n-ar avea decît de cîștigat aplecîndu-se asupra ei, azi, cînd 
traducerile sînt atît de numeroase în patria noastră, datorită preocupării 
permanente de a se valorifica tot ce este progresist în literatura universală. 

În vasta operă a lui Mihail Sadoveanu traducerile, şi în mod special 
traducerea nuvelelor lui Maupassant, constituie un sector valoros de acti- 
vitate ce nu poate fi despărţit de creaţia lui originală. Însemnătatea 
acestei acţiuni nu poate scăpa celui care îmbrățișează acest masiv monu- 
ment de cultură romiînească al secolului nostru care este opera lui Mihaii 
Sadoveanu. 


1 T. Vianu, Literatura universală şi literatura națională, ed, cit., p. 268 şi 274. 

METODE DE ANALIZĂ IN LINGVISTICA MODERNĂ 


EM. VASILIU 


á I. Ce este metoda analitieă 


1. Ceea ce caracterizează lingvistica modernă este faptul că ea 
îşi propune să studieze sistemul și structura unei limbi într-un moment 
dat al evoluţiei sale sau să studieze evoluţia acestei structuri. 

Cînd cineva ascultă vorbindu-se o limbă complet necunoscută nu 
percepe decît un flux sonor continuu, care uneori este întrerupt de pauze. 
Cînd cineva ascultă vorbindu-se o limbă cunoscută, aceasta i se prezintă 
tot ca un flux sonor continuu, întrerupt uneori de pauze, dar care pre- 
zintă o anumită caracteristică : de anumite porțiuni ale acestui flux sînt 
asociate anumite semnificaţii. Vom reprezenta acest mod de a se prezenta 
auditorului o limbă cunoscută scriind, fără pauze între cuvinte, o pro- 
poziţie şi indicînd dedesubtul fiecărei porțiuni a șirului de litere semniti- 
cația care îi corespunde : 


elevulmergeț age oa lăi 
Li 

H H UN? S 
H H Li 


t i UW 3 
elevul merge! læ scoală 


2. Se ştie însă că limba reprezintă un mijloc de comunicare; aceasta 
înseamnă că, pentru a considera un flux sonor ca fapt de limbă, ol trebuie 
să comunice ceva, adică trebuie să fie asociat de o anumită semnificaţie. 
Dar această condiție pe care trebuie să o îndeplinească un „flux sonor” 
nu este suficientă pentru a putea spune că el serveşte ca mijloc de comu- 
nicare și deci că este un fapt de limbă. Mai este necesară încă o condiție 
şi anume : unei anumite portiuni a fluxului sonor trebuie să-i corespundă 
totdeauna aceeaşi semnificaţie, ori de cîte ori această porțiune apare, tar 
unei anumite semnificații trebuie să-i corespundă totdeauna aceeași por- 

iune a fluxului sonor, ori de cîte ori această semnificație apare în cursul 
vorbirii. 

Această condiţie decurge din faptul că, pentru a putea vorbi de 
un act de comunicare între oameni, trebuie să vorbim în acelaşi timp 
de un act de înţelegere a acestei comunicări. Dacă condiţia formulată mai 
sus n-ar fi realizată într-o limbă, cu alte cuvinte, dacă aceleiași porțiuni 
a fluxului sonor i-ar putea fi atașată orice semnificaţie (după dorința vor- 
bitorului), sau dacă un vorbitor ar putea să „exprime” o semnificaţie prin 
orice porțiune a fluxului sonor, este de la sine înțeles că înțelegerea şi 
deci comunicarea între oameni nu s-ar putea produce. 


Posibilitatea de a comunica se realizează deci prin invarianta rapor- 
tului dintre un anumit element de semnificaţie şi un anumit segment al 
fluxului sonor; acest raport s-ar formula în alţi termeni astfel: unui 
anumit; segment îi corespunde totdeauna aceeaşi semnificație și unei anu- 
mite semnificaţii îi corespunde totdeauna același segment. Acest raport 
invariant de corespondenţă între un anumit segment al fluxului sonor 
și o anumită semnificaţie defineşte semnul lingvistic. Semnul lingvistic 
reprezintă deci o asociere dintre semnificație, numită conținut, ai un 
segment sonor, care o exprimă, numit expresie. 


3. Există două modalităţi teoretic posibile de a descrie un segment 
al vorbirii. Să luăm pentru exemplificare segmentul de vorbire de mai 
sus, pe care îl vom simboliza în aceeași formă : 


SE merge, gei şcoală 
U 


Li 
H 


D Ir 
'elevuhmergelacoală; 


Posibilităţile de a descrie acest segment sînt următoarele : 

a) prin simpla „enunţare” a lui şi prin menţionarea faptului că el 
aparţine unei limbi în general, dat fiind că unui segment sonor determinat; 
îi corespunde o semnificaţie determinată; eventual şi prin specificarea 
faptului că acest segment aparține limbii române, şi nu altei limbi; 

b) prin reprezentarea acestui segment ca succesiune de segmente 


mai mici care au proprietatea de a se putea combina între ele după anu- 
mite norme. 


Conţinutul acestui segment poate fi reprezentat ca succesiune de 4 
unităţi şi anume : 


pelevul” + merge” + „la” + şcoală”. 


Expresia acestui segment poate fi şi ea reprezentată ca succesiune 
de 4 unităţi: 


elevul + merge + la + şcoală. 


A. Se pune problema următoare ` care dintre cele două procedee 
este preferabil din punct de vedere ştiinţific ? 

Primul procedeu are dezavantajul de a fi greu (dacă nu chiar impo- 
sibil) de practicat. În exemplul de care m-am folosit, am avut în vedere 
un segment de vorbire foarte redus. De aceea, descrierea lui după pro- 
cedeul formulat sub 3a este simplă. În cazul în care însă cercetătorul 
îşi propune să descrie o limbă dată, în întregimea ei deci, aplicarea acestui 
procedeu devine practice imposibilă, din mai multe motive: 

a) Descrierea unei limbi vorbite echivalează cu descrierea unui 
segment de felul celui arătat mai sus, însă de dimensiune infinită (deoa- 
rece cercetătorul nu poate stabili într-un moment oarecare dacă limba. 
pe care o studiază va înceta vreodată să fie vorbită). 

b) Cînd studiază o limbă, cercetătorul nu are a face de fapt numai 
cu un singur segment de vorbire, ci cu un fascicol de astfel de segmente, 
deoarece o limbă este vorbită în mod simultan de o întreagă colectivitate. 

c) În cazul în care studiază o limbă care a încetat de a mai fi vor- 
bită, cercetătorul se loveşte de dificultatea semnalată sub b), precum 
şi de faptul că segmentele pe care urmează să le descrie sînt de obicei 
de dimensiuni foarte mari. 

Celălalt procedeu are avantajul de a oferi o descriere completă pe 
baza analizei unui segment relativ mic al limbii respective. 

Printr-o procedură analitică, respectînd o serie de condiţii, se poate 
obține un număr finit de unităţi de conţinut și de expresie. Aceste unităţi 
au două proprietăţi : 

— nu pot fi divizate în unităţi mai mici, pe baza aceloraşi prin- 
cipii de analiză ; 

— orice porţiune a unui segment de limbă (segment de conţinut 
sau de expresie) poate îi descrisă în termenii acestor unităţi. 

În felul acesta, descrierea unei limbi nu mai echivalează cu enu- 
merarea întregului segment care reprezintă limba respectivă sau a tuturor 
segmentelor care reprezintă limba respectivă. Operația de descriere se 
reduce în acest caz la aplicarea unei proceduri analitice, la stabilirea 
unui inventar de unități ireductibile, la descrierea acestor unităţi şi la 
stabilirea unui inventar de unităţi ireductibile, la descrierea acestor unități 
şi la stabilirea posibilităţilor combinatorii ale acestor unităţi. În momentul 
în care aceste operaţii au fost efectuate, se poate spune că am realizat 
o descriere a limbii respective. 

Pe baza acestui „inventar” de unități se poate descrie >rice segment 
al limbii respective, fie că acel segment a apărut într-un act de vorbire 
real, fie că este numai posibil, conţinut în mod virtual în inventarul descris 
în felul indicat, şi realizabil la un moment dat. 

Metoda amintită mai sus reprezintă în linii foarte generale o moda- 
litate de obținere a „concretului logic”, pe baza unor elemente „abstrase” 
din faptul concret de limbă. 

Deosebirea dintre cele două procedee de descriere menționate sub 3 
constă deci în faptul că primul procedeu se rezumă la indicarea concre- 
tului empiric, iar cel de-al doilea reprezintă realizarea coneretului logic, 
care după cum se știe reprezintă o fază superioară de cunoaștere în raport 
cu concretul empiric. 

II. Analiza prin comutare 


1. O problemă care trebuie să stea în permanenţă în atenţia celui 
care face o operaţie de analiză este aceea a identităţii sau a non-identi- 
tăţii segmentelor. 

Pentru a putea descrie orice segment în termenii unui inventar 
finit de unități trebuie să existe posibilitatea de a identifica sau a dife- 
renția diverse porțiuni ale segmentului. 

Cu alte cuvinte, pentru a putea descrie segmentul de expresie : 

elevulmergelaşcoală //* elmergerepede, 
ca : 

elevul + merge + la + școală + || + el + merge + repede, 
trebuie să avem posibilitatea de a identifica segmentul merge din prima 
porţiune (înainte de pauză) cu segmentul merge din cea de-a doua porţiune. 

La prima vedere, chestiunea pare o „falsă problemă”, întrucât 
s-ar crede că identitatea este evidentă” pentru oricine. 

Există însă cazuri în care această identitate nu este „evidentă”, 
ca în exemplul : 

dacăvin | | viurepede (= dacă vin, viu repede). 

În acest exemplu se pune problema identității dintre segmentul 
vin şi segmentul viu; după cum se vede, identitatea sau non-identitatea 
celor două segmente trebuie demonstrată într-un fel oarecare, deoarece 
nici una dintre cele două alternative nu se impune „de la sine”. 

„„Asemănarea”” fonetică dintre cele două segmente nu poate fi luată 
ca criteriu de identificare, deoarece niciodată, chiar în vorbirea aceluiaşi 
individ, același segment nu este pronunţat de mai multe ori în mod identic. 
Se pune deci întrebarea : cît de mare trebuie să fie diferenţa fonetică 
dintre două segmente de expresie pentru ca ele să poată fi considerate 
distincte ? 

Situaţia se complică mai mult cînd luăm în consideraţie cazuri 
în care două segmente foarte asemănătoare din punct; de vedere fonetic 
(la prima, impresie chiar identice) par că trebuie considerate în mod evi- 
dent” non-identice, tot aşa cum segmentele merge şi merge din primul 
exemplu păreau că trebuie considerate în mod „evident” identice : 

vaporuliesedinport / | iarnaporthainegroase. 


Deşi sînt fonetic foarte asemănătoare, segmentele port din prima 
porţiune şi port din cea de-a doua apar aproape în mod evident non- 
identice. 

Rezultă din cele arătate că „asemănarea fonetică” nu poate fi 
luată ca criteriu de analiză sau, cel puţin, că ea nu poate fi luată ca cri- 
teriu primordial de analiză. 


2. Am arătat că ceea ce caracterizează o porţiune de flux sonur 
ca element apartinind unei limbi, în raport cu o altă porțiune care nu 
are această proprietate, este faptul că primul segment este asociat de 


* Notăm prin semnul // pauza. 

o semnificatie, am arătat că acest raport de asociere este invariabil ai că 
el defineşte un semn lingvistic. 

Rezultă de aici că două segmente de expresie sînt identice atunci 
cînd sînt asociate de același segment de conţinut şi sînt non-identice, atunci 
cînd sînt asociate de segmente de conţinut diferite. 

Pentru a constata dacă două segmente ale expresiei sînt asociate 
sau nu de acelaşi segment de conţinut, se foloseşte proba comutării. Ea 
constă din operația de substituție a unui segment printr-altul şi din ope- 
raţia de verificare a faptului dacă substituţia din planul expresiei antre- 
nează în mod necesar o substituție în planul conţinutului. 

Dacă substituția dintr-un plan implică o substituție în celălalt plan, 
atunci rezultă că cele două segmente de expresie se asociază cu segmen- 
tele de conţinut diferite, astfel încât cele două segmente de expresie sînt 
distincte. Dacă substituirea din planul expresiei nu antrenează în mod 
necesar o substituire în planul conținutului, rezultă că cele două segmente 
de expresie sînt legate de același segment de conţinut şi sînt; deci identice. 
Dacă substituţiei din planul expresiei îi corespunde o substituție în celălalt 
plan, atunci se consideră că cele două segmente care au fost substituite 
unul altuia sînt comutabile ; două segmente de expresie care, substituite 
unul altuia, nu au proprietatea de a antrena o substituție în planul con- 
ținutului sînt două segmente necomutabile. 

Revenind la problema identității segmentelor, se poate spune că 
sînt identice două segmente de expresie necomutabile şi sânt distincte două 
segmente de expresie comutabile. 

3. În cazurile discutate sub II 1 se poate da un răspuns pe baza 
criteriului comutabilității, 

În exemplul : 

elevulmergelaşcoală || elmergerepede, 
considerăm pe merge din primul segment diferit din punct de vedere 
fonetic de merge din al doilea segment; indicăm această diferență prin 
cifrele 1 și 2 puse în paranteze, imediat după segmentul respectiv ; scriem 
printr-o egalitate raportul de asociere dintre un segment de expresie şi 
un segment de conținut ; notăm cu caractere cursive segmentul de expresie 
şi cu caractere drepte, între ghilimele, segmentul corespunzător de conținut : 

elevulmerge(1)lașcoală = „elevulmergelaşcoală”. 

Înlocuind pe merge(1) din segmentul amintit cu merge(2) din elmerge 
(2)repede, obţinem : 

elevulmerge(2)repede = „elevulmergerepede”. 

Rezultă deci că merge(1) nu este comutabil cu merge(2) şi că, în con- 
secință, cele două segmente sînt identice. 

In cel de-al doilea exemplu, dacăvin JI viurepede, substituim în 
prima porțiune a segmentului (cea de dinainte de pauză) pe vin prin viu: 

dacăvin = „dacăvin” 

prin substituție obţinem : 

dacăviu = „dacăvin”. 

Rezultă de aici că vin și viu sînt segmente necomutabile şi, în con- 
secinţă, identice. 

Nu discutăm rezolvarea ultimului exemplu, deoarece soluţia pe care 
am propune-o ar face necesară folosirea unui aparat de demonstraţie 
mult mai complicat, care ar face mai greu de urmărit expunerea. Or, 
scopul prezentului articol nu este acela de a efectua o analiză, ci acela de 
a face o expunere de ansamblu asupra metodelor de cercetare. 


4. Comutarea poate servi şi ca mijloc de identificare a unităților 
de conținut, întrucît simpla asemănare” semantică a două segmente 
ale conținutului nu poate servi ca criteriu de identificare, din aceleaşi 
motive pentru care asemănarea fonetică nu poate servi ca criteriu de 
identificare a două segmente ale expresiei. 

Să considerăm unul dintre exemplele de mai sus, pe care să-l ana- 
lizăm din punctul de vedere al conţinutului : 

„elevulmergelaşcoală // elmergerepede” 

elevulmergelaşcoală // elmergerepede 

Se pune problema dacă „,„merge” din primul segment de conţinut 
este identic cu ,„,merge” din cel de-al doilea. Chestiunea identităţii repre- 
zintă aici o problemă reală, întrucît, din punct de vedere semantic, cele 
două segmente diferă ` merge” din ‚merge la şcoală” conţine şi ideea 
de „direcţie”, în timp ce ,„,merge” din „merge repede” nu conţine această 
idee. Reprezentînd primul segment prin „merge(d)” şi al doilea prin 
„merge”, substituim un segment prin celălalt în contextul „el merge 
repede”; dacă această substituție în planul conţinutului antrenează o 
substituție în planul expresiei, atunci cele două segmente de conținut 
sînt comutabile și, în consecinţă, distincte; dacă substituţia, celor două, 
segmente nu antrenează o substituție în planul expresiei, atunci cele două 
segmente nu sînt comutabile şi, în consecință, sînt identice. Se observă 
că „merge(d)” şi „merge” nu sînt comutabile, ceea ce înseamnă că sînt 
identice. 

5. După cum se poate observa uşor din cele de mai sus, proba comu- 
tării servește nu numai ca mijloc de stabilire a identităţii sau a non- 
identității a două segmente, ci și ca mijloc de diviziune a anui segment 
în părţi constitutive. 

Într-adevăr, dacă în segmentul de expresie : elcântăfrumos, pot comuta 
pe cîntă cu aleargă: elaleargăfrumos, rezultă că segmentul elcântăfrumos 
constă din cel puțin două elemente constitutive şi anume : 

a) cîntă (comutabil cu aleargă) 

b) el... (contextul în care se poate face comutarea). 

Dacă consider segmentul cîntă, constat că şi aici pot comuta pe -ă 
cu -ăm (cântăm), de unde rezultă că și segmentul cîntă este constituit 
cel puţin din două elemente cînt- şi -ă. 

6. Ceea ce caracterizează segmentele de expresie considerate pînă, 
aici, anume elcîntăfrumos, cîntă, cînt-, -ă este faptul că toate sînt asociate 
în mod constant de un anumit conţinut (respectiv de „el cîntă frumos”, 
„cîntă”, radicalul „cînt”, desinenţa de „prezent indicativ pers. 3”). Toate 
segmentele considerate pînă aici reprezintă deci expresia unor semne 
lingvistice; ele reprezintă acel element al unui semn lingvistic pe care 
Saussure l-a numit „signifiant”, termen pe care l-am putea traduce prin 
semnificant. 

"Dacă încercăm să substituim porțiunii inițiale a semnificantului 
cînt-, anume porțiunii e, un alt segment, de ex. v-, constatăm că cele 
două segmente c- şi v- sînt comutabile ; segmentul vînt este distinct de 
segmentul cînt-, deoarece vînt şi cânt sînt la rîndul lor comutabile. 

Segmentele c şi v se dovedesc a fi comutabile într-o serie de alte 
contexte ` case-vase, cor s.n. -vor pers. 6 prez. ind. de la „a vrea”? ete. 

Se observă din toate exemplele date sub II 6 că substituirea seg- 
mentelor v şi e în diverse contexte antrenează de fiecare dată o substi- 
tuţie de segmente în planul conţinutului (ceea ce ne dă dreptul să spunem 
că cele două segmente de expresie sînt comutabile), însă că, perechea de 
unități de conţinut care se substituie una alteia este de fiecare dată alta. 

În aceasta constă deosebirea dintre două categorii de segmente 
de expresie : segmente de expresie care sînt semnificanţi ei segmente de 
expresie care intră în constituţia semnificanţilor, fără a D ele însele sem- 
"nificanţi. Prin comutare constatăm că un segment de expresie care este 
semnificant este asociat în mod constant de acelaşi segment de conţinut, 
în timp ce, tot prin comutare, constatăm că un segment care nu este 
semnificant poate fi asociat la segmente de conţinut diferite. Segmentele 
din prima categorie sînt numite de unii lingviști unităţi semnificative, 
segmentele din cea de-a doua categorie sînt numite unități distinctive. 
Unităţile de expresie numite foneme fac parte din această ultimă categorie. 

Segmentele ireductibile din planul expresiei sînt trăsăturile distinc- 
tive (relevante sau pertinente) ale fonemelor, adică acele trăsături fonetice 
care au proprietatea de a fi comutabile. De ex. în segmentul pare, locali- 
zarea labială poate fi comutată cu localizarea dentală : tare; cele două 
localizări sînt deci trăsături distinctive. 

7. Un procedeu analog de diviziune poate fi aplicat şi pentru un 
segment de conținut, care poate fi divizat în elemente ireductibile. Unii 
lingviști consideră că elementele ireductibile din planul conținutului sînt 
„„conţinuturile” rădăcinilor, afixelor și morfemelor, 


III. Distribuţia 


1. Proba comutării nu poate servi singură ca metodă de analiză 
din două motive: 

a) nu se poate şti totdeauna dacă segmentele rezultate din comutare 
reprezintă unităţi sau secvențe de unităţi. De ex., în limba romînă, oclu- 
sivele surde apar înainte de pauză urmate de o uşoară aspirație, pe care 
o vom nota cu un E pus la umărul consoanei respective: lupă, mată, fact. 
Se pune problema dacă segmentele pă, t, c reprezintă unități sau sec- 
vente de unităţi. 

b) prin comutare se degajează diverse serii de segmente care pot 
apărea în diverse contexte, însă un membru al unei serii de segmente 
comutabile într-un anumit context nu este comutabil cu niciunul din 
segmentele unei alte serii. De ex. din cuvîntul dar obţinem prin comu- 
tarea porțiunii mediale a segmentului, cuvintele dor şi dur; putem spune 
deci că segmentele a, o, u sînt comutabile. Din cuvîntul tată, prin substi- 

tuirea segmentului å (un a anterior) cu segmentele d (o anterior) obţinem 
cuvintele fotă, sută ; aşadar å, 6, 4, sînt comutabile. Considerînd însă seg- 
mentele a, o, u care formează o serie comutabilă și å, 6, ù care formează 
o altă serie comutabilă, constatăm că nici unul din segmentele seriei 
a, 0, u nu poate fi comutat cu vreunul din segmentele seriei å, 6, ú şi re- 
ciproc. Această situaţie se datoreşte faptului că nici un membru al seriei 
a, 0, u nu poate apărea în același context în care apare seria å, ô, ù și 
reciproc. 

2. Pentru a rezolva problemele menţionate sub III 1 se ia în con- 
siderație criteriul distribuţiei, adică criteriul raporturilor în care se găsesc 
diversele segmente degajate prin comutare cu diversele contexte posibile. 

Există trei tipuri de distribuție: a) distribuția complementară, 
b) distribuţia contrastivă şi c) distribuţia defectivă. 

Spunem că doi termeni se află în distribuție complementară, atunci 
cînd, într-o limbă dată, unul din termeni nu apare uecît în contexte în 
care celălalt termen nu poate apărea. Spunem de exemplu că a şi å sînt 
în distribuţie complementară, deoarece, în limba romînă, d apare numai 
după consoane palatalizate (muiate) sau după semivocale de timbrul e 
sau î, iar a nu poate apărea niciodată în aceste poziţii. 

Se spune că doi termeni se află în distribuție contrastivă cînd există 
măcar un singur context în care pot apărea ambii termeni. Spunem de 
exemplu că, în limba romînă, e şi 4 sînt în distribuţie contrastivă, deoarece 
există un context în care ambii termeni pot apărea, în mod alternativ 
şi anume, între o consoană labială şi vocala a : beată-biată. ` 

Se spune că doi termeni se află în distribuție defectivă atunci cînd 
unul din termeni nu poate apărea în toate contextele în care apare celălalt 
termen sau, cu alte cuvinte, cînd posibilitatea de apariţie a unuia dintre 
termeni este exclusă în unele contexte în care celălalt; termen poate apărea. 
Spunem de exemplu că, în limba romînă, vocalele ă, î sînt în distribuţie 
defectivă cu vocalele e, ¿, deoarece, în unele contexte cele două categorii 
de vocale pot contrasta (mări-meri, vînă-vină), iar în alte contexte pre- 
zenţa vocalelor ă, 6 este exclusă, de ex. după consoanele palatale (muiate) : 
k’, o, éd şi după un. 

După cum se observă, distribuţia complementară exclude celelalte 
două tipuri de distribuţie, ceea ce înseamnă că un termen nu poate fi 
și în distribuţie complementară cu alt termen, și în distribuţie contras- 
tivă sau defectivă. În schimb, dacă un termen este în distribuţie contras- 
tivă cu alt termen, el poate fi şi în distribuţie defectivă cu acelaşi termen. 
Dar, pentru a putea spune că doi termeni sînt în distribuţie defectivă 
(şi nu complementară), este necesar să existe măcar un context în care 
cei doi termeni să fie în contrast (adică să existe măcar o singură situație 
de distribuție contrastivă). 

Rezultă din cele spuse că relaţia de comutabilitate între doi termeni 
implică cu necesitate distribuția lor contrastivă. Aceasta nu înseamnă 
că distribuţia contrastivă implică cu necesitate comutabilitatea ; de exemplu, 
în limba romînă, un n obişnuit (ca cel din nas), poate apărea în aceeaşi 
poziţie (context) cu n velar (ca cel din bancă), adică înainte de k, g, fără 
ca cei doi n să fie comutabili. 

În operaţia de analiză propriu-zisă, criteriul distribuţiei comple- 
mentare are o importanță decisivă. Doi termeni care se află în distribuţie 
complementară trebuie consideraţi cu necesitate ca variante ale aceleeaşi 
unităţi (invariante), deoarece cei doi termeni nu sînt comutabili. Or, am 
văzut (II) că singurul criteriu care ne permite să distingem sau să iden- 
tificăm două segmente este comutabilitatea. 

Aşadar, pentru a răspunde la cea de-a doua chestiune formulată, 
sub III1, trebuie să luăm în consideraţie distribuţia termenilor. Nu 
putem spune că inventarul de foneme al limbii romîne cuprinde fonemele 
a, 0, u şi å, ô, ú, deoarece niciunul din termenii primei serii nu este comu- 
tabil cu vreunul din termenii celei de-a doua. Cele două serii de segmente 
sînt în distribuţie complementară şi, în consecință necomutabile, ceea ce 
ne permite să considerăm că cele două serii nu sînt decît variante (deter- 
minate de context) ale uneia şi aceleeaşi serii de unităţi (invariante) și că 
fiecare membru al unei serii trebuie identificat cu cîte unul din membrii 
seriei complementare. 


Se pune acum întrebarea, : care este criteriul de grupare a membrilor 
celor două serii în unităţi invariante? Mai precis: a este în distribuţie 
complementară cu å, cu 6 şi cu ú; cu care din aceste segmente trebuie el 
identificat? Pentru această operație de identificare se face apel la criteriul 
asemănării fonetice : a trebuie identificat cu å (și nu cu 6 sau cu 4), deoarece 
asemănarea fonetică este mai mare între a şi A decît între a şi ó sau ù. 
La, fel, asemănarea fonetică dintre o şi d este mai mare decît aceea dintre 
o şi å sau ù, tot așa cum asemănarea fonetică dintre u şi ú este mai mare 
decît aceea dintre u şi å sau d. 


După cum se observă, acest procedeu de identificare este esențial 
diferit; de procedeele anterioare (proba comutării şi criteriul distribuţiei) : 
procedeele anterioare erau funcţionale ai formale, în timp ce ultimul este 
fonetic şi „,substanţialist”. 

Fără a-și găsi o justificare teoretică satisfăcătoare, acest criteriu, 
al „asemănării fonetice”, este pînă în prezent singurul care a dat posibi- 
litatea de a identifica segmentele care aparțin la serii distribuite comple- 
mentar şi, în consecință, a fost folosit în toate cercetările tfonologice. Se 
pune problema dacă acest procedeu este cu necesitate singurul posibil. 
Rezolvarea acestei probleme depăşeşte însă limitele propuse pentru 
acest articol. 

3. Un caz particular de distribuţie complementară îl oferă prima, 
problemă pusă sub III 1: 4 este comutabil cu p, t, k în diverse contexte 
(hal-pal-cal, hale-tale). În poziţie finală consoanele p, t şi k nu apar decît 
însoţite de un element foarte asemănător cu sunetul h, element pe care 
l-am notat cu un DI pus la umărul consoanei precedente: lupt, mat, 
tak, şi care poate fi identificat pe baza distribuţiei complementare cu A 
din orice altă poziţie (sunetul HI nu apare decât la finală de cuvînt, după 
oclusive, iar sunetul A nu poate apărea în această poziţie). Dar grupurile 

P, dk, PR sînt în distribuţie complementară cu consoanele simple p, t, k, 
ceea ce ne îndreptățeşte să identificăm, pe baza asemănării fonetice, pe 
ph cu p, pe t cut şi pe hi cu k, şi să considerăm că în cuvinte ca cele de 


METODE DE ANALIZĂ ÎN LINGVISTICA MODERNĂ 29 
mai sus (lupi, mat, tal) finala de cuvînt este reprezentată de un singur 
fonem consonantic şi nu de un grup de foneme consonantice. 

4. Uneori, pentru a decide, în cursul unei analize, dacă sîntem în 
prezenţa unui singur fonem sau a unei succesiuni de foneme, se face apel 
la criteriul distribuţiei defective. 

Un exemplu din limba romînă : aplicînd proba comutării, constatăm 
că segmentul iniţial al cuvîntului fine (notat grafic prin litera ţ) poate fi 
descompus în două elemente; i şi s, deci (eine, deoarece prin suprimarea 
ocluziunii dentale surde obţinem sine, iar prin suprimarea fricţiunii den- 
tale surde obţinem tine. Se constată însă că grupul ts este în distribuţie 
defectivă şi cu ¢ şi cu s: înainte de un i final nesilabie nu poate apărea 
nici s nici t, în schimb poate apărea grupul ts. În această situaţie, trebuie 
să considerăm că ts reprezintă un singur fonem şi nu o succesiune de 
foneme. 

5. Criteriile formulate sub III 2—5 pot servi nu numai la analiza 
planului expresiei, ci şi la analiza planului conținutului. 

Unitatea de conținut; „„merge” din merge repede trebuie identificată 
cu unitatea de conţinut „mege” din merge la şcoală pe baza distri- 
buţiei complementare : sensul de „,direcţie” asociat; sensului de „deplasare 
în spaţiu” apare numai în prezența unor prepoziţii sau adverbe de loc, 
poziţie din care este exclus sensul lui ,,merge” din merge repede. Sensul 
„merge? din merge repede trebuie identificat cu sensul lui ,„,merge” din 
merge la şcoală şi nu cu sensul lui aleargă, mănâncă, doarme, citește ete. 
(cuvinte cu care merge poate fi comutat în contextul — la şcoală), pe baza 
asemănării semantice, care reprezintă criteriul corespunzător criteriului 
„asemănării fonetice” folosit în analiza planului expresici. 


IN. Analiza ea primă etapă a descrierii unei limbi 


Prin aplicarea metodelor prezentate sub II şi III se realizează un 
inventar de unități invariante în raport cu diversele contexte. De aceea 
procedura de mai sus poartă numele și de reducție a variantelor. Unităţile 
astfel inventariate nu sînt definite decît parțial din punct de vedere ling- 
vistic. Ele sînt definite numai în raport cu o serie de variante şi cu sub- 
stanţa fonetică sau semantică, care este clarificată. 

O definiție completă, exhaustivă a acestor unități se poate da numai 
pe baza examinării raporturilor dintre diversele invariante obţinute prin 
analiză. Trebuie urmărite, cu alte cuvinte, posibilităţile combinatorii ale 
invariantelor (adică combinaţiile dintre invariante) şi trebuie definit 
conținutul fiecărei serii de invariante și a fiecărei invariante în parte. 

În urma acestui examen, dacă el a fost făcut cu rigoarea cuvenită, 
orice fapt al limbii analizate poate fi descris în termenii acestui sistem. 

Această a doua etapă în descrierea unei limbi depăşeşte însă cadrele 
analizei propriu-zise, în sensul strict al cuvîntului, si de aceea nu ne vom 
ocupa de ea aici. 


F. F. FORTUNATOV ŞI LUCRAREA SA 
„LINGVISTICA COMPARATĂ” 


DE 


VICTOR VASCENCO 


În istoria lingvisticii generale și comparative un loc de frunte ocupă. 
academicianul Filipp Feodorovici Fortunatov (1848—1914)?, „primul 
lingvist rus de mare valoare”! 2, creatorul şcolii lingvistice de la Moscova. 

După cum se ştie, la sfîrşitul secolului al XIX-lea, în Rusia s-au 
constituit două şcoli lingvistice, şcoala de la Moscova şi cea de la Kazan, 
prima condusă de Fortunatov, iar cea de-a doua de I. A. Baudouin de 
Courtenay $. Activitatea lor a coincis în timp cu acea perioadă din istoria 
ştiinţei limbii care este cunoscută sub numele de curentul neograma- 
ticilor. De aici și încercarea unor lingviști de a-i privi pe cei doi oameni 
de ştiinţă ruși, în deosebi pe Fortunatov, ca pe nişte reprezentanți — într-o 


1 Cf, A. A. Şahmatov, usunn Dedopocuu Dopmynamoe, Hexponoe, în „,P3BecTuA 
HMI. AKaNEMHU mayk. 6 cepua”, 1914, nr. 14; V. K. Porjezinski, Ø. O. Dopmynamoe 
(Hexpoaoe), în ,Kypuax Muuucrepcrea Hapomioro IlpocBemenua”, 1914, nr. din 
decembrie ; V. N. Şcepkin, Ø. Ø. Vopmynamos, în „,PyccKui Yunonoruueciuit BEcTHuK”, 
1914, nr.3 și 4; M.N. Peterson, Ara0emur Ð. D. Dopmynamos, în „,PyCCKRI A3EIK B HIKON” 
1939, nr. 3; Id., Dopmynamoe U MOCKOGCKAA AUHEEUCMUNECKAA WKOAA, în ,,Y UCHbIe BANUCKU 
MTY” (Bun. 107, t. III, KH. 2), Moscova, 1946, p. 25—35; Id., AxaGemun di. O. Dopmy- 
amo, în vol. Ø. d. Dopmynamoe, Ma6pannbie mpyQu, vol. I, Moscova, 1956, p. 5—16; 
V, M. Jirmunski, MeusGannaa knuea axa. di. D. Popmynamosa, în ,,BONPOCH A3PIKOBHA- 
Hna”, 1953, nr. 1; A. V. Desnițkaia, Bonpocu usyuenua poOcmea uhoeeponeiiciuz AINROG, 
Moscova-L.eningrad, 1955, p. 77—78, 112—119; N. S. Cemodanov, Cpaenumeavnoe a3vko- 
ananue e Poccuu, Moscova, 1956, p. 58—74; V. A. Zveghințev, Xpecmomamua no ucmopuu 
aavinoananua XIX—XX eenoe, Moscova, 1956, p. 191—194 ; E. M. Galkina-Fedoruk, O fopme 
u codepocanuu e nauke, în culegerea Mornunenue u aous, Moscova, 1957, p. 365—367; 
T. A. Degtereva, Kpamnuti o6aop nunesucmuueckua yuenui, (e XIX—XX eeraz e Eepone), 
în culegerea /7poGaemu uayuenua aaa, Moscova, 1957, p. 24—25. 

2 A. Brückner, Slavisch-Litawisch. Geschichte der idg. Sprachwissenschafi, heraus- 
gegeben von W. Streitberg, II Th., III B., Strassburg, 1917, S. 50—51 (apud. M. N. Peterson, 
Dopmynamoe U MOCKOCCKAA. .., P. 32). 

3 Vezi Lucia Wald, Despre conceptia lingvistică a lui 1. A. Baudouin de Courtenay, LR, 
nr. 4, 1958, p. 5—10. (După cunoștința noastră, este unicul studiu de acest fel apărut la noi) 

măsură sau alta — ai şcolii neogramatice de la Leipzig, ceea ce nu este 
tocmai just. În ciuda cîtorva trăsături comune (interpretarea fenomenelor 
de limbă sub raport psihofizie, prezentarea gramaticii istorice pe baza, 
unor „legi fonetice” cu caracter imanent etc.), concepţiile savanților ruși 
au avut un caracter original, de sine stătător. În anumite domenii ei au 
reuşit chiar să anticipeze unele din tezele pe care le întîlnim mai tîrziu 
la F. de Saussure. 

Neobosit; cercetător al limbilor indo-europene, savant cu un rar 
simţ analitic, Fortunatov a știut să dea o rezolvare originală multor: 
probleme încă neluate pînă atunci în discuţie. Majoritatea ideilor sale noi 
au fost dezvoltate în cursurile universitare pe care le-a ținut; la Moscova. 
În decursul celor 43 de ani de activitate ştiinţifică şi pedagogică Fortu- 
natov a scris aproape 40 de lucrări importante de lingvistică comparativă, 
generală şi rusă, multe din acestea avînd caracter actual şi în zilele noastre. 

F. F. Fortunatov şi-a început activitatea ştiinţifică prin studiul 
dialectelor limbii lituaniene și a accentologiei balto-slave, adunînd un bogat 
material care a fost expus în cursul său de Limbă lituaniană (1897). 
El a continuat să manifeste interes pentru această limbă pînă în ultimele 
zile ale vieţii. 

De la studiul istoric al limbilor vii, Fortunatov trece la cercetarea 
manuscriselor din vechea indiană şi la studierea limbii pali, limba budiş- 
tilor din sudul Indiei. Îşi continuă studiile ştiinţifice în străinătate (la 
Tübingen, Berlin, Königsberg, Leipzig, Paris și Londra), audiază lecţiile 
lui Curtius, Leskien, Weber, Bréal, Bergen, aprofundează studiul Vedelor, 
iar la întoarcerea în patrie își susține disertația de magistru intitulată 
Sămaveda- Aranyaka- Samhită (1875). Această lucrare, însoţită de tradu- 
cerea Samavedei și de minuţioase comentarii, a fost primul studiu de 
filologie indiană scris de un lingvist rus. Teza de disertaţie îl face repede 
cunoscut; ca specialist în domeniul gramaticii comparate a limbilor indo- 
europene 2, 

În 1876 este numit profesor la catedra de gramatică comparată a 
limbilor indo-europene, unde lucrează pînă în 1902 cînd, fiind ales membru 
permanent al Academiei de Ştiinţe, se mută la Petersburg. Predă de la 
catedră numeroase cursuri universitare, printre care : cursul de lingvistică 
generală, cursul de fonetică şi morfologie comparată a limbilor indo-euro- 
pene, slava veche, limba lituaniană, limba gotică, indiana veche ş.a. 


Nu pot fi trecute cu vederea meritele lui Fortunatov în studiul 
indo-europenei comune. Spre deosebire de Schleicher, care privea indo- 
europeana comună drept o limbă unitară, Fortunatov considera că ea, 
în urma schimbărilor continue şi a modificărilor interne prin care a trecut, 
nu putea să nu prezinte deosebiri dialectale. Poziţii înaintate a ocupat 
Fortunatov şi în privinţa definirii caracterului limbii. În opoziţie cu neo- 
gramaticii germani, savantul rus a subliniat caracterul social al limbii 
şi legătura strînsă dintre istoria limbii şi istoria societăţii, arătind că 


1 Pînă la Fortunatov, lituaniana nu făcuse încă obiectul unui curs aparte în universităţile 
din Rusia. 

2 La disertaţie sînt anexate „citeva pagini de gramatică comparată a limbilor indo- 
europene”. ` 

„Schimbările care se produc în societate sînt însoțite și în limbă de schimbări 
corespunzătoare” 1. ` 

Îndelungatele studii de indo-europenistică îi permit să facă precizări 
preţioase în domeniul foneticii comparate ? și-l duc la concluzia că în indo- 
europeana comună existau nu două lichide cum se credea pînă atunci, 
ci trei (7, l, à), fapt recunoscut mai tîrziu și de A. Noreen. O influență 
serioasă asupra cercetărilor de accentologie comparată au exercitat-o 
lucrările lui Fortunatov privind problema accentului în limbile baltice 
şi slave (o serie de articole publicate în rusă şi germană începînd cu anul 
1880). in această ordine de idei, de mare însemnătate pentru gramatica 
comparată a limbilor indo-europene, este legea deplasării accentului în 
balto-slavă. Ea a fost descoperită la sfîrşitul secolului trecut de Fortunatov 
(în acelaşi timp şi de Ferdinand de Saussure) şi este cunoscută în ling- 
vistică sub denumirea de „legea Fortunatov — de Saussure”. După cum 
au arătat, cei doi savanţi (acesta din urmă numai cu privire la lituaniană), 
în limbile balto-slave, accentul caracterizat prin intonaţie circumilexă — 
indiferent dacă silaba pe care cădea era scurtă sau lungă — se deplasa 
pe silaba următoare în cazul cînd aceasta avea o intonatie acută. O urmare 
a acestui fenomen o constituie, după cum se ştie, mobilitatea accentului 
în procesul flexiunii nominale în actualele limbi slave şi baltice (comp. rus. 
nomin. pyká, acuz. pýky, lit. nomin. rankă, acuz. rañka etc.) 4. 

F. F. Fortunatov face parte dintre acei oameni de ştiinţă care au 
publicat relativ puţine lucrări 5, dezvoltîndu-şi concepţiile cu precădere 
în diferite cursuri și lecţii universitare. Din păcate, însă, acestea au circulat 
numai sub formă litograifiată, fiind în general prea puţin cunoscute, pînă 
acum cîţiva ani ê. Iată de ce moștenirea științifică a eminentului savant 


1 F, F. Fortunatov, Cpaenumneavnoe aaunosedenue, în „,Ms6pannbie "pr, Moscova, 
1956, p. 24. 

2 V., de pildă, Ph. Fortunatov, L + Dental im Allindischen. Bezzenberger's Beiträge. 
Bd. VI, 1881. În acest articol Fortunatov a formulat legea fonetică potrivit căreia în vechea 
indiană 1 dispărea cu regularitate cind se găsca înaintea unei dentale, în timp ce r -+ consoană 
dentală (deci în aceeași poziţie) s-a menţinut nemodificat. Comp. v. ind. kuțhăra topor”, lat. 
culter cuţit”, lit. kălti ,,a măcina” ; v. ind. vaju, paff ,fringhie”, lit. wallis „fire toarse”,,,plasă 
de pescuit”, rus. volot' „,aţă”; v. ind. mūrdhán cap", anglosax. molda ,,cap” etc. (Cf. A. V. Des- 
nițkaia, op. cil., p. 77). 

3 De ex., Zur vergleichenden Betonungslehre der lituslawischen Sprachen. Archiv für 
slaw. Philologie”, Bd. IV, 1880; 06 yOapenuu u Qoanzome e baamuŭckux asakas, |. „„Pyc- 
cură punoxoruueckuii BecTrHun”, vol. 33, Varșovia, 1895; ş.a. În primul articol se vorbeşte 
întiia oară despre reflexele plenisonice ale grupurilor *tort, *tolt, "iert, explicabile prin deo- 
sebirile de durată a intonaţici în protoslavă, iar în cel de-al doilea se tratează problema 
raportului dintre tipul ascendent și descendent al accentului în limbile lituaniană și prusiană. 

4 Justeţea concluziilor lui Fortunatov a fost confirmată ulterior de A. Meillet, S. Kul- 
bakin ș.a. În zilele noastre, Christian Stang, profesor la Universitatea din Oslo, se pronunțá 
în favoarea acestei legi numai cu privire la limbile baltice, negînd valabilitatea ei pentru lim- 
bile slave. 

5 Lista publicaţiilor lui F. F. Fortunatov, întocmită de prof. V. IK. Porjezinski, însu- 
mează 36 de lucrări (v. primul volum al operelor lui F. F. Fortunatov, Moscova, 1956, p. 17—20). 

€ Trebuie salutată apariţia, atit de mult așteptată, în 1956 —1957 a celor două volume 
din Operele alese ale lui F, F. Fortunatov, publicate sub îngrijirea Comisiei de istoria ştiin- 
telor filologice de pe lîngă Secţia de literatură şi limbă a Academiei de Ştiinţe a U.R.S.S. Cu 
acest prilej au văzut pentru întiia oară lumina tiparului două lucrări capitale ` Lingvistica com- 
parată şi Morfologia comparată a limbilor indo-europene. 

rus continuă să rămînă încă insuficient studiată. Analiza şi valorificarea, 
principalelor sale lucrări (în deosebi cursuri universitare) este, fără îndoială, 
o problemă actuală !, la a cărei rezolvare e chemat să participe un cere 
cît mai larg de lingviști. 

În cele de mai jos ne propunem să facem o prezentare, mai mult 
sau mai puţin detaliată, a uneia din cele mai interesante lucrări ale aca- 
demicianului Fortunatov, Lingvistica comparată 3. 


x 


Din punctul de vedere al conţinutului și al sistemului de tratarea 
faptelor de limbă, Lingvistica comparată constituie un curs universitar 
de introducere în lingvistică, alcătuit la nivelul pe care îl atinsese ştiinţa 
limbii în ultimii ani ai secolului trecut. Alături însă de materialul lingvistic 
tradițional, lucrarea conține numeroase idei originale care sînt rezultatul 
îndelungatelor cercetări personale ale autorului. În aceasta și constă, 
înainte de toate, valoarea lucrării. 

În partea introductivă se expune obiectul lingvisticii şi se arată 
legătura dintre această ştiinţă şi disciplinele înrudite. Subliniind faptul 
că lingvistica studiază limba din punct de vedere istorie, autorul arată 
că elementele componente ale limbii se găsesc într-o permanentă schim- 
bare. Pe de o parte, apar treptat fapte noi, necunoscute încă înainte, iar 
pe de alta, anumite fapte de limbă, cunoscute într-o etapă istorică dată, 
se pierd cu timpul sau își schimbă înțelesul 3. Studiind așadar limba sub 
raport istoric, lingvistica poate fi definită, într-o anumită accepţiune, 
şi ca o istorie a limbii, ca un studiu istoric al limbii (p. 24). 

Studiul științific al limbii presupune însă în același timp o serupu- 
loasă comparare a faptelor lingvistice din limbile înrudite în scopul eluci- 
dării acelei perioade din trecutul uneia sau alteia dintre limbi cînd aceasta 
constituia încă un tot comun cu limbile de care este legată genetic. Un 
asemenea studiu, generalizat pe scară mai largă, duce la reconstruirea 
mai multor limbi comune care la rîndul lor îşi au obîrşia, în cazul nostru, 
în indo-europeana comună. Lingvistica studiază, deci, limba nu numai 
din punct de vedere istoric, ci şi sub raport comparativ, fapt care uşu- 
rează stabilirea înrudirii între limbi și elucidarea istoriei lor. Autorul 
atrage atenția că întotdeauna trebuie să se aibă în vedere deosebirea 
între înrudirea genealogică a limbilor și înrudirea aparentă care rezultă 
din împrumutul faptelor de limbă, din trecerea acestora, în anumite con- 
diții, dintr-o limbă într-alta (p. 24, 25). 

Autorul subliniază importanța lingvisticii pentru filologie și deo- 
sebirea dintre cercetarea, științifică a limbii şi studiul ei în scopuri practice. 
În încheierea primului capitol se revine asupra legăturii dintre lingvistică 


1 V., în această privință, părerile exprimate de A. V. Desniţkaia, op. cil., p. 117, 119 
și NA. Zveghinţev, op. cit., p. 192. 

2 F, F, Fortunatov, Cpaenumenbuoe aawnocedenue. OGuţuii krype, în „,lsGpannrre 
"pPynEI”?, vol. I, Moscova, 1956, p. 21—197. Reprezintă o primă ediţie a cursului (litografiat) cu 
același titlu, ţinut la Moscova în anul universitar 1901 — 1902. 

3 O formulare mai cuprinzătoare a acestei idei poate fi găsită în câpitolul de încheiere 
(p. 193, 197). 

şi celelalte ştiinţe înrudite (fiziologie, psihologie, istorie) și se dau indicaţii 
bibliografice referitoare la cele mai populare studii de lingvistică generală 
(p. 28—29). l 
După o sumară trecere în revistă a clasificării genealogice a limbilor 
indo-europene (p. 30—43), făcută la nivelul la care se găsea ştiinţa limbii 
la finele sec. XIX —începutul sec. XX, autorul analizează condițiile în 
care a apărut studiul comparativ-istorie al limbilor indo-europene şi arată 
importanța lingvisticii indo-europene pentru cercetarea științifică a limbii, 
în general. Studiul istoricului comparatisticii începe cu Franz Bopp şi 
este dus de autor pînă la începutul secolului nostru, fiind presărat cu minu- 
țioase remarci bibliografice (p. 43—51). Capitolul se încheie prin prezen- 
tarea clasificării genealogice a limbilor neindo-europene și a raportului 
"dintre această clasificare şi problema rasei. Paralel se discută posibilitățile 
de dezvoltare a clasificării genealogice în viitor (p. 51—62). 


Problema evoluţiei istorice a limbii prin diferențiere şi integrare 
constituie obiectul unui capitol aparte, „Limba şi graiurile”, în care se 
subliniază că istoria fiecărei limbi reprezintă un îndelungat proces de 
diversificare în dialecte. Dintre acestea unele, în anumite condiții favo- 
rabile, pot deveni cu timpul limbi de sine stătătoare. Autorul arată impor- 
tanța apariției scrisului ca factor hotăritor în naşterea „dialectului literar”? 
şi deci în unificarea graiurilor pe calea integrării (p. 69). Evoluţia limbii 
şi raportul dintre limbă şi dialect sînt privite în strînsă legătură cu dez- 
voltarea istorică a societății. 

Necesitatea de a exemplifica problema înrudirii limbilor îl tace pe 
Fortunatov să anticipeze explicarea „formei gramaticale” şi a structurii” 
cuvintelor (p. 72—73), noţiuni care urmează să fie tratate pe larg într-unul 
din ultimele capitole aie lucrării. Pentru a ilustra originea comună a unora 
din cuvintele limbilor înrudite, sînt date o serie de corespondențe (de 
tipul gr. att, ha, dor. păr, lat. mater, Y. sl. mamu, v. TUS, mamu, v. ind- 
mătă ete.) privind substantivele, adjectivele, numeralele, verbele şi parti- 
culele limbilor în discuție (p. 76—79). Autorul se opreşte din nou asupra 
cuvintelor împrumutate, arătînd că ele nu pot constitui un criteriu al 
înrudirii de limbă chiar dacă împrumutul are loc între două limbi legate 
prin origine comună (p. 80—82). 

În capitolul „Fiziologia sunetelor vorbirii”, Fortunatov descrie natura, 
sunetelor şi condiţiile formării lor, oprindu-se în deosebi asupra acelor 
particularităţi ale învelişului material al limbii care sînt determinate de 
deosebirile de natură cantitativă, expiratorie şi tonală (p. 103—109). 
Fiind scrisă într-o epocă anterioară afirmării fonologiei ca disciplină lins- 
vistică, lucrarea, bineînțeles, nu tratează sunetele şi sub raportul valurii 
lor funcţionale. 

Consideraţii interesante se fac cu privire la însemnătatea învelișului 
sonor al limbii, chestiunea fiind privită sub raportul teoriei reprezentării 
psihice a sunetelor. Se subliniază faptul că sunetele vorbirii, ca elemente 
ce alcătuiese cuvintele, constituie nişte semne necesare pentru a reda 
ceea ce nu poate fi reprezentat nemijlocit de gîndirea noastră. Problema 
semnului lingvistic, cu aplicare la învelișul material al limbii, oferă prilej 

autorului să ilustreze cu ajutorul unor exemple concrete interdependența 
dintre gîndire şi limbă (p. 118—120)1. 

Considerînd limba sonoră drept cel mai desăvîrşit mijloc de comu- 
nicare socială (de unde folosirea unor noţiuni ca „gîndire prin cuvinte” 
şi „vorbire internă”), Fortunatov admite în acelaşi timp existenţa unei 
limbi a gesturilor, fapt care ar putea explica, după părerea sa, condiţiile 
psihofizice care au favorizat apariţia limbii cuvintelor : „Limba ca o sumă 
de semne necesare gîndirii şi exprimării ideilor şi simţămintelor poate fi 
nu numai o limbă a cuvintelor, adică o limbă al cărei material îl con- 
stituie sunetele vorbirii ; ea poate fi de asemenea o limbă a gesturilor şi 
mimicii, o astfel de limbă existînd în lume alături de limba cuvintelor” 
(p. 125). 

Este interesant că în definirea noţiunii gramaticale de „,propoziție”, 
Fortunatov se foloseşte nemijlocit de noţiunea de judecată”. Pornind 
de la faptul că fiecare judecată se bazează pe asocierea psihică a repre- 
zentărilor, asocierile putînd avea şi aspect verbal, autorul ajunge la con- 
cluzia că propoziţiile sînt „judecăți exprimate în vorbire” (p. 127). Funda- 
mentîndu-şi concepția gramaticală pe principii psihologice, Fortunatov 
constituie din acest punct de vedere veriga de legătură între şcoala „logică”? 
din istoria lingvisticii ruse şi curentul formal” care urmează să se afirme 
ceva mai tîrziu în lucrările de sintaxă ale prof. A. M. Peșkovski. 


În alt capitol se abordează problema cuvîntului, noţiune atit de 
controversată în lingvistică 2. În cursul lui Fortunatov acest termen este 
explicat pe larg, însă definiția propusă de autor, ca şi aceea pe care o găsim 
în lucrările multor altor lingviști, suferă de unilateralitate ` „Cuvînt se 
numeşte fiecare sunet al vorbirii care are în limbă un înţeles diferit de acela 
al altor sunete ce constituie cuvinte” (p. 132). Așadar, învelişul sonor şi, 
respectiv, funcția diferenţierii semantice sînt unicele criterii care deosebesc 
un cuvînt de altul. Neglijarea rolului diferențial pe care îl joacă noţiunea 
şi înţelesul gramatical se explică, fără îndoială, prin tendinţa atît de răs- 
pîndită în lingvistica ultimelor decenii ale secolului trecut (îndeosebi 
la neogramatici) de a releva în primul rînd aspectul fonetic al limbii. La 
aceasta trebuie adăugată o remarcă de logică formală (observaţie făcută 
la timpul său de acad. V. V. Vinogradov), anume faptul că definiţia lui 
Fortunatov se bazează pe un pleonasm : cuvîntul este definit prin însăşi 
noţiunea de cuvînt. R 

Centrul Lingvisticii comparate îl constituie, fără îndoială, teoria 
formei gramaticale, problemă care, în ciuda popularității ei, continuă să 
rămînă şi azi unul din punctele spinoase ale gramaticii teoretice. Studierea 
acestei probleme, precumpănitor în limbile slave, a fost una din preocu- 


1 Problemele de fonetică sînt tratate mai amănunţit într-un alt curs, Fonetica comparată 
a limbilor indo-europene (prima. ediţie — 1922), al cărei obiect îl constituie studiul comparativ- 
istoric al foneticii cîtorva din principalele limbi indo-europene (greaca, latina, slava veche si 
indiana veche), 

2 Greutatea de a preciza conținutul acestui termen l-a făcut pe J. Vendryes să recu- 
noască în Le langage, după cum se știe, că nu poate fi găsită o definiție universală, valabilă 
pentru toate limbile. Louis Hjelmslev, din aceleași considerente, propunea în Principes de 
grammaire générale ca, în studiul gramaticii, să se renunţe mai bine la noţiunea de cuvînt, 

pările permanente ale savantului rus. Luînd ca bază a cercetărilor sale 
limbile flexionare, Fortunatov defineşte forma gramaticală ca „proprietate 
a anumitor cuvinte de a releva în conştiinţa vorbitorilor elementul formal 
şi tematic” (p. 136), prin element formal urmînd a se înţelege afixele 
(inclusiv absența afixului atunci cînd, prin opoziţie, ea joacă rol dife- 
rențial), reduplicarea (gr. Asimo, Ashowcas gr. rptpu, rerțopi) sau fle- 
xiunea internă (germ. ich las, ich lese; germ. ich nahm, ich nehme). O for- 
mulare asemănătoare găsim cîteva pagini mai înainte: „Posibilitatea 
cuvîntului de a se diviza în temă şi afix conferă cuvîntului ceea ce noi 
numim formă” (p. 73). Autorul subliniază că anumite cuvinte (6cacnbkuă, 
kpacnenvkuă etc.) pot avea în același timp mai multe forme (-crok-, -uŭ-), 
numărul acestora variind în funcţie de numărul afixelor. 

Acest punct de vedere, împărtășit mai tîrziu de aproape toți elevii 
lui Fortunatov !, ne duce în mod firesc la concluzia că în vocabular 
pot fi distinse două categorii de cuvinte, gramatical diferite : cuvinte care 
au formă gramaticală (deosebim tema, pe de o parte, şi desinenţa, pozitivă 
sau negativă, precum şi oricare alt afix, pe de alta: crn-o, knue-a, ecpoo-, 
CMOn-, Gen-eHbk-uii, kpacn-eHbk-uŭ) şi cuvinte fără formă (de pildă, sub- 
stantivele ĝeno, kawne sau adverbele mym, man). Din concepţia autorului 
asupra formei gramaticale rezultă că obiectul gramaticii îl constituie numai 
cuvintele cu formă gramaticală, adică cuvintele în structura, cărora putem 
distinge elementele constitutive amintite mai sus 2. 

Aşadar, Fortunatov distinge forma, ca noţiune gramaticală, doar 
în acele cazuri cînd ea capătă o expresie formală (comp. 6ca-cHbk-uŭ Sal, 
ceea ce de fapt rezultă din compararea unei serii de cuvinte corelative 
"care se deosebesc sau se aseamănă prin anumite particularități de ordin 
formal (comp. Hec-y, Ben-y, Gep-y etc.). O concepţie asemănătoare, 
foarte apropiată de teoria lui Fortunatiov, găsim în Cours de linguistique 
générale a cunoscutului lingvist elveţian F. de Saussure, lucrare publicată 
însă de-abia în 1916, deci aproape la 15 după ultima ediţie a cursului 
litografiat de Lingvistică comparată (1901—1902) 3. 

În strînsă legătură cu problema formei gramaticale şi ca o urmare 
logică a acesteia este schițată clasificarea morfologică a limbilor 4 (p. 
153—154). Autorul se opreşte însă prea puţin asupra acestei chestiuni, 
făcînd o sumară analiză a pricipalelor tipuri de limbi după particulari- 
tățile structurii lor gramaticale. 

La acest capitol („Cuvintele limbii”) este util să relevăm o altă 
problemă, anume originala clasificare a cuvintelor pe care o propune ar 


1 V, îndeosebi lucrarea lui A. M. Peșkovski, Pyceruŭ cunmarcuc 6 nayunom oceeenuu 
ed. a 7-a, Moscova, 1956. 

2 În legătură cu aceasta s-a obiectat la timpul său, şi pe bună dreptate, că Fortunatov 
priveşte unilateral noțiunea de formă, deoarece definiția pe care o propune el privează de formă 
gramaticală cuvintele neflexibile (conjuncţii, prepoziţii, o serie de substantive nedeclinabile 
etc.), V., de pildă, S. I. Bernștein, Bemynumenbnaa cmamba k use A. M. HMewrkosckozo 
„„Pyeckuă cunmakcuc e nayunom oceeuțenuu” Luef, 6), Moscova, 1938, p. 17. 

3 Cf. M. N. Peterson, Axademus ®©. Ø. Dopmynamoe, în vol. d. O. DoprynaroB; 
Vs6panume rpenn (vol. I), Moscova, 1956, p. 13. 

4 În clasificarea morfologică făcută de Fortunatov distingem următoarele tipuri de 
limbi : aglutinante, flexionare — aglutinante, flexionare, amorfe și polisintetice. 

torul. Pornind de la faptul că schema tradiţională a părţilor de vorbire 
nu corespunde realității lingvistice, prin aceea că nu ţine seama de forma 
gramaticală a cuvintelor, Fortunatov opiniază pentru introducerea unei 
noi categorii : clasele gramaticale. Cuvintele acestei categorii, legate între 
ele prin comunitatea formei, urmează să fie deosebite de cuvintele „cla- 
selor negramaticale”, care grupează cuvintele după înţeles (p. 157—158). 
Arătind inconsistenţa clasificării cuvintelor pe care gramatica a moşte- 
nit-o încă din antichitate, autorul subliniază că „clasele gramaticale, sau 
formale, ale cuvintelor flexionare sînt denumite de obicei părți de vorbire, 
în timp ce ele ar trebui să fie numite mai precis „părți de vorbire grama- 
ticale”, deoarece sub denumirea de „părți de vorbire” se subînţeleg ai 
clasele negramaticale de cuvinte” (p. 166). 

Autorul consideră că în indo-europeana comună, în perioada dife- 
renţierii ei în limbi devenite cu timpul de sine stătătoare, existau — în 
mare — următoarele clase gramaticale : 

1. Cuvinte cu forme gramaticale deosebite pentru acelaşi cuvînt 
(cuosa C Gopmamu crOBOH3MeneHEA). i 


2. Cuvinte care nu au forme gramaticale deosebite pentru acelaşi 
cuvînt (caosa Des țopm cnoBorsMeueHrA). 

Prima din aceste două clase cunoaşte următoarele subdiviziuni : 

a) cuvinte conjugabile (cu forme verbale) ; 

b) cuvinte declinabile (cu forme cazuale) ; 

6) cuvinte declinabile cu forme cazuale care se acordă în gen şi 
exprimă obiecte ale gîndirii, dependente de alte obiecte ale gîndirii. 


Cea de-a doua clasă cunoaște, la rîndul ei, următoarele subdiviziuni : 

a) cuvinte cu forme gramaticale care constituie cuvinte noi ; 

b) unele cuvinte care nu au forme şi deci nu constituie, propriu-zis, 
clase gramaticale. 

Aceste clase gramaticale, moştenite de limbile indo-europene din 
limba de bază, au suferit treptat o serie de modificări potrivit specificului 
de dezvoltare a formei în respectivele limbi atestate ! 

Paginile următoare (167—181) tratează probleme de inegală impor- 
tanță. Sînt luate în discuţie cuvintele-propoziţii (de tipul lat. amo, rus. 
uĝu etc.), cuvintele de relaţie (insistîndu-se îndeosebi asupra trecerii lor 
dintr-o categorie gramaticală într-alta), interjecţiile, cuvintele compuse şi 
formele compuse, subliniindu-se procesul de transformare a acestora din 
urmă în forme simple (fr. aimer ai > J'aimerai etc.). 

O menţiune specială se cuvine problemelor de frazeologie (p. 173— 
174). Studiul cuvintelor compuse dă prilej autorului să ia în discuţie unităţi 
lexico-semantice de tipul ocen:anaa Ocpoea „cale ferată”, al căror sens nu 
reiese din înţelesul fiecărui component luat izolat, ci din îmbinarea lor. 
Spre deosebire însă de cuvintele compuse, aceste locuţiuni constituie îmbi- 
nări de cuvinte în cadrul cărora fiecare component are paradigma sa proprie 
de forme gramaticale. Asemenea expresii frazeologice care se apropie 


1 Este interesantă în această privinţă încercarea făcută de V. K. Porjezinski şi D. N. 
Uşakov, elevi ai acad. Fortunatov, de a aplica la condiţiile limbii ruse contemporane împăr- 
ţirea pe „clase gramaticale” propusă de predecesorul lor pentru indo-europeana comună, 

prin înțeles de cuvintele compuse, iar prin comportament sintactic de 
îmbinările de cuvinte sînt numite de autor carrnere peuenra. Fortunatov 
este primul lingvist rus care îşi îndreaptă atenţia spre cercetarea expre- 
siilor frazeologice, studiul acestora urmînd să fie dus mai departe în lucră- 
rile elevului său A. A. Şahmatov, iar în zilele noastre în acelea ale acad: 
vV. V. Vinogradov, prof. B. A. Larin ga, 

Penultimul capitol al lucrării este consacrat problemelor de sintaxă, 
Şi de data aceasta autorul dovedeşte un adînc spirit de analiză şi origi- 
nalitate în discutarea faptelor de limbă. Spre deosebire de înaintaşii săi, 
Buslaev şi Potebnea, care priveau propoziția drept problema centrală a 
sintaxei, Fortunatov consideră că principalul obiect de studiu al sintaxei 
îl constituie îmbinările de cuvinte, propoziţia fiind doar unul din tipurile 
îmbinărilor de cuvinte !. Această concepţie determină și modul de expunere 
a materialului : capitolul începe prin definirea noțiunii de îmbinare de 
cuvinte (p. 182) şi de-abia după explicarea structurii acesteia se trece la 
propoziție (p. 188), făcîndu-se o permanentă legătură între ele. Cititorul 
rămîne însă oarecum mirat atunci cînd constată că părţile principale ale 
propoziției (p. 186) sînt definite prin intermediul noțiunii de îmbinare 
de cuvinte, iar părţile secundare (p. 184), prin intermediul propoziției. 
Alternarea frecventă a noţiunilor de propoziţie şi îmbinare de cuvinte, 
uneori chiar interpătrunderea lor, duce în cele din urmă la ştergerea, în 
mare măsură, a deosebirilor structurale dintre aceste două unităţi sin- 
tactice, calitativ diferite. 

Lucrarea se încheie prin enumerarea şi definirea părţilor consti- 
tutive ale ştiinţei limbii. Autorul distinge următoarele ramuri ale lingvis- 
ticii : gramatica (morfologia — sau „,etimologia” în vechea terminologie — 
ai sintaxa) 2, lexicologia, semasiologia şi fonetica. Notînd faptul că prin 
semn lingvistic urmează a se înțelege nu numai cuvintele cu respectivele 
lor forme, ci şi diversele modificări care au loc în pronunţarea acestora 
(deosebirile de ton, repetarea cuvintelor, schimbarea topicii), autorul este 
de părere că în cadrul lingvisticii trebuie să se distingă o disciplină aparte, 
diferită de lexicologie şi gramatică, al cărei obiect de studiu urmează să 
fie semnele limbii, 

+ 


Deşi scrise cu mai bine de şase decenii în urmă (între timp lingvistica 
generală şi comparativă s-a îmbogăţit fireşte cu numeroase date şi con- 
statări noi), lucrările lui Fortunatov, printre care şi Lingvistica comparată, 
continuă să stîrnească şi astăzi interes în rîndurile publicului științific, 
Multe dintre problemele studiate de eminentul lingvist rus cum sînt, de 
pildă, structura cuvîntului, forma gramaticală, expresiile frazeologice, 
clasele gramaticale de cuvinte, aspectul verbal în limbile slave *, diateza 


1 Acest punct de vedere a fost însuşit și dezvoltat de lingviștii sovietici A. M. Peşkovski, 
M. N. Peterson ş.a. 

2 Este interesant de remarcat că Fortunatov este acela care pune capăt în această pri- 
vință confuziei terminologice din lingvistica rusă, înlocuind termenul ,,etimologie” prin ,,mor- 
fologie”. 

3 Vezi, de pildă, ,,Oruer Org. pycenoro Asia n cobecnocru AH”, 1910, p. 15—19. 


F. F. FORTUNATOV ŞI LUCRAREA SA „LINGVISTICA COMPARATA“ 39 


în limba rusă 1, rolul şi însemnătatea desinenţei zero 2, analiza textului 
Evangheliei lui Ostromir 3, vocalele „iraţionale” (ierurile) 4 ș.a. au exer- 
citat o influență considerabilă atît asupra lucrărilor de mai tirziu, cât 
şi asupra metodicii cercetărilor lingvistice, în genere. Iată ce ne spune 
în această privință unul din elevii săi, prof. M. N. Peterson : „Teoria lui 
Fortunatov cu privire la formele rezultate prin flexiune și derivare se 
bucură, aş putea spune, de apreciere unanimă în lingvistica rusă” 5, iar 
„teoria claselor gramaticale de cuvinte reprezintă, după părerea mea, 
aproape unica încercare științifică de rezolvare a acestei probleme” 6. 

Fortunatov a abordat, apoi, unele domenii dificile sau puţin cer- 
cetate ale indo-europenisticii, reuşind să găsească soluţii interesante și 
judicioase de o valoare unanim împărtășită (comp. legea deplasării accen- 
tului în balto-slavă, legea cu privire la 1 + consoană dentală în vechea 
indiană ş.a.). i 

Recunoscut conducător al şcolii lingvistice de la Moscova, excelent 
profesor şi pedagog, Fortunatov a format o adevărată pleiadă de lingviști 
consacrați — elevi sau adepţi ai săi — printre care: A. A. Şahmatov, 
G. K. Ulianov, V. N. Şeepkin, V. K. Porjezinski, M. M. Pokrovski, A. M. 
Peşkovski, B. M. Liapunov, N. N. Durnovo, L. Z. Mserianţ, A. I. Tomson, 
D. N. Uşakov, E. F. Budde, M. N. Peterson etc. Savantul rus a avut 
numeroşi adepți şi în străinătate. Cursurile sale au fost audiate de repre- 
zentanţi ai celor mai diferite țări europene : P. Boyer (Franţa), Bernecker, 
Solmsen (Germania), O. Broch (Norvegia), Torbiărnsson (Suedia), Pedersen 
(Danemarca), Belić (Iugoslavia), I. Bogdan (Romînia), Mikkola (Fin- 
landa) ş.a. 


1 F. F. Fortunatov, O aanozaz pyceko2o enazona, Ip, Hapecrug OTA. pycckoro gang 
H cuoBecnocru AH”, vol. IV, 1903, p. 102—105. 

2 Noţiunea de desinenţă zero, precizată cu competenţă de Fortunatov, a servit ulterior 
drept prim punct de plecare pentru teoria opoziţiilor pe care o întilnim la structuraliștii Cercului 
lingvistic de la Praga (Cf. T. A. Degtereva, art. cit., p. 24). 

3 F, F. Fortunatov, Cocmae Ocmpomupoea esaneenun, în ,„,C60pHuk cTaTeii B 4ecTb 
B. H. Jlamancroro”, 1416—1479. Sankt-Petersburg, 1908. 

4 Problema este tratată în două articole : Huôoesponeŭckue nnaenate coeaacnbie e Opes- 
neunduiicrom ave, în ,„,G6optun rare g yecto d, E. Kopma”, 1896, p. 457—490 şi Über 
die schwache Stufe der uridg. A. Vocale, în ,,Zeitschritt für vgl. Sprachforschung”, XXXVI, 
1898, p. 38—54. 

5 M. N. Peterson, Dopmynamos u mockoeckaa ..., p. 30. 
€ Ibidem. 

meriâ vb. — apare într-o compunere folclorică din vestul Munte- 
niei („Caii mi s-au meriat”, Conv. Lit. XLV — 1911 — p. 583). Singurul 
dicţionar romînesc care înregistrează cuvîntul, acela aparținînd lui 
A. Seriban, îl glosează prin sinonimul ,a se cosi (vorbind de cai în mers)”. 
Seriban leagă termenul regional de un verb sîrbesc meriti „a măsura”. 
Din punctul de vedere al formei (la prima vedere şi din punct de vedere 
semantic) această apropiere nu satisface. Cuvintul romiînese se poate 
explica mai degrabă prin limba bulgară, unde există un verb mepa (cf. 
S. K. Ciukalov, Bolgarsko-russkui slovar, Sotia, 1957), al cărui sens de 
bază este tot „a măsura”. Rămîne să fie demonstrată și evoluţia semantică 
a termenului romiînesc faţă de sensul etimonului. Credem că această 
evoluţie se poate explica prin derivație sinonimică. Se ştie 
că verbul romînesc a măsura, de circulație generală, are, printre sensurile 
sale, şi pe acela, figurat, de „a bate, a lovi” (cf. „a-i măsura cuiva douăzeci 
şi cinci”, I. Zanne, Proverbele românilor, V, 1900, p. 423 sau ,„„Las'să-ţi 
măsor eu boieria pe spinare cu ciubucul ista”, V. Alecsandri, Opere comi- 
plete. Teatru, 1875, p. 915). Meriă, cu sensul de bază etimologie „a măsura”, 
a putut prelua cu uşurinţă, pe teren românesc, şi sensul figurat al sinoni- 
mului său : „a se cosi” nu este decît accepțiunea mai specializată a lui 
„a se lovi, a se bate”. 


merinână subst. „plantă erbacee din familia cariofilaceelor (Joeh- 
ringia trinervia)”. Termenul apare în lista de plante a lui Z. Panţu (Plan- 
tele cunoscute de poporul român, ed. a II-a, 1929), iar dintre dicționarele 
care au şi indicaţii etimologice îl atestă pu şi DA (ms), dîndu-l însă cu 
etimologie necunoscută. După toate probabilitățile avem a face, în cazul 
lui merînană, cu o creație lexicală personală. Cuvîntul a 
fost folosit; mai întîi în limba romînă de G. Baronzi, care, în lucrarea 
Limba romînă şi tradițiunile ei (1872), în capitolul intitulat „Cum s-ar 
traduce mai bine unele ziceri streine”, propune pe merinană drept cores- 
pondent romînesc al numelui latinesc de plantă moehringia (cf. p. 1381). 


1 Scris, greșit, mochringica. 

De altfel, în lista amintită, Baronzi mai încearcă şi alte numeroase tra- 
duceri” ale unor nume străine de plante ; cf., de exemplu, manoli (pentru 
fr. magnoliactes) sau spinalb (pentru fr. aubépine), care nu apar în nici 
una dintre listele de plante existente, inclusiv în aceea a lui Panţu. Creaţia 
lexicală aici în discuţie are la bază numele savant al plantei, moehringia 
(citeşte meringia !), la care Baronzi a substituit terminația străină prin- 
tr-una analogică, de nume romînesc de plantă, -ană, -eană (cf. obligeană, 
odoleană, sânziană, speribană). Mai notăm că, pe la sfîrşitul veacului trecut, 
botanistul D. Brandza a propus drept corespondent al latinescului moeh- 
ringia pe meringie, nume mai aproape de prototip, dar care nu a prins 
(cf. Flora Dobrogei, 1898, p. 68). 


mérne subst. pl.—apare la T. Papahagi, Graiul și folclorul Mara- 
mureşului, 1925, p. 225, cu glosarea „,corhe pustii” (corhă, adică „coastă 
prăpăstioasă, abruptă de deal, de munte”). Cuvîntul nu e atestat de nici 
un dicţionar romînesc, iar la Papahagi e lăsat fără nici o indicație etimo- 
logică. Credem că ne aflăm în faţa unei variante lexicale a lui margine. 
În numeroase regiuni ale ţării circulă forma sincopată marne „margine” 
(„Din lunca Siretului Pînă-n marnea Prutului”, T. Pamfile, Sărbătorile 
la români. Crăciunul, 1914, p. 80, cf. CADE, Conv. Lit. XLIV/I — 1910 —, 
p. 38, XLV — 1911 —, p. 362, Graiul nostru, I, 1906, p. 196). Merne ar 
fi deci forma de plural a lui marne (cf. modele ca masă-mese, pană-pene, 
vară-vere). Cît despre sensul lui merne, acesta se explică cu uşurinţă : 
margine (marne) însemnează „porţiune laterală extremă a unei suprafeţe” 
precum şi „loc de unde începe o prăpastie, o groapă” (cf. DL), sensuri 
evident înrudite cu „corhă”, glosarea amintită a lui Papahagi. 


mierlâse adj. — apare pe o arie regională, într-o parte a Olteniei, 
şi numai în sintagma strugure mierlese „strugure mic şi roşu” (cf. V. Vircol, 
Graiul din Vilcea, 1910, p. 96). Singurele dicționare romîneşti care înre- 
gistrează termenul, CADE şi DM, îl consideră, în mod surprinzător, derivat 
al lui mierlă, numele păsării. Legătura, se face probabil pe considerentul că 
unele specii ale păsării (de ex. mierla-de-piatră, mierla-de-pîrău) au şi 
pene roșcate, fără ca această culoare să predomine la vreuna dintre ele. 
Mult mai întemeiată ni se pare apropierea adjectivului de verbul regional 
a mierli 1, care, într-unul dintre sensuri, însemnează „a se face mici (fiind 
vorba despre ochi”, cf. G. F. Ciaușanu, Glosar de cuvinte din jud. Vîlcea, 
1931). Aşadar micimea, iar nu culoarea, ar fi caracteristica ce apropie pe 
mierlese de mierli. În sprijinul explicaţiei noastre pare a veni şi faptul că 
verbul a mierli şi adjectivul mierlese circulă pe exact aceeaşi arie lingvistică, 
într-o parte a Olteniei care corespunde fostului județ Vilcea. Din punct 
de vedere formal adjectivul mierlese nu trebuie bineînțeles considerat un 
derivat cu sufixul -esc al verbului mierli, deoarece, în limba romînă, 
sufixul amintit nu se atașează la verbe. De aceea trebuie să presupunem 
că avem a face cu o formaţie analogică ; modelul îl constituie numeroasele 
adjective care indică specii de fructe, de tipul busuiocese (strugure busuio- 
cesc, LB), crețese, domnesc, popesc (prune popeşti, cf. CADE, sub prun) etc. 


1 Etimologia verbului este nesigură. Cf. DR, V 406, 

mighiti vb. „a lucra încet”. Apare, fără indicație etimologică, numai 
în Cum vorbim, 1951, nr. 3—4, p. 46 („,„Poartă-te (= grăbeşte-te), nu te 
mighiti atîta”). Cuvîntul a fost înregistrat din regiunea Bihor şi pare a 
rezulta prin contaminarea dintre migăli „a lucra încet, fără spor” (cu 
circulaţie generală pe teren romînese) şi chiti, în sensul regional „a potrivi, 
a rîndui, a aranja” (cu circulaţie mai ales în partea apuseană a Ardealului, 
cf. I. Pop-Reteganul, Povești ardelenesti, I, 1888, p. 63, I. G. Bibicescu, 
Poezii populare din Transilvania, 1893, p. 310 şi E. Hodoş, Poezii poporale 
din Bănat, 1892, p. 310). 
mijgurá vb. „a ploua mărunt, a bura”. Apare în Banat (comunicat 
din Timişoara şi Oraviţa, cf. şi Chestionarul lui Hasdeu, XVIII 137, Noua 
revistă romînă (1910), p. 86 etc.), incidental şi în nordul Olteniei (Grai 
şi suflet, V 122). Contrar aşteptărilor, cuvîntul nu există în limba sîrbă 
ei nici într-o altă limbă slavă vecină ; în mod surprinzător, el apare însă 
în limba lituaniană (măagaruoti „fein regnen”, cf. M. Vasmer, Russisches 
etymologisches Wörterbuch, II, Heidelberg, 1955, p. 133). Bineînţeles că 
trebuie să considerăm întîmplătoare această similitudine, cel puţin pînă 
cînd va putea fi găsită veriga intermediară dintre cele două limbi. Ter- 
menul, care apare în pA(ms) fără nici o indicație etimologică, se explică 
de altfel satisfăcător în interiorul limbii noastre. Pentru a-l explica trebuie 
să plecăm, credem, de la unul dintre sinonimele lui; este vorba de mizgui 
„a bura”, cuvînt regional cunoscut în aproape întreg Banatul, Ardealul 
de mijloc şi de sud (apare la Anonimus Caransebesiensis, în Chestionarul 
lui Hasdeu, XVII 14, V. Păcală, Monografia comunei Rășinari, 1915, 
p. 340 etc.). Prin urmare, aria de circulaţie a lui mijgura coincide, în Banat, 
cu aceea a lui mizgui, ultimul termen avînd însă o frecvență mai mare. 
Prin contaminarea dintre mizgui şi bura, sinonim cu circulația generală 
pe teren romînesc, a putut rezulta o formă mijgura 1. 


mijigâi subst. — termen folosit de F.R. Atila, Peștii și pescuitul, 
1916, cu sensul colectiv „peşti mici, nedezvoltaţi încă” („după ce mijigaiul 
e ajuns cît acul ... vom îngriji a le procura hrana neapărată fiecărui soi 
de peşte”, p. 153). Cu acest sens şi cu această unică atestare termenul 
figurează și în DA (ms). Izvorul lexicografic pomenit, fără să indice etimo- 
logia cuvîntului, îl leagă totuşi de verbul miji, desigur pe considerentul 
că cele două cuvinte exprimă în comun ideea de micime, de stadiu 
incipient de dezvoltare. Pe de altă parte găsim, în cunoscutul Glosar 
regional al lui Coman, termenul mizgai „mulțime de copii”, probabil 
variantă lexicală a lui mijigai. Credem că mijgai nu trebuie pus în 
legătură cu miji, chiar dacă, la prima vedere, poate fi stabilită o legătură” 
semantică între cei doi termeni. Ni se pare că trebuie să vedem în mijigai 
doar o variantă lexicală (rezultată prin metateză) a lui jimigai (jumugai), 
termen înregistrat de DA și glosat, într-unul dintre sensuri, prin „peşte 
mic, juvete” (glosare preluată de la N. Păsculescu, Literatură populară 
românească, 1910, p. 354). Dacă părerea noastră este justă, atunci mijigai 


1 Pentru transformarea fonetică z > j, cf. situaţia analogă a verbului popular mezdri 
„a jupui; a ciopli cu cuţitoaia” ( < srb. mezdriti), atestat pe alocuri și în formele mejdri, mijdri 
(cf. R. de Pontbriant, Dicţiunaru romino-francesu, 1862, CADE, revista „,lon Creangă”, II, 
109 etc.). 

nu mai poate fi pus în legătură cu verbul miji, ci, prin forma lui de bază 
jimigai, pare a deriva mai degrabă din verbul jimi „a mișuna, a viermui, 
a foi „(atestat încă în Psaltirea lui Dosoftei, cf. DA). Din punct de vedere 
semantic există o înrudire evidentă între miâjigai (jimigai, jumugai) şi 
jimi : legătura dintre substantiv şi verb o realizează în primul rînd sensul 
colectiv al substantivului şi nota de ,,viermuială, mişunare” a verbului, 
care se aplică îndeosebi la vietăţile mici. 

mijoni vb. „a spiona” — apare la L. Costin, Graiul bănăţean, 1926, 
p. 137, fără nici o indicație etimologică. Nu a fost încă înregistrat de 
«dicționarele romiîneşti. După toate probabilitățile avem a face cu un 
derivat al lui mija „de-a v-aţi ascunselea”, nume de joc de copii cu circu- 
laţie aproape generală pe teren romînesc. Înrudirea semantică dintre cel 
-ce se ascunde (la mija) şi cel ce spionează (mijonește) este evidentă. Verbul 
regional mijont s-a putut forma din mija cu ajutorul sufixului -ont (cf. 
mioni < miau, mihoni < mihoho). 

MIRCEA SECHE 


Mărin şi mărinâ (măriní) 


Un cuvînt romînese puțin cunoscut este termenul popular mărin, 
nume dat mai multor boli de care suferă oamenii și animalele. Bolile 
denumite cu acest cuvînt sînt însă cu totul diferite, fără nici o înrudire 
între ele. Numele de mărin se dă atît pentru crampe sau deranjament 
la stomac, cât şi pentru diverse bube sau umilături, de exemplu : ,umilă- 
tură roşie cu puroi la subţiori” comunicat din Brusturi-Brad, „bubă la 
coastă” T. Papahagi, Graiul și folclorul Maramureşului, 127, „mol I. Bianu, 
Dicţionarul sănătății, „crampe la stomac” ALR 1, 4180/219, „umflătură 
la pîntecele calului” Sez. III, 139, „boltă crescută din lovituri” ALR II, 
353 diverse, „boală cu umilături la ugerul vacii” Arh. Folk. VI, 175, 
„boală cu umilături la pulpa vacii care coace și singerează” A. 'Țiplea, 
Poezii populare din Maramureş, 112. 

Alături de subst. mărin. există şi verbul a se mărină sau mărini 
„a se infecta de mărin” sau „a se îmbolnăvi de stomac”. g 

Despre originea acestor cuvinte s-a spus foarte puțin. Numai 
N. Drăganu (Dacoromania IN, 742—745) s-a ocupat de etimologia lor, 
considerîndu-le cuvinte de origine latină. El le pune în legătură cu radicalul 
latin malus şi propune, pentru verb, două soluții: fie să se pornească 
de la forma maligno-are, în care g din grupul en ar fi putut să dispară 
(dîrd ca exemplu de formație similară verbul sineca < signicare „a se 
însemna, a-şi face semnul crucii”), fie să se pornească de la un neatestat 
*malinare, derivat din malum + suf. inare. În ce priveşte subst. mărin, 
în oricare din cazuri, spune N. Drăganu, el este un postverbal. 

Ambele ipoteze sînt greu de susținut. n cazul lui malignare, Drăganu 
presupune o evoluţie fonetică neobişnuită pentru limba romînă (gn>n), 
iar exemplul pe care-l dă pentru susținerea acestei teze nu este convingător. 
După cum a dovedit J. Byck (Limba romînă, 1958, nr. 5, 19—26), verbul 
sinecă nu are nimic comun cu lat. signicare, fiind format pe teren romiî- 

nesc (deformare a lui mâneca cu înţelesul de „a se grăbi”), atestat abia 
în secolul al XIX-lea în literatura descîntecelor. A doua ipoteză a lui 
N. Drăganu, încercarea de a deduce pe mărind dintr-un neatestat *malinare 
este tot atît de slab susţinută, deoarece nu ştim dacă un asemenea cuvînt; 
a existat vreodată în limba latină. 

În limba noastră, cuvintele mărin şi mărind apar atestate abia în 
a doua jumătate a secolului al XIX-lea şi sînt întîlnite mai ales în litera- 
tura descintecelor. După dicţionarul etimologic al lui Meyer-Lübke, cuvin- 
tele nu există în nici o altă limbă romanică. Aceste fapte ne determină 
să credem că avem de-a face cu cuvinte formate pe teren romînesc. Ori- 
ginea lor este legată de o sărbătoare religioasă, Sf. Mărina, pe care oamenii 
superstițioşi o respectau crezînd că vor fi astfel feriti de boli. Mărina, 
17 iulie, o serbează ca să nu fie măriniți, adică să nu capele o boală răută- 
cioasă de pântece. S. Fl. Marian, Sărbătorile la români, I, 113. Înainte vreme 
‘tineam... Mărina pentru boale. O fimee o tesut în ziua de Mărina că se apropia 
sarmarocul Sfîntului Ilie, şi s-o înflat care de nu se mai află: s-o mărinit. 
Cony. lit. 44,657. Sărbătoarea se mai numeşte şi Circovii Mărinii sau, 
simplu, Mărinii şi de aici, toate boalele sau bubele pe care oamenii credeau 
că le pot căpăta nerespectînd această zi, s-au numit mărini. Mărina e rea 
de bube şi buboaie, adecă acel ce va îndrăzni să lucreze de ziua ei, se va 
boboii din senin (sau) va căpăta nişte bube urîcioase... care se numesc 
mărini. T. Pamfile, Sărbătorile de vară la români, 167. 

Deşi puţin frecvent, fenomenul nu este singular. Formaţii similare 
mai există în limba romînă. Un vechi obicei at poporului era acela de 
a numi „zînele” sau „spiritele rele” prin pronumele personal „Ele” sau 
„„Diînsele” conform superstiţiei că, spunîndu-le pe nume, li se înfățișează 
şi-i torturează. După această credință mulţi căpătau boala numită 
„de Dinsele” sau „de Ele” (cf. S. FI. Marian, Descântece, 266). 

În literatura populară apar şi alţi termeni derivați de la numele 
vreunei zeități sau al unui personaj mitice. Astfel întîlnim adjective ea: 
borz, boarză „zborşit” sau îmborzată (de la Borză „ființă urîcioasă închi- 
puită de descîntătoare că ar aduce unele boale”), însînzienată (derivat 
din Sînziene) ete. (cf. O. Densusianu, Grai şi Suflet VI, 90). 

Atestarea iîrzie a cuvintelor marin şi mărind (a doua jumătate 
a secolului al XIX-lea), absenţa lor din celelalte limbi romanice, precum 
şi faptele amintite mai sus ne determină să credem că nu avem de-a face 
cu cuvinte de origine latină, ci cu cuvinte romîneșşti a căror origine este 
legată de obiceiurile şi credinţele poporului nostru în legătură cu sărbă- 
toarea religioasă Sf. Mărina. 

ALEXANDRA BURNEI 


Bocanei 


Cercetînd textul Psaltirii Hurmuzaki care se află la Biblioteca 
Academiei R.P.R., în manuscrisul cu numărul 3077, — la foaia 505, 
Psalmul 59, versetul 10, am găsit cuvîntul bocanci(le) wokanunae, Cores- 
punzător cuvîntului canora din textul slav) cu sensul de încălțăminte. 

Cuvîntul apare o singură dată în cuprinsul acestei lucrări în următorul 
context: „9. Al mieu e Galadu si al mieu Manasi, Efrem tăria capului 
mieu, Tuda împăratul mon, 10. Moav căldarea, nedejdia mea pre idumei şi 
votu tinde bocancile meale, mie alte semente plecară-se”, 

În atară de faptul că sensul se deduce destul de clar din contextul 
de mai sus, comparînd aceste versete cu pasajele corespunzătoare din 
alte lucrări similare din secolul al XVI-lea şi al XVII-lea, am constatat 
că toate folosesc cuvinte sinonime, corespunzătoare noțiunii de încălţă- 
minte, fapt care constituie un argument în plus în determinarea sensului. 
Astfel, în Psaltirea Scheiană 1 vol. II, pagina 114, apare: „9. Al mieu 
aste Galaad și al mieu iaste Manasta şi Efrem vrătute capului mieu. Iuda 
împăratul mieu, Moav conobea upuvăința mea. Spre idumei tinzu agorbura 
mea, mie alţii striiri plecară-mi-se”. Pentru zgorbura (cuvîntul care ne 
interesează din textul scheian) la subsol, în note, se dau formele: căl- 
tunul (Psaltirea slavo-romină a lui Şerban Coresi, 1588) şi călțămîntul 
(Psaltirea slavo-romină a lui Dosoftei, 1680); în Biblia de la Bucureşti 2 
(1688) se foloseşte cuvîntul încălțăminte : „T. Al mieu iaste Galaad şi al 
mieu aste Manasis și Efraim întărirea capului mieu. 8. Iuda împăratul mieu, 
Moav căldarea nedejdii meale. 9. Peste Idumea voiu întinte încălţămintea 
mea, mie cei streini de fealiu mi se supuseră. Psalmul 59, p. 400/13, col. II; 
tot cuvîntul încălțăminte se întîlneşte şi într-o ediţie modernă a Bibliei, 

Admiţînd afirmaţia făcută de I. A. Candrea (op. cit., vol. I, XCIII) 
pe baza particularităţilor fonetice şi lexicale ale textului Psaltirii Hurmu- 
zaki, comune cu cele ale graiului din Maramureș, anume că acest text este 
o traducere din slavă făcută în regiunea de nord a ţării, nu este surprinzător 
faptul că apare aici cuvîntul bocanci. În ce priveşte etimologia acestui cuvînt, 
toate dicționarele arată că el vine din maghiarul bocanks „încălțăminte 
scurtă pînă la gleznă”, care derivă la rîndul lui de la boko gleznă”. 

„Numele acestei încălțăminţi foarte primitive — spune printre alţii. 
B. P. Hasdeu 2 — vine ca și lucrul însuși de la unguri: maghiarul bakanks 
sau bokancs de unde şi forma romînească plurală băcînei şi bocănci sau 
boconci, după care s-a format în urmă pe cale analogică subst. băcîncă, 
vocîncă, bocancă”. Venind din ungurește, era normal deci ca acest cuvînt 
să fi pătruns întîi în partea de nord a Ardealului, unde influența maghiară 
a fost mai directă şi mai puternică. Este însă de remarcat, în ceea ce pri- 
vește forma acestui cuvînt, că în Psaltirea Hurmuzaki apare pl. art. 
bocancile, formă pe care atît Hasdeu cît şi Tiktin1 nu o menţionează. 
Doar Dicţionarul: Academiei 5, sub articolul BOCANCIU, într-o paranteză 
explicativă spune : „mai ales la pl. ; în graiul soldaților din armata austro- 
ungară ; întrebuințat şi în Romiînia sub forma bocanci”, la pl. tot bocanci. 


1 i A, Candrea, Psaltirea Scheiană comparată cu celelalte psaltiri din sec. XVI şi XVII 
iraduse din slavonește, Bucureşti, Socec, 1916. 

2 Biblia, adecă Dumnezeiasca scriptură ale cei vechi şi ale cei noao leage toate care s-au 
tălmăcit despre limba elinească, spre înţelegerea limbii romineşti cu porunca prea bunului creştin 
şi luminatului domn Ioan Şărban, Bucureşti, 1688. R 

3 B, P. Hasdeu, Etymologicum magnum Romaniae, Bucureşti, 1893, vol. III, p. 2815. 

4-Dr. H. Tiktin, Rumănisch-deulsches Wörterbuch, Bucureşti, Imprimeria Statului, 
1903, vol. I. 

5 Dicționarul limbii romine, Bucureşti, Socec, 1913, vol. I, A-B. 

Asemănarea este deci numai parţială, fiind aici vorba de un substantiv 
masculin, în timp ce în Psaltirea Hurmuzaki el este feminin sau cel mult- 
neutru (cu precizie nu se poate spune, deoarece cuvîntul e folosit o singură 
dată şi numai la plural). De fapt titlul şi categoria gramaticală indicată. 
în articolele sub care este tratat acest cuvînt în diverse dicționare sînt 
foarte diferite, ele indicînd existenţa multor variante, precum şi întreaga 
lor evoluţie pînă la forma socotită astăzi de bază: bocanc — pl. bocanci 
s.m. Astfel Hasdeu consideră cuvîntul ca s.f. : băcîncă, bocîncă și bocancă, 
cu pl. băcânci, bocânei şi bocanci. H. Tiktin dă ca titlu de articol bocânciu 
s.m., Dicţionarul Academiei, Bocanciu s.m., Dicţionarul enciclopedie 
ilustrat 1, bocâncă s.f. 


Surprinzător este de asemenea ai faptul că atestările pe care le dau 
dicționarele pentru acest cuvînt sînt toate mai noi, deşi cuvîntul intrase 
demult în limbă, din moment ce apare folosit în Psaltirea Hurmuzaki. 
(I. A. Candrea, op. cit., vol. I, p. XCIV, fixează, după filigranul hîrtiei, 
data traducerii Psaltirii Hurmuzaki în primii ani ai secolului al XVI-lea, 
adică între anii 1500—1520). 

Cea mai veche atestare pe care am găsit-o în dicționare este cea dată 
de Hasdeu (locul citat) pentru forma de pl. băcăänci (sakanus). Hasdeu 
citează următorul pasaj dintr-un document care face parte din Manu- 
scrisul Asachi, aflat la Arhivele Statului din Bucureşti, vol. I, p. 225. 
Este vorba de un act de la Gaspar-Vodă Gratiani din 1620 în care se 
spune ` Pişet gospodstvo-mi slugam nașim părcălabe ot tărgul Romanului 
i goltuz i părgare ot tam, deacă vet vedea cartea domnii-meale, iară voi să 
avet a lăsa în pace satul Tăämăgeanii ce iaste a sfintei mănăstiri a Gălatei 
de potvoade şi de cai de olac şi de toate angariile şi gloată ce să vor face ca să 
aibă a-i judecare rugătorii noștri călugării de la sfinta mănăstire, să le 
fie de băcănci (extra) și de îmbrăcăminte, iar cu tărgul și cu ținutul nimic 
să nu-i traget numai să-ş plătească cisla... Tot Hasdeu arată că acelaşi 
ordin este reparat de Antonie-Vodă Rusăt la 1675: „să le fie de bocănet 
(soxmnun) și de îmbrăcăminte . . 7", După cum se poate observa, cuvîntul 
apare aici cu o altă formă, 

Dicţionarul lui Tiktin și Dicţionarul Academiei trimit ambele la 
Hasdeu, considerînd citatul de mai sus ca cea mai veche atestare. Cele- 
lalte dicționare nu intră în discuţie fiindcă dau atestări foarte recente. 

Psaltirea Hurmuzaki reprezintă deci un izvor care ne duce cu o 
sută de ani în urmă față de indicaţia socotită pînă acum de dicţionare 
drept cea mai veche. 

Pe lîngă aceasta, prin sensul pe care îl are aici cuvîntul, se dove- 
deşte că el pătrunsese în limbă folosit întîi pentru a denumi noţiunea de 
încălțăminte în genere și abia în al doilea rînd pe cea purtată de soldaţi, 
nu invers cum au arătat aproape toate dicționarele pînă acum. Folosirea 
de către soldaţii din armata austro-ungară a acestui vechi cuvînt a con- 
tribuit însă la răspîndirea lui mai largă. 

GETA MARIN 


1 I, A. Candrea-Gh. Adamescu, Dicționarul enciclopedic ilustrat, Bucureşti, Cartea Romi- 
nească, 1926—1931, 

I. CREŢU 


„LUOCEAPĂRUL” 
Paternitatea eminesciană a versiunii din ediţia Socec 


Societatea academică ,Rominia Jună” din Viena a hotărît în pri- 
măvara anului 1882 să editeze un Almanah cu colaborarea celor mai de 
seamă personalităţi literare romînești. Acestui apel al studenţilor romîni 
de la Viena, Eminescu a răspuns trimițind. cea mai nouă şi cea mai întinsă 
poemă a sa, Luceafărul. 

Poetul avea închegată Legenda Luceafărului încă de la 10 aprilie 
1882. Textul acestei poeme, așa cum se afla la acea dată, este cuprins 
în manuscrisul 2261, f. 198—212 (Biblioteca Academiei R.P.R.). Acest 
text a fost supus unei revizuiri atente, în urma căreia au fost eliminate 
sau schimbate radical unsprezece strofe dintr-un total de o sută cinci. 
Pe lîngă aceasta au fost făcute numeroase modificări de cuvinte şi expresii. 
Textul tipărit în Almanah (apărut la Viena în aprilie 1883) reprezintă 
noua formă, revizuită, a Luceafărului. 


Dar şi după expedierea manuscrisului la Viena, pe Eminescu La 
preocupat perfecționarea poemei. Acest fapt reiese din două însemnări 
ale lui Maiorescu apărute la datele de 8/20 oct. 1882 şi 28 oct./9 noiembrie 
1882 (vezi T. Maiorescu, Însemnări zilnice, vol. II, Editura Socec, Bucu- 
reşti, p. 127 şi 132). Din alte însemnări ale acestuia (31 oct. 1882) reiese 
de asemenea că manuscrisul ultimei versiuni a Luceafărului a intrat în 
posesia criticului. 

E locul să facem aici o mică paranteză pentru a arăta că interpretarea 
dată de I. E. Torouţiu (Conv. lit., LXXIV, 1942, noiembrie—dec., p. 789) 
însemnării din 5/17 noiemb. 1882 a lui Maiorescu, în scopul de a dovedi 
că Eminescu şi-a corectat poema înainte de a o expedia la Viena şi că textul 
trimis la Almanah spre publicare este cel definitiv, cuprinzind. modificările 

despre care vorbeşte Maiorescu, ne apare cu totul falsă. Torouţiu preci- 
zează chiar ziua de 4 noiembrie ca dată a expedierii Luceafărului la Viena, 
aducînd ca argumente, printre altele, faptul că datele din jurnalul lui 
Maiorescu referitoare la corectarea Luceafărului se situează înainte de 
4 noiembrie. Dar din însemnarea amintită a lui Maiorescu nu rezultă absolut 
de loc data trimiterii Luceafărului la Viena. Să nu se creadă cumva că 
Maiorescu a adunat materialul de colaborare la Almanah, l-a împachetat 
şi l-a expediat; grămadă la Viena. Aproape toţi colaboratorii la Almanah 
şi-au expediat singuri materialul lor, la date diferite, precum rezultă din 
corespondenţa păstrată în arhiva „Romîniei June”. Numai cu privire la 
Luceafărul lui Eminescu nu se mai găseşte nimic în arhivă, din cauză că 
„originalul acestei măiestre poezii a dispărut din arhiva societăţii și acum 
„se va fi aflind poate la vre-un amator de astfel de rarităţi...” (vezi 
I. Grămadă, Societatea academică socială literară ,, România Jună” din Viena. 
Arad, 1912). 

Avem aşadar toate indiicile să credem că textul Luceafărului în ultimă, 
formă, corectat şi șlefuit de poet, este cel publicat de Maiorescu în ediţia 
sa din 1883, ediţia Socec. Din comparaţia celor două versiuni ale Lucea- 
fărului (din Almanah şi din ediţia Socec) vor rezulta toemai corectările 
şi șlefuirile aduse de poet poemei sale, după expedierea la Viena a versiunii 
apărute în Almanah, aşa cum am văzut mai sus. 


ALMANAH: EDIȚIA SOCEC: 


strofa 30, primul vers 
Pe negre vifele-i de păr Pe vijele-i negre de păr 
strofa 48, ultimul vers 


Ia dut'de-ţi vezi de treabă Ia las’ caiğ-ti de treabă 


strofa 73, ultimul vers 


O oră de iubire O oară de iubire 


strofa 77 
Ei numai doar durează-n vint 
Deşerte idealuri — 
Cind valuri află un mormiînt lipseşte 
Răsar în urmă valuri 


strofa 81 
Jar tu Hyperion rămii Jar tu, Hyperion, rămii 
Ori unde ai apune... Ori unde ai apune, 
Cere-mi cuvintul meu de-ntii Tu eşti din forma cea dintii 
Să-ţi dau înțelepciune ? Eşti vecinică minune, 
strofa 82 


Vrei să dau glas acelei guri, 
Ca dup-a ei ctniare 

Să se ia munţii cu păduri lipseşte 
Şi insulele-n mare? 

strofa 83 
Vrei poale-n faplă să arăţi 
Dreptate şi tărie? 
Ți-aş da pămintul în bucăţi lipsește 
Să-l faci impărăţie 
strofa 84 
Îți dau catarg lingă catarg 
Oştiri spre a străbate 
Pămintu-n lung şi marea-n larg, lipseşte 
Dar moartea nu se poate... 
strofa 90, versurile al treilea şi al patrulea 
Revarsă linişte de veci Revarsă linişte de veci 
Pe noaptea mea de patimi Pe noaptea mea de palemi 


Din compararea paralelă de mai sus rezultă că Maiorescu n-a folosit, 

pentru volumul de la Socec, textul Luceafărului tipărit în Almanah. În- 
țelegem de aici că nu despre acest text pomenește el în însemnările sale, 
în care afirmă că Eminescu a corectat și a șlefuit Luceafărul, ci despre 
acela pe care Eminescu a continuat să-l refacă după expedierea poemei 
sale la Viena şi pe care a avut timp îndelungat a-l corecta înainte de izbuc- 
nirea bolii. 
- Zece ani a figurat în toate ediţiile textul Luceafărului în versiunea 
dată de Maiorescu. Ediţia a doua Şaraga din Iași (1894) introduce însă o 
inovaţie ` reproduce textul Luceafărului din Convorbiri literare (august 
1883), care la rîndul său îl reprodusese din Almanah. În chipul acesta ediţia. 
Şaraga părăsea propria-i metodă din ediţia întîi, care reprodusese textul 
Luceafărului din ediţia Socec. În 1908, ediţia Scurtu vine şi ea cu o ino- 
vaţie reproducînd fără vreo menţiune specială şi versiunea Almanahului 
şi versiunea Socec, într-un text hibrid. În majoritatea lor însă ediţiile 
următoare au reprodus textul Luceafărului din ediţia Socec. Se părea, 
la un moment dat, că în urma studiului lui G. Ibrăileanu, Edițiile poe- 
iilor lui Eminescu (Viaţa Românească, XXI (1929, mai —iunie) problema 
editării Luceafărului este deplin lămurită, în sensul că, în textul ediţiei, 
se va reproduce versiunea din ediţia Socec, iar în note se vor arăta și 
deosebirile pe care le prezintă versiunea Almanahului. Astfel au procedat 
ediția Ibrăileanu, ediția Botez, ediţia Călinescu şi altele. 

Însuşindu-şi însă argumentarea lui D. Caracostea din Arta cuvin- 
tului la Eminescu (Bucureşti, 1938), Perpessicius reproduce în ediția sa 
(M. Eminescu, Opere, I, Bucureşti, 1939) textul Luceafărului din Almanah. 
şi înlătură versiunea din ediţia Socec, sub motiv că aceasta ar fi opera. 
exclusivă a lui Maiorescu : 

„Fără a intra în prea multe detalii — serie el — credem că situația. 
poate D rezumată astfel: Versiunea Maiorescu e ticluită de acesta, în 
răstimpul de după reproducerea versiunii Almanahului în Convorbiri, 
deci după îmbolnăvirea poetului, mai corect către noiembrie, cînd se 
hotărăşte să tipărească întîia ediţie a poeziilor lui Eminescu. Cel mai 
hotăritor argument e însăşi reproducerea versiunii Almanahului în nu- 
mărul de august al Convorbirilor, aşadar după îmbolnăvirea poetului. 

Dacă ar fi existat o versiune, modificată de poet, este sigur că revista ieşană 
ar fi reprodus-o pe aceea. Or, versiunea Comvorbirilor este întrutotul cea 
din Almanah” (M. Eminescu, Opere II, Bucureşti 1943, p. 452). 

Argumentul acesta însă nu rezistă, deoarece Convorbirile au reprodus 
textul Luceafărului din Almanah nu din cauză că nu exista o versiune 
modificată de poet, ci pentru motivul că deţinătorul unei asemenea ver- 
siuni în manuscris, Maiorescu, lipsea din ţară la acea dată. Din chiar însem- 
nările acestuia se vede că el avea în buzunar biletele de călătorie în străi- 
nătate în ziua cînd s-a declarat boala poetului şi că nu s-a înapoiat decît 
în ziua de 5 august 1883 (T. Maiorescu, op. cit., p. 191 și 192). Din această 
cauză deci Iacob Negruzzi, redactorul Convorbirilor, neavînd pentru mo- 
ment nici o poezie inedită de Eminescu (manuscrisele acestor poezii se 
aflau la Maiorescu), a crezut de datoria lui să reproducă măcar Luceafărul, 
apărut în străinătate şi deci necunoscut în ţară, pentru ca cel puţin în 
chipul acesta revista să contribuie şi ea la manifestaţia de simpatie a 
întregii prese romîneşti pentru marele şi nefericitul poet. Iată deci cauza 
pentru care Convorbirile au reprodus textul Luceafărului din Almanah, 
şi nu din manuscrisul poetului, aflat în acel moment la Maiorescu. 

Al doilea argument invocat de Perpessicius îl constituie faptul că 
traducerea germană a Luceafărului, făcută de Mite Kremnitz şi terminată 
la începutul lunii ianuarie 1883, cînd se citeşte la Junimea, în absenţa 
lui Eminescu (vezi Maiorescu, op. cit., p. 149), ar păstra cîteva versuri din 
cele suprimate în ediţia Socec, ceea ce ar D un indiciu că poetul nu s-a 
gîndit la suprimarea lor totală. La care noi răspundem că era natural 
ca Mite Kremnitz să fi primit de la Eminescu versiunea trimisă la Viena, 
fiindcă numai avînd din timpul verii anului 1882 textul romînese al Lucea- 
fărului, putea să termine traducerea pînă la începutul anului următor 
(12 ianuarie). O traducere aşa de anevoioasă nu se face numai în cîteva 
săptămîni. 

Al treilea argument al lui Perpessicius este astfel formulat : 

„N-ar fi exclus ca intenţia suprimării celor 4 strofe şi, implicit, a 
substituirii celor două versuri de tranziţie, să o fi mărturisit Maiorescu, 
cu un an mai înainte, în vremea collocviilor pentru șlefuirea poemului, 
despre care însuşi a raportat ... Dar dacă şi după aceste sugestii, ce trebuie 
că vor fi fost formulate, Eminescu nu cedează şi îşi publică poemul exact 
aşa cum l-a gîndit el, nu este acesta un motiv mai mult să i se respecte 
opera, în forma ei originară 0”. 

Formularea ipotetică a judecăților de mai sus credem că ne în- 
dreptățeşte să socotim acest argument cu totul neconcludent. 

Slăbiciunea unor asemenea argumente se datorește, după cît ni se 
pare, lui I. E. Torouţiu (vezi art. cit.). Am atras atenţia asupra netemei- 
niciei afirmației lui Torouţiu privitoare la data cînd ar fi expediat Emi- 
nescu poema sa la Viena. Aici semnalăm ipoteza fantezistă a unor contra- 
dicţii ivite între critic şi poet pe tema suprimării strofelor 77, 82, 83 şi 84, 
ipoteză pe care şi-o însușește întru totul şi Perpessicius. 

Venim acum la ultimul argument, formulat astfel de Perpessicius : 

„Și pentru a răspunde şi cu un argument de ordin estetic, cu toate 
că armele acestea, sînt cele mai problematice, să mărturisim că cele două 

versuri nu ni se par chiar atît de frumoase, ca lui Ibrăileanu. „Dar cine, 
scria el în focul argumentaţiei, a tăcut versurile: — Tu eşti din forma 
cea dintii — Eşti vecinică minune? Maiorescu? E greu de admis că 
versurile le-a făcut el. Sînt versuri de mare poet. Nici un alt poet romîn 
de oricînd, n-ar fi putut să le scrie. Probabil că sînt de Eminescu”. După 
care Perpessicius adaugă : „Vers de mare poet — Eşti vecinică minune — 
acest nevinovat loc comun? ! Evident nu” (vezi M. Eminescu, Opere II, 
1943, p. 451—452). 

Cei care nu admit că Eminescu, corectind şi șlefuind textul Lucea- 
. fărului, după expedierea primei versiuni la Viena, este autorul ultimelor 
două versuri din strofat 


Iar tu, Hyperion, rămii 
Ori unde ai spune, 

Tu ești din forma cea dinlii 
Eşti vecinică minune 


în lipsă de argumente obiective, cad în eroarea de a le subaprecia, con- 
siderînd că nu ar fi scrise de Eminescu. D. Caracostea le declară „cele 
mai slabe din toată poema”, iar Perpessicius afirmă că versul Eşti vecinică 
minune este „un nevinovat loc comun”. Asemenea păreri vin în contra- 
zicere vădită cu afirmaţia lui Ibrăileanu, care socotea că „nici un alt poet 
român de oricînd n-ar fi putut să le scrie”, afară de Eminescu. 

Zadarnic am încerca să punem în comparaţie cele două versiuni 
şi am declara că versurile Tu ești din forma cea dintii | Eşti vecinică minune 
din versiunea şlefuită ni se par a fi mai clare decît Cere-mi cuvîntul meu 
de-ntâi | Să-ţi dau înțelepciune? din versiunea trimisă la Viena, fiindcă 
partizanii ultimei versiuni ne-ar declara că nu-i interesează claritatea, 
atîta timp cît această versiune poartă semnătura poetului. Şi tot zadarnic 
le-am aminti că în manuscrisul 2260, f. 264 strofa: 


Cind tu Hyperion rămii, 
Ori unde ai apune... 
Cere-mi cuvîntul meu dentii 
Să-ţi dau înţelepciune ? 


este ștearsă complet de Eminescu şi că surprindem astfel gîndul poetului 
de a căuta o altă formă, întrucît cea ştearsă nu-l mulțumea. 

Pe cît se vede, în discuţie nu ar trebui să stea problema valorii 
estetice a celor două versuri, ridicată de Caracostea şi de Perpessicius, ci 
aceea a paternităţii lor. Iată motivul pentru care ne vom îndrepta atenția 
spre această din urmă problemă, 


+ 


Se ştie că în limbajul poeţilor sînt anumite cuvinte şi expresii la 
care ei apelează deseori. Acestea sînt așa-numitele cuvinte-cheie. Ele con- 
stituie caracteristica stilului lor, sînt acele tipare care marchează origi- 
nalitatea gîndirii. În poezia lui Eminescu pot fi întâlnite numeroase astfel 
de cuvinte-cheie, cuvinte pe care le simţim ca expresii proprii ale poetului 
nostru, cu un cuvînt, ca eminesciene”. 

Tot astfel, în limbajul poeţilor întîlnim unele elemente mai des 
folosite, frecvenţa lor indicînd şi preţul pe care li-l acordă scriitorul. Sînt 
aşa-numitele cuvinte-temă. Anume construcţii stilistice sînt şi ele uşor de 
recunoscut ca elementele proprii în limbajul unui poet. 

Socotim că mijlocul cel mai nimerit, care ne poate indica cu certi- 
tudine paternitatea versurilor din Luceafărul, pusă în discuţie de Cara- 
costea şi Perpessicius, este tocmai cercetarea şi descoperirea elementelor 
proprii ale limbajului folosit de poet. Și pentru a proceda metodic, vom 
reproduce din nou versurile respective în forma lor din ediția Socec: 


Iar tu, Hyperion, rămii 
Ori unde ai apune, 

Tu eşli din forma cea dintii, 
Eşti vecinică minune, 


Determinarea „cea dintii” a substantivului „forma” din versul 
Tu eşti din forma cea dintâi, este fără îndoială o construcţie stilistică foarte 
frecventă în limbajul poetic al lui Eminescu. Numai în poezia Epigonii 
o întîlnim de şase ori: Prale firea cea întoarsă, Daniil cel trist şi mie... 
S-a dus Pan, finul Pepelei cel isteţ ca un provesrb / ...lar poetul ei cel 
tînăr o privea cu îmbătare / ...El deşteaptă-n sînul nostru dorul ţării 
cei străbune / ...Strai de purpură și aur peste ţărîna cea grea. 
Chiar şi în Luceafărul mai întîlnim această construcţie : 
Şi din a haosului văi, 
Jur împrejur de sine, 
Vedea ca-n ziua cea dinlăi 
Cum izvorau lumine., 


În locul lui menit din ceri 
Hyperion se-ntoarsă 
Şi, ca şi-n ziua cea de ieri 
Lumina și-o revarsă 


Eminescu foloseşte frecvent aceeaşi construcție şi în proză: 

„Materia eternă, pururea tot în aceeaşi cantitate ca-n ziua cea dintii 
a creațiunii, natura ne-o împrumută să putem opera schimbări asupra 
ei; a o spori sau împuţina nu putem” (,, Timpul”, 15 iulie 1882). 

„Bi se simțeau inocenți ca-n ziua cea. dinti (manuscrisul 2255, f. 255). 
Şi citatele se pot înmulţi. 

Așadar construcţia „forma cea dintîi” se încadrează perfect în lim- 
bajul lui Eminescu și este proprie marelui poet. În concluzie, şi versul : 
Tu eşti din forma cea dintii este pur eminescian. 

Adjectivul vecinic, din versul: Eşti vecinică minune, este şi el un 
element foarte frecvent în vocabularul eminescian. Iată cîteva exemple 
luate la întîmplare : 

Ş-acel rege-al poezici, vecinic tînăr şi ferice 
(Epigonii) 

Înecat de vecinici visuri, răsărit din sfinte-izvoare 
(Egipetul) 

Să-ngădue intrarea-mi în vecinicul repaos 
(Rugăciunea unui dac) 


Din noaptea vecinicei uitări 
În care toate curg 
(Din noaptea) 


Din sînul vecinicului ieri 
Trăeşte azi ce moare 


(Luceafărul) 


Să vedem acum situaţia cuvîntului minune în limbajul eminescian. 
Cu sensul obişnuit de ,„,miracol”, „lucru uimitor”, „apariţie uimitoare” 
se întîlneşte adesea în versurile poetului. 

Dar cuvîntul minune se întîlneşte în poeziile lui Eminescu şi cu un 
sens mai special de „făptură”, „,creaţiune, ființă perfectă, fără seainăn”, 
cînd este vorba de femeia iubită : 


Căci pentru care altă minune de cît tine 

Mi-aş risipi o viaţă de cugetări senine 

Pe basme şi nimicuri, cuvinte cumpănind 
(Nu mă înfelegi) 


Dar tot gindesc cum ne iubirăm, 
Minune cu ochi mari și mină rece 
(Sini ani la mijloc) 


Și te-ai dus dulce minune 
Sa murit iubirea noastră. 
(Floare albastră) 


Precum vedem, atît elementele lexicale cît și construcţiile stilistice 
mai deosebite din versurile în discuţie se regăsesc întocmai în limbajul 
poetic al lui Eminescu. Ele nu pot fi deci decît ale lui Eminescu. 

Dar mai sînt și alte deosebiri între textul Luceafărului din Almanah 
şi acela din ediţia Socec, pe care nu le putem atribui decît tot lui Emi- 
nescu. Astfel, inversinnea Pe negre viţele-i de păr din versiunea Almana- 
hului a putut îi adusă la forma Pe vițele-i negre de păr din ediţia Socec 
de poetul care o încerease în două variante mai înainte (m-sele 2275 şi 
2277), unde găsim În vite negre cade păr. Iar versul din ediţia Socec Ia 
las-cată-ti de treabă îşi află completa justificare, ca sens și expresie, în 
încercarea anterioară din manuscrisul 2275 unde se află forma Ia du-te 
și mă lasă. 

Forma oară din versiunea Socec, în strofa : 


Reia-mi al nemuririi nimb 
Şi focul din privire, 

Şi pentru toate dă-mi în schimb 
O oară de iubire! 

este o formă care se găseşte chiar într-o variantă a Luceafărului din manu- 
scrisul 2277, î. 140: 
Şi de aci să te repezi 
Ca fulgeru-ntr-o oară 
Și-n clipa asta tu să vezi 
Ce face dinsa oare? 
Ea se întilnește și în Pe lîngă plopii fără soț: 
O oară să îi fost amici 
Să ne iubim cu dor, 
S-ascult de glasul gurii mici 
O oară şi să mor 


poezie care se desăvirșea tocmai pe vremea cînd Eminescu corecta Lu- 
ceafărul. O regăsim și în proza lui Eminescu (Sărmanul Dionis şi Cezara). 

În versiunea ediţiei Socec se află forma patemi, şi nu patimi ca în 
versiunea Almanahului, astfel : 


Cu farmecul luminii reci 
Gindirile străbate-mi, 
Revarsă liniște de veci 
Pe noaptea mea de palemi 


întocmai ca în variantele anterioare ale Luceafărului din manuscrisele 
2261 şi 2275, iar în Mai am un singur dor e folosită de trei ori. 

Discutind lipsa strofelor 77, 82, 83 şi 84 din textul Luceafărului 
în versiunea Socec, D. Caracostea atribuie suprimarea lor lui Maiorescu. 
Ştiinţificeşte însă nu se poate aduce nici o dovadă în susținerea acestei 
aserțiuni. Din contră, manuscrisul 2261, singurul care conține textul 
complet al Luceafărului, prezintă numeroase strofe întregi care nu mai 
figurează în versiunea trimisă de Eminescu la Viena şi apărută în Almanah. 
Pentru asemenea suprimări avem dovada materială în manuscrisul citat 
mai sus, Dacă la acest fapt vom adăuga alte dovezi de înlăturare a unor 
părți întregi din textul altor poezii (ca de exemplu S-a dus amorul, care în 
„„Pamilia” are cel puţin două strofe mai mult decît textul publicat în ediţia 
Socec, după manuscrisul ultim al poetului, necontestat de nimeni), ne 
vom putea da seama de sistemul suprimării, ca mijloc de perfecționare 
artistică a unor bucăţi tipărite, folosit de Eminescu. În sprijinul afirmației 
noastre mai indicăm suprimările de cel puţin 7 sau 8 pagini din nuvela 
Cezara, efectuate după tipărirea ei în „Curierul din Iaşi”, tot cu scopul 
realizării unei forme artistice superioare, 


În concluzie, atit din faptele biografice expuse la început cît și din 
dovezile filologice aduse în partea finală, rezultă că versiunea Luceafărului 
tipărită în volumul de poezii ale lui Eminescu, apărut la Socec sub îngri- 
jirea lui Maiorescu, îndată după îmbolnăvirea poetului, este opera exclusivă 
a lui Eminescu şi reprezintă o treaptă superioară de realizare față de ver- 
siunea apărută anterior în Almanah. Aşadar, editorii care înlătură ver- 
siunea ultimă a Luceafărului din ediţia Socec, readuc la suprafaţă fără 
motive întemeiate o versiune care nu reprezintă expresia ultimă a voinței 
poetului. 


LETOPISEŢUL LUI GRIGORE URECHE 
ȘI EDITAREA LUI* 


DE 


P. P. PANAITESCU 


O recentă recenzie publicată în revista „Limba Romină” în legă- 
tură cu ultima ediție a Letopiseţului Moldovei de Grigore Ureche deschide 
încă o dată chestiunea autorului acestei cronici, punînd în același timp 
interesante probleme de critică şi metodă. Ediţia criticată a fost luată 
ca bază de informaţie la alcătuirea tratatului de Istoria României (macheta 
apărută de curînd) şi concluziile ei asupra autorului şi a ideilor lui social- 
politice au fost adoptate de colectivul volumului III al Tratatului. În 
aceste condiţii o discuție mai largă se impune în jurul recenziei amintite. 

În anul 1908 istoricul C. Giurescu 2 publicat un studiu intitulat : 
Noi contribuțiună la studiul cronicilor moldovene, în care ajungea la con- 
cluzia că adevăratul autor al Letopiseţului țării Moldovei ar îi Simion Das- 
călul, Grigore Ureche fiind autorul unei scrieri istorice azi pierdute, folo- 
site ca izvor de Simion Dascălul. Rezultatele la care se oprise ©. Giurescu, 
fără a se întemeia pe studiul izvoarelor cronicii, pe care în cea mai mare 
parte nu le cunoştea, nu au avut darul să convingă, nici atunci, pe cei 
mai mulți dintre istorici şi filologi. 

În recenzia publicată în „Limba Romînă””, Const. C. Giurescu repetă 
în linii generale argumentele cuprinse în studiul amintit din 1908, fără 
a mai aduce altele noi. Deoarece apariţia noii ediţii a Letopiseţului îşi 
are justificarea în convingerea că autorul lui este Grigore Ureche şi că prin 
critica bazată pe identificarea izvoarelor pot fi deosebite adaosurile ulte- 
rioare ale lui Simion Dascălul, este necesar să examinăm argumentaţia 
lui C. Giurescu, repetată acum în recenzia citată. - 

C. Giurescu, cercetînd şi elasificînd, pentru întîia oară, manuscrisele 
Letopiseţului, a constatat; că toate aceste manuscrise conţin pasajele pe 


* Const. C. Giurescu, Recenzie la Grigore Ureche, Letopiseţul Țării Moldovei, ed. P. P. Pa- 
naitescu, Ed. a Il-a, București, 1958, în „Limba Romină”, IX (1960), nr. 4, p. 76—86. 

care Simion Dascălul le declară ale sale (en Simion Dascălul am izvodit”), 
şi socotind că şi alte pasaje pot fi datorite aceluiaşi, fără ca Dascălul să 
le fi relevat ca fiind ale lui, a conchis la neputinţa criticii de a distinge 
partea scrisă de Ureche de cea alcătuită de Simion. 

Autorul Noilor contribuţii (ca şi recenzentul din 1960) s-a oprit în 
deosebi asupra pasajului din Predoslovia lui Ureche, care spune: „nu 
numai I6topiseţul nostru, ce şi cărți streine au cercat ...că l6topiseţul 
nostru cel moldovenescu aşa de pe scurt scrie, că nici de viaţa domnilor, 
carii, au fost de toată cîrma, nu alege... Ce şi ei ce au scris, mai mult den 
basne și den povești ce au auzit unul de la altul. Iar scrisorile striinilor 
mai pe largu şi de agiunsu scriu, carii au fost fierbinți rîvnitori, nu numai 
a sale să scrie, ce şi câle striine să însemneze” (ed. P. P. Panaitescu, p. 64). 
Giurescu a conchis din comentariul acestui pasaj că Ureche a disprețuit 
textul letopisețului moldovenesc, letopiseţ intern, şi a lăsat la o parte 
cea mai mare parte a textului său, apelînd la cronici externe. A trebuit 
să vie Simion Dascălul, ca să restabilească valoarea letopiseţului intern 
şi să reproducă în cronică pasajele lăsate la o parte de Ureche. Citit cu 
atenție, pasajul din Predoslovia lui Ureche nu justifică această afirmaţie. 
Ureche a dat aceste lămuriri ca să arate de ce a fost silit să apeleze la 
cronici străine pentru alcătuirea istoriei Moldovei, fapt care putea să-i 
De reproșat. El se plînge că letopiseţul intern este prea scurt, deci e evident 
că nu l-a scurtat şi mai mult prin omisiuni, cum crede Giurescu. De altfel 
Ureche spune precis că a folosit „nu numai letopiseţul nostru”, iar mai 
jos adaugă : „de acolo (din letopiseţul străin —n.n.) lipindu de ale noastre”... 
Ureche este deci acela care a combinat ştirile din letopiseţul moldovenesc 
cu cele din cronica străină, 


Giurescu a acordat multă importanță predosloviei lui Simion Das- 
călul care spune (ed. cit., p. 65) că a aflat un Letopiseţ intern care poves- 
teşte istoria Moldovei pînă la domnia lui Vasile Lupu (1634—1653) şi 
adaugă : „Pentru actia, deacă am văzut că lipsesc poveștile şi cursul 
anilor din létopisețul cel leşesc, am lipit dintr-ale noastre izvoade, carele 
am aflat; că-s adevăr”. Textul lui Simion Dascălul este destul de confuz. 
El trebuie înţeles în sensul că autorul lui avea intenția să continue cronica 
lui Ureche pînă la domnia lui Vasile Lupu, ceea ce nu a putut face şi că 
a lipit la letopiseţ, la cel scris de Ureche, alte știri dintr-un letopiseţ polonez 
(Cronica lui Guagnini-Paszkowski, folosită în adevăr de dascăl, pentru 
adaosurile sale). Dacă admitem interpretarea lui Giurescu, după care 
în predoslovie Simion se declară autor al cronicii, în sensul că el a com- 
binat izvorul intern cu cel polon, atunci acest text vine în directă contra- 
zicere cu cele spuse mai sus de către Ureche, care-şi atribuie lui această 
operaţie. Ar rămîne datoria criticii să arate cine are dreptate. Dar mi- 
siunea criticii este aci uşurată de o mărturisire a lui Simion Dascălul însuși, 
dintr-unul din pasajele adause de dînsul, la istoria lui Despot vodă, pasaj 
pe care Giurescu nu l-a observat: „Pentru domniia acestui Dispot vodă 
lâtopiseţul acest moldovenescu foarte pre scurt scrie... Iară răposatul 
Urâche vornicul, vrîndu să arate această poveste a lui Dispot mai deschis 
şi mai adevărat, împreunînd izvoadile, au cetit la cronicul leşescu...” 
(ed. cit., p. 175). Prin urmare, după propria mărturisire a lui Simion 

Dascălul, cel care a făcut operația de „împreunare” a textelor interne şi 
externe a fost Ureche. 

În predoslovia sa Simion Dascălul serie despre cronica lui Ureche : 
„iar semnele sau tocmelele şi lucruri cîte s-au făcut în ţară, nu le arată 
toate, că poate fi că n-au ştiut de toate cronicariul cel leşese” (p. 65). Pe 
de altă parte, în textul letopiseţului aflăm de.mai multe ori observaţii 
de felul acesta la sfîrşitul cîte unui paragraf : „Și încă şi alte semne multe 
nimica nu le însemnează (letopiseţul leşese), carile nice unile n-am vrut 
să le lăsăm” (exemplu la p. 104, unde „,semnele” constă din lupta lui 
Ştefan cel Mare cu turcii la Dunăre). Giurescu făcînd o apropiere între 
aceste afirmații despre „semne” ce lipsesc din letopiseţul leşesc şi pasajul 
din predoslovie, atribuie toate aceste „semne”, adică textele denumite 
aşa, lui Simion Dascălul. În predoslovie Simion afirmă că a adăugat 
unele semne, adică unele informații însemnate în izvoarele sale, ceea ce 
este adevărat, dar aceasta nu înseamnă nicidecum că de câte ori în cro- 
nică se vorbeşte despre semne”, adică despre fapte omise de letopiseţul 
polon, acestea aparțin exclusiv dascălului. Numai convingerea precon- 
cepută că împreunarea şi compararea izvoarelor s-ar datori acestuia poate 
duce la o asemenea concluzie. Indicarea semnelor” termen pe care putea 
să-l folosească și Ureche, nu este un criteriu metodic pentru a distinge 
textul acestuia de al lui Simion Dascălul. 


Pentru a încheia analiza argumentaţiei în favoarea paternităţii lui 
Simion Dascălul asupra cronicii, trebuie să discutăm şi pasajul privitor 
la omorîrea lui Ştefan Lăcustă de către boieri. Cronicarul condamnă pe 
boierii ucigaşi (Găneştii şi Arbureştii) numindu-i: „lei sălbateci şi lupi 
încruntaţi” (ed. cit., p. 160). Pasajul fusese relevat de C. Giurescu în 1908, 
iar acum, în recenzia amintită, citim : „aceste aprecieri dovedesc că autorul 
lor nu făcea parte din clasa amintiților boieri și că, pe de altă parte, ţinea 
cu domnul. Ele se potrivesc deci cu Simion Dascălul, în timp ce Ureche, 
în toate împrejurările ia partea boierilor” (Recenzia, p. 80). Nu trebuie 
să ne închipuim feudalismul caracterizîndu-se prin necredinta vasalilor 
nobili faţă de suzeranul lor ; interesele reprezentanţilor clasei stăpînitoare. 
pentru menţinerea privilegiilor şi a exploatării celor aserviţi erau comune. 
Răscoala boierilor şi uciderea domnului nu erau o regulă, ci o excepţie. 
Ureche putea să condamne călcarea jurămîntului feudal de către anumiți 
boieri, în această împrejurare, mai ales că adaugă : „Această plată au luat 
Stefan vodă de la acei ce-i miluise”. Se invocă deci călearea contractului 
feudal față de domnul care miluise, își împlinise deci datoria de suzeran. 
Aci vorbeşte fără îndoială un boier. În Letopiseţul lui Miron Costin se află 
un pasaj cu aprecieri identice despre omorîrea. domnului Moldovei Gaspar 
Graţiani de către boieri, în 1620 : „„Scârnavă şi groadznică fapta şi neaud- 
zită în toate ţări creştine. Domnul, ori bun, ori rău, la toate primejdiile 
feritu trebuiește” (M. Costin, Opere, ed. P. P. Panaitescu, p. 72). Cu toate 
acestea nimeni nu contestă, pe temeiul acestui pasaj, paternitatea lui 
Miron Costin, mare boier, asupra operei care-i aparţine. 

C. Giurescu a trecut peste o dovadă hotăritoare privind rolul lui 
Simion Dascălul în alcătuirea cronicii, nota unui contemporan, aflătoare 
într-o serie de manuscrise, căreia nu i-a dat nicio importanţă, iar în re- 

cenzia amintită ea este de asemenea ignorată: „Acest Simion dascal, 
ce el să numeeşte aici, mai mult să vede că au amestecat şi au turburat 
istoriia, decît au lucrat ceva şi pentru Ureche vornicul, care au scris acestea, 
a vesti că e domn învățat şi înțelept. Iar acesta şi neștiutu şi slab în minte, 
precum şi Toderașicu Catacuzinu vel vistiernic în Moldova şi alţii, bine 
cunoscînd pe acela, ni-au mărturisit că de mulţi [multă] neştiinţă şi de 
minte puţină era acel om, precum iar el însăși și aici că au fost să arată 
{aluzie la textul predosloviei — n.n.] şi lîngă altele face şi aceasta că ale 
altora le face ale lui, adecă ce au scris Ureche, el zice că au scris” (ed, 
cit., p. 64, n. 3). Este deci vorba de mărturia unui contemporan care a 
cunoscut; personal pe Simion Dascălul, îi cunoştea lipsa de valoare şi 
pretenţia de a „face ale lui” cele scrise de Ureche. 


Din analiza argumentaţiei lui ©. Giurescu, nesusținută ulterior de 
fapte noi, rezultă că ea nu rezistă criticii: Ureche declară că el a îmbinat 
ştirile din letopiseţul intern cu acela din cronica străină, deci a alcătuit 
scrierea care, cu drept cuvînt, trebuie să-i poarte numele. Simion Dascălul 
recunoaşte într-un loc din text că această confruntare de izvoare a fost 
opera lui Ureche, iar un martor contemporan acuză pe Simion de încercare 
de plagiat. 

Rămiîne însă partea pozitivă a cercetării lui ©. Giurescu : din com- 
pararea tuturor manuscriselor Letopiseţului reiese că nici unul nu ne 
poate oferi un text lipsit de adausurile lui Simion Dascălul. Se punea între- 
barea dacă posedăm o metodă de a deosebi aceste adausuri de textul 
datorii lui Ureche. Această metodă există, ea se bazează pe compararea 
textului Letopiseţului cu izvoarele sale. Am arătat că C. Giurescu nu a 
cunoscut izvoarele Letopiseţului şi nu s-a putut întemeia pe studiul lor 
nici atunci cînd a publicat o ediție a acestuia în 1916, reprodusă mai 
tirziu și de Const. C. Giurescu. 

În 1925 am publicat un studiu asupra izvoarelor Letopiseţului lui 
Ureche, cuprins în lucrarea intitulată : Influenţa polonă în opera cronica- 
rilor Grigore Ureche și Miron Costin (Academia Romină, secția istorică, 
seria III, tom. IV), în care am identificat izvoarele folosite de Ureche : 
Cronica polonă a lui Ioachim Bielski și o Cosmogratie universală în lati- 
neşte, precum şi pasajele traduse de Simion Dascălul din cronica Poloniei 
(Sarmaţiei) a lui Alexandru Guagnini, tradusă în limba polonă din lati- 
neşte şi adausă de M. Paszkowski. Nu ne rămîne decît să rezumăm rezul- 
tatele la care am ajuns prin compararea textelor izvoarelor cu pasajiile 
respective din Letopiseţul Moldovei. 

Toate pasajiile pentru care autorul Letopiseţului citează „„letopi- 
seţul leşese” (în unele manuscrise, pentru același pasaj : „,letopiseţul la- 
tinesc”) se regăsesc în cronică polonă a lui Ioachim Bielski, Această cronică 
a fost folosită direct, pasajiile amintite au fost traduse în romînește din 
polonă (argumente : în textul romînese se află la locul respectiv cuvîntul 
slav, avînd aceeaşi rădăcină ca și cel polon, cuvînt care ar fi sunat altfel 
dacă admitem un intermediar latin ; numele de persoane, chiar cînd nu 
e vorba de polonezi, sînt redate în formă polonă : Ton Huniade ; greşeli 
de traducere în romîneşte, care se explică numai prin neînţelegerea formei 
de exprimare polonă : Grotov în loc de Grot, pentrucă în textul polon era 

Grotowie, la plural etc. Despre aceste dovezi recenzentul nu spune nimic 
şi nu le discută). 

În unele manuscrise ale Letopiseţului se citează „„letopiseţul leşesc”, 
în altele, în același loc, „letopiseţul latinesc”. În ediţia sa din 1916 C. 
Giurescu recunoaşte că cele două denumiri sînt variante de copiști pentru 
acelaşi citat, dar alege lectura din urmă, admiţind că a existat un letopiseţ 
latinesc al Moldovei, azi dispărut. Dar de vreme ce ştim acum că textele 
citate sînt din cronica lui Bielski şi că au fost folosite direct din polonă, 
rezultă că „„letopiseţul leşesc” este lectura corectă. Așadar țesătura de bază 
a letopiseţului este formată din îmbinarea textului letopiseţului intern 
anterior cu pasajiile ce privesc istoria Moldovei din cronica polonă a lui 
Bielski. Letopiseţul Moldovei, pe care avem tot dreptul să-l numim al 
lui Ureche, este alcătuit din juxtapunerea şi compararea a două izvoare, 
unul intern, altul extern : Bielski, loto piei leșesc, la care se adaugă 
excursuri din Cosmografia latină şi comentarii ale autorului. Autor al 
letopiseţului este cel care a făcut îmbinarea celor două izvoare, le-a com- 
parat şi le-a judecat. Acesta este Ureche. După C. Giurescu, cronica lui 
s-ar fi redus la traducerea „„letopiseţului latinesc” (recte : legese). Astăzi, 
cînd ştim că acest letopiseţ este egal cu Bielski (Ioachim), o asemenea 
ipoteză trebuie înlăturată. Cronica lui Bielski cuprinde istoria Poloniei 
pînă în anul 1586 ; informaţiile despre istoria Moldovei cuprinse în această 
scriere nu constituie o povestire continuă, ci sînt fragmente de istorie, 
episoade care privesc relaţiile Poloniei cu Moldova. Cronicarul care le-a 
tradus şi le-a folosit a adăugat aceste informaţii răzlețe pe canavaua 
letopiseţului intern, socotit ca fiind prea sumar. Cel care a folosit scrierea 
lui Bielski este Ureche, o spune însuşi Simion Dascălul, deci tot el a fost 
cel care a folosit; şi letopiseţul intern, fără de care ştirile extrase din istoria 
Poloniei rămîneau izolate şi de neînțeles. 


După apariţia studiului nostru amintit despre „Influenţa polonă . . .”, 
care a lămurit problema izvoarelor polone ale cronicii lui Ureche, C. C. 
Giurescu, în parte convins, scria : „Pînă la studiul d-lui Panaitescu, eram 
chiar în drept să considerăm ca autor numai pe Simion Dascălul, deoarece 
pînă atunci nu se ştia decît foarte puţin asupra cronicii scrise de Ureche 
şi a felului cum a întrebuințat acesta pe Bielski. In urma studiului domniei 
sale şi a celui de faţă, credem că paternitatea cronicii trebuie să revină 
amiîndurora”. (C. C. Giurescu, introducere la ed.: Gr. Ureche vornicul 
şi Simion Dascălu, Letopiseţul ţării Moldovei, Craiova, 1934, p. XXXVI). 
Bineînţeles că rezultatele rezumate mai sus nu comportă putinţa unei 
soluții de compromis, dar subliniem recunoaşterea faptului că studiul 
izvoarelor a schimbat datele problemei. 

În recenzia apărută recent, Const. C. Giurescu, fără a discuta dovezile 
aduse despre traducerea directă a lui Bielski din polonă în romînește, 
menţine ipoteza existenţei unui letopiseţ intern latinesc (tradus de Ureche), 
pe temeiul a şase informaţii din cronica lui Ureche, pentru care acesta ar 
cita „letopiseţul latinesc” (recte: leșesc) şi pe care nu le regăseşte în 
cronica lui Bielski. Două din aceste informaţii (războiul de la Movile şi 
prădarea secuilor de către Ştefan cel Mare) trebuie eliminate, căci, contrar 
afirmației recenzentului, nu găsim în cronică folosirea letopisețului leşese 

(„eronicariul cel legese nimic nu arată”, spune Ureche), filiația Evdochiei 
de Chiev a fost extrasă de Ureche din cele spuse de Bielski despre neamul 
ei la p. 452—453 (ed. 1597), data urcării în scaun a lui Alexandru cel 
Bun rezultă din pasajul lui Bielski de la p. 285 (transmisă greşit de copişti 
1403, în loc de 1413), anii de domnie a lui Iliaș rezultă dintr-un calcul al 
ştirilor din cronica lui Bielski de la paginile 339 şi 345 (1431 şi 1433 la 
sî. Martin), domnia unui Ştefan vodă după Petru vodă este afirmată de 
Bielski la p. 428 (Bielski, greșit, vorbeşte din nou la p. 446 de urcarea 
în scaun a lui Ștefan cel Mare, socotindu-l altă persoană decît cel amintit; 
anterior la p. 428, ceea ce a făcut şi pe Ureche să vorbească de un alt 
Stefan Vodă, după letopisețul legese). Toate pasajele din „,letopiseţul 
leşesc” se explică, fără excepţie, prin textul lui Bielski. 

Pe baza identificării izvoarelor, posedăm metoda de a distinge textul 
lui Ureche de adausurile lui Simion Dascălul. Ureche fiind autorul îmbinării 
şi comparării letopiseţului extern (Bielski) cu cel intern (bazat în mare 
parte pe cronicile slave ale Moldovei), toate pasajele extrase din letopiseţul 
leşesc (Bielski), cît şi cele din letopiseţul moldovenesc (pe care nu La 
prescurtat, de vreme ce-l declară prea concis) aparţin cronicii lui Ureche. 
La aceasta se adaugă informaţiile provenite din amintirile vornicului 
Nestor Ureche, tatăl autorului, despre vremea lui, precum și ştirile despre 
țările vecine extrase din Cosmografia lui Gerard Mercator în limba latină. 
Lui Simion Dascălul îi rămîn în special părțile despre care el însuşi declară 
că sînt ale lui (de ce ar sublinia faptul că anume pasajii sînt adause de 
dînsul, dacă întreaga urzeală a cronicii i s-ar datori lui ?), din „letopiseţul 
unguresc”, din cronica lui Paszkowski, din continuarea letopiseţului mol- 
dovenesc, după anul 1587 (cîteva rînduri), legenda fabuloasă despre 
Lateo, neadmisă de Ureche. 

În posesia acestor criterii metodice, sîntem în drept să le aplicăm 
la publicarea unei noi ediţii a Letopiseţului lui Ureche, care să înlocuiască 
pe cea publicată de C. Giurescu în 1916 (şi reprodusă ulterior), ediţie în 
care nu se face identificarea părţilor adăugate de interpolatorul Simion 
Dascălu. | 

% 


O nouă ediție a cronicii lui Ureche bazată pe criteriile expuse mai 
sus era cerută de mult; de cercetători. În Istoria literaturii române (I, ed. II, 
Bucureşti, 1925, p. 301 nota 2), N. Iorga se plîngea că în ediţia lui ©. Giu- 
rescu adausurile lui Simion au fost „în chip greșit, amestecate de O. Giu- 
rescu în corpul chiar al cronicii, desfigurate astfel”. Apariţia ediției noastre 
a Letopiseţului ţării Moldovei de Grigore Ureche (ed. I, 1955, ed. II, 1958) 
se justifică nu numai prin distingerea textului lui Ureche de acela al inter- 
polatorilor săi (dat cu literă mică), pe temeiul criteriilor indicate mai sus, 
dar și prin corectarea numelor proprii de locuri şi persoane, ba chiar 
şi a unor lecturi din text, folosindu-ne în aceasta de compararea textului 
cronicii, aşa cum a ieşit de sub pana copiştilor, cu acela al izvoarelor 
polone și latine ale acestui letopiseţ (vezi în ed. a II-a asemenea corectări 
la p. 86, 88, 99, 115, 116, 121, 124, 126, 128 şi multe altele). Aceste izvoare 
ale cronicii nefiind cunoscute de editorii anteriori, textele publicate de 

aceștia cuprindeau o sumedenie de nume deformate, după tradiția copiş- 
tilor de manuscrise. O a treia justificare a publicării ediţiei noastre stă 
în faptul că ediţia C. Giurescu nu se întemeiază pe reproducerea unui 
manuscris de bază, corectat prin compararea cu lecturile celorlalte manu- 
scrise, ci constituie un mozaic de lecturi, alese în chip arbitrar de editor. 
Această metodă, astăzi părăsită în publicaţiile de cronici ale Institutului 
de Istorie şi ale Editurii de stat pentru literatură și artă, sileşte pe editor 
să unifice limba textului, arhaizîndu-l sau modernizîndu-l. Se înțelege 
că o asemenea metodă face ca textul editat să nu mai poată fi folosit de 
lingviști, întrucât el nu reprezintă reproducerea unui document de limbă. 
Ediţia noastră, ca şi acelea care s-au publicat şi sînt în curs de publicare 
la Institutul de Istorie şi la ESPLA, se întemeiază pe publicarea unui 
manuscris de bază, controlat cu ajutorul celorlalte manuscrise mai im- 
portante. În sfîrșit, amintesc că ediţia C. Giurescu, din cauza împreju- 
rărilor în care a fost publicată, este lipsită de studiu introductiv 1. 

Cu toate acestea, recenzia pe care o discutăm nu recunoaşte că 
ediţia noastră reprezintă un progres față de cele anterioare. 


Transcrierea alfabetului chirilic în cel latin, în această ediţie, este 
cea admisă pentru cele mai multe ediţii ale instituţiilor amintite mai sus. 
Cu toate că recenzentul le crede imposibile, există rostiri moldoveneşti 
ca pănă, ţănuturile etc. ; nu ne-am crezut în drept să suprimăm pe u final, 
cînd el este prezent în manuscris sub forma lui u chirilic (ucu) şi nici pe 
dublul / din verbele la imperfect : păziia, sosiia, robiia, transcrieri pe care 
recenzentul le crede eronate şi „,mecanice”. Lectura pănă, păstrarea lui u 
final respinse de Const. O. Giurescu, ca neconforme cu rostirea moldo- 
venească, se regăsesc totuși și în ediția Letopisețului lui I. Neculce, datorită 
unui lingvist, academicianul Iorgu Iordan (vezi, în ed. a II-a, exemple 
prea numeroase ca să fie necesară citarea paginilor). Cit priveşte imper- 
fectul transcris de noi în -iia, editorul lui Neculce îl redă prin -iè (suferie), 
ceea ce nu se deosebește prea mult ca pronunție de transcrierea adoptată 
de noi. Recenzia aduce însă unele contribuţii pozitive în privința indicelui 
şi a glosarului, deși sub rubrica „termeni insuficient explicaţi” se cere 
includerea în indice a lungi explicaţii, nepotrivite cu rostul unui indice. 
Unele rectificări sînt discutabile. Exemple : steție nu este „termenul vechi 
românesc de origine latină (statio),” ci un împrumut din limba polonă (v. 
Tiktin, Wörterbuch, sub stație); șerb înseamnă fără îndoială în limba 
veche romînească : rob şi nu altceva, cum crede recenzentul, za în slavo- 
neşte înseamnă peste şi nu la, Zaporojenii erau „dincolo de praguri” şi nu 
de la praguri (Giurescu). De fapt numele lor derivă de la localitatea Zapo- 
rojie, aşezată dincolo de praguri. Zavoljie înseamnă (în dicţionarul lui 
N. P. Makarov) : „les pays au delà de la Volga” şi nu de la Volga (Giurescu). 
Explicaţia noastră : olac, curier, criticată de recenzent, este cea din Die- 
Hionarul limbii române moderne. 

* 


Este de la sine înțeles că numai după determinarea precisă a textului 
redactat de Grigore Ureche şi a adausurilor datorite interpolatorilor se 


1 Vezi, pe larg, critica ediţiei C. Giurescu, în ediția noastră, p. 53—55. 

poate fixa locul acestui cronicar în istoria culturii noastre și poziția lui 
față de problemele sociale și politice ale epocii. Ar fi fost mai bine ca dis- 
cutarea acestei chestiuni să fi lipsit din recenzia lui Const. C. Giurescu, 
deoarece o asemenea discuţie necesită o privire de ansamblu asupra epocii 
„statului nobiliar” în istoria noastră, al cărui reprezentant ideologie este 
Ureche. Recenzentul se mulțumește să desprindă din introducerea noastră, 
cîteva idei izolate, pe care le discută. Mai întîi respinge afirmaţia noastră, 
că influența umanismului la Ureche a fost foarte slabă, ceea ce „nu cores- 
punde de loc cu faptele, aşa cum rezultă ele, în mod limpede, din textul 
cronicii”. Aceste fapte sînt: cinci cuvinte care ar fi de origine latină, 
folosite de Ureche (afară de cele semnalate de noi). Observ că nici unul 
din cuvintele citate de Giurescu nu a fost împrumutat din latineşte: 
caștalan este folosit prin mijlocirea limbii polone, ca şi procurator, titlul 
unui dregător polon, mușeatin vine din ruseşte, scală este de origine slavă, 
ravent de origine turcească (vezi Dicţionarul limbii române moderne şi al 
lui Tiktin). Ureche ştia desigur latineşte, dar şi analiştii medievali și preoţii 
catolici ştiau această limbă în evul mediu şi totuşi nu erau umanişti. Giu- 
rescu mai adaugă faptul că Ureche foloseşte repetiţia şi antiteza : „larg şi 
deagiuns”, „huleşte şi defaimă””, procedeu de stil care însă nu este specific 
umanist. În Viaţa sfântului Nifon, scriere hagiografică de caracter medieval, 
tradusă din slavonă în secolul al XVII-lea, citim : „să câştige şi să dobîn- 
dească”, „mare bucurie şi veselie”, „puterea și tăria mea” etc. (Gavril 
Protul, Viata sfîntului Nifon, Bucureşti, 1937, p. 7 şi 10). Amintirea 
originii latine a romînilor și a unităţii lor se datoreşte desigur influenței 
umaniste, dar această influență este slabă și neînchegată, de vreme ce 
în scurtul paragraf închinat limbii ,„„moldoveneşti”, Ureche atenuează şi 
contrazice această idee, spunînd : „limba noastră din multe limbi ieste 
adunată și ne ieste amestecat graiul nostru cu al vecinilor de prinprejur, 
măcar că de la Rim ne tragem... fiind ţara mai de apoi ca la o slobozie, 
de prinprejur venindu şi discălicîndu, din limbile lor s-au amestacat a 
noastră”, după care urmează exemple pe rînd din latineşte, „de la frînci” 
(italieni), greci, turci, sîrbi, pentru a conchide : „să cunoaşte că cum nu-i 
discălicată ţara de oameni aşezaţi” (p. 67). Aceasta nu este o atitudine 
de umanist. Umanismul nu constă numai în cunoașterea limbii latine, 
el reprezintă o atitudine în fața vieţii şi a problemelor filosofice și istorice. 
Ureche este un feudal, el nu scrie o carte despre poporul romîn, nu ştie 
absolut nimic despre Traian şi despre cucerirea Daciei, cartea lui cuprinde 
numai istoria statului feudal Moldova, istoria domnilor ei. El serie ca un 
reprezentant al statului nobiliar, condus de oligarhia boierească, din care 
face parte. De aceea Letopiseţul lui deschide seria cronicilor în limba po- 
porului şi scrise de boieri, pentru boieri, în contrast cu istoriografia dom- 
nească şi slavonă, care l-a precedat. (S-ar putea ca şi letopisețul moldo- 
venesc să fi fost o cronică boierească, dar certitudine nu avem). Giurescu 
contestă existenţa acestui fenomen în istoria culturii noastre, sub motiv 
că letopiseţul lui Nicolae Costin este dedicat lui Nicolae vodă Mavrocordat. 
Să nu se uite că acest letopiseţ a fost scris în două versiuni, dintre care 
numai una este dedicată domnului, cealaltă fiind o cronică specific boie- 
rească. De altfel, epoca fanariotă, în care scrie N. Costin, se deosebeşte 

de cea în care scria Ureche, prin creşterea autorităţii domnilor, cu sprijin 
mai mare din afară, ca reprezentanţi ai Porții, numiţi direct de sultan 
peste voința boierimii pămîntene. De aici, în această epocă, alternarea 
cronicilor boiereşti (Neculce) eu cele oficiale. 

În calitate de cronicar al boierimii noi, al oligarhiei din secolul al 
XVII-lea, Ureche nu poate înțelege politica de centralizare monarhică a 
lui Ştefan cel Mare, caracterul politicii sale de apărare a complexului de 
state de la Dunărea de jos. El ajunge să facă aprecieri ca acestea despre 
marele domn : ,„deapururi trăgîndu-l inima spre vărsare de sînge” (p. 91), 
„ca un leu gata spre vînat” (p. 96), „de lăcomie, ce nu era al lui, încă 
vrea să coprinză” (ibid.), „odihna altora îi păriia că-i ieste cu pagubă” 
(p. 119—120). Const. C. Giurescu socoate totuşi, în recenzia citată, că 
Ureche a înțeles pe adevăratul Ştefan, de vreme ce în alte pasaje croni- 
carul arată că Ştefan se lupta pe motive speciale”, dorinţa de a relua 
ceea ce fusese al Moldovei. Aprecierile lui Ureche citate mai sus rămîn 
însă şi nu pot fi eliminate din sistemul lui de gîndire istorică; pe de altă 
parte, dorinţa de a relua cele pierdute nu formează trăsătura esențială, 
a politicii cu vederi mult mai largi a lui Ştefan cel Mare (cf. Barbu T. 
Câmpina, Ideile călăuzitoare ale politicii lui Ștefan cel Mare, în Studii, X, 
1957, nr. 4, p. 57—67). Observ că şi colectivul de istorici care a redactat 
tratatul de Istoria României, vol. II, a subliniat, faptul că Ureche a înţeles 
greşit figura lui Ştefan cel Mare (macheta volumului II, p. 342). 

În sfîrşit, tot din domeniul istoriei culturale face parte şi discuţia, 
în jurul povestirii despre pribegia lui Petru Rareș intercalată în letopiseţul . 
lui Ureche. Const. C. Giurescu, în recenzia citată, afirmă că „la baza acestei 
povestiri, stă, în ultimă analiză, chiar o relațiune a lui Petru Rareş” şi 
anume pentru că în acea povestire se află amănunte despre „momentul 
în Gare acesta a rămas singur”. Deci aceste amănunte „nu pot proveni 
decît de la Petru Rareş, deoarece nimeni dintre familarii lui (sublinierea 
recenzentului) nu l-a însoţit în această pribegie prin munți”. Nu rămîne 
însă îndoială că Petru Rareş, după ce a ieşit din munţi şi s-a instalat apoi 
a doua oară în scaun, nu a tăinuit cele păţite. Un cronicar a putut foarte 
bine relata aceste fapte, care de la o vreme deveniseră cunoscute de toată 
Jumea. În nici un caz textul povestirii, scris în slavoneşte, nu a fost redactat 
de însuşi Petru Rareş, care nu știa să scrie slavonește. Ureche (p. 158) 
arată că atunci cînd acest domn, fiind închis la Ciceiu, a avut nevoie să 
scrie o jalbă sultanului, s-a adresat soţiei sale, Elena, „ştiindu carte sîr- 
bască Elena, doamnă-sa”. 


Ki 


Discuţiile cu privire la problemele de metodă a editării critice a tex- 
telor, precum şi cele privitoare la cadrul de istorie culturală şi socială în 
care au fost redactate întrec importanţa specială a ediției unui singur text 
şi capătă o valoare mai generală. De aceea, socotim că recenzia lui Const. 
C. Giurescu, cu toate obiecțiile pe care le provoacă, poate da naștere unor 
discuţii ştiinţifice folositoare. ` i 

ÎNDREPTAR ORTOGRAFIC, ORTOEPIC ȘI DE PUNOTUAŢIE 
Bucureşti, Editura Academiei R.P.R., 1960, 326 p. 


În prefața noului îndreptar (OP) se arată 
că este vorba de o reeditare, într-un singur 
volum, cu „unele corectări și adăugiri” 1, 
nu numai la ediția precedentă, ci şi la ulti- 
mele două dicționare ale limbii romîne, Dicțio- 
narul limbii romine literare contemporane (DL) 
şi Dicţionarul limbii romine moderne (DM), a 
trei lucrări privitoare la ortografia, ortoepia 
și punctuaţia limbii romine2, O contopire 
a Micului dicționar ortografic şi a Dicţionarului 
ortoepic a fost necesară nu numai pentru că, 
în acest fel, s-a înlăturat inconvenientul de a 
lucra cu două volume, ci, mai ales, pentru 
că problemele ortografice nu pot îi despărțite, 
decît metodologic, de cele ortoepice 3. Pe de 
altă parte, între MD şi DO existau nepotri- 
viri, inconsecvenţe care puteau produce con- 
fuzie. 

Meritul noului îndreptar nu 
însă numai la faptul că, unind lucrările amin- 
tite, a înlăturat nepotrivirile dintre dei Pe 


se reduce 


1 Vezi şi Laura Vasiliu, Îndreptar orto- 
grafic, ortoepic şi de punctuație, în Limba romină, 
2/1960, p. 99—100. 

2 Este vorba de Mic dicționar ortografic. 
Bucureşti, 1953 (MD), Dicţionar ortoepie, 
Bucureşti, 1956 (DO) şi Îndreptar de punctuație 
(îP) apărut în același an. 

3 Cf. MD, p. 67. Vezi și Valeria Gutu- 
Romalo, Activitatea lingvistică în primul tri- 
mestru al ahului 1960, în Limba romină, 
3/1960, p. 85. 

4 Deosebirile dintre cele două dicționare 
au fost determinate de condițiile obiective 


lingă o mai bună sistematizare a materialului, 
volumul se caracterizează prin analizarea mał 
amănunțită și mai bine exemplificată a pro- 
bicmelor, prin discutarea multor situații noi, 
neprevăzute în vechile norme (vezi, de exem- 
plu, scrierea și pronunțarea literei x, scrierea 
cu majuscule, indicele de cuvinte etc.). 


La 


În afară de Hotărirea pentru aprobarea 
noilor norme ortografice ale limbii romine şi, 
de normele propriu-zise aprobate de hotărire, 
îndreptarul se compune dintr-o introducere 
și din două părți. 

Introducerea cuprinde, ca şi cea din MD, 
un scurt istoric al ortografiei rominești, după 
care sint enumerate principiile care stau la 
baza noii ortografii, urmate de o ,,motivare 
mai amănunţită” a cîtorva reguli ortografice 
şi ortoepice. Cu toate că printre principiile 
amintite în introducere nu se află şi cel etimo- 
logic, unele norme ortografice şi ortoepice 
din îndreptar dovedesc că acest principiu se 
asociază, într-o oarecare măsură, cu celelalte. 
Este foarte adevărat că acest principiu nu 


în care au apărut : la apariţia DO, se tipăriseră 
ambele volume ale gramaticii Academiei, se 
tipăriseră primele două volume din DL, în, 
timp ce MD nu a putut folosi materialul din 
DL. Apariţia unui nou dicţionar al limbii 
romine, a DM, mai bogat — în special în 
neologisme — decit DL, a fost de folos noului 
îndreptar. 

mai are rol predominant, ca în multe sisteme 
ortografice din trecut şi că nu se aplică la 
toate categoriile de cuvinte, dar în ortografierea 
unor neologisme recente, a numelor proprii 
scrierea este totuși etimologică. Astfel, OP 
face deosebire între neologismele mai vechi, 
cu circulaţie mai largă şi adaptate (fotbal, 
chiuvetă etc.) şi neologismele recente, reco- 
mandiînd grafiile rummy, cow-boy, loess, Bor- 
deaux etc. (nu remi, cau-boi, Bordo) 1. 

În cele zece capitole ale primei părți a 
volumului? (Reguli de ortografie şi de ortoepie) 
sînt cuprinse regulile din MD, DO și Ip. 

Referitor la primul capitol (Alfabetul) nu 
am de semnalat decit o formulare neglijentă : 
„„Srupurile de litere ch, gh (urmat de e, i 
xedau cîte un singur sunet”, 

Al doilea capitol analizează, din punct de 
vedere ortografic și ortoepic, vocalele, vocalele 
jn" hiat, diftongii, triitongii, consoanele și gru- 
purile consonantice din limba romînă. După 
triftongi, înainte de a se trece la consoane; 
apare un paragraf ($ 65, p. 37) în care se arată 
pronunțarea prepoziţiilor pe, din, de, prin, 
„dintre, printre, după, către şi pină. Dar, de, 
„pe şi către au mai fost discutate o dată, cînd a 
fost vorba despre scrierea și pronunţarea 
vocalei e. Cum toate aceste prepoziții apar şi 
în indicele de cuvinte, nu mai era nevoie de 
un paragraf special. 

Formularea din $ 67 (p. 37) ,,Se scrie și 
se pronunţă č, nu / în cuvintele: aprecia 
cifră... (nu apreția, fifră...)? este, într-un 
fel, incorectă 3, pentru că aprecia etc. nu se 


1 Nu numai grafia, dar şi pronunțarea este 
-etimologică | 

2 Prima parte a îndreptarului are, de fapt, 
11 capitole, dar ultimul capitol conţine biblio- 
grafia operelor din care au fost extrase exem- 
plele pentru capitolul Punctuaţia. 

3 V, Guţu-Romalo, în lucrarea citată, 
p. 87, referindu-se, în general, la formularea 
„se scrie şi se pronunţă. . .”, o consideră greșită 
pentru că „inversează raportul dintre orto- 
„grafie şi ortoepie : se ştie că scrierea notează 
pronunțarea literară”. Cum, pe de o parte, 
îndreptarul este ortografic, ortoepic etc. şi, pe 
„de altă parte, cu toate că, în stadiul actual 
al limbii literare, corelaţia dintre ortografie 
și ortoepie este foarte strinsă, aspectul scris 
influenţează, într-o măsură mai mare, pe cel 


Ae 4511 


scriu cu č, literă existentă numai în tran- 
scrierea fonetică, ci cu c(+i, e). Aceeași 
observație este valabilă și pentru $72 (p. 38) 
unde este vorba de scrierea şi pronunţarea 
lui g urmat de e, i 

Locul $ 68 „,Se scrie și se pronunță obiş- 
nuit, paşnic, veşnic (nu obicinuit, pacinic, 
vecinic)” nu este la litera e ci la ș, care, de 
altfel, lipseşte ! 

Faţă de MD și DO, apare, în plus, în 
acest capitol, $ 80 privitor la scrierea şi pro- 
nunţarea lui x. Din păcate, se face numai 
constatarea că x se pronunţă cs (expediţie, 
explózie) și gz (exáct, exantemălic), fără să se 
stabilească o normă care să justifice ortoepia 
unora dintre cuvintele din indice care au în 
componenţa lor x. Se putea face precizarea 
că x iniţial, final, precedat sau urmat de 
consoană sau de grup de consoane se pro- 
nuntă întotdeauna csf. Cînd x este inter- 
vocalic, lucrurile se complică și nu se pot 


stabili, cel puţin deocamdată, reguli precise. 


Cu puţine excepții 5, OP recomandă ca, în 
toate celelalte cazuri x din ex- să se pro- 
nunte gz. Pentru cea mai mare parte dintre 
cuvintele Jeu ex- pronunțarea gz corespunde 
realităţii lingvistice. Sînt jtotuşi situaţii în 
care, 'după părerea mea, s-a exagerat. Nu 
cred, de exemplu, că majoritatea vorbitorilor 
— este vorba de acei vorbitori care folosesc 
cuvintele respective — pronunţă egzecrabil. 

Un subcapitol se referă la cazurile în care 
se scriu şi se pronunţă consoanele duble. Prin- 
cipiul este următorul: consoanele duble se 
scriu și se pronunţă numai acolo unde redau 
o realitate fonetică ê. Trebuia să se specifice 
că există totuşi cazuri cînd apar consoane duble 
fără ca acestea să fie pronunţate ca atare: 
loess, watt etc. ?. 


vorbit, autorii au avut în vedere reglementarea 
normelor de scriere în primul rînd. Formularea 
în discuţie nu mi se pare greșită. 

4 Cf. zilofân, metatorâz, unxietăte, excentrice 
etc. 

5 Cf. ex6d, exorbilânt, exordiu, exuberant. 

6 Ci. interregn, interraional, înnopta, trans- 
siberian etc. 

? Toate cuvintele care au consoane duble 
sînt neologisme (nume proprii sau comune). 

Subcapitolul despre articolul proclitic (din 
capitolul al III-lea, consacrat raporturilor 
dintre ortografie, ortoepie şi gramatică) este 
mai dezvoltat, aproape dublu, în comparație 
cu MD, pentru că aici a fost inclus paragraful 
care, în MD, constituia capitolul Declinarea. 
Dar, după subtitlul Articolul proclitic cititorul 
constată că $105 și $106 tratează, de fapt, 
despre articolul enclitic sau, mai exact, pro- 
bleme de declinare. P 

Ün capitol care lipsește cu totul din MD 
şi care chiar în DO este prea redus este cel 
consacrat accentului. După ce se face preci- 
zarea că, în romînă, locul accentului nu este 
fix şi nu este determinat de structura fonetică 
a cuvintelor, se stabilesc totuși cîteva tipuri 
de accentuare !, Sint foarte rare cuvintele 
accentuate pe cea de-a patra silabă începînd 
de la sfîrşitul cuvintului (ferfeniță, gărgăriță 
etc.). Se putea menţiona că există citeva cu- 
vinte accentuate pe cea de-a cincea sau chiar 
pe cea de-a șasea silabă de la sfirşitul cuvîn- 
tului, cum este cazul numeralelor ordinale 
al unsprezecelea, al nduăsprezecelea ete, 

În cazul cuvintelor cu accentuare dublă 
OP recomandă formele al căror accent este 
mai aproape de finala cuvîntului (bolnáv, 
nu b6lnav), existîind însă și excepţii (călú- 
găriță, nu călugăriță). Sînt, în romînă, cuvinte 
care, pe lîngă accentul principal, au și un 
accent secundar. Ar fi trebuii ca, în acest 
capitoi, să se fi discutat și situaţiile de acest 
fel, iar la cuvintele respective din indicele de 
la sfîrşitul volumului putea fi indicat şi acest 
al doilea accent ` lùmpenproletariát etc. 

Foarte mult îmbogăţit, fată de MD, este 
capitolul al V-lea (Scrierea cu litere majuscule), 
cu toate că nu sînt deosebiri de principiu. 

Situaţii!e în care se scrie cu iniţială majus- 
culă au fost mult mai bine şi mai pe larg 
tratate, punîrdu-se în discuţie si multe si- 
tuații noi. Dacă, în MD, scrierea numelor 


1 Cuvintele terminate în consoană au ac- 
centul pe ultima silabă, cele terminate în vo- 
cală au silaba penultimă accentuată. Cind 
vocala finală este -a (care nu este articol) 
accentul cade pe ultima silabă. Aici intră 
toate infinitivele verbelor de conjugarea I 
şi împrumuturile turcești în -a : raid etc. 


proprii a fost tratată foarte sumar, în OP 
numai numele de persoană ocupă aproape o: 
pagină 2. Pentru prima dată sint discutate 
următoarele situaţii în care se scrie cu inițială: 
mare ; titlurile oficiale și onorifice, numele or- 
dinelor şi ale decorațţiilor, numele proprii mi- 
tologice și religioase, numele proprii date ani- 
malelor, numele aştrilor, numele geografice și 
cele teritorial-administrative, denumirile ma- 
rilor evenimente istorice şi numele sărbătorilor 
naţionale. Tot pentru prima dată sînt discutate 
și unele cazuri în care se folosește inițiala mică : 
denumirile epocilor istorice şi geologice care 
nu au semnificaţia unor evenimente, numele 
generice (deal, fluviu etc.) cînd nu fac parte: 
din denumire. . 

Au fost omise citeva situaţii a căror rezol- 
vare este necesară, dată fiind frecvenţa mare 
pe care o au. Astfel, nu se menţionează cum: 
se scrie cel de-al doilea cuvint din titlurile 
cererilor (Tovarăşe Decan sau Tovarăşe decan ? 
sau cum se scriu cuvintele strada, raionul, 
regiunea din adresele de pe scrisori etc. 

Capitolul Scrierea şi pronunțarea numelor 
proprii şi comune străine este, de asemenca,, 
mai dezvoltat în comparaţie cu cel din MD. 
Pe lîngă faptul că, în acest capitol, s-au con- 
topit capitolele 5, 6 și 7 din MD, apar lucruri 
cu totul noi, cum este subcapitolul privitor: 
la scrierea numelor proprii latinești și grecești 
vechi şi la transliterarea alfabetului grec. ` 

În ceea ce privește normele de transcriere: 
a cuvintelor rusești, discutate în alt subea- 
pitoi, la un loc cu normele de transcriere a 
cuvintelor din bulgară 3, acestea sînt aproape: 
la fel cu cele din MD, 


2 Au fost discutate tipurile de nume proprii 
străine care conțin prepoziţii, particule etc, 
(van, de, von etc.). Un paragraf destul de mare 
este consacrat scrierii numelor de persoană 
chinezești, coreene, vietnameze și indoneziene... 

3 Indicaţiile cu privire la transcrierea cu- 
vintelor din limba bulgară lipsesc din MD, 

4 Mentionez unele deosebiri: ë este tran- 
scris e în MD, dar e și io în OP (mai apropiat de 
pronunțare), k este transcris numai k în MD, 
în timp ce OP menţionează ai excepţii (dato- 
rate uzului) în care k se redă și prin c și, 
în sfîrșit, v se transcrie nu numai înainte de 
e şi 5, cum apare în MD, ci și înainte de a. 

Capitolele al VIII-lea și al IX-lea se referă 
la despărțirea cuvintelor în silabe 1 și la abre- 
vierile care pot fi folosite în scris. Cred că era 
bine ca, într-o notă, la capitolul abrevierilor, 
să se fi menţionat că, în afara celor zece cate- 
gorii de abrevieri stabilite de îndrepiar, cu 
o circulație mai mare sau mai mică, există și 
alte categorii de abrevieri destul de cunoscute 
(și nu numai de către specialiști) din diverse 
domenii de activitate : pH, CP, R.B.W. etc. 

Capitolul următor, Punctuaţia, întruneşte 
normele de punctuație discutate în MD și Ip, 
După o introducere 2 în care se face un scurt 
istoric al punctuaţiei în general şi al punc- 
tuaţiei textelor rominești vechi, sînt prezen- 
tate semnele și normele de punctuație ale 
limbii romîne. Deosebiri de conţinut faţă de 
îP nu prea sînt și chiar exemplele sînt, în 
general, aceleași. Se observă o organizare mai 
bună a materialului, ceea ce a provocat mo- 
dificarea ordinii tratării problemelor. Nu toate 
normele discutate sînt susținute, întotdeauna, 
de exemplu, cum este cazul notei din sub- 
capitolul Virgula în care se arată că se despart 
prin virgulă părţile de propoziţie de același 
fel legate prin şi adverbial, dar nu se dă nici 
un exemplu. Dacă $222, în care se menţio- 
nează că se despart prin virgulă construcţiile 
gerunziale așezate la începutul frazei (indi- 
ferent de funcţia gramaticală pe care o au) 
nu apare în Ip, în schimb lipsește din op 
indicaţia conform căreia nu se pune virgulă 
între propoziția finală și regentă, atunci cînd 
subordonata indică singurul scop pentru care 
se săvirseşte acţiunea 3. De asemenea, lipsește 
cazul în care temporala determină un atribut 
din regentă ; în această situaţie nu se pune 
virgulă £. 

1 Un amănunt în legătură cu această pro- 
blemă : la punctul d al $ 177, p. 72, unde se 
vorbeşte despre despărțirea în silabe a cuvin- 
telor care conţin grupuri de cîte două consoane, 
dintre care prima poate fi b, c, d, g, P, V, f 
şi s, iar a doua [ sau r, s-a omis, din prima 
enumerare, consoana L cu toate că este dat 
exemplul (Giro, 

2 În ceea ce priveşte conţinutul, introdu- 
cerea este identică cu cea din Ip, 


3 Cf. IP, p. 54. 
4 Ibid., p. 52. 


O problemă de terminologie: în Ip se 
spune peste tot punct şi virgula, în timp ce 
în OP apare formula punctul și virgula, mai 
potrivită. Linia de dialog şi de despărțire 
(pauza) din ÎP este numită în op linie de 
dialog şi de pauză, deoarece funcția acestui 
semn este de a marca dialogul și pauza 5. 

Partea a doua a îndreptarului, mai bine 
de jumătate de volum, cuprinde un indice 
de cuvinte romineşti (aproximativ 11.500) € 
și unul de nume proprii greco-latine. Ar fi 
trebuit ca, înainte de indicele de cuvinte, să 
se fi arătat principiile care au stat la baza 
întocmirii listei de cuvinte. În Cuvintul lä- 
muritor din MD se arăta că „în principiu ar 
trebui să intre în dicționar numai cuvintele 
care ridică probleme de scriere”. În continuare, 
se menţiona că pot fi incluse în listă și cuvinte 
care pun probleme de pronunțare. Dacă, în 
întocmirea listei de cuvinte, s-ar fi ținut seama, 
într-adevăr, numai ide principiile de mai sus, 
atunci ar fi trebuit să intre în îndreptar cea 
mai mare parte a cuvintelor din limbă, pentru 
că aproape orice cuvint poate prezenta difi- 
cultăți în ceea ce privește ortografia, ortoepia 
formei de bază sau ale formelor flexionare. 
Pe de altă parte, în introducerea cuvintelor 
în listă, trebuie să se țină seama şi de categoria 
lexicală din care fac ele parte. Regionalismele 
care nu au devenit populare (cum ar fi aciodie) 
nu au ce căuta într-un îndreptar ortografic 7, 
Un punct de vedere care mi se pare bun este 
acela care a stat la baza Dicţionarului orto- 
grafic al limbii ruse 8, în care au intrat toate 


5 Astfel se evită confundarea cu cratima. 
6 În această cifră intră numai cuvintele- 
titlu, 

7 Nu este recomandabil să intre regiona- 
lisme într-un îndreptar ortografic din motive 
destul de bine întemeiate. Mai întîi, muste 
dintre cuvintele regionale care sînt folesite 
în diferite părţi ale ţării au variante în ceea 
ce priveşte pronunțarea. Fiind vora de 
cuvinte care nu apar în limba litera å, ar fi 
foarte greu să se stabilească forms. corectă. 
În al doilea rînd, există regiona',sme cu o 
arie de răspîndire extrem de mic: și prezența 
acestora ar fi justificată într-un dicţionar 
general, nu într-un îndreptar ortografic. 

D Opgoepafuueckuii  ca-eapb pycckozo 
asaka, Mocnea, 1956. 

cuvintele din lexicul limbii literare, la care 
s-au adăugat termeni știinţilici și tehnici, 
forme dialectale mai cunoscute, cuvinte popu- 
iare și familiare 1, 

În indicele din OP au intrat aproape toate 
cuvintele din MD şi DO?, Au fost lăsate la 
o parte neologisme 3, regionalisme 4, cuvinte 
învechite 5 sau cuvinte de felul: amăriii, 
apărdie, bijbtiălă, cocli, lăltu, miner MD, 
degeră, táiniļă, văgăună DO. În afară de regio- 
nalisme toate celelalte cuvinte puteau intra 
in lista de cuvinte. 

Au fost introduse aproximativ 4.000 de 
cuvinte din cele mai diverse categorii ` neolo- 
gisme $, arhaisme sau cuvinte învechite 7, re- 
Sionalisme 8, cuvinte populare și familiare °. 
Dacă, față de MD și DO, indicele de cuvinte 
din OP este mai bogat, în schimb, în com- 
paraţie cu cele două dicționare apărute pînă 
acum (DM și DL), el este extrem de sărac. 
Au fost lăsate la o parte foarte multe cuvinte 
— unele dintre ele frecvent folosite — care 
pun probleme de ortografie sau de ortoepiel?, 


1 În acest fel, dicționarul cuprinde 110.000 
de cuvinte și este mai bogat decit unele dicţio- 
mare (decît Dicţionarul limbii ruse, apărut sub 
redacția lui S, I. Ojegov, de exemplu), ceea ce 
nu constituie un dezavantaj, dimpotrivă, 


2 Exceptind aproximativ 170 de cuvinte. 

3 Analgezic, dezinsectizăre, maniă, omnibis 
MD, eclalor, diafanoscóp, insinuá, percusiúne, 
selecționer, ténder, lifón DO. 

4 Bageácă, ghebă, piloiă no. 

5 Hamut MD, inzăud!, levent DO. 

3 Abidlic, breviár, daltonism, extensór, ftizio- 
i5g, grimeur, hidrométru, ineplie, lento, neón, 
0vosc6p, paranóic, radiolocáłie, schérzo, şăltăr, 
tarsián, vilbróchen, waránt etc. 

7 Işlie, jitări, jilie, jilnicér, obijdui. 

8 Acioáie, hartoi, ierúgă, jirébie, 
perjă ete. 

? Fleáncă, háplea, odicolón. 

10 Iată o listă destul de sumară: abandón 
«numai singular), absididl (pron. -di-al), aero- 
biólic (pron. a-e-ro-bi-o-), biscuit (pron.-cu-it), 
cămăruie (pron. -ru-ie), doctori (prez. ind. 1 sg. 
«doctoresc). fulgeră (prez. ind. 1 sg. fulger), 
gheridân (pl. gheridoâne), hidâlgo (numai sg.), 
înmuiă (prez. ind. 1 sg. înmâi), jurisprudență, 
kilometră (prez. ind. 1 sg. kilometrez), lăpti 
(numai pl.), mercerizât (nu mercelizăt), mixt 
(mixte, pl. micşti, mixte), neavenit (pron. 


ojină, 


Lipsesc cuvinte care, în ultimul timp, 
sînt foarte frecvente şi care nu apar nici în 
DM. Era necesar să se dea fowna corectă a lui 
balonzaid pe care l-am întîlnit scris în mai 
multe feluri”, Un cuvint cum este profesor 
apare profesor în MD, profesor în DO, iar în 
op lipseşte, În schimb, la unele cuvinte, 
au fost introduse şi variantele fonetice. Mă 
refer, de exemplu, la verbul agăță care apare 
sub forma acăță, cu trimitere la prima formă. 
Dacă agăță este corect, nu văd ce rost mai 


` avea să se menţioneze varianta fonetică. Un 


alt caz este acela al verbului ticsi, alături de 
care apar formele tizi și (rt MD, DL şi DM 
menționează numai pe (est, iar în OP nu 
numai că apar ambele forme, dar nici nu 
se specifică măcar care dintre cele două forme 
este recomandabilă. 


În timp ce MD menţionează numai pe 
adineduri, DO consideră că tot atit de co- 
rectă este și forma adinedori, iar OP dă 
ambele forme, fără să facă vreo deosebire 
între ele, cu toate că în DL şi DM adi- 
neduri este cuvintul de bază. Un ultim 
exemplu de dublete fonetice: pricopsi (cf. 
MD, DM) și procopsi (luat după DO), 

Mai apar, în indicele de cuvinte, cuvinte- 
titlu care sînt, de fapt, variante morfologice. 
Unele dintre ele sînt justificate, pentru că 
prezintă deosebiri destul de mari față de 
forma de bază!?. De ce s-au dat însă, inde- 
pendent, forme de plural de felul Gesi, piétre, 
piețe? Din cauza alternanţelor fonetice care 
apar la plural? Dar, în acest caz, ar fi trebuit 
să apară toate cuvintele ale căror plurale 
prezintă alternanțe. De ce s-au dat sap, sar 
(de la săpd, sări)? Toate aceste forme măresc 
inutil lista de cuvinte, 


ne-a-), osand (pl. osandle), pantalón, “pudel 
(pl. pudeli), reapăred (viit. I 3 sg. reapăred), 
silf (pl. silfi), şrapnel (pl. şrapnele), talveg 
(pl. talveguri), úmblet, teleferic (pl. teleferice), 
vicisiludine etc. etc. 

11 Balonseide, ballonseid, ballonzaide. 


12 Era necesar să figureze, cu trimitere, 
forme flexionare cum ar fi iau (lud), pive 
(piuă) etc. 

De foarte multe ori omonimele și cuvintele 
polisemantice nu sînt tratate la un sîngur 
cuvînt-titlu 1. Cum apar totuși cîteva omo- 
nime discutate la un singur cuvint-titlu 2, 
inconsecvenţa este evidentă. 

Am arătat că, din punctul de vedere al 
normelor teoretice, sînt destul de puţine deo- 
sebiri între MD și DO, pe de o parte, și OP 
pe de altă parte. Cele mai multe deosebiri 
apar. în aplicarea acestor norme la cuvintele 
din indice. 

Cuvinte accentuate diferit, față de MD 
sau DO, sînt puține 3, În epocă intreprid şi 
protector noul îndreptar a fost consecvent 
normei de la p. 57, conform căreia, dintre 
două variante accentuate diferit, se alege 
varianta cu accentul mai aproape de finala 
cuvîntului. După op, accentul nu are rol 
morfologic în diferenţierea substantivului 
protectr de adjectivul protector şi cred că 
are dreptate, contextul fiind singura posibi- 
litate de diferenţiere. Cu notes cred că s-a 
exagerat mutîndu-se accentul pe ultima silabă : 
majoritatea celor care folosesc cuvîntul pro- 
nuntă nótes (probabil, sub influenţa lui néien €. 

Unele cuvinte nu au accentul marcat: 
grimeur etc. 

Numeroase deosebiri de ordin fonetic pot 
fi observate comparind indicele noului îndrep- 
tar cu al celorlalte. În MD și DO 5 apare forma 
etimologică palavragi, dar OP consideră, pe 
bună dreptate, că pălăvrăgi este forma corectă 
astăzi. După cum se vede, OP se opune, de 
data aceasta, chiar DL și DM, cum, de altfel, 
se întîmplă și în cazurile: corvâdă, cărdășie 
și pîrău în MD, DO, DL și DM, dar corvoadă, 
cîrdăşie şi pirtu în op, Paserclă din MD 

! Sînt aproape 30 de cuvinte tratate în acest 
fel. 

2 Cf. bândă, raport, raporiă etc. 

3 Cf. epocă MD, DO, DM, dar epâcă în OP, 
intreprid în MD, dar intreprid în OP, DL, 
DM, protector s. (proteciâr, adj.) MD, DO, 
dar protectâr s. şi adj., în OP, dihor în DO, 
dar dihór în OP, mizer în DO, dar miztr în OP. 

4 Cf. și DL, DM, 

5 Cf. DL și DM. 

$ Formele recomandate de OP sînt cele 

"mai răspindite astăzi. După DM, cîrdășie 
< cardaş ,,tovarăş” <tc. kardaş, dar vorbi- 
torii l-au apropiat de rom. cird. În dauna 
formelor etimologice pirău, pl. pirdie a fost 


seamănă mai mult cu etimonul (<fr. passe- 
relle, cf. DM), dar forma pasarelă din op, DŁ 
și DM este totuși mai frecventă. 

În ceea ce privește scrierea și pronunţarea: 
cuvîntului santinelă, părerile sînt împărţite : 
după MD, DO și DM, forma corectă este: 
sentinelă, mai apropiată de aspectul grafic 
al ctimonului (<fr. sentinelle), în timp ce: 
op și DL recomandă forma saniinelă, maii 
apropiată de pronuntarea etimonului. La fey 
s-a procedat și cu lebervurșt din MD, DO 
care apare lebărvurșt în OP 7, 

Lui dairă din DO i se opune, în OP, 
dairéa ( < tc. daire, cf. DM), prima formă 
fiind, după cum arată şi DL, o variantă. Între 
şátre şi şetre, ambele prezente în DL, OP, spre 
deosebire de MD şi DO, a ales pe șétre?. 

La $ 8, p. 28, OP recomandă ca, după 
$, j din rădăcina cuvîntului, să se scrie și să 
se pronunţe e, nu ă?. Este inexplicabil însă 
de ce jerăgdi din MD apare jărăgăi în 0P10. 
În stejăriș din OP, faţă de stejeriş din MD, DO. 
e (după j) a devenit à pentru că s-a luat în 
consideraţie etimonul:!, dar, în acest fel, a 


fost din nou călcată norma. 
Forma răstrişte din MD a fost înlocuită cu: 


restriște în OP!?, iar desedlină din MD. a 
devenit desetină, Compelință MD, DL apare 
în OP sub forma competență 13, Faţă de indi- 


aleasă forma piriu, pl. pirturi care cîștigă 
din ce în ce mai mult teren, probabil, din 
cauza analogiei formale și semantice cu riu, 
rîuri, încît s-ar putea întîmpla ca pirău să 
rămînă numai în vorbirea populară. 

? Cf, pronunţarea germ. Leberwurst. 

8 Analogic cu alte cuvinte care au alter- 
nanţe la plural, 

3 În sensul acestei norme, apar, în OP, 
jerâtic (jărdtic MD), jerui (Jărui MD). 

10 Dacă jărăgâi a fost pus în legătură cu 
jar, atunci același tratament trebuia să aibă 
și jerâtic (pentru care DM dă etimologia sl. 
Zaratrk'b) și jerui. 

11 Stejar + -iș. 

12 În DM se recomandă forma restriște, 
în ciuda faptului că etimologia este  răs- 
+ trişte, ceea ce înseamnă că ori forma corectă 
este răstrişte ori cuvîntul se pronunţă restriște 
sub influența cuvintelor de felul: reface etc, 

13 Probabil sub influența lui competen 
din aceeaşi familie; cf, şi absent-absență, 
frecvent-frecvență etc. ` 

struclibil din MD şi DO noul îndreptar reco- 
mandă forma îndestructibil 1 Preferind pe 
juzialinedr în locul lui juztalinidr (cf. MD, 
DO, DL), OP dă dovadă de inconsecvenţă, 
pentru că recomandă să se scrie linidr, nu 
dincar ! Giúlgi din MD a fost înlocuit cu 
giuilgiu, formă de bază în DL şi DM, iar 
blacheu (ef. MD, DO, DL şi DM) şi misoghin 
(cf. DO) au devenit placheu? şi misogin. 

Litera g urmată de u din cuvintele fran- 
ţuzești are, în romînă, un tratament diferit. 
Uneori, se pronunţă și se scrie op (lingvi- 
„ stică < fr. linguistique), alteori gheji (dro- 
gherie < fr. droguerie) sau gu (lingual < fr. 
ltngual). Dacă, dintre formele sanghin, sangvin 
şi sanguin, OP a preferat-o pe ultima, de ce 
se recomandă consangvin ? 

O situație interesantă prezintă cuvîntul 
geânlă 3. MD menționează forma jântă (pl. 
jânte), iar OP geántă. În vorbirea de toate 
zilele am auzit întotdeauna gedntă ceea ce 
dovedeşte că, necunoscîndu-i-se originea, jântă 
a fost apropiat, prin etimologie populară, 
de gedntă „,servietă””. Alt cuvînt cu o situaţie 
specială este penar î, care provine din germ. 
Penal. Forma penal (cî. MD) există în limbă, 
dar ca variantă și s-a procedat bine în OP 
cînd s-a recomandat penar, pentru evitarea 
omonimiei. 

Uneori, cuvinte din acceaşi familie sînt 
tratate diferit în limbă. Fr. mousquet > mus- 
chetă 5, iar fr. mousguelaire > muşchetar ê. În 
MD nu apare muschetă, dar, în schimb, există 


1 Mai apropiată de fr. indestructible. 
"2 Cf. etimonul fr. plaqué. 


3 Cuvindul înseamnă ,,Partea exterioară, 
circulară a unei roţi (pe care se montează 
anvelopa la automobile, biciclete etc.) Loc. 
adv. Pe geantă = cu cauciucul dezumiflat; 
fig. (fam.) fără bani, lefter”, cf. DM și vine 
din fr. jante. 

4 ,„Cutioară specială în care elevii își ţin 
rechizitele de scris”, cf. DM. 

5 „„Armă de foc cu fitil întrebuințată înainte 
de inventarea puștii”, cf. DM. 

6 Soldat infanterist înarmat cu muschetă ; 
nobil care face parte dintr-o unitate de călăreţi 
ia curtea regilor Franţei”, cf, DM, 


muschelar care a fost în OP, cu 
muşchetar 7. 

Ortografia unora dintre cuvintele care 
au s, z, mai ales intervocalici, oscilează 
de la un dicţionar la altul8. După op, se 
scriu cu Z,. nu cu s cuvintele: mezocădrp, 
mezoderm, paradiziăc, prozódic 9. Un caz aparte 
îl constituie isoglósă, pronunţat, în realitate, 
izoglosă, care-l păstrează pe s, în timp ce 
toate celelalte cuvinte cu izo- au z: izobară, 
izotermă, izotrop etc. 

Semnalez, în continuare, cîteva deosebiri 
— între MD, DO şi OP — iegate de formarea 
cuvintelor. Între formele în -(ţ)iune şi cele 
în (Die, OP a preferat, uneori, pe primele: 
precesiine (precesie MD, DO),  constricțiuine 
(constricție MD). De asemenea, dintre abstrac- 
tele verbale în -are şi cele în -ție sînt preferate, 
uneori, primele (dilatăre, decapilăre față de 
dilatăţie, decapilăție DO), iar, alteori, ultimele 
(vasodilatăţie fată de vasodilatăre MD). S-a 
revenit, pe bună dreptate, la formele sesiză, 
desesiză etc. În schimb matiză din DM) a devenit 
matisá. 

Compusele anarho-sindicalism şi 
dental din DO apar fără cratimă și cred că 
s-a procedat bine, pentru că cele două cuvinte 
sînt simțite ca unități bine constituite. 

În comparație cu deosebirile de ordin 
fonetic, cele mortologice sînt mult mai puţine. 
Am găsit doar două cuvinte cu alte forme 
de plural decit cele din MII, Pe de altă parte, 
unele cuvinte care, în MD şi DO, apar numai 
la plural, au, în OP, şi singularii. Lipsesc, fără 
motiv, formele de singular la cîteva cuvinte, 
în OP: alice (alică DO), delicatese (delicatesă 


înlocuit, 


labio- 


? Aceasta este forma tradițională. 

8 Inconsecvenţele apar chiar în 
aceluiași dicționar. OP recomandă oclusiv 
(ocluzivă MD, D0), dar ocluziúne! Persua- 
siúne trebuje să fie pronunțat, după OP, per- 
suaziune, or, pronunțarea cu -z- este mai rară 
(cf. şi DL, DM). 

9 Cf. mesozoic etc. în MD. 

10 Cf. barcăz-barcăzuri (barcáze MD), răbój- 
răbâjuri (răbodje MD). 

11 Cf. hamsie (hamsii MD, DO), jumáră' 
(jumări, MD), pseudopâd (pseudopbde MD), 
pirostrie (pirosirii MD, DO), stavrid (stavrizi MD, 
DO). 


cadrul 

MD), năbădăi (năbăddie MD), alizee (alizeu 
DO). Cuvintele cirjă și vis au două forme la 
plural (cîrje-cirji, vise-visuri), dar fără să se 
arate care forme sînt recomandabile. Au fost 
omise formele de plural la cuvintele : asiduu, 
betón, colâcviu, contiguu, discontinuu, ingenuu, 
metacarpidn, metró etc. La unele dintre aceste 
cuvinte nu s-au dat nici formele de feminin: 
continuu, superfliu etc, Cuvinte de genul 
feminin în MD și DO apar la masculin şi 
neutru în OP! și invers ?. 

Citeva greşeli de tipar nesemnalate în erată : 
inghețată (pentru înghețate), justă (în loc de 
juztă), smeală (pentru smoală). 


* 


Scopul noului îndreptar este acela de a 
unifica normele limbii literare din punctul de 
vedere al ortografiei, al ortoepiei şi al punctu- 
aţiei şi, cu toate observațiile făcute, se poate 
considera că OP a realizat, în cea mai mare 
parte, acest lucru. La o eventuală nouă ediție 
cred că va trebui să se acorde o mai mare 
atenţie, în special, părţii a doua a îndrepta- 
rului, care, în orice caz, ar trebui să fie mult | 
îmbogăţită, pe baza unor principii bine sta- 
bilite. Îmbogăţirea indicelui de cuvinte romt- 
neşti este cu atit mai necesară, cu cît OP 
indică norme de care trebuie să se ţină seama 
în redactarea Dicționarului general al limbii 
romine. 

I. Dănăilă 


BOIIPOCII KYJIBTYPBI PEUH, 2, Moscova, 1959 


Anul trecut a apărut la Moscova, în Edi- 
tura Academiei de ştiinţe a U.R.S.S., al 
doilea volum al culegerii Problemele cultivării 
limbii, publicat sub redacţia lingvistului 'so- 
vietic S. I. Ojegov. Mai bogat în studii şi 
note decît primul volum, apărut cu trei ani 
înainte 3, volumul acesta demonstrează con- 
secvenţa cu care colectivul de cercetători ai 
Secţiei de cultivare a limbii din cadrul Insti- 
tutului de limba rusă al Academiei de științe 
a U.R.S.S. urmează linia teoretică preconizată 
acum trei ani. 

În culegere publică A. D. Grigorieva, Note 
despre sinonimia lexicală; V. P. Danilenko, 
Cu privire la formarea cuvintelor în domeniul 
terminologiei tehnice şi de producție; N. D. 
Andreev şi V. L. Zambrjițkii, Elemente noi în 
terrhinologia agricolă, In. A  Belicikov. Cu 
privire la adjectivele formate cu prefixul ceepz 


1 Cf. angiosperm (angiospermă MD, DO), 
hematit (hematilă MD, DO), obsidián (obsididnă 
D0). 

2 Cf. narcisă (narcis MD, DO), leucocită 
(leucocit DO) etc. Toate aceste cuvinte sînt 
termeni de specialitate şi se pare că OP redă 
cuvintele așa cum sînt folosite de către spe- 
cialiști. 

3 Vezi ,,Limba romînă”, nr. 5, 1956, p. 79. 


(supra-) în limba rusă; V. I. Abaev, Nume 
etnice formate cu -ey, în limba rusă; E. S. Sko- 
blikova, Forma subiectului pe lingă un pre- 
dicat exprimat prin numeral ; V. L. Voronţova, 
Normele de accentuare a verbelor în -umv în 
limba rusă literară contemporană; A. V, Supe- 
ranskaia, Despre o greşeală de scriere a unor 
numiri geografice şi idem, Cu privire la felul 
de pronunțare a cuvintelor în vorbirea tinere- 
tului studenţesc, 

Volumul se încheie cu 19 note referitoare 
la problemele vocabularului rus contemporan 
și la citeva fapte de semasiologie, fonetică și 
ortografie rusă. 

Peste tot se simte tendinţa de a analiza 
normele limbii ruse literare contemporane în 
scopul clarificării şi explicării lor și de a studia 
inovațiile apărute în vorbire și în scris, inovaţii 
pe baza cărora se descifrează tendinţele pro- 
prii limbii ruse contemporane. 

Totodată se constată în această culegere 
preocuparea de a analiza normele unei expri- 
mări corecte, nu numai din punct de vedere 
strict gramatical ci şi stilistic. Edificator în 
această privință este studiul lui R. A. Bu- 
dagov, intitulat Împotriva clişeelor în limbă, ` 
de care mă voi ocupa mai pe larg, în continuare. 

Autorul se ocupă de o greşeală de stil: 
folosirea prea frecventă a unor cuvinte şi 
expresii, care devin, tocmai prin aceasta, cli- 
See, Cazurile particulare care ilustrează această 
idee sînt adj. peitvmun, ,,de frunte”, folosit 
mai ales ca epitet al substantivelor yusHriiă 
şi anTEp, subst. BhICKASMBaHME ,,afirmaţie” 
Şi expr. B gene „în problema”, Raliindu-se 
părerii exprimate de Lev Kassil şi Pavel Nilin 
în ,,Hosă map”, nr. 4, 1958, p. 276—278, 
autorul vede în această greşeală de stil un 
adevărat pericol care ameninţă exprimarea. 
Prin asemenea formule stereotipe, exprimarea 
vie şi plastică este nimicită, iar posibilitățile 
de redare a gindurilor sînt sărăcite. În plus, 
se subliniază faptul că această greșeală pro- 
vine din ignorarea bogăției de sinonime a 
unei limbi. 

R. A. Budagov concentrează în cîteva 
pagini observaţii foarte utile și pentru cititorii 
romiîni. O primă constatare privește chiar 
accepțiunea dată de R. A. Budagov termenului 
„clişeu”,. Lingvistul sovietic acordă termenului 
de clișeu un înţeles mai larg decit cel cunoscut 
pînă acum 1. Clişeul înglobează în sfera sa nu 
numai locuţiuni şi expresii, ci şi cuvinte. 
Această nouă interpretare atrage după sine 
tentaţia de a încerca o comparaţie cu limba 
romînă actuală, în care după cum cred că 
voi putea arăta mai jos, termenul „.clişeu” 
poate fi atribuit nu numai unităţilor lexicale 
— cuvinte sau expresii 2 — ci şi unor procedee 
gramaticale, 


Din această categorie face parte transfor- 
marea în limba romînă actuală a unui mare 
număr de verbe tranzitive în verbe reflexive. 
Fenomenul apare mai ales la verbele a voi 
şi a cere: 


Sub o cîrmuire ce se voia pe vecie împlintată 


intr-un Orient de somnolență. G. L. 151, 
1957, 1/2. 
1 Vezi Rémy de Gourmont, Esthétique 


de la langue française, Paris, 1955, p. 189; 
Al. Rosetti, Le mol. Esquisse d'une théorie 
générale, 1943, p. 32—33. 

2 I. Dănăilă, Citeva clişee lingvistice, în 
„Limba romînă”, nr. 5, 1960, p. 79. 


O nouă activilate, corespunzătoare Însuşi- 
rilor sale. . . ce se voiau acum folosite. Flacăra, 
89, 1956, 15/2. 

Narațiunea s-ar fi cerut credem mai con- 
centrată, V. R. nr. 10, 1958, p. 154. 

O tensiune dramatică ce se cerea 
susținulă. V. R, nr. 10, 1958, p. 165. 

Concerte... abundînd în crispări şi contor- 
sionări melodice, în izbucniri furioase, care, 
se vor tragice. Contemporanul nr. 730 (7 oct. 
1960), p. 5/2. 

Aceste treceri la diateza reflexivă 3 sint 
de fapt personificări, marcate formal prin 
transformarea obiectului acțiunii în subiec- 
tul ei. 

Propoziļiunea ` XF trebuia să-şi folosească 
însuşirile se construieşte azi mai ales sub 
forma : 

Însuşirile lui XY se cereau (sau se voiau) 
folosite. 


mereu 


La crearea unei astfel de exprimări a con- 
tribuit desigur şi sensul de „,trebuie” pe 
care-l are construcţia impersonală se cere. 
Prin analogie apoi diateza a trecut și asupra 
altor verbe ducind la exprimări greşite. 

N. N. s-a apropiat „cu sufletul deschis” 
de viața nouă a patriei pe care o îndrăgeşte, 
de viața poporului al cărui glas se doreşte 
şi reuşeşte adeseori să fie, G. L, din 5 august 
1954, p. 2/5. 

Se poate observa că, în exemplul de mai 
sus, folosirea pronumelui reflexiv este inutilă. O 
asemenea construcţie ar putea fi n umită pleo- 
nastică. El doreşte să fie (glasul poporului) 
exprimă ideea ,,se dorește (pe sine)” tocmai 
prin faptul că subiectul primei propoziţii el 
se subinţelege ca subiect al propoziției urmă- 
toare să fie (el). Pleonasmul însoţeşte în mod 
aproape constant transformarea unui element 
de comunicare în clișeu. 

Un exemplu în care folosirea unui verb la 
diateza reflexivă duce la o altă greșeală, 
este verbul a se îmbia, cu sensul de ,,a se 
oferi (privirii), cum apare în unele construcții 


3 Vezi și cele menţionate de acad, Iorgu 
Iordan în Limba romînă actuală, ed. a Il-a. 
1947, p. 350 (s. v. vrea) şi 363. 

folosite azi destul de des : perspectiva se tmbie 
largă, priveliștea se îmbie frumoasă etc. 

În limba romînă singurul sens, consemnat 
în dicţionare al lui a se îmbia este cel de ,,a se 
lăsa rugat”. În construcţii ca cele amintite 
mai sus verbul a se imbia este folosit cu 
sensul de „a se oferi”, datorită faptului că 
a îmbia (să măniînce) este înţeles, adeseori, 
mai ales de către „,orășeni”, ca „a oferi 
(mincare)? în loc de „a pofti (să mănînce)”. 

Cred că este în toate acestea un manierism 
lingvistic, un mod de exprimare șablon, care 
derivă însă tocmai din dorința celui care 


scrie de a se deosebi de ,,vulg”. Ferindu-se 
de „,clișeul”” vorbirii comune, el cade în gre- 
şeala de a adopta clişeele publicisticii, la fel de 
fade şi de supărătoare. 


Evident că şi pentru cei ce scriu romineşte 
clișeele reprezintă o ispită pe care cu greu 
o pot ocoli, Nu există decît un singur remediu : 
controlul exigent și repetat al fiecărui cuvint 
scris, înainte de a-l trimite la tipar. 


Toate aceste constatări subliniază exacti- 
tatea observaţiilor făcute de lingvistul R. A. 
Budagov, în articolul său. 


Flora Șuteu 


KEN 


INDICELE REVISTEI PE ANUL 1960 
întocmit de I. DĂNĂILĂ 


INDICE DE MATERII” 


A 


Ae în graiul din Frătăuţii-vechi 3/77; 
á > å în istroromină 3/96; a-+i>i în 
albaneză 1/82. 

ABSTRACTIZARE, ~a ca lege a limbii 
2/91. 

ACCENT, locul~ului în romină 6/66; de- 
plasarea ~ ului la pronumele demonstra- 
tive, nehotărite şi la verbele de conj. a III-a, 
pers. 1 și 2 pl. în graiul din Frătăulii-vechi 
3/77, 78. 

ACRONIC, legi ~e ale structuraliștilor 2/103. 

ADJECTIV, ~ul cantitativ 3/65. 

ADVERB, definiția ~ului 4/33, 34; ~ul în 
romînă, 4/33—40; clasificarea ului: se- 
mantică 4/34 —37, sintactică 4/35 —40 ; com- 
plementul ului, 4/36; ~ul anume, adică 
1/21—24, 30, 31, ca 2/14, 16, da 4/37, 40, 
decit 2/56, nu 4/37, 40, numai 2/56. 

ADVERBIAL, mijloace de exprimarea de- 
terminării ~e, 4/33. 

ALBANEZĂ, asemănări între ~ și dalmată, 
6/69, între ~ ṣi romînă 1/81. 

ALFABET, simplificarea «ului cirilic, 3/35, 
36; transcrierea ului cirilic cu litere la- 
tine, 2/25, 3/37—46, 92, 93, 4/82—83. 

ALGORITM, definiţie 3/16; ~e binare 3/86; 
rii mașinii de tradus 3/5, 6, 16. 

ANALIZĂ, ~a gramaticală, 1/27, 28, 2/105 — 
110; ~a prin comutare 6/23 —26. 


* Cifra pusă înaintea barei indică 


arată pagina. 


numărul revistei, 


ARGOTU, 2/105. 

ARHAISM, ele la Sadoveanu 6/6, 14. 

ARTICOL, lipsa ~ului enclitic l- 3/75 și 
~ul enclitic -li în graiul din Frătăuţii- 
vechi; ~ul proclitic un, o 5/37—39. 

ASEMĂNARE, ~i între albaneză şi romînă 
1/81. 

ASIMILARE vocalică i—a > a — a 5/24. 

ASINDETON 1/21. 

ASPECT, ~ul verbului în istroromină 2/111 
și în meglenoromină 3/86, 

ATRIBUTIVĂ, ~a circumstanţială în ro- 
mînă 4/24—32 ; prin ce sînt introduse ~ele 
circumstanţiale cauzale 4/24, 28, condiţio- 
nale 4/29, concesive 4/29, consecutive 4/24, 
28, finale 4/25, 28. 


A 


A > a 3/74, 77, ă neaccentuat final > f 3/73, 
> e 3/77 în graiul din Frătăuţii-vechi. 


B 


BIBLIOGRAFIE, ~a lucrărilor de lingvis- 
tică apărute de la 1 mai 1959 pînă la 1 mai 
1960 4/99—110; ~ despre calculul proba- 
bilităţilor în lingvistică 1/10; ~ despre 
cibernetică 1/10; ~ despre F. F. Fortu- 
natov 6/30; ~ despre lingvistica matema- 


iar cifrele care sint după 

tică 3/13; ~ despre mașinile de calcul 1/10; 
~ despre onomasiologie 4/22—23; ~ de 
lucrări despre onomasiologia limbii romine 
4/21—22; ~ despre statistica lingvistică 
1/10; ~ despre traducerea automată 1/10. 

~ şi noţiune 4/19; ~ şi realitate 2/90, 91; 
disponibilitatea elor 3/17; rolul ~ului în 
cunoaștere 2/90, 91; radicalul —ului în 
maşina electronică de calcul 1/6;— şi sens 
4/19; caracterul obiectiv al sensului —ului: 


2/101 ; sensul ~elor în dicționarele bilingve 
2/98 ; sensul figurat al —ului 1/51. 
C 


C++ s>f5 în albaneză 1/81; c+t>it în D 
albaneză 1/81 şi în dalmată 1/80; č în 
istroromînă 3/97; zë în graiul din 
Frătăuţii-vechi 3/75. 

CALC, ~ul în terminologia medicală 5/87, 
în terminologia marinărească 5/32; „uri 
după franceză 2/72, 5/26, germană 3/81, 
greacă 2/72, latină 2/72, slavă 2/31 în ro- 
mînă. 

CALCUL, ~ul probabilităților în analiza 
lingvistică 2/92. 

CANTITATE, noţiunea de —în limbă 2/10. 

CÎMP semantic 4/11. 

CLIȘEU, ~e lingvistice în romînă 5/8, 79— 
81, 6/71, în rusă 6/72. 

CODIFICARE, ~a limbilor naturale 3/4, 5. 

COMPLEMENT, ~ul adverbului 4/36; ~ul 
calității în romînă 2/14—18. 

CONJUNCȚIE, le în graiul din Frătăuţii- 
vechi 3/78; ~a că 1/30. a 

CONSOANĂ, ~e palatalizate 3/75, dure, 
moi, rotunjite, nerotunjite în romînă 3/84. 

CONSTANTĂ semantică 2/101. 

CONTAMINARE în romînă 5/25, 26, 42. 

CONTEXT explicit, lingvistic 3/85, 

CONŢINUT, 6/21; formă și ~in limbă 2/100; 
forma si ~ul cuvîntului 2/92; formă şi ~ 
în omonimia morfologică 2/92. 


DALMATĂ, asemănări între ~ și albaneză. 
1/80. 

DEFECTIV, verbe ~în romînă 5/10—20. 

DEFINIȚIE, ~a adverbului 4/33— 34, a al- 
goritmului 3/16, a clişeului lingvistic 5/79, 
6/;2, a cultivării limbii 1/35, 49, 2/52, 
54, 3/23, 25, a cuvîntului 4/91, a formei 
gramaticale 6/36, a lingvisticii 6/33, ~a 
sinonimului la Canella 4/73. 

DERIVARE sinonimică 6/40. 

DEZINENȚĂ zero 6/39. 


DICOTOMIC, teoria ~ă a fonemului 1/106. 


DICȚIONAR, ordinea sensurilor cuvintelor 
în ~e 4/91; ~ul enciclopedic 4/70, 72; 
~de frecvență al limbii engleze 3/19; ~e 
morfologice şi sintactice 2/11; ~e unilingve 
romineşii ` explicative generale 4/66—70, 
creaţii personale în ~ul explicativ general. 
al lui I. Golescu 4/67, primul ~ explicativ 
general tipărit complet 4/68; ~ul general 
al limbii romiîne : istoric 1/11 —12, caracterul. 
lingvistic 1/12—14, istoric 1/14—15 și eti- 
mologic 1/14—15, metoda de lucru 1/15— 
17, principii de introducere a cuvintelor în: 
~ 1/13; ~ istoric 4/89; ~ul ortografic al 
limbii romîne 2/99—100, 6/614—71; ~ de 

CULTIVARE, ~a limbii 1/35—41, 2/47— sinonime al limbii romine 4/73—75; defi- 
57, 94—96, 3/23—26, 5/38, 79—88, 6/71— niția sinonimelor în ~ul de sinonime al lui 
73. Canella 4/73 ; ~e bilingve : clasiticarea ~elor 

CUVÎNT, definiția ~ului 4/91, 6/35; clasifi- bilingve 2/97, sensul cuvîntului în ~ele 


carea ~elor 6/37; ~e cheie 3/20, 4/63, 
compuse în dicționar 4/92, de bază 4/63, de 
caracterizare 3/21, 4/63, de structură 4/63, 


disponibile 3/12, 20, frecvente 3/12, 20, 
pline 4/58, teme 2/20, 4/63; ~ul vorbit 
1/36, 37; forma și conţinutul ului 2/92; i 


bilingve 2/98; ~e bilingve romineşti : ~e 
bilingve cu indicaţii etimologice 1/70, 76, 
77, francez-romîn 1/73—76, german-romîn 
1/68—73, ardelenismele în ~ul german- 
romin al lui Iser 1/71, neologismele în ~ul 
german-romîn al lui Polizu, barbarismele 

în ~ul german-romîn al lui Barcianu 1/73, 


grec-romin 2/82—85, filiaţia sensurilor în 
dicţionarul grec-romîn 2/84, italian-romîn 
2/75—86, latin-romîn 2/78—81, tendinţe 
puriste în ~ul latin-romîn al lui Bălășescu 
2/79, maghiar-romin 2/81—82, romîn-tran- 


cez 1/73—78, romin- german 1/71 — 73, 
2/35— 46, rus-romîn 2/85, 97—98, defi- 
niția sensului cuvîntului rusesc în ~ul 


rus-romîn 2/97, 98; ~e poliglote rominești : 
german-romîn-francez 2/86, francez-grec- 
romîn 2/86—87, romin-latin-grecese 2/87, 
latin-romîn-francez 2/88, romin-latin-ger- 
man-francez 2/87. 

DIFTONG, ~ul ea + s, $, jJ, f, z > a în graiul 
din Frătăuţii-vechi 3/75; ia + s,ş, 
LL z> a în graiul din Frătăuţii-vechi 
3/75, ~ul ia > e în graiul din Frătăuţii- 
vechi şi în Cronica anonimă 3/74, 93. 

DISLOCARE, ~a grupurilor de cuvinte 
3/27 —29. 

DISPONIBILITATE, ~a cuvintelor 3/17. 

DISTRIBUŢIE complementară, defectivă și 
contrastică 6/27, ~a binominală 3/21, ~a 
lui Gauss 3/21. 

DIVERSIFICARE, ~a ca lege a limbii 2/v., 
102. 


~ul 


E 


É în graiurile din nordul Moldovei 2/27; e 
accentuat + s, 9$, j, f,z + labiale >a și e ne. 
accentuat final > i în graiul din Frătăuţii- 
vechi 3/74. 

EDIȚIE, rectiticări la ile lui Eminescu 1/85 
—97, 3/47 —53, 5/47—59, 6/47—54. 

ENGLEZĂ, formalizarea limbii ~e 3/5; dic- 
ţionar de frecvență al limbii ~e 3/19; par- 
ticulele în ~5/5. 

ENTROPIE 3/10, 11. 


EPITET, ~ul la Sadoveanu 6/9—10. 

ERGODICITATE 3/10. 

ETIMOLOGIE populară 5/40; ~i din: bul- 
gară 5/14, 24, 26, 29, 30, 41, engleză 5/40, 
îranceză 5/16, 17, 25, 33, 6/69, 70, germană 
3/80, 5/17, 21, 22, 43, 45, greacă 5/21, 29, 


31, 43, italiană 5/33, latină 5/11—17, 24, 
32, 41, 78, maghiară 5/21—25, 43, 6/45, 
rusă 5/29, 30, 41, sirbă 5/21, 22, 31, 43, 
slavă 5/43, 90, turcă 3/95, 4/68, 5/21, 22, 
29, 31, ucraineană 5/44. 

EXCEPŢIE în limbă 2/10. 

EXPERIMENT, ~ul de predicţie 3/85. 

EXPRESIE 6/21; ~i trazeologice 6/37; ~a 
populară „unde şi-a înțărcat dracul copiii” 
44. 

EXTENSIUNE 3/7. 


F 


FILIAŢIE, ~a sensurilor la 1. Budai-Deleanu 
2/45; ~a sensurilor în dicționarele bilingve 
2/84. 

FILOLOGIE, raportul dintre ~ și lingvistică 
2/22 —29. 

FONEM, 1/106, 3/9; delimitarea şi identifi- 
carea ~elor 1/106; funcțiile constitutivă și 
distinctivă ale ~ului 2/104; teoria dicoto- 
mică a ~ului 1/106. 

FONETIC, particularitățile ~e ale graiului 
din Frătăuţii-vechi v. GRAI; variante ~ve 
în Cronica anonimă 3/93. 

FONETICĂ, structura ~ii 2/12. 

FORMAȚIE, ~ile regresive la Coşbuc 1/53. 

FORMALIZARE, ~a limbii engleze 3/5. 

FORMĂ, dialectica ~ei şi a conținutului în 
limbă 2/100; ~a și conținutul cuvîntului 
2/92 ; ~ şi conținut în omonimie. 

FRANCEZĂ, particolele în ~ 5/5; prefixul 
de- în ~ 3/31. 

FRECVENŢĂ, definiţia ~ei în limbă 3/10, 
17, 4/59; dicţionar de ~ în engleză 3/19. 


G 


& > å în graiul din Frătăuţii-vechi 3/75. 

GASCONĂ, evitarea omonimiei în ~ 4/8. 

GENITIV, ~ul cu de, la în graiul din Frà- 
tăuţii-vechi 3/77. 

GERMANĂ, particolele în ~ 5/5. 

GLOSAR din regiunea Craiova 2/14—20, 
5/34—36, Cluj 2/20—21, Timişoara 2/20. 

GRAFIE, interpretarea ilor cirilice din 
jurul anului 1800 3/33—46, interpreta- 
rea ~ilor cirilice din Cronica anonimă 
3/92, 93. 

GRAI, ~ul din Frătăuţii-vechi: particulari- 
täti fonetice specifice: a > e, ă> e, î>a, 
-i la pl. > î, deplasarea accentului la pro- 
numele demonstrative și nehotărite și la 
prezentul indicativ, pers. 1, 2 pl. de la con- 
jugarea a (la 3/77, particularităţi fonetice 
comune cu alle ~uri : ă neacc. > î 3/73, e 
ace. + s, $, J, f}, z + labiale (nepalatale) > 
ă 3/74, e neacc, (mai ales final) > i 3/74, 
ea, ia + s, ṣj,{, z>a 3/75, ia >e 3/74, ¿>$ 
3/75, > 2 3/75, j> 4 3/75. nazalizarea 
consoanelor şi a vocâlelor urmate de n, m 
3/74, palatalizarea labialelor b, c, f, v 3/75, 
particularităţi lexicale : moldovenisme vechi 
3/76, cuvinte vechi pe cale de dispariţie 
3/78—79, cuvinte care în Frătăuţii-vechi au 
alt sens decit în restul Moldovei 3/79, arde- 
lenisme 3/79, bucovinisme 3/79, germanis- 
me 3/79—81, particularități morfologice spe- 
cifice : articolul enclitic -li 3/77, numeralul 
ordinal masculin folosit și pentru feminin 
3/78, superlativul absolut cu îdri, stráşnic 
3/77, forme verbale vechi 3/78, verbul a 
lucra conjugat ca în Ardeal 3/78, preferința 
pentru plurale în -uri 3/77, vocativul nu- 
melor de persoană prescurtate 3/77, parti- 
cularități morfologice comune cu alte muri : 
lipsa articolului enclitic -l 3/75, conjuncţiile 
coordonatoare şi subordonatoare 3/78, in- 
terjecţiile 3/79, genitiv-dativul cu de, la 
3/77, vocativul întărit prin hái 3/76, locu- 
ţiuni adverbiale, conjuncţionale 3/78, nu- 
meralul cardinal 3/78, lipsa pronumelui 
personal de întărire 3/76, lipsa perfectului 
simplu şi a mai mult ca perfectului simplu 
3/76, mai mult ca pertectul compus 3/76, 
viitorul cu a avea+ conjunctivul 3/76; ~in- 
termediar  (moldovenesc-ardelenesc) 3/71; 

influența urilor ardelenesc, oltenesc, mol- 

dovenese asupra limbii romîne literare, 

5/61; particularităţile ~ului moldovenesc 

din Cronica anonimă: ea > e 3/93, j> £ 

3/93, 94; particularităţi fonetice ale urilor 


din nordul Moldovei: u final, e accentuat 
2/72; ~ul muntean în Cronica anonimă 
3/94. 

GREŞEALĂ de limbă 1/36, 40, 2/48, 49, 
51, 55, 56, 3/23, 25. 

GRAMATICĂ, conţinutul ~ii 2/12, accep- 

ţiunea termenului de ~ 2/9; ~a maşinii 
electronice de calcul 1/5, 6. 

GRAMATICAL, principiile analizei ~e 1/27, 
28, 2/105—110 ; clase ~e în indo-europeana 
comună 6/37; variante ~e în Cronica 
anonimă 3/93. 


H 


HIPOTAXĂ 1/24. 
HIPERURBANISM, ~e în Cronica anonimă 
3/94. 


I +s, $, j, z, {> t în graiul din Frătăuţii- 
vechi 3/74 ; -i (scurt) 3/84 şi -i (marcă a pl.) 
3/77 în graiul din Frătăuții-vechi. 

IDIOTISM, definiție 4/88. 


- INDO-EUROPEANĂ, clase gramaticale în 


~a comună 6/37. 

INFLUENȚĂ, ~a graiurilor ardelenesc, mol- 
dovenesc, oltenesc asupra limbii romine lite- 
rare 5/61 ; franceză 3/19, germană 3/79—81, 
greacă 2/43, 85, sirbă 2/42, slavă 2/42, 
turcă 2/43 în romină; ~a francizantă 
asupra lexicografiei rominești din sec. al 
XIX-lea 2/89. 

INTERDEPENDENȚĂ, ~a și condiționarea 
reciprocă a fenomenelor în limbă 2/100, 

INTER JECȚIE, ~a în graiul din Frătăuţii- 
vechi 3/79, 

INTONAȚIE, ~a propoziţiilor subordonate 
explicative 1/23, 

INVERSIUNE, ~a în limbă 2/108. 

IOTACIZAT, formele verbale ~e la scriitorii 
munteni 5/66, 

ISTORIE, raportul dintre filologie, lingvistică 
şi ~ 2/22—28 ; ~a lexicografiei romine din 

perioada 1826—1870 1/67—78, 2/78—89, 
4166 —75. 


ISTROROMÎNĂ, 2/111; sunetele č, ş şi j 


în ~ 3/97; aspectul verbului în ~ 2/111. 


ISOGLOSĂ, ~a trecerii lat. ct în pt, gn 
în mn şi x în ps 1/80. 


î> o 2/28; t> i în Cronica anonimă 3/94. 


d 


J> î în graiul din Frătăuţii-vechi 3/75; j> d 
în Cronica anonimă 3/93, 94; j în istro- 
romînă 3/97. 

JUXTAPUNERE 1/21. 


L 


L lat. intervocalic > r în romină 1/4. 

LATINĂ, parataxa în ~ 1/24; prefixele de-, 
des-, dis- în ~ 3/31; propoziţiile secundare 
explicative în ~ 1/23. 

LEGE, ile limbii şi societăţii 2/100; ile 
generale ale limbii 2/102; caracteristicile 
„ilor generale ale limbii 2/102; ~i acro- 
nice (pancronice) ale structuraliştilor 2/103 ; 
~a dezvoltării progresive a limbii 2/102, 
103; ~a dezvoltării limbii prin acumulări 
treptate ale noii calităţi şi prin dispariția 
treptată a vechii calităţi 2/102; ~a diversi- 
ficării 2/91, 102; ~a inegalității ritmului de 
dezvoltare a diverselor compartimente ale 
limbii 2/102; ~a trecerii de la elementeie 
concrete la cele abstracte 2/102; ~a uni- 
ficării 2/91, 102; ~ile generale ale semasio- 
logiei 2/102, 103; ~ a deplasării accentului 
în balto-slavă 6/32; ~i fonetice 2/4. 

LEXICAL, particularităţi 
‘din Frătăuții-vechi v. GRAI; variante ~e 
An Cronica anonimă 3/93. 

H 


~e ale graiului 


LEXICOGRAFIE, istoria ~i romine din 
perioada 1826—1870 1/67—78, 2/78—89, 
4]60—75 (v. DICŢIONAR); stilurile su- 
biectiv (individual), obiectiv şi ~a 4/92; 
influența franceză asupra ~i romineşti 
din secolul al XIX-lea 2/89. 

LIMBAJ, definiție 3/85 ; aspectul familiar al 
ului 2/54; ~ul medical în romînă ` du- 
blete populare 5/86, 

LIMBĂ, definiţie 2/8, 4/89; evoluţia în ~ 
2/5; legile ~ii v. LEGE; caracterul siste- 
matic al ~ii 3/12; mişcarea în ~2/100; 
regularitatea în ~ 3/7; ~i artificiale 3/4; 
~i formalizate în matematică 3/4; ~a li- 
terară, definiție 3/24; ~a literară vorbită 
2/62. 

LINGVISTICĂ, definiție 6/33; problemele 
~ii în lumina leninismului 2/3—8 ; raportul 
dintre ~ filologie şi istorie 2/22—34; îm- 
părțirea pe discipline a ~ii 2/13; ~a apli- 
cată 3/3; ~a comparativ-istorică 2/4; ~a 
matematică 2/92, 3/3—13; ~a structurală 
2/7—9, activitatea ~ din ultimul trimestru 
al anului 1959 2/90—96 și din primul tri- 
mestru al anului 1960 3/84—88. 

LOCUȚIUNE 2/109; ~i adverbiale 3/78, 
conjuncționale 3/78 în graiul din Frătăuţii- 
vechi; ile conjuncționale in vremea, pe 
vremea, în timpul, pe timpul 4/31, ~ile 
prepoziționale în calitate de, în chip de 
2/16, 17. 


M 


MACROLINGVISTICĂ, definiție 3/12. 

MAŞINĂ, ~a electronică de calcul 1/3—5,. 
1/106; dicţionarul şi gramatica ~~ii elec- 
tronice de calcul 1/5—10. 

MATEMATIZARE 3/5, 6. 

MATERIE 2/3, 4. 

MEGLENOROMÎNĂ, aspectul în ~ 3/86. 

METALIMBĂ 3/5. 

METODĂ, ~a analitică în lingvistica genera 
6/[20—22; —ele intensivă şi extensivă 
cercetarea textelor vechi 2/24; ~a fil 
logică în lingvistică 2/29; ~a funcţiilor ai 
bäraer 19, 10; ~a comutării 6/23—26; 

~a distribuţiei 6/26—29; ~a statistică în 
studiul vocabularului 3/14—22; ~a tran- 
scrierii fonetice interpretative și ~a transli- 
teraţiei în transcrierea textelor cu cirilice 
3/33—35. 

MODISM în limbă, definiție 4/88. 

MORFOLOGIE, definiție 2/12; ~ fonetică 
2/12. 


N 


NATURALISM lingvistic 2/54, 55. 

NAZALIZARE, ~a vocalelor şi a consoanelor 

' +n, m în graiul din Frătăuții-vechi 3/74. 

NECESITATE și întimplare în limbă 2/91, 
100, 104. 

NEOLOGISM, ~e în Cronica anonimă 3/94 ; 
me recente la I. Golescu 4/67 ; ~e în dicţio- 
narul lui Polizu 1/72; ~e nejustificate în 
limbajul medical 5/87; ~e la Gr. Alexan- 
drescu 1/46, Beldiman 2/72, I. Budai-Deleanu 
2/43, P. Maior 1/44, Negruzzi 1/45, 46, 
M. Sadoveanu 6/14, Şincai 1/43; M. Sado- 
veanu despre ~ele din limba populară 
6/9. 

NUMERAL, 3/63—70; valorile morfologice 
de bază ale ~ului 3/66 ; ~ul în dicționarele 
din sec. al XIX-lea 3/64; ~ul în gramaticile 
din secolul al XIX-lea 3/64; ~ul în textele 
vechi rominești 3/65; ~ul cardinal 3/78, 
ordinal masculin pentru feminin 3/78 în 
graiul din Frătăuţii-vechi; ~ul un, o 
5/37—39. 


0 
1OMONIMIE, polisemie și ~2/104 ; ~ parţială 
| 2/104; formă şi conținut în ~a morfologică 
2/92; evitarea ~i în gasconă 4/8. 
JNOMASIOLOGIE , 4/3—23 ; raportul dintre 
~ şi semasiologie 4/3—4, 17—19; teme 
lexicale 4/6, morfologice şi sintactice 4/7 
în ~; utilizarea ~i fn istoria limbii literare 


4]15—16; lucrări de~a limbii romine 
4/20. 
yNOMATOPEE, legătura dintre sens și 


tormă la ~ 2/91. 


OPOZIȚIE bilaterală 3/7, binară 3/7, echi- 
polentă 3/9, graduală 3/9, izolată 3/7, mul- 
tilaterală 3/7, privativă 3/9, proporţională 
317. 

ORTOGRAFIE, principiul etimologic în 
~a limbii romine 6/64; ~ lui x 6/65, s,z 
6/70. 

ORTOGRAFIC, îndreptarul ~al limbii ro- 
mine 2/99—100, 3/87—88, 6/64—71. 


P 


PALATALIZARE, ~a labialelor e, b, f, v în 
graiul din Frătăuții-vechi 3/75. 

PARATAXĂ, ~a în latină 1/24, în romînă 
1/21, 23, 24. 

PARTICULĂ, definiție tn gramaticile romi 
Deal 5/3—9, ele în engleză, franceză, 
germană 5/5 ; clasificarea elor din romînă 
5/4, 6; ~a -a, -ia, -le, -şa, -ṣi în romină 
5/7, 8, 9. 

PERFECT. lipsa ~ului simplu şi a mai mult 
ca ~ului simplu în graiul din Frătăuţii- 
vechi 3/76; mai mult ca ~ul compus în 
graiul din Frătăuţii-vechi 3/76. 

PLURAL, ~ul în -uri în graiul din Frătăuţii- 
vechi 3/77. 

POLISEMIE și omonimie 2/104. 

PREFIX, ~e asemantice 2/105; ~ul de- în 
tranceză 3/31, ~ele de-, des-, dis- în latină 
3/30, 31; ~ele con- 1/53, 60, de- 3/30, 
des- 3/30, 31, 5/61, des- 3/30, in- 1/53, 
inter- 1/62, pre- 1/53, re- 1/53 în romînă. 

PREPOZIŢIE, ~ile ca 2/16,17, de 2/16, 17, 
3/32 în romină. 

PRONUME, lipsa lui personal de întărire 
în graiul din Frătăuţii- vechi 3/76 ; ~le un, o 
5/37—39. 

PRONUNȚARE, ~a lui A 2/44, x 6/65. 

PROPOZIŢIE, ~ii apozitive în romînă 1/22, 
23; ~ii dublu subordonate 2/108; ~ii 
secundare explicative în latină şi în romină 
1/23. 

PUNCTUAȚIE, ~a în Îndrepiarul ortografic, 
ortoepic şi de punctuație 6/67; ~a în ediţia 
cronicii lui Grigore Ureche 4/83. ` 

RANG 3/17, 4/59. 

REGIONALISM, —ele în dicționarul lui 
I. Budai-Deleanu 2/43 şi. în cel al lui Iser 
1/71, mele la M. Sadoveanu 6/7. 

REGULA în limbă 2/10. 

RELAŢIE, ~ii sincronice şi diacronice între 
sunetele limbii latine și cele ale limbii ro- 
mine 2/5; ~a de identitate 2/4. 


REPARTIȚIE, ~a în lingvistica matematică 
3/17. 


ROMANIZARE, zone de ~ în peninsula Bal- 
canică 1/81 —82. 


ROMÎNĂ, latinitatea limbii ~e 2/41 ; limita 
de sud-vest a teritoriului pe care s-a format 
limba ~1/79—83; raporturile ~ei cu 
dalmata 1/79—80; elementul dac tn ~ 
2/42; elemente de latină populară în 
~ şi dalmată 3/69; baza dialectală a limbii 
~~ e 2/41, 5/600—78 ; începuturile limbii ~e 
literare 2/64 ; etapele dezvoltării limbii ~e 
literare 1/43; rolul graiurilor populare în 
formarea limbii ~e literare 2/47—48 ; rolui 
motiveior folclorice în unificarea limbii ~e 
literare 2/64 ; rolul scriitorilor în dezvoltarea 
limbii ~e literare 2/50, 51. 


S 


Slat. + j > ş în romină 2/4, 5; s lat. > sh > 
ş în albaneză 1/82; 

SCRIERE, ~a cu majuscule în romînă 6/66; 
~a literelor s, z 6/70, x 6/65 în romînă. 

SEMANTICĂ logică 3/4. 

SEMASIOLOGIE semantică 2/90 raportu- 
rile onomasiolgiei cu ~a 4/3—4. 

SEMIAUXILIAR, ~ele de mod 2/109, 110. 

SEMN lingvistic 6/21. 

SEMNIFICANT 6/25, 26. 

SENS, ~ul figurat al cuvintelor 1/36, 37; 
caracterul obiectiv al ului cuvintului 
21101; principiile ordinii urilor în dic- 
ţionar 4/91, în dicționarele bilingve 2/84, 
98; filiaţia urilor la I. Budai-Deleanu 
2/45. 

SINGULAR refăcut după plural 5/42. 

SINONIM, definiţia ~ului la Canella, 4/73, 
~ele la I. Budai-De:eanu 2/45. 


6 — c. 4511 


geg 


SINTAXĂ, 2/12; ~ fonetică 2/12; ~a ad- 
verbului 4/36— 40. 

STATISTICĂ, ~a în lingvistică 3/11—13; 
~a şi stilurile limbii 4/58—65. 

STIL, definiție 2/58, 59; apariția urilor 
limbii 2/59; ~urile limbii şi statistica păr- 
ţilor de cuvînt 4/60—63; variantele ~ului 
fundamental 2/63; urile individual şi 
obiectiv şi lexicografia 4/92; ~urile limbii : 
administrativ 2/63, beletristic 2/63, 3/24, 
deosebirile dintre limba literară și ~ul 
beletristic 2/62, 63, publicistic 2/61, gaze- 
tăresc 2/61, 62, ştiinţific 2/63, 3/24 ; urile 
moderne ale limbii romine literare 2/58—70 : 
administrativ 2/61, 64—66, folosirea peri- 
îrazelor în ~ul administrativ 2/66, ele- 
mente regionale în ~ul administrativ 2/70, 
modernizarea ului administrativ 2/66, 
~ul beletristic 2/60, 61, 64, 65, 70, influența 
dialectului moldovenesc asupra —ului bele- 
tristic 2/70, arhaismele în ~ul beletristic 
2/68, expresiile populare în ~ul beletristic 
2168, regionalismele în-—ul beletristic 2/68,70, 
~ul beletristic popular 2/64, mul căr- 
ţilor bisericești 2/59, 60, ~ul criticii lite- 
rare 2/95, ~ul istorico-cronicăresc 2/60, 
~ul limbii vorbite 2/62, ~ul juridic 2/63, 
~ul oficial cancelaristic 2/61, ~ul sportiv 
2158, ~ul ştiinţific 2/61, 65, modernizarea 
ului ştiinţific 2/66—68, regionalismele în 
~ul ştiinţifice 2/70; ~ul lui M. Sadoveanu 
6/4, 5. 

STILISTIC, procedee ~e la Gr. Ureche 
4178. 

STILISTICĂ lingvistică 2/93, 94. 

STRUCTURALISM, legi acronice (pancro- 
nice) ale ~ului 2/103. 

SUBIECTIVĂ independentă în romtnă 2/107. 

SUBORDONARE şi coordonare 2/107. 

SUBORDONATĂ explicativă în latini 1/23 — 
24 și romînă 1/21—33; ~e paratactice 
1/24, 25. 

SUFIX, ~ul, -agiu 1/63, -ălui 2/79, -bil 1/53, 
60, -erie 1/61, -esc 2/28, 31, -et 5/24, 
-ef 5/42, -ez 1/80, -ic 1/62, 65, -ică 5/42, 
-icesc 1/63, -ină 5/44, -isi 2/79, -ism 1/53, 58, 
-ist 1/58, 60, 62, 64, 65, -işle 5/24, -itate 

„1/53, 61, A8 3/80, -iv 1/57, -iza 1/53, -Ite 
2/79, -nic 2/79, -oni 6/43, -os 1/60, -şag 2/79, 
-şug 2/79, -ui -3/80 în romină, 

SUPERLATIV absolut construit cu tári, 
stráşnic în graiul din Frătăuţii-vechi 3/78. 


S 


Ş în istroromînă 3/97. 


T 


TEORIE, ~a codurilor 3/45; ~a dicoto- 
mică a îonemului 1/106; ~a informaţiei 
EIN 

TERMINOLOGIE juridică veche 5/93—95; 

| ~ marinărească 5/27—33, fondul de bază 

| al ni marinăreşti 5/29, elemente grecești 

„531, romanice apusene 5/32, slave 5/30, 
31; turceşti 5/31 în ~a marinărească; 
elemente grecești și latinești fn 
medicală 5/87—88; ~a teatrală 2/71— 
77; ~a ştiinţifică şi tehnică la I. Budai- 
Deleanu 2/43. 

TEXT, ~e îstroromine 2/110—112, 3/95— 

„ 100.. 

TOPICĂ, ~a complementului calității 2/17, 
18, 

TRADUCERE, ~ile automate 1/3—10, 2/92; 

- ' barbarisme, provincialisme în ~a din 

F. Vilon 1/37, 38; ile din Maupassant 
ale Jui M. Sadoveanu 6/12—19, 

TRANSCRIERE, ~a lui a acce. inițial, medial 
şi final în istroromină 3/97, ~a lui -i în 
istroromină; ‘~a alfabetului cirilic 2/25, 


~a 


44, 45, 3/37 —4ő6, 92, 93, 4/82, 83; ~a alfa- 
betului cirilic la I. Budai-Deleanu 2/44, 
45; ~a cronicii lui Gr. Ureche 4/82, 83. 


F 
T în romină 6/29. 


U 


U final în romînă 2/27, 3/43, 44, 84. 

UMANIST, influenţa ~ă la Gr. 
4/77 —78, 6/62. 

UNIFICARE, ~a ca lege a limbii 2/91, 102. 

UNITATE, ~a contrariilor 2/4. 


Ureche 


vV 


KEIER 
3/75. 
VERB, ~e vechi în graiul din Frătăuții-vechi 
3/78; m~e defective vechi 5/11—15 şi noi 

5/15—20 în romînă. 

VERSIFICAȚIE, ~a la Eminescu 4/43—53, 

VIITOR, ~ul în graiul din Frătăuţii-vechi 
3/76. 

VOCABULAR, caracterul sistematic al —ului 
2/101; sistematizarea ului pe baze na- 
tionale 4/15; concentraţia ~ului 4/59; 
bogăţia ului 4/59; ~ de bază 3/19; ~ de 
bază al unui sector al limbii 3/20; disper- 
sarea ~ului 3/21; studiul aritmo-semantic 
al „ului 3/20. 

VOCATIV, ~ul întărit cu interjecţia hăi 
3/76 şi ~ul prescurtat la numele de per- 
soană în graiul din Frătăuţii-vechi 3/77. 

